<?xml version="1.0" encoding="utf-8"?>
<usx version="3.0">
  <book code="1PE" style="id" />
  <para style="h">1 Pita</para>
  <para style="toc3">1Pit</para>
  <para style="rem">1PE 1pe.txt Māori macronized text, extracted 20-01-03</para>
  <para style="mt2">Ko te Tuhituhi Tuatahi Whānui a</para>
  <para style="mt1">Pita</para>
  <chapter number="1" style="c" sid="1PE 1" />
  <para style="s">He Mihi</para>
  <para style="p">
    <verse number="1" style="v" sid="1PE 1:1" />Nā Pita, he āpōtoro nā Īhu Karaiti,</para>
  <para style="p" vid="1PE 1:1">Ki te hunga whiriwhiri e noho manene ana i Ponoto, i Karatia, i Kaporokia, i Āhia, i Pitinia. <verse eid="1PE 1:1" /><verse number="2" style="v" sid="1PE 1:2" />He hunga kua oti te whiriwhiri, te pērā anō me tā te Atua Matua i mātau ai i mua, i runga i te whakatapunga a te Wairua, kia ngohengohe, kia tāuhiuhia ki ngā toto o Īhu Karaiti.</para>
  <para style="p" vid="1PE 1:2">Kia whakanuia ki a koutou te aroha noa, me te rangimārie.<verse eid="1PE 1:2" /></para>
  <para style="s">Te Tūmanako Ora</para>
  <para style="p">
    <verse number="3" style="v" sid="1PE 1:3" />Kia whakapaingia te Atua, te Matua o tō tātou Ariki, o Īhu Karaiti, nāna nei, nā tāna mahi tohu e nui nei, tātou i whānau hou ai ki te tūmanako ora, i a Īhu Karaiti ka ara ake nei i te hunga mate, <verse eid="1PE 1:3" /><verse number="4" style="v" sid="1PE 1:4" />ki te kāinga kāhore ōna pirau, kāhore ōna poke, e kore anō hoki e memeha, e puritia mai nei i te rangi mō koutou. <verse eid="1PE 1:4" /><verse number="5" style="v" sid="1PE 1:5" />Mō te hunga e tiakina nei e te kaha o te Atua i runga i te whakapono, kia taea rā anō te whakaoranga kua rite noa ake nei, ā, ka whakakitea mai ā te wā whakamutunga.<verse eid="1PE 1:5" /></para>
  <para style="p">
    <verse number="6" style="v" sid="1PE 1:6" />Nui atu tō koutou koa ki tēnei, ahakoa pōuri mō te wā iti nei, ki te ai he pōuri, i ngā whakamātautauranga maha. <verse eid="1PE 1:6" /><verse number="7" style="v" sid="1PE 1:7" />Nā, ko te whakamātautauranga o tō koutou whakapono, nui atu tōna pai i tō te kōura e memeha nei, āe rā, i te mea kua oti te whakamātautau ki te kāpura, ā, ka kitea tōna tukunga iho, he whakamoemiti, he hōnore, he korōria, ā te whakakitenga mai o Īhu Karaiti. <verse eid="1PE 1:7" /><verse number="8" style="v" sid="1PE 1:8" />Kāhore nei ia e kitea e koutou, heoi, arohaina ana e koutou; ahakoa kāhore koutou e kite ināianei, heoi, i a koutou ka whakapono nei ki a ia, nui atu te koa, he koa korōria, e kore e taea te kōrero; <verse eid="1PE 1:8" /><verse number="9" style="v" sid="1PE 1:9" />i te mea, ka whiwhi ki te tukunga iho o tō koutou whakapono, ki te whakaoranga o ō koutou wairua.<verse eid="1PE 1:9" /></para>
  <para style="p">
    <verse number="10" style="v" sid="1PE 1:10" />Ko taua whakaora, he mea āta rapu he mea whakataki iho nā ngā poropiti i poropititia ai te aroha noa, arā tēnei i a koutou nei. <verse eid="1PE 1:10" /><verse number="11" style="v" sid="1PE 1:11" />I a rātou i rapu ai ko tēhea wā, he wā pēhea hoki, tā te Wairua o te Karaiti i roto i a rātou i whakapuaki ai, i a ia e whakaatu ana i mua i ngā mamae o te Karaiti, i te korōria anō hoki ō muri iho. <verse eid="1PE 1:11" /><verse number="12" style="v" sid="1PE 1:12" />I whakakitea mai nei anō ki a rātou, ehara i te mea mō rātou ake, engari mō tātou, ngā mea i minitatia rā e rātou, kua kōrerotia nei hoki ki a koutou ināianei e te hunga i kauwhautia ai te rongopai ki a koutou, he meatanga nā te Wairua Tapu i tonoa mai nei i te rangi. Hiahia tonu ngā anahera ki te mātakitaki ki aua mea.<verse eid="1PE 1:12" /></para>
  <para style="s">He Karanga ki te Oranga Tapu</para>
  <para style="p">
    <verse number="13" style="v" sid="1PE 1:13" />Heoi, whītikiria ngā hope o ō koutou hinengaro, kia mataara, tūmanako atu, ā taea noatia te mutunga, ki te aroha noa e kawea mai ki a koutou ā te whakakitenga mai o Īhu Karaiti. <verse eid="1PE 1:13" /><verse number="14" style="v" sid="1PE 1:14" />Kia rite ki ngā tamariki ngohengohe; kei rite te āhua ki ngā hiahia taikaha ō mua i a koutou e kūware ana. <verse eid="1PE 1:14" /><verse number="15" style="v" sid="1PE 1:15" />Engari kia rite ki te kaikaranga i a koutou, he tapu hoki ia; kia tapu anō hoki tā koutou whakahaere katoa; <verse eid="1PE 1:15" /><verse number="16" style="v" sid="1PE 1:16" />kua tuhituhia nā hoki, “Kia tapu koutou; he tapu hoki ahau.”<verse eid="1PE 1:16" /></para>
  <para style="p">
    <verse number="17" style="v" sid="1PE 1:17" />Nā, ki te karanga koutou ki te Matua, ko ia nei hei whakawā mō te mahi a tēnei, a tēnei, kāhore anō hoki āna whakapai kanohi, e noho i runga i te mataku i a koutou e noho manene nei. <verse eid="1PE 1:17" /><verse number="18" style="v" sid="1PE 1:18" />Kia mahara ehara ngā mea pirau, te hiriwa, te kōura, i te utu mō koutou, i puta mai ai i ā koutou ritenga tekateka i whakarērea mai e ō koutou mātua; <verse eid="1PE 1:18" /><verse number="19" style="v" sid="1PE 1:19" />engari he toto utu nui me te mea nō te reme kohakore, poke kore, arā nō te Karaiti. <verse eid="1PE 1:19" /><verse number="20" style="v" sid="1PE 1:20" />I whakaritea nei i mua o te orokohanganga o te ao, ā, kua whakakitea mai nei i te mutunga o ngā wā, he whakaaro hoki ki a koutou, <verse eid="1PE 1:20" /><verse number="21" style="v" sid="1PE 1:21" />kua meinga nei e ia kia whakapono ki te Atua, nāna nei ia i whakaara ake i te mate, ā, hoatu ana ki a ia he korōria; kia whai whakapono ai koutou, kia whai tūmanakotanga atu ai ki te Atua.<verse eid="1PE 1:21" /></para>
  <para style="p">
    <verse number="22" style="v" sid="1PE 1:22" />Kua horoia nei e koutou ō koutou wairua, i a koutou kua meinga nei e te Wairua kia ngohengohe ki te pono, e kore iho ai he tinihanga o te aroha ki ngā tēina, nā, kia nui te aroha o tētahi ki tētahi, he aroha-ā-ngākau. <verse eid="1PE 1:22" /><verse number="23" style="v" sid="1PE 1:23" />He mea whānau hou hoki koutou, ehara i te mea nō te purapura pirau, engari nō te mea piraukore, nā te kupu a te Atua, e ora nei, e ū tonu nei, ake ake.<verse eid="1PE 1:23" /></para>
  <para style="q1">
    <verse number="24" style="v" sid="1PE 1:24" />“Rite tonu hoki ki te tarutaru ngā kikokiko katoa;</para>
  <para style="q1" vid="1PE 1:24">ko te korōria katoa anō hoki o te tangata, ānō he puāwai tarutaru.</para>
  <para style="q1" vid="1PE 1:24">E maroke te tarutaru, e ngahoro tōna puāwai;<verse eid="1PE 1:24" /></para>
  <para style="q1">
    <verse number="25" style="v" sid="1PE 1:25" />ko te kupu ia a te Ariki, mau tonu ake ake.”</para>
  <para style="m" vid="1PE 1:25">Ko te kupu anō tēnei o te rongopai e kauwhautia atu nei ki a koutou.<verse eid="1PE 1:25" /></para>
  <chapter eid="1PE 1" />
  <chapter number="2" style="c" sid="1PE 2" />
  <para style="s">He Kōhatu Ora, he Iwi Tapu</para>
  <para style="p">
    <verse number="1" style="v" sid="1PE 2:1" />Nā, whakarērea atu ngā mauāhara katoa, ngā hīanga katoa, ngā tinihanga, ngā hae, me ngā kupu ngautuarā katoa. <verse eid="1PE 2:1" /><verse number="2" style="v" sid="1PE 2:2" />Kia rite ki ngā tamariki whānau hou, hiahiatia atu te waiū kore tinihanga o te kupu, ko te mea hoki ia e tupu ai koutou ki te ora tonu; <verse eid="1PE 2:2" /><verse number="3" style="v" sid="1PE 2:3" />ki te mea kua whakamātautau koutou he tikanga ngāwari tā te Ariki.<verse eid="1PE 2:3" /></para>
  <para style="p">
    <verse number="4" style="v" sid="1PE 2:4" />Ko tō koutou haerenga mai ki a ia ki te kōhatu ora, i whakakāhoretia nei e ngā tāngata, he mea whiriwhiri ia nā te Atua, he mea utu nui; <verse eid="1PE 2:4" /><verse number="5" style="v" sid="1PE 2:5" />ka hangā hoki koutou, ānō he kōhatu ora hei whare, arā hei mea wairua, hei tohungatanga tapu, hei tāpae atu i ngā patunga tapu, arā i ngā mea wairua, he mea e manakohia ana e te Atua i runga i a Īhu Karaiti. <verse eid="1PE 2:5" /><verse number="6" style="v" sid="1PE 2:6" />Mō reira, tērā wāhi o te karaipiture:</para>
  <para style="q1" vid="1PE 2:6">“Nā, ka whakatakotoria e ahau ki Hiona</para>
  <para style="q2" vid="1PE 2:6">te tino kāmaka o te kokonga,</para>
  <para style="q2" vid="1PE 2:6">he mea whiriwhiri, he mea utu nui,</para>
  <para style="q2" vid="1PE 2:6">ā, ko te tangata e whakapono ana ki a ia</para>
  <para style="q1" vid="1PE 2:6">e kore e tukua kia whakamā.”<verse eid="1PE 2:6" /></para>
  <para style="q1">
    <verse number="7" style="v" sid="1PE 2:7" />Ki a koutou e whakapono nā he mea utu nui ia; ki te hunga whakapono kore ia,</para>
  <para style="q2" vid="1PE 2:7">“Ko te kāmaka i kapea e ngā kaihanga,</para>
  <para style="q2" vid="1PE 2:7">kua meinga tēnei hei upoko mō te kokonga.<verse eid="1PE 2:7" /></para>
  <para style="q1">
    <verse number="8" style="v" sid="1PE 2:8" />Hei kāmaka tūtukitanga waewae ia,</para>
  <para style="q2" vid="1PE 2:8">hei toka whakahinga.”</para>
  <para style="m" vid="1PE 2:8">Ki te hunga e tūtuki ana ki te kupu, ki te hunga whakapono kore; i whakaritea mai hoki rātou hei pēnei.<verse eid="1PE 2:8" /></para>
  <para style="p">
    <verse number="9" style="v" sid="1PE 2:9" />Ko koutou ia he iwi whiriwhiri, he tohungatanga kīngi, he iwi tapu, he iwi kua riro pū mai mā te Atua; hei whakapuaki i ngā pai o te kaikaranga i a koutou i roto i te pōuri ki tōna mārama whakamīharo. <verse eid="1PE 2:9" /><verse number="10" style="v" sid="1PE 2:10" />I mua ehara i te iwi, ināianei ia he iwi nā te Atua: kīhai nei i tohungia i mua, ināianei ia ka tohungia.<verse eid="1PE 2:10" /></para>
  <para style="s">He Pononga nā te Atua</para>
  <para style="p">
    <verse number="11" style="v" sid="1PE 2:11" />E ōku hoa aroha, ko tāku whakahau atu tēnei, he hunga noho noa, he manene hoki koutou, kia mawehe i ngā hiahia kikokiko e whawhai nei ki te wairua. <verse eid="1PE 2:11" /><verse number="12" style="v" sid="1PE 2:12" />Kia pai tā koutou whakahaere i roto i ngā tauiwi, mō tā rātou whakapae ki a koutou, he kaimahi koutou i te kino, nā, kia whakakorōria rātou i te Atua ā te rā o te tirohanga mai, ina kite i ā koutou mahi pai.<verse eid="1PE 2:12" /></para>
  <para style="p">
    <verse number="13" style="v" sid="1PE 2:13" />Kia ngohengohe koutou ki ngā tikanga katoa a te tangata, he whakaaro ki te Ariki; ahakoa ki te kīngi, ki te mea nui rawa; <verse eid="1PE 2:13" /><verse number="14" style="v" sid="1PE 2:14" />ki ngā kāwana rānei, ki te hunga i tonoa mai e ia hei whiu i ngā kaimahi i te kino, hei whakamoemiti ia mō te hunga e mahi ana i te pai. <verse eid="1PE 2:14" /><verse number="15" style="v" sid="1PE 2:15" />Ko tā te Atua hoki tēnei i pai ai, kia ai ā koutou mahi pai hei puru mō ngā māngai kūware o ngā tāngata whakaarokore. <verse eid="1PE 2:15" /><verse number="16" style="v" sid="1PE 2:16" />He hunga ehara nei i te herehere, otiia e kore e waiho tō koutou herekoretanga hei hīpoki mō te mauāhara, engari kia rite ki ngā pononga a te Atua. <verse eid="1PE 2:16" /><verse number="17" style="v" sid="1PE 2:17" />Whakahōnoretia ngā tāngata katoa. Arohaina ngā tēina, ngā tuākana. E wehi ki te Atua. Whakahōnoretia te kīngi.<verse eid="1PE 2:17" /></para>
  <para style="s">Te Tauira o te Mamaetanga o Īhu Karaiti</para>
  <para style="p">
    <verse number="18" style="v" sid="1PE 2:18" />E ngā pononga, kia ngohengohe ki ō koutou rangatira, kia nui te wehi; he teka ki te hunga pai, ki te hunga ngāwari anake, ki te hunga whanokē anō hoki. <verse eid="1PE 2:18" /><verse number="19" style="v" sid="1PE 2:19" />He mea whai whakapainga hoki tēnei, ki te mea nā te mahara ki te Atua ka whakamanawanui ai tētahi ki ngā mea whakapōuri, i a ia e whakamamaetia hētia ana. <verse eid="1PE 2:19" /><verse number="20" style="v" sid="1PE 2:20" />He aha hoki te korōria, ki te mea ka whakamanawanui, i te mea kua hara koutou, ā, ka motokia? Tēnā ka whakamanawanui, i te mea ka mahi pai, ā, ka whakamamaetia, he mea whai whakapainga tēnei ki te Atua. <verse eid="1PE 2:20" /><verse number="21" style="v" sid="1PE 2:21" />Nō te mea i karangatia koutou ki tēnei, i whakamamaetia hoki a te Karaiti mō koutou, waiho iho ana e ia he tauira mō koutou, kia aru ai koutou i ōna tapuwae.<verse eid="1PE 2:21" /></para>
  <para style="q1">
    <verse number="22" style="v" sid="1PE 2:22" />“Kīhai nei ia i mea i te hara,</para>
  <para style="q2" vid="1PE 2:22">kāhore anō hoki i kitea te tinihanga i tōna māngai.”<verse eid="1PE 2:22" /></para>
  <para style="m">
    <verse number="23" style="v" sid="1PE 2:23" />Ka taunutia, kīhai ia i taunu atu; ka whakamamaetia, kīhai ia i whakatuma; engari, i tuku i a ia ki te kaiwhakawā tika. <verse eid="1PE 2:23" /><verse number="24" style="v" sid="1PE 2:24" />Nāna ake i waha ō tātou hara, nā tōna tinana ake, i runga i te rākau, kia whakatūpāpaku ai tātou ki te hara, kia ora ai ki te tika. Nā ōna kārawarawa, i ora ai ō koutou mate. <verse eid="1PE 2:24" /><verse number="25" style="v" sid="1PE 2:25" />I rite hoki koutou ki te hipi kua kotiti kē; heoi, kua hoki tēnei koutou ki te Hēpara, ki te Pīhopa, o ō koutou wairua.<verse eid="1PE 2:25" /></para>
  <chapter eid="1PE 2" />
  <chapter number="3" style="c" sid="1PE 3" />
  <para style="s">Ngā Wāhine me ngā Tāne</para>
  <para style="p">
    <verse number="1" style="v" sid="1PE 3:1" />Waihoki e ngā wāhine, kia ngohengohe ki ā koutou tāne ake; ā, ki te turi ētahi ki te kupu, nā, i kore i te kupu, ko te whakahaere a ngā wāhine hei mea e riro mai ai rātou; <verse eid="1PE 3:1" /><verse number="2" style="v" sid="1PE 3:2" />i a rātou e titiro ana ki te hēkore o tā koutou whakahaere me te hopohopo. <verse eid="1PE 3:2" /><verse number="3" style="v" sid="1PE 3:3" />Ko te whakapaipai mō koutou, kauaka hei tō waho, kauaka hei te makawe i whiria, kauaka hei te whakapiringa o ngā mea kōura, kauaka hei te whakakākahuranga o ngā kākahu; <verse eid="1PE 3:3" /><verse number="4" style="v" sid="1PE 3:4" />engari, hei te tangata ngaro o te ngākau, hei te kākahu e kore e pirau, arā te wairua māhaki, te wairua rangimārie, he mea utu nui hoki tēnei i te aroaro o te Atua. <verse eid="1PE 3:4" /><verse number="5" style="v" sid="1PE 3:5" />He pēnei hoki i mua tā ngā wāhine tapu whakapaipai mō rātou, tā te hunga i whakaaro ki te Atua, ngohengohe tonu rātou ki ā rātou tāne ake. <verse eid="1PE 3:5" /><verse number="6" style="v" sid="1PE 3:6" />Me Hera hoki i ngohengohe ki a Āperahama, ko te ariki hoki tāna ingoa mōna. Nāna hoki koutou tamariki, i a koutou e mahi pai ana, kāhore hoki e mataku i tētahi whakapāwera.<verse eid="1PE 3:6" /></para>
  <para style="p">
    <verse number="7" style="v" sid="1PE 3:7" />E ngā tāne hoki, kia rite ki tō te mātauranga tō koutou noho ki a rātou, whakawhiwhia te wahine ki te hōnore, ko te mea kaha kore hoki ia, ka uru tahi nei anō hoki kōrua ki te oranga ka hōmai noa nei; he mea kei āraia ā kōrua īnoi.<verse eid="1PE 3:7" /></para>
  <para style="s">He Mamaetanga mō te Mahi Tika</para>
  <para style="p">
    <verse number="8" style="v" sid="1PE 3:8" />Nā, ko te whakamutunga nei o tāku, kia kotahi te whakaaro o te katoa, kia kotahi te ngākau, kia rite te aroha ki tō te tuakana, ki tō te teina, kia pai te ngākau, kia ngāwari. <verse eid="1PE 3:8" /><verse number="9" style="v" sid="1PE 3:9" />Kaua e utua he kino ki te kino, he taunu ki te taunu; engari me manaaki; me te mahara anō kua karangatia koutou ki tēnei, arā, kia whiwhi koutou ki te manaaki. <verse eid="1PE 3:9" /><verse number="10" style="v" sid="1PE 3:10" />Ki te mea hoki:</para>
  <para style="q1" vid="1PE 3:10">“Tētahi kia aroha ki te ora,</para>
  <para style="q2" vid="1PE 3:10">kia kite i ngā rā pai,</para>
  <para style="q1" vid="1PE 3:10">me pēhi e ia tōna arero kei kino,</para>
  <para style="q2" vid="1PE 3:10">ōna ngutu hoki kei kōrero tinihanga.<verse eid="1PE 3:10" /></para>
  <para style="q1">
    <verse number="11" style="v" sid="1PE 3:11" />Me peka kē i te kino, me mahi i te pai;</para>
  <para style="q2" vid="1PE 3:11">ko te rangimārie hei rapunga māna,</para>
  <para style="q2" vid="1PE 3:11">hei whāinga atu māna.<verse eid="1PE 3:11" /></para>
  <para style="q1">
    <verse number="12" style="v" sid="1PE 3:12" />Nō te mea hoki kei runga i te hunga tika ngā kanohi o te Ariki,</para>
  <para style="q2" vid="1PE 3:12">me ōna taringa kei te tuwhera ki ā rātou īnoi.</para>
  <para style="q1" vid="1PE 3:12">E hē mai ana ia te mata o te Ariki</para>
  <para style="q2" vid="1PE 3:12">ki te hunga e mahi ana i te kino.”<verse eid="1PE 3:12" /></para>
  <para style="p">
    <verse number="13" style="v" sid="1PE 3:13" />Ko wai hoki hei hōmai i te hē ki a koutou, ki te aru koutou i te pai? <verse eid="1PE 3:13" /><verse number="14" style="v" sid="1PE 3:14" />Otiia, ki te mea nā te whakaaro ki te tika i whakamamaetia ai koutou, ka hari koutou. Aua rā e mataku i tā rātou whakamataku, kaua e pāwera; <verse eid="1PE 3:14" /><verse number="15" style="v" sid="1PE 3:15" />engari, whakatapua a te Karaiti hei Ariki i roto i ō koutou ngākau. Kia rite tonu hoki te kupu i a koutou i ngā wā katoa, hei whakahokinga atu mā koutou ki ngā tāngata katoa, e ui ana ki a koutou ki te mea e tūmanakohia atu nei e koutou; kia māhaki anō ia te ngākau, kia wehi. <verse eid="1PE 3:15" /><verse number="16" style="v" sid="1PE 3:16" />Kia pai ō koutou hinengaro; mō tā rātou ngautuarā ki a koutou, e kī nei he kaimahi koutou i te kino, kia whakamā taua hunga e whakapae teka nā ki tā koutou whakahaere pai i roto i a te Karaiti. <verse eid="1PE 3:16" /><verse number="17" style="v" sid="1PE 3:17" />Ki te mea hoki i a tātou e mahi ana i te pai ka takoto i te Atua he mamae mō tātou, erangi tērā i te mamae i a tātou e mahi ana i te kino. <verse eid="1PE 3:17" /><verse number="18" style="v" sid="1PE 3:18" />Kotahi hoki whakamamaetanga o te Karaiti mō ngā hara, te tika mō te hunga hē, kia ārahina ai tātou e ia ki te Atua, i whakamatea ko te kikokiko, i whakaorangia ia ko te wairua.<verse eid="1PE 3:18" /></para>
  <para style="p">
    <verse number="19" style="v" sid="1PE 3:19" />Ko tōna anō tēnā i tōna haerenga ki te kauwhau ki ngā wairua i te whare herehere; <verse eid="1PE 3:19" /><verse number="20" style="v" sid="1PE 3:20" />i turi nei i mua, i te mea e tatari ana te manawanui o te Atua i ngā rā i a Noa, i te mea e hangā ana te āka, ko te mea i ora ai ētahi wairua torutoru nei, arā tokowaru, i roto i te wai. <verse eid="1PE 3:20" /><verse number="21" style="v" sid="1PE 3:21" />He mea whakarite ki tēnei te mea e whakaora nei i a koutou ināianei, arā te iriiri, ehara i te whakawāteatanga atu i te poke o te kikokiko, engari he whakaaetanga ake nā te hinengaro pai ki te Atua, he meatanga nā te aranga mai o Īhu Karaiti; <verse eid="1PE 3:21" /><verse number="22" style="v" sid="1PE 3:22" />kua riro nei ki te rangi, kei te ringa matau anō ia o te Atua; kei raro hoki i a ia ngā anahera, ngā rangatiratanga, ngā kaha.<verse eid="1PE 3:22" /></para>
  <chapter eid="1PE 3" />
  <chapter number="4" style="c" sid="1PE 4" />
  <para style="s">Ngā Oranga kua Whakahoungia</para>
  <para style="p">
    <verse number="1" style="v" sid="1PE 4:1" />Nā, kua mamae nei o te Karaiti kikokiko mō tātou, e mau koutou ki ngā mea whawhai, arā ki taua whakaaro pū rā anō; ko te tangata hoki, kua mamae te kikokiko kua mutu te hara; <verse eid="1PE 4:1" /><verse number="2" style="v" sid="1PE 4:2" />mō te wā e toe nei o te noho ki te kikokiko kia kaua i runga i ngā hiahia o te tangata, engari i tā te Atua i pai ai. <verse eid="1PE 4:2" /><verse number="3" style="v" sid="1PE 4:3" />Kāti hoki mā tātou ko te wāhi o tō tātou ora kua pahemo nei, hei mahinga mā tātou i tā ngā tauiwi i pai ai, i a tātou i haere i runga i te hiahia taikaha, i ngā minamina, i te haurangi wāina, i te kakai, i te inu, i te karakia whakarihariha ki ngā whakapakoko. <verse eid="1PE 4:3" /><verse number="4" style="v" sid="1PE 4:4" />He mea hou tēnei ki a rātou, arā tō koutou kāhore e rere tahi, e tōrere ki taua kino; ā, kōrero kino iho mō koutou. <verse eid="1PE 4:4" /><verse number="5" style="v" sid="1PE 4:5" />Me kōrero anō rātou i ā rātou mahi ki a ia, e noho rite nei ki te whakawā i te hunga ora, i te hunga mate. <verse eid="1PE 4:5" /><verse number="6" style="v" sid="1PE 4:6" />Mō konei rā i kauwhautia ai anō te rongopai ki te hunga kua mate, kia whakahēngia rātou, arā te kikokiko i runga i tā te tāngata, kia ora ia rātou, arā te wairua i runga i tā te Atua.<verse eid="1PE 4:6" /></para>
  <para style="s">He Tuari Pai o ngā Pūmanawa i hōmai a te Atua</para>
  <para style="p">
    <verse number="7" style="v" sid="1PE 4:7" />Kua tata ia te whakamutunga o ngā mea katoa; nā, kia whai whakaaro koutou, kia mataara, kia īnoi. <verse eid="1PE 4:7" /><verse number="8" style="v" sid="1PE 4:8" />I te tuatahi o ngā mea katoa arohaina pūtia koutou e koutou anō; he tini hoki ngā hara ka hīpokina e te aroha. <verse eid="1PE 4:8" /><verse number="9" style="v" sid="1PE 4:9" />Whakamanuhiritia tētahi e tētahi; kaua e amuamu. <verse eid="1PE 4:9" /><verse number="10" style="v" sid="1PE 4:10" />Ko te mea kua riro noa i tētahi, i tētahi, meatia atu anō e koutou mā tētahi, mā tētahi, kia rite ki tā ngā tuari pai o ngā hōmaitanga maha a te Atua. <verse eid="1PE 4:10" /><verse number="11" style="v" sid="1PE 4:11" />Ki te kōrero tētahi, kia rite tāna ki tā ngā kupu a te Atua. Ki te minita tētahi, kia rite tāna ki tō te kaha e hōmai ana e te Atua; kia whai korōria ai te Atua i ngā mea katoa i roto i a Īhu Karaiti; kei a ia te korōria me te mana ake ake. Āmine.<verse eid="1PE 4:11" /></para>
  <para style="s">Ngā Mamae, nō te mea he Karaitiana ia</para>
  <para style="p">
    <verse number="12" style="v" sid="1PE 4:12" />E ōku hoa aroha, kaua e kīia he hanga hou te tahunga i roto i a koutou hei whakamātautau i a koutou; ānō he mea hou tēnei kua pā ki a koutou. <verse eid="1PE 4:12" /><verse number="13" style="v" sid="1PE 4:13" />Engari, ka uru nei koutou ki ngā mamae o te Karaiti, kia hari koutou; he mea hoki e hari ai koutou, whakamanamana rawa, ā te whakakitenga mai o tōna korōria. <verse eid="1PE 4:13" /><verse number="14" style="v" sid="1PE 4:14" />Ki te tāwaia koutou mō te ingoa o te Karaiti, ka hari koutou; nō te mea e tau ana te Wairua o te korōria, me te Wairua o te Atua ki runga ki a koutou. <verse eid="1PE 4:14" /><verse number="15" style="v" sid="1PE 4:15" />Kaua ia tētahi o koutou e whakamamaetia mō te mahi patu tangata, mō te tāhae, mō te mahi i te kino, mō te pokanoa ki a ērā meatanga. <verse eid="1PE 4:15" /><verse number="16" style="v" sid="1PE 4:16" />Ki te whakamamaetia ia tētahi mō te kī he Karaitiana ia, kaua ia e whakamā; engari he mea tēnei e whakakorōria ai ia i te Atua.<verse eid="1PE 4:16" /></para>
  <para style="p">
    <verse number="17" style="v" sid="1PE 4:17" />Ko te wā hoki tēnei e tīmata ai te whakawā ki te whare o te Atua; ki te mea hoki kei a tātou te tuatahi, he pēhea rā te whakamutunga ki te hunga e kore e tahuri ki te rongopai o te Atua? <verse eid="1PE 4:17" /><verse number="18" style="v" sid="1PE 4:18" />Ā,</para>
  <para style="q1" vid="1PE 4:18">“Ki te mea ka ora noa te tangata tika, kei hea he putanga</para>
  <para style="q1" vid="1PE 4:18">mō te tangata karakiakore, mō te tangata hara?”<verse eid="1PE 4:18" /></para>
  <para style="p">
    <verse number="19" style="v" sid="1PE 4:19" />Nā, ko te hunga anō kua pai nei te Atua kia whakamamaetia rātou, me tuku e rātou ō rātou wairua ki a ia, arā ki te Kaihanga pono, me te mahi anō ia i te pai.<verse eid="1PE 4:19" /></para>
  <chapter eid="1PE 4" />
  <chapter number="5" style="c" sid="1PE 5" />
  <para style="s">Te Kāhui a te Atua</para>
  <para style="p">
    <verse number="1" style="v" sid="1PE 5:1" />He whakahau tēnei nāku ki ngā kaumātua i roto i a koutou, he hoa kaumātua hoki ahau, he kaiwhakaatu mō ngā mamae o te Karaiti, kua whiwhi tahi nei hoki ki te korōria e whakakitea mai i muri. <verse eid="1PE 5:1" /><verse number="2" style="v" sid="1PE 5:2" />Whāngainga te kāhui a te Atua i roto i a koutou; kaua e ngākaukore ina tirotiro, engari kia hihiko; kaua, mō te taonga hē, engari i runga i te ngākau nui. <verse eid="1PE 5:2" /><verse number="3" style="v" sid="1PE 5:3" />Kaua anō hoki e whakatupu rangatira ki tā te Atua wāhi, engari hei tauira koutou ki te kāhui. <verse eid="1PE 5:3" /><verse number="4" style="v" sid="1PE 5:4" />Ā, kia puta mai te Tino Hēpara, ka whiwhi koutou ki te karauna korōria e kore e pirau.<verse eid="1PE 5:4" /></para>
  <para style="p">
    <verse number="5" style="v" sid="1PE 5:5" />Me koutou anō hoki, e ngā taitamariki, kia ngohengohe ki ngā kaumātua. Kia ngohengohe anō hoki, koutou katoa, tētahi ki tētahi, ko te ngākau pāpaku anō hei whītiki mō koutou; nō te mea hoki,</para>
  <para style="q1" vid="1PE 5:5">“E pakeke ana te Atua ki te hunga whakapehapeha,</para>
  <para style="q2" vid="1PE 5:5">ka hoatu ia e ia he aroha noa ki te hunga pāpaku.”<verse eid="1PE 5:5" /></para>
  <para style="m">
    <verse number="6" style="v" sid="1PE 5:6" />Nā, whakapāpaku iho koutou i raro i te ringaringa kaha o te Atua, kia whakateiteitia ake ai koutou e ia i te, wā e pai ai. <verse eid="1PE 5:6" /><verse number="7" style="v" sid="1PE 5:7" />Makā atu ō koutou mānukanuka katoa ki runga ki a ia; e whakaaro ana hoki ia ki a koutou.<verse eid="1PE 5:7" /></para>
  <para style="p">
    <verse number="8" style="v" sid="1PE 5:8" />Kia mataara, kia matapopore; kei te hāereere hoki tō koutou hoa whawhai, te rēwera, ānō he raiona e ngengere ana, e rapu ana i te tangata hei horomanga māna. <verse eid="1PE 5:8" /><verse number="9" style="v" sid="1PE 5:9" />Kia ū ki te whakapono, ka tū atu ai ki a ia; me te mahara anō ka rite aua mamae nei anō i ō koutou tēina i te ao.<verse eid="1PE 5:9" /></para>
  <para style="p">
    <verse number="10" style="v" sid="1PE 5:10" />Nā, mā te Atua o ngā mahi aroha noa katoa, i karangatia ai koutou ki tōna korōria mutungakore i roto i a Karaiti Īhu, ka oti koutou te whakamamae i tēnei wā iti nei, māna koutou e mea kia tino rite, māna e whakaū, māna e whakakaha, māna e whakapūmau. <verse eid="1PE 5:10" /><verse number="11" style="v" sid="1PE 5:11" />Waiho atu i a ia te korōria me te kaha ake ake. Āmine.<verse eid="1PE 5:11" /></para>
  <para style="s">Poroporoaki</para>
  <para style="p">
    <verse number="12" style="v" sid="1PE 5:12" />Kua tuhituhia atu nei e ahau ētahi kupu torutoru, hei maunga atu mā Hirawanu; he teina pono ia nō koutou ki tōku whakaaro. He whakahau atu tēnei, he whakaatu nāku, ko te tino aroha noa tēnei o te Atua e tū nei koutou.<verse eid="1PE 5:12" /></para>
  <para style="p">
    <verse number="13" style="v" sid="1PE 5:13" />Tēnei te oha atu nei ki a koutou te hāhi i Papurōna, i whiriwhiria ngātahitia nei koutou; me tāku tamaiti anō hoki me Māka. <verse eid="1PE 5:13" /><verse number="14" style="v" sid="1PE 5:14" />Oha atu tētahi ki tētahi, hei te kihi aroha anō.</para>
  <para style="p" vid="1PE 5:14">Kia tau te rangimārie ki a koutou katoa i roto i a Karaiti Īhu.<verse eid="1PE 5:14" /></para>
  <chapter eid="1PE 5" />
</usx>