<?xml version="1.0" encoding="utf-8"?>
<usx version="3.0">
  <book code="COL" style="id">col.txt Māori macronized text, extracted 20-01-03</book>
  <para style="h">Korohe</para>
  <para style="toc3">Koro</para>
  <para style="mt2">Ko te Tuhituhi a Pāora Āpōtoro ki te Hunga o</para>
  <para style="mt1">Korohe</para>
  <chapter number="1" style="c" sid="COL 1" />
  <para style="s">He Mihi</para>
  <para style="p">
    <verse number="1" style="v" sid="COL 1:1" />Nā Pāora, i paingia nei e te Atua hei āpōtoro mā Karaiti Īhu, nā tō tātou teina hoki, nā Tīmoti,<verse eid="COL 1:1" /></para>
  <para style="p">
    <verse number="2" style="v" sid="COL 1:2" />Ki te hunga tapu, ki ngā tēina whakapono hoki i roto i a te Karaiti, i Korohe: kia tau ki a koutou te aroha noa, me te rangimārie, he mea nā te Atua, nā tō tātou Matua.<verse eid="COL 1:2" /></para>
  <para style="s">He Īnoi Whakawhetai</para>
  <para style="p">
    <verse number="3" style="v" sid="COL 1:3" />Tēnei mātou te whakawhetai atu nei ki te Atua, arā ki te Matua o tō tātou Ariki, o Īhu Karaiti, me te īnoi tonu anō mātou mō koutou, <verse eid="COL 1:3" /><verse number="4" style="v" sid="COL 1:4" />nō mātou ka rongo nei ki tō koutou whakapono ki a Karaiti Īhu, ki tō koutou aroha hoki ki te hunga tapu katoa; <verse eid="COL 1:4" /><verse number="5" style="v" sid="COL 1:5" />mō te mea e tāria atu nei, e takoto mai nei mā koutou i te rangi. Ko tā koutou i rongo ai i mua ki te kupu o te pono o te rongopai, <verse eid="COL 1:5" /><verse number="6" style="v" sid="COL 1:6" />kua tae atu nā ki a koutou; kua whai hua hoki, ā, kua nui haere ki te ao katoa, pēnā hoki i roto i a koutou, nō te rā anō i rongo ai, i mātau ai koutou ki te aroha noa o te Atua i roto i te pono. <verse eid="COL 1:6" /><verse number="7" style="v" sid="COL 1:7" />I whakaakona atu nā hoki koutou ki tēnā e Epapara, e tō mātou hoa pononga e arohaina nei; he minita pono nei ia nā te Karaiti ki a koutou. <verse eid="COL 1:7" /><verse number="8" style="v" sid="COL 1:8" />Nāna hoki i whakakite mai ki a mātou tō koutou aroha i runga i te Wairua.<verse eid="COL 1:8" /></para>
  <para style="p">
    <verse number="9" style="v" sid="COL 1:9" />Nō konei hoki, mai o te rā i rongo ai mātou, kāhore e mutu tā mātou karakia me tā mātou īnoi mō koutou, kia whakakīia koutou ki te mōhio ki tāna e pai ai, i runga i ngā whakaaro nui katoa, i te mahara wairua anō hoki. <verse eid="COL 1:9" /><verse number="10" style="v" sid="COL 1:10" />Kia tika ai tā koutou haere, kia rite ai ki tā te Ariki, āhuareka rawa, hua rawa i runga i ngā mahi pai katoa, tupu tonu i runga i te mōhio ki te Atua. <verse eid="COL 1:10" /><verse number="11" style="v" sid="COL 1:11" />Kia whakanuia te kaha hei whakakaha mō koutou, kia rite ki tā te mana o tōna korōria, e ū tonu ai, e whakamanawanui ai i runga i te hari. <verse eid="COL 1:11" /><verse number="12" style="v" sid="COL 1:12" />Me te whakawhetai atu anō ki te Matua, nāna nei tātou i whai tikanga ai ki tētahi wāhi o te kāinga o te hunga tapu i roto i te mārama. <verse eid="COL 1:12" /><verse number="13" style="v" sid="COL 1:13" />Nāna nei tātou i whakaora mai i te kaha o te pōuri, ā, whakawhitia ake tātou e ia ki te rangatiratanga o tāna Tama aroha. <verse eid="COL 1:13" /><verse number="14" style="v" sid="COL 1:14" />Kei roto nei i a ia tō tātou whakaoranga i runga i ōna toto, arā te murunga o ngā hara.<verse eid="COL 1:14" /></para>
  <para style="s">Ko Karaiti me Tāna Mahi</para>
  <para style="p">
    <verse number="15" style="v" sid="COL 1:15" />Ko ia nei te āhua o te Atua e kore nei e kitea atu, ko te whānau mātāmua o ngā mea hanga katoa. <verse eid="COL 1:15" /><verse number="16" style="v" sid="COL 1:16" />Nāna hoki ngā mea katoa i hanga, ngā mea i te rangi me ngā mea i te whenua, ngā mea e kitea ana me ngā mea kāhore e kitea, ahakoa torōna, ahakoa kāwanatanga, ahakoa rangatiratanga, ahakoa mana. Nāna, ā, mōna te hanganga o ngā mea katoa. <verse eid="COL 1:16" /><verse number="17" style="v" sid="COL 1:17" />Nō mua anō hoki ia i ngā mea katoa, nāna anō hoki ngā mea katoa i mau ai. <verse eid="COL 1:17" /><verse number="18" style="v" sid="COL 1:18" />Ko ia anō te upoko o te tinana, arā o te hāhi. Ko ia te tīmatanga, ko te whānau mātāmua i roto i te hunga mate; kia waiho ai ia hei tuatahi i roto i ngā mea katoa. <verse eid="COL 1:18" /><verse number="19" style="v" sid="COL 1:19" />Ko tā te Matua tērā i pai ai, kia noho te huanga o ngā mea katoa ki roto ki a ia; <verse eid="COL 1:19" /><verse number="20" style="v" sid="COL 1:20" />kia mā roto ai i a ia he houhanga rongo mō ngā mea katoa ki a ia, kua mau nei i a ia te rongo i ngā toto o tōna rīpeka; āe rā, mā roto i a ia, ahakoa he mea nō te whenua, ahakoa he mea nō te rangi.<verse eid="COL 1:20" /></para>
  <para style="p">
    <verse number="21" style="v" sid="COL 1:21" />Me koutou hoki he tāngata kē i mua, he hoariri te hinengaro i ngā mahi kino, nā, kua meinga nei e ia kia houhia tā koutou rongo, <verse eid="COL 1:21" /><verse number="22" style="v" sid="COL 1:22" />i runga i te tinana o tōna kikokiko, he mea nā te mate; mō koutou anō kia tāpaea atu ki tōna aroaro, he hunga tapu, kāhore nei he koha, kāhore he hē; <verse eid="COL 1:22" /><verse number="23" style="v" sid="COL 1:23" />ki te pūmau koutou ki te whakapono, ū tonu, mau tonu, tē taea te whakaneke atu i te tūmanako ki tā te rongopai i rongo ai koutou, kua kauwhautia atu nei ki ngā mea hanga katoa i raro o te rangi. Mō reira nei ahau, a Pāora, i meinga ai hei minita.<verse eid="COL 1:23" /></para>
  <para style="s">Te Mahi a Pāora he Pononga ki te Hāhi</para>
  <para style="p">
    <verse number="24" style="v" sid="COL 1:24" />Tēnei ahau te hari nei ki ōku mamae mō koutou, ka kapi hoki i ōku kikokiko ngā mate o te Karaiti kāhore anō i rite noa, hei mea mō tōna tinana, arā mō te hāhi. <verse eid="COL 1:24" /><verse number="25" style="v" sid="COL 1:25" />Mō reira nei ahau i meinga ai hei minita, rite tonu ki tā te Atua tikanga ki a koutou i hōmai nei ki ahau, kia whakapaua te kauwhau o te kupu a te Atua, <verse eid="COL 1:25" /><verse number="26" style="v" sid="COL 1:26" />o te mea ngaro i huna i ērā wā noa atu, i ērā whakatupuranga; ā, kua whakakitea ināianei ki tāna hunga tapu, <verse eid="COL 1:26" /><verse number="27" style="v" sid="COL 1:27" />he meatanga nā te Atua, kia whakaaturia ki a rātou te taonga nui o te korōria o tēnei mea ngaro ki roto ki ngā tauiwi, arā, a te Karaiti i roto i a koutou, e tūmanako atu ai ki te korōria.<verse eid="COL 1:27" /></para>
  <para style="p">
    <verse number="28" style="v" sid="COL 1:28" />E kauwhautia nei e mātou, me te whakatūpato i ngā tāngata katoa me te whakaako i ngā tāngata katoa i runga i ngā whakaaro mōhio katoa, kia tāpaea atu ai e mātou ngā tāngata katoa, he mea tino tika i roto i a te Karaiti. <verse eid="COL 1:28" /><verse number="29" style="v" sid="COL 1:29" />Ko tāku tēnei e uaua nei, e tohe nei i runga i tāna mahinga e kaha nei te mahi i roto i ahau.<verse eid="COL 1:29" /></para>
  <chapter eid="COL 1" />
  <chapter number="2" style="c" sid="COL 2" />
  <para style="p">
    <verse number="1" style="v" sid="COL 2:1" />E mea ana hoki ahau kia mōhio koutou ki te nui o tōku uaua mō koutou, mō te hunga anō hoki o Raorikia, ā, mō te hunga katoa hoki kāhore nei i kite noa i tōku mata i te kikokiko. <verse eid="COL 2:1" /><verse number="2" style="v" sid="COL 2:2" />Kia whakamārietia ō rātou ngākau, kia tūhonohonoa i runga i te aroha, kia taea ai ngā taonga katoa o te tino whakaūnga o te ngākau mahara, kia mātau ai rātou ki te mea ngaro a te Atua, arā ki a te Karaiti; <verse eid="COL 2:2" /><verse number="3" style="v" sid="COL 2:3" />kei roto nei i a ia ngā taonga katoa o te mahara, o te mātauranga e huna ana. <verse eid="COL 2:3" /><verse number="4" style="v" sid="COL 2:4" />Nā, i kōrero ai ahau i tēnei, kei kūmea kētia koutou e te kōrero reka a te tangata. <verse eid="COL 2:4" /><verse number="5" style="v" sid="COL 2:5" />Nō te mea ahakoa kei tawhiti tōku kikokiko, kei a koutou nā tōku wairua, e hari ana, e titiro ana ki ā koutou ritenga tika, ki te ū anō hoki o tō koutou whakapono ki a te Karaiti.<verse eid="COL 2:5" /></para>
  <para style="s">Te Tino Hua o te Ora i roto i a te Karaiti</para>
  <para style="p">
    <verse number="6" style="v" sid="COL 2:6" />Nā, kua riro nā te Ariki, a Karaiti Īhu i a koutou, kia pēnā anō tā koutou haere i roto i a ia; <verse eid="COL 2:6" /><verse number="7" style="v" sid="COL 2:7" />kia whai pakiaka, ānō he whare i hangā ki runga ki a ia, whakapūmau rawa ki runga ki tō koutou whakapono, kia pērā me koutou i whakaakona rā, kia hira rawa ai te whakawhetai.<verse eid="COL 2:7" /></para>
  <para style="p">
    <verse number="8" style="v" sid="COL 2:8" />Kia tūpato kei riro pārau koutou i tō te tangata whakaaro mōhio, i te tinihanga huakore, e rite nei ki te whakarerenga iho a te tangata, ki ngā mea tīmatanga o te ao, ā, kāhore ki a te Karaiti.<verse eid="COL 2:8" /></para>
  <para style="p">
    <verse number="9" style="v" sid="COL 2:9" />Kei roto katoa hoki i a ia te tino o te Atua e noho-ā-tinana ana. <verse eid="COL 2:9" /><verse number="10" style="v" sid="COL 2:10" />Ā, kua tino tangata anō koutou i roto i a ia, ko te upoko nei ia o ngā rangatiratanga, o ngā mana katoa. <verse eid="COL 2:10" /><verse number="11" style="v" sid="COL 2:11" />He mea kokoti koutou i roto i a ia, he kotinga kīhai i meatia e te ringaringa, i te unuhanga atu i te tinana o ngā hara o te kikokiko, i tō te Karaiti kotinga; <verse eid="COL 2:11" /><verse number="12" style="v" sid="COL 2:12" />he mea tanu tahi koutou me ia i te iriiringa, he mea whakaara ngātahi anō hoki me ia i reira, nō te mea ka whakapono nei ki te mahi a te Atua, nāna nei ia i whakaara ake i te hunga mate.<verse eid="COL 2:12" /></para>
  <para style="p">
    <verse number="13" style="v" sid="COL 2:13" />He tūpāpaku nā hoki koutou i ngā hē, i te kotingakore hoki o tō koutou kikokiko, nā, whakaorangia ngātahitia ana koutou me ia, he mea whakarere noa atu nāna ō koutou hē katoa. <verse eid="COL 2:13" /><verse number="14" style="v" sid="COL 2:14" />Murua ake e ia ngā tikanga i tuhituhia e te ringaringa, ngā tikanga i hoariri ki a tātou, i tū kē mai i ā tātou; tangohia ake e ia ki rahaki, he mea titi nāna ki te rīpeka; <verse eid="COL 2:14" /><verse number="15" style="v" sid="COL 2:15" />pāuhua ake e ia ki raro ngā rangatiratanga me ngā mana, whakakitea nuitia ana e ia, ā, waiho ana e ia taua rīpeka hei mea whakataka māna i a rātou.<verse eid="COL 2:15" /></para>
  <para style="p">
    <verse number="16" style="v" sid="COL 2:16" />Nā, kaua tētahi e whakawā i a koutou mō te kai, mō te inu, mō ngā meatanga ki te hākari, ki te kōwhititanga marama, ki ngā hāpati; <verse eid="COL 2:16" /><verse number="17" style="v" sid="COL 2:17" />he ātārangi ēnei nō ngā mea i kīia e puta ana i muri; nō te Karaiti ia te tinana. <verse eid="COL 2:17" /><verse number="18" style="v" sid="COL 2:18" />Kei riro tā koutou taonga i te māminga a te tangata e mea ana ki te whakaiti i a ia, ki te karakia ki ngā anahera, ka noho i roto i ngā mea e kitea ana e ia, ka whakapehapeha kau noa, he mea nā tōna ngākau kikokiko; <verse eid="COL 2:18" /><verse number="19" style="v" sid="COL 2:19" />ā, kāhore e mau ki te Upoko, nō roto nei i a ia te tinana katoa, he mea atawhai, he mea tūhonohono e ngā hononga, e ngā here, ka tupu ai, he tupu nā te Atua.<verse eid="COL 2:19" /></para>
  <para style="s">Ka Mate, ka Ora i roto i te Karaiti</para>
  <para style="p">
    <verse number="20" style="v" sid="COL 2:20" />Ki te mea kua tūpāpaku ngātahi koutou ko te Karaiti ki ngā mea tīmatanga o te ao, he aha koutou, ānō e ora ana ki te ao, ka pupuri tonu ai i ngā tikanga, <verse eid="COL 2:20" /><verse number="21" style="v" sid="COL 2:21" />“Kei pā ringaringa, kei pā kai, kei rahurahu.” <verse eid="COL 2:21" /><verse number="22" style="v" sid="COL 2:22" />He mea pirau katoa nei aua mea i te meatanga iho anō, he whakahau, he ako nā te tangata? <verse eid="COL 2:22" /><verse number="23" style="v" sid="COL 2:23" />Ko te āhua o aua mea i whakaritea ki tō te whakaaro nui, he karakia pokanoa, he whakaiti i a ia ake, he atawhaikore i te tinana; otirā kāhore he painga hei pēhi i te kikokiko e tōrere ana kia mākona ia.<verse eid="COL 2:23" /></para>
  <chapter eid="COL 2" />
  <chapter number="3" style="c" sid="COL 3" />
  <para style="p">
    <verse number="1" style="v" sid="COL 3:1" />Nā, ki te mea kua ara ngātahi koutou me te Karaiti, rapua ngā mea o runga, o te wāhi e noho mai nei ā te Karaiti i te ringa matau o te Atua. <verse eid="COL 3:1" /><verse number="2" style="v" sid="COL 3:2" />Kia anga atu tō koutou whakaaro ki ngā mea o runga, kaua ki ngā mea kei te whenua. <verse eid="COL 3:2" /><verse number="3" style="v" sid="COL 3:3" />Kua mate hoki koutou, ā, kua oti tō koutou ora te huna ki a te Karaiti i roto i te Atua. <verse eid="COL 3:3" /><verse number="4" style="v" sid="COL 3:4" />I te whakakitenga mai o te Karaiti, o tō tātou ora, ko reira hoki koutou whakakitea tahitia ai me ia i runga i te korōria.<verse eid="COL 3:4" /></para>
  <para style="s">Te Oranga ō Mua me te Oranga Hou</para>
  <para style="p">
    <verse number="5" style="v" sid="COL 3:5" />Nā, whakamatea ō koutou wāhi i runga i te whenua; te moe tāhae, te poke, te minamina ki te hē, te hiahia kino, me te apo, he karakia whakapakoko hoki tēnā. <verse eid="COL 3:5" /><verse number="6" style="v" sid="COL 3:6" />He mea hoki ēnei e puta mai ai te riri o te Atua ki ngā tamariki a te tutū. <verse eid="COL 3:6" /><verse number="7" style="v" sid="COL 3:7" />I roto hoki koutou i ēnei mea e haere ana i mua, i a koutou e noho ana i roto i aua mea.<verse eid="COL 3:7" /></para>
  <para style="p">
    <verse number="8" style="v" sid="COL 3:8" />Tēnā ko tēnei, whakarērea ēnei mea katoa; te āritarita, te riri, te mauāhara, te kōrero kino, te kōrero whakarihariha, i roto i ō koutou māngai. <verse eid="COL 3:8" /><verse number="9" style="v" sid="COL 3:9" />Kaua e teka tētahi ki tētahi, kua unuhia atu hoki i a koutou te tangata tawhito me āna hanga. <verse eid="COL 3:9" /><verse number="10" style="v" sid="COL 3:10" />Kua kākahuria nei te tangata hou, e whakahoutia nei i runga i te mātauranga kia rite ki te āhua o tōna kaihanga. <verse eid="COL 3:10" /><verse number="11" style="v" sid="COL 3:11" />Kei reira kāhore he Kariki, he Hūrai rānei, he kotinga, he kotingakore rānei, he tautangata, Haitiana, pononga, he rangatira rānei; engari ko te Karaiti te katoa, i roto anō i te katoa.<verse eid="COL 3:11" /></para>
  <para style="p">
    <verse number="12" style="v" sid="COL 3:12" />Nā, kia rite ki te hunga whiriwhiri a te Atua, ki te hunga tapu e arohaina ana, kākahuria iho hoki te ngākau tohu tangata, te ngāwari, te ngākau pāpaku, te ngākau māhaki, te manawanui. <verse eid="COL 3:12" /><verse number="13" style="v" sid="COL 3:13" />Kia āta hanga koutou tētahi ki tētahi, me te hohou i te rongo tētahi ki tētahi, ki te mea kei tētahi he take riri ki tētahi; kia rite ki tā te Ariki i hohou nei i te rongo ki a koutou, kia pērā anō hoki koutou. <verse eid="COL 3:13" /><verse number="14" style="v" sid="COL 3:14" />Ā, hei waho i ēnei mea katoa uhia ko te aroha, ko te tauhere tika rawa ia.<verse eid="COL 3:14" /></para>
  <para style="p">
    <verse number="15" style="v" sid="COL 3:15" />Ā, waiho mā te rangimārie a te Karaiti te whakahaere tikanga i roto i ō koutou ngākau. I karangatia hoki koutou ki tēnei i roto i te tinana kotahi; kia whakawhetai hoki koutou. <verse eid="COL 3:15" /><verse number="16" style="v" sid="COL 3:16" />Kia noho nui te kupu a te Karaiti i roto i a koutou i runga i te mātauranga katoa; me whakaako, me whakatūpato tētahi e tētahi ki ngā waiata tapu, ki ngā hīmene, ki ngā waiata wairua, me te waiata anō ki te Atua i runga i te aroha noa, i roto i ō koutou ngākau. <verse eid="COL 3:16" /><verse number="17" style="v" sid="COL 3:17" />Ko ngā mea katoa hoki e mea ai koutou, ko ngā kupu, ko ngā mahi rānei, kia meinga katoatia i runga i te ingoa o te Ariki, o Īhu, me te whakawhetai anō ki te Atua, arā ki te Matua i roto i a ia.<verse eid="COL 3:17" /></para>
  <para style="s">Te Pānga Whaiaro i roto i te Oranga Hou</para>
  <para style="p">
    <verse number="18" style="v" sid="COL 3:18" />E ngā wāhine, kia ngohengohe ki ā koutou tāne ake, kia rite ai tā te Ariki tikanga.<verse eid="COL 3:18" /></para>
  <para style="p">
    <verse number="19" style="v" sid="COL 3:19" />E ngā tāne, arohaina ā koutou wāhine, kei kaha hoki te riri ki a rātou.<verse eid="COL 3:19" /></para>
  <para style="p">
    <verse number="20" style="v" sid="COL 3:20" />E ngā tamariki, whakarongo ki ō koutou mātua i ngā mea katoa: he mea pai hoki tēnei ki te Ariki.<verse eid="COL 3:20" /></para>
  <para style="p">
    <verse number="21" style="v" sid="COL 3:21" />E ngā mātua, kei ārita noa ki ā koutou tamariki, kei ngākaukore rātou.<verse eid="COL 3:21" /></para>
  <para style="p">
    <verse number="22" style="v" sid="COL 3:22" />E ngā pononga, kia whakarongo ki ō koutou rangatira o te wāhi ki te kikokiko i ngā mea katoa. Kaua hei tā te kanohi mahi, he whakamānawareka tāngata hoki tērā; engari hei runga i te ngākau tapatahi, me te wehi anō ki te Atua. <verse eid="COL 3:22" /><verse number="23" style="v" sid="COL 3:23" />Ko ngā mea katoa e mea ai koutou mahia-ā-ngākautia, hei mea ki te Ariki, ā, ehara i te mea ki ngā tāngata; <verse eid="COL 3:23" /><verse number="24" style="v" sid="COL 3:24" />me te mātau anō, ka hōmai e te Ariki ki a koutou te utu, arā te kāinga; he pononga hoki koutou nā te Ariki, nā te Karaiti. <verse eid="COL 3:24" /><verse number="25" style="v" sid="COL 3:25" />Ko te tangata hoki e hē ana te mahi, ka whakawhiwhia anō ia ki tāna hē i mahi ai; kāhore hoki he whakapai kanohi.<verse eid="COL 3:25" /></para>
  <chapter eid="COL 3" />
  <chapter number="4" style="c" sid="COL 4" />
  <para style="p">
    <verse number="1" style="v" sid="COL 4:1" />E ngā rangatira, hoatu ki ngā pononga te mea e tika ana, te mea e rite ana; e mōhio ana hoki koutou he Rangatira tō koutou kei te rangi.<verse eid="COL 4:1" /></para>
  <para style="s">He Tohutohu</para>
  <para style="p">
    <verse number="2" style="v" sid="COL 4:2" />Kia ū ki te īnoi, kia mataara tonu ki taua mea i runga i te whakawhetai; <verse eid="COL 4:2" /><verse number="3" style="v" sid="COL 4:3" />me te īnoi anō mō mātou, kia whakapuaretia e te Atua he kūwaha kōrero ki a mātou, hei kōrerotanga i te mea ngaro a te Karaiti i hereherea ai ahau. <verse eid="COL 4:3" /><verse number="4" style="v" sid="COL 4:4" />Kia whakakitea atu ai e ahau, kia rite ai tāku kōrero ki te mea i tika.<verse eid="COL 4:4" /></para>
  <para style="p">
    <verse number="5" style="v" sid="COL 4:5" />Hei runga i te whakaaro mōhio tō koutou whakahaere ki te hunga o waho, hokona te tāima. <verse eid="COL 4:5" /><verse number="6" style="v" sid="COL 4:6" />Hei runga i te aroha noa tā koutou kōrero i ngā wā katoa, he mea kīnaki ki te tote, kia mātau ai koutou ki te tikanga mō te whakahoki kupu atu ki tēnei tangata, ki tēnei tangata.<verse eid="COL 4:6" /></para>
  <para style="s">Poroporoaki</para>
  <para style="p">
    <verse number="7" style="v" sid="COL 4:7" />Mā Tikiku e whakaatu āku mea katoa ki a koutou; he teina aroha ia, he minita pono, he hoa pononga i roto i te Ariki. <verse eid="COL 4:7" /><verse number="8" style="v" sid="COL 4:8" />Ko te tino pūtake tēnei i tonoa atu ai ia e ahau ki a koutou, kia mātau ai koutou ki tō mātou āhua, ā, kia whakamārietia ai ō koutou ngākau; <verse eid="COL 4:8" /><verse number="9" style="v" sid="COL 4:9" />rāua ko Onehimu, he teina pono, e arohaina ana, ā, nō koutou hoki ia. Mā rāua e whakaatu ki a koutou ngā mahi katoa o konei.<verse eid="COL 4:9" /></para>
  <para style="p">
    <verse number="10" style="v" sid="COL 4:10" />He oha tēnei ki a koutou nā Aritaku, nā tōku hoa herehere, rāua ko Māka irāmutu o Pānapa; kua tae atu nā hoki ngā tikanga mōna ki a koutou; ki te tae atu ia ki a koutou, manaakitia; <verse eid="COL 4:10" /><verse number="11" style="v" sid="COL 4:11" />me Īhu anō hoki, tētahi ingoa ōna ko Hutuha; nō te kotinga rātou. Ko ēnei anake ōku hoa mahi ki te rangatiratanga o te Atua, he oranga ngākau anō rātou ki ahau.<verse eid="COL 4:11" /></para>
  <para style="p">
    <verse number="12" style="v" sid="COL 4:12" />Tēnei te oha atu nei ki a koutou a Epapara; nō koutou ia, he pononga nā te Karaiti. He tohe tonu tāna ki te īnoi mō koutou, kia tū koutou, he hunga tino tika, pūmau tonu ki ngā mea katoa i pai ai te Atua. <verse eid="COL 4:12" /><verse number="13" style="v" sid="COL 4:13" />Ko ahau hoki tōna pono mō tāna mahi nui mō koutou, mō te hunga hoki i Raorikia, ā, mō te hunga i Hierapori. <verse eid="COL 4:13" /><verse number="14" style="v" sid="COL 4:14" />Tēnei te oha atu nei ki a koutou a Ruka, te rata aroha, rāua ko Rīmaha. <verse eid="COL 4:14" /><verse number="15" style="v" sid="COL 4:15" />Oha atu ki ngā tēina i Raorikia, ki a Naimapa hoki, ki te hāhi anō hoki i tō rātou whare.<verse eid="COL 4:15" /></para>
  <para style="p">
    <verse number="16" style="v" sid="COL 4:16" />Ā, ka kōrerotia tēnei pukapuka ki a koutou, meinga kia kōrerotia anō hoki i roto i te hāhi o ngā Raorikia; kōrerotia anō hoki e koutou tērā i tuhia mai i Raorikia.<verse eid="COL 4:16" /></para>
  <para style="p">
    <verse number="17" style="v" sid="COL 4:17" />Mea atu hoki ki a Arakipu, “Kia mahara ki te mahi minita kua riro nā i a koe i roto i te Ariki, kia āta mahia mārietia.”<verse eid="COL 4:17" /></para>
  <para style="p">
    <verse number="18" style="v" sid="COL 4:18" />Ko te oha āku, a Pāora, nā tōku ringaringa ake. Kia mahara ki ōku mekameka. Kia tau te aroha noa ki a koutou.<verse eid="COL 4:18" /></para>
  <chapter eid="COL 4" />
</usx>