<?xml version="1.0" encoding="utf-8"?>
<usx version="3.0">
  <book code="1KI" style="id">1ki.txt Māori macronized text, extracted 16-05-06</book>
  <para style="h">1 Kīngi</para>
  <para style="toc3">1Kng</para>
  <para style="mt2">Ko te Pukapuka Tuatahi o ngā</para>
  <para style="mt1">Kīngi</para>
  <chapter number="1" style="c" sid="1KI 1" />
  <para style="s">Ko Kīngi Rāwiri i tōna Koroheketanga</para>
  <para style="p">
    <verse number="1" style="v" sid="1KI 1:1" />Nā, kua koroheketia a Kīngi Rāwiri, kua maha ōna rā; ā, hīpokina ana ia e rātou ki te kākahu; heoi kīhai i mahana. <verse eid="1KI 1:1" /><verse number="2" style="v" sid="1KI 1:2" />Nō reira ka mea atu āna tāngata ki a ia, “Me rapu tētahi kōtiro, he wāhina, mā tōku ariki, mā te kīngi; ā, me tū ia i mua i te kīngi, māna hoki ia e atawhai; ā, me takoto ia ki tōu uma, kia mahana ai tōku ariki, te kīngi.”<verse eid="1KI 1:2" /></para>
  <para style="p">
    <verse number="3" style="v" sid="1KI 1:3" />Heoi, rapua ana e rātou tētahi kōtiro ātaahua i ngā rohe katoa o Īharaira; ā, kitea ana ko Āpihaka Hunami, ā, kawea ana mai ia ki te kīngi. <verse eid="1KI 1:3" /><verse number="4" style="v" sid="1KI 1:4" />Nā, he ātaahua rawa taua kōtiro; ā, i atawhai ia i te kīngi, i mahi hoki ki a ia; otirā kīhai te kīngi i mōhio ki a ia.<verse eid="1KI 1:4" /></para>
  <para style="s">Ka Kokoraho a Aronia i te Kīngitanga</para>
  <para style="p">
    <verse number="5" style="v" sid="1KI 1:5" />Kātahi a Aronia tama a Hākiti ka whakanui i a ia, ka mea, “Ko ahau hei kīngi;” ā, meatia ana e ia ētahi hāriata māna, me ētahi tāngata noho hōiho, e rima tekau hoki ngā tāngata hei rere i tōna aroaro. <verse eid="1KI 1:5" /><verse number="6" style="v" sid="1KI 1:6" />Kīhai hoki tōna pāpā i whakapōuri i tōna ngākau ō mua iho, kīhai i mea, “He aha koe i pēnā ai?” He tangata ātaahua rawa hoki ia; ā, i whānau ia i muri i a Apohārama.<verse eid="1KI 1:6" /></para>
  <para style="p">
    <verse number="7" style="v" sid="1KI 1:7" />Nā, ka kōrerorero ia ki a Ioapa tama a Teruia, ki a Apiātara tohunga; ā, i whai rāua i a Aronia, i āwhina i a ia. <verse eid="1KI 1:7" /><verse number="8" style="v" sid="1KI 1:8" />Ko Hāroko tohunga ia, ko Penaia tama a Iehoiara, ko Nātana matakite, ko Himei, ko Rei, ko ngā tāngata nunui a Rāwiri, kīhai rātou i uru ki tā Aronia.<verse eid="1KI 1:8" /></para>
  <para style="p">
    <verse number="9" style="v" sid="1KI 1:9" />Nā, ka patua e Aronia he hipi, he kau, me ngā mea mōmona, ki te kōhatu ki Toherete, ki tērā i te taha o Enerōkere, ā, karangatia ana e ia ōna tēina katoa, ngā tama a te kīngi, rātou ko ngā tāngata katoa o Hūrā, ngā pononga a te kīngi; <verse eid="1KI 1:9" /><verse number="10" style="v" sid="1KI 1:10" />ko Nātana matakite ia, ko Penaia, ko ngā tāngata nunui, me tōna teina, me Horomona, kīhai i karangatia e ia.<verse eid="1KI 1:10" /></para>
  <para style="p">
    <verse number="11" style="v" sid="1KI 1:11" />Nā, ka kōrero a Nātana ki a Patehēpa whaea o Horomona, ka mea, “Kāhore anō koe i rongo ko Aronia tama a Hākiti te kīngi, kāhore hoki i te mōhiotia e tō tātou ariki, e Rāwiri? <verse eid="1KI 1:11" /><verse number="12" style="v" sid="1KI 1:12" />Nā, haere mai, tukua māku e hoatu he whakaaro ki a koe, kia ora ai koe, kia ora ai hoki tāu tama, a Horomona. <verse eid="1KI 1:12" /><verse number="13" style="v" sid="1KI 1:13" />Haere, ā, ka tae ki a Kīngi Rāwiri, ka mea ki a ia, ‘Kīhai ianei koe i oati mai, e tōku ariki, e te kīngi, ki tāu pononga, i mea: “Ko Horomona tonu ko tāu tama hei kīngi i muri i ahau. Ko ia hoki hei noho i tōku torōna”? Nā, he aha i kīngi ai a Aronia?’ <verse eid="1KI 1:13" /><verse number="14" style="v" sid="1KI 1:14" />Nā, e kōrero ana anō koe i reira ki te kīngi, ka tae atu hoki ahau i muri i a koe, ā, māku e whakakoia ki āu kōrero.”<verse eid="1KI 1:14" /></para>
  <para style="p">
    <verse number="15" style="v" sid="1KI 1:15" />Nā, ko te haerenga o Patehēpa ki te whare moenga, ki te kīngi; he koroheke rawa hoki te kīngi; ko Āpihaka Hunami anō ki te mahi i ngā mea a te kīngi. <verse eid="1KI 1:15" /><verse number="16" style="v" sid="1KI 1:16" />Nā, ka tuohu a Patehēpa, ka piko ki te kīngi, ā, ka mea te kīngi, “He aha tāu?”<verse eid="1KI 1:16" /></para>
  <para style="p">
    <verse number="17" style="v" sid="1KI 1:17" />Nā, ka mea tērā ki a ia, “E tōku ariki, i oatitia mai a Ihowā, tōu Atua, e koe ki tāu pononga: ‘Ko Horomona tonu, ko tāu tama hei kīngi i muri i ahau, ā, ko ia hei noho ki tōku torōna.’ <verse eid="1KI 1:17" /><verse number="18" style="v" sid="1KI 1:18" />Nā, ināianei, kua kīngi a Aronia; ā, kāhore koe, e tōku ariki, e te kīngi, i te mōhio; <verse eid="1KI 1:18" /><verse number="19" style="v" sid="1KI 1:19" />ā, kua patua e ia he kau, he mea mōmona, he hipi, tōna tini; kua karangatia hoki ngā tama katoa a te kīngi, me Apiātara tohunga, me Ioapa rangatira ope; ko Horomona ia, ko tāu pononga, kīhai i karangatia e ia. <verse eid="1KI 1:19" /><verse number="20" style="v" sid="1KI 1:20" />Nā, ko koe, e tōku ariki, e te kīngi – e anga ana ngā kanohi o Īharaira katoa ki a koe, kia whakaaturia ki a rātou ko wai e noho ki te torōna o tōku ariki, o te kīngi, i muri i a ia. <verse eid="1KI 1:20" /><verse number="21" style="v" sid="1KI 1:21" />Nā tēnei ake, hei te moenga o tōku ariki, o te kīngi, ki ōna mātua, ka kīia māua ko tāku tama, ko Horomona, he hunga hara.”<verse eid="1KI 1:21" /></para>
  <para style="p">
    <verse number="22" style="v" sid="1KI 1:22" />Nā, i a ia anō e kōrero ana ki te kīngi, ka tomo mai a Nātana poropiti. <verse eid="1KI 1:22" /><verse number="23" style="v" sid="1KI 1:23" />Ā, ka kōrerotia e rātou ki te kīngi, ka mea, “Ko Nātana poropiti tēnei.” Nā, haere ana tērā ki te aroaro o te kīngi, ā, piko ana, tāpapa ana ki te whenua ki te aroaro o te kīngi.<verse eid="1KI 1:23" /></para>
  <para style="p">
    <verse number="24" style="v" sid="1KI 1:24" />Nā, ka mea a Nātana, “E tōku ariki, e te kīngi, i mea rānei koe, ‘Ko Aronia hei kīngi i muri i ahau, ā, ko ia hei noho ki tōku torōna’? <verse eid="1KI 1:24" /><verse number="25" style="v" sid="1KI 1:25" />Kua haere hoki ia ki raro i tēnei rā, ā, kei te patu tērā i te kau, i te mea mōmona, i te hipi, tōna tini, ā, kua karangatia e ia ngā tama katoa a te kīngi rātou ko ngā rangatira ope, ko Apiātara tohunga; kei te kai rātou, kei te inu i tōna aroaro, e kī ana, ‘Kia ora a Kīngi Aronia.’ <verse eid="1KI 1:25" /><verse number="26" style="v" sid="1KI 1:26" />Ko ahau ia, ko tāu pononga, ko mātou ko Hāroko tohunga, ko Penaia tama a Iehoiara, ko tāu pononga, ko Horomona, kīhai i karangatia e ia. <verse eid="1KI 1:26" /><verse number="27" style="v" sid="1KI 1:27" />Nā tōku ariki rānei, nā te kīngi tēnei mea, ā, kīhai i whakaaturia e koe ki āu pononga, ko wai e noho ki te torōna o tōku ariki, o te kīngi i muri i a ia?”<verse eid="1KI 1:27" /></para>
  <para style="s">Ka Meinga a Horomona hei Kīngi</para>
  <para style="p">
    <verse number="28" style="v" sid="1KI 1:28" />Nā, ka whakahoki a Kīngi Rāwiri, ka mea, “Karangatia a Patehēpa ki ahau.” Nā, haere ana ia ki te aroaro o te kīngi, ā, tū ana i te aroaro o te kīngi.<verse eid="1KI 1:28" /></para>
  <para style="p">
    <verse number="29" style="v" sid="1KI 1:29" />Nā, ko te oatitanga a te kīngi, ka mea: “E ora ana a Ihowā i whakaora nei i ahau i ngā mate katoa, <verse eid="1KI 1:29" /><verse number="30" style="v" sid="1KI 1:30" />ko āku oatitanga i a Ihowā, i te Atua o Īharaira ki a koe, i ahau i mea rā: He pono, ko Horomona, ko tāu tama, hei kīngi i muri i ahau, ko ia hoki hei noho ki tōku torōna i muri i ahau, he pono me pēnā anō e ahau i tēnei rā.”<verse eid="1KI 1:30" /></para>
  <para style="p">
    <verse number="31" style="v" sid="1KI 1:31" />Kātahi ka tuohu a Patehēpa, anga tonu tōna mata ki te whenua, piko ana ki te aroaro o te kīngi, ka mea, “Kia ora tōku ariki, a Kīngi Rāwiri, ā ake ake!”<verse eid="1KI 1:31" /></para>
  <para style="p">
    <verse number="32" style="v" sid="1KI 1:32" />Nā, ka mea a Kīngi Rāwiri, “Karangatia a Hāroko tohunga ki ahau, a Nātana poropiti, a Penaia tama a Iehoiara.”</para>
  <para style="p" vid="1KI 1:32">Nā, haere ana mai rātou ki te aroaro o te kīngi. <verse eid="1KI 1:32" /><verse number="33" style="v" sid="1KI 1:33" />Nā, ka mea te kīngi ki a rātou: “Mauria ngā pononga a tō koutou ariki hei hoa mō koutou, ka whakanoho i a Horomona, i tāku tama, ki tōku muera, ki tōku ake, ka kawe i a ia ki raro, ki Kihona; <verse eid="1KI 1:33" /><verse number="34" style="v" sid="1KI 1:34" />ā, mā Hāroko tohunga rāua ko Nātana poropiti ia e whakawahi ki reira hei kīngi mō Īharaira; me whakatangi hoki te tētere, me mea, ‘Kia ora a Kīngi Horomona.’ <verse eid="1KI 1:34" /><verse number="35" style="v" sid="1KI 1:35" />Nā, ka piki ake koutou i muri i a ia, ā, ka tae mai ia, ka noho ki tōku torōna; ā, hei kīngi ia i muri i ahau; he mea whakarite nāku hei rangatira ia mō Īharaira rāua ko Hūrā.”<verse eid="1KI 1:35" /></para>
  <para style="p">
    <verse number="36" style="v" sid="1KI 1:36" />Nā, ka whakahoki a Penaia tama a Iehoiara ki tā te kīngi, ka mea, “Āmine! Kia pēnā mai hoki te kī a Ihowā, a te Atua o tōku ariki, o te kīngi. <verse eid="1KI 1:36" /><verse number="37" style="v" sid="1KI 1:37" />I tōku ariki nei, i te kīngi, a Ihowā, kia pēnā anō ia ki a Horomona; ā, kia whakanuia ake tōna torōna ki runga ake i te torōna o tōku ariki, o Kīngi Rāwiri.”<verse eid="1KI 1:37" /></para>
  <para style="p">
    <verse number="38" style="v" sid="1KI 1:38" />Heoi, ka haere a Hāroko tohunga, a Nātana poropiti, a Penaia tama a Iehoiara, me ngā Kereti, me ngā Pereti ki raro, ā, whakanohoia ana e rātou a Horomona ki te muera o Kīngi Rāwiri, ā, kawea ana ki Kihona. <verse eid="1KI 1:38" /><verse number="39" style="v" sid="1KI 1:39" />Nā, tangohia ana e Hāroko tohunga te haona hinu i roto i te tapenākara, ā, whakawahia ana e ia a Horomona. Nā, ka whakatangihia e rātou te tētere; ā, ka mea katoa te iwi, “Kia ora a Kīngi Horomona!” <verse eid="1KI 1:39" /><verse number="40" style="v" sid="1KI 1:40" />Nā, piki ake ana te iwi katoa i muri i a ia, me te whakatangi te iwi i ngā pūtōrino; nui atu hoki te koa i koa ai rātou, ngātata ana te whenua i tō rātou hāmama.<verse eid="1KI 1:40" /></para>
  <para style="p">
    <verse number="41" style="v" sid="1KI 1:41" />Nā, ka rongo a Aronia rātou ko āna manuhiri i a rātou e whakamutu ana i tā rātou kai; ā, nō te rongonga o Ioapa i te tangi o te tētere, ka mea ake, “He aha tēnei hāmama o te pā e ngangau mai nei?”<verse eid="1KI 1:41" /></para>
  <para style="p">
    <verse number="42" style="v" sid="1KI 1:42" />I a ia anō e kōrero ana, nā, ko Honatana tama a Apiātara tohunga e haere mai ana; ā, ka mea a Aronia, “Haere mai; he tangata māia hoki koe, ā, he kōrero pai āu.”<verse eid="1KI 1:42" /></para>
  <para style="p">
    <verse number="43" style="v" sid="1KI 1:43" />Nā, ka whakahoki a Honatana, ka mea atu ki a Aronia, “He pono rawa, kua meinga a Horomona e tō tātou ariki, e Kīngi Rāwiri, hei kīngi. <verse eid="1KI 1:43" /><verse number="44" style="v" sid="1KI 1:44" />Ā, kua ungā e te kīngi hei hoa mōna a Hāroko tohunga, a Nātana poropiti, a Penaia tama a Iehoiara rātou ko ngā Kereti, ko ngā Pereti; ā, kua whakanohoia ia e rātou ki te muera o te kīngi; <verse eid="1KI 1:44" /><verse number="45" style="v" sid="1KI 1:45" />ā, kua whakawahia ia e Hāroko tohunga, e Nātana poropiti hei kīngi ki Kihona. Nā, kua piki ake rātou i reira me te koa, nā, ngateri ana te pā. Ko te hāmama tēnei i rongo nā koutou. <verse eid="1KI 1:45" /><verse number="46" style="v" sid="1KI 1:46" />Ā, ko Horomona hoki tēnei te noho mai nei i runga i te torōna o te kīngitanga. <verse eid="1KI 1:46" /><verse number="47" style="v" sid="1KI 1:47" />Ā, kua tae mai hoki ngā pononga a te kīngi ki te manaaki i tō tātou ariki, i a Kīngi Rāwiri, ki te mea, ‘Kia meinga e tōu Atua te ingoa o Horomona kia pai atu i tōu ingoa, kia whakanuia ake e ia tōna torōna i tōu torōna.’ Nā, piko ana te kīngi i runga i te moenga. <verse eid="1KI 1:47" /><verse number="48" style="v" sid="1KI 1:48" />Ā, i pēnei hoki te kupu a te kīngi, ‘Kia whakapaingia a Ihowā, te Atua o Īharaira, mōna kua hōmai nei i tētahi hei noho i tōku torōna i tēnei rā, me te kite atu anō ōku kanohi.’ ”<verse eid="1KI 1:48" /></para>
  <para style="p">
    <verse number="49" style="v" sid="1KI 1:49" />Nā, ka pāwera ngā manuhiri a Aronia, whakatika ana, ā, haere ana i tōna ara, i tōna ara. <verse eid="1KI 1:49" /><verse number="50" style="v" sid="1KI 1:50" />Ā, wehi ana a Aronia i a Horomona, ā, whakatika ana, ka haere, ā, ka hopu i ngā haona o te āta.<verse eid="1KI 1:50" /></para>
  <para style="p">
    <verse number="51" style="v" sid="1KI 1:51" />Nā, ka kōrerotia te kōrero ki a Horomona, “Ko Aronia tērā e wehi ana i a Kīngi Horomona; kei te pupuri anō tērā i ngā haona o te āta; e mea ana, ‘Kia oati a Kīngi Horomona ki ahau āianei, e kore e whakamatea e ia tāna pononga ki te hoari.’ ”<verse eid="1KI 1:51" /></para>
  <para style="p">
    <verse number="52" style="v" sid="1KI 1:52" />Nā, ka mea a Horomona, “Ki te mea he tikanga pai tāna, e kore e taka tētahi makawe ōna ki te whenua; tēnā ki te kitea he hē tōna, ka mate.” <verse eid="1KI 1:52" /><verse number="53" style="v" sid="1KI 1:53" />Heoi, ka tono tāngata a Kīngi Horomona ki te tiki i a ia i runga i te āta. Ā, haere mai ana ia, piko ana ki a Kīngi Horomona; ā, ka mea a Horomona ki a ia, “Haere ki tōu whare.”<verse eid="1KI 1:53" /></para>
  <chapter eid="1KI 1" />
  <chapter number="2" style="c" sid="1KI 2" />
  <para style="s">Tā Rāwiri Ohākī ki a Horomona</para>
  <para style="p">
    <verse number="1" style="v" sid="1KI 2:1" />Nā, kua tata ngā rā o Rāwiri e mate ai; ā, ka ako ia i tāna tama, i a Horomona, ka mea: <verse eid="1KI 2:1" /><verse number="2" style="v" sid="1KI 2:2" />“E haere ana tēnei ahau i te ara o te whenua katoa. Nā, kia kaha, whakatāne, <verse eid="1KI 2:2" /><verse number="3" style="v" sid="1KI 2:3" />ā, kia mau ki te whakahau a Ihowā, a tōu Atua, kia haere i āna ara, kia mau ki āna tikanga, ki āna whakahau, ki āna whakaritenga, ki āna whakaaturanga, ki ngā mea kua oti te tuhituhi ki te ture a Mohi, kia tika ai tāu i ngā mea katoa e mea ai koe, i ngā wāhi katoa e tahuri ai koe. <verse eid="1KI 2:3" /><verse number="4" style="v" sid="1KI 2:4" />Kia mana ai i a Ihowā tāna kupu i kōrero ai ia mōku, i mea ai: ‘Ki te tūpato āu tamariki ki tō rātou ara, ki te whakapaua katoatia ō rātou ngākau, ō rātou wairua, ki te haere i tōku aroaro i runga i te pono, e kore e whakakorea, e ai ki tāna, tētahi tangata māu mō te torōna o Īharaira.’<verse eid="1KI 2:4" /></para>
  <para style="p">
    <verse number="5" style="v" sid="1KI 2:5" />“Nā, e mōhio ana hoki koe ki tā Ioapa tama a Teruia i mea ai ki ahau, ki tāna i mea ai ki ngā rangatira ope tokorua o Īharaira, ki a Āpanēre tama a Nere, ki a Amaha tama a Iētere, i patua rā e ia, ā, whakahekea ana ngā toto o te whawhai i te wā o te rangimārie, whakahekea ana ngā toto o te whawhai ki tōna whītiki i tōna hope, ki ōna hū i ōna waewae. <verse eid="1KI 2:5" /><verse number="6" style="v" sid="1KI 2:6" />Nā, kia rite tāu e mea ai ki tāu i mātau ai, ā, kaua e tukua tōna upoko hina kia heke atu ki te rua i runga i te rangimārie.<verse eid="1KI 2:6" /></para>
  <para style="p">
    <verse number="7" style="v" sid="1KI 2:7" />“Kia puta ia tōu aroha ki ngā tama a Paratirai Kireari, kia uru hoki rātou ki te hunga e kai ana ki tāu tēpu; i pērā hoki rātou, i whakatau ki ahau i tōku rerenga i tōu tuakana, i a Apohārama.<verse eid="1KI 2:7" /></para>
  <para style="p">
    <verse number="8" style="v" sid="1KI 2:8" />“Nā, kei a koe nā a Himei tama a Kera o Pineamine, o Pahurimi, tērā i kanga rā ki ahau, kino atu te kanga, i te rā i haere ai ahau ki Mahanaima. Otiia, i haere mai ki ahau ki raro, ki Horano ki te whakatau i ahau, ā, oatitia ana a Ihowā e ahau ki a ia, i mea ahau, ‘E kore ahau e whakamate i a koe ki te hoari.’ <verse eid="1KI 2:8" /><verse number="9" style="v" sid="1KI 2:9" />Nā, kaua ia e meinga he harakore, he tangata mōhio hoki koe, ā, e mātau ana ki tāu e mea ai ki a ia; engari kia heke tōna upoko hina ki te rua i runga i te toto.”<verse eid="1KI 2:9" /></para>
  <para style="s">Te Matenga o Rāwiri</para>
  <para style="p">
    <verse number="10" style="v" sid="1KI 2:10" />Nā, moe ana a Rāwiri ki ōna mātua, ā, tanumia ana ki te pā o Rāwiri. <verse eid="1KI 2:10" /><verse number="11" style="v" sid="1KI 2:11" />Ko ngā rā i kīngi ai a Rāwiri ki a Īharaira, e whā tekau tau; e whitu ngā tau i kīngi ai ia ki Heperona, e toru tekau mā toru anō ngā tau i kīngi ai ki Hiruhārama. <verse eid="1KI 2:11" /><verse number="12" style="v" sid="1KI 2:12" />Nā, noho ana a Horomona i runga i te torōna o Rāwiri, o tōna pāpā, ā, ū rawa tōna kīngitanga.<verse eid="1KI 2:12" /></para>
  <para style="s">Te Matenga o Aronia</para>
  <para style="p">
    <verse number="13" style="v" sid="1KI 2:13" />Nā, ka haere a Aronia tama a Hākiti ki a Patehēpa whaea o Horomona. Ā, ka mea tērā, “I haere mai rānei koe i runga i te pai?”</para>
  <para style="p" vid="1KI 2:13">Ā, ka mea ia, “I runga anō i te pai.” <verse eid="1KI 2:13" /><verse number="14" style="v" sid="1KI 2:14" />Ā, i mea anō ia, “He kupu tāku ki a koe.”</para>
  <para style="p" vid="1KI 2:14">Ā, ka mea tērā, “Kōrero.”<verse eid="1KI 2:14" /></para>
  <para style="p">
    <verse number="15" style="v" sid="1KI 2:15" />Nā, ka mea ia, “E mōhio ana koe, i ahau te kīngitanga, i anga mai anō ngā kanohi o Īharaira katoa ki ahau hei kīngi; heoi kua kauparea kētia nei te kīngitanga, ā, riro ana i tōku teina: nōna hoki, nā Ihowā mai. <verse eid="1KI 2:15" /><verse number="16" style="v" sid="1KI 2:16" />Nā, kotahi tēnei tono āku ki a koe; kaua e whakakāhoretia tāku.”</para>
  <para style="p" vid="1KI 2:16">Ā, ka mea tērā ki a ia, “Kōrero.”<verse eid="1KI 2:16" /></para>
  <para style="p">
    <verse number="17" style="v" sid="1KI 2:17" />Nā, ka mea ia, “Tēnā, kōrero ki a Kīngi Horomona, e kore hoki ia e whakakāhore ki tāu, kia hōmai e ia a Āpihaka Hunami hei wahine māku.”<verse eid="1KI 2:17" /></para>
  <para style="p">
    <verse number="18" style="v" sid="1KI 2:18" />Nā, ka mea a Patehēpa, “E pai ana, me kōrero tāu e ahau ki te kīngi.”<verse eid="1KI 2:18" /></para>
  <para style="p">
    <verse number="19" style="v" sid="1KI 2:19" />Heoi, haere ana a Patehēpa ki a Kīngi Horomona ki te kōrero ki a ia i tā Aronia, ā, whakatika ana te kīngi ki te whakatau ki a ia, piko ana ki a ia, ā, ka noho iho anō ki tōna torōna. Ā, ka meinga e ia kia whakatūria he torōna mō te whaea o te kīngi, ā, noho ana tērā ki tōna ringa matau.<verse eid="1KI 2:19" /></para>
  <para style="p">
    <verse number="20" style="v" sid="1KI 2:20" />Kātahi ka mea ia, “Kotahi tēnei mea iti hei tononga māku ki a koe; kaua tāku e whakakāhoretia.”</para>
  <para style="p" vid="1KI 2:20">Ā, ka mea te kīngi ki a ia, “Tonoa, e tōku whaea; e kore hoki ahau e whakakāhore ki tāu.”<verse eid="1KI 2:20" /></para>
  <para style="p">
    <verse number="21" style="v" sid="1KI 2:21" />Ā, ka mea tērā, “Kia hoatu a Āpihaka Hunami hei wahine mā tōu tuakana, mā Aronia.”<verse eid="1KI 2:21" /></para>
  <para style="p">
    <verse number="22" style="v" sid="1KI 2:22" />Nā, ka whakahoki a Kīngi Horomona, ka mea ki tōna whaea, “He aha i tonoa ai e koe a Āpihaka Hunami mā Aronia? Tonoa anō hoki te kīngitanga mōna; ko ia hoki tōku tuakana; mōna, mō Apiātara tohunga, mō Ioapa tama a Teruia.”<verse eid="1KI 2:22" /></para>
  <para style="p">
    <verse number="23" style="v" sid="1KI 2:23" />Kātahi ka oatitia a Ihowā e Kīngi Horomona, ka mea, “Kia meatia mai tēnei e te Atua ki ahau, me tētahi atu mea anō, mehemea ehara i te kupu whakamate mōna anō tēnei i kōrerotia nei e Aronia. <verse eid="1KI 2:23" /><verse number="24" style="v" sid="1KI 2:24" />Tēnā rā, e ora ana a Ihowā i whakapūmau nei i ahau, i whakanoho nei i ahau ki te torōna o Rāwiri, o tōku pāpā, i mea nei hoki i tētahi whare mōku, i te pērā me tāna i kōrero ai, ko āianei pū mate ai a Aronia.”<verse eid="1KI 2:24" /></para>
  <para style="p">
    <verse number="25" style="v" sid="1KI 2:25" />Nā, ka tonoa e Kīngi Horomona a Penaia tama a Iehoiara, ā, rere ana tērā ki runga ki a ia, nā, kua mate.<verse eid="1KI 2:25" /></para>
  <para style="s">Te Whakapakonga o Apiātara me te Matenga o Ioapa</para>
  <para style="p">
    <verse number="26" style="v" sid="1KI 2:26" />Nā, ka mea te kīngi ki te tohunga ki a Apiātara, “Haere ki Anatoto, ki āu māra; e tika ana hoki te mate mōu. Otiia, e kore ahau e whakamate i a koe i tēnei rā, nō te mea nāu i mau te āka a te Ariki, a Ihowā, i mua i a Rāwiri, i tōku pāpā, i mate anō hoki koe i ngā mate katoa o tōku pāpā.”<verse eid="1KI 2:26" /></para>
  <para style="p">
    <verse number="27" style="v" sid="1KI 2:27" />Heoi, peia ana a Apiātara e Horomona i te mahi tohunga ki a Ihowā; kia tutuki ai te kupu a Ihowā i kōrero ai ki Hiro mō te whare o Eri.<verse eid="1KI 2:27" /></para>
  <para style="p">
    <verse number="28" style="v" sid="1KI 2:28" />Nā, ka tae te rongo ki a Ioapa; i anga hoki a Ioapa ki te whai i a Aronia, engari kāhore i tahuri ki a Apohārama. Nā, rere ana a Ioapa ki te tapenākara o Ihowā, kei te pupuri i ngā haona o te āta. <verse eid="1KI 2:28" /><verse number="29" style="v" sid="1KI 2:29" />Ā, ka kōrerotia ki a Kīngi Horomona, “Kua rere a Ioapa ki te tapenākara o Ihowā, nā, kei te taha o te āta.”</para>
  <para style="p" vid="1KI 2:29">Kātahi ka ungā a Penaia tama a Iehoiara e Horomona, ā, ka mea ia, “Haere, e rere ki runga i a ia.”<verse eid="1KI 2:29" /></para>
  <para style="p">
    <verse number="30" style="v" sid="1KI 2:30" />Nā, ka tae a Penaia ki te tapenākara o Ihowā; ka mea ki a ia, “Ko te kupu tēnei a te kīngi, ‘Puta mai ki waho!’ ”</para>
  <para style="p" vid="1KI 2:30">Anō rā ko tērā, “Kāhore, engari kia mate ahau ki konei.”</para>
  <para style="p" vid="1KI 2:30">Nā, ka whakahokia te kōrero e Penaia ki te kīngi; i mea ia, “Ko te kupu tēnei a Ioapa, ko tāna tēnei i whakahoki ai ki ahau.”<verse eid="1KI 2:30" /></para>
  <para style="p">
    <verse number="31" style="v" sid="1KI 2:31" />Anō rā ko te kīngi ki a ia, “Meatia tāna i kōrero ai; rere atu ki runga ki a ia, ka tanu i a ia; kia whakakāhoretia atu ai e koe i ahau, i te whare hoki o tōku pāpā, ngā toto i whakahekea noatia e Ioapa. <verse eid="1KI 2:31" /><verse number="32" style="v" sid="1KI 2:32" />Ā, ka whakahokia iho e Ihowā ōna toto ki runga anō ki tōna mātenga, nāna hoki i rere ki runga i ngā tāngata tokorua, ki ngā tāngata e tika ake ana, e pai ake ana i a ia, ā, patua iho ki te hoari, kīhai anō hoki tōku pāpā, a Rāwiri i mōhio, arā ki a Āpanēre tama a Nere, ki te rangatira o te ope o Īharaira, rāua ko Amaha tama a Iētere, rangatira o te ope o Hūrā. <verse eid="1KI 2:32" /><verse number="33" style="v" sid="1KI 2:33" />Heoi, ka hoki iho ō rāua toto ki runga ki te mātenga o Ioapa, ki runga anō ki te mātenga o ōna uri ā ake ake; ki a Rāwiri ia, rātou ko ōna uri, ko tōna whare, ko tōna torōna, ka mau tā Ihowā rongo ā ake ake.”<verse eid="1KI 2:33" /></para>
  <para style="p">
    <verse number="34" style="v" sid="1KI 2:34" />Nā, ko te haerenga o Penaia tama a Iehoiara ki runga, ā, rere ana ki runga ki a ia, whakamatea iho; ā, tanumia iho ia ki tōna whare, ki te koraha. <verse eid="1KI 2:34" /><verse number="35" style="v" sid="1KI 2:35" />Ā, meinga ana e te kīngi a Penaia tama a Iehoiara hei rangatira ope i muri i a ia; i meinga e te kīngi a Hāroko tohunga hei whakakapi mō Apiātara.<verse eid="1KI 2:35" /></para>
  <para style="p">
    <verse number="36" style="v" sid="1KI 2:36" />Nā, ka tono tāngata te kīngi ki te karanga i a Himei, ā, ka mea ki a ia, “Hangā he whare mōu ki Hiruhārama, hei reira noho ai; kaua hoki e haere atu i reira ki hea, ki hea. <verse eid="1KI 2:36" /><verse number="37" style="v" sid="1KI 2:37" />Ko ā te rā hoki e puta ai koe ki waho, e whiti ai i te awa i Kitirono, kia tino mōhio koe, ko te mate kau mōu; hei runga anō i tōu mātenga ōu toto.”<verse eid="1KI 2:37" /></para>
  <para style="p">
    <verse number="38" style="v" sid="1KI 2:38" />Nā, ka mea a Himei ki te kīngi, “He pai tēnā kupu; ka pēnā tāu pononga, me tā tōku ariki, me tā te kīngi i kōrero mai nā.” Nā, he maha ngā rā i noho ai a Himei ki Hiruhārama.<verse eid="1KI 2:38" /></para>
  <para style="p">
    <verse number="39" style="v" sid="1KI 2:39" />Ā, i te mutunga o ngā tau e toru ka tahuti ngā pononga tokorua a Himei ki a Ākihi tama a Maaka kīngi o Kāta, ā, ka kōrerotia ki a Himei, “Nanā, ko āu pononga tērā, kei Kāta.” <verse eid="1KI 2:39" /><verse number="40" style="v" sid="1KI 2:40" />Nā, ko te whakatikanga o Himei, whakanohoia ana tana kāihe, ā, haere ana ki Kāta, ki a Ākihi, ki te rapu i āna pononga; heoi haere ana a Himei, ā, kawea ana mai e ia āna pononga i Kāta.<verse eid="1KI 2:40" /></para>
  <para style="p">
    <verse number="41" style="v" sid="1KI 2:41" />Nā, ka kōrerotia ki a Horomona, i haere atu a Himei i Hiruhārama ki Kāta, ā, kua hoki mai anō. <verse eid="1KI 2:41" /><verse number="42" style="v" sid="1KI 2:42" />Nā, ka tono tāngata te kīngi ki te karanga i a Himei, ā, ka mea ki a ia, “Kāhore ianei koe i whakaoatitia e ahau ki a Ihowā, me tāku whakaatu anō ki a koe, me tāku kī atu anō, ‘Ko te rā e puta ai koe ki waho, e haere ai ki hea rānei, ki hea rānei, kia tino mōhio koe, ko te mate kau mōu?’ I mea mai anō koe ki ahau, ‘He pai te kupu i rongo ai ahau.’ <verse eid="1KI 2:42" /><verse number="43" style="v" sid="1KI 2:43" />He aha rā koe tē pupuri ai i te oati a Ihowā, i te whakahau i whakahaua ai koe e ahau?”<verse eid="1KI 2:43" /></para>
  <para style="p">
    <verse number="44" style="v" sid="1KI 2:44" />I mea anō te kīngi ki a Himei, “E mōhio ana koe, e mōhio ana anō tōu ngākau, ki te kino katoa, ki tāu i mea ai ki tōku pāpā, ki a Rāwiri. Nā, ka whakahokia nei e Ihowā tōu kino ki runga ki tōu mātenga. <verse eid="1KI 2:44" /><verse number="45" style="v" sid="1KI 2:45" />Ka manaakitia ia a Kīngi Horomona, ka pūmau tonu anō te torōna o Rāwiri i te aroaro o Ihowā ā ake ake.”<verse eid="1KI 2:45" /></para>
  <para style="p">
    <verse number="46" style="v" sid="1KI 2:46" />Heoi, ka whakahau te kīngi ki a Penaia tama a Iehoiara, haere ana tērā ki waho, rere ana ki runga ki a ia, nā, kua mate.</para>
  <para style="p" vid="1KI 2:46">Nā, kua pūmau te kīngitanga i te ringa o Horomona.<verse eid="1KI 2:46" /></para>
  <chapter eid="1KI 2" />
  <chapter number="3" style="c" sid="1KI 3" />
  <para style="s">Ka Īnoi a Horomona mō te Mātauranga</para>
  <para style="r">(<ref loc="2CH 1:3-12">2 Whakapapa 1.3-12</ref>)</para>
  <para style="p">
    <verse number="1" style="v" sid="1KI 3:1" />Nā, ka meinga a Horomona hei hunaonga ki a Parao kīngi o Īhipa; i tangohia hoki e ia te tamāhine a Parao māna, ā, kawea ana ki te pā o Rāwiri, kia oti rā anō te whare mōna te hanga, me te whare mō Ihowā, me te taiepa o Hiruhārama ā tawhio noa.<verse eid="1KI 3:1" /></para>
  <para style="p">
    <verse number="2" style="v" sid="1KI 3:2" />Ko te iwi ia patu whakahere ai i runga i ngā wāhi tiketike; kīanō hoki i hangā noatia te whare mō te ingoa o Ihowā ā tae noa ki aua rā. <verse eid="1KI 3:2" /><verse number="3" style="v" sid="1KI 3:3" />Nā, i aroha a Horomona ki a Ihowā, i haere i ngā tikanga a tōna pāpā, a Rāwiri; otiia i patu whakahere, i tahu whakakakara ki ngā wāhi tiketike.<verse eid="1KI 3:3" /></para>
  <para style="p">
    <verse number="4" style="v" sid="1KI 3:4" />Nā, ka haere te kīngi ki Kipeono ki te patu whakahere ki reira; ko te tino wāhi tiketike hoki tērā. Kotahi mano ngā tahunga tinana i tāpaea e Horomona ki runga ki taua āta.<verse eid="1KI 3:4" /></para>
  <para style="p">
    <verse number="5" style="v" sid="1KI 3:5" />I puta a Ihowā ki a Horomona ki Kipeono, he mea moemoeā i te pō; ā, ka mea te Atua, “Īnoi mai ko te aha kia hoatu e ahau ki a koe.”<verse eid="1KI 3:5" /></para>
  <para style="p">
    <verse number="6" style="v" sid="1KI 3:6" />Nā, ka mea a Horomona, “Nui atu te aroha i whakaputaina e koe ki tāu pononga, ki a Rāwiri, ki tōku pāpā, i a ia e haere ana i tōu aroaro i runga i te pono, i te tapu, i te ngākau tika ki a koe; i rongoātia anō e koe tēnei aroha nui mōna, i a koe i hōmai nei i tētahi tama ki a ia hei noho ki tōna torōna, hei pēnei me tēnei ināianei.<verse eid="1KI 3:6" /></para>
  <para style="p">
    <verse number="7" style="v" sid="1KI 3:7" />“Nā, kua meinga nei tāu pononga e koe, e Ihowā, e tōku Atua, hei kīngi i muri i a Rāwiri, i tōku pāpā; nā, he tamariki rawa ahau; kāhore e mōhio ki te haere atu, ki te haere mai. <verse eid="1KI 3:7" /><verse number="8" style="v" sid="1KI 3:8" />Nā, kei waenganui tēnei tāu pononga i tāu iwi i whiriwhiria e koe, he iwi nui, e kore e taea te tatau, te tuhituhi rānei, i te tini. <verse eid="1KI 3:8" /><verse number="9" style="v" sid="1KI 3:9" />Heoi, hōmai ki tāu pononga he ngākau e mahara ana ki te whakahaere tikanga ki tāu iwi, ki te wehe i te pai, i te kino; ko wai hoki e āhei te whakahaere tikanga mō tēnei iwi nui āu?”<verse eid="1KI 3:9" /></para>
  <para style="p">
    <verse number="10" style="v" sid="1KI 3:10" />Ā, pai tonu taua kupu ki te whakaaro o te Ariki; nō Horomona i tono ki tēnei mea. <verse eid="1KI 3:10" /><verse number="11" style="v" sid="1KI 3:11" />Nā, ka mea te Atua ki a ia, “Nā, kua tono nei koe ki tēnei mea māu, ā, kīhai i tono kia maha ngā rā mōu; kīhai anō i tono ki te taonga mōu, kīhai hoki i tono kia whakamatea ōu hoariri; heoi tonoa ana e koe he mōhio ki te whakarongo ki ngā whakawā; <verse eid="1KI 3:11" /><verse number="12" style="v" sid="1KI 3:12" />nanā, kua meatia e ahau tāu i kōrero nā. Nanā, kua hoatu e ahau he ngākau mahara, he ngākau mōhio ki a koe; kāhore he rite mōu i mua atu i a koe; e kore anō e ara ake he rite mōu i muri i a koe. <verse eid="1KI 3:12" /><verse number="13" style="v" sid="1KI 3:13" />Ā, kua hoatu anō e ahau ki a koe ngā mea kīhai nā i tonoa mai e koe, te taonga, te korōria; ā, kāhore he tangata i roto i ngā kīngi hei rite mōu i ōu rā katoa. <verse eid="1KI 3:13" /><verse number="14" style="v" sid="1KI 3:14" />Ā, ki te haere koe i āku ara, ki te rongo ki āku tikanga, ki āku whakahau, ki te pērā me te haere a tōu pāpā, a Rāwiri, nā, ka whakaroaina e ahau ōu rā.”<verse eid="1KI 3:14" /></para>
  <para style="p">
    <verse number="15" style="v" sid="1KI 3:15" />Nā, ka oho ake a Horomona, nā, he moemoeā; ā, haere ana ia ki Hiruhārama, ka tū ki mua i te āka o te kawenata a Ihowā, tāpaea ana e ia he tahunga tinana, ā, meatia ana e ia he whakahere mō te pai, i tuku hoki i te hākari mā āna tāngata katoa.<verse eid="1KI 3:15" /></para>
  <para style="s">He Whakawātia e Horomona he Take Uaua</para>
  <para style="p">
    <verse number="16" style="v" sid="1KI 3:16" />Nā, ka haere mai ētahi wāhine tokorua ki reira, ki te kīngi, he wāhine kairau, ā, tū ana i tōna aroaro. <verse eid="1KI 3:16" /><verse number="17" style="v" sid="1KI 3:17" />Nā, ka mea tētahi o ngā wāhine rā, “E tōku ariki, kotahi anō te whare i noho ai māua ko te wahine nei; ā, whānau ana ahau, ā, i roto anō ia i te whare. <verse eid="1KI 3:17" /><verse number="18" style="v" sid="1KI 3:18" />Ā, i te toru o ngā rā o tōku whānautanga, ka whānau anō hoki tēnei wahine; i reira tahi anō māua; kāhore he tangata kē i a māua i roto i te whare; ko māua tokorua anake i roto i te whare.<verse eid="1KI 3:18" /></para>
  <para style="p">
    <verse number="19" style="v" sid="1KI 3:19" />“Nā, i te pō ka mate te tamaiti a te wahine nei; i tāmia hoki e ia. <verse eid="1KI 3:19" /><verse number="20" style="v" sid="1KI 3:20" />Nā, ka whakatika ia i waenganui pō, ka tangohia tāku tamaiti i tōku taha, i tāu pononga e moe ana, ā, hikitia ana ki tōna uma, ko tāna tamaiti mate i whakatakotoria e ia ki tōku uma. <verse eid="1KI 3:20" /><verse number="21" style="v" sid="1KI 3:21" />Ā, i tōku marangatanga ake i te ata ki te whakangote i tāku tamaiti, nā, kua mate; ā, ka āta tirohia e ahau i te ata, nā, ehara i tāku tamaiti i whānau nei i ahau.”<verse eid="1KI 3:21" /></para>
  <para style="p">
    <verse number="22" style="v" sid="1KI 3:22" />Nā, ka mea tētahi o ngā wāhine, “Kāhore; engari nāku te tamaiti ora, nāu te tamaiti mate.”</para>
  <para style="p" vid="1KI 3:22">Ā, ka mea tēnei, “Kāhore; engari nāu te tamaiti mate, nāku hoki te tamaiti ora.” Nā, kōrero pērā ana rāua i te aroaro o te kīngi.<verse eid="1KI 3:22" /></para>
  <para style="p">
    <verse number="23" style="v" sid="1KI 3:23" />Anō rā ko te kīngi, “E mea ana tēnei, ‘Nāku tēnei tamaiti ora, nāu te tamaiti mate’; e mea ana anō tēnei, ‘Kāhore; engari nāu te tamaiti mate, nāku hoki te tamaiti ora.’ ”<verse eid="1KI 3:23" /></para>
  <para style="p">
    <verse number="24" style="v" sid="1KI 3:24" />Nā, ka mea te kīngi, “Tīkina atu he hoari māku.” Ā, ka kawea mai e rātou he hoari ki te aroaro o te kīngi. <verse eid="1KI 3:24" /><verse number="25" style="v" sid="1KI 3:25" />Nā, ka mea atu te kīngi: “Tapahia te tamaiti ora kia rua, ka hoatu i tētahi hāwhe ki tētahi o ngā wāhine, i tētahi hāwhe ki tētahi.”<verse eid="1KI 3:25" /></para>
  <para style="p">
    <verse number="26" style="v" sid="1KI 3:26" />Nā, ko te kīanga atu a te wahine nāna nei te tamaiti ora ki te kīngi, he ōkaka hoki nō tōna puku aroha ki tāna tamaiti, ko tāna meatanga atu, “Auē, e tōku ariki, hoatu te pōtiki ora ki a ia; kaua rawa hoki e whakamatea!”</para>
  <para style="p" vid="1KI 3:26">Ko tētahi ia i mea, “Kauaka māku, kauaka hoki māna; tapahia!”<verse eid="1KI 3:26" /></para>
  <para style="p">
    <verse number="27" style="v" sid="1KI 3:27" />Kātahi ka whakahoki te kīngi, ka mea, “Hoatu te pōtiki ora ki a ia, kaua rawa e whakamatea; ko tōna whaea ia.”<verse eid="1KI 3:27" /></para>
  <para style="p">
    <verse number="28" style="v" sid="1KI 3:28" />Ā, ka rongo a Īharaira katoa ki te whakawā i whakarite ai te kīngi; heoi wehi ana rātou i te kīngi; i kite hoki rātou kei roto i a ia tō te Atua mōhio ki te whakawā.<verse eid="1KI 3:28" /></para>
  <chapter eid="1KI 3" />
  <chapter number="4" style="c" sid="1KI 4" />
  <para style="s">Ngā Kaiwhakahaere a Horomona</para>
  <para style="p">
    <verse number="1" style="v" sid="1KI 4:1" />Nā, ko Kīngi Horomona te kīngi o Īharaira katoa. <verse eid="1KI 4:1" /><verse number="2" style="v" sid="1KI 4:2" />Ā, ko āna rangatira ēnei: Ko Atāria tama a Hāroko te tohunga; <verse eid="1KI 4:2" /><verse number="3" style="v" sid="1KI 4:3" />ko Erihorepe rāua ko Āhia ngā kaituhituhi, he tama nā Hīhā; ko Iehohāpata tama a Ahiruru te kaiwhakamahara; <verse eid="1KI 4:3" /><verse number="4" style="v" sid="1KI 4:4" />ko Penaia tama a Iehoiara te rangatira ope; ko Hāroko rāua ko Apiātara ngā tohunga; <verse eid="1KI 4:4" /><verse number="5" style="v" sid="1KI 4:5" />ko Atāria tama a Nātana te rangatira o ngā kaitohutohu; ko Tapuru tama a Nātana te tohunga, te takahoa o te kīngi; <verse eid="1KI 4:5" /><verse number="6" style="v" sid="1KI 4:6" />ko Ahihara te rangatira o te whare; ko Aronirama tama a Āpara tō ngā takoha.<verse eid="1KI 4:6" /></para>
  <para style="p">
    <verse number="7" style="v" sid="1KI 4:7" />Nā, kotahi tekau mā rua ngā kaitohutohu a Horomona mō Īharaira katoa, hei mea kai mā te kīngi rātou ko tōna whare; kotahi anō te marama mea kai o tētahi, o tētahi, i te tau. <verse eid="1KI 4:7" /><verse number="8" style="v" sid="1KI 4:8" />Nā, ko ō rātou ingoa ēnei: ko Penehuru te whenua pukepuke o Ēparaima; <verse eid="1KI 4:8" /><verse number="9" style="v" sid="1KI 4:9" />ko Penerekara i Makaha, i Haarapimi, i Petehemehe, i Erono Petehanana; <verse eid="1KI 4:9" /><verse number="10" style="v" sid="1KI 4:10" />ko Penehehere i Arupoto; i a ia Hokoho me te whenua katoa o Hewhere; <verse eid="1KI 4:10" /><verse number="11" style="v" sid="1KI 4:11" />ko Pene Apinarapa i te taupae katoa o Roro; i a ia a Tapata tamāhine a Horomona hei wahine māna; <verse eid="1KI 4:11" /><verse number="12" style="v" sid="1KI 4:12" />ko Paana tama a Ahiruru i Tānaka, i Mekiro, i Peteheana katoa, tērā i Taretana i raro i Ietereere, o Peteheana atu ā tae noa ki Āperemehora, ki tua atu o Iokomēama; <verse eid="1KI 4:12" /><verse number="13" style="v" sid="1KI 4:13" />ko Penekepere i Rāmoto Kireara (a ia ngā pā o Haira tama a Mānahi i Kireara; i a ia ngā wāhi i Ārakopa i Pahana, e ono tekau ngā pā nunui, taiepa rawa, tūtaki rawa ki te parāhi); <verse eid="1KI 4:13" /><verse number="14" style="v" sid="1KI 4:14" />ko Mahanaima i a Ahinarapa tama a Iro; <verse eid="1KI 4:14" /><verse number="15" style="v" sid="1KI 4:15" />i Napatari a Ahimāta; (i tangohia anō hoki e ia a Pahemata tamāhine a Horomona hei wahine māna); <verse eid="1KI 4:15" /><verse number="16" style="v" sid="1KI 4:16" />i Āhera, i Aroto a Paana tama a Huhai; <verse eid="1KI 4:16" /><verse number="17" style="v" sid="1KI 4:17" />i Ihākara a Iehohāpata tama a Parua; <verse eid="1KI 4:17" /><verse number="18" style="v" sid="1KI 4:18" />ko Himei tama a Eraha i Pineamine; <verse eid="1KI 4:18" /><verse number="19" style="v" sid="1KI 4:19" />ko Kēpere tama a Uri i te whenua o Kireara, (i te whenua o Hihona kīngi o ngā Amori rāua ko Oka kīngi o Pahana).</para>
  <para style="p" vid="1KI 4:19">Ko ia anake hoki te kaitohutohu o te whenua.<verse eid="1KI 4:19" /></para>
  <para style="s">Te Kīngitanga Tōnui a Horomona</para>
  <para style="p">
    <verse number="20" style="v" sid="1KI 4:20" />Nā, tini iho a Hūrā rāua ko Īharaira, me te onepū i te taha o te moana te tini, kai ana rātou, inu ana, hari ana. <verse eid="1KI 4:20" /><verse number="21" style="v" sid="1KI 4:21" />Nā, ko Horomona te kīngi o ngā kīngitanga katoa, o te awa ā tae noa ki te whenua o ngā Pirihitini, ki te rohe rā anō o Īhipa; i mau hākari mai anō rātou, ā, mahi ana i ngā mahi a Horomona i ngā rā katoa i ora ai ia.<verse eid="1KI 4:21" /></para>
  <para style="p">
    <verse number="22" style="v" sid="1KI 4:22" />Nā, ko te kai a Horomona o te rā kotahi, e toru tekau mēhua parāoa pai, e ono tekau mēhua parāoa kē; <verse eid="1KI 4:22" /><verse number="23" style="v" sid="1KI 4:23" />kotahi tekau ngā kau, he mea mōmona, e rua tekau ngā kau o ngā haerenga kau, kotahi rau ngā hipi, āpititia iho ki ngā hāta, ki ngā kahera, ki ngā rōpaka, ki ngā manu whāngai. <verse eid="1KI 4:23" /><verse number="24" style="v" sid="1KI 4:24" />Ko ia hoki te kīngi i runga i te takiwā i tēnei taha katoa o te awa, o Tipiha, tae noa ki Kaha, i runga anō i ngā kīngi katoa o tēnei taha o te awa; ā, he rongo mau i ōna taha katoa. <verse eid="1KI 4:24" /><verse number="25" style="v" sid="1KI 4:25" />Ā, noho hū noa iho a Hūrā rāua ko Īharaira, tērā, tērā, i raro i tāna wāina, i tāna piki, nō Rāna mai anō a Peerehepa atu ana, i ngā rā katoa o Horomona.<verse eid="1KI 4:25" /></para>
  <para style="p">
    <verse number="26" style="v" sid="1KI 4:26" />Nā, e whā tekau mano ngā tūranga a Horomona mō ngā hōiho o ōna hāriata, kotahi tekau mā rua mano ngā kaieke hōiho.<verse eid="1KI 4:26" /></para>
  <para style="p">
    <verse number="27" style="v" sid="1KI 4:27" />Ā, nā aua kaitohutohu i mea he kai mā Kīngi Horomona, mā te hunga katoa e haere ana ki te tēpu a Kīngi Horomona, tēnei tangata i tōna marama, tēnei tangata i tōna marama; kāhore he mea i kore i a rātou. <verse eid="1KI 4:27" /><verse number="28" style="v" sid="1KI 4:28" />I kawea mai anō e rātou he pārei, he kakau wīti, mā ngā hōiho, mā ngā muera, ki te wāhi i reira nei ngā kaitohutohu, ia tangata ki tāna mahi.<verse eid="1KI 4:28" /></para>
  <para style="s">Te Rongonui o te Whakaaronui o Horomona</para>
  <para style="p">
    <verse number="29" style="v" sid="1KI 4:29" />Nā, hōmai ana e te Atua he mōhio ki a Horomona, me te mahara nui rawa, me te ngākau nui, koia anō kei te onepū i te taha o te moana. <verse eid="1KI 4:29" /><verse number="30" style="v" sid="1KI 4:30" />Nui atu hoki te mōhio o Horomona i te mōhio o ngā tama katoa o te rāwhiti, i te mōhio katoa o Īhipa. <verse eid="1KI 4:30" /><verse number="31" style="v" sid="1KI 4:31" />Nui atu hoki tōna mōhio i tō ngā tāngata katoa; i tō Ētana Eterahi, i tō Hēmana, i tō Karakoro, i tō Rarara, arā i tō ngā tama a Mahoro; ā, pakū ana tōna ingoa ki ngā iwi katoa ā tawhio noa. <verse eid="1KI 4:31" /><verse number="32" style="v" sid="1KI 4:32" />Nā, e toru mano ngā whakatauki i kōrerotia e ia; ā, ko āna waiata kotahi mano mā rima. <verse eid="1KI 4:32" /><verse number="33" style="v" sid="1KI 4:33" />I kōrerotia anō e ia ngā rākau, te hīta i Repanōna, ā tae iho ana ki te hihopa e tupu nei ki te taiepa; i kōrerotia anō e ia ngā kararehe, ngā manu, ngā mea ngōki, me ngā ika. <verse eid="1KI 4:33" /><verse number="34" style="v" sid="1KI 4:34" />Ā, ka haere mai ētahi i ngā iwi katoa ki te whakarongo ki te mōhio o Horomona, i ngā kīngi katoa o te whenua i rongo nei ki tōna mōhio.<verse eid="1KI 4:34" /></para>
  <chapter eid="1KI 4" />
  <chapter number="5" style="c" sid="1KI 5" />
  <para style="s">Ka Whakarite a Horomona kia Hanga i te Temepara</para>
  <para style="r">(<ref loc="2CH 2:1-18">2 Whakapapa 2.1-18</ref>)</para>
  <para style="p">
    <verse number="1" style="v" sid="1KI 5:1" />Nā, ka tonoa e Hīrama kīngi o Tāira āna tāngata ki a Horomona; i rongo hoki kua oti ia te whakawahi hei kīngi i muri i tōna pāpā; he aroha mau tonu hoki tō Hīrama ki a Rāwiri. <verse eid="1KI 5:1" /><verse number="2" style="v" sid="1KI 5:2" />Ā, ka tono tāngata a Horomona ki a Hīrama hei kī atu:<verse eid="1KI 5:2" /></para>
  <para style="pi">
    <verse number="3" style="v" sid="1KI 5:3" />“E mōhio ana koe kīhai i taea e tōku pāpā, e Rāwiri, te hanga whare mō te ingoa o Ihowā, o tōna Atua, i ngā whawhai hoki i tētahi taha ōna, i tētahi taha, ā taea noatia te hoatutanga o rātou e Ihowā ki raro i ngā kapu o ōna waewae. <verse eid="1KI 5:3" /><verse number="4" style="v" sid="1KI 5:4" />Ko tēnei, kua mea nei a Ihowā, tōku Atua, kia okioki ahau i tētahi taha, i tētahi taha; kāhore he hoariri, kāhore hoki he kino e pā mai ana. <verse eid="1KI 5:4" /><verse number="5" style="v" sid="1KI 5:5" />Nā, e mea ana tēnei ahau kia hangā he whare mō te ingoa o Ihowā, o tōku Atua, kia whakaritea te kupu a Ihowā ki tōku pāpā, ki a Rāwiri, tāna i mea ai, ‘Ko tāu tama e hoatu e ahau i muri i a koe ki runga ki tōu torōna, māna e hanga te whare mō tōku ingoa.’<verse eid="1KI 5:5" /></para>
  <para style="pi">
    <verse number="6" style="v" sid="1KI 5:6" />“Tēnā rā, māu e whakahau kia tapahia mai he hīta māku i Repanōna. Ā, ko āku tāngata hei hoa mō āu tāngata; me hoatu anō e ahau ki a koe he utu mō āu tāngata, kia rite ki ngā mea katoa e kī mai ai koe; e mōhio ana hoki koe kāhore ō mātou tāngata hei rite mō ngā Haironi te mōhio ki te tapahi rākau.”<verse eid="1KI 5:6" /></para>
  <para style="p">
    <verse number="7" style="v" sid="1KI 5:7" />Ā, i te rongonga o Hīrama i ngā kupu a Horomona, nui atu tōna koa, ā, ka mea, “Kia whakapaingia a Ihowā i tēnei rā, nāna nei i hōmai ki a Rāwiri he tama mōhio hei rangatira mō tēnei iwi nui.”<verse eid="1KI 5:7" /></para>
  <para style="p">
    <verse number="8" style="v" sid="1KI 5:8" />Nā, ka tono tāngata atu a Hīrama ki a Horomona, hei mea:</para>
  <para style="pi" vid="1KI 5:8">“Kua rongo atu ahau i te kupu i tukua mai nei e koe ki ahau; ka mahia katoatia e ahau tāu e hiahia ana, arā ngā rākau, te hīta me te kauri. <verse eid="1KI 5:8" /><verse number="9" style="v" sid="1KI 5:9" />Mā āku tāngata e tari mai i Repanōna ki te moana; ā, māku e whakatere atu i te moana ki te wāhi e whakarite ai koe ki ahau, māku hoki e mea kia rukea ki uta ki reira, ka tiki mai ai e koe; ā, ka meatia e koe tāku e hiahia ai, ki te hōmai he kai mā tōku whare.”<verse eid="1KI 5:9" /></para>
  <para style="p">
    <verse number="10" style="v" sid="1KI 5:10" />Nā, ka hōmai e Hīrama he hīta, he kauri, ki a Horomona, āna rākau i hiahia ai. <verse eid="1KI 5:10" /><verse number="11" style="v" sid="1KI 5:11" />Ā, hoatu ana e Horomona ki a Hīrama he mēhua wīti e rua tekau mano hei kai mā tōna whare, he mēhua hinu e rua tekau, he mea tuki; ko tā Horomona tēnei i hoatu ai ki a Hīrama i tēnei tau, i tēnei tau. <verse eid="1KI 5:11" /><verse number="12" style="v" sid="1KI 5:12" />Ā, hōmai ana e Ihowā ki a Horomona he mōhio, he pērā me tāna i kōrero ai ki a ia; ā, mau tonu te rongo i waenganui o Hīrama rāua ko Horomona; ā, i whakarite kawenata rāua tokorua.<verse eid="1KI 5:12" /></para>
  <para style="p">
    <verse number="13" style="v" sid="1KI 5:13" />Nā, ka whakatakā e Horomona ētahi tāngata i roto i a Īharaira katoa; e toru tekau mano tāngata taua whakataka. <verse eid="1KI 5:13" /><verse number="14" style="v" sid="1KI 5:14" />Ā, ungā ana rātou e ia ki Repanōna, tekau mano i te marama kotahi, he mea whakawhitiwhiti; kotahi tō rātou marama i Repanōna, e rua ngā marama i te kāinga; ko Aronirama hoki te rangatira o taua whakataka.<verse eid="1KI 5:14" /></para>
  <para style="p">
    <verse number="15" style="v" sid="1KI 5:15" />Nā, e whitu tekau mano ngā tāngata a Horomona hei mau kawenga, e waru tekau mano hei tārai i runga i ngā maunga; <verse eid="1KI 5:15" /><verse number="16" style="v" sid="1KI 5:16" />hāunga ngā rangatira o ngā kaitohutohu a Horomona i whakahau nei i te mahi, e toru mano e toru rau aua kaiwhakahau i ngā kaimahi i te mahi. <verse eid="1KI 5:16" /><verse number="17" style="v" sid="1KI 5:17" />Nā, ka whakahau te kīngi, ā, ka hāua e rātou he kōhatu nunui, he kōhatu utu nui, hei kōhatu hahau mō te tūranga o te whare.<verse eid="1KI 5:17" /></para>
  <para style="p">
    <verse number="18" style="v" sid="1KI 5:18" />Nā, tāraia ana e ngā kaihanga a Horomona, e ngā kaihanga a Hīrama, e ngā Kipiri, whakapaia ana e rātou ngā rākau me ngā kōhatu hei hanga mō te whare.<verse eid="1KI 5:18" /></para>
  <chapter eid="1KI 5" />
  <chapter number="6" style="c" sid="1KI 6" />
  <para style="s">Ka Hangā e Horomona te Temepara</para>
  <para style="p">
    <verse number="1" style="v" sid="1KI 6:1" />Nā, i te whā rau e waru tekau o ngā tau o te putanga mai o ngā tama a Īharaira i te whenua o Īhipa, i te whā o ngā tau o te kīngitanga o Horomona ki a Īharaira, i marama Tiwhi, arā i te rua o ngā marama, ka tīmata ia te hanga i te whare o Ihowā.<verse eid="1KI 6:1" /></para>
  <para style="p">
    <verse number="2" style="v" sid="1KI 6:2" />Nā, ko te whare i hangā nei e Kīngi Horomona mō Ihowā, e ono tekau whatīanga te roa, e rua tekau whatīanga te whānui, ā, ko te tiketike e toru tekau whatīanga. <verse eid="1KI 6:2" /><verse number="3" style="v" sid="1KI 6:3" />Nā, ko te whakamahau i te roro o te temepara o te whare, e rua tekau whatīanga te roa, rite tonu ki te whānui o te whare; kotahi tekau whatīanga te whānui i mua mai i te whare. <verse eid="1KI 6:3" /><verse number="4" style="v" sid="1KI 6:4" />Nā, i hangā e ia ētahi matapihi mō te whare, he tū arapaki mau tonu.<verse eid="1KI 6:4" /></para>
  <para style="p">
    <verse number="5" style="v" sid="1KI 6:5" />I hangā anō e ia ētahi rūma ki te taha o te whare ā whawhe noa, ki ngā taha o te whare ā whawhe noa, ki ō te temepara, ā, ki ō te ahurewa. Nā, hangā ana e ia ngā rūma ki te taha ā whawhe noa. <verse eid="1KI 6:5" /><verse number="6" style="v" sid="1KI 6:6" />E rima whatīanga te whānui o tō raro rūma, e ono whatīanga te whānui o tō waenganui, e whitu whatīanga te whānui o te tuatoru. I whakapiritia hoki ētahi pokohiwi ki waho o te whare ā taka noa, kei whakaūkia ngā kurupae ki ngā taha o te whare.<verse eid="1KI 6:6" /></para>
  <para style="p">
    <verse number="7" style="v" sid="1KI 6:7" />Nā, ko te whare, i tōna hanganga, he mea hanga ki te kōhatu kua oti noa ake te whakapai, mai i te rua kōhatu; kāhore hoki he hama, he toki rānei, tētahi mea rino rānei i rangona ki te whare i tōna hanganga.<verse eid="1KI 6:7" /></para>
  <para style="p">
    <verse number="8" style="v" sid="1KI 6:8" />Ko te tatau o te paparanga rūma o waenga i te taha ki matau o te whare; he mea āwhiowhio te arawhata i piki ai ki tō waenga paparanga, mā roto atu i tō waenga ki te tuatoru. <verse eid="1KI 6:8" /><verse number="9" style="v" sid="1KI 6:9" />Heoi, hangā ana e ia te whare ā oti ake; he hīta ngā kurupae me ngā papa i hīpokina ai e ia te whare. <verse eid="1KI 6:9" /><verse number="10" style="v" sid="1KI 6:10" />I hangā e ia he rūma ki ngā taha katoa o te whare, e rima whatīanga te tiketike; he hīta ngā rākau i tau iho ai aua rūma ki te whare.<verse eid="1KI 6:10" /></para>
  <para style="p">
    <verse number="11" style="v" sid="1KI 6:11" />Nā, ko te putanga o te kupu a Ihowā ki a Horomona, i mea ia: <verse eid="1KI 6:11" /><verse number="12" style="v" sid="1KI 6:12" />“Mō te whare e hangā nei e koe, ki te haere koe i runga i āku tikanga, ā, ka mahi i āku whakaritenga, ka mau hoki ki āku whakahau katoa, ka haere i runga i ēnei; kātahi ka whakapūmautia e ahau tāku kupu ki a koe, tāku i kōrero ai ki tōu pāpā, ki a Rāwiri. <verse eid="1KI 6:12" /><verse number="13" style="v" sid="1KI 6:13" />Ā, ka noho ahau i waenganui i ngā tama a Īharaira, e kore anō e whakarere i tāku iwi, i a Īharaira.”<verse eid="1KI 6:13" /></para>
  <para style="p">
    <verse number="14" style="v" sid="1KI 6:14" />Heoi, hangā ana e Horomona te whare ā oti ake. <verse eid="1KI 6:14" /><verse number="15" style="v" sid="1KI 6:15" />Ā, i hangā e ia ngā taha o roto o te whare ki te papa hīta; nō raro ake, ā tae noa ki ngā papa hīpoki, i whakapiritia e ia a roto ki te rākau; ā, i whārikitia a raro ki te papa kauri. <verse eid="1KI 6:15" /><verse number="16" style="v" sid="1KI 6:16" />Ā, e rua tekau ngā whatīanga o ngā taha o te whare ki muri i hangā e ia ki te papa hīta i raro ā tae noa ki ngā taha; i hangā anō ki te pērā a roto, hei ahurewa, arā mō te Wāhi Tino Tapu. <verse eid="1KI 6:16" /><verse number="17" style="v" sid="1KI 6:17" />Ā, ko te whare, arā ko te temepara i mua o te ahurewa, e whā tekau whatīanga te roa. <verse eid="1KI 6:17" /><verse number="18" style="v" sid="1KI 6:18" />Ā, he hīta i roto i te whare, he mea whakairo ki te rāpupuku, ki te puāwai kowhera; he hīta katoa; kāhore he kōhatu i kitea.<verse eid="1KI 6:18" /></para>
  <para style="p">
    <verse number="19" style="v" sid="1KI 6:19" />I whakapaia anō e ia he ahurewa i te whare i roto atu, ki reira tū ai te āka o te kawenata a Ihowā. <verse eid="1KI 6:19" /><verse number="20" style="v" sid="1KI 6:20" />Nā, i roto i te ahurewa ko tētahi wāhi, e rua tekau whatīanga te roa, e rua tekau whatīanga te whānui, e rua tekau whatīanga te tiketike; ā, i whakakikoruatia e ia ki te kōura parakore; i hīpokina hoki te āta ki te hīta. <verse eid="1KI 6:20" /><verse number="21" style="v" sid="1KI 6:21" />Heoi, whakakikoruatia ana a roto o te whare e Horomona ki te kōura parakore; tātaitia e ia he mekameka kōura ki mua o te ahurewa, whakakikoruatia iho ki te kōura. <verse eid="1KI 6:21" /><verse number="22" style="v" sid="1KI 6:22" />I whakakikoruatia anō e ia te whare katoa ki te kōura ā oti noa te whare katoa; i whakakikoruatia katoatia anō e ia te āta, tō te ahurewa, ki te kōura.<verse eid="1KI 6:22" /></para>
  <para style="s">Ngā Taputapu a roto o te Temepara</para>
  <para style="r">(<ref loc="2CH 3:8-14">2 Whakapapa 3.8-14</ref>)</para>
  <para style="p">
    <verse number="23" style="v" sid="1KI 6:23" />Ā, i hangā e ia mō roto i te ahurewa e rua ngā kerupima, he ōriwa te rākau, kotahi tekau whatīanga te tiketike o tētahi, o tētahi. <verse eid="1KI 6:23" /><verse number="24" style="v" sid="1KI 6:24" />Ā, e rima whatīanga tētahi parirau o te kerupa kotahi, e rima hoki whatīanga tētahi parirau o taua kerupa; ko te pito o tētahi parirau ā tae noa ki te pito o tētahi, tekau whatīanga. <verse eid="1KI 6:24" /><verse number="25" style="v" sid="1KI 6:25" />Kotahi tekau whatīanga te rua o ngā kerupima; kotahi te roa, kotahi te āhua o ngā kerupima e rua. <verse eid="1KI 6:25" /><verse number="26" style="v" sid="1KI 6:26" />Kotahi tekau whatīanga te tiketike o tētahi kerupima; he pērā anō te rua o ngā kerupima. <verse eid="1KI 6:26" /><verse number="27" style="v" sid="1KI 6:27" />Ā, whakanohoia ana e ia ngā kerupima ki tō roto whare; i roha ngā parirau o ngā kerupima, ā, pā ana te parirau o tētahi ki tētahi taha, pā ana te parirau o tētahi ki tētahi taha; me te pā anō ō rāua parirau ki a rāua i waenganui o te whare. <verse eid="1KI 6:27" /><verse number="28" style="v" sid="1KI 6:28" />I whakakikoruatia anō e ia ngā kerupima ki te kōura.<verse eid="1KI 6:28" /></para>
  <para style="p">
    <verse number="29" style="v" sid="1KI 6:29" />He mea tuhi anō nāna ngā taha katoa o te whare ā tawhio noa, he kerupima ngā mea i tuhia iho, he nīkau, he puāwai kowhera, ki roto, ki waho. <verse eid="1KI 6:29" /><verse number="30" style="v" sid="1KI 6:30" />I whakakikoruatia anō e ia ngā papa o raro o te whare ki te kōura, o roto, o waho.<verse eid="1KI 6:30" /></para>
  <para style="p">
    <verse number="31" style="v" sid="1KI 6:31" />Nā, ko ngā tatau mō te kūwaha o te ahurewa, i hangā e ia ki te ōriwa te rākau; i riro i te kōrupe me ngā pou tatau, kotahi o ngā wāhi e rima o te pātū <verse eid="1KI 6:31" /><verse number="32" style="v" sid="1KI 6:32" />Heoi, hangā ana e ia e rua ngā tatau, he ōriwa te rākau; tuhia iho e ia, he kerupima ngā mea i tuhia, he nīkau, he puāwai kowhera, whakakikoruatia ana e ia ki te kōura; i tohaina iho anō e ia te kōura ki runga ki ngā kerupima, ki ngā nīkau.<verse eid="1KI 6:32" /></para>
  <para style="p">
    <verse number="33" style="v" sid="1KI 6:33" />Pērā tonu tāna hanga i ngā pou mō te tatau o te temepara, he ōriwa te rākau; ko te mātotoru, ko te whā o ngā wāhi o te pātū; <verse eid="1KI 6:33" /><verse number="34" style="v" sid="1KI 6:34" />ā, e rua ngā tatau, he kauri te rākau; he mea whakakopa ngā taha e rua o tētahi tatau, ā, he mea whakakopa ngā taha e rua o tētahi tatau. <verse eid="1KI 6:34" /><verse number="35" style="v" sid="1KI 6:35" />I tuhia anō e ia he kerupima ki aua tatau, he nīkau, he puāwai kowhera; ā, whakakikoruatia iho ki te kōura, he mea whakanoho iho ki runga ki te whakairo.<verse eid="1KI 6:35" /></para>
  <para style="p">
    <verse number="36" style="v" sid="1KI 6:36" />I hangā anō e ia tō roto marae, e toru ngā rārangi o te kōhatu tārai; me te rārangi kurupae, he hīta.<verse eid="1KI 6:36" /></para>
  <para style="p">
    <verse number="37" style="v" sid="1KI 6:37" />Nō te whā o ngā tau i whakatakotoria ai te tūranga o te whare o Ihowā, ko Tiwhi te marama. <verse eid="1KI 6:37" /><verse number="38" style="v" sid="1KI 6:38" />Ā, nō te tekau mā tahi o ngā tau, nō marama Puru, arā nō te waru o ngā marama i oti ai ngā aha katoa o te whare, arā ngā mea katoa i whakaritea mōna. E whitu ngā tau e hanga ana ia i taua whare.<verse eid="1KI 6:38" /></para>
  <chapter eid="1KI 6" />
  <chapter number="7" style="c" sid="1KI 7" />
  <para style="s">Te Whare Whakamīharo o Horomona</para>
  <para style="p">
    <verse number="1" style="v" sid="1KI 7:1" />Nā, kotahi tekau mā toru ngā tau o Horomona e hanga ana i tōna whare ake, nā, kua oti i a ia tōna whare katoa. <verse eid="1KI 7:1" /><verse number="2" style="v" sid="1KI 7:2" />Nāna hoki i hanga te Whare o te Ngahere o Repanōna; ko te roa, kotahi rau whatīanga, ko te whānui e rima tekau whatīanga, ko te tiketike e toru tekau whatīanga; ko te tūranga e whā ngā rārangi pou, he mea hīta, he kurupae hīta anō i runga i aua pou. <verse eid="1KI 7:2" /><verse number="3" style="v" sid="1KI 7:3" />He hīta te hīpoki i runga i ngā kurupae, i runga hoki ērā i ngā pou e whā tekau mā rima, kotahi tekau mā rima ki te rārangi. <verse eid="1KI 7:3" /><verse number="4" style="v" sid="1KI 7:4" />Ā, e toru ngā rārangi o ngā matapihi; rite tonu tēnei wini ki tēnei wini; e toru ngā rārangi. <verse eid="1KI 7:4" /><verse number="5" style="v" sid="1KI 7:5" />Nā, he porowhā ngā tatau katoa, ngā pou tatau me ngā matapihi; me te anga anō tēnei matapihi ki tēnei matapihi; e toru ngā rārangi.<verse eid="1KI 7:5" /></para>
  <para style="p">
    <verse number="6" style="v" sid="1KI 7:6" />I hangā anō e ia ētahi pou hei whakamahau; e rima tekau whatīanga te roa, e toru tekau whatīanga te whānui. Nā, he whakamahau i mua i ērā pou; i mua hoki i ērā he pou me ngā kurupae mātotoru.<verse eid="1KI 7:6" /></para>
  <para style="p">
    <verse number="7" style="v" sid="1KI 7:7" />Nā, ka hangā e ia he whakamahau mō te torōna, mō te wāhi e whakarite whakawā ai ia, arā te whakamahau whakawā; he mea hīpoki ki te hīta i tētahi taha o te papa ā tae noa ki tētahi taha. <verse eid="1KI 7:7" /><verse number="8" style="v" sid="1KI 7:8" />Me tōna whare i noho ai ia, he marae tōna i roto atu i te whakamahau, rite tonu te hanga. I hangā anō e Horomona he whare mō te tamāhine a Parao i mārenatia nei e ia; ko tōna rite ko tēnei whakamahau.<verse eid="1KI 7:8" /></para>
  <para style="p">
    <verse number="9" style="v" sid="1KI 7:9" />He kōhatu utu nui ēnei katoa, he mea tārai rā anō, he mea rūri anō, he mea kani, a roto, a waho, o te tūranga ake anō, ki ngā whakapaipai i runga; pērā tonu i te taha ki waho whaka te marae nui. <verse eid="1KI 7:9" /><verse number="10" style="v" sid="1KI 7:10" />He kōhatu utu nui anō te tūranga, he kōhatu nunui, he kōhatu kotahi tekau nei ngā whatīanga, he kōhatu e waru nei ngā whatīanga. <verse eid="1KI 7:10" /><verse number="11" style="v" sid="1KI 7:11" />Nā, a runga, he kōhatu utu nui, ko te rūri, kei tō ngā kōhatu tārai, he hīta anō hoki. <verse eid="1KI 7:11" /><verse number="12" style="v" sid="1KI 7:12" />Nā, ko te marae nui, ā taka noa, e toru ngā rārangi kōhatu, he mea tārai, kotahi hoki te rārangi o ngā kurupae hīta; i rite ki tō roto marae o te whare o Ihowā, me te whakamahau o te whare.<verse eid="1KI 7:12" /></para>
  <para style="s">Ngā Hua a Hīrama te Kaimahi Parāhi</para>
  <para style="p">
    <verse number="13" style="v" sid="1KI 7:13" />Ā, i tono tāngata a Kīngi Horomona ki te tiki atu i a Hīrama i Tāira. <verse eid="1KI 7:13" /><verse number="14" style="v" sid="1KI 7:14" />He tama ia nā tētahi pouaru o te iwi o Napatari, ā, ko tōna pāpā he tangata nō Tāira, he kaimahi parāhi; kī tonu ia i te whakaaro nui, i te mōhio, i te tohunga hoki ki te mahi i ngā mahi parāhi katoa. Nā, haere ana ia ki a Kīngi Horomona ki te mahi i āna mahi katoa.<verse eid="1KI 7:14" /></para>
  <para style="p">
    <verse number="15" style="v" sid="1KI 7:15" />Nāna hoki i hanga ngā pou parāhi e rua, tekau mā waru whatīanga te roa o tētahi, o tētahi; tekau mā rua whatīanga o te aho hei pae mō tētahi, mō tētahi. <verse eid="1KI 7:15" /><verse number="16" style="v" sid="1KI 7:16" />I hangā hoki e ia ētahi pane e rua ki te parāhi whakarewa, hei whakanoho ki runga o ngā pou; e rima whatīanga te tiketike o tētahi pane, e rima whatīanga te tiketike o tētahi pane. <verse eid="1KI 7:16" /><verse number="17" style="v" sid="1KI 7:17" />Tērā ētahi kupenga, he mea whatu ā-kupenga, me ngā awhiawhi, he mea mekameka, mō ngā pane i runga o ngā pou; e whitu mō tētahi pane, e whitu mō tētahi pane. <verse eid="1KI 7:17" /><verse number="18" style="v" sid="1KI 7:18" />Heoi, hangā ana e ia ngā pou; e rua ngā rārangi i tētahi kupenga ā taka noa, nō ka kapi ngā pane i runga i ngā pou; i pērā anō ia ki te rua o ngā pane. <verse eid="1KI 7:18" /><verse number="19" style="v" sid="1KI 7:19" />Nā, ko ngā pane i runga o ngā pou i te whakamahau he mea mahi ki te rengarenga, e whā ngā whatīanga. <verse eid="1KI 7:19" /><verse number="20" style="v" sid="1KI 7:20" />Ā, tērā anō he pane i runga i ngā pou, ā, haere whakarunga, i tata tonu anō ki te puku i te taha o te kupenga; ā, e rua rau ngā pamekaranete, he mea whakarārangi, ki tētahi o ngā pane ā taka noa. <verse eid="1KI 7:20" /><verse number="21" style="v" sid="1KI 7:21" />Nā, whakatūria ana e ia ngā pou ki te whakamahau o te temepara; i whakatūria e ia te pou ki te taha ki matau, ā, huaina iho tōna ingoa, ko Iakini; i whakatūria anō e ia te pou ki mauī, ā, huaina iho tōna ingoa, ko Poaha. <verse eid="1KI 7:21" /><verse number="22" style="v" sid="1KI 7:22" />He rengarenga anō te mahi o te pito ki runga o ngā pou. Nā, ka oti te mahi o ngā pou.<verse eid="1KI 7:22" /></para>
  <para style="p">
    <verse number="23" style="v" sid="1KI 7:23" />I hangā anō e ia tētahi moana, he mea whakarewa, tekau whatīanga o tētahi pareparenga ki tētahi pareparenga, he mea porotaka, e rima whatīanga tōna tiketike; e toru tekau whatīanga o te aho i paea ai. <verse eid="1KI 7:23" /><verse number="24" style="v" sid="1KI 7:24" />Nā, i raro iho i tōna niao ko ētahi puku nāna i karapoti ā taka noa, kotahi tekau ki te whatīanga kotahi, i karapotia ai te moana: e rua ngā rārangi o ngā puku, i whakarewaina i tōna whakarewanga.<verse eid="1KI 7:24" /></para>
  <para style="p">
    <verse number="25" style="v" sid="1KI 7:25" />I tū taua moana i runga i ngā kau kotahi tekau mā rua, e toru e anga ana ki te raki, e toru e anga ana ki te hauāuru, e toru e anga ana ki te tonga, e toru e anga ana ki te rāwhiti; i runga anō i aua kau te moana e tū ana. Nā, i anga whakaroto a muri katoa o rātou. <verse eid="1KI 7:25" /><verse number="26" style="v" sid="1KI 7:26" />Nā, he whānuitanga ringaringa tōna mātotoru; rite tonu te hanganga o tōna niao ki tō te niao o te kapu, he puāwai rengarenga ōna; e rua mano ōna pāti ina kī.<verse eid="1KI 7:26" /></para>
  <para style="p">
    <verse number="27" style="v" sid="1KI 7:27" />I hangā anō e ia ētahi tūranga parāhi kotahi tekau, e whā whatīanga te roa o tētahi tūranga, e whā whatīanga te whānui, e toru whatīanga te tiketike. <verse eid="1KI 7:27" /><verse number="28" style="v" sid="1KI 7:28" />Ā, ko te hanganga tēnei o ngā tūranga; i whai awhi, ā, i ngā takiwā o ngā karapiti ngā awhi. <verse eid="1KI 7:28" /><verse number="29" style="v" sid="1KI 7:29" />Ā, i ngā awhi i ngā takiwā o ngā karapiti, he raiona, he kau, he kerupima; ā, he tūranga o ngā karapiti i runga: i raro hoki i ngā raiona, i ngā kau, ko ētahi tautau, he mea angiangi. <verse eid="1KI 7:29" /><verse number="30" style="v" sid="1KI 7:30" />Ā, e whā ngā wīra parāhi o tēnei tūranga, o tēnei tūranga, me ētahi kakau wīra parāhi. I whai pokohiwi anō ōna koki e whā; i raro i te takotoranga wai ngā pokohiwi, he mea whakarewa, he tautau i te taha o tētahi, o tētahi. <verse eid="1KI 7:30" /><verse number="31" style="v" sid="1KI 7:31" />Nā, ko tōna waha, i roto i te pane, ā, haere whakarunga, kotahi te whatīanga; he porotaka ia tōna waha te mahinga, kei tō te tūranga, kotahi te whatīanga me te hāwhe. Nā, he tuhi kei tōna waha, me ngā awhi anō o aua tuhi, he porowhā, ehara i te mea porotaka. <verse eid="1KI 7:31" /><verse number="32" style="v" sid="1KI 7:32" />Ā, ko ngā wīra e whā i raro i ngā awhi; he mea hono ki te tūranga ngā kakau o ngā wīra. Nā, ko te ikeike o tētahi wīra, kotahi whatīanga me te hāwhe whatīanga. <verse eid="1KI 7:32" /><verse number="33" style="v" sid="1KI 7:33" />Ā, ko te mahinga o ngā wīra, kei te mahinga o te wīra hāriata; ko ngā kakau, o waenga, o waho, me ngā tītoko o aua wīra, he mea whakarewa katoa.<verse eid="1KI 7:33" /></para>
  <para style="p">
    <verse number="34" style="v" sid="1KI 7:34" />Ā, e whā ngā pokohiwi i raro i ngā koki e whā o te tūranga kotahi; ko ngā pokohiwi me te tūranga, kotahi tonu. <verse eid="1KI 7:34" /><verse number="35" style="v" sid="1KI 7:35" />Nā, he hāwhe whatīanga te ikeike o te wāhi porotaka i runga i te tūranga; a runga o te tūranga, ōna karapiti, me ōna awhi, kotahi tonu. <verse eid="1KI 7:35" /><verse number="36" style="v" sid="1KI 7:36" />Nā, ko ngā papa o ōna karapiti, me ōna awhi, tuhia iho e ia ki te kerupima, ki te raiona, ki te nīkau, he mea whakarite ki te wāhi takoto kau o tētahi, o tētahi, ki ngā mea anō i tāpiritia. <verse eid="1KI 7:36" /><verse number="37" style="v" sid="1KI 7:37" />Pēnei tonu tāna hanga i ngā tūranga kotahi tekau; kotahi tonu te whakarewanga o te katoa, kotahi te nui, kotahi te āhua.<verse eid="1KI 7:37" /></para>
  <para style="p">
    <verse number="38" style="v" sid="1KI 7:38" />Nā, ka hangā e ia ki te parāhi ētahi oko horoi kotahi tekau; e whā tekau ngā pāti o te oko kotahi, ina kī; e whā ngā whatīanga o tētahi oko, o tētahi oko; kotahi te oko horoi i runga i tētahi, i tētahi, o ngā tūranga kotahi tekau. <verse eid="1KI 7:38" /><verse number="39" style="v" sid="1KI 7:39" />Ā, i whakatūria e ia aua tūranga, e rima ki te taha ki matau o te whare, e rima ki te taha ki mauī o te whare; i whakatūria anō e ia te moana ki te taha ki matau o te whare, ki te rāwhiti, whaka te tonga.<verse eid="1KI 7:39" /></para>
  <para style="p">
    <verse number="40" style="v" sid="1KI 7:40" />Nā, hangā ana e Hīrama ngā oko horoi, ngā koko pungarehu, me ngā peihana. Ā, mutu ake tā Hīrama mahi i ngā mahi katoa a Kīngi Horomona i hangā e ia mō te whare o Ihowā: <verse eid="1KI 7:40" /><verse number="41" style="v" sid="1KI 7:41" />i ngā pou e rua; i ngā peihana o ngā pane i te pito ki runga o ngā pou; i ngā kupenga e rua hei kōpaki mō ngā peihana e rua o ngā pane i ngā pito ki runga o ngā pou; <verse eid="1KI 7:41" /><verse number="42" style="v" sid="1KI 7:42" />i ngā pamekaranete e whā rau mō ngā kupenga e rua, (e rua rārangi pamekaranete mō te kupenga kotahi, hei kōpaki mō ngā peihana e rua o ngā pane i ngā pito ki runga o ngā pou); <verse eid="1KI 7:42" /><verse number="43" style="v" sid="1KI 7:43" />i ngā tūranga kotahi tekau, i ngā oko horoi kotahi tekau i runga o ngā tūranga; <verse eid="1KI 7:43" /><verse number="44" style="v" sid="1KI 7:44" />i te moana kotahi, i ngā kau kotahi tekau mā rua i raro i te moana; <verse eid="1KI 7:44" /><verse number="45" style="v" sid="1KI 7:45" />i ngā pāta, i ngā koko pungarehu, i ngā peihana.</para>
  <para style="p" vid="1KI 7:45">Nā, ko ēnei mea katoa i hangā nei e Hīrama mā Kīngi Horomona, ki roto ki te whare o Ihowā, he parāhi kanapa katoa. <verse eid="1KI 7:45" /><verse number="46" style="v" sid="1KI 7:46" />I whakarewaina aua mea e te kīngi ki te mānia o Horano ki te wāhi onematua i waenganui o Hukota, o Taretana. <verse eid="1KI 7:46" /><verse number="47" style="v" sid="1KI 7:47" />Ā, i waiho noa iho ngā mea katoa e Horomona, kāhore i pāunatia, he tini rawa hoki; kīhai hoki i kitea te taimaha o te parāhi.<verse eid="1KI 7:47" /></para>
  <para style="p">
    <verse number="48" style="v" sid="1KI 7:48" />Ā, i hangā e Horomona ngā oko katoa o te whare o Ihowā: te āta kōura, me te tēpu, he kōura, i runga nei te taro aroaro; <verse eid="1KI 7:48" /><verse number="49" style="v" sid="1KI 7:49" />me ngā tūranga rama he parakore nei te kōura (e rima ki te taha ki matau, e rima ki te taha ki mauī, i mua o te ahurewa); me ngā puāwai, me ngā rama, me te kokopi kōura; <verse eid="1KI 7:49" /><verse number="50" style="v" sid="1KI 7:50" />me ngā kapu, me ngā kuku, me ngā peihana, me ngā koko, me ngā tahu kakara, he parakore te kōura; me ngā īnihi kōura mō ngā tatau o te whare i roto, arā o te Wāhi Tino Tapu, mō ngā tatau o te whare, arā o te temepara.<verse eid="1KI 7:50" /></para>
  <para style="p">
    <verse number="51" style="v" sid="1KI 7:51" />Heoi, ka oti ngā mahi katoa i mahia e Kīngi Horomona mō te whare o Ihowā. Nā, ka kawea e Horomona ngā mea i whakatapua e tōna pāpā, e Rāwiri, te hiriwa, te kōura, ngā oko, hoatu ana e ia ki roto ki ngā takotoranga taonga o te whare o Ihowā.<verse eid="1KI 7:51" /></para>
  <chapter eid="1KI 7" />
  <chapter number="8" style="c" sid="1KI 8" />
  <para style="s">Ka Mauria te Āka o te Kawenata ki te Temepara</para>
  <para style="r">(<ref loc="2CH 5:2-6:2">2 Whakapapa 5.2–6.2</ref>)</para>
  <para style="p">
    <verse number="1" style="v" sid="1KI 8:1" />Kātahi ka huihuia e Horomona ngā kaumātua o Īharaira rātou ko ngā upoko katoa o ngā iwi, ko ngā rangatira o ngā whare o ngā mātua o ngā tama a Īharaira ki a Kīngi Horomona, ki Hiruhārama, hei mau ake mō te āka o te kawenata a Ihowā i roto i te pā o Rāwiri, arā i Hiona. <verse eid="1KI 8:1" /><verse number="2" style="v" sid="1KI 8:2" />Nā, ka huihui ngā tāngata katoa o Īharaira ki a Kīngi Horomona i marama Etanimi, i te hākari, arā i te whitu o ngā marama.<verse eid="1KI 8:2" /></para>
  <para style="p">
    <verse number="3" style="v" sid="1KI 8:3" />Nā, ka tae mai ngā kaumātua katoa o Īharaira, ā, ka mau ngā tohunga ki te āka, <verse eid="1KI 8:3" /><verse number="4" style="v" sid="1KI 8:4" />ā, kawea ana te āka a Ihowā, me te tapenākara o te whakaminenga, me ngā oko tapu katoa i roto i te tapenākara, kawea ana e ngā tohunga rātou ko ngā Rīwaiti ki runga. <verse eid="1KI 8:4" /><verse number="5" style="v" sid="1KI 8:5" />Nā, kei te tāpae a Kīngi Horomona, rātou ko te huihui katoa o Īharaira, i huihui nei ki a ia ki te ritenga o te āka, i ngā hipi, i ngā kau, kāhore nei e taea te kōrero, te tatau rānei, i te tini.<verse eid="1KI 8:5" /></para>
  <para style="p">
    <verse number="6" style="v" sid="1KI 8:6" />Nā, kawea ana e ngā tohunga te āka o te kawenata a Ihowā ki tōna wāhi, ki te ahurewa o te whare, ki te Wāhi Tino Tapu, ki raro i ngā parirau o ngā kerupima. <verse eid="1KI 8:6" /><verse number="7" style="v" sid="1KI 8:7" />I roha hoki ngā parirau e rua o ngā kerupima ki runga ki te wāhi i te āka, ā, taupokina iho a runga o te āka me ōna amo e ngā kerupima. <verse eid="1KI 8:7" /><verse number="8" style="v" sid="1KI 8:8" />I te roroa rawa o ngā amo, kitea mai ai ngā pito o ngā amo i te wāhi tapu i te ritenga atu o te ahurewa; otiia kīhai i kitea ki waho; kei reira nā anō aua mea ā tae noa mai ki tēnei rā. <verse eid="1KI 8:8" /><verse number="9" style="v" sid="1KI 8:9" />Kāhore he mea i roto i te āka, ko ngā papa kōhatu e rua anake i whaowhina nei ki reira e Mohi i Horepa i tā Ihowā whakaritenga kawenata ki ngā tama a Īharaira, i tō rātou putanga mai i te whenua o Īhipa.<verse eid="1KI 8:9" /></para>
  <para style="p">
    <verse number="10" style="v" sid="1KI 8:10" />Ā, nō te putanga mai o ngā tohunga i roto i te wāhi tapu, nā, kua kī te whare o Ihowā i te kapua, <verse eid="1KI 8:10" /><verse number="11" style="v" sid="1KI 8:11" />ā, kīhai i āhei i ngā tohunga te tū ki te mahi, nā te kapua hoki; i kī tonu rā hoki te whare o Ihowā i te korōria o Ihowā.<verse eid="1KI 8:11" /></para>
  <para style="p">
    <verse number="12" style="v" sid="1KI 8:12" />Kātahi ka kōrero a Horomona, “I mea a Ihowā, ka noho ia ki te pōuri nui. <verse eid="1KI 8:12" /><verse number="13" style="v" sid="1KI 8:13" />Kua oti nei i ahau te hanga he whare hei nohoanga mōu, he kāinga pūmau mōu mō ake tonu atu.”<verse eid="1KI 8:13" /></para>
  <para style="s">Te Whaikōrero a Horomona ki te Iwi</para>
  <para style="r">(<ref loc="2CH 6:3-11">2 Whakapapa 6.3-11</ref>)</para>
  <para style="p">
    <verse number="14" style="v" sid="1KI 8:14" />Nā, ka tahuri te aroaro o te kīngi, ā, manaakitia ana e ia te huihui katoa o Īharaira; ā, tū ana te huihui katoa o Īharaira. <verse eid="1KI 8:14" /><verse number="15" style="v" sid="1KI 8:15" />Nā, ka mea ia:</para>
  <para style="pi" vid="1KI 8:15">“Kia whakapaingia a Ihowā, te Atua o Īharaira, nā tōna māngai nei te kupu ki tōku pāpā, ki a Rāwiri, ā, kua rite nei i tōna ringa; i mea ia, <verse eid="1KI 8:15" /><verse number="16" style="v" sid="1KI 8:16" />‘Mai o te rā i whakaputaina mai ai e ahau tāku iwi a Īharaira i Īhipa, kīhai i whiriwhiria e ahau he pā i roto i ngā iwi katoa o Īharaira e hangā ai he whare hei waihotanga mō tōku ingoa; engari i whiriwhiria e ahau a Rāwiri hei rangatira mō tāku iwi, mō Īharaira.’<verse eid="1KI 8:16" /></para>
  <para style="pi">
    <verse number="17" style="v" sid="1KI 8:17" />“Nā, i whai ngākau tōku pāpā, a Rāwiri ki te hanga whare mō te ingoa o Ihowā, o te Atua o Īharaira. <verse eid="1KI 8:17" /><verse number="18" style="v" sid="1KI 8:18" />Otirā, i mea a Ihowā ki a Rāwiri, ki tōku pāpā, ‘I te mea i roto i tōu ngākau kia hangā he whare mō tōku ingoa, he pai tonu te whakaaro o tōu ngākau; <verse eid="1KI 8:18" /><verse number="19" style="v" sid="1KI 8:19" />otiia, e kore koe e hanga i taua whare; engari tāu tama e puta mai i tōu hope, māna e hanga te whare mō tōku ingoa.’<verse eid="1KI 8:19" /></para>
  <para style="pi">
    <verse number="20" style="v" sid="1KI 8:20" />“Nā, kua mana nei i a Ihowā tāna kupu i kōrero ai ia, ā, kua ara tēnei ahau i muri i a Rāwiri, i tōku pāpā, ā, e noho nei ahau i runga i te torōna o Īharaira, e pērā ana me tā Ihowā i kōrero ai, kua hangā hoki e ahau he whare mō te ingoa o Ihowā, o te Atua o Īharaira. <verse eid="1KI 8:20" /><verse number="21" style="v" sid="1KI 8:21" />Ā, meinga ana e ahau ki reira he wāhi mō te āka, mō te takotoranga o te kawenata a Ihowā i whakaritea e ia ki ō tātou mātua i tāna whakaputanga mai i a rātou i te whenua o Īhipa.”<verse eid="1KI 8:21" /></para>
  <para style="s">Tā Horomona he Īnoi kia Kawanga</para>
  <para style="r">(<ref loc="2CH 6:12-42">2 Whakapapa 6.12-42</ref>)</para>
  <para style="p">
    <verse number="22" style="v" sid="1KI 8:22" />Nā, ka tū a Horomona ki mua i te āta a Ihowā, i te aroaro o te huihui katoa o Īharaira, whewhera tonu ōna ringa whaka te rangi; <verse eid="1KI 8:22" /><verse number="23" style="v" sid="1KI 8:23" />ā, ka mea:</para>
  <para style="pi" vid="1KI 8:23">“E Ihowā, e te Atua o Īharaira, kāhore he atua hei rite mōu i te rangi i runga, i te whenua rānei i raro, e pupuri nei i te kawenata, i te aroha ki āu pononga, ina whakapaua ō rātou ngākau ki te haere i tōu aroaro. <verse eid="1KI 8:23" /><verse number="24" style="v" sid="1KI 8:24" />Mau tonu hoki i a koe ngā mea i kōrerotia e koe ki tāu pononga, ki tōku pāpā, ki a Rāwiri, i kōrerotia nei e tōu māngai ki a ia, ā, kua rite nei i tōu ringa; koia anō tēnei ināianei.<verse eid="1KI 8:24" /></para>
  <para style="pi">
    <verse number="25" style="v" sid="1KI 8:25" />“Nā, kia mau, e Ihowā, e te Atua o Īharaira, āianei tāu i kōrero ai ki tāu pononga, ki tōku pāpā, ki a Rāwiri, i a koe i kī rā, ‘E kore e whakakorea he tangata māu i tōku aroaro hei noho ki te torōna o Īharaira; mehemea rāia ka mahara āu tama ki tō rātou ara, kia haere i tōku aroaro, kia pērā anō me koe i haere nā i tōku aroaro.’ <verse eid="1KI 8:25" /><verse number="26" style="v" sid="1KI 8:26" />Nā, kia mana āianei, e te Atua o Īharaira, āu kupu i kōrero ai koe ki tāu pononga, ki tōku pāpā, ki a Rāwiri.<verse eid="1KI 8:26" /></para>
  <para style="pi">
    <verse number="27" style="v" sid="1KI 8:27" />“Engari he pono rānei, tērā te Atua e noho ki te whenua? Nāna, kāhore e nui hei nohoanga mōu te rangi, me te rangi o ngā rangi; ka iti rawa iho te whare kua hangā nei e ahau! <verse eid="1KI 8:27" /><verse number="28" style="v" sid="1KI 8:28" />He ahakoa rā, kia anga mai koe ki te īnoi a tāu pononga, ki tāna karanga, e Ihowā, e tōku Atua, ka whakarongo ki te karanga, ki te īnoi e īnoi nei tāu pononga ki tōu aroaro i tēnei rā. <verse eid="1KI 8:28" /><verse number="29" style="v" sid="1KI 8:29" />Kia titiro mai ōu kanohi ki tēnei whare i te pō, i te ao, ki te wāhi i kī ai koe, ‘Ko reira tōku ingoa,’ whakarongo ki te īnoi e īnoi ai tāu pononga ki te ritenga mai o tēnei wāhi. <verse eid="1KI 8:29" /><verse number="30" style="v" sid="1KI 8:30" />Kia rongo hoki koe ki te karanga a tāu pononga, a tāu iwi hoki, a Īharaira, ina īnoi ki te ritenga mai o tēnei wāhi. Nā, kia rongo koe i te wāhi e noho nā koe i te rangi, ā, ka rongo, murua tō rātou hara.<verse eid="1KI 8:30" /></para>
  <para style="pi">
    <verse number="31" style="v" sid="1KI 8:31" />“Ki te hara tētahi tangata ki tōna hoa, ā, ka meinga he oati hei oati māna, ā, ka tae mai ia, ā, ka oati ki mua i tōu āta i tēnei whare; <verse eid="1KI 8:31" /><verse number="32" style="v" sid="1KI 8:32" />tēnā rā, māu e whakarongo mai i te rangi, e mahi, e whakarite te whakawā a āu pononga, māu e whakahē te tangata hē, e mea iho tōna ara ki runga anō ki tōna māhunga; māu anō e whakatika tā te tika, e hoatu ki a ia ngā mea e rite ana ki tōna tika.<verse eid="1KI 8:32" /></para>
  <para style="pi">
    <verse number="33" style="v" sid="1KI 8:33" />“Ki te patua tāu iwi, a Īharaira e te hoariri, mō rātou i hara ki a koe, ā, ka hoki ki a koe, ka whakaae ki tōu ingoa, ka īnoi, ka, karanga ki a koe, i roto i tēnei whare; <verse eid="1KI 8:33" /><verse number="34" style="v" sid="1KI 8:34" />tēnā rā, māu e whakarongo i te rangi, e muru te hara o tāu iwi, o Īharaira e whakahoki mai rātou ki te whenua i hōmai e koe ki ō rātou mātua<verse eid="1KI 8:34" /></para>
  <para style="pi">
    <verse number="35" style="v" sid="1KI 8:35" />“Ki te tūtakina te rangi, ā, kāhore he ua, mō rātou i hara ki a koe; ā, ka īnoi rātou ki te ritenga o tēnei wāhi, ka whakaae ki tōu ingoa, ka tahuri i tō rātou hara, nō rātou ka whakawhiua e koe; <verse eid="1KI 8:35" /><verse number="36" style="v" sid="1KI 8:36" />tēnā rā, māu e whakarongo i te rangi, e muru te hara o āu pononga, o tāu iwi, o Īharaira, ina whakaako koe i a rātou ki te ara pai e haere ai rātou; ā, hōmai e koe he ua ki tōu whenua, i hōmai nei e koe hei kāinga pūmau mō tāu iwi.<verse eid="1KI 8:36" /></para>
  <para style="pi">
    <verse number="37" style="v" sid="1KI 8:37" />“Ki te mea he matekai tō te whenua, he mate urutā, ki te mea he ngingio, he koriri, he māwhitiwhiti rānei, he moka rānei; ki te whakapaea rānei rātou e ō rātou hoariri ki te whenua o ō rātou pā; ki te pā mai tētahi whiu, tētahi mate tūroro rānei; <verse eid="1KI 8:37" /><verse number="38" style="v" sid="1KI 8:38" />ki te mea he īnoi, he karanga rānei nā tētahi tangata, nā tāu iwi katoa rānei, nā Īharaira, ina mōhio rātou ki te mate o tōna ngākau, o tōna ngākau, ā, ka wherahia ōna ringa ki te ritenga mai o tēnei whare; <verse eid="1KI 8:38" /><verse number="39" style="v" sid="1KI 8:39" />tēnā rā, māu e whakarongo mai i te rangi, i tōu wāhi e noho nā koe, e muru te hē, e mahi, e hōmai ki ngā tāngata ngā mea e rite ana ki ngā huarahi katoa o tēnei, o tēnei, e mōhio ana hoki koe ki tōna ngākau – ko koe anake nei hoki te mōhio ana ki ngā ngākau o ngā tama katoa a te tangata – <verse eid="1KI 8:39" /><verse number="40" style="v" sid="1KI 8:40" />kia wehi ai rātou i a koe i ngā rā katoa e ora ai rātou i runga i te mata o te whenua i hōmai nei e koe ki ō mātou mātua.<verse eid="1KI 8:40" /></para>
  <para style="pi">
    <verse number="41" style="v" sid="1KI 8:41" />“Nā, ko te tangata iwi kē, ehara nei i tāu iwi, i a Īharaira, ā, ka tae mai i te whenua mamao, he whakaaro ki tōu ingoa; <verse eid="1KI 8:41" /><verse number="42" style="v" sid="1KI 8:42" />e rongo hoki rātou ki tōu ingoa nui, ki tōu ringa kaha, ki tōu tākakau kua oti te whakamārō, ā, ka haere, ka īnoi ki te ritenga mai o tēnei whare; <verse eid="1KI 8:42" /><verse number="43" style="v" sid="1KI 8:43" />māu e whakarongo, mai i te rangi, i tōu wāhi e noho nā koe, e mea ngā mea katoa i karanga ai te tangata iwi kē ki a koe. Kia mōhio ai ngā iwi katoa o te whenua ki tōu ingoa, kia wehi ai i a koe, kia pērā ai me tāu iwi, me Īharaira; kia mōhio ai hoki kua oti tōu ingoa te karanga ki runga ki tēnei whare ka oti nei i ahau te hanga.<verse eid="1KI 8:43" /></para>
  <para style="pi">
    <verse number="44" style="v" sid="1KI 8:44" />“Ki te haere tāu iwi ki te whawhai ki tōna hoariri, ki ngā wāhi e tonoa ai rātou e koe, ā, ka īnoi ki a Ihowā ki te ritenga mai o te pā kua whiriwhiria nei e koe, o te whare kua hangā nei e ahau mō tōu ingoa; <verse eid="1KI 8:44" /><verse number="45" style="v" sid="1KI 8:45" />tēnā rā, māu e whakarongo mai i te rangi ki tā rātou īnoi, ki tā rātou karanga, e whakatika hoki tā rātou.<verse eid="1KI 8:45" /></para>
  <para style="pi">
    <verse number="46" style="v" sid="1KI 8:46" />“Ki te hara rātou ki a koe – kāhore hoki he tangata i hapa i te hara – ā, ka riri koe ki a rātou, ka tuku i a rātou ki te hoa whawhai, ā, ka whakaraua atu e rātou hei whakarau ki te whenua o te hoa whawhai, ki te wāhi tata, ki te wāhi mamao rānei. <verse eid="1KI 8:46" /><verse number="47" style="v" sid="1KI 8:47" />Nā, ki te hoki ake tō rātou mahara i te whenua i whakaraua atu ai rātou, ā, ka rīpenetā rātou, ka īnoi ki a koe i te whenua o ō rātou kaiherehere, ka mea, ‘Kua hara mātou, kua parori kē tā mātou mahi, kua mahi mātou i te kino’; <verse eid="1KI 8:47" /><verse number="48" style="v" sid="1KI 8:48" />ā, ka tahuri ō rātou ngākau katoa, ō rātou wairua katoa, ki a koe i te whenua o ō rātou hoariri i whakaraua atu ai rātou, ā, ka īnoi rātou ki a koe ki te ritenga mai o tō rātou nei whenua hōmai e koe ki ō rātou mātua, ki te pā i whiriwhiria nei e koe, ki tēnei whare kua hangā nei e ahau mō tōu ingoa; <verse eid="1KI 8:48" /><verse number="49" style="v" sid="1KI 8:49" />tēnā rā, māu e whakarongo mai i te rangi, i tōu wāhi e noho nā koe, ki tā rātou īnoi, ki tā rātou karanga, māu hoki e whakatika tā rātou. <verse eid="1KI 8:49" /><verse number="50" style="v" sid="1KI 8:50" />Māu anō e muru te hē o tāu iwi i hara nei ki a koe, me ā rātou mahi tutū katoa i tutū ai ki a koe; meinga anō kia arohaina rātou e ō rātou kaiherehere kia tohungia hoki e rātou; <verse eid="1KI 8:50" /><verse number="51" style="v" sid="1KI 8:51" />ko tāu iwi hoki rātou, ko tōu wāhi tupu i whakaputaina mai nei e koe i Īhipa, i roto i te oumu rino.<verse eid="1KI 8:51" /></para>
  <para style="pi">
    <verse number="52" style="v" sid="1KI 8:52" />“Kia titiro mai ai anō ōu kanohi ki te karanga a tāu pononga, ki te karanga anō a tāu iwi, a Īharaira, ka whakarongo ki a rātou i ā rātou karangatanga katoa ki a koe. <verse eid="1KI 8:52" /><verse number="53" style="v" sid="1KI 8:53" />Nāu hoki rātou i wehe hei taonga tupu mōu i roto i ngā iwi katoa o te whenua, he kupu hoki nāu, nā tāu pononga, nā Mohi i whakapuaki, i tāu whakaputanga mai i ō mātou mātua i Īhipa, e te Ariki, e Ihowā.”<verse eid="1KI 8:53" /></para>
  <para style="s">Ka Manaakitia e Horomona te Whakaminenga</para>
  <para style="p">
    <verse number="54" style="v" sid="1KI 8:54" />Ā, i te mutunga o tā Horomona īnoi i tēnei īnoi katoa, i tēnei karanga ki a Ihowā, ka whakatika ake ia i mua i te āta a Ihowā i a ia i tūturi rā i runga i ōna turi, me te tuwhera tonu anō ōna ringa whaka te rangi. <verse eid="1KI 8:54" /><verse number="55" style="v" sid="1KI 8:55" />Ā, ka tū ia, ka manaaki i te huihui katoa o Īharaira, he nui te reo, ā, ka mea:<verse eid="1KI 8:55" /></para>
  <para style="pi">
    <verse number="56" style="v" sid="1KI 8:56" />“Kia whakapaingia a Ihowā nāna nei i hōmai te okiokinga ki tāna iwi, ki a Īharaira, rite tonu ki ngā mea katoa i kōrerotia e ia; hore rawa tētahi kupu i taka o āna mea pai katoa i kōrerotia e ia, arā e tāna pononga, e Mohi. <verse eid="1KI 8:56" /><verse number="57" style="v" sid="1KI 8:57" />Hei hoa mō tātou a Ihowā, tō tātou Atua, kia pērā anō me ia i ō tātou mātua; kaua ia e whakarere i a tātou, kaua hoki e mawehe atu i a tātou; <verse eid="1KI 8:57" /><verse number="58" style="v" sid="1KI 8:58" />māna e whakaanga ō tātou ngākau ki a ia, kia haere i āna ara katoa, kia pupuri i āna whakahau, i āna tikanga, i āna whakaritenga, i whakahaua e ia ki ō tātou mātua. <verse eid="1KI 8:58" /><verse number="59" style="v" sid="1KI 8:59" />Nā, kia tata ki a Ihowā, ki tō tātou Atua, i te ao, i te pō, ēnei kupu āku i karanga nei ahau ki a Ihowā, kia whakatikaia ai e ia tā tāna pononga, tā tāna iwi hoki, tā Īharaira e tohe ai, i ngā meatanga o tēnei rā, o tēnei rā. <verse eid="1KI 8:59" /><verse number="60" style="v" sid="1KI 8:60" />Kia mōhio ai ngā iwi katoa o te whenua ki a Ihowā, ko ia te Atua; kāhore kē atu. <verse eid="1KI 8:60" /><verse number="61" style="v" sid="1KI 8:61" />Nā, kia tapatahi ō koutou ngākau ki a Ihowā ki tō tātou Atua, kia haere i runga i āna tikanga, kia puritia āna whakahau, kia rite ki tō tēnei rā.”<verse eid="1KI 8:61" /></para>
  <para style="s">Ka Patua e Horomona he Patunga Tapu</para>
  <para style="r">(<ref loc="2CH 7:4-10">2 Whakapapa 7.4-10</ref>)</para>
  <para style="p">
    <verse number="62" style="v" sid="1KI 8:62" />Nā, patua iho e te kīngi rātou tahi ko Īharaira katoa he patunga tapu ki te aroaro o Ihowā. <verse eid="1KI 8:62" /><verse number="63" style="v" sid="1KI 8:63" />I patua hoki e Horomona he patunga mō te pai, he mea patu nāna mā Ihowā, e rua tekau mā rua mano ngā kau, kotahi rau e rua tekau mano ngā hipi. Nā, kua tāia te kawa o te whare o Ihowā e te kīngi rātou ko ngā tama katoa a Īharaira.<verse eid="1KI 8:63" /></para>
  <para style="p">
    <verse number="64" style="v" sid="1KI 8:64" />I whakatapua anō e te kīngi i taua rā a waenganui o te marae i mua i te whare o Ihowā; i tukua hoki e ia ki reira ngā tahunga tinana, me ngā whakahere totokore, me te ngako o ngā whakahere mō te pai; he iti hoki nō te āta parāhi i te aroaro o Ihowā hei meatanga mō ngā tahunga tinana, mō ngā whakahere totokore, mō ngā ngako o ngā whakahere mō te pai.<verse eid="1KI 8:64" /></para>
  <para style="p">
    <verse number="65" style="v" sid="1KI 8:65" />I mahia anō he hākari i taua wā e Horomona rātou ko Īharaira katoa ki te aroaro o Ihowā, o tō tātou Atua, he huihuinga nui, nō te haerenga atu ki Hāmata tae noa ki te awa o Īhipa, e whitu ngā rā, e whitu atu anō ngā rā, kotahi tekau mā whā aua rā. <verse eid="1KI 8:65" /><verse number="66" style="v" sid="1KI 8:66" />I te waru o ngā rā ka tukua e ia te iwi kia haere; nā, ka manaaki rātou i te kīngi, ā, haere koa ana ki ō rātou tēneti, pai tonu hoki te ngākau i ngā mea pai katoa i meinga e Ihowā ki a Rāwiri, ki tāna pononga, rātou ko tāna iwi, ko Īharaira.<verse eid="1KI 8:66" /></para>
  <chapter eid="1KI 8" />
  <chapter number="9" style="c" sid="1KI 9" />
  <para style="s">Ka Puta mai anō a Ihowā ki a Horomona</para>
  <para style="r">(<ref loc="2CH 7:11-22">2 Whakapapa 7.11-22</ref>)</para>
  <para style="p">
    <verse number="1" style="v" sid="1KI 9:1" />Ā, ka oti i a Horomona te whare o Ihowā, me te whare o te kīngi, me ngā mea katoa i hiahia ai a Horomona, i pai ai kia mahia; <verse eid="1KI 9:1" /><verse number="2" style="v" sid="1KI 9:2" />nā, ko te rua o ngā putanga o Ihowā ki a Horomona, pērā me tōna putanga ki a ia ki Kipeono. <verse eid="1KI 9:2" /><verse number="3" style="v" sid="1KI 9:3" />Nā, ka mea a Ihowā ki a ia:</para>
  <para style="pi" vid="1KI 9:3">“Kua rongo ahau i tāu īnoi, i tāu karanga i karanga ai koe i tōku aroaro; kua oti i ahau te whakatapu tēnei whare kua hangā nei e koe, hei waihotanga iho mō tōku ingoa ā ake ake; ka tau anō ōku kanohi, me tōku ngākau, ki reira i ngā rā katoa.<verse eid="1KI 9:3" /></para>
  <para style="pi">
    <verse number="4" style="v" sid="1KI 9:4" />“Nā, ko koe, ki te rite tāu haere i tōku aroaro ki te haere a tōu pāpā, a Rāwiri, ā, ka tapatahi, ka tika te ngākau ka mahi koe i ngā mea katoa i whakahau ai ahau ki a koe, ka pupuri i āku tikanga, i āku whakaritenga; <verse eid="1KI 9:4" /><verse number="5" style="v" sid="1KI 9:5" />kātahi ahau ka whakapūmau i te torōna o tōu kīngitanga ki a Īharaira ā ake ake; ka pērā me tāku i kōrero ai ki tōu pāpā, ki a Rāwiri, i ahau i kī rā, ‘E kore e whakakorea he tangata māu mō te torōna o Īharaira.’<verse eid="1KI 9:5" /></para>
  <para style="pi">
    <verse number="6" style="v" sid="1KI 9:6" />“Otiia, ki te anga koutou ko ā koutou tama, ki te tahuri kē, ā, kāhore e whai i ahau, e pupuri i āku whakahau, i āku tikanga, i hoatu e ahau ki tō koutou aroaro, ā, ka haere, ka mahi ki ngā atua kē, ka koropiko ki a rātou, <verse eid="1KI 9:6" /><verse number="7" style="v" sid="1KI 9:7" />kātahi ka hautopea atu e ahau a Īharaira i te mata o te whenua i hoatu e ahau ki a rātou; ā, ko tēnei whare i whakatapua nei e ahau mō tōku ingoa, ka ākiritia atu e ahau i tōku aroaro, ā, ka waiho a Īharaira hei whakatauki, hei taunutanga i roto i ngā iwi katoa. <verse eid="1KI 9:7" /><verse number="8" style="v" sid="1KI 9:8" />Nā, ahakoa te tiketike o te whare nei, ka mīharo ia ngā tāngata katoa e haere ana nā konei, ka whakahī, ka mea, ‘Nā te aha tēnei mahi a Ihowā ki tēnei whenua, ki tēnei whare?’ <verse eid="1KI 9:8" /><verse number="9" style="v" sid="1KI 9:9" />Nā, ka whakahoki rātou, ‘Mō rātou i whakarere i a Ihowā, i tō rātou Atua, i whakaputa mai nei i ō rātou mātua i te whenua o Īhipa, ā, ka tango ki ngā atua kē, ka koropiko ki a rātou, ka mahi ki a rātou; nō reira, i hōmai ai e Ihowā tēnei kino katoa ki runga ki a rātou.’ ”<verse eid="1KI 9:9" /></para>
  <para style="p">
    <verse number="10" style="v" sid="1KI 9:10" />Nā, i te mutunga o ngā tau e rua tekau, i te mea ka oti te hanga e Horomona ngā whare e rua, te whare o Ihowā, me te whare o te kīngi; <verse eid="1KI 9:10" /><verse number="11" style="v" sid="1KI 9:11" />nā, i hōmai e Hīrama kīngi o Tāira he rākau hīta ki a Horomona, he rākau kauri, he kōura, ko āna katoa i pai ai; nā, hoatu ana e Kīngi Horomona ki a Hīrama e rua tekau ngā pā i te whenua o Karirī.<verse eid="1KI 9:11" /></para>
  <para style="p">
    <verse number="12" style="v" sid="1KI 9:12" />Ā, ka haere ake a Hīrama i Tāira kia kite i ngā pā i hoatu nei e Horomona ki a ia, kīhai i rite ki tāna titiro. <verse eid="1KI 9:12" /><verse number="13" style="v" sid="1KI 9:13" />Ka mea ia, “He aha ēnei pā i hōmai nei e koe ki ahau, e tōku tuakana?” Nā, huaina iho e ia ko te whenua o Kapuru, koia tēnei ināianei. <verse eid="1KI 9:13" /><verse number="14" style="v" sid="1KI 9:14" />Nā, tukua atu ana e Hīrama ki te kīngi kotahi rau e rua tekau ngā taranata kōura.<verse eid="1KI 9:14" /></para>
  <para style="s">Ētahi atu Tutukitanga a Horomona</para>
  <para style="r">(<ref loc="2CH 8:3-18">2 Whakapapa 8.3-18</ref>)</para>
  <para style="p">
    <verse number="15" style="v" sid="1KI 9:15" />Nā, ko te pūtake tēnei o te whakataka i whakatakā ai e Horomona; hei hanga i te whare o Ihowā, i tōna ake whare, i Miro, i te taiepa o Hiruhārama, i Hatoro, i Mekiro, i Kētere. <verse eid="1KI 9:15" /><verse number="16" style="v" sid="1KI 9:16" />(I haere mai hoki a Parao kīngi o Īhipa, ā, horo ana a Kētere i a ia, tahuna ana e ia ki te ahi, patua iho hoki ngā Kanaani e noho ana i te pā, ā, hōmai ana hei kaipākūhā ki tāna tamāhine, ki te wahine a Horomona. <verse eid="1KI 9:16" /><verse number="17" style="v" sid="1KI 9:17" />Nā, hangā ana e Horomona), a Kētere me Petehorono ki raro, <verse eid="1KI 9:17" /><verse number="18" style="v" sid="1KI 9:18" />me Paarata, me Taramoro i te koraha, i taua whenua, <verse eid="1KI 9:18" /><verse number="19" style="v" sid="1KI 9:19" />me ngā pā taonga katoa o Horomona, me ngā pā mō ngā hāriata, me ngā pā mō ngā kaieke hōiho, me tā Horomona i hiahia ai kia hangā ki Hiruhārama, ki Repanōna, ki te whenua katoa hoki o tōna kīngitanga.<verse eid="1KI 9:19" /></para>
  <para style="p">
    <verse number="20" style="v" sid="1KI 9:20" />Ko ngā mōrehu katoa o ngā Amori, o ngā Hiti, o ngā Perihi, o ngā Hiwi, o ngā Iepuhi ehara nei i ngā tama a Īharaira – <verse eid="1KI 9:20" /><verse number="21" style="v" sid="1KI 9:21" />ko ā rātou tamariki i mahue i muri i a rātou i te whenua, kīhai nei i taea e ngā tama a Īharaira te huna rawa – nā, whakatakohatia ana rātou e Horomona, he mahi te takoha, ā tae noa ki tēnei rā. <verse eid="1KI 9:21" /><verse number="22" style="v" sid="1KI 9:22" />Ko ngā tama ia a Īharaira, kīhai i meinga e Horomona hei kaimahi; ko rātou hoki hei tāngata whawhai, hei tāngata māna, hei rangatira māna, hei kaiwhakahauhau māna, hei rangatira anō mō ana hāriata, mō āna kaieke hōiho.<verse eid="1KI 9:22" /></para>
  <para style="p">
    <verse number="23" style="v" sid="1KI 9:23" />Ko ngā rangatira ēnei o ngā kaitohutohu, o ngā rangatira o te mahi a Horomona, e rima rau e rima tekau, he rangatira, mō ngā kaimahi i te mahi.<verse eid="1KI 9:23" /></para>
  <para style="p">
    <verse number="24" style="v" sid="1KI 9:24" />Nā, kua riro atu te tamāhine a Parao i te pā o Rāwiri ki runga, ki te whare i hangā e ia mōna; kātahi a Miro ka hangā e ia.<verse eid="1KI 9:24" /></para>
  <para style="p">
    <verse number="25" style="v" sid="1KI 9:25" />Nā, i te tau kotahi, e toru ngā tāpaenga a Horomona i ngā tahunga tinana, i ngā whakahere mō te pai ki runga ki te āta i hangā e ia mā Ihowā, i tahuna anō e ia te whakakakara ki tērā i te aroaro o Ihowā. Heoi, kua oti te whare i a ia.<verse eid="1KI 9:25" /></para>
  <para style="s">Te Mahi Hoko a Horomona</para>
  <para style="p">
    <verse number="26" style="v" sid="1KI 9:26" />Nā, he maha ngā kaipuke i hangā e Kīngi Horomona ki Ehiono Kēpere, ki tērā i Eroto i te taha o te Moana Whero, i te whenua o Ēroma. <verse eid="1KI 9:26" /><verse number="27" style="v" sid="1KI 9:27" />Ā, tonoa ana e Hīrama āna tāngata ki runga ki ngā kaipuke, he kaimahi kaipuke, he mōhio ki te moana, hei hoa mō ngā tāngata a Horomona. <verse eid="1KI 9:27" /><verse number="28" style="v" sid="1KI 9:28" />Nā, ka rere rātou ki Ōpira, ā, utaina ana he kōura i reira, e whā rau e rua tekau taranata, ā, kawea ana ki a Kīngi Horomona.<verse eid="1KI 9:28" /></para>
  <chapter eid="1KI 9" />
  <chapter number="10" style="c" sid="1KI 10" />
  <para style="s">Te Toronga o te Kuīni o Hēpā</para>
  <para style="r">(<ref loc="2CH 9:1-12">2 Whakapapa 9.1-12</ref>)</para>
  <para style="p">
    <verse number="1" style="v" sid="1KI 10:1" />Ā, nō te rongonga o te Kuīni o Hēpā ki te rongo o Horomona, ki tāna i mea ai mō te ingoa o Ihowā, ka haere mai ia ki te whakamātau i a ia ki ngā kupu pakeke. <verse eid="1KI 10:1" /><verse number="2" style="v" sid="1KI 10:2" />Nā, haere mai ana ia ki Hiruhārama, nui atu hoki te tira, he kāmera e waha ana i ngā mea kakara, i tōna nui o te kōura, i te kōhatu utu nui; nā, i tōna haerenga ki a Horomona, ka kōrerotia e ia ki a ia ngā mea katoa i roto i tōna ngākau. <verse eid="1KI 10:2" /><verse number="3" style="v" sid="1KI 10:3" />Ā, whakaaturia ana e Horomona ki a ia te tikanga o āna kupu katoa, kāhore he kupu i ngaro i te kīngi, i kore te whakaatu ki a ia. <verse eid="1KI 10:3" /><verse number="4" style="v" sid="1KI 10:4" />Ā, nō te kitenga o te Kuīni o Hēpā i te mōhio katoa o Horomona, i te whare hoki i hangā e ia, <verse eid="1KI 10:4" /><verse number="5" style="v" sid="1KI 10:5" />i te kai o tāna tēpu, i te nohoanga o āna tāngata, i te tūranga o āna kaimahi, i ō rātou kākahu, i āna kairiringi wāina, i tōna pikitanga i piki atu ai ki te whare o Ihowā, kore ake he wairua i roto i a ia.<verse eid="1KI 10:5" /></para>
  <para style="p">
    <verse number="6" style="v" sid="1KI 10:6" />Ā, ka mea ia ki te kīngi, “Pono tonu ngā mea i rongo ai ahau i tōku whenua mō āu mahi, mō tōu mōhio. <verse eid="1KI 10:6" /><verse number="7" style="v" sid="1KI 10:7" />Heoi, kīhai ahau i whakapono ki aua kōrero, ā tae noa mai ahau, kite noa ōku kanohi. Nanā, kīhai te hāwhe i kōrerotia ki ahau; nui atu tōu mōhio, tōu pai, i te rongo i rongo ai ahau. <verse eid="1KI 10:7" /><verse number="8" style="v" sid="1KI 10:8" />Anō te hari o āu tāngata, anō te hari o ēnei pononga āu e tū tonu nei i tōu aroaro, e whakarongo nei ki tōu mōhio! <verse eid="1KI 10:8" /><verse number="9" style="v" sid="1KI 10:9" />Kia whakapaingia a Ihowā, tōu Atua i whakaahuareka nei ki a koe, i hōmai nei i a koe ki runga ki te torōna o Īharaira. He aroha mau tonu hoki nō Ihowā ki a Īharaira, nā, meinga ana koe e ia hei kīngi, hei mahi i te whakawā, i te tika.”<verse eid="1KI 10:9" /></para>
  <para style="p">
    <verse number="10" style="v" sid="1KI 10:10" />Nā, hōmai ana e ia ki te kīngi kotahi rau e rua tekau taranata kōura, tōna tini o ngā mea kakara, me ngā kōhatu utu nui; kāhore he mea kakara i tae mai i muri nei hei rite te nui ki ēnei i hōmai nei e te Kuīni o Hēpā ki a Kīngi Horomona.<verse eid="1KI 10:10" /></para>
  <para style="p">
    <verse number="11" style="v" sid="1KI 10:11" />Ā, nā ngā kaipuke o Hīrama nāna nei i mau mai te kōura i Ōpira, nā reira anō i kawe mai ngā rākau aramuka me ngā kōhatu utu nui i Ōpira, tōna tini. <verse eid="1KI 10:11" /><verse number="12" style="v" sid="1KI 10:12" />Nā, ka hangā aua rākau aramuka e te kīngi hei pou mō te whare o Ihowā, mō te whare anō o te kīngi, hei hāpa, hei hātere, he mea mā ngā kaiwaiata; kāhore anō i tae noa mai he rākau aramuka hei rite, kāhore hoki i kitea i mua, ā taea noatia tēnei rā.<verse eid="1KI 10:12" /></para>
  <para style="p">
    <verse number="13" style="v" sid="1KI 10:13" />Nā, ka hoatu e Kīngi Horomona ki te Kuīni o Hēpā ngā mea katoa i pai ai ia, āna hoki i tono ai, he tāpiri ki runga ki ngā mea i hoatu e te ringa o Kīngi Horomona ki a ia. Heoi, ka tahuri ia, ā, haere ana rātou ko āna tāngata ki tōna whenua.<verse eid="1KI 10:13" /></para>
  <para style="s">Te Rahinga a Kīngi Horomona</para>
  <para style="r">(<ref loc="2CH 9:13-28">2 Whakapapa 9.13-28</ref>)</para>
  <para style="p">
    <verse number="14" style="v" sid="1KI 10:14" />Nā, ko te taimaha o te kōura i tae ki a Horomona i te tau kotahi, e ono rau e ono tekau mā ono taranata kōura; <verse eid="1KI 10:14" /><verse number="15" style="v" sid="1KI 10:15" />hāunga a ngā kairapu taonga, i mau mai ai me ngā taonga a ngā kaihokohoko, a ngā kīngi katoa o Arāpia, a ngā kāwana o te whenua.<verse eid="1KI 10:15" /></para>
  <para style="p">
    <verse number="16" style="v" sid="1KI 10:16" />Nā, ka hangā e Kīngi Horomona ētahi pukupuku, e rua rau, he mea patu te kōura; e ono rau ngā hekere kōura ki te pukupuku kotahi. <verse eid="1KI 10:16" /><verse number="17" style="v" sid="1KI 10:17" />Ā, i hangaia e ia ētahi pukupuku iti iho e toru rau, he mea patu te kōura; e toru pāuna kōura ki te pukupuku kotahi; ā, hoatu ana e te kīngi ki te whare o te ngahere o Repanōna.<verse eid="1KI 10:17" /></para>
  <para style="p">
    <verse number="18" style="v" sid="1KI 10:18" />Ā, i hangā e te kīngi tētahi torōna nui ki te rei, whakakikoruatia iho ki te kōura pai rawa. <verse eid="1KI 10:18" /><verse number="19" style="v" sid="1KI 10:19" />E ono ngā kaupae ki te torōna, he mea porotaka a runga o muri o te torōna; he okiokinga ringa anō kei te wāhi e nohoia ana, i tētahi taha; i tētahi taha, e rua anō ngā raiona e tū ana i te taha o ngā okiokinga. <verse eid="1KI 10:19" /><verse number="20" style="v" sid="1KI 10:20" />Kotahi tekau mā rua hoki ngā raiona i reira e tū ana i tētahi taha, i tētahi taha, i runga i ngā kaupae e ono; kāhore he mea pērā i hangā i tētahi atu rangatiratanga.<verse eid="1KI 10:20" /></para>
  <para style="p">
    <verse number="21" style="v" sid="1KI 10:21" />Nā, ko ngā oko inu katoa a Kīngi Horomona, he kōura kau; me ngā oko katoa o te whare o te ngahere o Repanōna, he kōura parakore; kāhore he hiriwa; kīhai tērā i kīia he mea nui ngā rā o Horomona.<verse eid="1KI 10:21" /></para>
  <para style="p">
    <verse number="22" style="v" sid="1KI 10:22" />He maha hoki a te kīngi kaipuke ki Tarahihi i te moana, he mea huihui ki ngā kaipuke a Hīrama. Kotahi te ūnga mai i ngā tau e toru o ngā kaipuke o Tarahihi, hei kawe mai i te kōura, i te hiriwa, i te rei, i ngā makimaki, me ngā pīkake.<verse eid="1KI 10:22" /></para>
  <para style="p">
    <verse number="23" style="v" sid="1KI 10:23" />Nā, nui atu a Kīngi Horomona i ngā kīngi katoa o te whenua te whai taonga, te mōhio. <verse eid="1KI 10:23" /><verse number="24" style="v" sid="1KI 10:24" />I whāia anō a Horomona e ngā whenua katoa, kia rongo ai rātou i tōna mōhio i hōmai nei e te Atua ki tōna ngākau. <verse eid="1KI 10:24" /><verse number="25" style="v" sid="1KI 10:25" />Me te kawe mai anō rātou i tāna hākari, i tāna hākari, i ngā oko hiriwa, i ngā oko kōura, i ngā kākahu, i ngā mea mō te whawhai, i ngā kakara reka, i ngā hōiho, i ngā muera, he mea tatau ā-tau tonu.<verse eid="1KI 10:25" /></para>
  <para style="p">
    <verse number="26" style="v" sid="1KI 10:26" />Nā, ka āmia e Horomona he hāriata, he kaieke hōiho; kotahi mano e whā rau ana hāriata, tekau mā rua mano ngā kainoho hōiho, he mea wehe nāna ki ngā pā hāriata, ki te kīngi hoki, ki Hiruhārama. <verse eid="1KI 10:26" /><verse number="27" style="v" sid="1KI 10:27" />Nā, meinga ana te hiriwa e te kīngi ki Hiruhārama kia rite ki te kōhatu; i meinga anō e ia ngā hīta kia rite ki te hikamora i te raorao te tini.<verse eid="1KI 10:27" /></para>
  <para style="p">
    <verse number="28" style="v" sid="1KI 10:28" />Ā, ko ngā hōiho o Horomona, he mea mau mai i Īhipa; nā ngā kaihoko a te kīngi i tango kāhui mai, tēnā kāhui me tōna utu. <verse eid="1KI 10:28" /><verse number="29" style="v" sid="1KI 10:29" />Nā, e ono rau ngā hekere hiriwa i riro ai te hāriata i puta ai i Īhipa, kotahi rau e rima tekau i riro ai te hōiho; ko rātou hei kawe mō ngā kīngi katoa o ngā Hiti, mō ngā kīngi o Hīria.<verse eid="1KI 10:29" /></para>
  <chapter eid="1KI 10" />
  <chapter number="11" style="c" sid="1KI 11" />
  <para style="s">Ngā Wāhine Tokomaha a Horomona</para>
  <para style="p">
    <verse number="1" style="v" sid="1KI 11:1" />Otiia he tini ngā wāhine kē i arohaina e Kīngi Horomona: he Moapi, he Āmoni, he Ēromi, he Haironi, he Hiti, me te tamāhine anō a Parao; <verse eid="1KI 11:1" /><verse number="2" style="v" sid="1KI 11:2" />nō ngā iwi i mea rā a Ihowā ki ngā tama a Īharaira, “Kaua e haere atu ki a rātou, kaua hoki rātou e haere mai ki a koutou; he pono mā rātou ō koutou ngākau e whakaanga kē ki te whai i ō rātou atua”; piri tonu, aroha tonu a Horomona ki ēnei. <verse eid="1KI 11:2" /><verse number="3" style="v" sid="1KI 11:3" />Nā, e whitu rau āna wāhine rangatira, e toru rau ngā wāhine iti; ā, whakaanga kētia ana tōna ngākau e āna wāhine. <verse eid="1KI 11:3" /><verse number="4" style="v" sid="1KI 11:4" />Nā, koroheke rawa ake a Horomona, kua whakaanga kētia tōna ngākau e āna wāhine, kua whai i ngā atua kē; kīhai hoki tōna ngākau i tapatahi ki a Ihowā, ki tōna Atua, kīhai i rite ki te ngākau o Rāwiri, o tōna pāpā. <verse eid="1KI 11:4" /><verse number="5" style="v" sid="1KI 11:5" />I haere hoki a Horomona i whai i a Ahatorete atua o ngā Haironi, i a Mirikomo hoki, i te mea whakarihariha a ngā Āmoni. <verse eid="1KI 11:5" /><verse number="6" style="v" sid="1KI 11:6" />Nā, kua hē tā Horomona mahi ki te aroaro o Ihowā, kīhai hoki i anga nui ki te whai i a Ihowā, kīhai i pērā me tōna pāpā, me Rāwiri.<verse eid="1KI 11:6" /></para>
  <para style="p">
    <verse number="7" style="v" sid="1KI 11:7" />Nā, ka hangā e Horomona he wāhi tiketike mō tā Moapa mea whakarihariha, mō Kemoho, ki runga ki te maunga e anga ana ki Hiruhārama; mō Moreke hoki, mō te mea whakarihariha a ngā tama a Āmona. <verse eid="1KI 11:7" /><verse number="8" style="v" sid="1KI 11:8" />Pērā tonu tāna i mea ai mō āna wāhine kē katoa, i tahu whakakakara nei, i patu whakahere hoki ki ō rātou atua.<verse eid="1KI 11:8" /></para>
  <para style="p">
    <verse number="9" style="v" sid="1KI 11:9" />Nā, ka riri a Ihowā ki a Horomona, nō te mea kua anga kē tōna ngākau i a Ihowā, i te Atua o Īharaira, ka rua nei ōna putanga ki a ia, <verse eid="1KI 11:9" /><verse number="10" style="v" sid="1KI 11:10" />me te ako i tēnei kupu ki a ia kia kaua ia e haere ki te whai i ngā atua kē; otiia kīhai i mau i a ia tā Ihowā i whakahau ai. <verse eid="1KI 11:10" /><verse number="11" style="v" sid="1KI 11:11" />Nā reira, ka mea a Ihowā ki a Horomona, “I te mea ka pēnei tāu mahi, kāhore nei i mau i a koe tāku kawenata me tāku tikanga i ākona e ahau ki a koe, ka haea rawatia atu e ahau te kīngitanga i a koe, ā, ka hoatu ki tāu tangata. <verse eid="1KI 11:11" /><verse number="12" style="v" sid="1KI 11:12" />Otiia e kore tēnei e meatia e ahau i ōu rā, he whakaaro hoki ki tōu pāpā, ki a Rāwiri; ka haea atu ia e ahau i te ringa o tāu tama. <verse eid="1KI 11:12" /><verse number="13" style="v" sid="1KI 11:13" />Otiia e kore e haea atu e ahau te kīngitanga katoa; kotahi te iwi e hoatu e ahau ki tāu tama, he whakaaro ki a Rāwiri, ki tāku pononga, ki Hiruhārama i whiriwhiria nei e ahau.”<verse eid="1KI 11:13" /></para>
  <para style="s">Ngā Hoariri a Horomona</para>
  <para style="p">
    <verse number="14" style="v" sid="1KI 11:14" />Nā, ka whakaarahia ake e Ihowā he hoariri mō Horomona, ko Harara Ēromi; he uri ia nō te kīngi i Ēroma. <verse eid="1KI 11:14" /><verse number="15" style="v" sid="1KI 11:15" />Tērā, i a Rāwiri i Ēroma, ka haere atu a Ioapa rangatira o te ope ki te tanu i te hunga i patua, kua oti hoki ngā tāne katoa o Ēroma te patu e ia; <verse eid="1KI 11:15" /><verse number="16" style="v" sid="1KI 11:16" />(e ono hoki ngā marama i noho ai a Ioapa rātou ko Īharaira katoa ki reira, ā, poto noa ngā tāne katoa o Ēroma te hautope atu); <verse eid="1KI 11:16" /><verse number="17" style="v" sid="1KI 11:17" />nā, ka rere a Harara rātou ko ētahi Ēromi, he tāngata nā tōna pāpā, haere ana ki Īhipa; ā, e nohinohi tonu ana a Harara. <verse eid="1KI 11:17" /><verse number="18" style="v" sid="1KI 11:18" />Ā, ka whakatika atu rātou i Miriana, ā, ka tae ki Parana; nā, tangohia e rātou ētahi tāngata o Parana hei hoa mō rātou ā haere ana ki Īhipa ki a Parao kīngi o Īhipa; ā, nā tērā i hoatu he whare mōna, i whakarite he kai māna; i hoatu anō he whenua ki a ia.<verse eid="1KI 11:18" /></para>
  <para style="p">
    <verse number="19" style="v" sid="1KI 11:19" />Nā, ka manakohia nuitia a Harara e Parao, ā, hoatu ana e ia hei wahine māna te teina o tāna wahine ake, te teina o te Kuīni, o Tahapene. <verse eid="1KI 11:19" /><verse number="20" style="v" sid="1KI 11:20" />Nā, ka whānau he tama māna i te teina o Tahapene, ko Kenupata, ā, nā Tahapene anō i whakamutu tāna kai ū i roto i te whare o Parao. Nā, noho ana a Kenupata i te whare o Parao i roto ngā tama a Parao.<verse eid="1KI 11:20" /></para>
  <para style="p">
    <verse number="21" style="v" sid="1KI 11:21" />Ā, i te rongonga o Harara i Īhipa, kua takoto a Rāwiri ki ōna mātua, kua mate hoki a Ioapa rangatira ope, ka mea a Harara ki a Parao, “Tukua ahau kia haere ki tōku whenua.”<verse eid="1KI 11:21" /></para>
  <para style="p">
    <verse number="22" style="v" sid="1KI 11:22" />Nā, ka mea a Parao ki a ia, “I hapa koe i te aha i a koe i ahau nei, i whai ai koe kia haere ki tōu whenua?”</para>
  <para style="p" vid="1KI 11:22">Nā, ko tāna kīanga, “Kāhore; he ahakoa rā tukua ahau kia haere.”<verse eid="1KI 11:22" /></para>
  <para style="p">
    <verse number="23" style="v" sid="1KI 11:23" />I ara anō i te Atua he hoariri mōna, a Retona tama a Eriara, i rere nei i tōna ariki i a Hararētere kīngi o Topa. <verse eid="1KI 11:23" /><verse number="24" style="v" sid="1KI 11:24" />Nā, ka huihuia e ia ētahi tāngata, ā, ka meinga ia hei rangatira rōpū, i te mea e patua ana rātou e Rāwiri; nā, haere ana rātou ki Ramahiku, ā, noho ana i reira, ā, ko rātou hei kīngi mō Ramahiku. <verse eid="1KI 11:24" /><verse number="25" style="v" sid="1KI 11:25" />Ā, he hoariri ia ki a Īharaira i ngā rā katoa o Horomona, hāunga hoki tā Harara kino i mea ai. Heoi, whakarihariha ana ia ki a Īharaira, ko ia anō te kīngi o Hīria.<verse eid="1KI 11:25" /></para>
  <para style="s">Te Kī Taurangi a Ihowā ki a Ieropoama</para>
  <para style="p">
    <verse number="26" style="v" sid="1KI 11:26" />Me Ieropoama anō tama a Nēpata, he Ēparati, nō Terera, he tangata nā Horomona, ko te ingoa o tōna whaea, ko Terua, he wahine pouaru, i ara anō tōna ringa ki te kīngi.<verse eid="1KI 11:26" /></para>
  <para style="p">
    <verse number="27" style="v" sid="1KI 11:27" />Ā, ko te take tēnei i ara ai tōna ringa ki te kīngi; e hanga ana a Horomona i Miro, e tūtaki ana i ngā wāhi pakaru o te pā o tōna pāpā, o Rāwiri. <verse eid="1KI 11:27" /><verse number="28" style="v" sid="1KI 11:28" />Nā, he mārohirohi a Ieropoama, he toa; ā, ka kite a Horomona i taua taitama he uaua ki te mahi, nā, meinga ana ia e ia hei kaitirotiro mō ngā mahi katoa a te whare o Hōhepa.<verse eid="1KI 11:28" /></para>
  <para style="p">
    <verse number="29" style="v" sid="1KI 11:29" />Nā, i taua wā ka puta a Ieropoama i Hiruhārama, ā, ka tūtaki a Āhia Hironi, te poropiti ki a ia i te ara. Nā, kua kākahuria e Āhia he kākahu hou; ā, ko rāua tokorua anake i te pārae. <verse eid="1KI 11:29" /><verse number="30" style="v" sid="1KI 11:30" />Nā, ka hopukia e Āhia tōna kākahu hou, haea ana kia tekau mā rua ngā wāhi. <verse eid="1KI 11:30" /><verse number="31" style="v" sid="1KI 11:31" />Ā, ka mea atu ia ki a Ieropoama: “Kia tekau ngā wāhi e tangohia e koe māu; ko te kupu hoki tēnei a Ihowā, a te Atua o Īharaira, ‘Nanā, ka haea e ahau te kīngitanga i te ringa Horomona, ā, tekau ngā iwi e hoatu ki a koe. <verse eid="1KI 11:31" /><verse number="32" style="v" sid="1KI 11:32" />Kotahi ia te iwi māna; he whakaaro ki tāku pononga, ki a Rāwiri, he whakaaro ki Hiruhārama, ki te pā i whiriwhiria e ahau i roto i ngā iwi katoa o Īharaira. <verse eid="1KI 11:32" /><verse number="33" style="v" sid="1KI 11:33" />Mō rātou i whakarere i ahau, ā, koropiko ana ki a Ahatorete atua o ngā Haironi, ki a Kemoho atua o ngā Moapi, ki a Mirikomo atua o ngā tama a Āmona; kīhai hoki i haere i āku ara, mahi i te mea tika ki tāku titiro, pupuri hoki i āku tikanga, i āku whakaritenga, ā, kīhai i pērā me tōna pāpā, me Rāwiri.<verse eid="1KI 11:33" /></para>
  <para style="p">
    <verse number="34" style="v" sid="1KI 11:34" />“ ‘Otiia e kore e tangohia e ahau te kīngitanga katoa i tōna ringa; engari ka whakarangatira ahau i a ia i ngā rā katoa e ora ai ia, he whakaaro ki tāku pononga, ki a Rāwiri, i whiriwhiria nei e ahau, mōna i pupuri i āku whakahau, i āku tikanga. <verse eid="1KI 11:34" /><verse number="35" style="v" sid="1KI 11:35" />Engari ka tangohia e ahau te kīngitanga i te ringa o tāna tama, ā, ka hoatu ki a koe, arā tekau ngā iwi. <verse eid="1KI 11:35" /><verse number="36" style="v" sid="1KI 11:36" />Kotahi te iwi e hoatu e ahau ki tāna tama, hei rama mā tāku pononga, mā Rāwiri ki tōku aroaro i ngā rā katoa ki Hiruhārama, ki te pā i whiriwhiria e ahau hei waihotanga iho mō tōku ingoa. <verse eid="1KI 11:36" /><verse number="37" style="v" sid="1KI 11:37" />Ā, ka tangohia koe e ahau, ā, hei kīngi koe, ka rite ki ngā mea katoa i hiahia ai tōu ngākau, ā, hei kīngi koe mō Īharaira. <verse eid="1KI 11:37" /><verse number="38" style="v" sid="1KI 11:38" />Nā, tēnei ake, ki te rongo koe i ngā mea katoa e whakahau ai ahau ki a koe, ā, ka haere i āku ara, ka mahi i te mea e tika ana ki tāku titiro, ka pupuri i āku tikanga, i āku whakahau, ka pērā me tā tāku pononga, me tā Rāwiri i mea ai, nā, hei hoa ahau mōu. Ka hangā hoki e ahau tōu whare kia pūmau, ka pērātia me tō Rāwiri i hangā rā e ahau; ā, ka hoatu a Īharaira ki a koe. <verse eid="1KI 11:38" /><verse number="39" style="v" sid="1KI 11:39" />Ā, ka whakawhiua e ahau ngā uri o Rāwiri mō tēnei mea nei; otiia ehara i te mea mō ake tonu atu.’ ”<verse eid="1KI 11:39" /></para>
  <para style="p">
    <verse number="40" style="v" sid="1KI 11:40" />Nā, ka whai a Horomona kia whakamatea a Ieropoama; otiia i whakatika a Ieropoama, ā, rere ana ki Īhipa, ki a Hīhāka kīngi o Īhipa, ā, i Īhipa ia ā mate noa a Horomona.<verse eid="1KI 11:40" /></para>
  <para style="s">Te Matenga a Horomona</para>
  <para style="r">(<ref loc="2CH 9:29-31">2 Whakapapa 9.29-31</ref>)</para>
  <para style="p">
    <verse number="41" style="v" sid="1KI 11:41" />Nā, ko ērā atu mahi a Horomona, ko ngā mea katoa i mea ai ia, me ōna whakaaro nui, kāhore ianei i tuhituhia ki te pukapuka o ngā mahi a Horomona? <verse eid="1KI 11:41" /><verse number="42" style="v" sid="1KI 11:42" />Nā, ko te roa o te kīngitanga o Horomona ki Hiruhārama ki a Īharaira katoa, e whā tekau tau. <verse eid="1KI 11:42" /><verse number="43" style="v" sid="1KI 11:43" />Nā, ka moe a Horomona ki ōna mātua, ā, tanumia ana ki te pā o Rāwiri, o tōna pāpā; ā, ko Rehopoama, ko tāna tama, te kīngi i muri i a ia.<verse eid="1KI 11:43" /></para>
  <chapter eid="1KI 11" />
  <chapter number="12" style="c" sid="1KI 12" />
  <para style="s">Ka Ara ngā Iwi o te Raki</para>
  <para style="r">(<ref loc="2CH 10:1-19">2 Whakapapa 10.1-19</ref>)</para>
  <para style="p">
    <verse number="1" style="v" sid="1KI 12:1" />Nā, ka haere a Rehopoama ki Hekeme; kua tae hoki a Īharaira katoa ki Hekeme ki te whakakīngi i a ia. <verse eid="1KI 12:1" /><verse number="2" style="v" sid="1KI 12:2" />Ā, nō te rongonga o Ieropoama tama a Nēpata (i Īhipa nā hoki ia, i rere hoki ia i te aroaro o Kīngi Horomona), nā, noho ana a Ieropoama ki Īhipa. <verse eid="1KI 12:2" /><verse number="3" style="v" sid="1KI 12:3" />Ā, ka tono tāngata rātou ki te tiki atu i a ia; nā, ka haere a Ieropoama rātou ko te whakaminenga katoa o Īharaira, ka kōrero ki a Rehopoama, ka mea, <verse eid="1KI 12:3" /><verse number="4" style="v" sid="1KI 12:4" />“He pakeke te ioka i meatia e tōu pāpā ki a mātou. Nā, māu e whakamāmā te mahi pakeke a tōu pāpā, me tāna ioka taimaha i meatia e ia ki a mātou, ā, ka mahi mātou ki a koe.”<verse eid="1KI 12:4" /></para>
  <para style="p">
    <verse number="5" style="v" sid="1KI 12:5" />Nā, ka mea ia ki a rātou, “Haere, kia toru ngā rā, ka hoki mai anō ki ahau.” Nā, haere ana te iwi.<verse eid="1KI 12:5" /></para>
  <para style="p">
    <verse number="6" style="v" sid="1KI 12:6" />Nā, ka rūnanga a Kīngi Rehopoama ki ngā kaumātua i tū rā i te aroaro o tōna pāpā, o Horomona, i a ia i te ora, ka mea, “He aha ki tō koutou whakaaro he kupu hei whakahokinga atu māku ki tēnei iwi?”<verse eid="1KI 12:6" /></para>
  <para style="p">
    <verse number="7" style="v" sid="1KI 12:7" />Nā, ka kōrero rātou ki a ia, ka mea, “Ki te mea hei pononga koe mā tēnei iwi i tēnei rā, ā, ka mahi ki a rātou, ā, ka pai ngā kōrero e kōrerotia e koe ki a rātou, nā, ko rātou hei pononga māu i ngā rā katoa.”<verse eid="1KI 12:7" /></para>
  <para style="p">
    <verse number="8" style="v" sid="1KI 12:8" />Otiia whakarērea ake e ia te whakaaro o ngā kaumātua i hoatu ai ki a ia, ā, rūnanga ana ki ngā taitama i kaumātua ngātahi nei me ia, i tū nei ki tōna aroaro. <verse eid="1KI 12:8" /><verse number="9" style="v" sid="1KI 12:9" />I mea ia ki a rātou, “Ki tō koutou whakaaro he aha te kupu e whakahoki ai tātou ki tēnei hunga i kōrero nei ki ahau, i mea nei, ‘Whakamāmākia te ioka i meatia mai rā e tōu pāpā ki a mātou’?”<verse eid="1KI 12:9" /></para>
  <para style="p">
    <verse number="10" style="v" sid="1KI 12:10" />Nā, ka kōrero ki a ia ngā taitama i kaumātua ngātahi me ia, ka mea, “Kia pēnei tāu kī atu ki tēnei hunga i kōrero nei ki a koe, i mea nei, ‘I whakataimahatia e tōu pāpā tō mātou ioka, nā, kia māmā tāu ki a mātou’; kia pēnei tāu kī atu ki a rātou, ‘Ko tōku maikara iti nui kē atu i te hope o tōku pāpā. <verse eid="1KI 12:10" /><verse number="11" style="v" sid="1KI 12:11" />Nā, i whakawahā e tōku pāpā he ioka taimaha ki a koutou; māku ia e tāpiri ki tō koutou ioka. He wepu tā tōku pāpā i whiu ai i a koutou; māku ia koutou e whiu ki te kopiona.’ ”<verse eid="1KI 12:11" /></para>
  <para style="p">
    <verse number="12" style="v" sid="1KI 12:12" />Nā, ka tae a Ieropoama rātou ko te iwi katoa ki a Rehopoama i te toru o ngā rā, i tā te kīngi i whakarite ai, i mea ai, “Hoki mai anō ki ahau i te toru o ngā rā.” <verse eid="1KI 12:12" /><verse number="13" style="v" sid="1KI 12:13" />Ā, pakeke tonu tā te kīngi i whakahoki ai; i whakarērea hoki e ia te whakaaro i whakaaro ai ngā kaumātua; <verse eid="1KI 12:13" /><verse number="14" style="v" sid="1KI 12:14" />ā, rite tonu ki tō ngā taitamariki whakaaro tāna i kōrero ai ki a rātou; i mea ia, “I whakataimahatia tō koutou ioka e tōku pāpā, māku ia e tāpiri ki tō koutou ioka; he wepu tā tōku pāpā i whiu ai i a koutou; māku ia koutou e whiu ki te kopiona.” <verse eid="1KI 12:14" /><verse number="15" style="v" sid="1KI 12:15" />Heoi, kīhai te kīngi i rongo ki te iwi; nā Ihowā hoki te take kia mana ai tāna kupu i kōrero ai a Ihowā, arā tā Āhia Hironi ki a Ieropoama tama a Nēpata.<verse eid="1KI 12:15" /></para>
  <para style="p">
    <verse number="16" style="v" sid="1KI 12:16" />Ā, nō te kitenga o Īharaira katoa kīhai te kīngi i rongo ki tā rātou, ka utua e te iwi tā te kīngi; i mea rātou:</para>
  <para style="q1" vid="1KI 12:16">“Ko te aha ianei tā tātou wāhi i roto i a Rāwiri?</para>
  <para style="q2" vid="1KI 12:16">Kāhore nei hoki ō tātou wāhi tupu i roto i te tama a Hehe.</para>
  <para style="q1" vid="1KI 12:16">Ki ō koutou tēneti, e Īharaira!</para>
  <para style="q2" vid="1KI 12:16">Nā, kia whai kanohi ki tōu whare, e Rāwiri!”</para>
  <para style="m" vid="1KI 12:16">Nā, haere ana a Īharaira ki tōna tēneti, ki tōna tēneti. <verse eid="1KI 12:16" /><verse number="17" style="v" sid="1KI 12:17" />Ko ngā tama ia a Īharaira e noho ana i ngā pā o Hūrā, ko Rehopoama hei kīngi mō rātou.<verse eid="1KI 12:17" /></para>
  <para style="p">
    <verse number="18" style="v" sid="1KI 12:18" />Nā, ka tono a Kīngi Rehopoama i te rangatira takoha, i a Arorama; ā, ākina ana ia e Īharaira katoa ki te kōhatu, mate rawa. Nā, hohoro tonu te eke o Kīngi Rehopoama ki tōna hāriata, ā, rere ana ki Hiruhārama. <verse eid="1KI 12:18" /><verse number="19" style="v" sid="1KI 12:19" />Nā, kua tahuri kē a Īharaira i te whare o Rāwiri ā taea noatia tēnei rā.<verse eid="1KI 12:19" /></para>
  <para style="p">
    <verse number="20" style="v" sid="1KI 12:20" />Ā, nō te rongonga o Īharaira katoa kua hoki mai a Ieropoama, nā, ka tono tāngata rātou ki te tiki i a ia ki te huihui, ā, meinga ana ia hei kīngi mō Īharaira katoa; kāhore he mea i whai i te whare o Rāwiri, ko te iwi anake o Hūrā.<verse eid="1KI 12:20" /></para>
  <para style="s">Te Poropiti a Hemaia</para>
  <para style="r">(<ref loc="2CH 11:1-4">2 Whakapapa 11.1-4</ref>)</para>
  <para style="p">
    <verse number="21" style="v" sid="1KI 12:21" />Nā, kua tae a Rehopoama ki Hiruhārama, ā, huihuia ana e ia te whare katoa o Hūrā, me te iwi o Pineamine, kotahi rau e waru tekau mano, he hunga whiriwhiri, he hunga whawhai, ki te whawhai ki te whare o Īharaira, kia hoki ai te kīngitanga ki a Rehopoama tama a Horomona.<verse eid="1KI 12:21" /></para>
  <para style="p">
    <verse number="22" style="v" sid="1KI 12:22" />Nā, ka puta te kupu a te Atua ki a Hemaia, tangata a te Atua; i mea ia, <verse eid="1KI 12:22" /><verse number="23" style="v" sid="1KI 12:23" />“Kōrero ki a Rehopoama tama a Horomona kīngi o Hūrā, ki te whare katoa anō o Hūrā rāua ko Pineamine, ki ērā atu hoki o te iwi, mea atu, <verse eid="1KI 12:23" /><verse number="24" style="v" sid="1KI 12:24" />‘Ko te kupu tēnei a Ihowā: Kei haere ki runga, kei whawhai ki ō koutou tuākana, ki ngā tama a Īharaira. Hoki atu ki tōna whare, ki tōna whare; nāku hoki tēnei mea.’ ” Nā, rongo tonu rātou ki te kupu a Ihowā, ā, hoki ana, haere ana, pērā ana me tā Ihowā i kī ai.<verse eid="1KI 12:24" /></para>
  <para style="s">Ngā Kau i Hangā i te Kōura a Ieropoama</para>
  <para style="p">
    <verse number="25" style="v" sid="1KI 12:25" />Nā, ka hangā e Ieropoama a Hekeme ki te whenua pukepuke o Ēparaima, ā, noho ana i reira: i haere atu anō ia i reira, ā, hangā ana e ia a Penuere.<verse eid="1KI 12:25" /></para>
  <para style="p">
    <verse number="26" style="v" sid="1KI 12:26" />Ā, ka mea a Ieropoama i tōna ngākau, “Ākuanei hoki ai te kīngitanga ki te whare o Rāwiri. <verse eid="1KI 12:26" /><verse number="27" style="v" sid="1KI 12:27" />Ki te haere tēnei iwi ki te mea whakahere ki te whare o Ihowā ki Hiruhārama, nā, ka hoki te ngākau o tēnei iwi ki tō rātou ariki, ki a Rehopoama kīngi o Hūrā; nā, ka patu rātou i ahau, ā, ka hoki ki a Rehopoama kīngi o Hūrā.”<verse eid="1KI 12:27" /></para>
  <para style="p">
    <verse number="28" style="v" sid="1KI 12:28" />Nā, ka hanga whakaaro te kīngi, ā, e rua ngā kūao kau i hangā e ia ki te kōura. Nā, ka mea ia ki a rātou, “He pakeke rawa tā koutou haere ki Hiruhārama; nanā, ōu atua nā, e Īharaira, nāna nei koe i kawe mai i te whenua o Īhipa!” <verse eid="1KI 12:28" /><verse number="29" style="v" sid="1KI 12:29" />Nā, whakatūria ana tētahi e ia ki Pētēre; ko tētahi hoki i waiho ki Rāna. <verse eid="1KI 12:29" /><verse number="30" style="v" sid="1KI 12:30" />Nā, ka tupu te hara i taua mea; i haere hoki te iwi ki te aroaro o tētahi, ki Rāna, koropiko ai.<verse eid="1KI 12:30" /></para>
  <para style="p">
    <verse number="31" style="v" sid="1KI 12:31" />I hangā anō e ia ngā whare o ngā wāhi tiketike, ā, meinga ana hei tohunga o te iwi katoa noa iho, ehara nei i ngā tama a Rīwai. <verse eid="1KI 12:31" /><verse number="32" style="v" sid="1KI 12:32" />I whakaritea anō e Ieropoama hākari i te waru o ngā marama i te tekau mā rima o ngā rā o te marama, he pērā me tā Hūrā hākari; i tāpae whakahere anō ia ki runga ki te āta. Ko tāna hanga anō tēnei i Pētēre, he patu whakahere ki ngā kūao kau i hangā e ia; i whakatūria anō e ia ki Pētēre he tohunga mō ngā wāhi tiketike i hangā nei e ia. <verse eid="1KI 12:32" /><verse number="33" style="v" sid="1KI 12:33" />I tāpae whakahere anō ia ki runga ki te āta i hangā e ia ki Pētēre i te tekau mā rima o ngā rā o te waru o ngā marama, arā i te marama i kitea iho e tōna ngākau anō; ā, whakaritea ana e ia he hākari mā ngā tama a Īharaira. Heoi, tāpae whakahere ana ia ki runga ki te āta, tahu ana i te whakakakara.<verse eid="1KI 12:33" /></para>
  <chapter eid="1KI 12" />
  <chapter number="13" style="c" sid="1KI 13" />
  <para style="s">Tētahi Tangata a te Atua mai Hūrā</para>
  <para style="p">
    <verse number="1" style="v" sid="1KI 13:1" />Nā, ka tae mai tētahi tangata a te Atua i Hūrā ki Pētēre, he mea kī nā Ihowā; ā, i te tū a Ieropoama i taha o te āta, e tahu whakakakara ana. <verse eid="1KI 13:1" /><verse number="2" style="v" sid="1KI 13:2" />Nā, karangatia ana e ia tā Ihowā kupu ki te āta; i mea ia: “E te āta nā, e te āta nā, ko tā Ihowā kupu tēnei: ‘Nanā, tērā e whānau tētahi tamaiti o te whare o Rāwiri, ko Hōhia tōna; ingoa, ā, ka tāpaea e ia ki runga ki a koe ngā tohunga o ngā wāhi tiketike tahu whakakakara nei ki runga ki a koe; ā, ka tahuna he wheua tāngata ki runga ki a koe.’ ” <verse eid="1KI 13:2" /><verse number="3" style="v" sid="1KI 13:3" />I hoatu anō e ia he tohu i taua rā, i mea, “Ko te tohu tēnei i kōrerotia e Ihowā: ‘Nanā, ka kōara te āta, ā, ka maringi ngā pungarehu o runga.’ ”<verse eid="1KI 13:3" /></para>
  <para style="p">
    <verse number="4" style="v" sid="1KI 13:4" />Ā, nō te rongonga o te kīngi i te kupu a te tangata a te Atua i karangatia nei e ia ki te āta i Pētēre, ka totoro te ringa o Ieropoama i te āta ka mea ia, “Hopukia ia.” Nā, memenge ake tōna ringa i totoro nei ki a ia, kīhai hoki i taea te whakahoki mai ki a ia. <verse eid="1KI 13:4" /><verse number="5" style="v" sid="1KI 13:5" />Nā, kua kōara te āta; maringi ake ngā pungarehu i runga i te āta, i rite tonu ki te tohu i hōmai e te tangata a te Atua, ki tā Ihowā i kōrero ai.<verse eid="1KI 13:5" /></para>
  <para style="p">
    <verse number="6" style="v" sid="1KI 13:6" />Nā, ka oho te kīngi, ka mea ki te tangata a te Atua, “Tēnā rā, karanga atu ki te aroaro o Ihowā, o tōu Atua, ka īnoi mōku, kia whakahokia mai tōku ringa ki ahau.” Nā, ka karanga te tangata a te Atua ki te aroaro o Ihowā, ā, ka whakahokia te ringa o te kīngi ki a ia ka pērā me tō mua.<verse eid="1KI 13:6" /></para>
  <para style="p">
    <verse number="7" style="v" sid="1KI 13:7" />Nā, ka mea te kīngi ki te tangata a te Atua, “Haere mai tāua ki te whare ki tētahi oranga mōu, kia hoatu hoki e ahau tētahi mea ki a koe.”<verse eid="1KI 13:7" /></para>
  <para style="p">
    <verse number="8" style="v" sid="1KI 13:8" />Nā, ka mea te tangata a te Atua ki te kīngi, “Ahakoa i hōmai e koe ko te hāwhe o tōu whare, e kore ahau e haere tāua, e kore anō e kai taro, e inu wai ki tēnei wāhi. <verse eid="1KI 13:8" /><verse number="9" style="v" sid="1KI 13:9" />Ko te ako hoki tēnei ki ahau, ko tā Ihowā hoki i kōrero ai; i mea ai: ‘Kei kai taro, kei inu wai; kaua anō e hoki mai nā te ara e haere atu ai koe.’ ” <verse eid="1KI 13:9" /><verse number="10" style="v" sid="1KI 13:10" />Nā, haere ana ia he ara kē, kīhai i hoki nā te ara i haere mai nei ia ki Pētēre.<verse eid="1KI 13:10" /></para>
  <para style="s">Te Poropiti Koroheke nō Pētēre</para>
  <para style="p">
    <verse number="11" style="v" sid="1KI 13:11" />Nā, i Pētēre tētahi poropiti e noho ana, he koroheke; ā, ka haere mai tētahi o āna tama, ka kōrerotia ki a ia ngā mea katoa i mea ai te tangata a te Atua i taua rā ki Pētēre; i kōrerotia anō e rātou ki tō rātou pāpā ngā kupu i kōrero ai ia ki te kīngi. <verse eid="1KI 13:11" /><verse number="12" style="v" sid="1KI 13:12" />Nā, ka mea tō rātou pāpā ki a rātou, “Tēnā koa te ara i haere ai ia?” I kite hoki āna tama i te ara i haere atu ai te tangata a te Atua i haere mai nei i Hūrā. <verse eid="1KI 13:12" /><verse number="13" style="v" sid="1KI 13:13" />Nā, ka mea ia ki āna tama, “Whakanohoia taku kāihe.” Nā, whakanohoia ana tana kāihe e rātou, ā, eke ana ia ki runga. <verse eid="1KI 13:13" /><verse number="14" style="v" sid="1KI 13:14" />Nā, whāia ana e ia te tangata a te Atua, mau rawa atu e noho ana i raro i tētahi oki; ā, ka mea ki a ia, “Ko koe ianei te tangata a te Atua i haere mai nei i Hūrā?”</para>
  <para style="p" vid="1KI 13:14">Anō rā ko tērā, “Āe, ko ahau.”<verse eid="1KI 13:14" /></para>
  <para style="p">
    <verse number="15" style="v" sid="1KI 13:15" />Kātahi ka mea ia ki a ia, “Haere mai tāua ki te whare ki te kai taro māu.”<verse eid="1KI 13:15" /></para>
  <para style="p">
    <verse number="16" style="v" sid="1KI 13:16" />Anō rā ko ia, “E kore e āhei kia hoki tāua, kia haere tāua; e kore anō tāua e kai taro, e inu wai rānei ki tēnei wāhi. <verse eid="1KI 13:16" /><verse number="17" style="v" sid="1KI 13:17" />Kua kōrerotia mai hoki tā Ihowā kupu ki ahau: ‘Kei kai taro, kei inu wai ki reira, kei anga, kei haere mai nā te ara ka haere atu nei koe.’ ”<verse eid="1KI 13:17" /></para>
  <para style="p">
    <verse number="18" style="v" sid="1KI 13:18" />Nā, ka mea tērā ki a ia, “He poropiti anō ahau, he pēnā me koe; kua kōrerotia mai anō ki ahau te kupu a Ihowā e tētahi anahera, i kī mai ia: ‘Whakahokia ia ki a koe, ki tōu whare ki te kai taro māna, ki te inu wai.’ ” He teka ia nāna ki a ia. <verse eid="1KI 13:18" /><verse number="19" style="v" sid="1KI 13:19" />Heoi, hoki ana ia i a ia, ā, kai taro ana i roto i tōna whare, inu wai ana.<verse eid="1KI 13:19" /></para>
  <para style="p">
    <verse number="20" style="v" sid="1KI 13:20" />Nā, i a rāua e noho ana ki te tēpu, ko te putanga mai o te kupu a Ihowā ki te poropiti nāna nei ia i whakahoki; <verse eid="1KI 13:20" /><verse number="21" style="v" sid="1KI 13:21" />ā, ka karanga ia ki te tangata a te Atua i haere mai nei i Hūrā, ka mea, “Ko tā Ihowā kupu tēnei: ‘Nā, kua tutū nei koe ki te māngai o Ihowā, ā, kāhore i mau i a koe te ako i ako ai a Ihowā, tōu Atua ki a koe. <verse eid="1KI 13:21" /><verse number="22" style="v" sid="1KI 13:22" />Heoi, hoki mai ana koe, kai taro ana, inu wai ana ki te wāhi i kōrero ai ia ki a koe, “Kei kai taro, kei inu wai, e kore e tae tōu tinana ki te urupā o ōu mātua.” ’ ”<verse eid="1KI 13:22" /></para>
  <para style="p">
    <verse number="23" style="v" sid="1KI 13:23" />Ā, ka mutu tāna kai taro, ka mutu tāna inu, nā, ka whakanohoia e ia te kāihe mōna, arā mō te poropiti i whakahokia mai nei e ia. <verse eid="1KI 13:23" /><verse number="24" style="v" sid="1KI 13:24" />Nā, i tōna haerenga, ka tūtaki tētahi raiona ki a ia, ka whakamate i a ia; ā, ko tōna tinana i ākiritia ki te ara, me te kāihe ki tōna taha tū ai; ko te raiona anō hoki i tū i te taha o te tinana.<verse eid="1KI 13:24" /></para>
  <para style="p">
    <verse number="25" style="v" sid="1KI 13:25" />Nā, ka haere mai ngā tāngata, ka kite i te tinana i ākiritia rā ki te ara, me te raiona e tū ana i te taha o te tinana. Ka haere, ka kōrero i taua mea i te pā i noho ai te poropiti koroheke.<verse eid="1KI 13:25" /></para>
  <para style="p">
    <verse number="26" style="v" sid="1KI 13:26" />Ā, nō te rongonga o taua poropiti, nāna nei ia i whakahoki mai i te ara, ka mea ia, “Ko te tangata tēnā a te Atua kīhai nei i whakarongo ki te māngai o Ihowā, ā, hoatu ana ia e Ihowā ki te raiona, ā, haea iho e ia, whakamatea iho; ko tā Ihowā kupu hoki tēnā i kōrero ai ki a ia.”<verse eid="1KI 13:26" /></para>
  <para style="p">
    <verse number="27" style="v" sid="1KI 13:27" />Nā, ka kōrero ia ki āna tama, ka mea, “Whakanohoia taku kāihe.” Ā, whakanohoia ana e rātou. <verse eid="1KI 13:27" /><verse number="28" style="v" sid="1KI 13:28" />Nā, haere ana ia, ā, rokohanga atu ko te tinana, he mea ākiri ki te ara, me te kāihe rāua ko te raiona e tū ana i te taha o te tinana; kīhai te tinana i kainga e te raiona, kīhai anō te kāihe i haea. <verse eid="1KI 13:28" /><verse number="29" style="v" sid="1KI 13:29" />Nā, hāpainga ana te tinana o te tangata a te Atua e te poropiti, ā, whakatakotoria ana ki runga ki te kāihe, whakahokia ana; haere ana ki te pā o te poropiti koroheke ki te tangi, ki te tanu i a ia. <verse eid="1KI 13:29" /><verse number="30" style="v" sid="1KI 13:30" />Nā, whakatakotoria ana e ia tōna tinana ki roto ki tōna ake urupā; ā, ko tā rātou tangi mōna, “Auē, e tōku teina.”<verse eid="1KI 13:30" /></para>
  <para style="p">
    <verse number="31" style="v" sid="1KI 13:31" />Ā, ka mutu tāna tanu i a ia, ka kōrero ia ki āna tama, ka mea, “Kia mate ahau, tanumia ahau ki roto ki te urupā tanumia ai te tangata a te Atua; hei te taha o ōna wheua whakatakoto ai ōku wheua. <verse eid="1KI 13:31" /><verse number="32" style="v" sid="1KI 13:32" />Nō te mea tērā e tino rite tā Ihowā kōrero i karangatia e ia mō tēnei āta i Pētēre, mō ngā whare katoa hoki o ngā wāhi tiketike i ngā pā o Hamaria.”<verse eid="1KI 13:32" /></para>
  <para style="p">
    <verse number="33" style="v" sid="1KI 13:33" />I muri i tēnei kīhai a Ieropoama tahuri i tōna ara kino; engari i tahuri anō ki te mea tohunga nō roto noa iho i te iwi katoa mō ngā wāhi tiketike. Ahakoa ko wai i hiahia, kua whakatohungatia e ia, kia whai tohunga ai mō ngā wāhi tiketike. <verse eid="1KI 13:33" /><verse number="34" style="v" sid="1KI 13:34" />Nā, meinga ana tēnei mea hei hara mō te whare o Ieropoama, hei mea e hunā ai, e whakamōtītia rawatia ai i te mata o te whenua.<verse eid="1KI 13:34" /></para>
  <chapter eid="1KI 13" />
  <chapter number="14" style="c" sid="1KI 14" />
  <para style="s">Te Matenga o te Tama a Ieropoama</para>
  <para style="p">
    <verse number="1" style="v" sid="1KI 14:1" />I taua wā ka tūrorotia a Apia tama a Ieropoama. <verse eid="1KI 14:1" /><verse number="2" style="v" sid="1KI 14:2" />Nā, ka mea a Ieropoama ki tāna wahine, “Tēnā, whakatika, whakareretia kētia tōu āhua, kei mōhiotia ko te wahine koe a Ieropoama; ka haere ki Hiro, kei reira a Āhia poropiti, nāna nei te kī ko ahau hei kīngi mō tēnei iwi. <verse eid="1KI 14:2" /><verse number="3" style="v" sid="1KI 14:3" />Ā, ka mau koe i tōu ringa kia tekau ngā taro, me ētahi keke, me tētahi pounamu honi, ka haere ki a ia; māna e kōrero ki a koe, ka pēhea rānei te tamaiti.” <verse eid="1KI 14:3" /><verse number="4" style="v" sid="1KI 14:4" />Nā, pērā tonu te wahine a Ieropoama, whakatika ana, haere ana ki Hiro, tae tonu atu ki te whare o Āhia.</para>
  <para style="p" vid="1KI 14:4">Nā, kīhai i āhei i a Āhia te titiro, kua mārō hoki ōna kanohi, kua koroheketia hoki ia. <verse eid="1KI 14:4" /><verse number="5" style="v" sid="1KI 14:5" />Nā, ka mea a Ihowā ki a Āhia, “Nanā, ko te wahine tēnei a Ieropoama te haere mai nei ki te rapu kupu i a koe mō tāna tama; e mate ana hoki. Kia pēnei tāu kī atu ki a ia. Nō te mea, ina tae mai ia, tērā ia e whakaahua i a ia ki tētahi wahine kē.”<verse eid="1KI 14:5" /></para>
  <para style="p">
    <verse number="6" style="v" sid="1KI 14:6" />Heoi, i te rongonga o Āhia i te haruru o ōna waewae, i a ia i tomo mai ai i te kūwaha, ka mea ia, “Tomo mai, e te wahine a Ieropoama; he aha koe i whakaahua kē ai i a koe? He pakeke hoki ngā kōrero i tonoa mai ai ahau ki a koe. <verse eid="1KI 14:6" /><verse number="7" style="v" sid="1KI 14:7" />Haere, kōrero ki a Ieropoama, ‘Ko te kupu tēnei a Ihowā, a te Atua o Īharaira: Nā, kua whakanuia nā koe e ahau i roto i te iwi, kua meinga hei rangatira mō tāku iwi, mō Īharaira, <verse eid="1KI 14:7" /><verse number="8" style="v" sid="1KI 14:8" />ā, haea ana e ahau te kīngitanga i te whare o Rāwiri, hoatu ana ki a koe; heoi kīhai koe i rite ki tāku pononga, ki a Rāwiri, i pupuri nei i āku whakahau, ā, whakapaua ana tōna ngākau ki te whai i ahau, ā, ko te tika anake hei mahi māna ki tōku aroaro; <verse eid="1KI 14:8" /><verse number="9" style="v" sid="1KI 14:9" />otiia, hira ake te kino o āu mahi i ā te katoa i mua atu i a koe; i haere hoki koe, i hanga i ētahi atua kē māu, me ngā whakapakoko whakarewa, hei whakapātaritari i ahau, ā, whiua ana ahau e koe ki muri i a koe, ki tōu tuarā.<verse eid="1KI 14:9" /></para>
  <para style="p">
    <verse number="10" style="v" sid="1KI 14:10" />“ ‘Nā reira ka hoatu e ahau he kino ki runga i te whare o Ieropoama, ā, ka hautopea atu e ahau ngā tamariki tāne katoa i a Ieropoama, te hunga o Īharaira i tūtakina ki roto, i mahue rānei ki waho, ā, ka tahia rawatia atu te whare o Ieropoama, ka pērātia me te paru e tahia ana e te tangata, ā poto noa. <verse eid="1KI 14:10" /><verse number="11" style="v" sid="1KI 14:11" />Ko te hunga o Ieropoama e mate ki te pā mā ngā kurī e kai; ko ngā mea hoki e mate ki te pārae mā ngā manu o te rangi e kai; he mea kī mai hoki tēnei nā Ihowā.’<verse eid="1KI 14:11" /></para>
  <para style="p">
    <verse number="12" style="v" sid="1KI 14:12" />“Nā reira whakatika koe, haere ki tōu whare; ā, kia tomo ōu waewae ki te pā, ka mate te tamaiti. <verse eid="1KI 14:12" /><verse number="13" style="v" sid="1KI 14:13" />Ā, mā Īharaira katoa ia e tangi, mā rātou ia e tanu; ko ia anake hoki o Ieropoama e tae ki te urupā, nō te mea nōna tētahi mea pai ki a Ihowā, ki te Atua o Īharaira i kitea i roto i te whare o Ieropoama.<verse eid="1KI 14:13" /></para>
  <para style="p">
    <verse number="14" style="v" sid="1KI 14:14" />“Ka ara anō hoki i a Ihowā he kīngi māna mō Īharaira, hei hautope i te whare o Ieropoama, i taua rā. He aha rā? Āianei nei anō! <verse eid="1KI 14:14" /><verse number="15" style="v" sid="1KI 14:15" />Ka patua hoki a Īharaira e Ihowā, ka pērātia me te kākaho e whakangāueuetia ana i roto i te wai, ā, ka hūtia atu a Īharaira i tēnei whenua pai i hoatu nei e ia ki ō rātou mātua; ā, ka tītaria ki tāwāhi o te awa; mō rātou i hanga i ā rātou Aherimi hei whakapātaritari i a Ihowā. <verse eid="1KI 14:15" /><verse number="16" style="v" sid="1KI 14:16" />Nā, ka tukua atu a Īharaira e ia mō ngā hara o Ieropoama i hara nei ia, i hara ai hoki a Īharaira.”<verse eid="1KI 14:16" /></para>
  <para style="p">
    <verse number="17" style="v" sid="1KI 14:17" />Nā, whakatika ana te wahine a Ieropoama, haere ana, kua tae ki Tirita. Ā, tae kau ia ki te paepae o te whare, ka mate te tamaiti. <verse eid="1KI 14:17" /><verse number="18" style="v" sid="1KI 14:18" />Nā, tanumia ana ia e Īharaira katoa, ā, tangihia iho; ko tā Ihowā kupu tērā i kōrero ai, arā, tā tāna pononga, tā Āhia poropiti.<verse eid="1KI 14:18" /></para>
  <para style="s">Te Matenga o Ieropoama</para>
  <para style="p">
    <verse number="19" style="v" sid="1KI 14:19" />Nā, ko ērā meatanga a Ieropoama, ko āna whawhai, ko tōna kīngitanga, koia tēnā e mau nā i te Pukapuka o Ngā Rā o Ngā Kīngi o Īharaira. <verse eid="1KI 14:19" /><verse number="20" style="v" sid="1KI 14:20" />Nā, ko ngā rā i kīngi ai a Ieropoama, e rua tekau mā rua tau, ā, moe ana ia ki ōna mātua, ā, ko tāna tama, ko Nātapa te kīngi i muri i a ia.<verse eid="1KI 14:20" /></para>
  <para style="s">Ko Kīngi Rehopoama o Hūrā</para>
  <para style="r">(<ref loc="2CH 11:5-12:15">2 Whakapapa 11.5–12.15</ref>)</para>
  <para style="p">
    <verse number="21" style="v" sid="1KI 14:21" />Nā, ko Rehopoama tama a Horomona te kīngi o Hūrā. E whā tekau mā tahi ngā tau o Rehopoama i tōna meatanga hei kīngi; ā, kotahi tekau mā whitu ōna tau i kīngi ai ki Hiruhārama, ki te pā i whiriwhiria e Ihowā i roto i ngā iwi katoa o Īharaira hei waihotanga iho mō tōna ingoa. Ko te ingoa hoki o tōna whaea ko Naama, he Āmoni.<verse eid="1KI 14:21" /></para>
  <para style="p">
    <verse number="22" style="v" sid="1KI 14:22" />Nā, ka kino te mahi a Hūrā ki te titiro a Ihowā, ā, whakapātaritaritia ana ia e rātou ki ō rātou hara i hara ai rātou, ā, hae iho ia; nui atu hoki i a ō rātou mātua katoa i mea ai. <verse eid="1KI 14:22" /><verse number="23" style="v" sid="1KI 14:23" />I hangā hoki e rātou ētahi wāhi tiketike mā rātou, me ētahi pou, me ētahi Aherimi, ki ngā puke teitei katoa, ki raro hoki i ngā rākau kōuru nui katoa. <verse eid="1KI 14:23" /><verse number="24" style="v" sid="1KI 14:24" />I taua whenua anō ētahi e whakahoroma ana, e mahi ana i ngā mea whakarihariha katoa a ngā tauiwi i peia nei e Ihowā i te aroaro o ngā tama a Īharaira.<verse eid="1KI 14:24" /></para>
  <para style="p">
    <verse number="25" style="v" sid="1KI 14:25" />Nā, i te rima o ngā tau o Kīngi Rehopoama ka tae mai a Hīhāka kīngi o Īhipa ka whakapaea a Hiruhārama; <verse eid="1KI 14:25" /><verse number="26" style="v" sid="1KI 14:26" />ā, taria atu ana e ia ngā taonga o te whare o Ihowā, me ngā taonga o te whare o te kīngi, i mauria katoatia atu e ia. Ā, i mauria atu hoki e ia ngā pukupuku kōura katoa i hangā e Horomona.<verse eid="1KI 14:26" /></para>
  <para style="p">
    <verse number="27" style="v" sid="1KI 14:27" />Nā, hangā ana e Kīngi Rehopoama ētahi pukupuku parāhi hei whakakapi mō ērā, ā, tukua ana e ia ki ngā ringa o ngā rangatira o ngā kaitiaki i tiaki nei i te tatau o te whare o te kīngi. <verse eid="1KI 14:27" /><verse number="28" style="v" sid="1KI 14:28" />Ā, i ō te kīngi haerenga ki te whare o Ihowā, ka maua aua mea e ngā kaitiaki, ka whakahokia anō e rātou ki te whare o ngā kaitiaki.<verse eid="1KI 14:28" /></para>
  <para style="p">
    <verse number="29" style="v" sid="1KI 14:29" />Nā, ko ērā atu meatanga a Rehopoama me āna mahi katoa, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Hūrā? <verse eid="1KI 14:29" /><verse number="30" style="v" sid="1KI 14:30" />Ā, he whawhai tonu tā Rehopoama rāua ko Ieropoama ki a rāua i ō rāua rā katoa. <verse eid="1KI 14:30" /><verse number="31" style="v" sid="1KI 14:31" />Nā, ka moe a Rehopoama ki ōna mātua, ā, tanumia iho ki ōna mātua ki te pā o Rāwiri; ā, ko te ingoa hoki o tōna whaea ko Naama, he Āmoni. Ā, ko Āpiama, ko tāna tama te kīngi i muri i a ia.<verse eid="1KI 14:31" /></para>
  <chapter eid="1KI 14" />
  <chapter number="15" style="c" sid="1KI 15" />
  <para style="s">Ko Kīngi Āpiama o Hūrā</para>
  <para style="r">(<ref loc="2CH 13:1-14:1">2 Whakapapa 13.1–14.1</ref>)</para>
  <para style="p">
    <verse number="1" style="v" sid="1KI 15:1" />Nā, nō te tekau mā waru o ngā tau o Kīngi Ieropoama tama a Nēpata i kīngi ai a Āpiama ki a Hūrā. <verse eid="1KI 15:1" /><verse number="2" style="v" sid="1KI 15:2" />E toru ngā tau i kīngi ai ia ki Hiruhārama. Ā, ko te ingoa o tōna whaea ko Maaka, he tamāhine nā Apohārama.<verse eid="1KI 15:2" /></para>
  <para style="p">
    <verse number="3" style="v" sid="1KI 15:3" />Nā, i haere ia i runga i ngā hara katoa i mea ai tōna pāpā i mua atu i a ia; kīhai hoki tōna ngākau i tapatahi ki a Ihowā, ki tōna Atua, kīhai i rite ki te ngākau o tōna tupuna, o Rāwiri. <verse eid="1KI 15:3" /><verse number="4" style="v" sid="1KI 15:4" />Otiia he whakaaro ki a Rāwiri hōmai ana e Ihowā, e tōna Atua he rama ki a ia i Hiruhārama kia whakaarahia ake ai tāna tama i muri i a ia, kia whakapūmautia ai hoki a Hiruhārama. <verse eid="1KI 15:4" /><verse number="5" style="v" sid="1KI 15:5" />Mō Rāwiri i mahi tika ki te aroaro o Ihowā, ā, kīhai i peka kē i ngā mea katoa i whakahaua ai ia i ngā rā katoa i ora ai ia, ko te meatanga anake ki a Uria Hiti.<verse eid="1KI 15:5" /></para>
  <para style="p">
    <verse number="6" style="v" sid="1KI 15:6" />Nā, he whawhai tā Rehopoama rāua ko Ieropoama ki a rāua i ngā rā katoa i ora ai ia. <verse eid="1KI 15:6" /><verse number="7" style="v" sid="1KI 15:7" />Nā, ko ērā atu meatanga a Āpiama me āna mahi katoa, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Hūrā? He whawhai hoki tā Āpiama rāua ko Ieropoama ki a rāua. <verse eid="1KI 15:7" /><verse number="8" style="v" sid="1KI 15:8" />Nā, kua moe a Āpiama ki ōna mātua, ā, tanumia ana e rātou ki te pā o Rāwiri. Ā, ko tāna tama, ko Aha te kīngi i muri i a ia.<verse eid="1KI 15:8" /></para>
  <para style="s">Ko Kīngi Aha o Hūrā</para>
  <para style="r">(<ref loc="2CH 15:16-16:6">2 Whakapapa 15.16–16.6</ref>)</para>
  <para style="p">
    <verse number="9" style="v" sid="1KI 15:9" />Nā, nō te rua tekau o ngā tau o Ieropoama kīngi o Īharaira i kīngi ai a Aha ki a Hūrā. <verse eid="1KI 15:9" /><verse number="10" style="v" sid="1KI 15:10" />Ā, e whā tekau mā tahi ngā tau i kīngi ai ia ki Hiruhārama. Ko te ingoa hoki o tōna whaea, ko Maaka, he tamāhine nā Apohārama.<verse eid="1KI 15:10" /></para>
  <para style="p">
    <verse number="11" style="v" sid="1KI 15:11" />Ā, tika tonu te mahi a Aha ki te aroaro o Ihowā, rite tonu ki tā tōna tupuna, ki tā Rāwiri. <verse eid="1KI 15:11" /><verse number="12" style="v" sid="1KI 15:12" />I peia atu hoki e ia te hunga whakahoroma i te whenua, whakakorea atu ana e ia ngā whakapakoko katoa i hangā e ōna mātua. <verse eid="1KI 15:12" /><verse number="13" style="v" sid="1KI 15:13" />I whakamutua anō e ia te kuīnitanga o Maaka, o tōna whaea, mōna i hanga whakapakoko wehi hei Āhera; tapatapahia iho hoki e Aha tāna whakapakoko, tahuna ake ki te taha o te awa, o Kitirono.<verse eid="1KI 15:13" /></para>
  <para style="p">
    <verse number="14" style="v" sid="1KI 15:14" />Otiia kīhai i whakakorea ngā wāhi tiketike. He ahakoa rā, i tapatahi te ngākau o Aha ki a Ihowā i ōna rā katoa. <verse eid="1KI 15:14" /><verse number="15" style="v" sid="1KI 15:15" />I kawea hoki e ia ngā mea i whakatapua e tōna pāpā, me āna mea anō i whakatapu ai, ki te whare o Ihowā, te hiriwa, te kōura, me ngā oko.<verse eid="1KI 15:15" /></para>
  <para style="p">
    <verse number="16" style="v" sid="1KI 15:16" />He whawhai hoki tā Aha ki a Paaha kīngi o Īharaira i ō rāua rā katoa. <verse eid="1KI 15:16" /><verse number="17" style="v" sid="1KI 15:17" />Nā, ka haere a Paaha kīngi o Īharaira ki Hūrā, ā, hangā ana a Rama e ia, kia kaua ai tētahi e tukua kia haere atu, kia haere mai ki a Aha kīngi o Hūrā.<verse eid="1KI 15:17" /></para>
  <para style="p">
    <verse number="18" style="v" sid="1KI 15:18" />Kātahi ka tangohia katoatia e Aha te hiriwa me te kōura i mahue o ngā taonga o te whare o Ihowā, me ngā taonga o te whare o te kīngi, ā, hoatu ana ki ngā ringa o ngā tāngata; ā, hoatu ana e Kīngi Aha kia kawea ki a Pēneharara tama a Taparimono, tama a Hetiono kīngi o Hīria, i Ramahiku nei tōna kāinga; i mea ia, <verse eid="1KI 15:18" /><verse number="19" style="v" sid="1KI 15:19" />“He kawenata tā tāua, tā tōku pāpā rāua ko tōu pāpā. Tēnā tāku hākari māu te kawea atu nā, he hiriwa, he kōura. Haere mai whakatakā tāu kawenata ki a Paaha kīngi o Īharaira kia haere atu ai ia i tōku taha.”<verse eid="1KI 15:19" /></para>
  <para style="p">
    <verse number="20" style="v" sid="1KI 15:20" />Nā, rongo tonu a Pēneharara ki a Kīngi Aha, ā, ungā ana e ia ngā rangatira o āna ope ki ngā pā o Īharaira, ā, patua iho e ia a Īono, a Rāna, a Apere Petemaaka, me Kinerota katoa, me te whenua katoa o Napatari. <verse eid="1KI 15:20" /><verse number="21" style="v" sid="1KI 15:21" />Nā, i te rongonga o Paaha, ka mutu tāna hanga i Rama, ā, noho ana ki Tirita.<verse eid="1KI 15:21" /></para>
  <para style="p">
    <verse number="22" style="v" sid="1KI 15:22" />Kātahi ka karanga nui a Kīngi Aha puta noa i Hūrā; kīhai tētahi i tukua noatia atu; ā, taria atu ana e rātou ngā kōhatu o Rama, me ngā rākau o reira i hangā nei e Paaha, hei hanga mā Kīngi Aha i Kepa o Pineamine, i Mihipa hoki.<verse eid="1KI 15:22" /></para>
  <para style="p">
    <verse number="23" style="v" sid="1KI 15:23" />Nā, ko ērā atu meatanga katoa a Aha me āna mahi mārohirohi, me ngā mea katoa i mea ai ia, me ngā pā i hangā e ia, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Hūrā? Otiia, i tōna koroheketanga i mate ōna waewae. <verse eid="1KI 15:23" /><verse number="24" style="v" sid="1KI 15:24" />Nā, ka moe a Aha ki ōna mātua, ā, tanumia iho ki ōna mātua, ki te pā o tōna tupuna, o Rāwiri; ā, ko Iehohāpata, ko tāna tama te kīngi i muri i a ia.<verse eid="1KI 15:24" /></para>
  <para style="s">Ko Kīngi Nātapa o Īharaira</para>
  <para style="p">
    <verse number="25" style="v" sid="1KI 15:25" />Nā, nō te rua o ngā tau o Aha, kīngi o Hūrā i kīngi ai a Nātapa tama Ieropoama ki a Īharaira; ā, e rua ngā tau i kīngi ai ia ki a Īharaira. <verse eid="1KI 15:25" /><verse number="26" style="v" sid="1KI 15:26" />Ā, he kino tāna mahi ki te aroaro o Ihowā; i haere hoki ia i te ara o tōna matua, i tōna hara i meinga ai e ia a Īharaira kia hara.<verse eid="1KI 15:26" /></para>
  <para style="p">
    <verse number="27" style="v" sid="1KI 15:27" />Nā, ka whakatupuria he hē mōna e Paaha tama a Āhia o te whare o Ihākara; ā, patua iho ia e Paaha ki Kipetono o ngā Pirihitini; i te whakapae hoki a Nātapa rātou ko Īharaira katoa i Kipetono. <verse eid="1KI 15:27" /><verse number="28" style="v" sid="1KI 15:28" />Nā, nō te toru o ngā tau o Aha kīngi o Hūrā i patua ai ia e Paaha, ā, ko ia te kīngi i muri i a ia.<verse eid="1KI 15:28" /></para>
  <para style="p">
    <verse number="29" style="v" sid="1KI 15:29" />Ā, kīngi tahanga ia, nā, patua iho e ia te whare katoa o Ieropoama. Kīhai tētahi mea whai manawa o Ieropoama i mahue i a ia, poto rawa te huna; i rite tonu ki tā Ihowā kupu i kōrerotia e tāna pononga, e Āhia Hironi – <verse eid="1KI 15:29" /><verse number="30" style="v" sid="1KI 15:30" />mō ngā hara i hara ai a Ieropoama, i mea ai i a Īharaira kia hara; mō tāna whakapātaritari i whakapātaritari ai ia i a Ihowā, i te Atua o Īharaira kia riri.<verse eid="1KI 15:30" /></para>
  <para style="p">
    <verse number="31" style="v" sid="1KI 15:31" />Nā, ko ērā atu meatanga a Nātapa me āna mahi katoa, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Īharaira? <verse eid="1KI 15:31" /><verse number="32" style="v" sid="1KI 15:32" />He whawhai hoki tā Aha rāua ko Paaha kīngi o Īharaira i ō rāua rā katoa.<verse eid="1KI 15:32" /></para>
  <para style="s">Ko Kīngi Paaha o Īharaira</para>
  <para style="p">
    <verse number="33" style="v" sid="1KI 15:33" />Nō te toru o ngā tau o Aha kīngi o Hūrā i kīngi ai a Paaha tama a Āhia ki a Īharaira katoa ki Tirita, e rua tekau mā whā ngā tau i kīngi ai. <verse eid="1KI 15:33" /><verse number="34" style="v" sid="1KI 15:34" />Ā, he kino tāna mahi i te aroaro o Ihowā, i haere hoki ia i te ara o Ieropoama, i tōna hara i meinga ai e ia a Īharaira kia hara.<verse eid="1KI 15:34" /></para>
  <chapter eid="1KI 15" />
  <chapter number="16" style="c" sid="1KI 16" />
  <para style="p">
    <verse number="1" style="v" sid="1KI 16:1" />Nā, ka puta te kupu a Ihowā ki a Iehu, tama a Hanani mō Paaha; i mea ia: <verse eid="1KI 16:1" /><verse number="2" style="v" sid="1KI 16:2" />“Nāku nei koe i whakaara ake i roto i te puehu, ā, hoatu ana koe e ahau hei rangatira mō tāku iwi, mō Īharaira. Nā, haere ana koe i te ara o Ieropoama, ā, nāu i hara ai tāku iwi, a Īharaira, hei whakapātaritari i ahau, ki ō rātou hara; <verse eid="1KI 16:2" /><verse number="3" style="v" sid="1KI 16:3" />nanā, ka mōtī i ahau ngā uri o Paaha, me ngā uri o tōna whare, ā, ka meinga tōu whare kia rite ki te whare o Ieropoama tama a Nēpata. <verse eid="1KI 16:3" /><verse number="4" style="v" sid="1KI 16:4" />Ko te hunga o Paaha e mate ki te pā mā ngā kurī e kai, ko ngā mea hoki ōna e mate ki te pārae mā ngā manu o te rangi e kai.”<verse eid="1KI 16:4" /></para>
  <para style="p">
    <verse number="5" style="v" sid="1KI 16:5" />Nā, ko ērā atu meatanga a Paaha me āna mahi, me tōna toa, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Īharaira? <verse eid="1KI 16:5" /><verse number="6" style="v" sid="1KI 16:6" />Nā, ka moe a Paaha ki ōna mātua, ā, tanumia iho ki Tirita; ā, ko Eraha, ko tāna tama te kīngi i muri i a ia.<verse eid="1KI 16:6" /></para>
  <para style="p">
    <verse number="7" style="v" sid="1KI 16:7" />I kawea anō e Iehu poropiti tama a Hanani te kupu a Ihowā mō Paaha rātou ko tōna whare, mō te kino katoa i meatia e ia ki te aroaro o Ihowā, mō tāna whakapātaritari i a ia ki ngā mahi a ōna ringa, mōna i rite ki te whare o Ieropoama, mō tāna patunga hoki i a ia.<verse eid="1KI 16:7" /></para>
  <para style="s">Ko Kīngi Eraha o Īharaira</para>
  <para style="p">
    <verse number="8" style="v" sid="1KI 16:8" />I te rua tekau mā ono o ngā tau o Aha kīngi o Hūrā ka kīngi a Eraha tama a Paaha ki a Īharaira ki Tirita, e rua ngā tau e kīngi ana.<verse eid="1KI 16:8" /></para>
  <para style="p">
    <verse number="9" style="v" sid="1KI 16:9" />Nā, ka whakatupuria he hē mōna e tāna tangata, e Tīmiri, rangatira o te hāwhe o ana hāriata.</para>
  <para style="p" vid="1KI 16:9">Nā, i Tirita ia e inu ana, ā, haurangi iho, i roto i te whare o Arata kaitohutohu o tōna whare i Tirita. <verse eid="1KI 16:9" /><verse number="10" style="v" sid="1KI 16:10" />Nā, haere ana a Tīmiri, patua iho ia, whakamatea iho i te rua tekau mā whitu o ngā tau o Aha kīngi o Hūrā, ā, ko ia te kīngi i muri i a ia.<verse eid="1KI 16:10" /></para>
  <para style="p">
    <verse number="11" style="v" sid="1KI 16:11" />Ā, ka kīngi nei ia, tōna nohoanga anō ki te torōna, patua iho e ia te whare katoa o Paaha; kīhai tētahi tamaiti tāne i mahue ki a ia, o ōna whanaunga, o ōna hoa aroha rānei. <verse eid="1KI 16:11" /><verse number="12" style="v" sid="1KI 16:12" />Heoi, hunā ana e Tīmiri te whare katoa o Paaha; ko tā Ihowā kupu ia i kōrerotia e Iehu poropiti mō Paaha – <verse eid="1KI 16:12" /><verse number="13" style="v" sid="1KI 16:13" />mō ngā hara katoa o Paaha, mō ngā hara o Eraha, o tāna tama i hara nei rāua, i hara ai a Īharaira, he whakapātaritari i a Ihowā, i te Atua o Īharaira ki ā rātou mea horihori.<verse eid="1KI 16:13" /></para>
  <para style="p">
    <verse number="14" style="v" sid="1KI 16:14" />Nā, ko ērā atu meatanga a Eraha me āna mahi katoa, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Īharaira?<verse eid="1KI 16:14" /></para>
  <para style="s">Ko Kīngi Tīmiri o Īharaira</para>
  <para style="p">
    <verse number="15" style="v" sid="1KI 16:15" />Nō te rua tekau mā whitu o ngā tau o Aha kīngi o Hūrā i kīngi ai a Tīmiri ki Tirita, e whitu ngā rā. Nā, i te whakapae te iwi i Kipetono o ngā Pirihitini, <verse eid="1KI 16:15" /><verse number="16" style="v" sid="1KI 16:16" />ā, ka rongo taua iwi i whakapae rā i te kōrero, kua whakatakoto hē a Tīmiri, kua patua hoki e ia te kīngi; heoi meinga ana e Īharaira katoa a Omori rangatira ope hei kīngi mō Īharaira i taua rā, i te puni. <verse eid="1KI 16:16" /><verse number="17" style="v" sid="1KI 16:17" />Nā, haere atu ana a Omori i Kipetono, rātou ko Īharaira katoa, ā, whakapaea ana e rātou a Tirita. <verse eid="1KI 16:17" /><verse number="18" style="v" sid="1KI 16:18" />Ā, nō te kitenga o Tīmiri ka horo te pā, nā, haere ana ia ki te wāhi pai rawa o te whare o te kīngi, ā, tahuna ana e ia ki te ahi te whare kīngi ki runga ki a ia, ā, mate iho – <verse eid="1KI 16:18" /><verse number="19" style="v" sid="1KI 16:19" />mō ōna hara i hara ai, i tāna mahinga i te kino i te aroaro o Ihowā, i tōna haerenga i te ara o Ieropoama, ā, i tōna hara i hara ai, ā, hara iho a Īharaira.<verse eid="1KI 16:19" /></para>
  <para style="p">
    <verse number="20" style="v" sid="1KI 16:20" />Nā, ko ērā atu meatanga a Tīmiri me tāna hē i whakatupu ai ia, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Īharaira?<verse eid="1KI 16:20" /></para>
  <para style="s">Ko Kīngi Omori o Īharaira</para>
  <para style="p">
    <verse number="21" style="v" sid="1KI 16:21" />Kātahi ka wāhia te iwi o Īharaira, kia rua ngā wāhi; ko tētahi hāwhe o te iwi i whai i a Tipini tama a Kinata, ko ia hei kīngi; ko tētahi hāwhe i whai i a Omori. <verse eid="1KI 16:21" /><verse number="22" style="v" sid="1KI 16:22" />Otiia, i kaha ake te hunga i whai i a Omori i te hunga i whai i a Tipini tama a Kinata; heoi mate ana a Tipini, ā, ka kīngi ko Omori.<verse eid="1KI 16:22" /></para>
  <para style="p">
    <verse number="23" style="v" sid="1KI 16:23" />Nō te toru tekau mā tahi o ngā tau o Aha kīngi o Hūrā i kīngi ai a Omori ki a Īharaira, ā, kotahi tekau mā rua ōna tau i kīngi ai; e ono ngā tau i kīngi ai ki Tirita. <verse eid="1KI 16:23" /><verse number="24" style="v" sid="1KI 16:24" />Nā, ka hokona e ia i a Hemere te pukepuke, a Hamaria, mō ngā taranata hiriwa e rua; ā, hanga ana ia ki runga ki te pukepuke, ā, huaina iho e ia te ingoa o te pā i hangā e ia ko Hamaria, ko te ingoa o Hemere, o te tangata nōna te puke.<verse eid="1KI 16:24" /></para>
  <para style="p">
    <verse number="25" style="v" sid="1KI 16:25" />Nā, kino ana te mahi a Omori ki te aroaro o Ihowā, kino atu i ā te katoa i mua atu i a ia. <verse eid="1KI 16:25" /><verse number="26" style="v" sid="1KI 16:26" />I haere hoki ia i ngā ara katoa o Ieropoama tama a Nēpata, i ōna hara i mea ai ia i a Īharaira kia hara, kia whakapātaritari i a Ihowā, i te Atua o Īharaira ki ā rātou mea horihori.<verse eid="1KI 16:26" /></para>
  <para style="p">
    <verse number="27" style="v" sid="1KI 16:27" />Nā, ko ērā atu meatanga a Omori i mea ai ia me āna mahi toa, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Īharaira? <verse eid="1KI 16:27" /><verse number="28" style="v" sid="1KI 16:28" />Nā, ka moe a Omori ki ōna mātua, ā, tanumia iho ki Hamaria; ā, ko tāna tama, ko Āhapa te kīngi i muri i a ia.<verse eid="1KI 16:28" /></para>
  <para style="s">Ko Kīngi Āhapa o Īharaira</para>
  <para style="p">
    <verse number="29" style="v" sid="1KI 16:29" />Nō te toru tekau mā waru o ngā tau o Aha kīngi o Hūrā, i kīngi ai a Āhapa tama a Omori ki a Īharaira; ā, e rua tekau mā rua ngā tau i kīngi ai a Āhapa tama a Omori ki a Īharaira ki Hamaria.<verse eid="1KI 16:29" /></para>
  <para style="p">
    <verse number="30" style="v" sid="1KI 16:30" />Nā, i mahia e Āhapa tama a Omori te kino i te tirohanga a Ihowā, hira atu i ā te katoa i mua atu i a ia. <verse eid="1KI 16:30" /><verse number="31" style="v" sid="1KI 16:31" />Nā, me te mea nei he mea māmā ki a ia te haere i runga i ngā hara o Ieropoama tama a Nēpata, ka tango ia i a Ietēpere, tamāhine a Etepāra kīngi o ngā Haironi, hei wahine māna; ā, haere ana, mahi ana ki a Paara, koropiko ana ki a ia. <verse eid="1KI 16:31" /><verse number="32" style="v" sid="1KI 16:32" />I whakaarahia e ia tētahi āta mō Paara i roto i te whare o Paara i hangā nei e ia ki Hamaria. <verse eid="1KI 16:32" /><verse number="33" style="v" sid="1KI 16:33" />Nā, hangā ana e Āhapa te Āherea, ā, nui atu tā Āhapa i mea ai hei whakapātaritari mō Ihowā, mō te Atua o Īharaira i tā ngā kīngi katoa o Īharaira i mua i a ia.<verse eid="1KI 16:33" /></para>
  <para style="p">
    <verse number="34" style="v" sid="1KI 16:34" />Nō ōna rā ka hangā Heriko e Hiere o Pētēre; ko tāna mātāmua, ko Āpirama, te pāpā i te tīmatanga o te whakatūranga, ā, ko tāna whakaotinga, ko Hekupu, te pāpā i te whakanohoanga o ngā tatau; ko tā Ihowā kupu ia i kōrerotia e Hohua tama a Nunu.<verse eid="1KI 16:34" /></para>
  <chapter eid="1KI 16" />
  <chapter number="17" style="c" sid="1KI 17" />
  <para style="s">Ka Poropiti a Irāia i te Taurakitanga</para>
  <para style="p">
    <verse number="1" style="v" sid="1KI 17:1" />Nā, ka mea a Irāia Tihipi, nō ngā tāngata o Kireara, ki a Āhapa, “E ora ana a Ihowā, te Atua o Īharaira, kei tōna aroaro nei ahau e tū ana, e kore ēnei tau e whai tōmairangi, e whai ua; engari mā tāku kupu anake.”<verse eid="1KI 17:1" /></para>
  <para style="p">
    <verse number="2" style="v" sid="1KI 17:2" />Nā, ka puta te kupu a Ihowā ki a ia, ka mea, <verse eid="1KI 17:2" /><verse number="3" style="v" sid="1KI 17:3" />“Haere atu i konei, anga atu whaka te rāwhiti, ka piri ki te awa ki Keriti, e aro nui atu nā ki Horano. <verse eid="1KI 17:3" /><verse number="4" style="v" sid="1KI 17:4" />Ā, kei te awa he wai mōu; kua oti hoki ngā raweni te whakahau e ahau hei whāngai i a koe i reira.”<verse eid="1KI 17:4" /></para>
  <para style="p">
    <verse number="5" style="v" sid="1KI 17:5" />Nā, haere ana ia, meatia ana tā Ihowā i kōrero ai; i haere hoki, ā, noho ana ki te taha o te awa, o Keriti, e aro nui nei ki Horano. <verse eid="1KI 17:5" /><verse number="6" style="v" sid="1KI 17:6" />Ā, nā ngā raweni i kawe mai he taro, he kikokiko māna i te ata, he taro, he kikokiko māna i te ahiahi; nō te awa hoki tōna wai. <verse eid="1KI 17:6" /><verse number="7" style="v" sid="1KI 17:7" />Nāwai ā kei ētahi rā mai, ka maroke te awa, kāhore hoki he ua o te whenua.<verse eid="1KI 17:7" /></para>
  <para style="s">Ko Irāia rāua ko te Pouaru kei Harepata</para>
  <para style="p">
    <verse number="8" style="v" sid="1KI 17:8" />Nā, ka puta mai te kupu a Ihowā ki a ia, ka mea: <verse eid="1KI 17:8" /><verse number="9" style="v" sid="1KI 17:9" />“Whakatika, haere ki Harepata o Hairona, ki reira noho ai. Nanā, kua oti tētahi wahine pouaru o reira te whakahau e ahau hei whāngai i a koe ki reira.”<verse eid="1KI 17:9" /></para>
  <para style="p">
    <verse number="10" style="v" sid="1KI 17:10" />Nā, whakatika ana ia, haere ana ki Harepata. Ā, nō tōna taenga atu ki te kūwaha o te pā, nā, ko tētahi wahine i reira, he pouaru, e kohikohi rākau ana. Ā, ka karanga atu ia ki a ia ka mea, “Mauria mai he wai mōku i roto i te oko, hei inu māku.” <verse eid="1KI 17:10" /><verse number="11" style="v" sid="1KI 17:11" />Nā, haere ana tērā ki te tiki, ā, ka karanga anō ia ki a ia, “Tēnā tētahi wāhi taro maua mai i tōu ringa māku.”<verse eid="1KI 17:11" /></para>
  <para style="p">
    <verse number="12" style="v" sid="1KI 17:12" />Nā, ka mea ia, “E ora ana a Ihowā, tōu Atua, kāhore āku keke; engari he kutanga parāoa i roto i te oko, me tētahi hinu, he iti nei, i roto i te ipu, e kohikohi ana anō tēnei ahau i ngā rākau e rua, kia haere ai ahau ki te taka i taua mea mā māua ko tāku tama, mō tā māua kai atu, ka mate ai.”<verse eid="1KI 17:12" /></para>
  <para style="p">
    <verse number="13" style="v" sid="1KI 17:13" />Nā, ka mea a Irāia ki a ia, “Kaua e wehi, tīkina, meatia tāu i kī mai nā; otiia, mātua hangā mai tētahi wāhi hei keke māku, kia nohinohi, ka mau mai ai ki ahau; ā muri iho ka hangā mā kōrua ko tāu tama. <verse eid="1KI 17:13" /><verse number="14" style="v" sid="1KI 17:14" />Ko te kupu hoki tēnei a Ihowā, a te Atua o Īharaira: ‘E kore e pau te oko parāoa, e kore anō te ipu hinu e poto ā taea noatia te rā e hōmai ai e Ihowā he ua ki te mata o te whenua.’ ”<verse eid="1KI 17:14" /></para>
  <para style="p">
    <verse number="15" style="v" sid="1KI 17:15" />Nā, haere ana ia; meatia ana tā Irāia i kī ai, ā, kai ana rāua, me tōna whare anō, i ngā rā maha. <verse eid="1KI 17:15" /><verse number="16" style="v" sid="1KI 17:16" />Kīhai te oko parāoa i hemo, kīhai hoki te ipu hinu i poto, rite tonu ki te kupu a Ihowā i kōrerotia rā e Irāia.<verse eid="1KI 17:16" /></para>
  <para style="s">Ka Whakahouora a Irāia i te Tama o te Pouaru</para>
  <para style="p">
    <verse number="17" style="v" sid="1KI 17:17" />Ā, i muri i ēnei mea ka takoto mate te tama a taua wahine nōna nei te whare; nui atu te kaha o tōna mate, kāhore noa iho he manawa i mahue i roto i a ia. <verse eid="1KI 17:17" /><verse number="18" style="v" sid="1KI 17:18" />Nā, ka mea ia ki a Irāia, “He aha tāku ki a koe, e te tangata a te Atua? I haere mai nā koe ki ahau kia whakamaharatia mai ōku hē, ki te whakamate hoki i tāku tama!”<verse eid="1KI 17:18" /></para>
  <para style="p">
    <verse number="19" style="v" sid="1KI 17:19" />Nā, ka mea tērā ki a ia, “Hōmai tāu tamaiti ki ahau.” Nā, tangohia ana e ia i tōna uma, ā, kawea ana ki te rūma i runga, ki te wāhi i noho ai ia, whakatakotoria ana e ia ki tōna moenga. <verse eid="1KI 17:19" /><verse number="20" style="v" sid="1KI 17:20" />Nā, ka karanga ia ki a Ihowā, ka mea, “E Ihowā, e tōku Atua, kua meatia anō hoki e koe he kino ki tēnei pouaru e noho nei ahau ki a ia, i tāna tama ka whakamatea nei?” <verse eid="1KI 17:20" /><verse number="21" style="v" sid="1KI 17:21" />Nā, whārōrō ana ia, e toru ngā whārōrōtanga ki runga ki te tamaiti, ā, ka karanga ki a Ihowā, ka mea, “E Ihowā, e tōku Atua, kia hoki mai te wairua o tēnei tamaiti ki roto ki a ia.”<verse eid="1KI 17:21" /></para>
  <para style="p">
    <verse number="22" style="v" sid="1KI 17:22" />Nā, rongo tonu a Ihowā ki te reo o Irāia; ā, hoki ana te wairua o te tamaiti ki roto ki a ia, nā, kua ora. <verse eid="1KI 17:22" /><verse number="23" style="v" sid="1KI 17:23" />Nā, ka mau a Irāia ki te tamaiti, ā, kawea atu ana i taua rūma ki raro, ki te whare, ā, hoatu ana ki tōna whaea; ā, ka mea a Irāia, “Titiro, kei te ora tāu tama.”<verse eid="1KI 17:23" /></para>
  <para style="p">
    <verse number="24" style="v" sid="1KI 17:24" />Nā, ka mea te wahine rā ki a Irāia, “Kātahi rawa ahau ka mōhio he tangata koe nā te Atua, he pono anō te kupu a Ihowā i tōu māngai.”<verse eid="1KI 17:24" /></para>
  <chapter eid="1KI 17" />
  <chapter number="18" style="c" sid="1KI 18" />
  <para style="s">Ko Irāia me ngā Poropiti o Paara</para>
  <para style="p">
    <verse number="1" style="v" sid="1KI 18:1" />Ā, ka maha ngā rā, ka puta mai te kupu a Ihowā ki a Irāia i te toru o ngā tau; i mea ia, “Haere, whakakitea atu koe ki a Āhapa; ā, māku e hoatu he ua ki te whenua.” <verse eid="1KI 18:1" /><verse number="2" style="v" sid="1KI 18:2" />Nā, haere ana a Irāia ki te whakakite i a ia ki a Āhapa.</para>
  <para style="p" vid="1KI 18:2">Nui atu hoki te matekai o Hamaria. <verse eid="1KI 18:2" /><verse number="3" style="v" sid="1KI 18:3" />Nā, ka karanga a Āhapa ki a Opāria, kaitohutohu o tōna whare. (Nā, he nui te wehi o Opāria ki a Ihowā; <verse eid="1KI 18:3" /><verse number="4" style="v" sid="1KI 18:4" />ā, i tā Ietēpere hautopenga atu i ngā poropiti a Ihowā, nā, ka mau a Opāria ki ngā poropiti kotahi rau, ā, hunā ana e ia, takirima tekau ngā tāngata ki te ana kotahi, ā, whāngainga ana rātou e ia ki te taro, ki te wai.)<verse eid="1KI 18:4" /></para>
  <para style="p">
    <verse number="5" style="v" sid="1KI 18:5" />Nā, ka mea a Āhapa ki a Opāria, “Haere puta noa i te whenua ki ngā puna wai katoa; ki ngā awa katoa; tērā pea ka kitea e tātou tētahi tarutaru e ora ai ngā hōiho me ngā muera; kei poto katoa ā tātou kararehe.” <verse eid="1KI 18:5" /><verse number="6" style="v" sid="1KI 18:6" />Heoi, ka wehea e rāua te whenua hei haerenga mō rāua; haere ana a Āhapa, tōna kotahi i tētahi ara, haere ana a Opāria, tōna kotahi i tētahi ara.<verse eid="1KI 18:6" /></para>
  <para style="p">
    <verse number="7" style="v" sid="1KI 18:7" />Ā, i a Opāria i te ara, nā, ko Irāia kua tūtaki ki a ia; ā, ka mōhio ia ki tērā, ka tāpapa, ka mea, “Ko koe rānei tēnā, e tōku Ariki, e Irāia?”<verse eid="1KI 18:7" /></para>
  <para style="p">
    <verse number="8" style="v" sid="1KI 18:8" />Anō rā ko ia ki a ia, “Ko ahau rā; haere, kōrero atu ki tōu ariki, ‘Ko Irāia tēnei.’ ”<verse eid="1KI 18:8" /></para>
  <para style="p">
    <verse number="9" style="v" sid="1KI 18:9" />Nā, ka mea tērā, “He aha rā tōku hara i hoatu ai tāu pononga ki te ringa o Āhapa kia whakamatea? <verse eid="1KI 18:9" /><verse number="10" style="v" sid="1KI 18:10" />E ora ana a Ihowā, tōu Atua, kāhore he iwi, he kīngitanga, i kore nei tōku ariki e tono tāngata ki reira ki te rapu i a koe; ā, i tā rātou meatanga mai, ‘Kāhore nei,’ whakaoatitia iho e ia taua kīngitanga, taua iwi rānei, me kāhore rātou i kite i a koe. <verse eid="1KI 18:10" /><verse number="11" style="v" sid="1KI 18:11" />Nā, kua mea nā koe ināianei, ‘Haere, kōrero atu ki tōu ariki, Ko Irāia tēnei.’<verse eid="1KI 18:11" /></para>
  <para style="p">
    <verse number="12" style="v" sid="1KI 18:12" />“Nā, ākuanei, kei tōku mawehenga atu i a koe, ka kāhakina atu koe e te Wairua o Ihowā ki te wāhi e kore ai ahau e mōhio; ā, i tōku taenga atu ki te whakaatu ki a Āhapa, ā, ka kore ia e kite i a koe, kātahi ahau ka patua e ia; heoi e wehi ana tāu pononga i a Ihowā, nō tōku tamarikitanga ake. <verse eid="1KI 18:12" /><verse number="13" style="v" sid="1KI 18:13" />Kāhore ianei i kōrerotia ki tōku ariki tāku i mea ai i tā Ietēpere patunga i ngā poropiti a Ihowā, tāku hunanga i ngā poropiti kotahi rau a Ihowā, takirima tekau ngā tāngata ki roto i te ana kotahi, ā, whāngainga ana e ahau ki te taro, ki te wai? <verse eid="1KI 18:13" /><verse number="14" style="v" sid="1KI 18:14" />Ā, ka mea mai nā koe ināianei, ‘Haere, kōrero atu ki tōu ariki, “Ko Irāia tēnei.” ’ Ka patua hoki ahau e ia.”<verse eid="1KI 18:14" /></para>
  <para style="p">
    <verse number="15" style="v" sid="1KI 18:15" />Anō rā ko Irāia ki a ia, “E ora ana a Ihowā o ngā mano e tū nei ahau i tōna aroaro, ko ā tēnei rā pū ahau puta ai ki a ia.”<verse eid="1KI 18:15" /></para>
  <para style="p">
    <verse number="16" style="v" sid="1KI 18:16" />Heoi, haere ana a Opāria ki te whakatau i a Āhapa, ā, kōrerotia ana ki a ia. Nā, haere ana a Āhapa ki te whakatau i a Irāia. <verse eid="1KI 18:16" /><verse number="17" style="v" sid="1KI 18:17" />Ā, nō te kitenga o Āhapa i a Irāia, nā, ka mea a Āhapa ki a ia, “Ko koe tēnei, e te kaiwhakararuraru o Īharaira?”<verse eid="1KI 18:17" /></para>
  <para style="p">
    <verse number="18" style="v" sid="1KI 18:18" />Anō rā ko ia, “Kāhore i whakararurarutia e ahau a Īharaira; engari koe me te whare o tōu pāpā i tā koutou whakarerenga nei i ngā whakahau a Ihowā, i a koe ka whai nei i ngā Paara. <verse eid="1KI 18:18" /><verse number="19" style="v" sid="1KI 18:19" />Nā, tīkina āianei, huihuia mai a Īharaira katoa ki ahau ki Maunga Karamere, me ngā poropiti e whā rau e rima tekau a Paara, me ngā poropiti e whā rau o te Āhera, e kai nā ki te tēpu a Ietēpere.”<verse eid="1KI 18:19" /></para>
  <para style="p">
    <verse number="20" style="v" sid="1KI 18:20" />Heoi, tono tāngata ana a Āhapa puta noa i ngā tama katoa a Īharaira, ā, whakaminea ana aua poropiti ki Maunga Karamere. <verse eid="1KI 18:20" /><verse number="21" style="v" sid="1KI 18:21" />Nā, ka whakatata a Irāia ki te iwi katoa, ka mea, “Kia pēhea te roa o tō koutou tāhurihuri ki ngā tikanga e rua? Ki te mea ko Ihowā te Atua, me whai ki a ia; ki te mea ia ko Paara, me whai ki a ia.”</para>
  <para style="p" vid="1KI 18:21">Nā, kāhore he kupu i whakahokia e te iwi ki a ia.<verse eid="1KI 18:21" /></para>
  <para style="p">
    <verse number="22" style="v" sid="1KI 18:22" />Kātahi ka mea a Irāia ki te iwi, “Ko ahau anake kua mahue nei o ngā poropiti a Ihowā; e whā rau ia e rima tekau tāngata ngā poropiti a Paara.<verse eid="1KI 18:22" /></para>
  <para style="p">
    <verse number="23" style="v" sid="1KI 18:23" />“Nā, me hōmai e rātou ētahi pūru mā mātou, kia rua, mā rātou e whiriwhiri tētahi pūru mā rātou, ka tapatapahi ai, ka whakaeke ai ki runga ki ngā wahie, kaua hoki he ahi e meatia atu. Māku hoki e taka tētahi pūru, e whakatakoto ki runga ki ngā wahie; e kore hoki e meatia atu he ahi. <verse eid="1KI 18:23" /><verse number="24" style="v" sid="1KI 18:24" />Ā, mā koutou e karanga ki te ingoa o tō koutou atua; māku hoki e karanga ki te ingoa o Ihowā. Nā, ko te Atua e utua ai te karanga ki te ahi, ko ia hei Atua.”</para>
  <para style="p" vid="1KI 18:24">Nā, ka whakahoki te iwi katoa, ka mea, “Ka pai tēnā kupu.”<verse eid="1KI 18:24" /></para>
  <para style="p">
    <verse number="25" style="v" sid="1KI 18:25" />Nā, ka mea a Irāia ki ngā poropiti a Paara, “Whiriwhiria tētahi pūru mā koutou, takā; ko tā koutou ki mua, he tokomaha hoki koutou; ka karanga ai ki te ingoa o tō koutou atua; kaua hoki he ahi e meatia atu.”<verse eid="1KI 18:25" /></para>
  <para style="p">
    <verse number="26" style="v" sid="1KI 18:26" />Nā, ka tango rātou i te pūru i hoatu ki a rātou, ā, mahia ana e rātou. Nā, ka karanga ki te ingoa o Paara o te ata iho anō ā taea noatia te poutūmārōtanga; i mea ai, “E Paara utua mai tā mātou karanga.” Otiia kāhore he kupu, kīhai hoki i utua e tētahi.</para>
  <para style="p" vid="1KI 18:26">Ā, tūpekepeke ana rātou i te āta i hangā nei. <verse eid="1KI 18:26" /><verse number="27" style="v" sid="1KI 18:27" />Ā, i te poutūmārōtanga, ka tāwai a Irāia ki a rātou, ka mea, “Karanga, kia nui te reo; he atua hoki ia; kei te pūrākau pea ia, kei tahaki rānei, kei te ara rānei, tēnā rānei kei te moe, ā, me whakaara.”<verse eid="1KI 18:27" /></para>
  <para style="p">
    <verse number="28" style="v" sid="1KI 18:28" />Nā, nui atu tō rātou reo ki te karanga, ka haehae i a rātou ki te māripi, ki te oka, ko tā rātou tikanga hoki ia, ā, tārere noa ngā toto ki runga ki a rātou. <verse eid="1KI 18:28" /><verse number="29" style="v" sid="1KI 18:29" />Heoi, kua tāwharara te rā, nā, ka poropiti rātou ā tae noa ki te whakaekenga o tō te ahiahi whakahere; otiia kāhore he reo, kīhai i utua te karanga, kāhore tētahi hei whakarongo.<verse eid="1KI 18:29" /></para>
  <para style="p">
    <verse number="30" style="v" sid="1KI 18:30" />Nā, ka mea a Irāia ki te iwi katoa, “Neke mai ki ahau.” Nā, neke ana te iwi katoa ki a ia, Nā, ka whakatikaia e ia te āta a Ihowā i turakina. <verse eid="1KI 18:30" /><verse number="31" style="v" sid="1KI 18:31" />I mau hoki a Irāia ki ngā kōhatu kotahi tekau mā rua; rite tonu te maha ki ngā iwi o ngā tama a Hākopa, ki a ia nei te kupu a Ihowā, i kī nei, “Ko Īharaira hei ingoa mōu.” <verse eid="1KI 18:31" /><verse number="32" style="v" sid="1KI 18:32" />Nā, hangā ana e ia aua kōhatu hei āta mō te ingoa o Ihowā; ā, keria ana he awa ki te taha o te āta ā taka noa, kia rua ngā mēhua purapura ka kī. <verse eid="1KI 18:32" /><verse number="33" style="v" sid="1KI 18:33" />Nā, whakapaia ana e ia ngā wahie, ā, tapatapahia ana te pūru, whakatakotoria ana ki runga ki ngā wahie. Ā, ka mea ia, “Whakakīia ētahi oko, kia whā, ki te wai, ka riringi ki runga ki te tahunga tinana, ki ngā wahie.”<verse eid="1KI 18:33" /></para>
  <para style="p">
    <verse number="34" style="v" sid="1KI 18:34" />I mea anō ia, “Tēnā anō.” Nā, meatia anō e rātou.</para>
  <para style="p" vid="1KI 18:34">I mea hoki ia, “Tuatorutia.” Nā, ka tuatorutia e rātou. <verse eid="1KI 18:34" /><verse number="35" style="v" sid="1KI 18:35" />Nā, ka rere te wai i ngā taha o te āta tawhio noa; whakakīia ana hoki e ia te waikeri ki te wai.<verse eid="1KI 18:35" /></para>
  <para style="p">
    <verse number="36" style="v" sid="1KI 18:36" />Nā, i te whakaekenga o tō te ahiahi whakahere, ka whakatata a Irāia poropiti, ā, ka mea: “E Ihowā, e te Atua o Āperahama, o Īhaka, o Īharaira, kia mōhiotia i tēnei rā ko koe te Atua i roto i a Īharaira, ko ahau tāu pononga, ā, nāu te kupu i mea ai ahau ēnei mea katoa. <verse eid="1KI 18:36" /><verse number="37" style="v" sid="1KI 18:37" />Whakarongo mai ki ahau, e Ihowā, whakarongo mai ki ahau, kia mōhio ai tēnei iwi ko te Atua koe, e Ihowā, nāu anō i whakahoki ō rātou ngākau ki muri nei.”<verse eid="1KI 18:37" /></para>
  <para style="p">
    <verse number="38" style="v" sid="1KI 18:38" />Nā, ko te tino takanga iho o te ahi a Ihowā, pau ake te tahunga tinana, me ngā wahie, me ngā kōhatu, me te puehu, mitikia ake ana anō hoki te wai i roto i te waikeri.<verse eid="1KI 18:38" /></para>
  <para style="p">
    <verse number="39" style="v" sid="1KI 18:39" />Ā, nō te kitenga o te iwi katoa, tāpapa ana, me te kī ake anō, “Ko Ihowā, ko ia te Atua; ko Ihowā, ko ia te Atua.”<verse eid="1KI 18:39" /></para>
  <para style="p">
    <verse number="40" style="v" sid="1KI 18:40" />Kātahi ka mea a Irāia ki a rātou, “Hopukia ngā poropiti a Paara; kei mawhiti tētahi o rātou.” Nā, hopukia ana e rātou, ā, kawea ana e Irāia ki raro, ki te awa, ki Kihona, patua iho ki reira.<verse eid="1KI 18:40" /></para>
  <para style="s">Te Mutunga o te Taurakitanga</para>
  <para style="p">
    <verse number="41" style="v" sid="1KI 18:41" />Nā, ka mea a Irāia ki a Āhapa, “Haere ki runga, ki te kai, ki te inu; he haruru ua hoki te rarā mai nei.” <verse eid="1KI 18:41" /><verse number="42" style="v" sid="1KI 18:42" />Heoi, haere ana a Āhapa ki te kai, ki te inu. Ko Irāia ia i piki ki te tihi o Karamere; ā, tāpapa ana ia ki te whenua, ko tōna mata i roto i ōna turi.<verse eid="1KI 18:42" /></para>
  <para style="p">
    <verse number="43" style="v" sid="1KI 18:43" />Nā, ka mea ia ki tāna tangata, “Tēnā, piki atu ināianei, tirohia te ritenga atu o te moana.”</para>
  <para style="p" vid="1KI 18:43">Nā, piki ana ia, titiro ana, ā, ka mea, “Kāhore kau he mea.”</para>
  <para style="p" vid="1KI 18:43">Nā, ka mea anō tērā, “Hoki atu anō, kia whitu ngā hokinga.”<verse eid="1KI 18:43" /></para>
  <para style="p">
    <verse number="44" style="v" sid="1KI 18:44" />Ā, i te whitu ka mea ia, “Nanā, he kapua nohinohi tērā te haere ake rā i roto i te moana; kei te kapu o te ringa tangata te rite.”</para>
  <para style="p" vid="1KI 18:44">Nā, ka mea tērā, “Haere, mea atu ki a Āhapa, ‘Whakanohoia tōu hāriata, ka haere ki raro; kei āraia koe e te ua.’ ”<verse eid="1KI 18:44" /></para>
  <para style="p">
    <verse number="45" style="v" sid="1KI 18:45" />Nā, mea rawa ake kua pōuri pū te rangi i te kapua, i te hau, nui atu hoki te ua. Nā, rere ana tērā a Āhapa i runga i te hāriata, ā, haere ana ki Ietereere. <verse eid="1KI 18:45" /><verse number="46" style="v" sid="1KI 18:46" />Ā, i runga i a Irāia te ringa o Ihowā; nā, whītikiria ana e ia tōna hope, ā, rere ana i mua i a Āhapa ā tae noa ki Ietereere.<verse eid="1KI 18:46" /></para>
  <chapter eid="1KI 18" />
  <chapter number="19" style="c" sid="1KI 19" />
  <para style="s">Ko Irāia kei Maunga Horepa</para>
  <para style="p">
    <verse number="1" style="v" sid="1KI 19:1" />Nā, ka kōrerotia e Āhapa ki a Ietēpere ngā mea katoa i mea ai a Irāia, me ngā meatanga katoa i tāna whakamatenga i ngā poropiti katoa ki te hoari. <verse eid="1KI 19:1" /><verse number="2" style="v" sid="1KI 19:2" />Kātahi a Ietēpere ka tono tangata ki a Irāia hei kī atu, “Kia meatia tēnei ki ahau e ngā atua, me ētahi atu mea, ki te kāhore ahau e mea i a koe i tēnei takiwā āpōpō kia rite te mate ki tētahi o rātou i mate rā.”<verse eid="1KI 19:2" /></para>
  <para style="p">
    <verse number="3" style="v" sid="1KI 19:3" />Ā, ka kite ia, nā whakatika ana, haere ana, he mea kei mate, ā, ka tae ki Peerehepa o Hūrā. Nā, ka whakarērea e ia tāna tangata ki reira. <verse eid="1KI 19:3" /><verse number="4" style="v" sid="1KI 19:4" />Ko ia ia haere ki te koraha, kotahi te rā ki te ara, ā, ka tae, ka noho i raro i tētahi hunipa; ā, ka īnoi ia mōna kia mate ia; ā, ka mea, “Heoi rā, ināianei, e Ihowā, tangohia atu tōku wairua; kāhore hoki ahau i pai ake i ōku mātua.” <verse eid="1KI 19:4" /><verse number="5" style="v" sid="1KI 19:5" />Nā, ka takoto ia, ka moe i raro i tētahi hunipa.</para>
  <para style="p" vid="1KI 19:5">Nā, ko tētahi anahera e papaki ana i a ia, e mea ana ki a ia, “Maranga ki te kai.” <verse eid="1KI 19:5" /><verse number="6" style="v" sid="1KI 19:6" />Nā, titiro rawa ake ia, ko tētahi keke, he mea tunu ki te pungarehu, me tētahi ipu wai i tōna urunga. Nā, kai ana ia, inu ana, ā, takoto iho ana anō.<verse eid="1KI 19:6" /></para>
  <para style="p">
    <verse number="7" style="v" sid="1KI 19:7" />Nā, ka hoki mai anō te anahera a Ihowā, ā, ka papaki i a ia, ka mea, “Maranga ki te kai; he roa rawa hoki te ara mōu, e kore e taea e koe.” <verse eid="1KI 19:7" /><verse number="8" style="v" sid="1KI 19:8" />Nā, maranga ana ia, ā, kai ana, inu ana, ā, haere ana, me te mau anō te mana o taua kai, e whā tekau ngā rā, e whā tekau ngā pō ā tae noa ki Horepa, ki te maunga o te Atua. <verse eid="1KI 19:8" /><verse number="9" style="v" sid="1KI 19:9" />Nā, haere ana ia ki reira ki tētahi ana, ā, moe ana i reira.</para>
  <para style="s" vid="1KI 19:9">Ka Puta mai a Ihowā ki a Irāia</para>
  <para style="p" vid="1KI 19:9">Nā, ka puta mai te kupu a Ihowā ki a ia; i mea ia: “E aha ana koe i konei, e Irāia?”<verse eid="1KI 19:9" /></para>
  <para style="p">
    <verse number="10" style="v" sid="1KI 19:10" />Ā, ka mea tērā, “Nui atu tōku hae mō Ihowā, mō te Atua o ngā mano; kua whakarērea hoki tāu kawenata e ngā tama a Īharaira, ā, ko āu āta, wāhia iho e rātou, patua iho hoki e rātou āu poropiti ki te hoari. Ā, ko ahau, ko ahau rawa anake i mahue; ā, kei te rapu rātou i ahau kia whakamatea.”<verse eid="1KI 19:10" /></para>
  <para style="p">
    <verse number="11" style="v" sid="1KI 19:11" />Nā, ka mea ia, “Puta mai, ka tū ki te maunga ki te aroaro o Ihowā.”</para>
  <para style="p" vid="1KI 19:11">Nā, ko te haerenga atu o Ihowā, he nui anō te hau, he kaha, e whakakōara ana i ngā maunga, e wāhi ana i ngā kōhatu i te aroaro o Ihowā. Otiia, kāhore a Ihowā i roto i te hau; ā muri iho i te hau ko te rū; otiia kāhore a Ihowā i roto i te rū. <verse eid="1KI 19:11" /><verse number="12" style="v" sid="1KI 19:12" />Ā, i muri o te rū ko te ahi; otiia kāhore a Ihowā i roto i te ahi; ā, i muri i te ahi ko te reo ngāwari, he mea iti. <verse eid="1KI 19:12" /><verse number="13" style="v" sid="1KI 19:13" />Ā, nō te rongonga o Irāia ka hīpokina e ia tōna mata ki tōna koroka, ā, haere ana, tū ana i te kūwaha o te ana.</para>
  <para style="p" vid="1KI 19:13">Nā, ko te putanga mai o tētahi reo ki a ia, ka mea, “E aha ana koe i konei, e Irāia?”<verse eid="1KI 19:13" /></para>
  <para style="p">
    <verse number="14" style="v" sid="1KI 19:14" />Anō rā ko tērā, “Nui atu tōku hae mō Ihowā, mō te Atua o ngā mano; kua whakarērea hoki tāu kawenata e ngā tama a Īharaira, ko āu āta, wāhia iho e rātou, patua iho e rātou āu poropiti ki te hoari. Ā, ko ahau, ko ahau rawa anake i mahue; ā, kei te rapu rātou i ahau kia whakamatea.”<verse eid="1KI 19:14" /></para>
  <para style="p">
    <verse number="15" style="v" sid="1KI 19:15" />Nā, ka mea a Ihowā ki a ia, “Haere, e hoki i tōu ara ki te koraha o Ramahiku, ā, ka tae koe, whakawahia a Hataere hei kīngi mō Hīria. <verse eid="1KI 19:15" /><verse number="16" style="v" sid="1KI 19:16" />Ā, whakawahia a Iehu tama a Nimihi hei kīngi mō Īharaira; me whakawahi anō a Eriha tama a Hāpata o Āperemehora hei poropiti i muri i a koe. <verse eid="1KI 19:16" /><verse number="17" style="v" sid="1KI 19:17" />Nā, ko te hunga e mawhiti i te hoari a Hataere mā Iehu e whakamate; ko te hunga e mawhiti i te hoari a Iehu mā Eriha e whakamate. <verse eid="1KI 19:17" /><verse number="18" style="v" sid="1KI 19:18" />Otiia ka whakatoea e ahau māku e whitu ngā mano i roto i a Īharaira, ko ngā turi katoa kīhai anō i tūturi ki a Paara, me ngā māngai katoa kīhai i kihi i a ia.”<verse eid="1KI 19:18" /></para>
  <para style="s">Te Karanga o Eriha</para>
  <para style="p">
    <verse number="19" style="v" sid="1KI 19:19" />Heoi, haere atu ana ia i reira, ā, ka tūpono ki a Eriha tama a Hāpata, e parau ana ia, me ngā kau i ngā ioka kotahi tekau mā rua i tōna aroaro, ko ia i te tekau mā rua. Nā, haere ana a Irāia i tōna taha, ā, makā ana e ia tōna koroka ki runga ki a ia.<verse eid="1KI 19:19" /></para>
  <para style="p">
    <verse number="20" style="v" sid="1KI 19:20" />Nā, whakarērea ake e tērā ngā kau, ā, rere ana ki te whai i a Irāia, ā, ka mea, “Tukua ahau kia kihi i tōku pāpā, i tōku whaea, ka haere ai ki te whai i a koe.”</para>
  <para style="p" vid="1KI 19:20">Anō rā ko tērā ki a ia, “Haere, e hoki; i aha hoki ahau ki a koe?”<verse eid="1KI 19:20" /></para>
  <para style="p">
    <verse number="21" style="v" sid="1KI 19:21" />Nā, hoki ana tērā i te whai i a ia, ā, ka mau ki ngā kau o tētahi ioka, patua iho, kōhuatia iho ō rāua kikokiko ki ngā mea o ngā kau, hoatu ana e ia te kikokiko ki ngā tāngata, ā, kainga ana e rātou. Nā, whakatika ana ia, haere ana ki te whai i a Irāia, ā, mahi ana ki a ia.<verse eid="1KI 19:21" /></para>
  <chapter eid="1KI 19" />
  <chapter number="20" style="c" sid="1KI 20" />
  <para style="s">He Pakanga ki Hīria</para>
  <para style="p">
    <verse number="1" style="v" sid="1KI 20:1" />Nā, ka huihuia tāna ope katoa e Pēneharara kīngi o Hīria; e toru tekau mā rua ngā kīngi ōna hoa, me ngā hōiho, me ngā hāriata; nā, haere ana ia, ā, whakapaea ana a Hamaria, tauria ana e ia. <verse eid="1KI 20:1" /><verse number="2" style="v" sid="1KI 20:2" />Nā, ka tonoa ētahi karere e ia ki a Āhapa kīngi o Īharaira, ki te pā, ā, ka mea ki a ia, “Ko te kupu tēnei a Pēneharara: <verse eid="1KI 20:2" /><verse number="3" style="v" sid="1KI 20:3" />‘Ko tāu hiriwa, ko tāu kōura, nāku ēnā; me āu wāhine, me āu tamariki, ngā mea papai, nāku ēnā.’ ”<verse eid="1KI 20:3" /></para>
  <para style="p">
    <verse number="4" style="v" sid="1KI 20:4" />Nā, ka whakahoki te kīngi o Īharaira, ka mea, “Rite tonu ki tāu i mea nā, e tōku ariki, e te kīngi; nāu ahau me āku mea katoa.”<verse eid="1KI 20:4" /></para>
  <para style="p">
    <verse number="5" style="v" sid="1KI 20:5" />Nā, ka hoki ngā karere, ka mea, “Ko te kupu tēnei a Pēneharara, e kī ana: I tono tāngata anō ahau ki a koe hei mea atu, ‘Me hōmai e koe tāu hiriwa, tāu kōura, āu wāhine, me āu tamariki.’ <verse eid="1KI 20:5" /><verse number="6" style="v" sid="1KI 20:6" />Nā, kia pēnei āpōpō ka tonoa atu e ahau āku tāngata ki a koe, ki te rapu i roto i tōu whare, i ngā whare anō o āu tāngata. Nā, ko ngā mea katoa e minaminatia ana e ōu kanohi, tērā e tangohia mai i ō rātou ringa, ka maua mai.”<verse eid="1KI 20:6" /></para>
  <para style="p">
    <verse number="7" style="v" sid="1KI 20:7" />Kātahi te kīngi o Īharaira ka karanga ki ngā kaumātua katoa o te whenua, ā, ka mea, “Kia āta whakaaro koutou, kia kite kei te rapu tēnei tangata i te kino; i tono tāngata mai hoki ia ki ahau mō āku wāhine, mō āku tamariki, mō tāku hiriwa, ā, mō tāku kōura; ā, kīhai i kaiponuhia e ahau ki a ia.”<verse eid="1KI 20:7" /></para>
  <para style="p">
    <verse number="8" style="v" sid="1KI 20:8" />Nā, ka mea ngā kaumātua katoa, rātou ko te iwi katoa ki a ia, “Kaua e whakarongo, kaua e whakaae.”<verse eid="1KI 20:8" /></para>
  <para style="p">
    <verse number="9" style="v" sid="1KI 20:9" />Kātahi ia ka mea ki ngā karere a Pēneharara, “Mea atu ki tōku ariki, ki te kīngi, ‘Ko ngā mea katoa i tono mai ai koe ki tāu pononga i te tuatahi, ka meatia e ahau; ko tēnei mea ia e kore e taea e ahau te mea.’ ” Nā, haere ana ngā karere ki te whakahoki i te kupu.<verse eid="1KI 20:9" /></para>
  <para style="p">
    <verse number="10" style="v" sid="1KI 20:10" />Nā, ka tono tāngata anō a Pēneharara, ka mea: “Kia meatia mai tēnei e ngā atua ki ahau, me ērā atu mea, ki te rato i te puehu o Hamaria ngā ringa o te hunga katoa e whai ana i ahau.”<verse eid="1KI 20:10" /></para>
  <para style="p">
    <verse number="11" style="v" sid="1KI 20:11" />Nā, ka whakahoki te kīngi o Īharaira, ka mea, “Kī atu ki a ia: ‘Kaua te tangata e whītiki ana i tōna pukupuku, e whakamanamana, e pērā me te tangata e wewete ana.’ ”<verse eid="1KI 20:11" /></para>
  <para style="p">
    <verse number="12" style="v" sid="1KI 20:12" />I te rongonga o Pēneharara i tēnei kupu, i a ia e inu ana, rātou ko ngā kīngi i roto i ngā tēneti, ka mea ia ki āna tāngata: “Whakatikaia ā koutou ngohi!” Nā, whakatikaia ana ā rātou ngohi hei whawhai ki te pā.<verse eid="1KI 20:12" /></para>
  <para style="s">Ka Whakawātia e tētahi Poropiti a Āhapa</para>
  <para style="p">
    <verse number="13" style="v" sid="1KI 20:13" />Nā, ka whakatata mai tētahi poropiti ki a Āhapa kīngi o Īharaira, ka mea, “Ko tā Ihowā kupu tēnei, ‘Ka kite koe i tēnei ope nui katoa? Nanā, ka hoatu rātou e ahau āianei ki tōu ringa, ā, ka mōhio koe ko Ihowā ahau.’ ”<verse eid="1KI 20:13" /></para>
  <para style="p">
    <verse number="14" style="v" sid="1KI 20:14" />Ā, ka mea a Āhapa, “Mā wai?”</para>
  <para style="p" vid="1KI 20:14">Anō rā ko tērā, “Ko tā Ihowā kupu tēnei: ‘Mā ngā taitama o ngā rangatira o ngā kāwanatanga.’ ”</para>
  <para style="p" vid="1KI 20:14">Ā, ka mea ia, “Mā wai e tīmata te whawhai?”</para>
  <para style="p" vid="1KI 20:14">Ā, ka mea tērā, “Māu.”<verse eid="1KI 20:14" /></para>
  <para style="p">
    <verse number="15" style="v" sid="1KI 20:15" />Nā, ka whakaemia e ia ngā taitama a ngā rangatira o ngā kāwanatanga, e rua rau e toru tekau mā rua rātou. I muri i a rātou i whakaemia anō e ia te iwi katoa, arā ngā tama katoa a Īharaira, e whitu mano.<verse eid="1KI 20:15" /></para>
  <para style="p">
    <verse number="16" style="v" sid="1KI 20:16" />Nā, puta ana rātou i te poutūmārōtanga. Ko Pēneharara ia i te inu i roto i ngā tēneti, ā, haurangi iho, a ia me ngā kīngi, arā ko ngā kīngi e toru tekau mā rua, ōna whakauru. <verse eid="1KI 20:16" /><verse number="17" style="v" sid="1KI 20:17" />Nā, ka puta tuatahi ko ngā taitama a ngā rangatira o ngā kāwanatanga.</para>
  <para style="p" vid="1KI 20:17">Nā, ka tono tāngata a Pēneharara; ā, ka kōrero rātou ki a ia, ka mea, “He tāngata ēnei kua puta mai i Hamaria.”<verse eid="1KI 20:17" /></para>
  <para style="p">
    <verse number="18" style="v" sid="1KI 20:18" />Anō rā ko tērā, “Ki te mea he hohou rongo i puta mai ai rātou, hopukia oratia; ki te mea anō he whawhai i puta mai ai, hopukia oratia.”<verse eid="1KI 20:18" /></para>
  <para style="p">
    <verse number="19" style="v" sid="1KI 20:19" />Heoi, puta ana ēnei ki waho o te pā, ngā taitamariki o ngā kāwanatanga, me te ope i muri i a rātou. <verse eid="1KI 20:19" /><verse number="20" style="v" sid="1KI 20:20" />Nā, patua ana e rātou tāna tangata, tāna tangata; ā, rere ana ngā Hīriani, whāia ana e Īharaira; ko Pēneharara ia kīngi o Hīria, i mawhiti i runga i te hōiho, rātou ko ngā kaieke hōiho. <verse eid="1KI 20:20" /><verse number="21" style="v" sid="1KI 20:21" />Nā, ka puta te kīngi o Īharaira, ā, patua iho ngā hōiho me ngā hāriata; heoi patua ana ngā Hīriani, nui atu te parekura.<verse eid="1KI 20:21" /></para>
  <para style="p">
    <verse number="22" style="v" sid="1KI 20:22" />Nā, ka haere te poropiti ki te kīngi o Īharaira, ā, ka mea ki a ia, “Haere ki te whakakaha i a koe; kia mōhio hoki, kia mahara ki tāu e mea ai; ka taka hoki te tau, ka whakaekea koe e te kīngi o Hīria.”<verse eid="1KI 20:22" /></para>
  <para style="s">Te Huaki Tuarua o ngā Hīriani</para>
  <para style="p">
    <verse number="23" style="v" sid="1KI 20:23" />Nā, ka mea ngā tāngata a te kīngi o Hīria ki a ia, “He atua maunga ō rātou atua; koia rātou i kaha ai i a tātou; kia whawhai ia tātou ki a rātou i te mānia, ka kaha tātou i a rātou. <verse eid="1KI 20:23" /><verse number="24" style="v" sid="1KI 20:24" />Nā, ko tēnei tāu e mea ai: whakawāteatia atu ngā kīngi, tēnei, tēnei i tōna wāhi; ā, whakaritea ētahi rangatira hei whakakapi mō rātou. <verse eid="1KI 20:24" /><verse number="25" style="v" sid="1KI 20:25" />Nā, taua tētahi ope, kia rite ki tēnei āu kua hinga nei, he hōiho, he hōiho, he hāriata, he hāriata, ā, ka whawhai tātou ki a rātou ki te mānia; tērā tātou e kaha i a rātou.” Nā, rongo tonu ia ki tō rātou reo, ā, pērātia ana e ia.<verse eid="1KI 20:25" /></para>
  <para style="p">
    <verse number="26" style="v" sid="1KI 20:26" />Nā, i te takanga o te tau, ka whakaemia e Pēneharara ngā Hīriani, ā, haere ana ki Apeke ki te whawhai ki a Īharaira. <verse eid="1KI 20:26" /><verse number="27" style="v" sid="1KI 20:27" />Nā, ka taua anō ngā tama a Īharaira, ā, ka whai kai, ā, ka haere ki te tū i a rātou. Ā, noho ana ngā tama a Īharaira i tō rātou ritenga atu, koia anō kei ngā kāhui iti e rua o ngā kūao koati; ko ngā Hīriani ia, kapi ana te whenua i a rātou.<verse eid="1KI 20:27" /></para>
  <para style="p">
    <verse number="28" style="v" sid="1KI 20:28" />Nā, ka haere te tangata a te Atua, ā, ka kōrero ki te kīngi o Īharaira, ka mea, “Ko te kupu tēnei a Ihowā: Kua mea nei ngā Hīriani, ‘He atua maunga a Ihowā, ehara ia i te atua raorao,’ nā, ka hoatu e ahau tēnei ope nui katoa ki tōu ringa, ā, ka mōhio koutou ko Ihowā ahau.”<verse eid="1KI 20:28" /></para>
  <para style="p">
    <verse number="29" style="v" sid="1KI 20:29" />Nā, noho ana rātou, tētahi, tētahi, anga atu, anga mai, e whitu ngā rā; ā, i te whitu o ngā rā ka pipiri ki te whawhai. Nā, patua iho o ngā Hīriani e ngā tama a Īharaira kotahi rau mano i taua rā kotahi. <verse eid="1KI 20:29" /><verse number="30" style="v" sid="1KI 20:30" />Ko ngā mōrehu ia i rere ki Apeke, ki roto ki te pā; ā, horo iho ana te taiepa ki runga ki ngā mano e rua tekau mā whitu o ngā mōrehu; ko Pēneharara ia i rere, ā, haere ana ki roto ki te pā ki tētahi rūma i roto rawa.<verse eid="1KI 20:30" /></para>
  <para style="p">
    <verse number="31" style="v" sid="1KI 20:31" />Nā, ka mea āna tāngata ki a ia, “Nanā, kua rongo mātou he kīngi tohu tāngata ngā kīngi o te whare o Īharaira; tēnā, kia makā iho e mātou he kākahu taratara ki ō mātou hope, me ētahi taura ki ō mātou mātenga, ā, kia haere atu ki te kīngi o Īharaira; tērā pea koe e whakaorangia e ia.”<verse eid="1KI 20:31" /></para>
  <para style="p">
    <verse number="32" style="v" sid="1KI 20:32" />Heoi, whītikiria ana e rātou he kākahu taratara ki ō rātou hope, he taura hoki ki ō rātou mātenga; ā, ka haere ki te kīngi o Īharaira, ka mea: “E mea ana tāu pononga a Pēneharara: ‘Tēnā rā, kia ora ahau.’ ”</para>
  <para style="p" vid="1KI 20:32">Ā, ka mea tērā, “Kei te ora anō rānei ia? Ko tōku tuakana ia.”<verse eid="1KI 20:32" /></para>
  <para style="p">
    <verse number="33" style="v" sid="1KI 20:33" />Nā, i āta whakarongo aua tāngata ki tāna, ā, hohoro tonu te hopu i tōna whakaaro, ā, ka mea, “Ko tōu tuakana rā, a Pēneharara.”</para>
  <para style="p" vid="1KI 20:33">Anō rā ko ia, “Haere koutou, tīkina atu ia.” Heoi, ka puta mai a Pēneharara ki a ia, ā, ka mea tērā kia eke ia ki te hāriata.<verse eid="1KI 20:33" /></para>
  <para style="p">
    <verse number="34" style="v" sid="1KI 20:34" />Nā, ka mea a Pēneharara ki a ia, “Ko ngā pā i tangohia e tōku pāpā i tōu pāpā me whakahoki atu e ahau; ā, māu e hanga ētahi huanui māu ki Ramahiku kia rite ki a tōku pāpā i hanga ai ki Hamaria.”</para>
  <para style="p" vid="1KI 20:34">Anō rā ko Āhapa, “Me tuku koe e ahau i runga i tēnei kawenata.” Nā, whakaritea ana he kawenata e rāua, ā, tukua ana ia.<verse eid="1KI 20:34" /></para>
  <para style="s">Ka Whakawātia e tētahi Poropiti a Āhapa</para>
  <para style="p">
    <verse number="35" style="v" sid="1KI 20:35" />Nā, ka mea tētahi tangata o ngā tama a ngā poropiti ki tōna hoa, he mea ki nā Ihowā, “Tēnā, patua ahau.” Heoi, kīhai taua tangata i pai ki te patu i a ia.<verse eid="1KI 20:35" /></para>
  <para style="p">
    <verse number="36" style="v" sid="1KI 20:36" />Kātahi ka mea tērā ki a ia, “I te mea kīhai koe i whakarongo ki te reo o Ihowā, nā, mawehe atu ana koe i konei, ka patua koe e te raiona.” Ā, nō te haerenga atu i tōna taha, ka tūtaki tētahi raiona ki a ia, patua iho.<verse eid="1KI 20:36" /></para>
  <para style="p">
    <verse number="37" style="v" sid="1KI 20:37" />Kātahi ka tūtaki ia ki tētahi atu tangata, ā, ka mea, “Tēnā, patua ahau.” Nā, ka patu taua tangata i a ia, he patu i motu ai. <verse eid="1KI 20:37" /><verse number="38" style="v" sid="1KI 20:38" />Heoi, haere ana taua poropiti, ā, tū ana i te ara, he whanga i te kīngi; i whakaahua kē hoki i a ia, ko tōna tīpare ki tōna mata. <verse eid="1KI 20:38" /><verse number="39" style="v" sid="1KI 20:39" />Ā, i te kīngi e haere ana, ka karanga ia ki te kīngi, ka mea, “I haere tāu pononga ki waenganui o te whawhai; nā, ko te pekanga mai o tētahi tangata, kawea mai ana e ia tētahi tangata ki ahau, ka mea, ‘Tiakina tēnei tangata; ki te mea ka riro ia, ko koe ka mate hei ritenga mō tōna matenga; me utu rānei e koe kia kotahi taranata hiriwa.’ <verse eid="1KI 20:39" /><verse number="40" style="v" sid="1KI 20:40" />Ā, i tāu pononga e mea noa ana i tēnei mea, i tērā mea, kua riro tērā.”</para>
  <para style="p" vid="1KI 20:40">Nā, ka mea te kīngi o Īharaira ki a ia, “Me pēnā te tikanga mōu; kua tika mai nā i a koe.”<verse eid="1KI 20:40" /></para>
  <para style="p">
    <verse number="41" style="v" sid="1KI 20:41" />Nā, hohoro tonu te tango a tērā i te tīpare i ōna kanohi, ā, ka mōhio te kīngi o Īharaira ki a ia ko tētahi o ngā poropiti. <verse eid="1KI 20:41" /><verse number="42" style="v" sid="1KI 20:42" />Nā, ka mea tērā ki a ia, “Ko te kupu tēnei a Ihowā: ‘Kua tukua atu nei i roto i tōu ringa tāku tangata i tukua pūtia atu nei e ahau ki te mate; nā, ko tōu matenga hei ritenga mō tōna matenga, me tōu iwi hei utu mō tōna iwi.’ ” <verse eid="1KI 20:42" /><verse number="43" style="v" sid="1KI 20:43" />Nā, pōuri ana, riri ana, te kīngi o Īharaira, ā, haere ana ki tōna whare; tae tonu atu ki Hamaria.<verse eid="1KI 20:43" /></para>
  <chapter eid="1KI 20" />
  <chapter number="21" style="c" sid="1KI 21" />
  <para style="s">Te Māra Wāina a Napoto</para>
  <para style="p">
    <verse number="1" style="v" sid="1KI 21:1" />Ā, i muri i ēnei mea, he māra wāina tā Napoto Ietereeri i Ietereere, i te taha tonu o te whare o Āhapa kīngi o Hamaria. <verse eid="1KI 21:1" /><verse number="2" style="v" sid="1KI 21:2" />Nā, ka kōrero a Āhapa ki a Napoto, ka mea, “Hōmai tāu māra wāina ki ahau, hei kāri otaota māku, e tata ana hoki ki te taha o tōku whare, ā, me hoatu e ahau tētahi māra wāina, he pai kē atu i tēnei hei utu; ki te pai rānei ki tāu titiro, me utu ki te moni.”<verse eid="1KI 21:2" /></para>
  <para style="p">
    <verse number="3" style="v" sid="1KI 21:3" />Nā, ka mea a Napoto ki a Āhapa, “E! Mā Ihowā ahau e ārai kei hoatu e ahau te kāinga tupu o ōku mātua ki a koe!”<verse eid="1KI 21:3" /></para>
  <para style="p">
    <verse number="4" style="v" sid="1KI 21:4" />Nā, haere ana a Āhapa ki tōna whare; pōuri ana, riri ana, mō te kupu i kōrero ai a Napoto Ietereeri ki a ia; mō tāna i mea rā, “E kore e hoatu, e ahau te kāinga tupu o ōku mātua ki a koe.” Nā, takoto ana ia ki tōna moenga, me te ahu kē anō tōna mata, kīhai hoki i kai taro.<verse eid="1KI 21:4" /></para>
  <para style="p">
    <verse number="5" style="v" sid="1KI 21:5" />Kātahi tāna wahine, a Ietēpere, ka haere mai ki a ia, ka mea ki a ia, “He aha tōu wairua i pōuri ai, tē kai taro ai koe?”<verse eid="1KI 21:5" /></para>
  <para style="p">
    <verse number="6" style="v" sid="1KI 21:6" />Nā, ka mea tērā ki a ia, “I kōrero ahau ki a Napoto Ietereeri, i mea ki a ia, ‘Hōmai tāu māra wāina ki ahau, me utu ki te moni; ki te pai rānei koe, me hoatu e ahau tētahi atu māra ki a koe hei utu.’ Nā, ka mea mai ia, ‘E kore e hoatu e ahau tāku māra wāina ki a koe.’ ”<verse eid="1KI 21:6" /></para>
  <para style="p">
    <verse number="7" style="v" sid="1KI 21:7" />Nā, ka kī atu a Ietēpere, tāna wahine, ki a ia, “Ko koe rānei te kaiwhakahaere o te kīngitanga o Īharaira? Whakatika ki te kai taro māu, kia koa tōu ngākau. Māku e hoatu te māra wāina a taua Ietereeri, a Napoto, ki a koe.”<verse eid="1KI 21:7" /></para>
  <para style="p">
    <verse number="8" style="v" sid="1KI 21:8" />Heoi, tuhituhia ana ētahi pukapuka e ia, nō Āhapa te ingoa, hīri rawa ki tāna hīri; ā, tukua ana aua pukapuka ki ngā kaumātua, ki ngā rangatira i roto i tōna pā, ā, e noho tahi ana me Napoto. <verse eid="1KI 21:8" /><verse number="9" style="v" sid="1KI 21:9" />I tuhituhi ia ki te pukapuka, i mea:</para>
  <para style="pi" vid="1KI 21:9">“Karangatia he nohopuku, ka whakanoho i a Napoto ki runga ake i te iwi. <verse eid="1KI 21:9" /><verse number="10" style="v" sid="1KI 21:10" />Ka whakanoho anō i ētahi tāngata, he tama nā Periara, kia tokorua, ki tōna aroaro, hei whakaatu i tōna hē, hei kī, ‘Nāu i kanga te Atua rāua ko te kīngi.’ Kātahi ka kawe i a ia ki waho, ka āki ki te kōhatu, kia mate.”<verse eid="1KI 21:10" /></para>
  <para style="p">
    <verse number="11" style="v" sid="1KI 21:11" />Nā, ka meatia e ngā tāngata o tōna pā, arā, e ngā kaumātua rātou ko ngā rangatira e noho ana i tōna pā, te mea i tono tāngata ai a Ietēpere ki a rātou, te mea i tuhituhia ki ngā pukapuka i tukua nei e ia ki a rātou. <verse eid="1KI 21:11" /><verse number="12" style="v" sid="1KI 21:12" />I karangatia he nohopuku, ā, whakanohoia ana a Napoto ki runga ake i te iwi. <verse eid="1KI 21:12" /><verse number="13" style="v" sid="1KI 21:13" />Nā, ka haere mai ngā tāngata tokorua, ngā tama a Periara, ka noho i tōna aroaro; ā, ka whakaatu aua tāngata a Periara i te hē mōna, arā mō Napoto i te aroaro o te iwi; i mea rāua, “I kangā e Napoto te Atua rāua ko te kīngi.” Nā, kawea ana ia e rātou ki waho o te pā, ā, ākina ana ki te kōhatu, ā, mate noa ia. <verse eid="1KI 21:13" /><verse number="14" style="v" sid="1KI 21:14" />Kātahi rātou ka tono tāngata ki a Ietēpere, ka mea: “Kua oti a Napoto te āki ki te kōhatu, ā, kua mate.”<verse eid="1KI 21:14" /></para>
  <para style="p">
    <verse number="15" style="v" sid="1KI 21:15" />Ā, i te rongonga o Ietēpere kua oti a Napoto te āki ki te kōhatu, ā, kua mate, nā, ka mea a Ietēpere ki a Āhapa, “Whakatika, tangohia te māra a taua Ietereeri, a Napoto, kīhai nā ia i pai kia hōmai ki a koe hei utu moni; kāhore hoki a Napoto i te ora, kua mate.” <verse eid="1KI 21:15" /><verse number="16" style="v" sid="1KI 21:16" />Ā, ka rongo a Āhapa kua mate a Napoto, nā, whakatika ana a Āhapa, haere ana ki raro, ki te māra wāina a taua Ietereeri, a Napoto, kia tangohia e ia.<verse eid="1KI 21:16" /></para>
  <para style="s">Ka Pānuitia a Irāia te Whiu o te Atua</para>
  <para style="p">
    <verse number="17" style="v" sid="1KI 21:17" />Nā, ka puta te kupu a Ihowā ki a Irāia Tihipi; i kī ia: <verse eid="1KI 21:17" /><verse number="18" style="v" sid="1KI 21:18" />“Whakatika, haere ki raro, ki te whakatau i a Āhapa kīngi o Īharaira i Hamaria; kei te māra wāina ia a Napoto, kua riro hoki ki reira ki te tango. <verse eid="1KI 21:18" /><verse number="19" style="v" sid="1KI 21:19" />Kōrero ki a ia, mea atu, ‘Ko te kupu tēnei a Ihowā: Kua patu iana koe? Kua riro anō i a koe?’ Kī atu anō ki a ia, mea atu, ‘Ko te kupu tēnei a Ihowā: Ko te wāhi i mitikia ai e ngā kurī ngā toto o Napoto, ka mitikia anō e ngā kurī ki reira ōu toto, āe rā, ōu anō.’ ”<verse eid="1KI 21:19" /></para>
  <para style="p">
    <verse number="20" style="v" sid="1KI 21:20" />Nā, ka mea a Āhapa ki a Irāia, “Kua mau ahau i a koe, e tōku hoariri?”</para>
  <para style="p" vid="1KI 21:20">Anō rā ko tērā, “Kua mau anō, nō te mea kua hoko koe i a koe ki te mahi i te kino ki te aroaro o Ihowā. <verse eid="1KI 21:20" /><verse number="21" style="v" sid="1KI 21:21" />‘Nanā, tēnei ahau te tari kino atu nei ki runga ki a koe, ā, ka tahia atu ōu uri; ka hautopea atu ngā tamariki tāne katoa i a Āhapa, me ngā mea i tūtakina ki roto, me ngā mea i mahue i roto i a Īharaira. <verse eid="1KI 21:21" /><verse number="22" style="v" sid="1KI 21:22" />Ka meinga anō e ahau tōu whare kia rite ki te whare o Ieropoama tama a Nēpata, ki te whare o Paaha tama a Āhia mō te whakapātaritari i whakapātaritari ai koe i ahau, mōu i hara ai a Īharaira.’<verse eid="1KI 21:22" /></para>
  <para style="p">
    <verse number="23" style="v" sid="1KI 21:23" />“I kōrerotia anō a Ietēpere e Ihowā, i mea ia: ‘Ka kainga a Ietēpere e ngā kurī ki te parepare o Ietereere.’<verse eid="1KI 21:23" /></para>
  <para style="p">
    <verse number="24" style="v" sid="1KI 21:24" />“Ko te hunga o Āhapa e mate ki te pā mā ngā kurī e kai; ko ngā mea hoki e mate ki te pārae mā ngā manu o te rangi e kai.”<verse eid="1KI 21:24" /></para>
  <para style="p">
    <verse number="25" style="v" sid="1KI 21:25" />(Heoi, kāhore he rite mō Āhapa, i hoko nei i a ia ki te mahi kino ki te aroaro o Ihowā; he mea akiaki nā tāna wahine, nā Ietēpere. <verse eid="1KI 21:25" /><verse number="26" style="v" sid="1KI 21:26" />Whakarihariha rawa tāna haere ki te whai i ngā whakapakoko; rite tonu tāna ki ngā mea katoa i mea ai ngā Amori i peia nei e Ihowā i te aroaro o ngā tama a Īharaira.)<verse eid="1KI 21:26" /></para>
  <para style="p">
    <verse number="27" style="v" sid="1KI 21:27" />Ā, nō te rongonga o Āhapa i ēnei kupu, nā, haea ana e ia ōna kākahu, meatia ana he kākahu taratara ki tōna kiri, ā, nohopuku ana, takoto ana ko taua mea taratara nei te kākahu, ā, māhaki ana te haere.<verse eid="1KI 21:27" /></para>
  <para style="p">
    <verse number="28" style="v" sid="1KI 21:28" />Nā, ka puta te kupu a Ihowā ki a Irāia Tihipi, i mea ia: <verse eid="1KI 21:28" /><verse number="29" style="v" sid="1KI 21:29" />“Kua kite koe i tā Āhapa whakangohengohe nei i a ia ki tōku aroaro, nā, e kore e taria e ahau tēnei kino i ōna rā; engari hei ngā rā o tāna tama ahau tari ai i te kino ki tōna whare.”<verse eid="1KI 21:29" /></para>
  <chapter eid="1KI 21" />
  <chapter number="22" style="c" sid="1KI 22" />
  <para style="s">Ka Whakatūpatoria a Ārapa e te Poropiti Mikaia</para>
  <para style="r">(<ref loc="2CH 18:2-27">2 Whakapapa 18.2-27</ref>)</para>
  <para style="p">
    <verse number="1" style="v" sid="1KI 22:1" />Nā, e toru ō rātou tau e noho ana, ā, kāhore he whawhai a Hīria ki a Īharaira. <verse eid="1KI 22:1" /><verse number="2" style="v" sid="1KI 22:2" />Nā, i te toru o ngā tau ka haere iho a Iehohāpata kīngi o Hūrā ki raro, ki te kīngi o Īharaira.<verse eid="1KI 22:2" /></para>
  <para style="p">
    <verse number="3" style="v" sid="1KI 22:3" />Nā, ka mea te kīngi o Īharaira ki āna tāngata, “E mōhio ana rānei koutou nō tātou Rāmoto Kireara, ā, e āta noho nei tātou, kāhore e tangohia e tātou i te ringa o te kīngi o Hīria?”<verse eid="1KI 22:3" /></para>
  <para style="p">
    <verse number="4" style="v" sid="1KI 22:4" />Nā, ka mea ia ki a Iehohāpata, “Ka haere rānei koe, tāua ki Rāmoto Kireara ki te whawhai?”</para>
  <para style="p" vid="1KI 22:4">Anō rā ko Iehohāpata ki te kīngi o Īharaira, “Ko ahau, ko koe, tāua tāua; ko tōku iwi, ko tōu iwi, rātou rātou; ko ōku hōiho, ko ōu hōiho, rite tonu.” <verse eid="1KI 22:4" /><verse number="5" style="v" sid="1KI 22:5" />I mea anō a Iehohāpata ki te kīngi o Īharaira, “Tēnā, rapua āianei tētahi kupu i a Ihowā.”<verse eid="1KI 22:5" /></para>
  <para style="p">
    <verse number="6" style="v" sid="1KI 22:6" />Kātahi ka huihuia ngā poropiti e te kīngi o Īharaira, e whā rau aua tāngata. Nā, ka mea ia ki a rātou, “Me haere rānei ahau ki Rāmoto Kireara ki te whawhai, kauaka rānei?”</para>
  <para style="p" vid="1KI 22:6">Anō rā ko rātou; “Haere; mā te Ariki hoki e hōmai ki te ringa o te kīngi.”<verse eid="1KI 22:6" /></para>
  <para style="p">
    <verse number="7" style="v" sid="1KI 22:7" />Nā, ka mea a Iehohāpata, “Kāhore rānei tētahi atu i konei, tētahi poropiti a Ihowā, hei rapunga atu mā tātou?”<verse eid="1KI 22:7" /></para>
  <para style="p">
    <verse number="8" style="v" sid="1KI 22:8" />Anō rā ko te kīngi o Īharaira ki a Iehohāpata, “Tēnei anō tētahi, ko Mikaia tama a Imirā hei rapunga atu mā tātou i tā Ihowā. Otiia, e kino ana ahau ki a ia; kāhore hoki āna poropiti pai mōku; engari he kino.”</para>
  <para style="p" vid="1KI 22:8">Nā, ka mea a Iehohāpata, “Kaua e pēnā te kupu a te kīngi.”<verse eid="1KI 22:8" /></para>
  <para style="p">
    <verse number="9" style="v" sid="1KI 22:9" />Kātahi te kīngi o Īharaira ka karanga ki tētahi rangatira, ka mea, “Kia hohoro te tiki atu i a Mikaia tama a Imirā.”<verse eid="1KI 22:9" /></para>
  <para style="p">
    <verse number="10" style="v" sid="1KI 22:10" />Nā, ka noho te kīngi o Īharaira rāua ko Iehohāpata kīngi o Hūrā, tēnā i runga i tōna torōna, tēnā i runga i tōna torōna, rākai rawa ki ō rāua kākahu, i te wāhi takoto kau i te tomokanga ki te kūwaha o Hamaria; me te poropiti anō ngā poropiti katoa i tō rāua aroaro.<verse eid="1KI 22:10" /></para>
  <para style="p">
    <verse number="11" style="v" sid="1KI 22:11" />Nā, ka meatia e Terekia tama a Kenāna ētahi haona rino māna, ā, ka mea ia, “Ko te kupu tēnei a Ihowā: ‘Ka panā ngā Hīriani e koe ki ēnei ā poto noa.’ ”<verse eid="1KI 22:11" /></para>
  <para style="p">
    <verse number="12" style="v" sid="1KI 22:12" />Ā, pērā tonu te poropiti a ngā poropiti katoa, i mea rātou, “Haere ki Rāmoto Kireara, kia taea hoki tāu; kua hōmai hoki e Ihowā ki te ringa o te kīngi.”<verse eid="1KI 22:12" /></para>
  <para style="p">
    <verse number="13" style="v" sid="1KI 22:13" />Ā, i kōrero te karere i haere ki te karanga i a Mikaia, i mea ki a ia, “Nanā, ko ngā kupu a ngā poropiti ki te kīngi kotahi tonu te māngai mō te pai. Nā, kia rite tāu kupu ki tā tētahi o rātou, kia pai āu kōrero.”<verse eid="1KI 22:13" /></para>
  <para style="p">
    <verse number="14" style="v" sid="1KI 22:14" />Nā, ka mea a Mikaia, “E ora ana a Ihowā, inā, ko tā Ihowā e kōrero mai ai ki ahau, ko tāku tēnā e kōrero ai.”<verse eid="1KI 22:14" /></para>
  <para style="p">
    <verse number="15" style="v" sid="1KI 22:15" />Ā, nō tōna taenga ki te kīngi, ka mea te kīngi ki a ia, “E Mikaia, me haere rānei mātou ki Rāmoto Kireara ki te whawhai, kaua rānei?”</para>
  <para style="p" vid="1KI 22:15">Anō rā ko tērā ki a ia, “Haere, kia taea hoki tāu; kua hoatu hoki e Ihowā ki te ringa o te kīngi.”<verse eid="1KI 22:15" /></para>
  <para style="p">
    <verse number="16" style="v" sid="1KI 22:16" />Nā, ka mea te kīngi ki a ia, “Kia hia ianei āku whakaoati i a koe kia kāti āu e kōrero mai ai ki ahau, ko te mea pono anake, i runga i te ingoa o Ihowā?”<verse eid="1KI 22:16" /></para>
  <para style="p">
    <verse number="17" style="v" sid="1KI 22:17" />Nā, ka kī tērā, “I kite ahau i a Īharaira katoa e marara noa ana i runga i ngā maunga, koia anō kei ngā hipi kāhore nei ō rātou kaitiaki, ā, i mea a Ihowā, ‘Kāhore o ēnei ariki; kia hoki mārie tērā, tērā, ki ō rātou whare.’ ”<verse eid="1KI 22:17" /></para>
  <para style="p">
    <verse number="18" style="v" sid="1KI 22:18" />Nā, ka mea te kīngi o Īharaira ki a Iehohāpata, “Kāhore ianei ahau i kī atu ki a koe, e kore e pai tāna poropiti mōku; engari he kino?”<verse eid="1KI 22:18" /></para>
  <para style="p">
    <verse number="19" style="v" sid="1KI 22:19" />Nā, ka kī tērā, “Mō reira whakarongo mai ki te kupu a Ihowā; i kite ahau i a Ihowā e noho ana i runga i tōna torōna, i te mano katoa anō o te rangi e tū ana i tōna taha ki matau, i tōna taha ki mauī. <verse eid="1KI 22:19" /><verse number="20" style="v" sid="1KI 22:20" />Nā, ka mea a Ihowā, ‘Ko wai hei whakapati i a Āhapa kia haere ai, kia hinga ai ki Rāmoto Kireara?’</para>
  <para style="p" vid="1KI 22:20">“Nā, puta kē tā tēnei kupu, puta kē tā tēnei kupu. <verse eid="1KI 22:20" /><verse number="21" style="v" sid="1KI 22:21" />Nā, ka puta tētahi wairua, ka tū ki te aroaro o Ihowā, ka mea, ‘Māku ia e whakapati.’<verse eid="1KI 22:21" /></para>
  <para style="p">
    <verse number="22" style="v" sid="1KI 22:22" />“Ā, ka mea a Ihowā ki a ia, ‘Me pēhea?’</para>
  <para style="p" vid="1KI 22:22">“Anō rā ko tērā, ‘Me haere ahau, ā, hei wairua teka ahau i roto i ngā māngai o āna poropiti katoa.’</para>
  <para style="p" vid="1KI 22:22">“Nā, ka mea ia, ‘Māu ia e whakapati, ka taea anō e koe; haere, meatia tāu nā.’<verse eid="1KI 22:22" /></para>
  <para style="p">
    <verse number="23" style="v" sid="1KI 22:23" />“Nā, kua hoatu ināianei e Ihowā he wairua teka ki te māngai o ēnei poropiti katoa āu, ā, kua kino tā Ihowā kōrero mōu.”<verse eid="1KI 22:23" /></para>
  <para style="p">
    <verse number="24" style="v" sid="1KI 22:24" />Nā, ka whakatata a Terekia tama a Kenāna, ka papaki i te pāpāringa o Mikaia, ka mea, “I nā hea te haerenga atu o te Wairua o Ihowā i ahau ki a koe kōrero ai?”<verse eid="1KI 22:24" /></para>
  <para style="p">
    <verse number="25" style="v" sid="1KI 22:25" />Anō rā ko Mikaia, “Tērā koe e kite i te rā e haere ai koe ki tētahi rūma i roto rawa piri ai.”<verse eid="1KI 22:25" /></para>
  <para style="p">
    <verse number="26" style="v" sid="1KI 22:26" />Nā, ka mea te kīngi o Īharaira, “Kawea atu a Mikaia, whakahokia ki a Amono rangatira o te pā, ki a Ioaha tama a te kīngi; <verse eid="1KI 22:26" /><verse number="27" style="v" sid="1KI 22:27" />kī atu hoki, ‘Ko te kupu tēnei a te kīngi: Hoatu tēnei ki te whare herehere, whāngaia ki te taro o te tangihanga, ki te wai o te tangihanga, kia hoki mai rā anō ahau i runga i te rangimārie.’ ”<verse eid="1KI 22:27" /></para>
  <para style="p">
    <verse number="28" style="v" sid="1KI 22:28" />Anō rā ko Mikaia, “Ki te hoki mai koe i runga i te rangimārie, ehara ahau i te kaiwhakapuaki i a Ihowā kōrero.” I mea anō ia, “Whakarongo, e ngā iwi, e koutou katoa!”<verse eid="1KI 22:28" /></para>
  <para style="s">Te Matenga o Āhapa</para>
  <para style="r">(<ref loc="2CH 18:28-34">2 Whakapapa 18.28-34</ref>)</para>
  <para style="p">
    <verse number="29" style="v" sid="1KI 22:29" />Heoi, haere ana te kīngi o Īharaira rāua ko Iehohāpata kīngi o Hūrā ki runga, ki Rāmoto Kireara. <verse eid="1KI 22:29" /><verse number="30" style="v" sid="1KI 22:30" />Nā, ka mea te kīngi o Īharaira ki a Iehohāpata, “Me whakaputa kē tōku āhua, ka haere ki te whawhai; ko koe ia kākahuria ōu kākahu.” Nā, whakaputa kē ana te kīngi o Īharaira i tōna āhua, ā, haere ana ki te whawhai.<verse eid="1KI 22:30" /></para>
  <para style="p">
    <verse number="31" style="v" sid="1KI 22:31" />Nā, kua oti i te kīngi o Hīria te whakahau āna rangatira e toru tekau mā rua, ngā kaiwhakahaere o ana hāriata, kua mea, “Kaua e whawhai ki te iti, ki te rahi; engari ki te kīngi anake o Īharaira.” <verse eid="1KI 22:31" /><verse number="32" style="v" sid="1KI 22:32" />Ā, nō te kitenga o ngā rangatira o ngā hāriata i o Iehohāpata, ka mea rātou, “Koia anō tēnei te kīngi o Īharaira.” Nā, peka ana rātou ki a ia ki te whawhai ki a ia. Nā, ko te hāmamatanga o Iehohāpata; <verse eid="1KI 22:32" /><verse number="33" style="v" sid="1KI 22:33" />ā, i te kitenga o ngā rangatira o ngā hāriata ehara ia i te kīngi o Īharaira, hoki ana rātou i te whai i a ia.<verse eid="1KI 22:33" /></para>
  <para style="p">
    <verse number="34" style="v" sid="1KI 22:34" />Nā, ka kūmea te kōpere e tētahi tangata, he mea noa iho, tū tonu te kīngi o Īharaira i waenga pū o te hononga iho o te pukupuku. Nā, ka mea ia ki te kaiarataki o tana hāriata, “Tahuri tōu ringa; kawea atu ahau i roto i te ope; kua tū hoki ahau, he tū kino.”<verse eid="1KI 22:34" /></para>
  <para style="p">
    <verse number="35" style="v" sid="1KI 22:35" />Nā, ka rahi haere te whawhai i taua rā; ā, he mea pupuri ake te kīngi i runga i te hāriata kia tū tonu atu ai ia ki ngā Hīriani; ā, i te ahiahi ka mate; nā, rere ana ngā toto o te tūnga ki te riu o te hāriata.<verse eid="1KI 22:35" /></para>
  <para style="p">
    <verse number="36" style="v" sid="1KI 22:36" />Nā, ka pā te karanga puta noa i te ope i te mea ka tō te rā; ko te kupu tēnei, “Ki tōna pā, ki tōna whenua, e tērā tangata, e tērā tangata!”<verse eid="1KI 22:36" /></para>
  <para style="p">
    <verse number="37" style="v" sid="1KI 22:37" />Heoi, ka mate te kīngi, ā, ka kawea ki Hamaria, tanumia iho e rātou te kīngi ki Hamaria. <verse eid="1KI 22:37" /><verse number="38" style="v" sid="1KI 22:38" />Ā, i horoia te hāriata ki te poka wai i Hamaria; ā, mitikia ana ōna toto e ngā kurī; nā, he wāhi horoinga tērā nō ngā wāhine kairau; ko tā Ihowā ia i kōrero ai.<verse eid="1KI 22:38" /></para>
  <para style="p">
    <verse number="39" style="v" sid="1KI 22:39" />Nā, ko ērā atu mahi a Āhapa me ngā mea katoa i mea ai ia, me te whare rei i hangā e ia, me ngā pā katoa i hangā e ia, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Īharaira? <verse eid="1KI 22:39" /><verse number="40" style="v" sid="1KI 22:40" />Nā, moe ana a Āhapa ki ōna mātua, ā, ko tāna tama, ko Ahatia, te kīngi i muri i a ia.<verse eid="1KI 22:40" /></para>
  <para style="s">Ko Kīngi Iehohāpata o Hūrā</para>
  <para style="r">(<ref loc="2CH 20:31-21:1">2 Whakapapa 20.31–21.1</ref>)</para>
  <para style="p">
    <verse number="41" style="v" sid="1KI 22:41" />Nō te whā o ngā tau o Āhapa kīngi o Īharaira i kīngi ai a Iehohāpata tama a Aha ki a Hūrā. <verse eid="1KI 22:41" /><verse number="42" style="v" sid="1KI 22:42" />E toru tekau mā rima ngā tau o Iehohāpata i tōna kīngitanga, ā, e rua tekau mā rima ngā tau i kīngi ai ia ki Hiruhārama; ko te ingoa hoki o tōna whaea, ko Atupa, he tamāhine nā Hirihi.<verse eid="1KI 22:42" /></para>
  <para style="p">
    <verse number="43" style="v" sid="1KI 22:43" />Ā, i haere ia i ngā ara katoa o tōna pāpā, o Aha; kīhai i peka kē; i mahi ia i te mea e tika ana ki tā Ihowā titiro. Otiia, kīhai ngā wāhi tiketike i whakakāhoretia; i patu whakahere anō te iwi, i tahu whakakakara ki ngā wāhi tiketike. <verse eid="1KI 22:43" /><verse number="44" style="v" sid="1KI 22:44" />Ā, i houhia te rongo e Iehohāpata ki te kīngi o Īharaira.<verse eid="1KI 22:44" /></para>
  <para style="p">
    <verse number="45" style="v" sid="1KI 22:45" />Nā, ko ērā atu meatanga a Iehohāpata me āna mahi toa, me āna whawhaitanga, kāhore ianei i tuhituhia ki te Pukapuka o ngā meatanga o Ngā Rā o Ngā Kīngi o Hūrā? <verse eid="1KI 22:45" /><verse number="46" style="v" sid="1KI 22:46" />I whakamōtītia atu anō e ia i te whenua ērā atu o te hunga whakahoroma i mahue nei i ngā rā o tōna pāpā, o Aha.<verse eid="1KI 22:46" /></para>
  <para style="p">
    <verse number="47" style="v" sid="1KI 22:47" />Nā, i taua wā kāhore o Ēroma kīngi; he kāwana te kīngi.<verse eid="1KI 22:47" /></para>
  <para style="p">
    <verse number="48" style="v" sid="1KI 22:48" />Ā, i hangā ētahi kaipuke o Tarahihi e Iehohāpata hei tiki kōura ki Ōpira. Otiia kīhai i rere; i pakaru hoki ngā kaipuke ki Ehiono Kēpere. <verse eid="1KI 22:48" /><verse number="49" style="v" sid="1KI 22:49" />Kātahi a Ahatia tama a Āhapa ka mea ki a Iehohāpata, “Kia eke tahi āku tāngata me āu tāngata ki runga ki ngā kaipuke.” Otiia kīhai a Iehohāpata i pai.<verse eid="1KI 22:49" /></para>
  <para style="p">
    <verse number="50" style="v" sid="1KI 22:50" />Nā, ka moe a Iehohāpata ki ōna mātua, ā, tanumia ana ki ōna mātua ki te pā o tōna tupuna, o Rāwiri; ā, ko tāna tama, ko Iehorama te kīngi i muri i a ia.<verse eid="1KI 22:50" /></para>
  <para style="s">Ko Kīngi Ahatia o Īharaira</para>
  <para style="p">
    <verse number="51" style="v" sid="1KI 22:51" />Nō te tekau mā whitu o ngā tau o Iehohāpata kīngi o Hūrā i kīngi ai a Ahatia tama a Āhapa ki a Īharaira i Hamaria; ā, e rua ngā tau i kīngi ai ia ki a Īharaira.<verse eid="1KI 22:51" /></para>
  <para style="p">
    <verse number="52" style="v" sid="1KI 22:52" />Ā, i kino tāna mahi ki te aroaro o Ihowā, i haere hoki i te ara o tōna pāpā, i te ara o tōna whaea, i te ara anō o Ieropoama tama a Nēpata, i hara ai a Īharaira. <verse eid="1KI 22:52" /><verse number="53" style="v" sid="1KI 22:53" />I mahi hoki ki a Paara, i koropiko ki a ia; i whakapātaritari i a Ihowā, i te Atua o Īharaira; rite tonu tāna ki ngā mea katoa i mea ai tōna pāpā.<verse eid="1KI 22:53" /></para>
  <chapter eid="1KI 22" />
</usx>