<?xml version="1.0" encoding="utf-8"?>
<usx version="3.0">
  <book code="2CO" style="id">2co.txt Māori macronized text, extracted 20-01-03</book>
  <para style="h">2 Koriniti</para>
  <para style="toc3">2Kor</para>
  <para style="mt2">Ko te Tuhituhi Tuarua a Pāora Āpōtoro ki te Hunga o</para>
  <para style="mt1">Koriniti</para>
  <chapter number="1" style="c" sid="2CO 1" />
  <para style="s">He Mihi</para>
  <para style="p">
    <verse number="1" style="v" sid="2CO 1:1" />Nā Pāora, i paingia e te Atua hei āpōtoro mā Īhu Karaiti, nā te teina hoki, nā Tīmoti,</para>
  <para style="p" vid="2CO 1:1">Ki te hāhi a te Atua i Koriniti, rātou ko te hunga tapu katoa i Akāia puta noa:<verse eid="2CO 1:1" /></para>
  <para style="p">
    <verse number="2" style="v" sid="2CO 1:2" />Kia tau ki a koutou te aroha noa me te rangimārie, he mea nā te Atua, nā tō tātou Matua, nā te Ariki hoki, nā Īhu Karaiti.<verse eid="2CO 1:2" /></para>
  <para style="s">Ka Whakawhetai a Pāora ki te Atua</para>
  <para style="p">
    <verse number="3" style="v" sid="2CO 1:3" />Kia whakapaingia te Atua, te Matua o tō tātou Ariki, o Īhu Karaiti, te Matua o ngā mahi tohu, te Atua o te whakamārie katoa; <verse eid="2CO 1:3" /><verse number="4" style="v" sid="2CO 1:4" />ko ia hoki te kaiwhakamārie i a mātou i ō mātou pāweratanga katoa, e taea ai e mātou te whakamārie te hunga e pēhia ana e te aha, e te aha, mā te whakamārie e whakamārie nei te Atua i a mātou. <verse eid="2CO 1:4" /><verse number="5" style="v" sid="2CO 1:5" />I te mea kei te hira tonu ngā mamae o te Karaiti i roto i a mātou, kei te pērā anō te hira o tō mātou whakamārietanga i roto i a te Karaiti. <verse eid="2CO 1:5" /><verse number="6" style="v" sid="2CO 1:6" />Nā, ahakoa tūkinotia mātou, he mea tēnā kia whakamārietia ai, kia whakaorangia ai koutou; ahakoa rānei whakamārietia mātou, he mea tēnā kia whakamārietia ai koutou, koia tēnā e mahi nā, i a koutou ka whakaririka kau nā ki aua mamae e mamae nei hoki mātou. <verse eid="2CO 1:6" /><verse number="7" style="v" sid="2CO 1:7" />E ū ana hoki tō mātou whakaaro ki a koutou, i te mōhio iho, ka uru nā koutou ki ngā mamae, ka uru anō hoki koutou ki te whakamārietanga.<verse eid="2CO 1:7" /></para>
  <para style="p">
    <verse number="8" style="v" sid="2CO 1:8" />Kāhore hoki mātou e pai kia ngaro i a koutou, e ōku tēina, te pāweratanga i tūpono ki a mātou i Āhia, te tino taimaha o te pēhanga i a mātou, nuku noa atu i tō mātou kaha, nā poroporoaki ana mātou ki te ora. <verse eid="2CO 1:8" /><verse number="9" style="v" sid="2CO 1:9" />Āe, i roto anō i a mātou te kupu mō te mate, kia kaua ō mātou whakaaro e ū ki a mātou anō, engari ki te Atua, ki te kaiwhakaara i te hunga mate. <verse eid="2CO 1:9" /><verse number="10" style="v" sid="2CO 1:10" />Nāna mātou i whakaora i taua mate nui, ā, e whakaora anō ia. E ū ana ō mātou whakaaro ki a ia, tērā ia e whakaora tonu i a mātou; <verse eid="2CO 1:10" /><verse number="11" style="v" sid="2CO 1:11" />me koutou hoki ka āwhina tahi nā, ki tā koutou īnoi mō mātou; kia whakawhetai te tokomaha mō mātou, mō te aroha noa nā te tokomaha i hōmai ki a mātou.<verse eid="2CO 1:11" /></para>
  <para style="s">Ka Rerekē ngā Whakaaro o Pāora</para>
  <para style="p">
    <verse number="12" style="v" sid="2CO 1:12" />Ko tā mātou whakamanamana hoki ko tēnei, ko te whakaaetanga ake o tō mātou hinengaro, kei runga i te tapu, i te tapatahi o te Atua, ehara i te mea kei runga i tō te kikokiko mōhio, engari i tō te Atua aroha noa, tā mātou whakahaere i te ao, ki a koutou rawa anō ia. <verse eid="2CO 1:12" /><verse number="13" style="v" sid="2CO 1:13" />Ehara hoki tā mātou e tuhituhi atu nei ki a koutou i te mea kē i tā koutou e kōrero nā i te pukapuka, e whakaae nā; ā, e ū ana tōku whakaaro, e whakaae koutou taea noatia te mutunga; <verse eid="2CO 1:13" /><verse number="14" style="v" sid="2CO 1:14" />me koutou anō i whakaae mai nā ko tētahi wāhi ki a mātou, ko mātou tā koutou e whakamanamana ai, pērā hoki me koutou, ko koutou tā mātou e whakamanamana ai i te rā o tō tātou Ariki, o Īhu.<verse eid="2CO 1:14" /></para>
  <para style="p">
    <verse number="15" style="v" sid="2CO 1:15" />Nā, i tōku whakapono ki tēnei, i mea ahau kia haere atu i mua rā ki a koutou, kia rua ai painga ki a koutou; <verse eid="2CO 1:15" /><verse number="16" style="v" sid="2CO 1:16" />kia tika atu mā koutou nā ki Makeronia, ā, kia hoki mai i Makeronia ki a koutou, ā, mā koutou e whakatika atu tāku haere ki Hūria. <verse eid="2CO 1:16" /><verse number="17" style="v" sid="2CO 1:17" />Nā, i ahau ka whakaaro i tēnei, i hanga noa iho rānei tōku ngākau? He whakaaro rānei nō te kikokiko ōku whakaaro e mea ai ahau, “Āe, āe, kāhore, kāhore?”<verse eid="2CO 1:17" /></para>
  <para style="p">
    <verse number="18" style="v" sid="2CO 1:18" />Otirā, i te mea he pono te Atua, ehara tā mātou kupu ki a koutou i te “Āe,” i te “Kāhore.” <verse eid="2CO 1:18" /><verse number="19" style="v" sid="2CO 1:19" />Ko te Tama hoki a te Atua, ko Īhu Karaiti, i kauwhautia rā e mātou i roto i a koutou, arā e ahau, e Hirawanu, e Tīmoti, ehara i te “Āe,” i te “Kāhore” rānei, engari he “Āe” i roto i a ia. <verse eid="2CO 1:19" /><verse number="20" style="v" sid="2CO 1:20" />Pēwhea ake hoki te maha o ngā kupu hōmai a te Atua, kei roto tonu i a ia te “Āe”; ā, mā roto mai hoki i a ia te “Āmine,” hei korōria mō te Atua i roto i a tātou. <verse eid="2CO 1:20" /><verse number="21" style="v" sid="2CO 1:21" />Nā, ko te kaiwhakaū i a mātou me koutou i roto i a te Karaiti, ko te kaiwhakawahi i a tātou, ko te Atua; <verse eid="2CO 1:21" /><verse number="22" style="v" sid="2CO 1:22" />nāna tātou i hīri, nāna hoki i hōmai te wāhi tuatahi, arā te Wairua ki roto ki ō tātou ngākau.<verse eid="2CO 1:22" /></para>
  <para style="p">
    <verse number="23" style="v" sid="2CO 1:23" />Nā, ka karanga ahau ki te Atua hei kaititiro mō tōku wairua, he tohu nāku i a koutou tē haere wawe atu ai ahau ki Koriniti. <verse eid="2CO 1:23" /><verse number="24" style="v" sid="2CO 1:24" />Ehara i te mea hei rangatira mātou mō tō koutou whakapono, engari hei hoa mahi mātou i te hari mō koutou; nā te whakapono hoki koutou i tū ai.<verse eid="2CO 1:24" /></para>
  <chapter eid="2CO 1" />
  <chapter number="2" style="c" sid="2CO 2" />
  <para style="p">
    <verse number="1" style="v" sid="2CO 2:1" />Otirā, kua takoto tēnei i roto i ahau, kia kaua tōku hokinga atu ki a koutou e waiho i runga i te pōuri. <verse eid="2CO 2:1" /><verse number="2" style="v" sid="2CO 2:2" />Nā, ki te whakapōuri hoki ahau i a koutou, ko wai hoki hei whakaora i tōku ngākau? Ko ia anake e whakapōuritia nei e ahau. <verse eid="2CO 2:2" /><verse number="3" style="v" sid="2CO 2:3" />Ā, i tuhituhi atu ahau i taua mea nei anō ki a koutou, kei tae atu ahau, ka whakapōuritia ahau e te hunga i tika nei mā rātou ahau e whakahari; i te ū o tōku whakaaro ki a koutou katoa, ko tōku hari te hari o koutou katoa. <verse eid="2CO 2:3" /><verse number="4" style="v" sid="2CO 2:4" />He nui hoki nō te pōuri, nō te mamae o te ngākau, i tuhituhi atu ai ahau ki a koutou me ngā roimata maha; ehara i te mea hei whakapōuri i a koutou, engari kia mātau ai koutou ki tōku aroha e hira rawa nei ki a koutou.<verse eid="2CO 2:4" /></para>
  <para style="s">Te Murunga mō te Hunga Hara</para>
  <para style="p">
    <verse number="5" style="v" sid="2CO 2:5" />Mehemea nā tētahi i whakapōuri, ehara i te mea e whakapōuri ana ia i ahau, engari i a koutou katoa; i tētahi wāhi ia, e kore nei ahau e mea rawa he nui. <verse eid="2CO 2:5" /><verse number="6" style="v" sid="2CO 2:6" />E rahi ana mō taua tū tangata ko tēnei whiu i whakapāngia nei e te tokomaha. <verse eid="2CO 2:6" /><verse number="7" style="v" sid="2CO 2:7" />Engari rawa ia me whakarere noa iho tāna e koutou, ka whakamārie i a ia, kei tūpono ka horomia ia e tōna pōuri nui rawa. <verse eid="2CO 2:7" /><verse number="8" style="v" sid="2CO 2:8" />Koia ahau ka īnoi ki a koutou kia whakaūkia tō koutou aroha ki a ia. <verse eid="2CO 2:8" /><verse number="9" style="v" sid="2CO 2:9" />Nā, konei anō hoki ahau i tuhituhi atu ai, hei whakamātau i a koutou, mehemea e ngohengohe ana koutou i ngā mea katoa. <verse eid="2CO 2:9" /><verse number="10" style="v" sid="2CO 2:10" />Ko te tangata e whakarērea ai e koutou tāna, ka whakarērea anō e ahau; ko tāku hoki i whakarere noa ai mehemea i pērā ahau, he whakaaro ki a koutou, i whakarērea noatia e ahau i te aroaro o te Karaiti. <verse eid="2CO 2:10" /><verse number="11" style="v" sid="2CO 2:11" />Kei rā rungatia mai tātou e Hātana; ehara hoki tātou i te kūware ki āna rauhanga.<verse eid="2CO 2:11" /></para>
  <para style="s">Te Māharahara o Pāora i Toroa</para>
  <para style="p">
    <verse number="12" style="v" sid="2CO 2:12" />Nā, i tōku taenga ki Toroa ki te kauwhau i te rongopai o te Karaiti, ā, ka puare mai ki ahau tētahi kūwaha, he mea nā te Ariki, <verse eid="2CO 2:12" /><verse number="13" style="v" sid="2CO 2:13" />kāhore he tānga mō tōku wairua, he kore i kite i tōku teina, i a Taituha. Heoi, ka poroporoaki ahau ki a rātou, ka haere ki Makeronia.<verse eid="2CO 2:13" /></para>
  <para style="s">Mā te Karaiti Tātou e Wikitōria ai</para>
  <para style="p">
    <verse number="14" style="v" sid="2CO 2:14" />Nā, me whakawhetai ki te Atua e mea tonu nei i a mātou kia whakamanamana i roto i a te Karaiti, e whakaatu nei mā roto i a mātou i te hā o tōna mātauranga i ngā wāhi katoa. <verse eid="2CO 2:14" /><verse number="15" style="v" sid="2CO 2:15" />He kakara pai hoki mātou nō te Karaiti ki te Atua, i runga i te hunga e whakaorangia ana, i runga anō i te hunga e whakangaromia ana; <verse eid="2CO 2:15" /><verse number="16" style="v" sid="2CO 2:16" />ki tētahi he kakara nō te mate ki te mate; ki tētahi he kakara nō te ora ki te ora. Ā, ko wai e tau mō ēnei mea? <verse eid="2CO 2:16" /><verse number="17" style="v" sid="2CO 2:17" />Kāhore hoki mātou e pērā i te tokomaha e whakatūtūa nei i te kupu a te Atua; engari he pērā i tā te pono, he pērā i tā te Atua, e kōrero ana mātou i te aroaro o te Atua i roto i a te Karaiti.<verse eid="2CO 2:17" /></para>
  <chapter eid="2CO 2" />
  <chapter number="3" style="c" sid="2CO 3" />
  <para style="s">He Pononga nō te Kawenata Hou</para>
  <para style="p">
    <verse number="1" style="v" sid="2CO 3:1" />E tīmata ana anō rānei mātou te whakapai ki a mātou anō? E pērā ana rānei me ētahi atu, e mea ana mātou ki ētahi pukapuka whakapai mā mātou ki a koutou, mā koutou rānei ki a mātou? <verse eid="2CO 3:1" /><verse number="2" style="v" sid="2CO 3:2" />Ko koutou tā mātou pukapuka, he mea tuhituhi ki ō mātou ngākau, e kitea ana, e kōrerotia ana e ngā tāngata katoa; <verse eid="2CO 3:2" /><verse number="3" style="v" sid="2CO 3:3" />kua mārama nā hoki, ko koutou he pukapuka nā te Karaiti, he mea minita nā mātou, ehara i te mea tuhituhi ki te mangumangu, engari ki te Wairua o te Atua ora; he teka ki ngā papa kōhatu, engari ki runga ki ngā papa kikokiko o te ngākau.<verse eid="2CO 3:3" /></para>
  <para style="p">
    <verse number="4" style="v" sid="2CO 3:4" />Ko tēnei tū whakaaro ō mātou ū tonu ki tā te Atua, he mea nā te Karaiti. <verse eid="2CO 3:4" /><verse number="5" style="v" sid="2CO 3:5" />He teka kei a mātou ake te tikanga mō te whakaaro ki tētahi aha, me te mea nā mātou ake anō; engari, nā te Atua mātou i whai tikanga ai; <verse eid="2CO 3:5" /><verse number="6" style="v" sid="2CO 3:6" />nāna hoki mātou i tau ai hei minita mō te kawenata hou; he teka nō te reta, engari nō te Wairua; he whakamate hoki tā te reta, he whakaora ia tā te Wairua.<verse eid="2CO 3:6" /></para>
  <para style="p">
    <verse number="7" style="v" sid="2CO 3:7" />Nā, mehemea te minitatanga o te mate i tuhituhia nei, i whaoa nei ki ngā kōhatu, i puta korōria mai, i kore ai e taea e ngā tama a Īharaira te titiro matatau atu ki te mata o Mohi i te korōria o tōna mata; he korōria ia e memeha ana. <verse eid="2CO 3:7" /><verse number="8" style="v" sid="2CO 3:8" />E kore ianei e nui noa atu te korōria o te minitatanga o te Wairua? <verse eid="2CO 3:8" /><verse number="9" style="v" sid="2CO 3:9" />Nā, mehemea te minitatanga o te whakatau hē, he korōria, heoi hira rawa atu te korōria o te minitatanga o te tika. <verse eid="2CO 3:9" /><verse number="10" style="v" sid="2CO 3:10" />He pono hoki, kāhore te mea i whakakorōriatia i whai korōria i tēnei wāhi, arā, nā te korōria e hira rawa nei. <verse eid="2CO 3:10" /><verse number="11" style="v" sid="2CO 3:11" />Mehemea hoki he korōria tō te mea e memeha ana, nui noa atu te korōria o te mea pūmau.<verse eid="2CO 3:11" /></para>
  <para style="p">
    <verse number="12" style="v" sid="2CO 3:12" />Nā, i a mātou ka tūmanako nei ki tēnei, nui atu tō mātou māia ki te kōrero. <verse eid="2CO 3:12" /><verse number="13" style="v" sid="2CO 3:13" />Kāhore anō e pērā me Mohi i maka nei i te hīpoki ki tōna mata, kei titiro matatau atu ngā tama a Īharaira ki te tukunga iho o te mea e memeha haere ana. <verse eid="2CO 3:13" /><verse number="14" style="v" sid="2CO 3:14" />Otirā, i whakapakeketia ō rātou hinengaro. Nō te mea taea noatia mai tēnei rā i te kōrerotanga o te kawenata tawhito e mau tonu ana taua hīpoki rā anō, kāhore anō i hurahia; i roto ia i a te Karaiti ka whakakāhoretia. <verse eid="2CO 3:14" /><verse number="15" style="v" sid="2CO 3:15" />Nā, tae noa mai ki tēnei rā, ki te kōrerotia a Mohi, e takoto ana he hīpoki ki runga i tō rātou ngākau. <verse eid="2CO 3:15" /><verse number="16" style="v" sid="2CO 3:16" />Nā, kia huri ki te Ariki, ka tangohia te hīpoki. <verse eid="2CO 3:16" /><verse number="17" style="v" sid="2CO 3:17" />Nā, ko te Ariki, ko te Wairua ia; ko te wāhi i noho ai te Wairua o te Ariki, kei reira te tikanga herekore. <verse eid="2CO 3:17" /><verse number="18" style="v" sid="2CO 3:18" />Ko tātou katoa ia kāhore he hīpoki mō te mata, e whakaahua ana i te korōria o te Atua, ānō kei roto i te whakaata, ā, e whakaputaia kētia ana kia rite ki taua āhua anō, he korōria hono iho ki te korōria, i runga i tā te Wairua o te Ariki.<verse eid="2CO 3:18" /></para>
  <chapter eid="2CO 3" />
  <chapter number="4" style="c" sid="2CO 4" />
  <para style="s">He Taonga Wairua kei roto i ngā Oko Oneone</para>
  <para style="p">
    <verse number="1" style="v" sid="2CO 4:1" />Nā konei, i te mea kei a mātou tēnei mahi minita, i te mea ka tohungia nei mātou, kāhore mātou e ngākaukore, <verse eid="2CO 4:1" /><verse number="2" style="v" sid="2CO 4:2" />Engari kua whakarērea e mātou ngā mea huna o te whakamā, kore ake mātou e haere i runga i te tinihanga, kāhore hoki e māminga ki te kupu a te Atua; ka waiho ia ko te whakapuakanga o te pono hei whakaatu i tō mātou pai ki te hinengaro tangata i te aroaro o te Atua. <verse eid="2CO 4:2" /><verse number="3" style="v" sid="2CO 4:3" />Nā, ki te mea he mea hīpoki tā mātou rongopai, he mea hīpoki ki te hunga e whakangaromia ana. <verse eid="2CO 4:3" /><verse number="4" style="v" sid="2CO 4:4" />I roto nei i a rātou te atua o tēnei ao, e whakamatapō ana i ngā whakaaro o te hunga kore whakapono, kei whitingia rātou e te mārama o te rongopai o te korōria o te Karaiti, ko ia nei te āhua o te Atua. <verse eid="2CO 4:4" /><verse number="5" style="v" sid="2CO 4:5" />He teka hoki ko mātou te kauwhautia nei e mātou, engari, ko Karaiti Īhu hei Ariki, ā, ko mātou nei hei pononga mā koutou, he whakaaro ki a Īhu. <verse eid="2CO 4:5" /><verse number="6" style="v" sid="2CO 4:6" />Ko te Atua hoki nāna nei i kī te mārama kia whiti i roto i te pōuri, kua whiti ki roto ki ō mātou ngākau, hei hōmai i te mārama o te mātauranga o te korōria o te Atua i te mata o Īhu Karaiti.<verse eid="2CO 4:6" /></para>
  <para style="p">
    <verse number="7" style="v" sid="2CO 4:7" />Ko tēnei taonga ia o mātou kei roto i te oko oneone, kia kīia ai te kaha nui whakaharahara nō te Atua, ehara hoki i a mātou. <verse eid="2CO 4:7" /><verse number="8" style="v" sid="2CO 4:8" />E ākina ana mātou i ngā taha katoa, heoi kāhore e pau te whakaaro; e raruraru ana, heoi kāhore e ngākaukore; <verse eid="2CO 4:8" /><verse number="9" style="v" sid="2CO 4:9" />e whakatoia ana, heoi kāhore i whakarērea; e tāia ana ki raro, heoi kāhore i whakangaromia; <verse eid="2CO 4:9" /><verse number="10" style="v" sid="2CO 4:10" />e mau tonu ana hoki te matenga o Īhu ki ō mātou tinana, i a mātou e hāereere nei; kia mārama ai tō Īhu ora i roto i ō mātou tinana. <verse eid="2CO 4:10" /><verse number="11" style="v" sid="2CO 4:11" />Ko mātou hoki e ora nei, e tukua tonutia ana ki te mate mō te whakaaro ki a Īhu, kia mārama ai hoki tō Īhu ora i roto i ō mātou kikokiko matemate. <verse eid="2CO 4:11" /><verse number="12" style="v" sid="2CO 4:12" />Nā, ko te mate te mahi ana i roto i a mātou, ko te ora ia i roto i a koutou.<verse eid="2CO 4:12" /></para>
  <para style="p">
    <verse number="13" style="v" sid="2CO 4:13" />Otirā, i te mea kei a mātou taua wairua rā anō o te whakapono, te mea i tuhituhia rā, “I whakapono ahau, koia ahau i kōrero ai,” whakapono ana anō mātou, koia hoki mātou ka kōrero nei; <verse eid="2CO 4:13" /><verse number="14" style="v" sid="2CO 4:14" />e mātau ana hoki mātou, tērā te kaiwhakaara o te Ariki, o Īhu, e whakaara anō hoki i a mātou me Īhu, e whakatū ngātahi anō i a mātou me koutou. <verse eid="2CO 4:14" /><verse number="15" style="v" sid="2CO 4:15" />Hei painga hoki ki a koutou ngā mea katoa, kia waiho ai mā te aroha noa, e whakanuia nei e te tokomaha, e whakawhetai, kia hira rawa ai te korōria o te Atua.<verse eid="2CO 4:15" /></para>
  <para style="s">E Ora ana i te Whakapono</para>
  <para style="p">
    <verse number="16" style="v" sid="2CO 4:16" />Koia hoki tātou tē ngākaukore ai; heoi, ahakoa haere iho tātou ki te pirau, arā tō waho tangata, e whakahoutia ana anō tō roto i tēnei rā, i tēnei rā. <verse eid="2CO 4:16" /><verse number="17" style="v" sid="2CO 4:17" />Ko tō tātou mamae māmā nei hoki, rangitahi kau nei, hei whakawhiwhi i a tātou kia tino nui haere rawa atu te taimaha o te korōria, he mea mau tonu; <verse eid="2CO 4:17" /><verse number="18" style="v" sid="2CO 4:18" />i a tātou kāhore nei e titiro ki ngā mea e kitea ana, engari ki ngā mea kāhore e kitea. He mea nō nāianei noa hoki ngā mea e kitea ana; he mea mau tonu ia ngā mea kāhore e kitea.<verse eid="2CO 4:18" /></para>
  <chapter eid="2CO 4" />
  <chapter number="5" style="c" sid="2CO 5" />
  <para style="p">
    <verse number="1" style="v" sid="2CO 5:1" />E mātau ana hoki tātou, ki te wāhia tō tātou whare wharau, te mea whenua nei, he whare anō tō tātou, he mea hanga nā te Atua, ehara i te whare hanga e te ringa, he mea mau tonu, i ngā rangi. <verse eid="2CO 5:1" /><verse number="2" style="v" sid="2CO 5:2" />He pono hoki i tēnei e auē ana tātou, e hiahia ana ki tō tātou whare o te rangi hei kākahu mō tātou. <verse eid="2CO 5:2" /><verse number="3" style="v" sid="2CO 5:3" />Mehemea ia ki te whai kākahu tātou, e kore e rokohanga mai e noho tahanga ana. <verse eid="2CO 5:3" /><verse number="4" style="v" sid="2CO 5:4" />Kei te auē hoki tātou, te hunga i tēnei whare wharau, i te taimaha; ehara i te mea e hiahia ana kia unuhia ō tātou nei, engari, kia kākahuria iho kia horomia ai te mea matemate e te ora. <verse eid="2CO 5:4" /><verse number="5" style="v" sid="2CO 5:5" />Nā, ko te kaihanga i a tātou mō taua mea nei anō, ko te Atua, nāna nei hoki i hōmai ki a tātou te wāhi tuatahi, arā te Wairua.<verse eid="2CO 5:5" /></para>
  <para style="p">
    <verse number="6" style="v" sid="2CO 5:6" />Nō reira i te mea e māia tonu ana tātou, e mātau ana hoki, i a tātou e noho nei i te tinana, he mea motu kē mai i te Ariki tā tātou noho. <verse eid="2CO 5:6" /><verse number="7" style="v" sid="2CO 5:7" />Ko tā tātou haere hoki kei runga i te whakapono, kāhore i runga i te titiro. <verse eid="2CO 5:7" /><verse number="8" style="v" sid="2CO 5:8" />E mea ana ahau, e māia ana anō tātou, ko tā tātou hoki e tino pai ai, kia noho motu kē i te tinana, kia noho ai i te Ariki. <verse eid="2CO 5:8" /><verse number="9" style="v" sid="2CO 5:9" />Koia hoki tātou ka whai nei, ahakoa i konei e noho ana, ahakoa e noho kē ana, kia āhuarekaina mai tātou e ia. <verse eid="2CO 5:9" /><verse number="10" style="v" sid="2CO 5:10" />Kua takoto hoki te tikanga kia kitea tātou katoa ki mua i te nohoanga whakawā o te Karaiti; kia riro mai ai i tēnei, i tēnei, ngā mea i mahia i te tinana, kia rite hoki ki tāna i mahi ai, ahakoa pai, ahakoa kino.<verse eid="2CO 5:10" /></para>
  <para style="s">Te Hoahoatanga ki te Atua i roto i a te Karaiti</para>
  <para style="p">
    <verse number="11" style="v" sid="2CO 5:11" />Nā, ka mātau nei mātou ki te wehi o te Atua, ka kukume mātou i ngā tāngata, otirā, e kitea ana anō mātou e te Atua; ā, e ū ana tōku whakaaro, kua kitea anō mātou e ō koutou hinengaro. <verse eid="2CO 5:11" /><verse number="12" style="v" sid="2CO 5:12" />Ehara i te mea e whakapai ana anō mātou i a mātou ki a koutou, engari e kōrero ana hei hoatu i te take ki a koutou e whakamanamana ai koutou ki a mātou, kia ai ai he mea hei whakautu mā koutou ki te hunga e whakamanamana ana ki tō te kanohi, kāhore ki tō te ngākau. <verse eid="2CO 5:12" /><verse number="13" style="v" sid="2CO 5:13" />Ahakoa hoki pōrangi mātou, hei mea ia mō te Atua; ahakoa rānei tika ō mātou mahara, hei mea mō koutou. <verse eid="2CO 5:13" /><verse number="14" style="v" sid="2CO 5:14" />E akiakina ana hoki mātou e te aroha o te Karaiti; i a mātou e whakaaro ana i tēnei, kotahi i mate mō te katoa, nō reira, he hunga mate te katoa. <verse eid="2CO 5:14" /><verse number="15" style="v" sid="2CO 5:15" />I mate hoki ia mō te katoa, kia kaua ai te hunga e ora ana e ora mō rātou anō ā muri ake nei, engari mō tēnei i mate nei mō rātou, ā, i ara ake anō.<verse eid="2CO 5:15" /></para>
  <para style="p">
    <verse number="16" style="v" sid="2CO 5:16" />Nō reira, ā mua ake nei e kore mātou e mātau ki te tangata, arā, ki tōna kikokiko; āe rā, ahakoa mātau mātou ki a te Karaiti, arā ki tōna kikokiko, otiia e kore mātou e mātau pēnā ki a ia ā mua ake nei. <verse eid="2CO 5:16" /><verse number="17" style="v" sid="2CO 5:17" />Nā, ki te mea kei roto i a te Karaiti tētahi, he mahinga hou ia; kua pahemo ngā mea tawhito, nā, kua hou ngā mea katoa. <verse eid="2CO 5:17" /><verse number="18" style="v" sid="2CO 5:18" />Ko te pūtake ia o ngā mea katoa ko te Atua, i hohou nei i tā tātou rongo ki a ia i runga i a te Karaiti, ā, hōmai ana e ia ki a mātou te minitatanga o te houhanga rongo. <verse eid="2CO 5:18" /><verse number="19" style="v" sid="2CO 5:19" />Arā, i roto te Atua i a te Karaiti e hohou ana i tā te ao rongo ki a ia, kore ake e whakairia ki a rātou ō rātou hē; ā, kua tukua mai ki a mātou te kupu mō te houhanga rongo.<verse eid="2CO 5:19" /></para>
  <para style="p">
    <verse number="20" style="v" sid="2CO 5:20" />Nā, he karere mātou nā te Karaiti, me te mea anō ko te Atua tēnei kei roto i a mātou e karanga ana; ko mātou hei whakakapi mō te Karaiti ki te tohe atu ki a koutou, kia houhia tā koutou rongo ki te Atua. <verse eid="2CO 5:20" /><verse number="21" style="v" sid="2CO 5:21" />Ko ia, kīhai nei i mātau ki te hara, meinga ana hei hara mō tātou, kia meinga ai tātou ko te tika o te Atua i roto i a ia.<verse eid="2CO 5:21" /></para>
  <chapter eid="2CO 5" />
  <chapter number="6" style="c" sid="2CO 6" />
  <para style="p">
    <verse number="1" style="v" sid="2CO 6:1" />Nā, tēnei mātou ōna hoa mahi te tohe atu nei i a koutou, kia kaua e kore hua te rironga mai o te aroha noa o te Atua i a koutou. <verse eid="2CO 6:1" /><verse number="2" style="v" sid="2CO 6:2" />E mea ana hoki ia,</para>
  <para style="q1" vid="2CO 6:2">“Nō te wā manakohanga atu</para>
  <para style="q2" vid="2CO 6:2">i whakarongo ai ahau ki a koe,</para>
  <para style="q1" vid="2CO 6:2">āwhinatia ana hoki koe e ahau</para>
  <para style="q2" vid="2CO 6:2">i te rā o te whakaoranga.”</para>
  <para style="m" vid="2CO 6:2">Nanā, tēnei te wā manakohanga mai; nanā, tēnei te rā o te whakaoranga!<verse eid="2CO 6:2" /></para>
  <para style="p">
    <verse number="3" style="v" sid="2CO 6:3" />E kore hoki e hoatu e mātou tētahi take e hē ai, ahakoa i te aha, kei whakahēngia tā mātou mahi minita; <verse eid="2CO 6:3" /><verse number="4" style="v" sid="2CO 6:4" />engari, i ngā mea katoa e whakakite ana i a mātou, he minita nā te Atua, i runga i te hua o te manawanui, i ngā tūkinotanga, i ngā aituā, i ngā rarunga, <verse eid="2CO 6:4" /><verse number="5" style="v" sid="2CO 6:5" />i ngā whiunga, i ngā hereheretanga, i ngā ngangaretanga, i ngā māuiuitanga, i ngā mataaratanga, i ngā nohoanga pukutanga; <verse eid="2CO 6:5" /><verse number="6" style="v" sid="2CO 6:6" />i runga i te kinokore, i te mātauranga, i te manawanui, i te ngākau ngāwari, i te Wairua Tapu, i te aroha tinihangakore, <verse eid="2CO 6:6" /><verse number="7" style="v" sid="2CO 6:7" />i runga i te kupu o te pono, i te kaha o te Atua, i ngā mea whawhai o te tika ki matau, ki mauī, <verse eid="2CO 6:7" /><verse number="8" style="v" sid="2CO 6:8" />i runga i te korōria, i te hōnorekore, i te kupu kino, i te kupu pai; me te mea he hunga tinihanga, ā, he hunga pono anō. <verse eid="2CO 6:8" /><verse number="9" style="v" sid="2CO 6:9" />Me te mea kāhore e mōhiotia, otiia e mōhiotia nuitia ana; me te mea ka mate, heoi, tēnei anō mātou te ora nei; me te mea e pākia ana, heoi kāhore e whakamatea; <verse eid="2CO 6:9" /><verse number="10" style="v" sid="2CO 6:10" />me te mea e pōuri ana, heoi, e hari tonu ana; me te mea e rawakore ana, heoi, e mea ana i te tokomaha kia whai taonga; me te mea kāhore ā mātou aha, otiia, kei a mātou ngā mea katoa.<verse eid="2CO 6:10" /></para>
  <para style="p">
    <verse number="11" style="v" sid="2CO 6:11" />Tuwhera tonu ō mātou māngai ki a koutou, e ngā Koriniti, kua nui tō mātou ngākau. <verse eid="2CO 6:11" /><verse number="12" style="v" sid="2CO 6:12" />Ehara i te mea nō mātou te kūiti i a koutou, engari, nō ō koutou ngākau te kūiti. <verse eid="2CO 6:12" /><verse number="13" style="v" sid="2CO 6:13" />Nā, hei utu e rite ana, he kupu tēnei nāku ki āku tamariki, kia whakanuia anō hoki koutou.<verse eid="2CO 6:13" /></para>
  <para style="s">He Whakatūpato ki ngā Awe o te Hunga Whakapono kore</para>
  <para style="p">
    <verse number="14" style="v" sid="2CO 6:14" />Kei iokatia kētia koutou ki te hunga whakapono kore. Nō hea hoki te whakahoatanga o te tika rāua ko te tutū? Nō hea hoki te huihuinga tahitanga o te mārama ki te pōuri? <verse eid="2CO 6:14" /><verse number="15" style="v" sid="2CO 6:15" />Ko ēhea mea a te Karaiti i huihuia ki a Periara? Nā tēhea wāhi rānei i huanga ai te tangata whakapono ki te tangata whakapono kore? <verse eid="2CO 6:15" /><verse number="16" style="v" sid="2CO 6:16" />Ā, kei hea he tatanga mō te whare tapu o te Atua ki ngā whakapakoko? He whare tapu hoki koutou nō te Atua ora; ko tā te Atua hoki tēnā i mea ai:</para>
  <para style="q1" vid="2CO 6:16">“Ka noho ahau i roto i a rātou,</para>
  <para style="q2" vid="2CO 6:16">ka hāereere ahau i roto i a rātou;</para>
  <para style="q1" vid="2CO 6:16">ā, ko ahau hei Atua mō rātou,</para>
  <para style="q2" vid="2CO 6:16">ko rātou hoki hei iwi māku.”<verse eid="2CO 6:16" /></para>
  <para style="p">
    <verse number="17" style="v" sid="2CO 6:17" />Mō konei,</para>
  <para style="q1" vid="2CO 6:17">“Puta mai i roto i a rātou,</para>
  <para style="q2" vid="2CO 6:17">kia motu kē, e ai tā te Ariki.</para>
  <para style="q1" vid="2CO 6:17">Kaua hoki e pā ki te mea poke;</para>
  <para style="q2" vid="2CO 6:17">ā, ka riro mai koutou i ahau;<verse eid="2CO 6:17" /></para>
  <para style="q1">
    <verse number="18" style="v" sid="2CO 6:18" />Ko ahau anō hoki hei Matua mō koutou,</para>
  <para style="q2" vid="2CO 6:18">ko koutou hoki hei tama hei tamāhine ki ahau,</para>
  <para style="q2" vid="2CO 6:18">e ai tā te Ariki Kaha Rawa.”<verse eid="2CO 6:18" /></para>
  <chapter eid="2CO 6" />
  <chapter number="7" style="c" sid="2CO 7" />
  <para style="p">
    <verse number="1" style="v" sid="2CO 7:1" />Nā, i a tātou ka whiwhi nei ki ēnei kupu whakaari, e ōku hoa aroha, tahuri tātou ki te horoi atu i a tātou i ngā mea poke katoa o te kikokiko, o te wairua, me te whai anō ki te tino tapu i runga i te wehi ki te Atua.<verse eid="2CO 7:1" /></para>
  <para style="s">Te Hari o Pāora</para>
  <para style="p">
    <verse number="2" style="v" sid="2CO 7:2" />Manako mai ki a mātou; kāhore ā mātou whakahaere hē ki tētahi, kāhore mātou i kukume i tētahi ki te kino, kāhore ā mātou whakapati i ngā taonga a tētahi. <verse eid="2CO 7:2" /><verse number="3" style="v" sid="2CO 7:3" />Ehara tāku kupu nei i te mea hei whakatau hē ki a koutou. Kua mea atu nā hoki ahau, kei ō mātou ngākau koutou mō te mate tahi, mō te ora tahi. <verse eid="2CO 7:3" /><verse number="4" style="v" sid="2CO 7:4" />Nui atu tōku māia ki te kōrero ki a koutou, nui atu tōku whakamanamana mō koutou; kī tonu ahau i te whakamārie, hira ake tōku koa i ō mātou matenga katoa.<verse eid="2CO 7:4" /></para>
  <para style="p">
    <verse number="5" style="v" sid="2CO 7:5" />I tō mātou taenga mai hoki ki Makeronia, kīhai i whai okiokinga tō mātou kikokiko, heoi, mate ana mātou i ngā taha katoa; i waho ko ngā whawhai, i roto ko ngā mataku. <verse eid="2CO 7:5" /><verse number="6" style="v" sid="2CO 7:6" />Otirā, nā te kaiwhakamārie o te hunga e whakaititia ana, arā nā te Atua, nāna mātou i whakamārie, i a Taituha ka tae mai nei; <verse eid="2CO 7:6" /><verse number="7" style="v" sid="2CO 7:7" />ehara i te mea nā tōna taenga mai anake, engari, nā te whakamārietanga anō hoki i whakamārietia ai ia e koutou, i tāna kōrerotanga mai ki a mātou i tō koutou hiahia nui, i tō koutou tangi, i tō koutou ngākau nui ki ahau; ā, ka koa rawa ahau.<verse eid="2CO 7:7" /></para>
  <para style="p">
    <verse number="8" style="v" sid="2CO 7:8" />Ahakoa hoki i whakapōuritia koutou e ahau ki tāku pukapuka, kāhore ahau i te mea e hē ana ahau, ahakoa i mahara pērā i mua rā. Kua kite nei hoki ahau nā taua pukapuka koutou i mea kia pōuri, arā, pōuri potopoto nei. <verse eid="2CO 7:8" /><verse number="9" style="v" sid="2CO 7:9" />E hari ana tēnei ahau, ehara i te mea mō te whakapōuritanga i a koutou, engari, nō te mea i whakapōuritia koutou ā rīpenetā iho. Ko tō koutou pōuri hoki nō tā te Atua, e kore noa iho ai koutou e whai hē i a mātou. <verse eid="2CO 7:9" /><verse number="10" style="v" sid="2CO 7:10" />E meinga ana hoki e tā te Atua pōuri he rīpenetā e ora ai, he rīpenetā kāhore ōna haku; ko tā te pōuri ia o te ao e mahi ai he mate. <verse eid="2CO 7:10" /><verse number="11" style="v" sid="2CO 7:11" />Titiro hoki, ko taua mea nei anō, ko tā te Atua whakapōuritanga i a koutou, nā, tāna mahinga nui i roto i a koutou, āe rā, ngā kupu whakatikatika i a koutou, te riri, te wehi, te hiahia, te ngākau nui, te whakapā riri! I ngā mea katoa kua whakakite nui koutou, kāhore ō koutou hara i tēnei mea.<verse eid="2CO 7:11" /></para>
  <para style="p">
    <verse number="12" style="v" sid="2CO 7:12" />Nō reira, ahakoa i tuhituhi ahau ki a koutou, kāhore ahau i tuhituhi atu mō te tangata nāna te hē, mō te tangata rānei ki a ia nei te hē, engari, kia whakakitea ai ki a koutou i te aroaro o te Atua te nui o tō koutou matapopore ki a mātou. <verse eid="2CO 7:12" /><verse number="13" style="v" sid="2CO 7:13" />Koia mātou i whai mārietanga ai.</para>
  <para style="p" vid="2CO 7:13">Ā, i tō mātou whakamārietanga hira noa ake tō mātou koa i te koa hoki o Taituha, nō te mea kua whakahauoratia tōna wairua e koutou katoa. <verse eid="2CO 7:13" /><verse number="14" style="v" sid="2CO 7:14" />Mehemea hoki ahau i whakamanamana ki a ia ki tētahi mea a koutou, kāhore ahau i meinga kia whakamā; nō te mea i kōrerotia e mātou ngā mea katoa ki a koutou i runga i te pono, waihoki ko tō mātou whakamanamana, i meinga nei e ahau i te aroaro o Taituha, kua kitea he pono. <verse eid="2CO 7:14" /><verse number="15" style="v" sid="2CO 7:15" />Ā, hira ake anō hoki tōna ngākau aroha ki a koutou, i a ia e mahara ana ki te ngohengohe o koutou katoa, ki te wehi me te wiri i manako ai koutou ki a ia. <verse eid="2CO 7:15" /><verse number="16" style="v" sid="2CO 7:16" />E hari ana ahau, nō te mea ka mārama tōku whakaaro ki a koutou ngā mea katoa.<verse eid="2CO 7:16" /></para>
  <chapter eid="2CO 7" />
  <chapter number="8" style="c" sid="2CO 8" />
  <para style="s">Te Ohaoha Karaitiana</para>
  <para style="p">
    <verse number="1" style="v" sid="2CO 8:1" />Nā, he whakarite atu tēnei nā mātou ki a koutou, e ōku tēina, i te aroha noa o te Atua kua hōmai nei ki ngā hāhi o Makeronia; <verse eid="2CO 8:1" /><verse number="2" style="v" sid="2CO 8:2" />ahakoa he nui te whakamātautauranga a ngā mate, whakaputaina nuitia ana mai e te nui o tō rātou koa, i roto i tō rātou tino rawakoretanga, ngā tahua o tā rātou manaaki. <verse eid="2CO 8:2" /><verse number="3" style="v" sid="2CO 8:3" />Ko ahau hei kaiwhakaatu, hihiko tonu rātou ki te tāpae i ngā mea i taea e rātou, āe rā, i ngā mea anō kīhai i taea e rātou; <verse eid="2CO 8:3" /><verse number="4" style="v" sid="2CO 8:4" />me te nui o tā rātou tohe ki a mātou, kia manako mātou ki tēnei aroha noa, kia uru tahi hoki ki te mahi ki te hunga tapu. <verse eid="2CO 8:4" /><verse number="5" style="v" sid="2CO 8:5" />Kīhai hoki rātou i pērā me tā mātou i whakaaro ai, engari i te tuatahi tuku ana rātou i a rātou anō ki te Ariki, ki a mātou hoki i runga i tā te Atua i pai ai. <verse eid="2CO 8:5" /><verse number="6" style="v" sid="2CO 8:6" />Koia mātou i whakahau ai i a Taituha, nāna hoki tēnā mahi i tīmata, māna anō e whakaoti tēnei aroha noa hoki i roto i a koutou. <verse eid="2CO 8:6" /><verse number="7" style="v" sid="2CO 8:7" />Nā, e hua nā i a koutou ngā mea katoa, te whakapono, te whai kupu, te mātauranga, te whakaaro hōhonu, me tō koutou aroha anō ki a mātou, kia hua anō hoki tēnei mahi aroha noa a koutou.<verse eid="2CO 8:7" /></para>
  <para style="p">
    <verse number="8" style="v" sid="2CO 8:8" />Ehara tāku i te kōrero ā-ture, engari he mea i te kakama o ērā atu, hei whakamātautau anō i te pono o tō koutou aroha. <verse eid="2CO 8:8" /><verse number="9" style="v" sid="2CO 8:9" />E mātau ana hoki koutou ki te aroha noa o tō tātou Ariki, o Īhu Karaiti, arā, i a ia e whai taonga ana, whakarawakoretia iho ana ia, he whakaaro ki a koutou, kia whai taonga ai koutou i tōna rawakoretanga.<verse eid="2CO 8:9" /></para>
  <para style="p">
    <verse number="10" style="v" sid="2CO 8:10" />Ā, ka hoatu nei ahau i tōku whakaaro mō tēnei. He mea pai hoki tēnei mō koutou, ko koutou nā te tuatahi ki te tīmata i tērā tau, ehara i te mea ko te mahi anake, engari ko te hiahia anō hoki. <verse eid="2CO 8:10" /><verse number="11" style="v" sid="2CO 8:11" />Nā, ināianei whakaotia hoki te mahi; i hihiko nā te whakaaro i mua, kia whai otinga hoki i roto i tō koutou kaha. <verse eid="2CO 8:11" /><verse number="12" style="v" sid="2CO 8:12" />Ki te mea hoki kei konā te ngākau hihiko, ka whakaaroa ko ngā mea i te tangata, hāunga ngā mea kāhore i a ia.<verse eid="2CO 8:12" /></para>
  <para style="p">
    <verse number="13" style="v" sid="2CO 8:13" />Ehara tāku kōrero i tēnei, kia māmā ai ētahi, ā, ko koutou kia taimaha, <verse eid="2CO 8:13" /><verse number="14" style="v" sid="2CO 8:14" />engari kia taurite; ko ngā mea a koutou i hira i tēnei wā hei mea mō tō rātou hapa, ā, ko ngā mea a rātou e hira hei mea mā koutou ina hapa; kia rite ai. <verse eid="2CO 8:14" /><verse number="15" style="v" sid="2CO 8:15" />Kia pērā me te mea i tuhituhia, “Ko te tangata i nui tāna whakaemi kāhore he tuhene; ko te tangata i nohinohi tāna kīhai i hapa.”<verse eid="2CO 8:15" /></para>
  <para style="s">Ko Taituha me Ōna Hoa</para>
  <para style="p">
    <verse number="16" style="v" sid="2CO 8:16" />Otiia, me whakawhetai atu ki te Atua, nāna nei i hōmai ki roto ki te ngākau o Taituha taua kakama mō koutou. <verse eid="2CO 8:16" /><verse number="17" style="v" sid="2CO 8:17" />I tahuri mai hoki ia ki tā mātou whakahau; he nui nō tōna kakama i hihiko ai ia ki te haere atu ki a koutou. <verse eid="2CO 8:17" /><verse number="18" style="v" sid="2CO 8:18" />Ā, nā mātou i tono tahi atu me ia te teina, kua pakū nei ki ngā hāhi katoa te whakamoemiti ki a ia i roto i te rongopai; <verse eid="2CO 8:18" /><verse number="19" style="v" sid="2CO 8:19" />ā, ehara i te mea ko tērā anake, engari i whiriwhiria anō hoki ia hei hoa haere mō mātou, ki te kawe i tēnei aroha noa e mahia nei e mātou hei whakakorōria mō te Ariki, hei whakakite hoki i tō mātou hihiko.<verse eid="2CO 8:19" /></para>
  <para style="p">
    <verse number="20" style="v" sid="2CO 8:20" />Me te tūpato anō, kei whai kupu tētahi tangata ki a mātou mō ēnei taonga maha e whakahaerea nei e mātou; <verse eid="2CO 8:20" /><verse number="21" style="v" sid="2CO 8:21" />e whakaaro ana hoki mātou ki ngā mea rangatira, ehara i te mea i te aroaro anake o te Ariki, engari i te aroaro anō o ngā tāngata.<verse eid="2CO 8:21" /></para>
  <para style="p">
    <verse number="22" style="v" sid="2CO 8:22" />Ā, kua tonoa atu anō e mātou hei hoa mō rāua tō mātou teina, kua maha nei ō mātou kitenga i tōna uaua i ngā mea maha, heoi nui kē atu tōna uaua ināianei, nā te nui o te ū o tōna whakaaro ki a koutou. <verse eid="2CO 8:22" /><verse number="23" style="v" sid="2CO 8:23" />Ki te ui tētahi mō Taituha ko ia tōku hoa, he hoa mahi nōku ki a koutou; ki te ui rānei mō ō mātou tēina, he karere rātou nā ngā hāhi, he korōria nō te Karaiti. <verse eid="2CO 8:23" /><verse number="24" style="v" sid="2CO 8:24" />Nā, whakakitea e koutou ki a rātou i te aroaro o ngā hāhi te tohu o tō koutou aroha, o tā mātou whakamanamana hoki mō koutou.<verse eid="2CO 8:24" /></para>
  <chapter eid="2CO 8" />
  <chapter number="9" style="c" sid="2CO 9" />
  <para style="s">Āwhinatia te Hunga Rawakore</para>
  <para style="p">
    <verse number="1" style="v" sid="2CO 9:1" />Nā, mō te minitatanga ki te hunga tapu, kāhore noa he tikanga i tuhituhi atu ai ahau ki a koutou. <verse eid="2CO 9:1" /><verse number="2" style="v" sid="2CO 9:2" />E mōhio ana hoki ahau ki tō koutou ngākau hihiko, i whakamanamanatia ai koutou e ahau ki ngā tāngata o Makeronia, arā, ko tā Akāia kua rite noa ake i tērā tau rā anō; ā, he tokomaha o rātou i oho i tō koutou ngākau hihiri. <verse eid="2CO 9:2" /><verse number="3" style="v" sid="2CO 9:3" />Heoi, kua tonoa atu nei e ahau ngā tēina, kei whakakāhoretia tēnei wāhi o tāku whakamanamana ki tā koutou mahi; kia rite ai tā koutou, kia pērā ai me tāku i mea ai. <verse eid="2CO 9:3" /><verse number="4" style="v" sid="2CO 9:4" />Kei tūpono, ka haere atu i ahau ētahi o Makeronia, ā, ka rokohanga atu kāhore anō kia rite noa tā koutou, nā, ko te whakamā mō mātou, e kore mātou e kī mō koutou, i tēnei whakamanamana e kaha nei. <verse eid="2CO 9:4" /><verse number="5" style="v" sid="2CO 9:5" />Koia ahau i whakaaro ai he tika kia whakahaua ngā tēina, kia haere atu rātou i mua ki a koutou, kia wawe te rite i a rātou tēnei manaaki a koutou kua kōrerotia rā, kia noho rite, kia tū-ā-manaaki ai, kei rite ki te mea e manawapātia ana.<verse eid="2CO 9:5" /></para>
  <para style="p">
    <verse number="6" style="v" sid="2CO 9:6" />Ko tāku ia tēnei, he torutoru a tētahi i rui ai, he torutoru anō āna e kokoti ai; ā, ko te mea he maha āna i rui ai, he maha anō āna e kokoti ai. <verse eid="2CO 9:6" /><verse number="7" style="v" sid="2CO 9:7" />Kia rite te mahi a ia tangata ki tāna i whakaaro ai i roto i tōna ngākau; kaua e tū-ā-pōuri, kaua e whakauaua. Ko tā te Atua hoki e aroha ai, ko te tangata ringa māhorahora. <verse eid="2CO 9:7" /><verse number="8" style="v" sid="2CO 9:8" />E taea anō hoki e te Atua te mea kia hira ngā aroha noa katoa ki a koutou; nā, i te mea ka ranea nā ō koutou taonga i ngā mea katoa i ngā wā katoa, kia hira anō ā koutou mahi pai katoa. <verse eid="2CO 9:8" /><verse number="9" style="v" sid="2CO 9:9" />Kia rite ai ki te mea i tuhituhia:</para>
  <para style="q1" vid="2CO 9:9">“Kua tītaritaria e ia, kua hoatu e ia ki te hunga rawakore;</para>
  <para style="q2" vid="2CO 9:9">he pūmau tonu tōna tika ake ake.”<verse eid="2CO 9:9" /></para>
  <para style="m">
    <verse number="10" style="v" sid="2CO 9:10" />Nā, mā te kaihōmai i te purapura ki te kaiwhakatō, i te taro hoki hei kai, e hōmai, e mea kia maha tā koutou e whakatō ai, e whakanui hoki ngā hua o tō koutou tika; <verse eid="2CO 9:10" /><verse number="11" style="v" sid="2CO 9:11" />me te hua anō ō koutou taonga i ngā mea katoa hei ohaoha, e puta ai i a mātou ngā whakawhetai ki te Atua.<verse eid="2CO 9:11" /></para>
  <para style="p">
    <verse number="12" style="v" sid="2CO 9:12" />Nā tēnei mahi hoki e minitatia nei i whiwhi ai te hunga tapu ki ngā mea i kore i a rātou, ā, nā reira anō i hua noa atu ai ngā whakawhetai ki te Atua. <verse eid="2CO 9:12" /><verse number="13" style="v" sid="2CO 9:13" />Nā te mea hoki ka kitea koutou i tēnei mahi minita, ka whakakorōria rātou i te Atua mō koutou kua whakaae nei, kua ngohengohe nei ki te rongopai o te Karaiti, ā, mō tō koutou pono ki ā koutou ohaoha ki a rātou me te katoa; <verse eid="2CO 9:13" /><verse number="14" style="v" sid="2CO 9:14" />i a rātou anō e īnoi ana mō koutou, me te kōingo anō rātou ki a koutou, he whakaaro hoki ki te aroha noa o te Atua ka nui rawa nei ki a koutou. <verse eid="2CO 9:14" /><verse number="15" style="v" sid="2CO 9:15" />Me whakawhetai ki te Atua mō tāna mea hōmai noa, e kore nei e taea te kōrero!<verse eid="2CO 9:15" /></para>
  <chapter eid="2CO 9" />
  <chapter number="10" style="c" sid="2CO 10" />
  <para style="s">Ka Tautīneitia e Pāora Āna Mahi Mihinare</para>
  <para style="p">
    <verse number="1" style="v" sid="2CO 10:1" />Nā, nāku ake, nā Pāora, tēnei tohe ki a koutou nā te tikanga māhaki me te ngākau ngāwari o te Karaiti, he mea iti nei ahau i ahau i konā i roto i a koutou, i tawhiti nei ia e māia ana ki a koutou. <verse eid="2CO 10:1" /><verse number="2" style="v" sid="2CO 10:2" />Āe rā, e tohe ana ahau ki a koutou, kia kaua ahau ina tae atu e mārō ki te whakaputa i te māia, pērā me tāku e mea nei kia māia ki ētahi, e whakaaro nei ki a mātou, ānō ko tā mātou whakahaere nō te kikokiko. <verse eid="2CO 10:2" /><verse number="3" style="v" sid="2CO 10:3" />Nō te mea ahakoa hāereere mātou i roto i te kikokiko, ehara i te kikokiko tā mātou whawhai; <verse eid="2CO 10:3" /><verse number="4" style="v" sid="2CO 10:4" />ehara hoki ngā rākau o tā mātou pakanga i te mea nō te kikokiko, engari he kaha i roto i te Atua hei whakahoro i ngā pā kaha; <verse eid="2CO 10:4" /><verse number="5" style="v" sid="2CO 10:5" />horo ana i a mātou ngā whakaaroaronga me ngā mea ikeike katoa e whakakake ana ki te mātauranga ki te Atua, ā, riro pārau mai ana ngā whakaaro katoa, ka meinga kia ngohengohe ki a te Karaiti; <verse eid="2CO 10:5" /><verse number="6" style="v" sid="2CO 10:6" />me te noho rite anō ki te whakapā riri mō ngā mahi tutū katoa, ina tino ngohengohe rawa koutou.<verse eid="2CO 10:6" /></para>
  <para style="p">
    <verse number="7" style="v" sid="2CO 10:7" />E titiro ana koutou ki ngā mea kei mua i tō koutou mata. Ki te ū te whakaaro o tētahi nō te Karaiti ia, me mahara ia ki tēnei mea anō hoki, nō te Karaiti ia, pēnā anō hoki mātou. <verse eid="2CO 10:7" /><verse number="8" style="v" sid="2CO 10:8" />Ahakoa hoki āhua rahi ake tāku whakamanamana mō ngā tikanga i a mātou nei, nā te Ariki nei i hōmai hei hanga ake i a koutou, ehara i te mea hei tuku i a koutou ki raro, e kore ahau e meinga kia whakamā. <verse eid="2CO 10:8" /><verse number="9" style="v" sid="2CO 10:9" />Kia kaua ahau e meatia e whakawehi ana i a koutou ki āku pukapuka. <verse eid="2CO 10:9" /><verse number="10" style="v" sid="2CO 10:10" />Ko āna pukapuka hoki, e ai ki tā rātou, he taimaha, he kaha; ko tōna tinana ia i a ia i konei he ngoikore, ko tāna kōrero he korekore noa iho. <verse eid="2CO 10:10" /><verse number="11" style="v" sid="2CO 10:11" />Kia mahara taua tū tangata ki tēnei, nā, ko tō mātou āhua i ngā kupu o ngā pukapuka i a mātou e ngaro mai nei, koia anō tō mātou rite ki ngā mahi me i konā mātou.<verse eid="2CO 10:11" /></para>
  <para style="p">
    <verse number="12" style="v" sid="2CO 10:12" />E kore hoki mātou e māia ki te whakauru atu, ki te whakariterite rānei i a mātou ki ētahi e whakapai nei ki a rātou anō. I a rātou ia e mēhua nei i a rātou ki a rātou anō, e whakariterite nei i a rātou ki a rātou anō, kāhore ō rātou mātauranga. <verse eid="2CO 10:12" /><verse number="13" style="v" sid="2CO 10:13" />E kore hoki mātou e whakamanamana ki tua atu i tō mātou mēhua, engari ka rite ki te mēhua o te wāhanga i whakaritea mai e te Atua mā mātou, e tae atu ai ki a koutou rawa. <verse eid="2CO 10:13" /><verse number="14" style="v" sid="2CO 10:14" />Kāhore hoki ā mātou totoro noa atu, e kīia ai kāhore he taenga atu mō mātou ki a koutou. I tae atu nā hoki mātou ki a koutou rawa nā i runga i te rongopai o te Karaiti. <verse eid="2CO 10:14" /><verse number="15" style="v" sid="2CO 10:15" />E kore hoki mātou e whakamanamana ki kō atu i tō mātou mēhua, arā, ki ngā mahi a ētahi atu; engari e ū ana tō mātou whakaaro, ka tupu haere tō koutou whakapono, ka ai koutou hei whakanui i a mātou, e tino rite rawa ai ki tō mātou rūri; <verse eid="2CO 10:15" /><verse number="16" style="v" sid="2CO 10:16" />kia kauwhautia ai te rongopai ki ngā wāhi i kō atu i a koutou, kia kaua hoki e whakamanamana i runga i tō te tangata kē rūri ki ngā mea e noho tata ana ki tō mātou ringa.<verse eid="2CO 10:16" /></para>
  <para style="p">
    <verse number="17" style="v" sid="2CO 10:17" />“Ki te whakamanamana ia tētahi, me whakamanamana ia ki te Ariki.” <verse eid="2CO 10:17" /><verse number="18" style="v" sid="2CO 10:18" />He teka hoki ko te tangata e whakapai ana ki a ia anō ka tikangatia, engari ko tā te Ariki e whakapai ai.<verse eid="2CO 10:18" /></para>
  <chapter eid="2CO 10" />
  <chapter number="11" style="c" sid="2CO 11" />
  <para style="s">Ko Pāora me ngā Āpōtoro Teka</para>
  <para style="p">
    <verse number="1" style="v" sid="2CO 11:1" />Ko tāku e hiahia nei kia āta hanga mai koutou ki ahau, kia iti nei, i ahau e wairangi nei. Āe rā, kia āta hanga mai anō ki ahau. <verse eid="2CO 11:1" /><verse number="2" style="v" sid="2CO 11:2" />Nui atu hoki tōku ngākau ki a koutou, he ngākau nō te Atua. Kua oti hoki koutou te taumau e ahau mā te tāne kotahi, kia tāpaea atu ai hei wāhina kore hē ki a te Karaiti. <verse eid="2CO 11:2" /><verse number="3" style="v" sid="2CO 11:3" />E wehi ana ia ahau, kei pērā me Iwi i whakawaia e te tinihanga o te nākahi, kei kūmea atu ō koutou whakaaro ki te hē, kei mahue te tapatahi o te ngākau ki a te Karaiti. <verse eid="2CO 11:3" /><verse number="4" style="v" sid="2CO 11:4" />Ki te tae atu hoki te tangata, me te kauwhau i tētahi Īhu e rerekē ana i tā mātou i kauwhau ai, ki te whiwhi rānei koutou i tētahi wairua kē atu i tēnā i whiwhi nā koutou, ki tētahi rongopai rānei e rerekē ana i tā koutou i whakaae ai, e tika ana koutou kia āta hanga ki a ia.<verse eid="2CO 11:4" /></para>
  <para style="p">
    <verse number="5" style="v" sid="2CO 11:5" />Ki ahau hoki kāhore rawa ahau i hoki iho i ngā tino āpōtoro. <verse eid="2CO 11:5" /><verse number="6" style="v" sid="2CO 11:6" />Nā, ahakoa tangata ware ahau ki te kōrero, kāhore ia ki te mātauranga; heoi i ngā mea katoa kua tino kitea tēnei i roto i a koutou.<verse eid="2CO 11:6" /></para>
  <para style="p">
    <verse number="7" style="v" sid="2CO 11:7" />I hara oti ahau i ahau i whakaiti rā i ahau kia kake ai koutou, i kauwhau utukore rā i te rongopai o te Atua ki a koutou? <verse eid="2CO 11:7" /><verse number="8" style="v" sid="2CO 11:8" />I pāhuatia e ahau ērā atu hāhi, i tango utu ahau i a rātou kia minita ai ahau ki a koutou. <verse eid="2CO 11:8" /><verse number="9" style="v" sid="2CO 11:9" />Ā, i ahau i a koutou nā, ā, i kore tētahi mea māku, kāhore ahau i taimaha ki tētahi; nā ngā tēina hoki, i tō rātou haerenga mai i Makeronia, i whakawhiwhi ahau ki ngā mea i kore i ahau. I ngā mea katoa hoki i tiaki ahau i ahau kei taimaha iho ki a koutou; inā, ka tiaki pērā anō ahau i ahau. <verse eid="2CO 11:9" /><verse number="10" style="v" sid="2CO 11:10" />I te mea kei ahau te pono o te Karaiti, e kore tēnei whakamanamana āku e āraia e tētahi i ngā wāhi o Akāia. <verse eid="2CO 11:10" /><verse number="11" style="v" sid="2CO 11:11" />Nā te aha? Nā te mea koia kāhore ōku aroha ki a koutou? E mātau ana te Atua.<verse eid="2CO 11:11" /></para>
  <para style="p">
    <verse number="12" style="v" sid="2CO 11:12" />Ko tāku ia e mea nei, e meinga anō e ahau, kia motuhia atu ai e ahau te take a te hunga e hiahia ana ki te take; kia kitea ai rātou i runga i tā rātou e whakamanamana nei e rite tahi ana anō ki a mātou nei. <verse eid="2CO 11:12" /><verse number="13" style="v" sid="2CO 11:13" />He āpōtoro teka hoki ngā pērā, he kaimahi i te tinihanga, e whakaahua ana i a rātou kia rite ki ngā āpōtoro a te Karaiti. <verse eid="2CO 11:13" /><verse number="14" style="v" sid="2CO 11:14" />Ā, ehara i te mea whakamīharo rawa; inā hoki a Hātana, e whakaahua kē ana i a ia hei anahera mō te mārama, <verse eid="2CO 11:14" /><verse number="15" style="v" sid="2CO 11:15" />heoi, ehara i te mea nui ki te whakaahua kē anō āna minita i a rātou kia rite ki ngā minita o te tika; nā, ko tō rātou whakamutunga e rite ki ā rātou mahi.<verse eid="2CO 11:15" /></para>
  <para style="s">Ngā Mamaetanga o Pāora, he Āpōtoro hoki</para>
  <para style="p">
    <verse number="16" style="v" sid="2CO 11:16" />Me kī atu anō e ahau, kaua tētahi e mea he wairangi ahau; ā, ahakoa pēnā, heoi tahuri mai ki ahau, ki te wairangi, kia whakamanamana ai anō ahau, he mea iti nei. <verse eid="2CO 11:16" /><verse number="17" style="v" sid="2CO 11:17" />Ko tāku e kōrero nei, ehara i te kōrero i runga i tā te Ariki, engari me te mea i runga i te wairangi, i tēnei whakamanamana ka kaha nei. <verse eid="2CO 11:17" /><verse number="18" style="v" sid="2CO 11:18" />Nā, ka tokomaha nei e whakamanamana i runga i tō te kikokiko, ka whakamanamana anō hoki ahau. <verse eid="2CO 11:18" /><verse number="19" style="v" sid="2CO 11:19" />E pai ana hoki koutou, e āta hanga ana ki te hunga wairangi, he hunga whakaaro hoki koutou. <verse eid="2CO 11:19" /><verse number="20" style="v" sid="2CO 11:20" />Ka āta hanga hoki koutou ki te whakataurekareka tētahi i a koutou, ki te pau ā koutou mea i tētahi, ki te tangohia e ia hei herehere, ki te whakakake ia, ki te pāhiatia e ia tō koutou mata. <verse eid="2CO 11:20" /><verse number="21" style="v" sid="2CO 11:21" />He kōrero whakaiti tāku, ānō he ngoikore mātou.</para>
  <para style="p" vid="2CO 11:21">Nā, ki te māia tētahi ki tētahi mea; he kōrero wairangi nei tāku, ka māia anō ahau. <verse eid="2CO 11:21" /><verse number="22" style="v" sid="2CO 11:22" />He Hiperu rātou? Ahau anō hoki. Nō Īharaira rātou? Ahau anō hoki. He whānau rātou nā Āperahama? Pērā anō hoki ahau. <verse eid="2CO 11:22" /><verse number="23" style="v" sid="2CO 11:23" />He minita rātou nā te Karaiti? He kōrero pōrangi tāku nei, tērā atu anō tōku; hira atu ōku māuiuitanga, maha noa atu ōku meatanga ki roto ki ngā whare herehere, nui noa atu ōku whiunga, maha atu ōku mate. <verse eid="2CO 11:23" /><verse number="24" style="v" sid="2CO 11:24" />E rima ngā wā i whiua ai ahau e ngā Hūrai, e whā tekau pānga o te whiu, hāunga te kotahi. <verse eid="2CO 11:24" /><verse number="25" style="v" sid="2CO 11:25" />E toru ōku whiunga ki te rākau, kotahi tōku ākinga ki te kōhatu, tuatoru ahau ki te kaipuke pakaru, kotahi ōku pō, kotahi ōku rā i te rire; <verse eid="2CO 11:25" /><verse number="26" style="v" sid="2CO 11:26" />i ngā hāereerenga maha, i ngā oranga noatanga i ngā awa, i ngā oranga noatanga i ngā kaipāhua, i ngā oranga noatanga i ōku whanaunga, i ngā oranga noatanga i ngā tauiwi, i ngā oranga noatanga i te pā, i ngā oranga noatanga i te koraha, i ngā oranga noatanga i te moana, i ngā oranga noatanga i ngā tēina teka. <verse eid="2CO 11:26" /><verse number="27" style="v" sid="2CO 11:27" />Māuiui ana, ngenge ana, he maha ngā mataaratanga, ngā matekaitanga, ngā matewaitanga, he maha ngā wā i nohopuku ai, i mātao ai, i kore ai he kākahu. <verse eid="2CO 11:27" /><verse number="28" style="v" sid="2CO 11:28" />Hei tāpiri mō ngā mea o waho, ko te mea e pēhi nei i ahau i tēnei rā, i tēnei rā, ko te mānukanuka ki ngā hāhi katoa. <verse eid="2CO 11:28" /><verse number="29" style="v" sid="2CO 11:29" />Ko wai te ngoikore ana, ā, kāhore ahau e ngoikore? Ko wai kua tūtuki te waewae, ā, kāhore ahau e pāwerawera?<verse eid="2CO 11:29" /></para>
  <para style="p">
    <verse number="30" style="v" sid="2CO 11:30" />Ki te takoto te tikanga kia whakamanamana ahau, me whakamanamana ahau ki tōku ngoikoretanga. <verse eid="2CO 11:30" /><verse number="31" style="v" sid="2CO 11:31" />E mātau ana te Atua, te Matua o tō tātou Ariki, o Īhu, ko ia nei te whakapaingia ana ake tonu atu, kāhore āku teka. <verse eid="2CO 11:31" /><verse number="32" style="v" sid="2CO 11:32" />I Ramahiku e tiakina ana e te kāwana i raro i a Kīngi Areta te pā o ngā tāngata o Ramahiku, he mea kia hopukina ai ahau. <verse eid="2CO 11:32" /><verse number="33" style="v" sid="2CO 11:33" />Heoi, tukua iho ana ahau i roto i te kete, rā te matapihi, rā te taiepa kōhatu, ā, mawhiti atu ana i roto i ōna ringa.<verse eid="2CO 11:33" /></para>
  <chapter eid="2CO 11" />
  <chapter number="12" style="c" sid="2CO 12" />
  <para style="s">Ngā Putanga me ngā Whakakitenga a te Ariki ki a Pāora</para>
  <para style="p">
    <verse number="1" style="v" sid="2CO 12:1" />Ehara hoki i te pai kia whakamanamana ahau; heoi, me neke atu ahau ki ngā putanga, ki ngā whakakitenga mai a te Ariki. <verse eid="2CO 12:1" /><verse number="2" style="v" sid="2CO 12:2" />E mātau ana ahau ki tētahi tangata i roto i a te Karaiti, ka tekau mā whā ēnei tau, i roto rānei i te tinana, kāhore ahau e mātau; i waho rānei o te tinana, kāhore ahau e mātau; ko te Atua te mātau ana; kāhakina atu ana taua tangata ki te tuatoru rā anō o ngā rangi. <verse eid="2CO 12:2" /><verse number="3" style="v" sid="2CO 12:3" />Heoi, mātau tonu ahau ki taua tangata, i roto rānei i te tinana, i waho rānei o te tinana, kāhore ahau e mātau; ko te Atua te mātau ana; <verse eid="2CO 12:3" /><verse number="4" style="v" sid="2CO 12:4" />kāhakina atu ana ia ki Pararaiha, ā, rongo ana i ngā mea e kore e taea te kōrero, e kore anō e tika kia kōrerotia e te tangata. <verse eid="2CO 12:4" /><verse number="5" style="v" sid="2CO 12:5" />Ka whakamanamana ahau ki taua tangata; otiia, e kore ahau e whakamanamana ki ahau ake, engari ki ōku ngoikoretanga. <verse eid="2CO 12:5" /><verse number="6" style="v" sid="2CO 12:6" />Ki te hiahia hoki ahau kia whakamanamana, e kore ahau e wairangi; ka kōrero tonu ahau i te mea pono. Heoi, ka waiho e ahau, kei nui atu tā tētahi e whakaaro ai ki ahau i tāna e kite nei i ahau, i tāna rānei e rongo ai ki ahau.<verse eid="2CO 12:6" /></para>
  <para style="p">
    <verse number="7" style="v" sid="2CO 12:7" />Nā, i te tino nui rawa o ngā whakakitenga mai, he mea kei kake rawa ake ahau, kua hōmai ki ahau he koikoi i te kikokiko, he anahera nā Hātana hei kuru i ahau, kia kaua ai ahau e kake rawa. <verse eid="2CO 12:7" /><verse number="8" style="v" sid="2CO 12:8" />E toru āku īnoinga ki te Atua mō tēnei mea kia neke atu i ahau. <verse eid="2CO 12:8" /><verse number="9" style="v" sid="2CO 12:9" />Ā, kua mea mai ia ki ahau, “E ranea ana tōku atawhai hei mea mōu; mana tonu hoki tōku kaha i runga i te ngoikore.” Nā, pai rawa atu ki ahau te whakamanamana ki ōku ngoikore, kia ai ai te kaha o te Karaiti hei taupoki mōku. <verse eid="2CO 12:9" /><verse number="10" style="v" sid="2CO 12:10" />Mō reira āhuareka tonu ahau ki ngā ngoikoretanga, ki ngā tūkinotanga, ki ngā aituā, ki ngā whakatoinga, ki ngā rarunga, mō te Karaiti; i ahau hoki e ngoikore ana ko reira ahau kaha ai.<verse eid="2CO 12:10" /></para>
  <para style="s">Te Māharahara o Pāora ki te Hunga Koriniti</para>
  <para style="p">
    <verse number="11" style="v" sid="2CO 12:11" />Nā, kua wairangi ahau! He kaha nō tā koutou ki ahau. I tika kē hoki mā koutou ahau e whakapai; kāhore hoki ahau i hoki iho i ngā tino āpōtoro i te aha, i te aha, ahakoa rā he kāhore noa iho ahau nei. <verse eid="2CO 12:11" /><verse number="12" style="v" sid="2CO 12:12" />He pono i mahia i roto i a koutou ngā tohu o te āpōtoro, pau rawa anō hoki te manawanui, i runga i ngā tohu, i ngā mea whakamīharo, i ngā merekara. <verse eid="2CO 12:12" /><verse number="13" style="v" sid="2CO 12:13" />He aha koia te mea i iti iho ai koutou i ērā atu hāhi, ko tēnei anake pea, ko tōku korenga e taimaha ki a koutou? Whakarērea noatia iho tēnei hē ōku.<verse eid="2CO 12:13" /></para>
  <para style="p">
    <verse number="14" style="v" sid="2CO 12:14" />Nā, ko te tuatoru tēnei o ngā wā ka takatū nei ahau ki te haere atu ki a koutou. E kore anō koutou e pēhia e ahau ki tētahi mea māku; ehara hoki i te mea ko tā koutou tāku e rapu nei, engari ko koutou. Nā, ehara mā ngā tamariki te whakapūranga taonga mā ngā mātua, engari mā ngā mātua mā ngā tamariki. <verse eid="2CO 12:14" /><verse number="15" style="v" sid="2CO 12:15" />Nā, ka tino pai ahau ki te whakapau i āku, kia whakapaua hoki ahau i te meatanga mō ō koutou wairua. Mehemea i hira ake tōku, aroha ki a koutou, e hoki iho rānei te aroha mōku?<verse eid="2CO 12:15" /></para>
  <para style="p">
    <verse number="16" style="v" sid="2CO 12:16" />Heoi rā, kīhai ahau i whakataimaha i a koutou; engari i tōku korokē, hopukina ana koutou e ahau ki te tinihanga. <verse eid="2CO 12:16" /><verse number="17" style="v" sid="2CO 12:17" />I meinga rānei e ahau tētahi o te hunga i tonoa atu e ahau ki a koutou hei whakapati i ā koutou taonga mōku? <verse eid="2CO 12:17" /><verse number="18" style="v" sid="2CO 12:18" />I whakahaua atu e ahau a Taituha, i tonoa atu hoki tētahi teina hei hoa mōna. I whakapati rānei a Taituha i ā koutou taonga mōna? He teka ianei i runga i te wairua kotahi tā māua haere? He teka rānei i haere tahi māua ko aua tapuwae rā anō?<verse eid="2CO 12:18" /></para>
  <para style="p">
    <verse number="19" style="v" sid="2CO 12:19" />Tēnei koutou te mahara nei i ēnei wā katoa he whakatikatika mō mātou tā mātou ki a koutou. I te aroaro o te Atua e kōrero ana mātou i roto i a te Karaiti. Otiia, ko ēnei mea katoa, e ōku hoa aroha, hei pai mō koutou, hei hanga mō te whare. <verse eid="2CO 12:19" /><verse number="20" style="v" sid="2CO 12:20" />E wehi ana hoki ahau, kei rokohanga atu koutou e ahau, ina tae atu, kāhore e rite ki tāku e pai nei, kei kitea hoki ahau e koutou, kāhore e rite ki tā koutou e pai ai. Kei rokohanga atu he whawhai, he hae, he riri, he totohe, he ngautuarā, he kōmuhumuhu, he whakaputa, he tutū; <verse eid="2CO 12:20" /><verse number="21" style="v" sid="2CO 12:21" />kei whakaititia ahau e tōku Atua i ō koutou aroaro, ina tae atu anō ahau, ā, kei tokomaha hoki e tangihia e ahau o te hunga i hara i mua, ā, kāhore anō i rīpenetā mō te poke, mō te moepuku, mō te hiahia taikaha, i mahia nei e rātou.<verse eid="2CO 12:21" /></para>
  <chapter eid="2CO 12" />
  <chapter number="13" style="c" sid="2CO 13" />
  <para style="s">He Whakatūpato, he Mihi Whakamutunga</para>
  <para style="p">
    <verse number="1" style="v" sid="2CO 13:1" />Hei tuatoru tēnei mō ōku haerenga atu ki a koutou. “Mā te māngai o ngā kaiwhakaatu tokorua, tokotoru rānei, ka ū ai ngā kupu katoa.” <verse eid="2CO 13:1" /><verse number="2" style="v" sid="2CO 13:2" />Kua kōrero anō ahau i mua, ka kōrero anō ināianei, pērā i te tuarua o ōku wā i konā, ā, i ahau e ngaro mai nei, ki te hunga i hara i mua, ki ērā katoa anō hoki, nā, ki te tae atu anō ahau, e kore e tohungia e ahau; <verse eid="2CO 13:2" /><verse number="3" style="v" sid="2CO 13:3" />e rapu tohu nā hoki koutou o te Karaiti e kōrero ana i roto i ahau; kāhore nei ia e ngoikore ki a koutou, engari e kaha ana i roto i a koutou. <verse eid="2CO 13:3" /><verse number="4" style="v" sid="2CO 13:4" />I rīpekatia hoki ia i te mea e ngoikore ana, otiia kei te ora ia, nā te kaha o te Atua. He ngoikore hoki mātou i roto i a ia, heoi ka ora tahi anō me ia, he meatanga nā te kaha o te Atua ki a koutou.<verse eid="2CO 13:4" /></para>
  <para style="p">
    <verse number="5" style="v" sid="2CO 13:5" />Whakamātauria iho koutou anō, mehemea rānei koutou kei roto i te whakapono; tirohia iho ō koutou tohu e koutou anō. Tēnā rānei kāhore koutou e mātau ana ki a koutou anō, kei roto i a koutou a Īhu Karaiti? Ki te mea ia ehara koutou i te mea ākiri. <verse eid="2CO 13:5" /><verse number="6" style="v" sid="2CO 13:6" />Otirā, e ū ana tōku whakaaro, e mātau ana anō koutou, ehara mātou i te mea ākiri. <verse eid="2CO 13:6" /><verse number="7" style="v" sid="2CO 13:7" />Nā, ko tā mātou īnoi tēnei ki te Atua, kia kaua koutou e mea i tētahi kino; ehara i te mea mō mātou kia kitea e paingia ana, engari mō koutou kia mahi i te pai, ahakoa ko mātou hei mea ākiri. <verse eid="2CO 13:7" /><verse number="8" style="v" sid="2CO 13:8" />E kore hoki e taea e mātou tētahi mea e hē ai te pono, engari te mea e ū ai te pono. <verse eid="2CO 13:8" /><verse number="9" style="v" sid="2CO 13:9" />E hari ana hoki mātou ina ngoikore mātou, ina kaha koutou. Ko tā mātou hoki tēnei e īnoi nei, ko koutou kia tino tika. <verse eid="2CO 13:9" /><verse number="10" style="v" sid="2CO 13:10" />Koia ahau ka tuhituhi atu nei i ēnei mea, i ahau e ngaro mai nei, kei tae atu ahau ki konā, ka koi tāku i runga i te mana kua tukua mai nei e te Ariki ki ahau hei hanga mō te whare, ehara i te mea hei wāhi.<verse eid="2CO 13:10" /></para>
  <para style="p">
    <verse number="11" style="v" sid="2CO 13:11" />Kāti rā, e ōku tēina, hei konā. Kia tino tika; kia mārie te ngākau; kia kotahi te whakaaro; kia mau te rongo; ā, tērā te Atua o te aroha, o te maunga rongo e noho ki a koutou.<verse eid="2CO 13:11" /></para>
  <para style="p">
    <verse number="12" style="v" sid="2CO 13:12" />Oha atu tētahi ki tētahi, hei te kihi tapu anō. <verse eid="2CO 13:12" /><verse number="13" style="v" sid="2CO 13:13" />Tēnei te hunga tapu katoa te oha atu nei ki a koutou.<verse eid="2CO 13:13" /></para>
  <para style="p">
    <verse number="14" style="v" sid="2CO 13:14" />Kia tau ki a koutou katoa te atawhai o te Ariki, o Īhu Karaiti, me te aroha o te Atua, me te whiwhinga tahitanga ki te Wairua Tapu.<verse eid="2CO 13:14" /></para>
  <chapter eid="2CO 13" />
</usx>