<?xml version="1.0" encoding="utf-8"?>
<usx version="3.0">
  <book code="JDG" style="id">jdg.txt Māori macronized text, extracted 16-05-06</book>
  <para style="h">Kaiwhakariterite</para>
  <para style="toc3">Kwhk</para>
  <para style="mt2">Ko te Pukapuka o ngā</para>
  <para style="mt1">Kaiwhakariterite</para>
  <chapter number="1" style="c" sid="JDG 1" />
  <para style="s">Ka Whawhai a Īharaira i ngā Kanaani Toenga</para>
  <para style="p">
    <verse number="1" style="v" sid="JDG 1:1" />Ā, i muri iho i te matenga o Hohua, nā, ka ui ngā tamariki a Īharaira ki a Ihowā, ka mea, “Ko wai e mātua haere mō mātou ki runga ki ngā Kanaani ki te whawhai ki a rātou?”<verse eid="JDG 1:1" /></para>
  <para style="p">
    <verse number="2" style="v" sid="JDG 1:2" />Nā, ka mea a Ihowā, “Ko Hūrā e haere. Nanā, kua hoatu e ahau te whenua ki tōna ringa.”<verse eid="JDG 1:2" /></para>
  <para style="p">
    <verse number="3" style="v" sid="JDG 1:3" />Nā, ka mea a Hūrā ki a Himiona ki tōna tuakana, “Hoake tāua ki tōku wāhi, kia whawhai ai tāua ki ngā Kanaani; ā, ka haere ai hoki ahau i a koe ki tōu wāhi.” Nā, haere ana rāua ko Himiona.<verse eid="JDG 1:3" /></para>
  <para style="p">
    <verse number="4" style="v" sid="JDG 1:4" />Ā, ko te haerenga atu o Hūrā, ka hōmai e Ihowā ngā Kanaani me ngā Perihi ki ō rātou ringa, ā, patua iho o rātou ki Peheke kotahi tekau mano tāngata. <verse eid="JDG 1:4" /><verse number="5" style="v" sid="JDG 1:5" />I rokohanga anō a Aronipeheke ki Peheke, ā, whawhai ana ki a ia, ā, patua iho ngā Kanaani me ngā Perihi. <verse eid="JDG 1:5" /><verse number="6" style="v" sid="JDG 1:6" />Nā, ka rere a Aronipeheke, ā, whāia ana e rātou, ā, ka mau, nā, tapahia ana ngā koromatua o ōna ringa, o ōna waewae.<verse eid="JDG 1:6" /></para>
  <para style="p">
    <verse number="7" style="v" sid="JDG 1:7" />Nā, ka mea a Aronipeheke, “E whitu tekau ngā kīngi, he mea tapahi ngā koromatua o ō rātou ringa, o ō rātou waewae, i kohi kai i raro i tāku tēpu; ko tāku i mea ai, kua whakahokia mai e te Atua ki ahau.” Nā, ka kawea ia ki Hiruhārama, ā, mate iho ki reira.<verse eid="JDG 1:7" /></para>
  <para style="p">
    <verse number="8" style="v" sid="JDG 1:8" />I tauria hoki a Hiruhārama e ngā tamariki a Hūrā, ā, horo ana i a rātou, patua iho e rātou ki te mata o te hoari, tahuna ake hoki e rātou te pā ki te ahi.<verse eid="JDG 1:8" /></para>
  <para style="p">
    <verse number="9" style="v" sid="JDG 1:9" />Ā muri iho ka haere ki raro ngā tamariki a Hūrā ki te whawhai ki ngā Kanaani i noho i te whenua pukepuke i te tonga, i te mānia. <verse eid="JDG 1:9" /><verse number="10" style="v" sid="JDG 1:10" />Nā, haere ana a Hūrā, whawhai ana ki ngā Kanaani i noho ki Heperona (nā, ko te ingoa o Heperona i mua ko Kiriata Arapa); patua iho e rātou a Hehai, a Ahimana, rātou ko Tāramai.<verse eid="JDG 1:10" /></para>
  <para style="p">
    <verse number="11" style="v" sid="JDG 1:11" />Nā, ka haere atu ia i reira, ka whawhai ki ngā tāngata o Repiri (ā, ko te ingoa o Repiri i mua ko Kiriata Hēpere). <verse eid="JDG 1:11" /><verse number="12" style="v" sid="JDG 1:12" />Nā, ka mea a Karepe, “Ko te tangata e patua ai a Kiriata Hēpere, ā, e horo ai, ka hoatu e ahau tāku tamāhine, a Ākaha hei wahine māna.” <verse eid="JDG 1:12" /><verse number="13" style="v" sid="JDG 1:13" />Nā, ka horo i a Otoniere tama a Kenaha teina o Karepe, ā, hoatu ana e ia tāna tamāhine, a Ākaha hei wahine māna.<verse eid="JDG 1:13" /></para>
  <para style="p">
    <verse number="14" style="v" sid="JDG 1:14" />Ā, nō te taenga atu o taua wahine ki a ia, ka whakakīkī i a ia kia tonoa he māra i tōna pāpā; ā, ka marere iho ia ki raro i tōna kāihe; nā, ka mea a Karepe ki a ia, “He aha tāu?”<verse eid="JDG 1:14" /></para>
  <para style="p">
    <verse number="15" style="v" sid="JDG 1:15" />Nā, ka mea ia ki a ia, “Hōmai he manaakitanga mōku, kei te tonga hoki te whenua i hōmai e koe mōku; hōmai anō hoki ētahi puna wai mōku.” Nā, hoatu ana e Karepe ki a ia ngā puna o runga me ngā puna o raro.<verse eid="JDG 1:15" /></para>
  <para style="p">
    <verse number="16" style="v" sid="JDG 1:16" />Nā, ka haere ngā tamariki a te Keni, a te hungawai o Mohi, i te pā nīkau, rātou ko ngā tamariki a Hūrā, ki te koraha o Hūrā, ki te tonga o Arara, ā, haere ana, noho ana i roto i te iwi.<verse eid="JDG 1:16" /></para>
  <para style="p">
    <verse number="17" style="v" sid="JDG 1:17" />Nā, ka haere a Hūrā rāua ko tōna tuakana ko Himiona, ā, patua iho e rātou ngā Kanaani i noho i Hepata, whakangaromia iho; nā reira i huaina ai te ingoa o taua pā, ko Horema. <verse eid="JDG 1:17" /><verse number="18" style="v" sid="JDG 1:18" />Ā, i riro anō i a Hūrā a Kaha me tōna rohe, a Ahakerono me tōna rohe, a Ekerono me tōna rohe.<verse eid="JDG 1:18" /></para>
  <para style="p">
    <verse number="19" style="v" sid="JDG 1:19" />Ā, i a Hūrā a Ihowā, ā, peia atu ana e ia ngā tāngata o te whenua pukepuke; otiia kīhai i taea e ia te pei ngā tāngata o te mānia; nō te mea he hāriata rino o rātou. <verse eid="JDG 1:19" /><verse number="20" style="v" sid="JDG 1:20" />I hoatu anō e rātou a Heperona ki a Karepe, i pērā me tā Mohi i kōrero ai; ā, peia atu ana e ia i reira ngā tama; tokotoru a Anaka. <verse eid="JDG 1:20" /><verse number="21" style="v" sid="JDG 1:21" />Ko ngā Iepuhi ia i noho ki Hiruhārama, kīhai i peia atu e ngā tamariki a Pineamine, nā, noho ana te Iepuhi i roto i ngā tamariki a Pineamine ki Hiruhārama ā taea noatia tēnei rā.<verse eid="JDG 1:21" /></para>
  <para style="p">
    <verse number="22" style="v" sid="JDG 1:22" />Me te whare anō o Hōhepa, i haere atu ki te whawhai ki Pētēre, ā, i a rātou a Ihowā. <verse eid="JDG 1:22" /><verse number="23" style="v" sid="JDG 1:23" />Ā, i tūteia a Pētēre e te whare o Hōhepa (nā, ko te ingoa o taua pā i mua ko Rutu). <verse eid="JDG 1:23" /><verse number="24" style="v" sid="JDG 1:24" />Nā, ka kitea e ngā kaiwhanga tētahi tangata e puta mai ana i te pā, ā, ka mea ki a ia, “Tēnā, whakaaturia ki a mātou te tomokanga atu ki te pā, ā, ka puta tā mātou koha ki a koe.” <verse eid="JDG 1:24" /><verse number="25" style="v" sid="JDG 1:25" />Kātahi ka whakaaturia e ia ki a rātou te tomokanga atu ki te pā, ā, patua iho e rātou te pā ki te mata o te hoari; ko taua tangata ia rātou ko tōna hapū katoa i tukua atu e rātou. <verse eid="JDG 1:25" /><verse number="26" style="v" sid="JDG 1:26" />Nā, haere ana taua tangata ki te whenua o ngā Hiti, ā, hangā ana tētahi pā e ia, huaina iho te ingoa ko Rutu; ko tōna ingoa anō tēnā ā taea noatia tēnei rā.<verse eid="JDG 1:26" /></para>
  <para style="p">
    <verse number="27" style="v" sid="JDG 1:27" />Otiia kīhai i peia e Mānahi ngā tāngata o Peteheana me ōna pā ririki, o Tānaka me ōna pā ririki, ngā tāngata anō hoki o Roro, o ōna pā ririki, ngā tāngata o Ipireama, o ōna pā ririki, ngā tāngata o Mekiro, o ōna pā ririki heoi ka mea ngā Kanaani kia noho ki taua whenua. <verse eid="JDG 1:27" /><verse number="28" style="v" sid="JDG 1:28" />Ā, nō ka kaha haere a Īharaira, ka meinga e rātou ngā Kanaani hei kaihōmai takoha, kīhai hoki rātou i peia rawatia atu.<verse eid="JDG 1:28" /></para>
  <para style="p">
    <verse number="29" style="v" sid="JDG 1:29" />Kīhai anō hoki a Ēparaima i pei atu i ngā Kanaani i noho ki Kētere; heoi noho ana ngā Kanaani ki Kētere i waenganui i a rātou.<verse eid="JDG 1:29" /></para>
  <para style="p">
    <verse number="30" style="v" sid="JDG 1:30" />Kīhai a Hepurona i pei atu i ngā tāngata o Kitirono; i ngā tāngata anō hoki o Naharoro; heoi ka noho ngā Kanaani i waenganui i a rātou, ā, meinga ana hei kaihōmai takoha.<verse eid="JDG 1:30" /></para>
  <para style="p">
    <verse number="31" style="v" sid="JDG 1:31" />Kīhai a Āhera i pei atu i ngā tāngata o Āko, i ngā tāngata rānei o Hairona, o Aharapa, o Akatipi, o Hērepa, o Apiki, o Rehopo; <verse eid="JDG 1:31" /><verse number="32" style="v" sid="JDG 1:32" />nā, ka noho ngā Āheri ki waenganui o ngā Kanaani, o ngā tāngata whenua; nō te mea kīhai rātou i pei atu i a rātou.<verse eid="JDG 1:32" /></para>
  <para style="p">
    <verse number="33" style="v" sid="JDG 1:33" />Kīhai a Napatari i pei atu i ngā tāngata o Petehemehe, i ngā tāngata hoki o Peteanata; heoi noho ana ia waenganui o ngā Kanaani, o ngā tāngata whenua. Otiia, i meinga ngā tāngata o Petehemehe, o Peteanata hei kaihōmai takoha ki a rātou.<verse eid="JDG 1:33" /></para>
  <para style="p">
    <verse number="34" style="v" sid="JDG 1:34" />Nā, i ākina atu e ngā Amori ngā tamariki a Rāna ki te whenua pukepuke; kīhai hoki rātou i tukua kia heke ki te mānia. <verse eid="JDG 1:34" /><verse number="35" style="v" sid="JDG 1:35" />Heoi, ka mea ngā Amori kia noho ki Maunga Herehe, ki Aitarono, ki Haarapimi; otiia i kaha anō te ringa o te whare o Hōhepa, ā, ka meinga rātou hei kaihōmai takoha. <verse eid="JDG 1:35" /><verse number="36" style="v" sid="JDG 1:36" />Nā, ko te rohe ki ngā Amori kei te pīnakitanga ki Akarapimi; kei te kāmaka, ā, ahu whakarunga.<verse eid="JDG 1:36" /></para>
  <chapter eid="JDG 1" />
  <chapter number="2" style="c" sid="JDG 2" />
  <para style="s">Te Anahera o Ihowā kei Pokimi</para>
  <para style="p">
    <verse number="1" style="v" sid="JDG 2:1" />Nā, ka haere ake te anahera a Ihowā i Kirikara ki Pokimi, ā, ka mea, “Nāku koutou i haere mai ai i Īhipa, nāku hoki koutou i kawe mai ki te whenua i oati ai ahau ki ō koutou mātua. I mea anō ahau, ‘E kore e taka tāku kawenata ki a koutou.’ <verse eid="JDG 2:1" /><verse number="2" style="v" sid="JDG 2:2" />Kaua anō koutou e whakarite kawenata ki ngā tāngata o tēnei whenua; me pakaru e koutou ā rātou āta. Heoi, kīhai nei koutou i rongo ki tōku reo. He aha tēnei mahi a koutou? <verse eid="JDG 2:2" /><verse number="3" style="v" sid="JDG 2:3" />Koia hoki ahau ka mea nei, E kore ahau e pei atu i a rātou i tō koutou aroaro; ā, ka waiho rātou ānō he tātarāmoa ki ō koutou kaokao; ko ō rātou atua hoki hei rore mō koutou.”<verse eid="JDG 2:3" /></para>
  <para style="p">
    <verse number="4" style="v" sid="JDG 2:4" />Ā, nō te kōrerotanga a te anahera a Ihowā i ēnei kupu ki ngā tamariki katoa a Īharaira, ka ara te reo o te iwi, ka tangi. <verse eid="JDG 2:4" /><verse number="5" style="v" sid="JDG 2:5" />Nā, huaina iho e rātou te ingoa o taua wāhi ko Pokimi; i patu whakahere anō hoki rātou mā Ihowā ki reira.<verse eid="JDG 2:5" /></para>
  <para style="s">Te Matenga o Hohua</para>
  <para style="p">
    <verse number="6" style="v" sid="JDG 2:6" />Nā, i tā Hohua tukunga i te iwi kia haere, ka haere ngā tamariki a Īharaira ki tōna wāhi, ki tōna wāhi, ki te tango i te whenua. <verse eid="JDG 2:6" /><verse number="7" style="v" sid="JDG 2:7" />Ā, i mahi te iwi ki a Ihowā i ngā rā katoa o Hohua, i ngā rā katoa anō o ngā kaumātua i roa ake nei ō rātou rā i o Hohua, i kite nei i ngā mahi nunui katoa a Ihowā i meinga e ia mō Īharaira.<verse eid="JDG 2:7" /></para>
  <para style="p">
    <verse number="8" style="v" sid="JDG 2:8" />Nā, ka mate a Hohua tama a Nunu, te pononga a Ihowā, kotahi rau kotahi tekau ōna tau. <verse eid="JDG 2:8" /><verse number="9" style="v" sid="JDG 2:9" />Ā, tanumia iho ia e rātou ki te rohe o tōna wāhi, ki Timinataherehe, ki te whenua pukepuke o Ēparaima, ki te taha ki te raki o Maunga Kāha.<verse eid="JDG 2:9" /></para>
  <para style="p">
    <verse number="10" style="v" sid="JDG 2:10" />Nā, ka kohia anō hoki taua whakatupuranga katoa ki ō rātou mātua; ā, ka ara ake tētahi whakatupuranga kē i muri i a rātou, kīhai nei i mōhio ki a Ihowā, ki ngā mahi anō hoki i mahia e ia mō Īharaira.<verse eid="JDG 2:10" /></para>
  <para style="s">Ka Whakamutu te Iwi o Īharaira ki te Koropiko ki a Ihowā</para>
  <para style="p">
    <verse number="11" style="v" sid="JDG 2:11" />Nā, ka mahi ngā tamariki a Īharaira i te kino i te tirohanga a Ihowā, ka mahi hoki ki ngā Paara. <verse eid="JDG 2:11" /><verse number="12" style="v" sid="JDG 2:12" />Ā, whakarērea ake e rātou a Ihowā, te Atua o ō rātou mātua i whakaputa mai nei i a rātou i te whenua o Īhipa, ā, haere ana ki te whai i ngā atua kē, i ngā atua o ngā iwi i tētahi taha, i tētahi taha o rātou, ā, koropiko ana ki a rātou, nā, ka mea rātou i a Ihowā kia riri. <verse eid="JDG 2:12" /><verse number="13" style="v" sid="JDG 2:13" />Heoi, whakarere ana rātou i a Ihowā, ā, mahi ana ki a Paara, ki te Ahataroto hoki. <verse eid="JDG 2:13" /><verse number="14" style="v" sid="JDG 2:14" />Nā, ka mura te riri o Ihowā ki a Īharaira, ā, tukua ana rātou e ia ki ngā ringa o ngā kaipāhua hei pāhua i a rātou, ā, hokona ana rātou e ia ki te ringa o ō rātou hoariri i tētahi taha, i tētahi taha; kīhai hoki i taea e rātou i muri iho te tū ake i te aroaro o ō rātou hoariri. <verse eid="JDG 2:14" /><verse number="15" style="v" sid="JDG 2:15" />I ō rātou haerenga katoa, i runga i a rātou te ringa o Ihowā mō te kino; i rite hoki ki tā Ihowā i kōrero ai, ki tā Ihowā hoki i oati ai ki a rātou; nā te taea tō rātou raru.<verse eid="JDG 2:15" /></para>
  <para style="p">
    <verse number="16" style="v" sid="JDG 2:16" />I whakaara ake anō a Ihowā i ētahi kaiwhakarite hei whakaora i a rātou i te ringa o ō rātou kaipāhua. <verse eid="JDG 2:16" /><verse number="17" style="v" sid="JDG 2:17" />Heoi, kīhai anō rātou i whakarongo ki ō rātou kaiwhakarite; nā, kei te pūremu, kei te whai ki ngā atua kē, kei te koropiko ki a rātou. Hohoro tonu tō rātou peka kē i te ara i haere ai ō rātou mātua, arā i te whakarongo ki ngā whakahau a Ihowā; kīhai rātou i pērā. <verse eid="JDG 2:17" /><verse number="18" style="v" sid="JDG 2:18" />Ā, i ngā wā i whakaara ake ai a Ihowā i ngā kaiwhakarite mō rātou, nā, i te kaiwhakarite a Ihowā, ā, whakaorangia ake rātou e ia i te ringa o ō rātou hoariri i ngā rā katoa o te kaiwhakarite: i puta kē hoki te whakaaro o Ihowā i a rātou e auē ana i ō rātou kaitūkino, i ō rātou kaiwhakatoi. <verse eid="JDG 2:18" /><verse number="19" style="v" sid="JDG 2:19" />Ā, nō te matenga o te kaiwhakarite, ka hoki rātou ki muri, nui atu tō rātou takanga i tō ō rātou mātua; i haere hoki ki te whai i ngā atua kē, mahi ai ki a rātou, koropiko ai ki a rātou; kīhai i mutu ā rātou mahi, me tā rātou tikanga pakeke.<verse eid="JDG 2:19" /></para>
  <para style="p">
    <verse number="20" style="v" sid="JDG 2:20" />Nā, ka mura te riri o Ihowā ki a Īharaira, ā, ka mea ia, “Nā, kua takahia e tēnei iwi tāku kawenata i whakahaua e ahau ki ō rātou mātua; kīhai anō i rongo ki tōku reo; <verse eid="JDG 2:20" /><verse number="21" style="v" sid="JDG 2:21" />nā, e kore anō ahau e pei atu i tētahi tangata i mua i a rātou o ngā iwi i mahue iho i a Hohua i tōna matenga. <verse eid="JDG 2:21" /><verse number="22" style="v" sid="JDG 2:22" />Kia ai rātou hei whakamātautau māku i a Īharaira, e mau rānei ki te ara o Ihowā haere ai; e rite rānei te mau ki tā ō rātou mātua, kāhore rānei.”<verse eid="JDG 2:22" /></para>
  <para style="p">
    <verse number="23" style="v" sid="JDG 2:23" />Nā, ka waiho ērā iwi e Ihowā, kīhai hoki i hohoro te peia atu; kīhai anō hoki i tukua ki te ringa o Hohua.<verse eid="JDG 2:23" /></para>
  <chapter eid="JDG 2" />
  <chapter number="3" style="c" sid="JDG 3" />
  <para style="s">Ngā Iwi i Toenga i te Whenua</para>
  <para style="p">
    <verse number="1" style="v" sid="JDG 3:1" />Nā, ko ngā iwi ēnei i waiho e Ihowā ko rātou hei whakamātautau i a Īharaira, arā ko ngā mea o Īharaira kīhai i mōhio ki ngā pakanga katoa o Kanaana <verse eid="JDG 3:1" /><verse number="2" style="v" sid="JDG 3:2" />(mō ngā whakatupuranga anō ia o ngā tamariki a Īharaira kia mōhio, kia ako ki te whawhai, arā mō te hunga kīhai i mōhio ki tērā i mua): <verse eid="JDG 3:2" /><verse number="3" style="v" sid="JDG 3:3" />nā, ko ngā rangatira tokorima o ngā Pirihitini, ko ngā Kanaani katoa, ko ngā Haironi rātou ko ngā Hiwi i noho i Maunga Repanōna, i Maunga Paara-Heremona ā tae noa ki te haerenga atu ki Hāmata. <verse eid="JDG 3:3" /><verse number="4" style="v" sid="JDG 3:4" />Ko rātou hei whakamātautau mō Īharaira, kia mōhiotia ai e rongo rānei rātou ki ngā whakahau a Ihowā i whakahaua e ia ki ō rātou mātua, he mea whakapuaki nā Mohi.<verse eid="JDG 3:4" /></para>
  <para style="p">
    <verse number="5" style="v" sid="JDG 3:5" />Nā, ka noho ngā tamariki a Īharaira ki waenganui o ngā Kanaani, o ngā Hiti, o ngā Amori, o ngā Perihi, o ngā Hiwi, o ngā Iepuhi; <verse eid="JDG 3:5" /><verse number="6" style="v" sid="JDG 3:6" />ā, ka tango i ā rātou tamāhine hei wahine mā rātou, ka hoatu hoki i ā rātou tamāhine ki ā rātou tama, ka mahi anō hoki ki ō rātou atua.<verse eid="JDG 3:6" /></para>
  <para style="s">Ko Otoniere</para>
  <para style="p">
    <verse number="7" style="v" sid="JDG 3:7" />Nā, kua mahi ngā tamariki a Īharaira i te kino i te tirohanga o Ihowā, wareware ake ki a Ihowā, ki tō rātou Atua, mahi ana hoki ki ngā Paara, ki te Ahataroto. <verse eid="JDG 3:7" /><verse number="8" style="v" sid="JDG 3:8" />Nā, ka mura te riri o Ihowā ki a Īharaira, ā, hokona atu ana rātou e ia ki te ringa o Kuhanarihataimi kīngi o Mehopotamia. Nā, e waru ngā tau i mahi ai ngā tama a Īharaira ki a Kuhanarihataimi. <verse eid="JDG 3:8" /><verse number="9" style="v" sid="JDG 3:9" />Ā, nō te tangihanga a ngā tamariki a Īharaira ki a Ihowā, ka whakaarahia ake e Ihowā he kaiwhakaora mō ngā tamariki a Īharaira, nāna rātou i whakaora; arā a Otoniere tama a Kenaha teina o Karepe. <verse eid="JDG 3:9" /><verse number="10" style="v" sid="JDG 3:10" />Nā, i tau iho ki runga i a ia te Wairua o Ihowā, ā, i whakawā ia mō Īharaira; i haere hoki ki te whawhai; ā, hōmai ana e Ihowā ki tōna ringa a Kuhanarihataimi kīngi o Mehopotamia; nā, kua kaha tōna ringa ki te whawhai ki a Kuhanarihataimi. <verse eid="JDG 3:10" /><verse number="11" style="v" sid="JDG 3:11" />Ā, e whā tekau ngā tau i okioki ai te whenua i te whawhai. Nā, ka mate a Otoniere, tama a Kenaha.<verse eid="JDG 3:11" /></para>
  <para style="s">Ko Ehuru</para>
  <para style="p">
    <verse number="12" style="v" sid="JDG 3:12" />Nā, ka mahi kino anō ngā tama a Īharaira i te tirohanga a Ihowā, ā, ka whakakahangia e Ihowā a Ekerona kīngi o Moapa ki te whawhai ki a Īharaira, mō rātou i mahi kino i te tirohanga a Ihowā. <verse eid="JDG 3:12" /><verse number="13" style="v" sid="JDG 3:13" />Nā, ka huihuia e ia ki a ia ngā tamariki a Āmona rātou ko Amareke, ā, haere ana, patua ana e ia a Īharaira, ā, tangohia ana e ia te pā nīkau. <verse eid="JDG 3:13" /><verse number="14" style="v" sid="JDG 3:14" />Ā, kotahi tekau mā waru ngā tau i mahi ai ngā tamariki a Īharaira ki a Ekerona, kīngi o Moapa.<verse eid="JDG 3:14" /></para>
  <para style="p">
    <verse number="15" style="v" sid="JDG 3:15" />Nō te tangihanga ia a ngā tama a Īharaira ki a Ihowā, ka whakaarahia ake e Ihowā he kaiwhakaora mō rātou, a Ehuru tama a Kera, he Pineamini, he tangata ringa mauī. Nā, ka hoatu e ngā tama a Īharaira he takoha kia kawea e ia ki a Ekerona kīngi o Moapa. <verse eid="JDG 3:15" /><verse number="16" style="v" sid="JDG 3:16" />Otiia kua oti i a Ehuru tētahi hoari te hanga māna; e rua ōna mata, kotahi whatīanga te roa; nā, ka whītikiria e ia i roto i ōna kākahu ki tōna hūhā matau. <verse eid="JDG 3:16" /><verse number="17" style="v" sid="JDG 3:17" />Nā, ko tāna tukunga i te takoha ki a Ekerona kīngi o Moapa; nā, he tangata tetere rawa a Ekerona. <verse eid="JDG 3:17" /><verse number="18" style="v" sid="JDG 3:18" />Ā, ka mutu tā tērā tuku i te takoha ka tonoa atu e ia te hunga i mauria mai ai te takoha. <verse eid="JDG 3:18" /><verse number="19" style="v" sid="JDG 3:19" />Ko ia tonu ia i hoki whakamuri atu i ngā whakapakoko i Kirikara, ka mea, “He kupu huna tāku ki a koe, e te kīngi.”</para>
  <para style="p" vid="JDG 3:19">Nā, ka mea tērā, “Whakarongoa!” Nā, mawehe atu ana i a ia te hunga katoa e tū ana i tōna taha.<verse eid="JDG 3:19" /></para>
  <para style="p">
    <verse number="20" style="v" sid="JDG 3:20" />Nā, ka haere atu a Ehuru ki a ia; ā, e noho ana ia ko ia anake i tōna rūma raumati. Nā, ka mea a Ehuru, “He kupu nā te Atua tāku ki a koe.” Nā, ka whakatika ia i tōna nohoanga. <verse eid="JDG 3:20" /><verse number="21" style="v" sid="JDG 3:21" />Nā, ka torona e Ehuru tōna ringa mauī, ka mau ki te hoari i tōna hūhā matau, werohia ana ki tōna kōpū. <verse eid="JDG 3:21" /><verse number="22" style="v" sid="JDG 3:22" />Ā, ngoto tahi atu ana te kakau me te mata, ā, tūtakina iho te mata e te ngako, kīhai i unuhia mai te hoari i roto i tōna kōpū, ā, puta atu ana ki muri. <verse eid="JDG 3:22" /><verse number="23" style="v" sid="JDG 3:23" />Nā, ka haere atu a Ehuru nā te whakamahau, ā, tūtakina atu ana e ia ngā tatau o te rūma ki a ia, kīia iho hoki.<verse eid="JDG 3:23" /></para>
  <para style="p">
    <verse number="24" style="v" sid="JDG 3:24" />Ā, i tōna haerenga atu, ka haere mai ngā pononga a tērā, nā, i tō rātou kitenga kua kīia ngā tatau o te rūma, ka mea rātou, “He pono kei te uhi ia i ōna waewae i te rūma raumati.” <verse eid="JDG 3:24" /><verse number="25" style="v" sid="JDG 3:25" />Tatari noa rātou ā ka whakamā; nā, kīhai ia i whakapuare i ngā tatau o te rūma; kātahi rātou ka mau ki te kī, ā, whakapuaretia ana. Nā, ko tō rātou ariki kua hinga ki te whenua, kua mate.<verse eid="JDG 3:25" /></para>
  <para style="p">
    <verse number="26" style="v" sid="JDG 3:26" />Ko Ehuru ia i mawhiti i a rātou e tatari roa ana, ā, kua tae ki tua i ngā whakapakoko, kua mawhiti ki Heirata. <verse eid="JDG 3:26" /><verse number="27" style="v" sid="JDG 3:27" />Ā, nō tōna taenga, ka whakatangihia e ia te tētere ki te whenua maunga o Ēparaima, ā, heke ana ngā tamariki a Īharaira i runga i te maunga hei hoa mōna, ko ia hoki i mua i a rātou.<verse eid="JDG 3:27" /></para>
  <para style="p">
    <verse number="28" style="v" sid="JDG 3:28" />Nā, ka mea ia ki a rātou, “Haere mai i muri i ahau, kua hōmai hoki e Ihowā ngā Moapi, ō koutou hoariri ki ō koutou ringa.” Nā, heke ana rātou i muri i a ia, ā, ka riro mai i a rātou ngā whitinga atu o Horano i ngā Moapi; kīhai hoki i tukua tētahi tangata kia whiti atu. <verse eid="JDG 3:28" /><verse number="29" style="v" sid="JDG 3:29" />Nā, patua iho e rātou ngā Moapi i taua wā, me te mea tekau mano ngā tāngata, te hunga pakari anake, ngā mārohirohi katoa; kīhai hoki tētahi i mawhiti. <verse eid="JDG 3:29" /><verse number="30" style="v" sid="JDG 3:30" />Nā, ka hinga a Moapa i taua rā i te ringa o Īharaira. Ā, e waru tekau ngā tau i okioki ai te whenua i te pakanga.<verse eid="JDG 3:30" /></para>
  <para style="s">Ko Hamakara</para>
  <para style="p">
    <verse number="31" style="v" sid="JDG 3:31" />Ā, i muri i a ia ko Hamakara tama a Anata, ā, patua iho e ia ngā Pirihitini, e ono rau tāngata, ki te wero kau. Nā, ka ora anō a Īharaira i a ia.<verse eid="JDG 3:31" /></para>
  <chapter eid="JDG 3" />
  <chapter number="4" style="c" sid="JDG 4" />
  <para style="s">Ko Tepora rāua ko Paraka</para>
  <para style="p">
    <verse number="1" style="v" sid="JDG 4:1" />Ā, ka mate a Ehuru, ka mahi kino anō ngā tamariki a Īharaira i te tirohanga a Ihowā. <verse eid="JDG 4:1" /><verse number="2" style="v" sid="JDG 4:2" />Nā, ka hokona atu rātou e Ihowā ki te ringa o Iapini kīngi o Kanaana, ko te kīngi hoki ia o Hatoro, ko Hihera hoki te rangatira o tāna ope; i Harohete anō hoki o ngā tauiwi tōna nohoanga. <verse eid="JDG 4:2" /><verse number="3" style="v" sid="JDG 4:3" />Nā, ka tangi ngā tamariki a Īharaira ki a Ihowā; e iwa rau nei hoki ana hāriata rino, ā, e rua tekau ngā tau i tūkinotia rawatia ai e ia ngā tamariki a Īharaira.<verse eid="JDG 4:3" /></para>
  <para style="p">
    <verse number="4" style="v" sid="JDG 4:4" />Ā, ko Tepora poropiti, wahine a Rapiroto, ko ia te kaiwhakarite o Īharaira i taua wā. <verse eid="JDG 4:4" /><verse number="5" style="v" sid="JDG 4:5" />Ā, ko tōna nohoanga kei raro i te nīkau a Tepora i te takiwā o Rama, o Pētēre, i te whenua pukepuke o Ēparaima; nā, ka haere ngā tamariki a Īharaira ki runga, ki a ia kia whakawākia. <verse eid="JDG 4:5" /><verse number="6" style="v" sid="JDG 4:6" />Nā, ka tono tāngata ia hei karanga i a Paraka tama a Apīnoama i Kerehe Napatari, ā, ka mea ki a ia, “Kīhai ianei a Ihowā, te Atua o Īharaira i whakahau: ‘Haere whakatata atu ki Maunga Taporo, mauria hoki hei hoa mōu kia tekau mano tāngata o ngā tamariki a Napatari, o ngā tamariki hoki a Hepurona? <verse eid="JDG 4:6" /><verse number="7" style="v" sid="JDG 4:7" />Ā, māku e kukume atu ki a koe ki te awa, ki Kihona a Hihera rangatira o te ope a Iapini, me ana hāriata, me ōna mano ka hoatu anō hoki e ahau ki tōu ringa.’ ”<verse eid="JDG 4:7" /></para>
  <para style="p">
    <verse number="8" style="v" sid="JDG 4:8" />Nā, ka mea a Paraka ki a ia, “Ki te haere tahi koe i ahau, ka haere ahau; ki te kāhore ia koe e haere tahi i ahau, e kore ahau e haere.”<verse eid="JDG 4:8" /></para>
  <para style="p">
    <verse number="9" style="v" sid="JDG 4:9" />Ā, ka mea ia, “Āe rā, me haere tahi tāua; otiia e kore koe e whai korōria i te ara ka haere nei koe; tā te mea ka hokona atu e Ihowā a Hihera ki roto ki te ringa o te wahine.” Nā, ka whakatika a Tepora, ā, haere tahi ana me Paraka ki Kerehe. <verse eid="JDG 4:9" /><verse number="10" style="v" sid="JDG 4:10" />Kātahi ka kārangarangatia a Hepurona rāua ko Napatari e Paraka ki Kerehe; ā, kotahi tekau mano ngā tāngata i haere i raro i ōna waewae; i haere tahi anō hoki a Tepora i a ia.<verse eid="JDG 4:10" /></para>
  <para style="p">
    <verse number="11" style="v" sid="JDG 4:11" />Nā, kua wehe atu a Hēpere te Keni i roto i ngā Keni, i ngā tamariki anō a Hōpapa hungawai o Mohi; ā tae noa atu tāna whakatūranga tēneti ki te oki i Taananimi, ki tērā i Kerehe.<verse eid="JDG 4:11" /></para>
  <para style="p">
    <verse number="12" style="v" sid="JDG 4:12" />Ā, ka kōrerotia e rātou ki a Hihera, kua riro a Paraka tama a Apīnoama ki runga ki Maunga Taporo; <verse eid="JDG 4:12" /><verse number="13" style="v" sid="JDG 4:13" />ka kārangarangatia e Hihera ana hāriata katoa, e iwa rau, he hāriata rino, me tōna nuinga katoa, i Harohete o ngā tauiwi ki te awa, ki Kihona.<verse eid="JDG 4:13" /></para>
  <para style="p">
    <verse number="14" style="v" sid="JDG 4:14" />Ka mea hoki a Tepora ki a Paraka, “Whakatika, ko te rā hoki tēnei e tukua ai e Ihowā a Hihera ki tōu ringa; kāhore ianei a Ihowā i haere atu i mua i a koe?” Nā, ko te haerenga iho o Paraka i runga i Maunga Taporo, kotahi tekau mano hoki ngā tāngata ki te whai i a ia. <verse eid="JDG 4:14" /><verse number="15" style="v" sid="JDG 4:15" />Ā, meinga ana e Ihowā a Hihera kia whati, me ana hāriata katoa, me tāna ope katoa, i te mata o te hoari i te aroaro o Paraka. Nā, ka marere iho a Hihera i runga i tana hāriata, ā, rere ā-waewae ana. <verse eid="JDG 4:15" /><verse number="16" style="v" sid="JDG 4:16" />Nā, ka whāia ngā hāriata me te ope e Paraka ā tae noa ki Harohete o ngā tauiwi; ā, hinga ana te ope katoa a Hihera i te mata o te hoari; kīhai hoki tētahi i toe.<verse eid="JDG 4:16" /></para>
  <para style="p">
    <verse number="17" style="v" sid="JDG 4:17" />Ko Hihera ia rere ā-waewae ana ki te tēneti o Taere wahine a Hēpere Keni; he rongo mau hoki tā Iapini kīngi o Hatoro rātou ko te whare o Hēpere, o te Keni.<verse eid="JDG 4:17" /></para>
  <para style="p">
    <verse number="18" style="v" sid="JDG 4:18" />Nā, ka puta a Taere ki te whakatau i a Hihera, ka mea ki a ia, “Peka mai, e tōku ariki, peka mai ki ahau; kaua e wehi.” Kātahi ia ka peka atu ki a ia ki te tēneti, ā, ka hīpokina e ia ki te koroka.<verse eid="JDG 4:18" /></para>
  <para style="p">
    <verse number="19" style="v" sid="JDG 4:19" />Ka mea atu ia ki te wahine, “Hōmai koa he wai inu mōku, kia iti nei; e matewai ana hoki ahau.” Kātahi ka wetekina e ia te kōkī waiū, ā, whakainumia ana ia, hīpokina atu ana hoki.<verse eid="JDG 4:19" /></para>
  <para style="p">
    <verse number="20" style="v" sid="JDG 4:20" />Nā, ka mea tērā ki a ia, “E tū ki te kūwaha o te tēneti, ā, ki te haere mai he tangata ki te ui ki a koe, ki te mea, ‘He tangata rānei kei konei?’ Ka mea atu koe, ‘Kāhore.’ ”<verse eid="JDG 4:20" /></para>
  <para style="p">
    <verse number="21" style="v" sid="JDG 4:21" />Kātahi ka tīkina e Taere wahine a Hēpere tētahi titi o te tēneti, ā, ka mau tōna ringa ki te hama, nā, ka haere toropuku atu ki a ia, heoi patua iho e ia te titi ki tōna rahirahinga, ā, ngoto tonu atu ki te whenua; i parangia hoki ia e te moe, i ngenge. Nā, ko tōna hemonga, kua mate.<verse eid="JDG 4:21" /></para>
  <para style="p">
    <verse number="22" style="v" sid="JDG 4:22" />Nā, ko te whāinga a Paraka i a Hihera; ā, ka puta atu a Taere ki te whakatau i a ia, ka mea ki a ia, “Haere mai, ā, māku e whakaatu ki a koe tāu tangata e rapu nā.” Ā, i tōna haerenga atu ki a ia, nā, ko Hihera e takoto ana, kua mate, me te titi i tōna rahirahinga.<verse eid="JDG 4:22" /></para>
  <para style="p">
    <verse number="23" style="v" sid="JDG 4:23" />Heoi, hinga ana a Iapini kīngi o Kanaana i te Atua i taua rā i te aroaro o ngā tamariki a Īharaira. <verse eid="JDG 4:23" /><verse number="24" style="v" sid="JDG 4:24" />Nā, ka kaha haere tonu te ringa o ngā tamariki a Īharaira ki a Iapini kīngi o Kanaana, ā whakangaromia noatia e rātou a Iapini kīngi o Kanaana.<verse eid="JDG 4:24" /></para>
  <chapter eid="JDG 4" />
  <chapter number="5" style="c" sid="JDG 5" />
  <para style="s">Te Waiata a Tepora rāua ko Paraka</para>
  <para style="p">
    <verse number="1" style="v" sid="JDG 5:1" />Nā, ka waiata a Tepora rāua ko Paraka tama a Apīnoama i taua rā, ka mea:<verse eid="JDG 5:1" /></para>
  <para style="q1">
    <verse number="2" style="v" sid="JDG 5:2" />“Whakapaingia a Ihowā mō te takitakinga</para>
  <para style="q2" vid="JDG 5:2">a ngā kaitakitaki o Īharaira,</para>
  <para style="q2" vid="JDG 5:2">mō te hihikotanga mai o te iwi.<verse eid="JDG 5:2" /></para>
  <para style="b" />
  <para style="q1">
    <verse number="3" style="v" sid="JDG 5:3" />“Whakarongo, e ngā kīngi, kia whai taringa, e ngā rangatira;</para>
  <para style="q2" vid="JDG 5:3">māku, āe rā, māku e waiata ki a Ihowā,</para>
  <para style="q2" vid="JDG 5:3">ka hīmene ahau ki a Ihowā, ki te Atua o Īharaira.<verse eid="JDG 5:3" /></para>
  <para style="b" />
  <para style="q1">
    <verse number="4" style="v" sid="JDG 5:4" />“E Ihowā, i tōu putanga atu i Heira,</para>
  <para style="q2" vid="JDG 5:4">i tōu haerenga atu i te pārae i Ēroma,</para>
  <para style="q1" vid="JDG 5:4">i wiri te whenua,</para>
  <para style="q2" vid="JDG 5:4">i māturuturu iho anō ngā rangi;</para>
  <para style="q2" vid="JDG 5:4">i māturuturu iho anō hoki ngā wai o ngā kapua.<verse eid="JDG 5:4" /></para>
  <para style="q1">
    <verse number="5" style="v" sid="JDG 5:5" />I rere ā-wai ngā maunga i te aroaro o Ihowā, ko taua Hinai anō hoki,</para>
  <para style="q2" vid="JDG 5:5">i te aroaro o Ihowā, o te Atua o Īharaira.<verse eid="JDG 5:5" /></para>
  <para style="b" />
  <para style="q1">
    <verse number="6" style="v" sid="JDG 5:6" />“I ngā rā o Hamakara tama a Anata,</para>
  <para style="q2" vid="JDG 5:6">i ngā rā o Taere, i takoto kau ngā huarahi,</para>
  <para style="q2" vid="JDG 5:6">i haere hoki ngā tira haere i ngā ara i tahaki.<verse eid="JDG 5:6" /></para>
  <para style="q1">
    <verse number="7" style="v" sid="JDG 5:7" />I mutu rawa ngā rangatira o Īharaira,</para>
  <para style="q2" vid="JDG 5:7">i kāhore rawa,</para>
  <para style="q1" vid="JDG 5:7">ā, whakatika noa ake ahau, a Tepora,</para>
  <para style="q2" vid="JDG 5:7">whakatika ake ahau, he whaea nō Īharaira.<verse eid="JDG 5:7" /></para>
  <para style="q1">
    <verse number="8" style="v" sid="JDG 5:8" />I whiriwhiria e rātou he atua hou;</para>
  <para style="q2" vid="JDG 5:8">kātahi ka puta he whawhai ki ngā kūwaha.</para>
  <para style="q1" vid="JDG 5:8">I kitea rānei he pukupuku, he tao rānei,</para>
  <para style="q2" vid="JDG 5:8">i roto i ngā mano e whā tekau o Īharaira?<verse eid="JDG 5:8" /></para>
  <para style="q1">
    <verse number="9" style="v" sid="JDG 5:9" />Kei ngā kaiwhakatakoto tikanga o Īharaira tōku ngākau;</para>
  <para style="q2" vid="JDG 5:9">i hihiko rātou ki te tuku i a rātou i roto i te iwi.</para>
  <para style="q2" vid="JDG 5:9">Whakapaingia a Ihowā.<verse eid="JDG 5:9" /></para>
  <para style="b" />
  <para style="q1">
    <verse number="10" style="v" sid="JDG 5:10" />“Kōrerotia, e ngā kaieke kāihe mā,</para>
  <para style="q2" vid="JDG 5:10">e te hunga e noho ana i runga i ngā whāriki utu nui,</para>
  <para style="q2" vid="JDG 5:10">e te hunga e haere ana i te ara.<verse eid="JDG 5:10" /></para>
  <para style="q1">
    <verse number="11" style="v" sid="JDG 5:11" />Mamao noa mai i te reo o ngā kaikōpere,</para>
  <para style="q2" vid="JDG 5:11">i ngā wāhi utuhanga wai,</para>
  <para style="q2" vid="JDG 5:11">ka kōrerotia e rātou i reira ngā mahi tika a Ihowā,</para>
  <para style="q2" vid="JDG 5:11">ngā mahi tika o tāna whakahaere tikanga i roto i a Īharaira.</para>
  <para style="b" vid="JDG 5:11" />
  <para style="q1" vid="JDG 5:11">“Kātahi te iwi o Ihowā</para>
  <para style="q2" vid="JDG 5:11">ka heke ki raro ki ngā kūwaha.<verse eid="JDG 5:11" /></para>
  <para style="q1">
    <verse number="12" style="v" sid="JDG 5:12" />Maranga, maranga, e Tepora!</para>
  <para style="q2" vid="JDG 5:12">Maranga, maranga, whakahuatia he waiata!</para>
  <para style="q1" vid="JDG 5:12">Whakatika, e Paraka, ārahina tāu whakaraunga ki te whakarau,</para>
  <para style="q2" vid="JDG 5:12">e te tama a Apīnoama.<verse eid="JDG 5:12" /></para>
  <para style="b" />
  <para style="q1">
    <verse number="13" style="v" sid="JDG 5:13" />“Kātahi ka haere mai ki raro te mōrehu o ngā rangatira, me te iwi;</para>
  <para style="q2" vid="JDG 5:13">i haere mai hoki a Ihowā ki raro mōku ki te whawhai ki te mea nui.<verse eid="JDG 5:13" /></para>
  <para style="q1">
    <verse number="14" style="v" sid="JDG 5:14" />I puta mai i a Ēparaima te hunga ko tō rātou pakiaka nei kei a Amareke;</para>
  <para style="q2" vid="JDG 5:14">kei muri i a koe, e Pineamine, i roto i ōu iwi;</para>
  <para style="q1" vid="JDG 5:14">i haere mai ngā kaiwhakatakoto tikanga i roto i a Makiri;</para>
  <para style="q2" vid="JDG 5:14">nō roto i a Hepurona ngā kaihāpai i te tokotoko a te kaiwhakahaere;<verse eid="JDG 5:14" /></para>
  <para style="q1">
    <verse number="15" style="v" sid="JDG 5:15" />i a Tepora hoki ngā rangatira o Ihākara;</para>
  <para style="q2" vid="JDG 5:15">he pērā a Ihākara; he pērā hoki a Paraka;</para>
  <para style="q2" vid="JDG 5:15">huaki atu ana rātou i raro i ōna waewae ki te raorao.</para>
  <para style="q1" vid="JDG 5:15">I ngā manga wai o Reupena,</para>
  <para style="q2" vid="JDG 5:15">tērā ngā whakaaroaronga nunui o te ngākau.<verse eid="JDG 5:15" /></para>
  <para style="q1">
    <verse number="16" style="v" sid="JDG 5:16" />He aha koe i noho ai ki ngā taiepa hipi,</para>
  <para style="q2" vid="JDG 5:16">whakarongo ai ki ngā whakatangi mō ngā kāhui?</para>
  <para style="q1" vid="JDG 5:16">I ngā manga wai o Reupena,</para>
  <para style="q2" vid="JDG 5:16">tērā ngā rapurapunga nunui o te ngākau.<verse eid="JDG 5:16" /></para>
  <para style="q1">
    <verse number="17" style="v" sid="JDG 5:17" />I noho a Kireara ki tērā taha o Horano;</para>
  <para style="q2" vid="JDG 5:17">nā, ko Rāna, he aha ia i noho ai i runga i ngā kaipuke?</para>
  <para style="q1" vid="JDG 5:17">Ko Āhera, whakakeke tonu mai i te takutai moana,</para>
  <para style="q2" vid="JDG 5:17">ā, noho ana ia i te taha o ōna manga wai.<verse eid="JDG 5:17" /></para>
  <para style="q1">
    <verse number="18" style="v" sid="JDG 5:18" />Ko Hepurona he iwi i whakahāwea ō rātou tinana ki te mate;</para>
  <para style="q2" vid="JDG 5:18">rāua ko Napatari i ngā wāhi teitei o te pārae.<verse eid="JDG 5:18" /></para>
  <para style="b" />
  <para style="q1">
    <verse number="19" style="v" sid="JDG 5:19" />“I haere mai ngā kīngi, i whawhai,</para>
  <para style="q2" vid="JDG 5:19">nā, ka whawhai ngā kīngi o Kanaana</para>
  <para style="q1" vid="JDG 5:19">ki Tānaka, ki te taha o ngā wai o Mekiro;</para>
  <para style="q2" vid="JDG 5:19">kīhai tētahi moni i riro hei taonga mō i rātou.<verse eid="JDG 5:19" /></para>
  <para style="q1">
    <verse number="20" style="v" sid="JDG 5:20" />I whawhai iho rātou i te rangi;</para>
  <para style="q2" vid="JDG 5:20">i whawhai ngā whetū i ō rātou huarahi ki a Hihera.<verse eid="JDG 5:20" /></para>
  <para style="q1">
    <verse number="21" style="v" sid="JDG 5:21" />I kāhakina atu rātou e te awa, e Kihona,</para>
  <para style="q2" vid="JDG 5:21">e taua awa tawhito, e te awa, e Kihona.</para>
  <para style="q2" vid="JDG 5:21">E tōku wairua, haere tonu i runga i te kaha.<verse eid="JDG 5:21" /></para>
  <para style="q1">
    <verse number="22" style="v" sid="JDG 5:22" />Takatakahi ana i reira ngā pāua o ngā hōiho,</para>
  <para style="q2" vid="JDG 5:22">nā ngā pekenga, nā ngā tūpeketanga a ō rātou mārohirohi.<verse eid="JDG 5:22" /></para>
  <para style="q1">
    <verse number="23" style="v" sid="JDG 5:23" />‘Kangā a Meroho,’ e ai tā te anahera a Ihowā;</para>
  <para style="q2" vid="JDG 5:23">‘kangā kinotia ngā tāngata o reira;</para>
  <para style="q1" vid="JDG 5:23">mō rātou kīhai i haere mai hei āwhina mō Ihowā,</para>
  <para style="q2" vid="JDG 5:23">hei āwhina mō Ihowā ki te whawhai ki te hunga nunui.’<verse eid="JDG 5:23" /></para>
  <para style="b" />
  <para style="q1">
    <verse number="24" style="v" sid="JDG 5:24" />“Kia manaakitia i roto i ngā wāhine a Taere</para>
  <para style="q2" vid="JDG 5:24">wahine a Hēpere Keni;</para>
  <para style="q2" vid="JDG 5:24">kia manaakitia i roto i ngā wāhine o te tēneti.<verse eid="JDG 5:24" /></para>
  <para style="q1">
    <verse number="25" style="v" sid="JDG 5:25" />I tonoa e tuahangata he wai mōna, he waiū tāna i hoatu ai,</para>
  <para style="q2" vid="JDG 5:25">kawea ana e ia he pata i roto i te peihana rangatira.<verse eid="JDG 5:25" /></para>
  <para style="q1">
    <verse number="26" style="v" sid="JDG 5:26" />Totoro atu ana tōna ringa ki te titi</para>
  <para style="q2" vid="JDG 5:26">tōna matau ki te hama a ngā kaimahi;</para>
  <para style="q1" vid="JDG 5:26">hama iho e ia a Hihera,</para>
  <para style="q2" vid="JDG 5:26">ākina iho tōna pane;</para>
  <para style="q2" vid="JDG 5:26">titia iho hoki e ia tōna rahirahinga ā puta rawa.<verse eid="JDG 5:26" /></para>
  <para style="q1">
    <verse number="27" style="v" sid="JDG 5:27" />Kūpapa ana ia ki ōna waewae,</para>
  <para style="q2" vid="JDG 5:27">hinga ana, takoto ana;</para>
  <para style="q1" vid="JDG 5:27">i kūpapa ia, i hinga, ki ōna waewae;</para>
  <para style="q2" vid="JDG 5:27">ko te wāhi i kūpapa ai ia,</para>
  <para style="q2" vid="JDG 5:27">hinga ana ia i reira, mate rawa.<verse eid="JDG 5:27" /></para>
  <para style="b" />
  <para style="q1">
    <verse number="28" style="v" sid="JDG 5:28" />“I titiro mai te whaea o Hihera i te matapihi,</para>
  <para style="q2" vid="JDG 5:28">i karanga hoki i te wini whakakahokaho,</para>
  <para style="q1" vid="JDG 5:28">‘Nā te aha i roa ai te haere mai o tana hāriata?</para>
  <para style="q2" vid="JDG 5:28">Nā te aha i pūhoi ai ngā wīra o ana hāriata?’<verse eid="JDG 5:28" /></para>
  <para style="q1">
    <verse number="29" style="v" sid="JDG 5:29" />Ka utua e ngā mea mōhio o āna wāhine rangatira;</para>
  <para style="q2" vid="JDG 5:29">āe, ko ia anō hei whakahoki ake i te kupu ki a ia anō,<verse eid="JDG 5:29" /></para>
  <para style="q1">
    <verse number="30" style="v" sid="JDG 5:30" />‘Kāhore rānei rātou i tūpono atu, i wehewehe i ngā taonga?</para>
  <para style="q2" vid="JDG 5:30">He kōtiro, tokorua ngā kōtiro ki tērā, ki tērā;</para>
  <para style="q1" vid="JDG 5:30">he taonga kōtingotingo tō Hihera,</para>
  <para style="q2" vid="JDG 5:30">he taonga kōtingotingo, he mea whatu ki te ngira,</para>
  <para style="q2" vid="JDG 5:30">he mea kōtingotingo, he mea whatu ki te ngira i tētahi taha, i tētahi taha,</para>
  <para style="q2" vid="JDG 5:30">mō ngā kakī o te hunga i te taonga parakete?’<verse eid="JDG 5:30" /></para>
  <para style="b" />
  <para style="q1">
    <verse number="31" style="v" sid="JDG 5:31" />“Kia pēnā te whakangaromanga o ōu hoariri katoa, e Ihowā.</para>
  <para style="q2" vid="JDG 5:31">Kia rite ia te hunga e aroha ana ki a ia ki te rā</para>
  <para style="q2" vid="JDG 5:31">i tōna putanga kaha mai.”</para>
  <para style="b" vid="JDG 5:31" />
  <para style="p" vid="JDG 5:31">Nā, e whā tekau ngā tau i okioki ai te whenua.<verse eid="JDG 5:31" /></para>
  <chapter eid="JDG 5" />
  <chapter number="6" style="c" sid="JDG 6" />
  <para style="s">Te Whakawhiunga nā ngā Miriana</para>
  <para style="p">
    <verse number="1" style="v" sid="JDG 6:1" />Nā, ka mahi kino ngā tamariki a Īharaira i te tirohanga a Ihowā, ā, tukua ana rātou e Ihowā ki te ringa o Miriana e whitu ngā tau. <verse eid="JDG 6:1" /><verse number="2" style="v" sid="JDG 6:2" />Ā, nui atu te kaha o te ringa o Miriana i tō Īharaira; ā, nā Miriana i hangā ai e ngā tamariki a Īharaira ngā rua i ngā maunga mō rātou, me ngā ana, me ngā pā taiepa. <verse eid="JDG 6:2" /><verse number="3" style="v" sid="JDG 6:3" />Nā, ka oti te mahi whakatō a Īharaira, ka haere ake ngā Miriani rātou ko ngā Amareki, me ngā tāngata o te rāwhiti; ka haere ake ki te whakaeke i a rātou. <verse eid="JDG 6:3" /><verse number="4" style="v" sid="JDG 6:4" />Whakapaea iho e rātou, ā, mōtī ake i a rātou ngā hua o te whenua, ā tae noa koe ki Kaha, kīhai hoki i mahue tētahi oranga mō Īharaira, kāhore he hipi, he kau, he kāihe rānei. <verse eid="JDG 6:4" /><verse number="5" style="v" sid="JDG 6:5" />I whakaeke mai hoki rātou me ā rātou kararehe, i haere mai me ō rātou tēneti; koia anō kei ngā māwhitiwhiti te maha; e kore hoki e taea te tatau rātou me ā rātou kāmera. Nā, haere mai ana rātou ki te whenua whakangaro ai. <verse eid="JDG 6:5" /><verse number="6" style="v" sid="JDG 6:6" />Nā, kua rawakore noa iho a Īharaira i a Miriana; ā, ka tangi ngā tamariki a Īharaira ki a Ihowā.<verse eid="JDG 6:6" /></para>
  <para style="p">
    <verse number="7" style="v" sid="JDG 6:7" />Ā, nō te tangihanga o ngā tamariki a Īharaira ki a Ihowā i te mahi a Miriana, <verse eid="JDG 6:7" /><verse number="8" style="v" sid="JDG 6:8" />ka tono tangata a Ihowā ki ngā tamariki a Īharaira, he poropiti, hei mea ki a rātou, “Ko te kupu tēnei a Ihowā, a te Atua o Īharaira: Nāku koutou i kawe mai ki runga nei i Īhipa, nāku hoki koutou i whakaputa mai i te whare pononga; <verse eid="JDG 6:8" /><verse number="9" style="v" sid="JDG 6:9" />nāku koutou i whakaora i te ringa o ngā Īhipiana, i te ringa hoki o ō koutou kaitūkino katoa; ā, peia atu ana rātou e ahau i tō koutou aroaro, hoatu ana hoki e ahau tō rātou whenua ki a koutou. <verse eid="JDG 6:9" /><verse number="10" style="v" sid="JDG 6:10" />I mea anō ahau ki a koutou, ‘Ko Ihowā ahau, ko tō koutou Atua; kaua e wehingia ngā atua o ngā Amori nō rātou nei te whenua e noho nā koutou.’ Heoi, kāhore koutou i rongo ki tōku reo.”<verse eid="JDG 6:10" /></para>
  <para style="s">Te Karanga a Kiriona</para>
  <para style="p">
    <verse number="11" style="v" sid="JDG 6:11" />Nā, ka haere mai te anahera a Ihowā, ā, noho ana i raro i tētahi oki i Opora, he rākau nā Ioaha Apiēteri; i te patu wīti hoki tāna tama, a Kiriona ki te poka wāina, he mea kia toe ai i ngā Miriani. <verse eid="JDG 6:11" /><verse number="12" style="v" sid="JDG 6:12" />Nā, ka puta te anahera a Ihowā ki a ia, ka mea ki a ia, “Kei a koe a Ihowā, e te tangata mārohirohi.”<verse eid="JDG 6:12" /></para>
  <para style="p">
    <verse number="13" style="v" sid="JDG 6:13" />Nā, ka mea a Kiriona ki a ia, “Auē, e tōku Ariki, me i a mātou a Ihowā, nā te aha i pono mai ai ki a mātou ēnei mea katoa? Kei hea hoki āna merekara i kōrero mai ai ō mātou mātua ki a mātou, i mea ai, ‘Kāhore ianei a Ihowā i kawe mai i a tātou i Īhipa?’ Nā, kua whakarere nei a Ihowā i a mātou, kua tukua anō mātou ki te ringa o Miriana.”<verse eid="JDG 6:13" /></para>
  <para style="p">
    <verse number="14" style="v" sid="JDG 6:14" />Nā, ka tahuri atu a Ihowā ki a ia, ka mea, “Haere i runga i tēnei kaha ōu, whakaorangia hoki a Īharaira i te ringa o Miriana; kāhore ianei ahau i tono i a koe?”<verse eid="JDG 6:14" /></para>
  <para style="p">
    <verse number="15" style="v" sid="JDG 6:15" />Nā, ka mea tērā ki a ia, “Auē, e tōku Ariki, mā te aha ahau e whakaora ai i a Īharaira? Titiro, nōku te hapū rawakore i roto i a Mānahi, ko te iti rawa hoki ahau i roto i te whare o tōku pāpā.”<verse eid="JDG 6:15" /></para>
  <para style="p">
    <verse number="16" style="v" sid="JDG 6:16" />Nā, ka mea a Ihowā ki a ia, “Ko ahau rā hei hoa mōu; ā, ka patua e koe ngā Miriani, me te mea he tangata kotahi.”<verse eid="JDG 6:16" /></para>
  <para style="p">
    <verse number="17" style="v" sid="JDG 6:17" />Anō rā ko ia ki a ia, “Nā ki te mea kua manakohia ahau e koe, tēnā rā, whakaaturia mai he tohu ki ahau ko koe tēnei e kōrero mai nei ki ahau. <verse eid="JDG 6:17" /><verse number="18" style="v" sid="JDG 6:18" />Kaua rā e haere atu i konei, kia tae mai rā anō ahau ki a koe ki te kawe mai i tāku whakahere, kia whakatakotoria rā anō e ahau ki tōu aroaro.”</para>
  <para style="p" vid="JDG 6:18">Nā, ko tāna meatanga, “Ka noho ahau, kia hoki mai rā anō koe.”<verse eid="JDG 6:18" /></para>
  <para style="p">
    <verse number="19" style="v" sid="JDG 6:19" />Kātahi ka haere a Kiriona ki roto, ā, takā ana e ia tētahi kūao koati, me tētahi epa parāoa hei keke rēwenakore. Ko te kikokiko i whaowhina e ia ki te kete, ko te hupa i ringihia ki te pāta, nā, kawea ana ki waho, ki a ia ki raro i te oki; ā, tāpaea atu ana ki a ia.<verse eid="JDG 6:19" /></para>
  <para style="p">
    <verse number="20" style="v" sid="JDG 6:20" />Nā, ka mea te anahera a te Atua ki a ia, “Tangohia te kikokiko me ngā keke rēwenakore, ka whakatakoto ai ki runga ki tēnei kāmaka, ka riringi ai hoki i te hupa.” Nā pērā ana ia. <verse eid="JDG 6:20" /><verse number="21" style="v" sid="JDG 6:21" />Kātahi ka whātorona atu e te anahera a Ihowā te pito o te tokotoko i tōna ringa, ā, pā ana ki te kikokiko, ki ngā keke rēwenakore. Nā, ko te putanga ake o te ahi i roto i te kāmaka, pau ake te kikokiko me ngā keke rēwenakore. Nā, kua riro atu te anahera a Ihowā i tāna tirohanga. <verse eid="JDG 6:21" /><verse number="22" style="v" sid="JDG 6:22" />Ā, nō te kitenga o Kiriona ko te anahera ia a Ihowā, ka mea a Kiriona, “Auē, e te Ariki, e Ihowā mōku hoki i kite i te anahera a Ihowā, he kanohi, he kanohi.”<verse eid="JDG 6:22" /></para>
  <para style="p">
    <verse number="23" style="v" sid="JDG 6:23" />Nā, ka mea a Ihowā ki a ia, “Kia tau te rangimārie ki a koe; kaua e wehi. E kore koe e mate.”<verse eid="JDG 6:23" /></para>
  <para style="p">
    <verse number="24" style="v" sid="JDG 6:24" />Nā, ka hangā e Kiriona tētahi āta mā Ihowā ki reira, ā, huaina iho e ia ko Ihowāharomo. Kei Opora o ngā Apiēteri nā anō taua mea ā taea noatia tēnei rā.<verse eid="JDG 6:24" /></para>
  <para style="p">
    <verse number="25" style="v" sid="JDG 6:25" />Ā, i taua pō anō ka mea a Ihowā ki a ia, “Tīkina te pūru a tōu pāpā, arā te rua o ngā pūru, e whitu nei ōna tau, ka wāwāhi ai i te āta a Paara, i tērā a tōu pāpā; me tua hoki te motu nehenehe i tōna taha. <verse eid="JDG 6:25" /><verse number="26" style="v" sid="JDG 6:26" />Me hanga hoki ki tōna tikanga anō he āta mā Ihowā mā tōu Atua ki runga ki tēnei kāmaka, ka mau ai ki te tuarua o ngā pūru, ka whakaeke hei tahunga tinana ki runga ki ngā rākau o te nehenehe e tuaina e koe.”<verse eid="JDG 6:26" /></para>
  <para style="p">
    <verse number="27" style="v" sid="JDG 6:27" />Nā, ka tango a Kiriona i ētahi tāngata kotahi tekau nō āna pononga, ā, rite tonu tāna i mea ai ki tā Ihowā i kōrero ai ki a ia. Nā, i wehi ia i te whare o tōna pāpā, i ngā tāngata anō hoki o te pā, i kore ai e meatia e ia i te awatea; koia i meatia ai e ia i te pō.<verse eid="JDG 6:27" /></para>
  <para style="s">Te Wāhia iho o te Āta o Paara e Kiriona</para>
  <para style="p">
    <verse number="28" style="v" sid="JDG 6:28" />Nā, i te marangatanga ake o ngā tāngata o te pā i te ata, rere kua wāhia iho te āta a Paara, kua oti te motu nehenehe i tōna taha te tua, kua oti hoki te tuarua o ngā pūru te whakaeke ki te āta i hangā rā.<verse eid="JDG 6:28" /></para>
  <para style="p">
    <verse number="29" style="v" sid="JDG 6:29" />Nā, ka mea tētahi ki tētahi, “Nā wai tēnei mahi?”</para>
  <para style="p" vid="JDG 6:29">Ā, ka rapu rātou, ka ui, nā, ka kōrerotia, “I meatia tēnei e Kiriona tama a Ioaha.”<verse eid="JDG 6:29" /></para>
  <para style="p">
    <verse number="30" style="v" sid="JDG 6:30" />Nā, ka mea ngā tāngata o te pā ki a Ioaha, “Whakaputaina mai tāu tama ki waho, kia whakamatea; mōna i wāhi i te āta a Paara, i tua hoki i te nehenehe i tōna taha.”<verse eid="JDG 6:30" /></para>
  <para style="p">
    <verse number="31" style="v" sid="JDG 6:31" />Nā, ka mea a Ioaha ki te hunga katoa e tū mai ana ki a ia, “Ko koutou rānei hei tohe i tā Paara? Ko koutou rānei hei whakaora i a ia? Ki te tohe tētahi mōna, me whakamate ia i te ata nei anō. Ki te mea he atua ia, māna anō ia e tohe mō tāna āta kua wāhia nei.” <verse eid="JDG 6:31" /><verse number="32" style="v" sid="JDG 6:32" />Nā, huaina iho ia e ia i taua rā, ko Ierupāra; i mea hoki, “Mā Paara anō e tohe ki a ia mō tāna āta kua wāhia nei.”<verse eid="JDG 6:32" /></para>
  <para style="p">
    <verse number="33" style="v" sid="JDG 6:33" />Nā, ka huihui tahi ngā Miriani katoa rātou ko ngā Amareki, ko ngā tāngata o te rāwhiti, ā, ka whiti, ka noho hoki ki te raorao o Ietereere. <verse eid="JDG 6:33" /><verse number="34" style="v" sid="JDG 6:34" />Nā, kua tau te Wairua o Ihowā ki runga ki a Kiriona, ā, whakatangihia ana e ia te tētere; ā, huihuia ana a Apiētere ki te aru i a ia. <verse eid="JDG 6:34" /><verse number="35" style="v" sid="JDG 6:35" />I tono karere anō ia puta noa i a Mānahi, ā, ka huihuia anō rātou ki a ia. I tono karere anō ia ki a Āhera, ki a Hepurona, ki a Napatari; ā, ka haere ake rātou ki te whakatau i a rātou.<verse eid="JDG 6:35" /></para>
  <para style="s">Te Tohu o te Huruhuru Hipi</para>
  <para style="p">
    <verse number="36" style="v" sid="JDG 6:36" />Nā, ka mea a Kiriona ki te Atua, “Ki te mea nōku te ringa e whakaorangia ai e koe a Īharaira, pērā me tāu i kōrero mai rā, <verse eid="JDG 6:36" /><verse number="37" style="v" sid="JDG 6:37" />nā, ka waiho e ahau te huruhuru hipi ki runga ki te patunga wīti; ā, ki te mea kei te huruhuru anake te tōmairangi, ā, he maroke a runga katoa o te whenua, kātahi ahau ka mōhio nōku te ringa e whakaorangia ai e koe a Īharaira, ka rite anō ki tāu i kōrero rā.” <verse eid="JDG 6:37" /><verse number="38" style="v" sid="JDG 6:38" />Ā, pērā tonu. I maranga wawe hoki ia i te ata, ā, ka romia e ia te huruhuru, ā, tauia ana te tōmairangi i roto i te huruhuru, kī tonu te peihana i te wai.<verse eid="JDG 6:38" /></para>
  <para style="p">
    <verse number="39" style="v" sid="JDG 6:39" />I mea anō a Kiriona ki te Atua, “Kei mura tōu riri ki ahau, ā, heoi anō he kōrero māku ko tēnei; tēnā, kia kotahi ake whakamātau māku i te huruhuru, ā, ka kāti. Kia maroke ko te huruhuru anake, ā, kia whai tōmairangi a runga i te whenua katoa.” <verse eid="JDG 6:39" /><verse number="40" style="v" sid="JDG 6:40" />Ā, i pērātia e te Atua i taua pō; ko te huruhuru anake i maroke, ā, he tōmairangi i te whenua katoa.<verse eid="JDG 6:40" /></para>
  <chapter eid="JDG 6" />
  <chapter number="7" style="c" sid="JDG 7" />
  <para style="s">Te Patua a ngā Miriani e Kiriona</para>
  <para style="p">
    <verse number="1" style="v" sid="JDG 7:1" />Nā, ka maranga wawe a Ierupāra, arā a Kiriona, rātou ko tōna nuinga katoa, ā, noho ana i te puna o Haroro; ā, i te taha ki te raki o rātou te puni o Miriana, i te puke o More, i te raorao.<verse eid="JDG 7:1" /></para>
  <para style="p">
    <verse number="2" style="v" sid="JDG 7:2" />Nā, ka mea a Ihowā ki a Kiriona, “He nui rawa te iwi i a koe nei hei hoatutanga māku i ngā Miriani ki ō rātou ringa, kei whakapehapeha a Īharaira ki ahau, kei mea, ‘Nā tōku ringa ake ahau i whakaora.’ <verse eid="JDG 7:2" /><verse number="3" style="v" sid="JDG 7:3" />Nā, tēnā, karanga ki ngā taringa o te iwi, mea atu, ‘Ki te wehi, ki te pāwera tētahi, hoki atu, hohoro te haere atu i Maunga Kireara.’ ” Nā, e rua tekau mā rua mano o te iwi i hoki; ā, mahue iho, kotahi tekau mano.<verse eid="JDG 7:3" /></para>
  <para style="p">
    <verse number="4" style="v" sid="JDG 7:4" />I mea anō a Ihowā ki a Kiriona, “He nui rawa anō te iwi nā; kawea rātou ki raro, ki te wai, ā, ko ahau hei kaiwhakamātautau māu i a rātou ki reira; ā, ko tāku e mea ai ki a koe, ‘Me haere tahi tēnei i a koe; ko ia e haere tahi i a koe,’ ā, ko tāku e mea ai ki a koe, ‘E kore tēnei e haere tahi i a koe,’ kaua tēnā e haere.”<verse eid="JDG 7:4" /></para>
  <para style="p">
    <verse number="5" style="v" sid="JDG 7:5" />Nā, ko tāna kawenga i te iwi ki raro, ki te wai, ā, ka mea a Ihowā ki a Kiriona, “Ko te hunga katoa e mitikia ai te wai ki ō rātou arero, pērā me te kurī e miti nei, me whakatū rātou ki tahaki me te hunga katoa anō e tūturi ana ki te inu.” <verse eid="JDG 7:5" /><verse number="6" style="v" sid="JDG 7:6" />Ā, ko te tokomaha o te hunga i mitimiti, me te pā anō o ō rātou ringa ki ō rātou māngai, e toru rau tāngata; i tūturi ia te nuinga katoa o te iwi ki te inu i te wai.<verse eid="JDG 7:6" /></para>
  <para style="p">
    <verse number="7" style="v" sid="JDG 7:7" />Nā, ka mea a Ihowā ki a Kiriona, “Mā ngā rau tāngata e toru i mitimiti rā e whakaora ai ahau i a koutou, e hoatu ai hoki ngā Miriani ki tōu ringa, ā, kia haere te iwi katoa tērā, tērā, ki tōna wāhi.” <verse eid="JDG 7:7" /><verse number="8" style="v" sid="JDG 7:8" />Nā, ka mauria e te iwi he ō ki ō rātou ringa, me ā rātou tētere; ko te nuinga ia o Īharaira i tonoa e ia ki tōna tēneti, ki tōna tēneti, ā, puritia ana aua tāngata e toru rā.</para>
  <para style="p" vid="JDG 7:8">Nā, i raro i a ia te puni o Miriana, i te raorao. <verse eid="JDG 7:8" /><verse number="9" style="v" sid="JDG 7:9" />Nā, i taua pō anō ka mea a Ihowā ki a ia, “Whakatika, haere ki raro, ki te puni rā, kua hoatu hoki e ahau ki tōu ringa. <verse eid="JDG 7:9" /><verse number="10" style="v" sid="JDG 7:10" />Ā, ki te wehi koe ki te haere ki raro, haere kōrua ko Pura, ko tāu tangata, ki raro ki te puni. <verse eid="JDG 7:10" /><verse number="11" style="v" sid="JDG 7:11" />Ā, ka rongo koe ki ā rātou kōrero, muri iho ka māia ōu ringa, ā, ka haere koe ki raro, ki te puni.” Nā, ko tō rāua haerenga atu ko tāna tangata, ko Pura, ki te hiku o ngā matua o te puni. <verse eid="JDG 7:11" /><verse number="12" style="v" sid="JDG 7:12" />Ā, e takoto haere ana i te raorao ngā Miriani, rātou ko ngā Amareki, me ngā tamariki katoa o te rāwhiti, kei te māwhitiwhiti te tokomaha; me ā rātou kāmera, kāhore e taea te tatau; rite tahi ki te onepū i te taha o te moana te tokomaha.<verse eid="JDG 7:12" /></para>
  <para style="p">
    <verse number="13" style="v" sid="JDG 7:13" />Ā, nō te taenga atu o Kiriona, nā, e kōrero ana tētahi i te moe ki tōna hoa, e mea ana, “Nanā, moe iho ahau, he keke taro pāre e takahuri mai ana ki te puni o Miriana. Nā, kua tae mai ki te tēneti; kua āki atu; nā, kua hinga, kua huri kōaro, ā, takoto ana te tēneti.”<verse eid="JDG 7:13" /></para>
  <para style="p">
    <verse number="14" style="v" sid="JDG 7:14" />Nā, ka utu tōna hoa, ka mea, “Ehara tēnā i te mea kē atu i te hoari a Kiriona tama a Ioaha, he tangata nō Īharaira; kua hoatu e te Atua a Miriana me te ope katoa ki tōna ringa.”<verse eid="JDG 7:14" /></para>
  <para style="p">
    <verse number="15" style="v" sid="JDG 7:15" />Ā, i te rongonga o Kiriona i te kōrerotanga o te moe, i tōna tikanga, nā, ka koropiko ia, ā, hoki ana ki te puni o Īharaira, ka mea, “Whakatika, kua hōmai hoki e te Atua te ope o Miriana ki ō koutou ringa.” <verse eid="JDG 7:15" /><verse number="16" style="v" sid="JDG 7:16" />Kātahi ka wehea e ia ngā tāngata e toru rau, kia toru ngā matua, ā, whakawhiwhia ana e ia ngā ringa o rātou katoa ki te tētere, ki te oko tahanga, ki te rama i roto i te oko.<verse eid="JDG 7:16" /></para>
  <para style="p">
    <verse number="17" style="v" sid="JDG 7:17" />I mea anō ia ki a rātou, “Me titiro mai ki ahau, ā, kia rite tā koutou ki tāku; nā, e tae ahau ki te wāhi i waho rawa o te puni, ko tāku e mea ai, kia pērā hoki koutou. <verse eid="JDG 7:17" /><verse number="18" style="v" sid="JDG 7:18" />Ka whakatangi ahau i te tētere, mātou ko ōku hoa katoa, me whakatangi hoki koutou i ngā tētere i ngā taha katoa o te puni, me te karanga anō, ‘Ko te hoari a Ihowā, a Kiriona!’ ”<verse eid="JDG 7:18" /></para>
  <para style="p">
    <verse number="19" style="v" sid="JDG 7:19" />Nā, ka tae a Kiriona me te rau tāngata i a ia ki te wāhi i waho rawa o te puni, i te tīmatanga o tō waenga mataaratanga, i te mea kātahi anō ka whakatūria atu ngā kaimataara. Nā, whakatangihia ana e rātou ngā tētere, ā, wāhia iho ngā oko i ō rātou ringa. <verse eid="JDG 7:19" /><verse number="20" style="v" sid="JDG 7:20" />Ā, whakatangihia ana hoki ngā tētere e ngā matua e toru, wāhia iho ngā oko, i puritia anō ngā rama ki ō rātou ringa mauī, me ngā tētere ki ō rātou ringa matau whakatangi ai; me tā rātou karanga hoki, “Ko te hoari a Ihowā, a Kiriona.” <verse eid="JDG 7:20" /><verse number="21" style="v" sid="JDG 7:21" />Nā, tū ana rātou i tōna tūranga, i tōna tūranga, taiāwhio noa te puni; ā, ka rere katoa te puni; ā, ko tō rātou hāmamatanga, nā, ko te whatinga.<verse eid="JDG 7:21" /></para>
  <para style="p">
    <verse number="22" style="v" sid="JDG 7:22" />I whakatangihia hoki e rātou ngā tētere e toru rau, ā, meinga ana e Ihowā kia anga te hoari a tēnei tangata, a tēnei tangata, ki tōna hoa, ki tōna hoa, ki te ope katoa anō hoki; ā, ka whati te ope tae noa ki Petehita e ahu atu ana ki Tererara, tae noa ki te rohe o Āperemehora, e tata ana ki Tapata. <verse eid="JDG 7:22" /><verse number="23" style="v" sid="JDG 7:23" />Kātahi ka huihuia ngā tāngata o Īharaira, i roto i a Napatari, i a Āhera, i a Mānahi katoa, ā, whāia ana a Miriana e rātou. <verse eid="JDG 7:23" /><verse number="24" style="v" sid="JDG 7:24" />Ā, i tono karere a Kiriona, puta noa i te whenua pukepuke katoa o Ēparaima hei mea, “Haere mai ki raro ki te whawhai ki a Miriana; tangohia hoki ngā wai i mua i a rātou, ā puta noa ki Petepara ki Horano.”</para>
  <para style="p" vid="JDG 7:24">Nā, ka huihui ngā tāngata katoa o Ēparaima, ā, tangohia ana ngā wai, ā puta noa ki Petepara ki Horano. <verse eid="JDG 7:24" /><verse number="25" style="v" sid="JDG 7:25" />Ā, tokorua ngā rangatira o Miriana i mau i a rātou, ko Orepe rāua ko Teepe; ā, patua iho e rātou a Orepe ki te kāmaka a Orepe, i patua hoki a Teepe ki te poka wāina a Teepe, ā, whāia ana e rātou a Miriana, ā, kawea ana e rātou ngā mātenga o Orepe rāua ko Teepe ki a Kiriona ki tāwāhi o Horano.<verse eid="JDG 7:25" /></para>
  <chapter eid="JDG 7" />
  <chapter number="8" style="c" sid="JDG 8" />
  <para style="s">Te Patua Whakamutu o ngā Miriani</para>
  <para style="p">
    <verse number="1" style="v" sid="JDG 8:1" />Nā, ka mea ki a ia ngā tāngata o Ēparaima, “He aha tēnei mea i mea nei koe ki a mātou, tē karangatia mātou i tōu haerenga atu ki te whawhai ki a Miriana?” Nā, nui atu tā rātou ngangau ki a ia.<verse eid="JDG 8:1" /></para>
  <para style="p">
    <verse number="2" style="v" sid="JDG 8:2" />Nā, ka mea ia ki a rātou, “Ko tēhea mahi āku ināianei hei rite mō tā koutou? He teka ianei pai atu te hamunga wāina a Ēparaima i te whakinga katoa a Apiētere? <verse eid="JDG 8:2" /><verse number="3" style="v" sid="JDG 8:3" />I hōmai e te Atua ki ō koutou ringa ngā rangatira o Miriana, a Orepe rāua ko Teepe; ā, he aha te mea i taea e ahau hei rite mō tā koutou?” Kātahi ka iti haere tō rātou riri ki a ia i tāna kōrerotanga i taua kupu.<verse eid="JDG 8:3" /></para>
  <para style="p">
    <verse number="4" style="v" sid="JDG 8:4" />Nā, kua tae a Kiriona ki Horano, kua whiti, rātou tahi ko āna tāngata e toru rau; e ruha ana, otiia me te whai tonu. <verse eid="JDG 8:4" /><verse number="5" style="v" sid="JDG 8:5" />Nā, ka mea ia ki ngā tāngata o Hukota, “Hōmai ētahi rohi taro mā te hunga e haere tahi nei mātou, e hemo ana hoki rātou, e whai ana hoki ahau i a Tepa rāua ko Taramuna i ngā kīngi o Miriana.”<verse eid="JDG 8:5" /></para>
  <para style="p">
    <verse number="6" style="v" sid="JDG 8:6" />Nā, ka mea ngā rangatira o Hukota, “Kei roto koia i tōu ringa ngā ringa o Tepa rāua ko Taramuna, e hoatu ai e mātou he taro mā tōu ope?”<verse eid="JDG 8:6" /></para>
  <para style="p">
    <verse number="7" style="v" sid="JDG 8:7" />Nā, ka mea a Kiriona, “Mō reira kia hōmai e Ihowā a Tepa rāua ko Taramuna ki tōku ringa, ka haehaea e ahau ō koutou kikokiko ki ngā tātarāmoa o te koraha, ki ngā tūmatakuru.”<verse eid="JDG 8:7" /></para>
  <para style="p">
    <verse number="8" style="v" sid="JDG 8:8" />Nā, ka haere atu ia i reira ki Penuere, ā, ka kōrero pērā anō ki a rātou; heoi, rite tonu ki tā ngā tāngata o Hukota i whakahoki ai tā ngā tāngata o Penuere i whakahoki ai ki a ia. <verse eid="JDG 8:8" /><verse number="9" style="v" sid="JDG 8:9" />Nā, ka kōrero anō hoki ia ki ngā tāngata o Penuere, ka mea, “Ka hoki mai ahau i runga i te pai, ka wāhia e ahau tēnei pourewa.”<verse eid="JDG 8:9" /></para>
  <para style="p">
    <verse number="10" style="v" sid="JDG 8:10" />Nā, i Karakoro a Tepa rāua ko Taramuna, me ō rāua ope hoki, me te mea tekau mā rima ngā mano, ko te hunga katoa i mahue o te ope katoa o ngā tāngata o te rāwhiti. I hinga hoki o te hunga mau hoari, kotahi rau e rua tekau ngā mano. <verse eid="JDG 8:10" /><verse number="11" style="v" sid="JDG 8:11" />Nā, ka haere ki runga a Kiriona nā te huarahi o te hunga noho tēneti, nā te rāwhiti o Nopaha, o Iokopeha, ā, patua iho e ia te ope; kua tau hoki te ope. <verse eid="JDG 8:11" /><verse number="12" style="v" sid="JDG 8:12" />Nā, ka rere a Tepa rāua ko Taramuna, ā, ka whāia e ia, ka mau i a ia ngā kīngi tokorua o Miriana, a Tepa rāua ko Taramuna, ā, whati ana te ope katoa.<verse eid="JDG 8:12" /></para>
  <para style="p">
    <verse number="13" style="v" sid="JDG 8:13" />Ā, i hoki mai a Kiriona tama a Ioaha i te whawhai i te pikitanga atu o Herehe. <verse eid="JDG 8:13" /><verse number="14" style="v" sid="JDG 8:14" />Ā, hopukia ana e ia tētahi taitama o ngā tāngata o Hukota, ā, uia ana e ia ki a ia; nā, ka tuhituhia e tērā ngā rangatira o Hukota me ngā kaumātua anō o reira, e whitu tekau mā whitu ngā tāngata. <verse eid="JDG 8:14" /><verse number="15" style="v" sid="JDG 8:15" />Nā, ka tae atu ia ki ngā tāngata o Hukota, ka mea, “Tēnei a Tepa rāua ko Taramuna, i whākorekore rā koutou ki ahau, i mea rā, ‘Kei tōu ringa rānei ngā ringa o Tepa rāua ko Taramuna e hoatu ai e mātou he taro mā āu tāngata e hemo rā?’ ” <verse eid="JDG 8:15" /><verse number="16" style="v" sid="JDG 8:16" />Nā, ka mau ia ki ngā kaumātua o te pā, ki ngā tātarāmoa hoki o te koraha, ki ngā tūmatakuru, ā, whakaakona ana ki ēnā ngā tāngata o Hukota. <verse eid="JDG 8:16" /><verse number="17" style="v" sid="JDG 8:17" />I wāhia iho hoki e ia te pourewa o Penuere, ā, patua iho ngā tāngata o taua pā.<verse eid="JDG 8:17" /></para>
  <para style="p">
    <verse number="18" style="v" sid="JDG 8:18" />Kātahi ia ka mea ki a Tepa rāua ko Taramuna, “He tangata pēhea ērā i patua rā e kōrua ki Taporo?”</para>
  <para style="p" vid="JDG 8:18">Ka mea rāua, “Ko koe, ko rātou; rite tonu ki tō ngā tama a te kīngi te āhua o tēnei, o tēnei o rātou.”<verse eid="JDG 8:18" /></para>
  <para style="p">
    <verse number="19" style="v" sid="JDG 8:19" />Nā, ka mea ia, “Ko ōku tēina rātou, ko ngā tama a tōku whaea; e ora ana a Ihowā, me i whakaorangia ērā e kōrua, kīhai ahau i patu i a kōrua.” <verse eid="JDG 8:19" /><verse number="20" style="v" sid="JDG 8:20" />Ā, ka mea ia ki tāna mātāmua, ki a Iētere, “Whakatika, patua rāua!” Heoi, kīhai taua tamaiti i unu i tāna hoari, i te wehi; he tamariki hoki.<verse eid="JDG 8:20" /></para>
  <para style="p">
    <verse number="21" style="v" sid="JDG 8:21" />Nā, ka mea a Tepa rāua ko Taramuna, “Whakatika ko koe, ka rere ki runga i a māua; he tangata tonu hoki, pērā anō tōna kaha.” Kātahi ka whakatika a Kiriona, ā, patua iho a Tepa rāua ko Taramuna, tangohia ana hoki e ia ngā heitiki i ngā kakī o ō rāua kāmera.<verse eid="JDG 8:21" /></para>
  <para style="s">Te Karakia Whakapakoko a Kiriona</para>
  <para style="p">
    <verse number="22" style="v" sid="JDG 8:22" />Kātahi ka mea ngā tāngata o Īharaira ki a Kiriona, “Hei kīngi koe mō mātou, a koe, tāu tama, te tama hoki a tāu tama; nāu hoki mātou i ora ai i te ringa o Miriana.”<verse eid="JDG 8:22" /></para>
  <para style="p">
    <verse number="23" style="v" sid="JDG 8:23" />Nā, ka mea a Kiriona ki a rātou, “Kaua ahau e waiho hei kīngi mō koutou, kaua anō tāku tama e waiho hei kīngi mō koutou. Ko Ihowā hei kīngi mō koutou.” <verse eid="JDG 8:23" /><verse number="24" style="v" sid="JDG 8:24" />I mea anō a Kiriona ki a rātou, “He hiahia tōku ki te tono i tētahi mea i a koutou, kia hōmai ki ahau e tēnā, e tēnā o koutou, ngā whakakai o tāna taonga parakete.” (He whakakai kōura hoki a rātou, nō ngā Ihimaeri hoki rātou.)<verse eid="JDG 8:24" /></para>
  <para style="p">
    <verse number="25" style="v" sid="JDG 8:25" />Nā, ka whakahoki rātou, “Āe, me hoatu noa e mātou.” Nā, ka whārikitia e rātou tētahi kākahu, ā, makā ana ki runga e tērā, e tērā, ngā whakakai o tāna taonga parakete. <verse eid="JDG 8:25" /><verse number="26" style="v" sid="JDG 8:26" />Ā, kotahi mano e whitu rau ngā hekere kōura te taimaha o ngā whakakai kōura i tonoa e ia; me ngā heitiki, me ngā poroporo, me ngā kākahu pāpura o ngā kīngi o Miriana, me ngā mekameka hoki o ngā kakī o ngā kāmera. <verse eid="JDG 8:26" /><verse number="27" style="v" sid="JDG 8:27" />Nā, ka hangā e Kiriona hei epora, ā, ka waiho ki tōna pā ki Opora. Nā, ka whai a Īharaira katoa ki reira pūremu ai ki taua mea; ā, ka waiho hei rore mō Kiriona rātou ko tōna whare.<verse eid="JDG 8:27" /></para>
  <para style="p">
    <verse number="28" style="v" sid="JDG 8:28" />Heoi, hinga ana a Miriana i mua i ngā tamariki a Īharaira, kīhai anō i ara ō rātou mātenga i muri iho. Nā, ka okioki te whenua, e whā tekau ngā tau, i ngā rā o Kiriona.<verse eid="JDG 8:28" /></para>
  <para style="s">Te Matenga o Kiriona</para>
  <para style="p">
    <verse number="29" style="v" sid="JDG 8:29" />Nā, ka haere a Ierupāra tama a Ioaha, ā, ka noho ki tōna whare. <verse eid="JDG 8:29" /><verse number="30" style="v" sid="JDG 8:30" />Ā, e whitu tekau ngā tama a Kiriona, he mea nā tōna tinana; he tokomaha hoki āna wāhine. <verse eid="JDG 8:30" /><verse number="31" style="v" sid="JDG 8:31" />Ā, ko tāna wahine iti i Hekeme, i whānau anō hoki tā rāua tama; ā, huaina iho e ia tōna ingoa ko Apīmereke. <verse eid="JDG 8:31" /><verse number="32" style="v" sid="JDG 8:32" />Nā, ka mate a Kiriona, tama a Ioaha, i a ia ka tino koroheke; ā, tanumia ana ki te rua o Ioaha, o tōna pāpā, ki Opora o ngā Apiēteri.<verse eid="JDG 8:32" /></para>
  <para style="p">
    <verse number="33" style="v" sid="JDG 8:33" />Ā, nō te matenga o Kiriona, nā, ka hoki ngā tama a Īharaira, ka pūremu ki ngā Paara; ā, ka waiho a Paara-Periti hei atua mō rātou. <verse eid="JDG 8:33" /><verse number="34" style="v" sid="JDG 8:34" />Kīhai anō hoki ngā tamariki a Īharaira i mahara ki a Ihowā, ki tō rātou Atua, i whakaora nei i a rātou i te ringa o ō rātou hoariri katoa i tētahi taha, i tētahi taha. <verse eid="JDG 8:34" /><verse number="35" style="v" sid="JDG 8:35" />Kīhai anō hoki i puta tō rātou aroha ki te whare o Ierupāra, arā o Kiriona; kīhai i rite ki āna mahi pai katoa ki a Īharaira.<verse eid="JDG 8:35" /></para>
  <chapter eid="JDG 8" />
  <chapter number="9" style="c" sid="JDG 9" />
  <para style="s">Ko Apīmereke hei Kīngi i Hekeme</para>
  <para style="p">
    <verse number="1" style="v" sid="JDG 9:1" />Nā, ka haere a Apīmereke tama a Ierupāra ki Hekeme ki ngā tungāne o tōna whaea, ā, ka kōrero ki a rātou, ki te hapū katoa anō hoki o te whare o te pāpā o tōna whaea, ka mea, <verse eid="JDG 9:1" /><verse number="2" style="v" sid="JDG 9:2" />“Tēnā, kī atu ki ngā taringa o ngā tāngata katoa o Hekeme, ‘Ko tēhea te mea pai ki a koutou, ko ngā tāngata e whitu tekau, ko ngā tama katoa a Ierupāra, hei kīngi mō koutou, kia kotahi rānei te tangata hei kīngi mō koutou?’ Kia mahara hoki he wheua, ahau nō koutou, he kikokiko nō koutou.”<verse eid="JDG 9:2" /></para>
  <para style="p">
    <verse number="3" style="v" sid="JDG 9:3" />Nā, ka kōrerotia e ngā tungāne o tōna whaea ēnei kupu katoa mōna ki ngā taringa o ngā tāngata katoa o Hekeme, ā, ka anga ō rātou ngākau ki te aru i a Apīmereke; i mea hoki rātou, “Ko tō tātou teina ia.” <verse eid="JDG 9:3" /><verse number="4" style="v" sid="JDG 9:4" />Nā, ka hōmai e rātou ki a ia ētahi hiriwa, e whitu tekau, i roto i te whare o Paara-Periti, ā, ka utua e Apīmereke ki aua mea ētahi tāngata wairangi, he hunga hīkaka, ā, aru ana rātou i a ia. <verse eid="JDG 9:4" /><verse number="5" style="v" sid="JDG 9:5" />Nā, ka haere ia ki te whare o tōna pāpā ki Opora, ā, patua iho e ia ōna tuākana, ōna tēina, ngā tama a Ierupāra, e whitu tekau ngā tāngata, i runga i te kōhatu kotahi; otiia i mahue a Iotama te tama whakaotinga a Ierupāra; i piri hoki ia. <verse eid="JDG 9:5" /><verse number="6" style="v" sid="JDG 9:6" />Nā, ka huihui ngā tāngata katoa o Hekeme, rātou ko te whare katoa o Miro, ā, ka haere, ka mea i a Apīmereke hei kīngi, ki te oki i te pou i Hekeme.<verse eid="JDG 9:6" /></para>
  <para style="s">Te Kōrero Kupu Whakarite o ngā Rākau</para>
  <para style="p">
    <verse number="7" style="v" sid="JDG 9:7" />Ā, ka kōrerotia ki a Iotama, nā, ka haere ia, ā, tū ana i runga i te tihi o Maunga Keritimi; nā, ka ara tōna reo, ka karanga, ka mea ki a rātou, “Whakarongo mai ki ahau, e ngā tāngata o Hekeme, kia whakarongo ai te Atua ki a koutou. <verse eid="JDG 9:7" /><verse number="8" style="v" sid="JDG 9:8" />I haere ngā rākau ki te whakawahi i tētahi kīngi mō rātou, ā, ka mea ki te ōriwa, ‘Ko koe hei kīngi mō mātou.’<verse eid="JDG 9:8" /></para>
  <para style="p">
    <verse number="9" style="v" sid="JDG 9:9" />“Nā, ka mea te ōriwa ki a rātou, ‘Kia whakarērea koia e ahau tōku mōmonatanga, tāku mea i whai korōria ai te Atua, te tangata, ā, kia haere ki runga i ngā rākau tīwhaiwhai ai?’<verse eid="JDG 9:9" /></para>
  <para style="p">
    <verse number="10" style="v" sid="JDG 9:10" />“Nā, ka mea ngā rākau ki te piki, ‘Haere mai hei kīngi mō mātou.’<verse eid="JDG 9:10" /></para>
  <para style="p">
    <verse number="11" style="v" sid="JDG 9:11" />“Anō rā ko te piki ki a rātou, ‘Kia whakarērea koia e ahau tōku reka me ōku hua pai, ā, kia haere ki runga i ngā rākau tīwhaiwhai ai?’<verse eid="JDG 9:11" /></para>
  <para style="p">
    <verse number="12" style="v" sid="JDG 9:12" />“Kātahi ka mea ngā rākau ki te wāina, ‘Haere mai koe hei kīngi mō mātou.’<verse eid="JDG 9:12" /></para>
  <para style="p">
    <verse number="13" style="v" sid="JDG 9:13" />“Nā, ka mea te wāina ki a rātou, ‘Kia whakarērea koia e ahau tōku wāina e whakahari nei i te Atua, i te tangata, ā, kia haere ki runga i ngā rākau tīwhaiwhai ai?’<verse eid="JDG 9:13" /></para>
  <para style="p">
    <verse number="14" style="v" sid="JDG 9:14" />“Nā, ka mea ngā rākau katoa ki te taraheke, ‘Haere mai hei kīngi mō mātou.’<verse eid="JDG 9:14" /></para>
  <para style="p">
    <verse number="15" style="v" sid="JDG 9:15" />“Nā, ka mea te taraheke ki ngā rākau, ‘Ki te mea he pono tā koutou whakawahi i ahau hei kīngi mō koutou, haere mai ki raro ki tōku taumarumarutanga iho okioki ai, ā, ki te kāhore, kia puta atu he ahi i roto i te taraheke hei kai i ngā hīta o Repanōna.’<verse eid="JDG 9:15" /></para>
  <para style="p">
    <verse number="16" style="v" sid="JDG 9:16" />“Nā, ki te mea he pono, he tika, tā koutou mahi, i a koutou i mea nei i a Apīmereke hei kīngi, ki te pai hoki tā koutou mahi ki a Ierupāra rātou ko tōna whare, ki te mea hoki i rite ki ngā mahi a ōna ringa tā koutou i mea ai ki a ia – <verse eid="JDG 9:16" /><verse number="17" style="v" sid="JDG 9:17" />nā tōku pāpā hoki i whawhai ā koutou whawhai, ā, tāruke ana ki te mate; ā, ora ake koutou i te ringa o Miriana. <verse eid="JDG 9:17" /><verse number="18" style="v" sid="JDG 9:18" />Nā, kua whakatika nei koutou i tēnei rā ki te whare o tōku pāpā, ā, patua iho āna tama, e whitu tekau tāngata, ki runga ki te kōhatu kotahi, ā, meinga ana a Apīmereke, tama a tāna pononga wahine hei kīngi mō ngā tāngata o Hekeme, nō te mea ko tō koutou teina ia – <verse eid="JDG 9:18" /><verse number="19" style="v" sid="JDG 9:19" />nā, ki te mea he pono, he tika, tā koutou i mea ai ki a Ierupāra rātou ko tōna whare i tēnei rā, kia hari ki a Apīmereke, kia hari hoki ia ki a koutou. <verse eid="JDG 9:19" /><verse number="20" style="v" sid="JDG 9:20" />Ki te kāhore ia kia puta he ahi i a Apīmereke hei kai i ngā tāngata o Hekeme, rātou ko te whare o Miro; kia puta hoki he ahi i ngā tāngata o Hekeme, i te whare hoki o Miro, hei kai i a Apīmereke.”<verse eid="JDG 9:20" /></para>
  <para style="p">
    <verse number="21" style="v" sid="JDG 9:21" />Nā, ko te rerenga i rere ai a Iotama, haere ana ki Pēre, ā, noho ana i reira i te wehi o tōna tuakana, o Apīmereke.<verse eid="JDG 9:21" /></para>
  <para style="s">Te Hinganga o Apīmereke</para>
  <para style="p">
    <verse number="22" style="v" sid="JDG 9:22" />Ā, e toru ngā tau o Apīmereke e kāwana ana i a Īharaira. <verse eid="JDG 9:22" /><verse number="23" style="v" sid="JDG 9:23" />Nā, ka ungā e te Atua he wairua kino hei wehe i a Apīmereke rātou ko ngā tāngata o Hekeme; ā, ka mahi tinihanga ngā tāngata o Hekeme ki a Apīmereke. <verse eid="JDG 9:23" /><verse number="24" style="v" sid="JDG 9:24" />He mea mō te tūkinotanga i ngā tama e whitu tekau a Ierupāra kia eke mai, kia utaina ō rātou toto ki runga ki tō rātou teina, ki a Apīmereke, nāna nei rātou i patu; ki runga anō hoki i ngā tāngata o Hekeme nāna nei i whakakaha ōna ringa i patua ai ōna tuākana, ōna tēina. <verse eid="JDG 9:24" /><verse number="25" style="v" sid="JDG 9:25" />Nā, ka whakanohoia e ngā tāngata o Hekeme he kaiwhanga mōna ki ngā tihi o ngā maunga, ā, pāhuatia ana e rātou te hunga katoa i puta ki a rātou i te ara, ā, ka kōrerotia ki a Apīmereke.<verse eid="JDG 9:25" /></para>
  <para style="p">
    <verse number="26" style="v" sid="JDG 9:26" />Nā, ka haere mai a Kāra tama a Ēpere rātou ko ōna tēina, ā, ka tae atu ki Hekeme; nā, ka whakawhirinaki ngā tāngata o Hekeme ki a ia. <verse eid="JDG 9:26" /><verse number="27" style="v" sid="JDG 9:27" />Nā, ka haere rātou ki te māra, ā, whakia ana ngā hua o ā rātou māra wāina, takahia ana. Nā, ka tuku hākari rātou, ā, ka haere ki te whare o tō rātou atua, ka kai, ka inu, ā, kohukohua ana e rātou a Apīmereke.<verse eid="JDG 9:27" /></para>
  <para style="p">
    <verse number="28" style="v" sid="JDG 9:28" />I mea anō a Kāra tama a Ēpere, “Ko wai a Apīmereke, ko wai hoki a Hekeme e mahi ai tātou ki a ia? Ehara ianei ia i te tama a Ierupāra? Ko Tepūru hoki tāna kaiwhakahauhau? Me mahi koutou ki ngā tāngata a Hāmora, a te pāpā o Hekeme; engari he aha tātou ka mahi ai ki a ia? <verse eid="JDG 9:28" /><verse number="29" style="v" sid="JDG 9:29" />Nā, me i pai te Atua ki tēnei iwi ki raro ki tōku ringa! Inā, kua peia e ahau a Apīmereke. Kātahi ia ka mea ki a Apīmereke, ‘Whakanuia tōu ope, puta mai hoki.’ ”<verse eid="JDG 9:29" /></para>
  <para style="p">
    <verse number="30" style="v" sid="JDG 9:30" />Ā, nō te rongonga o Tepūru rangatira o te pā ki ngā kupu a Kāra tama a Ēpere, ka mura tōna riri. <verse eid="JDG 9:30" /><verse number="31" style="v" sid="JDG 9:31" />Nā, ka tono puku ia i ētahi tāngata ki a Apīmereke hei mea, “Ko Kāra tama a Ēpere tēnei, rātou ko ōna tēina, kua tae mai ki Hekeme; ā, kei te whakatūtehu rātou i te pā kia tū atu ki a koe. <verse eid="JDG 9:31" /><verse number="32" style="v" sid="JDG 9:32" />Nā reira whakatika i te pō, ā, koe me āu tāngata, ka takoto tauwhanga ai i te pārae. <verse eid="JDG 9:32" /><verse number="33" style="v" sid="JDG 9:33" />Ā, ka whiti te rā i te ata, ka maranga wawe koe, ka huaki ki te pā; ā, ka puta ia, rātou ko āna tāngata ki te whawhai ki a koe, māu e mea ki a ia tāu e kite ai.”<verse eid="JDG 9:33" /></para>
  <para style="p">
    <verse number="34" style="v" sid="JDG 9:34" />Nā, ko te whakatikanga ake o Apīmereke rātou ko āna tāngata katoa i te pō, ā, e whā ō rātou matua i takoto tauwhanga ai mō Hekeme. <verse eid="JDG 9:34" /><verse number="35" style="v" sid="JDG 9:35" />Ā, ka puta atu a Kāra tama a Ēpere, ka tū i te tomokanga ki te kūwaha o te pā; nā, kua whakatika ake a Apīmereke rātou ko āna tāngata i te pehipehi.<verse eid="JDG 9:35" /></para>
  <para style="p">
    <verse number="36" style="v" sid="JDG 9:36" />Ā, i te kitenga o Kāra i aua tāngata, ka mea ia ki a Tepūru, “Nanā, he tangata e heke mai rā i ngā tihi o ngā maunga.”</para>
  <para style="p" vid="JDG 9:36">Nā, ka mea a Tepūru ki a ia, “Ko te ata o ngā maunga tāu e kite nā, me te mea he tangata.”<verse eid="JDG 9:36" /></para>
  <para style="p">
    <verse number="37" style="v" sid="JDG 9:37" />Nā, ka kōrero anō a Kāra, ka mea, “Nanā, titiro ki te hunga e heke mai rā mā waenganui o te whenua; kotahi hoki tērā matua e haere mai rā i te ara i te oki o Meonenimi.”<verse eid="JDG 9:37" /></para>
  <para style="p">
    <verse number="38" style="v" sid="JDG 9:38" />Nā, ka mea a Tepūru ki a ia, “Kei hea rā tōu māngai i mea rā koe, ‘Ko wai a Apīmereke, e mahi ai tātou ki a ia?’ Ehara ianei tēnei i te iwi i whakahāweatia rā e koe? Nā, haere atu ināianei ki te whawhai ki a ia.”<verse eid="JDG 9:38" /></para>
  <para style="p">
    <verse number="39" style="v" sid="JDG 9:39" />Nā, ka haere a Kāra i te aroaro o ngā tāngata o Hekeme ki te whawhai ki a Apīmereke. <verse eid="JDG 9:39" /><verse number="40" style="v" sid="JDG 9:40" />Nā, ka whāia ia e Apīmereke, ā, rere ana ia i tōna aroaro, ā, he tokomaha i hinga, i patua, ā te tomokanga rā anō o te kūwaha. <verse eid="JDG 9:40" /><verse number="41" style="v" sid="JDG 9:41" />Nā, ka noho a Apīmereke ki Aruma; ā, ka peia a Kāra rātou ko ōna tēina e Tepūru, kei noho ki Hekeme.<verse eid="JDG 9:41" /></para>
  <para style="p">
    <verse number="42" style="v" sid="JDG 9:42" />Ā, i te aonga ake ka puta atu ngā tāngata ki te pārae; ā, ka kōrerotia e rātou ki a Apīmereke. <verse eid="JDG 9:42" /><verse number="43" style="v" sid="JDG 9:43" />Nā, ka mau ia ki ngā tāngata, ā, wehea ana e ia kia toru ngā matua, ā, ka tauwhanga i te pārae. Ā, ka kite ia, nā, kua puta mai te iwi i roto i te pā, ka whakatika ia ki a rātou, ā, patua iho. <verse eid="JDG 9:43" /><verse number="44" style="v" sid="JDG 9:44" />I kōkiri hoki a Apīmereke rātou ko āna ngohi, ā, tū ana i te tomokanga ki te kūwaha o te pā; ā, kōkiri ana ngā ngohi e rua ki te hunga katoa i te pārae, ā, patua iho. <verse eid="JDG 9:44" /><verse number="45" style="v" sid="JDG 9:45" />Ā, whakapaua ana e Apīmereke taua rā ki te whawhai ki te pā, ā, horo ana te pā i a ia, patua iho hoki ngā tāngata katoa i roto; nā, wāhia ana e ia te pā, ruia iho ki te tote.<verse eid="JDG 9:45" /></para>
  <para style="p">
    <verse number="46" style="v" sid="JDG 9:46" />Ā, nō te rongonga o ngā tāngata katoa o te pourewa o Hekeme, ka haere rātou ki roto ki te taumaihi o te whare o te atua, o Periti. <verse eid="JDG 9:46" /><verse number="47" style="v" sid="JDG 9:47" />Ā, ka kōrerotia ki a Apīmereke kua huihui katoa ngā tāngata o te pourewa o Hekeme. <verse eid="JDG 9:47" /><verse number="48" style="v" sid="JDG 9:48" />Kātahi ka piki atu a Apīmereke ki Maunga Taramono, rātou ko āna tāngata katoa; i mauria atu anō i Apīmereke he toki i tōna ringa. Nā, ka tapahia e ia he rākau, ā, hāpainga ana, amohia ana e ia i runga i ōna pokohiwi, me te mea anō ki āna tāngata, “Ko tā koutou i kite nei e meatia ana e ahau, kia hohoro tā koutou pērā.” <verse eid="JDG 9:48" /><verse number="49" style="v" sid="JDG 9:49" />Nā, ka tapahia he peka e tēnei, e tēnei o te iwi katoa, ā, haere ana ki te whai i a Apīmereke. Nā, ka whakatakotoria e rātou ki te taha o te taumaihi, ā, tahuna ana te taumaihi ki te ahi ki runga ki a rātou. Nā, ka mate anō hoki ngā tāngata katoa o te pourewa o Hekeme; ki te whakaaro iho kotahi mano ngā tāne, ngā wāhine.<verse eid="JDG 9:49" /></para>
  <para style="p">
    <verse number="50" style="v" sid="JDG 9:50" />Kātahi ka haere a Apīmereke ki Tepehe, ā, whakapaea ana a Tepehe e ia, ā, horo ana i a ia. <verse eid="JDG 9:50" /><verse number="51" style="v" sid="JDG 9:51" />Nā, i waenganui o te pā he pourewa kaha, ā, ka rere ki reira ngā tāne katoa, me ngā wāhine, ngā tāngata katoa o te pā, ā, tūtakina ana mai rātou ki roto, ā, piki ana rātou ki runga ki te tuanui o te pourewa. <verse eid="JDG 9:51" /><verse number="52" style="v" sid="JDG 9:52" />Nā, ko te haerenga atu o Apīmereke ki te pourewa, tauria ana e ia, ka whakatata hoki ki te kūwaha o te pourewa, he tahu ki te ahi. <verse eid="JDG 9:52" /><verse number="53" style="v" sid="JDG 9:53" />Ko te tino makanga iho a tētahi wahine i tō runga kōhatu mira ki runga ki te mātenga o Apīmereke, nā, ngawhā iho tōna angaanga.<verse eid="JDG 9:53" /></para>
  <para style="p">
    <verse number="54" style="v" sid="JDG 9:54" />Nā, hohoro tonu tāna karanga ki te tangata i mau i āna patu, ka mea ki a ia, “Unuhia tāu hoari, whakamatea hoki ahau, kei kōrerotia ahau, ‘He wahine nāna ia i patu.’ ” Nā, werohia ana ia e tāna tangata, ā, ka mate. <verse eid="JDG 9:54" /><verse number="55" style="v" sid="JDG 9:55" />Ā, nō te kitenga o ngā tāngata o Īharaira kua mate a Apīmereke, ka haere rātou ki tōna wāhi, ki tōna wāhi.<verse eid="JDG 9:55" /></para>
  <para style="p">
    <verse number="56" style="v" sid="JDG 9:56" />Nā, i pēnei te whakautu a te Atua i te kino a Apīmereke i meatia e ia ki tōna pāpā, i a ia i patu ai i ōna tuākana, i ōna tēina, e whitu tekau; <verse eid="JDG 9:56" /><verse number="57" style="v" sid="JDG 9:57" />me te kino hoki a ngā tāngata o Hekeme, i whakautua katoatia e te Atua ki runga ki ō rātou mātenga; ā, ka tau iho ki a rātou te kanga a Iotama tama a Ierupāra.<verse eid="JDG 9:57" /></para>
  <chapter eid="JDG 9" />
  <chapter number="10" style="c" sid="JDG 10" />
  <para style="s">Ko Tora me Haira</para>
  <para style="p">
    <verse number="1" style="v" sid="JDG 10:1" />Ā, i muri i a Apīmereke, ka whakatika ake hei kaiwhakaora mō Īharaira ko Tora tama a Pua tama a Roro, he tangata nō Ihākara; ā, i noho ia ki Hāmiri ki te whenua pukepuke o Ēparaima. <verse eid="JDG 10:1" /><verse number="2" style="v" sid="JDG 10:2" />Ā, e rua tekau mā toru ngā tau i whakarite ai ia mō Īharaira, nā, ka mate, ā, tanumia ana ki Hāmiri.<verse eid="JDG 10:2" /></para>
  <para style="p">
    <verse number="3" style="v" sid="JDG 10:3" />Ā, i muri i a ia ka whakatika ko Haira Kireari, e rua tekau mā rua ngā tau i whakarite ai ia mō Īharaira. <verse eid="JDG 10:3" /><verse number="4" style="v" sid="JDG 10:4" />Nā, e toru tekau āna tama, e toru tekau anō ngā kūao kāihe i eke ai rātou, e toru tekau hoki ō rātou pā, e huaina nei ko Hawotohaira, ā tae noa ki tēnei rā; kei te whenua o Kireara. <verse eid="JDG 10:4" /><verse number="5" style="v" sid="JDG 10:5" />Nā, ka mate a Haira, ā, ka tanumia ki Kamono.<verse eid="JDG 10:5" /></para>
  <para style="s">Ka Whakawhiua e ngā Āmoni</para>
  <para style="p">
    <verse number="6" style="v" sid="JDG 10:6" />Nā, ka mahi kino anō ngā tamariki a Īharaira ki tā Ihowā titiro, i mahi ki ngā Paara, ki te Ahataroto, ki ngā atua o Hīria, ki ngā atua o Hairona ki ngā atua o Moapa, ki ngā atua o ngā tamariki a Āmona, ki ngā atua o ngā Pirihitini; whakarērea ake e rātou a Ihowā, kīhai anō hoki i mahi ki a ia. <verse eid="JDG 10:6" /><verse number="7" style="v" sid="JDG 10:7" />Nā, ka mura te riri o Ihowā ki a Īharaira, ā, hokona atu ana rātou e ia ki te ringa o ngā Pirihitini, ki te ringa hoki o ngā tamariki a Āmona. <verse eid="JDG 10:7" /><verse number="8" style="v" sid="JDG 10:8" />Ā, i taua tau i kurua, i tūkinotia e rātou ngā tamariki a Īharaira; ā, tekau mā waru ngā tau i tūkinotia ai ngā tamariki katoa a Īharaira i tāwāhi o Horano, i te whenua o ngā Amori, i Kireara. <verse eid="JDG 10:8" /><verse number="9" style="v" sid="JDG 10:9" />Nā, ka whiti atu ngā tamariki a Āmona i Horano ki te whawhai anō hoki ki a Hūrā, ki a Pineamine, ki te whare hoki o Ēparaima, ā, taea rawatia iho te raru o Īharaira.<verse eid="JDG 10:9" /></para>
  <para style="p">
    <verse number="10" style="v" sid="JDG 10:10" />Kātahi ka karanga ngā tamariki a Īharaira ki a Ihowā, ka mea, “Kua hara mātou ki a koe, kua whakarērea hoki e mātou tō mātou Atua, kua mahi hoki ki ngā Paara.”<verse eid="JDG 10:10" /></para>
  <para style="p">
    <verse number="11" style="v" sid="JDG 10:11" />Ā, ka mea a Ihowā ki ngā tamariki a Īharaira, “Kāhore ianei koutou i whakaorangia e ahau i ngā Īhipiana, i ngā Amori, i ngā tamariki a Āmona, i ngā Pirihitini? <verse eid="JDG 10:11" /><verse number="12" style="v" sid="JDG 10:12" />I tūkino anō hoki ngā Haironi, ngā Amareki, rātou ko ngā Maoni i a koutou, ā, nō tā koutou tangihanga, ki ahau, ka ora koutou i ahau i roto i tō rātou ringa. <verse eid="JDG 10:12" /><verse number="13" style="v" sid="JDG 10:13" />Heoi, whakarērea ana ahau e koutou, ā, mahi ana koutou ki ngā atua kē; koia ahau tē whakaora ai anō i a koutou. <verse eid="JDG 10:13" /><verse number="14" style="v" sid="JDG 10:14" />Haere, karanga atu ki ā koutou atua i whiriwhiri ai; mā rātou koutou e whakaora i te wā o tō koutou hēmanawa.”<verse eid="JDG 10:14" /></para>
  <para style="p">
    <verse number="15" style="v" sid="JDG 10:15" />Nā, ka mea ngā tamariki a Īharaira ki a Ihowā, “Kua hara mātou, māu e mea ki a mātou ngā mea katoa e pai ana ki tāu titiro; otiia whakaorangia mātou ināianei.” <verse eid="JDG 10:15" /><verse number="16" style="v" sid="JDG 10:16" />Nā, ka whakarērea e rātou ngā atua kē i roto i a rātou, ā, ka mahi ki a Ihowā; nā, ka kōingo tōna ngākau ki a Īharaira i mate nei.<verse eid="JDG 10:16" /></para>
  <para style="p">
    <verse number="17" style="v" sid="JDG 10:17" />Nā, ka huihuia ngā tamariki a Āmona, ā, ka noho ki Kireara, i huihui anō ngā tamariki a Īharaira, ā, noho ana i Mihipa. <verse eid="JDG 10:17" /><verse number="18" style="v" sid="JDG 10:18" />Nā, ka mea te iwi rātou ko ngā rangatira o Kireara tētahi ki tētahi, “Ko wai te tangata hei tīmata i te whawhai ki ngā tamariki a Āmona? Ka waiho ia hei upoko mō ngā tāngata katoa o Kireara.”<verse eid="JDG 10:18" /></para>
  <chapter eid="JDG 10" />
  <chapter number="11" style="c" sid="JDG 11" />
  <para style="s">Ko Iepeta</para>
  <para style="p">
    <verse number="1" style="v" sid="JDG 11:1" />Nā, he tangata mārohirohi a Iepeta Kireari, he tama nā tētahi wahine kairau; ā, nā Kireara hoki a Iepeta. <verse eid="JDG 11:1" /><verse number="2" style="v" sid="JDG 11:2" />Ā, i whānau ētahi tama mā Kireara rāua ko tāna wahine; ā, nō te kaumātuatanga ake o ngā tama a tāna wahine, ka peia e rātou a Iepeta; i mea ki a ia, “Kāhore he tukunga iho mōu i te whare o tō tātou pāpā; he tama hoki koe nā te wahine kē.” <verse eid="JDG 11:2" /><verse number="3" style="v" sid="JDG 11:3" />Nā, ka rere a Iepeta i ōna tēina, ā, noho ana i te whenua o Topo; nā, ka huihui ētahi tāngata wairangi ki a Iepeta, ā, haere tahi ana rātou.<verse eid="JDG 11:3" /></para>
  <para style="p">
    <verse number="4" style="v" sid="JDG 11:4" />Ā roa iho, nā, ka whawhai ngā tamariki a Āmona ki a Īharaira. <verse eid="JDG 11:4" /><verse number="5" style="v" sid="JDG 11:5" />Ā, i te whawhaitanga a ngā tamariki a Āmona ki a Īharaira, nā, ka haere ngā kaumātua o Kireara ki te tiki i a Iepeta i te whenua o Topo. <verse eid="JDG 11:5" /><verse number="6" style="v" sid="JDG 11:6" />Ā, ka mea ki a Iepeta, “Haere mai, ā, ko koe hei rangatira hōia mō mātou, kia whawhai ai tātou ki ngā tamariki a Āmona.”<verse eid="JDG 11:6" /></para>
  <para style="p">
    <verse number="7" style="v" sid="JDG 11:7" />Nā, ka mea a Iepeta ki ngā kaumātua o Kireara, “Kāhore ianei koutou i kino ki ahau, i pei i ahau i roto i te whare o tōku pāpā? Ā, he aha koutou i haere mai ai ki ahau i a koutou ka hēmanawa nei?”<verse eid="JDG 11:7" /></para>
  <para style="p">
    <verse number="8" style="v" sid="JDG 11:8" />Nā, ka mea ngā kaumātua o Kireara ki a Iepeta, “Koia mātou ka tahuri atu nei ki a koe ināianei, kia haere ai koe i a mātou ki te whawhai ki ngā tamariki a Āmona, ā, ko koe hei upoko mō mātou, mō ngā tāngata katoa hoki o Kireara.”<verse eid="JDG 11:8" /></para>
  <para style="p">
    <verse number="9" style="v" sid="JDG 11:9" />Nā, ka mea a Iepeta ki ngā kaumātua o Kireara, “Ki te whakahokia atu ahau e koutou ki te whawhai ki ngā tamariki a Āmona, ā, ka hōmai rātou e Ihowā ki ahau, tērā rānei ahau e waiho hei upoko mō koutou?”<verse eid="JDG 11:9" /></para>
  <para style="p">
    <verse number="10" style="v" sid="JDG 11:10" />Nā, ka mea ngā kaumātua o Kireara ki a Iepeta, “Ko Ihowā hei kaititiro i waenganui i a tātou; he pono e rite ki tāu kupu tā mātou e mea ai.” <verse eid="JDG 11:10" /><verse number="11" style="v" sid="JDG 11:11" />Nā, ka haere tahi a Iepeta rātou ko ngā kaumātua o Kireara, ā, ka meinga ia e te iwi hei upoko, hei rangatira mō rātou; ā, ka kōrerotia e Iepeta āna kupu katoa ki te aroaro o Ihowā ki Mihipa.<verse eid="JDG 11:11" /></para>
  <para style="p">
    <verse number="12" style="v" sid="JDG 11:12" />Kātahi ka tono tāngata atu a Iepeta ki te kīngi o ngā tamariki a Āmona, hei mea, “He aha tāu i haere mai ai koe ki ahau, ki tōku whenua whawhai ai?”<verse eid="JDG 11:12" /></para>
  <para style="p">
    <verse number="13" style="v" sid="JDG 11:13" />Nā, ka mea te kīngi o ngā tamariki a Āmona ki ngā tāngata a Iepeta, “Nā Īharaira hoki i tango tōku whenua i tōna haerenga ake i Īhipa, i Aranona atu ā tae noa ki Iapoko, ki Horano; nā, āta whakahokia mai aua wāhi.”<verse eid="JDG 11:13" /></para>
  <para style="p">
    <verse number="14" style="v" sid="JDG 11:14" />Nā, ka tono tāngata anō a Iepeta ki te kīngi o ngā tamariki a Āmona; <verse eid="JDG 11:14" /><verse number="15" style="v" sid="JDG 11:15" />hei mea ki a ia:</para>
  <para style="mi" vid="JDG 11:15">“Ko te kupu tēnei a Iepeta: Kīhai i tangohia e Īharaira te whenua o Moapa, te whenua rānei o ngā tamariki a Āmona. <verse eid="JDG 11:15" /><verse number="16" style="v" sid="JDG 11:16" />Engari, i tō Īharaira haerenga ake i Īhipa, ā, ka hāereerea te koraha ā tae noa ki te Moana Whero, ā, ka tae ki Karehe. <verse eid="JDG 11:16" /><verse number="17" style="v" sid="JDG 11:17" />Nā, ka tono tāngata a Īharaira ki te kīngi o Ēroma, hei mea, ‘Tukua ahau kia tika atu mā tōu whenua’; nā, kīhai te kīngi o Ēroma i rongo. I tono anō ia ki te kīngi o Moapa; ā, kīhai tērā i pai. Nā, ka noho a Īharaira ki Karehe.<verse eid="JDG 11:17" /></para>
  <para style="pi">
    <verse number="18" style="v" sid="JDG 11:18" />“Kātahi rātou ka haere puta noa i te koraha; taiāwhiotia ana e rātou te whenua o Ēroma, me te whenua o Moapa, ā, ka tae mai ki te taha ki te rāwhiti o te whenua o Moapa, ka noho ki tērā taha o Aranona, kīhai hoki i haere ki roto ki te rohe o Moapa; ko Aranona hoki te rohe o Moapa.<verse eid="JDG 11:18" /></para>
  <para style="pi">
    <verse number="19" style="v" sid="JDG 11:19" />“Nā, ka tono tāngata a Īharaira ki a Hihona kīngi o ngā Amori, kīngi o Hehepona; ā, ka mea a Īharaira ki a ia, ‘Tukua mātou kia tika atu mā tōu whenua ki tōku wāhi.’ <verse eid="JDG 11:19" /><verse number="20" style="v" sid="JDG 11:20" />Heoi, kīhai a Hihona i tuku i a Īharaira kia tika mā tōna rohe; nā, huihuia ana e Hihona tōna iwi katoa, ā, noho ana ki Iahata; nā, ko tāna whawhaitanga ki a Īharaira.<verse eid="JDG 11:20" /></para>
  <para style="pi">
    <verse number="21" style="v" sid="JDG 11:21" />“Nā, ka hōmai e Ihowā, e te Atua o Īharaira a Hihona me tōna iwi katoa ki te ringa o Īharaira; nā, patua iho rātou, ā, tangohia ana e Īharaira te whenua katoa o ngā Amori i noho ki taua whenua. <verse eid="JDG 11:21" /><verse number="22" style="v" sid="JDG 11:22" />I tangohia hoki e rātou ngā rohe katoa o ngā Amori; i Aranona ki Iapoko, i te koraha ki Horano.<verse eid="JDG 11:22" /></para>
  <para style="pi">
    <verse number="23" style="v" sid="JDG 11:23" />“Nā, kua peia nei e Ihowā, e te Atua o Īharaira ngā Amori i te aroaro o tāna iwi, o Īharaira, ā, me riro rānei i a koe? <verse eid="JDG 11:23" /><verse number="24" style="v" sid="JDG 11:24" />E kore ianei koe e mau ki ngā wāhi i whakawhiwhia ki a koe e tōu atua, e Kemoho? Ā, ka riro mai hoki i a mātou tō te hunga e peia ana e Ihowā, e tō mātou Atua, i tō mātou aroaro.<verse eid="JDG 11:24" /></para>
  <para style="pi">
    <verse number="25" style="v" sid="JDG 11:25" />“He nui ake rānei tōu pai i tō Pāraka tama a Tiporo kīngi o Moapa? I mea rānei ia ki te tohe ki a Īharaira, ki te whawhai rānei ki a rātou?<verse eid="JDG 11:25" /></para>
  <para style="pi">
    <verse number="26" style="v" sid="JDG 11:26" />“I a Īharaira e noho ana i Hehepona, i ōna pā ririki, i Aroere hoki, i ōna pā ririki, i ngā pā katoa anō i ngā taha o Aranona, e toru rau ngā tau; he aha hoki tē tangohia ai e koutou i taua wā?<verse eid="JDG 11:26" /></para>
  <para style="pi">
    <verse number="27" style="v" sid="JDG 11:27" />“Nā, kāhore ōku hara ki a koe; engari e hē ana tāu mahi ki ahau, tāu whawhai ki ahau; mā Ihowā, mā te kaiwhakawā e whakawā āianei ngā tamariki a Īharaira me ngā tamariki a Āmona.”<verse eid="JDG 11:27" /></para>
  <para style="m">
    <verse number="28" style="v" sid="JDG 11:28" />Heoi, kīhai i rongo te kīngi o ngā tamariki a Āmona ki ngā kupu a Iepeta i tukua atu ai ki a ia.<verse eid="JDG 11:28" /></para>
  <para style="s">Tā Iepeta Oati</para>
  <para style="p">
    <verse number="29" style="v" sid="JDG 11:29" />Nā, ka tau te Wairua o Ihowā ki runga ki a Iepeta, ā, ka haere ia puta noa i Kireara, i Mānahi, i haere hoki puta noa i Mihipe o Kireara, ā, haere ana i Mihipe o Kireara ki ngā tamariki a Āmona. <verse eid="JDG 11:29" /><verse number="30" style="v" sid="JDG 11:30" />Nā, ka oatitia he oati e Iepeta ki a Ihowā; i mea ia: “Ki te tino hōmai e koe ngā tama a Āmona ki tōku ringa, <verse eid="JDG 11:30" /><verse number="31" style="v" sid="JDG 11:31" />nā, ko te mea e puta mai ana i ngā tatau o tōku whare ki te whakatau i ahau, ina hoki ora mai ahau i ngā tama a Āmona, mā Ihowā tēnā, ka whakaekea anō e ahau hei tahunga tinana.”<verse eid="JDG 11:31" /></para>
  <para style="p">
    <verse number="32" style="v" sid="JDG 11:32" />Nā, ka haere a Iepeta ki ngā tamariki a Āmona ki te whawhai ki a rātou; ā, ka hōmai rātou e Ihowā ki tōna ringa. <verse eid="JDG 11:32" /><verse number="33" style="v" sid="JDG 11:33" />Nā, tukitukia ana rātou e ia, i Aroere atu ā tae noa koe ki Miniti, e rua tekau ngā pā, ki te mānia anō i ngā māra wāina; he nui rawa te patunga. Nā, kua hinga ngā tamariki a Āmona i ngā tamariki a Īharaira.<verse eid="JDG 11:33" /></para>
  <para style="s">Te Tamāhine a Iepeta</para>
  <para style="p">
    <verse number="34" style="v" sid="JDG 11:34" />Nā, ka haere a Iepeta ki tōna whare ki Mihipa, nā, ko te putanga mai o tāna tamāhine ki te whakatau i a ia, me te timipera, me te kanikani. Ko tāna huatahi ia; kāhore atu hoki āna tama, tamāhine rānei, ko ia anake. <verse eid="JDG 11:34" /><verse number="35" style="v" sid="JDG 11:35" />Ā, nō tōna kitenga i a ia, nā, ka haea ōna kākahu, ka mea, “Auē, e tāku tamāhine! Kua pēhia rawatia ahau e koe ki raro, kei roto hoki koe i te hunga e raru ai ahau; kua puaki hoki tōku māngai ki a Ihowā, e kore anō e taea te hoki.”<verse eid="JDG 11:35" /></para>
  <para style="p">
    <verse number="36" style="v" sid="JDG 11:36" />Nā, ka mea tērā ki a ia, “E tōku pāpā, kua puaki nei tōu māngai ki a Ihowā, meatia ki ahau ngā mea i puta mai i tōu māngai, mō tā Ihowā tohenga i te utu mōu i ōu hoariri, i ngā tamariki a Āmona.” <verse eid="JDG 11:36" /><verse number="37" style="v" sid="JDG 11:37" />I mea anō ia ki tōna pāpā, “Kia meatia tēnei mea ki ahau, waiho noa iho ahau, kia rua ngā marama, ā, ka piki ahau, ka heke i ngā maunga tangi ai ki tōku wāhinatanga, mātou ko ōku hoa.”<verse eid="JDG 11:37" /></para>
  <para style="p">
    <verse number="38" style="v" sid="JDG 11:38" />Anō rā ko ia, “Haere.” Nā, ka ungā atu ia e ia, kia rua ngā marama; heoi haere ana ia, rātou ko ōna hoa, ā, tangihia ana e ia tōna wāhinatanga i runga i ngā maunga. <verse eid="JDG 11:38" /><verse number="39" style="v" sid="JDG 11:39" />Ā, nō te takanga o ngā marama e rua, nā, ka hoki ia ki tōna pāpā, ā, meatia ana e ia ki a ia tāna i oati ai; kīhai hoki taua kōtiro i mōhio ki te tāne.</para>
  <para style="p" vid="JDG 11:39">Nā, ka waiho hei tikanga i roto i a Īharaira, <verse eid="JDG 11:39" /><verse number="40" style="v" sid="JDG 11:40" />kia haere ngā tamāhine a Īharaira i ia tau, i ia tau, ki te tangi i te kōtiro a Iepeta Kireari; e whā ngā rā i roto i te tau.<verse eid="JDG 11:40" /></para>
  <chapter eid="JDG 11" />
  <chapter number="12" style="c" sid="JDG 12" />
  <para style="s">Ko Iepeta me ngā Tāngata o Ēparaima</para>
  <para style="p">
    <verse number="1" style="v" sid="JDG 12:1" />Nā, ka huihuia ngā tāngata o Ēparaima, ā, ka haere ki te raki, ka mea ki a Iepeta, “He aha koe i haere ai ki te whawhai ki ngā tamariki a Āmona, ā, kīhai i karanga i a mātou kia haere tahi tātou? Ka tahuna e mātou tōu whare i runga i a koe ki te ahi.”<verse eid="JDG 12:1" /></para>
  <para style="p">
    <verse number="2" style="v" sid="JDG 12:2" />Nā, ka mea a Iepeta ki a rātou, “He nui tā mātou whawhai ko tōku iwi ki ngā tamariki a Āmona; ā, i tāku karangatanga atu ki a koutou, kīhai koutou i whakaora i ahau i roto i tō rātou ringa. <verse eid="JDG 12:2" /><verse number="3" style="v" sid="JDG 12:3" />Ā, nō tōku kitenga kīhai koutou i whakaora i ahau, whakamomori atu ana ahau ki te mate, ā, haere ana ki ngā tamariki a Āmona, nā, hōmai ana rātou e Ihowā ki tōku ringa; ā, he aha rā koutou i haere mai ai ki ahau ināianei, whawhai ai?”<verse eid="JDG 12:3" /></para>
  <para style="p">
    <verse number="4" style="v" sid="JDG 12:4" />Kātahi ka huihuia e Iepeta ngā tāngata katoa o Kireara, ā, ka whawhai ki a Ēparaima; ā, patua iho a Ēparaima e ngā tāngata o Kireara mō tā rātou kī, “He rerenga koutou, e ngā Kireari, nō Ēparaima, i roto i ngā Ēparaimi, i roto i ngā Mānahi.” <verse eid="JDG 12:4" /><verse number="5" style="v" sid="JDG 12:5" />Nā, ka nohoia e ngā Kireari ngā whitinga mō ngā Ēparaimi i Horano, ā, i te meatanga a ngā rerenga o ngā Ēparaimi, “Kia whiti atu ahau,” nā, ka mea ngā tāngata o Kireara ki a ia, “Nō Ēparaima koe?” Ā, nō tāna kīanga, “Kāhore,” <verse eid="JDG 12:5" /><verse number="6" style="v" sid="JDG 12:6" />kātahi rātou ka mea ki a ia, “Tēnā, whakahuatia, ‘Hiporete.’ ” Nā, ko tāna meatanga, “Iporete,” kāhore hoki i taea e ia te tikanga o te whakahua. Nā, hopukia ana ia e rātou, ā, patua iho ki ngā whitinga o Horano. Ā, e whā tekau mā rua mano o ngā Ēparaimi i hinga i taua wā.<verse eid="JDG 12:6" /></para>
  <para style="p">
    <verse number="7" style="v" sid="JDG 12:7" />Ā, e ono ngā tau i whakarite ai a Iepeta mō Īharaira. Nā, ka mate a Iepeta Kireari, ā, tanumia ana ki tētahi o ngā pā o Kireara.<verse eid="JDG 12:7" /></para>
  <para style="s">Ko Ipitana, ko Erono, ko Aparono</para>
  <para style="p">
    <verse number="8" style="v" sid="JDG 12:8" />Ā, i muri i a ia nā Ipitana i whakarite a Īharaira; nō Pēterehema ia. <verse eid="JDG 12:8" /><verse number="9" style="v" sid="JDG 12:9" />Ā, e toru tekau āna tama, e toru tekau hoki āna tamāhine; ko ēnei i tonoa e ia ki waho, e toru tekau anō hoki ngā tamāhine i tangohia mai e ia i waho mā āna tama. Ā, e whitu ngā tau i whakarite ai ia mō Īharaira. <verse eid="JDG 12:9" /><verse number="10" style="v" sid="JDG 12:10" />Nā, ka mate a Ipitana, ā, ka tanumia ki Pēterehema.<verse eid="JDG 12:10" /></para>
  <para style="p">
    <verse number="11" style="v" sid="JDG 12:11" />Ā, i muri i a ia nā Erono Hepuroni i whakarite a Īharaira; ā, kotahi tekau ngā tau i whakarite ai ia mō Īharaira. <verse eid="JDG 12:11" /><verse number="12" style="v" sid="JDG 12:12" />Nā, ka mate a Erono Hepuroni, ā, tanumia ana ki Aitarona ki te whenua o Hepurona.<verse eid="JDG 12:12" /></para>
  <para style="p">
    <verse number="13" style="v" sid="JDG 12:13" />Ā muri iho i a ia, nā Aparono tama a Hirere o Piratono i whakarite a Īharaira. <verse eid="JDG 12:13" /><verse number="14" style="v" sid="JDG 12:14" />Ā, e whā tekau āna tama, e toru tekau hoki ngā tama a āna tama; e whitu tekau ngā kūao kāihe i eke ai rātou; ā, e waru ngā tau i whakarite ai ia mō Īharaira. <verse eid="JDG 12:14" /><verse number="15" style="v" sid="JDG 12:15" />Nā, ka mate a Aparono tama a Hirere o Piratono, ā, ka tanumia ki Piratono ki te whenua o Ēparaima, ki te whenua pukepuke o ngā Amareki.<verse eid="JDG 12:15" /></para>
  <chapter eid="JDG 12" />
  <chapter number="13" style="c" sid="JDG 13" />
  <para style="s">Te Whānautanga mai o Hamahona</para>
  <para style="p">
    <verse number="1" style="v" sid="JDG 13:1" />Nā, ka mahi kino anō ngā tamariki a Īharaira i te tirohanga a Ihowā, ā, ka hoatu rātou e Ihowā ki te ringa o ngā Pirihitini, e whā tekau tau.<verse eid="JDG 13:1" /></para>
  <para style="p">
    <verse number="2" style="v" sid="JDG 13:2" />Nā, ko tētahi tangata o Toraha nō te hapū o ngā Rāni, tōna ingoa ko Manoa, he pākoko hoki tāna wahine, kāhore anō i whānau tamariki. <verse eid="JDG 13:2" /><verse number="3" style="v" sid="JDG 13:3" />Nā, ka puta te anahera a Ihowā ki te wahine, ka mea ki a ia, “Nā, he pākoko koe, kāhore hoki i whānau tamariki; otiia ka hapū koe, ā, ka whānau he tama. <verse eid="JDG 13:3" /><verse number="4" style="v" sid="JDG 13:4" />Nā, kia tūpato, kaua e inumia he wāina, he wai whakahaurangi rānei; kaua anō e kainga tētahi mea poke. <verse eid="JDG 13:4" /><verse number="5" style="v" sid="JDG 13:5" />Nō te mea ka hapū koe, ā, ka whānau he tama; nā, kaua he heu e pā ki tōna mātenga; hei Natari hoki tēnā tamaiti ki te Atua nō te kōpū mai anō; ā, māna e tīmata te whakaora i a Īharaira i roto i te ringa o ngā Pirihitini.”<verse eid="JDG 13:5" /></para>
  <para style="p">
    <verse number="6" style="v" sid="JDG 13:6" />Nā, haere ana te wahine, kōrero ana ki tāna tahu, ka mea, “Ko te tangata rā a te Atua i puta mai nei ki ahau, tōna āhua kei te āhua o te anahera a te Atua; nui rawa te wehi; heoi kīhai ahau i ui nō hea ia, kīhai anō i kōrerotia mai e ia tōna ingoa ki ahau. <verse eid="JDG 13:6" /><verse number="7" style="v" sid="JDG 13:7" />Otiia i kī mai ia ki ahau, ‘Ka hapū koe, ā, ka whānau he tama. Nā, kaua koe e inu i te wāina, i te wai whakahaurangi rānei, kaua anō hoki e kainga tētahi mea poke; he Natari hoki tēnā tamaiti ki te Atua nō te kōpū mai anō ā mate noa.’ ”<verse eid="JDG 13:7" /></para>
  <para style="p">
    <verse number="8" style="v" sid="JDG 13:8" />Nā, ka īnoi a Manoa ki a Ihowā, ka mea, “Tēnā rā, e tōku Ariki, kia haere mai anō ki a māua te tangata a te Atua i tonoa mai nā e koe, hei whakaatu i tētahi tikanga ki a māua mō te tamaiti ka whānau nei.”<verse eid="JDG 13:8" /></para>
  <para style="p">
    <verse number="9" style="v" sid="JDG 13:9" />Ā, i rongo te Atua ki te reo o Manoa, ā, ka haere mai anō te anahera a te Atua ki te wahine i a ia e noho ana i te pārae; ko Manoa ia, ko tāna tahu, kāhore i a ia. <verse eid="JDG 13:9" /><verse number="10" style="v" sid="JDG 13:10" />Nā, hohoro tonu te wahine, oma ana, kōrero ana ki tāna tahu, ka mea ki a ia, “Nanā, kua puta ki ahau te tangata i haere mai rā ki ahau i tērā rā.”<verse eid="JDG 13:10" /></para>
  <para style="p">
    <verse number="11" style="v" sid="JDG 13:11" />Nā, ka whakatika a Manoa, ā, aru ana i tāna wahine, ā, ka tae ki taua tangata, ka mea ki a ia, “Ko koe rānei te tangata i kōrero rā ki te wahine nei?”</para>
  <para style="p" vid="JDG 13:11">Ka mea ia, “Āe, ko ahau.”<verse eid="JDG 13:11" /></para>
  <para style="p">
    <verse number="12" style="v" sid="JDG 13:12" />Nā, ka mea a Manoa, “Kia mana rā tāu kupu. Tēnā koa ngā tikanga mō te tamaiti, he aha he mahi māna?”<verse eid="JDG 13:12" /></para>
  <para style="p">
    <verse number="13" style="v" sid="JDG 13:13" />Ka mea te anahera a Ihowā ki a Manoa, “Kia tūpato te wahine i ngā mea katoa i kōrero ai ahau ki a ia. <verse eid="JDG 13:13" /><verse number="14" style="v" sid="JDG 13:14" />Kaua ia e kai i tētahi mea i puta mai i te wāina; kaua anō e inumia e ia he wāina, he wai whakahaurangi rānei, kaua anō hoki ia e kai i tētahi mea poke. Kia mau ia ki ngā mea katoa i kīia atu e ahau ki a ia.”<verse eid="JDG 13:14" /></para>
  <para style="p">
    <verse number="15" style="v" sid="JDG 13:15" />Nā, ka mea a Manoa ki te anahera a Ihowā, “Me pupuri māua i a koe, kia takā ai e māua he kūao koati māu.”<verse eid="JDG 13:15" /></para>
  <para style="p">
    <verse number="16" style="v" sid="JDG 13:16" />Ka mea te anahera a Ihowā ki a Manoa, “Ahakoa pupuri noa koe i ahau, e kore ahau e kai i tāu taro; ā, ki te meatia e koe he tahunga tinana, me whakaeke mā Ihowā.” Kīhai hoki a Manoa i mōhio he anahera ia nā Ihowā.<verse eid="JDG 13:16" /></para>
  <para style="p">
    <verse number="17" style="v" sid="JDG 13:17" />Nā, ka mea a Manoa ki te anahera a Ihowā, “Ko wai tōu ingoa, kia whakahōnore ai māua i a koe, ina mana āu kōrero?”<verse eid="JDG 13:17" /></para>
  <para style="p">
    <verse number="18" style="v" sid="JDG 13:18" />Ka mea te anahera a Ihowā ki a ia, “He aha tōku ingoa i uia ai e koe; he mea whakamīharo nei hoki?” <verse eid="JDG 13:18" /><verse number="19" style="v" sid="JDG 13:19" />Heoi, ka tīkina e Manoa tētahi kūao koati, me tētahi whakahere totokore, ā, whakaekea ana e ia ki runga ki te kāmaka ki a Ihowā. Nā, he mea whakamīharo te mahi a taua anahera, me te titiro anō a Manoa rāua ko tāna wahine. <verse eid="JDG 13:19" /><verse number="20" style="v" sid="JDG 13:20" />I te putanga ake hoki o te mura i runga i te āta whaka te rangi, nā, kua kake atu te anahera a Ihowā i roto i te mura o te āta. Ā, i te kitenga o Manoa rāua ko tāna wahine, tāpapa ana rāua ki te whenua. <verse eid="JDG 13:20" /><verse number="21" style="v" sid="JDG 13:21" />Kīhai ia i puta mai anō te anahera a Ihowā ki a Manoa rāua ko tāna wahine. Kātahi a Manoa ka mōhio he anahera ia nā Ihowā.<verse eid="JDG 13:21" /></para>
  <para style="p">
    <verse number="22" style="v" sid="JDG 13:22" />Nā, ka mea a Manoa ki tāna wahine, “Ka mate rawa tāua; kua kite hoki tāua i te Atua.”<verse eid="JDG 13:22" /></para>
  <para style="p">
    <verse number="23" style="v" sid="JDG 13:23" />Anō rā ko tāna wahine ki a ia, “Me i pai a Ihowā ki te whakamate i a tāua, kīhai i tangohia e ia te tahunga tinana me te whakahere totokore i ō tāua ringa, kīhai anō hoki i whakakitea mai e ia ēnei mea katoa ki a tāua, kīhai hoki i kōrerotia mai ināianei ki a tāua ngā mea pēnei i ēnei.”<verse eid="JDG 13:23" /></para>
  <para style="p">
    <verse number="24" style="v" sid="JDG 13:24" />Nā, ka whānau taua wahine, he tama, ā, huaina ana e ia tōna ingoa ko Hamahona; nā, ka tupu taua tamaiti, ā, ka manaakitia e Ihowā. <verse eid="JDG 13:24" /><verse number="25" style="v" sid="JDG 13:25" />Nā, ka tīmata te Wairua o Ihowā te whakaohooho i a ia i te puni o Rāna, i te takiwā o Toraha, o Ehetaoro.<verse eid="JDG 13:25" /></para>
  <chapter eid="JDG 13" />
  <chapter number="14" style="c" sid="JDG 14" />
  <para style="s">Ko Hamahona rāua ko te Wahine i Timinata</para>
  <para style="p">
    <verse number="1" style="v" sid="JDG 14:1" />Nā, ka heke a Hamahona, ki Timinata, ā, ka kite i tētahi wahine i Timinata nō ngā tamāhine a ngā Pirihitini. <verse eid="JDG 14:1" /><verse number="2" style="v" sid="JDG 14:2" />Nā, ka haere ia, ka kōrero ki tōna pāpā rāua ko tōna whaea, ka mea, “I kite ahau i tētahi wahine i Timinata, nō ngā tamāhine a ngā Pirihitini; nā, mā kōrua ia e tiki āianei hei wahine māku.”<verse eid="JDG 14:2" /></para>
  <para style="p">
    <verse number="3" style="v" sid="JDG 14:3" />Kātahi ka mea tōna pāpā rāua ko tōna whaea ki a ia; “He kore koia nō te wahine i roto i ngā tamāhine a ōu tuākana, a tōku iwi katoa hoki, i haere ai koe ki te tiki wahine i roto i ngā Pirihitini kokotikore?”</para>
  <para style="p" vid="JDG 14:3">Ā, ka mea a Hamahona ki tōna pāpā, “Tīkina atu māku; he pai hoki ia ki tāku titiro.”<verse eid="JDG 14:3" /></para>
  <para style="p">
    <verse number="4" style="v" sid="JDG 14:4" />Kīhai hoki tōna pāpā rāua ko tōna whaea i mōhio he mea tēnā nā Ihowā, he take riri ki ngā Pirihitini te rapua ana e ia. Nā, i taua wā he rangatira ngā Pirihitini nō Īharaira. <verse eid="JDG 14:4" /><verse number="5" style="v" sid="JDG 14:5" />Nā, ka haere a Hamahona, rātou ko tōna pāpā, ko tōna whaea, ki Timinata, ā, ka tae ki ngā māra wāina o Timinata, nā, ko te hāmamatanga o tētahi kūao raiona; rere ana ki a ia. <verse eid="JDG 14:5" /><verse number="6" style="v" sid="JDG 14:6" />Nā, ko te putanga iho o te Wairua o Ihowā ki runga ki a ia, haea ana e ia, me te mea e haehae ana ia i te kūao koati; kāhore hoki he mea i tōna ringa. Kīhai hoki i kōrerotia e ia ki tōna pāpā rāua ko tōna whaea tāna i mea ai.<verse eid="JDG 14:6" /></para>
  <para style="p">
    <verse number="7" style="v" sid="JDG 14:7" />Nā, ka haere ia ki raro, ā, ka kōrero ki taua wahine; ā, pai tonu tērā ki tā Hamahona titiro. <verse eid="JDG 14:7" /><verse number="8" style="v" sid="JDG 14:8" />Ā roa iho, ka hoki ia ki te tiki i a ia, ā, nō tōna pekanga atu kia kite i te tinana o te raiona, nā, he pōkai pī kei roto i te riu o te raiona, he honi anō hoki. <verse eid="JDG 14:8" /><verse number="9" style="v" sid="JDG 14:9" />Nā, ka mauria e ia i ōna ringa, ā, ka kai haere; ā, ka tae ki tōna pāpā rāua ko tōna whaea, ka hoatu mā rāua, ā, kai ana rāua, kīhai hoki i kōrerotia e ia ki a rāua he mea tango mai nāna taua honi i roto i te riu o te raiona.<verse eid="JDG 14:9" /></para>
  <para style="p">
    <verse number="10" style="v" sid="JDG 14:10" />Nā, ka haere tōna pāpā ki taua wahine, ā, ka tukua e Hamahona he hākari ki reira; ko te tikanga hoki tērā mā ngā taitamariki. <verse eid="JDG 14:10" /><verse number="11" style="v" sid="JDG 14:11" />Ā, nō tō rātou kitenga i a ia, nā, ka tīkina atu e rātou ētahi hoa e toru tekau, hei noho ki a ia. <verse eid="JDG 14:11" /><verse number="12" style="v" sid="JDG 14:12" />Nā, ka mea a Hamahona ki a rātou, “Me kōrero e ahau he kai ki a koutou. Ki te āta whakaaturia mai tōna tikanga ki ahau i ngā rā e whitu o te hākari, ki te kitea e koutou, nā, me hoatu e ahau ētahi kākahu rīnena ki a koutou, kia toru tekau, kia toru tekau anō ngā whakarua mō ngā kākahu. <verse eid="JDG 14:12" /><verse number="13" style="v" sid="JDG 14:13" />Ā, ki te kāhore e taea e koutou te whakaatu tōna tikanga ki ahau, nā, kia toru tekau ngā kākahu rīnena e hōmai e koutou ki ahau, kia toru tekau anō hoki ngā whakarua mō ngā kākahu.”</para>
  <para style="p" vid="JDG 14:13">Nā, ka mea rātou ki a ia, “Makā mai tāu kai, ā, mā mātou e whakarongo atu.”<verse eid="JDG 14:13" /></para>
  <para style="p">
    <verse number="14" style="v" sid="JDG 14:14" />Nā, ka mea ia ki a rātou,</para>
  <para style="q1" vid="JDG 14:14">“Ko tāna hanga he kai, puta mai ana he kai i roto i a ia;</para>
  <para style="q1" vid="JDG 14:14">i puta mai anō hoki he reka i roto i te mea kaha.”</para>
  <para style="m" vid="JDG 14:14">Ā, e toru ngā rā kīhai i taea e rātou te whakaatu i te tikanga o tēnā kai.<verse eid="JDG 14:14" /></para>
  <para style="p">
    <verse number="15" style="v" sid="JDG 14:15" />Ā, i te whitu o ngā rā ka mea rātou ki te wahine a Hamahona, “Whakawaia tāu tahu kia whakaaturia mai e ia te kai ki a mātou, kei tahuna koe me te whare o tōu pāpā e mātou ki te ahi. He pāhua koia i a mātou i karangatia ai mātou e kōrua?”<verse eid="JDG 14:15" /></para>
  <para style="p">
    <verse number="16" style="v" sid="JDG 14:16" />Ā, ka tangi te wahine a Hamahona ki a ia, ka mea, “Kua kino noa iho koe ki ahau, kāhore hoki ōu aroha ki ahau. Kua makā nei e koe he kai ki ngā tama a tōku iwi, ā, kīhai i whakaaturia tōna tikanga ki ahau.”</para>
  <para style="p" vid="JDG 14:16">Nā, ka mea ia ki a ia, “Nanā, kāhore i whakaaturia e ahau ki tōku pāpā, ki tōku whaea, ā, me whakaatu anō e ahau ki a koe?” <verse eid="JDG 14:16" /><verse number="17" style="v" sid="JDG 14:17" />Nā, ka tangi ia ki a ia i aua rā e whitu o tā rātou hākari; ā, i te whitu o ngā rā ka whakaaturia e ia ki a ia, he tohe hoki nōna ki a ia; ā, whakaaturia ana e ia ki ngā tama a tōna iwi.<verse eid="JDG 14:17" /></para>
  <para style="p">
    <verse number="18" style="v" sid="JDG 14:18" />Nā, ka mea ngā tāngata o te pā ki a ia i te whitu o ngā rā, i te mea kāhore anō i tō noa te rā,</para>
  <para style="q1" vid="JDG 14:18">“Ko tēhea te mea reka atu i te honi?</para>
  <para style="q2" vid="JDG 14:18">Ko te aha hoki te mea kaha atu i te raiona?”</para>
  <para style="p" vid="JDG 14:18">Ā, ka mea ia ki a rātou,</para>
  <para style="q1" vid="JDG 14:18">“Me i kāhore tāku kau uha hei parau mā koutou,</para>
  <para style="q2" vid="JDG 14:18">kīhai i kitea e koutou tāku kai.”<verse eid="JDG 14:18" /></para>
  <para style="p">
    <verse number="19" style="v" sid="JDG 14:19" />Nā, ko te tino putanga mai o te Wairua o Ihowā ki runga ki a ia, ā, haere ana ia ki raro, ki Ahakerono, ā, patua iho o rātou e toru tekau ngā tāngata, nā, huia ana e ia o rātou, ā, hoatu ana he whakarua mō ngā kākahu o ngā kaiwhakaatu o te tikanga o te kai. Nā, mura tonu tōna riri, ā, haere ana ia ki runga ki te whare o tōna pāpā. <verse eid="JDG 14:19" /><verse number="20" style="v" sid="JDG 14:20" />Heoi, hoatu ana tā Hamahona wahine ki tōna hoa i waiho hei hoa mōna.<verse eid="JDG 14:20" /></para>
  <chapter eid="JDG 14" />
  <chapter number="15" style="c" sid="JDG 15" />
  <para style="s">Ka Patua e Hamahona ngā Pirihitini</para>
  <para style="p">
    <verse number="1" style="v" sid="JDG 15:1" />Otiia i muri iho, nā, ka haere a Hamahona, me tētahi kūao koati, i te wā o te kotinga wīti, kia kite i tāna wahine, ā, ka mea, “Ka haere ahau ki tāku wahine ki roto ki te whare moenga.” Otiia, kīhai ia i tukua e te pāpā o te wahine kia haere ki roto.<verse eid="JDG 15:1" /></para>
  <para style="p">
    <verse number="2" style="v" sid="JDG 15:2" />I mea hoki tōna pāpā, “I tino mea ahau e kino rawa ana koe ki a ia; nā, hoatu ana ia e ahau mā tōu hoa; kāhore ianei tōna teina e pai atu i a ia? Tēnā kia riro tēnei i a koe hei utu mō tērā.”<verse eid="JDG 15:2" /></para>
  <para style="p">
    <verse number="3" style="v" sid="JDG 15:3" />Nā, ka mea a Hamahona ki a rātou, “Engari i tēnei, ka kore hara ahau ki ngā Pirihitini, ina tūkino ahau ki a rātou.” <verse eid="JDG 15:3" /><verse number="4" style="v" sid="JDG 15:4" />Nā, haere ana a Hamahona, ā, hopukia ana e ia e toru rau ngā pokiha. Kātahi ka tīkina ētahi rama e ia, ā, whakaangahia atu ana ngā hiawero ki ā rāua whaka hiawero, ā, whakanohoia iho he rama ki waenganui o ngā hiawero e rua. <verse eid="JDG 15:4" /><verse number="5" style="v" sid="JDG 15:5" />Nā, ka tahuna e ia ngā rama, ā, tukua atu ana ki te wīti a ngā Pirihitini, wera ake ngā pūranga wīti, me ngā mea anō e tū ana; ngā māra wāina, ōriwa anō hoki.<verse eid="JDG 15:5" /></para>
  <para style="p">
    <verse number="6" style="v" sid="JDG 15:6" />Ā, ka kī ngā Pirihitini, “Nā wai tēnei mahi?”</para>
  <para style="p" vid="JDG 15:6">Nā, ka kōrerotia, “Nā Hamahona hunaonga a te Timini; mōna i tango i tāna wahine, ā, hoatu ana ki tōna hoa.”</para>
  <para style="p" vid="JDG 15:6">Kātahi ka haere ngā Pirihitini, ā, tahuna ake e rātou te wahine rāua ko tōna pāpā ki te ahi. <verse eid="JDG 15:6" /><verse number="7" style="v" sid="JDG 15:7" />Nā, ka mea a Hamahona ki a rātou, “Ahakoa kua meatia tēnei e koutou, he pono ka rapu utu anō ahau i a koutou, ā muri iho ka mutu tāku.” <verse eid="JDG 15:7" /><verse number="8" style="v" sid="JDG 15:8" />Nā, tukitukia ana rātou e ia, te papa, te hūhā, he nui te patunga, ā, haere ana, noho ana i te kapiti o te kāmaka i Etama.<verse eid="JDG 15:8" /></para>
  <para style="p">
    <verse number="9" style="v" sid="JDG 15:9" />Kātahi ka haere ngā Pirihitini, noho ana i Hūrā, tohatoha noa atu i Rehi. <verse eid="JDG 15:9" /><verse number="10" style="v" sid="JDG 15:10" />Nā, ka mea ngā tāngata o Hūrā, “He aha koutou i haere mai ai ki a mātou?”</para>
  <para style="p" vid="JDG 15:10">Nā, ka mea rātou, “He here i a Hamahona i haere mai ai mātou, kia meatia ki a ia tāna i mea ai ki a mātou.”<verse eid="JDG 15:10" /></para>
  <para style="p">
    <verse number="11" style="v" sid="JDG 15:11" />Kātahi ka haere ētahi tāngata o Hūrā, e toru ngā mano, ki te kapiti o te kōhatu i Etama, ka mea ki a Hamahona, “Kāhore ianei koe e mōhio he rangatira nō tātou ngā Pirihitini? He mahi aha tēnei nāu ki a mātou?”</para>
  <para style="p" vid="JDG 15:11">Nā, ka mea ia ki a rātou, “Rite tonu ki tā rātou i mea mai ai ki ahau, tāku i mea ai ki a rātou.”<verse eid="JDG 15:11" /></para>
  <para style="p">
    <verse number="12" style="v" sid="JDG 15:12" />Nā, ka mea rātou ki a ia, “He here i a koe i haere mai ai mātou, kia hoatu koe ki te ringa o ngā Pirihitini.”</para>
  <para style="p" vid="JDG 15:12">Nā, ka mea a Hamahona ki a rātou, “Oati mai ki ahau e kore koutou nā e rere ki runga ki ahau.”<verse eid="JDG 15:12" /></para>
  <para style="p">
    <verse number="13" style="v" sid="JDG 15:13" />Nā, ka kōrero rātou ki a ia, ka mea, “Kāhore; erangi me āta here koe e mātou, ā, ka hoatu koe ki tō rātou ringa; ko te whakamate ia, e kore mātou e whakamate i a koe.” Nā, ka herea ia e rātou ki ngā taura hou e rua, ā, kawea atu ana i te kāmaka.<verse eid="JDG 15:13" /></para>
  <para style="p">
    <verse number="14" style="v" sid="JDG 15:14" />I tōna taenga ki Rehi, nā, ka hāmama ngā Pirihitini i te tūtakitanga ki a ia. Ko te tino putanga o te Wairua o Ihowā ki runga ki a ia; nā, rite tonu ngā taura i ōna ringa ki te muka kua wera i te ahi; harotu noa iho ngā here o ōna ringa. <verse eid="JDG 15:14" /><verse number="15" style="v" sid="JDG 15:15" />Nā, ka pono ia ki tētahi kauae kāihe, he mea hou, ā, totoro atu ana tōna ringa, tangohia ake ana; nā, kotahi mano tāngata i patua e ia ki taua mea.<verse eid="JDG 15:15" /></para>
  <para style="p">
    <verse number="16" style="v" sid="JDG 15:16" />Nā, ka mea a Hamahona,</para>
  <para style="q1" vid="JDG 15:16">“Nā te kauae kāihe,</para>
  <para style="q2" vid="JDG 15:16">pūranga atu, pūranga atu;</para>
  <para style="q1" vid="JDG 15:16">nā te kauae kāihe,</para>
  <para style="q2" vid="JDG 15:16">patua iho e ahau kotahi mano tāngata.”<verse eid="JDG 15:16" /></para>
  <para style="m">
    <verse number="17" style="v" sid="JDG 15:17" />Ā, i te mutunga o tāna kōrero, nā, makā atu ana e ia te kauae i tōna ringa, ā, huaina iho te ingoa o tēnā wāhi, ko Ramatarehi.<verse eid="JDG 15:17" /></para>
  <para style="p">
    <verse number="18" style="v" sid="JDG 15:18" />Nā, nui rawa tōna matewai, ā, ka karanga ia ki a Ihowā, ka mea, “Nāu i hōmai tēnei whakaoranga nui ki te ringa o tāu pononga, ā, ka mate nei ahau i te matewai, ka hinga hoki i te ringa o te hunga kokotikore?” <verse eid="JDG 15:18" /><verse number="19" style="v" sid="JDG 15:19" />Nā, ka wāhia e te Atua he poka i Rehi, ā, ka puta mai he wai i reira. Kātahi ka inu ia, ā, hoki ana tōna wairua, nā, kua ora ia. Nā reira i huaina ai tō reira ingoa, Ko Enehakore; kei Rehi nā anō ā tae noa ki tēnei rā.<verse eid="JDG 15:19" /></para>
  <para style="p">
    <verse number="20" style="v" sid="JDG 15:20" />Nā, e rua tekau ngā tau i whakarite ai ia mō Īharaira i ngā rā o ngā Pirihitini.<verse eid="JDG 15:20" /></para>
  <chapter eid="JDG 15" />
  <chapter number="16" style="c" sid="JDG 16" />
  <para style="s">Ko Hamahona kei Kaha</para>
  <para style="p">
    <verse number="1" style="v" sid="JDG 16:1" />I haere anō a Hamahona ki Kaha, ā, ka kitea e ia tētahi wahine kairau i reira, ā, haere atu ana ki a ia. <verse eid="JDG 16:1" /><verse number="2" style="v" sid="JDG 16:2" />Ā, ka kōrerotia ki ngā Kahi, ka meatia, “Kua tae mai a Hamahona ki konei.” Nā, ka karapotia ia e rātou, ka whanga hoki rātou ki a ia ā pau noa te pō i te kūwaha o te pā. Nā, takoto puku ana rātou ā pau noa taua pō; i mea hoki, “Waiho kia awatea, ka patu ai tātou i a ia.”<verse eid="JDG 16:2" /></para>
  <para style="p">
    <verse number="3" style="v" sid="JDG 16:3" />Heoi, takoto ana a Hamahona ā tūruawaenga pō. Kātahi ia ka whakatika i waenganui pō, ā, ka mau i te tatau o te kūwaha o te pā, ki ngā pou hoki e rua. Nā, unuhia ake ana, āna tūtaki, āna aha; ā, hikitia ana ki runga ki ōna pokohiwi, amohia ana ki te tihi o te maunga i te ritenga atu o Heperona.<verse eid="JDG 16:3" /></para>
  <para style="s">Ko Hamahona rāua ko Terīra</para>
  <para style="p">
    <verse number="4" style="v" sid="JDG 16:4" />Ā muri iho ka aroha ia ki tētahi wahine i te awaawa o Horeke, ko Terīra tōna ingoa. <verse eid="JDG 16:4" /><verse number="5" style="v" sid="JDG 16:5" />Nā, ka haere ngā rangatira o ngā Pirihitini ki taua wahine, ka mea ki a ia, “Whakawaia ia kia kitea ai nō hea tōna kaha nui, ā, mā te aha ia e taea ai e mātou, kia herea ai ia e mātou, kia whakaitia. Ā, kotahi mano kotahi rau ngā hiriwa e hoatu e tēnei, e tēnei o mātou ki a koe.”<verse eid="JDG 16:5" /></para>
  <para style="p">
    <verse number="6" style="v" sid="JDG 16:6" />Nā, ka mea a Terīra ki a Hamahona, “Tēnā, whakaaturia mai ki ahau nō hea tōu kaha nui, mā te aha hoki e taea ai koe te here, kia whakaitia ai koe?”<verse eid="JDG 16:6" /></para>
  <para style="p">
    <verse number="7" style="v" sid="JDG 16:7" />Nā, ka mea a Hamahona ki a ia, “Ki te herea ahau e rātou ki ngā aka hou e whitu, kāhore nei i whakamaroketia, kātahi ahau ka kahakore, ka rite ki tētahi atu tangata.”<verse eid="JDG 16:7" /></para>
  <para style="p">
    <verse number="8" style="v" sid="JDG 16:8" />Nā, ka maua e ngā rangatira o ngā Pirihitini ētahi aka hou e whitu ki a ia, he mea kāhore anō i whakamaroketia; ā, herea ana ia e ia ki aua mea. <verse eid="JDG 16:8" /><verse number="9" style="v" sid="JDG 16:9" />Nā, tērā i taua wahine, i te rūma i roto, ētahi tāngata e tauwhanga ana. Nā, ka mea ia ki a ia, “E Hamahona, ko ngā Pirihitini, ka eke ki a koe!” Nā, motumotuhia ana e ia ngā aka; koia anō kei te miro muka e motu ana ina pā ki te ahi. Heoi, kīhai i mōhiotia tōna kaha.<verse eid="JDG 16:9" /></para>
  <para style="p">
    <verse number="10" style="v" sid="JDG 16:10" />Nā, ka mea a Terīra ki a Hamahona, “Nanā, kua tinihangatia ahau e koe, kua teka koe ki ahau; tēnā rā, whakaaturia mai ki ahau mā te aha koe e mau ai te here?”<verse eid="JDG 16:10" /></para>
  <para style="p">
    <verse number="11" style="v" sid="JDG 16:11" />Ā, ka mea ia ki a ia, “Ki te herea iana ahau ki ētahi taura hou kāhore anō i meatia ki te mahi, kātahi ahau ka kahakore, ka rite ki tētahi atu tangata.”<verse eid="JDG 16:11" /></para>
  <para style="p">
    <verse number="12" style="v" sid="JDG 16:12" />Nā, ka mau a Terīra ki ētahi taura hou, ka here i a ia; ā, ka mea ki a ia, “E Hamahona, ko ngā Pirihitini, ka eke ki a koe!” Nā, i te rūma i roto ngā kaiwhanga e noho ana. Nā, motuhia ana e ia i ōna ringa, ānō he miro.<verse eid="JDG 16:12" /></para>
  <para style="p">
    <verse number="13" style="v" sid="JDG 16:13" />Nā, ka mea a Terīra ki a Hamahona, “He tinihanga tāu ki ahau, he kōrero teka ā tae mai nei; whakaaturia ki ahau mā te aha koe e mau ai te here?”</para>
  <para style="p" vid="JDG 16:13">Ka mea ia ki a ia, “Ki te whatua e koe ngā makawe e whitu o tōku mātenga ki roto ki te whenu.” <verse eid="JDG 16:13" /><verse number="14" style="v" sid="JDG 16:14" />Nā, titia iho ana e ia ki te titi.</para>
  <para style="p" vid="JDG 16:14">Ā, ka mea ki a ia, “E Hamahona, ko ngā Pirihitini ka eke ki a koe!” Nā, ko tōna ohonga ake i tāna moe, ka unuhia te titi o te mea whatu me te whenu anō.<verse eid="JDG 16:14" /></para>
  <para style="p">
    <verse number="15" style="v" sid="JDG 16:15" />Nā, ka mea te wahine ki a ia, “He aha koe i mea ai, ‘E aroha ana ahau ki a koe,’ kāhore nei hoki tōu ngākau i riro mai i ahau? Ka toru ēnei māmingatanga āu i ahau, kīhai anō hoki i whakaaturia e koe ki ahau nō hea tōu kaha nui.” <verse eid="JDG 16:15" /><verse number="16" style="v" sid="JDG 16:16" />Nāwai ā, kāhore he rā i kapea tāna āki i a ia ki āna kupu, me te tohe ki a ia, ā mate noa iho tōna wairua i te hōhā.<verse eid="JDG 16:16" /></para>
  <para style="p">
    <verse number="17" style="v" sid="JDG 16:17" />Kātahi ka whakaaturia e ia ki a ia tōna ngākau katoa, ka mea ki a ia, “Kāhore anō i pā noa he heu ki tōku māhunga; he Natari hoki ahau ki a Ihowā nō te kōpū mai anō o tōku whaea. Ki te heua ahau, kātahi ka riro atu tōku kaha i ahau, ā, ka kahakore ahau, ka rite ki te mano o te tangata.”<verse eid="JDG 16:17" /></para>
  <para style="p">
    <verse number="18" style="v" sid="JDG 16:18" />Ā, nō te kitenga o Terīra kua whakaaturia tōna ngākau katoa ki a ia, ka tono tāngata ia ki te karanga i ngā rangatira o ngā Pirihitini, hei mea, “Haere mai anō koa āianei, kua whakaaturia hoki e ia tōna ngākau katoa ki ahau.” Nā, ka haere mai ngā rangatira o ngā Pirihitini ki a ia, me te mau mai i te moni i ō rātou ringa. <verse eid="JDG 16:18" /><verse number="19" style="v" sid="JDG 16:19" />Nā, ka whakamoea ia e ia ki runga i ōna turi, ā, ka karanga ki tētahi tangata, ā, heua ana ngā makawe e whitu o tōna māhunga. Nā, ka tīmata tāna whakaiti i a ia, ā, mahue ake ia i tōna kaha.<verse eid="JDG 16:19" /></para>
  <para style="p">
    <verse number="20" style="v" sid="JDG 16:20" />Nā, ka mea tērā, “E Hamahona ko ngā Pirihitini ka eke ki a koe!”</para>
  <para style="p" vid="JDG 16:20">Nā, maranga ana ia i tāna moe, ka mea, “Ka haere ahau ki waho, ka pērā me mua rā, rūrū ai i ahau.” Heoi, kīhai ia i mātau kua mawehe atu a Ihowā i a ia.<verse eid="JDG 16:20" /></para>
  <para style="p">
    <verse number="21" style="v" sid="JDG 16:21" />Nā, ka hopukia ia e ngā Pirihitini, ā, tīkarohia ana ōna kanohi; ā, kawea ana ia e rātou ki raro, ki Kaha. Nā, herea ana ia ki ngā mekameka parāhi; ā, he huri mira tāna mahi i roto i te whare herehere. <verse eid="JDG 16:21" /><verse number="22" style="v" sid="JDG 16:22" />Heoi, kua tīmata anō ngā makawe o tōna māhunga te tupu i muri i tōna heunga.<verse eid="JDG 16:22" /></para>
  <para style="s">Te Matenga o Hamahona</para>
  <para style="p">
    <verse number="23" style="v" sid="JDG 16:23" />Nā, ka huihui ngā rangatira o ngā Pirihitini ki te patu i tētahi whakahere nui ki a Rakono, ki tō rātou atua, ki te whakamanamana anō hoki; i mea hoki, “Kua hōmai tō tātou hoariri a Hamahona e tō tātou atua ki tō tātou ringa.”<verse eid="JDG 16:23" /></para>
  <para style="p">
    <verse number="24" style="v" sid="JDG 16:24" />Ā, nō te kitenga o te iwi i a ia, ka whakamoemiti ki tō rātou atua; i mea hoki,</para>
  <para style="q1" vid="JDG 16:24">“Kua hōmai tō tātou hoariri</para>
  <para style="q2" vid="JDG 16:24">e tō tātou atua ki tō tātou ringa,</para>
  <para style="q1" vid="JDG 16:24">te tangata nāna tō tātou whenua i huna,</para>
  <para style="q2" vid="JDG 16:24">he tokomaha hoki o tātou i patua e ia.”<verse eid="JDG 16:24" /></para>
  <para style="p">
    <verse number="25" style="v" sid="JDG 16:25" />Ā, i ō rātou ngākau e koa ana, ka mea rātou, “Karangatia a Hamahona, hei mea tākaro mā tātou.” Kātahi ka karangatia a Hamahona i roto i te whare herehere, ā, tākaro ana ia i tō rātou aroaro.</para>
  <para style="p" vid="JDG 16:25">Nā, ka whakatūria ia e rātou ki waenganui o ngā pou. <verse eid="JDG 16:25" /><verse number="26" style="v" sid="JDG 16:26" />Nā, ka mea a Hamahona ki te tamaiti i pupuri nei i a ia ki tōna ringa, “Tukua ahau kia whāwhā ki ngā pou tokomanawa o te whare hei okiokinga atu mōku.” <verse eid="JDG 16:26" /><verse number="27" style="v" sid="JDG 16:27" />Nā, kī tonu te whare i te tāne, i te wahine; i reira anō hoki ngā rangatira katoa o ngā Pirihitini; i runga anō i te tuanui me te mea e toru mano ngā tāne, ngā wāhine, e mātakitaki ana ki ngā mahi tākaro a Hamahona.<verse eid="JDG 16:27" /></para>
  <para style="p">
    <verse number="28" style="v" sid="JDG 16:28" />Kātahi ka karanga a Hamahona ki a Ihowā, ka mea, “E te Ariki e Ihowā, kia mahara ki ahau, whakakahangia hoki ahau e te Atua i tēnei wā kotahi nei, kia ea tonu āianei ki runga i ngā Pirihitini tōku mate i ōku kanohi e rua.” <verse eid="JDG 16:28" /><verse number="29" style="v" sid="JDG 16:29" />Nā, hopukia atu ana e Hamahona ngā pou tokomanawa e rua o waenga, i tū ai, i mau ai te whare, ko tētahi ki tōna ringa matau, ko tētahi ki tōna mauī. <verse eid="JDG 16:29" /><verse number="30" style="v" sid="JDG 16:30" />Nā, ka mea a Hamahona, “Kia mate tahi ahau me ngā Pirihitini.” Ko tōna tino pikonga iho, me te whakapau anō i tōna kaha; heoi hinga ana te whare ki runga ki ngā rangatira, ki runga anō hoki ki te iwi katoa i roto. Heoi, tini atu i āna i patu ai i tōna oranga te hunga i mate i whakamatea nei e ia, i tōna matenga.<verse eid="JDG 16:30" /></para>
  <para style="p">
    <verse number="31" style="v" sid="JDG 16:31" />Kātahi ka haere iho ōna tēina ki raro, rātou ko te whare katoa o tōna pāpā, ā, tangohia ana ia e rātou, kawea atu ana, tanumia ana ki waenganui o Toraha o Ehetaoro, ki te rua o Manoa, o tōna pāpā. Ā, e rua tekau ngā tau i whakarite ai ia mō Īharaira.<verse eid="JDG 16:31" /></para>
  <chapter eid="JDG 16" />
  <chapter number="17" style="c" sid="JDG 17" />
  <para style="s">Ngā Whakapakoko a Mika</para>
  <para style="p">
    <verse number="1" style="v" sid="JDG 17:1" />Nā, i te whenua pukepuke o Ēparaima tētahi tangata, ko Mika tōna ingoa. <verse eid="JDG 17:1" /><verse number="2" style="v" sid="JDG 17:2" />Nā, ka mea ia ki tōna whaea, “Ko ngā hiriwa kotahi tekau mā tahi rau i tangohia rā i a koe, te mea i kanga rā koe, i kōrero ai hoki koe ki ōku taringa – nanā, kei ahau aua hiriwa; nāku i tango.”</para>
  <para style="p" vid="JDG 17:2">Nā, ka mea tōna whaea, “Mā Ihowā koe e manaaki, e tāku tama.”<verse eid="JDG 17:2" /></para>
  <para style="p">
    <verse number="3" style="v" sid="JDG 17:3" />Nā, ka whakahokia e ia ngā hiriwa kotahi tekau mā tahi rau ki tōna whaea, ā, ka mea tōna whaea, “Ka whakatapua rawatia e ahau te hiriwa mā Ihowā, he mea nā tōku ringa mā tāku tama, hei hanga whakapakoko, he mea whaowhao, he mea whakarewa. Nā, me whakahoki atu e ahau ki a koe ināianei.”<verse eid="JDG 17:3" /></para>
  <para style="p">
    <verse number="4" style="v" sid="JDG 17:4" />Nā, i tāna whakahokinga i te moni ki tōna whaea, ka tango tōna whaea i ngā pīhi hiriwa e rua rau, ā, hoatu ana ki te kaiwhakarewa, ā, nāna i hanga tētahi whakapakoko, whaowhao, me tētahi mea whakarewa. Nā, ka takoto aua mea ki te whare o Mika.<verse eid="JDG 17:4" /></para>
  <para style="p">
    <verse number="5" style="v" sid="JDG 17:5" />Nā, he whare atua tō taua tangata, tō Mika, i hangā anō he epora e ia, me ētahi terapimi, ā, i whakatohungatia hoki e ia tētahi o āna tama, ā, meinga ana hei tohunga māna. <verse eid="JDG 17:5" /><verse number="6" style="v" sid="JDG 17:6" />I aua rā kāhore o Īharaira kīngi; ko tā rātou i mea ai ko ngā mea i tika ki te titiro a tēnei, a tēnei.<verse eid="JDG 17:6" /></para>
  <para style="p">
    <verse number="7" style="v" sid="JDG 17:7" />Nā, tērā tētahi taitama o Pēterehema Hūrā, o te hapū o Hūrā, he Rīwaiti, ā, i reira anō ia e noho ana. <verse eid="JDG 17:7" /><verse number="8" style="v" sid="JDG 17:8" />Nā, ka haere atu taua tangata i te pā, i Pēterehema Hūrā, kia noho ki tāna wāhi e kite ai; ā, i a ia e haere ana, ka tae ia ki te whenua pukepuke o Ēparaima, ki te whare o Mika.<verse eid="JDG 17:8" /></para>
  <para style="p">
    <verse number="9" style="v" sid="JDG 17:9" />Nā, ka mea a Mika ki a ia, “I haere mai koe i hea?”</para>
  <para style="p" vid="JDG 17:9">Ā, ka mea ia ki a ia, “He Rīwaiti ahau nō Pēterehema Hūrā, ā, e haere ana ahau kia noho ki tāku wāhi e kite ai.”<verse eid="JDG 17:9" /></para>
  <para style="p">
    <verse number="10" style="v" sid="JDG 17:10" />Nā, ka mea a Mika ki a ia, “E noho ki ahau, ā, hei matua koe mōku, hei tohunga hoki, ā, kia tekau ngā hiriwa e hoatu e ahau ki a koe i te tau, kia kotahi anō te whakaritenga kākahu, me te kai anō māu. Nā, ka tomo atu te Rīwaiti.” <verse eid="JDG 17:10" /><verse number="11" style="v" sid="JDG 17:11" />Ā, pai tonu te Rīwaiti kia noho ki taua tangata; ā, ka meinga taua taitamariki e ia kia rite ki tētahi o āna tama. <verse eid="JDG 17:11" /><verse number="12" style="v" sid="JDG 17:12" />Nā, whakatohungatia ana e Mika taua Rīwaiti, ā, ka waiho taua taitama hei tohunga māna, ā, noho ana i roto i te whare o Mika. <verse eid="JDG 17:12" /><verse number="13" style="v" sid="JDG 17:13" />Nā, ka mea a Mika, “Kātahi ahau ka mōhio ka atawhaitia ahau e Ihowā, ina hoki ka riro mai nei te Rīwaiti hei tohunga mōku.”<verse eid="JDG 17:13" /></para>
  <chapter eid="JDG 17" />
  <chapter number="18" style="c" sid="JDG 18" />
  <para style="s">Ko Mika me te Iwi o Rāna</para>
  <para style="p">
    <verse number="1" style="v" sid="JDG 18:1" />I aua rā kāhore o Īharaira kīngi.</para>
  <para style="p" vid="JDG 18:1">I aua rā hoki e rapu ana te iwi o ngā Rāni i tētahi kāinga mō rātou hei nohoanga; kīhai hoki tētahi kāinga tupu i tau ki a rātou i roto i ngā iwi o Īharaira ā tae noa ki taua rā. <verse eid="JDG 18:1" /><verse number="2" style="v" sid="JDG 18:2" />Nā, ka tono ngā tamariki a Rāna i ētahi tāngata tokorima o tō rātou hapū, he hunga māia, i roto i ō rātou rohe, i Toraha, i Ehetaoro, hei tūtei i te whenua, hei titiro hoki; i mea hoki ki a rātou, “Tīkina, tirohia te whenua.”</para>
  <para style="p" vid="JDG 18:2">Nā, ka tae rātou ki te whenua pukepuke o Ēparaima, ki te whare o Mika, noho ana i reira. <verse eid="JDG 18:2" /><verse number="3" style="v" sid="JDG 18:3" />I a rātou i te whare o Mika, ka mōhiotia e rātou te reo o taua taitamariki, o te Rīwaiti; nā, peka ana ki reira, ā, ka mea ki a ia, “Nā wai koe i kawe mai ki konei? E aha ana hoki koe i konei? Ā, he aha tāu i konei?”<verse eid="JDG 18:3" /></para>
  <para style="p">
    <verse number="4" style="v" sid="JDG 18:4" />Nā, ka mea ia ki a rātou, “Ko ngā mea tēnei i meatia e Mika ki ahau; nāna hoki ahau i utu, nā, hei tohunga anō ahau ki a ia.”<verse eid="JDG 18:4" /></para>
  <para style="p">
    <verse number="5" style="v" sid="JDG 18:5" />Ā, ka mea rātou ki a ia, “Tēnā, ui atu ki te Atua kia mōhio ai mātou ka tika rānei tō mātou ara e haere nei mātou.”<verse eid="JDG 18:5" /></para>
  <para style="p">
    <verse number="6" style="v" sid="JDG 18:6" />Nā, ka mea te tohunga ki a rātou, “Haere mārie, kei te aroaro o Ihowā tō koutou ara e haere nā koutou.”<verse eid="JDG 18:6" /></para>
  <para style="p">
    <verse number="7" style="v" sid="JDG 18:7" />Nā, ka haere aua tāngata tokorima, ka tae ki Raihi, ā, ka kite i ngā tāngata o reira, i te pai o tā rātou noho, rite tonu ki a ngā Haironi, te āta noho, te mau; kāhore hoki he tangata whai mana o te whenua hei mea kia whakamā rātou ki tētahi mea, ā, e matara mai ana rātou i ngā Haironi, kāhore hoki ā rātou aha ki tētahi tangata.<verse eid="JDG 18:7" /></para>
  <para style="p">
    <verse number="8" style="v" sid="JDG 18:8" />Nā, ka tae rātou ki ō rātou tuākana, ki Toraha, ki Ehetaoro; ā, ka mea ō rātou tuākana ki a rātou, “He aha tā koutou kōrero?”<verse eid="JDG 18:8" /></para>
  <para style="p">
    <verse number="9" style="v" sid="JDG 18:9" />Kātahi rātou ka mea atu, “Whakatika, kia whakaekea rātou e tātou; kua kite hoki mātou i te whenua, nā, he pai rawa; ā, me āta noho anō rānei koutou? Kaua rā e māngere, ki te haere ki te tango i tērā whenua. <verse eid="JDG 18:9" /><verse number="10" style="v" sid="JDG 18:10" />Ka haere koutou, ka tae atu koutou ki tētahi iwi e noho tatū ana, ā, he nui hoki te whenua; kua hōmai nei hoki e te Atua ki ō koutou ringa; he wāhi, kāhore nei i hapa i tētahi mea o te whenua.”<verse eid="JDG 18:10" /></para>
  <para style="p">
    <verse number="11" style="v" sid="JDG 18:11" />Nā, tūria atu ana i reira e te hapū o ngā Rani, i roto i Toraha, i Ehetaoro, e ono rau tāngata, whītiki rawa ki ngā rākau o te whawhai. <verse eid="JDG 18:11" /><verse number="12" style="v" sid="JDG 18:12" />Nā, ka haere rātou, ā, ka pūpahi ki Kiriata Tearimi, ki Hūrā; koia i huaina ai te ingoa o tērā wāhi, ko Mahanerana ā mohoa noa nei; koia tēnā i tua atu o Kiriata Tearimi. <verse eid="JDG 18:12" /><verse number="13" style="v" sid="JDG 18:13" />Nā, i haere atu rātou i reira ki te whenua pukepuke o Ēparaima, ā, ka tae ki te whare o Mika.<verse eid="JDG 18:13" /></para>
  <para style="p">
    <verse number="14" style="v" sid="JDG 18:14" />Nā, ko te ohonga o ngā tāngata tokorima i haere nei ki te tūtei i te whenua o Raihi, ka mea ki ō rātou tuākana, “E mōhio ana rānei koutou kei ēnei whare he epora, he terapimi, he whakapakoko whaowhao, me tētahi mea whakarewa? Nā, mā koutou te whakaaro ki tā koutou e mea ai.” <verse eid="JDG 18:14" /><verse number="15" style="v" sid="JDG 18:15" />Nā, ka peka rātou ki reira, ā, ka tae ki te whare o taua taitamariki, o te Rīwaiti, arā ki te whare o Mika, ā, oha atu ana ki a ia. <verse eid="JDG 18:15" /><verse number="16" style="v" sid="JDG 18:16" />Ā, ko ngā tāngata e ono rau o ngā tama a Rāna me ā rātou rākau whawhai, tū tonu i te tomokanga o te kūwaha. <verse eid="JDG 18:16" /><verse number="17" style="v" sid="JDG 18:17" />Nā, haere atu ana ngā tāngata tokorima i haere rā ki te tūtei i te whenua, ā, ka tae ki reira; kei te tango i te whakapakoko whakairo, i te epora, i ngā terapimi, i te whakapakoko hoki i whakarewaina. Nā, ko te tohunga i te tomokanga ki te kūwaha e tū ana, rātou ko ngā tāngata e ono rau, me ā rātou rākau whawhai, whītiki tonu.<verse eid="JDG 18:17" /></para>
  <para style="p">
    <verse number="18" style="v" sid="JDG 18:18" />Ā, nō te haerenga o ērā ki te whare o Mika, nō te tangohanga i te whakapakoko whakairo, i te epora, i ngā terapimi, i te mea hoki i whakarewaina, ka mea te tohunga ki a rātou, “E aha ana koutou?”<verse eid="JDG 18:18" /></para>
  <para style="p">
    <verse number="19" style="v" sid="JDG 18:19" />Anō rā ko rātou ki a ia, “Whakarongoa, kōpania atu tōu ringa ki tōu māngai, ā, haere mai tātou, hei matua hoki koe mō mātou, hei tohunga. Ko tēhea te mea pai kia waiho koe hei tohunga mō te whare o te tangata kotahi, kia waiho rānei hei tohunga mō tētahi iwi, mō tētahi hapū hoki o Īharaira?” <verse eid="JDG 18:19" /><verse number="20" style="v" sid="JDG 18:20" />Nā, ka koa te ngākau o te tohunga, ā, ka mau ia ki te epora, ki ngā terapimi, ki te whakapakoko whakairo, ā, haere ana i roto i taua hunga. <verse eid="JDG 18:20" /><verse number="21" style="v" sid="JDG 18:21" />Kātahi rātou ka tahuri, ka haere; ā, makā ana e rātou ngā tamariki, ngā kararehe, me ngā taonga ki mua i a rātou.<verse eid="JDG 18:21" /></para>
  <para style="p">
    <verse number="22" style="v" sid="JDG 18:22" />Ka matara atu rātou i te whare o Mika, nā, ka huihuia ngā tāngata o ngā whare i tata ki te whare o Mika, ā, ka mau atu i a rātou ngā tama a Rāna. <verse eid="JDG 18:22" /><verse number="23" style="v" sid="JDG 18:23" />Nā, ka karanga rātou ki ngā tama a Rāna. Ā, ka tahuri mai ngā aroaro o ērā, ka mea ki a Mika, “He aha tāu i huihui tāngata mai ai koe?”<verse eid="JDG 18:23" /></para>
  <para style="p">
    <verse number="24" style="v" sid="JDG 18:24" />Nā, ka mea ia, “Kua tangohia atu rā e koutou āku atua i hanga ai, me te tohunga, ā, kua haere atu; ā, he aha atu anō tāku? He aha hoki kia kī mai koutou ki ahau, ‘He aha tāu?’ ”<verse eid="JDG 18:24" /></para>
  <para style="p">
    <verse number="25" style="v" sid="JDG 18:25" />Ā, ka mea ngā tama a Rāna ki a ia, “Kei rangona tōu reo e mātou, kei tōrere atu ki a koe te hunga ngākau āritarita, ā, ka mate koe me tōu whare katoa.” <verse eid="JDG 18:25" /><verse number="26" style="v" sid="JDG 18:26" />Nā, haere ana ngā tama a Rāna i tō rātou ara, ā, i te kitenga hoki o Mika he kaha rawa rātou i a ia, ka tahuri ia, ā, hoki ana ki tōna whare.<verse eid="JDG 18:26" /></para>
  <para style="s">E Noho ngā Tama a Rāna i Raihi</para>
  <para style="p">
    <verse number="27" style="v" sid="JDG 18:27" />Ā, maua atu ana e rātou ngā mea i hangā e Mika, me te tohunga i noho ki a ia, ā, haere ana ki Raihi, ki tētahi iwi e āta noho ana, kāhore ōna whakaohooho. Nā, patua iho e rātou ki te mata o te hoari, tahuna ake hoki e rātou te pā ki te ahi. <verse eid="JDG 18:27" /><verse number="28" style="v" sid="JDG 18:28" />Kāhore hoki he tangata hei whakaora; nō te mea he matara a reira i Hairona, kāhore anō ā rātou aha ki tētahi tangata; i te raorao hoki a reira, i Peterehopo.</para>
  <para style="p" vid="JDG 18:28">Nā, hangā ana e rātou te pā, ā, noho ana i reira. <verse eid="JDG 18:28" /><verse number="29" style="v" sid="JDG 18:29" />Ā, huaina ana e rātou te ingoa o te pā ko Rāna, ko te ingoa o tō rātou matua, o Rāna, i whānau nei mā Īharaira; ko Raihi ia te ingoa o te pā i mua. <verse eid="JDG 18:29" /><verse number="30" style="v" sid="JDG 18:30" />Nā, whakatūria ana e ngā tama a Rāna mō rātou te whakapakoko whaowhao, ā, ko Honatana hoki tama a Kerehoma, tama a Mohi, rātou ko āna tama ngā tohunga o te iwi o ngā Rāni tae noa ki te rā i whakaraua ai te whenua. <verse eid="JDG 18:30" /><verse number="31" style="v" sid="JDG 18:31" />Ā, tū tonu tā rātou whakapakoko whakairo, tā Mika i hanga rā, i ngā rā katoa o te whare o te Atua i Hiro.<verse eid="JDG 18:31" /></para>
  <chapter eid="JDG 18" />
  <chapter number="19" style="c" sid="JDG 19" />
  <para style="s">Te Rīwaiti rāua ko Tōna Wahine Iti</para>
  <para style="p">
    <verse number="1" style="v" sid="JDG 19:1" />Ā, i aua rā, i te mea kāhore he kīngi o Īharaira.</para>
  <para style="p" vid="JDG 19:1">Nā, ko tētahi tangata, he Rīwaiti, e noho noa iho ana i te taha ki tua o te whenua pukepuke o Ēparaima. Nā, ka tango ia i tētahi wahine iti māna i roto i Pēterehema Hūrā. <verse eid="JDG 19:1" /><verse number="2" style="v" sid="JDG 19:2" />Nā, kua pūremu tāna wahine iti, ā, mawehe atu ana i a ia ki te whare o tōna pāpā, ki Pēterehema Hūrā, ā, e whā ngā tino marama ōna ki reira. <verse eid="JDG 19:2" /><verse number="3" style="v" sid="JDG 19:3" />Nā, ka whakatika tāna tahu, ā, haere ana ki te whai i a ia, ki te whakamārie i a ia, ki te whakahoki mai i a ia; ko tāna tangata hoki tōna hoa haere, me ngā kāihe e rua. Nā, ka kawea ia e te wahine rā ki te whare o tōna pāpā, ā, nō te kitenga o te pāpā o te kōtiro i a ia, koa tonu, nō te mea ka tūtaki ki a ia. <verse eid="JDG 19:3" /><verse number="4" style="v" sid="JDG 19:4" />Nā, ka pupuri tōna hungawai, te pāpā o te kōtiro, i a ia; ā, e toru ngā rā i noho ai ia ki a ia; heoi kai ana, inu ana rāua, ā, noho ana i reira.<verse eid="JDG 19:4" /></para>
  <para style="p">
    <verse number="5" style="v" sid="JDG 19:5" />Ā, i te whā o ngā rā ka maranga wawe rātou i te ata, ā, whakatika ana ia ki te haere. Nā, ka mea te pāpā o te kōtiro ki tāna hunaonga, “Kia ora tōu ngākau i tētahi wāhi taro, ā muri iho ka haere.” <verse eid="JDG 19:5" /><verse number="6" style="v" sid="JDG 19:6" />Nā, ka noho rāua, ka kai, ka inu tahi tō rāua tokorua, nā, ka mea te pāpā o te kōtiro ki taua tangata, “Tēnā koa, noho iho i te pō nei, kia koa hoki tōu ngākau.” <verse eid="JDG 19:6" /><verse number="7" style="v" sid="JDG 19:7" />Ā, i te whakatikanga o taua tangata ki te haere, ka tohea ia e tōna hungawai, nā, ka moe anō ia ki reira. <verse eid="JDG 19:7" /><verse number="8" style="v" sid="JDG 19:8" />Ā, i te rima o ngā rā ka maranga wawe ia ki te haere, ā, ka mea te pāpā o te kōtiro, “Kia ora tōu ngākau; e noho kōrua kia tītaha rā te rā.” Ā, kai ana rāua tokorua.<verse eid="JDG 19:8" /></para>
  <para style="p">
    <verse number="9" style="v" sid="JDG 19:9" />Nā, ka whakatika taua tangata ki te haere, a ia, tāna wahine iti me tāna tangata, ā, ka mea tōna hungawai, te pāpā o te kōtiro ki a ia, “Nanā, kua heke te rā, kua ahiahi, e noho rā. Nanā, kua tāwharara te rā, hei konei moe ai, kia koa ai tōu ngākau; ā, hei te ata āpōpō ka maranga wawe ai koutou ki te ara, ka haere ki tōu kāinga.” <verse eid="JDG 19:9" /><verse number="10" style="v" sid="JDG 19:10" />Otiia kīhai taua tangata i pai kia noho i taua pō, engari whakatika ana ia, haere ana, ā, ka tae ki te ritenga atu o Iepuhu, arā o Hiruhārama. I a ia anō hoki ngā kāihe e rua, whakanoho rawa, i a ia anō hoki tāna wahine iti.<verse eid="JDG 19:10" /></para>
  <para style="p">
    <verse number="11" style="v" sid="JDG 19:11" />Ka tata rātou ki Iepuhu, nā, kua aua noa atu te rā; ā, ka mea te tangata ki tōna rangatira, “Tēnā, kia peka tātou ki tēnei pā o ngā Iepuhi, ki reira moe ai.”<verse eid="JDG 19:11" /></para>
  <para style="p">
    <verse number="12" style="v" sid="JDG 19:12" />Nā, ka mea tōna rangatira ki a ia, “E kore tātou e peka ki te pā o te iwi kē, ehara nei i ngā tamariki a Īharaira; engari me haere atu tātou ki Kipea.” <verse eid="JDG 19:12" /><verse number="13" style="v" sid="JDG 19:13" />Nā, ka mea ia ki tāna tangata, “Haere mai, tātou ka whakatata ki tētahi o ēnei wāhi; ka moe ai tātou ki Kipea, ki Rama rānei.” <verse eid="JDG 19:13" /><verse number="14" style="v" sid="JDG 19:14" />Nā, ka whiti atu rātou, ka haere; ā, kua toene te rā i a rātou ka tata ki Kipea, ki tētahi pā o Pineamine. <verse eid="JDG 19:14" /><verse number="15" style="v" sid="JDG 19:15" />Nā, ka peka rātou ki reira, ka haere ki Kipea moe ai; ā, i tōna taenga atu, ka noho ki te waharoa o te pā; kāhore hoki he tangata hei mau i a rātou ki tōna whare moe ai.<verse eid="JDG 19:15" /></para>
  <para style="p">
    <verse number="16" style="v" sid="JDG 19:16" />Nā, ko tētahi tangata, he koroheke, e haere mai ana i tāna mahi i te māra i te ahiahi; ā, ko taua tangata nō te whenua pukepuke o Ēparaima, i Kipea hoki e noho ana; ko ngā tāngata ia o te pā, he Pineamini. <verse eid="JDG 19:16" /><verse number="17" style="v" sid="JDG 19:17" />Ā, ka maranga ake ōna kanohi, ka kite i te tangata konene rā i te waharoa o te pā, nā, ka mea taua koroheke, “Ko hea koe? I haere mai anō hoki koe i hea?”<verse eid="JDG 19:17" /></para>
  <para style="p">
    <verse number="18" style="v" sid="JDG 19:18" />Nā, ka mea ia ki a ia, “I haere mai mātou i Pēterehema Hūrā, ā, e haere ana mātou ki tērā taha o te whenua pukepuke o Ēparaima; nō reira ahau; ā, i haere ahau ki Pēterehema Hūrā. Otiia e haere ana tēnei ahau ki te whare o Ihowā; heoi kāhore he tangata hei mau i ahau ki roto ki tōna whare. <verse eid="JDG 19:18" /><verse number="19" style="v" sid="JDG 19:19" />He kakau wīti anō ia tēnei, he kai mā ā mātou kāihe; he taro anō tēnei, he wāina hoki māku, ā, mā tāu pononga wahine, mā te tāhake hoki a āu pononga; kāhore he mate ki te aha, ki te aha.”<verse eid="JDG 19:19" /></para>
  <para style="p">
    <verse number="20" style="v" sid="JDG 19:20" />Nā, ka mea taua koroheke, “Kia tau te rangimārie ki a koe. He ahakoa rā, waiho mai i ahau ngā mea katoa e matea e koe; otiia kaua e moe ki te waharoa.” <verse eid="JDG 19:20" /><verse number="21" style="v" sid="JDG 19:21" />Nā, mauria ana e ia ki tōna whare, ā, hoatu ana he kai mā ngā kāihe; ā, horoia ana e rātou ō rātou waewae, kai ana, inu ana.<verse eid="JDG 19:21" /></para>
  <para style="s">Te Hara a Kipea</para>
  <para style="p">
    <verse number="22" style="v" sid="JDG 19:22" />E mea ake ana ō rātou ngākau ki te koa, nā, ko te karapotinga o te whare e ngā tāngata o te pā, he tama nā Periara; kei te pātuki ki te tatau, ka kōrero ki te tangata nōna te whare, ki taua koroheke rā, ka mea, “Whakaputaina mai ki waho tēnā tangata i haere nā ki tōu whare, kia mōhio ai mātou ki a ia.”<verse eid="JDG 19:22" /></para>
  <para style="p">
    <verse number="23" style="v" sid="JDG 19:23" />Nā, ka haere atu ki a rātou te tangata nōna te whare, ka mea ki a rātou, “Kaua rā, e ōku tuākana, kaua e mahia te mea kino; kua tae mai nei hoki tēnei tangata ki tōku whare, kaua tēnei mea pōauau e meatia. <verse eid="JDG 19:23" /><verse number="24" style="v" sid="JDG 19:24" />Nā, ko tāku tamāhine tēnei, he wāhina, me tāna wahine iti hoki; māku rāua e kawe atu ināianei, whakaititia rāua e koutou, meatia hoki ki a rāua te mea e pai ana ki tā koutou titiro; ko tēnei tangata ia, kaua tēnei mea pōauau e meatia ki a ia.”<verse eid="JDG 19:24" /></para>
  <para style="p">
    <verse number="25" style="v" sid="JDG 19:25" />Ā, tē pai ngā tāngata ki te whakarongo ki a ia, nā, ka mau taua tangata ki tāna wahine iti, ā, kawea atu ana ki waho ki a rātou, ā, ka mōhio rātou ki a ia, ka tūkino hoki i a ia i taua pō katoa ā tae noa ki te ata; ā, ka hī te ata, ka tukua ia e rātou. <verse eid="JDG 19:25" /><verse number="26" style="v" sid="JDG 19:26" />Nā, ka haere mai te wahine rā i te pūaotanga o te ata, takoto ana ki te kūwaha o te whare o te tangata kei reira nei tōna ariki, ā mārama noa.<verse eid="JDG 19:26" /></para>
  <para style="p">
    <verse number="27" style="v" sid="JDG 19:27" />Ā, ka whakatika ake tōna ariki i te ata, nā, ka huakina e ia ngā tatau o te whare, ka puta atu, he mea kia haere i tōna ara. Nā, ko te wahine rā, ko tāna wahine iti, kua hinga ki te kūwaha o te whare, ko ōna ringa i runga i te paepae o te tatau. <verse eid="JDG 19:27" /><verse number="28" style="v" sid="JDG 19:28" />Nā, ka mea ia ki a ia, “Whakatika kia haere tātou.” Kāhore ia tētahi i whakaō mai. Nā, ka hāpainga ia e ia ki runga ki te kāihe. Ā, ka maranga taua tangata, haere ana ki tōna wāhi.<verse eid="JDG 19:28" /></para>
  <para style="p">
    <verse number="29" style="v" sid="JDG 19:29" />Ā, nō tōna taenga ki tōna whare, ka tīkina e ia tētahi māripi, ā, ka mau ki tāna wahine iti, tapatapahia ana e ia ōna wāhi, kia tekau mā rua ngā wāhanga, ā, tukua ana ki ngā rohe katoa o Īharaira, puta noa. <verse eid="JDG 19:29" /><verse number="30" style="v" sid="JDG 19:30" />Ā, i mea te hunga katoa i kitea ai, “Kāhore tēnei i mua, kāhore anō hoki i kitea he rite mō tēnei o te rā i haere mai ai ngā tamariki a Īharaira i te whenua o Īhipa ā mohoa noa nei. Maharatia iho, whakaaroa, kōrerotia.”<verse eid="JDG 19:30" /></para>
  <chapter eid="JDG 19" />
  <chapter number="20" style="c" sid="JDG 20" />
  <para style="s">Te Whakarite a Īharaira mō te Pakanga</para>
  <para style="p">
    <verse number="1" style="v" sid="JDG 20:1" />Nā, ka puta ngā tamariki katoa a Īharaira, ā, huihui ana te whakaminenga me te mea he tangata kotahi, nō Rāna mai anō a Peerehepa atu ana, nō te whenua anō hoki o Kireara, ki a Ihowā, ki Mihipa. <verse eid="JDG 20:1" /><verse number="2" style="v" sid="JDG 20:2" />I puta mai anō ngā rangatira o te iwi katoa, o ngā iwi katoa o Īharaira, i roto i te huihui o te iwi a te Atua, e whā rau ngā mano, he hunga haere i raro, he hunga mau hoari. <verse eid="JDG 20:2" /><verse number="3" style="v" sid="JDG 20:3" />Ā, i rongo ngā tamariki a Pineamine kua tae ngā tamariki a Īharaira ki Mihipa. Nā, ka mea ngā tamariki a Īharaira, “Kōrerotia mai i pēheatia tēnei mea kino.”<verse eid="JDG 20:3" /></para>
  <para style="p">
    <verse number="4" style="v" sid="JDG 20:4" />Nā, ka utua e te Rīwaiti, e te tangata nāna te wahine i kōhurutia rā, ka mea, “I haere mai ahau ki Kipea, ki tērā i a Pineamine, māua ko tāku wahine iti, moe ai. <verse eid="JDG 20:4" /><verse number="5" style="v" sid="JDG 20:5" />Nā, ko te whakatikanga mai o ngā tāngata o Kipea ki ahau, kei te karapoti i te whare i te pō, he mea hoki mōku; i mea rātou kia patua ahau; nā, whakaititia ana tāku wahine ā mate iho. <verse eid="JDG 20:5" /><verse number="6" style="v" sid="JDG 20:6" />Nā, ka mau ahau ki tāku wahine, ā, tapatapahia ana e ahau, hoatu ana kia kawea puta noa i te whenua, i te kāinga tupu o Īharaira, mō rātou i mahi i te mahi kino, i te mahi pōauau i roto i a Īharaira. <verse eid="JDG 20:6" /><verse number="7" style="v" sid="JDG 20:7" />Nā, e ngā tamariki a Īharaira, koutou katoa, hōmai ki konei tā koutou kupu, me tō koutou whakaaro.”<verse eid="JDG 20:7" /></para>
  <para style="p">
    <verse number="8" style="v" sid="JDG 20:8" />Nā, ka whakatika katoa te iwi ānō he tangata kotahi, ka mea, “E kore tētahi o tātou e haere ki tōna tēneti, e kore anō hoki tētahi o tātou e peka atu ki tōna whare. <verse eid="JDG 20:8" /><verse number="9" style="v" sid="JDG 20:9" />Engari, ko tā tātou tēnei e mea ai ki Kipea: Mā te rota te tikanga mō tā tātou whawhai ki reira. <verse eid="JDG 20:9" /><verse number="10" style="v" sid="JDG 20:10" />Me tango tāngata, kia tekau i roto i te rau, i ngā iwi katoa o Īharaira, he rau i roto i te mano, he mano i roto i te tekau mano, hei mau ō mō te iwi; ā, ka tae ki Kipea o Pineamine ka rite tā rātou e mea ai ki ngā mea pōauau katoa i mahia e rātou i roto i a Īharaira.” <verse eid="JDG 20:10" /><verse number="11" style="v" sid="JDG 20:11" />Heoi, huihui ana ngā tāngata katoa o Īharaira hei whakaeke mō te pā, piri tonu me te mea he tangata kotahi rātou.<verse eid="JDG 20:11" /></para>
  <para style="p">
    <verse number="12" style="v" sid="JDG 20:12" />Nā, ka tono tāngata ngā iwi o Īharaira puta noa i te iwi katoa o Pineamine, hei mea, “He aha tēnei mea kino kua meatia nei i roto i a koutou? <verse eid="JDG 20:12" /><verse number="13" style="v" sid="JDG 20:13" />Nā, hōmai āianei aua tāngata, ngā tama a Periara, i Kipea, kia whakamatea e mātou, kia whakakorea ai te kino i roto i a Īharaira.”</para>
  <para style="p" vid="JDG 20:13">Otiia kīhai a Pineamine i pai ki te whakarongo ki te reo o ō rātou tuākana, o ngā tamariki a Īharaira. <verse eid="JDG 20:13" /><verse number="14" style="v" sid="JDG 20:14" />Nā, ka huihui ngā tama a Pineamine i roto i ngā pā ki Kipea, ka haere ki te whawhai ki ngā tama a Īharaira. <verse eid="JDG 20:14" /><verse number="15" style="v" sid="JDG 20:15" />Nā, ka taua i taua rā ngā tama a Pineamine o ngā pā, e rua tekau mā ono mano ngā tāngata, he hunga mau hoari; tērā atu anō ngā tāngata o Kipea; i taua rātou e whitu rau tāngata, whiriwhiri rawa. <verse eid="JDG 20:15" /><verse number="16" style="v" sid="JDG 20:16" />Kei roto anō i tēnei hunga katoa ētahi, e whitu rau, he hunga whiriwhiri, he mauī; ko ēnei katoa he hunga e piua ai te kōhatu ki te huruhuru māhunga, ā, e kore e taha.<verse eid="JDG 20:16" /></para>
  <para style="p">
    <verse number="17" style="v" sid="JDG 20:17" />I taua anō hoki ngā tāngata o Īharaira, ngā mea ehara i a Pineamine, e whā rau mano tāngata, he hunga mau hoari; he hunga hāpai pakanga ēnei katoa.<verse eid="JDG 20:17" /></para>
  <para style="p">
    <verse number="18" style="v" sid="JDG 20:18" />Kātahi ngā tama a Īharaira ka whakatika, ka haere ki Pētēre, ka ui atu ki te Atua, ka mea, “Ko wai o mātou hei tīmata te haere ki te whawhai ki ngā tama a Pineamine?”</para>
  <para style="p" vid="JDG 20:18">Nā, ka mea a Ihowā, “Mā Hūrā e tīmata.”<verse eid="JDG 20:18" /></para>
  <para style="p">
    <verse number="19" style="v" sid="JDG 20:19" />Nā, ka maranga ngā tama a Īharaira i te ata, ā, ka noho ki Kipea. <verse eid="JDG 20:19" /><verse number="20" style="v" sid="JDG 20:20" />Nā, ka haere ngā tama a Īharaira ki te whawhai ki a Pineamine; ā, whakaritea ana ā rātou ngohi e ngā tama a Īharaira mō te whawhai ki Kipea. <verse eid="JDG 20:20" /><verse number="21" style="v" sid="JDG 20:21" />Nā, ka puta ngā tama a Pineamine i roto i Kipea, ā, pirau rawa i a rātou ki te whenua i taua rā e rua tekau mā rua mano o ngā tāngata o Īharaira. <verse eid="JDG 20:21" /><verse number="22" style="v" sid="JDG 20:22" />Nā, ka whakatenatena te iwi, ngā tāngata o Īharaira, i a rātou anō, ā, whakaritea ana anō ā rātou ngohi kia whawhai ai ki taua wāhi anō i whakaritea ai i te rā tuatahi. <verse eid="JDG 20:22" /><verse number="23" style="v" sid="JDG 20:23" />I haere anō ngā tama a Īharaira, i tangi ki te aroaro o Ihowā ā ahiahi noa, i ui atu hoki ki a Ihowā, i mea, “Me haere atu anō ahau ki te whawhai ki ngā tama a Pineamine, a tōku teina?”</para>
  <para style="p" vid="JDG 20:23">Nā, ka mea a Ihowā, “Haere ki te whawhai ki a ia.”<verse eid="JDG 20:23" /></para>
  <para style="p">
    <verse number="24" style="v" sid="JDG 20:24" />Nā, ka whakatata ngā tama a Īharaira ki ngā tama a Pineamine i te rua o ngā rā. <verse eid="JDG 20:24" /><verse number="25" style="v" sid="JDG 20:25" />I puta mai anō a Pineamine i roto i Kipea i te rua o ngā rā ki te tū ki a rātou, ā, pirau rawa anō i a rātou ki te whenua tekau mā waru mano o ngā tama a Īharaira; he hunga mau hoari katoa ēnei.<verse eid="JDG 20:25" /></para>
  <para style="p">
    <verse number="26" style="v" sid="JDG 20:26" />Kātahi ka haere ngā tama katoa a Īharaira me te iwi katoa, ā, ka tae ki Pētēre. Nā, ka tangi rātou, ā, ka noho i reira ki te aroaro o Ihowā, kāhore rawa, hoki i kai i taua rā ā ahiahi noa; me te whakaeke anō hoki i ngā tahunga tinana, i ngā whakahere mō te pai ki te aroaro o Ihowā. <verse eid="JDG 20:26" /><verse number="27" style="v" sid="JDG 20:27" />Nā, ka ui ngā tama a Īharaira ki a Ihowā, i reira hoki te āka o te kawenata a te Atua i aua rā, <verse eid="JDG 20:27" /><verse number="28" style="v" sid="JDG 20:28" />ko Pinehaha hoki, tama a Ereātara, tama a Ārona, te tū ana i tōna aroaro i aua rā; ka mea rātou, “Me haere atu anō ahau ki te whawhai ki ngā tama a Pineamine, a tōku teina, me whakamutu rānei?”</para>
  <para style="p" vid="JDG 20:28">Nā, ka mea a Ihowā, “Haere, ko āpōpō hoki rātou hoatu ai e ahau ki tōu ringa.”<verse eid="JDG 20:28" /></para>
  <para style="p">
    <verse number="29" style="v" sid="JDG 20:29" />Kātahi ka whakatakotoria he pehipehi e Īharaira mō Kipea ā taka noa, taka noa. <verse eid="JDG 20:29" /><verse number="30" style="v" sid="JDG 20:30" />Nā, ka haere ngā tama a Īharaira ki ngā tama a Pineamine i te toru o ngā rā, e whakatakotoria ana ngā ngohi hei whawhai ki Kipea, pērā anō me mua rā. <verse eid="JDG 20:30" /><verse number="31" style="v" sid="JDG 20:31" />Nā, ko te putanga mai o ngā tama a Pineamine ki te tū ki te iwi, manukāwhakitia ana rātou i te pā. Nā, ka tīmata rātou te patu i ētahi o te iwi, te tukituki, te pērā me mua rā, i ngā huarahi e tika atu rā, ko tētahi ki Pētēre, ko tētahi ki Kipea i te pārae, me te mea e toru tekau ngā tāngata o Īharaira.<verse eid="JDG 20:31" /></para>
  <para style="p">
    <verse number="32" style="v" sid="JDG 20:32" />Nā, ka mea ngā tama a Pineamine, “Kua hinga rātou i a tātou, kua pērā me tō te tīmatanga.” Otiia i mea ngā tama a Īharaira, “Kia rere atu tātou; me manukāwhaki mai rātou i roto i te pā ki ngā huarahi.”<verse eid="JDG 20:32" /></para>
  <para style="p">
    <verse number="33" style="v" sid="JDG 20:33" />Nā, ka whakatika ake ngā tāngata katoa o Īharaira i ō rātou wāhi, ā, ka tū ā-matua ki Paara-Tamara; i puta mai anō ngā pehipehi o Īharaira i tō rātou wāhi, arā i Marehekepa. <verse eid="JDG 20:33" /><verse number="34" style="v" sid="JDG 20:34" />Nā, haere tonu atu ki Kipea ngā tāngata kotahi tekau mano, he hunga whiriwhiri i roto i a Īharaira katoa, ā, ka nui haere te whawhai; kīhai rātou i mōhio ka tata te kino ki a rātou. <verse eid="JDG 20:34" /><verse number="35" style="v" sid="JDG 20:35" />Nā, patua iho e Ihowā a Pineamine i te aroaro o Īharaira, ā, ngaro iho o Pineamine i ngā tama a Īharaira i taua rā, e rua tekau mā rima mano kotahi rau; he hunga mau hoari ēnei katoa. <verse eid="JDG 20:35" /><verse number="36" style="v" sid="JDG 20:36" />Heoi, ka kite ngā tama a Pineamine e patua ana rātou.</para>
  <para style="p" vid="JDG 20:36">I tukua mai a Pineamine e ngā tāngata o Īharaira, i whakamanawa atu hoki ki te pehipehi i whakatakotoria e rātou ki Kipea. <verse eid="JDG 20:36" /><verse number="37" style="v" sid="JDG 20:37" />Nā, hohoro tonu te pehipehi, huakina ana e rātou a Kipea; te unuhanga mai hoki o te pehipehi, nā, patua iho e rātou te pā katoa ki te mata o te hoari. <verse eid="JDG 20:37" /><verse number="38" style="v" sid="JDG 20:38" />Nā, kua oti tētahi tohu te whakarite e ngā tāngata o Īharaira ki te pehipehi, arā kia meinga e rātou kia nui te kake o te pongere o te paowa i te pā. <verse eid="JDG 20:38" /><verse number="39" style="v" sid="JDG 20:39" />Ā, i te whatinga o ngā tāngata o Īharaira i te mea e whawhai ana.</para>
  <para style="p" vid="JDG 20:39">Ka anga a Pineamine ka patu, ka tukituki i ngā tāngata o Īharaira, me te mea e toru tekau tāngata; i mea hoki rātou, “Koia rawa anō! E hinga ana anō rātou i a tātou, e pērā ana anō me tō te whawhaitanga tuatahi.” <verse eid="JDG 20:39" /><verse number="40" style="v" sid="JDG 20:40" />Otiia ka tīmata nei te kake o te pongere o te pā ki runga, me te pou auahi, nā, ka titiro ngā Pineamini ki muri i a rātou, nā, kua pau te pā i te ahi, e kake ana tērā he paowa ki te rangi. <verse eid="JDG 20:40" /><verse number="41" style="v" sid="JDG 20:41" />Ko te tahuritanga atu o ngā tāngata o Īharaira, kanakana kau ana ngā tāngata o Pineamine; i kite hoki rātou kua tae mai te hē ki a rātou. <verse eid="JDG 20:41" /><verse number="42" style="v" sid="JDG 20:42" />Nā reira ka whati rātou i te aroaro o ngā tāngata o Īharaira ki te huarahi ki te koraha; otiia i pipiri tonu te whai a te hoariri i a rātou. Nā, ko te hunga i puta mai i roto i ngā pā, kei te whakangaro i a rātou, he mea karapoti nā rātou. <verse eid="JDG 20:42" /><verse number="43" style="v" sid="JDG 20:43" />Ka karapotia e rātou ngā Pineamini ā taka noa, ā, whāia ana, takatakahia ana i ō rātou okiokinga, i te ritenga atu o Kipea whaka te rāwhiti. <verse eid="JDG 20:43" /><verse number="44" style="v" sid="JDG 20:44" />Ā, kotahi tekau mā waru mano o ngā tāngata o Pineamine i hinga; he hunga māia ēnei katoa. <verse eid="JDG 20:44" /><verse number="45" style="v" sid="JDG 20:45" />Nā, ka whati rātou, ā, rere ana ki te koraha, ki te kāmaka o Rimono; ā, e rima mano tāngata i hamua e rātou ki ngā huarahi, nā, ka whāia anō rātou ki Kiromo, ā, patua iho o rātou e rua mano tāngata.<verse eid="JDG 20:45" /></para>
  <para style="p">
    <verse number="46" style="v" sid="JDG 20:46" />Nā, ko te hunga katoa i hinga o Pineamine i taua rā, e rua tekau mā rima mano, he hunga mau hoari; he hunga māia katoa ēnei. <verse eid="JDG 20:46" /><verse number="47" style="v" sid="JDG 20:47" />Ā, e ono rau tāngata i tahuri, i rere ki te koraha, ki te kāmaka o Rimono, ā, e whā ngā marama i noho ai ki te kāmaka o Rimono. <verse eid="JDG 20:47" /><verse number="48" style="v" sid="JDG 20:48" />Ā, i tahuri atu anō ngā tāngata o Īharaira ki ngā tama a Pineamine, ā, patua iho rātou ki te mata o te hoari, ko ngā tāngata o ngā pā, me ngā kararehe, me ngā mea katoa i tūpono atu ai rātou; i tūngia anō e rātou ki te ahi ngā pā katoa i tae atu ai rātou.<verse eid="JDG 20:48" /></para>
  <chapter eid="JDG 20" />
  <chapter number="21" style="c" sid="JDG 21" />
  <para style="s">He Wāhine mā ngā Tāne o Pineamine</para>
  <para style="p">
    <verse number="1" style="v" sid="JDG 21:1" />Nā, kua puaki noa ake te oati a ngā tāngata o Īharaira i Mihipa, i mea rātou: “Kaua tētahi tangata o tātou e hoatu i tāna tamāhine hei wahine mā Pineamine.”<verse eid="JDG 21:1" /></para>
  <para style="p">
    <verse number="2" style="v" sid="JDG 21:2" />Nā, ka haere te iwi ki Pētēre, ā, noho ana i reira i te aroaro o te Atua ā ahiahi noa; nā, rahi noa atu ō rātou reo, he nui te tangi. <verse eid="JDG 21:2" /><verse number="3" style="v" sid="JDG 21:3" />I mea hoki rātou, “Nā te aha, e Ihowā, e te Atua o Īharaira, i puta ake ai tēnei i roto i a Īharaira; i ngaro ai tētahi iwi i tēnei rā i roto i a Īharaira?”<verse eid="JDG 21:3" /></para>
  <para style="p">
    <verse number="4" style="v" sid="JDG 21:4" />Nā, i te ata ka maranga wawe te iwi, ā, hangā ana he āta e rātou, ā, whakaekea ana he tahunga tinana, he whakahere mō te pai.<verse eid="JDG 21:4" /></para>
  <para style="p">
    <verse number="5" style="v" sid="JDG 21:5" />Nā, ka mea ngā tama a Īharaira, “Ko wai o ngā iwi katoa o Īharaira kāhore i tae mai i roto i te whakaminenga ki a Ihowā?” Kua takoto hoki he oati nui mō te tangata e kore e haere ki a Ihowā ki Mihipa; i mea rātou, “Ka whakamatea rawatia.”<verse eid="JDG 21:5" /></para>
  <para style="p">
    <verse number="6" style="v" sid="JDG 21:6" />Ā, kōingo tonu ngā tama a Īharaira ki tō rātou teina, ki a Pineamine; i mea, “Kua hautopea atu tētahi iwi i tēnei rā i roto i a Īharaira. <verse eid="JDG 21:6" /><verse number="7" style="v" sid="JDG 21:7" />Me aha tātou ki ētahi wāhine mā ngā mea o rātou i mahue; kua oatitia hoki a Ihowā e tātou e kore ā tātou tamāhine e hoatu hei wāhine mā rātou?” <verse eid="JDG 21:7" /><verse number="8" style="v" sid="JDG 21:8" />Nā, ka mea anō rātou, “Ko tēhea o ngā iwi o Īharaira kāhore nei i tae mai ki a Ihowā ki Mihipa?” Nā, kāhore tētahi tangata o Iapehe Kireara i haere ki te puni ki te whakaminenga. <verse eid="JDG 21:8" /><verse number="9" style="v" sid="JDG 21:9" />I taua hoki te iwi, ā, kāhore tētahi tangata i reira o ngā tāngata o Iapehe Kireara.<verse eid="JDG 21:9" /></para>
  <para style="p">
    <verse number="10" style="v" sid="JDG 21:10" />Nā, ka tono te huihui i ētahi tāngata ki reira, kotahi tekau mā rua mano, he hunga toa, ā, ka whakahau i a rātou, ka mea, “Tīkina patua ngā tāngata o Iapehe Kireara ki te mata o te hoari, me ngā wāhine me ngā tamariki. <verse eid="JDG 21:10" /><verse number="11" style="v" sid="JDG 21:11" />Ā, ko tēnei tā koutou e mea ai, Ko ngā tāne katoa, me ngā wāhine katoa i takoto ki te tāne, me huna.” <verse eid="JDG 21:11" /><verse number="12" style="v" sid="JDG 21:12" />Ā, e whā rau ngā kōtiro i mau i a rātou i roto i ngā tāngata o Iapehe Kireara, he wāhina kāhore anō i mōhio noa, arā i takoto ki te tāne. Nā, kawea ana e rātou ki te puni ki Hiro, ki tērā i te whenua o Kanaana.<verse eid="JDG 21:12" /></para>
  <para style="p">
    <verse number="13" style="v" sid="JDG 21:13" />Kātahi ka unga tāngata te huihui katoa hei kōrero ki ngā tama a Pineamine i te kāmaka i Rimono, hei karanga ki a rātou, “Kua mau te rongo.” <verse eid="JDG 21:13" /><verse number="14" style="v" sid="JDG 21:14" />Nā, ka hoki a Pineamine i taua wā; ā, ka hoatu ki a rātou ngā wāhine i whakaorangia e rātou i roto i ngā wāhine o Iapehe Kireara; otiia kīhai anō i rato.<verse eid="JDG 21:14" /></para>
  <para style="p">
    <verse number="15" style="v" sid="JDG 21:15" />Nā, kōingo tonu te iwi ki a Pineamine, nō te mea kua wāhia e Ihowā ngā iwi o Īharaira. <verse eid="JDG 21:15" /><verse number="16" style="v" sid="JDG 21:16" />Nā, ka mea ngā kaumātua o te huihui, “Me aha tātou ki ētahi wāhine mā ngā mea i mahue, kua hunā nei hoki ngā wāhine a Pineamine?” <verse eid="JDG 21:16" /><verse number="17" style="v" sid="JDG 21:17" />I mea anō rātou, “Kia whai kāinga tupu ngā mōrehu o Pineamine, kei mōtī rawa tētahi iwi i roto i a Īharaira. <verse eid="JDG 21:17" /><verse number="18" style="v" sid="JDG 21:18" />Otiia e kore e taea te hoatu e tātou ā tātou tamāhine hei wāhine mā rātou.” Nō te mea kua oati ngā tama a Īharaira, kua mea: “Kia kangā te tangata e hoatu ana i te wahine ki a Pineamine.” <verse eid="JDG 21:18" /><verse number="19" style="v" sid="JDG 21:19" />Nā, ka mea rātou, “Nanā, he hākari tērā ki a Ihowā i Hiro, i tēnei tau, i tēnei tau, i te taha ki te raki o Pētēre, i te taha ki te rāwhiti o te huarahi e tika atu ana i Pētēre ki Hekeme, i te tonga o Repona.”<verse eid="JDG 21:19" /></para>
  <para style="p">
    <verse number="20" style="v" sid="JDG 21:20" />Nā, ka whakahau atu rātou ki ngā tama a Pineamine, ka mea, “Haere ki ngā māra wāina whanga ai; <verse eid="JDG 21:20" /><verse number="21" style="v" sid="JDG 21:21" />ā, e kite koutou. Nā, kua puta ngā tamāhine o Hiro ki te kanikani, nā, ka haere atu koutou i ngā māra wāina hopu i tāna wahine, i tāna wahine, i roto i ngā tamāhine o Hiro, ā, ka haere ki te whenua o Pineamine. <verse eid="JDG 21:21" /><verse number="22" style="v" sid="JDG 21:22" />Ā, ka tae mai ō rātou mātua, ō rātou tungāne rānei, ki ā mātou whakawā ai, ko reira mātou mea ai ki a rātou, ‘Kia atawhai ki a mātou, arā ki a rātou; kīhai hoki i riro i a mātou he wahine mā tēnei, mā tēnei, o rātou i te mea e whawhai ana; ehara anō i te mea nā koutou i hoatu i tēnei wā, e hē ai koutou.’ ”<verse eid="JDG 21:22" /></para>
  <para style="p">
    <verse number="23" style="v" sid="JDG 21:23" />Nā, pērā ana ngā tama a Pineamine, ā, tangohia ana e rātou ētahi wāhine i roto i te hunga i kanikani rite tonu ki a rātou te tokomaha, mea hopu nā rātou; ā, haere ana noho ana ki tō rātou kāinga tupu; kei te hanga i ō rātou pā, nohoia iho e rātou.<verse eid="JDG 21:23" /></para>
  <para style="p">
    <verse number="24" style="v" sid="JDG 21:24" />Nā, ka tūria atu i reira i taua wā ngā tama a Īharaira ki tōna iwi ki tōna iwi, ki tōna hapū, ki tōna hapū. Nā, haere ana rātou i reira ki tōna kāinga, ki tōna kāinga. <verse eid="JDG 21:24" /><verse number="25" style="v" sid="JDG 21:25" />I aua rā kāhore o Īharaira kīngi; ko tā rātou i mea ai ko ngā mea i tika ki te titiro a tēnei, a tēnei.<verse eid="JDG 21:25" /></para>
  <chapter eid="JDG 21" />
</usx>