<?xml version="1.0" encoding="utf-8"?>
<usx version="3.0">
  <book code="GEN" style="id">gen.txt Māori macronized text, extracted 16-05-06</book>
  <para style="h">Kenehi</para>
  <para style="toc3">Kene</para>
  <para style="mt2">Ko te Pukapuka Tuatahi a Mohi e Kīia nei ko</para>
  <para style="mt1">Kenehi</para>
  <chapter number="1" style="c" sid="GEN 1" />
  <para style="s">Ngā Rangi e Ono o te Hanganga, me te Hāpati</para>
  <para style="p">
    <verse number="1" style="v" sid="GEN 1:1" />He mea hanga nā te Atua i te tīmatanga te rangi me te whenua, <verse eid="GEN 1:1" /><verse number="2" style="v" sid="GEN 1:2" />ā, kāhore he āhua o te whenua, i takoto kau; he pōuri anō a runga i te mata o te hōhonu. Nā, ka whakapāho te Wairua o te Atua i runga i te kare o ngā wai. <verse eid="GEN 1:2" /><verse number="3" style="v" sid="GEN 1:3" />Ā, ka kī te Atua, “Kia mārama”; nā, ka mārama. <verse eid="GEN 1:3" /><verse number="4" style="v" sid="GEN 1:4" />Ā, ka kite te Atua i te mārama, he pai; ā, ka wehea e te Atua te mārama i te pōuri. <verse eid="GEN 1:4" /><verse number="5" style="v" sid="GEN 1:5" />Nā, ka huaina e te Atua te mārama ko te Awatea, ā, ko te pōuri i huaina e ia ko te Pō. Ā, ko te ahiahi, ko te ata, he rā kotahi.<verse eid="GEN 1:5" /></para>
  <para style="p">
    <verse number="6" style="v" sid="GEN 1:6" />Nā, ka mea te Atua, “Kia whai kikorangi a waenganui o ngā wai, hei wehe i waenganui o ngā wai.” <verse eid="GEN 1:6" /><verse number="7" style="v" sid="GEN 1:7" />Nā, ka hangā e te Atua te kikorangi, ka wehea e ia ngā wai i raro o te kikorangi i ngā wai o runga o te kikorangi. Ā, ka oti. <verse eid="GEN 1:7" /><verse number="8" style="v" sid="GEN 1:8" />Nā, ka huaina te kikorangi e te Atua ko te Rangi. Ā, ko te ahiahi, ko te ata, he rā tuarua.<verse eid="GEN 1:8" /></para>
  <para style="p">
    <verse number="9" style="v" sid="GEN 1:9" />Nā, ka mea te Atua, “Kia huihuia ngā wai i raro i te rangi kia kotahi te wāhi, ā, kia puta te tuawhenua.” Ā, ka oti. <verse eid="GEN 1:9" /><verse number="10" style="v" sid="GEN 1:10" />Nā, ka huaina e te Atua te tuawhenua ko te “whenua”; ā, ko te huihuinga o ngā wai i huaina e ia ko ngā Moana. Ā, ka kite te Atua, he pai.<verse eid="GEN 1:10" /></para>
  <para style="p">
    <verse number="11" style="v" sid="GEN 1:11" />Nā, ka mea te Atua, “Kia pihi ake te tarutaru i te whenua: te otaota whai purapura, me te rākau hua, ki runga ki te whenua, e hua ana ōna hua, he mea rite tonu ki a ia, kei roto nei i a ia ōna purapura.” Ā, ka oti. <verse eid="GEN 1:11" /><verse number="12" style="v" sid="GEN 1:12" />Nā, ka whakaputaina e te whenua te tarutaru: te otaota hoki e hua ana ōna hua he mea rite tonu ki a ia, me te rākau whai hua, kei roto nei i a ia ōna purapura he mea rite tonu ki a ia. Ā, ka kite te Atua, he pai. <verse eid="GEN 1:12" /><verse number="13" style="v" sid="GEN 1:13" />Ā, ko te ahiahi, ko te ata, he rā tuatoru.<verse eid="GEN 1:13" /></para>
  <para style="p">
    <verse number="14" style="v" sid="GEN 1:14" />Nā, ka mea te Atua, “Kia whai mea whakamārama te kiko o te rangi, hei wehe i te awatea, i te pō; hei tohu anō aua mea, hei tāima, hei rā, hei tau. <verse eid="GEN 1:14" /><verse number="15" style="v" sid="GEN 1:15" />Hei whakamārama aua mea i te kiko o te rangi, hei whakamārama i te whenua.” Ā, ka oti. <verse eid="GEN 1:15" /><verse number="16" style="v" sid="GEN 1:16" />Nā, ka hangā e te Atua ngā mea whakamārama nui e rua – ko te whakamārama nui hei tohutohu mō te awatea, ko te whakamārama tuaiti hei tohutohu mō te pō – i hangā anō hoki e ia ngā whetū. <verse eid="GEN 1:16" /><verse number="17" style="v" sid="GEN 1:17" />Ā, whakanohoia ana aua mea e te Atua ki te kiko o te rangi, hei whakamārama mō te whenua, <verse eid="GEN 1:17" /><verse number="18" style="v" sid="GEN 1:18" />hei tohutohu i te awatea, i te pō, hei wehe hoki i te mārama, i te pōuri. Ā, ka kite te Atua, he pai. <verse eid="GEN 1:18" /><verse number="19" style="v" sid="GEN 1:19" />Ā, ko te ahiahi, ko te ata, he rā tuawhā.<verse eid="GEN 1:19" /></para>
  <para style="p">
    <verse number="20" style="v" sid="GEN 1:20" />Nā, ka mea te Atua, “Kia ngahue ake i roto i ngā wai te mea ora e ngōki ana, kia rere anō hoki te manu i runga ake i te whenua i te mata o te kiko o te rangi.” <verse eid="GEN 1:20" /><verse number="21" style="v" sid="GEN 1:21" />Nā, ka hangā e te Atua ngā tohorā nunui, me ngā mea ora katoa, ngā mea ngōkingōki i ngahue ake nei i roto i ngā wai, o ia āhua, o ia āhua, me ngā manu whai parirau katoa, o ia āhua, o ia āhua. Ā, ka kite te Atua, he pai. <verse eid="GEN 1:21" /><verse number="22" style="v" sid="GEN 1:22" />Nā, ka manaaki te Atua i a rātou, ka mea, “Kia hua koutou, kia tini, kia kapi hoki ngā wai o ngā moana i a koutou, kia tini anō hoki ngā manu ki runga ki te whenua.” <verse eid="GEN 1:22" /><verse number="23" style="v" sid="GEN 1:23" />Ā, ko te ahiahi, ko te ata, he rā tuarima.<verse eid="GEN 1:23" /></para>
  <para style="p">
    <verse number="24" style="v" sid="GEN 1:24" />Nā, ka mea te Atua, “Kia whakaputaina e te whenua te mea ora o ia āhua, o ia āhua, te kararehe me te mea ngōkingōki me te kīrehe o te whenua o ia āhua, o ia āhua.” Ā, ka oti. <verse eid="GEN 1:24" /><verse number="25" style="v" sid="GEN 1:25" />Nā, ka hangā e te Atua te kīrehe o te whenua o ia āhua, o ia āhua, me te kararehe o ia āhua, o ia āhua, me ngā mea ngōkingōki katoa o te whenua o ia āhua, o ia āhua; ā, ka kite te Atua he pai.<verse eid="GEN 1:25" /></para>
  <para style="p">
    <verse number="26" style="v" sid="GEN 1:26" />Nā, ka mea te Atua, “Kia hanga tātou i te tangata kia rite ki a tātou, hei tō tātou anō te āhua. Ā, kia waiho ko rātou hei rangatira mō ngā ika o te moana, mō te manu o te rangi, mō ngā kararehe hoki, mō te whenua katoa, mō ngā mea ngōkingōki katoa anō hoki e ngōkingōki ana i runga i te whenua.”<verse eid="GEN 1:26" /></para>
  <para style="q1">
    <verse number="27" style="v" sid="GEN 1:27" />Nā, ka hangā e te Atua te tangata rite tonu ki a ia;</para>
  <para style="q2" vid="GEN 1:27">i hangā e ia kia rite ki te Atua;</para>
  <para style="q2" vid="GEN 1:27">i hangā rāua he tāne, he wahine.<verse eid="GEN 1:27" /></para>
  <para style="p">
    <verse number="28" style="v" sid="GEN 1:28" />Nā, ka manaakitia rāua e te Atua, ā, ka mea te Atua ki a rāua, “Kia hua, kia tini, kia kapi hoki te whenua i a kōrua, kia mate hoki ōna tara i a kōrua; ko kōrua hei rangatira mō te ika o te moana, mō te manu hoki o te rangi, mō ngā mea ora katoa anō hoki e ngōkingōki ana i runga i te whenua.”<verse eid="GEN 1:28" /></para>
  <para style="p">
    <verse number="29" style="v" sid="GEN 1:29" />Ā, ka mea te Atua, “Nā, kua oti te hoatu e ahau ki a kōrua ngā otaota katoa e whai purapura ana i runga i te mata o te whenua katoa, me te rākau katoa, he hua rākau tōna e whai purapura ana; hei kai ēnā mā kōrua. <verse eid="GEN 1:29" /><verse number="30" style="v" sid="GEN 1:30" />Ā, kua hoatu anō e ahau ngā otaota matomato katoa hei kai mā ngā kararehe katoa o te whenua, mā ngā manu katoa o te rangi, mā ngā mea katoa hoki e ngōkingōki ana i runga i te whenua kei roto nei i a rātou he wairua ora.” Ā, ka oti.<verse eid="GEN 1:30" /></para>
  <para style="p">
    <verse number="31" style="v" sid="GEN 1:31" />Ā, ka kite te Atua i ngā mea katoa kua hangā nei e ia, nā, pai whakaharahara. Ā, ko te ahiahi, ko te ata, ko te rā tuaono.<verse eid="GEN 1:31" /></para>
  <chapter eid="GEN 1" />
  <chapter number="2" style="c" sid="GEN 2" />
  <para style="p">
    <verse number="1" style="v" sid="GEN 2:1" />Nā, ka oti te rangi me te whenua me ō reira mano katoa. <verse eid="GEN 2:1" /><verse number="2" style="v" sid="GEN 2:2" />Ā, nō te whitu o ngā rā i oti ai i te Atua tāna mahi i mahi ai, nā, ka okioki ia i te rā whitu i āna mahi katoa i mahia e ia. <verse eid="GEN 2:2" /><verse number="3" style="v" sid="GEN 2:3" />Nā, ka whakapaingia e te Atua te rā whitu, whakatapua ana hoki e ia; mōna i okioki i taua rā i āna mahi katoa i oti i te Atua te hanga.<verse eid="GEN 2:3" /></para>
  <para style="p">
    <verse number="4" style="v" sid="GEN 2:4" />Ko ngā whakatupuranga ēnei o te rangi, o te whenua, i te hanganga ai.</para>
  <para style="s" vid="GEN 2:4">Te Kāri o Erene</para>
  <para style="p" vid="GEN 2:4">I te rā i hangā ai e Ihowā, e te Atua, te whenua me te rangi. <verse eid="GEN 2:4" /><verse number="5" style="v" sid="GEN 2:5" />Kāhore anō hoki tētahi rākau riki o te pārae i te whenua, kāhore anō tētahi otaota o te pārae kia pihi noa – kāhore hoki a Ihowā, te Atua, i mea kia ua ki te whenua, ā, kāhore rawa he tangata hei mahi i te oneone; <verse eid="GEN 2:5" /><verse number="6" style="v" sid="GEN 2:6" />engari, i pupū ake he kohu i te whenua, nā reira i whakamākūkū te mata katoa o te oneone – <verse eid="GEN 2:6" /><verse number="7" style="v" sid="GEN 2:7" />nā, ka whakaahuatia te tangata e Ihowā, e te Atua, he puehu nō te oneone, ā, whakahāngia ana e ia ki roto ki ōna pongāihu te manawa ora; ā, ka wairua ora te tangata.<verse eid="GEN 2:7" /></para>
  <para style="p">
    <verse number="8" style="v" sid="GEN 2:8" />Nā, ka whakatōkia e Ihowā, e te Atua, tētahi kāri ki te taha ki te rāwhiti, ki Erene; ā, whakanohoia iho e ia ki reira te tangata i hangā e ia. <verse eid="GEN 2:8" /><verse number="9" style="v" sid="GEN 2:9" />Ā, i whakatupuria e Ihowā, e te Atua, i roto i te oneone ngā rākau katoa he mea āhuareka ki te titiro, he pai hoki hei kai; ko te rākau hoki o te ora ki waenganui o te kāri, me te rākau o te mātauranga ki te pai, ki te kino.<verse eid="GEN 2:9" /></para>
  <para style="p">
    <verse number="10" style="v" sid="GEN 2:10" />I rere mai anō he awa i Erene hei whakamākūkū i te kāri; ā, i reira ka manganga e whā ngā tino awa. <verse eid="GEN 2:10" /><verse number="11" style="v" sid="GEN 2:11" />Ko te ingoa o te tuatahi ko Pihona; ko ia tērā e taiāwhio rā i te whenua katoa o Hāwira, he kōura kei reira. <verse eid="GEN 2:11" /><verse number="12" style="v" sid="GEN 2:12" />He pai hoki te kōura o taua whenua; kei reira te teriuma me te kōhatu onika. <verse eid="GEN 2:12" /><verse number="13" style="v" sid="GEN 2:13" />Ko te ingoa o te rua o ngā awa ko Kihona; ko ia tērā e taiāwhio rā i te whenua katoa o Etiopia. <verse eid="GEN 2:13" /><verse number="14" style="v" sid="GEN 2:14" />Ko te ingoa o te toru o ngā awa ko Hirekere; ko te mea tērā e rere rā i mua o Ahiria. Ko Uparati te whā o ngā awa.<verse eid="GEN 2:14" /></para>
  <para style="p">
    <verse number="15" style="v" sid="GEN 2:15" />Nā, ka tango a Ihowā, te Atua, i te tangata, ā, whakanohoia ana e ia ki te kāri o Erene, hei ngaki, hei tiaki hoki i reira. <verse eid="GEN 2:15" /><verse number="16" style="v" sid="GEN 2:16" />Nā, ka ako a Ihowā, te Atua, ki te tangata, ka mea, “E pai ana kia kai noa atu koe i ngā hua o ngā rākau katoa o te kāri; <verse eid="GEN 2:16" /><verse number="17" style="v" sid="GEN 2:17" />ko te rākau ia o te mātauranga ki te pai, ki te kino, kaua e kainga tētahi o ōna hua; ko te rā e kai ai koe i tētahi o ōna hua, ka mate koe, mate rawa.”<verse eid="GEN 2:17" /></para>
  <para style="p">
    <verse number="18" style="v" sid="GEN 2:18" />Nā, ka mea a Ihowā, te Atua, “E kore e pai kia noho te tangata ko ia anake; me hanga e ahau tētahi hoa pai mōna.”<verse eid="GEN 2:18" /></para>
  <para style="p">
    <verse number="19" style="v" sid="GEN 2:19" />Nā, he mea whakaahua mai nā Ihowā, nā te Atua, i roto i te oneone ngā kīrehe katoa o te pārae, me ngā manu katoa o te rangi; ā, kawea mai ana e ia ki a Ārama, kia kitea ai te ingoa e huaina e ia ki a rātou; ā, ko a Ārama i hua ai ki ngā mea ora katoa, hei ingoa ērā mō rātou. <verse eid="GEN 2:19" /><verse number="20" style="v" sid="GEN 2:20" />Nā, ka huaina e Ārama he ingoa mō ngā kararehe katoa, mō ngā manu o te rangi, mō ngā kīrehe katoa hoki o te pārae.</para>
  <para style="p" vid="GEN 2:20">Ko Ārama ia kāhore i kitea tētahi hoa pai mōna. <verse eid="GEN 2:20" /><verse number="21" style="v" sid="GEN 2:21" />Nā, ka mea a Ihowā, te Atua, kia parangia a Ārama e te moe, ā, moe ana ia. Nā, tangohia ana e ia tētahi o ōna rara, ā, whakatūtakina atu ana te kikokiko hei whakakapi mō reira. <verse eid="GEN 2:21" /><verse number="22" style="v" sid="GEN 2:22" />Nā, ka hanga a Ihowā, te Atua, i te rara i tangohia mai rā e ia i roto i a Ārama hei wahine, ā, kawea ana e ia ki a Ārama.<verse eid="GEN 2:22" /></para>
  <para style="p">
    <verse number="23" style="v" sid="GEN 2:23" />Ā, ka mea a Ārama,</para>
  <para style="q1" vid="GEN 2:23">“Kātahi anō ki tēnei te wheua o roto o ōku wheua,</para>
  <para style="q2" vid="GEN 2:23">me te kikokiko o roto o ōku kikokiko;</para>
  <para style="q1" vid="GEN 2:23">me hua ia ko te Wahine,</para>
  <para style="q2" vid="GEN 2:23">nōna hoki i tangohia mai i roto i te Tangata.”<verse eid="GEN 2:23" /></para>
  <para style="m">
    <verse number="24" style="v" sid="GEN 2:24" />Nō konei te tangata ka whakarere i tōna pāpā me tōna whaea, ā, ka piri ki tāna wahine; ā, hei kikokiko kotahi rāua. <verse eid="GEN 2:24" /><verse number="25" style="v" sid="GEN 2:25" />Ā, e tū tahanga ana rāua tokorua, te tangata me tāna wahine, kīhai hoki i whakamā.<verse eid="GEN 2:25" /></para>
  <chapter eid="GEN 2" />
  <chapter number="3" style="c" sid="GEN 3" />
  <para style="s">Takatakahi ā-Tangata</para>
  <para style="p">
    <verse number="1" style="v" sid="GEN 3:1" />Nā, ko te nākahi he mōhio rawa i ngā kīrehe katoa o te pārae i hangā nei e Ihowā, e te Atua. Nā, ko tāna meatanga ki te wahine, “Koia, i mea anō te Atua, ‘Kaua e kainga e kōrua ngā hua o tētahi rākau o te kāri’?”<verse eid="GEN 3:1" /></para>
  <para style="p">
    <verse number="2" style="v" sid="GEN 3:2" />Ā, ka mea te wahine ki te nākahi, “E kai anō māua i ngā hua o ngā rākau o te kāri. <verse eid="GEN 3:2" /><verse number="3" style="v" sid="GEN 3:3" />Ko ngā hua ia o te rākau i waenganui o te kāri, kua mea mai te Atua, ‘Kaua kōrua e kai i tētahi o ōna hua, kaua anō hoki e pā ki reira, kei mate kōrua.’ ”<verse eid="GEN 3:3" /></para>
  <para style="p">
    <verse number="4" style="v" sid="GEN 3:4" />Nā, ko te meatanga a te nākahi ki te wahine, “E kore kōrua e mate rawa. <verse eid="GEN 3:4" /><verse number="5" style="v" sid="GEN 3:5" />Erangi, e mōhio ana te Atua ko te rā e kai ai kōrua i tētahi o ōna hua, kātahi ka mārama ō kōrua kanohi, ā, ka rite kōrua ki te Atua, ka mōhio ki te pai, ki te kino.”<verse eid="GEN 3:5" /></para>
  <para style="p">
    <verse number="6" style="v" sid="GEN 3:6" />Ā, i te kitenga o te wahine he pai te rākau rā hei kai, he āhuareka ki te titiro atu, he rākau hoki e minaminatia hei whakamōhio, nā, ka tango ia i ētahi o ōna hua, ka kai, ka hoatu hoki ki tāna tahu i tōna taha; ā, kai ana ia. <verse eid="GEN 3:6" /><verse number="7" style="v" sid="GEN 3:7" />Nā, ka mārama ō rāua kanohi tahi, ka mōhio rāua kei te tū tahanga rāua; nā, ka tuia e rāua ētahi rau piki, meatia ana hei rāpaki mō rāua.<verse eid="GEN 3:7" /></para>
  <para style="p">
    <verse number="8" style="v" sid="GEN 3:8" />Ā, ka rongo rāua i te reo o Ihowā, o te Atua, e hāereere ana i te kāri i te hauhautanga o te rā; ā, ka piri a Ārama rāua ko tāna wahine i te aroaro o Ihowā, o te Atua, ki roto ki ngā rākau o te kāri. <verse eid="GEN 3:8" /><verse number="9" style="v" sid="GEN 3:9" />Nā, ka karanga a Ihowā, te Atua, ki a Ārama, ka mea ki a ia, “Kei hea koe?”<verse eid="GEN 3:9" /></para>
  <para style="p">
    <verse number="10" style="v" sid="GEN 3:10" />Ā, ka mea ia, “I rongo ahau ki tōu reo i te kāri, ā, wehi ana ahau, nōku i tū tahanga; nā piri ana ahau.”<verse eid="GEN 3:10" /></para>
  <para style="p">
    <verse number="11" style="v" sid="GEN 3:11" />Nā, ka mea ia, “Nā wai i mea ki a koe e tū tahanga ana koe? Kua kainga rānei e koe ētahi o ngā hua o te rākau i kīia atu rā e ahau ki a koe, ‘Kaua ōna hua e kainga’?”<verse eid="GEN 3:11" /></para>
  <para style="p">
    <verse number="12" style="v" sid="GEN 3:12" />Nā, ka mea te tangata rā, “Nā te wahine i hōmai nei e koe hei hoa mōku, nāna i hōmai ētahi o ngā hua o te rākau ki ahau, ā, kainga ana e ahau.”<verse eid="GEN 3:12" /></para>
  <para style="p">
    <verse number="13" style="v" sid="GEN 3:13" />Nā, ka mea a Ihowā, te Atua, ki te wahine, “He aha tēnei kua meatia nei e koe?”</para>
  <para style="p" vid="GEN 3:13">Ka mea te wahine, “Nā te nākahi ahau i māminga, ā, kai ana ahau.”<verse eid="GEN 3:13" /></para>
  <para style="p">
    <verse number="14" style="v" sid="GEN 3:14" />Nā, ka mea a Ihowā, te Atua, ki te nākahi,</para>
  <para style="q1" vid="GEN 3:14">“Mō tēnei mahi āu</para>
  <para style="q2" vid="GEN 3:14">nui atu te kanga mōu i ō ngā kararehe katoa,</para>
  <para style="q2" vid="GEN 3:14">i ō ngā kīrehe katoa o te pārae;</para>
  <para style="q1" vid="GEN 3:14">ko tōu kōpū hei haere mōu,</para>
  <para style="q2" vid="GEN 3:14">ko te puehu hei kai māu</para>
  <para style="q2" vid="GEN 3:14">i ngā rā katoa e ora ai koe.<verse eid="GEN 3:14" /></para>
  <para style="q1">
    <verse number="15" style="v" sid="GEN 3:15" />Ka whakatupuria hoki e ahau he pakanga</para>
  <para style="q2" vid="GEN 3:15">mā kōrua ko te wahine,</para>
  <para style="q2" vid="GEN 3:15">mā tōu uri rātou ko tōna uri;</para>
  <para style="q1" vid="GEN 3:15">ka marū tōu mātenga i a ia,</para>
  <para style="q2" vid="GEN 3:15">ka marū i a koe tōna rekereke.”<verse eid="GEN 3:15" /></para>
  <para style="p">
    <verse number="16" style="v" sid="GEN 3:16" />Ka mea ia ki te wahine,</para>
  <para style="q1" vid="GEN 3:16">“Ka whakanuia rawatia e ahau tōu mamae, me tōu hapūtanga;</para>
  <para style="q2" vid="GEN 3:16">ka mamae koe ina whānau tamariki;</para>
  <para style="q1" vid="GEN 3:16">ka hiahia koe ki tō tahu,</para>
  <para style="q2" vid="GEN 3:16">ko ia anō hoki hei rangatira mōu.”<verse eid="GEN 3:16" /></para>
  <para style="p">
    <verse number="17" style="v" sid="GEN 3:17" />Ā, ka mea ia ki a Ārama, “Mō tōu rongonga ki te reo o tāu wahine, mō tāu kainga hoki i te hua o te rākau i kīia atu e ahau ki a koe, i meatia atu rā, ‘Kaua e kainga ētahi o ōna hua.’</para>
  <para style="q1" vid="GEN 3:17">Ka oti te oneone te kanga mō tāu mahi;</para>
  <para style="q2" vid="GEN 3:17">ka kainga e koe ōna hua i runga i te mamae</para>
  <para style="q2" vid="GEN 3:17">i ngā rā katoa e ora ai koe.<verse eid="GEN 3:17" /></para>
  <para style="q1">
    <verse number="18" style="v" sid="GEN 3:18" />He tātarāmoa anō hoki, he tūmatakuru āna e whakatupu ake ai māu;</para>
  <para style="q2" vid="GEN 3:18">ā, ka kai koe i te otaota o te pārae.<verse eid="GEN 3:18" /></para>
  <para style="q1">
    <verse number="19" style="v" sid="GEN 3:19" />Mā te werawera o tōu mata e kai ai koe i te taro,</para>
  <para style="q2" vid="GEN 3:19">ā hoki noa koe ki te oneone;</para>
  <para style="q1" vid="GEN 3:19">i tangohia mai nei hoki koe i reira;</para>
  <para style="q2" vid="GEN 3:19">he puehu hoki koe, ā, ka hoki anō ki te puehu.”<verse eid="GEN 3:19" /></para>
  <para style="p">
    <verse number="20" style="v" sid="GEN 3:20" />Ā, i huaina e Ārama te ingoa o tāna wahine ko Iwi; nō te mea ko te whaea ia o ngā mea ora katoa.<verse eid="GEN 3:20" /></para>
  <para style="p">
    <verse number="21" style="v" sid="GEN 3:21" />Nā, ka hangā e Ihowā, e te Atua, ētahi kākahu hiako mō Ārama rāua ko tāna wahine, ā, whakakākahuria ana rāua. <verse eid="GEN 3:21" /><verse number="22" style="v" sid="GEN 3:22" />Nā, ka mea a Ihowā, te Atua, “Nanā, kua rite nei te tangata ki tētahi o tātou, te mōhio ki te pai, ki te kino; nā, kei totoro atu tōna ringa āianei, kei tango i tētahi o ngā hua o te rākau o te ora, kei kai, ā, ka ora tonu.” <verse eid="GEN 3:22" /><verse number="23" style="v" sid="GEN 3:23" />Koia i tonoa atu ai ia e Ihowā, e te Atua, i te kāri o Erene hei ngaki i te oneone i tangohia mai nei ia i reira. <verse eid="GEN 3:23" /><verse number="24" style="v" sid="GEN 3:24" />Heoi, peia ana e ia te tangata; ā, whakanohoia ana ki te taha ki te rāwhiti o te kāri o Erene tētahi kerupima, me tētahi hoari mura, he mea piupiu tonu ki tētahi taha, ki tētahi taha, hei tiaki i te huarahi ki te rākau o te ora.<verse eid="GEN 3:24" /></para>
  <chapter eid="GEN 3" />
  <chapter number="4" style="c" sid="GEN 4" />
  <para style="s">Kaina rāua ko Āpera</para>
  <para style="p">
    <verse number="1" style="v" sid="GEN 4:1" />Nā, ka mōhio a Ārama ki a Iwi, ki tāna wahine, ā, ka hapū ia. Ā, ka whānau a Kaina, nā, ka mea ia, “Kua whakawhiwhia mai ahau e Ihowā ki tētahi tangata.” <verse eid="GEN 4:1" /><verse number="2" style="v" sid="GEN 4:2" />Nā, ka whānau anō tōna teina, a Āpera.</para>
  <para style="p" vid="GEN 4:2">Nā, he kaiwhāngai hipi a Āpera, ko Kaina ia he kaingaki whenua. <verse eid="GEN 4:2" /><verse number="3" style="v" sid="GEN 4:3" />Ā, i te mutunga o ētahi rangi, ka kawea e Kaina ētahi o ngā hua o te whenua hei whakahere ki a Ihowā. <verse eid="GEN 4:3" /><verse number="4" style="v" sid="GEN 4:4" />Me Āpera hoki, i kawea e ia ētahi o ngā whānau mātāmua o tāna kāhui, o ō rātou ngako hoki. Ā, ka aro a Ihowā ki a Āpera, ki tāna whakahere, <verse eid="GEN 4:4" /><verse number="5" style="v" sid="GEN 4:5" />kīhai ia i aro ki a Kaina, ki tāna whakahere. Ā, he nui rawa te riri o Kaina, ā, whakapoururu ana tōna mata.<verse eid="GEN 4:5" /></para>
  <para style="p">
    <verse number="6" style="v" sid="GEN 4:6" />Nā, ka mea a Ihowā ki a Kaina, “He aha koe i riri ai, ā, he aha i whakapoururu ai tōu mata? <verse eid="GEN 4:6" /><verse number="7" style="v" sid="GEN 4:7" />E kore ianei koe e kake, ki te mahi koe i te pai? Ki te kāhore koe e mahi i te pai, kei te kūwaha te hara e takoto ana. Nā, ko koe tāna e hiahia ai, ko koe ia hei rangatira mōna.”<verse eid="GEN 4:7" /></para>
  <para style="p">
    <verse number="8" style="v" sid="GEN 4:8" />Nā, ka kōrero a Kaina ki a Āpera, ki tōna teina, “Ā, i a rāua i te pārae.” Ka whakatika a Kaina ki a Āpera, ki tōna teina, ā, patua iho.<verse eid="GEN 4:8" /></para>
  <para style="p">
    <verse number="9" style="v" sid="GEN 4:9" />Kātahi a Ihowā ka mea ki a Kaina, “Kei hea a Āpera, tōu teina?”</para>
  <para style="p" vid="GEN 4:9">Ka mea ia, “Kāhore ahau e mōhio. Ko ahau ianei te kaitiaki o tōku teina?”<verse eid="GEN 4:9" /></para>
  <para style="p">
    <verse number="10" style="v" sid="GEN 4:10" />Nā, ka mea ia, “He mahi aha tēnei āu? E tangi mai ana te reo o te toto o tōu teina ki ahau i roto i te whenua. <verse eid="GEN 4:10" /><verse number="11" style="v" sid="GEN 4:11" />Nā, ka kangā koe i runga i te whenua, i hāmama nei tōna waha hei rerenga atu mō te toto o tōu teina i whakahekea nei e tōu ringa. <verse eid="GEN 4:11" /><verse number="12" style="v" sid="GEN 4:12" />Ka ngaki koe i te oneone, e kore e tukua tōna kaha ā muri ake nei ki a koe; ka waiho koe hei tangata hāereere noa, hei manene i runga i te whenua.”<verse eid="GEN 4:12" /></para>
  <para style="p">
    <verse number="13" style="v" sid="GEN 4:13" />Nā, ka mea a Kaina ki a Ihowā, “He nui rawa te whiu mō tōku kino, e kore e taea e ahau. <verse eid="GEN 4:13" /><verse number="14" style="v" sid="GEN 4:14" />Titiro hoki, ka peia ahau e koe ināianei i te mata o te whenua, ā, ka ngaro i tōu kanohi. Ka waiho hoki ahau hei tangata hāereere noa, hei manene i runga i te whenua; ā, tēnei ake, ki te tūtaki tētahi tangata ki ahau, nā, ka patua ahau e ia.”<verse eid="GEN 4:14" /></para>
  <para style="p">
    <verse number="15" style="v" sid="GEN 4:15" />Nā, ka mea a Ihowā ki a ia, “Nā reira ki te patu tētahi i a Kaina, whitu ngā utu e rapua i a ia.” Nā, ka hōmai e Ihowā he tohu ki a Kaina, kei patua ia e tētahi tangata ina tūtaki ki a ia. <verse eid="GEN 4:15" /><verse number="16" style="v" sid="GEN 4:16" />Nā, ka haere atu a Kaina i te aroaro o Ihowā, ā, noho ana i te whenua o Noro, i te taha ki te rāwhiti o Erene.<verse eid="GEN 4:16" /></para>
  <para style="s">Ngā Whakatupuranga o Kaina</para>
  <para style="p">
    <verse number="17" style="v" sid="GEN 4:17" />Nā, ka mōhio a Kaina ki tāna wahine; ā, ka hapū ia, ka whānau a Ēnoka. Nā, ka hanga ia i tētahi pā, ā, huaina iho te ingoa o te pā ko Ēnoka, ko te ingoa o tāna tama. <verse eid="GEN 4:17" /><verse number="18" style="v" sid="GEN 4:18" />Ā, whānau ake tā Ēnoka tama ko Irara; nā Irara ko Mehutaere: tā Mehutaere ko Metuhaere; tā Metuhaere ko Rameka.<verse eid="GEN 4:18" /></para>
  <para style="p">
    <verse number="19" style="v" sid="GEN 4:19" />Nā, ka tangohia e Rameka ētahi wāhine tokorua māna; ko Āraha te ingoa o tētahi, ko Tira tō tētahi. <verse eid="GEN 4:19" /><verse number="20" style="v" sid="GEN 4:20" />Nā, ka whānau tā Āraha tama ko Iapara. Ko ia te matua o te hunga noho tēneti, rātou ko ngā tāngata whāngai kararehe. <verse eid="GEN 4:20" /><verse number="21" style="v" sid="GEN 4:21" />Ā, ko te ingoa o tōna teina ko Iupara. Ko ia te matua o ngā mea rahurahu ki te hāpa, ki te ōkana. <verse eid="GEN 4:21" /><verse number="22" style="v" sid="GEN 4:22" />Me Tira anō hoki, whānau ake tāna ko Tuparakaina, he kaihanga ia i ngā mea tapahi katoa i te mea parāhi, i te mea rino. Ā, ko Naama te tuahine o Tuparakaina.<verse eid="GEN 4:22" /></para>
  <para style="p">
    <verse number="23" style="v" sid="GEN 4:23" />Nā, ka mea a Rameka ki āna wāhine:</para>
  <para style="q1" vid="GEN 4:23">“E Āraha rāua ko Tira, whakarongo mai ki tōku reo;</para>
  <para style="q2" vid="GEN 4:23">e ngā wāhine a Rameka, kia whai taringa mai ki tāku kupu:</para>
  <para style="q1" vid="GEN 4:23">Kua patua hoki he tangata e ahau mōku i motu,</para>
  <para style="q2" vid="GEN 4:23">he taitamariki hoki mōku i marū.<verse eid="GEN 4:23" /></para>
  <para style="q1">
    <verse number="24" style="v" sid="GEN 4:24" />Nā, mō Kaina e whitu ngā utu,</para>
  <para style="q2" vid="GEN 4:24">ina, kia whitu tekau mā whitu mō Rameka.”<verse eid="GEN 4:24" /></para>
  <para style="p">
    <verse number="25" style="v" sid="GEN 4:25" />Ā, i mōhio anō a Ārama ki tāna wahine; ka whānau tāna tama, ā, huaina iho tōna ingoa ko Heta; i mea hoki ia, “Ka rite mai nei i te Atua tētahi atu uri mōku hei whakakapi mō Āpera i patua nei e Kaina.” <verse eid="GEN 4:25" /><verse number="26" style="v" sid="GEN 4:26" />Me Heta anō hoki, i whānau tāna tama; ā, huaina ana tōna ingoa ko Ēnoha.</para>
  <para style="p" vid="GEN 4:26">Nō reira i tīmata ai te tangata te karanga ki te ingoa o Ihowā.<verse eid="GEN 4:26" /></para>
  <chapter eid="GEN 4" />
  <chapter number="5" style="c" sid="GEN 5" />
  <para style="s">Ngā Whakatupuranga o Ārama</para>
  <para style="r">(<ref loc="1CH 1:1-4">1 Whakapapa 1.1-4</ref>)</para>
  <para style="p">
    <verse number="1" style="v" sid="GEN 5:1" />Ko te pukapuka tēnei o ngā whakatupuranga o Ārama.</para>
  <para style="p" vid="GEN 5:1">I te rā i hangā ai te tangata e te Atua, i hangā ia e ia kia rite ki te Atua. <verse eid="GEN 5:1" /><verse number="2" style="v" sid="GEN 5:2" />I hangā rāua he tāne, he wahine, ā, i manaakitia rāua e ia, i huaina hoki tō rāua ingoa ko Ārama, i te rā i hangā ai rāua.<verse eid="GEN 5:2" /></para>
  <para style="p">
    <verse number="3" style="v" sid="GEN 5:3" />Ā, ka kotahi rau ka toru tekau ngā tau i ora ai a Ārama, nā, ka whānau tāna tama, nōna te āhua, rite tonu ki a ia; ā, huaina ana tōna ingoa ko Heta. <verse eid="GEN 5:3" /><verse number="4" style="v" sid="GEN 5:4" />Ā, ko ngā rā o Ārama i muri i te whānautanga o Heta e waru rau tau. Ā, ka whānau he tama, he tamāhine māna. <verse eid="GEN 5:4" /><verse number="5" style="v" sid="GEN 5:5" />Nā, ko ngā rā katoa i ora ai a Ārama e iwa rau e toru tekau tau; ā, ka mate ia.<verse eid="GEN 5:5" /></para>
  <para style="p">
    <verse number="6" style="v" sid="GEN 5:6" />Ā, kotahi rau e rima ngā tau i ora ai a Heta, ka whānau tāna tama, a Ēnoha. <verse eid="GEN 5:6" /><verse number="7" style="v" sid="GEN 5:7" />Ā, e waru rau e whitu ngā tau i ora ai a Heta i muri iho i te whānautanga o tāna tama, o Ēnoha, ā, ka whānau he tama, he tamāhine māna. <verse eid="GEN 5:7" /><verse number="8" style="v" sid="GEN 5:8" />Nā, ko ngā rā katoa o Heta e iwa āu kotahi tekau mā rua tau; ā, ka mate ia.<verse eid="GEN 5:8" /></para>
  <para style="p">
    <verse number="9" style="v" sid="GEN 5:9" />Ā, ka iwa tekau ngā tau i ora ai a Ēnoha, nā, ka whānau tāna tama a Kēnana. <verse eid="GEN 5:9" /><verse number="10" style="v" sid="GEN 5:10" />Ā, e waru rau kotahi tekau mā rima ngā tau i ora ai a Ēnoha i muri iho i te whānautanga o tāna tama, o Kēnana, ā, ka whānau he tama, he tamāhine māna. <verse eid="GEN 5:10" /><verse number="11" style="v" sid="GEN 5:11" />Nā, ko ngā rā katoa o Ēnoha e iwa rau mā rima tau; ā, ka mate.<verse eid="GEN 5:11" /></para>
  <para style="p">
    <verse number="12" style="v" sid="GEN 5:12" />Ā, ka whitu tekau ngā tau i ora ai a Kēnana, ka whānau tāna tama, a Mahararēre. <verse eid="GEN 5:12" /><verse number="13" style="v" sid="GEN 5:13" />Ā, e waru rau e whā tekau ngā tau i ora ai a Kēnana i muri iho i te whānautanga o tāna tama, o Mahararēre, ā, ka whānau he tama, he tamāhine māna. <verse eid="GEN 5:13" /><verse number="14" style="v" sid="GEN 5:14" />Nā, ko ngā rā katoa o Kēnana e iwa rau kotahi tekau tau; ā, ka mate ia.<verse eid="GEN 5:14" /></para>
  <para style="p">
    <verse number="15" style="v" sid="GEN 5:15" />Ā, ka ono tekau mā rima ngā tau i ora ai a Mahararēre, nā, ka whānau tāna tama, a Iarere. <verse eid="GEN 5:15" /><verse number="16" style="v" sid="GEN 5:16" />Ā, e waru rau e toru tekau ngā tau i ora ai a Mahararēre i muri i te whānautanga o tāna tama, o Iarere, ā, ka whānau he tama, he tamāhine māna. <verse eid="GEN 5:16" /><verse number="17" style="v" sid="GEN 5:17" />Ā, e waru rau e iwa tekau mā rima tau ngā rā katoa o Mahararēre; ā, ka mate.<verse eid="GEN 5:17" /></para>
  <para style="p">
    <verse number="18" style="v" sid="GEN 5:18" />Ā, kotahi rau e ono tekau mā rua ngā tau i ora ai a Iarere, ā, ka whānau tāna tama, a Ēnoka. <verse eid="GEN 5:18" /><verse number="19" style="v" sid="GEN 5:19" />Ā, e waru rau ngā tau i ora ai a Iarere i muri iho i te whānautanga o tāna tama, o Ēnoka, ā, ka whānau he tama, he tamāhine māna. <verse eid="GEN 5:19" /><verse number="20" style="v" sid="GEN 5:20" />Ā, e iwa rau e ono tekau mā rua tau ngā rā katoa o Iarere; ā, ka mate.<verse eid="GEN 5:20" /></para>
  <para style="p">
    <verse number="21" style="v" sid="GEN 5:21" />Ā, e ono tekau mā rima ngā tau i ora ai a Ēnoka, nā, ka whānau tāna tama, a Matuhara. <verse eid="GEN 5:21" /><verse number="22" style="v" sid="GEN 5:22" />Ā, e toru rau ngā tau i hāereere tahi ai a Ēnoka i te Atua i muri iho i te whānautanga o tāna tama, o Matuhara, ā, ka whānau he tama, he tamāhine māna, <verse eid="GEN 5:22" /><verse number="23" style="v" sid="GEN 5:23" />Ā, e toru rau e ono tekau mā rima tau ngā rā katoa o Ēnoka. <verse eid="GEN 5:23" /><verse number="24" style="v" sid="GEN 5:24" />Ā, i hāereere tahi a Ēnoka i te Atua; ā, kua kāhore ia, nā te Atua hoki ia i tango.<verse eid="GEN 5:24" /></para>
  <para style="p">
    <verse number="25" style="v" sid="GEN 5:25" />Ā, kotahi rau e waru tekau mā whitu ngā tau i ora ai a Matuhara, nā, ka whānau tāna tama, a Rameka, <verse eid="GEN 5:25" /><verse number="26" style="v" sid="GEN 5:26" />ā, e whitu rau e waru tekau mā rua ngā tau i ora ai a Matuhara i muri iho i te whānautanga o tāna tama, o Rameka, ā, ka whānau he tama, he tamāhine māna. <verse eid="GEN 5:26" /><verse number="27" style="v" sid="GEN 5:27" />Ā, e iwa rau e ono tekau mā iwa tau ngā rā katoa o Matuhara; ā, ka mate.<verse eid="GEN 5:27" /></para>
  <para style="p">
    <verse number="28" style="v" sid="GEN 5:28" />Ā, kotahi rau e waru tekau mā rua ngā tau i ora ai a Rameka, nā, ka whānau tāna tama. <verse eid="GEN 5:28" /><verse number="29" style="v" sid="GEN 5:29" />Ā, huaina ana e ia tōna ingoa ko Noa; i mea hoki ia, “Mā tēnei e whakahauora o ō tātou ngākau i ā tātou mahi, i te ruha hoki o ō tātou ringa, i te oneone kua oti nei te kanga e Ihowā.” <verse eid="GEN 5:29" /><verse number="30" style="v" sid="GEN 5:30" />Ā, e rima rau e iwa tekau mā rima ngā tau i ora ai a Rameka i muri i te whānautanga o tāna tama, o Noa, ā, ka whānau he tama, he tamāhine māna. <verse eid="GEN 5:30" /><verse number="31" style="v" sid="GEN 5:31" />Ā, ko ngā rā katoa o Rameka e whitu rau e whitu tekau mā whitu; ā, ka mate ia.<verse eid="GEN 5:31" /></para>
  <para style="p">
    <verse number="32" style="v" sid="GEN 5:32" />Ā, ka rima rau ngā tau o Noa, nā, ka whānau ngā tama a Noa, ko Hema, ko Hama, ko Iapeta.<verse eid="GEN 5:32" /></para>
  <chapter eid="GEN 5" />
  <chapter number="6" style="c" sid="GEN 6" />
  <para style="s">Te Kino o te Tangata</para>
  <para style="p">
    <verse number="1" style="v" sid="GEN 6:1" />Nā, ka tīmata te tangata te tini haere ki runga ki te mata o te whenua, ā, ka whānau ā rātou tamāhine. <verse eid="GEN 6:1" /><verse number="2" style="v" sid="GEN 6:2" />Ka kite ngā tama a te Atua i ngā tamāhine a te tangata, he ātaahua; nā, ka tango rātou i ā rātou i pai ai o rātou katoa, hei wāhine mā rātou. <verse eid="GEN 6:2" /><verse number="3" style="v" sid="GEN 6:3" />Nā, ka mea a Ihowā, “E kore tōku wairua e whakawā tonu i te tangata, he kikokiko nei anō hoki ia. Nā, kia kotahi rau kia rua tekau tau ōna rā.”<verse eid="GEN 6:3" /></para>
  <para style="p">
    <verse number="4" style="v" sid="GEN 6:4" />He roroa ngā tāngata o te whenua i aua rā – ā, i muri iho – i te haerenga o ngā tama a te Atua ki ngā tamāhine a te tangata, ā, ka whānau ā rātou tamariki. Ko rātou ngā mārohirohi ō mua, he tāngata whai ingoa.<verse eid="GEN 6:4" /></para>
  <para style="p">
    <verse number="5" style="v" sid="GEN 6:5" />Ā, ka kite te Atua he nui te kino o te tangata i runga i te whenua, he kino hoki ngā tokonga ake o ngā whakaaro katoa o tōna ngākau i ngā wā katoa. <verse eid="GEN 6:5" /><verse number="6" style="v" sid="GEN 6:6" />Nā, ka puta kē te whakaaro o Ihowā i hangā ai e ia te tangata ki runga ki te whenua, ā, ka pōuri tōna ngākau. <verse eid="GEN 6:6" /><verse number="7" style="v" sid="GEN 6:7" />Nā, ka mea a Ihowā, “Ka whakangaromia atu e ahau i te mata o te whenua te tangata i hangā nei e ahau – te tangata, te kīrehe, te mea ngōkingōki, me ngā manu o te rangi; kua puta kē hoki tōku whakaaro i hangā ai rātou e ahau.” <verse eid="GEN 6:7" /><verse number="8" style="v" sid="GEN 6:8" />Ko Noa ia i manakohia e Ihowā.<verse eid="GEN 6:8" /></para>
  <para style="s">Noa i Manakohia e Ihowā</para>
  <para style="p">
    <verse number="9" style="v" sid="GEN 6:9" />Ko ngā whakatupuranga ēnei o Noa.</para>
  <para style="p" vid="GEN 6:9">Ko Noa he tangata tika, he ngākau tapatahi i ōna whakatupuranga. I hāereere tahi a Noa i te Atua. <verse eid="GEN 6:9" /><verse number="10" style="v" sid="GEN 6:10" />Ā, whānau ake ngā tama a Noa tokotoru, ko Hema, ko Hama, ko Iapeta.<verse eid="GEN 6:10" /></para>
  <para style="p">
    <verse number="11" style="v" sid="GEN 6:11" />Nā, kua kino te whenua i te aroaro o Ihowā, kua kī katoa hoki te whenua i te tutū. <verse eid="GEN 6:11" /><verse number="12" style="v" sid="GEN 6:12" />Nā, ka titiro te Atua ki te whenua, kua kino; kua hē hoki te ara o ngā kikokiko katoa o runga o te whenua. <verse eid="GEN 6:12" /><verse number="13" style="v" sid="GEN 6:13" />Nā, ka mea te Atua ki a Noa, “Kua tae mai ki tōku aroaro te mutunga o ngā kikokiko katoa; nō te mea kua kī i a rātou te whenua i te tutū; nā, ka whakangaromia rātou tahi ko te whenua e ahau. <verse eid="GEN 6:13" /><verse number="14" style="v" sid="GEN 6:14" />Hangā e koe tētahi āka mōu ki te rākau kopera; me hanga e koe ētahi rūma ki roto i te āka, ka pani ai i roto, i waho, ki te ware. <verse eid="GEN 6:14" /><verse number="15" style="v" sid="GEN 6:15" />Nā, kia pēnei tāu hanga i taua mea. Kia toru rau whatīanga te roa o te āka, kia rima tekau whatīanga te whānui, ko te teitei kia toru tekau whatīanga. <verse eid="GEN 6:15" /><verse number="16" style="v" sid="GEN 6:16" />Me hanga e koe he matapihi mō te āka, kia kotahi te whatīanga ki raro iho i te tuanui, e whakaotia ai e koe; ā, ko te tatau o te āka me whakanoho e koe ki tōna taha; ka mea ai koe he papanga rūma, tō raro, te tuarua, me te tuatoru. <verse eid="GEN 6:16" /><verse number="17" style="v" sid="GEN 6:17" />Nā, ko ahau, tēnei ahau te tuku atu nei i te waipuke ki runga ki te whenua, hei whakangaro i ngā kikokiko katoa e whai manawa ora ana i raro i te rangi; ā, ka mate ngā mea katoa i runga i te whenua. <verse eid="GEN 6:17" /><verse number="18" style="v" sid="GEN 6:18" />Otiia, ka whakamanā e ahau tāku kawenata ki a koe; me haere koe ki roto ki te āka, koutou tahi ko āu tama, ko tāu wahine, ko ngā wāhine anō hoki a āu tama. <verse eid="GEN 6:18" /><verse number="19" style="v" sid="GEN 6:19" />Me mau e koe ki roto ki te āka ētahi o ngā mea ora katoa o ngā kikokiko katoa, kia rua o ia āhua, o ia āhua, kia ora tahi ai me koe; hei te toa, hei te uha. <verse eid="GEN 6:19" /><verse number="20" style="v" sid="GEN 6:20" />Ko ētahi o ngā manu o ia āhua, o ia āhua, o ngā kararehe hoki o ia āhua, o ia āhua, o ngā mea ngōkingōki katoa o te whenua o ia āhua, o ia āhua, kia tātaki rua o te katoa e haere ki a koe, kia ora ai. <verse eid="GEN 6:20" /><verse number="21" style="v" sid="GEN 6:21" />Tangohia mai hoki māu ētahi o ngā kai katoa e kainga ana, me āmene mai ki a koe; ā, hei kai tēnā māu, mā rātou hoki.”<verse eid="GEN 6:21" /></para>
  <para style="p">
    <verse number="22" style="v" sid="GEN 6:22" />Nā, ka meatia e Noa; rite tonu ki ngā mea katoa i whakahaua mai e te Atua ki a ia tāna i mea ai.<verse eid="GEN 6:22" /></para>
  <chapter eid="GEN 6" />
  <chapter number="7" style="c" sid="GEN 7" />
  <para style="s">Te Waipuke Nui</para>
  <para style="p">
    <verse number="1" style="v" sid="GEN 7:1" />Nā, ka mea a Ihowā ki a Noa, “Haere mai koutou ko tōu whare katoa ki roto ki te āka; kua kite hoki ahau i a koe he tika ki tōku aroaro i tēnei whakatupuranga. <verse eid="GEN 7:1" /><verse number="2" style="v" sid="GEN 7:2" />Tangohia e koe ētahi o ngā kīrehe pokekore, kia takiwhitu, te toa me tāna uha; o ngā kararehe poke hoki, kia takirua, te toa me tāna uha; <verse eid="GEN 7:2" /><verse number="3" style="v" sid="GEN 7:3" />me ngā manu anō hoki o te rangi, kia takiwhitu, te toa me te uha; kia ora ai he uri ki runga ki te mata o te whenua katoa. <verse eid="GEN 7:3" /><verse number="4" style="v" sid="GEN 7:4" />Kia whitu ake hoki ngā rā ka meatia e ahau kia ua te ua ki runga ki te whenua, kia whā tekau ngā rā, kia whā tekau ngā pō; ā, ka whakangaromia atu e ahau i runga i te mata o te whenua ngā mea ora katoa i hangā e ahau.”<verse eid="GEN 7:4" /></para>
  <para style="p">
    <verse number="5" style="v" sid="GEN 7:5" />Ā, rite tonu tā Noa i mea ai ki a Ihowā katoa i whakahau ai ki a ia.<verse eid="GEN 7:5" /></para>
  <para style="p">
    <verse number="6" style="v" sid="GEN 7:6" />Nā, e ono rau ngā tau o Noa i te putanga mai o te waipuke ki runga ki te whenua. <verse eid="GEN 7:6" /><verse number="7" style="v" sid="GEN 7:7" />Nā, ka tomo a Noa rātou tahi ko āna tama, ko tāna wahine, ko ngā wāhine hoki a āna tama, ki roto ki te āka, i te wehi i ngā wai o te waipuke. <verse eid="GEN 7:7" /><verse number="8" style="v" sid="GEN 7:8" />Me ētahi o ngā kīrehe pokekore, o ngā kīrehe poke hoki, o ngā manu, o ngā mea katoa anō hoki e ngōkingōki ana i runga i te whenua; <verse eid="GEN 7:8" /><verse number="9" style="v" sid="GEN 7:9" />i haere tātaki rua rātou ki roto ki te āka ki a Noa, te toa me te uha, i pērā tonu me tā te Atua i whakahau ai ki a Noa. <verse eid="GEN 7:9" /><verse number="10" style="v" sid="GEN 7:10" />Nā, i muri iho i ngā rā e whitu ka puta mai ngā wai o te waipuke ki runga ki te whenua.<verse eid="GEN 7:10" /></para>
  <para style="p">
    <verse number="11" style="v" sid="GEN 7:11" />Nō te ono rau o ngā tau o te oranga o Noa, nō te rua o ngā marama, nō te tekau mā whitu o ngā rā o te marama, nō taua rangi anō i pakaru mai ai ngā mātāpuna katoa o te rire nui, ā, ka whakatuwheratia ngā matapihi o te rangi. <verse eid="GEN 7:11" /><verse number="12" style="v" sid="GEN 7:12" />Ā, e whā tekau ngā rā, e whā tekau ngā pō, i ua ai te ua ki runga ki te whenua.<verse eid="GEN 7:12" /></para>
  <para style="p">
    <verse number="13" style="v" sid="GEN 7:13" />Nō taua rangi pū anō i tomo ai a Noa, rātou ko Hema, ko Hama, ko Iapeta, ngā tama a Noa, rātou tahi ko te wahine a Noa, ko ngā wāhine tokotoru anō hoki a āna tama, ki roto ki te āka; <verse eid="GEN 7:13" /><verse number="14" style="v" sid="GEN 7:14" />rātou ko ngā kīrehe mohoao katoa o ia āhua, o ia āhua, ko ngā kararehe katoa o ia āhua, o ia āhua, ko ngā mea ngōki katoa e ngōkingōki nei i runga i te whenua, o ia āhua, o ia āhua, me ngā manu katoa, o ia āhua, o ia āhua, me ngā mea whai parirau katoa, o ia āhua, o ia āhua. <verse eid="GEN 7:14" /><verse number="15" style="v" sid="GEN 7:15" />Nā, ka haere ki roto ki te āka ki a Noa, tātaki rua o ngā kikokiko katoa, o ngā mea whai wairua ora. <verse eid="GEN 7:15" /><verse number="16" style="v" sid="GEN 7:16" />Ko ngā mea i haere, i haere he toa he uha o ngā kikokiko katoa, he pērā tonu me tā te Atua i whakahau ai ki a ia; ā, tūtakina ana ia e Ihowā ki roto.<verse eid="GEN 7:16" /></para>
  <para style="p">
    <verse number="17" style="v" sid="GEN 7:17" />Ā, e whā tekau ngā rā o te waipuke ki runga ki te whenua; ā, ka nui haere ngā wai, ka whakamanutia ake te āka, ā, ka maiangi ake ki runga i te whenua. <verse eid="GEN 7:17" /><verse number="18" style="v" sid="GEN 7:18" />Nā, ka kaha ngā wai, ā, ka tino nui haere ki runga ki te whenua; ā, ka tere te āka i runga i te kare o ngā wai. <verse eid="GEN 7:18" /><verse number="19" style="v" sid="GEN 7:19" />Nā, kua tino kaha rawa ngā wai ki runga ki te whenua; ā, ka taupokina ngā maunga teitei katoa i raro i te rangi, ā puta noa. <verse eid="GEN 7:19" /><verse number="20" style="v" sid="GEN 7:20" />Kotahi tekau mā rima ngā whatīanga i pari ake ai ngā wai; ā, taupokina ana ngā maunga. <verse eid="GEN 7:20" /><verse number="21" style="v" sid="GEN 7:21" />Nā, ka mate ngā kikokiko katoa i korikori i runga i te whenua; te manu, te kararehe, te kīrehe, ngā mea ngōki katoa hoki i ngōkingōki i runga i te whenua, me ngā tāngata katoa. <verse eid="GEN 7:21" /><verse number="22" style="v" sid="GEN 7:22" />Ko ngā mea katoa kei roto nei i ō rātou pongāihu te manawa ora, o ngā mea katoa i te tuawhenua, i mate. <verse eid="GEN 7:22" /><verse number="23" style="v" sid="GEN 7:23" />Ā, ngaro iho ngā mea ora katoa i runga i te mata o te whenua, te tangata, te kararehe, ngā mea ngōkingōki, me te manu o te rangi; i whakangaromia atu rātou i runga i te whenua. Ā, toe ake ko te kotahi o Noa, me ngā mea i a ia, i roto i te āka.<verse eid="GEN 7:23" /></para>
  <para style="p">
    <verse number="24" style="v" sid="GEN 7:24" />Ā, kotahi rau e rima tekau ngā rā i huri ai ngā wai ki runga ki te whenua.<verse eid="GEN 7:24" /></para>
  <chapter eid="GEN 7" />
  <chapter number="8" style="c" sid="GEN 8" />
  <para style="s">I Hoki Haere ngā Wai</para>
  <para style="p">
    <verse number="1" style="v" sid="GEN 8:1" />Nā, ka mahara te Atua ki a Noa, ki ngā mea ora katoa me ngā kararehe katoa anō hoki i a ia i roto i te āka. Nā, ka mea te Atua kia tika atu tētahi hau i runga i te whenua, ā, ka māriri ngā wai. <verse eid="GEN 8:1" /><verse number="2" style="v" sid="GEN 8:2" />Ā, ka tūtakina atu ngā mātāpuna o te rire me ngā matapihi o te rangi, ka whakamutua anō hoki te ua o te rangi. <verse eid="GEN 8:2" /><verse number="3" style="v" sid="GEN 8:3" />Nā, ka hoki haere ngā wai i runga i te whenua; ā, i te paunga o ngā rā kotahi rau e rima tekau kua iti iho ngā wai. <verse eid="GEN 8:3" /><verse number="4" style="v" sid="GEN 8:4" />Ā, i tau iho te āka i te whitu o ngā marama, i te kotahi tekau mā whitu o ngā rā o te marama, ki runga ki ngā maunga o Ararata. <verse eid="GEN 8:4" /><verse number="5" style="v" sid="GEN 8:5" />Me te heke haere tonu o ngā wai, ā taea noatia te tekau o ngā marama; nō te tekau o ngā marama, nō te rā tuatahi o te marama, ka kitea ngā tihi o ngā maunga.<verse eid="GEN 8:5" /></para>
  <para style="p">
    <verse number="6" style="v" sid="GEN 8:6" />Ā, i te mutunga o ngā rā e whā tekau, nā, ka uakina e Noa te matapihi o te āka i hangā e ia. <verse eid="GEN 8:6" /><verse number="7" style="v" sid="GEN 8:7" />Ā, ka tukua atu e ia he raweni, ā, ko tōna rerenga atu, ka kōpiko atu, ka kōpiko mai, ā, maroke noa ngā wai i runga i te whenua. <verse eid="GEN 8:7" /><verse number="8" style="v" sid="GEN 8:8" />Nā, ka tukua atu anō e ia he kūkupa, kia kitea ai kua iti iho rānei ngā wai i runga i te mata o te whenua, <verse eid="GEN 8:8" /><verse number="9" style="v" sid="GEN 8:9" />ā, kīhai i kitea e te kūkupa tētahi taunga iho mō te takahanga o tōna waewae, ā, ka hoki mai ki a ia, ki roto ki te āka; i runga hoki ngā wai i te mata o te whenua katoa. Nā, ka totoro atu tōna ringa, ā, hopukia ana ia, tangohia ana mai ki a ia ki roto ki te āka. <verse eid="GEN 8:9" /><verse number="10" style="v" sid="GEN 8:10" />Nā, ka tatari anō ia, e whitu atu ngā rā; ā, ka tukua atu anō e ia te kūkupa i roto i te āka. <verse eid="GEN 8:10" /><verse number="11" style="v" sid="GEN 8:11" />Ā, i te ahiahi ka rere mai te kūkupa ki a ia; nā, i roto i tōna waha he rau ōriwa, he mea kōrari mai; ā, ka mōhio a Noa kua iti iho ngā wai i runga i te whenua. <verse eid="GEN 8:11" /><verse number="12" style="v" sid="GEN 8:12" />Ā, ka tatari anō ia, e whitu atu anō ngā rā; ā, tukua atu ana e ia te kūkupa; ā, kīhai tēnā i hoki mai anō ki a ia i muri iho.<verse eid="GEN 8:12" /></para>
  <para style="p">
    <verse number="13" style="v" sid="GEN 8:13" />Ā, nō te ono rau mā tahi o ngā tau, nō te marama tuatahi, nō te rā tuatahi o te marama, i maroke atu ai ngā wai i runga i te whenua. Nā, ka hurahia atu e Noa te hīpoki o te āka, ā, ka kite, nā, kua maroke te mata o te whenua. <verse eid="GEN 8:13" /><verse number="14" style="v" sid="GEN 8:14" />Ā, nō te rua o ngā marama, nō te rua tekau mā whitu o ngā rā o te marama, i maroke ai te whenua.<verse eid="GEN 8:14" /></para>
  <para style="p">
    <verse number="15" style="v" sid="GEN 8:15" />Nā, ka kōrero te Atua ki a Noa, ka mea, <verse eid="GEN 8:15" /><verse number="16" style="v" sid="GEN 8:16" />“Puta mai koe i te āka, koutou tahi ko tāu wahine, ko āu tama, me ngā wāhine a āu tama. <verse eid="GEN 8:16" /><verse number="17" style="v" sid="GEN 8:17" />Kia puta tahi mai me koe ngā mea ora katoa i a koe nā, ngā kikokiko katoa, ngā manu, ngā kararehe, me ngā mea ngōki katoa e ngōkingōki ana i runga i te whenua; ā, kia whakatuputupu rātou ki runga ki te whenua, kia hua, kia ngahue ki runga ki te whenua.”<verse eid="GEN 8:17" /></para>
  <para style="p">
    <verse number="18" style="v" sid="GEN 8:18" />Nā, ka puta a Noa, rātou tahi ko āna tama, ko tāna wahine, me ngā wāhine a āna tama. <verse eid="GEN 8:18" /><verse number="19" style="v" sid="GEN 8:19" />Ka puta hoki i roto i te āka ngā kīrehe katoa, ngā mea ngōkingōki katoa, ngā manu katoa, me ngā mea ngōki katoa i runga i te whenua o ia āhua, o ia āhua.<verse eid="GEN 8:19" /></para>
  <para style="s">Te Kī Taurangi a Ihowā ki a Noa</para>
  <para style="p">
    <verse number="20" style="v" sid="GEN 8:20" />Nā, ka hangā e Noa tētahi āta mā Ihowā, ā, ka tango ia i ētahi o ngā kararehe pokekore katoa, o ngā manu pokekore katoa hoki, ā, whakaekea tinanatia ana e ia ki runga ki te āta. <verse eid="GEN 8:20" /><verse number="21" style="v" sid="GEN 8:21" />Nā, ka hongi a Ihowā ki te kakara reka; ā, ka mea a Ihowā i roto i tōna ngākau, “E kore ahau e kanga anō i te oneone ā muri ake nei mō ngā mahi a te tangata; otiia he kino ngā tokonga ake o te ngākau o te tangata, o tōna taitamarikitanga ake anō; e kore anō hoki ahau e patu i ngā mea ora katoa ā muri ake nei, e pēnei me tēnei meatanga āku.<verse eid="GEN 8:21" /></para>
  <para style="q1">
    <verse number="22" style="v" sid="GEN 8:22" />E mau ana te whenua,</para>
  <para style="q1" vid="GEN 8:22">e kore e mutu te pō rui me te pō kokoti,</para>
  <para style="q1" vid="GEN 8:22">te māeke me te mahana,</para>
  <para style="q1" vid="GEN 8:22">te raumati me te hōtoke,</para>
  <para style="q1" vid="GEN 8:22">te ao me te pō.”<verse eid="GEN 8:22" /></para>
  <chapter eid="GEN 8" />
  <chapter number="9" style="c" sid="GEN 9" />
  <para style="s">Te Kawenata a te Atua ki a Noa</para>
  <para style="p">
    <verse number="1" style="v" sid="GEN 9:1" />Nā, ka manaakitia a Noa rātou ko āna tama e te Atua, i mea ia ki a rātou, “Kia hua, kia tini koutou, kia kapi anō hoki te whenua i a koutou. <verse eid="GEN 9:1" /><verse number="2" style="v" sid="GEN 9:2" />Ā, ko tō koutou wehi, ko tō koutou whakamataku, ka tau ki runga ki ngā kīrehe katoa o te whenua, ki ngā manu katoa o te rangi, ki ngā mea katoa e ngahue ana i runga i te whenua, ki ngā ika katoa anō hoki o te moana; kua hoatu ēnā mea ki tō koutou ringa. <verse eid="GEN 9:2" /><verse number="3" style="v" sid="GEN 9:3" />Hei kai mā koutou ngā mea korikori katoa, ngā mea ora; rite tonu ki tāku hoatutanga i ngā otaota matomato tāku hoatutanga i ngā mea katoa ki a koutou.<verse eid="GEN 9:3" /></para>
  <para style="p">
    <verse number="4" style="v" sid="GEN 9:4" />“Otiia kaua e kainga e koutou te kikokiko me tōna ora, arā ko ōna toto. <verse eid="GEN 9:4" /><verse number="5" style="v" sid="GEN 9:5" />Nā, ko ō koutou toto, ko te toto e ora nei koutou, he pono ka rapua e ahau he utu. Ka rapua e ahau he utu i ngā kīrehe katoa; i te tangata anō hoki, ka rapua e ahau he utu mō te matenga o te tangata i te teina o ia tangata, o ia tangata.<verse eid="GEN 9:5" /></para>
  <para style="q1">
    <verse number="6" style="v" sid="GEN 9:6" />Ko ia e whakaheke i ngā toto o te tangata,</para>
  <para style="q2" vid="GEN 9:6">mā te tangata anō ōna toto e whakaheke;</para>
  <para style="q1" vid="GEN 9:6">nō te Atua hoki te āhua</para>
  <para style="q2" vid="GEN 9:6">i hangā ai e ia te tangata.<verse eid="GEN 9:6" /></para>
  <para style="m">
    <verse number="7" style="v" sid="GEN 9:7" />Ā, ko koutou, kia hua, kia tini; kia nui tō koutou uri ki runga ki te whenua, kia tini hoki ki reira.”<verse eid="GEN 9:7" /></para>
  <para style="p">
    <verse number="8" style="v" sid="GEN 9:8" />Ā, i kōrero te Atua ki a Noa rātou ko āna tama, i mea, <verse eid="GEN 9:8" /><verse number="9" style="v" sid="GEN 9:9" />“Ko ahau nei, nanā, ka whakapūmau ahau i tāku kawenata ki a koutou, ki tō koutou uri i muri i a koutou, <verse eid="GEN 9:9" /><verse number="10" style="v" sid="GEN 9:10" />ki ngā mea ora katoa hoki i a koutou, ki te manu, ki te kararehe, ki ngā kīrehe katoa hoki o te whenua e noho ana i a koutou; ki ngā mea katoa i puta mai i roto i te āka, puta noa ki ngā kīrehe katoa o te whenua. <verse eid="GEN 9:10" /><verse number="11" style="v" sid="GEN 9:11" />Ā, ka whakapūmautia e ahau tāku kawenata ki a koutou; e kore e hātepea atu ngā kikokiko katoa ā muri ake nei e ngā wai o te waipuke; e kore anō e puta mai he waipuke ā muri ake nei hei whakangaro mō te whenua.”<verse eid="GEN 9:11" /></para>
  <para style="p">
    <verse number="12" style="v" sid="GEN 9:12" />Ka mea te Atua, “Ko te tohu tēnei o te kawenata, e whakatakotoria nei e ahau ki waenganui ōku, o koutou tae atu ki ngā mea ora katoa i a koutou, mō ngā whakatupuranga mutungakore: <verse eid="GEN 9:12" /><verse number="13" style="v" sid="GEN 9:13" />ka whakatakotoria e ahau tāku kōpere ki te kapua, ā, ka waiho hei tohu mō te kawenata i waenganui ōku, o te whenua. <verse eid="GEN 9:13" /><verse number="14" style="v" sid="GEN 9:14" />Tēnei ake anō, i te wā e whakaputa ai ahau i te kapua ki runga ki te whenua, ka kitea te kōpere i te kapua, <verse eid="GEN 9:14" /><verse number="15" style="v" sid="GEN 9:15" />ā, ka mahara ahau ki tāku kawenata i waenganui ōku, o koutou me ngā mea ora katoa, arā ngā kikokiko katoa; e kore ngā wai e pupuke ā muri ake nei hei whakangaro i ngā kikokiko katoa. <verse eid="GEN 9:15" /><verse number="16" style="v" sid="GEN 9:16" />Ā, ka piri te kōpere ki te kapua; ā, ka titiro atu ahau ki taua mea, kia mahara ai ahau ki te kawenata mau tonu i waenganui o te Atua, o ngā wairua ora katoa o ngā kikokiko katoa runga i te whenua.”<verse eid="GEN 9:16" /></para>
  <para style="p">
    <verse number="17" style="v" sid="GEN 9:17" />Nā, ka mea te Atua ki a Noa, “Ko te tohu tēnei o te kawenata e whakapūmautia nei e ahau ki waenganui ōku, o ngā kikokiko katoa i runga i te whenua.”<verse eid="GEN 9:17" /></para>
  <para style="s">Noa me Āna Tama</para>
  <para style="p">
    <verse number="18" style="v" sid="GEN 9:18" />Nā, ko ngā tama a Noa, i puta mai nei i roto i te āka, ko Hema, ko Hama, ko Iapeta; ā, ko Hama te matua o Kanāna. <verse eid="GEN 9:18" /><verse number="19" style="v" sid="GEN 9:19" />Ko ngā tama tokotoru ēnei a Noa; ā, nā ēnei i kapi ai te whenua katoa.<verse eid="GEN 9:19" /></para>
  <para style="p">
    <verse number="20" style="v" sid="GEN 9:20" />Nā, ka tīmata a Noa te ngaki whenua, ā, whakatōkia ana e ia he māra wāina. <verse eid="GEN 9:20" /><verse number="21" style="v" sid="GEN 9:21" />Ā, ka inumia e ia te wāina, ka haurangi; nā, ka takoto tahanga i roto i tōna tēneti. <verse eid="GEN 9:21" /><verse number="22" style="v" sid="GEN 9:22" />Ā, i te kitenga o Hama, o te matua o Kanāna, i tōna matua e takoto tahanga ana, ka kōrerotia e ia ki ōna tuākana tokorua i waho. <verse eid="GEN 9:22" /><verse number="23" style="v" sid="GEN 9:23" />Nā, ka tango a Hema rāua ko Iapeta i tētahi kākahu, makā iho e rāua ki runga ki ō rāua pokohiwi, nā, ka haere whakatuarā atu rāua, ā, hīpokina ana te wāhi takoto kau o tō rāua pāpā; me te ahu anō ō rāua kanohi ki muri, ā, kīhai rāua i kite i te wāhi takoto kau o tō rāua pāpā.<verse eid="GEN 9:23" /></para>
  <para style="p">
    <verse number="24" style="v" sid="GEN 9:24" />Nā, ka maranga ake a Noa i tāna wāina, ka mōhio ki tā tāna pōtiki i mea ai ki a ia. <verse eid="GEN 9:24" /><verse number="25" style="v" sid="GEN 9:25" />Nā, ka mea ia,</para>
  <para style="q1" vid="GEN 9:25">“Ka kangā a Kanāna;</para>
  <para style="q2" vid="GEN 9:25">ka waiho ia hei tino pononga</para>
  <para style="q2" vid="GEN 9:25">mā ōna tuākana.”<verse eid="GEN 9:25" /></para>
  <para style="p">
    <verse number="26" style="v" sid="GEN 9:26" />I mea anō ia,</para>
  <para style="q1" vid="GEN 9:26">“Kia whakapaingia a Ihowā, te Atua o Hema;</para>
  <para style="q2" vid="GEN 9:26">ā, ka waiho a Kanāna hei pononga māna.<verse eid="GEN 9:26" /></para>
  <para style="q1">
    <verse number="27" style="v" sid="GEN 9:27" />Ka meinga a Iapeta e te Atua kia tohatoha noa atu,</para>
  <para style="q2" vid="GEN 9:27">kia noho hoki ia ki ngā tēneti o Hema;</para>
  <para style="q2" vid="GEN 9:27">ā, hei pononga a Kanāna māna.”<verse eid="GEN 9:27" /></para>
  <para style="p">
    <verse number="28" style="v" sid="GEN 9:28" />Ā, e toru rau e rima tekau ngā tau i ora ai a Noa i muri i te waipuke. <verse eid="GEN 9:28" /><verse number="29" style="v" sid="GEN 9:29" />Ā, ko ngā rā katoa o Noa e iwa rau e rima tekau tau; ā, ka mate ia.<verse eid="GEN 9:29" /></para>
  <chapter eid="GEN 9" />
  <chapter number="10" style="c" sid="GEN 10" />
  <para style="s">Ngā Whakatupuranga o ngā Tama a Noa</para>
  <para style="r">(<ref loc="1CH 1:5-23">1 Whakapapa 1.5-23</ref>)</para>
  <para style="p">
    <verse number="1" style="v" sid="GEN 10:1" />Nā, ko ngā whakatupuranga ēnei o ngā tama a Noa, o Hema, o Hama, o Iapeta. I whānau hoki he tama mā rātou i muri i te waipuke.<verse eid="GEN 10:1" /></para>
  <para style="b" />
  <para style="m">
    <verse number="2" style="v" sid="GEN 10:2" />Ko ngā tama a Iapeta: ko Kōmere, ko Makoko, ko Marai, ko Iawana, ko Tūpara, ko Meheke, ko Tīraha. <verse eid="GEN 10:2" /><verse number="3" style="v" sid="GEN 10:3" />Ā, ko ngā tama a Kōmere: ko Ahekenata, ko Rīpata, ko Tokārama. <verse eid="GEN 10:3" /><verse number="4" style="v" sid="GEN 10:4" />Ā, ko ngā tama a Iawana: ko Erihaha, ko Tarahihi, ko Kitimi, ko Totanimi. <verse eid="GEN 10:4" /><verse number="5" style="v" sid="GEN 10:5" />(Nā ēnei ngā motu o ngā tauiwi i wehe puta noa i ō rātou whenua, tēnā iwi i tōna reo; tērā toronga, tērā toronga o rātou, i ō rātou iwi hoki.)<verse eid="GEN 10:5" /></para>
  <para style="b" />
  <para style="m">
    <verse number="6" style="v" sid="GEN 10:6" />Ā, ko ngā tama a Hama: ko Kuhu, ko Mitiraima, ko Putu, ko Kanāna. <verse eid="GEN 10:6" /><verse number="7" style="v" sid="GEN 10:7" />Ko ngā tama a Kuhu: ko Tepa, ko Hāwira, ko Hāpata, ko Rāma, ko Hapateka. Ā, ko ngā tama a Rāma: ko Hēpā, ko Rerana.<verse eid="GEN 10:7" /></para>
  <para style="p">
    <verse number="8" style="v" sid="GEN 10:8" />Ā, whānau ake tā Kuhu ko Nimirota, i tīmata ia hei tangata nui ki runga ki te whenua. <verse eid="GEN 10:8" /><verse number="9" style="v" sid="GEN 10:9" />He māia ia i te aroaro o Ihowā ki te whai kīrehe mohoao; nō reira te kupu nei, “He pērā me Nimirota te māia i te aroaro o Ihowā ki te whai kīrehe mohoao.” <verse eid="GEN 10:9" /><verse number="10" style="v" sid="GEN 10:10" />Ā, i Papera te tīmatanga o tōna kīngitanga, i Ereke, i Ākara, i Karane, i te whenua o Hinara. <verse eid="GEN 10:10" /><verse number="11" style="v" sid="GEN 10:11" />I haere atu ia i taua whenua ki Ahiria, ā, hangā ana e ia a Ninewe, me te pā, me Rehopoto, me Kara, <verse eid="GEN 10:11" /><verse number="12" style="v" sid="GEN 10:12" />me Rehena hoki, i waenganui o Ninewe, o Kara; he pā nui ia.<verse eid="GEN 10:12" /></para>
  <para style="p">
    <verse number="13" style="v" sid="GEN 10:13" />Ā, whānau ake a Mitiraima, ko ngā Rurimi, ko ngā Anamime, ko ngā Rehapimi, ko ngā Napatuhimi, <verse eid="GEN 10:13" /><verse number="14" style="v" sid="GEN 10:14" />ko ngā Pataruhimi, ko ngā Kaheruhimi, i puta mai hoki i ēnā ngā Pirihitini, ā, ko ngā Kapatorimi.<verse eid="GEN 10:14" /></para>
  <para style="p">
    <verse number="15" style="v" sid="GEN 10:15" />Ā, whānau ake tā Kanāna ko Hairona, ko tāna mātāmua, rāua ko Hete, <verse eid="GEN 10:15" /><verse number="16" style="v" sid="GEN 10:16" />me te Iepuhi, me te Amori, me te Kirikahi, <verse eid="GEN 10:16" /><verse number="17" style="v" sid="GEN 10:17" />me te Hiwi, me te Araki, me te Hini, <verse eid="GEN 10:17" /><verse number="18" style="v" sid="GEN 10:18" />me te Arawari, me te Temari, me te Hāmati.</para>
  <para style="p" vid="GEN 10:18">Ā muri iho ka marara noa atu ngā hapū o ngā Kanaani. <verse eid="GEN 10:18" /><verse number="19" style="v" sid="GEN 10:19" />I Hairona hoki te rohe ki ngā Kanaani, kei tōu haerenga atu ki Kerara, ki Kaha; kei tōu haerenga ki Horoma, ki Komora, ki Arema, ki Tepoimi, ā tae noa ki Raha.<verse eid="GEN 10:19" /></para>
  <para style="p">
    <verse number="20" style="v" sid="GEN 10:20" />Ko ngā tama ēnei a Hama, tērā toronga, tērā toronga o rātou, tērā reo, tērā reo o rātou, me ō rātou whenua, me ō rātou iwi.<verse eid="GEN 10:20" /></para>
  <para style="b" />
  <para style="m">
    <verse number="21" style="v" sid="GEN 10:21" />Me Hema anō hoki, me te pāpā o ngā tamariki katoa a Ēpere, te tuakana o Iapeta, i whānau anō hoki he tamariki māna.<verse eid="GEN 10:21" /></para>
  <para style="p">
    <verse number="22" style="v" sid="GEN 10:22" />Ko ngā tama a Hema: ko Erama, ko Āhura, ko Arapahata, ko Ruru, ko Arame. <verse eid="GEN 10:22" /><verse number="23" style="v" sid="GEN 10:23" />Ā, ko ngā tamariki a Arame: ko Uhu, ko Huru, ko Ketere, ko Maha. <verse eid="GEN 10:23" /><verse number="24" style="v" sid="GEN 10:24" />Nā Arapahata ko Haraha, tā Haraha ko Ēpere. <verse eid="GEN 10:24" /><verse number="25" style="v" sid="GEN 10:25" />Tokorua ngā tama a Ēpere: ko Pereke te ingoa o tētahi. Nō tōna rā hoki i wehea ai te whenua; ā, ko Iokētana te ingoa o tōna teina. <verse eid="GEN 10:25" /><verse number="26" style="v" sid="GEN 10:26" />Ā, whānau ake a Iokētana ko Aramotata, ko Herepe, ko Hataramaweta, ko Ieraha, <verse eid="GEN 10:26" /><verse number="27" style="v" sid="GEN 10:27" />ko Hatorama, ko Utara, ko Tikera, <verse eid="GEN 10:27" /><verse number="28" style="v" sid="GEN 10:28" />ko Opara, ko Apimaera, ko Hēpā, <verse eid="GEN 10:28" /><verse number="29" style="v" sid="GEN 10:29" />ko Ōpira, ko Hāwira, ko Iopapa; he tama katoa ēnei nā Iokētana.<verse eid="GEN 10:29" /></para>
  <para style="p">
    <verse number="30" style="v" sid="GEN 10:30" />Kei Meha hoki tō rātou nohoanga, ā tae noa koe ki Hepara; he maunga ia kei te rāwhiti.<verse eid="GEN 10:30" /></para>
  <para style="p">
    <verse number="31" style="v" sid="GEN 10:31" />Ko ngā tama ēnei a Hema, tōna hapū, tōna hapū, tōna reo, tōna reo, ō rātou kāinga, me ō rātou iwi.<verse eid="GEN 10:31" /></para>
  <para style="b" />
  <para style="p">
    <verse number="32" style="v" sid="GEN 10:32" />Ko ngā toronga ēnei o ngā tama a Noa, i ō rātou whakatupuranga, me ō rātou iwi; ā, i wehea mai i ēnei ngā iwi o te whenua i muri iho i te waipuke.<verse eid="GEN 10:32" /></para>
  <chapter eid="GEN 10" />
  <chapter number="11" style="c" sid="GEN 11" />
  <para style="s">Te Pouwera o Papera</para>
  <para style="p">
    <verse number="1" style="v" sid="GEN 11:1" />Nā, kotahi tonu te reo o te whenua katoa, rite tonu anō ngā kōrero. <verse eid="GEN 11:1" /><verse number="2" style="v" sid="GEN 11:2" />Ā, i a rātou e haere ana whaka te rāwhiti, nā, ka kite rātou i tētahi mānia i te whenua o Hinara; ā, noho ana rātou i reira.<verse eid="GEN 11:2" /></para>
  <para style="p">
    <verse number="3" style="v" sid="GEN 11:3" />Nā, ka mea rātou ki tōna hoa, ki tōna hoa, “Tēnā, tātou ka hanga pereki, me āta tahu mārire anō hoki.” Nā, ka meinga e rātou he pereki hei kōhatu, he uku hoki tā rātou moata. <verse eid="GEN 11:3" /><verse number="4" style="v" sid="GEN 11:4" />Nā, ka mea rātou, “Tēnā, tātou ka hanga i tētahi pā me tētahi pourewa, ā, kia tutuki a runga ki te rangi, kia whai ingoa ai tātou; kei marara noa atu tātou ki te mata o te whenua katoa.”<verse eid="GEN 11:4" /></para>
  <para style="p">
    <verse number="5" style="v" sid="GEN 11:5" />Nā, ka heke iho a Ihowā kia kite i te pā me te pourewa, i hangā nei e ngā tama a te tangata. <verse eid="GEN 11:5" /><verse number="6" style="v" sid="GEN 11:6" />Ā, ka mea a Ihowā, “Nanā, kotahi tonu te iwi nei, kotahi anō hoki tō rātou reo; ā, ka tīmataia nei tēnei mahi e rātou; e kore anō rātou e taea te pupuri mai i tētahi mea, e whakaaro ana rātou kia mahia. <verse eid="GEN 11:6" /><verse number="7" style="v" sid="GEN 11:7" />Tēnā, tātou ka heke atu, ka whakapōauau i ō rātou reo i reira, kia kore ai rātou e mātau, ia tangata, ia tangata ki te reo o tōna hoa.”<verse eid="GEN 11:7" /></para>
  <para style="p">
    <verse number="8" style="v" sid="GEN 11:8" />Nā, whakamararatia atu ana rātou i reira e Ihowā ki runga ki te mata o te whenua katoa; ā, mahue ake i a rātou te hanga i te pā. <verse eid="GEN 11:8" /><verse number="9" style="v" sid="GEN 11:9" />Nā konā i huaina ai tō reira ingoa ko Papera, nō te mea i whakapōauautia e Ihowā i reira te reo o te whenua katoa; nō reira anō hoki te whakamararatanga a Ihowā i a rātou ki te mata o te whenua katoa.<verse eid="GEN 11:9" /></para>
  <para style="s">Ngā Whakatupuranga o Hema</para>
  <para style="r">(<ref loc="1CH 1:24-27">1 Whakapapa 1.24-27</ref>)</para>
  <para style="p">
    <verse number="10" style="v" sid="GEN 11:10" />Ko ngā whakatupuranga ēnei o Hema.</para>
  <para style="p" vid="GEN 11:10">Ka kotahi rau ngā tau o Hema, nā, ka whānau a Arapahata i te rua o ngā tau i muri i te waipuke. <verse eid="GEN 11:10" /><verse number="11" style="v" sid="GEN 11:11" />Ā, e rima rau ngā tau i ora ai a Hema i muri i te whānautanga o Arapahata, ā, ka whānau āna tama me āna tamāhine.<verse eid="GEN 11:11" /></para>
  <para style="p">
    <verse number="12" style="v" sid="GEN 11:12" />Ā, ka toru tekau mā rima ngā tau i ora ai a Arapahata, nā, ka whānau a Haraha; <verse eid="GEN 11:12" /><verse number="13" style="v" sid="GEN 11:13" />ā, e whā rau e toru ngā tau i ora ai a Arapahata i muri i te whānautanga o Haraha, ka whānau āna tama me āna tamāhine.<verse eid="GEN 11:13" /></para>
  <para style="p">
    <verse number="14" style="v" sid="GEN 11:14" />Ā, ka toru tekau ngā tau i ora ai a Haraha, nā, ka whānau a Ēpere; <verse eid="GEN 11:14" /><verse number="15" style="v" sid="GEN 11:15" />ā, e whā rau e toru ngā tau o Haraha i muri i te whānautanga o Ēpere, ka whānau āna tama me āna tamāhine.<verse eid="GEN 11:15" /></para>
  <para style="p">
    <verse number="16" style="v" sid="GEN 11:16" />Ā, e toru tekau mā whā ngā tau i ora ai a Ēpere, ka whānau a Pereke; <verse eid="GEN 11:16" /><verse number="17" style="v" sid="GEN 11:17" />e whā rau e toru tekau ngā tau i ora ai a Ēpere i muri i te whānautanga o Pereke, ā, ka whānau āna tama me āna tamāhine.<verse eid="GEN 11:17" /></para>
  <para style="p">
    <verse number="18" style="v" sid="GEN 11:18" />Ā, ka toru tekau ngā tau o Pereke, ka whānau a Reu; <verse eid="GEN 11:18" /><verse number="19" style="v" sid="GEN 11:19" />ā, e rua rau e iwa ngā tau i ora ai a Pereke i muri i te whānautanga o Reu, ka whānau āna tama me āna tamāhine.<verse eid="GEN 11:19" /></para>
  <para style="p">
    <verse number="20" style="v" sid="GEN 11:20" />Ā, ka toru tekau mā rua ngā tau o Reu, nā, ka whānau a Heruka; <verse eid="GEN 11:20" /><verse number="21" style="v" sid="GEN 11:21" />ā, e rua rau mā whitu ngā tau i ora ai a Reu i muri i te whānautanga o Heruka, ka whānau āna tama me āna tamāhine.<verse eid="GEN 11:21" /></para>
  <para style="p">
    <verse number="22" style="v" sid="GEN 11:22" />Ā, ka toru tekau ngā tau o Heruka, nā, ka whānau a Nahora; <verse eid="GEN 11:22" /><verse number="23" style="v" sid="GEN 11:23" />ā, e rua rau ngā tau i ora ai a Heruka i muri i te whānautanga o Nahora, ka whānau āna tama me āna tamāhine.<verse eid="GEN 11:23" /></para>
  <para style="p">
    <verse number="24" style="v" sid="GEN 11:24" />Ā, e rua tekau mā iwa ngā tau i ora ai a Nahora, nā, ka whānau a Teraha; <verse eid="GEN 11:24" /><verse number="25" style="v" sid="GEN 11:25" />ā, kotahi rau kotahi tekau mā iwa ngā tau i ora ai a Nahora i muri i te whānautanga o Teraha, ā, ka whānau āna tama me āna tamāhine.<verse eid="GEN 11:25" /></para>
  <para style="p">
    <verse number="26" style="v" sid="GEN 11:26" />Ā, ka whitu tekau ngā tau i ora ai a Teraha, nā, ka whānau a Āperama, a Nahora, rātou ko Harana.<verse eid="GEN 11:26" /></para>
  <para style="s">Ngā Whakatupuranga o Teraha</para>
  <para style="p">
    <verse number="27" style="v" sid="GEN 11:27" />Nā, ko ngā whakatupuranga ēnei o Teraha.</para>
  <para style="p" vid="GEN 11:27">Nā Teraha ko Āperama, ko Nahora, rātou ko Harana; nā Harana ko Rota. <verse eid="GEN 11:27" /><verse number="28" style="v" sid="GEN 11:28" />Ā, i mate a Harana i te oranga anō o tōna pāpā o Teraha i te whenua i whānau ai ia, i Uru o ngā Karari. <verse eid="GEN 11:28" /><verse number="29" style="v" sid="GEN 11:29" />Nā, ka tango a Āperama rāua ko Nahora i ētahi wāhine mā rāua; ko te ingoa o te wahine a Āperama ko Harai, ko te ingoa o te wahine a Nahora ko Mireka tamāhine a Harana, pāpā o Mireka, pāpā anō hoki o Ihēka. <verse eid="GEN 11:29" /><verse number="30" style="v" sid="GEN 11:30" />Ā, he pākoko a Harai; kāhore āna tamariki.<verse eid="GEN 11:30" /></para>
  <para style="p">
    <verse number="31" style="v" sid="GEN 11:31" />Nā, ka tango a Teraha i a Āperama i tāna tama, rāua ko Rota tama a Harana, ko te tama a tāna tama, rātou ko tāna hunaonga, ko Harai wahine a tāna tama a Āperama; ā, whakatika tahi ana rātou i Uru o ngā Karari, haere ana ki te whenua o Kanaana; ka tae ki Harana, ā, noho ana i reira.<verse eid="GEN 11:31" /></para>
  <para style="p">
    <verse number="32" style="v" sid="GEN 11:32" />Ā, ko ngā rā o Teraha e rua rau mā rima tau; nā, ka mate a Teraha ki Harana.<verse eid="GEN 11:32" /></para>
  <chapter eid="GEN 11" />
  <chapter number="12" style="c" sid="GEN 12" />
  <para style="s">Te Karanga a Ihowā ki a Āperama</para>
  <para style="p">
    <verse number="1" style="v" sid="GEN 12:1" />Nā, ka mea atu a Ihowā ki a Āperama, “Haere atu i tōu whenua, i roto i ōu whanaunga, i te whare anō hoki o tōu pāpā, ki te whenua e whakaaturia e ahau ki a koe.<verse eid="GEN 12:1" /></para>
  <para style="q1">
    <verse number="2" style="v" sid="GEN 12:2" />Ā, ka meinga koe e ahau hei iwi nui,</para>
  <para style="q2" vid="GEN 12:2">ka manaakitia anō koe e ahau,</para>
  <para style="q1" vid="GEN 12:2">ka whakanuia anō hoki tōu ingoa;</para>
  <para style="q2" vid="GEN 12:2">ā, ka waiho koe hei manaakitanga.<verse eid="GEN 12:2" /></para>
  <para style="q1">
    <verse number="3" style="v" sid="GEN 12:3" />Ā, ka manaaki ahau i te hunga e manaaki ana i a koe,</para>
  <para style="q2" vid="GEN 12:3">ka kanga hoki i te tangata e kanga ana i a koe;</para>
  <para style="q2" vid="GEN 12:3">ā, māu ka manaakitia ai ngā hapū katoa o te whenua.”<verse eid="GEN 12:3" /></para>
  <para style="p">
    <verse number="4" style="v" sid="GEN 12:4" />Nā, haere ana a Āperama, pērā ana me tā Ihowā i kōrero ai ki a ia; i haere tahi anō a Rota i a ia. Ā, e whitu tekau mā rima ngā tau o Āperama i tōna hekenga mai i Harana. <verse eid="GEN 12:4" /><verse number="5" style="v" sid="GEN 12:5" />Nā, ka tango a Āperama i a Harai, i tāna wahine rāua ko Rota tama a tōna teina, i ō rātou rawa katoa i whakaemi ai, i ngā mea ora katoa i whiwhi ai rātou ki Harana; ā, whakatika ana rātou, haere ana ki te whenua o Kanaana. Nā, ka tae rātou ki te whenua o Kanaana.<verse eid="GEN 12:5" /></para>
  <para style="p">
    <verse number="6" style="v" sid="GEN 12:6" />Nā, ka tika a Āperama nā waenganui o te whenua ki te wāhi o Hekeme, ki te oki i More. I taua whenua anō te Kanaani i taua wā. <verse eid="GEN 12:6" /><verse number="7" style="v" sid="GEN 12:7" />Nā, ka puta a Ihowā ki a Āperama, ka mea, “Ka hoatu e ahau tēnei whenua ki tōu uri.” Nā, ka hangā e ia tētahi āta ki reira mā Ihowā i puta mai nei ki a ia.<verse eid="GEN 12:7" /></para>
  <para style="p">
    <verse number="8" style="v" sid="GEN 12:8" />Nā, ka neke atu ia i reira ki te maunga i te rāwhiti o Pētēre, ā, ka whakatū i tōna tēneti; ko Pētēre ki te hauāuru, ko Hai ki te rāwhiti. I hangā anō e ia tētahi āta mā Ihowā ki reira, ā, karanga ana ki te ingoa o Ihowā. <verse eid="GEN 12:8" /><verse number="9" style="v" sid="GEN 12:9" />Nā, ka tūria atu e Āperama, me te neke haere whaka te tonga.<verse eid="GEN 12:9" /></para>
  <para style="s">Āperama rāua ko Harai i Īhipa</para>
  <para style="p">
    <verse number="10" style="v" sid="GEN 12:10" />Ā, he matekai tō te whenua; ā, ka haere a Āperama ki raro, ki Īhipa, ki reira noho ai; he nui hoki te matekai o te whenua. <verse eid="GEN 12:10" /><verse number="11" style="v" sid="GEN 12:11" />Ā, i a ia ka tata te tae ki Īhipa; ka mea ia ki a Harai, ki tāna wahine, “Nanā, e mōhio ana ahau he wahine ātaahua koe ki te titiro atu; <verse eid="GEN 12:11" /><verse number="12" style="v" sid="GEN 12:12" />nā, ākuanei kei te kitenga o ngā Īhipiana i a koe, ka mea rātou, ‘Ko tāna wahine tēnei’; ā, ka patua ahau e rātou, ka whakaora hoki i a koe. <verse eid="GEN 12:12" /><verse number="13" style="v" sid="GEN 12:13" />Me kī koe, nē, he tuahine koe nōku? Kia whiwhi ai ahau ki te pai i a koe; ā, kia ora ai tōku wairua i a koe.”<verse eid="GEN 12:13" /></para>
  <para style="p">
    <verse number="14" style="v" sid="GEN 12:14" />Ā, i te taenga o Āperama ki Īhipa, ka titiro ngā Īhipiana ki te wahine, he tino ātaahua. <verse eid="GEN 12:14" /><verse number="15" style="v" sid="GEN 12:15" />Ka kite hoki ngā rangatira a Parao i a ia, ka kōrero whakamihi mōna ki a Parao, ā, ka kawea te wahine rā ki te whare o Parao. <verse eid="GEN 12:15" /><verse number="16" style="v" sid="GEN 12:16" />Nā, ka atawhai ia i a Āperama, he mea hoki mō te wahine; ā, ka riro i a ia he hipi, he kau, he kāihe toa, he pononga tāne, he pononga wāhine, he kāihe uha, he kāmera.<verse eid="GEN 12:16" /></para>
  <para style="p">
    <verse number="17" style="v" sid="GEN 12:17" />Nā, ka whiua e Ihowā a Parao rātou ko tōna whare, he nui ngā pakinga, mō Harai wahine a Āperama. <verse eid="GEN 12:17" /><verse number="18" style="v" sid="GEN 12:18" />Nā, ka karanga a Parao ki a Āperama, ka mea, “He aha tēnei mahi āu ki ahau? He aha koe tē kōrero mai ai ki ahau ko tāu wahine ia? <verse eid="GEN 12:18" /><verse number="19" style="v" sid="GEN 12:19" />Nā te aha koe i mea ai, ‘Ko tāku tuahine ia’ i tango ai ahau i a ia hei wahine māku? Nā, tāu wahine, tangohia, haere.” <verse eid="GEN 12:19" /><verse number="20" style="v" sid="GEN 12:20" />Nā, ka whakatūpato a Parao ki ngā tāngata, kei aha atu ki a ia; ā, tukua atu ana ia e rātou, me tāna wahine, me āna mea katoa.<verse eid="GEN 12:20" /></para>
  <chapter eid="GEN 12" />
  <chapter number="13" style="c" sid="GEN 13" />
  <para style="s">I Wehe a Rota i a Āperama</para>
  <para style="p">
    <verse number="1" style="v" sid="GEN 13:1" />Nā, ka haere mai a Āperama i Īhipa ki te tonga, rāua ko tāna wahine, me āna mea katoa, me Rota hoki.<verse eid="GEN 13:1" /></para>
  <para style="p">
    <verse number="2" style="v" sid="GEN 13:2" />He nui rawa hoki ngā kararehe, te hiriwa me te kōura ki a Āperama. <verse eid="GEN 13:2" /><verse number="3" style="v" sid="GEN 13:3" />Nā, ka tūria mai e ia, ā, ka haere i te tonga ā tae noa ki Pētēre, ki te wāhi i oroko tū ai tōna tēneti, i waenganui o Pētēre, o Hai, <verse eid="GEN 13:3" /><verse number="4" style="v" sid="GEN 13:4" />ki te wāhi i te āta i hangā e ia ki reira i te tīmatanga. Nā, ka karanga a Āperama i reira ki te ingoa o Ihowā.<verse eid="GEN 13:4" /></para>
  <para style="p">
    <verse number="5" style="v" sid="GEN 13:5" />Nā, ko Rota, i haere tahi nei i a Āperama, he hipi anō āna, he kau, he tēneti. <verse eid="GEN 13:5" /><verse number="6" style="v" sid="GEN 13:6" />Ā, kīhai i nui te whenua mō rāua, hei nohoanga tahitanga mō rāua. He nui hoki ō rāua rawa, tē āhei rāua te noho tahi. <verse eid="GEN 13:6" /><verse number="7" style="v" sid="GEN 13:7" />Nā, ka tautohe ki a rātou ngā hēpara a Āperama me ngā hēpara a Rota. Nā, i taua whenua e noho ana te Kanaani me te Perihi i taua wā.<verse eid="GEN 13:7" /></para>
  <para style="p">
    <verse number="8" style="v" sid="GEN 13:8" />Nā, ka mea a Āperama ki a Rota, “Kaua rā taua e whakatete ki a tāua, kaua hoki ā tāua hēpara e whakatete ki a rātou; he tēina nei hoki, he tuākana tāua. <verse eid="GEN 13:8" /><verse number="9" style="v" sid="GEN 13:9" />Kāhore ianei te whenua katoa i tōu aroaro? Tēnā, wehe atu koe i ahau. Ki te anga koe ki mauī, ka ahu ahau ki matau, ā, ki te haere koe ki matau, nā, ka ahu ahau ki mauī.”<verse eid="GEN 13:9" /></para>
  <para style="p">
    <verse number="10" style="v" sid="GEN 13:10" />Nā, ka anga ake ngā kanohi o Rota, ka titiro ki te mānia katoa o Horano, he mākūkū katoa, i te mea kāhore anō kia whakangaromia noatia a Horoma, a Komora e Ihowā, he pērā ānō me te kāri a Ihowā, me te whenua hoki o Īhipa, i tōu haerenga ki Toara. <verse eid="GEN 13:10" /><verse number="11" style="v" sid="GEN 13:11" />Nā, ka whiriwhiria e Rota ko te mānia katoa o Horano māna. Nā, ka haere a Rota whaka te rāwhiti, ā, ka wehe rāua i a rāua. <verse eid="GEN 13:11" /><verse number="12" style="v" sid="GEN 13:12" />Ko Āperama i noho ki te whenua o Kanaana, ko Rota i noho ki ngā pā o te mānia, ā, whakatūria ana e ia tōna tēneti ki Horoma. <verse eid="GEN 13:12" /><verse number="13" style="v" sid="GEN 13:13" />Nā, he kino ngā tāngata o Horoma, he hunga hara rawa ki te aroaro o Ihowā.<verse eid="GEN 13:13" /></para>
  <para style="p">
    <verse number="14" style="v" sid="GEN 13:14" />Nā, ka mea a Ihowā ki a Āperama, i muri i te wehenga atu o Rota i a ia, “Anga ake ōu kanohi, titiro atu hoki i te wāhi e tū nā koe, ki te raki, ki te tonga, ki te rāwhiti, ki te hauāuru; <verse eid="GEN 13:14" /><verse number="15" style="v" sid="GEN 13:15" />ko te whenua katoa hoki e kite atu nā koe, ka hoatu e ahau ki a koe, ki tōu uri hoki ake tonu atu. <verse eid="GEN 13:15" /><verse number="16" style="v" sid="GEN 13:16" />Ka meinga hoki e ahau ōu uri kia rite ki te puehu o te whenua; ā, ki te āhei i tētahi tangata te tatau i te puehu o te whenua, e taua anō hoki ōu uri. <verse eid="GEN 13:16" /><verse number="17" style="v" sid="GEN 13:17" />Whakatika, hāereerea te whenua, tōna roa, tōna whānui; nō te mea ka hoatu e ahau ki a koe.”<verse eid="GEN 13:17" /></para>
  <para style="p">
    <verse number="18" style="v" sid="GEN 13:18" />Nā, nekehia ana tōna tēneti e Āperama, ā, haere ana, noho ana ki ngā oki i Mamere, ki ērā i Heperona, ā, hangā ana e ia tētahi āta mā Ihowā ki reira.<verse eid="GEN 13:18" /></para>
  <chapter eid="GEN 13" />
  <chapter number="14" style="c" sid="GEN 14" />
  <para style="s">I Manaakitia a Āperama e Merekihereke</para>
  <para style="p">
    <verse number="1" style="v" sid="GEN 14:1" />Nā, i ngā rā o Amarapera, kīngi o Hinara, o Arioka, kīngi o Eratara, o Keroraoma, kīngi o Erama, o Tirara hoki, kīngi o Koimi, <verse eid="GEN 14:1" /><verse number="2" style="v" sid="GEN 14:2" />ka whawhai ēnei ki a Pera, kīngi o Horoma, rātou ko Pīreta, kīngi o Komora, ko Hinapa, kīngi o Arema, ko Hemepera, kīngi o Tepoimi, ko te kīngi hoki o Pera, (arā o Toara). <verse eid="GEN 14:2" /><verse number="3" style="v" sid="GEN 14:3" />I huihui katoa ēnei ki te raorao i Hirimi, arā ki te Moana Tote. <verse eid="GEN 14:3" /><verse number="4" style="v" sid="GEN 14:4" />Kotahi tekau mā rua ngā tau i mahi ai rātou ki a Keroraoma, ā, i te kotahi tekau mā toru o ngā tau ka whakakeke rātou.<verse eid="GEN 14:4" /></para>
  <para style="p">
    <verse number="5" style="v" sid="GEN 14:5" />Nā, i te tekau mā whā o ngā tau ka haere mai a Keroraoma, rātou ko ngā kīngi i whakauru ki a ia, ā, patua iho e rātou ngā Repaima i Ahateroto Karanaima, rātou ko ngā Tutimi i Hama me ngā Emime i Hawe Kiriataima, <verse eid="GEN 14:5" /><verse number="6" style="v" sid="GEN 14:6" />me ngā Hori i tō rātou maunga, i Heira, ā tae noa ki Ereparana, ki te taha o te koraha. <verse eid="GEN 14:6" /><verse number="7" style="v" sid="GEN 14:7" />Nā, ka hoki rātou, ā, ka tae ki Enimihipata, (arā ki Karehe), ā, patua katoatia ana e rātou te whenua o ngā Amareki, rātou ko ngā Amori i noho rā i Hatetonatamara.<verse eid="GEN 14:7" /></para>
  <para style="p">
    <verse number="8" style="v" sid="GEN 14:8" />Nā, ka puta atu te kīngi o Horoma, rātou ko te kīngi o Komora, ko te kīngi o Arema, ko te kīngi o Tepoimi, me te kīngi o Pera, (arā o Toara) ā, ka tūria e rātou he pakanga ki a rātou ki te raorao i Hirimi <verse eid="GEN 14:8" /><verse number="9" style="v" sid="GEN 14:9" />Ki a Keroraoma, kīngi o Erama, ki a Tirara, kīngi o Koimi, ki a Amarapera, kīngi o Hinara, rātou ko Arioka, kīngi o Eratara, tokowhā ēnei kīngi, tokorima hoki ērā. <verse eid="GEN 14:9" /><verse number="10" style="v" sid="GEN 14:10" />Nā, kī tonu te raorao i Hirimi i te poka uku; nā, ka whati ngā kīngi o Horoma rāua ko Komora, ā, ka hinga ki reira; ā, rere ana ngā mōrehu ki te maunga. <verse eid="GEN 14:10" /><verse number="11" style="v" sid="GEN 14:11" />Nā, murua ana e rātou ngā taonga katoa o Horoma, o Komora, me ā rātou kai katoa, ā, haere ana. <verse eid="GEN 14:11" /><verse number="12" style="v" sid="GEN 14:12" />I mauria anō e rātou a Rota, te tama a te teina o Āperama, me ōna taonga, ā, haere ana; i Horoma hoki ia e noho ana.<verse eid="GEN 14:12" /></para>
  <para style="s">Ka Whakaorangia a Rota e Āperama</para>
  <para style="p">
    <verse number="13" style="v" sid="GEN 14:13" />Nā, ka tae he mōrehu, ka kōrero ki a Āperama Hiperu; i te noho hoki ia i ngā oki o Mamere Amori, teina o Ehekora, he teina ia nō Anera. Kotahi anō tō rātou whakaaro ko Āperama. <verse eid="GEN 14:13" /><verse number="14" style="v" sid="GEN 14:14" />Ā, i te rongonga o Āperama, kua hereherea atu tōna irāmutu, tākiritia ana e ia āna tāngata mōhio, ngā mea i whānau ki tōna whare, e toru rau kotahi tekau mā waru, ā, whāia ana rātou ki Rāna. <verse eid="GEN 14:14" /><verse number="15" style="v" sid="GEN 14:15" />Nā, wāhia ana rātou ko āna tāngata kia rua ngā matua, hei whakaeke mō rātou i te pō, ā, patua ana rātou e ia, whāia ana, ā tae noa ki Hopaha, ki te taha ki mauī o Ramahiku. <verse eid="GEN 14:15" /><verse number="16" style="v" sid="GEN 14:16" />Ā, whakahokia mai ana e ia ngā taonga katoa, whakahokia mai ana anō hoki tōna irāmutu, a Rota, me ōna taonga, me ngā wāhine anō hoki, me ngā tāngata.<verse eid="GEN 14:16" /></para>
  <para style="p">
    <verse number="17" style="v" sid="GEN 14:17" />Nā, ka puta mai te kīngi o Horoma ki te whakatau i a ia i tōna hokinga mai i te patu i a Keroraoma rātou ko ōna hoa, ko ngā kīngi ki te raorao o Hawe, (arā ki te Raorao o te Kīngi).<verse eid="GEN 14:17" /></para>
  <para style="p">
    <verse number="18" style="v" sid="GEN 14:18" />Ā, i maua mai e Merekihereke, e te kīngi o Harema, he taro, he wāina; he tohunga anō hoki ia nō te Atua, nō te Runga Rawa. <verse eid="GEN 14:18" /><verse number="19" style="v" sid="GEN 14:19" />Nā, ka manaaki ia i a ia, ka mea,</para>
  <para style="q1" vid="GEN 14:19">“Kia manaakitia a Āperama e te Atua, e te Runga Rawa,</para>
  <para style="q2" vid="GEN 14:19">nōna nei te rangi me te whenua.<verse eid="GEN 14:19" /></para>
  <para style="q1">
    <verse number="20" style="v" sid="GEN 14:20" />Kia manaakitia anō te Atua, te Runga Rawa,</para>
  <para style="q2" vid="GEN 14:20">nāna nei i tuku mai ōu hoariri ki tōu ringa.”</para>
  <para style="m" vid="GEN 14:20">Ā, ka hoatu e ia ki a ia ngā whakatekau o ngā mea katoa.<verse eid="GEN 14:20" /></para>
  <para style="p">
    <verse number="21" style="v" sid="GEN 14:21" />Nā, ka mea te kīngi o Horoma ki a Āperama, “Hōmai ngā tāngata ki ahau, ko ngā taonga ia tangohia mōu.”<verse eid="GEN 14:21" /></para>
  <para style="p">
    <verse number="22" style="v" sid="GEN 14:22" />Anō rā ko Āperama ki te kīngi o Horoma, “Kua totoro atu tōku ringa ki a Ihowā, ki te Atua, ki te Runga Rawa, nōna nei te rangi me te whenua; <verse eid="GEN 14:22" /><verse number="23" style="v" sid="GEN 14:23" />e kore ahau e tango ahakoa he miro, ahakoa he here nō te hū, i tētahi mea rānei āu, kei mea koe, ‘Nāku a Āperama i whai taonga ai.’ <verse eid="GEN 14:23" /><verse number="24" style="v" sid="GEN 14:24" />Kāti anō i a ngā taitama i kai ai, me te wāhi a ngā tāngata i haere tahi nei mātou – a Anera, rātou ko Ehekora, ko Mamere; mā rātou e tango te wāhi i a rātou.”<verse eid="GEN 14:24" /></para>
  <chapter eid="GEN 14" />
  <chapter number="15" style="c" sid="GEN 15" />
  <para style="s">He Kawenata a Ihowā ki a Āperama</para>
  <para style="p">
    <verse number="1" style="v" sid="GEN 15:1" />Muri iho i ēnei mea ka puta moemoeā mai te kupu a Ihowā ki a Āperama, ka mea:</para>
  <para style="q1" vid="GEN 15:1">“Kaua e wehi, e Āperama.</para>
  <para style="q2" vid="GEN 15:1">Ko ahau tōu whakangungu rākau,</para>
  <para style="q2" vid="GEN 15:1">tōu utu nui whakaharahara.”<verse eid="GEN 15:1" /></para>
  <para style="p">
    <verse number="2" style="v" sid="GEN 15:2" />Nā, ka mea a Āperama, “E te Ariki, e Ihowā, ko te aha e hōmai e koe ki ahau, e haere urikore nei ahau, ā, ko te taunga o tōku whare hei tēnei Eriētera o Ramahiku?” <verse eid="GEN 15:2" /><verse number="3" style="v" sid="GEN 15:3" />I mea anō a Āperama, “Titiro hoki, kāhore nei i hōmai e koe he uri ki ahau; ā, ākuanei, kei tētahi tamaiti i whānau ki tōku whare te mahuetanga iho o ōku taonga.”<verse eid="GEN 15:3" /></para>
  <para style="p">
    <verse number="4" style="v" sid="GEN 15:4" />Nā, kua puta mai te kupu a Ihowā ki a ia, i mea ia, “E kore e mahue iho ōu taonga mō tēnā; engari, ka mahue iho mō tētahi e puta mai i roto i ōu whēkau.” <verse eid="GEN 15:4" /><verse number="5" style="v" sid="GEN 15:5" />Nā, ka kawea ia e ia ki waho, ā, ka mea mai, “Tēnā tirohia atu te rangi, taua hoki ngā whetū, ki te taea ēnā e koe te tatau.” Ā, ka mea ia ki a ia, “Ka pērā tōu uri.”<verse eid="GEN 15:5" /></para>
  <para style="p">
    <verse number="6" style="v" sid="GEN 15:6" />I whakapono hoki ia ki a Ihowā, ā, ka whakairia ki a ia hei tika.<verse eid="GEN 15:6" /></para>
  <para style="p">
    <verse number="7" style="v" sid="GEN 15:7" />I mea anō ia ki a ia, “Ko Ihowā ahau, nāna nei koe i kawe mai i Uru o ngā Karari, kia hoatu ai ki a koe tēnei whenua hei kāinga pūmau.”<verse eid="GEN 15:7" /></para>
  <para style="p">
    <verse number="8" style="v" sid="GEN 15:8" />Anō rā ko ia, “E te Ariki, e Ihowā, mā te aha ka mōhio ai ahau ka riro mai tēnei i ahau?”<verse eid="GEN 15:8" /></para>
  <para style="p">
    <verse number="9" style="v" sid="GEN 15:9" />Nā, ka mea ia ki a ia, “Tīkina tētahi kau māku, hei te tau toru, me tētahi koati uha, hei te tau toru, me tētahi hipi toa, hei te tau toru, me tētahi kūkupa, me tētahi pī kūkupa.”<verse eid="GEN 15:9" /></para>
  <para style="p">
    <verse number="10" style="v" sid="GEN 15:10" />Nā, tīkina ana e ia aua mea katoa, ā, tapahia ana i waenganui, whakatakotoria ana ngā wāhi kia rite mai ki ā rāua whakawahi; ko ngā manu ia kīhai i tapahia e ia. <verse eid="GEN 15:10" /><verse number="11" style="v" sid="GEN 15:11" />Ā, ka rere iho ngā manu ki ngā tinana, ka āia atu e Āperama.<verse eid="GEN 15:11" /></para>
  <para style="p">
    <verse number="12" style="v" sid="GEN 15:12" />Nā, i te rerenga o te rā, ka parangia a Āperama e te moe; nā, ko te whakawehi o te pōuri kerekere e tau iho ana ki a ia. <verse eid="GEN 15:12" /><verse number="13" style="v" sid="GEN 15:13" />Ā, ka mea ia ki a Āperama, “Kia tino mōhio koe, ka noho manene tōu uri ki tētahi whenua ehara nei i a rātou, ā, ka mahi ki a rātou; ā, e whā rau ngā tau e whakatupuria kinotia ai rātou. <verse eid="GEN 15:13" /><verse number="14" style="v" sid="GEN 15:14" />Ka whakawākia anō e ahau te iwi e whakamahia ai rātou, ā muri iho ka puta mai rātou me ngā taonga maha. <verse eid="GEN 15:14" /><verse number="15" style="v" sid="GEN 15:15" />Ko koe ia ka haere mārie ki ōu mātua; ka pai tōu koroheketanga, ā, tanumia noatia koe. <verse eid="GEN 15:15" /><verse number="16" style="v" sid="GEN 15:16" />Kei te whā ia o ngā whakatupuranga ka hoki mai rātou ki konei nō te mea kāhore anō kia tutuki noa te hara o ngā Amori.”<verse eid="GEN 15:16" /></para>
  <para style="p">
    <verse number="17" style="v" sid="GEN 15:17" />Nā, i te tōnga o te rā, nō ka pōuri, nā, ko te oumu paowa, me te rama e kā ana, e tika ana i waenganui o aua porohanga. <verse eid="GEN 15:17" /><verse number="18" style="v" sid="GEN 15:18" />I taua rangi anō ka whakaritea e Ihowā he kawenata ki a Āperama, ka mea ia, “Ka hoatu e ahau tēnei whenua ki tōu uri, mai rā anō o te awa o Īhipa, ā tae noa ki te awa nui, ki te awa, ki Uparati; <verse eid="GEN 15:18" /><verse number="19" style="v" sid="GEN 15:19" />ngā Keni, ngā Keniti, ngā Karamoni, <verse eid="GEN 15:19" /><verse number="20" style="v" sid="GEN 15:20" />ngā Hiti, ngā Perihi, ngā Repaima, <verse eid="GEN 15:20" /><verse number="21" style="v" sid="GEN 15:21" />ngā Amori, ngā Kanaani, ngā Kirikahi, me ngā Iepuhi.”<verse eid="GEN 15:21" /></para>
  <chapter eid="GEN 15" />
  <chapter number="16" style="c" sid="GEN 16" />
  <para style="s">Hakara rāua ko tāna Tama ko Ihimaera</para>
  <para style="p">
    <verse number="1" style="v" sid="GEN 16:1" />Nā, kāhore a Harai, te wahine a Āperama, i whai tamariki māna. Nā, he pononga wahine tāna, nō Īhipa, ko Hakara tōna ingoa. <verse eid="GEN 16:1" /><verse number="2" style="v" sid="GEN 16:2" />Nā, ka mea a Harai ki a Āperama, “Nanā, kua tūtakina nei ahau e Ihowā kei whānau tamariki. Māu e haere ki roto, ki tāku pononga; māna pea ahau e tū ai.”</para>
  <para style="p" vid="GEN 16:2">Ā, ka whakarongo a Āperama ki te reo o Harai. <verse eid="GEN 16:2" /><verse number="3" style="v" sid="GEN 16:3" />Nā, ka tango a Harai, wahine a Āperama i a Hakara, i te wahine o Īhipa, i tāna pononga, i te takanga o ngā tau kotahi tekau o te nohoanga o Āperama i te whenua o Kanaana, ā, hōmai ana e ia ki a Āperama, ki tāna tāne, hei wahine māna. <verse eid="GEN 16:3" /><verse number="4" style="v" sid="GEN 16:4" />Nā, ka haere ia ki roto, ki a Hakara, ā, ka hapū ia.</para>
  <para style="p" vid="GEN 16:4">Ā, nō tōna kitenga kua hapū ia, ka iti tōna rangatira wahine ki tāna titiro. <verse eid="GEN 16:4" /><verse number="5" style="v" sid="GEN 16:5" />Nā, ka mea a Harai ki a Āperama, “Hei runga i a koe tēnei tutū ki ahau. I hoatu e ahau tāku pononga wahine ki tōu uma; ā, nō tōna kitenga kua hapū ia, ka iti ahau ki tāna titiro iho. Mā Ihowā e whakariterite tāku kōrero me tāu hoki.”<verse eid="GEN 16:5" /></para>
  <para style="p">
    <verse number="6" style="v" sid="GEN 16:6" />Nā, ka mea a Āperama ki a Harai, “Ha, kei tōu ringa anō tāu pononga; māu e mea ki a ia te mea e pai ana ki tāu titiro iho.” Nā, ka whakatupu kino a Harai i a ia, ā, rere ana ia i tōna aroaro.<verse eid="GEN 16:6" /></para>
  <para style="p">
    <verse number="7" style="v" sid="GEN 16:7" />Ā, ka kitea ia e te anahera a te Atua i tētahi puna wai i te koraha, i te puna i te huarahi ki Huru, <verse eid="GEN 16:7" /><verse number="8" style="v" sid="GEN 16:8" />ka mea, “E Hakara, e te pononga a Harai, i haere mai koe i hea? E anga ana hoki koe ko hea?”</para>
  <para style="p" vid="GEN 16:8">Ā, ka mea ia, “E rere ana ahau i a Harai, i tōku rangatira.”<verse eid="GEN 16:8" /></para>
  <para style="p">
    <verse number="9" style="v" sid="GEN 16:9" />Nā, ka mea te anahera a Ihowā ki a ia, “Hoki atu ki tōu rangatira, kia whakaririka hoki koe i raro i ōna ringa.” <verse eid="GEN 16:9" /><verse number="10" style="v" sid="GEN 16:10" />Ka mea anō te anahera a Ihowā ki a ia, “Ka whakanuia rawatia e ahau tōu uri, ā, e kore e taea te tatau, i te tini hoki.”<verse eid="GEN 16:10" /></para>
  <para style="p">
    <verse number="11" style="v" sid="GEN 16:11" />I mea anō te anahera a Ihowā ki a ia:</para>
  <para style="q1" vid="GEN 16:11">“Nanā, e hapū ana koe, ā, ka whānau he tama,</para>
  <para style="q2" vid="GEN 16:11">me hua e koe tōna ingoa ko Ihimaera;</para>
  <para style="q2" vid="GEN 16:11">mō Ihowā i whakarongo ki tāu tangi.<verse eid="GEN 16:11" /></para>
  <para style="q1">
    <verse number="12" style="v" sid="GEN 16:12" />Ā, ka rite ia ki te kāihe mohoao i waenganui o te tangata;</para>
  <para style="q1" vid="GEN 16:12">ka ara tōna ringa ki te katoa,</para>
  <para style="q2" vid="GEN 16:12">me te ringa o te katoa ki a ia;</para>
  <para style="q1" vid="GEN 16:12">ā, ka noho ia i te aroaro o ōna tēina katoa.”<verse eid="GEN 16:12" /></para>
  <para style="m">
    <verse number="13" style="v" sid="GEN 16:13" />Nā, ka huaina e ia te ingoa o Ihowā i kōrero nei ki a ia, “He Atua koe e kite ana,” i mea hoki ia, “I titiro rānei ahau i konei ki muri i tōku kaititiro mai?” <verse eid="GEN 16:13" /><verse number="14" style="v" sid="GEN 16:14" />Koia i huaina ai taua puna ko Peere-Rahai-Roi; nā, kei waenganui i Karehe, i Perere.<verse eid="GEN 16:14" /></para>
  <para style="p">
    <verse number="15" style="v" sid="GEN 16:15" />Nā, ka whānau te tama a Hakara rāua ko Āperama; ā, huaina ana e Āperama te ingoa o tāna tama, i whānau nei i a Hakara, ko Ihimaera. <verse eid="GEN 16:15" /><verse number="16" style="v" sid="GEN 16:16" />Nā, e waru tekau mā ono ngā tau o Āperama i te whānautanga o Ihimaera tama a Hakara rāua ko Āperama.<verse eid="GEN 16:16" /></para>
  <chapter eid="GEN 16" />
  <chapter number="17" style="c" sid="GEN 17" />
  <para style="s">Kokiti, te Tohu o te Kawenata</para>
  <para style="p">
    <verse number="1" style="v" sid="GEN 17:1" />Ā, i te mea ka iwa tekau mā iwa ngā tau o Āperama, ka puta mai a Ihowā ki a Āperama, ka mea ki a ia, “Ko ahau te Atua Kaha Rawa; hāereere i mua i tōku aroaro, kia tapatahi hoki te whakaaro. <verse eid="GEN 17:1" /><verse number="2" style="v" sid="GEN 17:2" />Ā, ka waiho e ahau tāku kawenata ki waenganui i a tāua, ka tino whakanui rawa anō ahau i a koe.”<verse eid="GEN 17:2" /></para>
  <para style="p">
    <verse number="3" style="v" sid="GEN 17:3" />Nā, ka kūpapa te kanohi o Āperama; ā, ka kōrero te Atua ki a ia, ka mea, <verse eid="GEN 17:3" /><verse number="4" style="v" sid="GEN 17:4" />“Nā, ko ahau, kei a koe tāku kawenata, ā, ka matua koe mō ngā iwi maha. <verse eid="GEN 17:4" /><verse number="5" style="v" sid="GEN 17:5" />E kore hoki tōu ingoa e huaina ā muri ake nei ko Āperama, engari ko Āperahama te ingoa mōu; ka meinga hoki koe e ahau hei matua mō ngā iwi maha. <verse eid="GEN 17:5" /><verse number="6" style="v" sid="GEN 17:6" />Ka meinga anō koe e ahau kia tino hua rawa, ka meinga koe e ahau hei take mō ngā iwi, ā, ka puta mai ngā kīngi i roto i a koe. <verse eid="GEN 17:6" /><verse number="7" style="v" sid="GEN 17:7" />Ā, ka whakapūmautia e ahau tāku kawenata ki waenganui ōku, o koutou hoki ko ōu uri i muri i a koe, o tērā whakatupuranga, o tērā whakatupuranga o rātou, hei kawenata mau tonu, ā, hei Atua ahau mōu, mō ōu uri hoki i muri i a koe. <verse eid="GEN 17:7" /><verse number="8" style="v" sid="GEN 17:8" />Ā, ka hoatu e ahau ki a koe, ki ōu uri hoki i muri i a koe, te whenua e noho manene nā koe, te whenua katoa o Kanaana, hei kāinga pūmau; ā, hei Atua ahau mō rātou.”<verse eid="GEN 17:8" /></para>
  <para style="p">
    <verse number="9" style="v" sid="GEN 17:9" />I mea anō te Atua ki a Āperahama, “Inā, ko koe, me whakarite e koe tāku kawenata, e koutou ko ōu uri i muri i a koe, e tērā whakatupuranga, e tērā whakatupuranga o rātou. <verse eid="GEN 17:9" /><verse number="10" style="v" sid="GEN 17:10" />Ko tāku kawenata tēnei hei whakaritenga mā koutou i waenganui ōku, o koutou ko ōu uri i muri i a koe: Me kokoti ā koutou tāne katoa. <verse eid="GEN 17:10" /><verse number="11" style="v" sid="GEN 17:11" />Me kokoti e koutou tō koutou kiri matamata; ā, ka waiho tēnā hei tohu mō te kawenata i waenganui ōku, o koutou. <verse eid="GEN 17:11" /><verse number="12" style="v" sid="GEN 17:12" />Me kokoti e koutou ngā tamariki ina waru ngā rā, ngā tāne katoa o tēnā whakatupuranga, o tēnā whakatupuranga o koutou, ngā mea i whānau i roto i te whare, i hokona rānei ki te moni i tētahi tangata kē, ehara nei i te uri nōu. <verse eid="GEN 17:12" /><verse number="13" style="v" sid="GEN 17:13" />Me kokoti tonu te tangata i whānau i roto i tōu whare, i hokona rānei ki tāu moni, ā, ka mau tāku kawenata ki ō koutou kikokiko, hei kawenata mau tonu. <verse eid="GEN 17:13" /><verse number="14" style="v" sid="GEN 17:14" />Ā, ko te tāne kīhai i kotia, kīhai nei i kotia tōna kiri matamata, ka hātepea atu tēnā wairua i roto i tōna iwi; kua whakatakā e ia tāku kawenata.”<verse eid="GEN 17:14" /></para>
  <para style="p">
    <verse number="15" style="v" sid="GEN 17:15" />Ā, ka mea te Atua ki a Āperahama, “Ko Harai, ko tāu wahine, kaua e huaina tōna ingoa ko Harai, engari ko Hara he ingoa mōna. <verse eid="GEN 17:15" /><verse number="16" style="v" sid="GEN 17:16" />Ā, ka manaaki ahau i a ia, ka hoatu anō hoki i tētahi tama ki a koe i roto i a ia. Inā, ka manaaki ahau i a ia, ā, hei whaea ia mō ngā iwi; ka puta mai ngā kīngi mō ngā iwi i roto i a ia.”<verse eid="GEN 17:16" /></para>
  <para style="p">
    <verse number="17" style="v" sid="GEN 17:17" />Nā, ka kūpapa te kanohi o Āperahama ki raro, ā, ka kata ia, ka mea hoki i roto i tōna ngākau, “Tērā rānei e whānau he tama mā te tangata kua kotahi rau nei ōna tau? E whānau tamariki rānei a Hara, te wahine kua iwa tekau nei ōna tau?” <verse eid="GEN 17:17" /><verse number="18" style="v" sid="GEN 17:18" />Nā, ka mea ake a Āperahama ki te Atua, “Kia ora noa oti a Ihimaera ki tōu aroaro!”<verse eid="GEN 17:18" /></para>
  <para style="p">
    <verse number="19" style="v" sid="GEN 17:19" />Nā, ka mea te Atua, “Ehara, ka whānau tā kōrua tama ko Hara; ā, me hua e koe tōna ingoa ko Īhaka. Ka whakapūmau anō ahau i tāku kawenata ki a ia, ki ōna uri hoki i muri i a ia, hei kawenata mau tonu. <verse eid="GEN 17:19" /><verse number="20" style="v" sid="GEN 17:20" />Ko Ihimaera ia, nā, kua whakarongo ahau ki a koe; nanā, kua oti ia te manaaki e ahau, ā, ka meinga ia e ahau kia hua, kia tino nui rawa hoki; ka whānau āna tamariki kotahi tekau mā rua he ariki, ā, ka meinga ia e ahau hei iwi nui. <verse eid="GEN 17:20" /><verse number="21" style="v" sid="GEN 17:21" />Ka whakapūmautia ia e ahau tāku kawenata ki a Īhaka, ka whānau nei i a kōrua ko Hara ā te tāima e rite ana ki tēnei o te tau e haere ake nei.” <verse eid="GEN 17:21" /><verse number="22" style="v" sid="GEN 17:22" />Ā, ka mutu tāna kōrero ki a ia, ā, mawehe atu ana te Atua i a Āperahama ki runga.<verse eid="GEN 17:22" /></para>
  <para style="p">
    <verse number="23" style="v" sid="GEN 17:23" />Kātahi ka tango a Āperahama i a Ihimaera i tāna tama, rātou ko ngā mea katoa i whānau i roto i tōna whare, me ngā mea katoa i hokona ki tāna moni, ngā tāne katoa i roto i ngā tāngata o te whare o Āperahama; ā, kotia ana e ia tō rātou kiri matamata i taua rā pū anō, i pērā me tā te Atua i kōrero ai ki a ia. <verse eid="GEN 17:23" /><verse number="24" style="v" sid="GEN 17:24" />Nā, e iwa tekau mā iwa ngā tau o Āperahama i te kotinga o tōna kiri matamata. <verse eid="GEN 17:24" /><verse number="25" style="v" sid="GEN 17:25" />Kotahi tekau mā toru hoki ngā tau o tāna tama o Ihimaera i te kotinga o tōna kiri matamata. <verse eid="GEN 17:25" /><verse number="26" style="v" sid="GEN 17:26" />Nō taua rangi pū anō i kotia ai a Āperahama, rāua ko tāna tama, ko Ihimaera, <verse eid="GEN 17:26" /><verse number="27" style="v" sid="GEN 17:27" />ā, i kotia ngātahitia me ia ngā tāngata katoa o tōna whare, ngā mea i whānau i roto i te whare, me ngā mea i hokona ki te moni i te tangata iwi kē.<verse eid="GEN 17:27" /></para>
  <chapter eid="GEN 17" />
  <chapter number="18" style="c" sid="GEN 18" />
  <para style="s">I Whakaari ki a Āperahama rāua ko Hara he Tama</para>
  <para style="p">
    <verse number="1" style="v" sid="GEN 18:1" />Ā, ka puta anō a Ihowā ki a ia i ngā oki o Mamere, i a ia e noho ana i te kūwaha o te tēneti i te tīkākātanga o te rā. <verse eid="GEN 18:1" /><verse number="2" style="v" sid="GEN 18:2" />Ā, ka anga ake ōna kanohi, ka titiro, nā, ko ngā tāngata tokotoru e tū ana i tōna taha. Ā, nō tōna kitenga atu, ka rere atu ia i te kūwaha o te tēneti ki te whakatau i a rātou, ā, ka piko ki te whenua.<verse eid="GEN 18:2" /></para>
  <para style="p">
    <verse number="3" style="v" sid="GEN 18:3" />Ka mea, “E tōku Ariki, ki te mea he pai tōku ki tāu titiro, kaua rā e kapea tāu pononga. <verse eid="GEN 18:3" /><verse number="4" style="v" sid="GEN 18:4" />Kia tīkina koa tētahi wai, ka horoi i ō koutou waewae, ā, ka okioki koutou i raro i te rākau. <verse eid="GEN 18:4" /><verse number="5" style="v" sid="GEN 18:5" />Ā, māku e tiki tētahi wāhi taro hei oranga mō ō koutou ngākau; hei muri rā ka haere ai koutou. He mea hoki kua tae mai nei koutou ki tā koutou pononga.”</para>
  <para style="p" vid="GEN 18:5">Ā, ka mea rātou, “Pēnātia me tāu i kī nā.”<verse eid="GEN 18:5" /></para>
  <para style="p">
    <verse number="6" style="v" sid="GEN 18:6" />Nā, ka hohoro a Āperahama ki te tēneti ki a Hara, ā, ka mea, “Kia hohoro te pokepoke i tētahi parāoa pai, kia toru ngā mēhua, ka hanga i ētahi keke.”<verse eid="GEN 18:6" /></para>
  <para style="p">
    <verse number="7" style="v" sid="GEN 18:7" />Nā, ka rere a Āperahama ki te kāhui, ā, hopukia ana e ia tētahi kūao kau, he kiri ngāwari, he mea pai, ā, hoatu ana e ia ki tētahi taitamariki; ā, hohoro ana ia te taka i taua mea. <verse eid="GEN 18:7" /><verse number="8" style="v" sid="GEN 18:8" />Nā, ka tīkina e ia he pata, he waiū, me te kūao i raweketia e ia, ā, whakatakotoria ana ki tō rātou aroaro; me te tū anō ia i tō rātou taha i raro i te rākau, ā, ka kai rātou.<verse eid="GEN 18:8" /></para>
  <para style="p">
    <verse number="9" style="v" sid="GEN 18:9" />Nā, ka mea rātou ki a ia, “Kei hea a Hara, tāu wahine?”</para>
  <para style="p" vid="GEN 18:9">Ā, ka mea ia, “Arā, kei te tēneti.”<verse eid="GEN 18:9" /></para>
  <para style="p">
    <verse number="10" style="v" sid="GEN 18:10" />Nā, ka mea ia, “He pono ka hoki mai anō ahau ki a koe ā te huringa mai anō o te wā; ā, ka whai tama tāu wahine, a Hara.”</para>
  <para style="p" vid="GEN 18:10">Nā, ka rongo atu a Hara i te kūwaha o te tēneti, i muri i a ia. <verse eid="GEN 18:10" /><verse number="11" style="v" sid="GEN 18:11" />Nā, kua koroheke rawa a Āperahama rāua ko Hara, kua maha ō rāua rā; kua mutu a Hara te pērā me ētahi wāhine. <verse eid="GEN 18:11" /><verse number="12" style="v" sid="GEN 18:12" />Nā, ka kata a Hara i roto i a ia, ka mea, “Ka rūruhitia nei ahau, ā tērā rānei ahau e whai koa, he koroheke nei anō hoki tōku ariki?”<verse eid="GEN 18:12" /></para>
  <para style="p">
    <verse number="13" style="v" sid="GEN 18:13" />Nā, ka mea a Ihowā ki a Āperahama, “He aha a Hara i kata ai, i mea ai, ‘He pono, ka whānau tamariki rānei ahau, he rūruhi nei hoki ahau?’ <verse eid="GEN 18:13" /><verse number="14" style="v" sid="GEN 18:14" />He pakeke rawa rānei tētahi mea ki a Ihowā? Kei te tāima i whakaritea, kei te hurihanga mai o te wā, ka hoki mai ahau ki a koe, ā, ka whai tamaiti a Hara.”<verse eid="GEN 18:14" /></para>
  <para style="p">
    <verse number="15" style="v" sid="GEN 18:15" />Nā, ka whakawareware a Hara, ka mea, “Kīhai ahau i kata”; i wehi hoki ia.</para>
  <para style="p" vid="GEN 18:15">Ā, ka mea ia, “Kāhore; i kata tonu koe.”<verse eid="GEN 18:15" /></para>
  <para style="s">I Īnoi a Āperahama mō Horoma</para>
  <para style="p">
    <verse number="16" style="v" sid="GEN 18:16" />Nā, ka whakatika atu ngā tāngata rā i reira, ā, ka titiro ki te ritenga mai o Horoma; i haere anō a Āperahama i a rātou, ki te tuku i a rātou kia haere. <verse eid="GEN 18:16" /><verse number="17" style="v" sid="GEN 18:17" />Ā, ka mea a Ihowā, “Me huna rānei e ahau i a Āperahama tāku e mea ai. <verse eid="GEN 18:17" /><verse number="18" style="v" sid="GEN 18:18" />Ka meinga nei hoki a Āperahama hei iwi nui, hei iwi kaha, ā, māna ka manaakitia ai ngā iwi katoa o te ao? <verse eid="GEN 18:18" /><verse number="19" style="v" sid="GEN 18:19" />E mōhio ana hoki ahau ki a ia, hei mea kia whakahaua iho ai e ia āna tama, me tōna whare, i muri i a ia, ā, kia whakaritea e rātou te ara o Ihowā, ka mahi hoki i te tika, i te whakawā; ā, kia kawea mai ai e Ihowā ki runga ki a Āperahama ngā mea katoa i kōrerotia e ia mōna.”<verse eid="GEN 18:19" /></para>
  <para style="p">
    <verse number="20" style="v" sid="GEN 18:20" />Nā, ka mea a Ihowā, “I te mea he nui te karanga o Horoma, o Komora, he taimaha rawa hoki ō rāua kino; <verse eid="GEN 18:20" /><verse number="21" style="v" sid="GEN 18:21" />me haere tēnei ahau kia kite he mea rite rānei tā rāua mahi ki tōna karanga kua tae ake nei ki ahau; ā, ki te kāhore, ka mōhio ahau.”<verse eid="GEN 18:21" /></para>
  <para style="p">
    <verse number="22" style="v" sid="GEN 18:22" />Nā, ka tahuri ngā tāngata rā i reira, ā, ka ahu ki Horoma; ko Āperahama ia i tū tonu i te aroaro o te Atua. <verse eid="GEN 18:22" /><verse number="23" style="v" sid="GEN 18:23" />Nā, ka whakatata a Āperahama, ka mea, “Ka whakangaromia anō hoki e koe te tangata tika rāua ko te tangata kino? <verse eid="GEN 18:23" /><verse number="24" style="v" sid="GEN 18:24" />Ākuanei pea e rima tekau ngā tāngata tika i roto i te pā; ka whakangaromia rānei e koe, e kore rānei koe e tohu i taua wāhi mō ngā tāngata tika e rima tekau i roto? <verse eid="GEN 18:24" /><verse number="25" style="v" sid="GEN 18:25" />Kaua rā tēnā e waiho hei tikanga mō tāu mahi, te whakamate ngātahi i te tangata tika rāua ko te tangata kino. Pēnei ka rite te tangata tika ki te tangata kino; kaua rā koe e pērā. E kore rānei e tika te mahi a te Kaiwhakawā o te whenua katoa?”<verse eid="GEN 18:25" /></para>
  <para style="p">
    <verse number="26" style="v" sid="GEN 18:26" />Nā, ka mea a Ihowā, “Ki te kitea e ahau i Horoma e rima tekau ngā tāngata tika i roto i te pā, ka tohungia e ahau tēnā wāhi katoa, ka whakaaro hoki ki a rātou.”<verse eid="GEN 18:26" /></para>
  <para style="p">
    <verse number="27" style="v" sid="GEN 18:27" />Nā, ka whakahoki a Āperahama, ka mea, “Nā, kua tīmata nei ahau te kōrero ki te Ariki; he puehu nei ahau, he pungarehu. <verse eid="GEN 18:27" /><verse number="28" style="v" sid="GEN 18:28" />Tērā pea e kore te tokorima o te rima tekau o ngā tāngata tika ka kore te tokorima, e whakangaro rānei koe i te pā katoa?”</para>
  <para style="p" vid="GEN 18:28">Ka mea ia, “E kore e whakangaromia e ahau ki te mea ka kitea e ahau i reira ngā tāngata e whā tekau mā rima.”<verse eid="GEN 18:28" /></para>
  <para style="p">
    <verse number="29" style="v" sid="GEN 18:29" />Nā, ka kōrero atu anō ia ki a ia, ka mea, “Tērā pea e kitea e whā tekau kei reira.”</para>
  <para style="p" vid="GEN 18:29">Ka mea ia, “Ka whakaaro ahau ki te whā tekau, ā, e kore e meatia e ahau.”<verse eid="GEN 18:29" /></para>
  <para style="p">
    <verse number="30" style="v" sid="GEN 18:30" />Anō rā ko ia, “Kaua rā e riri te Ariki, ā, ka kōrero ahau. Tērā pea e kitea e toru tekau kei reira.” Ka mea ia, “E kore e meatia e ahau, ki te kitea e ahau e toru tekau kei reira.”<verse eid="GEN 18:30" /></para>
  <para style="p">
    <verse number="31" style="v" sid="GEN 18:31" />Ā, ka mea ia, “Nā, kua whakapakari nei ahau ki te kōrero ki te Ariki. Tērā pea e kitea e rua tekau kei reira.”</para>
  <para style="p" vid="GEN 18:31">Ka mea ia, “Ka whakaaro ahau ki ngā tekau e rua, ā, e kore e whakangaromia e ahau.”<verse eid="GEN 18:31" /></para>
  <para style="p">
    <verse number="32" style="v" sid="GEN 18:32" />Nā, ka mea ia, “Kaua e riri te Ariki ki te kōrero ahau, heoi anō ko tēnei kōrerotanga. Tērā pea e kitea kotahi tekau kei reira.”</para>
  <para style="p" vid="GEN 18:32">Ka mea ia, “Ka whakaaro ahau ki te tekau kotahi, ā, e kore e whakangaromia e ahau.”<verse eid="GEN 18:32" /></para>
  <para style="p">
    <verse number="33" style="v" sid="GEN 18:33" />Nā, ka haere a Ihowā i te mutunga o tāna kōrero ki a Āperahama; ā, hoki ana a Āperahama ki tōna wāhi.<verse eid="GEN 18:33" /></para>
  <chapter eid="GEN 18" />
  <chapter number="19" style="c" sid="GEN 19" />
  <para style="s">Te Kino o Horoma</para>
  <para style="p">
    <verse number="1" style="v" sid="GEN 19:1" />Nā, ka haere mai ngā anahera tokorua ki Horoma i te ahiahi; ā, ko Rota i te kūwaha o Horoma e noho ana. Ā, ka kite a Rota i a rāua, ka whakatika ki te whakatau i a rāua, ā, ka tuohu tōna kanohi ki te whenua, <verse eid="GEN 19:1" /><verse number="2" style="v" sid="GEN 19:2" />ka mea ia, “Nanā, e ōku ariki, peka mai ki te whare o tā kōrua pononga, nē? Ki konei moe ai, horoi ai hoki i ō kōrua waewae, ā, ka moata ai te maranga, ka haere i tā kōrua haere.”</para>
  <para style="p" vid="GEN 19:2">Ka mea rāua, “Kāhore; engari ki te huarahi noa māua moe ai.”<verse eid="GEN 19:2" /></para>
  <para style="p">
    <verse number="3" style="v" sid="GEN 19:3" />Nā, ka kaha tāna tohe ki a rāua, ā, peka atu ana rāua ki a ia, haere ana ki tōna whare. Nā, ka taka ia i tētahi hākari mā rāua, ka tunu hoki i ētahi keke rēwenakore, ā, ka kai rāua. <verse eid="GEN 19:3" /><verse number="4" style="v" sid="GEN 19:4" />Kīanō rāua i takoto noa, ka karapotia te whare e ngā tāngata o te pā, e ngā tāngata o Horoma, e te koroheke, e te taitamariki, e ngā tāngata katoa o ngā wāhi katoa. <verse eid="GEN 19:4" /><verse number="5" style="v" sid="GEN 19:5" />Ā, ka karanga rātou ki a Rota, ka mea ki a ia, “Kei hea aua tāngata i haere mai nei ki a koe i te pō nei? Whakaputaina mai ki a mātou, kia mōhio ai mātou ki a rāua.”<verse eid="GEN 19:5" /></para>
  <para style="p">
    <verse number="6" style="v" sid="GEN 19:6" />Nā, ka puta atu a Rota ki a rātou ki te kūwaha, me tāna tūtaki anō i te tatau i muri i a ia. <verse eid="GEN 19:6" /><verse number="7" style="v" sid="GEN 19:7" />Ka mea, “Kaua rā e kino, e ōku tuākana. <verse eid="GEN 19:7" /><verse number="8" style="v" sid="GEN 19:8" />Nanā, tokorua āku tamāhine, kāhore nei i mōhio noa ki te tāne, me whakaputa atu rāua e ahau ki a koutou, ā, mā koutou e mea ki a rāua te mea e pai ana ki tā koutou titiro. Kaua ia e meatia tētahi mea ki ēnei tāngata; he mea hoki ka tae mai nei rāua ki te taumarumarutanga iho o tōku tuanui.”<verse eid="GEN 19:8" /></para>
  <para style="p">
    <verse number="9" style="v" sid="GEN 19:9" />Anō rā ko rātou, “Tū atu!” Ā, ka mea anō rātou, “I haere mai tēnei korokē kotahi ki konei noho ai, ā, e whai ana kia māna e whakarite tikanga. Ākuanei tōu mate i a mātou nui atu i tō rāua.” Nā, ka āki rawa rātou ki te tangata rā, ki a Rota, ā, ka whakatata ki te wāhi i te tatau.<verse eid="GEN 19:9" /></para>
  <para style="p">
    <verse number="10" style="v" sid="GEN 19:10" />Otirā, ka totoro atu te ringa o aua tāngata, ā, kūmea ana a Rota ki a rāua ki roto ki te whare, ā, tūtakina ana e rāua te tatau. <verse eid="GEN 19:10" /><verse number="11" style="v" sid="GEN 19:11" />Nā, ka whiua e rāua ngā tāngata i te kūwaha o te whare, te iti, te rahi, ki te matapōtanga; ā, ngenge noa rātou i te rapunga i te tatau.<verse eid="GEN 19:11" /></para>
  <para style="s">Te Ngaromanga o Horoma me Koroma</para>
  <para style="p">
    <verse number="12" style="v" sid="GEN 19:12" />Nā, ka mea aua tāngata ki a Rota, “Kāhore atu rānei ōu tāngata i konei? Me he hunaonga, he tama rānei āu, he tamāhine rānei āu, tētahi atu mea rānei āu i roto i te pā, mauria atu i tēnei wāhi. <verse eid="GEN 19:12" /><verse number="13" style="v" sid="GEN 19:13" />Ka whakangaromia hoki tēnei wāhi e māua, nō te mea kua nui tō rātou karanga ki te aroaro o Ihowā; kua tonoa mai hoki māua e Ihowā ki te whakangaro.”<verse eid="GEN 19:13" /></para>
  <para style="p">
    <verse number="14" style="v" sid="GEN 19:14" />Nā, ka haere a Rota, ka kōrero ki āna hunaonga i mārenatia nei ki āna tamāhine, ka mea, “Whakatika, haere atu i konei; ka whakangaromia hoki e Ihowā tēnei pā.” Otiia, ki te whakaaro o āna hunaonga i rite ia ki tētahi tangata e hangareka ana.<verse eid="GEN 19:14" /></para>
  <para style="p">
    <verse number="15" style="v" sid="GEN 19:15" />Ā, i te huakanga ake o te ata, ka akiaki ngā anahera i a Rota, ka mea, “Whakatika, haria tāu wahine, me ēnei tamāhine tokorua āu, kei hunā koe i roto i te kino o tēnei pā.”<verse eid="GEN 19:15" /></para>
  <para style="p">
    <verse number="16" style="v" sid="GEN 19:16" />Otirā, i whakaroa ia; nā, ka hopu aua tāngata ki tōna ringa, ki te ringa o tāna wahine, ki ngā ringa o āna tamāhine tokorua; he tohu hoki nā Ihowā i a ia. Ā, kawea atu ana ia e rāua ki waho, ka waiho i waho o te pā. <verse eid="GEN 19:16" /><verse number="17" style="v" sid="GEN 19:17" />Ā, ka oti rātou te kawe atu e rāua ki waho, ka mea ia, “Rere atu kia ora ai koe; kaua e titiro ki muri i a koe, kaua hoki e tū ki tētahi wāhi o te mānia; rere atu ki te maunga, kei ngaro koe.”<verse eid="GEN 19:17" /></para>
  <para style="p">
    <verse number="18" style="v" sid="GEN 19:18" />Nā, ka mea a Rota ki a rāua, “Kaua rā e pēnā, e tōku Ariki. <verse eid="GEN 19:18" /><verse number="19" style="v" sid="GEN 19:19" />Nanā, kua manakohia nei tāu pononga e koe, kua whakanuia anō e koe tōu aroha i whakaputaina nei, e koe ki ahau, i a koe i whakaora nei i tōku wairua; nā, e kore e taea e ahau te rere ki te maunga, kei mau ahau i tētahi kino, ā, ka mate. <verse eid="GEN 19:19" /><verse number="20" style="v" sid="GEN 19:20" />Titiro hoki, e tata ana tēnei pā hei rerenga atu, he mea nohinohi noa nei. Kia rere ahau ki reira nē? – Ehara ianei i te mea nohinohi? – ā, ka ora tōku wairua.”<verse eid="GEN 19:20" /></para>
  <para style="p">
    <verse number="21" style="v" sid="GEN 19:21" />Anō rā ko ia ki a ia, “Nā, kua whakaae anō hoki ahau ki tēnei meatanga āu, kia kaua e hunā e ahau tēnei pā i kōrero mai nā koe. <verse eid="GEN 19:21" /><verse number="22" style="v" sid="GEN 19:22" />Kia hohoro, rere atu ki reira; e kore hoki e taea e ahau tētahi mea, kia tae rā anō koe ki reira.” Nā reira i huaina ai te ingoa o taua pā ko Toara. <verse eid="GEN 19:22" /><verse number="23" style="v" sid="GEN 19:23" />Kua rewa te rā ki runga ki te whenua, ka tae a Rota ki Toara.<verse eid="GEN 19:23" /></para>
  <para style="p">
    <verse number="24" style="v" sid="GEN 19:24" />Kātahi ka uaina e Ihowā ki Horoma, ki Komora, he whānāriki, he ahi nā Ihowā, nō te rangi; <verse eid="GEN 19:24" /><verse number="25" style="v" sid="GEN 19:25" />ā, hurihia iho e ia aua pā, me te mānia katoa, me ngā tāngata katoa o ngā pā, me ngā mea e tupu ana i te whenua. <verse eid="GEN 19:25" /><verse number="26" style="v" sid="GEN 19:26" />Nā, i titiro tāna wahine ki muri i a ia, ā, meinga ana hei pou tote.<verse eid="GEN 19:26" /></para>
  <para style="p">
    <verse number="27" style="v" sid="GEN 19:27" />Ā, i maranga wawe a Āperahama i te ata ki te wāhi i tū ai ia i te aroaro o Ihowā. <verse eid="GEN 19:27" /><verse number="28" style="v" sid="GEN 19:28" />Nā, ko tōna tirohanga atu ki te ritenga o Horoma, o Komora, ki te whenua katoa hoki o te mānia, ka kite, nā, e kake ana te paowa o te whenua, me te mea he paowa oumu.<verse eid="GEN 19:28" /></para>
  <para style="p">
    <verse number="29" style="v" sid="GEN 19:29" />Nā, i te whakangaromanga a Ihowā i ngā pā o te mānia, ka mahara te Atua ki a Āperahama, ā, tonoa ana e ia a Rota i roto i te hurihanga i tāna hurihanga i ngā pā i noho ai a Rota.<verse eid="GEN 19:29" /></para>
  <para style="s">Te Pūtake o ngā Moapi me ngā Āmoni</para>
  <para style="p">
    <verse number="30" style="v" sid="GEN 19:30" />Nā, ka piki atu a Rota i Toara, ka noho ki te maunga, rātou tahi ko āna tamāhine tokorua; i wehi hoki ia ki te noho i Toara; ā, ka noho i roto i tētahi ana, a ia me āna tamāhine tokorua. <verse eid="GEN 19:30" /><verse number="31" style="v" sid="GEN 19:31" />Nā, ka mea te tuakana ki tō muri, “Kua koroheke tō tāua pāpā, ā, kāhore he tangata o te whenua hei haere mai ki a tāua, hei pērā me tō te whenua katoa tikanga. <verse eid="GEN 19:31" /><verse number="32" style="v" sid="GEN 19:32" />Tēnā, tāua ka whakainu i tō tāua pāpā ki te wāina, ka takoto ai tāua ki a ia, kia tupu ai i a tāua tētahi uri mō tō tāua pāpā.”<verse eid="GEN 19:32" /></para>
  <para style="p">
    <verse number="33" style="v" sid="GEN 19:33" />Nā, ka whakainu rāua i tō rāua pāpā ki te wāina i taua pō; ā, ka haere atu te tuakana, ka takoto ki tōna pāpā, kīhai hoki tērā i mōhio ki tōna takotoranga iho, ki tōna whakatikanga ake.<verse eid="GEN 19:33" /></para>
  <para style="p">
    <verse number="34" style="v" sid="GEN 19:34" />Ā, i te aonga ake ka mea te tuakana ki tō muri, “Nanā, i takoto ahau inapō ki tōku pāpā; tāua anō ka whakainu i a ia ki te wāina i tēnei pō; ā, māu e haere atu, e takoto ki a ia, kia tupu ai i a tāua tētahi uri mō tō tāua pāpā.” <verse eid="GEN 19:34" /><verse number="35" style="v" sid="GEN 19:35" />Nā, ka whakainu anō rāua i tō rāua pāpā ki te wāina i taua pō; ā, ka whakatika tō muri, ka takoto hoki ki a ia; ā, kīhai ia i mōhio ki tōna takotoranga iho, ki tōna whakatikanga ake.<verse eid="GEN 19:35" /></para>
  <para style="p">
    <verse number="36" style="v" sid="GEN 19:36" />Koia ka hapū ngā tamāhine tokorua a Rota i tō rāua pāpā. <verse eid="GEN 19:36" /><verse number="37" style="v" sid="GEN 19:37" />Ā, ka whānau tā te tuakana, he tama, ā, huaina ana e ia tōna ingoa ko Moapa; ko ia te pāpā o ngā Moapi, ā tae noa ki tēnei rā. <verse eid="GEN 19:37" /><verse number="38" style="v" sid="GEN 19:38" />Me tō muri, whānau ake anō tāna, he tama, ā, huaina iho e ia tōna ingoa ko Penami. Ko ia te pāpā o ngā tama a Āmona, ā tae noa ki tēnei rā.<verse eid="GEN 19:38" /></para>
  <chapter eid="GEN 19" />
  <chapter number="20" style="c" sid="GEN 20" />
  <para style="s">Āperahama me Apīmereke</para>
  <para style="p">
    <verse number="1" style="v" sid="GEN 20:1" />Nā, ka tūria atu e Āperahama i reira ki te whenua i te tonga, ā, ka noho ki waenganui o Karehe, o Huru, ā, ka noho ia ki Kerara, he noho manene. <verse eid="GEN 20:1" /><verse number="2" style="v" sid="GEN 20:2" />Nā, ko Hara, ko tāna wahine, ka kīia e Āperahama, “Ko tōku tuahine ia.” Ā, ka tonoa mai e Apīmereke kīngi o Kerara, tangohia atu ana a Hara.<verse eid="GEN 20:2" /></para>
  <para style="p">
    <verse number="3" style="v" sid="GEN 20:3" />Nā, ka puta moemoeā mai te Atua ki a Apīmereke i te pō, ka mea ki a ia, “Nanā, ka mate koe mō te wahine i tangohia nei e koe; he wahine hoki ia nā te tāne.”<verse eid="GEN 20:3" /></para>
  <para style="p">
    <verse number="4" style="v" sid="GEN 20:4" />Kāhore anō ia a Apīmereke kia tata noa ki a ia, ā, ka mea ia, “E te Ariki, ka whakamate anō rānei koe i te iwi tika? <verse eid="GEN 20:4" /><verse number="5" style="v" sid="GEN 20:5" />Kāhore rānei ia i mea mai ki ahau, ‘Ko tōku tuahine ia?’ Me te wahine hoki, i mea mai anō ia, ‘Ko tōku tungāne ia.’ He tapatahi tōku ngākau, he harakore hoki ōku ringa i mea ai ahau i tēnei mea.”<verse eid="GEN 20:5" /></para>
  <para style="p">
    <verse number="6" style="v" sid="GEN 20:6" />Ā, ka kōrero moemoeā mai te Atua ki a ia, “Āe rā, i mōhio tonu ahau he tapatahi tōu ngākau i a koe i mea ai i tēnei mea; i pupuri hoki ahau i a koe kei hara koe ki ahau. Nā reira, koe tē tukua ai e ahau kia pā ki a ia. <verse eid="GEN 20:6" /><verse number="7" style="v" sid="GEN 20:7" />Nā, whakahokia ākuanei te wahine a tēnā tangata; nō te mea hoki he poropiti ia, ā, māna e īnoi mōu, ā, ka ora koe. Ki te kore e whakahokia e koe, kia mōhio koe, ka tino mate koe, koutou ko ngā mea katoa i a koe.”<verse eid="GEN 20:7" /></para>
  <para style="p">
    <verse number="8" style="v" sid="GEN 20:8" />Nā, i te atatū ka maranga a Apīmereke, karangatia ana āna tāngata katoa, ā, kōrerotia ana ēnei mea katoa ki ō rātou taringa. Ā, nui atu te wehi o aua tāngata. <verse eid="GEN 20:8" /><verse number="9" style="v" sid="GEN 20:9" />Nā, ka karanga a Apīmereke ki a Āperahama, ka mea ki a ia, “He mahi aha tēnei āu ki a mātou? Ā, he aha tōku hara ki a koe, i tākina mai ai e koe he hara nui ki ahau, ki tōku kīngitanga anō hoki? Kua meinga e koe ētahi mea ki ahau kāhore nei i tika kia mahia.” <verse eid="GEN 20:9" /><verse number="10" style="v" sid="GEN 20:10" />Ā, ka mea anō a Apīmereke ki a Āperahama, “I kite koe i te aha i meatia ai tēnei mea e koe?”<verse eid="GEN 20:10" /></para>
  <para style="p">
    <verse number="11" style="v" sid="GEN 20:11" />Nā, ka mea a Āperahama, “I mahara hoki ahau, ‘He pono, kāhore te wehi o te Atua i tēnei wāhi; ā, ka patua ahau e rātou mō tāku wahine.’ <verse eid="GEN 20:11" /><verse number="12" style="v" sid="GEN 20:12" />He pono anō ia he tuahine ia nōku, ko te tamāhine a tōku pāpā, otiia ehara i te tamāhine nā tōku whaea; ā, ka noho hei wahine māku. <verse eid="GEN 20:12" /><verse number="13" style="v" sid="GEN 20:13" />Ā, i tā te Atua meatanga i ahau kia kōpiko haere ake i te whare o tōku pāpā, ka mea ahau ki a ia, ‘Ko tōu aroha tēnei, hei whakaputa māu ki ahau: hei ngā wāhi katoa e tae ai tāua, kōrero mōku, “Ko tōku tungāne ia.” ’ ”<verse eid="GEN 20:13" /></para>
  <para style="p">
    <verse number="14" style="v" sid="GEN 20:14" />Nā, ka tīkina e Apīmereke he hipi, he kau, he pononga tāne, he pononga wāhine, ā, hoatu ana e ia ki a Āperahama, ā, whakahokia ana e ia a Hara, tāna wahine, ki a ia. <verse eid="GEN 20:14" /><verse number="15" style="v" sid="GEN 20:15" />Ā, ka mea a Apīmereke, “Nanā, kei tōu aroaro tōku whenua; nohoia e koe te wāhi e pai ana ki tāu titiro.” <verse eid="GEN 20:15" /><verse number="16" style="v" sid="GEN 20:16" />Ā, ki a Hara i mea ia, “Nanā, kua hoatu e ahau ki tōu tungāne kotahi mano ngā hiriwa; nā, hei uhi tēnā mō ōu kanohi ki ngā tāngata katoa i a koe; hei tohu hoki mō tōu tika i katoa.”<verse eid="GEN 20:16" /></para>
  <para style="p">
    <verse number="17" style="v" sid="GEN 20:17" />Kātahi ka īnoi a Āperahama ki te Atua; nā, kua ora i te Atua a Apīmereke, rātou ko tāna wahine, ko āna pononga wāhine; ā, ka whānau tamariki rātou. <verse eid="GEN 20:17" /><verse number="18" style="v" sid="GEN 20:18" />Kua tūtakina rawatia hoki e Ihowā ngā kōpū katoa o te whare o Apīmereke, mō Hara, mō te wahine a Āperahama.<verse eid="GEN 20:18" /></para>
  <chapter eid="GEN 20" />
  <chapter number="21" style="c" sid="GEN 21" />
  <para style="s">Te Whānautanga o Īhaka</para>
  <para style="p">
    <verse number="1" style="v" sid="GEN 21:1" />Nā, ka tirohia mai a Hara e Ihowā, ka pērātia me tāna i kōrero ai, ā, rite tonu ki tāna kupu tā Ihowā i mea ai ki a Hara. <verse eid="GEN 21:1" /><verse number="2" style="v" sid="GEN 21:2" />Nā, ka hapū a Hara, ā, ka whānau he tama mā Āperahama i tōna koroheketanga i te wā anō i whakaritea e te Atua ki a ia. <verse eid="GEN 21:2" /><verse number="3" style="v" sid="GEN 21:3" />Nā, ka huaina e Āperahama te ingoa o tāna tama i whānau nei māna, i whānau mai nei i a Hara, ko Īhaka. <verse eid="GEN 21:3" /><verse number="4" style="v" sid="GEN 21:4" />Ā, ka waru ōna rā, ka kotia e Āperahama a Īhaka, tāna tama, ka pērātia me tā te Atua i whakahau ai ki a ia. <verse eid="GEN 21:4" /><verse number="5" style="v" sid="GEN 21:5" />Ā, kotahi rau ngā tau o Āperahama i te whānautanga o tāna tama, o Īhaka.<verse eid="GEN 21:5" /></para>
  <para style="p">
    <verse number="6" style="v" sid="GEN 21:6" />Nā, ka mea a Hara, “Kua meinga ahau e te Atua kia kata; ā, ka kata tahi mātou ko ngā tāngata e rongo mai ana.” <verse eid="GEN 21:6" /><verse number="7" style="v" sid="GEN 21:7" />Ā, i mea anō ia, “Ko wai ō mua hei mea ki a Āperahama, tērā e whakangote tamariki a Hara? Kua whānau nei i ahau he tama māna, i a ia kua koroheketia.”<verse eid="GEN 21:7" /></para>
  <para style="s">I Tonoa atu a Hakara rāua ko Ihimaera</para>
  <para style="p">
    <verse number="8" style="v" sid="GEN 21:8" />Nā, ka tupu te tamaiti rā, ā, ka whakamutua tāna kai ū; nā, ka tukua e Āperahama tētahi hākari nui i te rā i whakamutua ai te ngote ū a Īhaka. <verse eid="GEN 21:8" /><verse number="9" style="v" sid="GEN 21:9" />Ā, ka kite a Hara i te tama a Hakara, a te wahine o Īhipa, i whānau nei i a rāua ko Āperahama, e kata whakahāwea ana. <verse eid="GEN 21:9" /><verse number="10" style="v" sid="GEN 21:10" />Nā, ka mea ia ki a Āperahama, “Peia atu tēnei pononga me tāna tama. E kore rawa te tama a tēnei wahine pononga e tū tahi me tāku tama, me Īhaka, i ngā whakarerenga iho.”<verse eid="GEN 21:10" /></para>
  <para style="p">
    <verse number="11" style="v" sid="GEN 21:11" />Ā, ko taua mea he hē rawa ki te titiro a Āperahama, ko tāna tama hoki ia. <verse eid="GEN 21:11" /><verse number="12" style="v" sid="GEN 21:12" />Ka mea te Atua ki a Āperahama, “Kei kino tēnā ki tāu titiro, kaua e whakaaro ki te tamaiti rāua ko tāu pononga wahine. Engari, i ngā mea katoa i kōrero ai a Hara ki a koe, whakarongo atu ki tōna reo; kei a Īhaka hoki te karangatanga mō tōu uri. <verse eid="GEN 21:12" /><verse number="13" style="v" sid="GEN 21:13" />Nā, ko te tama a te pononga wahine, ka meinga ia e ahau hei iwi, nō te mea he uri ia nōu.”<verse eid="GEN 21:13" /></para>
  <para style="p">
    <verse number="14" style="v" sid="GEN 21:14" />Nā, ka maranga wawe a Āperahama i te ata, ka mau ki tētahi taro, ki tētahi tahā wai, ā, hoatu ana e ia ki a Hakara, whakawahā ana ki tōna pokohiwi, me te tamaiti hoki, ā, tonoa atu ana. Nā, ka haere ia, ka kōpikopiko i te koraha o Peerehepa.<verse eid="GEN 21:14" /></para>
  <para style="p">
    <verse number="15" style="v" sid="GEN 21:15" />Ā, ka pau te wai i roto i te tahā, nā, whakarērea iho e ia te tamaiti i raro i tētahi rākau iti. <verse eid="GEN 21:15" /><verse number="16" style="v" sid="GEN 21:16" />Nā, ka haere ia, ā, ka noho mai i tawhiti, me te anga nui mai anō ki a ia, he pērā te matara me te taunga pere; i mea hoki ia, “Kei kite ahau i te matenga o te tamaiti.” Nā, ka noho ia me te aronui mai anō ki a ia, ā, ka puaki tōna reo, ka tangi.<verse eid="GEN 21:16" /></para>
  <para style="p">
    <verse number="17" style="v" sid="GEN 21:17" />Ā, i rongo te Atua ki te reo o te tamaiti, ā, ka karanga mai te anahera a te Atua ki a Hakara i runga i te rangi, ka mea ki a ia, “He aha kei a koe, e Hakara? Kaua e wehi; kua rongo hoki te Atua ki te reo o te tamaiti i a ia e takoto nā. <verse eid="GEN 21:17" /><verse number="18" style="v" sid="GEN 21:18" />Whakatika, hāpainga ake te tamaiti, puritia hoki ki tōu ringa; nō te mea ka meinga ia e ahau hei iwi nui.”<verse eid="GEN 21:18" /></para>
  <para style="p">
    <verse number="19" style="v" sid="GEN 21:19" />Nā, ka whakatirohia e te Atua ōna kanohi, ā, ka kite ia i tētahi puna wai. Nā, ka haere ia, ka whakakī i te tahā ki te wai, ā, whakainumia ana te tamaiti.<verse eid="GEN 21:19" /></para>
  <para style="p">
    <verse number="20" style="v" sid="GEN 21:20" />Ā, i noho te Atua ki te tamaiti, ā, ka tupu ia; i noho ia i te koraha, ā, ka mōhio ki te kōpere. <verse eid="GEN 21:20" /><verse number="21" style="v" sid="GEN 21:21" />Nā, ka noho ia ki te koraha o Parana; ā, ka tīkina atu e tōna whaea he wahine māna i te whenua o Īhipa.<verse eid="GEN 21:21" /></para>
  <para style="s">Te Kawenata i Waenga i a Āperahama me Apīmereke</para>
  <para style="p">
    <verse number="22" style="v" sid="GEN 21:22" />Ā, i taua wā anō ka kōrero a Apīmereke rāua ko Pikora, ko te rangatira o tāna ope, ki a Āperahama, ka mea, “Nā, kei a koe te Atua i ngā mea katoa e mea ai koe; <verse eid="GEN 21:22" /><verse number="23" style="v" sid="GEN 21:23" />tēnā oatitia mai te Atua ki ahau, e kore koe e teka ki ahau, ki tāku tama, ki te tama rānei a tāku tama. Engari ka rite ki te aroha i whakaputaina e ahau ki a koe tāu mahi ki ahau, ki te whenua anō hoki i noho nei koe.”<verse eid="GEN 21:23" /></para>
  <para style="p">
    <verse number="24" style="v" sid="GEN 21:24" />Nā, ka mea a Āperahama, “Ka oati ahau.”<verse eid="GEN 21:24" /></para>
  <para style="p">
    <verse number="25" style="v" sid="GEN 21:25" />Nā, ka whakawā a Āperahama i a Apīmereke mō tētahi puna wai i murua e ngā tāngata a Apīmereke. <verse eid="GEN 21:25" /><verse number="26" style="v" sid="GEN 21:26" />Nā, ka mea a Apīmereke, “Kāhore ahau e mōhio nā wai rānei tēnei mahi. Kīhai hoki koe i kōrero mai ki ahau, ā, kīhai ahau i rongo, nō tēnei rā tonu.”<verse eid="GEN 21:26" /></para>
  <para style="p">
    <verse number="27" style="v" sid="GEN 21:27" />Nā, ka tīkina e Āperahama he hipi, he kau, ka hoatu ki a Apīmereke; nā, ka whakarite kawenata rāua. <verse eid="GEN 21:27" /><verse number="28" style="v" sid="GEN 21:28" />Nā, ka wehea e Āperahama ki tahaki e whitu ngā reme uha o ngā hipi. <verse eid="GEN 21:28" /><verse number="29" style="v" sid="GEN 21:29" />Ā, ka mea a Apīmereke ki a Āperahama, “He aha te tikanga o ēnei reme uha e whitu i wehea nei e koe ki tahaki?”<verse eid="GEN 21:29" /></para>
  <para style="p">
    <verse number="30" style="v" sid="GEN 21:30" />Ka mea ia, “Ko ēnei reme uha e whitu me tango e koe i tōku ringa, kia ai ēnei mea hei whakaatu māku, nāku i keri tēnei poka.”<verse eid="GEN 21:30" /></para>
  <para style="p">
    <verse number="31" style="v" sid="GEN 21:31" />Nā, reira i huaina ai e ia taua wāhi ko Peerehepa; nō rāua hoki i oati ki reira.<verse eid="GEN 21:31" /></para>
  <para style="p">
    <verse number="32" style="v" sid="GEN 21:32" />Heoi, whakaritea ana e rāua te kawenata i Peerehepa. Ā, ka whakatika a Apīmereke rāua ko Pikora, ko te rangatira o tāna ope, ā, hoki ana ki te whenua o ngā Pirihitini. <verse eid="GEN 21:32" /><verse number="33" style="v" sid="GEN 21:33" />Nā, ka whakatōkia e Āperahama he rākau, he tamarihi, ki Peerehepa, ā, ka karanga i reira ki te ingoa o Ihowā, o te Atua ora tonu. <verse eid="GEN 21:33" /><verse number="34" style="v" sid="GEN 21:34" />Ā, ka noho a Āperahama ki te whenua o ngā Pirihitini mō ngā rā maha.<verse eid="GEN 21:34" /></para>
  <chapter eid="GEN 21" />
  <chapter number="22" style="c" sid="GEN 22" />
  <para style="s">Te Whakamātau o Āperahama</para>
  <para style="p">
    <verse number="1" style="v" sid="GEN 22:1" />Nā, i muri i ēnei mea ka whakamātau te Atua i a Āperahama, ka mea ki a ia, “E Āperahama!”</para>
  <para style="p" vid="GEN 22:1">Ka mea ia, “Tēnei ahau.”<verse eid="GEN 22:1" /></para>
  <para style="p">
    <verse number="2" style="v" sid="GEN 22:2" />Nā, ka mea ia, “Kawea atu tāu tamaiti, tāu huatahi, tāu e aroha nei, a Īhaka, ā, haere ki te whenua o Moria. Ka whakaeke i a ia ki reira hei tahunga tinana ki runga ki tētahi o ngā maunga e kōrero ai ahau ki a koe.”<verse eid="GEN 22:2" /></para>
  <para style="p">
    <verse number="3" style="v" sid="GEN 22:3" />Nā, ka maranga wawe a Āperahama i te ata, ā, whakanohoia ana e ia tana kāihe, ā, mauria ana e ia ētahi o āna taitamariki hei hoa mōna, me Īhaka hoki, me tāna tama, ā, tātāngia ana e ia ngā wahie mō te tahunga tinana, ā, whakatika ana, haere ana ki te wāhi i kōrero ai te Atua ki a ia. <verse eid="GEN 22:3" /><verse number="4" style="v" sid="GEN 22:4" />I te rā tuatoru ka maranga ngā kanohi o Āperahama, ā, ka kite ia i taua wāhi i tawhiti. <verse eid="GEN 22:4" /><verse number="5" style="v" sid="GEN 22:5" />Nā, ka mea a Āperahama ki āna taitamariki, “E noho kōrua i konei ki te kāihe. Ka haere māua ko te tamaiti nei ki kō, ki te koropiko, ka hoki mai ai ki a kōrua.”<verse eid="GEN 22:5" /></para>
  <para style="p">
    <verse number="6" style="v" sid="GEN 22:6" />Nā, ka tango a Āperahama i te wahie mō te tahunga tinana, ā, whakawahā ana e ia ki a Īhaka, ki tāna tama, ā, ka mauria e ia he ahi i tōna ringa me tētahi māripi. Ā, haere tahi ana rāua. <verse eid="GEN 22:6" /><verse number="7" style="v" sid="GEN 22:7" />Nā, ka kōrero a Īhaka ki a Āperahama, ki tōna pāpā, ka mea, “E tōku matua!”</para>
  <para style="p" vid="GEN 22:7">Ka mea ia, “Tēnei ahau, e tāku tama.”</para>
  <para style="p" vid="GEN 22:7">Ā, ka mea ia, “Nanā, ko te ahi me ngā wahie; kei hea ia te reme hei tahunga tinana?”<verse eid="GEN 22:7" /></para>
  <para style="p">
    <verse number="8" style="v" sid="GEN 22:8" />Ka mea a Āperahama, “Kei te Atua te whakaaro, e tāku tamaiti, ki tētahi reme māna hei tahunga tinana.” Nā, ka haere tahi rāua.<verse eid="GEN 22:8" /></para>
  <para style="p">
    <verse number="9" style="v" sid="GEN 22:9" />Ā, ka tae rāua ki te wāhi i kōrero ai te Atua ki a ia; ā, ka hangā e Āperahama tētahi āta ki reira, ā, whakapapatia ana e ia ngā wahie, nā, ka herea e ia a Īhaka, tāna tama, whakatakotoria iho ki te āta, ki runga ki ngā wahie. <verse eid="GEN 22:9" /><verse number="10" style="v" sid="GEN 22:10" />Nā, ka totoro atu te ringa o Āperahama, ka mau ki te māripi hei patu mō tāna tama. <verse eid="GEN 22:10" /><verse number="11" style="v" sid="GEN 22:11" />Nā, ko te karangatanga mai a te anahera a Ihowā ki a ia i runga i te rangi, ka mea, “E Āperahama, e Āperahama!”</para>
  <para style="p" vid="GEN 22:11">Ka mea ia, “Tēnei ahau.”<verse eid="GEN 22:11" /></para>
  <para style="p">
    <verse number="12" style="v" sid="GEN 22:12" />Nā, ka mea ia, “Kaua e totoro tōu ringa ki te tamaiti, kaua anō hoki tētahi mea e meatia ki a ia. Kātahi hoki ahau ka mātau e wehi ana koe i te Atua, i a koe kīhai nei i kaiponu i tāu tamaiti, i tāu huatahi, i ahau.”<verse eid="GEN 22:12" /></para>
  <para style="p">
    <verse number="13" style="v" sid="GEN 22:13" />Ā, ka maranga ake ngā kanohi o Āperahama, nā, ka kite ia ko tētahi hipi toa i muri i a ia, e mau ana ōna haona i roto i te puia rākau. Nā, ka haere a Āperahama, ka hopu i te hipi rā, ā, whakaekea ana e ia hei tahunga tinana, hei whakarite mō tāna tama. <verse eid="GEN 22:13" /><verse number="14" style="v" sid="GEN 22:14" />Nā, ka huaina e Āperahama te ingoa o taua wāhi ko Ihowātire. E kōrerotia nei ināianei, “Kei te maunga o Ihowā te kitea ai.”<verse eid="GEN 22:14" /></para>
  <para style="p">
    <verse number="15" style="v" sid="GEN 22:15" />Nā, ka karanga anō te anahera a Ihowā ki a Āperahama i te rangi, <verse eid="GEN 22:15" /><verse number="16" style="v" sid="GEN 22:16" />ka mea, “Kua waiho e ahau ko ahau anō hei oati, e ai tā Ihowā, mōu i mea i tēnei mea, mōu anō hoki kīhai i kaiponu i tāu tama, i tāu huatahi, <verse eid="GEN 22:16" /><verse number="17" style="v" sid="GEN 22:17" />nā, ka manaakitia rawatia koe e ahau, ā, ka whakanuia rawatia e ahau ōu uri kia pērā me ngā whetū o te rangi, me te onepū hoki i te tahatika o te moana. Ā, ka riro i ōu uri te kūwaha o ōna hoariri, <verse eid="GEN 22:17" /><verse number="18" style="v" sid="GEN 22:18" />mā tōu uri anō hoki ka manaakitia ai ngā iwi katoa o te whenua; mōu i whakarongo ki tōku reo.”<verse eid="GEN 22:18" /></para>
  <para style="p">
    <verse number="19" style="v" sid="GEN 22:19" />Nā, ka hoki a Āperahama ki āna taitamariki, ā, whakatika ana rātou, haere tahi ana ki Peerehepa; ā, ka noho a Āperahama ki Peerehepa.<verse eid="GEN 22:19" /></para>
  <para style="s">Ngā Tamariki o Nahora</para>
  <para style="p">
    <verse number="20" style="v" sid="GEN 22:20" />Nā, i muri i ēnei mea ka kōrerotia ki a Āperahama, ka meatia, “Nanā, kua whānau tamariki anō a Mireka rāua ko Nahora, ko tōu teina: <verse eid="GEN 22:20" /><verse number="21" style="v" sid="GEN 22:21" />ko Hutu, ko tāna mātāmua, rāua ko Putu, ko tōna teina, me Kemuera hoki, matua o Arame, <verse eid="GEN 22:21" /><verse number="22" style="v" sid="GEN 22:22" />rātou ko Kehere, ko Hato, ko Piretata, ko Irirapa, ko Petuere.” <verse eid="GEN 22:22" /><verse number="23" style="v" sid="GEN 22:23" />Ā, whānau ake tā Petuere ko Ripeka. Ko ēnei tokowaru te whānau a Mireka rāua ko Nahora, teina o Āperahama. <verse eid="GEN 22:23" /><verse number="24" style="v" sid="GEN 22:24" />Ā, ko tāna wahine iti, tōna ingoa nei ko Reuma, i whānau anō āna: ko Tepa rātou ko Kahama, ko Tahaha, ko Maaka.<verse eid="GEN 22:24" /></para>
  <chapter eid="GEN 22" />
  <chapter number="23" style="c" sid="GEN 23" />
  <para style="s">Te Matenga me te Tanumanga o Hara</para>
  <para style="p">
    <verse number="1" style="v" sid="GEN 23:1" />Nā, kotahi rau e rua tekau mā whitu ngā tau i ora ai a Hara. Ko ngā tau ēnei i ora ai a Hara. <verse eid="GEN 23:1" /><verse number="2" style="v" sid="GEN 23:2" />Nā, ka mate a Hara ki Kiriata Arapa (arā ki Heperona) i te whenua o Kanaana; ā, ka haere a Āperahama ki te uhunga ki a Hara, ki te tangi hoki ki a ia.<verse eid="GEN 23:2" /></para>
  <para style="p">
    <verse number="3" style="v" sid="GEN 23:3" />Ā, ka whakatika a Āperahama i te ritenga atu o tōna tūpāpaku, ka kōrero ki ngā tama a Hete, ka mea, <verse eid="GEN 23:3" /><verse number="4" style="v" sid="GEN 23:4" />“He manene ahau, he noho noa iho i roto i a koutou; hōmai tētahi wāhi ki ahau hei tanumanga i roto i a koutou, kia tanumia ai e ahau tōku tūpāpaku, kia ngaro ai i tāku tirohanga.”<verse eid="GEN 23:4" /></para>
  <para style="p">
    <verse number="5" style="v" sid="GEN 23:5" />Nā, ka whakahoki ngā tama a Hete ki a Āperahama, ka mea ki a ia, <verse eid="GEN 23:5" /><verse number="6" style="v" sid="GEN 23:6" />“Whakarongo ki a mātou, e tōku ariki; he rangatira nui koe i roto i a mātou. Whiriwhiria e koe tētahi o ō mātou urupā, ka tanu ai i tōu tūpāpaku. E kore e kaiponuhia e tētahi o mātou tana urupā i a koe, hei tanumanga mō tōu tūpāpaku.”<verse eid="GEN 23:6" /></para>
  <para style="p">
    <verse number="7" style="v" sid="GEN 23:7" />Nā, ka whakatika a Āperahama, ka piko ki te tangata whenua, ki ngā tama a Hete, <verse eid="GEN 23:7" /><verse number="8" style="v" sid="GEN 23:8" />ā, ka kōrero ia ki a rātou, ka mea, “Ki te whai ngākau koutou kia tanumia e ahau tōku tūpāpaku kia ngaro atu i tāku tirohanga, whakarongo mai ki ahau, ka tohe atu ki a Eperona, tama a Tohara, mōku, <verse eid="GEN 23:8" /><verse number="9" style="v" sid="GEN 23:9" />kia hōmai e ia ki ahau tana ana, a Makapera, i te pito o tōna wāhi oneone. Kia hōmai e ia ki ahau i waenganui i a koutou mō ngā moni e rite ana hei utu, kia puritia e ahau hei urupā.”<verse eid="GEN 23:9" /></para>
  <para style="p">
    <verse number="10" style="v" sid="GEN 23:10" />Nā, ko Eperona i roto i ngā tama a Hete e noho ana; nā, ka whakahoki a Eperona Hiti ki a Āperahama, me te whakarongo anō ngā tama a Hete, me ngā tāngata katoa hoki i tomo i te kūwaha o tōna pā, ka mea, <verse eid="GEN 23:10" /><verse number="11" style="v" sid="GEN 23:11" />“Kāhore, e tōku ariki, whakarongo ki ahau; ka hoatu e ahau tēnā wāhi ki a koe, me te ana i reira, ka hoatu e ahau ki a koe. Ka hoatu e ahau i te aroaro o ngā tama a tōku iwi; tanumia tōu tūpāpaku.”<verse eid="GEN 23:11" /></para>
  <para style="p">
    <verse number="12" style="v" sid="GEN 23:12" />Nā, ka tuohu a Āperahama i te aroaro o ngā tāngata whenua, <verse eid="GEN 23:12" /><verse number="13" style="v" sid="GEN 23:13" />ka kōrero ki a Eperona, me te whakarongo anō ngā tāngata whenua, ka mea, “Erangi ki te hōmai e koe, whakarongo ki ahau. Ka hoatu e ahau he hiriwa ki a koe mō taua wāhi; tangohia, ā, ka tanumia e ahau tōku tūpāpaku ki reira.”<verse eid="GEN 23:13" /></para>
  <para style="p">
    <verse number="14" style="v" sid="GEN 23:14" />Nā, ko te whakahokinga a Eperona ki a Āperahama, ka mea ki a ia, <verse eid="GEN 23:14" /><verse number="15" style="v" sid="GEN 23:15" />“E tōku ariki, whakarongo mai ki ahau; he wāhi whenua e whā rau ngā hekere hiriwa tōna utu, he aha tēnā i waenganui ōku, ōu? Tanumia tōu tūpāpaku.”<verse eid="GEN 23:15" /></para>
  <para style="p">
    <verse number="16" style="v" sid="GEN 23:16" />Nā, ka whakarongo a Āperahama ki a Eperona; ā, pāunatia ana e Āperahama ki a Eperona te hiriwa i kōrerotia e ia i te aroaro o ngā tama a Hete, e whā rau ngā hekere hiriwa, nō ngā moni e tangohia ana e ngā kaihokohoko.<verse eid="GEN 23:16" /></para>
  <para style="p">
    <verse number="17" style="v" sid="GEN 23:17" />Nā, whakapūmautia ana te wāhi oneone o Eperona, i Makapera, i te ritenga o Mamere, te oneone, me te ana i reira, me ngā rākau katoa i runga i te oneone, i roto i ōna rohe katoa, ā tawhio noa, <verse eid="GEN 23:17" /><verse number="18" style="v" sid="GEN 23:18" />hei wāhi mō Āperahama, i te tirohanga a ngā tama a Hete, i te aroaro o ngā tāngata katoa i tomo i te kūwaha o tōna pā. <verse eid="GEN 23:18" /><verse number="19" style="v" sid="GEN 23:19" />Ā muri iho i tēnei ka tanumia e Āperahama a Hara, tāna wahine, ki roto ki te ana, i te wāhi i Makapera i te ritenga o Mamere, arā o Heperona i te whenua o Kanaana. <verse eid="GEN 23:19" /><verse number="20" style="v" sid="GEN 23:20" />Heoi, whakapūmautia ana e ngā tama a Hete taua wāhi me te ana i reira mō Āperahama, kia puritia hei tanumanga.<verse eid="GEN 23:20" /></para>
  <chapter eid="GEN 23" />
  <chapter number="24" style="c" sid="GEN 24" />
  <para style="s">He Wahine mō Īhaka</para>
  <para style="p">
    <verse number="1" style="v" sid="GEN 24:1" />Nā, kua koroheketia a Āperahama, ā, kua maha rawa ōna rā; ā, i manaaki a Ihowā i a Āperahama i ngā mea katoa. <verse eid="GEN 24:1" /><verse number="2" style="v" sid="GEN 24:2" />Nā, ka mea a Āperahama ki te kaumātua o āna pononga i roto i tōna whare, ki te kaiwhakahaere o āna mea katoa, “Tēnā, whakapākia mai tōu ringa ki raro ki tōku hūhā, <verse eid="GEN 24:2" /><verse number="3" style="v" sid="GEN 24:3" />ā, me whakaoati koe e ahau ki a Ihowā, ki te Atua o te rangi, ki te Atua hoki o te whenua, kia kaua e tangohia e koe he wahine mā tāku tama i roto i ngā tamāhine a ngā Kanaani, a te iwi e noho nei ahau i roto i a rātou. <verse eid="GEN 24:3" /><verse number="4" style="v" sid="GEN 24:4" />Engari me haere koe ki tōku whenua, ki ōku whanaunga, ka tango mai ai i tētahi wahine mā tāku tama, mā Īhaka.”<verse eid="GEN 24:4" /></para>
  <para style="p">
    <verse number="5" style="v" sid="GEN 24:5" />Nā, ka mea te pononga ki a ia, “Ākuanei pea ka kore e pai te wahine ki te whai mai i ahau ki tēnei whenua; me whakahoki rānei e ahau tāu tama ki te whenua i haere mai nei koe i reira?”<verse eid="GEN 24:5" /></para>
  <para style="p">
    <verse number="6" style="v" sid="GEN 24:6" />Ka mea a Āperahama ki a ia, “Kia tino mōhio koe, kaua rawa tāku tama e whakahokia ki reira. <verse eid="GEN 24:6" /><verse number="7" style="v" sid="GEN 24:7" />Ko Ihowā, ko te Atua o te rangi, nāna nei ahau i tango mai i te whare o tōku pāpā, i te whenua hoki i whānau ai ahau, i kōrero ki ahau, i oati hoki ki ahau, ‘Ka hoatu e ahau tēnei whenua ki ōu uri,’ māna e tono mai tāna anahera ki mua i koe, ā, ka riro mai i a koe tētahi wahine mā tāku tama i reira. <verse eid="GEN 24:7" /><verse number="8" style="v" sid="GEN 24:8" />Ā, ki te kāhore te wahine e pai ki te whai mai i a koe, kātahi koe ka wātea i tēnei oati āku; otiia kaua e whakahokia e koe tāku tama ki reira.” <verse eid="GEN 24:8" /><verse number="9" style="v" sid="GEN 24:9" />Nā, ka whakapākia e te pononga tōna ringa ki raro i te hūhā o Āperahama, o tōna ariki, ā, ka oati ki a ia mō taua mea.<verse eid="GEN 24:9" /></para>
  <para style="p">
    <verse number="10" style="v" sid="GEN 24:10" />Nā, ka tangohia e te pononga ētahi kāmera kotahi tekau i roto i ngā kāmera a tōna ariki, ā, haere ana; i tōna ringa hoki ngā mea papai katoa a tōna ariki; ā, whakatika ana ia, haere ana ki Mehopotamia, ki te pā o Nahora. <verse eid="GEN 24:10" /><verse number="11" style="v" sid="GEN 24:11" />Nā, ka mea ia i ngā kāmera kia tūturi ki te taha o te puna wai i waho o te pā i te ahiahi, i te wā e puta mai ai ngā wāhine ki te utu wai.<verse eid="GEN 24:11" /></para>
  <para style="p">
    <verse number="12" style="v" sid="GEN 24:12" />Ā, ka mea ia, “E Ihowā, e te Atua o tōku ariki, o Āperahama, kia whai wāhi ahau ākuanei, whakaputaina hoki he aroha ki tōku ariki, ki a Āperahama. <verse eid="GEN 24:12" /><verse number="13" style="v" sid="GEN 24:13" />Tēnei ahau te tū nei i te taha o te puna wai; ā, e haere mai ana ngā tamāhine a ngā tāngata o te pā ki te utu wai. <verse eid="GEN 24:13" /><verse number="14" style="v" sid="GEN 24:14" />Ā, ko te kōtiro e mea ai ahau ki a ia, ‘Tukua iho tāu oko kia inu ai ahau,’ ā, ka mea ia, ‘E inu, me whakainu anō e ahau āu kāmera,’ kia rite ia i a koe mā tāu pononga, mā Īhaka; mā reira ka mōhio ai ahau e whakaputa aroha ana koe ki tōku ariki.”<verse eid="GEN 24:14" /></para>
  <para style="p">
    <verse number="15" style="v" sid="GEN 24:15" />Heoi, kīanō i mutu noa tāna kōrero, nā, kua puta mai a Ripeka, tamāhine a Petuere, tama a Mireka, a te wahine a Nahora, teina o Āperahama, me tāna oko i runga i tōna pokohiwi. <verse eid="GEN 24:15" /><verse number="16" style="v" sid="GEN 24:16" />Nā, ko te kōtiro rā he tino ātaahua ki te titiro atu, he wāhina, kāhore anō tētahi tāne kia mōhio noa ki a ia. Nā, ka heke atu ia ki te puna, ka whakakī i tāna oko, ā, ka haere ake.<verse eid="GEN 24:16" /></para>
  <para style="p">
    <verse number="17" style="v" sid="GEN 24:17" />Nā, ka rere te pononga rā ki te whakatūtaki i a ia, ka mea, “Hōmai he wai mōku, nē, o tāu oko kia iti nei?”<verse eid="GEN 24:17" /></para>
  <para style="p">
    <verse number="18" style="v" sid="GEN 24:18" />Ā, ka mea ia, “E inu, e tōku ariki,” nā, hohoro tonu tāna tuku iho i tāna oko ki runga ki tōna ringa, ā, whakainumia ana ia.<verse eid="GEN 24:18" /></para>
  <para style="p">
    <verse number="19" style="v" sid="GEN 24:19" />Ā, ka mutu tāna whakainu i a ia, ka mea ia, “Me utu anō hoki e ahau mō āu kāmera, kia poto rā anō rātou te whakainu.” <verse eid="GEN 24:19" /><verse number="20" style="v" sid="GEN 24:20" />Nā, hohoro tonu tāna riringi atu i te wai o tāna oko ki roto ki te waka, ā, rere ana anō ki te puna ki te utu, ā, utuhia mai ana e ia mō ana kāmera katoa. <verse eid="GEN 24:20" /><verse number="21" style="v" sid="GEN 24:21" />Ko taua tangata ia matatau tonu tāna titiro ki a ia, kīhai hoki i hamumu, kia mōhio ia ka whakatikaia rānei e Ihowā tōna ara, kāhore rānei.<verse eid="GEN 24:21" /></para>
  <para style="p">
    <verse number="22" style="v" sid="GEN 24:22" />Ā, ka mutu te inu o ngā kāmera, nā, ka tīkina e taua tangata tētahi whakakai kōura, he hāwhe hekere tōna taimaha, me ngā poroporo e rua mō ōna ringa, kotahi tekau ngā hekere kōura te taimaha; <verse eid="GEN 24:22" /><verse number="23" style="v" sid="GEN 24:23" />ā, ka mea, “Nā wai koe tamāhine? Tēnā, kōrero mai ki ahau; he wāhi rānei kei te whare o tōu pāpā hei moenga mō mātou?”<verse eid="GEN 24:23" /></para>
  <para style="p">
    <verse number="24" style="v" sid="GEN 24:24" />Nā, ka mea ia ki a ia, “He tamāhine ahau nā Petuere, tama a Mireka, i whānau nei i a rāua ko Nahora.” <verse eid="GEN 24:24" /><verse number="25" style="v" sid="GEN 24:25" />Ā, ka mea anō ia ki a ia, “He nui ā mātou kakau wīti, me ā mātou otaota hei kai, me tētahi wāhi hoki hei moenga.”<verse eid="GEN 24:25" /></para>
  <para style="p">
    <verse number="26" style="v" sid="GEN 24:26" />Nā, tuohu ana taua tangata, koropiko ana ki a Ihowā, <verse eid="GEN 24:26" /><verse number="27" style="v" sid="GEN 24:27" />ā, ka mea, “Kia whakapaingia a Ihowā, te Atua o tōku rangatira, o Āperahama, kīhai nei i wareware ki tōna aroha, ki tōna pono ki tōku rangatira. Tēnā ko ahau, nā Ihowā anō ahau i arataki mai i te ara ki te whare o ngā tēina o tōku rangatira.”<verse eid="GEN 24:27" /></para>
  <para style="p">
    <verse number="28" style="v" sid="GEN 24:28" />Nā, ka oma te kōtiro rā, ka kōrero i ēnei mea ki te whare o tōna whaea. <verse eid="GEN 24:28" /><verse number="29" style="v" sid="GEN 24:29" />Nā, he tungāne tō Ripeka, ko Rāpana tōna ingoa; nā, ka rere a Rāpana ki taua tangata, ki waho, ki te puna. <verse eid="GEN 24:29" /><verse number="30" style="v" sid="GEN 24:30" />Nā, i tōna kitenga i te whakakai me ngā poroporo i ngā ringa o tōna tuahine, ā, ka rongo hoki ki ngā kupu a Ripeka, a tōna tuahine, i mea rā, “I pēnei ngā kōrero a taua tangata ki ahau,” ka haere ia ki taua tangata; nā, i te taha ia o ngā kāmera, i te puna wai e tū ana; <verse eid="GEN 24:30" /><verse number="31" style="v" sid="GEN 24:31" />ā, ka mea, “Tomo mai, e te manaakitanga a Ihowā; he aha koe i tū ai i waho? Kua oti hoki i ahau te whare te whakapai, me tētahi wāhi mō ngā kāmera.”<verse eid="GEN 24:31" /></para>
  <para style="p">
    <verse number="32" style="v" sid="GEN 24:32" />Nā, ka haere taua tangata ki te whare, ā, wetekina ana e ia ngā mea o ngā kāmera; i hōmai anō e ia he kakau wīti me tētahi otaota hei kai mā ngā kararehe, me te wai hei horoi mō ōna waewae, mō ngā waewae hoki o ōna hoa. <verse eid="GEN 24:32" /><verse number="33" style="v" sid="GEN 24:33" />Nā, ka whakatakotoria he kai ki tōna aroaro; otiia ka mea ia, “E kore ahau e kai, kia kōrerotia rā anō e ahau tāku haere.”</para>
  <para style="p" vid="GEN 24:33">Ka mea tērā, “Kōrero.”<verse eid="GEN 24:33" /></para>
  <para style="p">
    <verse number="34" style="v" sid="GEN 24:34" />Nā, ka mea ia, “He pononga ahau nā Āperahama. <verse eid="GEN 24:34" /><verse number="35" style="v" sid="GEN 24:35" />Ā, kua manaakitia rawatia tōku ariki e Ihowā; kua nui ia; ā, kua hōmai hoki ki a ia he hipi, he kau, he hiriwa, he kōura, he pononga tāne, he pononga wāhine, he kāmera, he kāihe. <verse eid="GEN 24:35" /><verse number="36" style="v" sid="GEN 24:36" />Ā, kua whānau he tama mā tōku ariki i a Hara, i te wahine a tōku ariki, i a ia kua rūruhitia; ā, kua hoatu e ia āna mea katoa ki a ia. <verse eid="GEN 24:36" /><verse number="37" style="v" sid="GEN 24:37" />Nā, i whakaoati tōku ariki i ahau, i mea mai, ‘Kei tangohia e koe he wahine mā tāku tama i roto i ngā tamāhine a ngā Kanaani, e noho nei ahau i tō rātou whenua; <verse eid="GEN 24:37" /><verse number="38" style="v" sid="GEN 24:38" />engari me haere koe ki te whare o tōku pāpā, ki ōku whanaunga ka tango ai i tētahi wahine mā tāku tama.’<verse eid="GEN 24:38" /></para>
  <para style="p">
    <verse number="39" style="v" sid="GEN 24:39" />“Anō rā ko ahau ki tōku ariki, ‘E kore pea te wahine e whai mai i ahau.’<verse eid="GEN 24:39" /></para>
  <para style="p">
    <verse number="40" style="v" sid="GEN 24:40" />“Ā, ka mea mai ia ki ahau, ‘Mā Ihowā, kei tōna aroaro nei tōku hāereerenga, māna e tono tāna anahera hei hoa mōu, māna hoki e whakatika tōu ara; ā, ka tango mai koe i tētahi wahine mā tāku tama i roto i ōku whanaunga, i roto hoki i te whare o tōku pāpā. <verse eid="GEN 24:40" /><verse number="41" style="v" sid="GEN 24:41" />Kātahi koe ka wātea i tāku oati, ki te haere koe ki ōku whanaunga; ā, ki te kāhore e hōmai e rātou ki a koe, nā, ka wātea koe i tāku oati.’<verse eid="GEN 24:41" /></para>
  <para style="p">
    <verse number="42" style="v" sid="GEN 24:42" />“I haere mai ahau i tēnei rā ki te puna, ā, ka mea ahau, ‘E Ihowā, e te Atua o tōku ariki, o Āperahama, ki te mea e whakatika ana koe i tōku ara e haere nei ahau. <verse eid="GEN 24:42" /><verse number="43" style="v" sid="GEN 24:43" />Nā, tēnei ahau te tū nei i te taha o te puna wai; ā, ko te kōtiro e puta mai ki te utu, ā, ka mea ahau ki a ia, “Hōmai he wāhi wai mōku i tāu oko kia inu ahau,” <verse eid="GEN 24:43" /><verse number="44" style="v" sid="GEN 24:44" />ā, ka mea mai ia ki ahau, “E inu, ā, me utu anō e ahau mō āu kāmera.” Kia rite ia i a Ihowā hei wahine mā te tama a tōku ariki.’<verse eid="GEN 24:44" /></para>
  <para style="p">
    <verse number="45" style="v" sid="GEN 24:45" />“Kīanō i mutu noa tāku kōrero i roto i tōku ngākau, nā, ko te putanga ake o Ripeka me tāna oko i runga i tōna pokohiwi; kua heke ki te poka ki te utu. Nā, ka mea ahau ki a ia, ‘Kia inu ahau, nē?’<verse eid="GEN 24:45" /></para>
  <para style="p">
    <verse number="46" style="v" sid="GEN 24:46" />“Nā, ka hohoro ia, ka tuku i tāna oko i tōna pokohiwi, ā, ka mea mai, ‘E inu, me whakainu anō e ahau āu kāmera.’ Nā, inu ana ahau, ā, i whakainumia anō hoki e ia ngā kāmera.<verse eid="GEN 24:46" /></para>
  <para style="p">
    <verse number="47" style="v" sid="GEN 24:47" />“Nā, ka ui ahau ki a ia, ‘He tamāhine koe nā wai?’</para>
  <para style="p" vid="GEN 24:47">“Ā, ka mea mai ia, ‘He tamāhine nā Petuere, tama a Nahora, i whānau nei mā rāua ko Mireka.’</para>
  <para style="p" vid="GEN 24:47">“Nā, kuhua ana e ahau te whakakai ki tōna ihu, me ngā poroporo ki ōna ringa. <verse eid="GEN 24:47" /><verse number="48" style="v" sid="GEN 24:48" />Nā, ka tuohu ahau, ka koropiko ki a Ihowā, ka whakapai hoki i a Ihowā, i te Atua o tōku ariki, o Āperahama, mōna i ārahi i ahau i te huarahi tika ki te tiki mai i te tamāhine a te teina o tōku ariki mā tāna tama. <verse eid="GEN 24:48" /><verse number="49" style="v" sid="GEN 24:49" />Nā, ki te mea he aroha tō koutou, he mahi pono ki tōku ariki, kōrero mai ki ahau; ki te kāhore, kōrero mai; kia tahuri ake ai ahau ki matau rānei, ki mauī rānei.”<verse eid="GEN 24:49" /></para>
  <para style="p">
    <verse number="50" style="v" sid="GEN 24:50" />Nā, ka whakahoki a Rāpana rāua ko Petuere, ka mea, “I puta mai tēnei mea i a Ihowā; e kore e taea e māua te kōrero ki a koe te pai, te kino rānei. <verse eid="GEN 24:50" /><verse number="51" style="v" sid="GEN 24:51" />Nanā, kei tōu aroaro a Ripeka, tangohia, haere, ā, kia meinga ia hei wahine mā te tama a tōu ariki, hei pērā me tā Ihowā i kōrero ai.”<verse eid="GEN 24:51" /></para>
  <para style="p">
    <verse number="52" style="v" sid="GEN 24:52" />Ā, ka rongo te pononga a Āperahama i ā rāua kōrero, nā, piko ana ia ki te whenua, ki a Ihowā. <verse eid="GEN 24:52" /><verse number="53" style="v" sid="GEN 24:53" />Nā, ka tangohia ake e te pononga he mea hiriwa, he mea kōura, he kākahu hoki, ā, hoatu ana e ia ki a Ripeka; ā, i hoatu e ia ētahi mea tino papai ki tōna tungāne rāua ko tōna whaea. <verse eid="GEN 24:53" /><verse number="54" style="v" sid="GEN 24:54" />Nā, ka kai rātou, ka inu, rātou tahi ko ōna hoa haere, ā, moe iho i te pō.</para>
  <para style="p" vid="GEN 24:54">Ā, i te ata ka oho rātou, ka mea atu ia, “Tukua ahau kia haere ki tōku ariki.”<verse eid="GEN 24:54" /></para>
  <para style="p">
    <verse number="55" style="v" sid="GEN 24:55" />Nā, ka mea tōna tungāne rāua ko tōna whaea, “Waiho te kōtiro i a mātou mō ētahi rā torutoru, kia kotahi tekau pea; muri iho ka haere.”<verse eid="GEN 24:55" /></para>
  <para style="p">
    <verse number="56" style="v" sid="GEN 24:56" />Nā, ka mea ia ki a rāua, “Kaua ahau whakawarea, kua whakatikaia nei hoki tōku ara e Ihowā; tukua ahau kia haere ki tōku ariki.”<verse eid="GEN 24:56" /></para>
  <para style="p">
    <verse number="57" style="v" sid="GEN 24:57" />Nā, ka mea rāua, “Me karanga e māua te kōtiro, ka ui ai ki tōna māngai.” <verse eid="GEN 24:57" /><verse number="58" style="v" sid="GEN 24:58" />Nā, ka karangatia e rāua a Ripeka, ka mea ki a ia, “Ka haere rānei koe i te tangata nei?”</para>
  <para style="p" vid="GEN 24:58">Ka mea ia, “Ka haere.”<verse eid="GEN 24:58" /></para>
  <para style="p">
    <verse number="59" style="v" sid="GEN 24:59" />Nā, tukua ana e rātou a Ripeka, tō rātou tuahine, rātou ko tōna kaiwhakangote, ko te pononga hoki a Āperahama, me āna tāngata. <verse eid="GEN 24:59" /><verse number="60" style="v" sid="GEN 24:60" />Nā, ka manaaki rātou i a Ripeka, ka mea ki a ia,</para>
  <para style="q1" vid="GEN 24:60">“E tō mātou tuahine, kia meinga koe</para>
  <para style="q2" vid="GEN 24:60">hei whaea mō ngā mano tini;</para>
  <para style="q1" vid="GEN 24:60">ā, kia riro i ōu uri</para>
  <para style="q2" vid="GEN 24:60">te kūwaha o ō rātou hoariri!”<verse eid="GEN 24:60" /></para>
  <para style="p">
    <verse number="61" style="v" sid="GEN 24:61" />Nā, ka whakatika a Ripeka, rātou ko āna kōtiro, ā, eke ana ki runga ki ngā kāmera, aru ana i taua tangata; nā, ka mauria e taua pononga a Ripeka, ā, haere ana.<verse eid="GEN 24:61" /></para>
  <para style="p">
    <verse number="62" style="v" sid="GEN 24:62" />Nā, ka hoki mai a Īhaka, i te haere i Peere-Rahai-Roi; i te wāhi hoki ki te tonga ia e noho ana. <verse eid="GEN 24:62" /><verse number="63" style="v" sid="GEN 24:63" />Ā, ka puta atu a Īhaka ki te pārae i te tūahiahi ki te whakaaroaro; nā, ka maranga ake ōna kanohi, ka titiro, nā, ko ngā kāmera e haere mai ana. <verse eid="GEN 24:63" /><verse number="64" style="v" sid="GEN 24:64" />Ā, ka whakaara ake a Ripeka i ōna kanohi, ā, nō tōna kitenga i a Īhaka, ka marere ia ki raro i te kāmera. <verse eid="GEN 24:64" /><verse number="65" style="v" sid="GEN 24:65" />Ā, ka mea atu ia ki te pononga, “Ko wai tēnei tangata e haere mai nei i te pārae ki te whakatau i a tātou?”</para>
  <para style="p" vid="GEN 24:65">Anō rā ko te pononga, “Ko tōku ariki tēnā.” Nā, ka mau ia ki tētahi ārai kanohi, ka hīpoki i a ia.<verse eid="GEN 24:65" /></para>
  <para style="p">
    <verse number="66" style="v" sid="GEN 24:66" />Nā, ka kōrerotia e te pononga ki a Īhaka ngā mea katoa i mea ai ia. <verse eid="GEN 24:66" /><verse number="67" style="v" sid="GEN 24:67" />Nā, ka kawea ia e Īhaka ki te tēneti o tōna whaea, o Hara. Ā, tangohia ana e ia a Ripeka, ā, ka noho ia hei wahine māna; ā, ka aroha ia ki a ia. Ā, ka whai tānga manawa a Īhaka i muri i te matenga o tōna whaea.<verse eid="GEN 24:67" /></para>
  <chapter eid="GEN 24" />
  <chapter number="25" style="c" sid="GEN 25" />
  <para style="s">Ētahi atu Whakatupuranga o Āperahama</para>
  <para style="r">(<ref loc="1CH 1:32-33">1 Whakapapa 1.32-33</ref>)</para>
  <para style="p">
    <verse number="1" style="v" sid="GEN 25:1" />Nā, ka tangohia e Āperahama tētahi wahine anō, ko Ketura tōna ingoa. <verse eid="GEN 25:1" /><verse number="2" style="v" sid="GEN 25:2" />Ā, whānau ake ā rāua tama ko Timirana, ko Iokohana, ko Merana, ko Miriana, ko Ihipaka, rātou ko Huaha. <verse eid="GEN 25:2" /><verse number="3" style="v" sid="GEN 25:3" />Ā, whānau ake a Iokohana ko Hēpā, ko Rerana. Ā, ko ngā tama a Rerana ko Ahurimi, ko Retuhimi, ko Reumime. <verse eid="GEN 25:3" /><verse number="4" style="v" sid="GEN 25:4" />Ā, ko ngā tama a Miriana ko Epa, ko Ēpere, ko Hanoka, ko Āpira, ko Ererāha. He tama katoa ēnei nā Ketura.<verse eid="GEN 25:4" /></para>
  <para style="p">
    <verse number="5" style="v" sid="GEN 25:5" />Ā, i hoatu e Āperahama āna mea katoa ki a Īhaka. <verse eid="GEN 25:5" /><verse number="6" style="v" sid="GEN 25:6" />Ki ngā tama ia a ngā wāhine iti a Āperahama i hoatu e ia ētahi taonga, ā, tonoa atu ana e ia i a ia anō e ora ana kia matara atu i a Īhaka, i tāna tama, whaka te rāwhiti, ki te whenua i te rāwhiti.<verse eid="GEN 25:6" /></para>
  <para style="s">Te Matenga me te Tanumanga o Āperahama</para>
  <para style="p">
    <verse number="7" style="v" sid="GEN 25:7" />Ko ngā rā ēnei o ngā tau o te oranga o Āperahama i ora ai ia, kotahi rau e whitu tekau mā rima ngā tau. <verse eid="GEN 25:7" /><verse number="8" style="v" sid="GEN 25:8" />Nā, ka hemo a Āperahama, ā, ka mate, he pai hoki tōna koroheketanga, he kaumātua, kua āta tutuki ōna tau; ā, kohia ana ia ki tōna iwi. <verse eid="GEN 25:8" /><verse number="9" style="v" sid="GEN 25:9" />Ā, ka tanumia ia e āna tama e Īhaka rāua ko Ihimaera ki te ana o Makapera, ki te wāhi o Eperona tama a Tohara Hiti, i te ritenga o Mamere, <verse eid="GEN 25:9" /><verse number="10" style="v" sid="GEN 25:10" />ki te wāhi i hokona rā e Āperahama i ngā tama a Hete. I tanumia ki reira a Āperahama, rāua ko Hara, ko tāna wahine. <verse eid="GEN 25:10" /><verse number="11" style="v" sid="GEN 25:11" />Ā muri iho i te matenga o Āperahama ka manaakitia e te Atua a Īhaka, tāna tama; ā, ka noho a Īhaka ki te taha o Peere-Rahai-Roi.<verse eid="GEN 25:11" /></para>
  <para style="s">Ngā Whakatupuranga o Ihimaera</para>
  <para style="r">(<ref loc="1CH 1:28-31">1 Whakapapa 1.28-31</ref>)</para>
  <para style="p">
    <verse number="12" style="v" sid="GEN 25:12" />Nā, ko ngā whakatupuranga ēnei o Ihimaera tama a Āperahama, i whānau nei mā Āperahama i a Hakara, i te Īhipiana, pononga wahine a Hara.<verse eid="GEN 25:12" /></para>
  <para style="p">
    <verse number="13" style="v" sid="GEN 25:13" />Ā, ko ngā ingoa ēnei o ngā tama a Ihimaera, ō rātou ingoa i ō rātou whakatupuranga: tā Ihimaera mātāmua ko Nepaioto; nā, ko Kerara, ko Arapēre, ko Mipihama, <verse eid="GEN 25:13" /><verse number="14" style="v" sid="GEN 25:14" />ko Mihima, ko Rūma, ko Maha, <verse eid="GEN 25:14" /><verse number="15" style="v" sid="GEN 25:15" />ko Hatara, ko Tema, ko Ieturu, ko Nāpihi, ko Kerema. <verse eid="GEN 25:15" /><verse number="16" style="v" sid="GEN 25:16" />Ko ngā tama ēnei a Ihimaera, ko ō rātou ingoa hoki ēnei i ō rātou pā, i ō rātou puni; kotahi tekau mā rua ngā rangatira o ō rātou iwi. <verse eid="GEN 25:16" /><verse number="17" style="v" sid="GEN 25:17" />Ā, ko ngā tau ēnei o te oranga o Ihimaera, kotahi rau e toru tekau mā whitu ngā tau; nā, ka hemo ia, ā, ka mate; ka kohia ki tōna iwi. <verse eid="GEN 25:17" /><verse number="18" style="v" sid="GEN 25:18" />Ā, ko ō rātou nohoanga i Hāwira ā tae noa ki Huru, i te ritenga o Īhipa ina haere koe ki Ahiria; ā, i noho ia ki te aroaro o ōna tēina katoa.<verse eid="GEN 25:18" /></para>
  <para style="s">Te Whānautanga o Ēhau rāua ko Hākopa</para>
  <para style="p">
    <verse number="19" style="v" sid="GEN 25:19" />Nā, ko ngā whakatupuranga ēnei o Īhaka tama a Āperahama: nā Āperahama ko Īhaka. <verse eid="GEN 25:19" /><verse number="20" style="v" sid="GEN 25:20" />Nā, e whā tekau ngā tau o Īhaka i tāna tangohanga i a Ripeka, tamāhine a Petuere Hīriani o Paranārama, tuahine o Rāpana Hīriani, hei wahine māna.<verse eid="GEN 25:20" /></para>
  <para style="p">
    <verse number="21" style="v" sid="GEN 25:21" />Nā, ka īnoi a Īhaka ki a Ihowā mō tāna wahine, nō te mea he pākoko ia; ā, ka whakaae a Ihowā ki a ia, ā, ka hapū a Ripeka, tāna wahine. <verse eid="GEN 25:21" /><verse number="22" style="v" sid="GEN 25:22" />Ā, ka takatakahi ngā tamariki i a rāua i roto i a ia; ā, ka mea ia, “Ki te mea ko tēnei, he aha ahau i pēnei ai?” Nā, haere ana ia ki a Ihowā ki te ui.<verse eid="GEN 25:22" /></para>
  <para style="p">
    <verse number="23" style="v" sid="GEN 25:23" />Ā, ka mea a Ihowā ki a ia,</para>
  <para style="q1" vid="GEN 25:23">“E rua ngā iwi kei roto i tōu kōpū,</para>
  <para style="q2" vid="GEN 25:23">ā, e rua ngā iwi e wehea mai i roto i ōu whēkau;</para>
  <para style="q1" vid="GEN 25:23">ā, ka kaha tētahi iwi i tētahi iwi;</para>
  <para style="q2" vid="GEN 25:23">ka waiho hoki te tuakana hei apa mō te teina.”<verse eid="GEN 25:23" /></para>
  <para style="p">
    <verse number="24" style="v" sid="GEN 25:24" />Ā, ka rite ōna rā e whānau ai ia, nā, he māhanga kei roto i tōna kōpū. <verse eid="GEN 25:24" /><verse number="25" style="v" sid="GEN 25:25" />Nā, ka puta mai te tuatahi, he whero, rite katoa ia ki te kākahu huruhuru; ā, huaina ana e rātou tōna ingoa ko Ēhau. <verse eid="GEN 25:25" /><verse number="26" style="v" sid="GEN 25:26" />Ā muri iho ka puta mai tōna teina, me te pupuri anō tōna ringa i te rekereke o Ēhau; ā, huaina iho tōna ingoa ko Hākopa; ā, e ono tekau ngā tau o Īhaka i tō rāua whānautanga.<verse eid="GEN 25:26" /></para>
  <para style="p">
    <verse number="27" style="v" sid="GEN 25:27" />Nā, ka tupu ngā tamariki rā, ko Ēhau he tangata mōhio ki te hopu kīrehe mohoao, he tangata noho koraha; ko Hākopa ia he tangata āta noho, he tangata noho tēneti. <verse eid="GEN 25:27" /><verse number="28" style="v" sid="GEN 25:28" />Nā, i aroha a Īhaka ki a Ēhau, he kai nōna i āna i hopu ai; ko Ripeka i aroha ki a Hākopa.<verse eid="GEN 25:28" /></para>
  <para style="s">Ka Hokona tāna Mātāmuatanga e Ēhau</para>
  <para style="p">
    <verse number="29" style="v" sid="GEN 25:29" />Nā, ka kōhuatia he kai e Hākopa, ā, ka haere mai a Ēhau i te koraha, ā, hemo ana ia. <verse eid="GEN 25:29" /><verse number="30" style="v" sid="GEN 25:30" />Ā, ka mea a Ēhau ki a Hākopa, “E, hōmai he kai māku i taua mea whero e whero nā, nē? E hemo ana hoki ahau.” Koia i huaina ai tōna ingoa ko Ēroma.<verse eid="GEN 25:30" /></para>
  <para style="p">
    <verse number="31" style="v" sid="GEN 25:31" />Nā, ko te meatanga mai a Hākopa, “Hokona mai ki ahau i tēnei rā tōu mātāmuatanga.”<verse eid="GEN 25:31" /></para>
  <para style="p">
    <verse number="32" style="v" sid="GEN 25:32" />Nā, ka mea a Ēhau, “Nā, kua tata ahau te mate; ā, he aha te hua o te mātāmuatanga ki ahau?”<verse eid="GEN 25:32" /></para>
  <para style="p">
    <verse number="33" style="v" sid="GEN 25:33" />Ā, ka mea a Hākopa, “Oati mai ki ahau āianei.” Nā, ka oati ia ki a ia; ā, ka hokona atu e ia tōna mātāmuatanga ki a Hākopa.<verse eid="GEN 25:33" /></para>
  <para style="p">
    <verse number="34" style="v" sid="GEN 25:34" />Kātahi ka hoatu e Hākopa he taro ki a Ēhau me ngā pī i kōhuatia rā. Nā, ka kai ia, ka inu, ka whakatika hoki, ā, haere ana.</para>
  <para style="p" vid="GEN 25:34">Nā, whakahāweatia ana e Ēhau tōna mātāmuatanga.<verse eid="GEN 25:34" /></para>
  <chapter eid="GEN 25" />
  <chapter number="26" style="c" sid="GEN 26" />
  <para style="s">Te Tinihanga a Apīmereke e Īhaka</para>
  <para style="p">
    <verse number="1" style="v" sid="GEN 26:1" />Nā, ka matekai te whenua, hāunga te matekai tuatahi i puta mai i ngā rā o Āperahama. Ā, ka haere a Īhaka ki a Apīmereke, kīngi o ngā Pirihitini, ki Kerara. <verse eid="GEN 26:1" /><verse number="2" style="v" sid="GEN 26:2" />Nā, ka puta mai a Ihowā ki a ia, ka mea, “Kaua e haere ki raro, ki Īhipa; e noho ki te whenua e kōrero ai ahau ki a koe. <verse eid="GEN 26:2" /><verse number="3" style="v" sid="GEN 26:3" />E noho i tēnei whenua, ā, ka tata ahau ki a koe, ka manaaki hoki i a koe; ka hoatu nei hoki e ahau ēnei whenua katoa ki a koutou ko ōu uri, ā, ka whakapūmautia te oati i oati ai ahau ki a Āperahama, ki tōu pāpā. <verse eid="GEN 26:3" /><verse number="4" style="v" sid="GEN 26:4" />Ā, ka whakanuia e ahau ōu uri kia pērā me ngā whetū o te rangi, ka hoatu hoki e ahau ēnei whenua katoa ki ōu uri; ā, mā tōu uri ka manaakitia ai ngā iwi katoa o te whenua; <verse eid="GEN 26:4" /><verse number="5" style="v" sid="GEN 26:5" />nō te mea i rongo a Āperahama ki tōku reo, i mau ki āku ako, ki āku whakahau, ki āku tikanga, ki āku ture.”<verse eid="GEN 26:5" /></para>
  <para style="p">
    <verse number="6" style="v" sid="GEN 26:6" />Nā, ka noho a Īhaka i Kerara. <verse eid="GEN 26:6" /><verse number="7" style="v" sid="GEN 26:7" />Ā, ka ui ngā tāngata o taua wāhi ki tāna wahine, ā, ka mea ia, “Ko tōku tuahine ia,” i wehi hoki ia, te mea ai, “Ko tāku wahine,” i mea hoki, “Kei patua ahau e ngā tāngata o tēnei wāhi mō Ripeka, he ātaahua hoki ia ki te titiro atu.”<verse eid="GEN 26:7" /></para>
  <para style="p">
    <verse number="8" style="v" sid="GEN 26:8" />Ā, ka maha ōna rā ki reira, ka titiro atu a Apīmereke, kīngi o ngā Pirihitini, i te matapihi, ā, ka kite, nā, ko Īhaka e tākaro ana ki a Ripeka, ki tāna wahine. <verse eid="GEN 26:8" /><verse number="9" style="v" sid="GEN 26:9" />Nā, ka karangatia e Apīmereke a Īhaka, ka mea atu, “Koia anō, ko tāu wahine tonu ia. Nā te aha koe i mea ai, ‘Ko tāku tuahine ia’?”</para>
  <para style="p" vid="GEN 26:9">Ka mea a Īhaka ki a ia, “I mea hoki ahau, Kei mate ahau mōna.”<verse eid="GEN 26:9" /></para>
  <para style="p">
    <verse number="10" style="v" sid="GEN 26:10" />Nā, ka mea a Apīmereke, “He aha tēnei mahi āu ki a mātou? Wāhi iti kua takoto tētahi o te iwi nei ki tāu wahine, ā, kua tākina mai e koe he hara ki runga ki a mātou.”<verse eid="GEN 26:10" /></para>
  <para style="p">
    <verse number="11" style="v" sid="GEN 26:11" />Nā, ka whakatūpato a Apīmereke ki tōna iwi katoa, ka mea, “Ko te tangata e pā ki tēnei tangata, ki tāna wahine rānei, he pono ka mate ia.”<verse eid="GEN 26:11" /></para>
  <para style="p">
    <verse number="12" style="v" sid="GEN 26:12" />Ā, i rui a Īhaka ki taua whenua, ā, maea ake i taua tau anō kotahi rau. I manaakitia hoki ia e Ihowā, <verse eid="GEN 26:12" /><verse number="13" style="v" sid="GEN 26:13" />nā, ka kake taua tangata, ka tino nui haere, nō ka nui noa ake ia. <verse eid="GEN 26:13" /><verse number="14" style="v" sid="GEN 26:14" />Ā, ka whiwhi ia i ngā kāhui hipi, i ngā kāhui kau, i te tini o te pononga, ā, ka hae ngā Pirihitini ki a ia. <verse eid="GEN 26:14" /><verse number="15" style="v" sid="GEN 26:15" />Nā, ko ngā poka katoa i keria e ngā pononga a tōna pāpā i ngā rā o Āperahama, o tōna pāpā, i tanumia ērā e ngā Pirihitini, i whakakīia hoki ki te oneone.<verse eid="GEN 26:15" /></para>
  <para style="p">
    <verse number="16" style="v" sid="GEN 26:16" />Nā, ka mea a Apīmereke ki a Īhaka, “Haere atu i roto i a mātou; he kaha rawa hoki koe i a mātou.”<verse eid="GEN 26:16" /></para>
  <para style="p">
    <verse number="17" style="v" sid="GEN 26:17" />Nā, haere atu ana a Īhaka i reira, ā, whakatūria ana tōna puni ki te awaawa o Kerara, ā, noho ana i reira. <verse eid="GEN 26:17" /><verse number="18" style="v" sid="GEN 26:18" />Nā, ka keria anō e Īhaka ngā poka wai i keria rā i ngā rā o Āperahama, o tōna pāpā; i tanumia hoki e ngā Pirihitini i muri i te matenga o Āperahama. Ā, huaina ana e ia hei ingoa mō aua poka ko ngā ingoa i huaina iho e tōna pāpā.<verse eid="GEN 26:18" /></para>
  <para style="p">
    <verse number="19" style="v" sid="GEN 26:19" />Nā, ka keri ngā pononga a Īhaka ki te awaawa, ā, ka kitea e rātou i reira he puna manawa-whenua. <verse eid="GEN 26:19" /><verse number="20" style="v" sid="GEN 26:20" />Nā, ka tautohe ngā hēpara o Kerara ki ngā hēpara a Īhaka, ka mea, “Nā mātou tēnei wai.” Ā, huaina ana e ia te ingoa o te poka ko Ēheke; mō rātou hoki i whakatetete ki a ia. <verse eid="GEN 26:20" /><verse number="21" style="v" sid="GEN 26:21" />Nā, ka keri rātou i tētahi atu poka, ka tautohetia anō tērā e rātou; ā, huaina iho e ia tōna ingoa ko Hitina. <verse eid="GEN 26:21" /><verse number="22" style="v" sid="GEN 26:22" />Nā, ka neke atu ia i reira, ā, ka keri i tētahi atu poka. Kīhai tērā i tautohetia e rātou; nā, ka huaina e ia tōna ingoa ko Rehopoto; i mea hoki ia, “Kātahi nei hoki a Ihowā ka whakawātea i tētahi nohoanga mō tātou, ā, ka hua tātou ki runga ki te whenua.”<verse eid="GEN 26:22" /></para>
  <para style="p">
    <verse number="23" style="v" sid="GEN 26:23" />Nā, ka haere atu ia i reira ki runga, ki Peerehepa. <verse eid="GEN 26:23" /><verse number="24" style="v" sid="GEN 26:24" />Ā, ka puta mai a Ihowā ki a ia i taua pō anō, ka mea, “Ko ahau te Atua o Āperahama, o tōu pāpā. Kaua e wehi, kei a koe nei hoki ahau, ā, ka manaaki ahau i a koe, ka whakanui hoki i ōu uri, he whakaaro ki a Āperahama, ki tāku pononga.”<verse eid="GEN 26:24" /></para>
  <para style="p">
    <verse number="25" style="v" sid="GEN 26:25" />Nā, ka hangā e ia he āta ki reira, ā, ka karanga ki te ingoa o Ihowā, ā, whakatūria ana hoki e ia tōna tēneti ki reira. Ā, ka keria tētahi poka ki reira e ngā pononga a Īhaka.<verse eid="GEN 26:25" /></para>
  <para style="p">
    <verse number="26" style="v" sid="GEN 26:26" />Nā, ka haere mai a Apīmereke i Kerara ki a ia, rātou ko Ahutata ko tētahi o ōna hoa, ko Pikora hoki, ko te rangatira o tāna ope. <verse eid="GEN 26:26" /><verse number="27" style="v" sid="GEN 26:27" />Ā, ka mea a Īhaka ki a rātou, “I haere mai koutou ki ahau ki te aha, inā hoki kua kino koutou ki ahau, kua pei hoki i ahau i roto i a koutou?”<verse eid="GEN 26:27" /></para>
  <para style="p">
    <verse number="28" style="v" sid="GEN 26:28" />Ā, ka mea rātou, “I kite mārama mātou, kei a koe a Ihowā; koia mātou i mea ai, ‘Kia takoto āianei he oati ki waenganui i a tātou, ki waenganui o mātou,’ ōu, kia whakarite kawenata hoki mātou ki a koe; <verse eid="GEN 26:28" /><verse number="29" style="v" sid="GEN 26:29" />kia kaua koe e tūkino i a mātou, kia pēnei me mātou kīhai nei i pā ki a koe, kīhai hoki i aha ki a koe, heoi ko te pai anake, i āta tuku anō i a koe. Ināianei ko koe te manaakitanga a Ihowā.”<verse eid="GEN 26:29" /></para>
  <para style="p">
    <verse number="30" style="v" sid="GEN 26:30" />Nā, ka tukua e ia he hākari mā rātou, ā, ka kai rātou, ka inu. <verse eid="GEN 26:30" /><verse number="31" style="v" sid="GEN 26:31" />Nā, ka maranga wawe rātou i te ata, ka oati rātou tētahi ki tētahi; ā, tukua ana rātou e Īhaka kia haere, ā, hoki mārie atu ana rātou i a ia.<verse eid="GEN 26:31" /></para>
  <para style="p">
    <verse number="32" style="v" sid="GEN 26:32" />Ā, i taua rangi anō ka haere mai ngā pononga a Īhaka, ka kōrero ki a ia i te poka i keria e rātou, ā, ka mea ki a ia, “Kua kitea e mātou he wai.” <verse eid="GEN 26:32" /><verse number="33" style="v" sid="GEN 26:33" />Ā, huaina iho e ia taua poka ko Hepaha. Nō konā te ingoa o tēnā pā, o Peerehepa, ā mohoa noa nei.<verse eid="GEN 26:33" /></para>
  <para style="s">Ngā Wāhine Tauiwi a Ēhau</para>
  <para style="p">
    <verse number="34" style="v" sid="GEN 26:34" />Ā, ka whā tekau ngā tau o Ēhau, ka tango ia i a Iuriti tamāhine a Peeri Hiti, hei wahine māna, rāua ko Pahemata tamāhine a Erona Hiti; <verse eid="GEN 26:34" /><verse number="35" style="v" sid="GEN 26:35" />ā, ka waiho rāua hei mea pōuri ki ngā ngākau o Īhaka, rāua ko Ripeka.<verse eid="GEN 26:35" /></para>
  <chapter eid="GEN 26" />
  <chapter number="27" style="c" sid="GEN 27" />
  <para style="s">Ka Manaakitia a Hākopa e Īhaka</para>
  <para style="p">
    <verse number="1" style="v" sid="GEN 27:1" />Nā, i a Īhaka kua koroheketia, kua atarua hoki ngā kanohi, i kore ai ia e kite, ka karangatia e ia a Ēhau, tāna tama mātāmua, ka mea ki a ia, “E tāku tama!”</para>
  <para style="p" vid="GEN 27:1">Ā, ka mea ia ki a ia, “Tēnei ahau.”<verse eid="GEN 27:1" /></para>
  <para style="p">
    <verse number="2" style="v" sid="GEN 27:2" />Nā, ka mea ia, “Nanā, kua koroheke ahau, kāhore hoki ahau e mōhio ki te rā e mate ai ahau. <verse eid="GEN 27:2" /><verse number="3" style="v" sid="GEN 27:3" />Nā reira mauria e koe āu rākau tāu papa pere me tāu kōpere, ka haere ki te koraha ki te hopu kai māku. <verse eid="GEN 27:3" /><verse number="4" style="v" sid="GEN 27:4" />Ka taka ai i tētahi kai reka māku, hei tāku i pai ai, ka mau mai ai ki ahau kia kai ahau; kia manaaki ai tōku wairua i a koe i mua o tōku matenga.”<verse eid="GEN 27:4" /></para>
  <para style="p">
    <verse number="5" style="v" sid="GEN 27:5" />Ā, i rongo a Ripeka i te kōrerotanga Īhaka ki a Ēhau, ki tāna tama. Nā, ko te haerenga o Ēhau ki te koraha ki te hopu kai hei maunga mai māna. <verse eid="GEN 27:5" /><verse number="6" style="v" sid="GEN 27:6" />Nā, ka kōrero a Ripeka ki a Hākopa, ki tāna tama, ka mea, “Nanā, kua rongo ahau i tōu pāpā e kōrero ana ki a Ēhau, ki tōu tuakana, e mea ana, <verse eid="GEN 27:6" /><verse number="7" style="v" sid="GEN 27:7" />‘Mauria mai tētahi kai māku, ka taka ai i tētahi kai reka māku, kia kai ahau, kia manaaki ai ahau i a koe i te aroaro o Ihowā, keiwhā mate ahau.’ <verse eid="GEN 27:7" /><verse number="8" style="v" sid="GEN 27:8" />Nā, whakarongo ki tōku reo, e tāku tama, kia rite ki tāku e whakahau nei ki a koe. <verse eid="GEN 27:8" /><verse number="9" style="v" sid="GEN 27:9" />Haere ināianei ki te kāhui, ka mau mai ki ahau i reira kia rua ngā kūao papai o ngā koati; ā, māku ēnā e taka hei kai reka mā tōu pāpā, hei pērā me tāna e pai ai. <verse eid="GEN 27:9" /><verse number="10" style="v" sid="GEN 27:10" />Ā, māu e kawe ki tōu pāpā, kia kai ia, kia manaaki ai ia i a koe keiwhā mate ia.”<verse eid="GEN 27:10" /></para>
  <para style="p">
    <verse number="11" style="v" sid="GEN 27:11" />Nā, ka mea a Hākopa ki a Ripeka, ki tōna whaea, “Nā, ko Ēhau, ko tōku tuakana, he tangata pūhuruhuru, ko ahau ia he kiri maheni. <verse eid="GEN 27:11" /><verse number="12" style="v" sid="GEN 27:12" />Tērā pea tōku pāpā e whāwhā i ahau, ā, ki tāna ka rite ahau ki te tangata tinihanga; ā, he kanga te mea e riro mai i ahau, kāhore he manaaki.”<verse eid="GEN 27:12" /></para>
  <para style="p">
    <verse number="13" style="v" sid="GEN 27:13" />Nā, ko te meatanga a tōna whaea ki a ia, “Hei runga i ahau tōu kanga, e tāku tama; whakarongo mai ia ki tōku reo, haere, tīkina aua mea ki ahau.”<verse eid="GEN 27:13" /></para>
  <para style="p">
    <verse number="14" style="v" sid="GEN 27:14" />Nā, ka haere ia, ka tīkina, ka mauria mai ki tōna whaea, ā, ka takā e tōna whaea he kai reka, he pērā me tā tōna pāpā i pai ai. <verse eid="GEN 27:14" /><verse number="15" style="v" sid="GEN 27:15" />Nā, ka tīkina e Ripeka ngā kākahu papai o Ēhau, o tāna tama ō mua, i a ia hoki aua mea i roto i te whare; ā, whakakākahuria ana e ia ki a Hākopa, ki tāna tama ō muri. <verse eid="GEN 27:15" /><verse number="16" style="v" sid="GEN 27:16" />Ā, ka whakapiritia e ia ngā hiako o ngā kūao koati ki ōna ringa, ki te wāhi māeneene hoki o tōna kakī. <verse eid="GEN 27:16" /><verse number="17" style="v" sid="GEN 27:17" />Nā, ka hoatu e ia te kai reka me te taro i hangā e ia ki te ringa o Hākopa, o tāna tama.<verse eid="GEN 27:17" /></para>
  <para style="p">
    <verse number="18" style="v" sid="GEN 27:18" />Nā, ka tae ia ki tōna pāpā, ka mea, “E tōku matua!”</para>
  <para style="p" vid="GEN 27:18">Ā, ka mea ia, “Tēnei ahau; ko wai koe, e tāku tama?”<verse eid="GEN 27:18" /></para>
  <para style="p">
    <verse number="19" style="v" sid="GEN 27:19" />Nā, ka mea a Hākopa ki tōna pāpā, “Ko Ēhau ahau, ko tāu mātāmua; kua oti i ahau tāu i kī mai ai ki ahau. Nā, maranga ake, e noho ki te kai i te kai i hopukia nei e ahau, kia manaaki ai tōu wairua i ahau.”<verse eid="GEN 27:19" /></para>
  <para style="p">
    <verse number="20" style="v" sid="GEN 27:20" />Ā, ka mea a Īhaka ki tāna tama, “Nā te aha i hohoro ai te kitea e koe, e tāku tama?”</para>
  <para style="p" vid="GEN 27:20">Ka mea ia, “Nā Ihowā hoki, nā tōu Atua, i hōmai kia hohoro.”<verse eid="GEN 27:20" /></para>
  <para style="p">
    <verse number="21" style="v" sid="GEN 27:21" />Ā, ka mea a Īhaka ki a Hākopa, “Nuku mai nei nā, kia whāwhā ahau ki a koe, e tāku tama, ko tāku tama tonu rānei koe, ko Ēhau, kāhore rānei.”<verse eid="GEN 27:21" /></para>
  <para style="p">
    <verse number="22" style="v" sid="GEN 27:22" />Nā, ka neke atu a Hākopa ki a Īhaka, ki tōna pāpā, ā, ka whāwhā tērā i a ia, ka mea, “Ko te reo, nō Hākopa te reo, ko ngā ringa ia, nō Ēhau ngā ringaringa.” <verse eid="GEN 27:22" /><verse number="23" style="v" sid="GEN 27:23" />Ā, kīhai ia i mōhio ki a ia, nō te mea he huruhuru ōna ringa, i rite ki ngā ringa o Ēhau, o tōna tuakana; nā, ka manaaki ia i a ia. <verse eid="GEN 27:23" /><verse number="24" style="v" sid="GEN 27:24" />Ā, ka mea, “Ko tāku tama pū rānei koe, ko Ēhau?”</para>
  <para style="p" vid="GEN 27:24">Ā, ka mea ia, “Ko ahau tēnei.”<verse eid="GEN 27:24" /></para>
  <para style="p">
    <verse number="25" style="v" sid="GEN 27:25" />Nā, ka mea ia, “Kawea mai kia tata ki ahau, kia kai ahau i te kai i hopukia e tāku tama, kia manaaki ai tōku wairua i a koe.”</para>
  <para style="p" vid="GEN 27:25">Nā, kawea atu ana e ia ki a ia, ā, ka kai ia. I mauria atu anō e ia he wāina ki a ia, ā, inu ana ia. <verse eid="GEN 27:25" /><verse number="26" style="v" sid="GEN 27:26" />Kātahi ka mea a Īhaka, tōna pāpā, ki a ia, “Nuku mai nei, ka kihi i ahau, e tāku tama.”<verse eid="GEN 27:26" /></para>
  <para style="p">
    <verse number="27" style="v" sid="GEN 27:27" />Nā, ka neke atu ia, ā, ka kihi ia i a ia; ā, ka hongi ia i te haunga o ōna kākahu, ka manaaki i a ia, ka mea,</para>
  <para style="q1" vid="GEN 27:27">“Titiro hoki, rite tahi te haunga o tāku tama</para>
  <para style="q2" vid="GEN 27:27">ki te haunga o te pārae i manaakitia e Ihowā.<verse eid="GEN 27:27" /></para>
  <para style="q1">
    <verse number="28" style="v" sid="GEN 27:28" />Kia hōmai anō e te Atua ki a koe te tōmairangi o te rangi,</para>
  <para style="q2" vid="GEN 27:28">me te mōmonatanga o te whenua,</para>
  <para style="q2" vid="GEN 27:28">kia nui anō hoki te wīti me te wāina!<verse eid="GEN 27:28" /></para>
  <para style="q1">
    <verse number="29" style="v" sid="GEN 27:29" />Kia mahi ngā iwi ki a koe,</para>
  <para style="q2" vid="GEN 27:29">kia piko iho hoki ngā tauiwi ki a koe.</para>
  <para style="q1" vid="GEN 27:29">Kia waiho koe hei rangatira mō ōu tēina,</para>
  <para style="q2" vid="GEN 27:29">ā, kia piko iho ki a koe ngā tama a tōu whaea.</para>
  <para style="q1" vid="GEN 27:29">Kia kangā te tangata e kanga ana i a koe,</para>
  <para style="q2" vid="GEN 27:29">ā, kia manaakitia te tangata e manaaki ana i a koe.”<verse eid="GEN 27:29" /></para>
  <para style="s">Ka Īnoi a Ēhau mō te Manaakitanga o Īhaka</para>
  <para style="p">
    <verse number="30" style="v" sid="GEN 27:30" />Ā, mutu ana te manaaki a Īhaka i a Hākopa, puta kau atu anō a Hākopa i te aroaro o Īhaka, o tōna pāpā, nā, ka tae mai a Ēhau, tōna tuakana, i tāna hopu kīrehe mohoao. <verse eid="GEN 27:30" /><verse number="31" style="v" sid="GEN 27:31" />Kua oti anō hoki i a ia tētahi kai reka te taka, ā, kawea ana ki tōna pāpā, nā, ka mea ki tōna pāpā, “Kia ara ake tōku pāpā ki te kai i te mea i hopukia mai e tāna tama, kia manaaki ai tōu wairua i ahau.”<verse eid="GEN 27:31" /></para>
  <para style="p">
    <verse number="32" style="v" sid="GEN 27:32" />Nā, ka mea a Īhaka, tōna pāpā, ki a ia, “Ko wai koe?”</para>
  <para style="p" vid="GEN 27:32">Ā, ka mea ia, “Ko tāu tama ahau, ko Ēhau, ko tāu mātāmua.”<verse eid="GEN 27:32" /></para>
  <para style="p">
    <verse number="33" style="v" sid="GEN 27:33" />Nā, tino wiri rawa ana a Īhaka, ā, ka mea, “Ha, ko wai rā tēnei i hopukia nei e ia he kai, ā, kawea ana mai ki ahau, ā, kainga katoatia ana e ahau i te mea kāhore anō koe i tae mai, ā, manaakitia ana ia e ahau? Āe rā, ka manaakitia anō ia.”<verse eid="GEN 27:33" /></para>
  <para style="p">
    <verse number="34" style="v" sid="GEN 27:34" />Ā, i te rongonga o Ēhau i ngā kupu a tōna pāpā, ka tangi ia, he tangi nui, he tangi tīwerawera, ā, ka mea ki tōna pāpā, “Manaakitia ahau, āe rā, ahau anō hoki, e tōku pāpā.”<verse eid="GEN 27:34" /></para>
  <para style="p">
    <verse number="35" style="v" sid="GEN 27:35" />Ā, ka mea ia, “I haere tinihanga mai tōu teina, ā, riro ana tōu manaaki i a ia.”<verse eid="GEN 27:35" /></para>
  <para style="p">
    <verse number="36" style="v" sid="GEN 27:36" />Nā, ka mea ia, “Ka tika ha te tapanga i a ia ko Hākopa? Kua rua nei hoki ōku māmingatanga e ia. Ko tōku mātāmuatanga kua riro i a ia; ā, ināianei kua riro tōku manaaki i a ia.” Ka mea anō ia, “Kāhore rānei i mahue atu ki a koe tētahi manaaki mōku?”<verse eid="GEN 27:36" /></para>
  <para style="p">
    <verse number="37" style="v" sid="GEN 27:37" />Nā, ka whakahoki a Īhaka, ka mea ki a Ēhau, “Nā, kua waiho ia e ahau hei rangatira mōu, kua hoatu hoki ōna tuākana katoa ki a ia hei apa; kua whakaūkia hoki ia e ahau ki te wīti, ki te wāina. Ā, he aha rā māu hei meatanga māku, e tāku tama?”<verse eid="GEN 27:37" /></para>
  <para style="p">
    <verse number="38" style="v" sid="GEN 27:38" />Nā, ka mea a Ēhau ki tōna pāpā, “Kotahi tonu ia tāu manaaki, e tōku pāpā? Manaakitia ahau, āe rā, ahau anō hoki, e tōku pāpā.” Nā, nui atu te reo o Ēhau ki te tangi.<verse eid="GEN 27:38" /></para>
  <para style="p">
    <verse number="39" style="v" sid="GEN 27:39" />Nā, ka whakahoki a Īhaka, tōna pāpā, ka mea ki a ia:</para>
  <para style="q1" vid="GEN 27:39">“Nā, nō te mōmonatanga o te whenua te nohoanga mōu,</para>
  <para style="q2" vid="GEN 27:39">nō te tōmairangi hoki o te rangi i runga.<verse eid="GEN 27:39" /></para>
  <para style="q1">
    <verse number="40" style="v" sid="GEN 27:40" />Mā tāu hoari hoki e ora ai koe,</para>
  <para style="q2" vid="GEN 27:40">me mahi anō koe ki tōu teina;</para>
  <para style="q1" vid="GEN 27:40">ā, tēnei ake, kei tōu kakenga hei rangatira,</para>
  <para style="q2" vid="GEN 27:40">nā, ka wāhia atu e koe tāna ioka i tōu kakī.”<verse eid="GEN 27:40" /></para>
  <para style="s">Ka Rere a Hākopa i te Riri o Ēhau</para>
  <para style="p">
    <verse number="41" style="v" sid="GEN 27:41" />Nā, ka mauāhara a Ēhau ki a Hākopa mō te manaaki i manaakitia ai ia e tōna pāpā, ā, ka mea a Ēhau i roto i tōna ngākau, “E tata ana ngā rā e uhungatia ai tōku pāpā; ko reira ahau patu ai i tōku teina, i a Hākopa.”<verse eid="GEN 27:41" /></para>
  <para style="p">
    <verse number="42" style="v" sid="GEN 27:42" />Nā, ka kōrerotia ki a Ripeka ngā kupu a Ēhau, a tāna tama ō mua. Ā, ka tono tangata ia ki te karanga i a Hākopa, i tāna tama ō muri, ka mea ki a ia, “Nā, tēnei tōu tuakana, a Ēhau, mō te wāhi ki a koe, te whakamārie nei i a ia, te mea nei ki te patu i a koe. <verse eid="GEN 27:42" /><verse number="43" style="v" sid="GEN 27:43" />Nō konei, e tāku tama, whakarongo ki tōku reo; whakatika, e rere ki a Rāpana, ki tōku tungāne, ki Harana, <verse eid="GEN 27:43" /><verse number="44" style="v" sid="GEN 27:44" />hei a ia koe noho ai mō ētahi rangi, kia tahuri atu rā anō te āritarita o tōu tuakana – <verse eid="GEN 27:44" /><verse number="45" style="v" sid="GEN 27:45" />kia tahuri kē atu rā anō i a koe te riri a tōu tuakana, kia wareware hoki i a ia tāu i mea ai ki a ia. Kātahi ahau ka tono tangata ki te tiki atu i a koe i reira. He aha kia tangohia atu ai kōrua tokorua i ahau i te rangi kotahi?”<verse eid="GEN 27:45" /></para>
  <para style="p">
    <verse number="46" style="v" sid="GEN 27:46" />Nā, ka mea a Ripeka ki a Īhaka, “Kei te hōhā ahau ki te ora i ngā tamāhine a Hete. Ki te tango a Hākopa i tētahi wahine māna i roto i ngā tamāhine a Hete, i tētahi e pēnei ana me ēnei tamāhine o te whenua nei, hei aha ake mōku te ora?”<verse eid="GEN 27:46" /></para>
  <chapter eid="GEN 27" />
  <chapter number="28" style="c" sid="GEN 28" />
  <para style="p">
    <verse number="1" style="v" sid="GEN 28:1" />Nā, ka karanga a Īhaka i a Hākopa, ka manaaki i a ia, ka tohutohu ki a ia, ā, ka mea ki a ia: “Kaua koe e tango wahine o ngā tamāhine o Kanaana. <verse eid="GEN 28:1" /><verse number="2" style="v" sid="GEN 28:2" />Whakatika, haere ki Paranārama ki te whare o Petuere, pāpā o tōu whaea; ka tango mai i reira i tētahi wahine māu o ngā tamāhine a Rāpana, tungāne o tōu whaea. <verse eid="GEN 28:2" /><verse number="3" style="v" sid="GEN 28:3" />Ā, mā te Atua Kaha Rawa koe e manaaki, māna koe e mea kia hua, kia nui, kia meinga hoki hei huihuinga iwi. <verse eid="GEN 28:3" /><verse number="4" style="v" sid="GEN 28:4" />Māna e hōmai ki a koe te manaaki o Āperahama, ki a koutou tahi ko ōu uri; kia riro ai i a koe te whenua e noho manene nei koe, i hōmai nei hoki e te Atua ki a Āperahama.”<verse eid="GEN 28:4" /></para>
  <para style="p">
    <verse number="5" style="v" sid="GEN 28:5" />Nā, tonoa atu ana a Hākopa e Īhaka; ā, haere ana ia ki Paranārama ki a Rāpana, ki te tama a Petuere Hīriani, ki te tungāne o Ripeka, whaea o Hākopa rāua ko Ēhau.<verse eid="GEN 28:5" /></para>
  <para style="s">Ka Mārena te Tamāhine a Ihimaera e Ēhau</para>
  <para style="p">
    <verse number="6" style="v" sid="GEN 28:6" />Ā, ka kite a Ēhau kua manaaki a Īhaka i a Hākopa, kua tono hoki i a ia ki Paranārama ki te tiki wahine māna i reira; kua tohutohu hoki ki a ia, i a ia e manaaki ana i a ia, kua mea, “Kei tangohia e koe he wahine i ngā tamāhine o Kanaana,” <verse eid="GEN 28:6" /><verse number="7" style="v" sid="GEN 28:7" />ā, kua rongo a Hākopa ki tōna pāpā rāua ko tōna whaea, kua riro hoki ki Paranārama. <verse eid="GEN 28:7" /><verse number="8" style="v" sid="GEN 28:8" />Ā, ka kite a Ēhau e kino ana ngā tamāhine o Kanaana ki te titiro a Īhaka, a tōna pāpā. <verse eid="GEN 28:8" /><verse number="9" style="v" sid="GEN 28:9" />Nā, haere ana a Ēhau ki a Ihimaera, ā, tangohia ana mai e ia ki roto ki āna wāhine a Maharata, te tamāhine a Ihimaera, tama a Āperahama, te tuahine o Nepaioto, hei wahine māna.<verse eid="GEN 28:9" /></para>
  <para style="s">Te Moemoeā a Hākopa i Pētēre</para>
  <para style="p">
    <verse number="10" style="v" sid="GEN 28:10" />Nā, ka tūria atu e Hākopa i Peerehepa, ā, haere ana ki Harana. <verse eid="GEN 28:10" /><verse number="11" style="v" sid="GEN 28:11" />Ā, ka pono atu ia ki tētahi wāhi, ka moe i reira, kua tō hoki te rā. Nā, ka tīkina atu e ia tētahi o ngā kōhatu o taua wāhi, ā, meatia ana e ia hei urunga mōna, ka takoto ia i taua wāhi, ka moe. <verse eid="GEN 28:11" /><verse number="12" style="v" sid="GEN 28:12" />Nā, moe iho ia, ko tētahi arawhata e tū ana i runga i te whenua, ko tōna pito i tutuki ki te rangi; nā, ko ngā anahera a te Atua e piki ana, e heke ana i runga i taua mea. <verse eid="GEN 28:12" /><verse number="13" style="v" sid="GEN 28:13" />Nā, ko Ihowā e tū ana i runga atu i taua mea, e mea ana, “Ko Ihowā ahau, ko te Atua o Āperahama, o tōu pāpā, ko te Atua hoki o Īhaka; ko te whenua e takoto nā koe ka hoatu e ahau ki a koe, ki ōu uri anō hoki; <verse eid="GEN 28:13" /><verse number="14" style="v" sid="GEN 28:14" />ā, ka rite ōu uri ki te puehu o te oneone, ka tohatoha atu koe ki te hauāuru, ki te rāwhiti, ki te raki, ki te tonga; ā, māu, mā tōu uri hoki e manaakitia ai ngā hapū katoa o te whenua. <verse eid="GEN 28:14" /><verse number="15" style="v" sid="GEN 28:15" />Nā, kei a koe tēnei ahau, ka tiaki ahau i a koe i ngā wāhi katoa e haere ai koe, ka whakahoki mai anō ahau i a koe ki tēnei whenua; e kore hoki ahau e whakarere i a koe, kia oti rā anō tāku i kī atu ai ki a koe.”<verse eid="GEN 28:15" /></para>
  <para style="p">
    <verse number="16" style="v" sid="GEN 28:16" />Nā, ka oho ake a Hākopa i tāna moe, ka mea, “He pono kei tēnei wāhi a Ihowā – ā, kīhai ahau i mōhio.” <verse eid="GEN 28:16" /><verse number="17" style="v" sid="GEN 28:17" />Nā, ka wehi ia, ka mea, “Anō te wehi o tēnei wāhi! Ehara tēnei i te mea kē atu i te whare o te Atua, ā, ko te kūwaha tēnei ki te rangi.”<verse eid="GEN 28:17" /></para>
  <para style="p">
    <verse number="18" style="v" sid="GEN 28:18" />Nā, ka ara wawe a Hākopa i te ata, ā, ka mau ki te kōhatu i waiho rā hei urunga mōna, whakatūria ana e ia hei pou, ringihia iho e ia he hinu ki runga. <verse eid="GEN 28:18" /><verse number="19" style="v" sid="GEN 28:19" />Ā, huaina iho e ia te ingoa o taua wāhi ko Pētēre; ko Rutu ia te ingoa o taua pā i mua.<verse eid="GEN 28:19" /></para>
  <para style="p">
    <verse number="20" style="v" sid="GEN 28:20" />Nā, ka puaki tā Hākopa kupu taurangi, ka mea ia, “Ki te mea ka tata mai ki ahau te Atua, ā, ka tiakina ahau e ia i tēnei ara e haere nei ahau, ā, ka hōmai e ia ki ahau he taro hei kai, me tētahi kākahu hei kākahu, <verse eid="GEN 28:20" /><verse number="21" style="v" sid="GEN 28:21" />ā, ka hoki mai ahau i runga i te rangimārie ki te whare o tōku pāpā; nā, ko Ihowā hei Atua ki ahau. <verse eid="GEN 28:21" /><verse number="22" style="v" sid="GEN 28:22" />Ā, ko tēnei kōhatu i whakatūria nei e ahau hei pou, ka waiho hei whare mō te Atua; ā, o ngā mea katoa e hōmai e koe ki ahau, ka hoatu e ahau ki a koe ngā whakatekau.”<verse eid="GEN 28:22" /></para>
  <chapter eid="GEN 28" />
  <chapter number="29" style="c" sid="GEN 29" />
  <para style="s">Ka Tae mai a Hākopa ki te Kāinga o Rāpana</para>
  <para style="p">
    <verse number="1" style="v" sid="GEN 29:1" />Nā, ka tūria atu e Hākopa, ka haere ki te whenua o ngā tāngata o te rāwhiti. <verse eid="GEN 29:1" /><verse number="2" style="v" sid="GEN 29:2" />Nā, ka titiro atu ia, ā, ka kite i tētahi poka i te pārae; nā, ko ētahi kāhui hipi e toru e takoto ana i te taha; i whakainumia hoki e rātou ngā kāhui ki te wai o taua poka. He nui hoki te kōhatu i te waha o te poka. <verse eid="GEN 29:2" /><verse number="3" style="v" sid="GEN 29:3" />I huihuia hoki ki reira ngā kāhui katoa; ā, whakatakā atu ana e rātou te kōhatu i te waha o te poka, kia whakainumia ai ngā hipi, nā, ka whakahokia anō e rātou te kōhatu ki te waha o te poka, ki tōna wāhi.<verse eid="GEN 29:3" /></para>
  <para style="p">
    <verse number="4" style="v" sid="GEN 29:4" />Nā, ka mea a Hākopa ki a rātou, “E ōku tuākana, nō hea koutou?”</para>
  <para style="p" vid="GEN 29:4">Ā, ka mea rātou, “Nō Harana mātou.”<verse eid="GEN 29:4" /></para>
  <para style="p">
    <verse number="5" style="v" sid="GEN 29:5" />Nā, ka mea ia ki a rātou, “E mōhio ana ianei koutou ki a Rāpana, tama a Nahora?”</para>
  <para style="p" vid="GEN 29:5">Ka mea rātou, “E mōhio ana anō mātou.”<verse eid="GEN 29:5" /></para>
  <para style="p">
    <verse number="6" style="v" sid="GEN 29:6" />Ā, ka mea ia ki a rātou, “E ora ana rānei ia?”</para>
  <para style="p" vid="GEN 29:6">Ka mea rātou, “E ora ana anō. Ko Rahera anō tēnei, ko tāna tamāhine, te haere mai nei me ngā hipi.”<verse eid="GEN 29:6" /></para>
  <para style="p">
    <verse number="7" style="v" sid="GEN 29:7" />Nā, ka mea ia, “Nanā, he nui anō te rā, ehara tēnei i te wā hei huihuinga mai mō ngā kararehe. Whakainumia ngā hipi, haere hoki ki te whāngai.”<verse eid="GEN 29:7" /></para>
  <para style="p">
    <verse number="8" style="v" sid="GEN 29:8" />Nā, ka mea rātou, “E kore e taea e mātou, kia huihuia mai rā anō ngā kāhui katoa, kia whakatakā hoki e rātou te kōhatu i te waha o te poka; kātahi ka whakainu mātou i ngā hipi.”<verse eid="GEN 29:8" /></para>
  <para style="p">
    <verse number="9" style="v" sid="GEN 29:9" />I a ia anō e kōrero ana ki a rātou, ka puta mai a Rahera me ngā hipi a tōna pāpā; ko ia hoki te kaiwhāngai. <verse eid="GEN 29:9" /><verse number="10" style="v" sid="GEN 29:10" />Ā, nō te kitenga o Hākopa i a Rahera tamāhine a Rāpana, tungāne o tōna whaea, me ngā hipi hoki a Rāpana, tungāne o tōna whaea, nā, ka haere a Hākopa, ā, whakatakā atu ana e ia te kōhatu i te waha o te poka, whakainumia ana e ia ngā hipi a Rāpana, tungāne o tōna whaea. <verse eid="GEN 29:10" /><verse number="11" style="v" sid="GEN 29:11" />Nā, ka kihi a Hākopa i a Rahera, ā, nui atu tōna reo ki te tangi. <verse eid="GEN 29:11" /><verse number="12" style="v" sid="GEN 29:12" />Nā, ka whakaaturia e Hākopa ki a Rahera ko ia te irāmutu o tōna pāpā, he tama hoki nā Ripeka, ā, ka rere ia ki te kōrero ki tōna pāpā.<verse eid="GEN 29:12" /></para>
  <para style="p">
    <verse number="13" style="v" sid="GEN 29:13" />Nā, i te taenga atu ki a Rāpana o te rongo o Hākopa, tama a tōna tuahine, ka rere ia ki te whakatau i a ia, ka awhi i a ia, ka kihi hoki i a ia, ā, kawea ana ki tōna whare. Ā, ka kōrerotia e ia ēnei mea katoa ki a Rāpana. <verse eid="GEN 29:13" /><verse number="14" style="v" sid="GEN 29:14" />Nā, ka mea a Rāpana ki a ia, “He pono ko tōku wheua, ko tōku kikokiko koe.” Ā, kotahi te marama i noho ai ia ki a ia.<verse eid="GEN 29:14" /></para>
  <para style="s">Ka Mārena a Hākopa ngā Tamāhine ā Rāpana</para>
  <para style="p">
    <verse number="15" style="v" sid="GEN 29:15" />Nā, ka mea a Rāpana ki a Hākopa, “Nō te mea ko tāku irāmutu koe, me mahi noa anō koe ki ahau? Kōrero mai ki ahau, me aha he utu mōu?”<verse eid="GEN 29:15" /></para>
  <para style="p">
    <verse number="16" style="v" sid="GEN 29:16" />Nā, tokorua ngā tamāhine a Rāpana; ko te ingoa o te tuakana ko Rea, ko te ingoa hoki o te teina ko Rahera. <verse eid="GEN 29:16" /><verse number="17" style="v" sid="GEN 29:17" />He papahewa ngā kanohi o Rea; he mea āhuareka ia a Rahera, he ātaahua hoki ki te titiro atu. <verse eid="GEN 29:17" /><verse number="18" style="v" sid="GEN 29:18" />Nā, i aroha a Hākopa ki a Rahera; ā, ka mea ia, “Kia whitu ngā tau e mahi ai ahau ki a koe mō Rahera, mō tāu tamāhine ō muri.”<verse eid="GEN 29:18" /></para>
  <para style="p">
    <verse number="19" style="v" sid="GEN 29:19" />Nā, ka mea a Rāpana, “Engari te hoatu e ahau ki a koe, kei hoatu ki te tangata kē; e noho ki ahau.” <verse eid="GEN 29:19" /><verse number="20" style="v" sid="GEN 29:20" />Nā, e whitu ngā tau i mahi ai a Hākopa mō Rahera; ā, he rangi torutoru noa ake te rite o aua tau ki tōna whakaaro, i tōna aroha ki a ia.<verse eid="GEN 29:20" /></para>
  <para style="p">
    <verse number="21" style="v" sid="GEN 29:21" />Nā, ka mea a Hākopa ki a Rāpana, “Hōmai tāku wahine, kua rite nei hoki ōku rā, kia haere ahau ki roto, ki a ia.”<verse eid="GEN 29:21" /></para>
  <para style="p">
    <verse number="22" style="v" sid="GEN 29:22" />Nā, ka huihuia mai e Rāpana ngā tāngata katoa o taua wāhi, ā, tukua ana e ia he hākari. <verse eid="GEN 29:22" /><verse number="23" style="v" sid="GEN 29:23" />Ā, i te ahiahi ka mau ia ki a Rea ki tāna tamāhine, ā, kawea ana ia ki a ia; ā, ka haere ia ki roto, ki a ia. <verse eid="GEN 29:23" /><verse number="24" style="v" sid="GEN 29:24" />Ā, i hoatu e Rāpana a Tiripa, tāna pononga wahine, hei pononga mā Rea, mā tāna tamāhine.<verse eid="GEN 29:24" /></para>
  <para style="p">
    <verse number="25" style="v" sid="GEN 29:25" />Ā, i te ata, nā, ko Rea ia; ā, ka mea ia ki a Rāpana, “He aha tēnei mahi āu ki ahau? Ehara ianei a Rahera i tāku i mahi ai ahau ki a koe? He aha rā koe i tinihanga, ai ki ahau?”<verse eid="GEN 29:25" /></para>
  <para style="p">
    <verse number="26" style="v" sid="GEN 29:26" />Nā, ko te meatanga a Rāpana, “Ehara tēnei i te tikanga o tō mātou whenua, kia hoatu te teina ki mua o te tuakana. <verse eid="GEN 29:26" /><verse number="27" style="v" sid="GEN 29:27" />Whakatutukitia te wiki mō tēnei, ā, ka hoatu anō hoki tērā e mātou ki a koe mō te mahi e mahi ai koe ki ahau i ētahi atu tau e whitu.”<verse eid="GEN 29:27" /></para>
  <para style="p">
    <verse number="28" style="v" sid="GEN 29:28" />Ā, pērā ana a Hākopa, ā, whakatutukitia ana e ia te wiki mō tēnei; ā, ka hōmai e ia a Rahera, tāna tamāhine, ki a ia hei wahine māna. <verse eid="GEN 29:28" /><verse number="29" style="v" sid="GEN 29:29" />I hōmai anō e Rāpana a Piriha, tāna pononga wahine, ki a Rahera, ki tāna tamāhine, hei pononga māna. <verse eid="GEN 29:29" /><verse number="30" style="v" sid="GEN 29:30" />Nā, ka haere anō hoki ia ki roto, ki a Rahera, ā, nui atu tōna aroha ki a Rahera i tōna ki a Rea; e whitu atu anō ngā tau i mahi ai ia ki a ia.<verse eid="GEN 29:30" /></para>
  <para style="s">Ngā Tamariki ō Hākopa</para>
  <para style="p">
    <verse number="31" style="v" sid="GEN 29:31" />Ā, ka kite a Ihowā e kinongia ana a Rea, ka whakatuwheratia e ia tōna kōpū; he pākoko ia a Rahera. <verse eid="GEN 29:31" /><verse number="32" style="v" sid="GEN 29:32" />Nā, ka hapū a Rea, ā, ka whānau he tama, ā, huaina ana e ia tōna ingoa ko Reupena; i mea hoki ia, “Mō Ihowā hoki i titiro mai ki tōku tangihanga; tā te mea hoki ākuanei tāku tahu aroha ai ki ahau.”<verse eid="GEN 29:32" /></para>
  <para style="p">
    <verse number="33" style="v" sid="GEN 29:33" />Nā, ka hapū anō ia, ā, ka whānau he tama; ā, ka mea ia, “I rongo hoki a Ihowā e kinongia ana ahau, koia i hōmai ai hoki e ia tēnei ki ahau.” Ā, huaina ana e ia tōna ingoa ko Himiona.<verse eid="GEN 29:33" /></para>
  <para style="p">
    <verse number="34" style="v" sid="GEN 29:34" />Nā, ka hapū anō ia, ā, ka whānau he tama; ā, ka mea ia, “Kātahi anō tāku tahu ka piri mai ki ahau, nō te mea hoki ka tokotoru ā māua tama ka whānau”; nā reira i huaina ai e ia tōna ingoa ko Rīwai.<verse eid="GEN 29:34" /></para>
  <para style="p">
    <verse number="35" style="v" sid="GEN 29:35" />Nā, ka hapū anō ia, ā, ka whānau he tama; ā, ka mea ia, “Kātahi ahau ka whakamoemiti ki a Ihowā”; koia i huaina ai e ia tōna ingoa ko Hūrā; ā, ka mutu tāna whānau.<verse eid="GEN 29:35" /></para>
  <chapter eid="GEN 29" />
  <chapter number="30" style="c" sid="GEN 30" />
  <para style="p">
    <verse number="1" style="v" sid="GEN 30:1" />Ā, nō te kitenga o Rahera kāhore i whānau tētahi tama mā rāua ko Hākopa, ka hae a Rahera ki tōna tuakana; ā, ka mea ia ki a Hākopa, “Kia whai tamariki ahau, ki te kāhore, ka mate ahau.”<verse eid="GEN 30:1" /></para>
  <para style="p">
    <verse number="2" style="v" sid="GEN 30:2" />Nā, ka mura ake te riri a Hākopa ki a Rahera; ka mea ia, “Ko te Atua rānei ahau e kaiponu atu nei i te hua mō tōu kōpū?”<verse eid="GEN 30:2" /></para>
  <para style="p">
    <verse number="3" style="v" sid="GEN 30:3" />Ā, ka mea tērā, “Nā, tāku pononga wahine, a Piriha, haere ki roto, ki a ia; kia whānau ai ia ki runga ki ōku turi, ā, māna ka whai tamariki ai ahau.”<verse eid="GEN 30:3" /></para>
  <para style="p">
    <verse number="4" style="v" sid="GEN 30:4" />Nā, ka hōmai e ia a Piriha, tāna pononga wahine, ki a ia hei wahine, ā, ka haere atu a Hākopa ki roto, ki a ia. <verse eid="GEN 30:4" /><verse number="5" style="v" sid="GEN 30:5" />Nā, ka hapū a Piriha, ā, ka whānau tā rāua tama ko Hākopa. <verse eid="GEN 30:5" /><verse number="6" style="v" sid="GEN 30:6" />Nā, ka mea a Rahera, “Kua whakarite te Atua i tāku whakawākanga, kua rongo anō ki tōku reo, kua hōmai hoki e ia tētahi tama ki ahau.” Nā reira i huaina ai e ia tōna ingoa ko Rāna.<verse eid="GEN 30:6" /></para>
  <para style="p">
    <verse number="7" style="v" sid="GEN 30:7" />Nā, ka hapū anō a Piriha, te pononga wahine a Rahera, ā, ka whānau te rua o ā rāua tama ko Hākopa. <verse eid="GEN 30:7" /><verse number="8" style="v" sid="GEN 30:8" />Nā, ka mea a Rahera, “Nui whakaharahara ngā nōnoketanga i nōnoke ai māua ko tōku tuakana, ā, taea ana ia e ahau.” Nā, huaina iho e ia tōna ingoa ko Napatari.<verse eid="GEN 30:8" /></para>
  <para style="p">
    <verse number="9" style="v" sid="GEN 30:9" />I te kitenga o Rea ka mutu ia te whānau, ka tango ia i a Tiripa, i tāna pononga wahine, ā, hoatu ana e ia ki a Hākopa hei wahine. <verse eid="GEN 30:9" /><verse number="10" style="v" sid="GEN 30:10" />Nā, ka whānau te tama a Hākopa rāua ko Tiripa, pononga a Rea. <verse eid="GEN 30:10" /><verse number="11" style="v" sid="GEN 30:11" />Ā, ka mea a Rea, “He waimarie!” Nā, huaina ana e ia tōna ingoa ko Kara.<verse eid="GEN 30:11" /></para>
  <para style="p">
    <verse number="12" style="v" sid="GEN 30:12" />Nā, ka whānau te rua o ngā tama a Hākopa rāua ko Tiripa, pononga a Rea. <verse eid="GEN 30:12" /><verse number="13" style="v" sid="GEN 30:13" />Ā, ka mea a Rea, “E hari ana ahau, ka kīia nei hoki ahau e ngā tamāhine he mea hari”; ā, huaina ana e ia tōna ingoa ko Āhera.<verse eid="GEN 30:13" /></para>
  <para style="p">
    <verse number="14" style="v" sid="GEN 30:14" />Nā, ka haere a Reupena i ngā rā o te kotinga wīti, ā, ka kite i ētahi manitareki i te koraha, ā, kawea ana e ia ki a Rea, ki tōna whaea. Ā, ka mea atu a Rahera ki a Rea, “Tēnā koa māku ētahi o ngā manitareki a tāu tama.”<verse eid="GEN 30:14" /></para>
  <para style="p">
    <verse number="15" style="v" sid="GEN 30:15" />Nā, ko te meatanga a tērā ki a ia, “He mea nohinohi ianei tāu tangohanga i tāku tahu? Ā, me tango anō koe i ngā manitareki a tāku tama?”</para>
  <para style="p" vid="GEN 30:15">Ā, ka mea atu a Rahera, “Nā, me takoto ia ki a koe i tēnei pō hei utu mō ngā manitareki a tāu tama.”<verse eid="GEN 30:15" /></para>
  <para style="p">
    <verse number="16" style="v" sid="GEN 30:16" />Ā, i te ahiahi ka haere mai a Hākopa i te māra, nā, ka puta atu a Rea ki te whakatau i a ia, ka mea, “Me haere mai koe ki ahau; kua oti hoki koe te hoko e ahau ki ngā manitareki a tāku tama.” Nā, ka takoto ia ki a ia i taua pō.<verse eid="GEN 30:16" /></para>
  <para style="p">
    <verse number="17" style="v" sid="GEN 30:17" />I whakarongo hoki te Atua ki a Rea, ā, ka hapū ia, ā, ka whānau te tokorima o ā rāua tama ko Hākopa. <verse eid="GEN 30:17" /><verse number="18" style="v" sid="GEN 30:18" />Nā, ka mea a Rea, “Kua hōmai e te Atua tōku utu, mōku i hoatu i tāku pononga ki tāku tahu”; ā, huaina ana e ia tōna ingoa ko Ihākara.<verse eid="GEN 30:18" /></para>
  <para style="p">
    <verse number="19" style="v" sid="GEN 30:19" />Nā, ka hapū anō a Rea, ā, ka whānau te tokoono o ā rāua tama ko Hākopa. <verse eid="GEN 30:19" /><verse number="20" style="v" sid="GEN 30:20" />Nā, ka mea a Rea, “He pai te hākari i hōmai nei e te Atua ki ahau; kātahi tāku tahu ka noho ki ahau, mō te whānautanga o ā māua tama tokoono”; ā, huaina ana e ia tōna ingoa ko Hepurona.<verse eid="GEN 30:20" /></para>
  <para style="p">
    <verse number="21" style="v" sid="GEN 30:21" />Ā muri iho ka whānau he kōtiro, ā, huaina ana e ia tōna ingoa ko Rina.<verse eid="GEN 30:21" /></para>
  <para style="p">
    <verse number="22" style="v" sid="GEN 30:22" />Ā, i mahara te Atua ki a Rahera, i whakarongo hoki te Atua ki a ia, ā, whakatuwheratia ana e ia tōna kōpū. <verse eid="GEN 30:22" /><verse number="23" style="v" sid="GEN 30:23" />Nā, ka hapū ia, ā, ka whānau he tama. Ā, ka mea ia, “Kua whakamutua e te Atua tōku tāwainga.” <verse eid="GEN 30:23" /><verse number="24" style="v" sid="GEN 30:24" />Nā, huaina ana e ia tōna ingoa ko Hōhepa; ā, ka mea, “Ka tāpiritia mai e Ihowā tētahi atu tama māku.”<verse eid="GEN 30:24" /></para>
  <para style="s">Ka Whai Nunui ngā Kāhui a Hākopa</para>
  <para style="p">
    <verse number="25" style="v" sid="GEN 30:25" />Nā, ka whānau rā a Hōhepa i a Rahera, ka mea a Hākopa ki a Rāpana, “Tukua ahau, kia haere ai ahau ki tōku ake wāhi, ki tōku whenua. <verse eid="GEN 30:25" /><verse number="26" style="v" sid="GEN 30:26" />Hōmai āku wāhine me āku tamariki i mahi ai ahau ki a koe, ā, ka haere ahau. E mōhio ana hoki koe ki tāku mahi i mahi ai ahau ki a koe.”<verse eid="GEN 30:26" /></para>
  <para style="p">
    <verse number="27" style="v" sid="GEN 30:27" />Nā, ka mea a Rāpana ki a ia, “Ki te mea e manakohia ana ahau e koe, e noho; kua kite hoki ahau nāu i manaakitia ai ahau e Ihowā.” <verse eid="GEN 30:27" /><verse number="28" style="v" sid="GEN 30:28" />I mea anō ia, “Whakaritea ki ahau te utu mōu, ā ka hoatu e ahau.”<verse eid="GEN 30:28" /></para>
  <para style="p">
    <verse number="29" style="v" sid="GEN 30:29" />Ā, ka mea ia ki a ia, “E mōhio ana koe ki tāku mahinga ki a koe, ki āu kararehe hoki i ahau, tō rātou pēheatanga. <verse eid="GEN 30:29" /><verse number="30" style="v" sid="GEN 30:30" />I mua atu hoki i ahau he iti āu mea, nā, kua nui noa atu tēnei; ā, kua manaakitia koe e Ihowā ahakoa tahuri ahau ki hea, ki hea. Nā, ināianei āhea rānei ahau mea ai hoki i tētahi mea mō tōku ake whare?”<verse eid="GEN 30:30" /></para>
  <para style="p">
    <verse number="31" style="v" sid="GEN 30:31" />Ā, ka mea tērā, “Ko te aha tāku e hoatu ai ki a koe?”</para>
  <para style="p" vid="GEN 30:31">Ā, ka mea a Hākopa, “Kaua e hōmai tētahi mea ki ahau. Ki te meatia mai e koe tēnei mea āku, ka whāngai anō ahau, ka tiaki i āu hipi. <verse eid="GEN 30:31" /><verse number="32" style="v" sid="GEN 30:32" />Ka tika ahau nā waenganui i tāu kāhui katoa ākuanei, ā, ka wehea i reira ngā mea whai tongitongi katoa, ngā mea purepure, me ngā mea pākākā katoa i roto i ngā hipi, me ngā purepure, me ngā mea whai tongitongi i roto i ngā koati; ā, ko ērā hei utu mōku. <verse eid="GEN 30:32" /><verse number="33" style="v" sid="GEN 30:33" />Pēnei ka whakatikaia ahau e tōku tika āpōpō ake nei, ina tae atu ki tōu aroaro ki te utu mōku. Ko ngā mea i roto i ngā koati kāhore nei he tongitongi, kāhore he purepure, me ngā mea kāhore e pākākā i roto i ngā hipi, he mea tāhae tēnā nāku.”<verse eid="GEN 30:33" /></para>
  <para style="p">
    <verse number="34" style="v" sid="GEN 30:34" />Nā, ka mea a Rāpana, “Āe, pai tonu kia pēnā me tāu i kī mai nā.” <verse eid="GEN 30:34" /><verse number="35" style="v" sid="GEN 30:35" />Nā, ka wehea e ia i taua rangi ngā koati toa, ngā mea whakahekeheke, me ngā mea purepure, me ngā koati uha e whai tongitongi ana, me ngā mea purepure, ngā mea he mā tētahi wāhi, me ngā mea pākākā o ngā hipi, ā, hoatu ana ki ngā ringa o āna tama. <verse eid="GEN 30:35" /><verse number="36" style="v" sid="GEN 30:36" />Nā, ka whakatakiwātia e ia he takiwā i waenganui i a ia, i a Hākopa, kia toru ngā rā e haerea ai; ā, ka whāngai a Hākopa i ngā hipi a Rāpana i mahue iho.<verse eid="GEN 30:36" /></para>
  <para style="p">
    <verse number="37" style="v" sid="GEN 30:37" />Kātahi ka tīkina e Hākopa ētahi rākau māna, he pāpara mata, he aramona, he pereni; ā, tīhorea ana e ia ētahi tīhorenga mā i aua mea, ā, ka meinga kia āta kitea te wāhi mā o ngā rākau. <verse eid="GEN 30:37" /><verse number="38" style="v" sid="GEN 30:38" />Ā, i whakatūria e ia aua rākau i tīhorea rā ki roto ki ngā hake, ki roto ki ngā waka wai, kia taurite mai ki ngā hipi, ina haere ngā hipi ki te inu; i whakahapūtia hoki i te haerenga ki te inu. <verse eid="GEN 30:38" /><verse number="39" style="v" sid="GEN 30:39" />Nā, ka whakahapūtia ngā kāhui ki mua i ngā rākau, ā, he whakahekeheke, he mea tongitongi, he purepure ngā kūao i whānau.<verse eid="GEN 30:39" /></para>
  <para style="p">
    <verse number="40" style="v" sid="GEN 30:40" />Nā, ka wehea atu ngā reme e Hākopa, ā, whakaangahia ana e ia ngā kanohi o ngā kāhui ki ngā mea whakahekeheke, ki ngā mea pākākā katoa i roto i te kāhui a Rāpana. Nā, ko āna ake kāhui i wehea e ia ki te whanga, kīhai hoki i tukua ki roto ki te kāhui a Rāpana.<verse eid="GEN 30:40" /></para>
  <para style="p">
    <verse number="41" style="v" sid="GEN 30:41" />Nā, i ngā wā katoa e whakahapūtia ai ngā mea kaha o te kāhui ka whakatūria e Hākopa ngā rākau ki te tirohanga a te kāhui, ki roto ki ngā hake, kia whakahapūtia ai rātou ki waenga i ngā rākau; <verse eid="GEN 30:41" /><verse number="42" style="v" sid="GEN 30:42" />ā, ki te mea he ngoikore te kāhui, kīhai i whakatūria e ia. Nā, i a Rāpana ngā mea ngoikore, ā, i a Hākopa ngā mea kaha. <verse eid="GEN 30:42" /><verse number="43" style="v" sid="GEN 30:43" />Nā, ka tino nui haere rawa taua tangata, ā, ka whai kāhui nunui anō ia, me ngā pononga wāhine, me ngā pononga tāne, me ngā kāmera, me ngā kāihe.<verse eid="GEN 30:43" /></para>
  <chapter eid="GEN 30" />
  <chapter number="31" style="c" sid="GEN 31" />
  <para style="s">Ka Oma atu a Hākopa i a Rāpana</para>
  <para style="p">
    <verse number="1" style="v" sid="GEN 31:1" />Ā, i rongo ia i ngā kupu a ngā tama a Rāpana, e kī ana, “Kua riro i a Hākopa ngā mea katoa a tō tātou pāpā; nā ngā mea hoki a tō tātou pāpā i whiwhi ai ia ki tēnei korōria katoa.” <verse eid="GEN 31:1" /><verse number="2" style="v" sid="GEN 31:2" />Ā, ka titiro a Hākopa ki te mata o Rāpana, nā, kīhai i pērā ki a ia me tō ērā rangi ake.<verse eid="GEN 31:2" /></para>
  <para style="p">
    <verse number="3" style="v" sid="GEN 31:3" />Ā, ka mea a Ihowā ki a Hākopa, “E hoki ki te whenua o ōu mātua, ki ōu whanaunga hoki; ā, ka tata ahau ki a koe.”<verse eid="GEN 31:3" /></para>
  <para style="p">
    <verse number="4" style="v" sid="GEN 31:4" />Nā, ka tono tangata a Hākopa hei karanga i a Rahera rāua ko Rea ki tāna kāhui, ki te pārae, <verse eid="GEN 31:4" /><verse number="5" style="v" sid="GEN 31:5" />ā, ka mea ia ki a rāua, “E kite ana ahau i te mata o tō kōrua pāpā, kāhore e pērā mai ki ahau me tō ērā rangi ake; otiia i tata mai ki ahau te Atua o tōku pāpā. <verse eid="GEN 31:5" /><verse number="6" style="v" sid="GEN 31:6" />E mōhio ana anō kōrua, i poto katoa atu tōku kaha ki tāku mahi ki tō kōrua pāpā. <verse eid="GEN 31:6" /><verse number="7" style="v" sid="GEN 31:7" />Ko tō kōrua pāpā ia i tinihanga ki ahau, ka tekau rawa āna whakaputanga kētanga i ōku utu; otiia kīhai ia i tukua e te Atua kia tūkino i ahau. <verse eid="GEN 31:7" /><verse number="8" style="v" sid="GEN 31:8" />Mehemea i kōrero pēnei ia, ‘Hei ngā mea whai tongitongi te utu mōu,’ nā, he mea tongitongi katoa ngā whānau o ngā kāhui, ā, mehemea ia i kī pēnei, ‘Hei ngā mea whakahekeheke he utu mōu,’ nā, he whakahekeheke katoa ngā whānau o ngā kāhui. <verse eid="GEN 31:8" /><verse number="9" style="v" sid="GEN 31:9" />Koia i tangohia ai e Ihowā ngā hipi a tō kōrua pāpā, ā, hōmai ana ki ahau.<verse eid="GEN 31:9" /></para>
  <para style="p">
    <verse number="10" style="v" sid="GEN 31:10" />“Nā, i te wā i whakahapūtia ai te kāhui, ka maranga ake ōku kanohi, ā, ka kite moemoeā ahau, ko ngā toa i ekengia ai ngā kāhui, he whakahekeheke, he mea whai tongitongi, he mea kōtingotingo. <verse eid="GEN 31:10" /><verse number="11" style="v" sid="GEN 31:11" />I kōrero moemoeā mai anō te anahera a te Atua ki ahau, ‘E Hākopa,’ ā, ka mea atu ahau, ‘Tēnei ahau.’ <verse eid="GEN 31:11" /><verse number="12" style="v" sid="GEN 31:12" />Nā, ka mea mai ia, ‘Tēnā, whakaarahia ake ōu kanohi, ka titiro ki ngā toa katoa e ekeeke ana i ngā kāhui, he whakahekeheke, he whai tongitongi, he kōtingotingo hoki; kua kite hoki ahau i ngā mea katoa i mea nei a Rāpana ki a koe. <verse eid="GEN 31:12" /><verse number="13" style="v" sid="GEN 31:13" />Ko ahau te Atua o Pētēre, o te wāhi i whakawahi nā koe i te pou, i puaki ai hoki tāu kupu taurangi ki ahau. Kāti, whakatika, haere atu i tēnei whenua, hoki atu ki te whenua i whānau ai koe.’ ”<verse eid="GEN 31:13" /></para>
  <para style="p">
    <verse number="14" style="v" sid="GEN 31:14" />Nā, ka whakahoki a Rahera rāua ko Rea, ka mea ki a ia, “Tērā atu anō ianei tētahi wāhi, tētahi taonga tupu rānei mō māua i roto i te whare o tō māua pāpā? <verse eid="GEN 31:14" /><verse number="15" style="v" sid="GEN 31:15" />Kāhore ianei māua i te kīia e ia he wāhine kē noa atu? Kua hokona nei hoki māua e ia, kua pau rawa anō i a ia ā māua moni. <verse eid="GEN 31:15" /><verse number="16" style="v" sid="GEN 31:16" />Mō tātou nei hoki, mō ā tātou tamariki ngā taonga katoa i tangohia nei e te Atua i tō māua pāpā. Nā, tēnā, meatia ngā mea katoa i kīia e te Atua ki a koe.”<verse eid="GEN 31:16" /></para>
  <para style="p">
    <verse number="17" style="v" sid="GEN 31:17" />Nā, ka whakatika a Hākopa, ā, whakaekea ana e ia āna tamariki me āna wāhine ki runga ki ngā kāmera; <verse eid="GEN 31:17" /><verse number="18" style="v" sid="GEN 31:18" />ā, kāwhakina atu ana e ia āna kararehe katoa, me ōna taonga katoa i whiwhi ai ia, ngā kararehe i whiwhi ai ia, i riro hoki i a ia i Paranārama, ā, haere ana ki a Īhaka, ki tōna pāpā, ki te whenua o Kanaana.<verse eid="GEN 31:18" /></para>
  <para style="p">
    <verse number="19" style="v" sid="GEN 31:19" />Nā, ko Rāpana kua riro ki te kutikuti i āna hipi; kātahi ka tāhaetia e Rahera ngā whakapakoko a tōna pāpā.<verse eid="GEN 31:19" /></para>
  <para style="p">
    <verse number="20" style="v" sid="GEN 31:20" />Nā, tahuti ana a Hākopa i a Rāpana Hīriani, kīhai hoki i whakaaturia tōna omanga ki a ia. <verse eid="GEN 31:20" /><verse number="21" style="v" sid="GEN 31:21" />Nā, ka oma ia, me āna mea katoa; i whakatika ia, ka whiti i te awa, i ahu hoki tōna mata ki te maunga, ki Kireara.<verse eid="GEN 31:21" /></para>
  <para style="s">I Whāia a Rāpana i a Hākopa</para>
  <para style="p">
    <verse number="22" style="v" sid="GEN 31:22" />Ā, i te toru o ngā rā ka kōrerotia ki a Rāpana, kua oma a Hākopa. <verse eid="GEN 31:22" /><verse number="23" style="v" sid="GEN 31:23" />Nā, ka tango ia i ōna tēina hei hoa mōna, ā, ka whai i a ia, e whitu ngā rā ki te ara; ā, mau atu ia i a ia ki Maunga Kireara. <verse eid="GEN 31:23" /><verse number="24" style="v" sid="GEN 31:24" />Nā, ka puta moemoeā te Atua ki a Rāpana Hīriani i te pō, ka mea ki a ia, “Kia tūpato kei kōrero koe ki a Hākopa, ahakoa pai, ahakoa kino.”<verse eid="GEN 31:24" /></para>
  <para style="p">
    <verse number="25" style="v" sid="GEN 31:25" />Nā, ka mau a Hākopa i a Rāpana. Nā tērā kua whakatūria e Hākopa tōna tēneti ki te maunga. Heoi, whakatūria ana hoki e Rāpana rātou ko ōna tēina ki Maunga Kireara. <verse eid="GEN 31:25" /><verse number="26" style="v" sid="GEN 31:26" />Nā, ka mea a Rāpana ki a Hākopa, “He mahi aha tāu, i tahuti mai nei koe i ahau, i kāhaki mai nei hoki i āku tamāhine, ānō he pārau nā te hoari? <verse eid="GEN 31:26" /><verse number="27" style="v" sid="GEN 31:27" />He aha i hunā ai e koe tōu omanga, i tahuti mai ai i ahau? Ā, kīhai i kōrero mai ki ahau, kia tukua ai koe e ahau i runga i te hari, i ngā waiata, i te timipera, i te hāpa. <verse eid="GEN 31:27" /><verse number="28" style="v" sid="GEN 31:28" />Kīhai anō ahau i tukua e koe kia kihi i āku tama, i āku tamāhine? He mahi pōauau tēnei mahi āu. <verse eid="GEN 31:28" /><verse number="29" style="v" sid="GEN 31:29" />He kaha kei tōku ringa hei whakatupu kino i a koutou; otiia kua kōrero mai te Atua o tō koutou pāpā ki ahau inapō, kua mea mai, ‘Kia tūpato kei kōrero atu koe, ahakoa pai, ahakoa kino, ki a Hākopa.’ <verse eid="GEN 31:29" /><verse number="30" style="v" sid="GEN 31:30" />Nā, ahakoa i whakamatea e koe tōu haere, nō te mea i koroa e koe te whare o tōu pāpā, he aha rā koe i tāhae ai i ōku atua?”<verse eid="GEN 31:30" /></para>
  <para style="p">
    <verse number="31" style="v" sid="GEN 31:31" />Nā, ka whakahoki a Hākopa, ka mea ki a Rāpana, “Nō te mea hoki i wehi ahau; i mea hoki ahau, ‘Kei tangohia e koe āu tamāhine i ahau.’ <verse eid="GEN 31:31" /><verse number="32" style="v" sid="GEN 31:32" />Ko te tangata e kitea e koe ōu atua i a ia, kaua ia e whakaorangia; tirohia iho e koe i te aroaro o ō tāua tēina ko ēhea mea āu kei ahau, ka tango atu ai māu.” Kīhai hoki a Hākopa i mōhio, kua tāhaetia aua mea e Rahera.<verse eid="GEN 31:32" /></para>
  <para style="p">
    <verse number="33" style="v" sid="GEN 31:33" />Nā, ka haere a Rāpana ki te tēneti o Hākopa, ki te tēneti hoki o Rea, ki te tēneti anō hoki o ngā pononga wāhine tokorua; ā, kīhai i kitea. Ā, ka puta atu ia i te tēneti o Rea, ā, ka tomo atu ki te tēneti o Rahera. <verse eid="GEN 31:33" /><verse number="34" style="v" sid="GEN 31:34" />Nā, tērā kua tīkina ngā whakapakoko e Rahera, kua whaongia ki roto ki te nohoanga kāmera, ā, nohoia iho e ia. Nā, poto katoa te tēneti te whāwhā e Rāpana, ā, kīhai i kitea.<verse eid="GEN 31:34" /></para>
  <para style="p">
    <verse number="35" style="v" sid="GEN 31:35" />Nā, ka mea ia ki tōna pāpā, “Kei riri mai tōku ariki mōku e kore e āhei te whakatika ake ki tōu aroaro; nō te mea ko tō te wāhine mate tēnei kei ahau.” Nā, rapu noa ia, kīhai i kitea ngā whakapakoko.<verse eid="GEN 31:35" /></para>
  <para style="p">
    <verse number="36" style="v" sid="GEN 31:36" />Nā, ka riri a Hākopa, ka ngangare ki a Rāpana; ā, ka oho a Hākopa, ka mea ki a Rāpana, “He aha tōku hara? He aha tōku hē, i tākare ai koe ki te whai mai i ahau? <verse eid="GEN 31:36" /><verse number="37" style="v" sid="GEN 31:37" />Kua whāwhākia nei e koe āku mea katoa, he aha te mea i kitea e koe o ngā mea katoa o tōu whare? Hōmai ki konei ki te aroaro o ōku tēina, o ōu tēina, mā rātou e whakariterite tā tāua whakawā.<verse eid="GEN 31:37" /></para>
  <para style="p">
    <verse number="38" style="v" sid="GEN 31:38" />“Ka rua tekau ēnei tau ōku ki a koe; kīhai i whānau whakatahe āu hipi, āu koati, kīhai anō i kainga e ahau ngā hipi toa o tāu kāhui. <verse eid="GEN 31:38" /><verse number="39" style="v" sid="GEN 31:39" />Ko te mea i haea e ngā kīrehe mohoao kīhai i kawea e ahau ki a koe; nāku anō tēnā i whakautu; i rapu utu anō koe mō tēnā i tōku ringa, ahakoa mō te mea i tāhaetia i te awatea, mō te mea rānei i tāhaetia i te pō. <verse eid="GEN 31:39" /><verse number="40" style="v" sid="GEN 31:40" />Ko tāku hanga tēnā: i te awatea i pau ahau i te matewai, i te pō i te huka; ā, tūrere ana te moe i ōku kanohi.<verse eid="GEN 31:40" /></para>
  <para style="p">
    <verse number="41" style="v" sid="GEN 31:41" />“Ka rua tekau ēnei tau ōku ki tōu whare; kotahi tekau mā whā ngā tau i mahi ai ahau ki a koe mō āu tamāhine tokorua, e ono tau hoki mō āu hipi; ā, ka tekau āu whakaputanga kētanga i ngā utu mōku. <verse eid="GEN 31:41" /><verse number="42" style="v" sid="GEN 31:42" />Me i kāhore i tata mai ki ahau te Atua o tōku pāpā, te Atua o Āperahama, te wehi hoki o Īhaka, ina kua tonoa kautia mai ahau e koe. I kite mai te Atua i tōku tūkinotanga, i te mahi hoki a ōku ringa, i rīria ai koe e ia inapō.”<verse eid="GEN 31:42" /></para>
  <para style="s">Te Kawenata i waenga i a Rāpana rāua ko Hākopa</para>
  <para style="p">
    <verse number="43" style="v" sid="GEN 31:43" />Nā, ko te whakahokinga a Rāpana, ko te meatanga ki a Hākopa, “He tamāhine nāku ēnei tamāhine, he tamariki anō nāku ēnei tamariki, he kāhui anō hoki nāku ēnei kāhui, ā, ko ngā mea katoa e kite nei koe, nāku. Ā, he aha tāku e mea ai ākuanei ki ēnei tamāhine āku, ki a rāua tamariki rānei i whānau nei i a rāua? <verse eid="GEN 31:43" /><verse number="44" style="v" sid="GEN 31:44" />Nā, tēnā, haere mai, kia whakarite kawenata tāua, a koe me ahau; ā, ka waiho hei kaiwhakaatu ki a tāua.”<verse eid="GEN 31:44" /></para>
  <para style="p">
    <verse number="45" style="v" sid="GEN 31:45" />Nā, ka tīkina tētahi kōhatu e Hākopa, ā, whakaarahia ake e ia hei pou. <verse eid="GEN 31:45" /><verse number="46" style="v" sid="GEN 31:46" />Ā, ka mea a Hākopa ki ōna tēina, “Kohia mai he kōhatu.” Nā, ka tīkina atu e rātou ētahi kōhatu, ka hangā he pūranga. Ā, kai ana rātou ki reira ki runga ki te pūranga. <verse eid="GEN 31:46" /><verse number="47" style="v" sid="GEN 31:47" />Ā, huaina iho taua mea e Rāpana ko Iekarahaharuta; nā Hākopa ia i hua ko Kareere.<verse eid="GEN 31:47" /></para>
  <para style="p">
    <verse number="48" style="v" sid="GEN 31:48" />Nā, ka mea a Rāpana, “Hei kaiwhakaatu tēnei pūranga i tēnei rā ki a tāua.” Nā reira i huaina ai tōna ingoa ko Kareere; <verse eid="GEN 31:48" /><verse number="49" style="v" sid="GEN 31:49" />ko Mihipa hoki; i mea hoki ia, “Mā Ihowā e titiro mai ki a tāua, ina matara atu tāua i a tāua. <verse eid="GEN 31:49" /><verse number="50" style="v" sid="GEN 31:50" />Ki te tūkino koe i āku tamāhine, ki te tango rānei i ētahi wāhine kē atu i āku tamāhine, kāhore he tangata i a tāua; kia mahara, hei kaititiro te Atua ki ahau, ki a koe.”<verse eid="GEN 31:50" /></para>
  <para style="p">
    <verse number="51" style="v" sid="GEN 31:51" />I mea anō a Rāpana ki a Hākopa, “Titiro ki tēnei pūranga, ā, titiro hoki ki tēnei pou i waiho iho nei e ahau i waenganui i a tāua. <verse eid="GEN 31:51" /><verse number="52" style="v" sid="GEN 31:52" />Hei kaiwhakaatu tēnei pūranga, hei kaiwhakaatu anō hoki tēnei pou, mōku kei haere ki tua atu o tēnei pūranga ki a koe, mōu hoki kei haere ake ki ahau ki tua o tēnei pūranga, o tēnei pou hoki, mō te kino. <verse eid="GEN 31:52" /><verse number="53" style="v" sid="GEN 31:53" />Mā te Atua o Āperahama, mā te Atua hoki o Nahora, mā te Atua o tō rāua pāpā, e whakarite tā tāua whakawā.”</para>
  <para style="p" vid="GEN 31:53">Nā, ka oatitia e Hākopa te wehi o tōna pāpā, o Īhaka. <verse eid="GEN 31:53" /><verse number="54" style="v" sid="GEN 31:54" />Nā, patua ana e Hākopa he patunga tapu ki runga ki te maunga, ā, karangatia ana e ia ōna tēina ki te kai taro. Nā, ka kai taro rātou, ā, ka moe ki te maunga.<verse eid="GEN 31:54" /></para>
  <para style="p">
    <verse number="55" style="v" sid="GEN 31:55" />Ā, ka maranga wawe a Rāpana i te ata, ka kihi i āna tama, i āna tamāhine, ka manaaki hoki i a rātou; nā, haere ana a Rāpana, hoki ana ki tōna wāhi.<verse eid="GEN 31:55" /></para>
  <chapter eid="GEN 31" />
  <chapter number="32" style="c" sid="GEN 32" />
  <para style="s">Ka Whakariterite a Hākopa hei Tūtaki i a Ēhau</para>
  <para style="p">
    <verse number="1" style="v" sid="GEN 32:1" />Nā, haere ana a Hākopa i tōna huarahi, ā, ka tūtaki ki a ia ngā anahera a te Atua. <verse eid="GEN 32:1" /><verse number="2" style="v" sid="GEN 32:2" />Ā, ka mea a Hākopa i tōna kitenga i a rātou, “Ko te ope tēnei a te Atua!” Nā, huaina iho e ia te ingoa o tēnā wāhi ko Mahanaima.<verse eid="GEN 32:2" /></para>
  <para style="p">
    <verse number="3" style="v" sid="GEN 32:3" />Nā, ka tono tāngata atu a Hākopa ki mua i a ia ki a Ēhau, ki tōna tuakana, ki te whenua o Heira, ki te whenua o Ēroma. <verse eid="GEN 32:3" /><verse number="4" style="v" sid="GEN 32:4" />Ka ako hoki ia ki a rātou, ka mea, “Kia pēnei he kōrero atu mā koutou ki tōku ariki, ki a Ēhau: ‘E pēnei ana te kupu a tāu pononga, a Hākopa, i a Rāpana ahau e noho ana ā tae mai ki tēnei wā; <verse eid="GEN 32:4" /><verse number="5" style="v" sid="GEN 32:5" />he kau anō āku, he kāihe, he hipi, he pononga tāne, he pononga wāhine. Ā, kua tono tāngata nei ahau ki te kōrero ki tōku ariki, kia manakohia ai ahau e koe.’ ”<verse eid="GEN 32:5" /></para>
  <para style="p">
    <verse number="6" style="v" sid="GEN 32:6" />Nā, ka hoki mai ngā karere ki a Hākopa, ka mea, “I tae atu mātou ki tōu tuakana, ki a Ēhau, ā, tēnei anō ia te haere mai nei ki te whakatau i a koe, rātou tahi ko ngā tāngata e whā rau.”<verse eid="GEN 32:6" /></para>
  <para style="p">
    <verse number="7" style="v" sid="GEN 32:7" />Nā, he nui te wehi o Hākopa, ka mānukanuka; nā, ka wehea e ia ōna tāngata, me ngā hipi, me ngā kau, me ngā kāmera, kia rua ngā rōpū; <verse eid="GEN 32:7" /><verse number="8" style="v" sid="GEN 32:8" />i mea hoki ia, “Ki te tae mai a Ēhau ki te rōpū tuatahi, ā, ka patua e ia, nā, ka mawhiti te rōpū i mahue.”<verse eid="GEN 32:8" /></para>
  <para style="p">
    <verse number="9" style="v" sid="GEN 32:9" />Nā, ka mea a Hākopa, “E te Atua o tōku pāpā, o Āperahama, e te Atua o tōku pāpā, o Īhaka, e Ihowā, nāu nei te kupu ki ahau, ‘Hoki atu ki tōu whenua, ki ōu whanaunga hoki, ā, ka pai tāku mahi ki a koe.’ <verse eid="GEN 32:9" /><verse number="10" style="v" sid="GEN 32:10" />He iti rawa ahau, he nui āu arohatanga katoa, me te pono katoa hoki i whakaputaina mai e koe ki tāu pononga; i whiti mai hoki ahau me tōku tokotoko i tēnei Horano; ā, ka rua nei ōku rōpū. <verse eid="GEN 32:10" /><verse number="11" style="v" sid="GEN 32:11" />Tēnā rā, whakaorangia ahau i te ringa o tōku tuakana, i te ringa o Ēhau; e wehi ana hoki ahau i a ia, kei haere mai ia ki te patu i ahau, i te whaea rātou tahi ko ngā tamariki. <verse eid="GEN 32:11" /><verse number="12" style="v" sid="GEN 32:12" />I mea mai nei hoki koe, ‘Inā, ka pai tāku mahi ki a koe, ā, ka meinga e ahau ōu uri kia rite ki te onepū o te moana, e kore nei e taea te tatau i te tini.’ ”<verse eid="GEN 32:12" /></para>
  <para style="p">
    <verse number="13" style="v" sid="GEN 32:13" />Ā, i moe ia ki reira i taua pō; ā, i tangohia e ia i roto i ngā mea i pono ki tōna ringa he hākari mā Ēhau, mā tōna tuakana: <verse eid="GEN 32:13" /><verse number="14" style="v" sid="GEN 32:14" />e rua rau ngā koati uha, e rua tekau hoki ngā koati toa, e rua rau ngā hipi uha, e rua tekau ngā hipi toa, <verse eid="GEN 32:14" /><verse number="15" style="v" sid="GEN 32:15" />e toru tekau ngā kāmera whai waiū, me ā rātou kūao, e whā tekau ngā kau, kotahi tekau hoki ngā pūru, e rua tekau ngā kāihe uha, me ngā kūao hoki kotahi tekau. <verse eid="GEN 32:15" /><verse number="16" style="v" sid="GEN 32:16" />Ā, ka hoatu e ia ki ngā ringa o āna pononga tēnei kāhui, tēnei kāhui, motumotu rawa; ka mea ia ki āna pononga, “Haere i mua i ahau, kia whai takiwā tētahi kāhui, tētahi kāhui.”<verse eid="GEN 32:16" /></para>
  <para style="p">
    <verse number="17" style="v" sid="GEN 32:17" />I ako anō ia i te tuatahi, i mea: “E tūtaki a Ēhau, tōku tuakana, i a koe, e mea, ‘Nā wai koe? Ā, e haere ana koe ki hea? Ā, nā wai ēnei mea i tōu aroaro?’ <verse eid="GEN 32:17" /><verse number="18" style="v" sid="GEN 32:18" />Nā, ka mea atu koe, ‘Nā tāu pononga, nā Hākopa; i hōmai e ia hei hākari mā tōku ariki, mā Ēhau, ā, tēnei anō hoki ia kei muri i a mātou.’ ”<verse eid="GEN 32:18" /></para>
  <para style="p">
    <verse number="19" style="v" sid="GEN 32:19" />He pērā anō tāna ako ki te tuarua, ki te tuatoru hoki, ki ngā tāngata katoa anō hoki i haere i muri i ngā kāhui, i mea ia: “Ko te tikanga tēnei mō ngā kupu e kōrero ai koutou ki a Ēhau, ina tūtaki ki a ia, <verse eid="GEN 32:19" /><verse number="20" style="v" sid="GEN 32:20" />ā, me kī atu e koutou, ‘Nā, tēnei anō hoki tāu pononga, a Hākopa, kei muri i a mātou.’ ” I mea hoki ia, “Me whakamārie ia e ahau ki te hākari e haere ana i mua i ahau, ā muri iho ka kite ahau i tōna kanohi; tērā pea ia e manako ki ahau.” <verse eid="GEN 32:20" /><verse number="21" style="v" sid="GEN 32:21" />Nā, ka haere atu te hākari i mua i a ia; ā, ko ia i moe i taua pō i te puni.<verse eid="GEN 32:21" /></para>
  <para style="s">Ka Nōnoke a Hākopa i Peniere</para>
  <para style="p">
    <verse number="22" style="v" sid="GEN 32:22" />Ā, i whakatika ia i taua pō, i tango hoki i āna wāhine tokorua, me āna wāhine pononga tokorua, me āna tamariki tekau mā tahi, ā, ka whiti i te whitinga i Iapoko. <verse eid="GEN 32:22" /><verse number="23" style="v" sid="GEN 32:23" />Ā, i tango ia i a rātou, i mea hoki kia whiti i te awa, ā, i tukua atu e ia kia whiti ngā mea i a ia. <verse eid="GEN 32:23" /><verse number="24" style="v" sid="GEN 32:24" />Ā, i mahue iho a Hākopa ko ia anake; ā, nōnoke ana rāua ko tētahi tangata, ā, tākiri noa te ata. <verse eid="GEN 32:24" /><verse number="25" style="v" sid="GEN 32:25" />Ā, nō te kitenga o tērā kīhai ia i taea e ia, ka pā ia ki te ateatenga o tōna hūhā; ā, ka takoki te ateatenga o te hūhā o Hākopa i a rāua e nōnoke ana. <verse eid="GEN 32:25" /><verse number="26" style="v" sid="GEN 32:26" />Nā, ka mea ia, “Tukua ahau, kua tākiri hoki te ata.”</para>
  <para style="p" vid="GEN 32:26">Ā, ka mea ia, “E kore koe e tukua e ahau, kia manaakitia rā anō ahau e koe.”<verse eid="GEN 32:26" /></para>
  <para style="p">
    <verse number="27" style="v" sid="GEN 32:27" />Ā, ka mea ia, “Ko wai tōu ingoa?”</para>
  <para style="p" vid="GEN 32:27">Ā, ka mea ia, “Ko Hākopa.”<verse eid="GEN 32:27" /></para>
  <para style="p">
    <verse number="28" style="v" sid="GEN 32:28" />Ā, ka mea ia, “Heoi anō kīanga ko Hākopa tōu ingoa, engari ko Īharaira. Nō te mea kua tohe koe ki te Atua, ki te tangata hoki, ā, i a koe anō te mutunga.”<verse eid="GEN 32:28" /></para>
  <para style="p">
    <verse number="29" style="v" sid="GEN 32:29" />Nā, ka ui a Hākopa, ka mea, “Tēnā koa, kōrerotia mai tōu ingoa.”</para>
  <para style="p" vid="GEN 32:29">Anō rā ko ia, “He aha tōku ingoa i uia ai e koe?” Ā, ka manaaki ia i a ia i reira.<verse eid="GEN 32:29" /></para>
  <para style="p">
    <verse number="30" style="v" sid="GEN 32:30" />Nā, huaina ana e Hākopa te ingoa o taua wāhi ko Peniere, i mea hoki ia, “Mōku i titiro ki te Atua, he kanohi, he kanohi, ā, kei te ora nei ahau.”<verse eid="GEN 32:30" /></para>
  <para style="p">
    <verse number="31" style="v" sid="GEN 32:31" />Ā, i tara mai te rā ki a ia i a ia ka whiti i Penuere, kei te totitoti anō tōna hūhā. <verse eid="GEN 32:31" /><verse number="32" style="v" sid="GEN 32:32" />Koia ngā tama a Īharaira tē kai ai i te uaua i memenge, arā i tērā i te ateatenga o te hūhā, ā tae noa ki tēnei rā. Nō te mea hoki i pā ia ki te ateatenga o te hūhā o Hākopa, ki te uaua i memenge.<verse eid="GEN 32:32" /></para>
  <chapter eid="GEN 32" />
  <chapter number="33" style="c" sid="GEN 33" />
  <para style="s">Ka Whakatau a Hākopa i a Ēhau</para>
  <para style="p">
    <verse number="1" style="v" sid="GEN 33:1" />Ā, ka maranga ake ngā kanohi o Hākopa, nā, ka titiro atu ia, ā, ko Ēhau e haere mai ana, rātou ko ngā tāngata e whā rau. Nā, ka wehea e ia ngā tamariki ki a Rea, ki a Rahera, ki ngā pononga wāhine hoki tokorua. <verse eid="GEN 33:1" /><verse number="2" style="v" sid="GEN 33:2" />I makā anō e ia ngā pononga wāhine me ā rāua tamariki ki mua, ko Rea rātou ko āna tamariki ki muri mai, ā, ko Rahera rāua ko Hōhepa ki muri rawa. <verse eid="GEN 33:2" /><verse number="3" style="v" sid="GEN 33:3" />Nā, ko ia i haere ki mua i a rātou, ā, e whitu ōna pikonga ki te whenua, ā, whakatata noa ia ki tōna tuakana.<verse eid="GEN 33:3" /></para>
  <para style="p">
    <verse number="4" style="v" sid="GEN 33:4" />Nā, ka rere a Ēhau ki te whakatau i a ia, ā, ka awhi i a ia, ka hinga hoki ki runga ki tōna kakī, ka kihi i a ia; nā, ka tangi rāua. <verse eid="GEN 33:4" /><verse number="5" style="v" sid="GEN 33:5" />Nā, ka maranga ōna kanohi, ka kite ia i ngā wāhine, rātou ko ngā tamariki; ā, ka mea, “Ko wai ēnei i a koe nei?”</para>
  <para style="p" vid="GEN 33:5">Ā, ka mea ia, “Ko ngā tamariki, ko ngā ohaohatanga a te Atua ki tāu pononga.”<verse eid="GEN 33:5" /></para>
  <para style="p">
    <verse number="6" style="v" sid="GEN 33:6" />Nā, ka whakatata ngā pononga wāhine, rāua ko ā rāua tamariki, ā, ka piko iho. <verse eid="GEN 33:6" /><verse number="7" style="v" sid="GEN 33:7" />Nā, ka whakatata hoki a Rea, rātou ko āna tamariki, ā, ka piko iho; ā muri iho ka whakatata a Hōhepa rāua ko Rahera, ā, ka piko iho rāua.<verse eid="GEN 33:7" /></para>
  <para style="p">
    <verse number="8" style="v" sid="GEN 33:8" />Ā, ka mea ia, “Hei aha māu tēnei rōpū katoa i tūtaki nei ki ahau?”</para>
  <para style="p" vid="GEN 33:8">Anō rā ko ia, “Kia manakohia mai ai ahau e tōku ariki.”<verse eid="GEN 33:8" /></para>
  <para style="p">
    <verse number="9" style="v" sid="GEN 33:9" />Ā, ka mea a Ēhau, “He nui kei ahau; waiho anō i a koe tāu, e tōku teina.”<verse eid="GEN 33:9" /></para>
  <para style="p">
    <verse number="10" style="v" sid="GEN 33:10" />Anō rā ko Hākopa, “Kaua rā; mehemea kua manakohia mai ahau e koe, nā, me tango e koe te hākari a tōku ringa. Ka kite atu nei hoki ahau i tōu kanohi, me te mea e titiro atu ana ki te kanohi o te Atua, ā, ka pai mai anō koe ki ahau. <verse eid="GEN 33:10" /><verse number="11" style="v" sid="GEN 33:11" />Tangohia rā tāku manaaki i kawea atu nā ki a koe; kua atawhai mai nei hoki te Atua ki ahau, ā, e hua ana āku mea.” Nā, ka tohe ia ki a ia, ā, ka tangohia e ia.<verse eid="GEN 33:11" /></para>
  <para style="p">
    <verse number="12" style="v" sid="GEN 33:12" />Nā, ka mea ia, “Hāpainga, tātou ka haere, me haere anō ahau i mua i a koe.”<verse eid="GEN 33:12" /></para>
  <para style="p">
    <verse number="13" style="v" sid="GEN 33:13" />Ā, ka mea ia ki a ia, “E mōhio ana tōku ariki he kahakore ngā tamariki, ā, kei ahau hoki ngā kāhui me ngā kau whai kūao. Kia kotahi noa rangi e akiakina ana rātou, nā, ka mate katoa ngā kāhui. <verse eid="GEN 33:13" /><verse number="14" style="v" sid="GEN 33:14" />Ko koe, ko tōku ariki, e haere i mua i tāna pononga; ā, ka rite tāku āta arataki ki te haere a ngā mea i tōku aroaro nei, ki te haere hoki a ngā tamariki, ā, kia tae rā anō ahau ki tōku ariki, ki Heira.”<verse eid="GEN 33:14" /></para>
  <para style="p">
    <verse number="15" style="v" sid="GEN 33:15" />Nā, ka mea a Ēhau, “Kāti, me waiho e ahau ki a koe ētahi o ngā tāngata i ahau nei.”</para>
  <para style="p" vid="GEN 33:15">Ā, ka mea ia, “Hei aha koa? Kia manakohia mai ahau e tōku ariki.”<verse eid="GEN 33:15" /></para>
  <para style="p">
    <verse number="16" style="v" sid="GEN 33:16" />Nā, ka hoki a Ēhau i taua rangi anō, ka haere ki Heira. <verse eid="GEN 33:16" /><verse number="17" style="v" sid="GEN 33:17" />Ā, ka tūria atu e Hākopa ki Hukota, ka hangā e ia tētahi whare mōna, i hangā anō hoki e ia ētahi tīhokahoka mō āna kararehe. Nā reira i huaina ai te ingoa o taua wāhi ko Hukota.<verse eid="GEN 33:17" /></para>
  <para style="s">Ka Tae a Hākopa ki Hareme</para>
  <para style="p">
    <verse number="18" style="v" sid="GEN 33:18" />Ā, ka tae a Hākopa ki Hareme, ki tētahi pā o Hekeme, ki te whenua o Kanaana, i tōna haerenga mai i Paranārama; ā, ka noho ki te ritenga atu o te pā. <verse eid="GEN 33:18" /><verse number="19" style="v" sid="GEN 33:19" />Nā, ka hokona e ia te wāhi whenua i tū ai tōna tēneti i te ringa o ngā tama a Hāmora, pāpā o Hekeme, ki ngā moni kotahi rau. <verse eid="GEN 33:19" /><verse number="20" style="v" sid="GEN 33:20" />Nā, ka whakatūria e ia tētahi āta ki reira, ā, huaina iho e ia ko Erērohe Īharaira.<verse eid="GEN 33:20" /></para>
  <chapter eid="GEN 33" />
  <chapter number="34" style="c" sid="GEN 34" />
  <para style="s">Te Whakapōkea o Rina</para>
  <para style="p">
    <verse number="1" style="v" sid="GEN 34:1" />Nā, ka haere atu a Rina, tamāhine a Rea, i whānau nei i a rāua ko Hākopa, kia kite i ngā tamāhine o te whenua. <verse eid="GEN 34:1" /><verse number="2" style="v" sid="GEN 34:2" />Ā, ka kite a Hekeme, tama a Hāmora Hiwi, rangatira o taua whenua, i a ia; ā, ka hopukia ia e ia, ā, ka takoto ki a ia, ka whakaiti hoki i a ia. <verse eid="GEN 34:2" /><verse number="3" style="v" sid="GEN 34:3" />Nā, ka piri tōna wairua ki a Rina, tamāhine a Hākopa, ā, ka aroha ia ki te kōtiro rā, ka whakamārie hoki i te ngākau o taua kōtiro. <verse eid="GEN 34:3" /><verse number="4" style="v" sid="GEN 34:4" />Nā, ka kōrero a Hekeme ki a Hāmora, ki tōna pāpā, ka mea, “Tīkina te kōtiro nei hei wahine māku.”<verse eid="GEN 34:4" /></para>
  <para style="p">
    <verse number="5" style="v" sid="GEN 34:5" />Nā, i rongo a Hākopa kua pōkea a Rina, tāna tamāhine, e ia; ā, i te pārae āna tama, i āna kararehe. Nā, ka whakarongo puku a Hākopa, kia tae mai rā anō rātou.<verse eid="GEN 34:5" /></para>
  <para style="p">
    <verse number="6" style="v" sid="GEN 34:6" />Nā, ka haere a Hāmora pāpā o Hekeme ki a Hākopa ki te kōrero ki a ia. <verse eid="GEN 34:6" /><verse number="7" style="v" sid="GEN 34:7" />Nā, ka haere mai ngā tama a Hākopa i te pārae, i tō rātou rongonga; ā, ka matangerengere aua tāngata, ka tino riri hoki, mō tāna mahi wairangi i roto i a Īharaira, i a ia i takoto rā ki te tamāhine a Hākopa; he mahi hoki kīhai i tika.<verse eid="GEN 34:7" /></para>
  <para style="p">
    <verse number="8" style="v" sid="GEN 34:8" />Nā, ka kōrero a Hāmora ki a rātou, ka mea, “Ko Hekeme, ko tāku tama, piri tonu tōna wairua ki tā koutou tamāhine. Hōmai ia ki a ia, nē? hei wahine. <verse eid="GEN 34:8" /><verse number="9" style="v" sid="GEN 34:9" />Ā, kia mārenatia tātou ki a tātou; hōmai ā koutou tamāhine ki a mātou, ā, me tango hoki ā mātou tamāhine mā koutou. <verse eid="GEN 34:9" /><verse number="10" style="v" sid="GEN 34:10" />Ā, me noho koutou ki a mātou; ā, ka takoto atu te whenua i mua i a koutou; e noho i reira, ka hokohoko i reira, ka whakatupu rawa mā koutou i reira.”<verse eid="GEN 34:10" /></para>
  <para style="p">
    <verse number="11" style="v" sid="GEN 34:11" />Ā, ka mea a Hekeme ki tōna pāpā rātou ko ōna tungāne, “Kia manakohia mai ahau e koutou, ā, ko tā koutou e kī mai ai ki ahau ka hoatu e ahau. <verse eid="GEN 34:11" /><verse number="12" style="v" sid="GEN 34:12" />Ahakoa pēhea te nui o te tāpākūhā me te hākari e meatia mai e koutou ki ahau, ka hoatu e ahau tā koutou e kī mai ai ki ahau; otirā hōmai te kōtiro hei wahine māku.”<verse eid="GEN 34:12" /></para>
  <para style="p">
    <verse number="13" style="v" sid="GEN 34:13" />Nā, ka whakahoki tinihanga, ngā tama a Hākopa ki a Hekeme rāua ko Hāmora, ko tōna pāpā, i mea hoki rātou mō Rina, mō tō rātou tuahine, whakapokea e ia; <verse eid="GEN 34:13" /><verse number="14" style="v" sid="GEN 34:14" />ka mea rātou ki a rāua, “E kore tēnei mea e taea e mātou te mea, te hoatu i tō mātou tuahine ki te tangata kāhore i kotia; he tāwainga hoki tēnā mō mātou. <verse eid="GEN 34:14" /><verse number="15" style="v" sid="GEN 34:15" />Tēnei ia te mea e whakaae ai mātou ki a koutou. Ki te pēneitia koutou me mātou, ki te kotia ō koutou tāne katoa. <verse eid="GEN 34:15" /><verse number="16" style="v" sid="GEN 34:16" />Kātahi ka hoatu e mātou ā mātou tamāhine ki a koutou, ka tangohia mai hoki ā koutou tamāhine mā mātou, ā, ka noho mātou i roto i a koutou, ā, ka meinga tātou hei iwi kotahi. <verse eid="GEN 34:16" /><verse number="17" style="v" sid="GEN 34:17" />Ki te kāhore ia koutou e rongo ki tā mātou, kia kotia koutou; nā, ka tango mātou i tā mātou tamāhine, ka haere.”<verse eid="GEN 34:17" /></para>
  <para style="p">
    <verse number="18" style="v" sid="GEN 34:18" />Nā, i pai ā rātou kupu ki a Hāmora, ki a Hekeme hoki, ki te tama a Hāmora, <verse eid="GEN 34:18" /><verse number="19" style="v" sid="GEN 34:19" />ā, kīhai i whakaroa taua tamaiti ki te mea i taua mea, he matenui hoki nōna ki te tamāhine a Hākopa. He nui atu anō ia i ngā tāngata katoa o te whare o tōna pāpā. <verse eid="GEN 34:19" /><verse number="20" style="v" sid="GEN 34:20" />Nā, ka haere a Hāmora rāua ko Hekeme, ko tāna tama, ki te kūwaha o tō rāua pā, ā, ka kōrero ki ngā tāngata o tō rāua pā, ka mea, <verse eid="GEN 34:20" /><verse number="21" style="v" sid="GEN 34:21" />“He hunga āta noho tēnei ki a tātou nō reira tukua rātou kia noho ki tēnei whenua, kia hokohoko ki konei. Nā, ko te whenua nei, nanā, he nui noa atu mō rātou; me tango mai e tātou ā rātou tamāhine hei wāhine mā tātou, ka hoatu hoki i ā tātou tamāhine ki a rātou. <verse eid="GEN 34:21" /><verse number="22" style="v" sid="GEN 34:22" />Kotahi anō ia te mea e whakaae mai ai aua tāngata ki a tātou, kia noho ki a tātou, kia waiho hei iwi kotahi, ki te kotia ō tātou tāne katoa, ki te pērātia me rātou kua kotia nei. <verse eid="GEN 34:22" /><verse number="23" style="v" sid="GEN 34:23" />Ko ā rātou kararehe, ko ā rātou taonga, me ā rātou kīrehe katoa, e kore ianei ēnā e riro mai i a tātou? Erangi me whakaae atu tātou ki a rātou, ā, ka noho rātou ki a tātou.”<verse eid="GEN 34:23" /></para>
  <para style="p">
    <verse number="24" style="v" sid="GEN 34:24" />Ā, i whakarongo ki a Hāmora rāua ko Hekeme, ko tāna tama, ngā tāngata katoa i haere atu i te kūwaha o tōna pā; ā, i kotia katoatia ngā tāne, ngā tāngata katoa i haere atu i te kūwaha o tōna pā.<verse eid="GEN 34:24" /></para>
  <para style="s">Ka Ngaki ngā Tungāne o Rina</para>
  <para style="p">
    <verse number="25" style="v" sid="GEN 34:25" />Ā, i te toru o ngā rā, i a rātou e mamae ana, nā, ka tango ngā tama tokorua a Hākopa, a Himiona rāua ko Rīwai, ngā tungāne o Rina, i tāna hoari, i tāna hoari, ā, haere ohorere ana ki te pā, ā, patua iho e rāua ngā tāne katoa. <verse eid="GEN 34:25" /><verse number="26" style="v" sid="GEN 34:26" />I patua anō hoki e rāua a Hāmora rāua ko Hekeme, ko tāna tama ki te mata o te hoari, ā, tangohia ana e rāua a Rina i roto i te whare o Hekeme, ā, haere ana. <verse eid="GEN 34:26" /><verse number="27" style="v" sid="GEN 34:27" />Nā, ka haere ngā tama a Hākopa ki te hunga i patua, ā, pāhuatia ana e rātou te pā, mō tō rātou tuahine i whakapokea e rātou. <verse eid="GEN 34:27" /><verse number="28" style="v" sid="GEN 34:28" />I tangohia e rātou ā rātou hipi, ā rātou kau, ā rātou kāihe, me ngā mea hoki i te pā, me ngā mea anō hoki i te māra; <verse eid="GEN 34:28" /><verse number="29" style="v" sid="GEN 34:29" />me ā rātou taonga katoa, ā, whakaraua ana ā rātou tamariki katoa, me ā rātou wāhine, i pāhuatia anō hoki ngā mea katoa i roto i te whare.<verse eid="GEN 34:29" /></para>
  <para style="p">
    <verse number="30" style="v" sid="GEN 34:30" />Nā, ka mea a Hākopa ki a Himiona rāua ko Rīwai, “Ka raru ahau i a kōrua, ka meinga kia piro i roto i ngā tāngata whenua, i roto i ngā Kanaani rātou ko ngā Perihi, ā, ka huihui mai rātou ki ahau, ki te hunga tokoiti, ā, ka patua ahau; ā, ka ngaro ahau, ahau me tōku whare.”<verse eid="GEN 34:30" /></para>
  <para style="p">
    <verse number="31" style="v" sid="GEN 34:31" />Ā, ka mea rāua, “Kia pērātia koia e ia tō mātou tuahine me te wahine kairau?”<verse eid="GEN 34:31" /></para>
  <chapter eid="GEN 34" />
  <chapter number="35" style="c" sid="GEN 35" />
  <para style="s">Ka Manaakitia e te Atua a Hākopa i Pētēre</para>
  <para style="p">
    <verse number="1" style="v" sid="GEN 35:1" />Nā, ka mea te Atua ki a Hākopa, “Whakatika, haere ake ki Pētēre, ki reira noho ai; ka hanga hoki ki reira i tētahi āta mā te Atua i puta mai nei ki a koe, i tōu rerenga mai i te aroaro o Ēhau, o tōu tuakana.”<verse eid="GEN 35:1" /></para>
  <para style="p">
    <verse number="2" style="v" sid="GEN 35:2" />Kātahi ka mea a Hākopa ki tōna whare, ki ōna tāngata katoa hoki, “Whakarērea atu ngā atua kē i roto i a koutou, e pure i a koutou, ā, kākahuria ētahi kākahu kē mō koutou. <verse eid="GEN 35:2" /><verse number="3" style="v" sid="GEN 35:3" />Ā, whakatika tātou, ka haere ake ki Pētēre; ā, ka hangā e ahau ki reira tētahi āta mā te Atua i whakarongo mai nei ki ahau i te rā i pōuri ai ahau, i tata anō hoki ki ahau i te huarahi i haere ai ahau.” <verse eid="GEN 35:3" /><verse number="4" style="v" sid="GEN 35:4" />Nā, ka hōmai e rātou ki a Hākopa ngā atua kē katoa i roto i tō rātou ringa, me ngā whakakai i ō rātou taringa; ā, ka hunā e Hākopa ki raro i te oki i Hekeme. <verse eid="GEN 35:4" /><verse number="5" style="v" sid="GEN 35:5" />Nā, ka tūria atu e rātou; i runga anō te wehi o te Atua i ngā pā i tētahi taha i tētahi taha o rātou, ā, kīhai rātou i whai i ngā tama a Hākopa.<verse eid="GEN 35:5" /></para>
  <para style="p">
    <verse number="6" style="v" sid="GEN 35:6" />Heoi, ka tae a Hākopa ki Rutu, ki tērā hoki i te whenua o Kanaana, (arā ki Pētēre), a ia me tōna nuinga katoa. <verse eid="GEN 35:6" /><verse number="7" style="v" sid="GEN 35:7" />Ā, ka hangā e ia he āta ki reira, ā, huaina iho e ia taua wāhi ko Erepetēre. Nō te mea hoki i puta mai te Atua ki a ia i reira, i tōna rerenga i te aroaro o tōna tuakana.<verse eid="GEN 35:7" /></para>
  <para style="p">
    <verse number="8" style="v" sid="GEN 35:8" />Nā, ka mate a Tepora kaiwhakangote o Ripeka, ā, ka tanumia ki raro i Pētēre, ki raro i te oki; ā, ka huaina tō reira ingoa ko Aronipakuta.<verse eid="GEN 35:8" /></para>
  <para style="p">
    <verse number="9" style="v" sid="GEN 35:9" />I puta mai anō te Atua ki a Hākopa i tōna haerenga mai i Paranārama, i manaaki hoki i a ia. <verse eid="GEN 35:9" /><verse number="10" style="v" sid="GEN 35:10" />Ā, ka mea te Atua ki a ia, “Ko Hākopa tōu ingoa; e kore tōu ingoa e huaina ko Hākopa ā muri ake nei, engari ko Īharaira hei ingoa mōu.” Nā, huaina ana e ia tōna ingoa ko Īharaira.<verse eid="GEN 35:10" /></para>
  <para style="p">
    <verse number="11" style="v" sid="GEN 35:11" />I mea anō te Atua ki a ia, “Ko ahau te Atua Kaha Rawa: kia hua koe, kia tini; kia puta he iwi, he huinga iwi anō hoki i roto i a koe, kia puta anō hoki ngā kīngi i roto i tōu hope. <verse eid="GEN 35:11" /><verse number="12" style="v" sid="GEN 35:12" />Ko te whenua hoki i hoatu e ahau ki a Āperahama rāua ko Īhaka, ka hoatu anō e ahau ki a koe, ka hoatu anō hoki e ahau tēnā whenua ki ōu uri i muri i a koe.” <verse eid="GEN 35:12" /><verse number="13" style="v" sid="GEN 35:13" />Nā, ka mawehe atu te Atua i a ia ki runga, i te wāhi i kōrero ai ia ki a ia.<verse eid="GEN 35:13" /></para>
  <para style="p">
    <verse number="14" style="v" sid="GEN 35:14" />Nā, ka whakatūria e Hākopa he pou ki te wāhi i kōrero ai ia ki a ia, he pou kōhatu; ā, ka ringihia e ia he ringihanga ki runga, ā, i ringihia hoki e ia he hinu ki runga. <verse eid="GEN 35:14" /><verse number="15" style="v" sid="GEN 35:15" />Ā, huaina iho e Hākopa te ingoa o te wāhi i kōrero ai te Atua ki a ia, ko Pētēre.<verse eid="GEN 35:15" /></para>
  <para style="s">Te Matenga o Rahera</para>
  <para style="p">
    <verse number="16" style="v" sid="GEN 35:16" />Nā, ka hāpainga atu e rātou i Pētēre; ā, ka whano ka tae rātou ki Ēparata. Nā, ka whakawhānau a Rahera, ka whakauaua hoki tōna whānautanga. <verse eid="GEN 35:16" /><verse number="17" style="v" sid="GEN 35:17" />Ā, i te mea ka whakauaua tōna whānautanga, ka mea te kaiwhakawhānau ki a ia, “Kaua e wehi; tā te mea he tama anō tēnei āu.” <verse eid="GEN 35:17" /><verse number="18" style="v" sid="GEN 35:18" />Nā, i te mea ka haere tōna wairua, (i mate hoki ia), ka huaina e ia tōna ingoa ko Penoni; nā tōna pāpā ia i hua ko Pineamine.<verse eid="GEN 35:18" /></para>
  <para style="p">
    <verse number="19" style="v" sid="GEN 35:19" />Nā, ka mate a Rahera, ka tanumia ki te ara ki Ēparata, (koia nei a Pēterehema), <verse eid="GEN 35:19" /><verse number="20" style="v" sid="GEN 35:20" />ā, ka whakatūria e Hākopa he pou ki runga ki tōna rua. Ko te pou ia o te rua o Rahera ā tae noa ki tēnei rā.<verse eid="GEN 35:20" /></para>
  <para style="p">
    <verse number="21" style="v" sid="GEN 35:21" />Nā, ka tūria atu e Īharaira, ā, ka whakaarahia e ia tōna tēneti ki tua atu i te pourewa i Erara.<verse eid="GEN 35:21" /></para>
  <para style="s">Ngā Tama a Hākopa</para>
  <para style="r">(<ref loc="1CH 2:1-2">1 Whakapapa 2.1-2</ref>)</para>
  <para style="p">
    <verse number="22" style="v" sid="GEN 35:22" />Ā, i a Īharaira e noho ana i taua whenua, nā, ka haere a Reupena ka takoto ki a Piriha wahine iti a tōna pāpā; ā, ka rongo a Īharaira.</para>
  <para style="m" vid="GEN 35:22">Nā, kotahi tekau mā rua ngā tama a Hākopa:<verse eid="GEN 35:22" /></para>
  <para style="p">
    <verse number="23" style="v" sid="GEN 35:23" />Ko ngā tama a Rea: ko Reupena, (ko te mātāmua a Hākopa), ko Himiona, ko Rīwai, ko Hūrā, ko Ihākara, ko Hepurona.<verse eid="GEN 35:23" /></para>
  <para style="p">
    <verse number="24" style="v" sid="GEN 35:24" />Ko ngā tama a Rahera: ko Hōhepa rāua ko Pineamine.<verse eid="GEN 35:24" /></para>
  <para style="p">
    <verse number="25" style="v" sid="GEN 35:25" />Ko ngā tama a Piriha, pononga wahine a Rahera: ko Rāna rāua ko Napatari.<verse eid="GEN 35:25" /></para>
  <para style="p">
    <verse number="26" style="v" sid="GEN 35:26" />Ko ngā tama a Tiripa, pononga wahine a Rea: ko Kara rāua ko Āhera.</para>
  <para style="m" vid="GEN 35:26">Ko ngā tama ēnei a Hākopa i whānau nei māna ki Paranārama.<verse eid="GEN 35:26" /></para>
  <para style="s">Te Matenga o Īhaka</para>
  <para style="p">
    <verse number="27" style="v" sid="GEN 35:27" />Nā, kua tae a Hākopa ki a Īhaka, ki tōna pāpā, ki Mamere, ki te pā o Arapa, arā ki Heperona, ki te wāhi hoki i noho ai a Āperahama rāua ko Īhaka. <verse eid="GEN 35:27" /><verse number="28" style="v" sid="GEN 35:28" />Ā, kotahi rau e waru tekau tau ngā rā o Īhaka. <verse eid="GEN 35:28" /><verse number="29" style="v" sid="GEN 35:29" />Nā, ka hemo a Īhaka, ka mate, ka kohia atu ki tōna iwi, he koroheke, kua maha hoki ōna rā; ā, nā āna tama, nā Ēhau rāua ko Hākopa ia i tanu.<verse eid="GEN 35:29" /></para>
  <chapter eid="GEN 35" />
  <chapter number="36" style="c" sid="GEN 36" />
  <para style="s">Ngā Whakatupuranga o Ēhau</para>
  <para style="r">(<ref loc="1CH 1:34-37">1 Whakapapa 1.34-37</ref>)</para>
  <para style="m">
    <verse number="1" style="v" sid="GEN 36:1" />Nā, ko ngā whakatupuranga ēnei o Ēhau, arā o Ēroma.<verse eid="GEN 36:1" /></para>
  <para style="p">
    <verse number="2" style="v" sid="GEN 36:2" />I tangohia āna wāhine e Ēhau i roto i ngā tamāhine o Kanaana: a Āraha, tamāhine a Erona Hiti, a Ahoripama, tamāhine a Anaha, tamāhine a Tipeona Hiwi; <verse eid="GEN 36:2" /><verse number="3" style="v" sid="GEN 36:3" />rātou ko Pahemata, tamāhine a Ihimaera, tuahine o Nepaioto. <verse eid="GEN 36:3" /><verse number="4" style="v" sid="GEN 36:4" />Ā, whānau ake tā Āraha rāua ko Ēhau ko Eripāta; whānau ake tā Pahemata ko Reuere; <verse eid="GEN 36:4" /><verse number="5" style="v" sid="GEN 36:5" />ā, whānau ake a Ahoripama, ko Ieuhu, ko Iārama, ko Koraha. Ko ngā tama ēnei a Ēhau i whānau nei māna ki te whenua o Kanaana.<verse eid="GEN 36:5" /></para>
  <para style="p">
    <verse number="6" style="v" sid="GEN 36:6" />Nā, ka tangohia e Ēhau āna wāhine, āna tama, āna tamāhine, ngā tāngata katoa o tōna whare, āna kararehe, āna kīrehe katoa, āna taonga katoa i whiwhi ai ia ki te whenua o Kanaana, ā, haere atu ana ki tētahi whenua kē atu i tōna teina i a Hākopa. <verse eid="GEN 36:6" /><verse number="7" style="v" sid="GEN 36:7" />He nui rawa hoki nō ā rāua taonga, tē noho tahi ai rāua; kīhai hoki te whenua i noho manene nei rāua i nui hei nohoanga mō rāua, i ā rāua kararehe hoki. <verse eid="GEN 36:7" /><verse number="8" style="v" sid="GEN 36:8" />Nā, ka noho a Ēhau ki Maunga Heira; ko Ēroma a Ēhau.<verse eid="GEN 36:8" /></para>
  <para style="b" />
  <para style="m">
    <verse number="9" style="v" sid="GEN 36:9" />Ā, ko ngā whakatupuranga ēnei a Ēhau pāpā o ngā Ēromi i Maunga Heira.<verse eid="GEN 36:9" /></para>
  <para style="pi">
    <verse number="10" style="v" sid="GEN 36:10" />Ko ngā ingoa ēnei o ngā tama a Ēhau: ko Eripāta tama a Āraha wahine a Ēhau ko Reuere tama a Pahemata wahine a Ēhau. <verse eid="GEN 36:10" /><verse number="11" style="v" sid="GEN 36:11" />Ā, ko ngā tama a Eripāta, ko Temana, ko Ōmara, ko Tepo, ko Katama, ko Kenaha. <verse eid="GEN 36:11" /><verse number="12" style="v" sid="GEN 36:12" />Nā, ko Timina he wahine iti nā Eripāta tama a Ēhau; ā, whānau ake tā rāua ko Eripāta, ko Amareke. Ko ngā tama ēnei a Āraha wahine a Ēhau. <verse eid="GEN 36:12" /><verse number="13" style="v" sid="GEN 36:13" />Ko ngā tama hoki ēnei a Reuere: ko Nahata, ko Heraha, ko Hamaha, ko Miha; ko ngā tama ēnei a Pahemata wahine a Ēhau. <verse eid="GEN 36:13" /><verse number="14" style="v" sid="GEN 36:14" />Nā, ko ngā tama ēnei a Ahoripama a Anaha, tamāhine a Tipeona, a te wahine a Ēhau: ā, whānau ake ā rāua ko Ēhau ko Ieuhu, ko Iārama, ko Koraha.<verse eid="GEN 36:14" /></para>
  <para style="b" />
  <para style="m">
    <verse number="15" style="v" sid="GEN 36:15" />Ko ēnei o ngā tama a Ēhau i waiho hei ariki.</para>
  <para style="pi" vid="GEN 36:15">Ko ngā tama a Eripāta mātāmua a Ēhau: ko Temana ariki, ko Ōmara ariki, ko Tepo ariki, ko Kenaha ariki, <verse eid="GEN 36:15" /><verse number="16" style="v" sid="GEN 36:16" />ko Koraha ariki, ko Katama ariki, ko Amareke ariki. Nā Eripāta ēnei ariki i te whenua o Ēroma; ko ngā tama ēnei a Āraha. <verse eid="GEN 36:16" /><verse number="17" style="v" sid="GEN 36:17" />Ā, ko ngā tama ēnei a Reuere tama a Ēhau: ko Nahata ariki, ko Heraha ariki, ko Hamaha ariki, ko Miha ariki. Nā Reuere ēnei ariki i te whenua o Ēroma; ko ngā tama ēnei a Pahemata wahine a Ēhau. <verse eid="GEN 36:17" /><verse number="18" style="v" sid="GEN 36:18" />Ko ngā tama hoki ēnei a Ahoripama, wahine a Ēhau: ko Ieuhu ariki, ko Iārama ariki, ko Koraha ariki. Nā Ahoripama ēnei ariki, nā te tamāhine a Anaha, nā te wahine a Ēhau.<verse eid="GEN 36:18" /></para>
  <para style="m">
    <verse number="19" style="v" sid="GEN 36:19" />Ko ngā tama ēnei a Ēhau, arā a Ēroma, ā, ko ēnei anō ō rātou ariki.<verse eid="GEN 36:19" /></para>
  <para style="s">Ngā Tama a Heira</para>
  <para style="r">(<ref loc="1CH 1:38-42">1 Whakapapa 1.38-42</ref>)</para>
  <para style="m">
    <verse number="20" style="v" sid="GEN 36:20" />Ko ngā tama ēnei a Heira Hori, ko ngā tāngata whenua hoki: ko Rōtana, ko Hopara, ko Tipeona, ko Anaha, <verse eid="GEN 36:20" /><verse number="21" style="v" sid="GEN 36:21" />ko Rīhona, ko Ētere, ko Rīhana. Ko ngā ariki ēnei o ngā Hori, ko ngā tama hoki a Heira i te whenua o Ēroma.<verse eid="GEN 36:21" /></para>
  <para style="b" />
  <para style="p">
    <verse number="22" style="v" sid="GEN 36:22" />Ko ngā tama a Rōtana, ko Hori, ko Hēmama; ā, ko Timina te tuahine o Rōtana. <verse eid="GEN 36:22" /><verse number="23" style="v" sid="GEN 36:23" />Ko ngā tama hoki ēnei a Hopara: ko Arawana, ko Manahata, ko Ēpara, ko Hepo, ko Ōnama. <verse eid="GEN 36:23" /><verse number="24" style="v" sid="GEN 36:24" />Ko ngā tama hoki ēnei a Tipeona: ko Aiaha rāua ko Anaha. (Nā tēnei Anaha i kite ngā puia i te koraha, i a ia e whāngai ana i ngā kāihe a Tipeona, a tōna pāpā.) <verse eid="GEN 36:24" /><verse number="25" style="v" sid="GEN 36:25" />Ko ngā tama hoki ēnei a Anaha: ko Rīhona, ko Ahoripama tamāhine a Anaha. <verse eid="GEN 36:25" /><verse number="26" style="v" sid="GEN 36:26" />Ā, ko ngā tama ēnei a Rīhona; ko Hemerana, ko Ehepana, ko Itirana, ko Kerana. <verse eid="GEN 36:26" /><verse number="27" style="v" sid="GEN 36:27" />Ko ngā tama ēnei a Ētere: ko Pirihana, ko Taawana, ko Akana. <verse eid="GEN 36:27" /><verse number="28" style="v" sid="GEN 36:28" />Ko ngā tama ēnei a Rīhana: ko Uhu rāua ko Arana.<verse eid="GEN 36:28" /></para>
  <para style="m">
    <verse number="29" style="v" sid="GEN 36:29" />Nō ngā Hori ēnei ariki: ko Rōtana ariki, ko Hopara ariki, ko Tipeona ariki, ko Anaha ariki, <verse eid="GEN 36:29" /><verse number="30" style="v" sid="GEN 36:30" />ko Rīhona ariki, ko Ētere ariki, ko Rīhana ariki; nō ngā Hori ēnei ariki, nō roto i ō rātou ariki i te whenua o Heira.<verse eid="GEN 36:30" /></para>
  <para style="s">Ngā Kīngi o Ēroma</para>
  <para style="r">(<ref loc="1CH 1:43-54">1 Whakapapa 1.43-54</ref>)</para>
  <para style="m">
    <verse number="31" style="v" sid="GEN 36:31" />Ko ngā kīngi ēnei i kīngi i te whenua o Ēroma, i te mea kāhore anō he kīngi o ngā tama a Īharaira.<verse eid="GEN 36:31" /></para>
  <para style="p">
    <verse number="32" style="v" sid="GEN 36:32" />Ā, he kīngi nō Ēroma a Pera tama a Peoro, ā, ko Rinihapa te ingoa o tōna pā. <verse eid="GEN 36:32" /><verse number="33" style="v" sid="GEN 36:33" />Nā, ka mate a Pera, ā, ko Iopapa tama a Tera o Potora te kīngi i muri a ia. <verse eid="GEN 36:33" /><verse number="34" style="v" sid="GEN 36:34" />Nā, ka mate a Iopapa, ā, ko Hūhama o te whenua o Temani te kīngi i muri i a ia. <verse eid="GEN 36:34" /><verse number="35" style="v" sid="GEN 36:35" />Nā, ka mate a Hūhama, ā, ko Harara tama a Perara, a te tangata nāna nei i patu a Miriana ki te pārae o Moapa, te kīngi i muri i a ia. Ā, ko Awiti te ingoa o tōna pā. <verse eid="GEN 36:35" /><verse number="36" style="v" sid="GEN 36:36" />Nā, ka mate a Harara, ā, ko Hāmara o Mahareka te kīngi i muri i a ia. <verse eid="GEN 36:36" /><verse number="37" style="v" sid="GEN 36:37" />Nā, ka mate a Hāmara, ā, ko Haora o Rehopoto i te taha o te awa te kīngi i muri i a ia. <verse eid="GEN 36:37" /><verse number="38" style="v" sid="GEN 36:38" />Nā, ka mate a Haora, ā, ko Paara-Hanana, ko te tama a Akaporo, te kīngi i muri i a ia. <verse eid="GEN 36:38" /><verse number="39" style="v" sid="GEN 36:39" />Nā, ka mate a Paara-Hanana tama a Akaporo, ā, ko Harara te kīngi i muri i a ia; ā, ko Pau te ingoa o tōna pā; ko Mehetapere hoki te ingoa o tāna wahine, he tamāhine ia nā Matarere tamāhine a Metāhapa.<verse eid="GEN 36:39" /></para>
  <para style="b" />
  <para style="p">
    <verse number="40" style="v" sid="GEN 36:40" />Nā, ko ngā ingoa ēnei o ngā ariki, arā o ngā whānau a Ēhau, o tōna hapū, o tōna hapū, o tōna kāinga, o tōna kāinga, tōna ingoa, tōna ingoa: ko Timina ariki, ko Arawa ariki, ko Ietete ariki, <verse eid="GEN 36:40" /><verse number="41" style="v" sid="GEN 36:41" />ko Ahoripama ariki, ko Eraha ariki, ko Pinona ariki, <verse eid="GEN 36:41" /><verse number="42" style="v" sid="GEN 36:42" />ko Kenaha ariki, ko Temana ariki, ko Mipitara ariki, <verse eid="GEN 36:42" /><verse number="43" style="v" sid="GEN 36:43" />ko Makatiere ariki, ko Irama ariki.</para>
  <para style="p" vid="GEN 36:43">Nō Ēroma ēnei ariki, me ō rātou nohoanga i te whenua i nohoia e rātou. Ko Ēhau ia ko te pāpā o ngā Ēromi.<verse eid="GEN 36:43" /></para>
  <chapter eid="GEN 36" />
  <chapter number="37" style="c" sid="GEN 37" />
  <para style="s">Ngā Moemoeā o Hōhepa</para>
  <para style="p">
    <verse number="1" style="v" sid="GEN 37:1" />Ā, i noho a Hākopa i te whenua i noho manene ai tōna pāpā, i te whenua o Kanaana.<verse eid="GEN 37:1" /></para>
  <para style="p">
    <verse number="2" style="v" sid="GEN 37:2" />Ko ngā whakatupuranga ēnei o Hākopa.</para>
  <para style="p" vid="GEN 37:2">Kotahi tekau mā whitu ngā tau o Hōhepa, ā, i te whāngai hipi ia, rātou ko ōna tuākana; he taitama hoki ia i te taha o ngā tama a Piriha, o ngā tama a Tiripa, a ngā wāhine a tōna pāpā; ā, ka kawea e Hōhepa te kōrero kino mō rātou ki tō rātou pāpā.<verse eid="GEN 37:2" /></para>
  <para style="p">
    <verse number="3" style="v" sid="GEN 37:3" />Nā, i arohaina nuitia a Hōhepa e Īharaira i āna tama katoa, nō te mea ko te tama ia o tōna koroheketanga; ā, ka hangā e ia tētahi koti purepure mōna. <verse eid="GEN 37:3" /><verse number="4" style="v" sid="GEN 37:4" />Ā, ka kite ōna tuākana e arohatia nuitia ana ia e tō rātou pāpā i ōna tuākana katoa, nā, ka kino rātou ki a ia, kīhai anō hoki i āhei te āta kōrero ki a ia.<verse eid="GEN 37:4" /></para>
  <para style="p">
    <verse number="5" style="v" sid="GEN 37:5" />Nā, ka moe a Hōhepa i tētahi moe, ā, ka kōrerotia e ia ki ōna tuākana; ka nui haere anō tō rātou kino ki a ia. <verse eid="GEN 37:5" /><verse number="6" style="v" sid="GEN 37:6" />Ā, i mea ia ki a rātou, “Tēnā, whakarongo ki tēnei moe i moe nei ahau. <verse eid="GEN 37:6" /><verse number="7" style="v" sid="GEN 37:7" />Nanā, i te paihere wīti tātou i waenga māra, nā, ka whakatika ake tāku paihere, ā, ka tū. Ko te tino karapotinga mai o ā koutou paihere, kei te piko iho ki tāku paihere.”<verse eid="GEN 37:7" /></para>
  <para style="p">
    <verse number="8" style="v" sid="GEN 37:8" />Nā, ka mea ōna tuākana ki a ia, “Koia rānei ko koe hei kīngi mō mātou? Hei rangatira anō rānei koe mō mātou?” Nā, ka nui haere anō tō rātou kino ki a ia mō āna moe, mō āna kupu.<verse eid="GEN 37:8" /></para>
  <para style="p">
    <verse number="9" style="v" sid="GEN 37:9" />Ā, i moe anō ia i tētahi atu moe, ā, ka kōrerotia e ia ki ōna tuākana, ka mea ia, “Nanā, tēnei anō hoki tētahi moe i moe ai ahau; nā, ko te rā me te marama, me ngā whetū kotahi tekau mā tahi, e piko mai ana ki ahau.”<verse eid="GEN 37:9" /></para>
  <para style="p">
    <verse number="10" style="v" sid="GEN 37:10" />Ā, ka kōrerotia e ia ki tōna pāpā rātou ko ōna tuākana; nā, ka whakatūpehupehu tōna pāpā ki a ia, ka mea ki a ia, “He aha tēnei moe i moe nei koe? Tērā rānei mātou, ko tōu whaea, ko ōu tuākana, e haere mai ki te piko ki a koe, ki te whenua?” <verse eid="GEN 37:10" /><verse number="11" style="v" sid="GEN 37:11" />Nā, ka hae ōna tuākana ki a ia; ko tōna pāpā ia i mahara ki te kupu.<verse eid="GEN 37:11" /></para>
  <para style="s">Ka Hokona, ā, ka Haria a Hōhepa ki Īhipa</para>
  <para style="p">
    <verse number="12" style="v" sid="GEN 37:12" />Nā, ka haere ōna tuākana ki te whāngai i ngā hipi a tō rātou pāpā i Hekeme. <verse eid="GEN 37:12" /><verse number="13" style="v" sid="GEN 37:13" />Ā, ka mea a Īharaira ki a Hōhepa, “Kāhore ianei ōu tuākana i te whāngai hipi i Hekeme? Haere mai, me tono koe e ahau ki a rātou.”</para>
  <para style="p" vid="GEN 37:13">Ka mea ia, “Tēnei ahau.”<verse eid="GEN 37:13" /></para>
  <para style="p">
    <verse number="14" style="v" sid="GEN 37:14" />Nā, ka mea ia ki a ia, “Tēnā, haere, tirohia, kei te ora rānei ōu tuākana, kei te ora anō rānei ngā hipi; ka whakahoki mai ai i te kōrero ki ahau.” Nā, ka tonoa atu ia e ia i te raorao o Heperona.</para>
  <para style="p" vid="GEN 37:14">Ā, ka haere ia ki Hekeme, <verse eid="GEN 37:14" /><verse number="15" style="v" sid="GEN 37:15" />ā, ka tūtaki tētahi tangata ki a ia, e pōhēhē ana hoki ia i te pārae, ā, ka ui taua tangata ki a ia, “He aha tāu e rapu nā?”<verse eid="GEN 37:15" /></para>
  <para style="p">
    <verse number="16" style="v" sid="GEN 37:16" />Nā, ka mea ia, “E rapu ana ahau i ōku tuākana. Tēnā koa, whakaaturia mai ki ahau, kei hea rātou e whāngai ana i te kāhui.”<verse eid="GEN 37:16" /></para>
  <para style="p">
    <verse number="17" style="v" sid="GEN 37:17" />Ka mea taua tangata, “Kua riro atu rātou i konei; i rongo hoki ahau i a rātou e kī ana, ‘Kia haere tātou ki Rōtana.’ ”</para>
  <para style="p" vid="GEN 37:17">Nā, ka haere a Hōhepa ki te whai i ōna tuākana, ā, ka kitea rātou e ia ki Rōtana. <verse eid="GEN 37:17" /><verse number="18" style="v" sid="GEN 37:18" />Nā, ka kite mai rātou i a ia tawhiti, ā, i te mea kāhore anō ia i tata noa ki a rātou, ka whakatakoto whakaaro rātou mōna kia whakamatea.<verse eid="GEN 37:18" /></para>
  <para style="p">
    <verse number="19" style="v" sid="GEN 37:19" />Ā, ka mea rātou tētahi ki tētahi, “Nanā, ko te moemoeā tēnei te haere mai nei. <verse eid="GEN 37:19" /><verse number="20" style="v" sid="GEN 37:20" />Tēnā, tātou ka haere, ka patu i a ia, ka maka hoki i a ia ki tētahi o ngā poka, ā, ka mea tātou. Nā tētahi mohoao nanakia ia i kai; ā, ka kite tātou i te tukunga iho o āna moe.”<verse eid="GEN 37:20" /></para>
  <para style="p">
    <verse number="21" style="v" sid="GEN 37:21" />Nā, i rongo a Reupena, ā, ka whakaorangia ia e ia i roto i ō rātou ringa; ka mea ia, “Kaua ia e patua e tātou.” <verse eid="GEN 37:21" /><verse number="22" style="v" sid="GEN 37:22" />Ka mea anō a Reupena ki a rātou, “Kaua e whakahekea he toto; makā atu ia ki roto ki tēnei poka i te koraha nei, kaua hoki tētahi ringa e pā ki a ia.” He mea hoki kia whakaora ai ia i a ia i roto i ō rātou ringa, kia whakahoki ai ia i a ia ki tōna pāpā.<verse eid="GEN 37:22" /></para>
  <para style="p">
    <verse number="23" style="v" sid="GEN 37:23" />Ā, i te taenga o Hōhepa ki ōna tuākana, ka huia e rātou te koti o Hōhepa, te koti purepure e mau ana i a ia; <verse eid="GEN 37:23" /><verse number="24" style="v" sid="GEN 37:24" />ā, mauria ana ia, makā ana e rātou ki te poka. He tuwhera kau anō te poka, kāhore he wai o roto.<verse eid="GEN 37:24" /></para>
  <para style="p">
    <verse number="25" style="v" sid="GEN 37:25" />Nā, ka noho rātou ki te kai taro, ā, ka anga ake ō rātou kanohi, nā, ko tētahi tira Ihimaeri e haere mai ana i Kireara me ā rātou kāmera, he waha i ngā mea kakara, i te pama, i te maira, e haere ana ki te kawe ki raro, ki Īhipa.<verse eid="GEN 37:25" /></para>
  <para style="p">
    <verse number="26" style="v" sid="GEN 37:26" />Nā, ka mea a Hūrā ki ōna tuākana rātou ko ōna tēina, “He aha te pai o tā tātou patu i tō tātou teina, o te huna hoki i ōna toto? <verse eid="GEN 37:26" /><verse number="27" style="v" sid="GEN 37:27" />Tātou ka haere, ka hoko i a ia ki ngā Ihimaeri, ā, kaua ō tātou ringa e pā ki a ia; ko tō tātou teina nei hoki ia, ko tō tātou kikokiko.” Ā, i whakaae ōna tuākana rātou ko ōna tēina.<verse eid="GEN 37:27" /></para>
  <para style="p">
    <verse number="28" style="v" sid="GEN 37:28" />Nā, ka haere mai ngā Miriani, he hunga hokohoko; ka hūtia ake e rātou a Hōhepa i roto i te poka, ā, ka hokona atu a Hōhepa e rātou ki ngā Ihimaeri, ki ngā hiriwa e rua tekau; ā, ka kawea a Hōhepa e rātou ki Īhipa.<verse eid="GEN 37:28" /></para>
  <para style="p">
    <verse number="29" style="v" sid="GEN 37:29" />Ā, ka hoki mai a Reupena ki te poka; nā, kāhore a Hōhepa i roto i te poka; ā, ka haea e ia ōna kākahu. <verse eid="GEN 37:29" /><verse number="30" style="v" sid="GEN 37:30" />Nā, ka hoki ia ki ōna tēina, ka mea, “Kāhore nei te tamaiti; ā, ko ahau, me haere ahau ki hea?”<verse eid="GEN 37:30" /></para>
  <para style="p">
    <verse number="31" style="v" sid="GEN 37:31" />Nā, ka tango rātou i te koti o Hōhepa, ā, ka patua he koati toa, ka tukua hoki te koti ki te toto. <verse eid="GEN 37:31" /><verse number="32" style="v" sid="GEN 37:32" />Nā, ka hoatu te koti purepure kia kawea ki tō rātou pāpā; ka mea rātou, “I kitea tēnei e mātou; tēnā, tirohia ko te koti rānei o tāu tama, ehara rānei?”<verse eid="GEN 37:32" /></para>
  <para style="p">
    <verse number="33" style="v" sid="GEN 37:33" />Ā, ka mōhiotia e ia, ā, ka mea ia, “Ko te koti tēnei o tāku tama; kua kainga ia e te kīrehe nanakia; kua tino haea rawatia a Hōhepa.”<verse eid="GEN 37:33" /></para>
  <para style="p">
    <verse number="34" style="v" sid="GEN 37:34" />Nā, ka haea e Hākopa ōna kākahu, ka kākahuria e ia tōna hope ki te kākahu taratara, ā, he maha ngā rā i uhungatia ai e ia tāna tama. <verse eid="GEN 37:34" /><verse number="35" style="v" sid="GEN 37:35" />Ka whakatika hoki āna tama katoa me āna tamāhine katoa ki te whakamārie i a ia; ā, kīhai ia i pai kia whakamārietia; ka mea ia, “Engari ka heke tangi atu ahau ki tāku tama ki te pō.” Nā, ka uhungatia ia e tōna pāpā.<verse eid="GEN 37:35" /></para>
  <para style="p">
    <verse number="36" style="v" sid="GEN 37:36" />Nā, ka hokona atu ia e ngā Miriani ki Īhipa ki a Potiwhara, ki tētahi o ngā tāngata nui a Parao, ki te rangatira o ngā kaitiaki.<verse eid="GEN 37:36" /></para>
  <chapter eid="GEN 37" />
  <chapter number="38" style="c" sid="GEN 38" />
  <para style="s">Ko Hūrā rāua ko Tāmara</para>
  <para style="p">
    <verse number="1" style="v" sid="GEN 38:1" />I taua wā ka maunu atu a Hūrā i roto i ōna tuākana, ā, peka ana ki tētahi Aturami, ko Hira tōna ingoa. <verse eid="GEN 38:1" /><verse number="2" style="v" sid="GEN 38:2" />Ā, kitea ana e Hūrā i reira te tamāhine a tētahi Kanaani, ko Huaha tōna ingoa. Nā, ka tango ia i a ia, ā, haere ana ki roto, ki a ia. <verse eid="GEN 38:2" /><verse number="3" style="v" sid="GEN 38:3" />Nā, ka hapū ia, ā, ka whānau he tama; ā, huaina iho tōna ingoa ko Ere. <verse eid="GEN 38:3" /><verse number="4" style="v" sid="GEN 38:4" />Nā, ka hapū anō ia, ā, ka whānau he tama; ā, huaina iho tōna ingoa ko Onana. <verse eid="GEN 38:4" /><verse number="5" style="v" sid="GEN 38:5" />Ā, ka hapū anō ia, ā, ka whānau he tama; ā, huaina iho tōna ingoa ko Heraha; i Ketipi hoki te tāne i tōna whānautanga.<verse eid="GEN 38:5" /></para>
  <para style="p">
    <verse number="6" style="v" sid="GEN 38:6" />Nā, ka tangohia e Hūrā he wahine mā Ere, mā tāna mātāmua, ko tōna ingoa ko Tāmara. <verse eid="GEN 38:6" /><verse number="7" style="v" sid="GEN 38:7" />He tangata kino a Ere mātāmua a Hūrā ki tā Ihowā titiro; ā, whakamatea ana ia e Ihowā.<verse eid="GEN 38:7" /></para>
  <para style="p">
    <verse number="8" style="v" sid="GEN 38:8" />Nā, ka mea a Hūrā ki a Onana, “Haere ki roto, ki te wahine a tōu tuakana, hei whakakapi mō te whāwhārua, kia whai uri ai tōu tuakana.” <verse eid="GEN 38:8" /><verse number="9" style="v" sid="GEN 38:9" />I mōhio anō a Onana e kore e waiho te uri mōna; ā, i tōna haerenga ki te wahine a tōna tuakana, nā, ka tukua e ia kia heke atu ki te whenua, kei hoatu e ia he uri ki tōna tuakana. <verse eid="GEN 38:9" /><verse number="10" style="v" sid="GEN 38:10" />He kino hoki tāna mahi ki tā Ihowā titiro; nā, ka whakamatea hoki ia.<verse eid="GEN 38:10" /></para>
  <para style="p">
    <verse number="11" style="v" sid="GEN 38:11" />Kātahi ka mea a Hūrā ki a Tāmara, ki tāna hunaonga, “Me noho pouaru koe ki te whare o tōu pāpā, kia kaumātua rā anō a Heraha, tāku tama.” I mea hoki ia, “Kei mate anō hoki tēnei, kei pērā me ōna tuākana.” Nā, ka haere a Tāmara, ā, noho ana i te whare o tōna pāpā.<verse eid="GEN 38:11" /></para>
  <para style="p">
    <verse number="12" style="v" sid="GEN 38:12" />Ā, ka maha ngā rā, ka mate te tamāhine a Huaha, te wahine a Hūrā; ā, ka mārie a Hūrā, ā, ka haere rāua ko tōna hoa ko Hira Aturami ki runga ki Timinata, ki āna kaikutikuti hipi.<verse eid="GEN 38:12" /></para>
  <para style="p">
    <verse number="13" style="v" sid="GEN 38:13" />Ā, ka kōrerotia ki a Tāmara, ka meatia, “Ko tōu hungawai tēnei te haere ake nei ki Timinata, ki te kutikuti i āna hipi.” <verse eid="GEN 38:13" /><verse number="14" style="v" sid="GEN 38:14" />Nā, ka whakarērea atu e ia ōna kākahu pouaru, ka hīpoki i a ia ki tōna ārai, roropi tonu ki a ia, ā, ka noho i te tomokanga ki Enaima, i te huarahi ki Timinata. I kite hoki ia kua kaumātua a Heraha, ā, kāhore anō ia i hoatu hei wahine māna.<verse eid="GEN 38:14" /></para>
  <para style="p">
    <verse number="15" style="v" sid="GEN 38:15" />Nā, ka kite a Hūrā i a ia, hua noa ia he wahine kairau; nō te mea i hīpokina tōna mata. <verse eid="GEN 38:15" /><verse number="16" style="v" sid="GEN 38:16" />Nā, ka peka ia ki te ara ki a ia, ka mea, “Tukua atu ahau, nē? Kia haere atu ki a koe.” Kīhai hoki ia i mōhio ko tāna hunaonga ia.</para>
  <para style="p" vid="GEN 38:16">Ā, ka mea ia, “He aha tāu e hōmai ai ki ahau, ki te haere mai koe ki ahau?”<verse eid="GEN 38:16" /></para>
  <para style="p">
    <verse number="17" style="v" sid="GEN 38:17" />Ā, ka mea ia, “Ka tukua atu e ahau tētahi kūao koati o te kāhui.”</para>
  <para style="p" vid="GEN 38:17">Ā, ka mea ia, “Ka hōmai rānei e koe tētahi taunaha ki ahau, kia tukua mai rā anō taua mea e koe?”<verse eid="GEN 38:17" /></para>
  <para style="p">
    <verse number="18" style="v" sid="GEN 38:18" />Ā, ka mea ia, “He aha te taunaha e hoatu e ahau ki a koe?”</para>
  <para style="p" vid="GEN 38:18">Ka mea ia, “Ko tōu hīri, me āu tau, me tāu tokotoko i tōu ringa.” Nā, ka hoatu e ia ki a ia, ā, ka haere atu ia ki a ia, ā, ka hapū ia i a ia. <verse eid="GEN 38:18" /><verse number="19" style="v" sid="GEN 38:19" />Nā, ka whakatika ia, ā, haere ana, whakarērea ana e ia tōna ārai, ā, kākahuria iho ōna kākahu pouaru.<verse eid="GEN 38:19" /></para>
  <para style="p">
    <verse number="20" style="v" sid="GEN 38:20" />Nā, ka hoatu te kūao koati e Hūrā kia kawea e tōna hoa e te Aturami, ki te tiki i te taunaha i te ringa o te wahine; ā, kīhai ia i kitea. <verse eid="GEN 38:20" /><verse number="21" style="v" sid="GEN 38:21" />Ā, ka ui ia ki ngā tāngata o taua wāhi, ka mea, “Kei hea te wahine kairau i Enaima, nei i te taha o te ara?”</para>
  <para style="p" vid="GEN 38:21">Ā, ka mea rātou, “Kāhore he wahine kairau i konei.”<verse eid="GEN 38:21" /></para>
  <para style="p">
    <verse number="22" style="v" sid="GEN 38:22" />Nā, ka hoki ia ki a Hūrā, ka mea, “Kāhore ia i kitea e ahau; e mea ana hoki ngā tāngata o tērā wāhi, kāhore he wahine kairau i reira.”<verse eid="GEN 38:22" /></para>
  <para style="p">
    <verse number="23" style="v" sid="GEN 38:23" />Nā, ka mea a Hūrā, “Tukua kia tangohia e ia, kei tāwaia tāua. Titiro hoki, kua tukua atu nei e ahau te kūao nei, ā, kīhai ia i kitea e koe.”<verse eid="GEN 38:23" /></para>
  <para style="p">
    <verse number="24" style="v" sid="GEN 38:24" />Ā, ka toru ngā marama, nā, ka kōrerotia ki a Hūrā, ka meatia, “Kua kairau a Tāmara, tāu hunaonga; kua hapū anō hoki ia i ōna kairautanga.”</para>
  <para style="p" vid="GEN 38:24">Ā, ka mea a Hūrā, “Kawea ki waho, kia tahuna.”<verse eid="GEN 38:24" /></para>
  <para style="p">
    <verse number="25" style="v" sid="GEN 38:25" />Ā, ka kawea ia ki waho, ka tono tangata ia ki tōna hungawai, ka mea, “Nā te tangata nāna ēnei mea tōku hapū.” I mea anō ia, “Tēnā, tirohia, nā wai ēnei, te hīri nei, me ngā tau, me te tokotoko.”<verse eid="GEN 38:25" /></para>
  <para style="p">
    <verse number="26" style="v" sid="GEN 38:26" />Nā, ka mōhiotia e Hūrā, ā, ka mea ia, “Nui atu tōna tika i tōku; kīhai hoki ia i hoatu e ahau ki a Heraha, ki tāku tama.” Ā, kīhai ia i mōhio ki a ia i muri iho.<verse eid="GEN 38:26" /></para>
  <para style="p">
    <verse number="27" style="v" sid="GEN 38:27" />Ā, ka taka ki te wā e whānau ai ia, nā, he māhanga kei roto i tōna kōpū. <verse eid="GEN 38:27" /><verse number="28" style="v" sid="GEN 38:28" />Ā, i tōna whānautanga, nā, ka torona te ringa o tētahi; nā, ka mau te kaiwhakawhānau ki te miro whero, ā, herea ana ki tōna ringa, ka mea, “Ko tēnei i puta mai i mua.” <verse eid="GEN 38:28" /><verse number="29" style="v" sid="GEN 38:29" />Ā, i tāna whakahokinga atu i tōna ringa, nā, ka puta mai tōna tuakana; ā, ka mea ia, “Ka tae tōu pakaru mai! Nāu te pakaru mai.” Koia i huaina ai tōna ingoa ko Parete. <verse eid="GEN 38:29" /><verse number="30" style="v" sid="GEN 38:30" />Ā muri iho ka puta tōna teina, i herea nei tōna ringa ki te miro whero, ā, ka huaina tōna ingoa ko Tera.<verse eid="GEN 38:30" /></para>
  <chapter eid="GEN 38" />
  <chapter number="39" style="c" sid="GEN 39" />
  <para style="s">Ko Hōhepa rāua ko te Wahine a Potiwhara</para>
  <para style="p">
    <verse number="1" style="v" sid="GEN 39:1" />Ā, i kawea iho a Hōhepa ki Īhipa; nā, ka hokona ia e Potiwhara, he tangata nui nā Parao, he rangatira nō ngā kaitiaki, he Īhipiana, i roto i ngā ringa o ngā Ihimaeri, nāna nei ia i kawe ki reira.<verse eid="GEN 39:1" /></para>
  <para style="p">
    <verse number="2" style="v" sid="GEN 39:2" />Nā, i a Hōhepa a Ihowā, ā, he tangata whai rawa ia; i noho anō ia i roto i te whare o tōna ariki, o te Īhipiana, <verse eid="GEN 39:2" /><verse number="3" style="v" sid="GEN 39:3" />ā, i kite tōna ariki kei a ia a Ihowā, pono tonu hoki i a Ihowā ngā mahi katoa a tōna ringa. <verse eid="GEN 39:3" /><verse number="4" style="v" sid="GEN 39:4" />Nā, ka manakohia a Hōhepa e ia, ka mahi ia ki a ia; ā, ka waiho ia hei kaitirotiro mō tōna whare, ā, ka hōmai, e ia āna mea katoa ki tōna ringa. <verse eid="GEN 39:4" /><verse number="5" style="v" sid="GEN 39:5" />Ā, i a ia ka waiho nei hei kaitirotiro mō tōna whare, mō āna mea katoa, nā, ka manaakitia e Ihowā te whare o te Īhipiana he whakaaro ki a Hōhepa i runga anō i āna mea katoa te manaaki a Ihowā, i te whare, i te māra. <verse eid="GEN 39:5" /><verse number="6" style="v" sid="GEN 39:6" />I waiho hoki e ia i te ringa o Hōhepa āna mea katoa; kīhai hoki i mōhiotia e ia tētahi o āna mea, heoi anō ko te taro i kai ai ia.</para>
  <para style="p" vid="GEN 39:6">Ā, he tangata ātaahua a Hōhepa, he pai hoki ia ki te titiro atu. <verse eid="GEN 39:6" /><verse number="7" style="v" sid="GEN 39:7" />Ā, i muri i ēnei mea, ka anga ngā kanohi o te wahine a tōna ariki ki a Hōhepa; ā, ka mea ia, “Takoto tāua.”<verse eid="GEN 39:7" /></para>
  <para style="p">
    <verse number="8" style="v" sid="GEN 39:8" />Ā, ka whakakāhore ia, ka mea hoki ki te wahine a tōna ariki, “Nā, e kore tōku ariki e mōhio ko te aha kei ahau i roto i te whare, kua hōmai nei hoki e ia āna mea katoa ki tōku ringa; <verse eid="GEN 39:8" /><verse number="9" style="v" sid="GEN 39:9" />kāhore tētahi i roto i tēnei whare e nui ake i ahau; kāhore anō hoki i kaiponuhia e ia tētahi mea ki ahau, ko koe anake, nō te mea ko tāna wahine koe. Nā, me pēhea e mahi ai ahau i tēnei kino nui, e hara ai ki te Atua?” <verse eid="GEN 39:9" /><verse number="10" style="v" sid="GEN 39:10" />Heoi, kōrero noa ia ki a Hōhepa i tēnei rā, i tēnei rā, ā, kīhai ia i rongo ki a ia, kia takoto tahi rāua, kia noho tahi rāua.<verse eid="GEN 39:10" /></para>
  <para style="p">
    <verse number="11" style="v" sid="GEN 39:11" />Nā, i taua wā ka haere a Hōhepa ki te whare ki te mahi i tāna mahi; ā, kāhore tētahi o ngā tāngata o te whare i reira i roto i te whare. <verse eid="GEN 39:11" /><verse number="12" style="v" sid="GEN 39:12" />Nā, ka hopukia ia e ia, arā tōna kākahu, ka mea, “Takoto tāua.” Nā, ka whakarērea e ia tōna kākahu ki tōna ringa, ā, rere ana, puta ana ki waho.<verse eid="GEN 39:12" /></para>
  <para style="p">
    <verse number="13" style="v" sid="GEN 39:13" />Ā, nō tōna kitenga kua whakarērea e ia tōna kākahu i roto i tōna ringa, ā, kua rere ki waho, <verse eid="GEN 39:13" /><verse number="14" style="v" sid="GEN 39:14" />nā, ka karanga ia ki ngā tāngata o tōna whare, ka kōrero ki a rātou, ka mea, “Titiro, kua kawea mai e ia tētahi Hiperu hei hangarau i a tātou! I haere mai ia ki ahau kia takoto māua, ā, he rahi tōku reo ki te hāmama. <verse eid="GEN 39:14" /><verse number="15" style="v" sid="GEN 39:15" />Ā, ka rongo ia he rahi tōku reo ki te hāmama, nā, ka whakarērea e ia tōna kākahu ki ahau, ā, rere ana, puta ana ki waho.”<verse eid="GEN 39:15" /></para>
  <para style="p">
    <verse number="16" style="v" sid="GEN 39:16" />Nā, ka waiho e ia tōna kākahu ki tōna taha, kia hoki mai rā anō tōna ariki ki tōna whare. <verse eid="GEN 39:16" /><verse number="17" style="v" sid="GEN 39:17" />Ā, ka kōrero ia ki a ia, ko aua kupu anō, ka mea, “I haere mai ki ahau taua pononga Hiperu, i kawea mai nei e koe ki a mātou, ki te hangarau i ahau. <verse eid="GEN 39:17" /><verse number="18" style="v" sid="GEN 39:18" />Ā, ka rahi tōku reo ki te hāmama, nā, ka whakarērea e ia tōna kākahu ki ahau, ā, rere ana ki waho.”<verse eid="GEN 39:18" /></para>
  <para style="p">
    <verse number="19" style="v" sid="GEN 39:19" />Ā, ka rongo tōna ariki i ngā kupu a tāna wahine i kōrero ai ia ki a ia, i mea ai, “Ko ngā mea ēnei i mea ai tāu pononga ki ahau.” Nā, ka mura tōna riri. <verse eid="GEN 39:19" /><verse number="20" style="v" sid="GEN 39:20" />Ā, ka mau te ariki o Hōhepa ki a ia, ā, makā ana ia ki te whare herehere, ki te wāhi i herea ai ngā herehere a te kīngi, ā, noho ana ia i reira, i te whare herehere.<verse eid="GEN 39:20" /></para>
  <para style="p">
    <verse number="21" style="v" sid="GEN 39:21" />Otiia, i a Hōhepa a Ihowā, ka puta anō tōna aroha ki a ia, ā, ka hoatu ki a ia kia manakohia ia e te rangatira o te whare herehere. <verse eid="GEN 39:21" /><verse number="22" style="v" sid="GEN 39:22" />Ā, i tukua e te rangatira o te whare herehere ki te ringaringa o Hōhepa ngā herehere katoa i roto i te whare herehere; ko ia anō te kaimahi o ngā mea katoa i meatia e rātou i reira. <verse eid="GEN 39:22" /><verse number="23" style="v" sid="GEN 39:23" />Kīhai te rangatira o te whare herehere i titiro ki tētahi o ngā mea i tōna ringa; nō te mea i a ia a Ihowā, i mea anō a Ihowā kia pono tāna i mea ai.<verse eid="GEN 39:23" /></para>
  <chapter eid="GEN 39" />
  <chapter number="40" style="c" sid="GEN 40" />
  <para style="s">Ngā Moemoeā a ngā Mauhere Tokorua</para>
  <para style="p">
    <verse number="1" style="v" sid="GEN 40:1" />Nā, i muri i ēnei mea ka hara te kaiwhakainu a te kīngi o Īhipa, rāua ko tāna kaihanga taro, ki tō rāua ariki, ki te kīngi o Īhipa. <verse eid="GEN 40:1" /><verse number="2" style="v" sid="GEN 40:2" />Ā, ka riri a Parao ki āna kaitohutohu tokorua, ki te tino kaiwhakainu rāua ko te tino kaihanga taro. <verse eid="GEN 40:2" /><verse number="3" style="v" sid="GEN 40:3" />Nā, ka hōmai rāua e ia kia puritia ki te whare o te rangatira o ngā kaitiaki, ki te whare herehere, ki te wāhi i herea ai a Hōhepa. <verse eid="GEN 40:3" /><verse number="4" style="v" sid="GEN 40:4" />Ā, ka meinga a Hōhepa e te rangatira o ngā kaitiaki hei kaititiro mō rāua, ā, ka mahi ia ki a rāua; ā, ka puritia rāua i ētahi rā.<verse eid="GEN 40:4" /></para>
  <para style="p">
    <verse number="5" style="v" sid="GEN 40:5" />Nā, ka moe rāua i ā rāua moe, kotahi anō te pō i moemoeā ai rāua, tētahi, tētahi, me te tikanga anō o tāna moe, te kaiwhakainu rāua ko te kaihanga taro a te kīngi o Īhipa, i herea nei rāua i roto i te whare herehere.<verse eid="GEN 40:5" /></para>
  <para style="p">
    <verse number="6" style="v" sid="GEN 40:6" />Ā, i te taenga o Hōhepa ki a rāua i te ata, ka titiro ia ki a rāua, nā, e pōuri ana rāua. <verse eid="GEN 40:6" /><verse number="7" style="v" sid="GEN 40:7" />Nā, ka ui ia ki aua kaitohutohu a Parao, i puritia tahitia nei me ia i te whare o tōna ariki, ka mea, “He aha i whakapoururu ai ō kōrua kanohi ināianei?”<verse eid="GEN 40:7" /></para>
  <para style="p">
    <verse number="8" style="v" sid="GEN 40:8" />Ā, ka mea rāua ki a ia, “I moe māua i tētahi moe, ā, kāhore he kaiwhakaatu i tōna tikanga.”</para>
  <para style="p" vid="GEN 40:8">Nā, ka mea a Hōhepa ki a rāua, “Ehara ianei te Atua i te kaiwhakaatu? Tēnā, kōrerotia mai ki ahau.”<verse eid="GEN 40:8" /></para>
  <para style="p">
    <verse number="9" style="v" sid="GEN 40:9" />Nā, ka kōrerotia e te tino kaiwhakainu tāna moe ki a Hōhepa, ā, ka mea ki a ia, “Moe iho ahau, nā, ko tētahi wāina i tōku aroaro; <verse eid="GEN 40:9" /><verse number="10" style="v" sid="GEN 40:10" />nā, e toru ngā peka o te wāina. Ā, e āhua pihi ana, ā, ka kohera ōna puāwai; ā, e hua ana ngā tautau, maoa tonu ngā karepe. <verse eid="GEN 40:10" /><verse number="11" style="v" sid="GEN 40:11" />Nā, ko te kapu a Parao i tōku ringa; ā, ka mau ahau ki ngā karepe, ā, tauia ana e ahau ki te kapu a Parao, ā, hoatu ana e ahau te kapu ki te ringa o Parao.”<verse eid="GEN 40:11" /></para>
  <para style="p">
    <verse number="12" style="v" sid="GEN 40:12" />Nā, ko te meatanga a Hōhepa ki a ia, “Ko tōna tikanga tēnei: Ko aua peka e toru, e toru ngā rā. <verse eid="GEN 40:12" /><verse number="13" style="v" sid="GEN 40:13" />Kia toru ake rā ka whakaara ake ai a Parao i tōu mātenga, ka whakahoki anō i a koe ki tāu mahi, ā, ka hoatu anō e koe te kapu a Parao ki tōna ringa, ka pērā hoki me mua, i te mea ko koe tāna kairiringi wāina. <verse eid="GEN 40:13" /><verse number="14" style="v" sid="GEN 40:14" />Otirā, kia mahara ki ahau ina pono te pai ki a koe, kia puta anō tōu aroha ki ahau, kōrerotia hoki ahau ki a Parao, kia puta atu ai ahau i tēnei whare. <verse eid="GEN 40:14" /><verse number="15" style="v" sid="GEN 40:15" />I tāhaetia pūtia mai hoki ahau i te whenua o ngā Hiperu; ā, kāhore āku mahi i konei i makā ai ahau e rātou ki tēnei whare herehere.”<verse eid="GEN 40:15" /></para>
  <para style="p">
    <verse number="16" style="v" sid="GEN 40:16" />Ā, ka kite te tino kaihanga taro he pai te tikanga, ka mea ia ki a Hōhepa, “Moe iho hoki ahau, nā, e toru ngā kete taro mā i runga i tōku upoko; <verse eid="GEN 40:16" /><verse number="17" style="v" sid="GEN 40:17" />ā, i tō runga kete ko ngā tū āhua kai katoa mā Parao; nā, ko ngā manu e kai ana i aua mea i roto i te kete i runga i tōku upoko.”<verse eid="GEN 40:17" /></para>
  <para style="p">
    <verse number="18" style="v" sid="GEN 40:18" />Nā, ka whakahoki a Hōhepa, ka mea, “Ko tōna tikanga tēnei: Ko aua kete e toru, e toru ngā rā <verse eid="GEN 40:18" /><verse number="19" style="v" sid="GEN 40:19" />kia toru ake ngā rā, ka tangohia ake e Parao tōu upoko i runga i a koe, ā, ka whakairihia koe ki runga ki te rākau; ā, ka kainga e ngā manu ōu kikokiko e piri nā ki a koe.”<verse eid="GEN 40:19" /></para>
  <para style="p">
    <verse number="20" style="v" sid="GEN 40:20" />Ā, i te toru o ngā rā, i te rā whānau o Parao, nā, ka tukua e ia he hākari mā āna tāngata katoa; ā, whakaarahia ake ana e ia te mātenga o te tino kaiwhakainu, me te mātenga o te tino kaihanga taro, i waenganui i āna pononga. <verse eid="GEN 40:20" /><verse number="21" style="v" sid="GEN 40:21" />Ā, whakahokia ana e ia te tino kaiwhakainu ki tāna mahi whakainu, hei hoatu i te kapu ki te ringa o Parao; <verse eid="GEN 40:21" /><verse number="22" style="v" sid="GEN 40:22" />ko te tino kaihanga taro ia i whakairihia ake e ia, i pērātia me tā Hōhepa i whakaatu ai ki a rāua.<verse eid="GEN 40:22" /></para>
  <para style="p">
    <verse number="23" style="v" sid="GEN 40:23" />Otiia, kīhai te tino kaiwhakainu i mahara ki a Hōhepa; i wareware hoki ki a ia.<verse eid="GEN 40:23" /></para>
  <chapter eid="GEN 40" />
  <chapter number="41" style="c" sid="GEN 41" />
  <para style="s">Ka Whakaaturia e Hōhepa te Moemoeā a te Kīngi</para>
  <para style="p">
    <verse number="1" style="v" sid="GEN 41:1" />Ā, ka taka ngā tau e rua, ka moe a Parao; nā, i te taha ia o te awa e tū ana. <verse eid="GEN 41:1" /><verse number="2" style="v" sid="GEN 41:2" />Nā, ko te putanga ake o ngā kau e whitu i roto i te awa, he āhua pai, e whai kiko ana; ā, ka kai rātou i roto i ngā wīwī. <verse eid="GEN 41:2" /><verse number="3" style="v" sid="GEN 41:3" />Nā, ko te putanga ake anō o ētahi kau e whitu i muri i a rātou i roto i te awa, he āhua kino, he kikokore; ā, tū ana rātou i te taha o ērā kau i te pareparenga o te awa. <verse eid="GEN 41:3" /><verse number="4" style="v" sid="GEN 41:4" />Nā, ka kainga e ngā kau āhua kino, kikokore, ngā kau āhua pai e whitu, ngā mea mōmona. Ā, ka ara ake a Parao.<verse eid="GEN 41:4" /></para>
  <para style="p">
    <verse number="5" style="v" sid="GEN 41:5" />Ā, ka parangia anō ia, nā, ko te rua o āna moe. Nā, ko te putanga ake o ngā puku wīti e whitu, kotahi anō hoki te kakau, he mea whai kiko, he pai. <verse eid="GEN 41:5" /><verse number="6" style="v" sid="GEN 41:6" />Nā, ko ngā puku e whitu e tupu ake ana i muri i ērā, he mea kikokore, he mea ngingio i te marangai. <verse eid="GEN 41:6" /><verse number="7" style="v" sid="GEN 41:7" />Ā, horomia ake ngā puku whai kiko e whitu, ngā mea whai kai, e ngā puku kikokore e whitu. Ko te aranga ake o Parao; nā, he moe!<verse eid="GEN 41:7" /></para>
  <para style="p">
    <verse number="8" style="v" sid="GEN 41:8" />Ā, i te ata; nā, ka pororaru tōna wairua; ā, ka tono tāngata ia ki te karanga i ngā tohunga māori katoa o Īhipa, me ngā mea mōhio katoa o reira. Ā, kōrerotia atu ana tāna moe e Parao ki a rātou, otiia, kīhai i taea e tētahi te whakaatu i te tikanga o aua moe ki a Parao.<verse eid="GEN 41:8" /></para>
  <para style="p">
    <verse number="9" style="v" sid="GEN 41:9" />Nā, ka kōrero te tino kaiwhakainu ki a Parao, ka mea, “Kātahi ahau ka mahara ki ōku hē. <verse eid="GEN 41:9" /><verse number="10" style="v" sid="GEN 41:10" />I riri mai a Parao ki āna pononga, ā, i tuku i ahau kia puritia ki roto ki te whare o te rangatira o ngā kaitiaki, ahau me te tino kaihanga taro. <verse eid="GEN 41:10" /><verse number="11" style="v" sid="GEN 41:11" />Ā, ka moe māua i tētahi moe i te pō kotahi, ahau, a ia hoki; i moe māua ahau, a ia, me te tikanga anō o ā māua moe. <verse eid="GEN 41:11" /><verse number="12" style="v" sid="GEN 41:12" />Nā, i reira i a māua tētahi taitama Hiperu, he pononga nā te rangatira o ngā kaitiaki; ā, ka kōrerotia e māua ki a ia, ā, whakaaturia mai ana e ia te tikanga o ā māua moe ki a māua; rite tonu tāna whakaaturanga ki tā tērā moe, ki tāku. <verse eid="GEN 41:12" /><verse number="13" style="v" sid="GEN 41:13" />Ā, tika tonu tāna i whakaatu ai ki a māua; ko ahau i whakahokia e ia ki tāku mahi, ko tērā i tāronatia.”<verse eid="GEN 41:13" /></para>
  <para style="p">
    <verse number="14" style="v" sid="GEN 41:14" />Nā, ka tono tangata a Parao, hei karanga i a Hōhepa, ā, ka hohoro rātou te mau mai i a ia i roto i te whare herehere. Nā, ka heu ia i a ia, ka tango i ētahi kākahu kē mōna, ā, haere ana ki a Parao.<verse eid="GEN 41:14" /></para>
  <para style="p">
    <verse number="15" style="v" sid="GEN 41:15" />Ā, ka mea a Parao ki a Hōhepa, “I moe ahau i tētahi moe, ā, kāhore he tangata hei whakaatu i tōna tikanga. Nā, kua tae mai tōu rongo ki ahau, e kōrerotia ana ki te rongo koe i te moe ka taea e koe te whakaatu tōna tikanga.”<verse eid="GEN 41:15" /></para>
  <para style="p">
    <verse number="16" style="v" sid="GEN 41:16" />Nā, ka whakahoki a Hōhepa ki a Parao, ka mea, “Ehara i ahau; mā te Atua e whakahoki te kupu pai ki a Parao.”<verse eid="GEN 41:16" /></para>
  <para style="p">
    <verse number="17" style="v" sid="GEN 41:17" />Nā, ka mea a Parao ki a Hōhepa, “I ahau e moe ana, nā, e tū ana ahau i te pareparenga o te awa; <verse eid="GEN 41:17" /><verse number="18" style="v" sid="GEN 41:18" />nā, ka puta ake i te awa ngā kau e whitu, he mea whai kiko, he āhua pai; ā, ka kai rātou i roto i ngā wīwī. <verse eid="GEN 41:18" /><verse number="19" style="v" sid="GEN 41:19" />Nā, ko te putanga ake o ētahi atu kau e whitu i muri i ērā, he hīroki, he āhua kino noa iho, he kikokore, kāhore ahau i kite i tō rātou rite te kino i te whenua katoa o Īhipa. <verse eid="GEN 41:19" /><verse number="20" style="v" sid="GEN 41:20" />Nā, ka kainga ngā kau e whitu ō mua, ngā mea mōmona, e ngā kau hīroki, e ngā mea kino; <verse eid="GEN 41:20" /><verse number="21" style="v" sid="GEN 41:21" />ā, i tō rātou toremitanga ki roto i a rātou, e kore e mōhiotia kua toremi rātou ki roto i a rātou; he mau tonu hoki tō rātou āhua kino, he pērā me tō te tīmatanga. Nā, ka ara ahau.<verse eid="GEN 41:21" /></para>
  <para style="p">
    <verse number="22" style="v" sid="GEN 41:22" />“Nā, i kite anō ahau i ahau e moe ana, ko ngā puku wīti e whitu e tupu ake ana i te kakau kotahi, he mea whai kai, he mea pai. <verse eid="GEN 41:22" /><verse number="23" style="v" sid="GEN 41:23" />Nā, ko ngā puku e whitu, he mea taramore, he mea kikokore, i ngingio nei i te marangai, e tupu ake ana i muri i aua puku; <verse eid="GEN 41:23" /><verse number="24" style="v" sid="GEN 41:24" />ā, horomia ake ngā puku papai e whitu e ngā puku kikokore. Nā, ka kōrerotia e ahau ki ngā tohunga māori; ā, kāhore tētahi hei whakaatu ki ahau.”<verse eid="GEN 41:24" /></para>
  <para style="p">
    <verse number="25" style="v" sid="GEN 41:25" />Nā, ko te meatanga a Hōhepa ki a Parao, “Ko te moe a Parao kotahi tonu; e whakaaturia ana e te Atua ki a Parao ngā mea e meatia ana e ia. <verse eid="GEN 41:25" /><verse number="26" style="v" sid="GEN 41:26" />Ko ngā kau pai e whitu, e whitu ngā tau; ko ngā puku pai anō e whitu, e whitu ngā tau; kotahi anō te moe. <verse eid="GEN 41:26" /><verse number="27" style="v" sid="GEN 41:27" />Ā, ko ngā kau hīroki e whitu, ko ngā mea kino i puta ake rā i muri i a rātou, e whitu ēnā ngā tau; ā, ko ngā puku wīti e whitu, ko ngā mea i ngingio i te marangai, e whitu ēnā ngā tau matekai.<verse eid="GEN 41:27" /></para>
  <para style="p">
    <verse number="28" style="v" sid="GEN 41:28" />“Ko te mea tēnā i kōrerotia e ahau ki a Parao; ko tā te Atua e mea ai e whakakitea ana e ia ki a Parao. <verse eid="GEN 41:28" /><verse number="29" style="v" sid="GEN 41:29" />Nanā, e whitu ngā tau e haere mai nei e nui ai te hua o te whenua katoa o Īhipa; <verse eid="GEN 41:29" /><verse number="30" style="v" sid="GEN 41:30" />ā, e whitu ngā tau matekai e ara ake i muri i ērā; ā, ka wareware katoa te hua i te whenua o Īhipa; ā, ka ngaro te whenua i te matekai. <verse eid="GEN 41:30" /><verse number="31" style="v" sid="GEN 41:31" />Ā, e kore taua hua e mōhiotia e te whenua, i taua matekai hoki ō muri; nō te mea he tino nanakia. <verse eid="GEN 41:31" /><verse number="32" style="v" sid="GEN 41:32" />Ā, i tuaruatia ai te moe a Parao, he mea pūmau nā te Atua, ka hohoro anō te meatia e te Atua.<verse eid="GEN 41:32" /></para>
  <para style="p">
    <verse number="33" style="v" sid="GEN 41:33" />“Nā, reira, me titiro e Parao tētahi tangata mōhio, whai whakaaro, kia tukua e ia ngā tikanga o te whenua o Īhipa ki a ia. <verse eid="GEN 41:33" /><verse number="34" style="v" sid="GEN 41:34" />Kia meatia tēnei e Parao, kia whakaritea hoki e ia ētahi kaitirotiro mō te whenua, ā, kia tangohia e ia te rima o ngā wāhi o te whenua o Īhipa i ngā tau hua e whitu. <verse eid="GEN 41:34" /><verse number="35" style="v" sid="GEN 41:35" />Kia kohia hoki ngā kai katoa o ēnei tau pai e haere ake nei, kia āmitia mai hoki he wīti ki raro i te ringa o Parao, kia tohungia anō hoki he kai i roto i ngā pā. <verse eid="GEN 41:35" /><verse number="36" style="v" sid="GEN 41:36" />Nā, ka pae taua kai mā te whenua mō ngā tau matekai e whitu e puta mai ana ki te whenua o Īhipa; e kore ai e ngaro te whenua i te matekai.”<verse eid="GEN 41:36" /></para>
  <para style="s">Ka Whakarangatira i Īhipa a Hōhepa</para>
  <para style="p">
    <verse number="37" style="v" sid="GEN 41:37" />Ā, he pai taua mea ki te titiro a Parao, ki te titiro hoki a āna tāngata katoa. <verse eid="GEN 41:37" /><verse number="38" style="v" sid="GEN 41:38" />Nā, ka mea a Parao ki āna tāngata, “E kitea rānei e tātou he pēnei, he tangata kei a ia nei te Wairua o te Atua?”<verse eid="GEN 41:38" /></para>
  <para style="p">
    <verse number="39" style="v" sid="GEN 41:39" />Ā, ka mea a Parao ki a Hōhepa, “Nā, kua whakakitea nei e te Atua ēnei mea katoa ki a koe, kāhore hoki he tangata hei rite mōu, te mōhio, te whai whakaaro. <verse eid="GEN 41:39" /><verse number="40" style="v" sid="GEN 41:40" />Ko koe hei rangatira mō tōku whare, ā, mā tāu kupu tōku iwi katoa e tohutohu; ko te torōna anake te mea e nui ake ai ahau i a koe.”<verse eid="GEN 41:40" /></para>
  <para style="p">
    <verse number="41" style="v" sid="GEN 41:41" />Ā, ka mea a Parao ki a Hōhepa, “Titiro, kua waiho nei koe e ahau hei rangatira mō te whenua katoa o Īhipa.” <verse eid="GEN 41:41" /><verse number="42" style="v" sid="GEN 41:42" />Nā, ka tangohia e Parao tōna mōwhiti i tōna ringa, ā, kuhua ana e ia ki te ringa o Hōhepa, i whakakākahuria hoki ia e ia ki ngā kākahu rīnena pai, ā, whakaheia ana he hei kōura ki tōna kakī. <verse eid="GEN 41:42" /><verse number="43" style="v" sid="GEN 41:43" />I whakaekea anō ia e ia ki runga ki te tuarua o ōna hāriata; ā, ka karangatia e rātou i mua i a ia, “Kia piko te turi!” Ka waiho ia e ia hei rangatira mō te whenua katoa o Īhipa.<verse eid="GEN 41:43" /></para>
  <para style="p">
    <verse number="44" style="v" sid="GEN 41:44" />I mea anō a Parao ki a Hōhepa, “Ko Parao ahau, ā, ki te kāhore koe, e kore e ara ake te ringa, te waewae rānei o tētahi i te whenua katoa o Īhipa.” <verse eid="GEN 41:44" /><verse number="45" style="v" sid="GEN 41:45" />Nā, ka huaina e Parao te ingoa o Hōhepa. Ko Tawhanatapaneaha; ā, i hōmai anō e ia hei wahine māna, a Ahenata, tamāhine a Potiwhera, tohunga o Ono. Nā, ka haere a Hōhepa ā puta noa i te whenua katoa o Īhipa.<verse eid="GEN 41:45" /></para>
  <para style="p">
    <verse number="46" style="v" sid="GEN 41:46" />E toru tekau ngā tau o Hōhepa i tōna tūranga i te aroaro o Parao, o te kīngi o Īhipa. Nā, ka puta atu a Hōhepa i te aroaro o Parao, ā, ka haere ā puta noa i te whenua katoa o Īhipa. <verse eid="GEN 41:46" /><verse number="47" style="v" sid="GEN 41:47" />Ā, i ngā tau hua e whitu, me te mea he aohanga nā te ringa te hua o te whenua. <verse eid="GEN 41:47" /><verse number="48" style="v" sid="GEN 41:48" />Nā, ka kohia e ia ngā kai katoa o ngā tau e whitu i puta ki te whenua o Īhipa, ā, rongoātia ana te kai ki ngā pā. Ko te kai o te māra i tētahi taha, i tētahi taha o te pā, i rongoātia e ia ki taua pā anō. <verse eid="GEN 41:48" /><verse number="49" style="v" sid="GEN 41:49" />Heoi, āmitia ana e Hōhepa he wīti, me te mea ko te onepū o te moana, he hira whakaharahara; ā, whakarērea noatia iho e ia te tatau; kāhore hoki i taea te tatau.<verse eid="GEN 41:49" /></para>
  <para style="p">
    <verse number="50" style="v" sid="GEN 41:50" />Nā, ka whānau ngā tama tokorua a Hōhepa, i te mea kāhore anō kia puta noa ngā tau matekai, i whānau hoki i a rāua ko Ahenata tamāhine a Potiwhera tohunga o Ono. <verse eid="GEN 41:50" /><verse number="51" style="v" sid="GEN 41:51" />Ā, i huaina e Hōhepa te ingoa o te mātāmua ko Mānahi, “Nō te mea,” e kī ana ia, “kua meinga ahau e te Atua kia wareware ki tāku mahi nui katoa, ki te whare katoa anō hoki o tōku pāpā.” <verse eid="GEN 41:51" /><verse number="52" style="v" sid="GEN 41:52" />Ā, i huaina e ia te ingoa o te tuarua ko Ēparaima, “Mōku hoki i meinga e te Atua kia hua ki te whenua o tōku tangihanga.”<verse eid="GEN 41:52" /></para>
  <para style="p">
    <verse number="53" style="v" sid="GEN 41:53" />Nā, ka taka ngā tau hua e whitu i puta mai rā ki te whenua o Īhipa, <verse eid="GEN 41:53" /><verse number="54" style="v" sid="GEN 41:54" />ā, ka tīmata ngā tau matekai e whitu te puta ake, ka pērā hoki me tā Hōhepa i kōrero ai. Ā, i ngā whenua katoa te matekai; ko te whenua katoa ia o Īhipa i whai taro. <verse eid="GEN 41:54" /><verse number="55" style="v" sid="GEN 41:55" />Nā, i te matenga o te whenua katoa o Īhipa i te kai, ka tangi te iwi ki a Parao ki te taro mā rātou; ā, ka mea a Parao ki ngā Īhipiana katoa, “Haere ki a Hōhepa; me mea e koutou tāna e mea ai ki a koutou.”<verse eid="GEN 41:55" /></para>
  <para style="p">
    <verse number="56" style="v" sid="GEN 41:56" />Nā, i runga i te mata katoa o te whenua te matekai; ā, ka wāhia e Hōhepa ngā toa katoa, ā, hokona ana e ia ki ngā Īhipiana; he nanakia hoki te matekai i te whenua o Īhipa. <verse eid="GEN 41:56" /><verse number="57" style="v" sid="GEN 41:57" />Ā, ka haere ngā whenua katoa ki Īhipa, ki a Hōhepa, ki te hoko wīti; nō te mea he nui rawa te matekai o ngā whenua katoa.<verse eid="GEN 41:57" /></para>
  <chapter eid="GEN 41" />
  <chapter number="42" style="c" sid="GEN 42" />
  <para style="s">Ka Haere ngā Tuākana o Hōhepa ki Īhipa hei Hoko Wīti</para>
  <para style="p">
    <verse number="1" style="v" sid="GEN 42:1" />Nā, ka kite a Hākopa he wīti kei Īhipa, ka mea a Hākopa ki āna tama, “He aha koutou i tirotiro ai ki a koutou anō?” <verse eid="GEN 42:1" /><verse number="2" style="v" sid="GEN 42:2" />I mea anō ia, “Nanā, kua rongo ahau he wīti kei Īhipa; haere iho ki reira, ki te hoko i tētahi mā tātou i reira; kia ora ai tātou, kei mate.” <verse eid="GEN 42:2" /><verse number="3" style="v" sid="GEN 42:3" />Nā, ka haere ngā tuākana kotahi tekau o Hōhepa ki raro, ki Īhipa, ki te hoko wīti. <verse eid="GEN 42:3" /><verse number="4" style="v" sid="GEN 42:4" />Ko Pineamine ia, teina o Hōhepa, kīhai i tonoa e Hākopa i roto i ōna tuākana; i mea hoki ia, “Kei pono tētahi aituā ki a ia.” <verse eid="GEN 42:4" /><verse number="5" style="v" sid="GEN 42:5" />Ā, ka haere ngā tama a Īharaira ki te hoko i roto i te hunga i haere; he matekai hoki tō te whenua o Kanaana.<verse eid="GEN 42:5" /></para>
  <para style="p">
    <verse number="6" style="v" sid="GEN 42:6" />Nā, ko Hōhepa te kāwana o te whenua, ko ia te kaihoko ki ngā tāngata katoa o te whenua. Nā, ka haere mai ngā tuākana o Hōhepa, ā, ka piko ō rātou kanohi ki te whenua i tōna aroaro. <verse eid="GEN 42:6" /><verse number="7" style="v" sid="GEN 42:7" />Ā, i te kitenga o Hōhepa i ōna tuākana, ka mōhio ia ki a rātou, otiia ka whakatangata kē ia ki a rātou, ka kōrero whakatuma ki a rātou; ka mea hoki ki a rātou, “I haere mai koutou i hea?”</para>
  <para style="p" vid="GEN 42:7">Ā, ka mea rātou, “I te whenua o Kanaana, ki te hoko kai.”<verse eid="GEN 42:7" /></para>
  <para style="p">
    <verse number="8" style="v" sid="GEN 42:8" />Ā, i mōhio a Hōhepa ki ōna tuākana ko rātou ia kīhai i mōhio ki a ia. <verse eid="GEN 42:8" /><verse number="9" style="v" sid="GEN 42:9" />Nā, ka mahara a Hōhepa ki ngā moe i moe ai ia mō rātou, ā, ka mea ki a rātou, “He tūtei koutou; he whakataki i te wāteatanga o te whenua i haere mai ai koutou!”<verse eid="GEN 42:9" /></para>
  <para style="p">
    <verse number="10" style="v" sid="GEN 42:10" />Ā, ka mea rātou ki a ia, “Kāhore, e tōku ariki, engari i haere mai āu pononga ki te hoko kai. <verse eid="GEN 42:10" /><verse number="11" style="v" sid="GEN 42:11" />He tama katoa mātou nā te tangata kotahi; he hunga pono mātou, ehara āu pononga i te tūtei.”<verse eid="GEN 42:11" /></para>
  <para style="p">
    <verse number="12" style="v" sid="GEN 42:12" />Ā, ka mea ia ki a rātou, “Kāhore, engari he whakataki i te wāteatanga o te whenua i haere mai ai koutou.”<verse eid="GEN 42:12" /></para>
  <para style="p">
    <verse number="13" style="v" sid="GEN 42:13" />Ā, ka mea rātou, “Kotahi tekau mā rua āu pononga, he tēina, he tuākana mātou, he tama nā te tangata kotahi, nō te whenua o Kanaana. Ko te whakaotinga kei tō mātou pāpā ināianei, ko tētahi kua kāhore.”<verse eid="GEN 42:13" /></para>
  <para style="p">
    <verse number="14" style="v" sid="GEN 42:14" />Nā, ko te meatanga a Hōhepa ki a rātou, “Ko ia tāku i kōrero ai ki a koutou, i mea ai, ‘He tūtei koutou.’ <verse eid="GEN 42:14" /><verse number="15" style="v" sid="GEN 42:15" />Mā konei ka mōhiotia ai koutou: e ora ana a Parao e kore koutou e haere atu i konei, ki te kāhore tō koutou whakaotinga e haere mai ki konei. <verse eid="GEN 42:15" /><verse number="16" style="v" sid="GEN 42:16" />Tukua atu tētahi o koutou ki te tiki i tō koutou teina, ko koutou hoki, ka herea koutou, kia mōhiotia ai ā koutou kōrero, he pono rānei tā koutou. Ā, ki te kāhore, e ora ana a Parao, inā, he tūtei koutou.”<verse eid="GEN 42:16" /></para>
  <para style="p">
    <verse number="17" style="v" sid="GEN 42:17" />Nā, ka huihuia rātou e ia kia tiakina, e toru ngā rā.<verse eid="GEN 42:17" /></para>
  <para style="p">
    <verse number="18" style="v" sid="GEN 42:18" />Ā, i te toru o ngā rā ka mea a Hōhepa ki a rātou, “Ko tēnei tā koutou e mea ai kia ora ai koutou; he tangata wehi hoki ahau i te Atua: <verse eid="GEN 42:18" /><verse number="19" style="v" sid="GEN 42:19" />ki te mea he hunga pono koutou, me here tētahi o ō koutou tuākana i roto i te whare i tiakina ai koutou; otiia, me haere koutou ki te kawe wīti mō te matekai o ō koutou whare. <verse eid="GEN 42:19" /><verse number="20" style="v" sid="GEN 42:20" />Ā, me kawe mai tō koutou teina, te whakaotinga, ki ahau; kia whakatikaia ai ā koutou kupu; ā, e kore koutou e mate.”</para>
  <para style="p" vid="GEN 42:20">Ā pēnā ana rātou. <verse eid="GEN 42:20" /><verse number="21" style="v" sid="GEN 42:21" />Ā, ka mea rātou tētahi ki tētahi, “He pono kua whai hara tātou i tō tātou teina; i kite hoki tātou i te mamae o tōna wairua, i a ia i īnoi ai ki a tātou, ā, kīhai tātou i whakarongo atu; nā reira hoki i puta mai ai tēnei hē ki a tātou.”<verse eid="GEN 42:21" /></para>
  <para style="p">
    <verse number="22" style="v" sid="GEN 42:22" />Nā, ka whakahoki a Reupena ki a rātou, ka mea, “Kāhore ianei ahau i kī atu ki a koutou, i mea, ‘Kaua e hara ki te tamaiti’; ā, kīhai koutou i rongo? Nā, ko ōna toto anō hoki tēnei te whakatakina nei.” <verse eid="GEN 42:22" /><verse number="23" style="v" sid="GEN 42:23" />Ā, kīhai rātou i mōhio e rongo ana a Hōhepa; nō te mea he kaiwhakamāori hoki i waenganui i a rātou.<verse eid="GEN 42:23" /></para>
  <para style="p">
    <verse number="24" style="v" sid="GEN 42:24" />Nā, ka tahuri kē atu ia i a rātou, ā, ka tangi. Ka hoki anō ia ki a rātou, ka kōrero ki a rātou, ka tango hoki i a Himiona i roto i a rātou, ā, herea ana e ia ki tō rātou aroaro. <verse eid="GEN 42:24" /><verse number="25" style="v" sid="GEN 42:25" />Nā, ka whakahaua e Hōhepa kia whakakīia ā rātou pēke ki te wīti, kia whakahokia atu ngā moni a tēnei, a tēnei, ki ā rātou pēke, kia hoatu anō hoki ki a rātou he ō ki te ara; nā, pērā ana ia ki a rātou.<verse eid="GEN 42:25" /></para>
  <para style="s">Ka Hoki ngā Tuākana o Hōhepa ki Kanaana</para>
  <para style="p">
    <verse number="26" style="v" sid="GEN 42:26" />Nā, ka utaina e rātou ā rātou wīti ki ā rātou kāihe, ā, haere atu ana i reira. <verse eid="GEN 42:26" /><verse number="27" style="v" sid="GEN 42:27" />Ā, i te whakatuwheratanga a tētahi o rātou i tāna pēke kia hoatu he kai mā tana kāihe i te whare tira, ka kitea e ia tāna moni; nā, kei te waha tonu o tāna pēke. <verse eid="GEN 42:27" /><verse number="28" style="v" sid="GEN 42:28" />Ā, ka mea ia ki ōna tuākana, “Kua whakahokia mai tāku moni; ā, tēnei anō kei roto i tāku pēke.”</para>
  <para style="p" vid="GEN 42:28">Nā, kore ake ō rātou ngākau, ā, ka tahuri rātou me te wiri, ka mea tētahi ki tētahi, “He mahi aha tēnei a te Atua ki a tātou?”<verse eid="GEN 42:28" /></para>
  <para style="p">
    <verse number="29" style="v" sid="GEN 42:29" />Nā, ka tae rātou ki a Hākopa, ki tō rātou pāpā, ki te whenua o Kanaana, ā, ka kōrerotia ki a ia ngā mea katoa i pono ki a rātou; ka mea, <verse eid="GEN 42:29" /><verse number="30" style="v" sid="GEN 42:30" />“I kōrero whakatuma mai te rangatira o te whenua ki a mātou; i kīia anō mātou e ia he tūtei mō te whenua. <verse eid="GEN 42:30" /><verse number="31" style="v" sid="GEN 42:31" />Ā, ka mea mātou ki a ia, ‘He tangata pono mātou; ehara mātou i te tūtei. <verse eid="GEN 42:31" /><verse number="32" style="v" sid="GEN 42:32" />Kotahi tekau mā rua mātou, he tuākana, he tēina, he tama nā tō mātou pāpā; kotahi kua kore, kei tō mātou pāpā hoki te whakaotinga ināianei, kei te whenua o Kanaana.’<verse eid="GEN 42:32" /></para>
  <para style="p">
    <verse number="33" style="v" sid="GEN 42:33" />“Nā, ko te meatanga mai a taua tangata, a te rangatira o te whenua, ki a mātou, ‘Mā tēnei e mōhio ai ahau he hunga pono koutou; me waiho e koutou tētahi o ō koutou tuākana ki ahau, ā, me mau atu e koutou he kai mō te matekai o ō koutou whare, ā, ka haere. <verse eid="GEN 42:33" /><verse number="34" style="v" sid="GEN 42:34" />Ā, me kawe mai tō koutou teina, te whakaotinga, ki ahau, kia mōhio ai ahau ehara koutou i te tūtei, engari he hunga pono koutou. Pēnei ka hoatu e ahau tō koutou tuakana ki a koutou, ā, ka hokohoko koutou ki tēnei whenua.’ ”<verse eid="GEN 42:34" /></para>
  <para style="p">
    <verse number="35" style="v" sid="GEN 42:35" />Ā, i a rātou e ringiringi ana i ā rātou pēke, nā, ko te moni a tēnei, a tēnei e takai ana i roto i ā rātou pēke; ā, ka kite rātou ko tō rātou pāpā i ngā moni e takai ana, nā, ka wehi rātou. <verse eid="GEN 42:35" /><verse number="36" style="v" sid="GEN 42:36" />Nā, ka mea a Hākopa, tō rātou pāpā, ki a rātou, “Ka whakapania ahau e koutou: ko Hōhepa kua kāhore, ko Himiona hoki kua kāhore, ā, ka tangohia nei e koutou a Pineamine. He pēhi mōku ēnei mea katoa.”<verse eid="GEN 42:36" /></para>
  <para style="p">
    <verse number="37" style="v" sid="GEN 42:37" />Nā, ka kōrero a Reupena ki tōna pāpā, ka mea, “Whakamatea āku tama tokorua, ki te kāhore ia e kawea mai e ahau ki a koe; hōmai ia ki tōku ringa, ā, māku ia e whakahoki mai ki a koe.”<verse eid="GEN 42:37" /></para>
  <para style="p">
    <verse number="38" style="v" sid="GEN 42:38" />Ā, ka mea ia, “E kore tāku tama e haere tahi i a koutou ki raro; kua mate hoki tōna tuakana, ā, ko ia anake ka mahue nei; ā, ki te pono he aituā ki a ia i te ara e haere nei koutou, kātahi ka meinga tōku koroheketanga e koutou kia heke tangi atu ki te pō.”<verse eid="GEN 42:38" /></para>
  <chapter eid="GEN 42" />
  <chapter number="43" style="c" sid="GEN 43" />
  <para style="s">Te Hokinga o ngā Tuākana o Hōhepa me Pineamine ki Īhipa</para>
  <para style="p">
    <verse number="1" style="v" sid="GEN 43:1" />Ā, he tino nui te matekai o te whenua. <verse eid="GEN 43:1" /><verse number="2" style="v" sid="GEN 43:2" />Ā, ka pau te wīti i maua mai e rātou i Īhipa, nā, ka mea tō rātou pāpā ki a rātou, “Hoki atu ki te hoko i tētahi wāhi kai mā tātou.”<verse eid="GEN 43:2" /></para>
  <para style="p">
    <verse number="3" style="v" sid="GEN 43:3" />Ā, ka kōrero a Hūrā ki a ia, ka mea, “I tino whakatūpato taua tangata i a mātou, i mea, ‘E kore koutou e kite i tōku mata ki te kāhore tō koutou teina i a koutou.’ <verse eid="GEN 43:3" /><verse number="4" style="v" sid="GEN 43:4" />Ki te tukua e koe tō mātou teina hei hoa mō mātou, ka haere mātou ki raro ki te hoko kai māu. <verse eid="GEN 43:4" /><verse number="5" style="v" sid="GEN 43:5" />Ki te kāhore ia e tukua e koe, e kore mātou e haere ki raro. Nō te mea i kī mai taua tangata ki a mātou, ‘E kore koutou e kite i tōku mata ki te kāhore tō koutou teina i a koutou.’ ”<verse eid="GEN 43:5" /></para>
  <para style="p">
    <verse number="6" style="v" sid="GEN 43:6" />Nā, ka mea a Īharaira, “He aha koutou i ngārahu kino ai ki ahau, i whakaatu ai ki taua tangata he teina anō tō koutou?”<verse eid="GEN 43:6" /></para>
  <para style="p">
    <verse number="7" style="v" sid="GEN 43:7" />Ā, ka mea rātou, “I tino ui taua tangata ki ō mātou āhua, ki ō mātou whanaunga hoki, i mea mai, ‘E ora ana anō rānei tō koutou pāpā? Tēnā anō rānei tētahi atu teina o koutou?’ Ā, rite tonu ki ēnei kupu tā mātou i kōrero ai ki a ia; tērā rānei mātou e āta mōhio ka kī mai ia, ‘Kawea mai tō koutou teina ki raro nei’?”<verse eid="GEN 43:7" /></para>
  <para style="p">
    <verse number="8" style="v" sid="GEN 43:8" />Nā, ka mea a Hūrā ki tōna pāpā, ki a Īharaira, “Tukua te tamaiti ki ahau, ā, ka whakatika mātou, ka haere; kia ora ai tātou, kei mate tahi hoki mātou me koe, me ā mātou pōtiki. <verse eid="GEN 43:8" /><verse number="9" style="v" sid="GEN 43:9" />Ko ahau hei utu mōna; me rapu ia e koe i tōku ringa. Ki te kāhore ahau e kawe mai i a ia ki a koe, e whakatū hoki i a ia ki tōu aroaro, nā, hei whakahēnga ahau māu i ngā rā katoa. <verse eid="GEN 43:9" /><verse number="10" style="v" sid="GEN 43:10" />Me i kāhore hoki mātou i roa nei, kua rua ēnei hokinga mai o mātou ināianei.”<verse eid="GEN 43:10" /></para>
  <para style="p">
    <verse number="11" style="v" sid="GEN 43:11" />Kātahi ka mea a Īharaira, tō rātou pāpā ki a rātou, “Ki te mea rā he pēnei te hanga, ko tēnei tā koutou e mea ai: maua atu ētahi o ngā hua papai o te whenua i roto i ā koutou oko, kawea atu hoki he hākari ki raro, ki taua tangata – tētahi wāhi pama, me tētahi wāhi honi, ētahi paihe, me ētahi maira, ētahi nati, me ētahi aramona. <verse eid="GEN 43:11" /><verse number="12" style="v" sid="GEN 43:12" />Kia takirua hoki ngā hiriwa e maua atu i roto i ō koutou ringa; ko te moni hoki i whakahokia mai i te waha o ā koutou pēke, me whakahoki atu anō tēnā i roto i ō koutou ringa; he pōhēhē noa pea tēnā. <verse eid="GEN 43:12" /><verse number="13" style="v" sid="GEN 43:13" />Kawea atu anō hoki tō koutou teina, ā, whakatika, hoki atu anō ki taua tangata. <verse eid="GEN 43:13" /><verse number="14" style="v" sid="GEN 43:14" />Ā, mā te Atua Kaha Rawa e tuku mai ki a koutou kia arohaina mai e taua tangata, kia tonoa mai anō e ia tērā tuakana o koutou, rāua ko Pineamine. Ko ahau hoki, ki te whakapania ahau, ka whakapania ahau.”<verse eid="GEN 43:14" /></para>
  <para style="p">
    <verse number="15" style="v" sid="GEN 43:15" />Nā, ka mau aua tāngata ki taua hākari, e rua hoki ngā moni i maua atu e rātou i roto i ō rātou ringa, me Pineamine hoki; ā, whakatika ana rātou, haere ana ki raro, ki Īhipa, ā, ka tū ki te aroaro o Hōhepa. <verse eid="GEN 43:15" /><verse number="16" style="v" sid="GEN 43:16" />Ā, ka kitea a Pineamine e Hōhepa i roto i a rātou, nā, ka mea ia ki te kaitohutohu o tōna whare, “Kawea ēnā tāngata ki te whare, patua he kai, takā hoki; ka kai tahi hoki mātou ko ēnā tāngata ina tū te rā.”<verse eid="GEN 43:16" /></para>
  <para style="p">
    <verse number="17" style="v" sid="GEN 43:17" />Nā, ka meatia e taua tangata tā Hōhepa i kī ai; ā, ka kawea aua tāngata e taua tangata ki te whare o Hōhepa. <verse eid="GEN 43:17" /><verse number="18" style="v" sid="GEN 43:18" />Nā, ka wehi aua tāngata, mō rātou i kawea ki te whare o Hōhepa; ā, ka mea rātou, “Mō te moni i whakahokia i roto i ā tātou pēke i te haerenga tuatahi i kawea mai ai tātou; kia whai take mai ai ia ki a tātou, mō tāna rere mai ki a tātou ki te tango i a tātou hei pononga, me ā tātou kāihe hoki.”<verse eid="GEN 43:18" /></para>
  <para style="p">
    <verse number="19" style="v" sid="GEN 43:19" />Nā, ka whakatata rātou ki te kaitohutohu o te whare o Hōhepa, ka kōrero ki a ia i te kūwaha o te whare, <verse eid="GEN 43:19" /><verse number="20" style="v" sid="GEN 43:20" />ka mea, “E te ariki, i haere mai anō mātou i mua ki te hoko kai. <verse eid="GEN 43:20" /><verse number="21" style="v" sid="GEN 43:21" />Ā, nō tō mātou taenga ki te whare tira, i tā mātou whakatuwheratanga i ā mātou pēke, nā, ko te moni a tēnei, a tēnei, i te waha o tāna pēke, tā mātou moni, rite tonu te taimaha; ā, kua whakahokia mai taua mea e mātou i roto i ō mātou ringa. <verse eid="GEN 43:21" /><verse number="22" style="v" sid="GEN 43:22" />Kua kawea mai anō e mātou i roto i ō mātou ringa tētahi atu moni hei hoko kai. Kāhore mātou e mōhio nā wai rānei i maka ā mātou moni ki ā mātou pēke.”<verse eid="GEN 43:22" /></para>
  <para style="p">
    <verse number="23" style="v" sid="GEN 43:23" />Ā, ka mea ia, “Kia tau te rangimārie ki a koutou, kaua e wehi. Nā tō koutou Atua, nā te Atua hoki o tō koutou pāpā i hōmai he taonga ki a koutou ki roto ki ā koutou pēke. I tae mai anō tā koutou moni ki ahau.” Ā, ka kawea e ia a Himiona ki a rātou.<verse eid="GEN 43:23" /></para>
  <para style="p">
    <verse number="24" style="v" sid="GEN 43:24" />Nā, ka kawe taua tangata i aua tāngata ki te whare o Hōhepa, ka hoatu e ia he wai hei horoi mō ō rātou waewae; i hoatu anō e ia he kai mā ā rātou kāihe. <verse eid="GEN 43:24" /><verse number="25" style="v" sid="GEN 43:25" />Nā, ka takā e rātou te hākari mō te taenga mai o Hōhepa i te awatea; i rongo hoki rātou me kai taro rātou ki reira. <verse eid="GEN 43:25" /><verse number="26" style="v" sid="GEN 43:26" />Ā, i te taenga mai o Hōhepa ki te whare, ka kawea e rātou ki a ia te hākari a ō rātou ringa ki te whare, ā, ka piko ki a ia ki te whenua. <verse eid="GEN 43:26" /><verse number="27" style="v" sid="GEN 43:27" />Nā, ka ui ia ki a rātou ki te pai, ka mea, “Kei te pai rānei tō koutou pāpā, te koroheke i kōrerotia mai rā e koutou? E ora ana anō rānei ia?”<verse eid="GEN 43:27" /></para>
  <para style="p">
    <verse number="28" style="v" sid="GEN 43:28" />Ā, ka mea rātou ki a ia, “Kei te pai tāu pononga, tō mātou pāpā, e ora ana anō ia.” Nā, ka tuohu rātou, ka piko iho.<verse eid="GEN 43:28" /></para>
  <para style="p">
    <verse number="29" style="v" sid="GEN 43:29" />Ka maranga tōna kanohi, ka kite ia i a Pineamine, i tōna teina, i te tama a tōna whaea, ā, ka mea, “Ko tō koutou teina tēnei, ko te whakaotinga i kōrerotia rā e koutou ki ahau?” I mea anō ia, “Kia aroha te Atua ki a koe, e tāku tama.” <verse eid="GEN 43:29" /><verse number="30" style="v" sid="GEN 43:30" />Nā, ka hohoro a Hōhepa; he tokonga ake hoki nō tōna ngākau aroha ki tōna teina; ā, ka rapua e ia tētahi wāhi hei tangihanga. Ā, haere ana ia ki te rūma i roto, ki reira tangi ai.<verse eid="GEN 43:30" /></para>
  <para style="p">
    <verse number="31" style="v" sid="GEN 43:31" />Nā, ka horoia e ia tōna mata, ka puta ki waho, ka whakamanawanui, ka mea, “Whakatakotoria he taro.”<verse eid="GEN 43:31" /></para>
  <para style="p">
    <verse number="32" style="v" sid="GEN 43:32" />Nā, ka whakatakotoria e rātou, māna ki a ia anake, mā rātou ki a rātou anake, mā ngā Īhipiana, i kai tahi me ia, ki a rātou anake. E kore hoki e āhei i ngā Īhipiana te kai taro tahi me ngā Hiperu; he mea whakarihariha hoki tēnā ki ngā Īhipiana. <verse eid="GEN 43:32" /><verse number="33" style="v" sid="GEN 43:33" />Nā, ka noho rātou ki tōna aroaro, tō mua rite tonu anō ki tōna muanga, tō muri rite tonu anō ki tōna muringa; ā, mīharo ana aua tāngata tētahi ki tētahi. <verse eid="GEN 43:33" /><verse number="34" style="v" sid="GEN 43:34" />Nā, ka tuwhaina atu e ia ētahi o ngā wāhi i tōna aroaro mā rātou. He nui rawa ia te wāhi i a Pineamine; me i takirimatia te wāhi a tētahi o rātou kua rite ki tāna. Nā, ka inu rātou, ka koa tahi me ia.<verse eid="GEN 43:34" /></para>
  <chapter eid="GEN 43" />
  <chapter number="44" style="c" sid="GEN 44" />
  <para style="s">Te Kapu Ngaro</para>
  <para style="p">
    <verse number="1" style="v" sid="GEN 44:1" />Nā, ka whakahau ia ki te kaitohutohu o tōna whare, ka mea, “Whakakīia ngā pēke a aua tāngata ki ngā kai e taea te whawhao ki roto, me maka anō te moni a tēnei, a tēnei, ki te waha o tāna pēke. <verse eid="GEN 44:1" /><verse number="2" style="v" sid="GEN 44:2" />Whaowhina hoki tāku kapu, te kapu hiriwa, ki te waha o te pēke a te whakaotinga, me te moni anō mō tāna wīti.” Nā, rite tonu tāna i mea ai ki tā Hōhepa kupu i kī ai.<verse eid="GEN 44:2" /></para>
  <para style="p">
    <verse number="3" style="v" sid="GEN 44:3" />Ā, ka mārama te ata, ka tonoa atu aua tāngata, rātou me ā rātou kāihe. <verse eid="GEN 44:3" /><verse number="4" style="v" sid="GEN 44:4" />Ā, nō tō rātou haerenga atu i te pā, kīhai i matara, ka mea a Hōhepa ki te kaitohutohu o tōna whare, “Whakatika, whāia aua tāngata; ā, ka mau rātou i a koe, ka mea ki a rātou, ‘He aha i utua ai e koutou te pai ki te kino? <verse eid="GEN 44:4" /><verse number="5" style="v" sid="GEN 44:5" />Ehara ianei tēnei i te mea e inu ai tōku ariki, i tāna hoki e kite tohu ai ia? Ka kino tā koutou mahi.’ ”<verse eid="GEN 44:5" /></para>
  <para style="p">
    <verse number="6" style="v" sid="GEN 44:6" />Nā, ka mau rātou i a ia, ā, kōrerotia ana e ia aua kupu ki a rātou. <verse eid="GEN 44:6" /><verse number="7" style="v" sid="GEN 44:7" />Ā, ka mea rātou ki a ia, “He aha ēnei kupu i kōrerotia ai e tōku ariki? Auē, kia meatia tēnei mea e āu pononga. <verse eid="GEN 44:7" /><verse number="8" style="v" sid="GEN 44:8" />Nanā, ko te moni i kitea e mātou i te waha o ā mātou pēke, i whakahokia mai e mātou ki a koe i te whenua o Kanaana; ā, kia tāhae mātou hei aha i te hiriwa, i te kōura rānei, i roto i te whare o tōu ariki? <verse eid="GEN 44:8" /><verse number="9" style="v" sid="GEN 44:9" />Ki te mea ka kitea taua mea ki tētahi o āu pononga, kia mate ia, kia waiho anō mātou hei pononga mā tōku ariki.”<verse eid="GEN 44:9" /></para>
  <para style="p">
    <verse number="10" style="v" sid="GEN 44:10" />Ā, ka mea ia, “Kia rite anō hoki āianei ki tā koutou i mea ai: e kitea taua mea ki tētahi, hei pononga ia māku; ā, kāhore he whakahē mō koutou.”<verse eid="GEN 44:10" /></para>
  <para style="p">
    <verse number="11" style="v" sid="GEN 44:11" />Nā, hohoro tonu tā rātou tuku iho i tāna pēke, i tāna pēke, ki te whenua, ā, whakatuwheratia ana e rātou tāna pēke, tāna pēke. <verse eid="GEN 44:11" /><verse number="12" style="v" sid="GEN 44:12" />Nā, ka rapu ia, tīmata i te mātāmua, ā, whakamutu ki te whakaotinga; ā, ka kitea te kapu i roto i te pēke a Pineamine. <verse eid="GEN 44:12" /><verse number="13" style="v" sid="GEN 44:13" />Nā, ka haehae rātou i ō rātou kākahu, ā, whakawahā ana e rātou tana kāihe, tana kāihe, hoki ana ki te pā.<verse eid="GEN 44:13" /></para>
  <para style="p">
    <verse number="14" style="v" sid="GEN 44:14" />Nā, ka haere a Hūrā rātou ko ōna tuākana, ko ōna tēina, ki te whare o Hōhepa; ā, i reira tonu ia; ā, tāpapa ana ki te whenua i tōna aroaro. <verse eid="GEN 44:14" /><verse number="15" style="v" sid="GEN 44:15" />Nā, ka mea a Hōhepa ki a rātou, “He aha tēnei mea i meatia nei e koutou? Kīhai rānei koutou i mahara he tangata matakite te pēnei me ahau nei?”<verse eid="GEN 44:15" /></para>
  <para style="p">
    <verse number="16" style="v" sid="GEN 44:16" />Nā, ka mea a Hūrā, “He aha tā mātou e mea ai ki tōku ariki? He aha tā mātou e kōrero ai? Me aha rānei hei whakatika i a mātou? Kua kitea e te Atua te hara o āu pononga; nā, tēnei mātou hei pononga mā tōku ariki, mātou tahi hoki ko te tangata i kitea nei te kapu ki a ia.”<verse eid="GEN 44:16" /></para>
  <para style="p">
    <verse number="17" style="v" sid="GEN 44:17" />Anō rā ko ia, “Engari, kia meatia tēnei e ahau! Ko te tangata i kitea nei te kapu ki a ia, ko ia hei pononga māku; ko koutou ia, haere mārie koutou ki runga, ki tō koutou pāpā.”<verse eid="GEN 44:17" /></para>
  <para style="s">Te Īnoi a Hūrā mō Pineamine</para>
  <para style="p">
    <verse number="18" style="v" sid="GEN 44:18" />Kātahi ka whakatata a Hūrā ki a ia, ka mea, “Tukua tāu pononga, e tōku ariki, kia kōrero i tētahi kupu ki ngā taringa o tōku ariki, kei mura hoki tōu riri ki tāu pononga; ko kōrua hoki ko Parao rite tahi. <verse eid="GEN 44:18" /><verse number="19" style="v" sid="GEN 44:19" />I ui mai tōku ariki ki āna pononga, i mea, ‘He pāpā rānei tō koutou, he teina rānei?’ <verse eid="GEN 44:19" /><verse number="20" style="v" sid="GEN 44:20" />Ā, ka mea mātou ki tōku ariki, ‘He pāpā anō tō mātou, he koroheke, me tētahi tama o tōna koroheketanga, he mea iti; kua mate hoki tōna tuakana, ā, ko ia anake i mahue o ngā tamariki a tōna whaea, e aroha ana hoki tōna pāpā ki a ia.’<verse eid="GEN 44:20" /></para>
  <para style="p">
    <verse number="21" style="v" sid="GEN 44:21" />“Nā, ka mea mai koe ki āu pononga, ‘Kawea mai ia ki raro nei, ki ahau, kia tau atu ai ōku kanohi ki a ia.’ <verse eid="GEN 44:21" /><verse number="22" style="v" sid="GEN 44:22" />Kātahi mātou ka mea ki tōku ariki, ‘E kore e āhei kia whakarērea tōna pāpā e taua tamaiti. Nō te mea ka mate tōna pāpā ki te mahue i a ia.’ <verse eid="GEN 44:22" /><verse number="23" style="v" sid="GEN 44:23" />Nā, ka mea koe ki āu pononga, ‘Ki te kāhore tō koutou teina, te whakaotinga, e haere tahi mai i a koutou ki raro nei, e kore koutou e kite i tōku kanohi ā muri ake nei.’ <verse eid="GEN 44:23" /><verse number="24" style="v" sid="GEN 44:24" />Ā, i tō mātou haerenga ki runga, ki tāu pononga, ki tōku pāpā, nā, ka kōrerotia e mātou ngā kupu a tōku ariki ki a ia.<verse eid="GEN 44:24" /></para>
  <para style="p">
    <verse number="25" style="v" sid="GEN 44:25" />“Ā, ka mea mai tō mātou pāpā, ‘Hoki atu ki te hoko i tētahi wāhi kai mā tātou.’ <verse eid="GEN 44:25" /><verse number="26" style="v" sid="GEN 44:26" />Nā, ka mea mātou, ‘E kore e āhei ki a mātou te haere ki raro. Ki te mea kei a mātou tō mātou teina, te whakaotinga, nā, ka haere mātou ki raro; nō te mea hoki e kore e taea e mātou te titiro ki te kanohi o taua tangata, ki te kāhore tō mātou teina, te whakaotinga, i a mātou.’<verse eid="GEN 44:26" /></para>
  <para style="p">
    <verse number="27" style="v" sid="GEN 44:27" />“Nā, ka mea tāu pononga, tōku pāpā, ki a mātou, ‘E mōhio ana koutou, tokorua ngā tama a māua ko tāku wahine. <verse eid="GEN 44:27" /><verse number="28" style="v" sid="GEN 44:28" />Ā, i haere atu tētahi i tōku taha, i mea hoki ahau, “He pono kua haea pūtia ia.” Ā, kāhore ahau i kite i a ia ā mohoa noa nei. <verse eid="GEN 44:28" /><verse number="29" style="v" sid="GEN 44:29" />Ki te tangohia anō hoki tēnei e koutou i tōku aroaro, ā, ka pono he aituā ki a ia, kātahi ka meinga e koutou kia heke tangi atu tōku koroheketanga ki te pō.’<verse eid="GEN 44:29" /></para>
  <para style="p">
    <verse number="30" style="v" sid="GEN 44:30" />“Heoi, ki te haere atu ahau ki tāu pononga, ki tōku pāpā, ā, kāhore taua tamaiti i a mātou; kei roto nei hoki i tōna wairua tōna wairua e paihere ana. <verse eid="GEN 44:30" /><verse number="31" style="v" sid="GEN 44:31" />Nā, kei tōna kitenga kua kore tēnei tama, ka mate ia; ā, ka meinga e mātou, e āu pononga, te koroheketanga o tāu pononga, o tō mātou pāpā, kia heke tangi atu ki te pō. <verse eid="GEN 44:31" /><verse number="32" style="v" sid="GEN 44:32" />I waiho hoki tāu pononga hei utu mō tēnei tama ki tōku pāpā, i mea ahau, ‘Ki te kāhore ia e kawea mai e ahau ki a koe, nā, hei whakahēnga ahau mā tōku pāpā i ngā rā katoa.’<verse eid="GEN 44:32" /></para>
  <para style="p">
    <verse number="33" style="v" sid="GEN 44:33" />“Heoi, kia noho rā tāu pononga āianei hei utu mō tēnei tama, hei pononga mā tōku ariki; ā, kia haere tahi te tama i ōna tuākana ki runga. <verse eid="GEN 44:33" /><verse number="34" style="v" sid="GEN 44:34" />Me pēhea hoki ahau e haere ai ki runga, ki tōku pāpā, ki te kāhore te tama i ahau? Kei kite ahau i te kino e pā ana ki tōku pāpā.”<verse eid="GEN 44:34" /></para>
  <chapter eid="GEN 44" />
  <chapter number="45" style="c" sid="GEN 45" />
  <para style="s">Hōhepa e Whakaatu ana i a ia ki Ōna Tuākana</para>
  <para style="p">
    <verse number="1" style="v" sid="GEN 45:1" />Nā, kīhai i taea e Hōhepa te whakamanawanui i te aroaro o te hunga katoa e tū ana i tōna taha; ā, ka karanga ia, “Haere katoa atu ngā tāngata i tōku taha.” Ā, kīhai i tū tētahi tangata i tōna taha, i a Hōhepa e whakaatu ana i a ia ki ōna tuākana. <verse eid="GEN 45:1" /><verse number="2" style="v" sid="GEN 45:2" />Nā, he nui tōna reo ki te tangi; ā, ka rongo ngā Īhipiana, ka rongo anō hoki te whare o Parao.<verse eid="GEN 45:2" /></para>
  <para style="p">
    <verse number="3" style="v" sid="GEN 45:3" />Nā, ka mea a Hōhepa ki ōna tuākana, “Ko Hōhepa ahau; e ora ana anō rānei tōku pāpā?” Ā, kīhai ōna tuākana i āhei te whakahoki kupu ki a ia; i pororaru hoki rātou i tōna aroaro.<verse eid="GEN 45:3" /></para>
  <para style="p">
    <verse number="4" style="v" sid="GEN 45:4" />Ā, ka mea a Hōhepa ki ōna tuākana, “Whakatata mai rā ki ahau.” Ā, ka whakatata rātou. Ā, ka mea ia, “Ko Hōhepa ahau, ko tō koutou teina i hokona nei e koutou ki Īhipa. <verse eid="GEN 45:4" /><verse number="5" style="v" sid="GEN 45:5" />Nā, kaua rā e pōuri, kaua hoki e mumura ō koutou kanohi, mō koutou i hoko i ahau ki konei; nō te mea he mea tono mai ahau e te Atua ki mua i a koutou hei whakaora tāngata. <verse eid="GEN 45:5" /><verse number="6" style="v" sid="GEN 45:6" />Ka rua hoki ēnei tau o te matekai ki te whenua; kei muri anō ētahi atu tau e rima, e kore ai e parau, e kore ai e kokoti. <verse eid="GEN 45:6" /><verse number="7" style="v" sid="GEN 45:7" />Kua tonoa mai nei hoki ahau e te Atua ki mua i a koutou kia whai putanga ai koutou ki te ao, kia ora ai hoki koutou i runga i te whakaoranga nui.<verse eid="GEN 45:7" /></para>
  <para style="p">
    <verse number="8" style="v" sid="GEN 45:8" />“Inā, ehara i a koutou nāna ahau i tono mai ki konei, engari nā te Atua. Kua waiho hoki ahau e ia hei matua ki a Parao, hei ariki anō mō tōna whare katoa, hei kāwana hoki mō te whenua katoa o Īhipa. <verse eid="GEN 45:8" /><verse number="9" style="v" sid="GEN 45:9" />Hohoro, haere ki runga, ki tōku pāpā, mea atu ki a ia, ‘He pēnei te kupu a tāu tama a Hōhepa, Kua meinga ahau e te Atua hei ariki mō Īhipa katoa; haere mai ki ahau, kaua e whakaroa. <verse eid="GEN 45:9" /><verse number="10" style="v" sid="GEN 45:10" />Ā, me noho koe ki te whenua o Kohena, ā, ka tata koe ki ahau, koutou ko āu tama, ko ngā tama hoki a āu tama, me āu kāhui, me āu kau, me āu mea katoa. <verse eid="GEN 45:10" /><verse number="11" style="v" sid="GEN 45:11" />Ā, ka atawhai ahau i a koe ki reira – e rima hoki ēnei tau matekai kei muri nei – kei rawakoretia koutou ko tōu whare me āu mea katoa.’<verse eid="GEN 45:11" /></para>
  <para style="p">
    <verse number="12" style="v" sid="GEN 45:12" />“Nā, ka kite nei ō koutou kanohi, me ngā kanohi o tōku teina, o Pineamine, ko tōku waha tēnei te kōrero nei ki a koutou. <verse eid="GEN 45:12" /><verse number="13" style="v" sid="GEN 45:13" />Ā, mā koutou e kōrero ki tōku pāpā tōku korōria katoa i Īhipa, me ngā mea katoa i kite nei koutou; kia hohoro anō tā koutou kawe mai i tōku pāpā ki konei.”<verse eid="GEN 45:13" /></para>
  <para style="p">
    <verse number="14" style="v" sid="GEN 45:14" />Nā, ka hinga ia ki runga ki te kakī o Pineamine, o tōna teina, ā, ka tangi, ka tangi anō a Pineamine i runga i tōna kakī. <verse eid="GEN 45:14" /><verse number="15" style="v" sid="GEN 45:15" />Ā, ka kihi ia i ōna tuākana katoa, ka tangi hoki ki a rātou. Ā muri iho ka kōrero ōna tuākana ki a ia.<verse eid="GEN 45:15" /></para>
  <para style="p">
    <verse number="16" style="v" sid="GEN 45:16" />Nā, ka tae te rongo ki te whare o Parao, ka kōrerotia, “Kua tae mai ngā tuākana o Hōhepa.” He mea pai anō tēnā ki te whakaaro o Parao, o āna tāngata hoki. <verse eid="GEN 45:16" /><verse number="17" style="v" sid="GEN 45:17" />Nā, ka mea a Parao ki a Hōhepa, “Kōrero ki ōu tuākana, ‘Ko tēnei tā koutou e mea ai: whakawahā ā koutou kararehe, ā, whakatika, haere ki te whenua o Kanaana. <verse eid="GEN 45:17" /><verse number="18" style="v" sid="GEN 45:18" />Tīkina hoki tō koutou pāpā, me ngā tāngata o ō koutou whare, ā, haere mai ki ahau; ā, ka hoatu e ahau ki a koutou ngā mea papai o te whenua o Īhipa, ā, ka kai koutou i te mōmonatanga o te whenua.’<verse eid="GEN 45:18" /></para>
  <para style="p">
    <verse number="19" style="v" sid="GEN 45:19" />“Nā, kua whakahaua nei koe, meatia tēnei e koutou, ‘Mauria atu ētahi kāta mā koutou i te whenua o Īhipa mō ā koutou tamariki, mō ā koutou wāhine, ā, kawea mai tō koutou pāpā, haere mai hoki. <verse eid="GEN 45:19" /><verse number="20" style="v" sid="GEN 45:20" />Ā, kaua e whakaaro ki ā koutou mea; mā koutou hoki ngā mea pai o te whenua katoa o Īhipa.’ ”<verse eid="GEN 45:20" /></para>
  <para style="p">
    <verse number="21" style="v" sid="GEN 45:21" />Nā, ka pērā ngā tama a Īharaira, ā, ka hōmai he kāta e Hōhepa ki a rātou, ka pērā me tā Parao i kī ai, i hōmai anō e ia he ō mō rātou ki te ara. <verse eid="GEN 45:21" /><verse number="22" style="v" sid="GEN 45:22" />I hōmai anō hoki e ia ki a rātou katoa he whakatakirua mō ngā kākahu o tētahi, o tētahi; ki a Pineamine ia i hōmai e ia e toru rau hiriwa, takirima anō hoki ngā kākahu. <verse eid="GEN 45:22" /><verse number="23" style="v" sid="GEN 45:23" />Ā, ko ngā mea tēnei i hōmai e ia kia kawea ki tōna pāpā; kotahi tekau ngā kāihe e waha ana i ngā mea papai o Īhipa, me ngā kāihe uha kotahi tekau, ko tā rātou kawenga he wīti, he taro, hei kai mā tōna pāpā ki te ara. <verse eid="GEN 45:23" /><verse number="24" style="v" sid="GEN 45:24" />Nā, ka tonoa atu e ia ōna tuākana, ā, haere ana rātou; ka mea hoki ia ki a rātou, “Kei ngangau koutou ki te ara.”<verse eid="GEN 45:24" /></para>
  <para style="p">
    <verse number="25" style="v" sid="GEN 45:25" />Nā, haere ana rātou i Īhipa ki runga, ā, ka tae ki te whenua o Kanaana, ki a Hākopa, ki tō rātou pāpā, <verse eid="GEN 45:25" /><verse number="26" style="v" sid="GEN 45:26" />ā, ka kōrero ki a ia, ka mea, “E ora ana anō a Hōhepa, ko ia hoki te kāwana o te whenua katoa o Īhipa.” Nā, ka whakapau te manawa o Hākopa, kīhai hoki ia i whakapono ki a rātou. <verse eid="GEN 45:26" /><verse number="27" style="v" sid="GEN 45:27" />Nā, ka kōrerotia e rātou ki a ia ngā kupu katoa a Hōhepa i kōrero ai ia ki a rātou; ā, ka kite ia i ngā kāta i tukua mai e Hōhepa hei tiki mai mōna, nā, ka ora ake te wairua o Hākopa, o tō rātou pāpā; <verse eid="GEN 45:27" /><verse number="28" style="v" sid="GEN 45:28" />ā, kātahi a Īharaira ka mea, “Heoi anō; e ora ana anō tāku tama, a Hōhepa. Ka haere ahau kia kite i a ia keiwhā mate ahau.”<verse eid="GEN 45:28" /></para>
  <chapter eid="GEN 45" />
  <chapter number="46" style="c" sid="GEN 46" />
  <para style="s">Ka Haere a Īharaira, rātou ko Ōna Uri Katoa ki Īhipa</para>
  <para style="p">
    <verse number="1" style="v" sid="GEN 46:1" />Nā, ka tūria e Īharaira me āna mea katoa, ā, ka tae ki Peerehepa, ā, ka patua e ia ētahi patunga tapu mā te Atua o tōna pāpā, o Īhaka. <verse eid="GEN 46:1" /><verse number="2" style="v" sid="GEN 46:2" />Nā, ka kōrero moemoeā te Atua ki a Īharaira i te pō, ka mea, “E Hākopa, e Hākopa.”</para>
  <para style="p" vid="GEN 46:2">Ā, ka mea ia, “Tēnei ahau.”<verse eid="GEN 46:2" /></para>
  <para style="p">
    <verse number="3" style="v" sid="GEN 46:3" />Ā, ka mea ia, “Ko te Atua ahau, ko te Atua o tōu pāpā; kaua e wehi ki te haere ki raro, ki Īhipa; ka meinga hoki koe e ahau hei iwi nui ki reira. <verse eid="GEN 46:3" /><verse number="4" style="v" sid="GEN 46:4" />Ka haere tahi ahau i a koe ki raro, ki Īhipa; māku anō koe e whakahoki mai ki runga nei; ā, mā te ringa o Hōhepa e pēhi ōu kanohi.”<verse eid="GEN 46:4" /></para>
  <para style="p">
    <verse number="5" style="v" sid="GEN 46:5" />Nā, ka whakatika atu a Hākopa i Peerehepa, ā, ka kawea a Hākopa, tō rātou pāpā, e ngā tama a Īharaira, me ā rātou tamariki, me ā rātou wāhine, i runga i ngā kāta i tukua mai e Parao hei tiki atu i a ia. <verse eid="GEN 46:5" /><verse number="6" style="v" sid="GEN 46:6" />I kawea anō e rātou ā rātou kararehe, me ā rātou taonga i whiwhi ai ki te whenua o Kanaana, ā, haere ana ki Īhipa a Hākopa rātou tahi ko ōna uri katoa, <verse eid="GEN 46:6" /><verse number="7" style="v" sid="GEN 46:7" />ko āna tama; ko ngā tama hoki a āna tama, ko āna tamāhine, me ngā tamāhine a āna tama, me ōna uri katoa i kawea e ia ki Īhipa.<verse eid="GEN 46:7" /></para>
  <para style="b" />
  <para style="m">
    <verse number="8" style="v" sid="GEN 46:8" />Nā, ko ngā ingoa ēnei o ngā tama a Īharaira, i haere nei ki Īhipa, ko Hākopa rātou ko āna tama.</para>
  <para style="p" vid="GEN 46:8">Ko Reupena, mātāmua a Hākopa. <verse eid="GEN 46:8" /><verse number="9" style="v" sid="GEN 46:9" />Ko ngā tama a Reupena: ko Hanoka, ko Paru, ko Heterono, ko Karami. <verse eid="GEN 46:9" /><verse number="10" style="v" sid="GEN 46:10" />Ko ngā tama a Himiona: ko Iemuere, ko Iamini, ko Ohara, ko Iakini, ko Tohara, rātou ko Hauru, ko te tama a tētahi wahine Kanaani. <verse eid="GEN 46:10" /><verse number="11" style="v" sid="GEN 46:11" />Ko ngā tama a Rīwai: ko Kerehona, ko Kohata, ko Merari. <verse eid="GEN 46:11" /><verse number="12" style="v" sid="GEN 46:12" />Ko ngā tama a Hūrā: ko Ere, ko Onana, ko Heraha, ko Parete, ko Tera (ko Ere ia rāua ko Onana i mate ki te whenua o Kanaana). Ko ngā tama a Parete: ko Heterono rāua ko Hāmuru. <verse eid="GEN 46:12" /><verse number="13" style="v" sid="GEN 46:13" />Ko ngā tama a Ihākara: ko Tora, ko Puwa ko Hopa, ko Himirono. <verse eid="GEN 46:13" /><verse number="14" style="v" sid="GEN 46:14" />Ko ngā tama a Hepurona: ko Herete, ko Erono, ko Iahareere. <verse eid="GEN 46:14" /><verse number="15" style="v" sid="GEN 46:15" />Ko ngā tama ēnei a Rea, i whānau nei i a rāua ko Hākopa ki Paranārama, rātou ko tāna tamāhine Rina. E toru tekau mā toru ngā wairua katoa o āna tama, o āna tamāhine.<verse eid="GEN 46:15" /></para>
  <para style="b" />
  <para style="p">
    <verse number="16" style="v" sid="GEN 46:16" />Ko ngā tama a Kara: ko Hipiona, ko Haki, ko Huni, ko Etepono, ko Eri, ko Arori, ko Areri. <verse eid="GEN 46:16" /><verse number="17" style="v" sid="GEN 46:17" />Ko ngā tama a Āhera: ko Imina, ko Ihua, ko Ihui, ko Peria, rātou ko Hera, ko tō rātou tuahine. Ko ngā tama a Peria: ko Hēpere rāua ko Marakiere. <verse eid="GEN 46:17" /><verse number="18" style="v" sid="GEN 46:18" />Ko ngā tama ēnei a Tiripa, a tērā i hōmai nei e Rāpana ki a Rea, ki tāna tamāhine, i whānau nei i a rāua ko Hākopa; kotahi tekau mā ono wairua.<verse eid="GEN 46:18" /></para>
  <para style="b" />
  <para style="p">
    <verse number="19" style="v" sid="GEN 46:19" />Ko ngā tama a Rahera, wahine a Hākopa: ko Hōhepa rāua ko Pineamine. <verse eid="GEN 46:19" /><verse number="20" style="v" sid="GEN 46:20" />Ā, whānau ake a Hōhepa i te whenua o Īhipa, ko Mānahi rāua ko Ēparaima, he whānau ēnei nā rāua ko Ahenata, tamāhine a Potiwhera tohunga o Ono. <verse eid="GEN 46:20" /><verse number="21" style="v" sid="GEN 46:21" />Ko ngā tama a Pineamine: ko Pera, ko Pekere, ko Ahapere, ko Kera, ko Naamana, ko Ehi, ko Roho, ko Mupimi, ko Hupimi, ko Arare. <verse eid="GEN 46:21" /><verse number="22" style="v" sid="GEN 46:22" />Ko ngā tama ēnei a Rahera, i whānau nei mā Hākopa; ko ngā wairua katoa kotahi tekau mā whā.<verse eid="GEN 46:22" /></para>
  <para style="b" />
  <para style="p">
    <verse number="23" style="v" sid="GEN 46:23" />Ko ngā tama a Rāna: ko Huhimi. <verse eid="GEN 46:23" /><verse number="24" style="v" sid="GEN 46:24" />Ko ngā tama a Napatari: ko Iahateere, ko Kuni, ko Iētere, ko Hireme. <verse eid="GEN 46:24" /><verse number="25" style="v" sid="GEN 46:25" />Ko ngā tama ēnei a Piriha, a tērā i hōmai nei e Rāpana ki tāna tamāhine, ki a Rahera, ā, whānau ake ēnei i a rāua ko Hākopa; e whitu aua wairua katoa.<verse eid="GEN 46:25" /></para>
  <para style="b" />
  <para style="p">
    <verse number="26" style="v" sid="GEN 46:26" />Ko ngā wairua katoa i haere tahi nei i a Hākopa ki Īhipa, i puta mai nei i roto i tōna hope, e ono tekau mā ono ngā wairua katoa; hāunga ngā wāhine a ngā tama a Hākopa. <verse eid="GEN 46:26" /><verse number="27" style="v" sid="GEN 46:27" />Ko ngā tama a Hōhepa, i whānau nei māna ki Īhipa, e rua ngā wairua, e whitu tekau ngā wairua katoa o te whare o Hākopa i haere nei ki Īhipa.<verse eid="GEN 46:27" /></para>
  <para style="s">Īharaira rāua ko Tāna Whānau i Īhipa</para>
  <para style="p">
    <verse number="28" style="v" sid="GEN 46:28" />Nā, ka tonoa e ia a Hūrā ki mua a ia, ki a Hōhepa, hei ārahi i a ia ki Kohena; ā, ka tae rātou ki te whenua o Kohena. <verse eid="GEN 46:28" /><verse number="29" style="v" sid="GEN 46:29" />Nā, ka whakanohoia e Hōhepa tōna hāriata, ā, haere ana ki te whakatau i tōna pāpā, i a Īharaira ki Kohena. Ā, ka tae atu ki tōna aroaro, nā, ka hinga ia ki runga ki tōna kakī, ā, he roa tāna tangihanga i runga i tōna kakī.<verse eid="GEN 46:29" /></para>
  <para style="p">
    <verse number="30" style="v" sid="GEN 46:30" />Nā, ka mea a Īharaira ki a Hōhepa, “He pai ki te mate ahau āianei, nōku hoki ka kite i tōu mata, nō te mea e ora ana anō koe.”<verse eid="GEN 46:30" /></para>
  <para style="p">
    <verse number="31" style="v" sid="GEN 46:31" />Nā, ka mea a Hōhepa ki ōna tuākana, ki te whare anō hoki o tōna pāpā, “Ka haere ahau ki runga, ki te kōrero ki a Parao, ki te mea ki a ia, ‘Kua tae mai ki ahau ōku tuākana, me te whare o tōku pāpā, i noho rā i te whenua o Kanaana. <verse eid="GEN 46:31" /><verse number="32" style="v" sid="GEN 46:32" />Nā, he hēpara aua tāngata, he hunga whāngai kararehe rātou; kua kawea mai anō e rātou ā rātou kāhui, ā rātou kau, me ā rātou mea katoa.’ <verse eid="GEN 46:32" /><verse number="33" style="v" sid="GEN 46:33" />Ā, ka karanga a Parao i a koutou, ka mea, ‘He aha tā koutou mahi?’ <verse eid="GEN 46:33" /><verse number="34" style="v" sid="GEN 46:34" />Me kī atu e koutou, ‘He hunga whāngai kararehe āu pononga, o tō mātou taitamarikitanga ake ā mohoa noa nei, mātou, me ō mātou mātua’ – kia noho ai koutou ki te whenua o Kohena; nō te mea hoki he mea whakarihariha ki ngā Īhipiana ngā hēpara katoa.”<verse eid="GEN 46:34" /></para>
  <chapter eid="GEN 46" />
  <chapter number="47" style="c" sid="GEN 47" />
  <para style="p">
    <verse number="1" style="v" sid="GEN 47:1" />Nā, ka haere a Hōhepa, ka kōrero ki a Parao, ka mea, “Kua tae mai tōku pāpā me ōku tuākana, me ā rātou kāhui, ā rātou kau, ā rātou mea katoa, i te whenua o Kanaana; nā, kei te whenua rātou o Kohena.” <verse eid="GEN 47:1" /><verse number="2" style="v" sid="GEN 47:2" />Nā, ka tango ia i ētahi o ōna tuākana, tokorima, ā, whakatūria ana rātou e ia ki te aroaro o Parao.<verse eid="GEN 47:2" /></para>
  <para style="p">
    <verse number="3" style="v" sid="GEN 47:3" />Ā, ka mea a Parao ki ōna tuākana, “He aha tā koutou nā mahi?”</para>
  <para style="p" vid="GEN 47:3">Ā, ka mea rātou ki a Parao, “He hēpara āu pononga, mātou me ō mātou mātua.” <verse eid="GEN 47:3" /><verse number="4" style="v" sid="GEN 47:4" />I mea anō rātou ki a Parao, “He noho ki tēnei whenua i haere mai ai mātou; nō te mea kāhore he kai mā ngā hipi a āu pononga; he nui hoki te matekai o te whenua o Kanaana; koia rā kia noho āu pononga ki te whenua o Kohena.”<verse eid="GEN 47:4" /></para>
  <para style="p">
    <verse number="5" style="v" sid="GEN 47:5" />Nā, ka kōrero a Parao ki a Hōhepa, ka mea, “Kua tae mai nei tōu pāpā me ōu tuākana ki a koe. <verse eid="GEN 47:5" /><verse number="6" style="v" sid="GEN 47:6" />Kei tōu aroaro te whenua o Īhipa; whakanohoia e koe tōu pāpā me ōu tuākana ki te wāhi pai o te whenua; kia noho rātou ki te whenua o Kohena. Ki te mea hoki e mōhiotia ana e koe ētahi tāngata pakari i roto i a rātou, meinga rātou hei rangatira mō āku kararehe.”<verse eid="GEN 47:6" /></para>
  <para style="p">
    <verse number="7" style="v" sid="GEN 47:7" />Nā, ka kawea mai a Hākopa, tōna pāpā, e Hōhepa, ka whakatūria ki te aroaro o Parao; ā, ka manaaki a Hākopa i a Parao. <verse eid="GEN 47:7" /><verse number="8" style="v" sid="GEN 47:8" />Ā, ka mea a Parao ki a Hākopa, “Ka hia ōu tau?”<verse eid="GEN 47:8" /></para>
  <para style="p">
    <verse number="9" style="v" sid="GEN 47:9" />Ka mea a Hākopa ki a Parao, “Ka kotahi rau e toru tekau tau ngā rā o ngā tau o tōku noho manene. He torutoru, ā, he kino ngā rā o ngā tau o tōku ora, kīhai anō hoki i rite ki ngā rā o ngā tau o te ora o ōku mātua, i ngā rā i noho manene ai rātou.” <verse eid="GEN 47:9" /><verse number="10" style="v" sid="GEN 47:10" />Nā, ka manaaki a Hākopa i a Parao, ā, puta atu ana i te aroaro o Parao.<verse eid="GEN 47:10" /></para>
  <para style="p">
    <verse number="11" style="v" sid="GEN 47:11" />Nā, ka whakanohoia e Hōhepa tōna pāpā me ōna tuākana, ā, hoatu ana e ia ki a rātou he kāinga i te whenua o Īhipa, i te wāhi pai rawa o te whenua, i te whenua o Ramehehe, pērā me tā Parao i whakahau ai. <verse eid="GEN 47:11" /><verse number="12" style="v" sid="GEN 47:12" />Nā, ka atawhai a Hōhepa i tōna pāpā, rātou ko ōna tuākana, ko te whare katoa anō hoki o tōna pāpā ki te taro, he mea whakarite tonu ki ō rātou hapū.<verse eid="GEN 47:12" /></para>
  <para style="s">Te Matekai</para>
  <para style="p">
    <verse number="13" style="v" sid="GEN 47:13" />Ā, kāhore he taro o te whenua katoa; he nui rawa hoki te matekai; ā, hemo noa iho te whenua o Īhipa i te matekai, me te whenua hoki o Kanaana. <verse eid="GEN 47:13" /><verse number="14" style="v" sid="GEN 47:14" />Ā, kohia ana e Hōhepa te moni katoa i kitea ki te whenua o Īhipa, ki te whenua hoki o Kanaana, mō te wīti i hokona e rātou; ā, kawea ana e Hōhepa te moni ki te whare o Parao. <verse eid="GEN 47:14" /><verse number="15" style="v" sid="GEN 47:15" />Ā, nō te potonga o te moni o te whenua o Īhipa, o te whenua hoki o Kanaana, nā, ka haere ngā Īhipiana katoa ki a Hōhepa, ka mea, “Hōmai he taro ki a mātou; kia mate hoki mātou ki tōu aroaro hei aha? Kua poto nei hoki te moni.”<verse eid="GEN 47:15" /></para>
  <para style="p">
    <verse number="16" style="v" sid="GEN 47:16" />Nā, ka mea a Hōhepa, “Hōmai ā koutou kararehe; ā, ka hoatu e ahau hei utu mō ā koutou kararehe, i te mea kua poto te moni.” <verse eid="GEN 47:16" /><verse number="17" style="v" sid="GEN 47:17" />Nā, ka kawea mai e rātou ā rātou kararehe ki a Hōhepa; ā, hoatu ana e Hōhepa he taro ki a rātou hei utu mō ngā hōiho, mō ngā kāhui hipi, mō ngā kāhui kau, mō ngā kāihe. Ā, whāngaia ana rātou e ia ki te taro i taua tau, hei utu mō ā rātou kararehe katoa.<verse eid="GEN 47:17" /></para>
  <para style="p">
    <verse number="18" style="v" sid="GEN 47:18" />Ā, nō te takanga o taua tau, ka haere mai rātou ki a ia i te rua o ngā tau, ka mea ki a ia, “E kore e hunā e mātou i tōku ariki, kua poto te moni; kei tōku ariki hoki ā mātou kāhui kararehe; kāhore he mea e toe ana hei tirohanga mā tōku ariki, ko ō mātou tinana anake, me ō mātou oneone. <verse eid="GEN 47:18" /><verse number="19" style="v" sid="GEN 47:19" />Kia mate mātou ki tōu aroaro hei aha? Mātou tahi hoki me tō mātou oneone? Hokona mātou me tō mātou oneone ki te taro, ā, ka riro mātou me tō mātou oneone hei pononga mā Parao. Hōmai anō hoki he purapura, ā, ka ora mātou, ā, e kore e mate, e kore anō hoki e ururuatia te whenua.”<verse eid="GEN 47:19" /></para>
  <para style="p">
    <verse number="20" style="v" sid="GEN 47:20" />Nā, ka hokona e Hōhepa te oneone katoa o Īhipa mō Parao. I hokona hoki e ngā Īhipiana tāna māra, tāna māra; he pēhi rawa hoki nā te matekai i a rātou. Ā, riro ana te whenua i a Parao; <verse eid="GEN 47:20" /><verse number="21" style="v" sid="GEN 47:21" />tēnā ko ngā tāngata, i whakawhitiwhitia e ia ki ngā pā, i tētahi pito o ngā rohe o Īhipa ā puta noa ki tētahi pito o reira. <verse eid="GEN 47:21" /><verse number="22" style="v" sid="GEN 47:22" />Ko te oneone anake ia o ngā tohunga kīhai i hokona e ia; i whakaritea hoki tētahi wāhi e Parao mā ngā tohunga, ā, i kai rātou i tā rātou wāhi i hōmai e Parao mā rātou; koia tē hokona ai e rātou ō rātou oneone.<verse eid="GEN 47:22" /></para>
  <para style="p">
    <verse number="23" style="v" sid="GEN 47:23" />Ā, ka mea a Hōhepa ki te iwi, “Nanā, kua hokona nei koutou e ahau ināianei, me tō koutou oneone, mā Parao. Nā, he purapura mā koutou, ruia te whenua. <verse eid="GEN 47:23" /><verse number="24" style="v" sid="GEN 47:24" />Ā, ka whai hua ā mua, me hōmai e koutou te rima o ngā wāhi ki a Parao, ā, mā koutou ngā wāhi e whā, hei purapura mō te māra, hei kai hoki mā koutou, mā te hunga hoki i roto i ō koutou whare, hei kai anō hoki mā ā koutou tamariki.”<verse eid="GEN 47:24" /></para>
  <para style="p">
    <verse number="25" style="v" sid="GEN 47:25" />Ā, ka mea rātou, “Ka ora mātou i a koe; kia manakohia mātou e tōku ariki, hei pononga mātou mā Parao.”<verse eid="GEN 47:25" /></para>
  <para style="p">
    <verse number="26" style="v" sid="GEN 47:26" />Nā, ka whakatakotoria te tikanga e Hōhepa mō te oneone o Īhipa ā tae noa mai ki tēnei rā, mā Parao te rima o ngā wāhi; hāunga ia te oneone o ngā tohunga, kīhai hoki tēnā i riro i a Parao.<verse eid="GEN 47:26" /></para>
  <para style="s">Te Ōhākī a Īharaira</para>
  <para style="p">
    <verse number="27" style="v" sid="GEN 47:27" />Nā, ka noho a Īharaira ki te whenua o Īhipa, ki te whenua o Kohena; ka whai kāinga rātou ki reira, ka hua, ka nui whakaharahara. <verse eid="GEN 47:27" /><verse number="28" style="v" sid="GEN 47:28" />Ā, kotahi tekau mā whitu ngā tau i ora ai a Hākopa ki te whenua o Īhipa; ā, kotahi rau e whā tekau mā whitu ngā tau o te oranga o Hākopa.<verse eid="GEN 47:28" /></para>
  <para style="p">
    <verse number="29" style="v" sid="GEN 47:29" />Nā, ka whakatata ngā rā o Īharaira e mate ai ia; ā, ka karanga i tāna tama, i a Hōhepa, ka mea ki a ia, “Nā, ki te mea ka manakohia ahau e koe, tēnā, whakapākia mai tōu ringa ki raro i tōku hūhā, ā, whakaputaina mai he aroha, he pono ki ahau; kaua rā ahau e tanumia ki Īhipa. <verse eid="GEN 47:29" /><verse number="30" style="v" sid="GEN 47:30" />Engari, kia takoto ahau ki ōku mātua, me kawe atu ahau e koe i Īhipa, me tanu hoki ki tō rātou urupā.”</para>
  <para style="p" vid="GEN 47:30">Ā, ka mea ia, “Ka rite i ahau tāu kupu.”<verse eid="GEN 47:30" /></para>
  <para style="p">
    <verse number="31" style="v" sid="GEN 47:31" />Ā, ka mea ia ki a ia, “Oati mai ki ahau.” Ā, oati ana ia ki a ia, ā, ka piko a Īharaira ki runga ki te urunga o te moenga.<verse eid="GEN 47:31" /></para>
  <chapter eid="GEN 47" />
  <chapter number="48" style="c" sid="GEN 48" />
  <para style="s">Ka Manaakitia a Ēparaima rāua ko Mānahi e Hākopa</para>
  <para style="p">
    <verse number="1" style="v" sid="GEN 48:1" />Nā, i muri i ēnei mea, ka kōrerotia ki a Hōhepa, “Nanā, e mate ana tōu pāpā.” Ā, ka tango ia i āna tamariki tokorua, i a Mānahi rāua ko Ēparaima, hei hoa mōna. <verse eid="GEN 48:1" /><verse number="2" style="v" sid="GEN 48:2" />Ā, ka kōrerotia ki a Hākopa, ka meatia, “Nā, ko Hōhepa, ko tāu tama, tēnei te haere mai nei ki a koe,” nā, ka whakakaha ake a Īharaira i a ia, ā, ka noho ki runga i te moenga.<verse eid="GEN 48:2" /></para>
  <para style="p">
    <verse number="3" style="v" sid="GEN 48:3" />Nā, ka mea a Hākopa ki a Hōhepa, “I puta mai te Atua Kaha Rawa ki ahau i Rutu, i te whenua o Kanaana, i manaaki i ahau, <verse eid="GEN 48:3" /><verse number="4" style="v" sid="GEN 48:4" />i mea anō ki ahau, ‘Nā, ka meinga koe e ahau kia hua, ka whakanui ahau i a koe, ka meinga hoki koe e ahau hei huinga iwi; ā, ka hoatu e ahau tēnei whenua ki ōu uri i muri i a koe hei kāinga pūmau.’<verse eid="GEN 48:4" /></para>
  <para style="p">
    <verse number="5" style="v" sid="GEN 48:5" />“Nā, ko āu tama tokorua, ko Ēparaima rāua ko Mānahi, i whānau nei māu ki te whenua o Īhipa i mua ake o tōku taenga mai ki a koe, ki Īhipa, māku ēnā; ka riro mai rāua i ahau, ka pērā anō me Reupena rāua ko Himiona. <verse eid="GEN 48:5" /><verse number="6" style="v" sid="GEN 48:6" />Ā, ko tāu whānau e whānau māu i muri i a rāua, māu ēnā; ka huaina ki a rātou te ingoa o ō rātou tuākana i tō rātou kāinga pūmau. <verse eid="GEN 48:6" /><verse number="7" style="v" sid="GEN 48:7" />Ko ahau hoki, i tōku haerenga mai i Parana, ka mate a Rahera ki tōku taha, ki te whenua o Kanaana, ki te ara, e takoto mai ana he wāhi e haere atu ai ki Ēparata; ā, tanumia ana e ahau ki reira ki te ara ki Ēparata” (arā ki Pēterehema).<verse eid="GEN 48:7" /></para>
  <para style="p">
    <verse number="8" style="v" sid="GEN 48:8" />Ā, ka kite a Īharaira i ngā tama a Hōhepa, ka mea, “Ko wai ēnei?”<verse eid="GEN 48:8" /></para>
  <para style="p">
    <verse number="9" style="v" sid="GEN 48:9" />Ā, ka mea a Hōhepa ki tōna pāpā, “Ko āku tama ēnei i hōmai e te Atua ki ahau i konei.”</para>
  <para style="p" vid="GEN 48:9">Ka mea ia, “Nekehia mai nei ki ahau, kia manaaki ai ahau i a rāua.”<verse eid="GEN 48:9" /></para>
  <para style="p">
    <verse number="10" style="v" sid="GEN 48:10" />Nā, he atarua ngā kanohi o Īharaira, nā, te koroheke hoki, kīhai ia i āhei te kite atu. Nā, ka whakatata ia i a rāua ki a ia, ā, ka kihi ia i a rāua, ka awhi hoki i a rāua.<verse eid="GEN 48:10" /></para>
  <para style="p">
    <verse number="11" style="v" sid="GEN 48:11" />Nā, ka mea a Īharaira ki a Hōhepa, “Kīhai ahau i mea ka kite ahau i tōu mata. Kua whakakitea mai nei anō hoki e te Atua ōu uri ki ahau.”<verse eid="GEN 48:11" /></para>
  <para style="p">
    <verse number="12" style="v" sid="GEN 48:12" />Nā, ka nekehia atu rāua e Hōhepa i roto i ōna turi, ā, ka piko tōna mata ki te whenua. <verse eid="GEN 48:12" /><verse number="13" style="v" sid="GEN 48:13" />Nā, ka puritia rāua e Hōhepa, a Ēparaima e tōna ringa matau ki te mauī o Īharaira, a Mānahi e tōna mauī ki te matau o Īharaira, ā, ka whakatata atu ia i a rāua ki a ia. <verse eid="GEN 48:13" /><verse number="14" style="v" sid="GEN 48:14" />Nā, ka torona e Īharaira tōna ringa matau, ā, whakatakotoria ana e ia ki runga ki te mātenga o Ēparaima, ko ia anō hoki te teina, me tōna ringa mauī hoki ki runga ki te mātenga o Mānahi, he āta whakatakoto hoki nāna i ōna ringa, ko Mānahi hoki te mātāmua.<verse eid="GEN 48:14" /></para>
  <para style="p">
    <verse number="15" style="v" sid="GEN 48:15" />Nā, ka manaaki ia i a Hōhepa, ka mea,</para>
  <para style="q1" vid="GEN 48:15">“Mā te Atua i hāereere nei ōku mātua,</para>
  <para style="q2" vid="GEN 48:15">a Āperahama rāua ko Īhaka i tōna aroaro,</para>
  <para style="q1" vid="GEN 48:15">mā te Atua nāna nei ahau i whāngai i ahau</para>
  <para style="q2" vid="GEN 48:15">i ora nei ā taea noatia tēnei rā,<verse eid="GEN 48:15" /></para>
  <para style="q1">
    <verse number="16" style="v" sid="GEN 48:16" />mā te anahera nāna nei ahau i whakaora i roto i ngā hē katoa,</para>
  <para style="q2" vid="GEN 48:16">e manaaki ēnei tamariki;</para>
  <para style="q1" vid="GEN 48:16">ā, kia huaina tōku ingoa ki a rāua,</para>
  <para style="q2" vid="GEN 48:16">me te ingoa hoki o ōku mātua,</para>
  <para style="q2" vid="GEN 48:16">o Āperahama rāua ko Īhaka;</para>
  <para style="q1" vid="GEN 48:16">ā, kia tino nui haere rāua i waenganui i te whenua.”<verse eid="GEN 48:16" /></para>
  <para style="p">
    <verse number="17" style="v" sid="GEN 48:17" />Ā, nō te kitenga o Hōhepa kua whakatakotoria e tōna pāpā tōna matau ki runga ki te mātenga o Ēparaima, ka kino ki tāna titiro; ā, ka whakarewaina ake e ia te ringa o tōna pāpā, kia nekehia atu e ia i te mātenga o Ēparaima ki runga ki te mātenga o Mānahi. <verse eid="GEN 48:17" /><verse number="18" style="v" sid="GEN 48:18" />Ā, ka mea a Hōhepa ki tōna pāpā, “Kaua e pēnā, e tōku pāpā; ko te tuakana hoki tēnei; whakatakotoria tōu matau ki runga ki tōna mātenga.”<verse eid="GEN 48:18" /></para>
  <para style="p">
    <verse number="19" style="v" sid="GEN 48:19" />Nā, ka whakakāhore tōna pāpā, ka mea, “E mōhio ana ahau, e tāku tama, e mōhio ana ahau. Ka whakatupu iwi anō tēnei, ka nui anō hoki ia. Otiia, ka nui atu tōna teina i a ia, ā, ka waiho ōna uri hei iwi maha.” <verse eid="GEN 48:19" /><verse number="20" style="v" sid="GEN 48:20" />Nā, ka manaaki ia i a rāua i taua rangi, ka mea,</para>
  <para style="q1" vid="GEN 48:20">“Ko koe tā Īharaira manaakitanga,</para>
  <para style="q2" vid="GEN 48:20">ā, ka kōrerotia,</para>
  <para style="q1" vid="GEN 48:20">‘Kia meinga koe e te Atua kia rite ki a Ēparaima,</para>
  <para style="q2" vid="GEN 48:20">kia rite hoki ki a Mānahi.’ ”</para>
  <para style="m" vid="GEN 48:20">Nā, ka makā e ia a Ēparaima ki mua i a Mānahi.<verse eid="GEN 48:20" /></para>
  <para style="p">
    <verse number="21" style="v" sid="GEN 48:21" />Nā, ka mea a Īharaira ki a Hōhepa, “Ka mate tēnei ahau; hei a koutou ia te Atua, māna hoki koutou e whakahoki ki te whenua o ō koutou mātua. <verse eid="GEN 48:21" /><verse number="22" style="v" sid="GEN 48:22" />Nā, kotahi te wāhi ka hoatu nei e ahau mōu, e hira ake ai tōu i tō ōu tuākana, ko tāku hoki i tango ai i ngā Amori ki tāku hoari, ki tāku kōpere.”<verse eid="GEN 48:22" /></para>
  <chapter eid="GEN 48" />
  <chapter number="49" style="c" sid="GEN 49" />
  <para style="s">I Manaakitia ngā Iwi Kotahi Tekau mā Rua o Īharaira e Hākopa</para>
  <para style="p">
    <verse number="1" style="v" sid="GEN 49:1" />Nā, ka karanga a Hākopa ki āna tamariki, ka mea, “Huihui mai, ā, ka kōrerotia e ahau ki a koutou ngā mea e pono ki a koutou i ngā rā ō muri.<verse eid="GEN 49:1" /></para>
  <para style="q1">
    <verse number="2" style="v" sid="GEN 49:2" />Huihui mai, whakarongo hoki, e ngā tama a Hākopa;</para>
  <para style="q2" vid="GEN 49:2">whakarongo hoki ki a Īharaira, ki tō koutou pāpā.<verse eid="GEN 49:2" /></para>
  <para style="b" />
  <para style="q1">
    <verse number="3" style="v" sid="GEN 49:3" />“E Reupena, ko koe tāku mātāmua,</para>
  <para style="q2" vid="GEN 49:3">tōku pakaritanga, me te tīmatanga o tōku kaha;</para>
  <para style="q2" vid="GEN 49:3">te hiranga ake o te korōria, te hiranga ake hoki o te kaha.<verse eid="GEN 49:3" /></para>
  <para style="q1">
    <verse number="4" style="v" sid="GEN 49:4" />He mea pōkarekare, ānō he wai, e kore koe e kake;</para>
  <para style="q2" vid="GEN 49:4">mō tōu pikitanga i te moenga o tōu pāpā;</para>
  <para style="q2" vid="GEN 49:4">pōkea iho e koe a reira – i pikitia e ia tōku takotoranga!<verse eid="GEN 49:4" /></para>
  <para style="b" />
  <para style="q1">
    <verse number="5" style="v" sid="GEN 49:5" />“He tuakana, he teina, a Himiona rāua ko Rīwai;</para>
  <para style="q2" vid="GEN 49:5">he rākau riri kino ā rāua hoari.<verse eid="GEN 49:5" /></para>
  <para style="q1">
    <verse number="6" style="v" sid="GEN 49:6" />Kaua e tomo, e tōku wairua, ki tō rāua rūnanga;</para>
  <para style="q2" vid="GEN 49:6">kaua e huihuia, e tōku korōria, ki tō rāua whakaminenga –</para>
  <para style="q1" vid="GEN 49:6">i patu tangata hoki rāua i a rāua e riri ana,</para>
  <para style="q2" vid="GEN 49:6">ā, he hīkaka nō rāua i kopa ai te kau.<verse eid="GEN 49:6" /></para>
  <para style="q1">
    <verse number="7" style="v" sid="GEN 49:7" />Kia kangā tō rāua riri, i kaha nei;</para>
  <para style="q2" vid="GEN 49:7">me tō rāua āritarita, nō te mea he nanakia!</para>
  <para style="q1" vid="GEN 49:7">Ka wehea atu rāua e ahau ki roto ki a Hākopa,</para>
  <para style="q2" vid="GEN 49:7">ka whakamararatia hoki rāua ki roto ki a Īharaira.<verse eid="GEN 49:7" /></para>
  <para style="b" />
  <para style="q1">
    <verse number="8" style="v" sid="GEN 49:8" />“E Hūrā, ko koe e whakamoemititia e ōu tuākana, e ōu tēina;</para>
  <para style="q2" vid="GEN 49:8">ka ū tōu ringa ki te kakī o ōu hoariri;</para>
  <para style="q2" vid="GEN 49:8">ka piko ki a koe ngā tama a tōu pāpā.<verse eid="GEN 49:8" /></para>
  <para style="q1">
    <verse number="9" style="v" sid="GEN 49:9" />He kūao raiona a Hūrā;</para>
  <para style="q2" vid="GEN 49:9">i kake atu koe, e tāku tama, i te haenga.</para>
  <para style="q1" vid="GEN 49:9">I piko, i tāpapa ia, i pērā me te raiona,</para>
  <para style="q2" vid="GEN 49:9">i pērā hoki me te raiona kātua – mā wai ia e whakaoho?<verse eid="GEN 49:9" /></para>
  <para style="q1">
    <verse number="10" style="v" sid="GEN 49:10" />E kore e riro kē te hēpeta i a Hūrā,</para>
  <para style="q2" vid="GEN 49:10">me te tokotoko o te kāwana i waenganui o ōna waewae,</para>
  <para style="q1" vid="GEN 49:10">kia tae mai rā anō a Hiro;</para>
  <para style="q2" vid="GEN 49:10">ā, ka rongo ngā iwi katoa ki a ia.<verse eid="GEN 49:10" /></para>
  <para style="q1">
    <verse number="11" style="v" sid="GEN 49:11" />Ka herea e ia tana kūao ki te wāina,</para>
  <para style="q2" vid="GEN 49:11">te tama hoki a tana kāihe ki te wāina pai rawa;</para>
  <para style="q1" vid="GEN 49:11">ka horoia e ia ōna kākahu ki te wāina,</para>
  <para style="q2" vid="GEN 49:11">ōna weruweru hoki ki te toto o te karepe.<verse eid="GEN 49:11" /></para>
  <para style="q1">
    <verse number="12" style="v" sid="GEN 49:12" />Ka mumura hoki ōna kanohi i te wāina,</para>
  <para style="q2" vid="GEN 49:12">ka mā ōna niho i te waiū.<verse eid="GEN 49:12" /></para>
  <para style="b" />
  <para style="q1">
    <verse number="13" style="v" sid="GEN 49:13" />“Ka noho a Hepurona ki te wahapū o te moana;</para>
  <para style="q2" vid="GEN 49:13">hei wahapū anō ia mō ngā kaipuke;</para>
  <para style="q2" vid="GEN 49:13">ka tutuki atu hoki tōna rohe ki Hairona.<verse eid="GEN 49:13" /></para>
  <para style="b" />
  <para style="q1">
    <verse number="14" style="v" sid="GEN 49:14" />“He kāihe kaha a Ihākara,</para>
  <para style="q2" vid="GEN 49:14">e tāpapa ana i waenga o ngā moenga hipi e rua;<verse eid="GEN 49:14" /></para>
  <para style="q1">
    <verse number="15" style="v" sid="GEN 49:15" />ā, i tōna kitenga i te okiokinga he pai,</para>
  <para style="q2" vid="GEN 49:15">i te whenua hoki he āhuareka;</para>
  <para style="q1" vid="GEN 49:15">nā, ka tukua iho e ia tōna pokohiwi ki te pīkaunga,</para>
  <para style="q2" vid="GEN 49:15">ā, meinga ana ia hei pononga hōmai takoha.<verse eid="GEN 49:15" /></para>
  <para style="b" />
  <para style="q1">
    <verse number="16" style="v" sid="GEN 49:16" />“Ka whakawā a Rāna i tōna iwi,</para>
  <para style="q2" vid="GEN 49:16">ka pērā ānō me tētahi o ngā iwi o Īharaira.<verse eid="GEN 49:16" /></para>
  <para style="q1">
    <verse number="17" style="v" sid="GEN 49:17" />Hei nākahi a Rāna ki te ara,</para>
  <para style="q2" vid="GEN 49:17">hei neke hoki ki te huarahi,</para>
  <para style="q1" vid="GEN 49:17">e ngau ai i te rekereke o te hōiho,</para>
  <para style="q2" vid="GEN 49:17">ā, ka taka whakamuri tōna kaieke.<verse eid="GEN 49:17" /></para>
  <para style="b" />
  <para style="q1">
    <verse number="18" style="v" sid="GEN 49:18" />“Kua tatari atu ahau ki tāu whakaoranga, e Ihowā.<verse eid="GEN 49:18" /></para>
  <para style="b" />
  <para style="q1">
    <verse number="19" style="v" sid="GEN 49:19" />“Ko Kara, ka āki te ope ki runga ki a ia;</para>
  <para style="q2" vid="GEN 49:19">otiia ka āki ia ki tō rātou rekereke.<verse eid="GEN 49:19" /></para>
  <para style="b" />
  <para style="q1">
    <verse number="20" style="v" sid="GEN 49:20" />“Ko tā Āhera, ka mōmona tāna taro,</para>
  <para style="q2" vid="GEN 49:20">ā, he kai kīngi ōna hua.<verse eid="GEN 49:20" /></para>
  <para style="b" />
  <para style="q1">
    <verse number="21" style="v" sid="GEN 49:21" />“Ko Napatari, he hāta kua tukua kia haere;</para>
  <para style="q2" vid="GEN 49:21">e hōmai ana e ia ngā kupu papai.<verse eid="GEN 49:21" /></para>
  <para style="b" />
  <para style="q1">
    <verse number="22" style="v" sid="GEN 49:22" />“Ko Hōhepa he peka hua,</para>
  <para style="q2" vid="GEN 49:22">he peka hua i te taha o te puna;</para>
  <para style="q2" vid="GEN 49:22">e toro atu ana ōna manga ki tua o te taiepa.<verse eid="GEN 49:22" /></para>
  <para style="q1">
    <verse number="23" style="v" sid="GEN 49:23" />I whakatupu kino ngā kaikōpere i a ia,</para>
  <para style="q2" vid="GEN 49:23">i pere mai hoki, i kino hoki ki a ia.<verse eid="GEN 49:23" /></para>
  <para style="q1">
    <verse number="24" style="v" sid="GEN 49:24" />Otiia, i mau tāna kōpere i runga i te kaha,</para>
  <para style="q2" vid="GEN 49:24">ā, i whakapakaritia ngā tākakau o ōna ringa</para>
  <para style="q1" vid="GEN 49:24">e ngā ringa o te Mea Kaha o Hākopa,</para>
  <para style="q2" vid="GEN 49:24">nō reira nei te hēpara, te kāmaka o Īharaira,<verse eid="GEN 49:24" /></para>
  <para style="q1">
    <verse number="25" style="v" sid="GEN 49:25" />arā e te Atua o tōu pāpā, māna anō koe e āwhina;</para>
  <para style="q2" vid="GEN 49:25">e te Kaha Rawa hoki, māna e tuku mai ki a koe</para>
  <para style="q2" vid="GEN 49:25">ngā manaaki o te rangi i runga,</para>
  <para style="q1" vid="GEN 49:25">ngā manaaki hoki o te rire e takoto ana i raro,</para>
  <para style="q2" vid="GEN 49:25">ngā manaaki o ngā ū, o te kōpū hoki.<verse eid="GEN 49:25" /></para>
  <para style="q1">
    <verse number="26" style="v" sid="GEN 49:26" />Hira ake ngā manaaki a tōu pāpā</para>
  <para style="q2" vid="GEN 49:26">i ngā manaaki a ōku tūpuna,</para>
  <para style="q2" vid="GEN 49:26">tae atu ana ki tērā taha rawa o ngā pukepuke tū tonu;</para>
  <para style="q1" vid="GEN 49:26">ka tau iho ēnā mea ki runga ki te mātenga o Hōhepa,</para>
  <para style="q2" vid="GEN 49:26">ki te tumuaki hoki ōna i motuhia atu nei i ōna tuākana.<verse eid="GEN 49:26" /></para>
  <para style="b" />
  <para style="q1">
    <verse number="27" style="v" sid="GEN 49:27" />“Ka haehae a Pineamine ānō he wuruhi,</para>
  <para style="q2" vid="GEN 49:27">ka kainga e ia te tūpāpaku i te ata,</para>
  <para style="q2" vid="GEN 49:27">ā, i te ahiahi ka tuwhaina e ia ngā taonga parakete.”<verse eid="GEN 49:27" /></para>
  <para style="b" />
  <para style="p">
    <verse number="28" style="v" sid="GEN 49:28" />Ko ēnei katoa ngā iwi kotahi tekau mā rua o Īharaira, ko te kōrero hoki tēnei a tō rātou pāpā ki a rātou, ko tāna manaaki i a rātou, i manaakitia rātou e ia, tēnei, tēnei, me tōna manaaki anō.<verse eid="GEN 49:28" /></para>
  <para style="s">Te Matenga me te Tanumanga o Hākopa</para>
  <para style="p">
    <verse number="29" style="v" sid="GEN 49:29" />Ā, i whakahau ia ki a rātou, i mea ki a rātou, “Ka kohia atu ahau ki tōku iwi. Tanumia ahau ki ōku mātua, ki te ana i te pārae o Eperona Hiti, <verse eid="GEN 49:29" /><verse number="30" style="v" sid="GEN 49:30" />ki te ana i te pārae o Makapera, i te ritenga o Mamere, i te whenua o Kanaana, i hokona, me te pārae anō, e Āperahama i a Eperona Hiti, kia puritia hei tanumanga. <verse eid="GEN 49:30" /><verse number="31" style="v" sid="GEN 49:31" />I tanumia a Āperahama rāua ko Hara, ko tāna wahine, ki reira; i tanumia a Īhaka rāua ko Ripeka, ko tāna wahine, ki reira; i tanumia hoki a Rea e ahau ki reira. <verse eid="GEN 49:31" /><verse number="32" style="v" sid="GEN 49:32" />I hokona te pārae me te ana i reira i ngā tama a Hete.”<verse eid="GEN 49:32" /></para>
  <para style="p">
    <verse number="33" style="v" sid="GEN 49:33" />Ā, ka mutu te whakahau a Hākopa ki āna tama, ka pēpeke ake ōna waewae ki roto ki te moenga, ā, ka hemo, ka kohia atu ki tōna iwi.<verse eid="GEN 49:33" /></para>
  <chapter eid="GEN 49" />
  <chapter number="50" style="c" sid="GEN 50" />
  <para style="p">
    <verse number="1" style="v" sid="GEN 50:1" />Nā, ka hinga a Hōhepa ki runga ki te mata o tōna pāpā, ā, ka tangi i runga i a ia, ka kihi hoki i a ia. <verse eid="GEN 50:1" /><verse number="2" style="v" sid="GEN 50:2" />Nā, ka whakahau a Hōhepa i āna tāngata, i ngā kairongoā, kia whakapakokotia tōna pāpā. Nā, whakapakokotia ana a Īharaira e ngā kairongoā. <verse eid="GEN 50:2" /><verse number="3" style="v" sid="GEN 50:3" />Nā, ka tutuki ōna rā e whā tekau; ko ngā rā hoki ēnā e whakatutukitia ana mō te hunga e whakapakokotia ana. Ā, e whitu tekau ngā rā i uhungatia ai ia e ngā Īhipiana.<verse eid="GEN 50:3" /></para>
  <para style="p">
    <verse number="4" style="v" sid="GEN 50:4" />Ā, ka taka ngā rā e uhungatia ai ia, ka kōrero a Hōhepa ki te whare o Parao, ka mea, “Nā, ki te mea kua manakohia ahau e koutou, tēnā, kōrero atu ki ngā taringa o Parao, mea atu, <verse eid="GEN 50:4" /><verse number="5" style="v" sid="GEN 50:5" />I whakaoati tōku pāpā i ahau, i mea, ‘Ka mate tēnei ahau; hei roto tāku tanumanga i keria e ahau mōku ki te whenua o Kanaana, hei reira ahau tanumia ai e koe.’ Nā, kia tukua ahau e koe āianei kia haere ki runga, ki te tanu i tōku pāpā, ka hoki mai ai.”<verse eid="GEN 50:5" /></para>
  <para style="p">
    <verse number="6" style="v" sid="GEN 50:6" />Nā, ka mea a Parao, “Haere ki runga ki te tanu i tōu pāpā, kia rite ki tāna i whakaoati ai i a koe.”<verse eid="GEN 50:6" /></para>
  <para style="p">
    <verse number="7" style="v" sid="GEN 50:7" />Nā, haere ana a Hōhepa ki runga ki te tanu i tōna pāpā, i haere tahi anō i a ia ngā pononga katoa a Parao, ngā kaumātua o tōna whare, me ngā kaumātua katoa o te whenua o Īhipa, <verse eid="GEN 50:7" /><verse number="8" style="v" sid="GEN 50:8" />me te whare katoa anō hoki o Hōhepa, rātou ko ōna tuākana, me te whare anō hoki o tōna pāpā. Ko ā rātou tamariki anake, me ā rātou hipi, me ā rātou kau i mahue i a rātou i te whenua o Kohena. <verse eid="GEN 50:8" /><verse number="9" style="v" sid="GEN 50:9" />I haere tahi anō i a ia ngā hāriata me ngā tāngata hōiho; he nui whakaharahara te tira.<verse eid="GEN 50:9" /></para>
  <para style="p">
    <verse number="10" style="v" sid="GEN 50:10" />Nā, ka tae rātou ki te patunga wīti a Atara, i tāwāhi o Horano, ā, he tino nui whakaharahara te tangihanga i tangi ai rātou ki reira; e whitu hoki ngā rā i uhungatia ai e ia tōna pāpā. <verse eid="GEN 50:10" /><verse number="11" style="v" sid="GEN 50:11" />Ā, ka kite ngā tāngata whenua, ngā Kanaani, i te uhunga i te patunga wīti a Atara, ka mea rātou, “He uhunga nui tēnei nā ngā Īhipiana!” Nā reira i huaina ai te ingoa o reira ko Apere Mitiraima kei tāwāhi hoki o Horano.<verse eid="GEN 50:11" /></para>
  <para style="p">
    <verse number="12" style="v" sid="GEN 50:12" />Nā, rite tonu ki tāna i whakahau ai ki a rātou tā āna tama i mea ai ki a ia. <verse eid="GEN 50:12" /><verse number="13" style="v" sid="GEN 50:13" />I kawea hoki ia e āna tama ki te whenua o Kanaana, ā, tanumia ana ki te ana i te pārae o Makapera, i hokona tahitia nei e Āperahama me te pārae i a Eperona Hiti, kia puritia hei tanumanga, kei te ritenga atu o Mamere. <verse eid="GEN 50:13" /><verse number="14" style="v" sid="GEN 50:14" />Nā, hoki ana a Hōhepa ki Īhipa, rātou tahi ko ōna tuākana, ko ngā tāngata katoa anō hoki i haere tahi i a ia ki runga ki te tanu i tōna pāpā, i te mutunga o tāna tanu i tōna pāpā.<verse eid="GEN 50:14" /></para>
  <para style="s">Ka Whakamārietia Ōna Tuākana e Hōhepa</para>
  <para style="p">
    <verse number="15" style="v" sid="GEN 50:15" />Nā, i te kitenga o ngā tuākana o Hōhepa kua mate tō rātou pāpā, ka mea rātou, “Tērā pea e kino mai a Hōhepa ki a tātou, ā, ka utua mai e ia ā tātou kino katoa i meatia e tātou ki a ia.” <verse eid="GEN 50:15" /><verse number="16" style="v" sid="GEN 50:16" />Nā, ka tuku tangata rātou ki a Hōhepa, ā, ka mea, “I whakahau mai tōu pāpā i mua ake i tōna matenga, i mea mai, <verse eid="GEN 50:16" /><verse number="17" style="v" sid="GEN 50:17" />‘Kia pēnei tā koutou kupu ki a Hōhepa: Tēnā, whakarērea te hē o ōu tuākana, me tō rātou hara; he kino hoki tā rātou mahi ki a koe.’ Nā, tēnā whakarērea te hē o ngā pononga a te Atua o tōu pāpā.”</para>
  <para style="p" vid="GEN 50:17">Ā, ka tangi a Hōhepa i ā rātou kupu ki a ia.<verse eid="GEN 50:17" /></para>
  <para style="p">
    <verse number="18" style="v" sid="GEN 50:18" />Nā, ka haere ōna tuākana, ka tāpapa ki tōna aroaro; ka mea, “Tēnei mātou hei pononga māu.”<verse eid="GEN 50:18" /></para>
  <para style="p">
    <verse number="19" style="v" sid="GEN 50:19" />Ā, ka mea a Hōhepa ki a rātou, “Kaua e wehi. He kaiwhakakapi oti ahau mō tō te Atua wāhi? <verse eid="GEN 50:19" /><verse number="20" style="v" sid="GEN 50:20" />Ko koutou hoki, i hē ō koutou whakaaro ki ahau; he pai ia tō te Atua whakaaro, kia meatia ai tēnei ināianei, kia whakaorangia ai hoki ngā tāngata tokomaha. <verse eid="GEN 50:20" /><verse number="21" style="v" sid="GEN 50:21" />Heoi, kaua e wehi; māku koutou e atawhai, koutou ko ā koutou tamariki.” Ā, ka whakamārie ia i a rātou, ka whakamāmā hoki i ō rātou ngākau.<verse eid="GEN 50:21" /></para>
  <para style="s">Te Matenga o Hōhepa</para>
  <para style="p">
    <verse number="22" style="v" sid="GEN 50:22" />Nā, ka noho a Hōhepa ki Īhipa, rātou ko te whare o tōna pāpā; ā, kotahi rau kotahi tekau ngā tau i ora ai a Hōhepa. <verse eid="GEN 50:22" /><verse number="23" style="v" sid="GEN 50:23" />Ā, i kite a Hōhepa i te tuatoru o ngā whakatupuranga o ngā tamariki a Ēparaima; i whakatupuria anō hoki ngā tamariki a Makiri, tama a Mānahi, ki runga ki ngā turi o Hōhepa.<verse eid="GEN 50:23" /></para>
  <para style="p">
    <verse number="24" style="v" sid="GEN 50:24" />Nā, ka mea a Hōhepa ki ōna tuākana, “Ka mate ahau; otiia ka āta tirohia koutou e te Atua, ā, ka kawea atu koutou e ia i tēnei whenua ki runga, ki te whenua i oati ai ia ki a Āperahama, ki a Īhaka, ki a Hākopa.” <verse eid="GEN 50:24" /><verse number="25" style="v" sid="GEN 50:25" />Nā, ka whakaoatitia ngā tama a Īharaira e Hōhepa, ka mea ia, “Ka tīkina mai koutou, ka āta tirohia e te Atua, ā, me kawe atu e koutou ōku iwi i konei ki runga.”<verse eid="GEN 50:25" /></para>
  <para style="p">
    <verse number="26" style="v" sid="GEN 50:26" />Nā, ka mate a Hōhepa i te kotahi rau i te kotahi tekau o ōna tau; ā, ka whakapakokotia e rātou, ka whakatakotoria hoki ki te kāwhena i Īhipa.<verse eid="GEN 50:26" /></para>
  <chapter eid="GEN 50" />
</usx>