<?xml version="1.0" encoding="utf-8"?>
<usx version="3.0">
  <book code="2TI" style="id">2ti.txt Māori macronized text, extracted 20-01-03</book>
  <para style="h">2 Timoti</para>
  <para style="toc3">2Tim</para>
  <para style="mt2">Ko te Tuhituhi Tuarua a Pāora Āpōtoro ki a</para>
  <para style="mt1">Timoti</para>
  <chapter number="1" style="c" sid="2TI 1" />
  <para style="s">He Mihi</para>
  <para style="p">
    <verse number="1" style="v" sid="2TI 1:1" />Nā Pāora, i paingia e te Atua hei āpōtoro mā Īhu Karaiti, mō te ora i whakaaria mai i roto i a Karaiti Īhu,<verse eid="2TI 1:1" /></para>
  <para style="p">
    <verse number="2" style="v" sid="2TI 1:2" />Ki a Tīmoti, ki tāku tamaiti aroha:</para>
  <para style="p" vid="2TI 1:2">Kia tau te aroha noa, te mahi tohu, te rangimārie, he mea nā te Atua Matua, nā Karaiti Īhu hoki, nā tō tātou Ariki.<verse eid="2TI 1:2" /></para>
  <para style="s">Whakamoemiti me te Manawa</para>
  <para style="p">
    <verse number="3" style="v" sid="2TI 1:3" />E whakawhetai ana ahau ki te Atua, e mahi atu nei ahau ki a ia, he mea nō ōku tūpuna iho i runga i te hinengaro mā, nō te mea kāhore e mutu tōku mahara ki a koe i āku īnoinga i te pō, i te ao. <verse eid="2TI 1:3" /><verse number="4" style="v" sid="2TI 1:4" />Nui atu tōku hiahia kia kite i a koe, i ahau e mahara ana ki ōu roimata, kia kī ai ahau i te hari. <verse eid="2TI 1:4" /><verse number="5" style="v" sid="2TI 1:5" />Ka hoki ake nei tōku mahara ki te whakapono tinihangakore i roto i a koe; i noho tuatahi rā i roto i tōu tupuna wahine, i a Roihi, i tōu whaea hoki, i a Ūnihi; ā, e tino mōhio ana ahau kei roto anō i a koe. <verse eid="2TI 1:5" /><verse number="6" style="v" sid="2TI 1:6" />Koia ahau ka whakamahara nei i a koe, kia whakaūngia anō te ahi, te mea i hoatu nā e te Atua, tēnā kei roto i a koe, he mea nā te whakapānga atu o ōku ringaringa. <verse eid="2TI 1:6" /><verse number="7" style="v" sid="2TI 1:7" />Kāhore hoki i hōmai e te Atua ki a tātou te wairua o te wehi; engari tō te kaha, tō te aroha, tō te ngākau mahara.<verse eid="2TI 1:7" /></para>
  <para style="p">
    <verse number="8" style="v" sid="2TI 1:8" />Nā, kei whakamā koe ki te whakaatu i tō tātou Ariki, ki ahau rānei, ki tōna herehere; engari uru atu koe ki ngā mate o te rongopai, kia rite ki tā te Atua whakakahanga. <verse eid="2TI 1:8" /><verse number="9" style="v" sid="2TI 1:9" />Nāna nei tātou i whakaora, nāna hoki tātou i karanga ki te karangatanga tapu; kīhai i rite ki ā tātou mahi, engari ki tāna ake tikanga i whakatakoto ai i mua, ki te aroha noa hoki i hōmai nei ki a tātou i roto i a Karaiti Īhu, i mua atu o te tīmatanga o te ao; <verse eid="2TI 1:9" /><verse number="10" style="v" sid="2TI 1:10" />ā, kua whakakitea mai nei ināianei i te putanga nui mai o tō tātou Kaiwhakaora, o Īhu Karaiti, i whakakāhore nei i te mate, ā, whakakitea mai ana e ia te ora me te matengakore, he mea nā te rongopai.<verse eid="2TI 1:10" /></para>
  <para style="p">
    <verse number="11" style="v" sid="2TI 1:11" />Meinga iho nei ahau hei kaikauwhau mō tēnei, hei āpōtoro, hei kaiwhakaako. <verse eid="2TI 1:11" /><verse number="12" style="v" sid="2TI 1:12" />Ko te mea hoki tēnei i pāngia ai ahau e ēnei mate. He ahakoa rā kāhore ahau e whakamā; e mātau ana hoki ahau ki tāku i whakapono ai, e ū ana tōku whakaaro e taea e ia te tiaki tāku i tuku atu ai ki a ia, ā taea noatia taua rā. <verse eid="2TI 1:12" /><verse number="13" style="v" sid="2TI 1:13" />Kia mau ki te tauira mō ngā kupu tika i rongo rā koe ki ahau, puritia i runga i te whakapono, i te aroha i roto i a Karaiti Īhu. <verse eid="2TI 1:13" /><verse number="14" style="v" sid="2TI 1:14" />Ko te mea pai i tukua rā ki a koe, me tiaki e koe, arā e te Wairua Tapu e noho ana i roto i a tātou.<verse eid="2TI 1:14" /></para>
  <para style="p">
    <verse number="15" style="v" sid="2TI 1:15" />E mātau ana koe ki tēnei, i tahuri kē i ahau te hunga katoa i Āhia; nō rātou a Paikeru rāua ko Heremokeni. <verse eid="2TI 1:15" /><verse number="16" style="v" sid="2TI 1:16" />Kia tohungia e te Ariki ngā tāngata o te whare o Onehipora; he maha hoki ōku oranga ngākau i a ia, kīhai hoki ia i whakamā ki tōku mekameka. <verse eid="2TI 1:16" /><verse number="17" style="v" sid="2TI 1:17" />Ā, i a ia i Rōma, i rapua mārietia ahau e ia, ā, kitea ana. <verse eid="2TI 1:17" /><verse number="18" style="v" sid="2TI 1:18" />Mā te Ariki e tuku ki a ia kia kite i te mahi tohu a te Ariki ā taua rā. Ko āna mahinga mea hoki māku i Epeha, erangi koe e mōhio ana.<verse eid="2TI 1:18" /></para>
  <chapter eid="2TI 1" />
  <chapter number="2" style="c" sid="2TI 2" />
  <para style="s">He Hōia Pono nō Īhu Karaiti</para>
  <para style="p">
    <verse number="1" style="v" sid="2TI 2:1" />Nā, ko koe, e tāku tamaiti, kia kaha i runga i te aroha noa i roto i a Īhu. <verse eid="2TI 2:1" /><verse number="2" style="v" sid="2TI 2:2" />Ko ngā mea hoki i rongo rā koe ki ahau i ngā kaiwhakaatu tokomaha, tukua ēnā ki ētahi tāngata pono, e pai ana hei whakaako ki ērā atu hoki.<verse eid="2TI 2:2" /></para>
  <para style="p">
    <verse number="3" style="v" sid="2TI 2:3" />Tukua atu ngā mamae ki a koe, kia rite ki te hōia pai a Īhu Karaiti. <verse eid="2TI 2:3" /><verse number="4" style="v" sid="2TI 2:4" />Ki te whakahōia tētahi tangata, e kore ia e whakararurarutia e ngā mea o te ao; kia āhuareka ai ki a ia te kaiwhakatū i a ia hei hōia. <verse eid="2TI 2:4" /><verse number="5" style="v" sid="2TI 2:5" />Ki te whakataetae anō tētahi e kore ia e karaunatia, ki te kore e rite ki te tikanga tāna whakataetae. <verse eid="2TI 2:5" /><verse number="6" style="v" sid="2TI 2:6" />Ko te tikanga tēnei, ko te kaingaki e mahi ana kia kai wawe i ngā hua. <verse eid="2TI 2:6" /><verse number="7" style="v" sid="2TI 2:7" />Whakaaroa āku e kōrero nei; ā, mā te Ariki e hōmai ki a koe he ngākau mahara i ngā mea katoa.<verse eid="2TI 2:7" /></para>
  <para style="p">
    <verse number="8" style="v" sid="2TI 2:8" />Kia mahara ki a Īhu Karaiti, i whakaarahia nei i te hunga mate, he uri nō Rāwiri, e ai ki tāku rongopai; <verse eid="2TI 2:8" /><verse number="9" style="v" sid="2TI 2:9" />ko te mea anō ia i pāngia ai ahau e ngā mamae, ā hereherea noatia iho, ānō he tangata mahi kino; otirā, e kore tā te Atua kupu e herea. <verse eid="2TI 2:9" /><verse number="10" style="v" sid="2TI 2:10" />Koia hoki ahau i whakaririka kau ai ki ngā mea katoa he mea mō te hunga whiriwhiri; kia whiwhi ai rātou ki te ora i roto i a Karaiti Īhu, ki te korōria mutungakore anō hoki.<verse eid="2TI 2:10" /></para>
  <para style="p">
    <verse number="11" style="v" sid="2TI 2:11" />E pono ana hoki te kōrero:</para>
  <para style="q1" vid="2TI 2:11">Ki te mate tahi tātou me ia,</para>
  <para style="q2" vid="2TI 2:11">ka ora tahi anō hoki tātou me ia.<verse eid="2TI 2:11" /></para>
  <para style="q1">
    <verse number="12" style="v" sid="2TI 2:12" />Ki te manawanui tātou,</para>
  <para style="q2" vid="2TI 2:12">ka whakakīngitia ngātahitia tātou me ia.</para>
  <para style="q1" vid="2TI 2:12">Ki te whakakāhore tātou,</para>
  <para style="q2" vid="2TI 2:12">ka whakakāhoretia hoki tātou e ia.<verse eid="2TI 2:12" /></para>
  <para style="q1">
    <verse number="13" style="v" sid="2TI 2:13" />Ki te kore tātou e whakapono,</para>
  <para style="q2" vid="2TI 2:13">e mau ana anō tōna pono:</para>
  <para style="q2" vid="2TI 2:13">e kore e āhei kia whakakāhore ia i a ia anō.<verse eid="2TI 2:13" /></para>
  <para style="s">He Kaimahi e Kore e Whakamā</para>
  <para style="p">
    <verse number="14" style="v" sid="2TI 2:14" />Whakamaharatia rātou ki ēnei mea, me kauwhau i te aroaro o te Ariki, kia kaua e tautohetohe ki ngā kupu huakore, ki ngā mea whakaputa kē i ngā kaiwhakarongo. <verse eid="2TI 2:14" /><verse number="15" style="v" sid="2TI 2:15" />Kia puta tāu tohe mōu kia tū ki te aroaro o te Atua, he mea e manakohia ana, he kaimahi e kore e whakamā, e whāwhā tika ana i te kupu o te pono. <verse eid="2TI 2:15" /><verse number="16" style="v" sid="2TI 2:16" />Mawehe kē i ngā kōrero whakarihariha, teka noa; ka neke ake hoki te karakiakore o ērā; <verse eid="2TI 2:16" /><verse number="17" style="v" sid="2TI 2:17" />ā, ka kaikai tā rātou kupu, ānō he mea kua kikohungatia. Nō rātou a Himeniu rāua ko Piritu; <verse eid="2TI 2:17" /><verse number="18" style="v" sid="2TI 2:18" />kua hē nei ki te pono, e mea ana, kua pahemo kē te aranga mai; ā, whakaputaia kētia ake e rātou te whakapono o ētahi. <verse eid="2TI 2:18" /><verse number="19" style="v" sid="2TI 2:19" />E ū ana ia te mau o tā te Atua tūranga, ko tōna hīri hoki tēnei, “E mātau ana te Ariki ki āna ake,” me tēnei hoki, “Kia mawehe kē i te hē ngā tāngata katoa e whakahua ana i te ingoa o te Karaiti.”<verse eid="2TI 2:19" /></para>
  <para style="p">
    <verse number="20" style="v" sid="2TI 2:20" />Otiia, i te whare nui ehara i te mea he kōura kau, he hiriwa kau rānei ngā oko, tērā anō ētahi he mea rākau, he mea oneone; ētahi hei mea hōnore, ētahi hei mea hōnorekore. <verse eid="2TI 2:20" /><verse number="21" style="v" sid="2TI 2:21" />Nā, ki te mea te tangata i a ia kia mā i ēnā mea, hei oko ia mō te hōnore, kua oti te whakatapu, te whakapai mō a te rangatira tikanga, rite rawa mō ngā mahi pai katoa.<verse eid="2TI 2:21" /></para>
  <para style="p">
    <verse number="22" style="v" sid="2TI 2:22" />Oma atu i ngā hiahia taitamariki; whāia te tika, te whakapono, te aroha, te rangimārie, e koutou tahi ko te hunga e karanga ana ki te Ariki i roto i te ngākau mā. <verse eid="2TI 2:22" /><verse number="23" style="v" sid="2TI 2:23" />Āraia atu anō ngā uiuinga wairangi, kūware, kia mahara hoki ko aua mea hei whakatupu whawhai. <verse eid="2TI 2:23" /><verse number="24" style="v" sid="2TI 2:24" />Nā, e kore e pai kia ririhau te pononga a te Ariki; engari kia ngāwari ki ngā tāngata katoa, kia whai ngākau ki te whakaako, kia manawanui. <verse eid="2TI 2:24" /><verse number="25" style="v" sid="2TI 2:25" />Kia whakaako mārie i te hunga e totohe ana; me kore e hoatu e te Atua ki a rātou he rīpenetā e whakaae ai ki te pono; <verse eid="2TI 2:25" /><verse number="26" style="v" sid="2TI 2:26" />kia ara ake ai hoki i roto i te māhanga a te rēwera te hunga i hopukia oratia e te pononga a te Ariki hei mahi i tā te Atua i pai ai.<verse eid="2TI 2:26" /></para>
  <chapter eid="2TI 2" />
  <chapter number="3" style="c" sid="2TI 3" />
  <para style="s">Ngā Rā Mutunga</para>
  <para style="p">
    <verse number="1" style="v" sid="2TI 3:1" />Kia mātau koe ki tēnei, ko ā ngā rā o te whakamutunga puta mai ai ngā wā o te hē. <verse eid="2TI 3:1" /><verse number="2" style="v" sid="2TI 3:2" />E aroha hoki ngā tāngata ki a rātou anō, e aroha ki te moni, e whakapehapeha, e whakakake, e kohukohu, e tutū ki ngā mātua, kāhore he whakawhetai, kāhore he tapu, <verse eid="2TI 3:2" /><verse number="3" style="v" sid="2TI 3:3" />kāhore he aroha, he upoko mārō, he ngautuarā, e kore e pēhi i te ngākau, he hunga nanakia, kāhore e aroha ki te pai, <verse eid="2TI 3:3" /><verse number="4" style="v" sid="2TI 3:4" />he hunga tuku tangata, he hunga hīkaka, whakakake, tō rātou aroha kei ngā mahi tākaro kāhore ia ki te Atua; <verse eid="2TI 3:4" /><verse number="5" style="v" sid="2TI 3:5" />ko te āhua o te karakia kei a rātou, tōna kaha ia whakakāhoretia iho. Tahuri kē koe i ngā tāngata pērā.<verse eid="2TI 3:5" /></para>
  <para style="p">
    <verse number="6" style="v" sid="2TI 3:6" />Nō rātou hoki te hunga e kuhu nei ki ngā whare, ā, riro pārau ana i a rātou ngā wāhine heahea, e taimaha nei i te hara, he mea kāwhaki nā ngā hiahia maha, <verse eid="2TI 3:6" /><verse number="7" style="v" sid="2TI 3:7" />e ako tonu ana, heoi kāhore rawa kia tae ki te mātauranga o te pono. <verse eid="2TI 3:7" /><verse number="8" style="v" sid="2TI 3:8" />E rite ana ki a Hāni rāua ko Hamapiri i totohe ki a Mohi; waihoki ko ēnei tāngata e totohe ana ki te pono. He hunga kua kino kē te hinengaro, he rukenga atu i roto i te whakapono. <verse eid="2TI 3:8" /><verse number="9" style="v" sid="2TI 3:9" />Heoi, e kore rātou e kake haere. Ka kitea hoki tō rātou kūwaretanga e te katoa, ka pērā hoki me tō rāua.<verse eid="2TI 3:9" /></para>
  <para style="s">Ngā Tohutohu Mutunga</para>
  <para style="p">
    <verse number="10" style="v" sid="2TI 3:10" />Otirā, kua mau nā i a koe tāku whakaako, tāku whakahaere, tōku whakaaro whakatakoto, tōku whakapono, tōku pūhoi ki te riri, tōku aroha, tōku manawanui, <verse eid="2TI 3:10" /><verse number="11" style="v" sid="2TI 3:11" />ōku whakatoinga, ōku matenga i mate ai ahau i Anatioka, i Ikoniuma, i Raihitara; ngā whakatoinga i whakatoia ai ahau. Heoi, whakaorangia ake ahau e te Ariki i roto i te katoa. <verse eid="2TI 3:11" /><verse number="12" style="v" sid="2TI 3:12" />Ā, e whakatoia anō te hunga katoa e hiahia ana kia noho i runga i te karakia i roto i a Karaiti Īhu. <verse eid="2TI 3:12" /><verse number="13" style="v" sid="2TI 3:13" />Ko te hunga kino ia, me te hunga māminga, ka kake haere te kino, ka tinihanga, ā, ka tinihangatia. <verse eid="2TI 3:13" /><verse number="14" style="v" sid="2TI 3:14" />Tēnā, ko koe kia mau ki ngā mea i ako rā koe, i whakaaetia rā e koe, e mātau nā hoki koe ki tōu kaiwhakaako ki ēnā mea. <verse eid="2TI 3:14" /><verse number="15" style="v" sid="2TI 3:15" />Ki a koe anō i mōhio o tōu tamarikitanga ake, ki ngā karaipiture tapu, ko ngā mea ērā e whai mātauranga ai koe, e ora ai, i runga i te whakapono ki a Karaiti Īhu. <verse eid="2TI 3:15" /><verse number="16" style="v" sid="2TI 3:16" />Nō te hā o te Atua ngā karaipiture katoa, he pai hoki hei whakaako, hei riri i te hē, hei whakatikatika, hei whakaako ki te tika; <verse eid="2TI 3:16" /><verse number="17" style="v" sid="2TI 3:17" />kia tino rite ai te tangata a te Atua, rite rawa mō ngā mahi pai katoa.<verse eid="2TI 3:17" /></para>
  <chapter eid="2TI 3" />
  <chapter number="4" style="c" sid="2TI 4" />
  <para style="p">
    <verse number="1" style="v" sid="2TI 4:1" />Ko tāku kupu tēnei ki a koe i te aroaro o te Atua, o Karaiti Īhu hoki, māna nei e whakawā te hunga ora me te hunga mate, i te āhua o tōna putanga mai me tōna rangatiratanga, <verse eid="2TI 4:1" /><verse number="2" style="v" sid="2TI 4:2" />kauwhautia te kupu; tohea i ngā wā pai, i ngā wā kino; rīria te hē, whakahēngia iho, whakahaua, whakapaua te manawanui me te whakaako. <verse eid="2TI 4:2" /><verse number="3" style="v" sid="2TI 4:3" />Tēnei ake hoki te wā e kore ai rātou e whakarongo ki te whakaako tika; heoi, i te mea he taringa minamina ō rātou, ka apohia e rātou he kaiwhakaako e rite ana ki ō rātou nā hiahia. <verse eid="2TI 4:3" /><verse number="4" style="v" sid="2TI 4:4" />Ka tahuri kē ō rātou taringa i te pono, ka anga atu ki ngā kōrero tito noa. <verse eid="2TI 4:4" /><verse number="5" style="v" sid="2TI 4:5" />Kia mau ia koe i ngā mea katoa; tukua atu ngā mamae ki a koe; mahia te mahi a te kaikauwhau i te rongopai; whakapaua tāu mahi minita.<verse eid="2TI 4:5" /></para>
  <para style="p">
    <verse number="6" style="v" sid="2TI 4:6" />Tēnei hoki ahau kei te ringihia, kua rite anō te wā hei haerenga mōku. <verse eid="2TI 4:6" /><verse number="7" style="v" sid="2TI 4:7" />Kua whawhaitia e ahau te whawhai pai, kua omakia tōku omanga, kua rite i ahau te whakapono. <verse eid="2TI 4:7" /><verse number="8" style="v" sid="2TI 4:8" />Kei te takoto mai mōku i ngā wā ō muri nei te karauna o te tika, e hōmai ki ahau ā taua rā e te Ariki, e te kaiwhakawā tika. He teka ki ahau anake, engari ki te hunga katoa anō hoki kua matenui ki tōna putanga mai.<verse eid="2TI 4:8" /></para>
  <para style="s">He Kupu Whaiara</para>
  <para style="p">
    <verse number="9" style="v" sid="2TI 4:9" />Kia puta tōu uaua ki te haere wawe mai ki ahau; <verse eid="2TI 4:9" /><verse number="10" style="v" sid="2TI 4:10" />kua whakarērea ahau e Rīmaha, he aroha nōna ki tēnei ao, ā, haere ana ia ki Teharonika; kua riro atu a Kerekena ki Karatia, a Taituha ki Raramatia. <verse eid="2TI 4:10" /><verse number="11" style="v" sid="2TI 4:11" />Ko Ruka anake kei ahau. Tēnā a Māka mauria mai hei hoa mōu; he pai hoki ia mō tāku mahi minita. <verse eid="2TI 4:11" /><verse number="12" style="v" sid="2TI 4:12" />Kua tonoa e ahau a Tikiku, ki Epeha. <verse eid="2TI 4:12" /><verse number="13" style="v" sid="2TI 4:13" />Ka haere mai koe, mauria mai te koroka i mahue atu i ahau ki Toroa, ki a Karapu, me ngā pukapuka; tēnā rawa ia ngā kirihipi.<verse eid="2TI 4:13" /></para>
  <para style="p">
    <verse number="14" style="v" sid="2TI 4:14" />He maha ngā kino i meatia mai e Arehānera, e te kaimahi parāhi ki ahau. Mā te Ariki e hoatu ki a ia he utu e rite ana ki āna mahi. <verse eid="2TI 4:14" /><verse number="15" style="v" sid="2TI 4:15" />Kia tūpato hoki koe ki a ia; he rahi rawa hoki tāna totohe ki ā mātou kupu.<verse eid="2TI 4:15" /></para>
  <para style="p">
    <verse number="16" style="v" sid="2TI 4:16" />I tāku kōrerotanga tuatahi, i karo ai i ahau, kāhore he tangata hei tuarā mōku, heoi, whakarērea ake ahau e te katoa. Kaua tēnei e whakairia ki a rātou. <verse eid="2TI 4:16" /><verse number="17" style="v" sid="2TI 4:17" />I tū ia te Ariki ki tōku taha, nāna hoki ahau i whakakaha; kia whakapaua rawatia ai e ahau te kauwhau, kia rongo katoa ai ngā tauiwi. Ā, tōia mai ana ahau i roto i te māngai o te raiona. <verse eid="2TI 4:17" /><verse number="18" style="v" sid="2TI 4:18" />Tērā ahau e tōia mai e te Ariki i roto i ngā mahi kino katoa, e whakaorangia hoki tae noa ki tōna rangatiratanga i te rangi. Waiho atu i a ia te korōria ake ake. Āmine.<verse eid="2TI 4:18" /></para>
  <para style="s">Poroporoaki</para>
  <para style="p">
    <verse number="19" style="v" sid="2TI 4:19" />Oha atu ki a Pirihira rāua ko Akuira, ki te hunga anō hoki o te whare o Onehipora. <verse eid="2TI 4:19" /><verse number="20" style="v" sid="2TI 4:20" />I noho atu a Eratu i Koriniti; ko Toropimu i mahue atu, i ahau ki Miretu, he mate. <verse eid="2TI 4:20" /><verse number="21" style="v" sid="2TI 4:21" />Kia puta tōu uaua ki te haere mai i mua o te hōtoke.</para>
  <para style="p" vid="2TI 4:21">Tēnei te oha atu nei ki a koe a Ūpuru, a Purena, a Rinuha, a Karauria, me ngā tēina katoa.<verse eid="2TI 4:21" /></para>
  <para style="p">
    <verse number="22" style="v" sid="2TI 4:22" />Kia noho te Ariki ki tōu wairua. Kia tau te aroha noa ki a koutou.<verse eid="2TI 4:22" /></para>
  <chapter eid="2TI 4" />
</usx>