<?xml version="1.0" encoding="utf-8"?>
<usx version="3.0">
  <book code="NEH" style="id">neh.txt Māori macronized text, extracted 17-05-06</book>
  <para style="h">Nehemia</para>
  <para style="toc3">Nehe</para>
  <para style="mt2">Ko te Pukapuka a</para>
  <para style="mt1">Nehemia</para>
  <chapter number="1" style="c" sid="NEH 1" />
  <para style="s">Tā Nehemia Māharahara mō Hiruhārama</para>
  <para style="p">
    <verse number="1" style="v" sid="NEH 1:1" />Ko ngā kupu a Nehemia tama a Hakaria:</para>
  <para style="m" vid="NEH 1:1">Nā, i te marama Kihireu, i te rua tekau o ngā tau, i ahau i Huhana, i te whare kīngi, <verse eid="NEH 1:1" /><verse number="2" style="v" sid="NEH 1:2" />ka tae mai a Hanani, tētahi o ōku tēina, rātou ko ētahi tāngata o Hūrā; ā, ka ui ahau ki a rātou ki ngā Hūrai i mawhiti, i mahue o ngā whakarau, ki Hiruhārama hoki.<verse eid="NEH 1:2" /></para>
  <para style="p">
    <verse number="3" style="v" sid="NEH 1:3" />Ā, ka mea rātou ki ahau, “Ko ngā oranga i mahue o ngā whakarau i reira i taua kāwanatanga he nui te hē, te whakahāweatia; kua pakaru hoki te taiepa o Hiruhārama, ā, kua wera ōna kēti i te ahi.”<verse eid="NEH 1:3" /></para>
  <para style="p">
    <verse number="4" style="v" sid="NEH 1:4" />Ā, nō tōku rongonga i ēnei kupu, ka noho ahau, ka tangi, ka pōuri hoki ā taka noa ētahi rā, nā, nohopuku ana ahau, īnoi ana hoki ki te aroaro o te Atua o ngā rangi, <verse eid="NEH 1:4" /><verse number="5" style="v" sid="NEH 1:5" />ā, ka mea ahau:</para>
  <para style="mi" vid="NEH 1:5">“Auē, e Ihowā, e te Atua o te rangi, ko te Atua nui ia e wehingia ana, e pupuri ana i te kawenata, i te atawhai mō te hunga e aroha ana ki a ia, e pupuri ana i āna whakahau; <verse eid="NEH 1:5" /><verse number="6" style="v" sid="NEH 1:6" />tēnā, kia tahuri mai tōu taringa, kia titiro mai anō ōu kanohi, kia whakarongo mai ai koe ki te īnoi a tāu pononga, e īnoi atu nei ki tōu aroaro i te ao, i te pō, mō āu pononga, mō ngā tama a Īharaira, i ahau e whāki nei i ngā hara o ngā tama a Īharaira i hara ai mātou ki a koe. Āe rā, kua hara ahau me te whare o tōku pāpā. <verse eid="NEH 1:6" /><verse number="7" style="v" sid="NEH 1:7" />He rawa tā mātou mahi ki a koe, kīhai hoki i pupuri i ngā whakahau, i ngā tikanga, i ngā whakaritenga i whakahaua e koe ki tāu pononga ki a Mohi.<verse eid="NEH 1:7" /></para>
  <para style="pi">
    <verse number="8" style="v" sid="NEH 1:8" />“Tēnā, maharatia te kupu i whakahaua e koe ki tāu pononga, ki a Mohi, i mea rā koe, ‘Ki te poka kē tā koutou, ka whakamararatia atu koutou e ahau ki roto ki ngā iwi; <verse eid="NEH 1:8" /><verse number="9" style="v" sid="NEH 1:9" />otiia, ki te tahuri mai anō koutou ki ahau, ā, ka pupuri, ka mahi i āku whakahau, ahakoa i peia ētahi o koutou ki te pito whakamutunga o te rangi, ka kohikohia mai rātou e ahau i reira, ka kawea mai anō ki te wāhi i whiriwhiria e ahau kia noho tōku ingoa ki reira.’<verse eid="NEH 1:9" /></para>
  <para style="pi">
    <verse number="10" style="v" sid="NEH 1:10" />“Nā, ko āu pononga ēnei, ko tāu iwi i hokona e koe, arā e tōu kaha nui, e tōu ringa kaha. <verse eid="NEH 1:10" /><verse number="11" style="v" sid="NEH 1:11" />Tēnā, e te Ariki, tahuri mai tōu taringa ki te īnoi a tāu pononga, ki te īnoi hoki a āu pononga e mea nei kia wehi i tōu ingoa. Kia tika rā tā tāu pononga āianei, hōmai hoki ki a ia kia atawhaitia e tēnei tangata.”</para>
  <para style="p" vid="NEH 1:11">Ko ahau hoki te kaiwhakainu a te kīngi.<verse eid="NEH 1:11" /></para>
  <chapter eid="NEH 1" />
  <chapter number="2" style="c" sid="NEH 2" />
  <para style="s">Ka Tonoa a Nehemia ki Hūrā</para>
  <para style="p">
    <verse number="1" style="v" sid="NEH 2:1" />Heoi, i te marama Nihana i te rua tekau o ngā tau o Kīngi Arataherehe, i te mea he wāina i tōna aroaro, ka hāpainga ake e ahau te wāina, hoatu ana ki te kīngi. Kāhore hoki ahau i pōuri i mua atu i tōna aroaro. <verse eid="NEH 2:1" /><verse number="2" style="v" sid="NEH 2:2" />Nā, ka mea te kīngi ki ahau, “He aha tōu kanohi i pōuri ai, kāhore nei hoki ōu mate? Ehara tēnei i te mea kē atu i te pōuri o te ngākau.”</para>
  <para style="p" vid="NEH 2:2">Nā, nui atu tōku wehi. <verse eid="NEH 2:2" /><verse number="3" style="v" sid="NEH 2:3" />Anō rā ko ahau ki te kīngi, “Kia ora tonu te kīngi; he aha tōku mata i kore ai e pōuri, i te mea kua ururuatia te pā, te whare o ngā tanumanga o ōku mātua, ā, kua pau ōna kēti i te ahi?”<verse eid="NEH 2:3" /></para>
  <para style="p">
    <verse number="4" style="v" sid="NEH 2:4" />Anō rā ko te kīngi ki ahau, “He aha te mea ka tonoa nei e koe?”</para>
  <para style="p" vid="NEH 2:4">Heoi, ko tāku īnoinga ki te Atua o te rangi. <verse eid="NEH 2:4" /><verse number="5" style="v" sid="NEH 2:5" />Nā, ka kī atu ahau ki te kīngi, “Ki te pai te kīngi, ki te mea hoki e paingia ana tāu pononga i tōu aroaro, kia ungā ahau e koe ki Hūrā, ki te pā o ngā tanumanga o ōku mātua, kia hangā ai e ahau.”<verse eid="NEH 2:5" /></para>
  <para style="p">
    <verse number="6" style="v" sid="NEH 2:6" />Nā, ka mea te kīngi ki ahau (i tōna taha anō hoki te kuīni e noho ana), “Kia pēhea te roa ōu ka haere nei, ā, hei āhea koe hoki mai ai?” Nā, kua pai ki te kīngi kia ungā ahau, ā, whakaritea ana e ahau he wā ki a ia.<verse eid="NEH 2:6" /></para>
  <para style="p">
    <verse number="7" style="v" sid="NEH 2:7" />I mea anō ahau ki te kīngi, “Ki te pai te kīngi, me hōmai he pukapuka ki ahau ki ngā kāwana i tāwāhi o te awa, kia tukua ahau e rātou kia puta atu ā tae noa ki Hūrā; <verse eid="NEH 2:7" /><verse number="8" style="v" sid="NEH 2:8" />he pukapuka anō hoki ki a Āhapa, kaitiaki o te ngahere a te kīngi, kia hōmai e ia ētahi rākau ki ahau hei hanga mō ngā kurupae o ngā kēti o te nohoanga rangatira i te whare, mō te taiepa hoki o te pā, mō te whare hoki e haere atu ai ahau.” Nā, ka hōmai e te kīngi ki ahau; i rite tonu ki tā te ringa pai o tōku Atua i runga i ahau.<verse eid="NEH 2:8" /></para>
  <para style="p">
    <verse number="9" style="v" sid="NEH 2:9" />Kātahi ka haere ahau ki ngā kāwana i tērā taha o te awa, hoatu ana e ahau ngā pukapuka a te kīngi ki a rātou. I ungā anō e te kīngi ētahi rangatira hōia, me ētahi hōia eke hōiho hei hoa mōku. <verse eid="NEH 2:9" /><verse number="10" style="v" sid="NEH 2:10" />Ā, nō te rongonga o Hanaparata Horoni rāua ko te pononga, ko Tōpia Āmoni, nui rawa te kino i kino ai ki a rāua, nō te mea kua tae he tangata hei rapu i te pai mō ngā tama a Īharaira.<verse eid="NEH 2:10" /></para>
  <para style="s">Tā Nehemia Tirotirohanga i ngā Taiepa</para>
  <para style="p">
    <verse number="11" style="v" sid="NEH 2:11" />Heoi, kua tae ahau ki Hiruhārama, ā, e toru ōku rā ki reira. <verse eid="NEH 2:11" /><verse number="12" style="v" sid="NEH 2:12" />Nā, ka maranga ahau i te pō, mātou ko ētahi tāngata torutoru hei hoa mōku; kīhai hoki i kōrerotia e ahau ki tētahi tā tōku Atua i hōmai ai ki tōku ngākau kia meatia ki Hiruhārama. Kāhore hoki ōku kararehe; heoi anō ko te kararehe i eke ai ahau.<verse eid="NEH 2:12" /></para>
  <para style="p">
    <verse number="13" style="v" sid="NEH 2:13" />I haere anō ahau i te pō i te Kūwaha o te Raorao, ki te ritenga o te puna tarakona, ki te Kūwaha Paru anō hoki, ā, tirotirohia iho e ahau ngā taiepa o Hiruhārama kua pakaru nei me ōna kēti kua pau nei i te ahi. <verse eid="NEH 2:13" /><verse number="14" style="v" sid="NEH 2:14" />Kātahi ahau ka haere ki te Kūwaha o te Puna, ki te poka wai anō a te kīngi; heoi kāhore he wāhi e haere atu ai te kararehe e waha ana i ahau. <verse eid="NEH 2:14" /><verse number="15" style="v" sid="NEH 2:15" />Nā, piki ana ahau i te awaawa i te pō, tirotirohia ana e ahau te taiepa. Nā, tahuri ana ahau, tomo ana nā te Kūwaha o te Raorao, hoki ana. <verse eid="NEH 2:15" /><verse number="16" style="v" sid="NEH 2:16" />Heoi, kīhai ngā rangatira i mōhio e haere ana rānei ahau ki hea, he aha rānei tāku e mea nei; kāhore anō kia kōrerotia noatia e ahau ki ngā Hūrai, ki ngā tohunga, ki ngā tino tāngata, ki ngā rangatira, ki tērā atu hunga rānei i mahi nei i ngā mahi.<verse eid="NEH 2:16" /></para>
  <para style="s">Te Whakaritenga kia Whakahou ngā Taiepa</para>
  <para style="p">
    <verse number="17" style="v" sid="NEH 2:17" />Kātahi ka mea ahau ki a rātou, “Ka kite koutou i te nui o tō tātou aituā, ko Hiruhārama kua ururuatia, ko ōna kēti kua wera i te ahi. Haere mai, tātou ka hanga i te taiepa o Hiruhārama; kei waiho tonu tātou hei tāwainga.” <verse eid="NEH 2:17" /><verse number="18" style="v" sid="NEH 2:18" />Nā, ka kōrerotia e ahau ki a rātou te ringa o tōku Atua i pai nei ki runga i ahau, me ngā kupu a te kīngi i kōrerotia ki ahau.</para>
  <para style="p" vid="NEH 2:18">Nā, ka mea rātou, “Tātou ka whakatika, ka hanga.” Heoi, kei te whakakaha rātou i ō rātou ringa mō tēnei mahi pai.<verse eid="NEH 2:18" /></para>
  <para style="p">
    <verse number="19" style="v" sid="NEH 2:19" />I te rongonga ia o Hanaparata Horoni, rātou ko te pononga, ko Tōpia Āmoni, ko Keheme Ārapi, ka whakahī mai rātou ki a mātou, ka whakahāwea ki a mātou, ka mea, “He aha tēnei mea ka meatia nei e koutou? Ka whakakeke rānei koutou ki te kīngi?”<verse eid="NEH 2:19" /></para>
  <para style="p">
    <verse number="20" style="v" sid="NEH 2:20" />Kātahi ka whakahoki ahau ki a rātou, ka mea ki a rātou, “Ko te Atua o te rangi, māna e tika ai tā mātou. Nā, ka whakatika mātou, āna tāngata, ka hanga. Ko koutou ia, kāhore he wāhi, he tikanga, he maharatanga rānei, i Hiruhārama.”<verse eid="NEH 2:20" /></para>
  <chapter eid="NEH 2" />
  <chapter number="3" style="c" sid="NEH 3" />
  <para style="s">Te Hanganga anō o te Taiepa o Hiruhārama</para>
  <para style="p">
    <verse number="1" style="v" sid="NEH 3:1" />Kātahi ka whakatika a Eriahipi, tino tohunga, rātou ko ōna tēina ko ngā tohunga, kei te hanga i te Kūwaha Hipi; whakatapua ana e rātou, whakatūria ana e rātou ōna tatau tae noa ki te Pourewa o Meaha, whakatapua ana e rātou tae noa ki te Pourewa o Hananēre. <verse eid="NEH 3:1" /><verse number="2" style="v" sid="NEH 3:2" />I tōna taha ko ngā tāngata o Heriko e hanga ana, ā, i te taha o ērā ko Tākuru tama a Imiri.<verse eid="NEH 3:2" /></para>
  <para style="p">
    <verse number="3" style="v" sid="NEH 3:3" />Nā, ko te Kūwaha Ika, nā ngā tama a Hahenaa i hanga; nā rātou i whakanoho ōna rākau, i whakatū hoki ōna tatau, ōna raka, me ōna tūtaki. <verse eid="NEH 3:3" /><verse number="4" style="v" sid="NEH 3:4" />I kō atu i a rātou ko Meremoto tama a Uria, tama a Koto ki te hanga. Ā, i kō atu i a rātou ko Mehūrāma tama a Perekia, tama a Mehetapēre ki te hanga. Ā, i kō atu i ēnā ko Hāroko tama a Paana ki te hanga. <verse eid="NEH 3:4" /><verse number="5" style="v" sid="NEH 3:5" />I tō rātou taha ko ngā Tekoi ki te hanga; otirā kīhai ō rātou tāngata nunui i tuku i ō rātou kakī ki te mahi a tō rātou Ariki.<verse eid="NEH 3:5" /></para>
  <para style="p">
    <verse number="6" style="v" sid="NEH 3:6" />Nā, ko te Kūwaha Tawhito i hangā e Ioiara tama a Pahea, rāua ko Mehūrāma tama a Pehoreia. Nā rāua ōna rākau i whakanoho, nā rāua anō i whakatū ōna tatau, me ōna raka, me ōna tūtaki. <verse eid="NEH 3:6" /><verse number="7" style="v" sid="NEH 3:7" />I tō rāua taha e hanga ana a Meratia Kipeoni, a Tarono Meronoti – me ngā tāngata o Kipeono, o Mihipa – he wāhi ērā nō te torōna o te kāwana o tērā taha o te awa. <verse eid="NEH 3:7" /><verse number="8" style="v" sid="NEH 3:8" />I tōna taha e hanga ana a Utiere tama a Harahaia, nō ngā kaimahi kōura. I tōna taha e hanga ana a Hanania tama a tētahi kaiwhakaranu. Nā, oti ake i a rātou a Hiruhārama, tae noa ki te taiepa nui. <verse eid="NEH 3:8" /><verse number="9" style="v" sid="NEH 3:9" />I tō rātou taha e hanga ana a Repaia tama a Huru, rangatira o te hāwhe o ngā wāhi o Hiruhārama.<verse eid="NEH 3:9" /></para>
  <para style="p">
    <verse number="10" style="v" sid="NEH 3:10" />I tō rātou taha e hanga ana a Ieraia tama a Harumapa, ki te ritenga atu anō o tōna whare. I tōna taha e hanga ana a Hatuhu tama a Hahapania. <verse eid="NEH 3:10" /><verse number="11" style="v" sid="NEH 3:11" />Ko Marakia tama a Hārimi, ko Hahupu tama a Pahata Moapa, ki te hanga i tērā atu wāhi, i te Pourewa anō hoki i Ngā Oumu. <verse eid="NEH 3:11" /><verse number="12" style="v" sid="NEH 3:12" />I tōna taha e hanga ana a Harumu tama a Harohehe rangatira o te hāwhe o ngā wāhi o Hiruhārama, a ia me āna tamāhine.<verse eid="NEH 3:12" /></para>
  <para style="p">
    <verse number="13" style="v" sid="NEH 3:13" />Ko te Kūwaha o te Raorao he mea hanga nā Hanunu rātou ko ngā tāngata o Tanoa. Nā rātou i hanga, nā rātou anō i whakatū ōna tatau, ōna rākau, me ōna tūtaki, kotahi mano anō hoki ngā whatīanga o te taiepa, ā tae noa ki te Kūwaha Paru.<verse eid="NEH 3:13" /></para>
  <para style="p">
    <verse number="14" style="v" sid="NEH 3:14" />Ko te Kūwaha Paru nā Marakia tama a Rekapa rangatira o tētahi wāhi o Petehakereme i hanga; nāna i hanga, nāna anō i whakatū ōna tatau, ōna raka, me ōna tūtaki.<verse eid="NEH 3:14" /></para>
  <para style="p">
    <verse number="15" style="v" sid="NEH 3:15" />Ko te Kūwaha i te Puna, he mea hanga tērā nā Harunu tama a Korohote rangatira o tētahi wāhi o Mihipa; nāna i hanga, nāna anō i hīpoki, nāna i whakatū ōna tatau, ōna raka, ōna tūtaki, me te taiepa i te poka wai i Hiroa i te taha o te kāri a te kīngi, ā tae noa ki ngā kaupae e heke iho ana i te pā o Rāwiri. <verse eid="NEH 3:15" /><verse number="16" style="v" sid="NEH 3:16" />I muri i a ia e hanga ana a Nehemia tama a Atapuku, rangatira o te hāwhe o ngā wāhi o Peteturu, tae noa ki te ritenga o ngā tanumanga o Rāwiri, ki te poka wai i hangā, ki te whare anō o te hunga nunui. <verse eid="NEH 3:16" /><verse number="17" style="v" sid="NEH 3:17" />I muri i a ia ka hanga ko ngā Rīwaiti, ko Rehumu tama a Pani. I tōna taha e hanga ana a Hahapia rangatira o te hāwhe o ngā wāhi o Keira, i tōna wāhi anō.<verse eid="NEH 3:17" /></para>
  <para style="p">
    <verse number="18" style="v" sid="NEH 3:18" />I muri i a ia e hanga ana ō rātou tēina, ko Pāwai tama a Henarara, rangatira o te hāwhe o ngā wāhi o Keira. <verse eid="NEH 3:18" /><verse number="19" style="v" sid="NEH 3:19" />I tōna taha e hanga ana a Ētere tama a Hehua, rangatira o Mihipa, i tētahi wāhi i te ritenga atu o te haerenga ki runga ki te takotoranga mea whawhai i te koki o te taiepa. <verse eid="NEH 3:19" /><verse number="20" style="v" sid="NEH 3:20" />I muri i a ia ko Paruku tama a Tapai, uaua rawa tāna hanga i tētahi atu wāhi, i te koki o te taiepa, ā tae noa ki te tatau o te whare o Eriahipi, o te tino tohunga. <verse eid="NEH 3:20" /><verse number="21" style="v" sid="NEH 3:21" />I muri i a ia ka hanga ko Meremoto, tama a Uria, tama a Koto, i tētahi atu wāhi, i te tatau atu anō o te whare o Eriahipi, ā tae noa ki te pito o te whare o Eriahipi.<verse eid="NEH 3:21" /></para>
  <para style="p">
    <verse number="22" style="v" sid="NEH 3:22" />I muri i a ia ka hanga ko ngā tohunga, ko ngā tāngata o te mānia. <verse eid="NEH 3:22" /><verse number="23" style="v" sid="NEH 3:23" />I muri i a ia e hanga ana a Pineamine rāua ko Hahupu, i te ritenga mai anō o tō rāua whare. I muri i a ia e hanga ana a Atāria tama a Maaheia tama a Anania i te taha anō ki tōna whare. <verse eid="NEH 3:23" /><verse number="24" style="v" sid="NEH 3:24" />I muri i a ia ka hanga ko Pinui tama a Henarara i tētahi atu wāhi, i te whare atu anō o Atāria, ā tae noa ki te koki o te taiepa, ā, ki te pikonga.<verse eid="NEH 3:24" /></para>
  <para style="p">
    <verse number="25" style="v" sid="NEH 3:25" />Ko Parara tama a Utai i te ritenga atu o te koki o te taiepa, o te pourewa hoki e kōkiri ana ki waho i te whare o te kīngi i runga, i te taha o te marae o te whare herehere. I muri i a ia ko Peraia tama a Paroho, <verse eid="NEH 3:25" /><verse number="26" style="v" sid="NEH 3:26" />ā, i noho ngā Netinimi ki Ōpere, ā tae noa ki te ritenga atu o te Kūwaha Wai, whaka te rāwhiti, ki te pourewa anō hoki e uaki ana ki waho. <verse eid="NEH 3:26" /><verse number="27" style="v" sid="NEH 3:27" />I muri i a ia ka hanga ko ngā Tekoi i tētahi atu wāhi, i te ritenga anō o te pourewa nui e kōkiri ana ki waho, ā tae noa ki te taiepa o Ōpere.<verse eid="NEH 3:27" /></para>
  <para style="p">
    <verse number="28" style="v" sid="NEH 3:28" />Ko tō runga ake o te Kūwaha Hōiho tā ngā tohunga i hanga ai, i te ritenga anō o te whare o tēnei tangata, o tēnei tangata. <verse eid="NEH 3:28" /><verse number="29" style="v" sid="NEH 3:29" />I muri i a rātou ka hanga ko Hāroko tama a Imere i te ritenga anō o tōna whare. I muri anō hoki i a ia ka hanga ko Hemaia tama a Hekania, kaitiaki o te Kūwaha ki te Rāwhiti. <verse eid="NEH 3:29" /><verse number="30" style="v" sid="NEH 3:30" />I muri i a ia ka hanga ko Hanania tama a Heremia, rāua ko Hanunu, ko te tama tuaono a Tarapa, i tētahi atu wāhi. I muri i a ia ka hanga ko Mehūrāma tama a Perekia i te ritenga anō o tōna rūma. <verse eid="NEH 3:30" /><verse number="31" style="v" sid="NEH 3:31" />I muri i a ia ka hanga ko Marakia tētahi o ngā kaimahi kōura, ā tae noa ki te wāhi i ngā Netinimi, i ngā kaihokohoko, i te ritenga atu anō o te Kūwaha Mipikara, ki te pikitanga atu anō hoki i te koki. <verse eid="NEH 3:31" /><verse number="32" style="v" sid="NEH 3:32" />Nā, ko te takiwā o te pikitanga i te koki tae noa ki te Kūwaha Hipi, he mea hanga tērā nā ngā kaimahi kōura, nā ngā kaihokohoko.<verse eid="NEH 3:32" /></para>
  <chapter eid="NEH 3" />
  <chapter number="4" style="c" sid="NEH 4" />
  <para style="s">Ka Tautohetia e ngā Hoariri te Hanga anō</para>
  <para style="p">
    <verse number="1" style="v" sid="NEH 4:1" />Nō te rongonga ia o Hanaparata kei te hanga mātou i te taiepa, ka riri, nui atu te riri, ka whakahī ki ngā Hūrai. <verse eid="NEH 4:1" /><verse number="2" style="v" sid="NEH 4:2" />Nā, ka kōrero ia i te aroaro o ōna tēina, o te ope anō o Hamaria, ka mea; “E aha ana ēnei Hūrai ngoikore? E hanga pā rānei rātou? E mea patunga tapu rānei rātou? E oti rānei i a rātou i te rā kotahi? E whakaorangia ake rānei e rātou ngā kōhatu i roto i ngā pūranga paru kua oti nā te tahu?”<verse eid="NEH 4:2" /></para>
  <para style="p">
    <verse number="3" style="v" sid="NEH 4:3" />Nā, i tōna taha a Tōpia Āmoni, ā, ka mea ia, “Ko taua mea e hangā nā e rātou, ki te piki atu he pokiha, ka pakaru tā rātou taiepa kōhatu.”<verse eid="NEH 4:3" /></para>
  <para style="p">
    <verse number="4" style="v" sid="NEH 4:4" />Whakarongo, e tō mātou Atua, e whakahāweatia ana hoki mātou; whakahokia iho anō tā rātou taunu ki runga ki tō rātou upoko; hoatu hoki rātou hei taonga parakete ki te whenua e whakaraua ai. <verse eid="NEH 4:4" /><verse number="5" style="v" sid="NEH 4:5" />Ā, kei hīpokina tō rātou hē, kaua anō tō rātou hara e murua i tōu aroaro; mō rātou i whakapātaritari i a koe i te aroaro o ngā kaihanga.<verse eid="NEH 4:5" /></para>
  <para style="p">
    <verse number="6" style="v" sid="NEH 4:6" />Nā, hangā ana e mātou te taiepa; ā, ka honoa te taiepa katoa, kia tae ki te hāwhe anō o tōna tiketike; he ngākau hoki tō te iwi ki te mahi.<verse eid="NEH 4:6" /></para>
  <para style="p">
    <verse number="7" style="v" sid="NEH 4:7" />I te rongonga ia o Hanaparata, o Tōpia, o ngā Ārapi, o ngā Āmoni, o ngā Aharori, kua neke haere te hanga o ngā taiepa o Hiruhārama, ā, kua tīmata ngā wāhi pakaru te kapi, nā, nui atu tō rātou riri. <verse eid="NEH 4:7" /><verse number="8" style="v" sid="NEH 4:8" />Nā, ka whakatupu ngātahi rātou i te hē, kia haere mai ki te whawhai ki Hiruhārama, whakaware ai. <verse eid="NEH 4:8" /><verse number="9" style="v" sid="NEH 4:9" />Heoi, īnoi ana mātou ki tō mātou Atua, whakatūria ana e mātou he atiati mō rātou, i te ao, i te pō, i te wehi hoki i a rātou.<verse eid="NEH 4:9" /></para>
  <para style="p">
    <verse number="10" style="v" sid="NEH 4:10" />Nā, ka mea a Hūrā, “Kua hemo te kaha o ngā kaipīkau, e nui ana hoki te paru; nā, e kore mātou e kaha ki te hanga i te taiepa.”<verse eid="NEH 4:10" /></para>
  <para style="p">
    <verse number="11" style="v" sid="NEH 4:11" />I mea anō ō mātou hoariri, “E kore rātou e mōhio, e kore e kite, kia tae atu rā anō tātou ki waenganui i a rātou, ko reira tātou tukituki ai i a rātou, whakamutu ai hoki i te mahi.”<verse eid="NEH 4:11" /></para>
  <para style="p">
    <verse number="12" style="v" sid="NEH 4:12" />Ā, nō te taenga mai o ngā Hūrai e noho ana i tō rātou taha, tekau ā rātou meatanga mai ki a mātou, “I ngā wāhi katoa, me hoki mai koutou ki a mātou.”<verse eid="NEH 4:12" /></para>
  <para style="p">
    <verse number="13" style="v" sid="NEH 4:13" />Nā reira, i whakatūria ai e ahau ki ngā wāhi o raro, ki tua mai o te taiepa, ki ngā wāhi tuwhera anō hoki, whakatūria ana e ahau te iwi, tēnei hapū, tēnei hapū, o rātou, i a rātou anō ā rātou hoari, ā rātou tao, ā rātou kōpere. <verse eid="NEH 4:13" /><verse number="14" style="v" sid="NEH 4:14" />Nā, ka titiro ahau, ka whakatika ki runga, ka mea ki ngā rangatira, ki ngā tāngata nunui, ki ērā atu anō o te iwi, “Kaua e wehi ki a rātou. Kia mahara ki te Ariki, ki te mea nui e wehingia ana, ka whawhai kia ora ai ō koutou tuākana, tēina, ā koutou tama, ā koutou tamāhine, ā koutou wāhine, me ō koutou whare.”<verse eid="NEH 4:14" /></para>
  <para style="p">
    <verse number="15" style="v" sid="NEH 4:15" />Ā, ka rongo ō mātou hoariri ka mōhiotia tērā e mātou, ā, kua whakatakā nei e te Atua ō rātou whakaaro, nā, hoki ana mātou katoa ki te taiepa ki tāna mahi, ki tāna mahi.<verse eid="NEH 4:15" /></para>
  <para style="p">
    <verse number="16" style="v" sid="NEH 4:16" />Nō taua rā anō ko tētahi tānga o āku tāngata hei mahi i te mahi, ā, ko tētahi tānga o rātou hei pupuri i ngā tao, i ngā whakangungu rākau, i ngā kōpere, i ngā pukupuku; ko ngā rangatira, i muri rātou i te whare katoa o Hūrā. <verse eid="NEH 4:16" /><verse number="17" style="v" sid="NEH 4:17" />Ko ngā kaihanga i te taiepa, me ngā kaiwaha i ngā pīkaunga, whakawaha ana rātou, ā, kotahi te ringa o tēnei, o tēnei, ki te mahi i te mahi, kotahi hei pupuri i te patu. <verse eid="NEH 4:17" /><verse number="18" style="v" sid="NEH 4:18" />Nā, ko ngā kaihanga, whītiki rawa tāna hoari ki tōna taha, ki tōna taha; nā, hanga ana rātou. I tōku taha anō hoki ko te kaiwhakatangi tētere.<verse eid="NEH 4:18" /></para>
  <para style="p">
    <verse number="19" style="v" sid="NEH 4:19" />I mea anō ahau ki ngā rangatira, ki ngā tāngata nunui, ki ērā atu anō o te iwi, “He nui te mahi, he tātahi, kua tohatoha noa atu anō tātou ki te taiepa, matara noa tētahi i tētahi. <verse eid="NEH 4:19" /><verse number="20" style="v" sid="NEH 4:20" />Ko te wāhi e rongo ai koutou i te tangi o te tētere, me huihui ki a mātou ki reira. Mā tō tātou Atua tā tātou pakanga.”<verse eid="NEH 4:20" /></para>
  <para style="p">
    <verse number="21" style="v" sid="NEH 4:21" />Heoi, mahia ana e mātou te mahi; nā, ko tētahi tānga ki te pupuri tao, nō te huakanga ake anō o te ata ā puta noa ngā whetū. <verse eid="NEH 4:21" /><verse number="22" style="v" sid="NEH 4:22" />I mea anō ahau ki te iwi i taua wā, “Kia moe tēnei tangata, tēnei tangata, me tāna pononga anō, ki roto ki Hiruhārama, ā, ka ai rātou hei kaitiaki mō tātou i te pō, hei mahi anō i te awatea.” <verse eid="NEH 4:22" /><verse number="23" style="v" sid="NEH 4:23" />Heoi, ko ahau, ko ōku tēina, ko āku pononga, me ngā kaitiaki i whai mai nei i ahau, kīhai i whakarērea atu ō mātou kākahu. Mau tonu te patu a tēnei, a tēnei, i te haerenga ki te wai.<verse eid="NEH 4:23" /></para>
  <chapter eid="NEH 4" />
  <chapter number="5" style="c" sid="NEH 5" />
  <para style="s">Ka Āwhinatia e Nehemia ngā Rawakore</para>
  <para style="p">
    <verse number="1" style="v" sid="NEH 5:1" />Kātahi ka nui atu te karanga a te iwi, rātou ko ā rātou wāhine, he whakahē mō ō rātou tuākana, tēina, mō ngā Hūrai. <verse eid="NEH 5:1" /><verse number="2" style="v" sid="NEH 5:2" />I reira hoki ētahi e mea ana, “Ko mātou, ko ā mātou tama, me ā mātou tamāhine, he tokomaha; tātou ki te hoko wīti, kia kai ai tātou, kia ora ai.”<verse eid="NEH 5:2" /></para>
  <para style="p">
    <verse number="3" style="v" sid="NEH 5:3" />I reira hoki ētahi e kī ana, “Kua waiho ō mātou whenua, ā mātou māra wāina, ō mātou whare hei taunaha; tātou ki te hoko wīti mō te matekai.”<verse eid="NEH 5:3" /></para>
  <para style="p">
    <verse number="4" style="v" sid="NEH 5:4" />Me ētahi hoki e kī ana, “Kua riro mai he moni tārewa i a mātou hei takoha me te kīngi; ko ō mātou whenua, ko ā mātou māra wāina te tarewatanga. <verse eid="NEH 5:4" /><verse number="5" style="v" sid="NEH 5:5" />Nā, rite tonu ō mātou kikokiko ki ngā kikokiko o ō mātou tuākana; rite tonu ā mātou tamariki ki ā rātou tamariki. Nanā, e whakaponongatia ana e mātou ā mātou tama me ā mātou tamāhine hei pononga, kua oti anō ētahi o ā mātou tamāhine te mea hei pononga, kāhore hoki ā mātou mea hei whakahoki mai; nō te mea kei ngā tāngata kē ō mātou whenua, ā mātou māra wāina.”<verse eid="NEH 5:5" /></para>
  <para style="p">
    <verse number="6" style="v" sid="NEH 5:6" />Nā, nui atu tōku riri i tōku rongonga i tā rātou karanga, i ēnei kupu. <verse eid="NEH 5:6" /><verse number="7" style="v" sid="NEH 5:7" />Kātahi ka whakaaroaroa e tōku ngākau i roto i ahau, ā, ka totohe ahau ki ngā rangatira me ngā tāngata rarahi; i kī atu hoki ahau ki a rātou, “E tangohia ana e koutou he moni whakatupu i tōna teina, i tōna teina.” Nā, tū ana i ahau he hui nui hei whakahē mō rātou; <verse eid="NEH 5:7" /><verse number="8" style="v" sid="NEH 5:8" />i mea anō ahau ki a rātou, “Kua poto tā mātou hei whakahoki mai i ō tātou tēina, i ngā Hūrai, kua oti nei te hoko ki ngā tauiwi, ā, ka hokona atu anō rānei e koutou ō koutou tuākana, tēina? Ka hokona rānei rātou ki a tātou?” Kātahi ka whakarongo kau rātou, kīhai hoki i kitea he kupu mā rātou.<verse eid="NEH 5:8" /></para>
  <para style="p">
    <verse number="9" style="v" sid="NEH 5:9" />I mea anō ahau, “Ehara tēnā i te mea pai e mea nā koutou. Kaua ianei koutou e haere i runga i te wehi ki tō tātou Atua? Kaua rānei e whakaaro ki te tāwai mai a ō tātou hoariri, a ngā tauiwi? <verse eid="NEH 5:9" /><verse number="10" style="v" sid="NEH 5:10" />Nā, ko ahau, ko ōku tēina, me āku tāngata, e tuku ana he moni, he wīti ki a rātou mō te moni whakatupu. Tēnā rā, kia whakarērea atu e tātou tēnei mahi tango i te moni whakatupu. <verse eid="NEH 5:10" /><verse number="11" style="v" sid="NEH 5:11" />Tēnā, whakahokia atu ki a rātou i tēnei rā nei anō ō rātou whenua, ā rātou māra wāina, māra ōriwa, me ō rātou whare, me te wāhi whakarau o te moni, o te wīti, o te wāina, o te hinu, e tangohia nei e koutou i a rātou.”<verse eid="NEH 5:11" /></para>
  <para style="p">
    <verse number="12" style="v" sid="NEH 5:12" />Kātahi rātou ka kī mai, “Me whakahoki atu e mātou, e kore anō e tonoa e mātou he mea i a rātou. Ka rite tā mātou e mea ai ki tāu i kī mai nā.”</para>
  <para style="p" vid="NEH 5:12">Kātahi ka karangatia e ahau ngā tohunga, ā, ka meinga e ahau kia oati, mō tēnei kupu kia mahia. <verse eid="NEH 5:12" /><verse number="13" style="v" sid="NEH 5:13" />I ruperupea anō e ahau te uma o tōku, me tāku kī anō, “Ko te tangata e kore e whakamana i tēnei kupu, kia pēnei tā Ihowā ruperupe i a ia i roto i tōna whare, i tāna mahi; kia rite anō ia ki tēnei te ruperupe, te takoto kau.”</para>
  <para style="p" vid="NEH 5:13">Ā, ka kī mai te huihui katoa, “Āmine,” ka whakamoemiti anō rātou ki a Ihowā. Nā, pērā tonu te mahi a te iwi.<verse eid="NEH 5:13" /></para>
  <para style="s">Te Ngākau Oha o Nehemia</para>
  <para style="p">
    <verse number="14" style="v" sid="NEH 5:14" />Nō te rā anō i kīia ai ahau hei kāwana mō rātou ki te whenua o Hūrā, nō te rua tekau o ngā tau, ā tae noa ki te toru tekau mā rua o ngā tau o Kīngi Arataherehe, arā kotahi tekau mā rua tau, kāhore ahau, ōku tēina rānei, i kai i te taro kāwana. <verse eid="NEH 5:14" /><verse number="15" style="v" sid="NEH 5:15" />Otiia ko ngā kāwana ō mua, ko ērā i mua i ahau, he taimaha tā rātou ki te iwi; i tangohia hoki e rātou he taro, he wāina, i a rātou, me ētahi hekere hiriwa e whā tekau. Āe rā, i whakatupu rangatira anō ā rātou tāngata ki te iwi. Kīhai ia ahau i pērā, i wehi hoki ki te Atua. <verse eid="NEH 5:15" /><verse number="16" style="v" sid="NEH 5:16" />I uaua tonu anō ahau ki te mahi i tēnei taiepa, kīhai hoki mātou i hoko whenua mō mātou; i huihuia atu anō hoki āku tāngata katoa ki reira ki te mahi.<verse eid="NEH 5:16" /></para>
  <para style="p">
    <verse number="17" style="v" sid="NEH 5:17" />Nā, kotahi rau e rima tekau i tāku tēpu, nō ngā Hūrai, nō ngā rangatira, hāunga ērā atu i haere mai nei ki a mātou i roto i ngā iwi i tētahi taha o mātou, i tētahi taha. <verse eid="NEH 5:17" /><verse number="18" style="v" sid="NEH 5:18" />Nā, ko ngā mea i takā māku i te rā kotahi, kotahi pūru, e ono hipi, he mea pai; i takā anō ētahi manu māku, ā, kotahi i roto i ngā rā kotahi tekau, ko ngā tū wāina katoa, tōna nui; ahakoa ko tēnei katoa, kīhai ahau i mea ki te taro kāwana, nō te mea he taimaha rawa te hereherenga o tēnei iwi.<verse eid="NEH 5:18" /></para>
  <para style="p">
    <verse number="19" style="v" sid="NEH 5:19" />Kia mahara mai ki ahau, e tōku Atua, mō te pai, kia rite ki āku mea katoa i mea ai ahau ki tēnei iwi.<verse eid="NEH 5:19" /></para>
  <chapter eid="NEH 5" />
  <chapter number="6" style="c" sid="NEH 6" />
  <para style="s">He Whakangārahu ki a Nehemia</para>
  <para style="p">
    <verse number="1" style="v" sid="NEH 6:1" />Ā, nō te rongonga o Hanaparata, o Tōpia, o Keheme Ārapi, o ērā atu o ō mātou hoariri, kua hangā e ahau te taiepa, kāhore hoki he wāhi pakaru i mahue (kāhore anō ia kia oti noa i ahau ngā tatau te whakatū ki ngā kūwaha), <verse eid="NEH 6:1" /><verse number="2" style="v" sid="NEH 6:2" />nā, ka unga tāngata mai a Hanaparata rāua ko Keheme ki ahau, ka mea, “Haere mai, tātou ka rūnanga ki tētahi o ngā pā ririki i te mānia i Ono.”</para>
  <para style="p" vid="NEH 6:2">Otiia i whakaaro rāua ki te mahi kino ki ahau. <verse eid="NEH 6:2" /><verse number="3" style="v" sid="NEH 6:3" />Nā, ka unga tāngata ahau ki a rāua hei kī atu, “He nui te mahi e mahi nei ahau; e kore e āhei kia heke atu. Kia whakamutua hei aha te mahi? Ko whakarērea nei hoki e ahau, ki te heke atu ahau ki a kōrua.” <verse eid="NEH 6:3" /><verse number="4" style="v" sid="NEH 6:4" />Nā, e whā ā rāua tononga tāngata mai ki ahau, ko taua tikanga anō, heoi whakahokia ana e ahau ko aua kupu rā anō.<verse eid="NEH 6:4" /></para>
  <para style="p">
    <verse number="5" style="v" sid="NEH 6:5" />Kātahi a Hanaparata ka unga mai i tāna tangata ki ahau, ko te rima o ngā ngarenga mai, ko taua tikanga anō, he pukapuka tuwhera i tōna ringa. <verse eid="NEH 6:5" /><verse number="6" style="v" sid="NEH 6:6" />Ko te mea tēnei i tuhituhia ki reira:</para>
  <para style="pi" vid="NEH 6:6">“Kua pakū te rongo ki ngā tauiwi – e kī ana anō hoki a Kahamu – tēnei koutou ko ngā Hūrai te mea nei kia whakakeke; koia i hangā ai e koe te taiepa; ā, e mea ana koe ko koe hei kīngi mō rātou; ko tā ngā kōrero hoki tēnei. <verse eid="NEH 6:6" /><verse number="7" style="v" sid="NEH 6:7" />Kua whakatūria anō e koe ētahi poropiti hei karanga mōu ki Hiruhārama, hei kī, ‘Kua whai kīngi a Hūrā!’ Nā, ka whakaaturia ēnei kupu ki te kīngi. Heoi, haere mai, kia kōrerorero tāua.”<verse eid="NEH 6:7" /></para>
  <para style="p">
    <verse number="8" style="v" sid="NEH 6:8" />Kātahi ahau ka unga tāngata ki a ia, hei kī atu, “Ehara kau ēnei mea e kōrero nei koe; he mea tito noa hoki nā tōu ngākau ake.”<verse eid="NEH 6:8" /></para>
  <para style="p">
    <verse number="9" style="v" sid="NEH 6:9" />Ko tā rātou katoa hoki, he whakawehi i a mātou, i mea rātou, “Tērā ō rātou ringa e whakawarea ki te mahi, e kore ai e mahia.”</para>
  <para style="p" vid="NEH 6:9">Tēnā, e te Atua, whakakahangia ōku ringa.<verse eid="NEH 6:9" /></para>
  <para style="p">
    <verse number="10" style="v" sid="NEH 6:10" />Kātahi ahau ka haere ki te whare o Hemaia tama a Teraia tama a Mehetapēre, he mea tūtaki hoki ia ki roto; ā, ka mea ia, “Me rūnanga tātou ki te whare o te Atua, ki roto ki te temepara, me tūtaki hoki e tātou ngā tatau o te temepara; tērā hoki rātou e haere mai ki te patu i a koe; inā, ko ā te pō rātou haere mai ai ki te patu i a koe.”<verse eid="NEH 6:10" /></para>
  <para style="p">
    <verse number="11" style="v" sid="NEH 6:11" />Nā, ka mea ahau, “Me oma rānei te tangata pēnei i ahau nei? Ko wai te tangata o tōku rite e haere ki roto ki te temepara kia ora ai? E kore ahau e haere ki roto!”<verse eid="NEH 6:11" /></para>
  <para style="p">
    <verse number="12" style="v" sid="NEH 6:12" />Nā, ka mahara ahau ehara ia i te mea ungā mai nā te Atua; heoi hei hē mōku tāna kupu i poropiti ai. He mea utu hoki ia nā Tōpia rāua ko Hanaparata. <verse eid="NEH 6:12" /><verse number="13" style="v" sid="NEH 6:13" />I utua ai ia, kia wehi ai ahau, kia mahi pērā, ā, ka hara; kia whai mea ai rātou hei whakaingoa kino, hei tāwai mā rātou ki ahau.<verse eid="NEH 6:13" /></para>
  <para style="p">
    <verse number="14" style="v" sid="NEH 6:14" />Kia mahara, e tōku Atua, ki a Tōpia rāua ko Hanaparata, ki ēnei mahi a rāua, ki a Noaria poropiti wahine, ki ērā atu anō o ngā poropiti i mea nei ki te whakawehi i ahau.<verse eid="NEH 6:14" /></para>
  <para style="s">Te Tutukitanga o te Mahi</para>
  <para style="p">
    <verse number="15" style="v" sid="NEH 6:15" />Heoi, kua oti te taiepa i te rua tekau mā rima o ngā rā o te marama o Eruru; e rima tekau mā rua ngā rā. <verse eid="NEH 6:15" /><verse number="16" style="v" sid="NEH 6:16" />Ā, i te rongonga o ō mātou hoariri katoa, i taua mea, ka wehi ngā tauiwi katoa i tētahi taha o mātou, i tētahi taha, ā, ko te tino hokinga iho o ō rātou whakaaro; i kite hoki rātou he mea mahi tēnei mahi e tō mātou Atua.<verse eid="NEH 6:16" /></para>
  <para style="p">
    <verse number="17" style="v" sid="NEH 6:17" />He tini anō ngā pukapuka a ngā rangatira o Hūrā i aua rā i tae ki a Tōpia, me a Tōpia hoki i tae ki a rātou. <verse eid="NEH 6:17" /><verse number="18" style="v" sid="NEH 6:18" />He tokomaha hoki o Hūrā i oati ki a ia, he hunaonga hoki ia nā Hekania tama a Araha; i tango anō tāna tama a Iehohanana i te tamāhine a Mehūrāma tama a Perekia hei wahine. <verse eid="NEH 6:18" /><verse number="19" style="v" sid="NEH 6:19" />I kōrerotia anō e rātou āna mahi pai ki tōku aroaro; i kawea anō e rātou āku kupu ki a ia. Heoi, tukua mai ana e Tōpia ētahi pukapuka hei whakawehi i ahau.<verse eid="NEH 6:19" /></para>
  <chapter eid="NEH 6" />
  <chapter number="7" style="c" sid="NEH 7" />
  <para style="p">
    <verse number="1" style="v" sid="NEH 7:1" />Nāwai ā, kua oti te taiepa te hanga, kua whakatūria ngā tatau, kua whakaritea anō ngā kaitiaki kūwaha, ngā kaiwaiata, me ngā Rīwaiti. <verse eid="NEH 7:1" /><verse number="2" style="v" sid="NEH 7:2" />Nā, ka tukua e ahau ngā tikanga mō Hiruhārama ki tōku teina, ki a Hanani rāua ko Hanania rangatira o te whare rangatira – he tangata pono hoki ia, ā, nui atu i tō te tokomaha tōna wehi ki te Atua. <verse eid="NEH 7:2" /><verse number="3" style="v" sid="NEH 7:3" />I kī atu ahau ki a rāua, “Kaua e whakatuwheratia ngā kūwaha o Hiruhārama, kia mahana rā anō te rā; i a rāua e tū ana, e tiaki ana, me tūtaki e rāua ngā tatau, ka whakaū hoki. Me whakatū anō he kaitiaki i roto i ngā tāngata o Hiruhārama, ki tāna wāhi e tiaki ai, ki te ritenga o tōna whare, o tōna whare.” <verse eid="NEH 7:3" /><verse number="4" style="v" sid="NEH 7:4" />Nā, he whārahi, he nui te pā, he torutoru ia ngā tāngata o roto; kāhore hoki ngā whare kia hangā.<verse eid="NEH 7:4" /></para>
  <para style="s">Te Rārangi o ērā i Hoki mai i te Manene</para>
  <para style="r">(<ref loc="EZR 2:1-70">Etera 2.1-70</ref>)</para>
  <para style="p">
    <verse number="5" style="v" sid="NEH 7:5" />Nā, ka hōmai e tōku Atua ki roto ki tōku ngākau kia huihuia ngā rangatira, me ngā tāngata rarahi, me te iwi, kia whakapapa ai rātou. I kitea hoki e ahau te pukapuka whakapapa o te hunga i haere mai i te tīmatanga. I kitea anō kua tuhituhia ki roto:<verse eid="NEH 7:5" /></para>
  <para style="p">
    <verse number="6" style="v" sid="NEH 7:6" />Ko ngā tama ēnei o te kāwanatanga i haere mai i te whakarau, nō te hunga i whakahekea, nō ērā i whakahekea atu e Nepukaneha kīngi o Papurōna, ā, hoki ana ki Hiruhārama, ki Hūrā; ki tōna pā, ki tōna pā. <verse eid="NEH 7:6" /><verse number="7" style="v" sid="NEH 7:7" />I haere mai rātou ko Herupapera, ko Hehua, ko Nehemia, ko Atāria, ko Raamia, ko Nahamani, ko Mororekai, ko Pirihana, ko Mihiperete, ko Pikiwai, ko Nehumu, ko Paana.</para>
  <para style="b" vid="NEH 7:7" />
  <para style="p" vid="NEH 7:7">Ko te tokomaha tēnei o ngā tāngata o te iwi o Īharaira: <verse eid="NEH 7:7" /><verse number="8" style="v" sid="NEH 7:8" />Ko ngā tama a Paroho, e rua mano kotahi rau e whitu tekau mā rua. <verse eid="NEH 7:8" /><verse number="9" style="v" sid="NEH 7:9" />Ko ngā tama a Hepatia, e toru rau e whitu tekau mā rua. <verse eid="NEH 7:9" /><verse number="10" style="v" sid="NEH 7:10" />Ko ngā tama a Araha, e ono rau e rima tekau mā rua. <verse eid="NEH 7:10" /><verse number="11" style="v" sid="NEH 7:11" />Ko ngā tama a Pahata Moapa, (nō ngā tama a Hehua rāua ko Ioapa), e rua mano e waru rau kotahi tekau mā waru. <verse eid="NEH 7:11" /><verse number="12" style="v" sid="NEH 7:12" />Ko ngā tama a Erama, kotahi mano e rua rau e rima tekau mā whā. <verse eid="NEH 7:12" /><verse number="13" style="v" sid="NEH 7:13" />Ko ngā tama a Tatu, e waru rau e whā tekau mā rima. <verse eid="NEH 7:13" /><verse number="14" style="v" sid="NEH 7:14" />Ko ngā tama a Takai, e whitu rau e ono tekau. <verse eid="NEH 7:14" /><verse number="15" style="v" sid="NEH 7:15" />Ko ngā tama a Pinui, e ono rau e whā tekau mā waru. <verse eid="NEH 7:15" /><verse number="16" style="v" sid="NEH 7:16" />Ko ngā tama a Pepai, e ono rau e rua tekau mā waru. <verse eid="NEH 7:16" /><verse number="17" style="v" sid="NEH 7:17" />Ko ngā tama a Atakara, e rua mano e toru rau e rua tekau mā rua. <verse eid="NEH 7:17" /><verse number="18" style="v" sid="NEH 7:18" />Ko ngā tama a Aronikama, e ono rau e ono tekau mā whitu. <verse eid="NEH 7:18" /><verse number="19" style="v" sid="NEH 7:19" />Ko ngā tama a Pikiwai, e rua mano e ono tekau mā whitu. <verse eid="NEH 7:19" /><verse number="20" style="v" sid="NEH 7:20" />Ko ngā tama a Ārini, e ono rau e rima tekau mā rima. <verse eid="NEH 7:20" /><verse number="21" style="v" sid="NEH 7:21" />Ko ngā tama a Atere, (a Hetekia), e iwa tekau mā waru. <verse eid="NEH 7:21" /><verse number="22" style="v" sid="NEH 7:22" />Ko ngā tama a Hahumu, e toru rau e rua tekau mā waru. <verse eid="NEH 7:22" /><verse number="23" style="v" sid="NEH 7:23" />Ko ngā tama a Pētai, e toru rau e rua tekau mā whā. <verse eid="NEH 7:23" /><verse number="24" style="v" sid="NEH 7:24" />Ko ngā tama a Haripi, kotahi rau kotahi tekau mā rua. <verse eid="NEH 7:24" /><verse number="25" style="v" sid="NEH 7:25" />Ko ngā tama a Kipeono, e iwa tekau mā rima.<verse eid="NEH 7:25" /></para>
  <para style="b" />
  <para style="p">
    <verse number="26" style="v" sid="NEH 7:26" />Ko ngā tāngata o Pēterehema, o Netopa, kotahi rau e waru tekau mā waru. <verse eid="NEH 7:26" /><verse number="27" style="v" sid="NEH 7:27" />Ko ngā tāngata o Anatoto, kotahi rau e rua tekau mā waru. <verse eid="NEH 7:27" /><verse number="28" style="v" sid="NEH 7:28" />Ko ngā tāngata o Pete Ātamawete, e whā tekau mā rua. <verse eid="NEH 7:28" /><verse number="29" style="v" sid="NEH 7:29" />Ko ngā tāngata o Kiriata Tearimi, o Kepira, o Peeroto, e whitu rau e whā tekau mā toru. <verse eid="NEH 7:29" /><verse number="30" style="v" sid="NEH 7:30" />Ko ngā tāngata o Rama, o Kapa, e ono rau e rua tekau mā tahi. <verse eid="NEH 7:30" /><verse number="31" style="v" sid="NEH 7:31" />Ko ngā tāngata o Mikimaha, kotahi rau e rua tekau mā rua. <verse eid="NEH 7:31" /><verse number="32" style="v" sid="NEH 7:32" />Ko ngā tāngata o Pētēre, o Hai, kotahi rau e rua tekau mā toru. <verse eid="NEH 7:32" /><verse number="33" style="v" sid="NEH 7:33" />Ko ngā tāngata o tērā atu Nepo, e rima tekau mā rua. <verse eid="NEH 7:33" /><verse number="34" style="v" sid="NEH 7:34" />Ko ngā tama a tērā atu Erama, kotahi mano e rua rau e rima tekau mā whā. <verse eid="NEH 7:34" /><verse number="35" style="v" sid="NEH 7:35" />Ko ngā tama a Hārimi, e toru rau e rua tekau. <verse eid="NEH 7:35" /><verse number="36" style="v" sid="NEH 7:36" />Ko ngā tama a Heriko, e toru rau e whā tekau mā rima. <verse eid="NEH 7:36" /><verse number="37" style="v" sid="NEH 7:37" />Ko ngā tama a Roro, a Hariri, a Ono, e whitu rau e rua tekau mā tahi. <verse eid="NEH 7:37" /><verse number="38" style="v" sid="NEH 7:38" />Ko ngā tama a Henaa, e toru mano e iwa rau e toru tekau.<verse eid="NEH 7:38" /></para>
  <para style="b" />
  <para style="p">
    <verse number="39" style="v" sid="NEH 7:39" />Ko ngā tohunga: ko ngā tama a Ieraia, (nō te whare o Hehua), e iwa rau e whitu tekau mā toru. <verse eid="NEH 7:39" /><verse number="40" style="v" sid="NEH 7:40" />Ko ngā tama a Imere, kotahi mano e rima tekau mā rua. <verse eid="NEH 7:40" /><verse number="41" style="v" sid="NEH 7:41" />Ko ngā tama a Pahuru, kotahi mano e rua rau e whā tekau mā whitu. <verse eid="NEH 7:41" /><verse number="42" style="v" sid="NEH 7:42" />Ko ngā tama a Hārimi, kotahi mano kotahi tekau mā whitu.<verse eid="NEH 7:42" /></para>
  <para style="b" />
  <para style="p">
    <verse number="43" style="v" sid="NEH 7:43" />Ko ngā Rīwaiti: ko ngā tama a Hehua, a Karamiēre, (nō ngā tama anō hoki a Horewa), e whitu tekau mā whā.<verse eid="NEH 7:43" /></para>
  <para style="b" />
  <para style="p">
    <verse number="44" style="v" sid="NEH 7:44" />Ko ngā kaiwaiata: ko ngā tama a Āhapa, kotahi rau e whā tekau mā waru.<verse eid="NEH 7:44" /></para>
  <para style="b" />
  <para style="p">
    <verse number="45" style="v" sid="NEH 7:45" />Ko ngā kaitiaki kūwaha: ko ngā tama a Harumu, ko ngā tama a Atere, ko ngā tama a Taramono, ko ngā tama a Akupu, ko ngā tama a Hatita, ko ngā tama a Hopai, kotahi rau e toru tekau mā waru.<verse eid="NEH 7:45" /></para>
  <para style="b" />
  <para style="p">
    <verse number="46" style="v" sid="NEH 7:46" />Ko ngā Netinimi: ko ngā tama a Tiha, ko ngā tama a Hahupa, ko ngā tama a Tapaoto, <verse eid="NEH 7:46" /><verse number="47" style="v" sid="NEH 7:47" />ko ngā tama a Keroho, ko ngā tama a Hia, ko ngā tama a Parono, <verse eid="NEH 7:47" /><verse number="48" style="v" sid="NEH 7:48" />ko ngā tama a Repana, ko ngā tama a Hakapa, ko ngā tama a Haramai, <verse eid="NEH 7:48" /><verse number="49" style="v" sid="NEH 7:49" />ko ngā tama a Hanana, ko ngā tama a Kirere, ko ngā tama a Kahara, <verse eid="NEH 7:49" /><verse number="50" style="v" sid="NEH 7:50" />ko ngā tama a Reaia, ko ngā tama a Retini, ko ngā tama a Nekora, <verse eid="NEH 7:50" /><verse number="51" style="v" sid="NEH 7:51" />Ko ngā tama a Katama, ko ngā tama a Uha, ko ngā tama a Pahea, <verse eid="NEH 7:51" /><verse number="52" style="v" sid="NEH 7:52" />ko ngā tama a Pehai, ko ngā tama a Meunimi, ko ngā tama a Nepihehimi, <verse eid="NEH 7:52" /><verse number="53" style="v" sid="NEH 7:53" />ko ngā tama a Pakapuku, ko ngā tama a Hakupa, ko ngā tama a Harahuru, <verse eid="NEH 7:53" /><verse number="54" style="v" sid="NEH 7:54" />ko ngā tama a Patariti, ko ngā tama a Mehira, ko ngā tama a Haraha, <verse eid="NEH 7:54" /><verse number="55" style="v" sid="NEH 7:55" />ko ngā tama a Parakoho, ko ngā tama a Hihera, ko ngā tama a Tāmaha, <verse eid="NEH 7:55" /><verse number="56" style="v" sid="NEH 7:56" />ko ngā tama a Netia, ko ngā tama a Hatipa.<verse eid="NEH 7:56" /></para>
  <para style="b" />
  <para style="p">
    <verse number="57" style="v" sid="NEH 7:57" />Ko ngā tama a ngā pononga a Horomona: ko ngā tama a Hotai, ko ngā tama a Hoperete, ko ngā tama a Perira, <verse eid="NEH 7:57" /><verse number="58" style="v" sid="NEH 7:58" />ko ngā tama a Taara, ko ngā tama a Tarakono, ko ngā tama a Kirere, <verse eid="NEH 7:58" /><verse number="59" style="v" sid="NEH 7:59" />ko ngā tama a Hepatia, ko ngā tama a Hatiri, ko ngā tama a Pokerete o Tepaimi, ko ngā tama a Amono.<verse eid="NEH 7:59" /></para>
  <para style="b" />
  <para style="p">
    <verse number="60" style="v" sid="NEH 7:60" />Ko ngā Netinimi katoa, rātou ko ngā tama a ngā pononga a Horomona, e toru rau e iwa tekau mā rua.<verse eid="NEH 7:60" /></para>
  <para style="b" />
  <para style="p">
    <verse number="61" style="v" sid="NEH 7:61" />Ko ēnei i haere mai i Teremera, i Terehareha, i Kerupu, i Arono, i Imere, otiia kīhai i taea e rātou te whakaatu te whare o ō rātou pāpā, tō rātou kāwei, nō Īharaira rānei rātou: <verse eid="NEH 7:61" /><verse number="62" style="v" sid="NEH 7:62" />arā ko ngā tama a Teraia, ko ngā tama a Tōpia, ko ngā tama a Nekora, e ono rau e whā tekau mā rua.<verse eid="NEH 7:62" /></para>
  <para style="b" />
  <para style="p">
    <verse number="63" style="v" sid="NEH 7:63" />O ngā tohunga hoki: ko ngā tama a Hapaia, ko ngā tama a Koto, ko ngā tama a Paratirai, (i tango nei i tētahi o ngā tamāhine a Paratirai Kireari hei wahine māna, ā, ka huaina tō rātou ingoa ki a ia.)<verse eid="NEH 7:63" /></para>
  <para style="p">
    <verse number="64" style="v" sid="NEH 7:64" />I rapua e ēnei te whakapapa o ō rātou tūpuna i roto i te hunga kua oti te whakapapa; heoi kīhai i kitea. Nā reira i kīia ai rātou he poke, i mutu ake ai tō rātou tohungatanga. <verse eid="NEH 7:64" /><verse number="65" style="v" sid="NEH 7:65" />Nā, ka mea te kāwana ki a rātou, kia kaua rātou e kai i ngā mea tapu rawa, kia ara ake rā anō tētahi tohunga, kei a ia ngā Urimi me ngā Tumime.<verse eid="NEH 7:65" /></para>
  <para style="b" />
  <para style="p">
    <verse number="66" style="v" sid="NEH 7:66" />Ko te whakaminenga katoa, ki te huihuia, e whā tekau mā rua mano, e toru rau e ono tekau, <verse eid="NEH 7:66" /><verse number="67" style="v" sid="NEH 7:67" />Hāunga ā rātou pononga tāne, ā rātou pononga wāhine, e whitu mano o ēnei e toru rau e toru tekau mā whitu. I a rātou anō he kaiwaiata, he tāne, he wāhine, e rua rau e whā tekau mā rima. <verse eid="NEH 7:67" /><verse number="68" style="v" sid="NEH 7:68" />Ko ō rātou hōiho, e whitu rau e toru tekau mā ono; ko ō rātou muera, e rua rau e whā tekau mā rima. <verse eid="NEH 7:68" /><verse number="69" style="v" sid="NEH 7:69" />E whā rau e toru tekau mā rima ngā kāmera: ko ngā kāihe, e ono mano e whitu rau e rua tekau.<verse eid="NEH 7:69" /></para>
  <para style="b" />
  <para style="p">
    <verse number="70" style="v" sid="NEH 7:70" />Nā, i hōmai anō e ētahi o ngā ariki o ngā whare o ngā mātua he mea mō te mahi. Tā te kāwana i hōmai ai ki roto ki ngā taonga, kotahi mano tarami kōura, e rima tekau peihana, e rima rau e toru tekau kākahu tohunga. <verse eid="NEH 7:70" /><verse number="71" style="v" sid="NEH 7:71" />I hōmai anō e ētahi o ngā ariki o ngā whare o ngā mātua ki roto ki ngā taonga mō te mahi e rua tekau mano tarami kōura, e rua mano e rua rau pāuna hiriwa. <verse eid="NEH 7:71" /><verse number="72" style="v" sid="NEH 7:72" />Nā, ko ngā mea i hōmai e te nuinga o te iwi, e rua tekau mano tarami kōura, e rua mano pāuna hiriwa, e ono tekau mā whitu kākahu tohunga.<verse eid="NEH 7:72" /></para>
  <para style="p">
    <verse number="73" style="v" sid="NEH 7:73" />Heoi, noho ana ngā tohunga i ō rātou pā, me ngā Rīwaiti anō, rātou ko ngā kaitiaki kūwaha, ko ngā kaiwaiata, ko ētahi o te iwi, ko ngā Netinimi, ko Īharaira katoa.</para>
  <para style="s" vid="NEH 7:73">Ka Whakahautia e Etera ngā Tāngata kia Mau ki te Ture</para>
  <para style="p" vid="NEH 7:73">Ā, i te takanga mai o te whitu o ngā marama, e noho ana ngā tama a Īharaira i ō rātou pā.<verse eid="NEH 7:73" /></para>
  <chapter eid="NEH 7" />
  <chapter number="8" style="c" sid="NEH 8" />
  <para style="p">
    <verse number="1" style="v" sid="NEH 8:1" />Nā, ka huihui te iwi katoa ānō he tangata kotahi, ki te marae i te Kūwaha Wai, ā, ka mea ki a Etera karaipi kia mauria mai te Pukapuka o te Ture a Mohi, o tērā i whakahaua e Ihowā ki a Īharaira.<verse eid="NEH 8:1" /></para>
  <para style="p">
    <verse number="2" style="v" sid="NEH 8:2" />Nā, ka mauria mai e Etera tohunga te ture ki te aroaro o te whakaminenga, o te tāne, o te wāhine, o te hunga katoa e mōhio ana ki te whakarongo, i te rā tuatahi o te whitu o ngā marama. <verse eid="NEH 8:2" /><verse number="3" style="v" sid="NEH 8:3" />Ā, ka kōrerotia e ia i te marae i te Kūwaha Wai, i te ata iho ā taea noatia a waenganui o te rā, i te aroaro o ngā tāne, o ngā wāhine, o te hunga whai whakaaro. Nā, tau tonu mai ngā taringa o te iwi katoa ki te Pukapuka o te Ture.<verse eid="NEH 8:3" /></para>
  <para style="p">
    <verse number="4" style="v" sid="NEH 8:4" />I tū anō a Etera karaipi i runga i te tūranga rākau i hangā nei hei mea pērā, me te tū anō a Matitia, a Hema, a Anaia, a Uria, a Hirikia, a Maaheia ki tōna taha ki matau, ā, ki tōna taha ki mauī ko Peraia, ko Mihāera, ko Marakia, ko Hahumu, ko Hahaparana, ko Hakaraia, ko Mehūrāma.<verse eid="NEH 8:4" /></para>
  <para style="p">
    <verse number="5" style="v" sid="NEH 8:5" />Nā, wherahia ana e Etera te pukapuka i te aroaro o te iwi katoa; i runga ake hoki ia i te iwi katoa, ā, i tāna wherahanga, tū ana te iwi katoa. <verse eid="NEH 8:5" /><verse number="6" style="v" sid="NEH 8:6" />Nā, ka whakapai a Etera ki a Ihowā, ki te Atua nui, ā, ka whakahokia e te iwi katoa, “Āmine, āmine.” Me te ara anō ō rātou ringa, nā, tuohu ana rātou, koropiko ana ki a Ihowā, me te ahu anō ngā kanohi ki te whenua.<verse eid="NEH 8:6" /></para>
  <para style="p">
    <verse number="7" style="v" sid="NEH 8:7" />Ko Hehua anō, ko Pani, ko Herepia, ko Iamini, ko Akupu, ko Hapetai, ko Horīa, ko Maaheia, ko Kerita, ko Atāria, ko Iotāpara, ko Hanana, ko Peraia, me ngā Rīwaiti, kei te whakamārama i te iwi ki te ture; tū tonu hoki tērā te iwi. <verse eid="NEH 8:7" /><verse number="8" style="v" sid="NEH 8:8" />Ā, mārama tonu tā rātou kōrero i te Pukapuka o te Ture, me te whakaatu anō i ngā tikanga, me te whakamārama anō i a rātou i te kōrerotanga.<verse eid="NEH 8:8" /></para>
  <para style="p">
    <verse number="9" style="v" sid="NEH 8:9" />Nā, ka mea a Nehemia, ko ia nei te kāwana, a Etera tohunga, te karaipi, me ngā Rīwaiti i whakaako nei i te iwi, ki te iwi katoa, “He rā tapu tēnei nā Ihowā, nā tō koutou Atua; kaua e tangi, kaua e pōuri.” I te tangi hoki te iwi katoa i tō rātou rongonga i ngā kupu o te ture.<verse eid="NEH 8:9" /></para>
  <para style="p">
    <verse number="10" style="v" sid="NEH 8:10" />Kātahi ia ka mea ki a rātou, “Haere, kainga ngā mea mōmona, inumia ngā mea reka, hoatu anō ētahi wāhi kia kawea mā te hunga kāhore nei i takā he mea mā rātou. He rā tapu hoki tēnei nā tō tātou Ariki; kaua hoki e pōuri; kei te koa hoki ki a Ihowā he kaha mō koutou.”<verse eid="NEH 8:10" /></para>
  <para style="p">
    <verse number="11" style="v" sid="NEH 8:11" />Heoi, i whakamārie ngā Rīwaiti i te iwi katoa, i mea, “Whakarongoa; he tapu hoki te rā nei, kaua hoki e pōuri.”<verse eid="NEH 8:11" /></para>
  <para style="p">
    <verse number="12" style="v" sid="NEH 8:12" />Nā, haere ana te iwi katoa ki te kai, ki te inu, ki te hoatu i ētahi wāhi mā ētahi, ki te whakanui i te hari, nō rātou ka mōhio ki ngā kupu i whakapuakina nei ki a rātou.<verse eid="NEH 8:12" /></para>
  <para style="s">Te Hākari o Ngā Whare Wharau</para>
  <para style="p">
    <verse number="13" style="v" sid="NEH 8:13" />Nā, i te rua o ngā rā ka huihui ngā ariki o ngā whare o ngā mātua o te iwi katoa, rātou ko ngā tohunga, ko ngā Rīwaiti, ki a Etera karaipi, kia mōhiotia ai ngā kupu o te ture. <verse eid="NEH 8:13" /><verse number="14" style="v" sid="NEH 8:14" />Nā, ka kitea he mea i tuhituhia ki te ture i whakahaua e Ihowā, arā e Mohi, mō ngā tama a Īharaira kia noho ki ngā tīhokahoka i te hākari i te whitu o ngā marama, <verse eid="NEH 8:14" /><verse number="15" style="v" sid="NEH 8:15" />kia karanga nui hoki, kia pakū te reo ki ō rātou pā katoa, ki Hiruhārama hoki, kia mea, “Haere ki te maunga, tīkina he rau ōriwa, he rau rākau hinu, he rau ramarama, he rau nīkau, he rau rākau rau maha, hei hanga mō ngā tīhokahoka, kia rite ai ki te mea i tuhituhia.”<verse eid="NEH 8:15" /></para>
  <para style="p">
    <verse number="16" style="v" sid="NEH 8:16" />Heoi, kua puta te iwi ki waho, kei te tiki, hangā ana e rātou he tīhokahoka mō rātou ki te tuanui o te whare o tēnei, o tēnei, ki ō rātou marae, ki ngā marae anō o te whare o te Atua, ki te marae i te Kūwaha Wai, ki te marae i te Kūwaha o Ēparaima. <verse eid="NEH 8:16" /><verse number="17" style="v" sid="NEH 8:17" />Nā, kua hangā he tīhokahoka e te whakaminenga katoa o te hunga i hoki mai i te whakarau, ā, noho ana i raro i ngā tīhokahoka; kīhai hoki ngā tama a Īharaira i pērā, o ngā rā anō i a Hohua tama a Nunu ā taea noatia taua rā, ā, nui atu te koa.<verse eid="NEH 8:17" /></para>
  <para style="p">
    <verse number="18" style="v" sid="NEH 8:18" />I kōrerotia anō e ia te Pukapuka o te Ture a te Atua i tēnei rā, i tēnei rā, i te rā tuatahi ā tae noa ki te rā whakamutunga. Nā, e whitu ngā rā i mahi ai rātou i te hākari, ā, i te waru o ngā rā ko te huihuinga nui, ko te mea i whakaritea.<verse eid="NEH 8:18" /></para>
  <chapter eid="NEH 8" />
  <chapter number="9" style="c" sid="NEH 9" />
  <para style="s">Ka Whāki ngā Iwi i ō Rātou Hara</para>
  <para style="p">
    <verse number="1" style="v" sid="NEH 9:1" />I te rua tekau mā whā o ngā rā o tēnei marama ka huihui ngā tama a Īharaira, nohopuku ana, he taratara anō ngā kākahu, he oneone kei runga i a rātou. <verse eid="NEH 9:1" /><verse number="2" style="v" sid="NEH 9:2" />Nā, ka wehea ngā uri o Īharaira i roto i ngā tāngata kē katoa; tū ana rātou, whākina ana e rātou ō rātou hara, me ngā kino o ō rātou mātua. <verse eid="NEH 9:2" /><verse number="3" style="v" sid="NEH 9:3" />Tū ana rātou i tō rātou wāhi, ā, i tētahi o ngā wehenga e whā o te rā ka kōrerotia te Pukapuka o te Ture a Ihowā, a tō rātou Atua; ā, i tētahi o ngā wehenga e whā o te rā ka whāki, ka koropiko ki a Ihowā, ki tō rātou Atua.<verse eid="NEH 9:3" /></para>
  <para style="p">
    <verse number="4" style="v" sid="NEH 9:4" />Nā, ka tū ki runga ki te pikinga o ngā Rīwaiti, a Hehua, a Pani, a Karamiēre, a Hepania, a Puni, a Herepia, a Pani, a Kenani; nui atu tō rātou reo ki te karanga ki a Ihowā, ki tō rātou Atua. <verse eid="NEH 9:4" /><verse number="5" style="v" sid="NEH 9:5" />Kātahi ka mea ngā Rīwaiti, a Hehua, a Karamiēre, a Pani, a Hahapania, a Herepia, a Horīa, a Hepania, a Petahia: “Whakatika, whakapai ki a Ihowā, ki tō koutou Atua ā ake ake.”</para>
  <para style="pi" vid="NEH 9:5">“Kia whakapaingia anō tōu ingoa korōria e whakanuia nei ki runga ake i ngā whakapai, i ngā whakamoemiti katoa.” <verse eid="NEH 9:5" /><verse number="6" style="v" sid="NEH 9:6" />Ko koe, inā, ko koe anake a Ihowā; nāu i hanga te rangi, te rangi o ngā rangi, me ō reira tini mea, te whenua me ngā mea katoa i runga, ngā moana; me ngā mea katoa i roto. Ko koe hoki te kaiwhakaora o aua mea katoa; e koropiko ana hoki te ope o te rangi ki a koe. <verse eid="NEH 9:6" /><verse number="7" style="v" sid="NEH 9:7" />Ko Ihowā koe, ko te Atua; nāu i whiriwhiri a Āperama, ā, kawea mai ana e koe i Uru o ngā Karari, huaina iho e koe tōna ingoa ko Āperahama. <verse eid="NEH 9:7" /><verse number="8" style="v" sid="NEH 9:8" />I kitea hoki e koe he ngākau pono tōna ki tōu aroaro, nā, whakaritea ana e koe he kawenata ki a ia, he mea kia hōmai te whenua o ngā Kanaani, o ngā Hiti, o ngā Amori, o ngā Perihi, o ngā Iepuhi, o ngā Kirikahi, kia hōmai ki ōna uri. Nā, kua mana nei i a koe āu kupu; he tika hoki koe.<verse eid="NEH 9:8" /></para>
  <para style="pi">
    <verse number="9" style="v" sid="NEH 9:9" />“I kitea anō e koe te tūkinotanga o ō mātou mātua i Īhipa, i rongo anō ki tā rātou karanga i te Moana Whero. <verse eid="NEH 9:9" /><verse number="10" style="v" sid="NEH 9:10" />Nā, hōmai ana e koe he tohu, he merekara, ki a Parao, ki āna tāngata katoa, ki te iwi katoa o tōna whenua; i mōhio hoki koe ki tā rātou whakakake ki a rātou. Nā, kua whai ingoa koe; koia anō tēnei ināianei. <verse eid="NEH 9:10" /><verse number="11" style="v" sid="NEH 9:11" />I wāhia anō e koe te moana ki tō rātou aroaro, ā, whiti ana rātou i te wāhi maroke, i waenganui o te moana. Tēnā ko ngā kaiaru i a rātou, makā ana e koe ki ngā rire, ānō he kōhatu ki roto ki ngā wai kaha. <verse eid="NEH 9:11" /><verse number="12" style="v" sid="NEH 9:12" />Ā, ārahina ana rātou e koe ki te pou kapua i te awatea; ki te pou ahi i te pō, hei whakamārama i tō rātou ara e haere ai rātou.<verse eid="NEH 9:12" /></para>
  <para style="pi">
    <verse number="13" style="v" sid="NEH 9:13" />“I heke iho anō koe ki Maunga Hinai, ā, kōrero ana ki a rātou i runga i te rangi; hōmai ana e koe ki a rātou he whakaritenga tika, he ture pono, he tikanga pai, he whakahau. <verse eid="NEH 9:13" /><verse number="14" style="v" sid="NEH 9:14" />Ko tōu hāpati tapu nāu i whakaatu ki a rātou; me ngā whakahau, me ngā tikanga, me te ture, nāu i whakahau ki a rātou, arā nā tāu pononga, nā Mohi. <verse eid="NEH 9:14" /><verse number="15" style="v" sid="NEH 9:15" />I hōmai anō e koe he taro i te rangi mō tō rātou matekai; i whakaputaina he wai i te kōhatu mō tō rātou matewai; i kī anō ki a rātou kia haere ki te tango i te whenua i oati ai koe ka hoatu ki a rātou.<verse eid="NEH 9:15" /></para>
  <para style="pi">
    <verse number="16" style="v" sid="NEH 9:16" />“Otiia, ka whakakake rātou ko ō mātou mātua, ka whakapakeke i ō rātou kakī, kīhai hoki i rongo ki āu whakahau. <verse eid="NEH 9:16" /><verse number="17" style="v" sid="NEH 9:17" />Kīhai i whakaae kia rongo, kīhai i mahara ki āu merekara i mahia e koe i roto i a rātou; otiia kua pakeke ō rātou kakī, whakakeke ana rātou, whakaritea ana e rātou he rangatira, kia hoki ai rātou ki tā rātou mahi pononga. Ko koe ia he Atua muru hara he tohu tangata, he atawhai, he pūhoi ki te riri, he nui te aroha, ā, kīhai i whakarere i a rātou. <verse eid="NEH 9:17" /><verse number="18" style="v" sid="NEH 9:18" />Āe rā, i tā rātou hanganga anō i te kūao kau, i te mea whakarewa, i tā rātou kīanga, ‘Ko tōu Atua tēnei i kawea mai ai koe i Īhipa,’ ā, nui atu ā rātou whakapātaritaringa.<verse eid="NEH 9:18" /></para>
  <para style="pi">
    <verse number="19" style="v" sid="NEH 9:19" />“Otiia, i te maha o āu mahi aroha, kīhai koe i whakarere i a rātou i te koraha; kīhai rātou i mahue i te pou kapua i te awatea, hei ārahi i a rātou i te ara, i te pou ahi i te pō, hei whakamārama i a rātou, i te ara anō e haere ai rātou. <verse eid="NEH 9:19" /><verse number="20" style="v" sid="NEH 9:20" />I hōmai anō e koe tōu wairua pai hei whakaako i a rātou, kīhai hoki tāu mana i kaiponuhia ki ō rātou māngai; i hōmai anō e koe he wai ki a rātou mō tō rātou matewai. <verse eid="NEH 9:20" /><verse number="21" style="v" sid="NEH 9:21" />Āe rā, e whā tekau ngā tau i atawhaitia ai rātou e koe i te koraha, ā, kīhai i hapa ki tētahi mea. Kīhai ō rātou kākahu i tawhitotia, kīhai anō ō rātou waewae i pupuhi.<verse eid="NEH 9:21" /></para>
  <para style="pi">
    <verse number="22" style="v" sid="NEH 9:22" />“I hōmai anō e koe ngā kīngitanga me ngā iwi ki a rātou, ā, wehewehea ana rātou ki ngā wāhi mō rātou. Heoi, kua riro i a rātou te whenua o Hihona, te whenua o te kīngi o Hehepona, me te whenua o Oka kīngi o Pahana. <verse eid="NEH 9:22" /><verse number="23" style="v" sid="NEH 9:23" />I whakanuia anō e koe ā rātou tamariki kia rite ki ngā whetū o te rangi, ā, kawea mai ana rātou ki te whenua i kī ai koe ki ō rātou mātua ka haere rātou ki reira tango ai. <verse eid="NEH 9:23" /><verse number="24" style="v" sid="NEH 9:24" />Heoi, haere ana ngā tamariki, riro ana te whenua i a rātou, ā, pēhia ana e koe ki tō rātou aroaro ngā tāngata whenua, ngā Kanaani, hōmai ana e koe ki ō rātou ringa, rātou, ō rātou kīngi, me ngā iwi o te whenua, kia meatia ki a rātou tā rātou i pai ai. <verse eid="NEH 9:24" /><verse number="25" style="v" sid="NEH 9:25" />Nā, kua riro i a rātou ngā pā kaha, me te oneone mōmona, kua whiwhi anō ki ngā whare e kī tonu ana i ngā mea papai katoa, ki ngā poka wai kua oti te keri, ki ngā māra wāina, ōriwa, ki ngā rākau hei kai, tōna tini; ā, kai ana rātou, ka mākona, kua whai kiko, ā, koa ana rātou ki te nui o āu mea pai.<verse eid="NEH 9:25" /></para>
  <para style="pi">
    <verse number="26" style="v" sid="NEH 9:26" />“Otiia ka tutū rātou, ā, ka whakakeke ki a koe, makā ana e rātou tāu ture ki muri ki ō rātou tuarā. Patua iho e rātou āu poropiti i whakaatu tikanga nei ki a rātou, kia tahuri ai rātou ki a koe; nui atu ā rātou whakapātaritaringa. <verse eid="NEH 9:26" /><verse number="27" style="v" sid="NEH 9:27" />Nā reira i hoatu ai rātou e koe ki te ringa o ō rātou hoariri, ā, whakatoia iho rātou e rātou. Heoi, i ngā wā i mate ai rātou, ka karanga rātou ki a koe, ka whakarongo koe i te rangi, ā, i te maha o āu mahi aroha, hōmai ana e koe he kaiwhakaora ki a rātou, i ora ai rātou i te ringa o ō rātou hoariri.<verse eid="NEH 9:27" /></para>
  <para style="pi">
    <verse number="28" style="v" sid="NEH 9:28" />“Otiia ka whai tānga manawa nei rātou, kei te mahi anō rātou i te kino ki tōu aroaro. Nā, whakarērea atu ana rātou e koe ki te ringa o ō rātou hoariri, ā, ko ērā hei rangatira mō rātou. Nā, ka hoki rātou, ā, ka karanga ki a koe, ka whakarongo koe i te rangi; he maha ngā wā i whakaorangia ai rātou e koe, rite tonu ki āu mahi aroha.<verse eid="NEH 9:28" /></para>
  <para style="pi">
    <verse number="29" style="v" sid="NEH 9:29" />“I whakaatu tikanga anō koe ki a rātou, kia hoki ai ki tāu ture. Otiia whakakake ana rātou, kīhai hoki i rongo ki āu whakahau. Nā, ka hara ki āu whakaritenga, he mea hoki ēnei e ora ai te tangata, ki te mahia e ia. Whakahokia ana e rātou te pokohiwi, whakapakeketia ana ō rātou kakī, kīhai hoki i rongo. <verse eid="NEH 9:29" /><verse number="30" style="v" sid="NEH 9:30" />He maha anō ngā tau i kukume roa ai koe ki a rātou, i whakaatu tikanga ai ki a rātou, he mea nā tōu wairua i roto i āu poropiti. Heoi, kīhai i tahuri ō rātou taringa; nā, hoatu ana rātou e koe ki te ringa o ngā iwi o ngā whenua. <verse eid="NEH 9:30" /><verse number="31" style="v" sid="NEH 9:31" />He nui ia nō tōu aroha, tē whakapotoa rawatia ai rātou e koe, tē whakarērea ai rātou; he Atua atawhai hoki koe, he Atua aroha.<verse eid="NEH 9:31" /></para>
  <para style="pi">
    <verse number="32" style="v" sid="NEH 9:32" />“Nā, tēnā, e tō mātou Atua, e te Atua nui, e te Atua kaha, e wehingia ana, e pupuri nei i te kawenata, i te mahi tohu kei iti ki tāu titiro te hē katoa i pā mai nei ki a mātou, ki ō mātou kīngi, ki ō mātou rangatira, ki ō mātou tohunga, ki ō mātou poropiti, ki ō mātou mātua, ki tāu iwi katoa, o ngā rā o ngā kīngi o Ahiria ā tae noa mai ki tēnei rā. <verse eid="NEH 9:32" /><verse number="33" style="v" sid="NEH 9:33" />Otirā, tika tonu tāu i ngā mea katoa i tākina mai nei ki a mātou; he pono hoki tāu mahi, ko tā mātou ia he kino. <verse eid="NEH 9:33" /><verse number="34" style="v" sid="NEH 9:34" />Ko ō mātou kīngi, ko ō mātou rangatira, ko ō mātou tohunga, ko ō mātou mātua, kīhai i mahia e rātou tāu ture. Kīhai hoki i tahuri ki āu whakahau, ki āu whakaaturanga i whakaaturia e koe ki a rātou. <verse eid="NEH 9:34" /><verse number="35" style="v" sid="NEH 9:35" />Kīhai rātou i mahi ki a koe i tō rātou kīngitanga, ā, i tāu pai nui i hōmai e koe ki a rātou, me te whenua nui, whenua mōmona, i hōmai e koe ki tō rātou aroaro, kīhai rātou i tahuri i ā rātou mahi kino.<verse eid="NEH 9:35" /></para>
  <para style="pi">
    <verse number="36" style="v" sid="NEH 9:36" />“Nanā, he pononga mātou i tēnei rā; nā, ko te whenua i hōmai nei e koe ki ō mātou mātua, kia kainga ōna hua, ōna pai, nanā, he pononga mātou i reira. <verse eid="NEH 9:36" /><verse number="37" style="v" sid="NEH 9:37" />Nui atu hoki ōna hua mā ngā kīngi i meinga nei e koe hei kīngi mō mātou, nō te mea i hara mātou. Kei tā rātou i pai ai te tikanga mō ō mātou tinana, mō ā mātou kararehe, ā, he nui atu te hē i a mātou nei.”<verse eid="NEH 9:37" /></para>
  <para style="s">Ko rātou i Haina te Kawenata</para>
  <para style="p">
    <verse number="38" style="v" sid="NEH 9:38" />“Ahakoa tēnei katoa, ka whakarite mātou i te kawenata pono, tuhituhi rawa; ka hīritia iho e ō mātou rangatira, e ō mātou Rīwaiti, e ō mātou tohunga.”<verse eid="NEH 9:38" /></para>
  <chapter eid="NEH 9" />
  <chapter number="10" style="c" sid="NEH 10" />
  <para style="p">
    <verse number="1" style="v" sid="NEH 10:1" />Nā, ko te hunga nāna i hīri: Ko te kāwana, ko Nehemia tama a Hakaria. Ko Terekia, <verse eid="NEH 10:1" /><verse number="2" style="v" sid="NEH 10:2" />ko Heraia, ko Atāria, ko Heremaia, <verse eid="NEH 10:2" /><verse number="3" style="v" sid="NEH 10:3" />ko Pahuru, ko Amaria, ko Marakia, <verse eid="NEH 10:3" /><verse number="4" style="v" sid="NEH 10:4" />ko Hatuhu, ko Hepania, ko Maruku, <verse eid="NEH 10:4" /><verse number="5" style="v" sid="NEH 10:5" />ko Hārimi, ko Meremoto, ko Opāria, <verse eid="NEH 10:5" /><verse number="6" style="v" sid="NEH 10:6" />ko Raniera, ko Kinetono, ko Paruku, <verse eid="NEH 10:6" /><verse number="7" style="v" sid="NEH 10:7" />ko Mehūrāma, ko Apia, ko Mīamini, <verse eid="NEH 10:7" /><verse number="8" style="v" sid="NEH 10:8" />ko Maatia, ko Pirikai, ko Hemaia; ko ngā tohunga ēnei.<verse eid="NEH 10:8" /></para>
  <para style="b" />
  <para style="m">
    <verse number="9" style="v" sid="NEH 10:9" />Me ngā Rīwaiti: ko Hehua tama a Atania, ko Pinui, nō ngā tama a Henarara, ko Karamiēre; <verse eid="NEH 10:9" /><verse number="10" style="v" sid="NEH 10:10" />me ō rātou tēina: ko Hepania, ko Horīa, ko Kerita, ko Peraia, ko Hanana, <verse eid="NEH 10:10" /><verse number="11" style="v" sid="NEH 10:11" />ko Mika, ko Rehopo, ko Hahapia, <verse eid="NEH 10:11" /><verse number="12" style="v" sid="NEH 10:12" />ko Tākuru, ko Herepia, ko Hepania, <verse eid="NEH 10:12" /><verse number="13" style="v" sid="NEH 10:13" />ko Horīa, ko Pani, ko Peninu.<verse eid="NEH 10:13" /></para>
  <para style="b" />
  <para style="m">
    <verse number="14" style="v" sid="NEH 10:14" />Ko ngā rangatira o te iwi: ko Paroho, ko Pahata Moapa, ko Erama, ko Tatu, ko Pani, <verse eid="NEH 10:14" /><verse number="15" style="v" sid="NEH 10:15" />ko Puni, ko Atakara, ko Pepai, <verse eid="NEH 10:15" /><verse number="16" style="v" sid="NEH 10:16" />ko Aronia, ko Pikiwai, ko Ārini, <verse eid="NEH 10:16" /><verse number="17" style="v" sid="NEH 10:17" />ko Atere, ko Hetekia, ko Aturu, <verse eid="NEH 10:17" /><verse number="18" style="v" sid="NEH 10:18" />ko Horīa, ko Hahumu, ko Pētai, <verse eid="NEH 10:18" /><verse number="19" style="v" sid="NEH 10:19" />ko Haripi, ko Anatoto, ko Nepai, <verse eid="NEH 10:19" /><verse number="20" style="v" sid="NEH 10:20" />ko Makapiaha, ko Mehūrāma, ko Hetiri <verse eid="NEH 10:20" /><verse number="21" style="v" sid="NEH 10:21" />ko Mehetapēre, ko Hāroko, ko Tarua, <verse eid="NEH 10:21" /><verse number="22" style="v" sid="NEH 10:22" />ko Peratia, ko Hanana, ko Anaia, <verse eid="NEH 10:22" /><verse number="23" style="v" sid="NEH 10:23" />ko Hohea, ko Hanania, ko Hahupu, <verse eid="NEH 10:23" /><verse number="24" style="v" sid="NEH 10:24" />ko Harohehe, ko Pireha, ko Hopeke, <verse eid="NEH 10:24" /><verse number="25" style="v" sid="NEH 10:25" />ko Rehumu, ko Hahapana, ko Maaheia, <verse eid="NEH 10:25" /><verse number="26" style="v" sid="NEH 10:26" />ko Āhia, ko Hanana, ko Ānana, <verse eid="NEH 10:26" /><verse number="27" style="v" sid="NEH 10:27" />ko Maruku, ko Hārimi, ko Paana.<verse eid="NEH 10:27" /></para>
  <para style="s">Te Whakaaetanga</para>
  <para style="p">
    <verse number="28" style="v" sid="NEH 10:28" />“Nā, ko ērā atu o te iwi, ko ngā tohunga, ko ngā Rīwaiti, ko ngā kaitiaki kūwaha, ko ngā kaiwaiata, ko ngā Netinimi, me te hunga katoa i wehea i roto i ngā iwi o ngā whenua ki te ture a te Atua, ko ā rātou wāhine, ko ā rātou tama, ko ā rātou tamāhine, ko te hunga katoa i mōhio, i whai whakaaro; <verse eid="NEH 10:28" /><verse number="29" style="v" sid="NEH 10:29" />piri tonu rātou ki ō rātou tuākana, tēina, ki ō rātou rangatira, ā, uru ana ki te kanga, ki te oati, kia haere i runga i te ture a te Atua i hōmai nei e ia arā e Mohi, e te pononga a te Atua, kia puritia hoki, kia mahia ngā whakahau katoa a Ihowā, a tō mātou Ariki, āna whakaritenga, me āna tikanga.<verse eid="NEH 10:29" /></para>
  <para style="p">
    <verse number="30" style="v" sid="NEH 10:30" />“Kia kaua hoki e hoatu ā mātou tamāhine mā ngā iwi o te whenua, kia kaua e tangohia ā rātou tamāhine mā ā mātou tama.<verse eid="NEH 10:30" /></para>
  <para style="p">
    <verse number="31" style="v" sid="NEH 10:31" />“Ā, ki te kawea mai e ngā iwi o te whenua ētahi taonga, tētahi kai rānei i te rā hāpati hei hoko, kia kaua e hokona tā rātou mea i te hāpati, i te rā tapu rānei; ā, me whakarere noa iho te whitu o ngā tau, kaua hoki e tohea te moni tārewa.<verse eid="NEH 10:31" /></para>
  <para style="p">
    <verse number="32" style="v" sid="NEH 10:32" />“I hangā anō e mātou he tikanga mā mātou kia hoatu e mātou te toru o ngā wāhi o te hekere i te tau mō te mahi o te whare o tō mātou Atua: <verse eid="NEH 10:32" /><verse number="33" style="v" sid="NEH 10:33" />mō te taro aroaro, mō te whakahere totokore tūturu, mō ngā tahunga tinana tūturu o ngā hāpati, o ngā kōwhititanga marama, mō ngā hākari tūturu, mō ngā mea tapu, mō ngā whakahere hara, hei whakamārie mō Īharaira; mō te mahi katoa anō o te whare o tō mātou Atua.<verse eid="NEH 10:33" /></para>
  <para style="p">
    <verse number="34" style="v" sid="NEH 10:34" />“I maka rota anō mātou, ngā tohunga, ngā Rīwaiti, te iwi, mō te whakahere rākau kia kawea ki te whare o tō mātou Atua i runga i ngā whare o ō mātou mātua, i ngā wā i whakaritea o tēnei tau, o tēnei tau, hei tahu ki runga ki te āta a Ihowā, a tō mātou Atua, kia rite ai ki te mea i tuhituhia ki te ture.<verse eid="NEH 10:34" /></para>
  <para style="p">
    <verse number="35" style="v" sid="NEH 10:35" />“Mō ngā mātāmua o tō mātou oneone, mō ngā mātāmua anō o ngā hua katoa o ngā rākau katoa, kia kawea i tēnei tau, i tēnei tau, ki te whare o Ihowā.<verse eid="NEH 10:35" /></para>
  <para style="p">
    <verse number="36" style="v" sid="NEH 10:36" />“Mō ngā mātāmua anō o ā mātou tama, o ā mātou kararehe, kia pērātia me te mea i tuhituhia ki te ture, mō ngā mātāmua anō o ā mātou kau, o ā mātou hipi, kia kawea ki te whare o tō mātou Atua, ki ngā tohunga e minita nei i te whare o tō mātou Atua.<verse eid="NEH 10:36" /></para>
  <para style="p">
    <verse number="37" style="v" sid="NEH 10:37" />“Kia kawea anō e mātou ngā mātāmua o ā mātou parāoa pokepoke, me ā mātou whakahere hapahapai, me ngā hua o ngā rākau katoa, o te wāina, o te hinu, ki ngā tohunga, ki ngā rūma o te whare o tō mātou Atua; me ngā whakatekau o ngā hua o tō mātou oneone ki ngā Rīwaiti, e riro ana hoki i a rātou, i ngā Rīwaiti ngā whakatekau i ngā pā katoa e ngaki ai mātou. <verse eid="NEH 10:37" /><verse number="38" style="v" sid="NEH 10:38" />Nā, ko te tohunga, ko te tama a Ārona, hei hoa mō ngā Rīwaiti, ina tango ngā Rīwaiti i ngā whakatekau; ā, me mau e ngā Rīwaiti ngā whakatekau o ngā whakatekau ki te whare o tō mātou Atua, ki ngā rūma, ki te whare taonga. <verse eid="NEH 10:38" /><verse number="39" style="v" sid="NEH 10:39" />Me mau hoki e ngā tama a Īharaira, e ngā tama a Rīwai, ngā whakahere hapahapai, arā te wīti, te wāina, te hinu, ki ngā rūma; kei reira hoki ngā oko o te wāhi tapu, me ngā tohunga hei minita, me ngā kaitiaki kūwaha, me ngā kaiwaiata.</para>
  <para style="p" vid="NEH 10:39">“E kore hoki e whakarērea e mātou te whare o tō mātou Atua.”<verse eid="NEH 10:39" /></para>
  <chapter eid="NEH 10" />
  <chapter number="11" style="c" sid="NEH 11" />
  <para style="s">Ngā Tāngata i Noho i Hiruhārama</para>
  <para style="p">
    <verse number="1" style="v" sid="NEH 11:1" />Nā, i noho ngā rangatira o te iwi ki Hiruhārama; ā, i maka rota te nuinga atu o te iwi mō te tangata takikotahi i te tekau kia kawea ki Hiruhārama, ki te pā tapu, noho ai, ā, ko te tokoiwa ki ērā atu pā. <verse eid="NEH 11:1" /><verse number="2" style="v" sid="NEH 11:2" />Ā, he mea manaaki nā te iwi ngā tāngata katoa i hihiko noa ake ki te noho ki Hiruhārama.<verse eid="NEH 11:2" /></para>
  <para style="p">
    <verse number="3" style="v" sid="NEH 11:3" />Nā, ko ngā ariki ēnei o te kāwanatanga i noho ki Hiruhārama; i ngā pā ia o Hūrā i noho rātou i tōna wāhi, i tōna wāhi, i ō rātou pā, arā a Īharaira, ngā tohunga, ngā Rīwaiti, ngā Netinimi, rātou ko ngā tama a ngā pononga a Horomona. <verse eid="NEH 11:3" /><verse number="4" style="v" sid="NEH 11:4" />Nā, i noho ki Hiruhārama ētahi o ngā tama a Hūrā, o ngā tama anō a Pineamine.</para>
  <para style="m" vid="NEH 11:4">Nō ngā tama a Hūrā:</para>
  <para style="p" vid="NEH 11:4">ko Ataia tama a Utia, tama a Hakaraia, tama a Amaria, tama a Hepatia, tama a Mahararēre, nō ngā tamariki a Perete. <verse eid="NEH 11:4" /><verse number="5" style="v" sid="NEH 11:5" />Ko Maaheia tama a Paruku, tama a Korohote, tama a Hātaia, tama a Araia, tama a Toiaripi, tama a Hakaraia, tama a te Hironi. <verse eid="NEH 11:5" /><verse number="6" style="v" sid="NEH 11:6" />Ko ngā tama katoa a Perete i noho ki Hiruhārama e whā rau e ono tekau mā waru, he hunga māia.<verse eid="NEH 11:6" /></para>
  <para style="m">
    <verse number="7" style="v" sid="NEH 11:7" />Nā, ko ngā tama ēnei a Pineamine:</para>
  <para style="p" vid="NEH 11:7">ko Hāru tama a Mehūrāma, tama a Toere, tama a Peraia, tama a Koraia, tama a Maaheia, tama a Itiere, tama a Ihāia. <verse eid="NEH 11:7" /><verse number="8" style="v" sid="NEH 11:8" />Nā, i muri i a ia, ko Kapai, ko Harai, e iwa rau e rua tekau mā waru. <verse eid="NEH 11:8" /><verse number="9" style="v" sid="NEH 11:9" />Nā, ko Hoera tama a Tīkiri tō rātou kaitirotiro; ko Hūrā hoki tama a Henua te tuarua o ngā rangatira o te pā.<verse eid="NEH 11:9" /></para>
  <para style="m">
    <verse number="10" style="v" sid="NEH 11:10" />O ngā tohunga:</para>
  <para style="p" vid="NEH 11:10">ko Ieraia tama a Toiaripi, ko Iakini; <verse eid="NEH 11:10" /><verse number="11" style="v" sid="NEH 11:11" />ko Heraia tama a Hirikia, tama a Mehūrāma, tama a Hāroko, tama a Meraioto, tama a Ahitupu, te rangatira mō te whare o te Atua, <verse eid="NEH 11:11" /><verse number="12" style="v" sid="NEH 11:12" />me ō rātou tēina i mahi nei i te mahi o te whare, e waru rau e rua tekau mā rua. Me Araia anō tama a Ierohama, tama a Peraria, tama a Amati, tama a Hakaraia, tama a Pahuru, tama a Marakia, <verse eid="NEH 11:12" /><verse number="13" style="v" sid="NEH 11:13" />me ōna tēina, me ngā ariki o ngā whare o ngā mātua; e rua rau e whā tekau mā rua. Ko Amahai tama a Atarēre, tama a Ahatai, tama a Mehiremoto, tama a Imere, <verse eid="NEH 11:13" /><verse number="14" style="v" sid="NEH 11:14" />me ō rātou tēina, he mārohirohi, he māia, kotahi rau e rua tekau mā waru; ā, ko tō rātou kaitirotiro, ko Tapariere tama a Haketorimi.<verse eid="NEH 11:14" /></para>
  <para style="m">
    <verse number="15" style="v" sid="NEH 11:15" />O ngā Rīwaiti anō:</para>
  <para style="p" vid="NEH 11:15">ko Hemaia tama a Hahupu, tama a Atarikama, tama a Hahapia, tama a Puni; <verse eid="NEH 11:15" /><verse number="16" style="v" sid="NEH 11:16" />ko Hapetai, ko Itopara, nō ngā ariki o ngā Rīwaiti, ngā kaitirotiro o te mahi i waho o te whare o te Atua; <verse eid="NEH 11:16" /><verse number="17" style="v" sid="NEH 11:17" />ko Matania tama a Mika, tama a Tapari, tama a Āhapa, te tino tangata hei tīmata i te whakamoemiti i te mea e karakia ana. Ko Pakapukia anō hoki ko te tuarua i roto i ōna tēina; ko Āpara tama a Hāmua, tama a Karara, tama a Ierutunu. <verse eid="NEH 11:17" /><verse number="18" style="v" sid="NEH 11:18" />Ko ngā Rīwaiti katoa i te pā tapu, e rua rau e waru tekau mā whā.<verse eid="NEH 11:18" /></para>
  <para style="m">
    <verse number="19" style="v" sid="NEH 11:19" />Ko ngā kaitiaki kūwaha hoki:</para>
  <para style="p" vid="NEH 11:19">ko Akupu, ko Taramono, me ō rātou tēina i tiakina ai ngā kūwaha, kotahi rau e whitu tekau mā rua.<verse eid="NEH 11:19" /></para>
  <para style="p">
    <verse number="20" style="v" sid="NEH 11:20" />Nā, ko ērā atu o Īharaira, o ngā tohunga, o ngā Rīwaiti, kei ngā pā katoa rātou o Hūrā, kei tōna wāhi, kei tōna wāhi.<verse eid="NEH 11:20" /></para>
  <para style="p">
    <verse number="21" style="v" sid="NEH 11:21" />I noho ia ngā Netinimi ki Ōpere; ko Tiha hoki rāua ko Kihipa ngā kaitirotiro o ngā Netinimi.<verse eid="NEH 11:21" /></para>
  <para style="p">
    <verse number="22" style="v" sid="NEH 11:22" />Ko te kaitirotiro hoki o ngā Rīwaiti i Hiruhārama, ko Uti tama a Pani, tama a Hahapia, tama a Matania, tama a Mika, o ngā tama a Āhapa, ngā kaiwaiata, mō te mahi i te whare o te Atua. <verse eid="NEH 11:22" /><verse number="23" style="v" sid="NEH 11:23" />Nā te kīngi hoki te tikanga mō rātou, kia tūturu te wāhi mā ngā kaiwaiata, he mea tatau ā-rangi tonu.<verse eid="NEH 11:23" /></para>
  <para style="p">
    <verse number="24" style="v" sid="NEH 11:24" />Nā, ko Petahia tama a Mehetapēre, nō ngā tama a Tera tama a Hūrā, i tō te kīngi taha ia i ngā mea katoa a te iwi.<verse eid="NEH 11:24" /></para>
  <para style="s">He Kāinga kei Waho o Hiruhārama</para>
  <para style="p">
    <verse number="25" style="v" sid="NEH 11:25" />Nā, ko ngā kāinga me ō rātou māra, i noho ētahi o ngā tama a Hūrā ki Kiriata Arapa, ki ōna pā ririki, ki Ripono, ki ōna pā ririki, ki Tekapateere, ki ōna kāinga koraha, <verse eid="NEH 11:25" /><verse number="26" style="v" sid="NEH 11:26" />ki Hehua, ki Morara, ki Peteparete, <verse eid="NEH 11:26" /><verse number="27" style="v" sid="NEH 11:27" />ki Hatarahuara, ki Peerehepa, ki ōna pā ririki, <verse eid="NEH 11:27" /><verse number="28" style="v" sid="NEH 11:28" />ki Tikiraka, ki Mekona, ki ōna pā ririki, <verse eid="NEH 11:28" /><verse number="29" style="v" sid="NEH 11:29" />ki Enerimono, ki Toraha, ki Iaramuta; <verse eid="NEH 11:29" /><verse number="30" style="v" sid="NEH 11:30" />ko Tanoa, ko Aturama me ō rāua kāinga, ko Rakihi, me ō reira māra, ko Ateka, me ōna pā ririki. Nā, ko tō rātou nohoanga, kei Peerehepa, ā tae noa ki te raorao o Hinomo.<verse eid="NEH 11:30" /></para>
  <para style="p">
    <verse number="31" style="v" sid="NEH 11:31" />Ko ngā tama hoki a Pineamine, ko ērā i Kepa, i noho rātou ki Mikimaha, ki Aīa, ki Pētēre, ki ō rātou pā ririki; <verse eid="NEH 11:31" /><verse number="32" style="v" sid="NEH 11:32" />ki Anatoto, ki Nopo, ki Anania, <verse eid="NEH 11:32" /><verse number="33" style="v" sid="NEH 11:33" />ki Hatoro, ki Rama, ki Kitaima, <verse eid="NEH 11:33" /><verse number="34" style="v" sid="NEH 11:34" />ki Hariri, ki Tepoimi, ki Neparata; <verse eid="NEH 11:34" /><verse number="35" style="v" sid="NEH 11:35" />ki Roro, ki Ono, ki te raorao o ngā tohunga mahi.<verse eid="NEH 11:35" /></para>
  <para style="p">
    <verse number="36" style="v" sid="NEH 11:36" />Nā, kei a Hūrā, kei a Pineamine, ētahi tānga o ngā Rīwaiti.<verse eid="NEH 11:36" /></para>
  <chapter eid="NEH 11" />
  <chapter number="12" style="c" sid="NEH 12" />
  <para style="s">He Rārangi o ngā Tohunga me ngā Rīwaiti</para>
  <para style="p">
    <verse number="1" style="v" sid="NEH 12:1" />Nā, ko ngā tohunga ēnei, me ngā Rīwaiti, i haere tahi i a Herupapera tama a Haratiera rāua ko Hehua: arā ko Heraia, ko Heremaia, ko Etera, <verse eid="NEH 12:1" /><verse number="2" style="v" sid="NEH 12:2" />ko Amaria, ko Maruku, ko Hatuhu, <verse eid="NEH 12:2" /><verse number="3" style="v" sid="NEH 12:3" />ko Hekania, ko Rehumu, ko Meremoto, <verse eid="NEH 12:3" /><verse number="4" style="v" sid="NEH 12:4" />ko Iro, ko Kinetoto, ko Apia, <verse eid="NEH 12:4" /><verse number="5" style="v" sid="NEH 12:5" />ko Mīamini, ko Maaria, ko Pirika, <verse eid="NEH 12:5" /><verse number="6" style="v" sid="NEH 12:6" />ko Hemaia, ko Toiaripi, ko Ieraia, <verse eid="NEH 12:6" /><verse number="7" style="v" sid="NEH 12:7" />ko Hāru, ko Āmoko, ko Hirikia, ko Ieraia.</para>
  <para style="m" vid="NEH 12:7">Ko ngā ariki ēnei o ngā tohunga, o ō rātou tēina hoki, i ngā rā o Hehua.<verse eid="NEH 12:7" /></para>
  <para style="p">
    <verse number="8" style="v" sid="NEH 12:8" />Nā, ko ngā Rīwaiti: ko Hehua, ko Pinui, ko Karamiēre, ko Herepia, ko Hūrā, ko Matania, kei a ia nei te tikanga mō te whakawhetai, kei a ia, rātou ko ōna tēina. <verse eid="NEH 12:8" /><verse number="9" style="v" sid="NEH 12:9" />Nā, ko Pakapukia rāua ko Uni, ō rātou tēina, kei tō rātou aroaro i ngā tiakanga. <verse eid="NEH 12:9" /><verse number="10" style="v" sid="NEH 12:10" />Nā, ka whānau ake tā Hehua; ko Ioiakimi; whānau ake tā Ioiakimi, ko Eriahipi; whānau ake tā Eriahipi, ko Ioiara. <verse eid="NEH 12:10" /><verse number="11" style="v" sid="NEH 12:11" />Whānau ake tā Ioiara, ko Honatana; whānau ake tā Honatana, ko Tarua.<verse eid="NEH 12:11" /></para>
  <para style="p">
    <verse number="12" style="v" sid="NEH 12:12" />Nā, i ngā rā o Ioiakimi, tērā ngā tohunga, ko ngā ariki o ngā whare o ngā mātua: tā Heraia, ko Meraia; tā Heremaia, ko Hanania; <verse eid="NEH 12:12" /><verse number="13" style="v" sid="NEH 12:13" />tā Etera, ko Mehūrāma; tā Amaria, ko Iehohanana; <verse eid="NEH 12:13" /><verse number="14" style="v" sid="NEH 12:14" />tā Meriku, ko Honatana; tā Hepania, ko Hōhepa; <verse eid="NEH 12:14" /><verse number="15" style="v" sid="NEH 12:15" />tā Hārimi, ko Arana; tā Meraioto, ko Herekai; <verse eid="NEH 12:15" /><verse number="16" style="v" sid="NEH 12:16" />tā Iro, ko Hakaraia; tā Kinetono, ko Mehūrāma; <verse eid="NEH 12:16" /><verse number="17" style="v" sid="NEH 12:17" />tā Apia, ko Tīkiri; tā Miniamini, tā Moaria, ko Piritai; <verse eid="NEH 12:17" /><verse number="18" style="v" sid="NEH 12:18" />tā Pirika, ko Hāmua; tā Hemaia, ko Honatana; <verse eid="NEH 12:18" /><verse number="19" style="v" sid="NEH 12:19" />tā Toiaripi, ko Matenai; tā Ieraia, ko Uti; <verse eid="NEH 12:19" /><verse number="20" style="v" sid="NEH 12:20" />tā Harai, ko Karai; tā Āmoko, ko Ēpere; <verse eid="NEH 12:20" /><verse number="21" style="v" sid="NEH 12:21" />tā Hirikia, ko Hahapia; tā Ieraia, ko Netanēre.<verse eid="NEH 12:21" /></para>
  <para style="p">
    <verse number="22" style="v" sid="NEH 12:22" />Ko ngā Rīwaiti i ngā rā i a Eriahipi, i a Ioiara, i a Iohanana, i a Tarua, he mea tuhituhi hei ariki mō ngā whare o ngā mātua; me ngā tohunga anō i te wā e kīngi ana a Tariuha o Pahia.<verse eid="NEH 12:22" /></para>
  <para style="p">
    <verse number="23" style="v" sid="NEH 12:23" />Ko ngā tama a Rīwai, ko ngā ariki o ngā whare o ngā mātua, he mea tuhituhi ki te Pukapuka o Ngā Rā, ā tae noa ki ngā rā o Iohanana tama a Eriahipi. <verse eid="NEH 12:23" /><verse number="24" style="v" sid="NEH 12:24" />Ā, ko ngā ariki o ngā Rīwaiti; ko Hahapia, ko Herepia, ko Hehua tama a Karamiēre, me ō rātou tēina anō i te ritenga mai o rātou, hei whakamoemiti, hei whakawhetai; ko te mea hoki ia i whakahaua e tā te Atua tangata, e Rāwiri, tēnei tiakanga i te ritenga mai o tēnei tiakanga.<verse eid="NEH 12:24" /></para>
  <para style="p">
    <verse number="25" style="v" sid="NEH 12:25" />Ko Matania, ko Pakapukia, ko Opāria, ko Mehūrāma, ko Taramono, ko Akupu ngā kaitiaki kūwaha, hei tiaki i ngā whare taonga i ngā kūwaha. <verse eid="NEH 12:25" /><verse number="26" style="v" sid="NEH 12:26" />Nō ngā rā ēnei i a Ioiakimi tama a Hehua tama a Iohereke, nō ngā rā anō hoki i a Nehemia kāwana, i a Etera tohunga, i te karaipi rā.<verse eid="NEH 12:26" /></para>
  <para style="s">Te Kawanga o te Taiepa o te Pā</para>
  <para style="p">
    <verse number="27" style="v" sid="NEH 12:27" />Nā, i te tāinga o te kawa o te taiepa o Hiruhārama, i rapua ngā Rīwaiti i ō rātou wāhi katoa, i meatia kia kawea ki Hiruhārama, kia tāia hoki te kawa i runga i te koa, i te whakawhetai, i te waiata, i te himipora, i te hātere, i te hāpa. <verse eid="NEH 12:27" /><verse number="28" style="v" sid="NEH 12:28" />I huihui mai anō ngā tama a ngā kaiwaiata i te mānia i ngā taha katoa o Hiruhārama, i ngā kāinga anō hoki o ngā Netopati; <verse eid="NEH 12:28" /><verse number="29" style="v" sid="NEH 12:29" />i Petekirikara anō, i ngā māra hoki o Kepa, o Ātamawete; i hangā hoki e ngā kaiwaiata he kāinga mō rātou ki ngā taha katoa o Hiruhārama. <verse eid="NEH 12:29" /><verse number="30" style="v" sid="NEH 12:30" />Nā, kei te pure ngā tohunga rātou ko ngā Rīwaiti i a rātou; kei te pure hoki i te iwi, i ngā kūwaha, i te taiepa.<verse eid="NEH 12:30" /></para>
  <para style="p">
    <verse number="31" style="v" sid="NEH 12:31" />Kātahi ka kawea e ahau ngā rangatira o Hūrā ki runga ki te taiepa, ā, whakaritea ana e ahau kia rua ngā rōpū nui hei whakawhetai, hei haere ā-mātua. Kotahi hei haere ki matau i runga i te taiepa whaka te Kēti Pūranga Paru; <verse eid="NEH 12:31" /><verse number="32" style="v" sid="NEH 12:32" />ā, i muri i a rātou ka haere ko Hōhaia me tētahi tānga o ngā rangatira o Hūrā, <verse eid="NEH 12:32" /><verse number="33" style="v" sid="NEH 12:33" />a Atāria, a Etera, a Mehūrāma, <verse eid="NEH 12:33" /><verse number="34" style="v" sid="NEH 12:34" />a Hūrā, a Pineamine, a Hemaia, a Heremaia, <verse eid="NEH 12:34" /><verse number="35" style="v" sid="NEH 12:35" />me ētahi o ngā tama a ngā tohunga e mau tētere ana; me Hakaraia tama a Honatana, tama a Hemaia, tama a Matania, tama a Mikaia, tama a Tākuru, tama a Āhapa; <verse eid="NEH 12:35" /><verse number="36" style="v" sid="NEH 12:36" />me ōna tēina, arā a Hemaia, a Atarēre, a Mirarai, a Kirarai, a Maai, a Netanēre, a Hūrā, a Hanani, e mau ana i ngā mea whakatangi a tā te Atua tangata, a Rāwiri; ā, ko Etera karaipi kei tō rātou aroaro. <verse eid="NEH 12:36" /><verse number="37" style="v" sid="NEH 12:37" />Nā, i te Kēti o te Puna Wai, i te ritenga mai anō o rātou, ka haere atu rātou i ngā kaupae o te pā o Rāwiri, i te pīnakitanga o te taiepa i runga i te whare o Rāwiri, tae noa ki te Kēti Wai ki te rāwhiti.<verse eid="NEH 12:37" /></para>
  <para style="p">
    <verse number="38" style="v" sid="NEH 12:38" />Nā, ko tērā atu rōpū o ngā kaiwhakawhetai i haere ki te whakatūtaki i a rātou, me ahau i muri i a rātou, me tētahi tānga o te iwi i runga i te taiepa, i runga o te Taumaihi Oumu tae noa ki te taiepa whānui; <verse eid="NEH 12:38" /><verse number="39" style="v" sid="NEH 12:39" />i runga hoki i te Kēti o Ēparaima, i te Kēti Tawhito, i te Kēti Ika, i te Taumaihi o Hananēre, i te Taumaihi anō o Meaha tae noa ki te Kēti Hipi; ā, tū tonu rātou ki te Kēti i te Whare Herehere.<verse eid="NEH 12:39" /></para>
  <para style="p">
    <verse number="40" style="v" sid="NEH 12:40" />Nā, tū ana ngā rōpū e rua o ngā kaiwhakawhetai ki te whare o te Atua, mātou tahi ko tētahi tānga o ngā rangatira; <verse eid="NEH 12:40" /><verse number="41" style="v" sid="NEH 12:41" />ko ngā tohunga; ko Eriakimi, ko Maaheia, ko Miniamini, ko Mikaia, ko Erioenai, ko Hakaraia, ko Hanania, e mau tētere ana; <verse eid="NEH 12:41" /><verse number="42" style="v" sid="NEH 12:42" />ko Maaheia, ko Hemaia, ko Ereātara, ko Uti, ko Iehohanana, ko Marakia, ko Erama, ko Ētere. Nā nui atu te waiata a ngā kaiwaiata rātou ko Itirahia, ko te kaitohutohu.<verse eid="NEH 12:42" /></para>
  <para style="p">
    <verse number="43" style="v" sid="NEH 12:43" />He nui anō ngā patunga tapu i patua e rātou i taua rangi, ā, koa ana rātou; he nui hoki te koa i meinga ai rātou e te Atua kia koa. I koa hoki ngā wāhine me ngā tamariki, nō, ka rangona mai te koa o Hiruhārama i tawhiti.<verse eid="NEH 12:43" /></para>
  <para style="s">Ngā Kawenga o te Temepara</para>
  <para style="p">
    <verse number="44" style="v" sid="NEH 12:44" />I whakaritea anō i taua wā ētahi kaitirotiro i ngā rūma mō ngā taonga, mō ngā whakahere hapahapai, mō ngā hua mātāmua, mō ngā whakatekau; mā rātou e kohikohi ki reira i ngā māra o ngā pā, ngā wāhi i whakaritea e te Ture mā ngā tohunga rātou ko ngā Rīwaiti; i koa hoki a Hūrā ki ngā tohunga, ki ngā Rīwaiti, ki ngā mea e minita ana. <verse eid="NEH 12:44" /><verse number="45" style="v" sid="NEH 12:45" />Nā, kei te tiaki rātou i ngā mea o tō rātou Atua, kei te tiaki hoki i te purenga, ā, i pērā anō ngā kaiwaiata, me ngā kaitiaki kūwaha; rite tonu ki te whakahau a Rāwiri rāua ko tāna tama, ko Horomona. <verse eid="NEH 12:45" /><verse number="46" style="v" sid="NEH 12:46" />Nō ngā rā hoki o Rāwiri rāua ko Āhapa, nōnamata iho, tērā anō te rangatira mō ngā kaiwaiata, me ngā waiata whakamoemiti, me ngā whakawhetai ki te Atua. <verse eid="NEH 12:46" /><verse number="47" style="v" sid="NEH 12:47" />I ngā rā hoki i a Herupapera, i ngā rā anō i a Nehemia, i hōmai e Īharaira katoa ngā wāhi mā ngā kaiwaiata, mā ngā kaitiaki kūwaha, te wāhi mō tēnei rā, mō tēnei rā. I whakatapua anō e rātou ngā mea tapu mā ngā Rīwaiti; ā, ko ngā Rīwaiti hei whakatapu mā ngā tama a Ārona.<verse eid="NEH 12:47" /></para>
  <chapter eid="NEH 12" />
  <chapter number="13" style="c" sid="NEH 13" />
  <para style="s">Te Wehenga i ngā Tauiwi</para>
  <para style="p">
    <verse number="1" style="v" sid="NEH 13:1" />I taua rā i kōrerotia i te Pukapuka a Mohi, me te whakarongo anō te iwi, ā, ka kitea te mea i tuhituhia ki reira kia kaua te Āmoni me te Moapi e tapoko ki te whakaminenga a te Atua ā ake ake; <verse eid="NEH 13:1" /><verse number="2" style="v" sid="NEH 13:2" />nō te mea kīhai i maua mai e rātou he taro, he wai, hei tukunga mai mō ngā tama a Īharaira; engari, utua ana e rātou a Paraama hei hoariri mō rātou, hei kanga mō rātou. Heoi, whakaputaina kētia ake e tō tātou Atua te kanga hei manaaki. <verse eid="NEH 13:2" /><verse number="3" style="v" sid="NEH 13:3" />Nā, i tō rātou rongonga i te ture, ka wehea atu e rātou ngā whakauru katoa i roto i a Īharaira.<verse eid="NEH 13:3" /></para>
  <para style="s">Ngā Hanganga Hou a Nehemia</para>
  <para style="p">
    <verse number="4" style="v" sid="NEH 13:4" />Nā, i mua ake o tēnei ko Eriahipi, tohunga, kaitiaki i ngā rūma o te whare o tō tātou Atua, he whanaunga nō Tōpia, <verse eid="NEH 13:4" /><verse number="5" style="v" sid="NEH 13:5" />whakapaia ana e tēnei he rūma nui mōna, ko te wāhi i whakatakotoria nei i mua ngā whakahere totokore, te parakihe, ngā oko, me te whakatekau o te wīti, o te wāina hou, o te hinu, ko te mea i kīia iho mā ngā Rīwaiti, rātou ko ngā kaiwaiata, ko ngā kaitiaki tatau, me ngā whakahere hapahapai mā ngā tohunga.<verse eid="NEH 13:5" /></para>
  <para style="p">
    <verse number="6" style="v" sid="NEH 13:6" />Otiia i tēnei wā katoa kāhore ahau i Hiruhārama; nō te toru tekau mā rua nei hoki o ngā tau o Arataherehe kīngi o Papurōna i tae ai ahau ki te kīngi, ā, maha noa ngā rā, ka īnoitia e ahau i te kīngi. <verse eid="NEH 13:6" /><verse number="7" style="v" sid="NEH 13:7" />Nā, ka tae mai ahau ki Hiruhārama, ā, ka mōhio ki tā Eriahipi mahi kino, ki tāna mō Tōpia, i a ia i whakapai i tētahi rūma mōna i ngā marae o te whare o te Atua. <verse eid="NEH 13:7" /><verse number="8" style="v" sid="NEH 13:8" />Nā, kino rawa ki ahau; ākiritia atu ana e ahau ngā mea katoa o te whare o Tōpia i roto i taua rūma. <verse eid="NEH 13:8" /><verse number="9" style="v" sid="NEH 13:9" />Kātahi ahau ka kōrero, ā, tahia ana e rātou ngā rūma. Nā, whakahokia ana e ahau ki reira ngā oko o te whare o te Atua, ngā whakahere totokore me te parakihe. <verse eid="NEH 13:9" /><verse number="10" style="v" sid="NEH 13:10" />I kite anō ahau kīhai ngā wāhi mā ngā Rīwaiti i hoatu, nā, oma ana rātou ki tāna māra, ki tāna māra, ngā Rīwaiti, ngā kaiwaiata i mahia ai te mahi. <verse eid="NEH 13:10" /><verse number="11" style="v" sid="NEH 13:11" />Kātahi ka whawhaitia e ahau ngā rangatira, i mea ahau, “He aha i whakarērea ai te whare o te Atua?” Nā, huihuia ana rātou e ahau, whakatūria ana ki tō rātou tūranga.<verse eid="NEH 13:11" /></para>
  <para style="p">
    <verse number="12" style="v" sid="NEH 13:12" />Kātahi ka kawea mai e Hūrā katoa ngā whakatekau o te wīti, o te wāina hou, o te hinu, ki ngā whare taonga. <verse eid="NEH 13:12" /><verse number="13" style="v" sid="NEH 13:13" />Nā, ka whakaritea e ahau he kaitiaki mō ngā taonga, ko Heremia tohunga, ko Hāroko karaipi, ā, o ngā Rīwaiti ko Peraia; i tō rātou taha ko Hanana tama a Tākuru tama a Matania; i kīia hoki rātou he hunga pono; ā, ko tā rātou, he tuwha mā ō rātou tuākana, tēina.<verse eid="NEH 13:13" /></para>
  <para style="p">
    <verse number="14" style="v" sid="NEH 13:14" />Kia mahara, e tōku Atua, ki tēnei mea āku, kaua hoki e horoia atu tēnei tikanga pai āku i puta nei ki te whare o tōku Atua, ki ngā ritenga mahi anō mō reira.<verse eid="NEH 13:14" /></para>
  <para style="s">Ka Tīmata ngā Hanganga Hou o te Hāpati</para>
  <para style="p">
    <verse number="15" style="v" sid="NEH 13:15" />I aua rā ka kitea e ahau ētahi i roto i a Hūrā e takahi ana i ngā takahanga wāina i te hāpati, e kawe ana mai i ngā paihere wīti, e whakawaha ana i ngā kāihe; me te wāina anō, me ngā karepe, me ngā piki, me ngā pīkaunga katoa, e kawea mai ana e rātou ki Hiruhārama i te rā o te hāpati. Nā, whakaaturia ana e ahau tō rātou hē i te rā i hoko ai rātou i te kai. <verse eid="NEH 13:15" /><verse number="16" style="v" sid="NEH 13:16" />I reira anō e noho ana ētahi tāngata o Tāira, he ika te kawenga, me ngā mea hoko katoa, ā, hokona ana e rātou i te hāpati ki ngā tama a Hūrā, i roto anō i Hiruhārama. <verse eid="NEH 13:16" /><verse number="17" style="v" sid="NEH 13:17" />Kātahi ka whawhaitia e ahau ngā rangatira o Hūrā, i mea ahau ki a rātou, “He aha tēnei mea kino e mea nei koutou, i a koutou ka whakapoke nei i te rā hāpati? <verse eid="NEH 13:17" /><verse number="18" style="v" sid="NEH 13:18" />Kāhore ianei ō koutou mātua i pēnei, ā, kawea mai ana e tō tātou Atua tēnei kino katoa ki runga ki a tātou, ki runga anō i tēnei pā? Nā, ko koutou hei whakaneke ake i te riri mō Īharaira, i te mea ka whakapokea nei te hāpati.”<verse eid="NEH 13:18" /></para>
  <para style="p">
    <verse number="19" style="v" sid="NEH 13:19" />Nā, pōuriuri kau ngā kūwaha o Hiruhārama i mua ake o te hāpati, ka mea ahau, kia tūtakina ngā kēti; i mea anō ahau kia kaua e whakatuwheratia, kia taka rā anō te hāpati. I whakatūria anō e ahau ētahi o āku tāngata ki ngā kūwaha, kei kawea mai ki roto he pīkaunga i te rā o te hāpati. <verse eid="NEH 13:19" /><verse number="20" style="v" sid="NEH 13:20" />Heoi, kotahi, e rua ngā moenga i waho o Hiruhārama, o ngā tāngata i ngā taonga, o ngā kaihoko i ngā tini mea. <verse eid="NEH 13:20" /><verse number="21" style="v" sid="NEH 13:21" />Kātahi ahau ka whakaatu i tō rātou hē, ā, ka mea ki a rātou, “He aha koutou i moe ai i te aronga o te taiepa? Ki te pēnā anō koutou, ka totoro atu tōku ringa ki a koutou.” Nō taua rā anō i kore ai tō rātou haere mai i te hāpati. <verse eid="NEH 13:21" /><verse number="22" style="v" sid="NEH 13:22" />I kī atu anō ahau ki ngā Rīwaiti kia purea rātou, kia haere hoki ki te tiaki i ngā kūwaha hei whakatapu mō te rā hāpati.</para>
  <para style="p" vid="NEH 13:22">Maharatia anō tēnei āku, e tōku Atua; tohungia hoki ahau, kia rite ki te nui o tōu atawhai.<verse eid="NEH 13:22" /></para>
  <para style="s">Te Aukati ki te Mārena ki ngā Tauiwi</para>
  <para style="p">
    <verse number="23" style="v" sid="NEH 13:23" />I aua rā anō ka kite ahau i ngā Hūrai kei a rātou e noho ana ētahi wāhine o Aharoro, o Āmona, o Moapa; <verse eid="NEH 13:23" /><verse number="24" style="v" sid="NEH 13:24" />ko ā rātou tama hoki, ko tētahi wāhi o te reo nō Aharoro, kīhai rātou i mōhio ki tō ngā Hūrai reo; heoi i rite ki te reo o tētahi iwi, o tētahi iwi. <verse eid="NEH 13:24" /><verse number="25" style="v" sid="NEH 13:25" />Nā, whawhaitia iho e ahau, kangā iho, patua ana ētahi o rātou, hutihutia ana ō rātou makawe, whakaoatitia ana ki te Atua: “Kaua e hoatu ā koutou tamāhine ki ā rātou tama, kaua anō hoki e tangohia mai ā rātou tamāhine mā ā koutou tama, mā koutou rānei. <verse eid="NEH 13:25" /><verse number="26" style="v" sid="NEH 13:26" />He teka ianei nā ēnei mea i hara ai a Horomona kīngi o Īharaira? He maha ngā iwi, kāhore rawa ō rātou kīngi hei rite mōna, he mea aroha ia nā tōna Atua, ā, meinga ana e te Atua hei kīngi mō Īharaira katoa; ahakoa ko ia, i meinga ia e ngā wāhine kē kia hara. <verse eid="NEH 13:26" /><verse number="27" style="v" sid="NEH 13:27" />Nā, kia rongo rānei mātou ki a koutou, kia mahi i tēnei hē nui katoa, kia tutū ki tō tātou Atua, kia mārena ki ngā wāhine kē?”<verse eid="NEH 13:27" /></para>
  <para style="p">
    <verse number="28" style="v" sid="NEH 13:28" />Nā, he hunaonga nā Hanaparata Horoni tētahi o ngā tama a Ioiara tama a Eriahipi tino tohunga; nā, peia ana ia e ahau i tōku taha.<verse eid="NEH 13:28" /></para>
  <para style="p">
    <verse number="29" style="v" sid="NEH 13:29" />Kia mahara ki a rātou, e tōku Atua, mō rātou i whakapoke i te tohungatanga, i te kawenata anō o te tohungatanga, o ngā Rīwaiti anō hoki.<verse eid="NEH 13:29" /></para>
  <para style="p">
    <verse number="30" style="v" sid="NEH 13:30" />Heoi, kua mā rātou i ahau i te poke o ngā tāngata kē, whakaritea ana hoki e ahau te mahi tiaki a ngā tohunga, a ngā Rīwaiti, te mahi a tēnei, a tēnei, <verse eid="NEH 13:30" /><verse number="31" style="v" sid="NEH 13:31" />me te tikanga anō mō te whakahere wahie i ngā wā i whakaritea; mō ngā mātāmua anō.</para>
  <para style="p" vid="NEH 13:31">Maharatia ahau e tōku Atua mō te pai.<verse eid="NEH 13:31" /></para>
  <chapter eid="NEH 13" />
</usx>