<?xml version="1.0" encoding="utf-8"?>
<usx version="3.0">
  <book code="2PE" style="id">2pe.txt Māori macronized text, extracted 20-01-03</book>
  <para style="h">2 Pita</para>
  <para style="toc3">2Pit</para>
  <para style="mt2">Ko te Tuhituhi Tuarua Whānui a</para>
  <para style="mt1">Pita</para>
  <chapter number="1" style="c" sid="2PE 1" />
  <para style="s1">He Mihi</para>
  <para style="p">
    <verse number="1" style="v" sid="2PE 1:1" />Nā Haimona Pita, he pononga, ā, he āpōtoro nā Īhu Karaiti,</para>
  <para style="p" vid="2PE 1:1">Ki te hunga kua whiwhi tahi nei tātou ki te whakapono utu nui, i runga o te tika o tō tātou Atua, o Īhu Karaiti, o te Kaiwhakaora:<verse eid="2PE 1:1" /></para>
  <para style="p">
    <verse number="2" style="v" sid="2PE 1:2" />Kia whakanuia te aroha noa me te rangimārie ki a koutou, i runga i te mātauranga ki te Atua, ki a Īhu hoki, ki tō tātou Ariki.<verse eid="2PE 1:2" /></para>
  <para style="s">Te Karangatanga, te Whiriwhiringa a te Atua</para>
  <para style="p">
    <verse number="3" style="v" sid="2PE 1:3" />Kua hōmai nā hoki e tōna kaha Atua ki a tātou ngā mea katoa mō te ora, mō te karakia pai, i te mea ka mātau nei ki te Kaikaranga i a tātou i runga i te korōria, i te pai. <verse eid="2PE 1:3" /><verse number="4" style="v" sid="2PE 1:4" />Nā ēnei hoki i riro mai ai i a tātou ngā kupu whakaari, he mea nui whakaharahara, he mea utu nui; mā ēnei hoki koutou ka whiwhi ai ki te āhua Atua, i a koutou ka mawhiti nei i te pirau i te ao, arā i tō te hiahia.<verse eid="2PE 1:4" /></para>
  <para style="p">
    <verse number="5" style="v" sid="2PE 1:5" />Mā reira nei hoki, me whakapau rawa tō koutou uaua, honoa iho anō te pai ki runga ki tō koutou whakapono; ki runga hoki ki te pai ko te mātauranga; <verse eid="2PE 1:5" /><verse number="6" style="v" sid="2PE 1:6" />ki runga ki te mātauranga ko te pēhi o te hiahia; ki runga ki te pēhi o te hiahia ko te manawanui; ki runga ki te manawanui ko te karakia pai; <verse eid="2PE 1:6" /><verse number="7" style="v" sid="2PE 1:7" />ki runga ki te karakia pai ko te atawhai ki ngā tēina; ki runga ki te atawhai ki ngā tēina ko te aroha. <verse eid="2PE 1:7" /><verse number="8" style="v" sid="2PE 1:8" />Ki te mea hoki kei a koutou ēnei mea, ki te nui haere hoki, ka meinga koutou kia kaua e māngere, kia kaua e huakore i runga i te mātauranga ki tō tātou Ariki, ki a Īhu Karaiti. <verse eid="2PE 1:8" /><verse number="9" style="v" sid="2PE 1:9" />Ko te tangata hoki kāhore nei i a ia ēnei mea, he matapō, he atarua, kua wareware ki te horoinga o ōna hara ō mua.<verse eid="2PE 1:9" /></para>
  <para style="p">
    <verse number="10" style="v" sid="2PE 1:10" />Mō konei, e ōku tēina, kia puta tō koutou uaua ki te whakapūmau i tō koutou karangatanga, i tō koutou whiriwhiringa. Ki te pēnei hoki tā koutou mahi e kore rawa koutou e tapepa. <verse eid="2PE 1:10" /><verse number="11" style="v" sid="2PE 1:11" />Pēnei hoki ka whiwhi nui koutou ki te huarahi tomo atu ki te rangatiratanga mutungakore o tō tātou Ariki, arā o te Kaiwhakaora, o Īhu Karaiti.<verse eid="2PE 1:11" /></para>
  <para style="p">
    <verse number="12" style="v" sid="2PE 1:12" />Mō reira anō e kore ahau e māngere ki te whakamahara tonu i a koutou ki ēnei mea, e mātau ana rāia koutou, kua oti anō te whakaū ki runga ki te mea pono, kei a koutou nā. <verse eid="2PE 1:12" /><verse number="13" style="v" sid="2PE 1:13" />Ki tōku whakaaro hoki, i ahau e noho ana i tēnei tapenākara, he mea tika anō kia whakaoho ahau i a koutou, kia whakamahara; <verse eid="2PE 1:13" /><verse number="14" style="v" sid="2PE 1:14" />e mōhio ana hoki ahau e kore e wheau ka mahue tēnei tapenākara ōku, ka pērā anō me tā tō tātou Ariki, me tā Īhu Karaiti, i whakakite mai ai ki ahau. <verse eid="2PE 1:14" /><verse number="15" style="v" sid="2PE 1:15" />Ka puta anō hoki tōku uaua kia mau tonu tō koutou mahara ki ēnei mea i muri i tōku matenga.<verse eid="2PE 1:15" /></para>
  <para style="s">He Kaititiro i te Nui o Īhu Karaiti</para>
  <para style="p">
    <verse number="16" style="v" sid="2PE 1:16" />Ehara hoki i te mea he whai tā mātou i ngā kupu i titoa e te whakaaro tinihanga, i te whakapuakanga o te kaha, o te haerenga mai o tō tātou Ariki, o Īhu Karaiti ki a koutou; engari he kaititiro anō mātou ki tōna nui. <verse eid="2PE 1:16" /><verse number="17" style="v" sid="2PE 1:17" />I riro hoki i a ia he hōnore, he korōria nā te Atua Matua, i te putanga mai o taua reo ki a ia i roto i te korōria nui rawa, “Ko tāku Tama tēnei i aroha ai, ko tāku i āhuareka ai.” <verse eid="2PE 1:17" /><verse number="18" style="v" sid="2PE 1:18" />I rongo anō mātou ki tēnei reo e puta mai ana i te rangi, i a mātou i tōna taha i runga i te maunga tapu.<verse eid="2PE 1:18" /></para>
  <para style="p">
    <verse number="19" style="v" sid="2PE 1:19" />Kātahi ka ū rawa te kupu poropiti ki a tātou ināianei; pai tonu ki te anga tō koutou whakaaro ki reira, he rama hoki e tīaho ana i te wāhi pōuri, kia pūao rā anō te rā, kia ara rā anō te whetū o te ata i roto i ō koutou ngākau. <verse eid="2PE 1:19" /><verse number="20" style="v" sid="2PE 1:20" />Kia mōhio hoki i te tuatahi, kāhore he poropititanga o te karaipiture nōna ake ōna tikanga. <verse eid="2PE 1:20" /><verse number="21" style="v" sid="2PE 1:21" />Ehara hoki i te mea nā te whakaaro o te tangata i puta mai ai te poropititanga i mua, engari he mea whakamahara nā te Wairua Tapu i kōrero ai ngā tāngata tapu a te Atua.<verse eid="2PE 1:21" /></para>
  <chapter eid="2PE 1" />
  <chapter number="2" style="c" sid="2PE 2" />
  <para style="s">He Poropiti Teka me ngā Kaiwhakaako Teka</para>
  <para style="p">
    <verse number="1" style="v" sid="2PE 2:1" />Otirā, i ara ake anō he poropiti teka i mua i roto i te iwi, he pērā me ngā kaiwhakaako teka e puta ake ā mua i roto i a koutou; mā ēnei e mau puku mai ngā tītorehanga whakangaro. He whakakāhore nā rātou i te Ariki rawa, nāna nei rātou i hoko, ka hohoro tonu tā rātou taki mai i te whakangaromanga ki a rātou anō. <verse eid="2PE 2:1" /><verse number="2" style="v" sid="2PE 2:2" />Ā, he tokomaha e aru i ā rātou tikanga whakarihariha; mā reira e kōrerotia kinotia ai te ara o te pono. <verse eid="2PE 2:2" /><verse number="3" style="v" sid="2PE 2:3" />He apo moni hoki e tito kupu ai rātou kia whai taonga ai rātou i a koutou. Nōnamata te tukunga mō rātou ki te hē, e kore anō e whakaroa; kāhore hoki he moe o tō rātou whakangaromanga.<verse eid="2PE 2:3" /></para>
  <para style="p">
    <verse number="4" style="v" sid="2PE 2:4" />Mehemea kīhai i tohungia e te Atua ngā anahera i hara, engari i peia rātou e ia ki te pō, he mea herehere i te waro pōuri, he mea tiaki mō te whakawā; <verse eid="2PE 2:4" /><verse number="5" style="v" sid="2PE 2:5" />ā, kīhai i tohungia te ao tawhito, he mea tiaki ia nāna a Noa, te kaikauwhau i te tika, rātou ko ētahi atu tokowhitu, i tāna kawenga mai i te waipuke ki te ao o te hunga karakiakore. <verse eid="2PE 2:5" /><verse number="6" style="v" sid="2PE 2:6" />Ā, meinga ana ngā pā, a Horoma, a Komora, kia pungarehu rawa, ko tāna whakataunga hē he hurihanga, waiho iho hei tohu ki te hunga e noho karakiakore i ngā wā i muri. <verse eid="2PE 2:6" /><verse number="7" style="v" sid="2PE 2:7" />Ko Rota ia, ko te tangata tika, whakaorangia ake e ia, i a ia e whakapōuritia ana e ngā ritenga whakarihariha a te hunga kino; <verse eid="2PE 2:7" /><verse number="8" style="v" sid="2PE 2:8" />i taua tangata tika e noho ana i roto i a rātou, mamae ana tōna ngākau tika i ā rātou mahi kino, i tāna i kite ai, i tāna i rongo ai i tēnei rā, i tēnei rā. <verse eid="2PE 2:8" /><verse number="9" style="v" sid="2PE 2:9" />Mātau tonu te Ariki ki te whakaora i te hunga karakia i roto i te whakamātautauranga, kia waiho ko te hunga hē mō ā te rā whakawā whiu ai. <verse eid="2PE 2:9" /><verse number="10" style="v" sid="2PE 2:10" />Tērā rawa ia tāna mō te hunga e whai ana i tā te kikokiko, e haere ana i runga i te hiahia poke, e whakahāwea ana ki te rangatiratanga.</para>
  <para style="p" vid="2PE 2:10">He hunga hīkaka, e whai ana i tā rātou ake; kāhore hoki e wehi ki te kōrero kino ki ngā tāngata nunui. <verse eid="2PE 2:10" /><verse number="11" style="v" sid="2PE 2:11" />Tēnā ko ngā anahera, ahakoa nui ake tō rātou kaha, tō rātou mana, kāhore e puaki i a rātou he kupu whakatoi mō ērā i te aroaro o te Atua ina whakawā. <verse eid="2PE 2:11" /><verse number="12" style="v" sid="2PE 2:12" />Ko ērā hoki, rite tonu rātou ki te kararehe kāhore nei he whakaaro, he mea māori anake, i hangā nei hei hopukanga, hei whakangaromanga. Kōrero kino ana rātou ki ngā mea kāhore nei e mōhiotia e rātou; ā, ka ngaro i runga i tā rātou tikanga whakamate; <verse eid="2PE 2:12" /><verse number="13" style="v" sid="2PE 2:13" />ka whiwhi ki te utu o te hē.</para>
  <para style="p" vid="2PE 2:13">He tangata e āhuareka ana ki te kakai awatea, he ira rātou, he makenu, e ruku ana ki ā rātou hākari ngahau i a rātou e hākari tahi ana me koutou. <verse eid="2PE 2:13" /><verse number="14" style="v" sid="2PE 2:14" />Ko ō rātou kanohi kī tonu i te pūremu, kāhore hoki e mutu tō rātou hara; e poaina ana e rātou ngā hinengaro kāhore i ū. He ngākau tō rātou kua oti te whakamahi ki te apo. He tamariki kua oti te kanga. <verse eid="2PE 2:14" /><verse number="15" style="v" sid="2PE 2:15" />Mahue ake i a rātou te ara tika, kotiti kē ana rātou, whai tonu ana i te ara o Paraama tama a Peoro, i whakapai nei ki te utu o te hē; <verse eid="2PE 2:15" /><verse number="16" style="v" sid="2PE 2:16" />otirā, i rīria anō ia mō tōna hē. I kōrero te kararehe reokore, nō te tangata te reo, pēhia ana e ia te wairangi o te poropiti.<verse eid="2PE 2:16" /></para>
  <para style="p">
    <verse number="17" style="v" sid="2PE 2:17" />He puna waikore ēnei tāngata, he kapua e ākina ana e te tūpuhi; pōuri kerekere te wāhi kua rite mō rātou mō ake tonu atu. <verse eid="2PE 2:17" /><verse number="18" style="v" sid="2PE 2:18" />E kōrero ana i ngā kōrero tetere rawa, he mea teka noa, ka poaina e rātou ki ngā hiahia o te kikokiko, ki ngā hiahia taikaha, te hunga e mawhiti mai ana i ērā e noho rā i roto i te hē. <verse eid="2PE 2:18" /><verse number="19" style="v" sid="2PE 2:19" />He herekore tā rātou e whakaari nei ki a rātou, heoi, he pononga rātou nā te pirau; ki te taea hoki te tangata e te hoariri, hei pononga ia māna. <verse eid="2PE 2:19" /><verse number="20" style="v" sid="2PE 2:20" />Ka mawhiti mai nei rātou i ngā poke o te ao, i a rātou ka mātau nei ki te Ariki, arā ki te Kaiwhakaora, ki a Īhu Karaiti, nā, ki te rorea rātou, ki te hinga rawa i aua mea, kino noa atu tō rātou whakamutunga i te tīmatanga. <verse eid="2PE 2:20" /><verse number="21" style="v" sid="2PE 2:21" />He pai kē mō rātou me i kore e mātau ki te ara o te tika, i te mātau, ā, hei muri ka tahuri kē atu i te ture tapu kua tukua nei ki a rātou. <verse eid="2PE 2:21" /><verse number="22" style="v" sid="2PE 2:22" />Heoi, te tukunga iho ki a rātou rite tonu ki tā te whakatauki pono, “Kua hoki te kurī ki tōna ruaki” me “Te poaka i horoi rā, kua okeoke anō i te paru.”<verse eid="2PE 2:22" /></para>
  <chapter eid="2PE 2" />
  <chapter number="3" style="c" sid="2PE 3" />
  <para style="s">Ka Hoki Mai a te Ariki</para>
  <para style="p">
    <verse number="1" style="v" sid="2PE 3:1" />Ko te rua tēnei o āku pukapuka, e ōku hoa aroha, ka tuhituhia atu nei ki a koutou; hei whakaoho taua rua i ō koutou hinengaro tinihangakore kia mahara. <verse eid="2PE 3:1" /><verse number="2" style="v" sid="2PE 3:2" />Kia mahara ai koutou ki ngā kupu i kōrerotia i mua e ngā poropiti tapu, ki tā mātou hoki, ki tā ngā āpōtoro a te Ariki, a te Kaiwhakaora.<verse eid="2PE 3:2" /></para>
  <para style="p">
    <verse number="3" style="v" sid="2PE 3:3" />Ko tēnei tā koutou e mātau ai i te tuatahi, tērā e puta mai ētahi kaiwhakamanumanu i ngā rā whakamutunga, e haere ana i runga i ngā ritenga o ō rātou hiahia ake, <verse eid="2PE 3:3" /><verse number="4" style="v" sid="2PE 3:4" />e mea ana, “Kei hea te kōrero o tōna haerenga mai? Mau tonu hoki ngā mea katoa nō te moenga rā anō o ngā mātua, pērā tonu me tō te orokohanganga.” <verse eid="2PE 3:4" /><verse number="5" style="v" sid="2PE 3:5" />Nā rātou tonu i whakakūware ki tēnei, nā te kupu a te Atua ngā rangi i mua, me te whenua anō tōtoka tonu i roto i te wai, nā te wai anō hoki. <verse eid="2PE 3:5" /><verse number="6" style="v" sid="2PE 3:6" />He hurihanga nā ēnei i ngaro ai i te wai te ao o tērā wā. <verse eid="2PE 3:6" /><verse number="7" style="v" sid="2PE 3:7" />Ko ngā rangi onāianei ia me te whenua, he mea rongoā nā taua kupu rā anō, he mea waiho mārire mō te ahi, ina taea te rā o te whakawākanga, o te whakangaromanga o ngā tāngata karakiakore.<verse eid="2PE 3:7" /></para>
  <para style="p">
    <verse number="8" style="v" sid="2PE 3:8" />Kei kūware ia koutou, e ōku hoa aroha, ki tēnei mea kotahi, ki tā te Ariki he rā kotahi rite tonu ki ngā tau kotahi mano, ngā tau kotahi mano rite tonu ki te rā kotahi. <verse eid="2PE 3:8" /><verse number="9" style="v" sid="2PE 3:9" />Kāhore he whakaroa o te Ariki ki tāna kupu whakaari, kāhore e rite ki tā ētahi e kī nei he whakaroa; engari e manawanui ana ki a tātou, kāhore ōna whakaaro mō te tangata kia ngaro; engari kia tae katoa ki te rīpenetā.<verse eid="2PE 3:9" /></para>
  <para style="p">
    <verse number="10" style="v" sid="2PE 3:10" />E puta mai hoki te rā o te Ariki ānō he tāhae i te pō; ko reira pahemo atu ai ngā rangi, tōna nui hoki o te tangi; nā, ka ngiha ngā mea tīmatanga i te ahi, ka rewa; ā, pau ake i te ahi te whenua me āna mahi.<verse eid="2PE 3:10" /></para>
  <para style="p">
    <verse number="11" style="v" sid="2PE 3:11" />Heoi, mō te rewa nei ēnei mea katoa, kia pēhea rā he tikanga mā koutou i runga i te whakahaere tapu, i te karakia; <verse eid="2PE 3:11" /><verse number="12" style="v" sid="2PE 3:12" />me te tūmanako, me te tākare anō koutou ki te taenga mai o te rā o te Atua, e rewa ai ngā rangi i te ahi, e ngiha ai ngā mea tīmatanga, e memeha ai? <verse eid="2PE 3:12" /><verse number="13" style="v" sid="2PE 3:13" />Heoi, kei te tūmanako tātou ki ngā rangi hou, ki te whenua hou, ki tāna i whakaari mai ai, kei reira te tika e noho ana.<verse eid="2PE 3:13" /></para>
  <para style="p">
    <verse number="14" style="v" sid="2PE 3:14" />Mō konei rā, e ōku hoa aroha, i a koutou ka tūmanako nā ki ēnei mea, kia puta tō koutou uaua kia rokohina e ia i runga i te rangimārie, tē whai ira, tē whai koha i tōna aroaro. <verse eid="2PE 3:14" /><verse number="15" style="v" sid="2PE 3:15" />Kia mahara anō ki te manawanui o tō tātou Ariki, he whakaora; ko te mea hoki ia i tuhituhia ki a koutou e tō tātou teina aroha, e Pāora, he mea i rite tonu ki te mātauranga kua hōmai nei ki a ia; <verse eid="2PE 3:15" /><verse number="16" style="v" sid="2PE 3:16" />i pērā anō i āna pukapuka katoa, i kōrerotia hoki ēnei mea ki reira. Kei reira anō hoki ētahi mea he pakeke nei ki te whakaaro, whakawiria kētia ake e te hunga kūware, e te hunga kāhore anō i ū; ko tā rātou hanga anō ia ki ērā atu karaipiture, ā, ngaro iho rātou.<verse eid="2PE 3:16" /></para>
  <para style="p">
    <verse number="17" style="v" sid="2PE 3:17" />Nā, e ōku hoa aroha, ka mātau wawe nei koutou ki ēnei mea, kia tūpato kei kāhakina atu koutou e te hē o te hunga kino, kei taka atu, kei kore e ū. <verse eid="2PE 3:17" /><verse number="18" style="v" sid="2PE 3:18" />Engari kia neke ake i runga i te aroha noa, i te mātauranga o tō tātou Ariki, arā, o te Kaiwhakaora, o Īhu Karaiti. Waiho atu i a ia te korōria, āianei, ā ake tonu atu. Āmine.<verse eid="2PE 3:18" /></para>
  <chapter eid="2PE 3" />
</usx>