<?xml version="1.0" encoding="utf-8"?>
<usx version="3.0">
  <book code="PHP" style="id">php.txt Māori macronized text, extracted 20-01-03</book>
  <para style="h">Piripai</para>
  <para style="toc3">Pirp</para>
  <para style="mt2">Ko te Tuhituhi a Pāora Āpōtoro ki te Hunga o</para>
  <para style="mt1">Piripai</para>
  <chapter number="1" style="c" sid="PHP 1" />
  <para style="s">He Mihi</para>
  <para style="p">
    <verse number="1" style="v" sid="PHP 1:1" />Nā Pāora, rāua ko Tīmoti, nā ngā pononga a Īhu Karaiti,</para>
  <para style="p" vid="PHP 1:1">Ki te hunga tapu katoa i roto i a Karaiti Īhu e noho ana i Piripai, rātou ko ngā pīhopa, ko ngā rīkona:<verse eid="PHP 1:1" /></para>
  <para style="p">
    <verse number="2" style="v" sid="PHP 1:2" />Kia tau ki a koutou te aroha noa, me te rangimārie, he mea nā te Atua, nā tō tātou Matua, nā te Ariki hoki, nā Īhu Karaiti.<verse eid="PHP 1:2" /></para>
  <para style="s">Te Īnoi a Pāora mō te Hunga Pānui i Āna Tuhinga</para>
  <para style="p">
    <verse number="3" style="v" sid="PHP 1:3" />E whakawhetai ana ahau ki tōku Atua i ōku maharatanga katoa ki a koutou, <verse eid="PHP 1:3" /><verse number="4" style="v" sid="PHP 1:4" />i āku īnoinga katoa, e puta ana tāku īnoi mō koutou i ngā wā katoa i runga i te hari, <verse eid="PHP 1:4" /><verse number="5" style="v" sid="PHP 1:5" />mō koutou i uru tahi mai hei tautoko i te rongopai, mai o te rā tuatahi ā moroki noa nei. <verse eid="PHP 1:5" /><verse number="6" style="v" sid="PHP 1:6" />Pūmau tonu tōku whakaaro ki tēnei mea nei anō, tērā te kaitīmata o te mahi pai i roto i a koutou e whakaoti, taea noatia te rā o Īhu Karaiti.<verse eid="PHP 1:6" /></para>
  <para style="p">
    <verse number="7" style="v" sid="PHP 1:7" />He tika hoki kia pēnei ōku whakaaro ki a koutou katoa, nō te mea kei roto koutou i tōku ngākau; arā, ahakoa i ahau nei i te here, ahakoa i ahau e kōrero whakaara nei, e whakaū nei i te rongopai, ka uru tahi koutou katoa me ahau ki te aroha noa. <verse eid="PHP 1:7" /><verse number="8" style="v" sid="PHP 1:8" />Ko te Atua hoki hei kaiwhakaatu mōku, mō te nui o tōku kōinga ki a koutou katoa, i runga i te ngākau aroha o Īhu Karaiti.<verse eid="PHP 1:8" /></para>
  <para style="p">
    <verse number="9" style="v" sid="PHP 1:9" />Ko tāku īnoi anō tēnei, kia nui haere tonu tō koutou aroha i runga i te mātauranga, i ngā mahara mōhio katoa; <verse eid="PHP 1:9" /><verse number="10" style="v" sid="PHP 1:10" />kia whakaaetia ai e koutou ngā mea papai; kia kore ai ō koutou tinihanga, ō koutou hē, ā taea noatia te rā o te Karaiti; <verse eid="PHP 1:10" /><verse number="11" style="v" sid="PHP 1:11" />kia kī ai hoki i ngā hua o te tika, e puta mai ana i a Īhu Karaiti, hei korōria, hei whakamoemiti i te Atua.<verse eid="PHP 1:11" /></para>
  <para style="s">Ko te Ora, ko te Karaiti</para>
  <para style="p">
    <verse number="12" style="v" sid="PHP 1:12" />Nā, e mea ana ahau kia mātau koutou, e ōku tēina, ki te tukunga iho o ngā mea i pā ki ahau, pai tonu hei whakaneke ake i te rongopai; <verse eid="PHP 1:12" /><verse number="13" style="v" sid="PHP 1:13" />kua kitea hoki ōku mekameka mō tā te Karaiti, puta noa i te wāhi katoa o ngā hōia tiaki i te kīngi, i ērā atu wāhi katoa anō hoki. <verse eid="PHP 1:13" /><verse number="14" style="v" sid="PHP 1:14" />Kua ngākau nui hoki te tokomaha o ngā tēina i roto i te Ariki, i ōku mekameka nei, hira rawa anō hoki tō rātou māia ki te kōrero i te kupu, kāhore he mataku.<verse eid="PHP 1:14" /></para>
  <para style="p">
    <verse number="15" style="v" sid="PHP 1:15" />Ko ētahi nā te hae, nā te totohe, i kauwhau ai i a te Karaiti; ko ētahi nā te whakaaro pai; <verse eid="PHP 1:15" /><verse number="16" style="v" sid="PHP 1:16" />ko ētahi nā te aroha, e mahara ana kua waiho ahau hei kōrero whakaara i te rongopai; <verse eid="PHP 1:16" /><verse number="17" style="v" sid="PHP 1:17" />ko ētahi nā te totohe tā rātou kauwhau i a te Karaiti, ehara i te whakaaro pono, e mea ana ki te whakatupu mamae mōku e mekameka nei.<verse eid="PHP 1:17" /></para>
  <para style="p">
    <verse number="18" style="v" sid="PHP 1:18" />Ā, tēnā pēhea iho? Anei rā, ahakoa tinihanga, ahakoa pono, e kauwhautia ana a te Karaiti; ā, e hari ana ahau ki tēnei, āe rā, ka hari anō ahau. <verse eid="PHP 1:18" /><verse number="19" style="v" sid="PHP 1:19" />E mātau ana hoki ahau ka ai tēnei hei whakaora mōku, i a koutou nā ka īnoi, i te Wairua anō hoki o Īhu Karaiti ka hōmai. <verse eid="PHP 1:19" /><verse number="20" style="v" sid="PHP 1:20" />Ko tāku hoki tēnei e whakamau tonu nei, e tūmanako atu nei, e kore ahau e whakamā i tētahi mea, engari ka tino māia ahau, ā, ka pērā me tō ngā wā katoa, ka whakanuia anō a te Karaiti āianei e tōku tinana, ahakoa i te ora, ahakoa i te mate. <verse eid="PHP 1:20" /><verse number="21" style="v" sid="PHP 1:21" />Ki ahau hoki ko te ora ko te Karaiti, ko te mate he taonga. <verse eid="PHP 1:21" /><verse number="22" style="v" sid="PHP 1:22" />Ki te ora ia ahau i te kikokiko, mehemea ko te hua tēnei o tāku mahi, heoi, kāhore ahau e mōhio ko te aha tāku e whiriwhiri ai. <verse eid="PHP 1:22" /><verse number="23" style="v" sid="PHP 1:23" />E karapitia mai ana hoki ahau e ngā mea e rua, he hiahia nei tōku ki te haere, kia noho ai ahau ki a te Karaiti; ko te mea tino pai rawa hoki tērā. <verse eid="PHP 1:23" /><verse number="24" style="v" sid="PHP 1:24" />Ko te noho rānei i te kikokiko, ko te mea pai ake hoki tēnā mō koutou. <verse eid="PHP 1:24" /><verse number="25" style="v" sid="PHP 1:25" />Nā, ka ū nei tōku whakaaro ki tēnei, e mātau ana ahau tērā ahau e noho, āe rā, ka noho iho ahau ki a koutou katoa, hei whakaneke ake, hei whakahari i a koutou i runga i te whakapono; <verse eid="PHP 1:25" /><verse number="26" style="v" sid="PHP 1:26" />kia hira rawa ai tō koutou whakamanamana i roto i a Karaiti Īhu ki ahau, mōku ka noho tahi anō me koutou.<verse eid="PHP 1:26" /></para>
  <para style="p">
    <verse number="27" style="v" sid="PHP 1:27" />Engari, kia tika tā koutou whakahaere, kia rite ki tā te rongopai o te Karaiti. Nā, ahakoa tae atu ahau kia kite i a koutou, ngaro mai rānei, kia rongo tonu atu ahau ki tō koutou āhua, kei te tū koutou i runga i te wairua kotahi, i te ngākau kotahi, me te tohe tahi anō ki te whakapono o te rongopai. <verse eid="PHP 1:27" /><verse number="28" style="v" sid="PHP 1:28" />Kāhore hoki he wehi ki tētahi mea a ō koutou hoariri. He tohu hoki tēnei ki a rātou mō te whakangaromanga, ki a koutou ia mō te ora, i ahu mai i te Atua. <verse eid="PHP 1:28" /><verse number="29" style="v" sid="PHP 1:29" />Nō te mea kua hoatu ki a koutou hei meatanga mā koutou ki a te Karaiti, ehara i te mea ko te whakapono anake ki a ia, engari ko te mate anō hoki mō te whakaaro ki a ia; <verse eid="PHP 1:29" /><verse number="30" style="v" sid="PHP 1:30" />kei a koutou hoki taua pakanga i kite rā koutou ki ahau, ā, ka rongo nei ināianei kei ahau.<verse eid="PHP 1:30" /></para>
  <chapter eid="PHP 1" />
  <chapter number="2" style="c" sid="PHP 2" />
  <para style="s">Te Ngākau Māhaki me te Whakahirahiratanga o Īhu</para>
  <para style="p">
    <verse number="1" style="v" sid="PHP 2:1" />Nā, ki te mea he whakamārie kei roto i a te Karaiti, ki te mea he pēhi mamae tō te aroha, ki te mea he whiwhinga tahitanga ki te Wairua, ki te mea he ngākau aroha, he mahi tohu, <verse eid="PHP 2:1" /><verse number="2" style="v" sid="PHP 2:2" />kia rite tōku hari i a koutou, kia kotahi te whakaaro, kia kotahi te aroha, huihuia ngā ngākau i runga i te whakaaro kotahi. <verse eid="PHP 2:2" /><verse number="3" style="v" sid="PHP 2:3" />Kei meinga tētahi mea i runga i te wehewehe, i te whakapehapeha rānei, engari i runga i te ngākau pāpaku, me te whakanui a tētahi i tētahi ki runga ake i a ia. <verse eid="PHP 2:3" /><verse number="4" style="v" sid="PHP 2:4" />Kaua tēnā o koutou nā, e titiro ki ōna mea anake, engari me titiro anō tēnā, tēnā o koutou ki ngā mea a ētahi atu.<verse eid="PHP 2:4" /></para>
  <para style="p">
    <verse number="5" style="v" sid="PHP 2:5" />Ko tēnei hei whakaaro mō koutou, ko tērā i a Karaiti Īhu:<verse eid="PHP 2:5" /></para>
  <para style="q1">
    <verse number="6" style="v" sid="PHP 2:6" />Ahakoa hoki i a ia te āhua o te Atua,</para>
  <para style="q2" vid="PHP 2:6">kīhai i meinga e ia te rite ki te Atua</para>
  <para style="q2" vid="PHP 2:6">hei taonga kapo mai.<verse eid="PHP 2:6" /></para>
  <para style="q1">
    <verse number="7" style="v" sid="PHP 2:7" />Engari i mea i a ia anō kia pōaha,</para>
  <para style="q2" vid="PHP 2:7">ka mau ki te āhua o te pononga,</para>
  <para style="q2" vid="PHP 2:7">ka meinga kia rite ki te tangata;<verse eid="PHP 2:7" /></para>
  <para style="q1">
    <verse number="8" style="v" sid="PHP 2:8" />ā, ka kitea nei tōna āhua</para>
  <para style="q2" vid="PHP 2:8">e rite ana ki tō te tangata,</para>
  <para style="q1" vid="PHP 2:8">ka whakapāpaku ia i a ia,</para>
  <para style="q2" vid="PHP 2:8">ka meinga kia ngohengohe, ahakoa ki te mate,</para>
  <para style="q2" vid="PHP 2:8">āe rā, ki te mate o te rīpeka.<verse eid="PHP 2:8" /></para>
  <para style="q1">
    <verse number="9" style="v" sid="PHP 2:9" />Nā konei whakateiteitia ake ana ia e te Atua,</para>
  <para style="q2" vid="PHP 2:9">ā, hoatu ana ki a ia te ingoa nui atu i ngā ingoa katoa;<verse eid="PHP 2:9" /></para>
  <para style="q1">
    <verse number="10" style="v" sid="PHP 2:10" />kia tuku ai i runga i te ingoa o Īhu ngā turi katoa,</para>
  <para style="q2" vid="PHP 2:10">o ngā mea i te rangi, o ngā mea i te whenua,</para>
  <para style="q2" vid="PHP 2:10">o ngā mea i raro i te whenua;<verse eid="PHP 2:10" /></para>
  <para style="q1">
    <verse number="11" style="v" sid="PHP 2:11" />ā, kia whakaae ngā arero katoa</para>
  <para style="q2" vid="PHP 2:11">ko Īhu Karaiti te Ariki,</para>
  <para style="q2" vid="PHP 2:11">hei whakakorōria i te Atua Matua.<verse eid="PHP 2:11" /></para>
  <para style="s">E Tīaho ana he Māramatanga i roto i te Ao</para>
  <para style="p">
    <verse number="12" style="v" sid="PHP 2:12" />Heoi, e ōku tēina aroha, he mea tonu ia nā koutou te ngohengohe ki ahau i ngā wā katoa, ehara i te mea i ōku wā anake i konā, engari rawa ia ināianei i ahau kāhore i konā, nā, whakaotia tō koutou whakaoranga i runga i te wehi, i te wiri; <verse eid="PHP 2:12" /><verse number="13" style="v" sid="PHP 2:13" />ko te Atua hoki te kaimahi i roto i a koutou o te hiahia, o te mahi, hei mea i tāna i pai ai.<verse eid="PHP 2:13" /></para>
  <para style="p">
    <verse number="14" style="v" sid="PHP 2:14" />I ā koutou mahi katoa kaua te amuamu, te tautohetohe; <verse eid="PHP 2:14" /><verse number="15" style="v" sid="PHP 2:15" />kia kore ai koutou e whaikupuria, kia tapatahi ai, he tamariki kohakore nā te Atua, i waenganui o te whakatupuranga tutū, parori kē, kei roto nei koutou i a rātou e tīaho ana hei rama i te ao; <verse eid="PHP 2:15" /><verse number="16" style="v" sid="PHP 2:16" />kia mau pū ki te kupu o te ora; kia hari ai ahau ā te rā o te Karaiti, kīhai ahau i oma noa, kīhai i mahi noa.<verse eid="PHP 2:16" /></para>
  <para style="p">
    <verse number="17" style="v" sid="PHP 2:17" />Nā, ki te ringihia ahau ki runga ki te patunga tapu, ki ngā mahi a tō koutou whakapono, ka hari ahau, inā, ka hari tahi me koutou katoa. <verse eid="PHP 2:17" /><verse number="18" style="v" sid="PHP 2:18" />Waihoki ko koutou, kia hari, hari tahi me ahau.<verse eid="PHP 2:18" /></para>
  <para style="s">Ko Tīmoti rāua ko Epaporitu</para>
  <para style="p">
    <verse number="19" style="v" sid="PHP 2:19" />Otiia, e mea ana ahau i roto i te Ariki, i a Īhu, ki te tono tata atu i a Tīmoti ki a koutou, kia ora ai hoki tōku ngākau, ina mōhio ahau ki tō koutou āhua. <verse eid="PHP 2:19" /><verse number="20" style="v" sid="PHP 2:20" />Kāhore hoki ōku tāngata rite te ngākau ki tōna, hei mahara pono ki ā koutou mea. <verse eid="PHP 2:20" /><verse number="21" style="v" sid="PHP 2:21" />Ko tā te katoa hoki e rapu nei, ko tā rātou ake, kāhore ngā mea a Īhu Karaiti. <verse eid="PHP 2:21" /><verse number="22" style="v" sid="PHP 2:22" />Ko koutou ia e mātau ana ki ōna tohu, he pērā tāna me tā te tamaiti ki te matua, ko tōku hoa ia ki te kawe haere i te rongopai. <verse eid="PHP 2:22" /><verse number="23" style="v" sid="PHP 2:23" />Ko ia tāku e mea nei kia tonoa wawetia atu, ina kite ahau i te tukunga iho ki ahau. <verse eid="PHP 2:23" /><verse number="24" style="v" sid="PHP 2:24" />Otiia, e ū ana tōku whakaaro i roto te Ariki, ka hohoro tōku tae atu.<verse eid="PHP 2:24" /></para>
  <para style="p">
    <verse number="25" style="v" sid="PHP 2:25" />I mea anō ia ahau me tono atu ki a koutou a Epaporitu, tōku teina, tōku hoa mahi, tōku hoa hōia, nā koutou ia karere, he kaimahi anō hoki i ngā mea i matea e ahau. <verse eid="PHP 2:25" /><verse number="26" style="v" sid="PHP 2:26" />Kōingo tonu hoki ia ki a koutou katoa, kōnohi rawa, nō te mea i rongo koutou he tūroro ia. <verse eid="PHP 2:26" /><verse number="27" style="v" sid="PHP 2:27" />He tūroro rā hoki ia, tata pū ki te mate. Otirā, i tohungia ia e te Atua; ehara anō i te mea ko ia anake, ko ahau anō hoki, kei tāpiritia he pōuri ki tōku pōuri.<verse eid="PHP 2:27" /></para>
  <para style="p">
    <verse number="28" style="v" sid="PHP 2:28" />Koia i nui rawa ai tōku ngākau ki te tono atu i a ia, kia kite ai anō koutou i a ia, kia hari ai, kia tāharahara iho ai hoki tōku pōuri. <verse eid="PHP 2:28" /><verse number="29" style="v" sid="PHP 2:29" />Kia nui te hari i runga i te Ariki, ina tae atu ia; whakahōnoretia anō hoki ngā pērā; <verse eid="PHP 2:29" /><verse number="30" style="v" sid="PHP 2:30" />nō te mea nā te mahi ki a te Karaiti i tata ai ia ki te mate, te ihupuku ki te ora, kia rite ai i a ia ngā mahi ki ahau, kīhai nei i rite i a koutou.<verse eid="PHP 2:30" /></para>
  <chapter eid="PHP 2" />
  <chapter number="3" style="c" sid="PHP 3" />
  <para style="s">Te Tikanga Pono</para>
  <para style="p">
    <verse number="1" style="v" sid="PHP 3:1" />Heoi, e ōku tēina kia hari i roto i te Ariki. Ki ahau kāhore he hōhā o te tuhituhi atu i aua mea nei anō ki a koutou; ki a koutou ia hei mea e ū ai.<verse eid="PHP 3:1" /></para>
  <para style="p">
    <verse number="2" style="v" sid="PHP 3:2" />Kia tūpato ki ngā kurī, kia tūpato ki ngā kaimahi i te kino, kia tūpato ki te tapahanga. <verse eid="PHP 3:2" /><verse number="3" style="v" sid="PHP 3:3" />Ko tātou hoki te kotinga, e mahi nei ki te Atua i runga i te wairua, e whakamanamana nei ki a Karaiti Īhu, kāhore nei e ū te whakaaro ki te kikokiko. <verse eid="PHP 3:3" /><verse number="4" style="v" sid="PHP 3:4" />Otirā, tērā anō ahau e ū te whakaaro ki te kikokiko ki te whakaaro tētahi atu tangata he mea tāna e ū ai tōna whakaaro ki te kikokiko, tērā atu anō tāku. <verse eid="PHP 3:4" /><verse number="5" style="v" sid="PHP 3:5" />Ko te kotinga i te rā tuawaru, nō te whānau a Īharaira, nō te hapū o Pineamine, he Hiperu nō ngā Hiperu; ki tō te ture he Parihi; <verse eid="PHP 3:5" /><verse number="6" style="v" sid="PHP 3:6" />mō te ngākau nui ki te Atua, i whakatoi ahau i te hāhi; mō te tika, arā mō tērā i te ture, kāhore he kupu mōku.<verse eid="PHP 3:6" /></para>
  <para style="p">
    <verse number="7" style="v" sid="PHP 3:7" />He ahakoa rā, ko ngā mea i waiho rā e ahau hei taonga ki ahau, kua kīia ake e ahau hei rukenga, i te mea ka whakaaro nei ki a te Karaiti. <verse eid="PHP 3:7" /><verse number="8" style="v" sid="PHP 3:8" />Āe rā, kīia iho e ahau ngā mea katoa hei rukenga, i te mea ka whakaaro nei ki te pai whakaharahara o te mātauranga ki a Karaiti Īhu, ki tōku Ariki. He whakaaro nei ki a ia i riro ai ēnā mea katoa ōku ki te kore, āe rā, kīia iho e ahau hei paru, kia whiwhi ai ahau ki a te Karaiti; <verse eid="PHP 3:8" /><verse number="9" style="v" sid="PHP 3:9" />kia kitea ai hoki kei roto ahau i a ia, kāhore he tika ōku ake, arā he tika i te ture, engari ko tērā e nā runga ana mai i te whakapono ki a te Karaiti, ko te tika a te Atua nā te whakapono. <verse eid="PHP 3:9" /><verse number="10" style="v" sid="PHP 3:10" />Kia mātau ai ahau ki a ia, ki te kaha hoki o tōna aranga mai, ki te urunga tahitanga hoki ki ōna mamae, he mea whakaahua kia rite ki tōna matenga; <verse eid="PHP 3:10" /><verse number="11" style="v" sid="PHP 3:11" />me kore ahau e tutuki ki te aranga mai i roto i te hunga mate.<verse eid="PHP 3:11" /></para>
  <para style="s">E Tāwhai ana ki te Tohu</para>
  <para style="p">
    <verse number="12" style="v" sid="PHP 3:12" />Ehara i te mea kua mau rawa ahau, kua tino rite rānei ahau; engari e whāia atu ana e ahau, me kore e mau i ahau te mea i mau ai ahau i a Karaiti Īhu. <verse eid="PHP 3:12" /><verse number="13" style="v" sid="PHP 3:13" />E ōku tēina, kāhore āku kīanga ake kua mau i ahau, kotahi ia tāku, wareware ake i ahau ngā mea ō muri, whātoro tonu atu ki ngā mea i mua, <verse eid="PHP 3:13" /><verse number="14" style="v" sid="PHP 3:14" />ka tāwhai tonu ahau ki te tohu, ki te utu whakahōnore o tō runga karangatanga a te Atua, i roto i a Karaiti Īhu.<verse eid="PHP 3:14" /></para>
  <para style="p">
    <verse number="15" style="v" sid="PHP 3:15" />Nā reira, ko te hunga o tātou kua tino rite, kia pēnei ō tātou whakaaro; ā, ki te rerekē ō koutou whakaaro ki tētahi mea, mā te Atua anō tēnei e whakakite ki a koutou. <verse eid="PHP 3:15" /><verse number="16" style="v" sid="PHP 3:16" />Engari, ko te wāhi kua taea atu e tātou ko tērā anō hei tikanga mō tā tātou haere.<verse eid="PHP 3:16" /></para>
  <para style="p">
    <verse number="17" style="v" sid="PHP 3:17" />Kia rite tō koutou ki tōku, e ōku tēina, tirohia hoki te hunga e rite ana te haere ki tā mātou kua waiho nei hei tauira mō koutou. <verse eid="PHP 3:17" /><verse number="18" style="v" sid="PHP 3:18" />He tokomaha hoki kei te haere, ka maha nei ngā wā i kōrerotia ai rātou e ahau ki a koutou, ā, ka kōrerotia nei ināianei me te tangi anō ahau, he hoa whawhai rātou ki te rīpeka o te Karaiti. <verse eid="PHP 3:18" /><verse number="19" style="v" sid="PHP 3:19" />Ko te tukunga iho ki a rātou he whakangaro, tō rātou atua ko te kōpū, tō rātou korōria hoki kei runga i tō rātou whakamā, ko ngā mea o te whenua tā rātou e whakaaro ai. <verse eid="PHP 3:19" /><verse number="20" style="v" sid="PHP 3:20" />Ko te rangi ia te wāhi i tangata whenua ai tātou; kei reira hoki te Kaiwhakaora e tāria atu nei e tātou, te Ariki, a Īhu Karaiti. <verse eid="PHP 3:20" /><verse number="21" style="v" sid="PHP 3:21" />Māna nei e whakaahua kē tō tātou tinana tūtūā nei, kia rite ki tōna tinana korōria, i runga i te mahinga a tōna kaha e taea ai e ia te pēhi ngā mea katoa ki raro i a ia.<verse eid="PHP 3:21" /></para>
  <chapter eid="PHP 3" />
  <chapter number="4" style="c" sid="PHP 4" />
  <para style="s">He Tohutohu</para>
  <para style="p">
    <verse number="1" style="v" sid="PHP 4:1" />Heoi, e ōku tēina aroha, e hiahiatia atu nei, e tōku haringa, e tōku karauna, tēnā rā, e tū i runga i te Ariki, e ōku hoa aroha.<verse eid="PHP 4:1" /></para>
  <para style="p">
    <verse number="2" style="v" sid="PHP 4:2" />He kupu tēnei nāku ki a Ūoria, he kupu anō tēnei ki a Hinatiki, kia kotahi tō rāua whakaaro i roto i te Ariki. <verse eid="PHP 4:2" /><verse number="3" style="v" sid="PHP 4:3" />Nā, he tohe tēnei nāku ki a koe, e tōku hoa pono ki te mahi, ko koe hei whakamāmā i aua wāhine, he hunga rāua i uru tahi me ahau ki te tohe ki ngā mea o te rongopai, me Keremeneta anō, me ērā atu hoki o ōku hoa mahi, kei roto nei i te pukapuka o te ora ō rātou ingoa.<verse eid="PHP 4:3" /></para>
  <para style="p">
    <verse number="4" style="v" sid="PHP 4:4" />Kia hari tonu i roto i te Ariki; ko tāku kupu anō tēnei, Kia hari! <verse eid="PHP 4:4" /><verse number="5" style="v" sid="PHP 4:5" />Kia mōhiotia tō koutou ngākau ngāwari e ngā tāngata katoa. Kua tata te Ariki. <verse eid="PHP 4:5" /><verse number="6" style="v" sid="PHP 4:6" />Kaua e mānukanuka ki tētahi mea; engari i ngā mea katoa whakaaturia ki te Atua ngā mea e matea ai e koutou, i runga i te karakia, i te īnoi, me te whakawhetai hoki. <verse eid="PHP 4:6" /><verse number="7" style="v" sid="PHP 4:7" />Ā, mā te mārie o te Atua, e kore nei e taea te whakaaro, e tiaki ō koutou ngākau, ō koutou hinengaro, i roto i a Karaiti Īhu.<verse eid="PHP 4:7" /></para>
  <para style="p">
    <verse number="8" style="v" sid="PHP 4:8" />Heoi, e ōku tēina, ko ngā mea e pono ana, ko ngā mea e whai hōnore ana, ko ngā mea e tika ana, ko ngā mea e kinokore ana, ko ngā mea e ātaahua ana, ko ngā mea e kōrerotia paitia ana; ki te mea he pai, ki te mea he whakamoemiti; whakaaroa ēnei mea. <verse eid="PHP 4:8" /><verse number="9" style="v" sid="PHP 4:9" />Ko ngā mea i whakaakona ki a koutou, i riro i a koutou, i rongo ai, i kite ai rānei ki ahau, mahia ēnei; ā, ka noho te Atua o te rangimārie ki a koutou.<verse eid="PHP 4:9" /></para>
  <para style="s">He Mihi Whakawhetai mō te Koha</para>
  <para style="p">
    <verse number="10" style="v" sid="PHP 4:10" />Nui atu ia tōku hari i roto i te Ariki mō tō koutou whakaaro ki ahau kātahi nei ka pihi ake anō; he mea anō ia i whakaaroa e koutou i mua, otiia, kīhai i whai meatanga. <verse eid="PHP 4:10" /><verse number="11" style="v" sid="PHP 4:11" />Ehara tāku e kōrero nei i te mea mō te rawakore; kua ako hoki ahau, ahakoa kei hea ahau e noho ana, kia tatū tōku ngākau i reira. <verse eid="PHP 4:11" /><verse number="12" style="v" sid="PHP 4:12" />Ko te whakahoki i ahau ki raro, mātau tonu i ahau; ko te whai rawa, mātau tonu i ahau; i ngā wāhi katoa, i ngā mea katoa, ka oti ahau te whakaako, kia mākona, ā, kia mate i te kai, kia whai rawa, ā, kia rawakore rānei. <verse eid="PHP 4:12" /><verse number="13" style="v" sid="PHP 4:13" />Ka taea e ahau ngā mea katoa i roto i a te Karaiti e whakakaha nei i ahau.<verse eid="PHP 4:13" /></para>
  <para style="p">
    <verse number="14" style="v" sid="PHP 4:14" />He ahakoa rā, he pai tā koutou mahi, i a koutou i uru nei ki tōku mate. <verse eid="PHP 4:14" /><verse number="15" style="v" sid="PHP 4:15" />Nā, e mātau ana anō rā koutou e ngā Piripai, i te tīmatanga o te rongopai, i ahau i haere atu ai i Makeronia, kāhore he hāhi i uru ki tāku tikanga; arā mō tētahi mea kia tukua atu, kia hōmai rānei, ko koutou anake. <verse eid="PHP 4:15" /><verse number="16" style="v" sid="PHP 4:16" />I Teharonika anō hoki kotahi, e rua, ā, koutou hōmaitanga i ngā mea i matea e ahau, kia kawea ake māku. <verse eid="PHP 4:16" /><verse number="17" style="v" sid="PHP 4:17" />Ehara i te mea e whai ana ahau i tētahi mea kia hōmai; engari e whai ana ahau kia maha ake ngā hua hei mea mā koutou. <verse eid="PHP 4:17" /><verse number="18" style="v" sid="PHP 4:18" />Otiia, kei te whiwhi ahau i ngā mea katoa, hira noa ake hoki āku; kua kī ahau, kua tae mai nei i a Epaporitu ngā mea i ahu mai i a koutou, he kakara reka, he patunga tapu e manakohia ana, ko tā te Atua e āhuareka mai ai. <verse eid="PHP 4:18" /><verse number="19" style="v" sid="PHP 4:19" />Ā, mā tōku Atua e mea kia hua ngā mea katoa e matea ana e koutou, kia rite ki te nui o tōna korōria, i roto i a Karaiti Īhu.<verse eid="PHP 4:19" /></para>
  <para style="p">
    <verse number="20" style="v" sid="PHP 4:20" />Nā, waiho i te Atua, arā i tō tātou Matua, te korōria ake ake. Āmine.<verse eid="PHP 4:20" /></para>
  <para style="s">Poroporoaki</para>
  <para style="p">
    <verse number="21" style="v" sid="PHP 4:21" />Oha atu ki te hunga tapu katoa i roto i a Karaiti Īhu. He oha atu tēnei ki a koutou nā ngā tēina i ahau nei. <verse eid="PHP 4:21" /><verse number="22" style="v" sid="PHP 4:22" />He oha atu tēnei ki a koutou nā te hunga tapu katoa, tēnei rawa ia tā te hunga o te whare o Hīhā.<verse eid="PHP 4:22" /></para>
  <para style="p">
    <verse number="23" style="v" sid="PHP 4:23" />Kia tau te aroha noa o tō tātou Ariki, o Īhu Karaiti ki a koutou katoa. Āmine.<verse eid="PHP 4:23" /></para>
  <chapter eid="PHP 4" />
</usx>