<?xml version="1.0" encoding="utf-8"?>
<usx version="3.0">
  <book code="EST" style="id">est.txt Māori macronized text, extracted 16-05-06</book>
  <para style="h">Ehetere</para>
  <para style="toc3">Ehet</para>
  <para style="mt2">Ko te Pukapuka o</para>
  <para style="mt1">Ehetere</para>
  <chapter number="1" style="c" sid="EST 1" />
  <para style="s">Ka Tutea e Kīngi Ahuahueruha a Kuīni Wahati</para>
  <para style="p">
    <verse number="1" style="v" sid="EST 1:1" />Nā, i ngā rā i a Ahahueruha, arā a Ahahueruha i kīngi nei i Inia, ā tae noa ki Etiopia, kotahi rau e rua tekau mā whitu ngā kāwanatanga. <verse eid="EST 1:1" /><verse number="2" style="v" sid="EST 1:2" />I aua rā, i te mea e āta noho ana a Kīngi Ahahueruha i runga i te torōna o tōna kīngitanga i Huhana, i te whare kīngi. <verse eid="EST 1:2" /><verse number="3" style="v" sid="EST 1:3" />I te toru o ngā tau o tōna kīngitanga, ka tukua e ia he hākari mā āna rangatira katoa rātou ko āna tāngata. I tōna aroaro anō te hunga nunui o Pahia, o Meria, ngā tāngata rarahi, me ngā rangatira o ngā kāwanatanga, <verse eid="EST 1:3" /><verse number="4" style="v" sid="EST 1:4" />i a ia e whakakite ana i te taonga me te korōria o tōna kīngitanga, i tōna hōnore, i tōna ātaahua nui, he maha ngā rā, kotahi rau e waru tekau ngā rā.<verse eid="EST 1:4" /></para>
  <para style="p">
    <verse number="5" style="v" sid="EST 1:5" />Nā, ka taka aua rā, ka tukua e te kīngi he hākari mā te iwi katoa i reira i Huhana, i te whare kīngi, mā te rahi, mā te iti, e whitu ngā rā, i te marae i te kāri i te whare o te kīngi. <verse eid="EST 1:5" /><verse number="6" style="v" sid="EST 1:6" />Ko ngā hīpoki he mea mā, he kākāriki, he purū; ko ngā aho he rīnena pai, he mea pāpura, ko ngā mōwhiti i mau ai, he hiriwa; ko ngā pou he mapere; ko ngā takotoranga he kōura, he hiriwa; ā, ko te papa o raro he mapere whero, mā, kōwhai, mangu hoki. <verse eid="EST 1:6" /><verse number="7" style="v" sid="EST 1:7" />Ko ngā kapu inu i hoatu mā rātou he oko kōura; rerekē tonu te āhua o tēnei oko, o tēnei oko; tōna nui anō o te wāina kīngi, rite tonu ki tā te kīngi tikanga. <verse eid="EST 1:7" /><verse number="8" style="v" sid="EST 1:8" />I rite anō te inu ki tā te ture, kāhore he tohe; nā te kīngi taua tikanga i whakatakoto ki ngā rangatira katoa o tōna whare, ko tā te tangata i pai ai ko tāna tērā e mea ai.<verse eid="EST 1:8" /></para>
  <para style="p">
    <verse number="9" style="v" sid="EST 1:9" />I tukua anō e te kuīni, e Wahati, he hākari mā ngā wāhine i roto i te whare kīngi o Kīngi Ahahueruha.<verse eid="EST 1:9" /></para>
  <para style="p">
    <verse number="10" style="v" sid="EST 1:10" />I te whitu o ngā rā, i te mea e koa ana te ngākau o te kīngi i te wāina, ka mea ia ki a Mehumana rātou ko Pitita, ko Harapona, ko Pikita, ko Apākata, ko Tetara, ko Karakaha, ki ngā rangatira rūma tokowhitu i mahi i te aroaro o Kīngi Ahahueruha, <verse eid="EST 1:10" /><verse number="11" style="v" sid="EST 1:11" />kia kawea mai te kuīni, a Wahati, ki te aroaro o te kīngi, me te karauna kuīni, kia whakakitea atu ai tōna ātaahua ki ngā iwi, ki ngā rangatira; he pai hoki tōna āhua. <verse eid="EST 1:11" /><verse number="12" style="v" sid="EST 1:12" />Otiia kīhai a Kuīni Wahati i pai kia haere mai i tā te kīngi kupu i kōrerotia e āna rangatira rūma. Nā reira i riri rawa ai te kīngi, ā, mura ana tōna riri i roto i a ia.<verse eid="EST 1:12" /></para>
  <para style="p">
    <verse number="13" style="v" sid="EST 1:13" />Kātahi te kīngi ka kōrero ki ngā tāngata whai whakaaro i mōhio nei ki ngā tāima, ko tā te kīngi tikanga hoki ia, ki te hunga katoa e mōhio ana ki te ture, ki te whakarite tikanga; <verse eid="EST 1:13" /><verse number="14" style="v" sid="EST 1:14" />ko Karahena hoki i tata ki a ia, ko Hetara, ko Aramata, ko Tarahihi, ko Merehe, ko Marahena, ko Memukana, arā ko ngā rangatira tokowhitu o Pahia, o Meria, i kite nei i te mata o te kīngi, ā, i noho hei tuatahi i te kīngitanga.<verse eid="EST 1:14" /></para>
  <para style="p">
    <verse number="15" style="v" sid="EST 1:15" />“Ki tā te ture, ko te aha kia meatia ki te kuīni, ki a Wahati, mōna kīhai i whakarite i te kupu a Kīngi Ahahueruha i kawea atu e ngā rangatira rūma?”<verse eid="EST 1:15" /></para>
  <para style="p">
    <verse number="16" style="v" sid="EST 1:16" />Nā, ka mea a Memukana i te aroaro o te kīngi rātou ko ngā rangatira, “Ehara i te mea ki te kīngi anake tā Kuīni Wahati hē; engari ki ngā rangatira katoa anō, ki ngā iwi katoa o ngā kāwanatanga katoa a Kīngi Ahahueruha. <verse eid="EST 1:16" /><verse number="17" style="v" sid="EST 1:17" />Ka haere hoki te rongo o tēnei mahi a te kuīni ki ngā wāhine katoa, ā, ka whakahāwea ō rātou kanohi ki ā rātou tāne, ina ka kōrerotia, ‘I mea a Kīngi Ahahueruha kia kawea mai a Kuīni Wahati ki tōna aroaro, ā, kīhai tērā i haere mai.’ <verse eid="EST 1:17" /><verse number="18" style="v" sid="EST 1:18" />Ka pēnā anō āianei te kupu a ngā wāhine rangatira o Pahia, o Meria, kua rongo nei ki te mahi a te kuīni, ki ngā rangatira katoa a te kīngi. Nā, tērā e nui atu te whakahāwea me te riri.<verse eid="EST 1:18" /></para>
  <para style="p">
    <verse number="19" style="v" sid="EST 1:19" />“Ki te pai te kīngi, kia puta he kupu kīngi māna, me tuhituhi hoki ki roto ki ngā ture o ngā Pahi, o ngā Meri, kei taka, arā kia kaua a Wahati e haere mai ki te aroaro o Kīngi Ahahueruha; ko tōna kuīnitanga hoki kia hoatu e te kīngi ki tētahi atu e pai ake ana i a ia. <verse eid="EST 1:19" /><verse number="20" style="v" sid="EST 1:20" />Ā, ka rangona tā te kīngi tikanga e whakatakoto ai ia puta noa i tōna kīngitanga nui nei, kātahi ngā wāhine katoa ka whakahōnore i ā rātou tāne, i te iti, i te rahi.”<verse eid="EST 1:20" /></para>
  <para style="p">
    <verse number="21" style="v" sid="EST 1:21" />Nā, pai tonu te kupu ki te whakaaro o te kīngi, o ngā rangatira; ā, rite tonu ki te kupu a Memukana tā te kīngi i mea ai. <verse eid="EST 1:21" /><verse number="22" style="v" sid="EST 1:22" />I tukua hoki e ia he pukapuka ki ngā kāwanatanga katoa a te kīngi, ki tēnei kāwanatanga, ki tēnei kāwanatanga, he mea whakarite ki tō reira tikanga mō te tuhituhi, ki tēnei iwi, ki tēnei iwi, he mea whakarite ki tō reira reo, arā ko ngā tāne katoa hei rangatira i roto i ō rātou whare; ā, kia kōrerotia i te reo o tō reira iwi.<verse eid="EST 1:22" /></para>
  <chapter eid="EST 1" />
  <chapter number="2" style="c" sid="EST 2" />
  <para style="s">Ka Karaunatia a Ehetere hei Kuīni</para>
  <para style="p">
    <verse number="1" style="v" sid="EST 2:1" />I muri iho i ēnei mea, i te mea kua mārie te riri o Kīngi Ahahueruha, ka mahara ia ki a Wahati, ki tāna i mea ai, ki te mea hoki i whakaritea mōna. <verse eid="EST 2:1" /><verse number="2" style="v" sid="EST 2:2" />Nā, ka mea ngā tāngata a te kīngi i mahi nei ki a ia, “Kia rapua mai ētahi kōtiro ātaahua mā te kīngi. <verse eid="EST 2:2" /><verse number="3" style="v" sid="EST 2:3" />Kia whakaritea hoki e te kīngi ētahi kaititiro puta noa i ngā kāwanatanga o tōna kīngitanga, ā, mā rātou e huihui mai ngā kōtiro ātaahua, he wāhina, ki Huhana, ki te whare kīngi, ki te whare wāhine, ki a Hēkai, ki tā te kīngi rangatira rūma, ko ia nei te kaitiaki o ngā wāhine; ā, kia hoatu ngā mea hei tahi mō tō rātou poke. <verse eid="EST 2:3" /><verse number="4" style="v" sid="EST 2:4" />Nā, ko te kōtiro e pai ki tā te kīngi titiro, ko ia hei kuīni i te wāhi o Wahati.” Nā, pai tonu taua mea ki te whakaaro o te kīngi, ā, pērā ana anō ia.<verse eid="EST 2:4" /></para>
  <para style="p">
    <verse number="5" style="v" sid="EST 2:5" />I Huhana, i te whare kīngi tētahi tangata, he Hūrai, ko tōna ingoa ko Mororekai, he tama nā Haira, tama a Himei, tama a Kihi, he tangata nō Pineamine. <verse eid="EST 2:5" /><verse number="6" style="v" sid="EST 2:6" />He mea whakaheke mai i Hiruhārama i roto i te whakahekenga i whakahekea ai a Hekonia kīngi o Hūrā, i tērā i whakahekea rā e Nepukaneha kīngi o Papurōna. <verse eid="EST 2:6" /><verse number="7" style="v" sid="EST 2:7" />Nā, he mea atawhai nāna a Haraha, arā a Ehetere, te tamāhine a tōna matua kēkē; nō te mea kāhore ōna pāpā, i ōna whaea, ā, he ātanga taua kōtiro, he ātaahua; i te matenga hoki o tōna pāpā, o tōna whaea, ka tangohia ia e Mororekai hei tamāhine māna.<verse eid="EST 2:7" /></para>
  <para style="p">
    <verse number="8" style="v" sid="EST 2:8" />Heoi, ka rangona te kupu a te kīngi, me tāna ture, ā, ka tokomaha anō ngā kōtiro ka huihuia ki Huhana, ki te whare kīngi, ki te ringa o Hēkai, nā, ka mauria anō hoki a Ehetere ki te whare o te kīngi, ki te ringa o Hēkai kaitiaki wāhine. <verse eid="EST 2:8" /><verse number="9" style="v" sid="EST 2:9" />Nā, he pai taua kōtiro ki tāna titiro, ka atawhaitia hoki e ia; i hohoro hoki tāna hōmai i ngā mea hei tahi mō tōna poke, me ērā atu mea anō māna, me ngā kōtiro tokowhitu i tika nei kia hoatu ki a ia, nō roto i te whare o te kīngi. I nekehia atu hoki ia, rātou ko āna kōtiro ki te wāhi pai rawa o te whare wāhine.<verse eid="EST 2:9" /></para>
  <para style="p">
    <verse number="10" style="v" sid="EST 2:10" />Kīhai i whakaaturia e Ehetere tōna iwi me ōna whanaunga; nā Mororekai hoki i ako ki a ia kia kaua e whakaaturia. <verse eid="EST 2:10" /><verse number="11" style="v" sid="EST 2:11" />Nā, haere ai a Mororekai i tēnei rā, i tēnei rā, ki mua i te marae o te whare wāhine, kia mōhio ai ia kei te pēhea a Ehetere, ā, ka pēheatia rānei ia.<verse eid="EST 2:11" /></para>
  <para style="p">
    <verse number="12" style="v" sid="EST 2:12" />Ā, nō ka rite te wā mō tēnei kōtiro, mō tēnei kōtiro, e haere ai ki a Kīngi Ahahueruha, i te mea ka taka ōna marama kotahi tekau mā rua, ko te ritenga hoki ia mō ngā wāhine, ko reira hoki rite ai ngā rā mō te tahi o tō rātou poke, arā e ono ngā marama o te hinu maira, ā, e ono ngā marama o ngā mea kakara, o ērā atu mea anō e tahia ai te poke o ngā wāhine. <verse eid="EST 2:12" /><verse number="13" style="v" sid="EST 2:13" />Ko te tikanga tēnei mō te haerenga atu o tētahi kōtiro ki te kīngi; ko ngā mea katoa i hiahia ai ia, i hoatu ki a ia, ā, ka riro i a ia i roto i te whare wāhine ki te whare o te kīngi. <verse eid="EST 2:13" /><verse number="14" style="v" sid="EST 2:14" />I haere mai ia i te ahiahi, ā, i te ata ka hoki ki tō ngā wāhine whare tuarua, ki te ringa o Haahakata, o tā te kīngi rangatira rūma, ko ia nei te kaitiaki o ngā wāhine iti; heoi anō ōna haerenga mai ki te kīngi, kia hiahia rā anō te kīngi ki a ia, kia whakahuatia anō hoki tōna ingoa.<verse eid="EST 2:14" /></para>
  <para style="p">
    <verse number="15" style="v" sid="EST 2:15" />Ā, ka rite te wā e haere ai ki te kīngi a Ehetere tamāhine a Apihaira, a te matua kēkē o Mororekai, he mea tango nei hoki ia nā tēnei hei tamāhine māna, kīhai tērā i mea ki tētahi mea māna, heoi anō ko tā Hēkai i whakarite ai, ko ia nei tā te kīngi rangatira rūma, te kaitiaki o ngā wāhine. Nā, āhuareka rawa a Ehetere ki te titiro a te hunga katoa i kite i a ia. <verse eid="EST 2:15" /><verse number="16" style="v" sid="EST 2:16" />Heoi, ka mauria a Ehetere ki a Kīngi Ahahueruha, ki tōna whare kīngi, i te tekau o ngā marama, ko Tepete hoki taua marama, i te whitu o ngā tau o tōna kīngitanga.<verse eid="EST 2:16" /></para>
  <para style="p">
    <verse number="17" style="v" sid="EST 2:17" />Nā, nui atu te aroha o te kīngi ki a Ehetere i tōna ki ngā wāhine katoa, āhuareka tonu ia, manakohia rawatia ana ia e ia i ngā wāhina katoa, pōtaea ana e ia te karauna kuīni ki tōna māhunga, meinga ana ia e ia hei kuīni i te wāhi o Wahati. <verse eid="EST 2:17" /><verse number="18" style="v" sid="EST 2:18" />Kātahi ka tukua e te kīngi he hākari nui mā āna rangatira katoa rātou ko āna tāngata, arā te Hākari o Ehetere. I whakangāwaritia anō hoki e ia ngā mea ki ngā kāwanatanga, ā, hoatu ana ētahi hākari e ia, he mea i rite ki tā te kīngi tikanga.<verse eid="EST 2:18" /></para>
  <para style="s">Ka Whakaorangia e Mororekai te Kīngi</para>
  <para style="p">
    <verse number="19" style="v" sid="EST 2:19" />Nā, i te rua o ngā huihuinga o ngā wāhine, kei te noho a Mororekai i te kūwaha o te kīngi. <verse eid="EST 2:19" /><verse number="20" style="v" sid="EST 2:20" />Kīhai anō i whakaaturia e Ehetere ōna whanaunga me tōna iwi; ko tā Mororekai hoki tērā i ako ai ki a ia; i whakarite hoki a Ehetere i te kupu a Mororekai, i pērā me ia e whakatupuria ake ana i tōna whare.<verse eid="EST 2:20" /></para>
  <para style="p">
    <verse number="21" style="v" sid="EST 2:21" />I aua rā, i te mea e noho ana a Mororekai i te Kūwaha o te Kīngi, ka riri a Pikitana rāua ko Terehe, tokorua o ngā rangatira rūma a te kīngi, he kaitiaki i te tatau, ā, ka whai kia pā te ringa ki a Kīngi Ahahueruha. <verse eid="EST 2:21" /><verse number="22" style="v" sid="EST 2:22" />Nā, kua mōhiotia taua mea e Mororekai, ā, ka whakaaturia e ia ki a Ehetere, ki te kuīni; kōrerotia ana e Ehetere ki te kīngi i runga anō i te ingoa o Mororekai. <verse eid="EST 2:22" /><verse number="23" style="v" sid="EST 2:23" />Nā, ka oti taua mea te uiui, ā, ka kitea he tika, ka tāronatia rāua tokorua ki runga ki te rākau, ā, ka tuhituhia taua mea ki te pukapuka o ngā meatanga o ngā rā i te aroaro o te kīngi.<verse eid="EST 2:23" /></para>
  <chapter eid="EST 2" />
  <chapter number="3" style="c" sid="EST 3" />
  <para style="s">Ka Whakaarohia e Hāmana kia Whakangaromia ngā Hūrai</para>
  <para style="p">
    <verse number="1" style="v" sid="EST 3:1" />I muri i ēnei mea ka whakanuia e Kīngi Ahahueruha a Hāmana tama a Hamerata Akaki, hāpainga ana ia ki runga, whakanekehia ake ana tōna torōna ki runga ake i o ngā rangatira katoa e noho ana i a ia. <verse eid="EST 3:1" /><verse number="2" style="v" sid="EST 3:2" />Nā, kei te tuohu, kei te koropiko ki a Hāmana ngā tāngata katoa a te kīngi i te Kūwaha o te Kīngi; ko tā te kīngi whakahau hoki tēnā mōna. Ko Mororekai ia kīhai i tuohu, kīhai i piko.<verse eid="EST 3:2" /></para>
  <para style="p">
    <verse number="3" style="v" sid="EST 3:3" />Kātahi ka mea ngā tāngata a te kīngi i te Kūwaha o te Kīngi ki a Mororekai, “He aha koe i takahi ai i tā te kīngi whakahau?” <verse eid="EST 3:3" /><verse number="4" style="v" sid="EST 3:4" />Kōrero noa rātou ki a ia i ia rā, i ia rā, heoi kīhai ia i rongo ki a rātou. Nā, kōrerotia ana e rātou ki a Hāmana, kia kitea ai e ū rānei ngā mea a Mororekai; kua whakaaturia hoki e ia ki a rātou he Hūrai ia.<verse eid="EST 3:4" /></para>
  <para style="p">
    <verse number="5" style="v" sid="EST 3:5" />Ā, nō te kitenga o Hāmana kīhai a Mororekai i tuohu, kīhai i piko ki a ia, nā, kī tonu a Hāmana i te riri. <verse eid="EST 3:5" /><verse number="6" style="v" sid="EST 3:6" />Otiia i whakahāwea tōna whakaaro ki te whakapā ringa ki a Mororekai anake, kua oti hoki te kōrero ki a ia te iwi o Mororekai. Nā reira i whai ai a Hāmana kia whakangaromia ngā Hūrai katoa i te kīngitanga katoa o Ahahueruha, arā te iwi o Mororekai.<verse eid="EST 3:6" /></para>
  <para style="p">
    <verse number="7" style="v" sid="EST 3:7" />I te marama tuatahi, arā i te marama Nihana, i te tekau mā rua o ngā tau o Kīngi Ahahueruha, ka makā te Puri, arā te rota ki te aroaro o Hāmana i tēnei rā, i tēnei rā, i tēnei marama, i tēnei marama ā te tekau mā rua rā anō, arā te marama Arara.<verse eid="EST 3:7" /></para>
  <para style="p">
    <verse number="8" style="v" sid="EST 3:8" />Nā, ka mea a Hāmana ki a Kīngi Ahahueruha, “Tēnei tētahi iwi kei te tohatoha haere, kei te marara noa atu i roto i ngā iwi o ngā kāwanatanga katoa o tōu kīngitanga; ā, ko ā rātou ture he rerekē i a ngā iwi katoa; kāhore hoki rātou e mahi i ā te kīngi ture. Nā, ehara i te mea pai mō te kīngi kia tukua tā rātou. <verse eid="EST 3:8" /><verse number="9" style="v" sid="EST 3:9" />Ki te pai te kīngi, me tuhituhi kia whakangaromia rātou, ā, māku e pāuna atu kia tekau mano taranata hiriwa ki ngā ringa o te hunga mahi i tā te kīngi mahi, kia kawea ki ngā whare taonga o te kīngi.”<verse eid="EST 3:9" /></para>
  <para style="p">
    <verse number="10" style="v" sid="EST 3:10" />Nā, ka unuhia e te kīngi tōna mōwhiti i tōna ringa, ā, hoatu ana ki a Hāmana tama a Hamerata Akaki, ki te hoariri o ngā Hūrai. <verse eid="EST 3:10" /><verse number="11" style="v" sid="EST 3:11" />Ā, ka mea te kīngi ki a Hāmana, “Ka hoatu te hiriwa ki a koe, te iwi anō hoki, kia meatia ki a rātou tāu e pai ai.”<verse eid="EST 3:11" /></para>
  <para style="p">
    <verse number="12" style="v" sid="EST 3:12" />Kātahi ka karangatia ngā karaipi a te kīngi i te marama tuatahi, i te tekau mā toru o ngā rā o taua marama, ā, ka tuhituhia ngā mea katoa i whakahaua e Hāmana ki ngā kāwana a te kīngi, rātou ko ngā kāwana iti o tēnei kāwanatanga, o tēnei kāwanatanga, ki ngā rangatira hoki o tēnei iwi, o tēnei iwi; ki tēnei kāwanatanga, ki tēnei kāwanatanga, he mea whakarite ki tō reira reo; i tuhituhia i runga i te ingoa o Kīngi Ahahueruha, hīri rawa ki te mōwhiti o te kīngi. <verse eid="EST 3:12" /><verse number="13" style="v" sid="EST 3:13" />Nā, ka tukua ngā pukapuka kia kawea e ngā kaikawe pukapuka ki ngā kāwanatanga katoa a te kīngi, kia whakangaromia, kia patua, kia hunā ngā Hūrai katoa, te taitama, me te koroheke, ngā kōhungahunga, me ngā wāhine, kia kotahi tonu te rā, i te tekau mā toru o ngā rā i te tekau mā rua o ngā marama, arā o te marama Arara, kia pāhuatia hoki ō rātou taonga. <verse eid="EST 3:13" /><verse number="14" style="v" sid="EST 3:14" />Ko ngā kōrero i tuhituhia, mō te ture kia hoatu ki ngā kāwanatanga katoa, i whakakitea nuitia ki ngā iwi katoa, kia tatanga ai rātou i taua rā.<verse eid="EST 3:14" /></para>
  <para style="p">
    <verse number="15" style="v" sid="EST 3:15" />Haere ana ngā kaikawe pukapuka, he mea whakahohoro e te kupu a te kīngi, i hoatu anō te ture i Huhana, i te whare kīngi. Nā, noho ana te kīngi rāua ko Hāmana ki te inu; raruraru tonu ia te pā, a Huhana.<verse eid="EST 3:15" /></para>
  <chapter eid="EST 3" />
  <chapter number="4" style="c" sid="EST 4" />
  <para style="s">Ka Whakaae a Ehetere ki te Āwhina i ngā Hūrai</para>
  <para style="p">
    <verse number="1" style="v" sid="EST 4:1" />Nō te mōhiotanga o Mororekai ki ngā mea katoa i meatia, haehaea ana e Mororekai ōna kākahu, kei te kākahu i te kākahu taratara, kei te mea i te pungarehu ki a ia, haere ana ki waenganui o te pā, he nui, he tīwerawera tāna tangi. <verse eid="EST 4:1" /><verse number="2" style="v" sid="EST 4:2" />Nā, haere ana ia ki mua i te Kūwaha o te Kīngi, e kore hoki e āhei kia haere ki roto i te Kūwaha o te Kīngi ki te mea he taratara te kākahu. <verse eid="EST 4:2" /><verse number="3" style="v" sid="EST 4:3" />Nā, i ngā kāwanatanga katoa, i ngā wāhi i tae atu ai te kupu a te kīngi me tāna ture, nui atu te tangi o ngā Hūrai, te nohopuku, te auē, me te uhunga; ā, he tokomaha he kākahu taratara tō rātou whāriki, he pungarehu.<verse eid="EST 4:3" /></para>
  <para style="p">
    <verse number="4" style="v" sid="EST 4:4" />Nā, kua tae ngā kōtiro a Ehetere me āna rangatira rūma, kei te whakaatu ki a ia. Nā, tino mamae rawa te kuīni; hoatu ana e ia he kākahu kia kawea hei kākahu mō Mororekai, kia tangohia hoki ōna kākahu taratara i a ia; otiia kīhai ia i tango atu. <verse eid="EST 4:4" /><verse number="5" style="v" sid="EST 4:5" />Kātahi a Ehetere ka karanga ki a Hataka, ki tētahi o ngā rangatira rūma a te kīngi i whakaritea nei e ia kia tū ki tōna aroaro, ā, ka whakahau i a ia kia haere ki a Mororekai, kia mōhiotia he aha rā tēnei mea, ā, nā te aha hoki.<verse eid="EST 4:5" /></para>
  <para style="p">
    <verse number="6" style="v" sid="EST 4:6" />Heoi, haere ana a Hataka ki a Mororekai, ki te waharoa o te pā, arā ki te aronga o te Kūwaha o te Kīngi. <verse eid="EST 4:6" /><verse number="7" style="v" sid="EST 4:7" />Ā, whakaaturia ana e Mororekai ki a ia ngā mea katoa i pā ki a ia, me te tūturu o te moni i kīia e Hāmana kia pāunatia e ia ki roto ki ngā whare taonga o te kīngi hei mea mō ngā Hūrai kia whakangaromia. <verse eid="EST 4:7" /><verse number="8" style="v" sid="EST 4:8" />I hōmai anō e ia ki a ia ngā kupu o te ture i tuhituhia, i hōmai nei i Huhana, kia whakangaromia rātou, ā, māna e whakakite ki a Ehetere, e whakaatu ki a ia, māna hoki ia e whakahau kia haere ki te kīngi wawao ai; kia rapua hoki i tōna aroaro he mea mō tōna iwi.<verse eid="EST 4:8" /></para>
  <para style="p">
    <verse number="9" style="v" sid="EST 4:9" />Nā, haere ana a Hataka, whakaaturia ana e ia ki a Ehetere ngā kupu a Mororekai. <verse eid="EST 4:9" /><verse number="10" style="v" sid="EST 4:10" />Kātahi a Ehetere ka kōrero ki a Hataka, ā, hoatu ana e ia he kupu ki a Mororekai, hei mea, <verse eid="EST 4:10" /><verse number="11" style="v" sid="EST 4:11" />“E mōhio ana ngā tāngata katoa a te kīngi, me te iwi o ngā kāwanatanga a te kīngi, ko ngā tāngata katoa, ahakoa tāne, ahakoa wahine, e haere ana ki tō roto marae, ki te kīngi, i te mea kīhai i karangatia, kotahi tonu tāna ture kia whakamatea, ki te kāhore ia e torona atu e te kīngi te hēpeta kōura ki a ia kia ora ai. Engari ko ahau, ka toru tekau ēnei rā ōku kīhai i karangatia kia haere ki te kīngi.”<verse eid="EST 4:11" /></para>
  <para style="p">
    <verse number="12" style="v" sid="EST 4:12" />Nā, kōrerotia ana e rātou ki a Mororekai ngā kupu a Ehetere, <verse eid="EST 4:12" /><verse number="13" style="v" sid="EST 4:13" />kātahi a Mororekai ka kī atu kia whakahokia tēnei kupu ki a Ehetere, “Kei mahara koe nā ka ora koe i te whare o te kīngi, i ngā Hūrai katoa. <verse eid="EST 4:13" /><verse number="14" style="v" sid="EST 4:14" />Ki te wahangū rawa hoki koe i tēnei wā, tērā e puta ake he tānga manawa, he whakaoranga mō ngā Hūrai i tētahi atu wāhi. Nā, ko koe, ko te whare hoki o tōu pāpā, ka ngaro; ko wai hoki ka mōhio mō te wā pēnei pea i tae mai ai koe ki te kīngitanga?”<verse eid="EST 4:14" /></para>
  <para style="p">
    <verse number="15" style="v" sid="EST 4:15" />Kātahi ka kī a Ehetere kia whakahokia tēnei kupu ki a Mororekai: <verse eid="EST 4:15" /><verse number="16" style="v" sid="EST 4:16" />“Tīkina, huihuia ngā Hūrai katoa e kitea ki Huhana, ka nohopuku ai koutou, hei mea mōku; kaua hoki e kai, kaua e inu, kia toru ngā rā, pō, ao, ko ahau hoki, ko mātou ko āku kōtiro ka nohopuku anō; ko reira ahau haere ai ki te kīngi; he mea kāhore nei e rite ki te ture. Ā, ki te mea ka huna ahau, ka huna ahau.”<verse eid="EST 4:16" /></para>
  <para style="p">
    <verse number="17" style="v" sid="EST 4:17" />Heoi, haere ana a Mororekai, meatia ana e ia ngā mea katoa i whakahaua ki a ia e Ehetere.<verse eid="EST 4:17" /></para>
  <chapter eid="EST 4" />
  <chapter number="5" style="c" sid="EST 5" />
  <para style="s">Te Pōhiri Tuatahi o Ehetere ki tētahi Hākari</para>
  <para style="p">
    <verse number="1" style="v" sid="EST 5:1" />Nā, i te toru o ngā rā ka kākahuria e Ehetere ōna kākahu kuīni, ā, tū ana ia i te marae o roto o te whare o te kīngi, i te ritenga atu o te whare o te kīngi; ko te kīngi hoki e noho ana i runga i te torōna o tōna kīngitanga i te whare kīngi, i te ritenga mai o te tatau o te whare. <verse eid="EST 5:1" /><verse number="2" style="v" sid="EST 5:2" />Ā, i te kitenga atu o te kīngi i a Ehetere, i te kuīni, e tū ana i te marae ka manakohia ia e ia, ā, ka torona mai e te kīngi te hēpeta kōura i tōna ringa ki a Ehetere. Heoi, ka whakatata atu a Ehetere, ā, ka pā ki te pito o te hēpeta.<verse eid="EST 5:2" /></para>
  <para style="p">
    <verse number="3" style="v" sid="EST 5:3" />Kātahi ka mea te kīngi ki a ia, “He aha tāu mea, e te kuīni, e Ehetere? He aha hoki te mea e tonoa nei e koe? Ahakoa ko te hāwhe o te kīngitanga, ka hoatu ki a koe.”<verse eid="EST 5:3" /></para>
  <para style="p">
    <verse number="4" style="v" sid="EST 5:4" />Anō rā ko Ehetere, “Ki te mea he pai ki tā te kīngi, kia haere mai te kīngi rāua ko Hāmana āianei ki te hākari kua oti i ahau te taka māna.”<verse eid="EST 5:4" /></para>
  <para style="p">
    <verse number="5" style="v" sid="EST 5:5" />Anō rā ko te kīngi, “Whakahohorotia a Hāmana hei mea i tā Ehetere i kī ai.”</para>
  <para style="p" vid="EST 5:5">Nā, haere ana te kīngi rāua ko Hāmana ki te hākari kua oti nei te takā e Ehetere. <verse eid="EST 5:5" /><verse number="6" style="v" sid="EST 5:6" />Ā, ka mea te kīngi ki a Ehetere i te mea e inu wāina ana, “He aha tāu e mea nei māu? Ka hoatu anō ki a koe. He aha hoki tāu e tono nei? Ahakoa ko te hāwhe o te kīngitanga, ka meatia.”<verse eid="EST 5:6" /></para>
  <para style="p">
    <verse number="7" style="v" sid="EST 5:7" />Kātahi ka whakautu a Ehetere, ka mea, “Ko tāku i mea ai māku, ko tāku i tono ai. <verse eid="EST 5:7" /><verse number="8" style="v" sid="EST 5:8" />Ki te mea kua manakohia ahau e te kīngi, ki te pai te kīngi kia hōmai tāku i mea ai māku, kia meatia tāku i tono ai, me haere mai te kīngi rāua ko Hāmana ki te hākari e takā e ahau mā rāua; ā, āpōpō ka whakaritea e ahau te kupu a te kīngi.”<verse eid="EST 5:8" /></para>
  <para style="s">He Tārawa mā Mororekai</para>
  <para style="p">
    <verse number="9" style="v" sid="EST 5:9" />Nā, ka puta atu a Hāmana ki waho i taua rā, me te koa, me te pai o te ngākau. Kei te kitenga ia o Hāmana i a Mororekai i te Kūwaha o te Kīngi, ā, kīhai tērā i whakatika, i oraora ki a ia, kī tonu a Hāmana i te riri ki a Mororekai. <verse eid="EST 5:9" /><verse number="10" style="v" sid="EST 5:10" />Otiia i whakamanawanui a Hāmana, ā, hoki ana ki tōna whare.</para>
  <para style="p" vid="EST 5:10">Ā, ka tonoa e ia he tangata ki te tiki i ōna hoa, i tāna wahine hoki, i a Herehe. <verse eid="EST 5:10" /><verse number="11" style="v" sid="EST 5:11" />Ā, kōrerotia ana e Hāmana ki a rātou te korōria o ōna taonga, te tokomaha o āna tamariki, me a te kīngi whakanuinga katoa i a ia, me tāna whakanekehanga i a ia ki runga ake i ngā rangatira, i ngā tāngata a te kīngi. <verse eid="EST 5:11" /><verse number="12" style="v" sid="EST 5:12" />I mea anō a Hāmana, “He pono kīhai tētahi i tukua mai e te kuīni, e Ehetere hei hoa mō te kīngi ki te hākari i takā e ia, ko ahau anake; kua kīia mai anō ahau hei hoa atu mō te kīngi ki a ia āpōpō. <verse eid="EST 5:12" /><verse number="13" style="v" sid="EST 5:13" />Heoi, kāhore he pai o tēnei katoa ki ahau, i ahau e kite tonu ana i te Hūrai, i a Mororekai, e noho ana i te Kūwaha o te Kīngi.”<verse eid="EST 5:13" /></para>
  <para style="p">
    <verse number="14" style="v" sid="EST 5:14" />Kātahi ka kī atu tāna wahine, a Herehe, rātou ko ōna hoa katoa ki a ia, “Me hanga he tārawa, kia rima tekau whatīanga te tiketike, ā, i te ata māu e kī atu ki te kīngi kia tāronatia a Mororekai ki runga; kātahi koe ka haere koa ai, kōrua ko te kīngi ki te hākari.” Nā, pai tonu taua kupu ki a Hāmana, ā, ka meinga e ia kia hangā taua tārawa.<verse eid="EST 5:14" /></para>
  <chapter eid="EST 5" />
  <chapter number="6" style="c" sid="EST 6" />
  <para style="s">Ka Whakahōnoretia a Mororekai e te Kīngi</para>
  <para style="p">
    <verse number="1" style="v" sid="EST 6:1" />I taua pō kīhai i moe te kīngi, ā, ka mea kia kawea mai te pukapuka whakamahara ki ngā meatanga o ngā rā. Nā, ka kōrerotia ki te aroaro o te kīngi. <verse eid="EST 6:1" /><verse number="2" style="v" sid="EST 6:2" />Nā, ka kitea, kua oti te tuhituhi te whakaatu a Mororekai mō Pikitana rāua ko Terehe, mō ngā rangatira rūma tokorua a te kīngi, he kaitiaki tatau, i whai rāua kia pā te ringa ki a Kīngi Ahahueruha.<verse eid="EST 6:2" /></para>
  <para style="p">
    <verse number="3" style="v" sid="EST 6:3" />Nā, ka mea te kīngi, “He aha te hōnore, te korōria, i whiwhi ai a Mororekai mō tēnei?”</para>
  <para style="p" vid="EST 6:3">Anō rā ko ngā tāngata a te kīngi i mahi nei ki a ia, “Kīhai tētahi mea i meatia ki a ia.”<verse eid="EST 6:3" /></para>
  <para style="p">
    <verse number="4" style="v" sid="EST 6:4" />Nā, ka mea te kīngi, “Ko wai kei te marae?” Nā, tērā a Hāmana kua tae mai ki te marae o waho o te whare o te kīngi, ki te kōrero ki te kīngi, kia tāronatia a Mororekai ki runga ki te tārawa kua oti te hanga mōna.<verse eid="EST 6:4" /></para>
  <para style="p">
    <verse number="5" style="v" sid="EST 6:5" />Nā, ka mea ngā tāngata a te kīngi ki a ia, “Ko Hāmana tēnei e tū mai nei i te marae.”</para>
  <para style="p" vid="EST 6:5">Anō rā ko te kīngi, “Kia haere mai ia.”<verse eid="EST 6:5" /></para>
  <para style="p">
    <verse number="6" style="v" sid="EST 6:6" />Heoi, ka haere mai a Hāmana. Nā, ka mea te kīngi ki a ia, “Ko te aha kia meatia ki tā te kīngi tangata e pai ai kia whakahōnoretia?”</para>
  <para style="p" vid="EST 6:6">Nā, ko te meatanga ake a Hāmana i roto i tōna ngākau, “Ko wai atu i ahau tā te kīngi e pai ai kia whakahōnoretia?” <verse eid="EST 6:6" /><verse number="7" style="v" sid="EST 6:7" />Nā, ka mea a Hāmana ki te kīngi, “Mō tā te kīngi tangata e pai ai kia whakahōnoretia, <verse eid="EST 6:7" /><verse number="8" style="v" sid="EST 6:8" />me kawe mai ngā kākahu kīngi, e kākahu nei te kīngi, me te hōiho anō e ekengia ana e te kīngi, pōtae rawa he karauna kīngi ki tōna mātenga. <verse eid="EST 6:8" /><verse number="9" style="v" sid="EST 6:9" />Nā, ka hoatu taua kākahu me te hōiho ki te ringa o tētahi o ngā tino rangatira a te kīngi, kia whakakākahuria atu ki te tangata e pai ai te kīngi kia whakahōnoretia; nā, ka mea i a ia kia eke i runga i te hōiho i te waharoa o te pā, ka karanga haere ai i mua i a ia, ‘Ka pēneitia te tangata e pai ai te kīngi kia whakahōnoretia.’ ”<verse eid="EST 6:9" /></para>
  <para style="p">
    <verse number="10" style="v" sid="EST 6:10" />Kātahi ka mea te kīngi ki a Hāmana, “Kia hohoro tāu tiki atu i te kākahu, i te hōiho, i tāu i kī nā, ka pērā ai ki a Mororekai, ki te Hūrai, e noho nei i te Kūwaha o te Kīngi. Kei taka tētahi kupu o ngā mea katoa i kōrerotia e koe.”<verse eid="EST 6:10" /></para>
  <para style="p">
    <verse number="11" style="v" sid="EST 6:11" />Kātahi ka tīkina e Hāmana te kākahu, me te hōiho, ā, whakakākahuria ana e ia a Mororekai, ārahina ana i runga i te hōiho i te waharoa o te pā, me te karanga anō i tōna aroaro, “Ka pēneitia te tangata e pai ai te kīngi kia whakahōnoretia.”<verse eid="EST 6:11" /></para>
  <para style="p">
    <verse number="12" style="v" sid="EST 6:12" />Nā, hoki ana a Mororekai ki te Kūwaha o te Kīngi; ko Hāmana ia i hohoro ki tōna whare, pōuri tonu, hīpoki rawa te māhunga. <verse eid="EST 6:12" /><verse number="13" style="v" sid="EST 6:13" />Nā, ka kōrerotia e Hāmana ki tāna wahine, ki a Herehe, ki ōna hoa katoa ngā mea katoa i pā ki a ia.</para>
  <para style="p" vid="EST 6:13">Kātahi āna tāngata mōhio, rātou ko tāna wahine, ko Herehe, ka mea ki a ia, “Ki te mea nō ngā uri o ngā Hūrai a Mororekai, kua tīmata nā koe te hinga i tōna aroaro, e kore koe e kaha i a ia, engari, ka hinga rawa koe i tōna aroaro.”<verse eid="EST 6:13" /></para>
  <para style="s">Ka Whakamatea a Hāmana</para>
  <para style="p">
    <verse number="14" style="v" sid="EST 6:14" />I a rātou e kōrero ana ki a ia, ka tae mai ngā rangatira rūma a te kīngi, pōrangi tonu, hei ārahi mō Hāmana ki te hākari i takā e Ehetere.<verse eid="EST 6:14" /></para>
  <chapter eid="EST 6" />
  <chapter number="7" style="c" sid="EST 7" />
  <para style="p">
    <verse number="1" style="v" sid="EST 7:1" />Heoi, kua tae te kīngi rāua ko Hāmana ki te hākari, ki te kuīni, ki a Ehetere, <verse eid="EST 7:1" /><verse number="2" style="v" sid="EST 7:2" />ā, ka mea anō te kīngi ki a Ehetere i te rua o ngā rā, i te mea e inu wāina ana, “He aha tāu e mea nei māu, e Kuīni Ehetere? Ka hoatu hoki ki a koe. He aha hoki tāu e tono ai? Ahakoa ko te hāwhe o te kīngitanga, ka meatia.”<verse eid="EST 7:2" /></para>
  <para style="p">
    <verse number="3" style="v" sid="EST 7:3" />Kātahi ka whakautu a Kuīni Ehetere, ka mea, “Ki te mea kua manakohia ahau e koe, e te kīngi, ā, ki te pai te kīngi; ko tāku e mea ai māku, ko ahau kia whakaorangia, ko tāku e tono nei māku, ko tōku iwi. <verse eid="EST 7:3" /><verse number="4" style="v" sid="EST 7:4" />Kua oti hoki mātou, ahau me tōku iwi, te hoko kia whakangaromia, kia whakamatea, kia hunā. Otiia me i hokona mātou hei pononga tāne, hei pononga wāhine, kua whakarongo puku ahau. E kore anō ia e rite i te hoariri ngā mea a te kīngi ka maumauria nei.”<verse eid="EST 7:4" /></para>
  <para style="p">
    <verse number="5" style="v" sid="EST 7:5" />Kātahi ka utua e Kīngi Ahahueruha, ka mea ki a Kuīni Ehetere, “Ko wai rā? Kei hea rā te tangata i pokanoa nei tōna ngākau ki te mea i tēnei mea?”<verse eid="EST 7:5" /></para>
  <para style="p">
    <verse number="6" style="v" sid="EST 7:6" />Anō rā ko Ehetere, “He hoariri, he hoa whawhai, anei ko te Hāmana kino nei.” Kātahi ka mataku a Hāmana i te aroaro o te kīngi rāua ko te kuīni. <verse eid="EST 7:6" /><verse number="7" style="v" sid="EST 7:7" />Nā, whakatika ana te kīngi, i te inumanga wāina, he riri hoki nōna, ā, haere ana ki te kāri o te whare. Ko Hāmana hoki, tū tonu ki te īnoi ki a Kuīni Ehetere mōna kia whakaorangia; i kite hoki ia kua takoto te hē mōna i te kīngi.<verse eid="EST 7:7" /></para>
  <para style="p">
    <verse number="8" style="v" sid="EST 7:8" />Kātahi ka hoki te kīngi i te kāri o te whare ki te whare inu wāina, nā, ko Hāmana kua takoto ki te takotoranga o Ehetere.</para>
  <para style="p" vid="EST 7:8">Kātahi ka mea te kīngi, “E takotoria anō rānei e ia te kuīni i tōku aroaro i te whare?”</para>
  <para style="p" vid="EST 7:8">Puta ana te kupu i te māngai o te kīngi, ka hīpokina e rātou te mata o Hāmana. <verse eid="EST 7:8" /><verse number="9" style="v" sid="EST 7:9" />Kātahi ka mea a Harapona, tētahi o ngā rangatira rūma i te aroaro o te kīngi, “Nanā, te tārawa e rima tekau whatīanga te tiketike, i hangā e Hāmana mō Mororekai, nāna nei te kupu pai mō te kīngi, e tū rā i te whare o Hāmana.”</para>
  <para style="p" vid="EST 7:9">Anō rā ko te kīngi, “Tāronatia ia ki runga.” <verse eid="EST 7:9" /><verse number="10" style="v" sid="EST 7:10" />Heoi, tāronatia ana a Hāmana ki runga ki te tārawa i oti rā i a ia mō Mororekai, ā, ka māriri iho te riri o te kīngi.<verse eid="EST 7:10" /></para>
  <chapter eid="EST 7" />
  <chapter number="8" style="c" sid="EST 8" />
  <para style="s">Ka Whakaorangia a Ehetere ngā Hūrai</para>
  <para style="p">
    <verse number="1" style="v" sid="EST 8:1" />Nō taua rā ka hōmai e Kīngi Ahahueruha ki a Kuīni Ehetere te whare o Hāmana, hoariri o ngā Hūrai. Ā, ka haere a Mororekai ki te aroaro o te kīngi, nā Ehetere hoki i whakaatu he whanaunga ia nōna. <verse eid="EST 8:1" /><verse number="2" style="v" sid="EST 8:2" />Ā, unuhia ana e te kīngi tōna mōwhiti i tangohia mai nei e ia i a Hāmana, ā, hoatu ana ki a Mororekai. Ā, i whakanohoia a Mororekai e Ehetere ki te whare o Hāmana.<verse eid="EST 8:2" /></para>
  <para style="p">
    <verse number="3" style="v" sid="EST 8:3" />Ā, i kōrero anō a Ehetere ki te aroaro o te kīngi, me te takoto anō ki ōna waewae, me te tangi anō, i īnoi ki a ia kia karohia te kino a Hāmana Akaki, me te whakaaro i whakaaro ai ia mō ngā Hūrai. <verse eid="EST 8:3" /><verse number="4" style="v" sid="EST 8:4" />Kātahi ka torona atu e te kīngi te hēpeta kōura ki a Ehetere. Heoi, ka whakatika a Ehetere, ka tū ki te aroaro o te kīngi.<verse eid="EST 8:4" /></para>
  <para style="p">
    <verse number="5" style="v" sid="EST 8:5" />Ā, ka mea, “Ki te pai te kīngi, ki te manakohia hoki ahau e ia, ki te mea he tika tēnei mea ki tō te kīngi whakaaro, ki te mea he pai ahau ki tāna titiro, me tuhituhi kia whakatakā ngā pukapuka i whakaaroa e Hāmana tama a Hamerata Akaki, āna i tuhituhi ai kia hunā ngā Hūrai i ngā kāwanatanga katoa a te kīngi. <verse eid="EST 8:5" /><verse number="6" style="v" sid="EST 8:6" />Me pēhea hoki e āhei ai ahau te titiro ki te hē e pā ki tōku iwi? Me pēhea hoki e āhei ai ahau te titiro ki te hunanga o ōku whanaunga?”<verse eid="EST 8:6" /></para>
  <para style="p">
    <verse number="7" style="v" sid="EST 8:7" />Anō rā ko Kīngi Ahahueruha ki a Kuīni Ehetere rāua ko Mororekai Hūrai, “Nanā, kua oti te hoatu e ahau ki a Ehetere te whare o Hāmana; kua oti anō tērā te tārona ki runga ki te rākau mō tōna ringa i totoro ki ngā Hūrai. <verse eid="EST 8:7" /><verse number="8" style="v" sid="EST 8:8" />Mā kōrua anō e tuhituhi tā kōrua e pai ai mō ngā Hūrai, i runga i te ingoa o te kīngi, hīri rawa ki te mōwhiti o te kīngi; he tuhituhi hoki i tuhituhia i runga i te ingoa o te kīngi, ā, i hīritia ki te mōwhiti o te kīngi, e kore e whakatakā.”<verse eid="EST 8:8" /></para>
  <para style="p">
    <verse number="9" style="v" sid="EST 8:9" />Kātahi ka karangatia ngā karaipi a te kīngi i taua wā, i te toru o ngā marama, arā i te marama Hiwana, i te rua tekau mā toru o ngā rā o taua marama; ā, ka tuhituhia ngā mea katoa i whakahau ai a Mororekai ki ngā Hūrai, ki ngā kāwana, rātou ko ngā kāwana iti, ko ngā rangatira anō o ngā kāwanatanga, o Inia mai anō ā tae noa ki Etiopia, kotahi rau e rua tekau mā whitu ngā kāwanatanga; ki tēnei kāwanatanga, ki tēnei kāwanatanga, he mea whakarite ki tā rātou tuhituhi; ki tēnei iwi, ki tēnei iwi, he mea whakarite anō ki tō rātou reo, ki ngā Hūrai anō, he mea whakarite ki tā rātou tuhituhi, ki tō rātou reo. <verse eid="EST 8:9" /><verse number="10" style="v" sid="EST 8:10" />Tuhituhia ana e ia i runga i te ingoa o Kīngi Ahahueruha, hīri rawa ki te mōwhiti o te kīngi, ā, tukua ana ngā pukapuka kia maua e ngā kaikawe pukapuka i runga hōiho, i eke i runga i ngā kararehe tere o ngā mahi a te kīngi, he momo.<verse eid="EST 8:10" /></para>
  <para style="p">
    <verse number="11" style="v" sid="EST 8:11" />E mea ana i roto te tukunga a te kīngi i ngā Hūrai o ngā pā katoa kia huihui, kia tū ki runga, kia ora ai rātou, kia whakangaro, kia whakamate, kia huna i ngā ope katoa o te iwi o te kāwanatanga e tauria ai rātou ko ā rātou kōhungahunga, ko ā rātou wāhine kia pāhua hoki i ō rātou taonga hei mea parakete. <verse eid="EST 8:11" /><verse number="12" style="v" sid="EST 8:12" />I taua rā kotahi i ngā kāwanatanga katoa a Kīngi Ahahueruha, arā i te tekau mā toru o ngā rā o te tekau mā rua o ngā marama, koia nei te marama Arara. <verse eid="EST 8:12" /><verse number="13" style="v" sid="EST 8:13" />I whakapuakina ki ngā iwi katoa ngā kupu i tuhituhia mō te ture kia whakatakotoria i ngā kāwanatanga katoa kia mataara ai ngā Hūrai i taua rā ki te rapu utu i ō rātou hoariri.<verse eid="EST 8:13" /></para>
  <para style="p">
    <verse number="14" style="v" sid="EST 8:14" />Heoi, haere ana ngā kaikawe pukapuka, he mea waha e ngā kararehe tere o ngā mahi a te kīngi, he mea whakahohoro, he mea akiaki e te kupu a te kīngi. I hōmai anō te ture i Huhana, i te whare kīngi.<verse eid="EST 8:14" /></para>
  <para style="p">
    <verse number="15" style="v" sid="EST 8:15" />Nā, haere ana a Mororekai i te aroaro o te kīngi, ko tōna kākahu he kākahu kīngi, he purū, he mā, me te karauna kōura nui, me tētahi kākahu hoki he rīnena pai, he pāpura. Nā, hāmama ana, hari ana te pā, a Huhana. <verse eid="EST 8:15" /><verse number="16" style="v" sid="EST 8:16" />Nā, ko ngā Hūrai i māha, i koa, me te hari me te hōnore. <verse eid="EST 8:16" /><verse number="17" style="v" sid="EST 8:17" />I ngā kāwanatanga katoa anō, i ngā pā katoa i ngā wāhi i tae ai te kupu a te kīngi me tāna ture, he hari, he koa tō ngā Hūrai, he kai hākari, he rā pai. Ā, he tokomaha o ngā iwi o te whenua i mea i a rātou hei Hūrai; i tau hoki te wehi o ngā Hūrai ki a rātou.<verse eid="EST 8:17" /></para>
  <chapter eid="EST 8" />
  <chapter number="9" style="c" sid="EST 9" />
  <para style="s">Te Patunga o ngā Hoariri o ngā Hūrai</para>
  <para style="p">
    <verse number="1" style="v" sid="EST 9:1" />Nā, i te tekau mā rua o ngā marama, arā i te marama Arara, i te tekau mā toru o ngā rā, i te mea ka tata te mahia te kupu a te kīngi, me tāna ture, i te rā anō i hua ai ngā hoariri o ngā Hūrai ka taea e rātou. Otiia, i puta kē anō, nō te mea i taea e ngā Hūrai te hunga i kino ki a rātou. <verse eid="EST 9:1" /><verse number="2" style="v" sid="EST 9:2" />Ka huihui ngā Hūrai ki ō rātou pā i ngā kāwanatanga katoa a Kīngi Ahahueruha, he mea kia pā ai ngā ringa ki te hunga e whai ana kia mate rātou; ā, kīhai tētahi i tū ki tō rātou aroaro; kua tau hoki tō rātou wehi ki ngā iwi katoa. <verse eid="EST 9:2" /><verse number="3" style="v" sid="EST 9:3" />Ā, ko ngā rangatira katoa o ngā kāwanatanga, me ngā kāwana, me ngā kāwana iti, me ngā kaimahi i te mahi a te kīngi, i āwhina i ngā Hūrai; nō te mea kua tau te wehi o Mororekai ki a rātou. <verse eid="EST 9:3" /><verse number="4" style="v" sid="EST 9:4" />He nui hoki a Mororekai i roto i te whare o te kīngi, ā, i pakū tōna rongo ki ngā kāwanatanga katoa; kua nui haere hoki taua tangata, a Mororekai.<verse eid="EST 9:4" /></para>
  <para style="p">
    <verse number="5" style="v" sid="EST 9:5" />Nā, patua iho e ngā Hūrai ō rātou hoariri katoa ki te hoari, he parekura, he whakangaromanga; meatia ana e rātou tā rātou i pai ai ki te hunga i kino ki a rātou. <verse eid="EST 9:5" /><verse number="6" style="v" sid="EST 9:6" />I Huhana anō, i te whare kīngi, e rima rau ngā tāngata i patua, i whakangaromia e ngā Hūrai. <verse eid="EST 9:6" /><verse number="7" style="v" sid="EST 9:7" />Ko Parahanarata anō, ko Rarapono, ko Ahapata, <verse eid="EST 9:7" /><verse number="8" style="v" sid="EST 9:8" />ko Porata, ko Araria, ko Arirata, <verse eid="EST 9:8" /><verse number="9" style="v" sid="EST 9:9" />ko Paramahata, ko Arihai, ko Arirai, ko Waietata, <verse eid="EST 9:9" /><verse number="10" style="v" sid="EST 9:10" />ko ngā tama kotahi tekau a Hāmana tama a Hamerata, a te hoariri o ngā Hūrai, patua iho e rātou; kīhai ia ō rātou ringa i pā ki ngā taonga.<verse eid="EST 9:10" /></para>
  <para style="p">
    <verse number="11" style="v" sid="EST 9:11" />I taua rā ka kawea ki te kīngi te tokomaha o te hunga i patua ki Huhana, ki te whare kīngi. <verse eid="EST 9:11" /><verse number="12" style="v" sid="EST 9:12" />Nā, ka mea te kīngi ki a Kuīni Ehetere, “E rima rau ngā tāngata kua patua nei e ngā Hūrai, huna rawa ki Huhana, ki te whare kīngi, me ngā tama kotahi tekau a Hāmana; i pēhea rā rātou i ērā kāwanatanga a te kīngi? He aha hoki tāu e mea nei māu? Ka hoatu hoki ki a koe. He aha ake tāu e tono ai? Ā, ka meatia.”<verse eid="EST 9:12" /></para>
  <para style="p">
    <verse number="13" style="v" sid="EST 9:13" />Anō rā ko Ehetere, “Ki te pai te kīngi, tukua ngā Hūrai i Huhana, āpōpō kia mea i ngā mea o te ture o tēnei rā, kia whakairihia ngā tama kotahi tekau a Hāmana ki runga ki te rākau.”<verse eid="EST 9:13" /></para>
  <para style="p">
    <verse number="14" style="v" sid="EST 9:14" />Nā, ka mea te kīngi kia meatia tēnei, ā, ka hōmai te ture i Huhana, nā, whakairihia ana ngā tama kotahi tekau a Hāmana. <verse eid="EST 9:14" /><verse number="15" style="v" sid="EST 9:15" />Ā, i huihui ngā Hūrai i Huhana, i te tekau mā whā anō o ngā rā o te marama Arara, ā, e toru rau ngā tāngata i patua e rātou i Huhana; kīhai ia ō rātou ringa i pā ki ngā taonga.<verse eid="EST 9:15" /></para>
  <para style="p">
    <verse number="16" style="v" sid="EST 9:16" />Nā, ko ērā atu Hūrai o ngā kāwanatanga a te kīngi, i huihui rātou, ā, tū ana ki runga, kia ora ai rātou. Nā, ka tā ō rātou manawa i ō rātou hoariri, ā, patua iho e rātou o te hunga i kino ki a rātou e whitu tekau mā rima mano; kīhai anō ia ō rātou ringa i pā ki ngā taonga. <verse eid="EST 9:16" /><verse number="17" style="v" sid="EST 9:17" />I meinga tēnei i te tekau mā toru anō o ngā rā o te marama Arara; i te tekau mā whā hoki ka tā te manawa, waiho iho e rātou hei rā mō te kai hākari, mō te hari.<verse eid="EST 9:17" /></para>
  <para style="s">Te Hākari o Pūrimi</para>
  <para style="p">
    <verse number="18" style="v" sid="EST 9:18" />Engari ko ngā Hūrai i Huhana, i huihui i te tekau mā toru o ngā rā o taua marama, i te tekau mā whā anō, ā, nō te tekau mā rima ka whakatā; waiho iho e rātou hei rā mō te kai hākari, mō te hari.<verse eid="EST 9:18" /></para>
  <para style="p">
    <verse number="19" style="v" sid="EST 9:19" />Nā reira ngā Hūrai e noho ana i ngā pā koraha, i ngā pā taiepakore, i mea ai ko te tekau mā whā o ngā rā o te marama Arara hei rā mō te hari, mō te kai hākari, hei rā pai, e tuku tahua ai tētahi ki tētahi.<verse eid="EST 9:19" /></para>
  <para style="p">
    <verse number="20" style="v" sid="EST 9:20" />Nā, ka tuhituhia e Mororekai ēnei mea katoa, ā, tukua ana e ia ngā pukapuka ki ngā Hūrai katoa o ngā kāwanatanga katoa a Kīngi Ahahueruha, ki ngā mea e tata ana, ki ngā mea i tawhiti, <verse eid="EST 9:20" /><verse number="21" style="v" sid="EST 9:21" />kia whakapūmautia te tikanga mā rātou, kia whakaritea te tekau mā whā o ngā rā o te marama Arara, me te tekau mā rima anō o ngā rā o taua marama, i ia tau, i ia tau, <verse eid="EST 9:21" /><verse number="22" style="v" sid="EST 9:22" />kia rite ki ngā rā i tā ai te manawa o ngā Hūrai i ō rātou hoariri, ki te marama anō i puta kē ai tō rātou tangi hei hari, tō rātou pōuri hei rā pai, kia meinga hei rā kai hākari, hei rā hari, e tukua ai ētahi wāhi mā tētahi, mā tētahi, me ētahi mea anō mā ngā rawakore.<verse eid="EST 9:22" /></para>
  <para style="p">
    <verse number="23" style="v" sid="EST 9:23" />Nā, whakaae ana ngā Hūrai kia mahia ngā mea i tīmataia nei e rātou, ngā mea anō i tuhituhia e Mororekai ki a rātou.<verse eid="EST 9:23" /></para>
  <para style="p">
    <verse number="24" style="v" sid="EST 9:24" />He mea mō tā Hāmana tama a Hamerata Akaki, ko te hoariri nei ia o ngā Hūrai katoa; whakaaroa ana e ia he hē mō ngā Hūrai, kia hunā rātou; ā, makā ana e ia he Puri – arā he rota – mō rātou kia whakamōtītia, kia hunā. <verse eid="EST 9:24" /><verse number="25" style="v" sid="EST 9:25" />Nō te taenga ia o taua mea ki te aroaro o te kīngi, ka whakahau ia, nā te pukapuka, kia hoki te whakaaro kino i whakaaroa e ia mō ngā Hūrai ki runga ki tōna pane ake, ā, tāronatia ana ia, rātou ko āna tama, ki runga ki te tārawa. <verse eid="EST 9:25" /><verse number="26" style="v" sid="EST 9:26" />Nā reira i huaina ai aua rā ko Purimi, nō te ingoa nei, nō Puri. Nā reira anō, nō ngā kupu katoa o tēnei pukapuka, nō tā rātou anō i kite ai o tēnei mea, nō ngā mea anō i pā ki a rātou, <verse eid="EST 9:26" /><verse number="27" style="v" sid="EST 9:27" />i whakapūmau ai ngā Hūrai i te tikanga, i whakaae ai hei mea mā rātou, mā ō rātou uri, mā te hunga anō hoki e honoa ki a rātou, hei mea e kore e whakatakā, kia whakaritea ēnei rā e rua, kia pērā anō me te mea i tuhituhia, i te wā anō e tika ai i tēnei tau, i tēnei tau. <verse eid="EST 9:27" /><verse number="28" style="v" sid="EST 9:28" />Kia maharatia anō ēnei rā, kia mahia e ngā whakatupuranga katoa e ngā hapū katoa, e ngā kāwanatanga katoa, e ngā pā katoa, kia kaua anō ēnei rā o Purimi e ngaro i roto i ngā Hūrai, me te maharatanga ki aua rā kia kaua e mahue i ō rātou uri.<verse eid="EST 9:28" /></para>
  <para style="p">
    <verse number="29" style="v" sid="EST 9:29" />Kātahi ka tuhituhi a Kuīni Ehetere, tā Apihaira tamāhine, a Mororekai Hūrai anō, whakapau rawa tō rāua mana, kia whakapūmautia tēnei pukapuka tuarua o Purimi. <verse eid="EST 9:29" /><verse number="30" style="v" sid="EST 9:30" />Ā, i tukua e ia he pukapuka ki ngā Hūrai katoa, ki ngā kāwanatanga kotahi rau e rua tekau mā whitu o te kīngitanga o Ahahueruha, nō te rangimārie ngā kupu, nō te pono <verse eid="EST 9:30" /><verse number="31" style="v" sid="EST 9:31" />kia whakapūmautia ēnei rā o Purimi i ngā wā e tika ai, kia pērā me tā Mororekai Hūrai rāua ko Kuīni Ehetere i whakatakoto ai mā rātou; me tā rātou anō i whakatakoto ai hei tikanga mā rātou, mā ō rātou uri, arā ngā nohopuku, me tā rātou tangi. <verse eid="EST 9:31" /><verse number="32" style="v" sid="EST 9:32" />Nā, whakapūmautia ana ēnei meatanga Purimi e te kupu a Ehetere; tuhituhia iho ki te pukapuka.<verse eid="EST 9:32" /></para>
  <chapter eid="EST 9" />
  <chapter number="10" style="c" sid="EST 10" />
  <para style="s">Te Kaha o Ahuahueruha rāua ko Mororekai</para>
  <para style="p">
    <verse number="1" style="v" sid="EST 10:1" />I whakaritea anō e Kīngi Ahahueruha he takoha mā te whenua, mā ngā motu o te moana. <verse eid="EST 10:1" /><verse number="2" style="v" sid="EST 10:2" />Nā, ko ngā meatanga katoa o tōna kaha, o tōna nui, me te kōrero katoa o te nui o Mororekai i whakanuia nei e te kīngi, kīhai ianei i tuhituhia ki te Pukapuka o ngā meatanga o Ngā Rā o Ngā Kīngi o Meria, o Pahia? <verse eid="EST 10:2" /><verse number="3" style="v" sid="EST 10:3" />Ko Mororekai Hūrai hoki te tuarua o Kīngi Ahahueruha, he nui anō ia i roto i ngā Hūrai, he matenuitanga nā te mano tini o ōna tuākana, tēina; he rapu tonu tāna i te pai mō tōna iwi, he kōrero anō i te āta noho ki ōna uri katoa.<verse eid="EST 10:3" /></para>
  <chapter eid="EST 10" />
</usx>