<?xml version="1.0" encoding="utf-8"?>
<usx version="3.0">
  <book code="EPH" style="id">eph.txt Māori macronized text, extracted 20-01-03</book>
  <para style="h">Epeha</para>
  <para style="toc3">Epeh</para>
  <para style="mt2">Ko te Tuhituhi a Pāora Āpōtoro ki te Hunga o</para>
  <para style="mt1">Epeha</para>
  <chapter number="1" style="c" sid="EPH 1" />
  <para style="s">He Mihi</para>
  <para style="p">
    <verse number="1" style="v" sid="EPH 1:1" />Nāku, nā Pāora, i paingia e te Atua hei āpōtoro mā Īhu Karaiti,</para>
  <para style="p" vid="EPH 1:1">Ki te hunga tapu e noho ana i Epeha, arā ki te hunga whakapono i roto i a Karaiti Īhu:<verse eid="EPH 1:1" /></para>
  <para style="p">
    <verse number="2" style="v" sid="EPH 1:2" />Kia tau ki a koutou te aroha noa me te rangimārie, he mea nā te Atua, nā tō tātou Matua, nā te Ariki hoki, nā Īhu Karaiti.<verse eid="EPH 1:2" /></para>
  <para style="s">Ngā Manaakitanga Wairua i roto i te Karaiti</para>
  <para style="p">
    <verse number="3" style="v" sid="EPH 1:3" />Kia whakapaingia te Atua, te Matua o tō tātou Ariki, o Īhu Karaiti, nāna nei tātou i manaaki ki ngā manaaki katoa o te wairua ki ngā wāhi o te rangi, i roto i a te Karaiti; <verse eid="EPH 1:3" /><verse number="4" style="v" sid="EPH 1:4" />i runga i te tikanga i whiriwhiria ai tātou e ia i roto i a ia i mua i te orokohanganga o te ao, hei hunga tapu, kohakore i tōna aroaro.</para>
  <para style="p" vid="EPH 1:4">I runga i te aroha <verse eid="EPH 1:4" /><verse number="5" style="v" sid="EPH 1:5" />he mea whakarite hoki tātou nāna i mua, hei tama māna, i roto i a Īhu Karaiti, ko tā tōna whakaaro hoki i pai ai, <verse eid="EPH 1:5" /><verse number="6" style="v" sid="EPH 1:6" />hei whakamoemiti mō te korōria o tōna aroha noa, i atawhaitia ai tātou i roto i tāna i aroha ai. <verse eid="EPH 1:6" /><verse number="7" style="v" sid="EPH 1:7" />Kei roto nei i a ia tō tātou whakaoranga i runga i ōna toto, arā te murunga o ngā hē; he hua hoki nō tōna aroha noa, <verse eid="EPH 1:7" /><verse number="8" style="v" sid="EPH 1:8" />i hira rawa nei ki a tātou i runga i ngā whakaaro nui.</para>
  <para style="p" vid="EPH 1:8">I ngā whakaaro mōhio katoa; <verse eid="EPH 1:8" /><verse number="9" style="v" sid="EPH 1:9" />whakakitea mai ana hoki e ia ki a tātou tāna whakaaro ngaro, tāna hoki i āhuareka ai, tāna i whakatakoto ai i mua i roto i a ia, <verse eid="EPH 1:9" /><verse number="10" style="v" sid="EPH 1:10" />mō te tikanga ina rite ngā wā, kia huihuia ngā mea katoa i roto i a te Karaiti, ngā mea i te rangi, me ngā mea i te whenua; i roto anō i a ia.<verse eid="EPH 1:10" /></para>
  <para style="p">
    <verse number="11" style="v" sid="EPH 1:11" />I whakawhiwhia nei mātou i roto i a ia, he mea whakarite i mua i runga i tāna i whakatakoto ai, e mahia ana hoki e ia ngā mea katoa i runga i tā tōna whakaaro i pai ai; <verse eid="EPH 1:11" /><verse number="12" style="v" sid="EPH 1:12" />kia ai mātou hei whakamoemiti mō tōna korōria, arā mātou, te hunga kua tūmanako wawe ki a te Karaiti.<verse eid="EPH 1:12" /></para>
  <para style="p">
    <verse number="13" style="v" sid="EPH 1:13" />Me koutou hoki tūmanako ana anō koutou ki a ia, i tō koutou rongonga ki te kupu o te pono, ki te rongopai o tō koutou ora; ā, i tō koutou whakaponotanga ki a ia, nā, hīritia ana koutou e te Wairua Tapu i kōrerotia mai i mua; <verse eid="EPH 1:13" /><verse number="14" style="v" sid="EPH 1:14" />hei taumau i ngā taonga mō tātou, kia whakaorangia rā anō tā te Atua mea i hokona, hei whakamoemiti mō tōna korōria!<verse eid="EPH 1:14" /></para>
  <para style="s">Te Īnoi a Pāora</para>
  <para style="p">
    <verse number="15" style="v" sid="EPH 1:15" />Nā konei ahau, i tōku rongonga ki tō koutou whakapono ki te Ariki, ki a Īhu, ki te aroha anō hoki ki te hunga tapu katoa, <verse eid="EPH 1:15" /><verse number="16" style="v" sid="EPH 1:16" />kāhore e mutu tāku whakawhetai mō koutou, me te whakahua anō i a koutou i āku īnoinga; <verse eid="EPH 1:16" /><verse number="17" style="v" sid="EPH 1:17" />kia hōmai ki a koutou e te Atua o tō tātou Ariki, o Īhu Karaiti, e te Matua o te korōria, te wairua o te whakaaro nui, o te whakakitenga i runga i te mōhio ki a ia. <verse eid="EPH 1:17" /><verse number="18" style="v" sid="EPH 1:18" />Kia whakamāramatia ngā kanohi o tō koutou hinengaro; kia mātau ai koutou ki te mea o tāna karanga e tūmanakohia atu nei, ki te korōria nui hoki o tōna taonga i roto i te hunga tapu, <verse eid="EPH 1:18" /><verse number="19" style="v" sid="EPH 1:19" />ki te nui whakaharahara hoki o tōna kaha ki a tātou ki te hunga e whakapono nei, i runga i te mahinga a te mana o tōna kaha, <verse eid="EPH 1:19" /><verse number="20" style="v" sid="EPH 1:20" />i mahi ai ia i roto i a te Karaiti i tāna whakaarahanga i a ia i te hunga mate, ā, whakanohoia ana ia ki tōna matau, ki ngā wāhi i te rangi, <verse eid="EPH 1:20" /><verse number="21" style="v" sid="EPH 1:21" />ki runga ake i ngā kāwanatanga katoa, i te mana, i te kaha, i te rangatiratanga, i ngā ingoa katoa hoki e whakahuatia ana, ehara i te mea ko o tēnei ao anake, ko o tērā ao anō hoki. <verse eid="EPH 1:21" /><verse number="22" style="v" sid="EPH 1:22" />Ā, tukua ana e ia ngā mea katoa ki raro i ōna waewae, meinga ana hoki ia hei upoko i runga i ngā mea katoa mō te hāhi, <verse eid="EPH 1:22" /><verse number="23" style="v" sid="EPH 1:23" />arā, mō tōna tinana, e kī tonu nei i a ia, i te kaiwhakakī o ngā mea katoa i roto i te katoa.<verse eid="EPH 1:23" /></para>
  <chapter eid="EPH 1" />
  <chapter number="2" style="c" sid="EPH 2" />
  <para style="s">Mai te Mate ki te Ora</para>
  <para style="p">
    <verse number="1" style="v" sid="EPH 2:1" />Me koutou anō nāna i whakaora, i te mea he tūpāpaku i ngā hē, i ngā hara, <verse eid="EPH 2:1" /><verse number="2" style="v" sid="EPH 2:2" />i hāereerea rā e koutou i mua i runga i tā tēnei ao tikanga, i tā te rangatira o te kaha o ngā kapua, o te wairua e mahi nei ināianei i roto i ngā tama a te tutū. <verse eid="EPH 2:2" /><verse number="3" style="v" sid="EPH 2:3" />Arā, i ērā hoa o tātou katoa i mua, i a tātou e noho ana i runga i ngā hiahia o tō tātou kikokiko, e mahi ana i ngā mea e paingia ana e te kikokiko, e te whakaaro, i te māoritanga hoki he tamariki nā te riri, he pērā me ērā atu.<verse eid="EPH 2:3" /></para>
  <para style="p">
    <verse number="4" style="v" sid="EPH 2:4" />Ko tā te Atua ia tēnei, ranea rawa hoki tāna mahi tohu, nui atu tōna aroha i arohaina mai ai tātou e ia, <verse eid="EPH 2:4" /><verse number="5" style="v" sid="EPH 2:5" />i te mea he tūpāpaku tātou i ngā hē, whakaorangia ngātahitia ana tātou e ia me te Karaiti, he aroha noa i whakaorangia ai koutou; <verse eid="EPH 2:5" /><verse number="6" style="v" sid="EPH 2:6" />ā, whakaarahia ngātahitia ana e ia, whakanohoia ngātahitia ana ki ngā wāhi o te rangi i roto i a Karaiti Īhu; <verse eid="EPH 2:6" /><verse number="7" style="v" sid="EPH 2:7" />kia whakakitea ai e ia i ngā wā e haere ake nei te hira o te taonga a tōna aroha noa, i a ia ka manaaki i a tātou i roto i a Karaiti Īhu. <verse eid="EPH 2:7" /><verse number="8" style="v" sid="EPH 2:8" />Nā te aroha noa hoki koutou i whakaorangia ai i runga i te whakapono; ehara anō hoki tēnei i te mea nō koutou; he mea hōmai noa nā te Atua. <verse eid="EPH 2:8" /><verse number="9" style="v" sid="EPH 2:9" />Ehara i ngā mahi, kei whakamanamana te tangata. <verse eid="EPH 2:9" /><verse number="10" style="v" sid="EPH 2:10" />He mahinga hoki tātou nāna, he mea hanga i roto i a Karaiti Īhu mō ngā mahi pai i whakaritea e te Atua i mua hei hāereerenga mō tātou.<verse eid="EPH 2:10" /></para>
  <para style="s">Kotahi i roto i te Karaiti</para>
  <para style="p">
    <verse number="11" style="v" sid="EPH 2:11" />Nā, kia mahara he tauiwi koutou i mua nō te wāhi ki te kikokiko, e kīia ana hoki ko “te Kotingakore” e tēnei e kīia nei ko “te Kotinga” – arā tō te kikokiko, he mea nā te ringa – <verse eid="EPH 2:11" /><verse number="12" style="v" sid="EPH 2:12" />i taua wā he mea motu kē atu koutou i a te Karaiti, ehara i te tangata whenua nō Īharaira, he tangata kē ki ngā kawenata o te mea i whakaaria mai i mua, kāhore he tūmanakotanga atu, he hunga Atuakore i te ao. <verse eid="EPH 2:12" /><verse number="13" style="v" sid="EPH 2:13" />Nā, ināianei i roto i a Karaiti Īhu, ko koutou, ko te hunga i tawhiti i mua, kua meinga e ngā toto o te Karaiti kia tata.<verse eid="EPH 2:13" /></para>
  <para style="p">
    <verse number="14" style="v" sid="EPH 2:14" />Ko ia hoki tō tātou maunga rongo, nāna i mea ngā mea e rua kia kotahi, whakahoroa iho e ia te pātū e ārai ana i waenga. <verse eid="EPH 2:14" /><verse number="15" style="v" sid="EPH 2:15" />Whaka­kāhore­tia ana hoki e ia ki tōna kiko­kiko te mauā­hara, arā te ture i ngā kupu ako, i ngā tikanga; kia hangā ai i roto i a ia te toko­rua hei tangata kotahi, hei tangata hou, kia mau ai te rongo i a ia; <verse eid="EPH 2:15" /><verse number="16" style="v" sid="EPH 2:16" />kia houhia ai anō hoki e ia te rongo a te toko­rua ki te Atua i roto i te tinana kotahi, he mea­tanga nā te rīpeka, mā reira hoki e whaka­mate te mauā­hara. <verse eid="EPH 2:16" /><verse number="17" style="v" sid="EPH 2:17" />Ā, haere mai ana ia, kauwhau ana i te maunga rongo ki a koutou i tawhiti, ki te hunga hoki e tata ana. <verse eid="EPH 2:17" /><verse number="18" style="v" sid="EPH 2:18" />Nāna hoki tātou, te toko­rua nei, i whai ta­ta­nga atu ai i roto i te Wairua kotahi ki te Matua.<verse eid="EPH 2:18" /></para>
  <para style="p">
    <verse number="19" style="v" sid="EPH 2:19" />Nā reira, ehara koutou i te tāngata kē, i te manene rānei; engari he tāngata whenua koutou tahi ko te hunga tapu, nō te whare hoki o te Atua; <verse eid="EPH 2:19" /><verse number="20" style="v" sid="EPH 2:20" />he mea hanga ki runga ki te tū­ranga o ngā āpō­toro rātou ko ngā poro­piti, ko Īhu Karaiti anō hei tino kāmaka mō te koko­nga; <verse eid="EPH 2:20" /><verse number="21" style="v" sid="EPH 2:21" />kei roto nei i a ia tēnā whare, tēnā whare, he mea āta tātai mārie, ka tupu hei whare tapu i roto i te Ariki; <verse eid="EPH 2:21" /><verse number="22" style="v" sid="EPH 2:22" />me koutou anō e hangā tahi­tia ana i roto i a ia, hei nohoa­nga mō te Atua, he mea nā te Wairua.<verse eid="EPH 2:22" /></para>
  <chapter eid="EPH 2" />
  <chapter number="3" style="c" sid="EPH 3" />
  <para style="s">Ngā Mahi a Pāora mō ngā Tauiwi</para>
  <para style="p">
    <verse number="1" style="v" sid="EPH 3:1" />Nā konei tāku, tā Pāora, he herehere nei ahau nā Karaiti Īhu, hei mahi ki a koutou ki ngā tauiwi; <verse eid="EPH 3:1" /><verse number="2" style="v" sid="EPH 3:2" />kua rongo pea koutou ki te mahi tuari i te aroha noa o te Atua kua hōmai nei ki ahau, hei mea ki a koutou, <verse eid="EPH 3:2" /><verse number="3" style="v" sid="EPH 3:3" />arā, tāna whakakitenga, tāna whakaaturanga i te mea ngaro ki ahau. (He pērā hoki me ēnā kupu torutoru i tuhituhia nā e ahau i mua; <verse eid="EPH 3:3" /><verse number="4" style="v" sid="EPH 3:4" />ka oti i a koutou tēnā te kōrero, ka mōhio koutou ki tōku mātauranga ki te mea ngaro a te Karaiti.) <verse eid="EPH 3:4" /><verse number="5" style="v" sid="EPH 3:5" />Kīhai nei i whakakitea i ērā atu whakatupuranga ki ngā tama a te tangata, kīhai i pēnei me te whakakitenga ināianei e te Wairua ki āna āpōtoro tapu rātou ko ngā poropiti; <verse eid="EPH 3:5" /><verse number="6" style="v" sid="EPH 3:6" />arā, mō ngā tauiwi kia uru tahi ki ngā taonga, kia tinana kotahi, kia whiwhi ngātahi ki āna mea i whakaari i mua i roto i a te Karaiti, he meatanga nā te rongopai.<verse eid="EPH 3:6" /></para>
  <para style="p">
    <verse number="7" style="v" sid="EPH 3:7" />Mō reira ahau i meinga nei hei minita, i runga i tā te aroha noa o te Atua, i hōmai nei ki ahau, he mahinga nā tōna kaha. <verse eid="EPH 3:7" /><verse number="8" style="v" sid="EPH 3:8" />I hōmai ki ahau, ki te mea iti iho i te iti rawa o te hunga tapu katoa, tēnei aroha noa, kia kauwhautia e ahau i roto i ngā tauiwi te taonga o te Karaiti e kore nei e taea te rapu; <verse eid="EPH 3:8" /><verse number="9" style="v" sid="EPH 3:9" />kia whakakitea anō hoki e ahau ki ngā tāngata katoa te whiwhinga tahitanga ki te mea ngaro, ki te mea i huna nei inamata noa atu i roto i te Atua, nāna nei i hanga ngā mea katoa; <verse eid="EPH 3:9" /><verse number="10" style="v" sid="EPH 3:10" />kia ai te hāhi ināianei hei whakaatu ki ngā rangatiratanga, ki ngā mana i ngā wāhi o te rangi, i te maha o ngā whakaaro nui o te Atua. <verse eid="EPH 3:10" /><verse number="11" style="v" sid="EPH 3:11" />I runga i tāna i whakatakoto ai i mua noa atu, he mea mahi nāna i roto i tō tātou Ariki, i a Karaiti Īhu; <verse eid="EPH 3:11" /><verse number="12" style="v" sid="EPH 3:12" />kei roto nei i a ia tō tātou māiatanga me tō tātou whakatatanga atu i te mea e ū nei te whakaaro, he meatanga nā te whakapono ki a ia. <verse eid="EPH 3:12" /><verse number="13" style="v" sid="EPH 3:13" />Koia ahau ka mea nei kia kaua koutou e ngākaukore i ōku tūkinotanga mō koutou; ko tō koutou korōria hoki tēnei.<verse eid="EPH 3:13" /></para>
  <para style="s">Te Aroha o te Karaiti</para>
  <para style="p">
    <verse number="14" style="v" sid="EPH 3:14" />Nō konei i tūturi ai ōku turi ki te Matua, <verse eid="EPH 3:14" /><verse number="15" style="v" sid="EPH 3:15" />nōna nei te ingoa e huaina ana ki ngā hapū katoa i te rangi, i te whenua. <verse eid="EPH 3:15" /><verse number="16" style="v" sid="EPH 3:16" />Kia rite ki te nui rawa o tōna korōria he hōmaitanga māna ki a koutou, kia pakari ai a roto i a koutou i te kaha o tōna Wairua; <verse eid="EPH 3:16" /><verse number="17" style="v" sid="EPH 3:17" />kia noho ai a te Karaiti ki roto ki ō koutou ngākau, he mea whakapono; ā, i te mea kua whai pakiaka, me te whai tūranga mō koutou i roto i te aroha. <verse eid="EPH 3:17" /><verse number="18" style="v" sid="EPH 3:18" />Kia kaha ai koutou me te hunga tapu katoa ki te whakaaro i te whānui, i te roa, i te hōhonu, i te tiketike, <verse eid="EPH 3:18" /><verse number="19" style="v" sid="EPH 3:19" />ā, kia mōhio ki te aroha o te Karaiti, e kore nei e taea te whakaaro; kia tino kī rawa ai koutou i te Atua.<verse eid="EPH 3:19" /></para>
  <para style="p">
    <verse number="20" style="v" sid="EPH 3:20" />Nā, ki a ia, e kaha nei ki te mahi i ngā mea nui whakaharahara, nui noa atu i ngā mea katoa e īnoi ai, e whakaaro ai tātou, he pēnei anō me te kaha e mahi nei i roto i a tātou, <verse eid="EPH 3:20" /><verse number="21" style="v" sid="EPH 3:21" />waiho atu i a ia te korōria i roto i te hāhi i runga i a Karaiti Īhu, ā taea noatia ngā whakatupuranga katoa, ake ake. Āmine.<verse eid="EPH 3:21" /></para>
  <chapter eid="EPH 3" />
  <chapter number="4" style="c" sid="EPH 4" />
  <para style="s">Kotahitanga o te Tinana</para>
  <para style="p">
    <verse number="1" style="v" sid="EPH 4:1" />Koia ahau, tā te Ariki herehere, ka whakahau nei i a koutou kia rite tā koutou haere ki te karangatanga i karangatia ai koutou, <verse eid="EPH 4:1" /><verse number="2" style="v" sid="EPH 4:2" />kia pāpaku rawa te ngākau, kia māhaki, kia manawanui, kia āta hanga tētahi ki tētahi, i runga i te aroha; <verse eid="EPH 4:2" /><verse number="3" style="v" sid="EPH 4:3" />me whai kia mau te kotahitanga o te Wairua, he mea paihere nā te rangimārie. <verse eid="EPH 4:3" /><verse number="4" style="v" sid="EPH 4:4" />Kotahi tonu te tinana, kotahi te Wairua, pērā hoki me tō koutou karangatanga, kotahi tonu te mea o tō koutou karangatanga hei tūmanakotanga atu; <verse eid="EPH 4:4" /><verse number="5" style="v" sid="EPH 4:5" />kotahi Ariki, kotahi whakapono, kotahi iriiri, <verse eid="EPH 4:5" /><verse number="6" style="v" sid="EPH 4:6" />kotahi Atua, ko te Matua o ngā mea katoa, kei runga nei ia i ngā mea katoa, puta noa ia i ngā mea katoa, kei roto hoki i te katoa.<verse eid="EPH 4:6" /></para>
  <para style="p">
    <verse number="7" style="v" sid="EPH 4:7" />Kua oti ia te aroha noa te hōmai ki tēnei, ki tēnei, o tātou, i runga i te mēhua o tā te Karaiti hōmaitanga. <verse eid="EPH 4:7" /><verse number="8" style="v" sid="EPH 4:8" />Nā reira hoki ia i mea ai:</para>
  <para style="q1" vid="EPH 4:8">“I tōna kakenga ki runga,</para>
  <para style="q2" vid="EPH 4:8">whakaraua ana e ia ngā whakarau,</para>
  <para style="q2" vid="EPH 4:8">ā, hoatu mea ana ia mā ngā tāngata.”<verse eid="EPH 4:8" /></para>
  <para style="m">
    <verse number="9" style="v" sid="EPH 4:9" />(Nā, ko tēnei, “I kake ia ki runga,” he aha, mehemea kāhore ia i mātua heke ki ngā wāhi o raro rawa o te whenua? <verse eid="EPH 4:9" /><verse number="10" style="v" sid="EPH 4:10" />Tērā i heke rā, ko ia anō i kake atu nei ki runga ake i ngā rangi katoa, kia kī ai ngā mea katoa i a ia.) <verse eid="EPH 4:10" /><verse number="11" style="v" sid="EPH 4:11" />Ā, hōmai ana e ia ko ētahi hei āpōtoro; ko ētahi hei poropiti; ko ētahi hei kaikauwhau i te rongopai; ko ētahi hei hēpara, hei kaiwhakaako; <verse eid="EPH 4:11" /><verse number="12" style="v" sid="EPH 4:12" />kia tino rite ai te hunga tapu mō te mahi minita, mō te hanga i te whare, arā i te tinana o te Karaiti; <verse eid="EPH 4:12" /><verse number="13" style="v" sid="EPH 4:13" />kia tae katoa rā anō tātou ki te kotahitanga o te whakapono, o te mātauranga hoki ki te Tama a te Atua, kia tino tangata, kia eke ki te mēhua o te tino kaumātuatanga e tutuki ai ki tō te Karaiti.<verse eid="EPH 4:13" /></para>
  <para style="p">
    <verse number="14" style="v" sid="EPH 4:14" />Kia mutu ai tō tātou tamarikitanga, te ākina, te kāhakihakina e ngā hau katoa o te whakaako, he whakawiringa kē nā te tangata, he māminga, he whakapōhēhē. <verse eid="EPH 4:14" /><verse number="15" style="v" sid="EPH 4:15" />Engari, kia kōrero pono ai i runga i te aroha, kia tupu ai tātou ki roto ki a ia i ngā mea katoa, ko te upoko nei ia, ko te Karaiti; <verse eid="EPH 4:15" /><verse number="16" style="v" sid="EPH 4:16" />nōna nei te tinana katoa, he mea whakapiri mārie, he mea āta hono e ngā meatanga a ngā hononga katoa, whakarite rawa ki te nui o te mahinga a ia wāhi, a ia wāhi, e mea ana i te tinana kia neke ake, hei whare e hanga ana i a ia i runga i te aroha.<verse eid="EPH 4:16" /></para>
  <para style="s">Te Oranga Hou i roto i te Karaiti</para>
  <para style="p">
    <verse number="17" style="v" sid="EPH 4:17" />Nā, ko tāku tēnei e kī nei, e whakaatu nei i roto i te Ariki, kia kāti tā koutou haere pērā me ērā atu tauiwi, e haere nei i roto i te whakahīhī o tō rātou hinengaro, <verse eid="EPH 4:17" /><verse number="18" style="v" sid="EPH 4:18" />kua oti nei te whakapōuri ō rātou whakaaro, kua tangata kē ki tō te Atua ora, i te kūware o roto i a rātou, he pakeke hoki nō ō rātou ngākau. <verse eid="EPH 4:18" /><verse number="19" style="v" sid="EPH 4:19" />Kāhore ō rātou ohoohonga, ā, tukua ana rātou e rātou anō ki te hiahia taikaha; riro pū rātou ki te mahi i ngā mea poke katoa.<verse eid="EPH 4:19" /></para>
  <para style="p">
    <verse number="20" style="v" sid="EPH 4:20" />Ko koutou ia kīhai i pērā tō koutou ako i a te Karaiti, <verse eid="EPH 4:20" /><verse number="21" style="v" sid="EPH 4:21" />ki te mea kua rongo koutou ki a ia, kua whakaakona e ia ki ngā mea e rite ana ki te pono i roto i a Īhu. <verse eid="EPH 4:21" /><verse number="22" style="v" sid="EPH 4:22" />Kia whakarērea e koutou te tangata tawhito, he āhua nō tō koutou whakahaere ō mua; he mea pirau nei hoki ia i runga i ngā hiahia tinihanga; <verse eid="EPH 4:22" /><verse number="23" style="v" sid="EPH 4:23" />kia whakahoutia te wairua o tō koutou hinengaro; <verse eid="EPH 4:23" /><verse number="24" style="v" sid="EPH 4:24" />kia kākahuria iho hoki ki a koutou te tangata hou, nō tā te Atua nei te hanganga i runga i te tika, i te tapu o te pono.<verse eid="EPH 4:24" /></para>
  <para style="p">
    <verse number="25" style="v" sid="EPH 4:25" />Heoi, whakarērea atu te teka; kia pono te kōrero ki tōna hoa, ki tōna hoa; he wāhi hoki tātou tētahi nō tētahi. <verse eid="EPH 4:25" /><verse number="26" style="v" sid="EPH 4:26" />“Kia riri, ā, kaua e hara”: kei toene te rā ki tō koutou riri, <verse eid="EPH 4:26" /><verse number="27" style="v" sid="EPH 4:27" />kaua hoki tētahi wāhi e tukua ki te rēwera. <verse eid="EPH 4:27" /><verse number="28" style="v" sid="EPH 4:28" />Ko te tangata tāhae, me whakamutu tāna tāhae; engari me mahi ko ōna ringa anō hei mahi i te mea pai, kia whai rawa ai ia hei hoatutanga māna ki te rawakore.<verse eid="EPH 4:28" /></para>
  <para style="p">
    <verse number="29" style="v" sid="EPH 4:29" />Kei puta tētahi kupu kino i ō koutou māngai, engari hei te mea e tau ana hei hanga i te pai, kia whiwhi ai ki te pai ngā tāngata e rongo ana. <verse eid="EPH 4:29" /><verse number="30" style="v" sid="EPH 4:30" />Kaua hoki e whakapōuritia te Wairua Tapu o te Atua, nāna nei koutou i hīri mō te rā o te whakaoranga. <verse eid="EPH 4:30" /><verse number="31" style="v" sid="EPH 4:31" />Kia wehea rawatia atu i roto i a koutou te nanakia, te riri, te āritarita, te ngangau, te kōrero kino, me te mauāhara katoa; <verse eid="EPH 4:31" /><verse number="32" style="v" sid="EPH 4:32" />kia ngāwari tō koutou tikanga tētahi ki tētahi, kia pai te ngākau, me te hohou noa iho i te rongo tētahi ki tētahi, kia pērā anō me te Atua i hohou nei i te rongo ki a koutou i roto i a te Karaiti.<verse eid="EPH 4:32" /></para>
  <chapter eid="EPH 4" />
  <chapter number="5" style="c" sid="EPH 5" />
  <para style="s">Noho Ora i roto i te Māramatanga</para>
  <para style="p">
    <verse number="1" style="v" sid="EPH 5:1" />Nā, kia rite tā koutou ki tā te Atua, kia pērā me tā ngā tamariki e arohaina ana; <verse eid="EPH 5:1" /><verse number="2" style="v" sid="EPH 5:2" />haere hoki i runga i te aroha, kia pērā me te Karaiti i aroha ki a tātou, i tuku i a ia anō mō tātou hei whakahere, hei patunga tapu ki te Atua, hei kakara pai.<verse eid="EPH 5:2" /></para>
  <para style="p">
    <verse number="3" style="v" sid="EPH 5:3" />Ko te moepuku ia, me ngā mahi poke katoa, me te apo, kaua ēnā e whakahuatia i roto i a koutou, kia rite ki tā te hunga tapu tikanga. <verse eid="EPH 5:3" /><verse number="4" style="v" sid="EPH 5:4" />Kaua hoki te mea paru­paru, te kōrero wai­rangi, te kōrero māminga, kāhore nei i tika, erangi ia te whaka­whetai. <verse eid="EPH 5:4" /><verse number="5" style="v" sid="EPH 5:5" />E tino mātau ana hoki koutou ki tēnei, e kore tētahi tangata moe­puku, poke rānei, apo rānei, he kai­karakia nei hoki ia ki te whaka­pakoko, e whai wāhi ki te ranga­tira­tanga o te Karaiti, ā, o te Atua.<verse eid="EPH 5:5" /></para>
  <para style="p">
    <verse number="6" style="v" sid="EPH 5:6" />Kei tini­hanga­tia koutou e te tangata ki ngā kupu teka­teka noa; nā ēnei mea hoki te riri o te Atua e puta nei ki ngā tama­riki a te tutū. <verse eid="EPH 5:6" /><verse number="7" style="v" sid="EPH 5:7" />Nā, kaua koutou e uru ki tā rātou. <verse eid="EPH 5:7" /><verse number="8" style="v" sid="EPH 5:8" />He pōuri hoki koutou i mua, tēnā ko tēnei, he mārama i roto i te Ariki. Kia rite tā koutou haere ki tā ngā tamariki o te mārama – <verse eid="EPH 5:8" /><verse number="9" style="v" sid="EPH 5:9" />kei runga hoki te hua o te mārama i te pai katoa, i te tika, i te pono. <verse eid="EPH 5:9" /><verse number="10" style="v" sid="EPH 5:10" />Me whakamātau anō e koutou tā te Ariki e pai ai. <verse eid="EPH 5:10" /><verse number="11" style="v" sid="EPH 5:11" />Kei uru koutou ki ngā mahi huakore o te pōuri, engari whakahēngia. <verse eid="EPH 5:11" /><verse number="12" style="v" sid="EPH 5:12" />He mea whakamā hoki te whakahua kau i ngā mea e meinga ngarotia nei e rātou. <verse eid="EPH 5:12" /><verse number="13" style="v" sid="EPH 5:13" />Ko ngā mea katoa hoki e whakahēngia ana, mā te mārama e whakakite; he mārama hoki ngā mea katoa e whakakitea ana. <verse eid="EPH 5:13" /><verse number="14" style="v" sid="EPH 5:14" />Koia hoki tāna kupu nei:</para>
  <para style="q1" vid="EPH 5:14">“Maranga, e tēnei e moe nei,</para>
  <para style="q2" vid="EPH 5:14">ara ake i roto i te hunga mate,</para>
  <para style="q1" vid="EPH 5:14">ā, ka whiti a te Karaiti ki runga ki a koe.”<verse eid="EPH 5:14" /></para>
  <para style="p">
    <verse number="15" style="v" sid="EPH 5:15" />Nā reira, kia āta tirotiro i tā koutou haere, kei rite ki tā ngā whakaarokore, engari ki tā ngā whakaaro nui; <verse eid="EPH 5:15" /><verse number="16" style="v" sid="EPH 5:16" />hokona te tāima mā koutou, he kino hoki ngā rā. <verse eid="EPH 5:16" /><verse number="17" style="v" sid="EPH 5:17" />Mō konei rā kei whakaarokore koutou, engari kia mātau ki tā te Ariki e pai ai. <verse eid="EPH 5:17" /><verse number="18" style="v" sid="EPH 5:18" />Kaua hoki e haurangi i te wāina, he tōreretanga hoki tēnā ki te hē; engari kia kī i te Wairua; <verse eid="EPH 5:18" /><verse number="19" style="v" sid="EPH 5:19" />ko tā koutou kōrero ki a koutou anō, hei te waiata tapu, hei te hīmene, hei te waiata wairua; waiata, hīmene atu, i roto i ō koutou ngākau ki te Ariki; <verse eid="EPH 5:19" /><verse number="20" style="v" sid="EPH 5:20" />me te whakawhetai ki te Atua, arā ki te Matua i ngā wā katoa, mō ngā mea katoa, i runga i te ingoa o tō tātou Ariki, o Īhu Karaiti.<verse eid="EPH 5:20" /></para>
  <para style="s">Ngā Wāhine me ngā Tāne</para>
  <para style="p">
    <verse number="21" style="v" sid="EPH 5:21" />Kia ngohengohe tētahi ki tētahi i runga i te wehi ki a te Karaiti.<verse eid="EPH 5:21" /></para>
  <para style="p">
    <verse number="22" style="v" sid="EPH 5:22" />E ngā wāhine, kia ngohengohe ki ā koutou tāne ake, hei mea ki te Ariki. <verse eid="EPH 5:22" /><verse number="23" style="v" sid="EPH 5:23" />Nō te mea ko te tāne te upoko o te wahine, e rite ana hoki ki a te Karaiti, ko te upoko ia o te hāhi; ko te kaiwhakaora anō ia o te tinana. <verse eid="EPH 5:23" /><verse number="24" style="v" sid="EPH 5:24" />Otiia, e ngohengohe ana te hāhi ki tā te Karaiti, kia pērā anō ngā wāhine ki ā rātou tāne i ngā mea katoa.<verse eid="EPH 5:24" /></para>
  <para style="p">
    <verse number="25" style="v" sid="EPH 5:25" />E ngā tāne, arohaina ā koutou wāhine, kia pērā hoki me te Karaiti i aroha nei ki te hāhi, i hoatu hoki i a ia anō mō taua hāhi; <verse eid="EPH 5:25" /><verse number="26" style="v" sid="EPH 5:26" />hei whakatapunga māna, mā rawa i a ia i te horoinga ki te wai, i runga i te kupu, <verse eid="EPH 5:26" /><verse number="27" style="v" sid="EPH 5:27" />hei hāhi tāpae māna ki a ia anō, he hāhi korōria rawa, kāhore he ira, kāhore he korukoru, tētahi atu mea pērā rānei, engari kia tapu, kia kohakore. <verse eid="EPH 5:27" /><verse number="28" style="v" sid="EPH 5:28" />Me aroha e ngā tāne ā rātou wāhine me te mea ko ō rātou tinana ake anō. Ko te tangata e aroha ana ki tāna wahine ake, e aroha ana ki a ia ake anō. <verse eid="EPH 5:28" /><verse number="29" style="v" sid="EPH 5:29" />Kāhore hoki tētahi kia kino noa ki tōna kikokiko ake; engari e atawhai ana, e whakaahuru ana, e pērā tonu ana me tā te Karaiti ki te hāhi; <verse eid="EPH 5:29" /><verse number="30" style="v" sid="EPH 5:30" />he wāhi hoki tātou nō tōna tinana. <verse eid="EPH 5:30" /><verse number="31" style="v" sid="EPH 5:31" />“Mō konei rā ka whakarērea ai e te tangata tōna pāpā me tōna whaea, ā, ka piri ki tāna wahine, ka kikokiko kotahi tō rāua tokorua.” <verse eid="EPH 5:31" /><verse number="32" style="v" sid="EPH 5:32" />He nui tēnei mea ngaro; otiia, mō te Karaiti rāua ko te hāhi tāku kōrero. <verse eid="EPH 5:32" /><verse number="33" style="v" sid="EPH 5:33" />Engari, kia rite ki tōna aroha ki a ia ake anō tō koutou aroha, tō tēnei, tō tēnei, ki tāna wahine, ki tāna wahine; me te wahine anō, kia hopohopo ia ki tāna tāne.<verse eid="EPH 5:33" /></para>
  <chapter eid="EPH 5" />
  <chapter number="6" style="c" sid="EPH 6" />
  <para style="s">Ngā Tamariki me ngā Mātua</para>
  <para style="p">
    <verse number="1" style="v" sid="EPH 6:1" />E ngā tamariki, kia ngohengohe ki ō koutou mātua i roto i te Ariki: ko te mea tika hoki tēnei. <verse eid="EPH 6:1" /><verse number="2" style="v" sid="EPH 6:2" />“Whakahōnoretia tōu pāpā me tōu whaea”– ko te ture tuatahi tēnei i runga i te kupu whakaari – <verse eid="EPH 6:2" /><verse number="3" style="v" sid="EPH 6:3" />“Kia hua ai te pai ki a koe, kia roa ai hoki tōu noho i te whenua.”<verse eid="EPH 6:3" /></para>
  <para style="p">
    <verse number="4" style="v" sid="EPH 6:4" />Me koutou hoki, e ngā mātua, kei whakapātaritari i ā koutou tamariki kia riri; engari whakatupuria ake rātou i runga i te whakaako, i te whakatūpato a te Ariki.<verse eid="EPH 6:4" /></para>
  <para style="s">Ngā Pononga me ngā Rangatira</para>
  <para style="p">
    <verse number="5" style="v" sid="EPH 6:5" />E ngā pononga, kia ngohengohe ki ō koutou rangatira o te wāhi ki te kikokiko, me te wehi, me te wiri, i runga i te ngākau tapatahi, ānō ki a te Karaiti; <verse eid="EPH 6:5" /><verse number="6" style="v" sid="EPH 6:6" />kaua hei tā te kanohi mahi, hei whakamānawareka tāngata noa; engari hei tā ngā pononga a te Karaiti, e mahi ā-ngākau ana i tā te Atua i pai ai. <verse eid="EPH 6:6" /><verse number="7" style="v" sid="EPH 6:7" />Kia mahi i runga i te whakaaro pai, ānō ki te Ariki, kāhore ki te tangata; <verse eid="EPH 6:7" /><verse number="8" style="v" sid="EPH 6:8" />kia mātau hoki, ko te pai e mea ai te tangata, ka whakawhiwhia mai anō ia ki tēnei e te Ariki, ahakoa pononga, ahakoa rangatira.<verse eid="EPH 6:8" /></para>
  <para style="p">
    <verse number="9" style="v" sid="EPH 6:9" />E ngā rangatira, kia pērā anō hoki tā koutou ki a rātou; kāti te whakawehi; kia mātau hoki ko tō koutou Ariki me tō rātou kei te rangi; kāhore hoki āna whakapai kanohi.<verse eid="EPH 6:9" /></para>
  <para style="s">Ngā Kākahu Whawhai Katoa a te Atua</para>
  <para style="p">
    <verse number="10" style="v" sid="EPH 6:10" />Heoi, kia kaha i roto i te Ariki, i te mana hoki o tōna kaha. <verse eid="EPH 6:10" /><verse number="11" style="v" sid="EPH 6:11" />Kākahuria iho ngā mea whawhai katoa a te Atua, kia taea ai e koutou ngā mahi tinihanga a te rēwera te tū ki te riri. <verse eid="EPH 6:11" /><verse number="12" style="v" sid="EPH 6:12" />Ehara hoki tā tātou i te pakanga ki te kikokiko, ki ngā toto, engari ki ngā rangatiratanga, ki ngā mana, ki ngā ariki o te pōuri o tēnei ao, ki ngā taua wairua kino o ngā wāhi i te rangi. <verse eid="EPH 6:12" /><verse number="13" style="v" sid="EPH 6:13" />Mō konei kia mau ki ngā mea whawhai katoa a te Atua, kia taea ai e koutou te tū atu ki te riri i te rā kino, ā, ka poto i a koutou ngā mea katoa te mahi, kia tū.<verse eid="EPH 6:13" /></para>
  <para style="p">
    <verse number="14" style="v" sid="EPH 6:14" />E tū rā, he mea whītiki ō koutou hope ki te pono, kākahuria iho anō hoki ko te tika hei pukupuku; <verse eid="EPH 6:14" /><verse number="15" style="v" sid="EPH 6:15" />herea iho te rongopai o te rangimārie hei hū mō ō koutou waewae, kia takatū ai. <verse eid="EPH 6:15" /><verse number="16" style="v" sid="EPH 6:16" />Mō waho i ēnei mea katoa e mau ki te whakapono hei whakangungu rākau, e taea ai e koutou te tinei ngā mātia muramura katoa a te wairua kino. <verse eid="EPH 6:16" /><verse number="17" style="v" sid="EPH 6:17" />E mau hoki ki te ora hei pōtae, ki te hoari hoki a te Wairua, arā ki te kupu a te Atua. <verse eid="EPH 6:17" /><verse number="18" style="v" sid="EPH 6:18" />Kia pau te īnoi me te tohe, me īnoi i ngā wā katoa i roto i te Wairua, kia mataara hoki koutou ki taua mea, me te ū tonu ki te tohe mō te hunga tapu katoa.<verse eid="EPH 6:18" /></para>
  <para style="p">
    <verse number="19" style="v" sid="EPH 6:19" />Mōku anō hoki, kia hōmai he kupu ki ahau, kia māia ai te puaki o tōku māngai, ki te whakaatu i te mea ngaro, arā i te rongopai; <verse eid="EPH 6:19" /><verse number="20" style="v" sid="EPH 6:20" />ko tāna karere nei ahau, he mea mekameka. Kia māia ai ahau ki taua kōrero, kia rite ai tāku kōrero ki te mea i tika.<verse eid="EPH 6:20" /></para>
  <para style="s">Poroporoaki</para>
  <para style="p">
    <verse number="21" style="v" sid="EPH 6:21" />Nā, kia mātau ai koutou ki āku mea, ki āku mahi, mā Tikiku e whakaatu ngā mea katoa ki a koutou, he teina aroha nei ia, he minita pono i roto i te Ariki. <verse eid="EPH 6:21" /><verse number="22" style="v" sid="EPH 6:22" />Mō reira i tonoa atu ai ia e ahau ki a koutou, kia mātau ai koutou ki tō mātou āhua, ā, kia whakamārietia ai e ia ō koutou ngākau.<verse eid="EPH 6:22" /></para>
  <para style="p">
    <verse number="23" style="v" sid="EPH 6:23" />Kia tau ki ngā tēina te rangimārie, te aroha, me te whakapono he mea nā te Atua Matua, nā te Ariki hoki, nā Īhu Karaiti. <verse eid="EPH 6:23" /><verse number="24" style="v" sid="EPH 6:24" />Kia tau te aroha noa ki te hunga katoa e aroha ana, he aroha parakore, ki tō tātou Ariki, ki a Īhu Karaiti. Āmine.<verse eid="EPH 6:24" /></para>
  <chapter eid="EPH 6" />
</usx>