<?xml version="1.0" encoding="utf-8"?>
<usx version="3.0">
  <book code="GAL" style="id">gal.txt Māori macronized text, extracted 20-01-03</book>
  <para style="h">Karatia</para>
  <para style="toc3">Kara</para>
  <para style="mt2">Ko te Tuhituhi a Pāora Āpōtoro ki te Hunga o</para>
  <para style="mt1">Karatia</para>
  <chapter number="1" style="c" sid="GAL 1" />
  <para style="s">He Mihi</para>
  <para style="p">
    <verse number="1" style="v" sid="GAL 1:1" />Nāku, nā Pāora, nā te āpōtoro, kīhai nei i tonoa e te tangata, kīhai anō hoki mā roto i te tangata, engari, mā roto i a Īhu Karaiti, i te Atua Matua anō hoki, nāna nei ia i whakaara i te hunga mate; <verse eid="GAL 1:1" /><verse number="2" style="v" sid="GAL 1:2" />nā ngā tēina katoa hoki i ahau nei, ki ngā hāhi o Karatia:<verse eid="GAL 1:2" /></para>
  <para style="p">
    <verse number="3" style="v" sid="GAL 1:3" />Kia tau ki a koutou te aroha noa me te rangimārie, he mea nā te Atua Matua, nā tō tātou Ariki hoki, nā Īhu Karaiti.<verse eid="GAL 1:3" /></para>
  <para style="p">
    <verse number="4" style="v" sid="GAL 1:4" />I tuku nei i a ia anō mō ō tātou hara, kia whakaorangia ai tātou e ia i tēnei ao kino, i runga i tā te Atua, i tā tō tātou Matua i pai ai. <verse eid="GAL 1:4" /><verse number="5" style="v" sid="GAL 1:5" />Waiho atu i a ia te korōria ake ake! Āmine.<verse eid="GAL 1:5" /></para>
  <para style="s">Te Rongopai Kotahi</para>
  <para style="p">
    <verse number="6" style="v" sid="GAL 1:6" />Mīharo tonu ahau ki te hohoro o tō koutou nekehanga atu i te kaikaranga o koutou i runga i te aroha noa o te Karaiti ki tētahi rongopai kē. <verse eid="GAL 1:6" /><verse number="7" style="v" sid="GAL 1:7" />Ehara nei ia i te mea kē atu; engari, tēnā tētahi hunga e whakararuraru ana i a koutou, e mea ana kia whakaputaia kētia te rongopai o te Karaiti. <verse eid="GAL 1:7" /><verse number="8" style="v" sid="GAL 1:8" />Otirā, ahakoa ko mātou, ko tētahi anahera rānei o te rangi, ki te kauwhau i te rongopai ki a koutou, i te mea rerekē i tā mātou i kauwhau ai ki a koutou, kia kangā ia. <verse eid="GAL 1:8" /><verse number="9" style="v" sid="GAL 1:9" />Kia rite ki tā mātou i kī ai i mua, ka kī anō ahau ināianei, ki te puta kē te kauwhau a tētahi ki a koutou i tērā kua riro i a koutou, kia kangā ia.<verse eid="GAL 1:9" /></para>
  <para style="p">
    <verse number="10" style="v" sid="GAL 1:10" />He tangata rānei, ko te Atua rānei, tāku e kukume nei? He tangata rānei āku e whai nei kia whakamānawarekatia? Mehemea kei runga tonu ahau i te whakamānawareka tāngata, ehara ahau i te pononga nā te Karaiti.<verse eid="GAL 1:10" /></para>
  <para style="s">Te Karangatanga i a Pāora hei Āpōtoro</para>
  <para style="p">
    <verse number="11" style="v" sid="GAL 1:11" />Nā, kia mōhio mai koutou, e ōku tēina, ko te rongopai i kauwhautia e ahau, ehara i te tangata. <verse eid="GAL 1:11" /><verse number="12" style="v" sid="GAL 1:12" />Ehara hoki nā te tangata i riro mai ai i ahau, nāna rānei i whakaako ki ahau, engari i haere mai ki ahau rā te whakakitenga mai a Īhu Karaiti.<verse eid="GAL 1:12" /></para>
  <para style="p">
    <verse number="13" style="v" sid="GAL 1:13" />Kua rongo nā hoki koutou ki tāku whakahaere i mua i runga i tā ngā Hūrai tikanga, nui atu hoki tāku tūkino i te hāhi a te Atua, mongamonga ana i ahau. <verse eid="GAL 1:13" /><verse number="14" style="v" sid="GAL 1:14" />I hipa noa atu ahau ki mua i ētahi tokomaha tonu o mātou, rite ngā tau ki ōku, i waenganui i tōku iwi ki te tikanga a ngā Hūrai, hira noa atu hoki tōku ngākau ki ngā whakarerenga iho a ōku mātua.<verse eid="GAL 1:14" /></para>
  <para style="p">
    <verse number="15" style="v" sid="GAL 1:15" />Otirā, i te mea ka pai te Atua, nāna nei ahau i momotu mai i roto tonu i te kōpū o tōku whaea, i karanga hoki, he meatanga nā tōna aroha noa, <verse eid="GAL 1:15" /><verse number="16" style="v" sid="GAL 1:16" />ki te whakakite i tāna Tama i roto i ahau, kia kauwhautia ai ia e ahau ki ngā tauiwi; i reira tonu iho kīhai ahau i kōrerorero ki te kikokiko, ki te toto; <verse eid="GAL 1:16" /><verse number="17" style="v" sid="GAL 1:17" />kīhai anō ahau i haere atu ki Hiruhārama, ki te hunga i āpōtoro i mua i ahau; heoi haere ana ahau ki Arāpia, ā, hoki ana mai ki Ramahiku.<verse eid="GAL 1:17" /></para>
  <para style="p">
    <verse number="18" style="v" sid="GAL 1:18" />Ā muri iho i te takanga o ngā tau e toru ka haere ake ahau ki Hiruhārama kia kite i a Kipa, ā, tekau mā rima ngā rā i noho ai ahau ki a ia. <verse eid="GAL 1:18" /><verse number="19" style="v" sid="GAL 1:19" />Engari, kīhai ahau i kite i tētahi atu o ngā āpōtoro, ko Hēmi anake, ko te teina o te Ariki.<verse eid="GAL 1:19" /></para>
  <para style="p">
    <verse number="20" style="v" sid="GAL 1:20" />Nā, ko ngā mea e tuhituhia atu nei e ahau ki a koutou, nanā, kei te aroaro tēnei o te Atua, kāhore āku teka.<verse eid="GAL 1:20" /></para>
  <para style="p">
    <verse number="21" style="v" sid="GAL 1:21" />Muri iho ka haere ahau ki ngā wāhi o Hīria, o Kirikia; <verse eid="GAL 1:21" /><verse number="22" style="v" sid="GAL 1:22" />kīhai anō tōku mata i mōhiotia e ngā hāhi o Hūria i roto i a te Karaiti; <verse eid="GAL 1:22" /><verse number="23" style="v" sid="GAL 1:23" />i rongo kau rātou, “Ko te tangata tūkino i a mātou i mua, e kauwhautia ana e ia ināianei te whakapono i whakangaromia rā e ia.” <verse eid="GAL 1:23" /><verse number="24" style="v" sid="GAL 1:24" />Ā, whakakorōria ana rātou i te Atua mō tāna ki ahau.<verse eid="GAL 1:24" /></para>
  <chapter eid="GAL 1" />
  <chapter number="2" style="c" sid="GAL 2" />
  <para style="s">Ko Pāora rātou ko ērā atu Āpōtoro</para>
  <para style="p">
    <verse number="1" style="v" sid="GAL 2:1" />Muri iho, kia pahure ngā tau tekau mā whā, ka haere anō ahau ki Hiruhārama māua ko Pānapa, me te mau anō i a Taituha hei hoa mōku. <verse eid="GAL 2:1" /><verse number="2" style="v" sid="GAL 2:2" />Nā te whakakitenga mai hoki ahau i haere ai, ā, whakatakotoria ana e ahau ki a rātou te rongopai e kauwhautia nei e ahau ki ngā tauiwi; otiia, i meatia pukutia ki te hunga whai ingoa, kei maumau kau tāku oma onāianei, ō mua rā rānei. <verse eid="GAL 2:2" /><verse number="3" style="v" sid="GAL 2:3" />Kīhai ia a Taituha tōku hoa, he Kariki nei ia, i meinga kia kotia. <verse eid="GAL 2:3" /><verse number="4" style="v" sid="GAL 2:4" />Mō ngā tēina teka hoki i whakaurua pukutia mai, i haere puku mai nei ki te tirotiro i tō mātou āhua, he herekore i roto i a Karaiti Īhu, kia whakataurekareka ai rātou i a mātou. <verse eid="GAL 2:4" /><verse number="5" style="v" sid="GAL 2:5" />Kīhai rawa mātou i whakangāwari iho, i rongo ki a rātou, ahakoa kotahi hāora; he mea kia mau ai te pono o te rongopai ki a koutou.<verse eid="GAL 2:5" /></para>
  <para style="p">
    <verse number="6" style="v" sid="GAL 2:6" />Otirā, ko te hunga whai ingoa – ahakoa he aha rātou, kāhore tahi he tikanga ki ahau: kāhore a te Atua whakapai ki te kanohi tangata – kīhai rātou, te hunga whai ingoa, i whakaatu mea ki ahau. <verse eid="GAL 2:6" /><verse number="7" style="v" sid="GAL 2:7" />Engari i tō rātou kitenga kua tukua ki ahau te rongopai ki te kotingakore, pērā hoki me tērā ki te kotinga kua tukua rā ki a Pita; <verse eid="GAL 2:7" /><verse number="8" style="v" sid="GAL 2:8" />ko te kaimahi hoki i roto i a Pita hei āpōtoro ki te kotinga, mahi ana anō ia i roto i ahau ki ngā tauiwi. <verse eid="GAL 2:8" /><verse number="9" style="v" sid="GAL 2:9" />Nā, nō rātou ka mātau ki te aroha noa kua hōmai ki ahau, ka hōmai e Hēmi, e Kipa, e Hoani, i meinga nei hei pou, ngā ringa matau hei whakahoatanga ki a māua ko Pānapa, mō māua kia haere ki ngā tauiwi, ko rātou ia ki te kotinga. <verse eid="GAL 2:9" /><verse number="10" style="v" sid="GAL 2:10" />Otiia, me mahara māua ki te hunga rawakore; he mea anō hoki tēnā i hihiko ai ahau.<verse eid="GAL 2:10" /></para>
  <para style="s">Ka Whakatūpehupehu a Pāora ki a Pita i Anitioka</para>
  <para style="p">
    <verse number="11" style="v" sid="GAL 2:11" />Nā, i te taenga mai o Kipa ki Anatioka, ka whakatika atu ahau ki a ia he kanohi, he kanohi, nō te mea kua tika kia whakahēngia ia. <verse eid="GAL 2:11" /><verse number="12" style="v" sid="GAL 2:12" />I mua hoki o te taenga mai o ētahi i a Hēmi, e kai tahi ana ia me ngā tauiwi. Nō tō rātou taenga mai ia, neke atu ana ia, momotu kē ana i a ia; i mataku hoki ki te hunga o te kotinga. <verse eid="GAL 2:12" /><verse number="13" style="v" sid="GAL 2:13" />I uru anō ērā atu Hūrai ki tōna tinihanga; heoi, riro pū a Pānapa i tō rātou tinihanga.<verse eid="GAL 2:13" /></para>
  <para style="p">
    <verse number="14" style="v" sid="GAL 2:14" />Otirā, i tōku kitenga kīhai rātou i haere tika i runga i te pono o te rongopai, ka mea ahau ki a Kipa i te aroaro o rātou katoa, ki te mea, “Ko koe, he Hūrai, ka whakatauiwi i a koe, ā, kāhore e whakahūrai, me pēhea e taea ai e koe te mea ngā tauiwi kia Hūrai?”<verse eid="GAL 2:14" /></para>
  <para style="s">Ka Ora ngā Hūrai, ngā Tauiwi i runga i te Whakapono</para>
  <para style="p">
    <verse number="15" style="v" sid="GAL 2:15" />“Ko tātou, ko ngā Hūrai tupu nei, ehara nei i te hunga hara nō ngā tauiwi, <verse eid="GAL 2:15" /><verse number="16" style="v" sid="GAL 2:16" />kua mōhio nei ehara ngā mahi a te ture i te mea e tika ai te tangata, engari ko te whakapono ki a Īhu Karaiti; kua whakapono anō tātou ki a Īhu Karaiti, kia meinga ai te whakapono ki a te Karaiti hei tika mō tātou, kāhore ia ngā mahi a te ture; nō te mea kāhore rawa he kikokiko e tika i ngā mahi o te ture.<verse eid="GAL 2:16" /></para>
  <para style="p">
    <verse number="17" style="v" sid="GAL 2:17" />“Nā, i a tātou e whai nei kia whakatikaia i roto i a te Karaiti, ki te kitea tātou nei he hunga hara, he minita rānei a te Karaiti ki te hara? Kāhore rāpea. <verse eid="GAL 2:17" /><verse number="18" style="v" sid="GAL 2:18" />Ki te mea hoki ka hangā anō e ahau ngā mea i wāhia e ahau, e whakakite ana ahau i ahau anō, he tangata hara. <verse eid="GAL 2:18" /><verse number="19" style="v" sid="GAL 2:19" />Nā te ture hoki ahau i tūpāpaku ai ki te ture, kia ora ai ahau ki te Atua. <verse eid="GAL 2:19" /><verse number="20" style="v" sid="GAL 2:20" />Kua rīpekatia tahitia ahau me te Karaiti; ā, e ora nei, ehara i te mea ko ahau, engari ko te Karaiti e ora ana i roto i ahau. E ora nei hoki ahau i roto i te kikokiko, he oranga nā te whakapono ki te Tama a te Atua, i aroha nei ki ahau, i tuku nei i a ia mōku. <verse eid="GAL 2:20" /><verse number="21" style="v" sid="GAL 2:21" />Kāhore āku whakakāhore i te aroha noa o te Atua; mehemea hoki i nā runga mai te tika i te ture, maumau mate noa a te Karaiti.”<verse eid="GAL 2:21" /></para>
  <chapter eid="GAL 2" />
  <chapter number="3" style="c" sid="GAL 3" />
  <para style="s">Te Ture, te Whakapono rānei</para>
  <para style="p">
    <verse number="1" style="v" sid="GAL 3:1" />E ngā Karatia whakaarokore, nā wai koutou i whaiwhaiā, i whakakitea nuitia nā a Īhu Karaiti ki ō koutou kanohi, he mea rīpeka? <verse eid="GAL 3:1" /><verse number="2" style="v" sid="GAL 3:2" />Heoi, tāku e mea ana kia whakaakona mai e koutou: Nō ngā mahi rānei o te ture i riro mai ai te Wairua i a koutou, nā te mea rānei ka rongo ki te whakapono? <verse eid="GAL 3:2" /><verse number="3" style="v" sid="GAL 3:3" />Ha, kia pēnā koutou te whakaarokore? I runga i te Wairua tā koutou tīmatanga, ā, me whakaoti rānei e koutou i runga i te kikokiko? <verse eid="GAL 3:3" /><verse number="4" style="v" sid="GAL 3:4" />He huakore noa iho rānei ō koutou matenga maha? Ki te mea rā he mea huakore. <verse eid="GAL 3:4" /><verse number="5" style="v" sid="GAL 3:5" />Nā, ko te kaiwhakawhiwhi i a koutou ki te Wairua, e mahi nei hoki i ngā merekara i roto i a koutou, nō ngā mahi rānei o te ture tāna, nō te rongo rānei ki te whakapono?<verse eid="GAL 3:5" /></para>
  <para style="p">
    <verse number="6" style="v" sid="GAL 3:6" />Ka rite hoki ki a Āperahama “I whakapono ki te Atua, ā, whakairia ana ki a ia hei tika.” <verse eid="GAL 3:6" /><verse number="7" style="v" sid="GAL 3:7" />Nā, kia mātau koutou, ko te hunga o te whakapono, he tamariki ēnei nā Āperahama. <verse eid="GAL 3:7" /><verse number="8" style="v" sid="GAL 3:8" />Ā, i te kitenga o te karaipiture i mua, he whakapono tā te Atua hei whakatika mō ngā tauiwi, ka kauwhautia wawetia te rongopai ki a Āperahama, “Māu ka manaakitia ai ngā iwi katoa.” <verse eid="GAL 3:8" /><verse number="9" style="v" sid="GAL 3:9" />Inā, ko te hunga o te whakapono, e manaakitia ngātahitia ana me Āperahama i whakapono rā.<verse eid="GAL 3:9" /></para>
  <para style="p">
    <verse number="10" style="v" sid="GAL 3:10" />Ko te hunga katoa hoki o ngā mahi o te ture, kei raro rātou i te kanga: kua oti hoki te tuhituhi, “Ka kangā ngā tāngata katoa kāhore e mau ki ngā mea katoa kua oti te tuhituhi ki te Pukapuka o te Ture, hei mahi mā rātou.” <verse eid="GAL 3:10" /><verse number="11" style="v" sid="GAL 3:11" />He hanga mārama anō tēnei, e kore e tika i te ture tētahi tangata ki te aroaro o te Atua: “Mā te whakapono hoki e ora ai te tangata tika.” <verse eid="GAL 3:11" /><verse number="12" style="v" sid="GAL 3:12" />He teka hoki nō te whakapono te ture; engari, “Ki te mahia aua mea e te tangata, mā aua mea ia e ora ai.”<verse eid="GAL 3:12" /></para>
  <para style="p">
    <verse number="13" style="v" sid="GAL 3:13" />Kua hokona tātou e te Karaiti i roto i te kanga a te ture, i a ia nei i meinga hei kanga mō tātou – kua oti hoki te tuhituhi, “He mea kanga ngā tāngata katoa e whakairia ki runga ki te rākau.” <verse eid="GAL 3:13" /><verse number="14" style="v" sid="GAL 3:14" />Kia tae ai ki ngā tauiwi te manaaki o Āperahama i roto i a Karaiti Īhu; kia riro mai ai i a tātou te kupu hōmai o te Wairua, he mea mā roto i te whakapono.<verse eid="GAL 3:14" /></para>
  <para style="s">Te Ture me te Kupu Whakaari</para>
  <para style="p">
    <verse number="15" style="v" sid="GAL 3:15" />E ōku tēina, he kupu tangata tāku nei. Ahakoa he kawenata nā te tangata, ki te mea ka oti te whakaū, kāhore he tangata hei turaki, hei tāpiri rānei. <verse eid="GAL 3:15" /><verse number="16" style="v" sid="GAL 3:16" />Nā, i kōrerotia ngā kupu whakaari ki a Āperahama, ki tana whānau anō hoki. Kīhai ia i mea, “Ki ngā whānau,” me te mea he tokomaha; engari me te mea he kotahi, “Ki tāu whānau,” ko te Karaiti hoki ia. <verse eid="GAL 3:16" /><verse number="17" style="v" sid="GAL 3:17" />Nā, ko tāku kupu tēnei; ko te kawenata i whakaūkia e te Atua i mua rā, e kore e āhei te ture, nō muri iho nei o ngā tau e whā rau e toru tekau i tae mai ai, ki te turaki, hei whakakāhore i te kupu whakaari. <verse eid="GAL 3:17" /><verse number="18" style="v" sid="GAL 3:18" />Mehemea hoki nā te ture i riro mai ai te kāinga, heoi, ehara i te mea nā te kupu whakaari; otirā i nā runga mai i te kupu whakaari tā te Atua hōmaitanga ki a Āperahama.<verse eid="GAL 3:18" /></para>
  <para style="p">
    <verse number="19" style="v" sid="GAL 3:19" />Hei aha rā te ture? I tāpiritia mai mō ngā pokanga kētanga, kia tae mai rā anō te whānau mōna nei te kupu whakaari; he mahinga nā ngā anahera, i roto i te ringa o te takawaenga. <verse eid="GAL 3:19" /><verse number="20" style="v" sid="GAL 3:20" />Nā, he teka mō te kotahi te takawaenga; kotahi ia te Atua.<verse eid="GAL 3:20" /></para>
  <para style="s">Te Pūtake o te Ture</para>
  <para style="p">
    <verse number="21" style="v" sid="GAL 3:21" />He turaki rānei tā te ture i ā te Atua kupu whakaari? Kāhore rāpea! Me i hōmai hoki he ture, he mea kaha ki te whakaora, inā, kua puta ake te tika i te ture. <verse eid="GAL 3:21" /><verse number="22" style="v" sid="GAL 3:22" />Heoi, kua kōpania ngā mea katoa e te karaipiture ki raro o te hara, kia hōmai ai ki te hunga e whakapono ana te mea i whakaaria mai i runga i te whakapono ki a Īhu Karaiti.<verse eid="GAL 3:22" /></para>
  <para style="p">
    <verse number="23" style="v" sid="GAL 3:23" />I mua ia o te taenga mai o te whakapono, e puritia ana tātou i raro i te ture, he mea kōpani, kia taea rā anō te whakapono e whakapuakina nei i muri. <verse eid="GAL 3:23" /><verse number="24" style="v" sid="GAL 3:24" />Heoi, kua meinga nei te ture hei kaiwhakaako mō tātou, hei ārahi ki a te Karaiti, kia tika ai tātou i te whakapono. <verse eid="GAL 3:24" /><verse number="25" style="v" sid="GAL 3:25" />Otirā, ka tae mai nei te whakapono, mutu ake tō tātou meatanga mai e te kaiwhakaako.<verse eid="GAL 3:25" /></para>
  <para style="p">
    <verse number="26" style="v" sid="GAL 3:26" />He tamariki katoa hoki koutou nā te Atua, he mea nā te whakapono ki a Karaiti Īhu. <verse eid="GAL 3:26" /><verse number="27" style="v" sid="GAL 3:27" />Ko te hunga katoa hoki o koutou kua iriiria ki roto ki a te Karaiti, kua kākahuria e koutou a te Karaiti. <verse eid="GAL 3:27" /><verse number="28" style="v" sid="GAL 3:28" />Kāhore he Hūrai, kāhore he Kariki, kāhore he pononga, kāhore he rangatira, kāhore he tāne, wahine rānei; he tangata kotahi tonu hoki koutou katoa i roto i a Karaiti Īhu. <verse eid="GAL 3:28" /><verse number="29" style="v" sid="GAL 3:29" />Ā, ki te mea nā te Karaiti koutou, he whānau nā Āperahama, mō koutou hoki te kāinga i runga i te kupu whakaari.<verse eid="GAL 3:29" /></para>
  <chapter eid="GAL 3" />
  <chapter number="4" style="c" sid="GAL 4" />
  <para style="p">
    <verse number="1" style="v" sid="GAL 4:1" />Ko tāku kupu ia tēnei: I te mea he tamariki tonu te tangata mōna te kāinga, kāhore ia e rerekē i te pononga, ahakoa ko te rangatira ia o ngā mea katoa; <verse eid="GAL 4:1" /><verse number="2" style="v" sid="GAL 4:2" />engari, e meatia ana e ngā kaitohutohu, e ngā kaititiro, kia taea rā anō te wā i whakaritea e te pāpā. <verse eid="GAL 4:2" /><verse number="3" style="v" sid="GAL 4:3" />Waihoki ko tātou, i te mea e tamariki ana, he pononga tātou nā ngā mea tīmatanga o te ao. <verse eid="GAL 4:3" /><verse number="4" style="v" sid="GAL 4:4" />Ā, nō ka tutuki te tāima, ka tonoa mai e te Atua tāna Tama, i whānau i te wahine, i whānau i raro i te ture, <verse eid="GAL 4:4" /><verse number="5" style="v" sid="GAL 4:5" />hei hoko i te hunga i raro i te ture, kia whiwhi ai tātou ki te whakatamarikitanga.<verse eid="GAL 4:5" /></para>
  <para style="p">
    <verse number="6" style="v" sid="GAL 4:6" />Nā, i te mea he tamariki koutou, kua tonoa mai e te Atua te Wairua o tāna Tama ki roto ki ō koutou ngākau, e karanga ana, “E Apa, e Pā!” <verse eid="GAL 4:6" /><verse number="7" style="v" sid="GAL 4:7" />Heoi, kua mutu tōu ponongatanga, engari kua tama koe; ā, ki te mea he tama, nā mōu ngā mea i roto i te Atua.<verse eid="GAL 4:7" /></para>
  <para style="s">Te Māharahara o Pāora ki te Hunga Karatia</para>
  <para style="p">
    <verse number="8" style="v" sid="GAL 4:8" />Heoi i reira, i te mea kīhai koutou i mātau ki te Atua, he pononga koutou nā ngā mea ehara nei i te atua tupu. <verse eid="GAL 4:8" /><verse number="9" style="v" sid="GAL 4:9" />Ināianei ia, i te mea ka mātau nei koutou ki te Atua, arā, ka mātauria nei koutou e te Atua, he aha koutou ka tahuri ai anō ki aua mea ngoikore, rawakore, ki ngā mea tīmatanga, e hokia nā e tō koutou hiahia, kia waiho koutou hei pononga mā aua mea? <verse eid="GAL 4:9" /><verse number="10" style="v" sid="GAL 4:10" />E mau ana koutou ki ngā rā, ki ngā marama, ki ngā wā, ki ngā tau. <verse eid="GAL 4:10" /><verse number="11" style="v" sid="GAL 4:11" />E manawapā ana ahau ki a koutou, kei kore he hua mō tāku i mahi ai i roto i a koutou.<verse eid="GAL 4:11" /></para>
  <para style="p">
    <verse number="12" style="v" sid="GAL 4:12" />E ōku tēina, ko tāku tohe tēnei ki a koutou, kia rite ki ahau; e rite ana hoki ahau ki a koutou. Kāhore ā koutou mahi hē ki ahau. <verse eid="GAL 4:12" /><verse number="13" style="v" sid="GAL 4:13" />E mātau ana koutou he mea nā te ngoikore e tōku kikokiko tāku kauwhau i te rongopai ki a koutou i te tuatahi. <verse eid="GAL 4:13" /><verse number="14" style="v" sid="GAL 4:14" />Heoi, kīhai koutou i whakahāwea, i whakakino ki tōku whakamātautauranga i tōku kikokiko; nā, tahuri mai ana koutou ki ahau, ānō he anahera ahau nā te Atua, me te mea ānō ko Īhu Karaiti. <verse eid="GAL 4:14" /><verse number="15" style="v" sid="GAL 4:15" />Kei hea rā tērā hari o koutou? He kaiwhakaatu hoki ahau mō tā koutou, me i taea kua tīkarohia e koutou ō koutou kanohi, ā, kua hōmai ki ahau. <verse eid="GAL 4:15" /><verse number="16" style="v" sid="GAL 4:16" />Koia, kua hoariritia rānei ahau ki a koutou, mōku i kōrero i te pono ki a koutou?<verse eid="GAL 4:16" /></para>
  <para style="p">
    <verse number="17" style="v" sid="GAL 4:17" />Ko tā rātou whaiwhai i a koutou ehara i te pai; engari, e mea ana rātou kia tūtakina mai koutou, kia whai ai ko koutou ki a rātou. <verse eid="GAL 4:17" /><verse number="18" style="v" sid="GAL 4:18" />He mea pai ia kia matenuitia i runga i te pai i ngā wā katoa, kauaka hoki i tōku nohoanga anake ki a koutou. <verse eid="GAL 4:18" /><verse number="19" style="v" sid="GAL 4:19" />E āku tamariki, ka mamae nei anō ahau mō koutou, kia whai āhua rā anō a te Karaiti i roto i a koutou, <verse eid="GAL 4:19" /><verse number="20" style="v" sid="GAL 4:20" />ko tāku hiahia me i konā ahau i a koutou nā āianei, kia puta kē anō tōku reo; nō te mea e ruarua ana ahau ki a koutou.<verse eid="GAL 4:20" /></para>
  <para style="s">Te Tauira o Hakara rāua ko Hera</para>
  <para style="p">
    <verse number="21" style="v" sid="GAL 4:21" />Kī mai ki ahau, e te hunga e hiahia ana kia noho i raro i te ture, kāhore ianei koutou e rongo ki tā te ture? <verse eid="GAL 4:21" /><verse number="22" style="v" sid="GAL 4:22" />Kua oti hoki te tuhituhi, tokorua ngā tama a Āperahama, kotahi nā te wahine pononga, kotahi nā te wahine rangatira. <verse eid="GAL 4:22" /><verse number="23" style="v" sid="GAL 4:23" />Ko tā te pononga nō te kikokiko tōna whānautanga. Ko tā te wahine rangatira ia he mea kōrero mai i mua.<verse eid="GAL 4:23" /></para>
  <para style="p">
    <verse number="24" style="v" sid="GAL 4:24" />He mea whakarite aua mea: ko ngā wāhine nei ngā kawenata e rua; kotahi nō Maunga Hinai, whānau ake ana hei taurekareka, ko Hakara tēnei. <verse eid="GAL 4:24" /><verse number="25" style="v" sid="GAL 4:25" />Nā, ko tēnei Hakara ko Maunga Hinai i Arāpia, e rite ana hoki ki Hiruhārama onāianei, he pononga nei hoki ia, rātou ko āna tamariki. <verse eid="GAL 4:25" /><verse number="26" style="v" sid="GAL 4:26" />Tēnā, ko te Hiruhārama i runga he mea herekore, ko ia tō tātou whaea. <verse eid="GAL 4:26" /><verse number="27" style="v" sid="GAL 4:27" />Kua oti hoki te tuhituhi:</para>
  <para style="q1" vid="GAL 4:27">“Kia hari, e te pākoko</para>
  <para style="q2" vid="GAL 4:27">kāhore nei e whānau!</para>
  <para style="q1" vid="GAL 4:27">Hāmama, karanga,</para>
  <para style="q2" vid="GAL 4:27">e te mea kāhore nei kia whakamamae;</para>
  <para style="q1" vid="GAL 4:27">he tini kē hoki ngā tamariki</para>
  <para style="q2" vid="GAL 4:27">a te mea mahue i ā te mea whai tāne.”<verse eid="GAL 4:27" /></para>
  <para style="p">
    <verse number="28" style="v" sid="GAL 4:28" />Nā, ko tātou nei, e ōku tēina, e rite ana ki a Īhaka, he tamariki nā te kupu whakaari. <verse eid="GAL 4:28" /><verse number="29" style="v" sid="GAL 4:29" />Engari e rite ana anō ki tō mua, ko te mea nō te kikokiko nei tōna whānautanga, whakatoia ana e ia te tama nō te Wairua nei tōna; e pērā ana anō ināianei. <verse eid="GAL 4:29" /><verse number="30" style="v" sid="GAL 4:30" />Heoi, e pēhea ana tā te karaipiture? “Peia atu te wahine pononga rāua ko tāna tama; e kore hoki te tama a te wahine pononga e whiwhi tahi me te tama a te wahine rangatira ki te taonga.” <verse eid="GAL 4:30" /><verse number="31" style="v" sid="GAL 4:31" />Nā, ehara tātou, e ōku tēina, i te tamariki nā te wahine pononga, engari nā te wahine rangatira.<verse eid="GAL 4:31" /></para>
  <chapter eid="GAL 4" />
  <chapter number="5" style="c" sid="GAL 5" />
  <para style="s">Me Mau ki tōu Rangatiratanga</para>
  <para style="p">
    <verse number="1" style="v" sid="GAL 5:1" />Nā te Karaiti i wewete te here i a tātou. Nā reira, kia ū te tū, kei mau hoki ki roto ki te ioka pononga.<verse eid="GAL 5:1" /></para>
  <para style="p">
    <verse number="2" style="v" sid="GAL 5:2" />Nanā, tēnei ahau, a Pāora te mea nei ki a koutou, ki te kotia koutou, e kore koutou e whai pai i a te Karaiti. <verse eid="GAL 5:2" /><verse number="3" style="v" sid="GAL 5:3" />He whakaatu tuarua tēnei nāku ki ngā tāngata katoa e kotia ana, kua mau rātou i te ture kia mahia katoatia. <verse eid="GAL 5:3" /><verse number="4" style="v" sid="GAL 5:4" />Kua wehea atu koutou i a te Karaiti, e te hunga e whakatikaia ana e te ture, kua taka iho koutou i runga i te aroha noa. <verse eid="GAL 5:4" /><verse number="5" style="v" sid="GAL 5:5" />Ko tātou hoki, nā te Wairua tā tātou tatari ki te tika e tūmanakohia atu nei, e ahu mai nei i te whakapono. <verse eid="GAL 5:5" /><verse number="6" style="v" sid="GAL 5:6" />I roto hoki i a Karaiti Īhu kāhore o te kotinga wāhi, kāhore o te kotingakore; engari, ko te whakapono e mahi ana i runga i te aroha.<verse eid="GAL 5:6" /></para>
  <para style="p">
    <verse number="7" style="v" sid="GAL 5:7" />I pai tā koutou oma; nā wai koutou i whakaware, i kore ai koutou e rongo ki te pono? <verse eid="GAL 5:7" /><verse number="8" style="v" sid="GAL 5:8" />Ehara tēnei whakaaro i te mea nā te kaikaranga i a koutou. <verse eid="GAL 5:8" /><verse number="9" style="v" sid="GAL 5:9" />He iti te rēwena, rēwenatia ake te pūranga katoa. <verse eid="GAL 5:9" /><verse number="10" style="v" sid="GAL 5:10" />E whakapono ana ahau ki a koutou i roto i te Ariki, e kore e rerekē ō koutou whakaaro. Ko te kaiwhakararu ia i a koutou, ahakoa ko wai, māna anō tōna whakawākanga e pīkau.<verse eid="GAL 5:10" /></para>
  <para style="p">
    <verse number="11" style="v" sid="GAL 5:11" />Me ahau anō, e ōku tēina, ki te mea he kauwhau tonu nei tāku i te kotinga, he aha ahau ka whakatoia tonutia ai? Pēnei kua kore tō te rīpeka tūtukitanga waewae. <verse eid="GAL 5:11" /><verse number="12" style="v" sid="GAL 5:12" />Pai kau ki ahau me i motuhia atu te hunga e whakararu nā i a koutou.<verse eid="GAL 5:12" /></para>
  <para style="p">
    <verse number="13" style="v" sid="GAL 5:13" />Kua karangatia nei hoki koutou, e ōku tēina, ki te tikanga herekore; kaua ia tā koutou tikanga herekore e waiho hei whakaoho i te kikokiko, engari me mahi koutou tētahi ki tētahi i runga i te aroha. <verse eid="GAL 5:13" /><verse number="14" style="v" sid="GAL 5:14" />E takoto tōpū ana hoki te ture katoa i roto i te kupu kotahi, arā, “Kia aroha koe ki tōu hoa tata, ānō ko koe.” <verse eid="GAL 5:14" /><verse number="15" style="v" sid="GAL 5:15" />Ki te ngau ia koutou, ki te kai tētahi i tētahi, kia tūpato kei pareho tētahi i tētahi.<verse eid="GAL 5:15" /></para>
  <para style="s">Te Hiahia o te Kikokiko o te Wairua rānei</para>
  <para style="p">
    <verse number="16" style="v" sid="GAL 5:16" />Ko tāku kupu ia tēnei, haere i roto i te Wairua, ā, e kore e whakaritea e koutou te hiahia o te kikokiko. <verse eid="GAL 5:16" /><verse number="17" style="v" sid="GAL 5:17" />E hiahia ana hoki te kikokiko tika kē i te Wairua, me te Wairua tika kē i te kikokiko; e whawhai ana hoki ēnei tētahi ki tētahi; tē taea ngā mea i hiahia ai koutou. <verse eid="GAL 5:17" /><verse number="18" style="v" sid="GAL 5:18" />Ki te ārahina ia koutou e te Wairua, kāhore koutou i raro i te ture.<verse eid="GAL 5:18" /></para>
  <para style="p">
    <verse number="19" style="v" sid="GAL 5:19" />Nā, e kitea ana ngā mahi a te kikokiko, arā, he moe tāhae, he poke, he hiahia taikaha, <verse eid="GAL 5:19" /><verse number="20" style="v" sid="GAL 5:20" />he karakia whakapakoko, he mākutu, he pakanga, he totohe, he hae, he riri, he wāwāhi, he wehewehe, he tītore, <verse eid="GAL 5:20" /><verse number="21" style="v" sid="GAL 5:21" />he hao, he haurangi, he kakai, me ngā mea e rite ana ki ēnei. Me kōrero wawe e ahau ēnei mea ki a koutou, me pērā me tāku i kōrero ai i mua, ko te hunga e mahi ana i ngā mea pēnei, e kore e whiwhi ki te rangatiratanga o te Atua.<verse eid="GAL 5:21" /></para>
  <para style="p">
    <verse number="22" style="v" sid="GAL 5:22" />Ko te hua ia o te Wairua, he aroha, he hari, he rangimārie, he manawanui, he ngāwari, he ngākau pai, he whakapono, <verse eid="GAL 5:22" /><verse number="23" style="v" sid="GAL 5:23" />he ngākau māhaki, he ngākau kua taea te pēhi. Kāhore he ture e rīria ai ēnei mea. <verse eid="GAL 5:23" /><verse number="24" style="v" sid="GAL 5:24" />Ko te hunga ia o te Karaiti, kua rīpekatia e rātou te kikokiko, me ōna hihiritanga, me ōna hiahia. <verse eid="GAL 5:24" /><verse number="25" style="v" sid="GAL 5:25" />Ki te mea e ora ana tātou i roto i te Wairua, kia haere anō tātou i roto i te Wairua. <verse eid="GAL 5:25" /><verse number="26" style="v" sid="GAL 5:26" />Kei whāia e tātou te korōria huakore, te whakapātaritari tētahi ki tētahi, te hae tētahi ki tētahi.<verse eid="GAL 5:26" /></para>
  <chapter eid="GAL 5" />
  <chapter number="6" style="c" sid="GAL 6" />
  <para style="s">Pīkaua e tētahi ngā Taimahatanga o tētahi</para>
  <para style="p">
    <verse number="1" style="v" sid="GAL 6:1" />E ōku tēina, ahakoa rā i rokohanga te tangata e tētahi hē, mā koutou, mā te hunga i te Wairua, e whakaara ake ia i runga i te wairua māhaki; me te titiro iho anō ki a koe, kei whakamātautauria hoki ko koe. <verse eid="GAL 6:1" /><verse number="2" style="v" sid="GAL 6:2" />Pīkaua e tētahi ngā whakataimaha o tētahi, hei whakarite i tā te Karaiti ture.<verse eid="GAL 6:2" /></para>
  <para style="p">
    <verse number="3" style="v" sid="GAL 6:3" />Ki te mahara hoki tētahi tangata ki a ia anō he mea nui ia, i te mea he kore noa iho ia, e nuka ana ia ki a ia anō. <verse eid="GAL 6:3" /><verse number="4" style="v" sid="GAL 6:4" />Engari mā ia tangata e whakamātau tāna ake mahi, ka ai ai he mea hei whakamanamanatanga mōna ki tāna anake, kāhore ki tā tētahi atu. <verse eid="GAL 6:4" /><verse number="5" style="v" sid="GAL 6:5" />Ka riro hoki mā ia tangata e pīkau tāna kawenga.<verse eid="GAL 6:5" /></para>
  <para style="p">
    <verse number="6" style="v" sid="GAL 6:6" />Ko te tangata e whakaakona ana ki te kupu, me whakawhiwhi e ia tōna kaiwhakaako ki ngā mea pai katoa.<verse eid="GAL 6:6" /></para>
  <para style="p">
    <verse number="7" style="v" sid="GAL 6:7" />Kei whakapōhēhētia koutou; kāhore te Atua e tinihangatia; ko tā te tangata hoki e rui ai, ko tēnā tāna e kokoti ai. <verse eid="GAL 6:7" /><verse number="8" style="v" sid="GAL 6:8" />Ko te tangata hoki e rui ana, he whakaaro ki tōna kikokiko, he pirau tāna e kokoti ai o te kikokiko; ko te tangata ia e rui ana, he whakaaro ki te Wairua, ko te ora tonu tāna e kokoti ai o te Wairua, <verse eid="GAL 6:8" /><verse number="9" style="v" sid="GAL 6:9" />ā, kaua tātou e ngākaukore ki te mahi i te pai. Tēnā tōna wā e rite ai ka kokoti tātou ki te kāhore tātou e ngoikore. <verse eid="GAL 6:9" /><verse number="10" style="v" sid="GAL 6:10" />Nā reira, i te mea e whai takiwā ana tātou, kia mahi tātou i te pai ki ngā tāngata katoa, ā tērā noa ake ki te hunga o te whare o te whakapono.<verse eid="GAL 6:10" /></para>
  <para style="s">Whakatūpato Whakamutunga</para>
  <para style="p">
    <verse number="11" style="v" sid="GAL 6:11" />Titiro ki te nui o ngā reta e tuhituhi nei tōku ringa ake ki a koutou. <verse eid="GAL 6:11" /><verse number="12" style="v" sid="GAL 6:12" />Ko te hunga e hiahia ana ko te āhua o te kikokiko kia pai, ko rātou hei mea i a koutou kia kotia; he mea kau kei whakatoia rātou mō te rīpeka o te Karaiti. <verse eid="GAL 6:12" /><verse number="13" style="v" sid="GAL 6:13" />Kāhore hoki taua hunga i kotia nā e mau ki te ture; engari e hiahia ana kia kotia koutou, kia whakamanamana ai rātou ki tō koutou kikokiko. <verse eid="GAL 6:13" /><verse number="14" style="v" sid="GAL 6:14" />Ki ahau ia kaua rawa he whakamanamana, ko te rīpeka anake o tō tātou Ariki, o Īhu Karaiti, i rīpekatia ai te ao ki ahau, me ahau hoki ki te ao. <verse eid="GAL 6:14" /><verse number="15" style="v" sid="GAL 6:15" />Kāhore he aha o te kotinga, kāhore o te kotingakore, engari ko te mea hanga hou. <verse eid="GAL 6:15" /><verse number="16" style="v" sid="GAL 6:16" />Nā, ko te hunga e haere ana i runga i tēnei tikanga, kia tau te rangimārie me te mahi tohu ki a rātou, ki te Īharaira hoki a te Atua.<verse eid="GAL 6:16" /></para>
  <para style="p">
    <verse number="17" style="v" sid="GAL 6:17" />Ā muri ake nei, kaua tētahi e whakararuraru i ahau; e mau ana hoki ki tōku tinana ngā tohu a Īhu.<verse eid="GAL 6:17" /></para>
  <para style="p">
    <verse number="18" style="v" sid="GAL 6:18" />E ōku tēina, kia tau te aroha noa o tō tātou Ariki, o Īhu Karaiti, ki ō koutou wairua. Āmine.<verse eid="GAL 6:18" /></para>
  <chapter eid="GAL 6" />
</usx>