<?xml version="1.0" encoding="utf-8"?>
<usx version="3.0">
  <book code="MAL" style="id">mal.txt Māori macronized text, extracted 16-05-06</book>
  <para style="h">Maraki</para>
  <para style="toc3">Mara</para>
  <para style="mt2">Ko te Pukapuka a</para>
  <para style="mt1">Maraki</para>
  <chapter number="1" style="c" sid="MAL 1" />
  <para style="p">
    <verse number="1" style="v" sid="MAL 1:1" />Ko te poropititanga, he kupu nā Ihowā ki a Īharaira, he mea nā Maraki.<verse eid="MAL 1:1" /></para>
  <para style="b" />
  <para style="s">Te Aroha o Ihowā ki a Īharaira</para>
  <para style="p">
    <verse number="2" style="v" sid="MAL 1:2" />“I aroha ahau ki a koutou,” e ai tā Ihowā.</para>
  <para style="p" vid="MAL 1:2">“Heoi, e mea nā koutou, ‘He aroha aha tōu ki a mātou?’</para>
  <para style="p" vid="MAL 1:2">“He teka ianei he tuakana a Ēhau nō Hākopa?” e ai tā Ihowā. “Heoi, i aroha ahau ki a Hākopa, <verse eid="MAL 1:2" /><verse number="3" style="v" sid="MAL 1:3" />engari, i kino ahau ki a Ēhau, ā, i meinga e ahau ōna maunga hei ururua, ā, hoatu ana tōna kāinga tupu ki ngā kīrehe mohoao o te koraha.”<verse eid="MAL 1:3" /></para>
  <para style="p">
    <verse number="4" style="v" sid="MAL 1:4" />Ko Ēroma ia e kī ana, “Kua pēhia tātou ki raro, otiia ka hoki tātou, ka hanga i ngā tūhea.”</para>
  <para style="p" vid="MAL 1:4">Ko te kupu tēnei a Ihowā o ngā mano: “Mā rātou e hanga, ā, māku e wāhi; ā, ka huaina aua wāhi, ko te rohe kino, ko te iwi i riri ai a Ihowā ā ake ake. <verse eid="MAL 1:4" /><verse number="5" style="v" sid="MAL 1:5" />E kite anō ō koutou kanohi, ā, ka mea koutou, ‘Kia whakanuia a Ihowā i tua i te rohe o Īharaira.’ ”<verse eid="MAL 1:5" /></para>
  <para style="s">Ka Kohetetia e Ihowā ngā Tohunga</para>
  <para style="p">
    <verse number="6" style="v" sid="MAL 1:6" />“E whakahōnoretia ana te pāpā e te tama, tōna ariki e te pononga. Ki te mea he matua ahau, kei hea tōku hōnore? Ki te mea he ariki ahau, kei hea te wehi ki ahau?” e ai tā Ihowā o ngā mano ki a koutou, e ngā tohunga e whakahāwea nā ki tōku ingoa.</para>
  <para style="p" vid="MAL 1:6">“E mea nā koutou, ‘He whakahāwea aha tā mātou ki tōu ingoa?’<verse eid="MAL 1:6" /></para>
  <para style="p">
    <verse number="7" style="v" sid="MAL 1:7" />“He taro poke tā koutou e tāpae nā i runga i tāku āta, ā, e mea nā koutou, ‘I whakapokea koe e mātou ki te aha?’</para>
  <para style="p" vid="MAL 1:7">“Ki tā koutou e kī nā, Ko te tēpu a Ihowā, he hanga mō te whakahāwea. <verse eid="MAL 1:7" /><verse number="8" style="v" sid="MAL 1:8" />Ki te tāpaea hoki e koutou te matapō hei patunga tapu, ehara i te mea kino! Ki te tāpaea anō e koutou te mea totitoti, te mea mate, ehara i te kino! Tēnā koa, hoatu āianei ki tōu kāwana; e pai rānei ia ki a koe? E manako rānei ia ki tōu tinana?” e ai tā Ihowā o ngā mano.<verse eid="MAL 1:8" /></para>
  <para style="p">
    <verse number="9" style="v" sid="MAL 1:9" />“Nā, tēnā rā, īnoi ki te Atua kia atawhai ki a tātou. Nā, tā koutou mahi tēnei; e manako rānei ia ki tētahi o koutou?” e ai tā Ihowā o ngā mano.<verse eid="MAL 1:9" /></para>
  <para style="p">
    <verse number="10" style="v" sid="MAL 1:10" />“Auē, me kore noa ake tētahi o koutou hei tūtaki i ngā tatau, kei whakaū kau koutou i te ahi ki runga ki tāku āta! Kāhore ōku ngākau ki a koutou, e ai tā Ihowā o ngā mano, e kore anō ahau e manako ki te whakahere a tō koutou ringa. <verse eid="MAL 1:10" /><verse number="11" style="v" sid="MAL 1:11" />Ka nui nei hoki tōku ingoa i roto i ngā tauiwi, i te whitinga o te rā ā tae noa ki tōna torengitanga; ā, ka tukua he whakakakara ki tōku ingoa i ngā wāhi katoa, me te whakahere pokekore; ka nui hoki tōku ingoa i roto i ngā tauiwi,” e ai tā Ihowā o ngā mano.<verse eid="MAL 1:11" /></para>
  <para style="p">
    <verse number="12" style="v" sid="MAL 1:12" />“Ko koutou ia kei te whakapoke i taua ingoa, i a koutou e kī nā, ‘Ko te tēpu a Ihowā he poke; ko ōna hua, ko tāna kai, he hanga mō te whakahāwea.’ <verse eid="MAL 1:12" /><verse number="13" style="v" sid="MAL 1:13" />E mea ana anō koutou, ‘Nanā, te whakahōhā!’ Whakatūpererūtia iho e koutou,” e ai tā Ihowā o ngā mano; “ā, maua mai ana e koutou te mea i haea, te mea totitoti, te mea mate. Nā, kei te mau mai i te whakahere; e manakohia rānei tēnei mea a tō koutou ringa?” e ai tā Ihowā. <verse eid="MAL 1:13" /><verse number="14" style="v" sid="MAL 1:14" />“He kanga ia mō te tangata tinihanga, he toa nei tāna i roto i tāna kāhui, nā, ka puaki tāna kī taurangi, ā, patua ana e ia te mea hē mā te Ariki; he kīngi nui hoki ahau, e ai tā Ihowā o ngā mano, he hanga whakawehi anō tōku ingoa i roto i ngā tauiwi.”<verse eid="MAL 1:14" /></para>
  <chapter eid="MAL 1" />
  <chapter number="2" style="c" sid="MAL 2" />
  <para style="p">
    <verse number="1" style="v" sid="MAL 2:1" />“Nā ināianei, he whakahau tēnei mō koutou, e ngā tohunga. <verse eid="MAL 2:1" /><verse number="2" style="v" sid="MAL 2:2" />Ki te kore koutou e rongo, ki te kore e takoto i ō koutou ngākau kia hōmai he korōria ki tōku ingoa, e ai tā Ihowā o ngā mano, ina ka tukua atu e ahau he kanga ki a koutou, ka kangā anō e ahau ā koutou manaaki. Āe rā, kua oti anō i ahau te kanga, nō te mea kāhore i te ngoto ki ō koutou ngākau.<verse eid="MAL 2:2" /></para>
  <para style="p">
    <verse number="3" style="v" sid="MAL 2:3" />“Nanā, ka rīria e ahau te purapura, he mea mō koutou, ka ākiritia atu hoki he paru kararehe ki runga ki ō koutou mata, arā ko te paru o ā koutou whakahere, ā, ka riro tahi atu koutou me tēnā. <verse eid="MAL 2:3" /><verse number="4" style="v" sid="MAL 2:4" />Ā, ka mōhio koutou nāku tēnei whakahau i tuku ki a koutou, kia mau ai tāku kawenata ki a Rīwai,” e ai tā Ihowā o ngā mano. <verse eid="MAL 2:4" /><verse number="5" style="v" sid="MAL 2:5" />“I a ia tāku kawenata mō te ora, mō te rongo mau; he mea hoatu nāku ki a ia kia wehi ai ia, ā, i wehi ia ki ahau, ā, hopohopo ana ki tōku ingoa. <verse eid="MAL 2:5" /><verse number="6" style="v" sid="MAL 2:6" />I roto i tōna māngai te ture o te pono, kīhai hoki te hē i kitea ki ōna ngutu. I haere tahi ia i ahau i runga i te rongo mau, i te tika, he tini hoki i tahuri mai i a ia i te kino.<verse eid="MAL 2:6" /></para>
  <para style="p">
    <verse number="7" style="v" sid="MAL 2:7" />“Ko te tikanga hoki mā ngā ngutu o te tohunga he tiaki mātauranga, ā, mā rātou e rapu te ture ki tōna māngai; nō te mea ko te karere ia a Ihowā o ngā mano. <verse eid="MAL 2:7" /><verse number="8" style="v" sid="MAL 2:8" />Ko koutou ia kua peka kē i te ara, kua mea i te ture hei tūtukitanga waewae mō ētahi, he tokomaha; hē iho i a koutou te kawenata ki a Rīwai,” e ai tā Ihowā o ngā mano. <verse eid="MAL 2:8" /><verse number="9" style="v" sid="MAL 2:9" />“Nā, kua meinga nā koutou e ahau kia whakahāweatia, kia iti, i te aroaro o ngā tāngata katoa, kua rite ki tā koutou kīhai nā i mau ki āku ara, ā, i ngā mea o te ture he whakapai tangata tā koutou.”<verse eid="MAL 2:9" /></para>
  <para style="s">Te Whakaponokore o te Iwi ki te Atua</para>
  <para style="p">
    <verse number="10" style="v" sid="MAL 2:10" />He teka ianei kotahi anō te pāpā o tātou katoa? He teka ianei kotahi anō te Atua nāna tātou i hanga? He aha tātou i tinihanga ai, te tuakana ki te teina, i whakanoa ai i te kawenata ki ō tātou mātua?<verse eid="MAL 2:10" /></para>
  <para style="p">
    <verse number="11" style="v" sid="MAL 2:11" />Kua tinihanga a Hūrā, e mahia ana hoki te mea whakarihariha i roto i a Īharaira, i Hiruhārama; kua noa hoki i a Hūrā te tapu o Ihowā, tāna hoki i aroha ai, ā, mārenatia ana māna te tamāhine a te atua kē. <verse eid="MAL 2:11" /><verse number="12" style="v" sid="MAL 2:12" />Ka hātepea atu e Ihowā ki te tangata nāna tēnei mahi te kaiwhakaoho rāua ko te tangata whakaō, i roto i ngā tēneti o Hākopa, rātou anō ko te kaitāpae i te whakahere ki a Ihowā o ngā mano.<verse eid="MAL 2:12" /></para>
  <para style="p">
    <verse number="13" style="v" sid="MAL 2:13" />Nā, kei te mahi anō koutou i tēnei. Kei te hīpoki koutou i te āta a Ihowā ki te roimata, ki te tangi, ki te auē, nāwai ā ka kore ia e aro ki te whakahere i muri atu, kāhore hoki e manako ki te tango mai i tā tō koutou ringa. <verse eid="MAL 2:13" /><verse number="14" style="v" sid="MAL 2:14" />Heoi, e mea nā koutou, “Nā te aha?” Nō te mea he kaiwhakaatu a Ihowā mō tāu ki te wahine o tōu taitamarikitanga i tinihangatia rā e koe, ahakoa ko ia tōu hoa, ko te wahine o tāu kawenata.<verse eid="MAL 2:14" /></para>
  <para style="p">
    <verse number="15" style="v" sid="MAL 2:15" />He teka ianei kotahi tāna i hanga ai, ahakoa i a ia anō te toenga iho o te wairua? Ā, nā te aha i kotahi ai? I rapu ia i te uri atua. Nā, tiakina tō koutou wairua, kaua hoki tētahi e tinihanga ki te wahine o tōna taitamarikitanga.<verse eid="MAL 2:15" /></para>
  <para style="p">
    <verse number="16" style="v" sid="MAL 2:16" />“E kino ana hoki ahau ki te whakarere,” e ai tā Ihowā, tā te Atua o Īharaira; “ki te hīpoki anō hoki i tōna kākahu ki te tutū,” e ai tā Ihowā o ngā mano.</para>
  <para style="p" vid="MAL 2:16">Nō reira, tiakina tō koutou wairua, kia kaua koutou e tinihanga.<verse eid="MAL 2:16" /></para>
  <para style="p">
    <verse number="17" style="v" sid="MAL 2:17" />Kua hōhā a Ihowā i ā koutou kupu, ā, e mea nā koutou, “I whakahōhātia ia e mātou ki te aha?”</para>
  <para style="p" vid="MAL 2:17">I a koutou e kī nā, “He pai ki te titiro a Ihowā ngā tāngata katoa e mahi ana i te kino e manako ana hoki ia ki a rātou. Kei hea oti te Atua o te whakawā?”<verse eid="MAL 2:17" /></para>
  <chapter eid="MAL 2" />
  <chapter number="3" style="c" sid="MAL 3" />
  <para style="s">Te Karere e Haere mai nei</para>
  <para style="p">
    <verse number="1" style="v" sid="MAL 3:1" />“Tēnei te ungā atu nei e ahau tāku karere, māna e whakapai te ara i mua i ahau, ā, kitea rawatia ake, kua tae te Ariki, e rapua nei e koutou, ki tōna temepara. Nā, ko te anahera o te kawenata, ko tā koutou e ngākau nui nā – nanā, tērā ia ka tae atu,” e ai tā Ihowā o ngā mano.<verse eid="MAL 3:1" /></para>
  <para style="p">
    <verse number="2" style="v" sid="MAL 3:2" />Ā, ko wai e ū i te rā e tae mai ai ia? Ko wai hoki e tū, ina puta mai ia? E rite ana hoki ia ki te ahi a te kaitahi para, ki te mea horoi a te kaihoroi. <verse eid="MAL 3:2" /><verse number="3" style="v" sid="MAL 3:3" />Ka noho anō ia, ka rite ki te kaitahi para, ki te kaiwhakapai hiriwa, ā, ka whakapaia e ia ngā tama a Rīwai, ka whakahemokia tō rātou para, ānō he kōura, he hiriwa, kia tāpaea ai e rātou he whakahere ki a Ihowā i runga i te tika. <verse eid="MAL 3:3" /><verse number="4" style="v" sid="MAL 3:4" />Ko reira te whakahere a Hūrā rāua ko Hiruhārama rekaina ai e Ihowā, ka rite ki ngā rā ō mua, ki ngā tau onamata.<verse eid="MAL 3:4" /></para>
  <para style="p">
    <verse number="5" style="v" sid="MAL 3:5" />“Ka whakatata atu anō ahau ki a koutou ki te whakawā; ka hohoro anō ahau hei kaiwhakaatu i te hē o ngā kaimākutu, o te hunga pūremu, o ngā kaioati teka, o te hunga e tāhae ana i ngā utu o te kaimahi, i tā te pouaru, i tā te pani, e whakapeau kē ana i tā te manene, ā, kāhore e wehi i ahau, e ai tā Ihowā o ngā mano.”<verse eid="MAL 3:5" /></para>
  <para style="p">
    <verse number="6" style="v" sid="MAL 3:6" />“Ko ahau hoki, ko Ihowā, kāhore ahau e puta kē; nā reira koutou, e ngā tama a Hākopa, i kore ai e pau. <verse eid="MAL 3:6" /><verse number="7" style="v" sid="MAL 3:7" />Nō ngā rā o ō koutou mātua i whakarērea ai e koutou āku tikanga, kīhai anō i puritia e koutou. Hoki mai ki ahau, ā, ka hoki atu ahau ki a koutou,” e ai tā Ihowā o ngā mano.</para>
  <para style="p" vid="MAL 3:7">“Heoi, kei te mea nā koutou, ‘Kia pēhea tā mātou hoki atu?’<verse eid="MAL 3:7" /></para>
  <para style="s">Kaua e Tāhaetia tā te Atua</para>
  <para style="p">
    <verse number="8" style="v" sid="MAL 3:8" />“E tāhae rānei te tangata i tā te Atua? Heoi, e tāhae nā koutou i tāku.</para>
  <para style="p" vid="MAL 3:8">“Ā, e mea nā koutou, ‘He pēhea tā mātou tāhae i tāu?’</para>
  <para style="p" vid="MAL 3:8">“Ki ngā whakatekau rā, me ngā whakahere! <verse eid="MAL 3:8" /><verse number="9" style="v" sid="MAL 3:9" />Kua kangā, kua kangā koutou; ko koutou hoki kei te tāhae i tāku, arā ko tēnei iwi katoa. <verse eid="MAL 3:9" /><verse number="10" style="v" sid="MAL 3:10" />Maua katoatia mai te whakatekau ki roto ki te toa, kia whai kai ai tōku whare, waiho hoki tēnei hei whakamātautau mōku,” e ai tā Ihowā o ngā mano, “me kāhore e tuwhera i ahau ngā matapihi o te rangi ki a koutou, ā, ka ringihia he manaaki ki a koutou, ā, kia kore rā anō he takotoranga. <verse eid="MAL 3:10" /><verse number="11" style="v" sid="MAL 3:11" />Ā, ka rīria e ahau te kaiwhakapareho, he mea mō koutou, ā, e kore e hunā e ia ngā hua o tō koutou oneone; e kore anō e marere noa ngā hua o tā koutou wāina i te māra,” e ai tā Ihowā o ngā mano. <verse eid="MAL 3:11" /><verse number="12" style="v" sid="MAL 3:12" />“Ā, ki tā ngā iwi katoa, he manaakitanga koutou; nō te mea he whenua āhuareka koutou,” e ai tā Ihowā o ngā mano.<verse eid="MAL 3:12" /></para>
  <para style="p">
    <verse number="13" style="v" sid="MAL 3:13" />“He kaha ā koutou kupu ki ahau,” e ai tā Ihowā.</para>
  <para style="p" vid="MAL 3:13">“Heoi, e kī nā koutou, ‘He aha tā mātou kōrero mōu?’<verse eid="MAL 3:13" /></para>
  <para style="p">
    <verse number="14" style="v" sid="MAL 3:14" />“Kua kī nā koutou, ‘Kāhore he hua o te mahi ki te Atua. He aha hoki te rawa o tā mātou pupuri i āna mea, o tā mātou haere tauā i te aroaro o Ihowā o ngā mano? <verse eid="MAL 3:14" /><verse number="15" style="v" sid="MAL 3:15" />Nā ināianei, ki tā mātou, ko te hunga whakakake ngā mea koa; āe rā, ko ngā kaimahi i te kino te hunga e hanga ake; āe rā, e whakamātautau ana rātou i te Atua, ā, kua mawhiti.’ ”<verse eid="MAL 3:15" /></para>
  <para style="s">Te Utu mō te Hunga Pono</para>
  <para style="p">
    <verse number="16" style="v" sid="MAL 3:16" />Nā, ko te hunga i wehi i a Ihowā, kei te kōrerorero rātou ki tōna hoa, ki tōna hoa; ā, ka tahuri a Ihowā, ka whakarongo, nā, ka tuhituhia he pukapuka whakamahara ki tōna aroaro mō te hunga i wehi ki a Ihowā, i whakaaro hoki ki tōna ingoa.<verse eid="MAL 3:16" /></para>
  <para style="p">
    <verse number="17" style="v" sid="MAL 3:17" />“Māku hoki rātou,” e ai tā Ihowā o ngā mano, “i te rā e mahia ai e ahau he taonga motuhake; ka manawapā anō ahau ki a rātou, ka pērā me te tangata e manawapā ana ki tāna tama e mahi ana ki a ia. <verse eid="MAL 3:17" /><verse number="18" style="v" sid="MAL 3:18" />Ko reira anō koutou hoki ai, kite ai i te rerekētanga o tā te tika, o tā te kino, o tā tērā e mahi ana ki te Atua, o tā tērā kāhore e mahi ki a ia.”<verse eid="MAL 3:18" /></para>
  <chapter eid="MAL 3" />
  <chapter number="4" style="c" sid="MAL 4" />
  <para style="s">Te Rā Nui o Ihowā</para>
  <para style="p">
    <verse number="1" style="v" sid="MAL 4:1" />“Tā te mea, nanā, kei te haere mai te rā, e ngiha ai ānō he oumu. Nā, ko te hunga whakakake katoa, me te hunga katoa e mahi ana i te kino hei kakau wīti rātou; ā, ka tahuna e te rā meāke nei puta,” e ai tā Ihowā o ngā mano, “e kore anō he pakiaka, he manga e mahue ki a rātou. <verse eid="MAL 4:1" /><verse number="2" style="v" sid="MAL 4:2" />Ki a koutou ia e wehi nā i tōku ingoa ka ara ake te rā o te tika, he whakaora mate hoki i runga i ōna parirau; ā, ka puta mai koutou, ka tūpekepeke ānō he kūao kau nō te tūranga kau. <verse eid="MAL 4:2" /><verse number="3" style="v" sid="MAL 4:3" />Ka takatakahia anō e koutou te hunga kino; ka rite hoki rātou ki ngā pungarehu i raro i ngā kapu o ō koutou waewae i te rā e mahi ai ahau,” e ai tā Ihowā o ngā mano.<verse eid="MAL 4:3" /></para>
  <para style="p">
    <verse number="4" style="v" sid="MAL 4:4" />“Kia mahara ki te ture a tāku pononga, a Mohi, ki tāku i whakahau ai ki a ia i Horepa, he mea mō Īharaira katoa, ki ngā tikanga, ki ngā whakaritenga.<verse eid="MAL 4:4" /></para>
  <para style="p">
    <verse number="5" style="v" sid="MAL 4:5" />“Nanā, ka ungā atu e ahau a Irāia poropiti ki a koutou i mua i te taenga mai o te rā nui o Ihowā, o te rā whakamataku. <verse eid="MAL 4:5" /><verse number="6" style="v" sid="MAL 4:6" />Ā, ka tahuri i a ia ngā ngākau o ngā mātua ki ngā tamariki, me ngā ngākau o ngā tamariki ki ō rātou mātua; kei haere atu ahau, kei patu i te whenua ki te kanga.”<verse eid="MAL 4:6" /></para>
  <chapter eid="MAL 4" />
</usx>