<?xml version="1.0" encoding="utf-8"?>
<usx version="3.0">
  <book code="2TH" style="id">2th.txt Māori macronized text, extracted 20-01-03</book>
  <para style="h">2 Teharonika</para>
  <para style="toc3">2Teh</para>
  <para style="mt2">Ko te Tuhituhi Tuarua a Pāora Āpōtoro ki te Hunga o</para>
  <para style="mt1">Teharonika</para>
  <chapter number="1" style="c" sid="2TH 1" />
  <para style="s">He Mihi</para>
  <para style="p">
    <verse number="1" style="v" sid="2TH 1:1" />Nā Pāora, nā rātou ko Hirawanu, ko Tīmoti,</para>
  <para style="p" vid="2TH 1:1">Ki te hāhi o te hunga o Teharonika i roto i te Atua, i tō tātou Matua, i te Ariki hoki, i a Īhu Karaiti:<verse eid="2TH 1:1" /></para>
  <para style="p">
    <verse number="2" style="v" sid="2TH 1:2" />Kia tau ki a koutou te aroha noa me te rangimārie, he mea nā te Atua, nā tō tātou Matua, nā te Ariki hoki, nā Īhu Karaiti.<verse eid="2TH 1:2" /></para>
  <para style="s">Te Whakawātanga i te Hokinga Mai o te Karaiti</para>
  <para style="p">
    <verse number="3" style="v" sid="2TH 1:3" />He tika rawa kia whakawhetai mātou ki te Atua i ngā wā katoa mō koutou, e ōku tēina, he mea pai rā hoki ia, nō te mea e neke ake ana tō koutou whakapono, he nui rawa hoki te aroha o koutou katoa, o tētahi ki tētahi. <verse eid="2TH 1:3" /><verse number="4" style="v" sid="2TH 1:4" />I whakamanamana ai mātou ki a koutou i roto i ngā hāhi a te Atua, ki tō koutou ū, ki tō koutou whakapono i ngā whakatoinga katoa i a koutou, i ngā tūkinotanga hoki e whakaririka kau nā koutou.<verse eid="2TH 1:4" /></para>
  <para style="p">
    <verse number="5" style="v" sid="2TH 1:5" />He tohu tēnei mō te tika o tā te Atua whakawā, kia kīia ai koutou he tau mō te kīngitanga o te Atua, e mate nei koutou he whakaaro ki tērā. <verse eid="2TH 1:5" /><verse number="6" style="v" sid="2TH 1:6" />Mehemea ia he tika ki te Atua kia utua ki te kino te hunga e tūkino ana i a koutou; <verse eid="2TH 1:6" /><verse number="7" style="v" sid="2TH 1:7" />ā, ki a koutou hoki e tūkinotia nā, kia okioki tahi me mātou, i te whakakitenga mai o te Ariki, o Īhu, i runga i te rangi me ngā anahera o tōna kaha, <verse eid="2TH 1:7" /><verse number="8" style="v" sid="2TH 1:8" />i roto i te mura ahi e rapu utu ana i te hunga kāhore e mātau ki te Atua, kāhore nei hoki e ngohengohe ki te rongopai o tō tātou Ariki, o Īhu Karaiti. <verse eid="2TH 1:8" /><verse number="9" style="v" sid="2TH 1:9" />Ko te utu hoki e whakapāngia ki a rātou he whakangaromanga, he mea mutungakore i te aroaro anō o te Ariki, i te korōria anō hoki o tōna kaha. <verse eid="2TH 1:9" /><verse number="10" style="v" sid="2TH 1:10" />Ina haere mai ia kia whakakorōriatia i roto i tāna hunga tapu, kia whakamoemititia i roto i te hunga whakapono katoa i taua rā; i whakapono nā hoki koutou ki tā mātou whakaatu i roto i a koutou.<verse eid="2TH 1:10" /></para>
  <para style="p">
    <verse number="11" style="v" sid="2TH 1:11" />Koia nei mātou ka īnoi tonu nei mō koutou, kia meinga koutou e tō tātou Atua he tau mō tēnei karangatanga, kia whakaotia anō hoki e ia i runga i te kaha ngā mea katoa i āhuareka ai tōna pai, me te mahi anō hoki o te whakapono, <verse eid="2TH 1:11" /><verse number="12" style="v" sid="2TH 1:12" />kia whakakorōriatia ai te ingoa o tō tātou Ariki, o Īhu Karaiti, i roto i a koutou, me koutou hoki i roto i a ia, kia rite ai ki tā te aroha noa o tō tātou Atua, o te Ariki hoki, o Īhu Karaiti.<verse eid="2TH 1:12" /></para>
  <chapter eid="2TH 1" />
  <chapter number="2" style="c" sid="2TH 2" />
  <para style="s">Te Mea Kino</para>
  <para style="p">
    <verse number="1" style="v" sid="2TH 2:1" />Nā, he mea tēnei nā mātou ki a koutou, e ōku tēina, mō te taenga mai a tō tātou Ariki, o Īhu Karaiti, mō tō tātou huihuinga atu anō ki a ia; <verse eid="2TH 2:1" /><verse number="2" style="v" sid="2TH 2:2" />kei hohoro te rurea o ō koutou hinengaro, kei ohorere rānei i tā te wairua, i tā te kupu, i tā te pukapuka rānei e kīia ana nā mātou, e mea ana kua tae tonu mai ināianei te rā o te Ariki. <verse eid="2TH 2:2" /><verse number="3" style="v" sid="2TH 2:3" />Kei tinihangatia koutou i tētahi mea e te tangata. E kore hoki e tae wawe mai, kia mātua tae mai te takanga atu, kia whakakitea mai anō hoki te tangata o te hara, te tama a te whakangaro. <verse eid="2TH 2:3" /><verse number="4" style="v" sid="2TH 2:4" />He hoariri nei ia, e whakakake ana i a ia ki runga ake i ngā mea katoa e kīia ana he Atua, e karakiatia ana; kia noho ai ia i te whare tapu o te Atua, kia whakaatu ai i a ia ko ia te Atua.<verse eid="2TH 2:4" /></para>
  <para style="p">
    <verse number="5" style="v" sid="2TH 2:5" />Kāhore rānei koutou e mahara i ahau anō i a koutou, i kōrerotia e ahau ēnei mea ki a koutou? <verse eid="2TH 2:5" /><verse number="6" style="v" sid="2TH 2:6" />Nā, ka mātau koutou ināianei ki te mea e ārai ana, kia whakakitea mai rā anō ia a tōna tāima. <verse eid="2TH 2:6" /><verse number="7" style="v" sid="2TH 2:7" />Nō te mea kei te mahi ināianei te mea huna o te kino, otirā, tērā tētahi kei te ārai ināianei, kia whakawāteatia rawatia anō ia. <verse eid="2TH 2:7" /><verse number="8" style="v" sid="2TH 2:8" />Ko reira whakakitea mai ai taua tangata kino, e whakangaromia e te Ariki ki te hā o tōna māngai, e whakakāhoretia ki te putanga nui o tōna taenga mai. <verse eid="2TH 2:8" /><verse number="9" style="v" sid="2TH 2:9" />Arā a ia pū, i rite nei tōna taenga mai ki te mahinga a Hātana, i runga i te mana, i ngā tohu, i ngā merekara teka, <verse eid="2TH 2:9" /><verse number="10" style="v" sid="2TH 2:10" />i ngā mahi tinihanga katoa hoki o te hē, i roto i te hunga e whakangaromia ana; nō te mea kīhai i riro i a rātou te aroha o te pono, kia ora ai rātou. <verse eid="2TH 2:10" /><verse number="11" style="v" sid="2TH 2:11" />Mō konei hoki ka tukua atu e te Atua ki a rātou he pōhēhē e mahi ana, kia whakapono ai rātou ki te teka; <verse eid="2TH 2:11" /><verse number="12" style="v" sid="2TH 2:12" />kia tukua ai ki te hē te hunga katoa kāhore i whakapono ki te pono, i āhuareka kē ki te hē.<verse eid="2TH 2:12" /></para>
  <para style="s">Kua Whiriwhirihia Koutou mō te Ora</para>
  <para style="p">
    <verse number="13" style="v" sid="2TH 2:13" />Tika tonu ia kia whakawhetai atu mātou ki te Atua mō koutou i ngā wā katoa, e ōku tēina e arohaina nei e te Ariki, he mea whiriwhiri nā hoki koutou nā te Atua nō te tīmatanga rā anō mō te ora, i runga i te whakatapu a te Wairua, i runga anō i te whakapono ki te pono. <verse eid="2TH 2:13" /><verse number="14" style="v" sid="2TH 2:14" />Ko te mea tēnā i karangatia ai koutou e ia, he mea nā tō mātou rongopai, arā kia whiwhi ki te korōria o tō tātou Ariki, o Īhu Karaiti. <verse eid="2TH 2:14" /><verse number="15" style="v" sid="2TH 2:15" />Heoi, e ōku tēina, e tū koutou; kia mau ki ngā whakarerenga iho i whakaakona ai koutou e te kupu, e tā mātou pukapuka rānei.<verse eid="2TH 2:15" /></para>
  <para style="p">
    <verse number="16" style="v" sid="2TH 2:16" />Nā, mā tō tātou Ariki, mā Īhu Karaiti pū anō, mā te Atua, mā tō tātou Matua, i aroha mai nei ki a tātou, i hōmai nei i te whakamārie mutungakore, me te mea pai e tūmanakohia atu nei, he meatanga nā te aroha noa, <verse eid="2TH 2:16" /><verse number="17" style="v" sid="2TH 2:17" />māna e whakamārie ō koutou ngākau, māna koutou e whakaū ki runga ki ngā kupu, ki ngā mahi pai katoa.<verse eid="2TH 2:17" /></para>
  <chapter eid="2TH 2" />
  <chapter number="3" style="c" sid="2TH 3" />
  <para style="s">Me Īnoi mō Mātou</para>
  <para style="p">
    <verse number="1" style="v" sid="2TH 3:1" />Heoi, e ōku tēina, īnoi mō mātou, kia rere te kupu a te Ariki, kia whai korōria, kia pēnā me tēnā i a koutou; <verse eid="2TH 3:1" /><verse number="2" style="v" sid="2TH 3:2" />kia whakaorangia hoki mātou i ngā tāngata pōauau, i ngā tāngata kino; kāhore hoki ngā tāngata katoa e whakapono.<verse eid="2TH 3:2" /></para>
  <para style="p">
    <verse number="3" style="v" sid="2TH 3:3" />Otiia, e pono ana te Atua, māna koutou e whakaū, e tiaki i te tangata kino. <verse eid="2TH 3:3" /><verse number="4" style="v" sid="2TH 3:4" />Nā, e ū ana tō mātou whakaaro i roto i te Ariki ki a koutou, kei te mahi koutou, ā, ka mahi anō i a mātou e whakaako nei ki a koutou.<verse eid="2TH 3:4" /></para>
  <para style="p">
    <verse number="5" style="v" sid="2TH 3:5" />Mā te Ariki hoki e whakatika ō koutou ngākau ki te aroha o te Atua, ki te ngākau āta tatari o te Karaiti.<verse eid="2TH 3:5" /></para>
  <para style="s">Te Herenga kia Mahi</para>
  <para style="p">
    <verse number="6" style="v" sid="2TH 3:6" />Nā, ko tā mātou whakahau atu tēnei ki a koutou, e ōku tēina, i runga i te ingoa o tō tātou Ariki, o Īhu Karaiti, mawehe kē i ngā tēina katoa e hē ana te whakahaere, kāhore nei e rite ki ā mātou whakarerenga iho i roto i a rātou. <verse eid="2TH 3:6" /><verse number="7" style="v" sid="2TH 3:7" />E mātau nā hoki koutou ki ngā mea e tika ai tā koutou whakarite ki a mātou; kīhai hoki i hē tā mātou whakahaere i roto i a koutou; <verse eid="2TH 3:7" /><verse number="8" style="v" sid="2TH 3:8" />kīhai hoki mātou i kai noa i te taro i te ringa o tētahi tangata, engari i roto i te mahi nui, i te uaua, me te mahi tonu i te ao, i te pō, kei whakataimahatia e mātou tētahi o koutou. <verse eid="2TH 3:8" /><verse number="9" style="v" sid="2TH 3:9" />Ehara rā i te mea kāhore ō mātou take, engari, kia meinga ai mātou hei tauira mō koutou, kia rite ai tā koutou ki tā mātou. <verse eid="2TH 3:9" /><verse number="10" style="v" sid="2TH 3:10" />Anā hoki i a mātou e noho ana i a koutou, ko tā mātou whakahau tēnei ki a koutou: “Ki te kore tētahi e pai ki te mahi, kaua ia e tukua kia kai.”<verse eid="2TH 3:10" /></para>
  <para style="p">
    <verse number="11" style="v" sid="2TH 3:11" />Kei te rongo hoki mātou tērā ētahi e hē ana te whakahaere i roto i a koutou, kāhore rawa e mahi, engari e pokanoa ana ki a ētahi. <verse eid="2TH 3:11" /><verse number="12" style="v" sid="2TH 3:12" />Nā, ko tā mātou ako, ko tā mātou whakahau tēnei ki aua tāngata pērā, i roto i tō tātou Ariki, i a Īhu Karaiti, me mahi mārie rātou, ka kai i ā rātou nā ake kai. <verse eid="2TH 3:12" /><verse number="13" style="v" sid="2TH 3:13" />Ko koutou ia, e ōku tēina, kei ngākaukore ki te mahi pai.<verse eid="2TH 3:13" /></para>
  <para style="p">
    <verse number="14" style="v" sid="2TH 3:14" />Nā, ki te kore tētahi e ngohengohe ki tā mātou kupu i tēnei pukapuka, kia mārama te tohu i a ia, kei piri koutou ki a ia, kia whakamā ai ia. <verse eid="2TH 3:14" /><verse number="15" style="v" sid="2TH 3:15" />Otiia, kaua e mea he hoariri ia, engari, whakatūpatoria, ānō he teina.<verse eid="2TH 3:15" /></para>
  <para style="s">Poroporoaki</para>
  <para style="p">
    <verse number="16" style="v" sid="2TH 3:16" />Nā, mā te Ariki pū o te rangimārie e hoatu te rangimārie ki a koutou i ngā wā katoa, i ngā mea katoa. Kia noho te Ariki ki a koutou katoa.<verse eid="2TH 3:16" /></para>
  <para style="p">
    <verse number="17" style="v" sid="2TH 3:17" />Ko te oha āku, a Pāora, nā tōku ringaringa ake, ko te tohu ia i ngā pukapuka katoa; he pēnā tāku tuhituhi.<verse eid="2TH 3:17" /></para>
  <para style="p">
    <verse number="18" style="v" sid="2TH 3:18" />Kia tau te aroha noa o tō tātou Ariki, o Īhu Karaiti ki a koutou katoa.<verse eid="2TH 3:18" /></para>
  <chapter eid="2TH 3" />
</usx>