<?xml version="1.0" encoding="utf-8"?>
<usx version="3.0">
  <book code="LEV" style="id">lev.txt Māori macronized text, extracted 16-05-06</book>
  <para style="h">Rewitikuha</para>
  <para style="toc3">Rewi</para>
  <para style="mt2">Ko te Pukapuka Tuatoru a Mohi e Kīia nei ko</para>
  <para style="mt1">Rewitikuha</para>
  <chapter number="1" style="c" sid="LEV 1" />
  <para style="s">He Tahunga Tinana</para>
  <para style="p">
    <verse number="1" style="v" sid="LEV 1:1" />Nā, ka karanga a Ihowā ki a Mohi, ka kōrero ki a ia i roto i te tapenākara o te whakaminenga, ka mea: <verse eid="LEV 1:1" /><verse number="2" style="v" sid="LEV 1:2" />“Kōrero ki ngā tama a Īharaira, mea atu ki a rātou: Ki te kawea e tētahi tangata o koutou he whakahere ki a Ihowā, me kawe tā koutou whakahere i roto i ngā kararehe, arā i roto i ngā kau, i roto rānei i ngā hipi.<verse eid="LEV 1:2" /></para>
  <para style="p">
    <verse number="3" style="v" sid="LEV 1:3" />“Ki te mea he tahunga tinana tāna whakahere nō ngā kau, me tāpae e ia he toa, he kohakore; ka tuku ai ki te whatitoka o te tapenākara o te whakaminenga, hei mea e manakohia ai ia i te aroaro o Ihowā. <verse eid="LEV 1:3" /><verse number="4" style="v" sid="LEV 1:4" />Ā, me popoki tōna ringa ki te pane o te tahunga tinana; ā, ka manakohia tāna, hei whakamārie mōna. <verse eid="LEV 1:4" /><verse number="5" style="v" sid="LEV 1:5" />Nā, me patu te kau ki te aroaro o Ihowā; ā, me kawe te toto e ngā tohunga, e ngā tama a Ārona, me tāuhiuhi te toto ki te āta ā tawhio noa, ki tērā i te whatitoka o te tapenākara o te whakaminenga. <verse eid="LEV 1:5" /><verse number="6" style="v" sid="LEV 1:6" />Nā, me tīhore e ia te tahunga tinana, ā, me tapatapahi tēnei wāhi ōna, tēnei wāhi ōna. <verse eid="LEV 1:6" /><verse number="7" style="v" sid="LEV 1:7" />Nā, me maka he ahi e ngā tama a Ārona tohunga ki runga ki te āta, me whakapai hoki ngā wahie ki runga ki te ahi. <verse eid="LEV 1:7" /><verse number="8" style="v" sid="LEV 1:8" />Nā, ka whakarārangi ai ngā tohunga, ngā tama a Ārona, i ngā pīhi, te pane me te ngako, ki ngā wahie o te ahi i te āta. <verse eid="LEV 1:8" /><verse number="9" style="v" sid="LEV 1:9" />Ko ōna whēkau ia, me ōna waewae, me horoi ki te wai, ka tahu katoa ai te tohunga ki runga ki te āta hei tahunga tinana, hei whakahere ahi, hei kakara reka ki a Ihowā.<verse eid="LEV 1:9" /></para>
  <para style="p">
    <verse number="10" style="v" sid="LEV 1:10" />“Nā, nō te kāhui tāna whakahere nō ngā hipi, nō ngā koati rānei, hei tahunga tinana; me kawe e ia he toa, he mea kohakore, <verse eid="LEV 1:10" /><verse number="11" style="v" sid="LEV 1:11" />ka patu ai ki te taha ki te raki o te āta, ki te aroaro o Ihowā; ā, mā ngā tohunga, mā ngā tama a Ārona, e tāuhiuhi ōna toto ki te āta ā tawhio noa. <verse eid="LEV 1:11" /><verse number="12" style="v" sid="LEV 1:12" />Nā, ka tapatapahi ai ia he wāhi, he wāhi, tōna pane, tōna ngako; ā, mā te tohunga e whakarārangi ki ngā wahie o te ahi i runga i te āta. <verse eid="LEV 1:12" /><verse number="13" style="v" sid="LEV 1:13" />Ko ngā whēkau ia, me ngā waewae, me horoi ki te wai; ā, ka kawe katoa ai te tohunga, ka tahu ai ki te āta. He tahunga tinana hoki, he whakahere ahi, he kakara reka ki a Ihowā.<verse eid="LEV 1:13" /></para>
  <para style="p">
    <verse number="14" style="v" sid="LEV 1:14" />“Nā, mehemea he tahunga tinana nō ngā manu tāna whakahere ki a Ihowā, nā, me kawe e ia tāna whakahere i roto i ngā kūkupa i roto rānei i ngā pī kūkupa. <verse eid="LEV 1:14" /><verse number="15" style="v" sid="LEV 1:15" />Ā, mā te tohunga e kawe ki te āta, e whakawiri atu tōna pane, ka tahu ai ki runga ki te āta; ā, ko ōna toto me tuku kia heke ki te taha o te āta. <verse eid="LEV 1:15" /><verse number="16" style="v" sid="LEV 1:16" />Ā, ko tōna puku me tōna paru me tango, ā, ka makā ki te taha ki te rāwhiti o te āta, ki te wāhi o ngā pungarehu. <verse eid="LEV 1:16" /><verse number="17" style="v" sid="LEV 1:17" />Nā, me hahae e ia mā ōna parirau, otiia kaua e motuhia rawatia; ā, mā te tohunga e tahu ki runga ki te āta, ki ngā wahie o te ahi. He tahunga tinana tēnā, he whakahere ahi, he kakara reka ki a Ihowā.”<verse eid="LEV 1:17" /></para>
  <chapter eid="LEV 1" />
  <chapter number="2" style="c" sid="LEV 2" />
  <para style="s">He Whakahere Totokore</para>
  <para style="p">
    <verse number="1" style="v" sid="LEV 2:1" />“Ā, ki te kawea e tētahi he whakahere totokore ki a Ihowā, hei te parāoa pai he whakahere māna; ā, me riringi e ia he hinu ki runga ki taua mea, ka maka hoki i te parakihe ki runga; <verse eid="LEV 2:1" /><verse number="2" style="v" sid="LEV 2:2" />ā, ka kawe ai ia ki ngā tohunga, ki ngā tama a Ārona. Nā, me ao e ia i roto i taua mea, kia kī tōna ringa i te parāoa pai, i te hinu, me te parakihe katoa hoki; nā, ka tahu te tohunga i te whakamahara o taua mea ki te āta, hei whakahere ahi, hei kakara reka ki a Ihowā. <verse eid="LEV 2:2" /><verse number="3" style="v" sid="LEV 2:3" />Ā, ko te toenga o te whakahere totokore, mā Ārona rātou ko āna tama; he mea tino tapu tēnā i roto i ngā whakahere ahi a Ihowā.<verse eid="LEV 2:3" /></para>
  <para style="p">
    <verse number="4" style="v" sid="LEV 2:4" />“Ā, ki te kawea e koe hei whakahere he whakahere totokore i tunua ki te oumu, hei ngā keke parāoa, hei ngā mea rēwenakore, me kōnatunatu ki te hinu, hei ngā keke angiangi rānei kāhore nei he rēwena, he mea pani ki te hinu. <verse eid="LEV 2:4" /><verse number="5" style="v" sid="LEV 2:5" />Ā, ki te mea he whakahere totokore te whakahere, he mea i tunua ki te pāraharaha, hei te mea parāoa pai, kīhai nei i rēwenatia, kua oti nei te konatu ki te hinu. <verse eid="LEV 2:5" /><verse number="6" style="v" sid="LEV 2:6" />Me whatiwhati e koe, ka riringi ai ki te hinu; he whakahere totokore tēnā. <verse eid="LEV 2:6" /><verse number="7" style="v" sid="LEV 2:7" />Nā, mehemea he whakahere totokore tāu whakahere, he mea i parāipanatia, me hanga ki te parāoa, ki te hinu. <verse eid="LEV 2:7" /><verse number="8" style="v" sid="LEV 2:8" />Ā, me kawe e koe te whakahere totokore, i hangā ki ēnei mea, ki a Ihowā; ā, ka tukua atu ki te tohunga, nā māna e mau atu ki te āta. <verse eid="LEV 2:8" /><verse number="9" style="v" sid="LEV 2:9" />Nā, ka tangohia e te tohunga i roto i te whakahere totokore te whakamahara o taua mea, ka tahu ai ki te āta; hei whakahere ahi, hei kakara reka ki a Ihowā. <verse eid="LEV 2:9" /><verse number="10" style="v" sid="LEV 2:10" />Ā, mā Ārona rātou ko āna tama te toenga o te whakahere totokore; he mea tino tapu tēnā i roto i ngā whakahere ahi a Ihowā.<verse eid="LEV 2:10" /></para>
  <para style="p">
    <verse number="11" style="v" sid="LEV 2:11" />“Kei hangā ki te rēwena tētahi whakahere totokore e kawea ana e koutou mā Ihowā; kei tahuna hoki e koutou he rēwena, he honi rānei, i roto i tētahi o ngā whakahere ahi a Ihowā. <verse eid="LEV 2:11" /><verse number="12" style="v" sid="LEV 2:12" />Nā, hei whakahere tūāpora, me whakahere ēnā mā Ihowā; otiia e kore e tahuna ki te āta hei kakara reka. <verse eid="LEV 2:12" /><verse number="13" style="v" sid="LEV 2:13" />Me kīnaki anō ki te tote āu whakahere totokore katoa ina whakaherea. Kei whakamutua hoki te tote o te kawenata a tōu Atua mō tāu whakahere totokore; me whakahere he tote e koe ki runga i āu whakahere katoa.<verse eid="LEV 2:13" /></para>
  <para style="p">
    <verse number="14" style="v" sid="LEV 2:14" />“Nā, mehemea he whakahere tūāpora tāu whakahere totokore ki a Ihowā, hei te wīti hou, i whakamaroketia ki te ahi, hei te wīti i patua i roto i ngā puku hou, tāu whakahere totokore o āu tūāpora. <verse eid="LEV 2:14" /><verse number="15" style="v" sid="LEV 2:15" />Me riringi anō he hinu ki taua mea, me whakatakoto hoki he parakihe ki runga; he whakahere totokore tēnā. <verse eid="LEV 2:15" /><verse number="16" style="v" sid="LEV 2:16" />Nā, me tahu e te tohunga te whakamahara o taua mea, arā tētahi wāhi o te wīti i patua, o te hinu, me te parakihe katoa; hei whakahere ahi taua mea ki a Ihowā.”<verse eid="LEV 2:16" /></para>
  <chapter eid="LEV 2" />
  <chapter number="3" style="c" sid="LEV 3" />
  <para style="s">He Patunga mō te Pai</para>
  <para style="p">
    <verse number="1" style="v" sid="LEV 3:1" />“Nā, mehemea he patunga mō te pai tāna e tāpae ai; ki te mea nō ngā kau tāna whakahere, ahakoa toa, ahakoa uha, kia kohakore tāna e tuku ai ki te aroaro o Ihowā. <verse eid="LEV 3:1" /><verse number="2" style="v" sid="LEV 3:2" />Nā, ka popoki tōna ringa ki te mātenga o tāna whakahere, ka patu ai ki te whatitoka o te tapenākara o te whakaminenga. Nā, ka tāuhiuhia te toto e ngā tohunga, e ngā tama a Ārona, ki te āta ā tawhio noa. <verse eid="LEV 3:2" /><verse number="3" style="v" sid="LEV 3:3" />Nā, me tāpae e ia he whakahere ahi ki a Ihowā i roto i te patunga mō te pai; ko te ngako e whiwhiwhiwhi ana ki ngā whēkau, me te ngako katoa o ngā whēkau, <verse eid="LEV 3:3" /><verse number="4" style="v" sid="LEV 3:4" />me ngā whatukuhu e rua, me tō reira ngako, tērā i te hope, me te taupā i te ate, me ngā whatukuhu, me tango tērā e ia. <verse eid="LEV 3:4" /><verse number="5" style="v" sid="LEV 3:5" />Ā, me tahu e ngā tama a Ārona ki te āta, ki runga i te tahunga tinana i runga i ngā wahie o te ahi. He whakahere ahi tēnā, he kakara reka ki a Ihowā.<verse eid="LEV 3:5" /></para>
  <para style="p">
    <verse number="6" style="v" sid="LEV 3:6" />“Ā, ki te mea nō ngā hipi tāna e tāpae ai ki a Ihowā hei patunga mō te pai; he toa, he uha rānei, kei whai koha tāna e tuku ai. <verse eid="LEV 3:6" /><verse number="7" style="v" sid="LEV 3:7" />Ki te tāpaea e ia he reme hei whakahere māna, me tāpae ki te aroaro o Ihowā. <verse eid="LEV 3:7" /><verse number="8" style="v" sid="LEV 3:8" />Me popoki hoki tōna ringa ki te pane o tāna whakahere, ka patu ai ki mua i te tapenākara o te whakaminenga. Ā, ka tāuhiuhia ōna toto e ngā tama a Ārona ki te āta ā tawhio noa. <verse eid="LEV 3:8" /><verse number="9" style="v" sid="LEV 3:9" />Me tāpae anō e ia tētahi wāhi o te patunga mō te pai hei whakahere ahi ki a Ihowā; ko tōna ngako me te hiawero katoa, kia tino tata ki te tiki tāna tapahanga; ā, ko te ngako e whiwhiwhiwhi ana ki ngā whēkau, me te ngako katoa o ngā whēkau, <verse eid="LEV 3:9" /><verse number="10" style="v" sid="LEV 3:10" />me ngā whatukuhu e rua, me tō reira taupā, tērā i te hope, me te taupā o te ate, me ngā whatukuhu, me tango tērā e ia. <verse eid="LEV 3:10" /><verse number="11" style="v" sid="LEV 3:11" />Ā, mā te tohunga e tahu ki runga ki te āta; he kai hoki nō tā Ihowā whakahere ahi.<verse eid="LEV 3:11" /></para>
  <para style="p">
    <verse number="12" style="v" sid="LEV 3:12" />“Ā, ki te mea he koati tāna whakahere, me tāpae ki te aroaro o Ihowā. <verse eid="LEV 3:12" /><verse number="13" style="v" sid="LEV 3:13" />Ā, ka popoki tōna ringa ki tōna pane, ka patu ai ki mua o te tapenākara o te whakaminenga; ā, mā ngā tama a Ārona e tāuhiuhi ōna toto ki te āta ā tawhio noa.<verse eid="LEV 3:13" /></para>
  <para style="p">
    <verse number="14" style="v" sid="LEV 3:14" />“Ā, me tāpae atu e ia tētahi wāhi ōna hei whakahere ahi māna ki a Ihowā; ko te ngako e whiwhiwhiwhi ana ki ngā whēkau, me te ngako katoa o ngā whēkau, <verse eid="LEV 3:14" /><verse number="15" style="v" sid="LEV 3:15" />me ngā whatukuhu e rua, me tō reira ngako, tērā i te hope, me te taupā i te ate, me ngā whatukuhu, me tango tērā e ia. <verse eid="LEV 3:15" /><verse number="16" style="v" sid="LEV 3:16" />Ā, me tahu e te tohunga ki te āta he kai tēnā nō te whakahere ahi, hei kakara reka. Ko te ngako katoa mā Ihowā.<verse eid="LEV 3:16" /></para>
  <para style="p">
    <verse number="17" style="v" sid="LEV 3:17" />“Hei tikanga mau tonu tēnei mō ō koutou whakatupuranga, i ō koutou nohoanga katoa, kia kaua e kainga tētahi ngako, toto rānei, e koutou.”<verse eid="LEV 3:17" /></para>
  <chapter eid="LEV 3" />
  <chapter number="4" style="c" sid="LEV 4" />
  <para style="s">He Whakahere mō te Hara Pōhēhē</para>
  <para style="p">
    <verse number="1" style="v" sid="LEV 4:1" />I kōrero anō a Ihowā ki a Mohi, i mea, <verse eid="LEV 4:1" /><verse number="2" style="v" sid="LEV 4:2" />“Kōrero ki ngā tama a Īharaira, mea atu: Ki te pōhēhē tētahi tangata, ā, ka hara ki tētahi o ngā mea i whakahaua e Ihowā kia kaua e meatia, ā, ka mea i tētahi o aua mea.<verse eid="LEV 4:2" /></para>
  <para style="p">
    <verse number="3" style="v" sid="LEV 4:3" />“Ki te hara te tohunga i whakawahia, e tau ai he hē ki runga ki te iwi; nā, me whakahere e ia ki a Ihowā mō tōna hara i hara ai ia tētahi pūru, hei te kūao kohakore, hei whakahere hara. <verse eid="LEV 4:3" /><verse number="4" style="v" sid="LEV 4:4" />Nā, me kawe e ia te pūru ki te whatitoka o te tapenākara o te whakaminenga, ki te aroaro o Ihowā; ā, ka popoki i tōna ringa ki te mātenga o te pūru, ka patu ai te pūru ki te aroaro o Ihowā. <verse eid="LEV 4:4" /><verse number="5" style="v" sid="LEV 4:5" />Nā, me tango e te tohunga i whakawahia tētahi wāhi o ngā toto o te pūru, ā, ka kawe ki te tapenākara o te whakaminenga. <verse eid="LEV 4:5" /><verse number="6" style="v" sid="LEV 4:6" />Ā, ka tou te tohunga i tōna maihao ki te toto, ā, kia whitu āna tāuhiuhinga i te toto ki te aroaro o Ihowā, ki mua o te ārai o te wāhi tapu. <verse eid="LEV 4:6" /><verse number="7" style="v" sid="LEV 4:7" />Me pani anō e te tohunga tētahi wāhi o ngā toto ki ngā haona o te āta whakakakara reka, ki te aroaro o Ihowā, ki tērā i te tapenākara o te whakaminenga. Ka riringi ai i ngā toto katoa o te pūru ki te tūranga o te āta mō te tahunga tinana, ki tērā i te whatitoka o te tapenākara o te whakaminenga. <verse eid="LEV 4:7" /><verse number="8" style="v" sid="LEV 4:8" />Ā, me tango e ia ngā ngako katoa o te pūru whakahere hara; te ngako e whiwhiwhiwhi ana ki ngā whēkau, me ngā ngako katoa o ngā whēkau, <verse eid="LEV 4:8" /><verse number="9" style="v" sid="LEV 4:9" />me ngā whatukuhu e rua, me tō reira ngako, tērā i te hope, me te taupā o te ate, me ngā whatukuhu, me tango tērā e ia, <verse eid="LEV 4:9" /><verse number="10" style="v" sid="LEV 4:10" />kia rite ki te tangohanga o tō te pūru o te patunga mō te pai. Ā, me tahu e te tohunga ki runga ki te āta mō te tahunga tinana. <verse eid="LEV 4:10" /><verse number="11" style="v" sid="LEV 4:11" />Ko te hiako ia o te pūru, ko ōna kikokiko katoa, ko tōna pane, ko ōna i waewae, ko ōna whēkau, me tōna paru – <verse eid="LEV 4:11" /><verse number="12" style="v" sid="LEV 4:12" />arā, ko te pūru katoa hoki – me kawe e ia ki waho o te puni, ki tētahi wāhi pokekore, ki te wāhi e ringihia ai ngā pungarehu, ka tahu ai ki te rākau ki te ahi; hei te ringihanga pungarehu tahu ai.<verse eid="LEV 4:12" /></para>
  <para style="p">
    <verse number="13" style="v" sid="LEV 4:13" />“Ā, ki te pōhēhē te whakaminenga katoa o Īharaira, ā, ka hara, ā, ka ngaro taua mea i ngā kanohi o te whakaminenga, ā, ka tika kē i tētahi o ngā whakahau a Ihowā tētahi o ā rātou mahi, he mea e kore e tika kia meatia, ā, ka whai hara rātou; <verse eid="LEV 4:13" /><verse number="14" style="v" sid="LEV 4:14" />ā, ka kitea te hara i hara ai rātou, kātahi ka whakaherea e te whakaminenga tētahi pūru kūao mō te hara, me kawe hoki ki mua o te tapenākara o te whakaminenga. <verse eid="LEV 4:14" /><verse number="15" style="v" sid="LEV 4:15" />Ka popoki ai ngā ringa o ngā kaumātua o te whakaminenga ki te pane o te pūru ki te aroaro o Ihowā; ā, hei te aroaro o Ihowā patu ai i te pūru.<verse eid="LEV 4:15" /></para>
  <para style="p">
    <verse number="16" style="v" sid="LEV 4:16" />“Ā, mā te tohunga i whakawahia e kawe tētahi wāhi o ngā toto o te pūru ki te tapenākara o te whakaminenga; <verse eid="LEV 4:16" /><verse number="17" style="v" sid="LEV 4:17" />ka tou ai te tohunga i tōna maihao ki te toto, ā, kia whitu āna tāuhiuhinga ki te aroaro o Ihowā ki mua o te ārai. <verse eid="LEV 4:17" /><verse number="18" style="v" sid="LEV 4:18" />Me pani anō e ia tētahi wāhi o te toto ki ngā haona o te āta i te aroaro o Ihowā, ki tērā i te tapenākara o te whakaminenga, ka riringi ai i ngā toto katoa ki te tūranga o te āta tahunga tinana, ki tērā i te whatitoka o te tapenākara o te whakaminenga. <verse eid="LEV 4:18" /><verse number="19" style="v" sid="LEV 4:19" />Me tango anō e ia ōna ngako katoa, ka tahu ai ki runga ki te āta. <verse eid="LEV 4:19" /><verse number="20" style="v" sid="LEV 4:20" />Ko tāna tēnā e mea ai ki te pūru; kia rite ki tāna i mea ai ki te pūru whakahere hara, kia pērā tāna meatanga ki tēnei; ā, me mea e te tohunga he whakamārie mō rātou, ā, ka murua tō rātou hara. <verse eid="LEV 4:20" /><verse number="21" style="v" sid="LEV 4:21" />Ā, me kawe e ia te pūru ki waho o te puni, ka tahu, ka pērā anō me ia i tahu i te pūru tuatahi; ko te whakahere hara tēnā mō te whakaminenga.<verse eid="LEV 4:21" /></para>
  <para style="p">
    <verse number="22" style="v" sid="LEV 4:22" />“Ki te hara tētahi rangatira, ā, ka mahi i runga i te pōhēhē i tētahi o ngā mea i whakahaua e Ihowā, e tōna Atua, kia kaua e mahia, ā, ka whai hara, <verse eid="LEV 4:22" /><verse number="23" style="v" sid="LEV 4:23" />ki te mōhiotia e ia tōna hara i hara ai, me kawe tāna whakahere, he koati, hei te toa, hei te mea kohakore. <verse eid="LEV 4:23" /><verse number="24" style="v" sid="LEV 4:24" />Ā, ka popoki tōna ringa ki runga ki te mātenga o te koati, ka patu ai ki te wāhi e patua nei te tahunga tinana ki te aroaro o Ihowā; he whakahere hara tēnā. <verse eid="LEV 4:24" /><verse number="25" style="v" sid="LEV 4:25" />Ā, me tango e te tohunga tētahi wāhi o te toto o te whakahere hara ki tōna maihao, ka pani ai ki ngā haona o te āta tahunga tinana, me riringi anō ōna toto ki te tūranga o te āta tahunga tinana. <verse eid="LEV 4:25" /><verse number="26" style="v" sid="LEV 4:26" />Nā, me tahu e ia ōna ngako katoa ki te āta, me pērā me te ngako o ngā patunga mō te pai; ā, ka whakamārie te tohunga mōna, mō tōna hara, ā, ka murua.<verse eid="LEV 4:26" /></para>
  <para style="p">
    <verse number="27" style="v" sid="LEV 4:27" />“Ā, ki te pōhēhē tētahi tangata noa atu, ā, ka hara, nōna i mea i tētahi mea e tika kē ana i tētahi o ngā whakahau a Ihowā, he mea e kore e tika kia meatia, ā, ka whai hara; <verse eid="LEV 4:27" /><verse number="28" style="v" sid="LEV 4:28" />ki te mōhiotia e ia tōna hara i hara ai, me kawe e ia tāna whakahere, he koati, he uha, he kohakore, mō tōna hara i hara ai. <verse eid="LEV 4:28" /><verse number="29" style="v" sid="LEV 4:29" />Ā, ka popoki tōna ringa ki te mātenga o te whakahere hara, ka patu ai i te whakahere hara ki te wāhi mō te tahunga tinana. <verse eid="LEV 4:29" /><verse number="30" style="v" sid="LEV 4:30" />Nā, ka tango te tohunga i tētahi wāhi o ōna toto ki tōna maihao, ka pani ai ki ngā haona o te āta tahunga tinana, ka riringi ai i ōna toto katoa ki te tūranga o te āta. <verse eid="LEV 4:30" /><verse number="31" style="v" sid="LEV 4:31" />Me tango anō e ia ōna ngako katoa, me pērā me te ngako e tangohia ana i ngā patunga mō te pai; ā, me tahu e te tohunga ki runga ki te āta hei kakara reka ki a Ihowā. Nā, ka whakamārie te tohunga mōna, ā, ka murua tōna.<verse eid="LEV 4:31" /></para>
  <para style="p">
    <verse number="32" style="v" sid="LEV 4:32" />“Ā, ki te mea he reme tāna whakahere e kawea ana e ia mō te hara, me kawe e ia hei te uha, hei te mea kohakore. <verse eid="LEV 4:32" /><verse number="33" style="v" sid="LEV 4:33" />Nā, ka popoki tōna ringa ki te mātenga o te whakahere hara, ā, ka patua hei whakahere hara ki te wāhi e patua nei e rātou te tahunga tinana. <verse eid="LEV 4:33" /><verse number="34" style="v" sid="LEV 4:34" />Nā, me tango e te tohunga tētahi wāhi o te toto o te whakahere hara ki tōna maihao, ka pani ai ki ngā haona o te āta tahunga tinana, me riringi anō ōna toto katoa ki te tūranga o te āta. <verse eid="LEV 4:34" /><verse number="35" style="v" sid="LEV 4:35" />Me tango anō e ia ōna ngako katoa, kia rite ki te tangohanga o te ngako o te reme o ngā patunga mō te pai; ka tahu ai e te tohunga ki runga ki te āta, ki runga ki ngā whakahere ahi ki a Ihowā. Nā, ka whakamārie te tohunga mō tōna hara i hara ai, ā, ka murua.”<verse eid="LEV 4:35" /></para>
  <chapter eid="LEV 4" />
  <chapter number="5" style="c" sid="LEV 5" />
  <para style="s">He Whakahere Hara mō ēnei Mea</para>
  <para style="p">
    <verse number="1" style="v" sid="LEV 5:1" />“Ki te hara tētahi, mōna i rongo ki te reo whakaoati, he kaiwhakaatu nei ia mō tāna i kite ai, i mōhio ai rānei, ki te kāhore e whakaaturia e ia, nā, me waha e ia tōna hara.<verse eid="LEV 5:1" /></para>
  <para style="p">
    <verse number="2" style="v" sid="LEV 5:2" />“Ki te pā tētahi ki te mea poke – ki te tinana rānei o te kīrehe poke, ki te tinana rānei o te kararehe poke, ki te tinana rānei o ngā mea ngōki – arā o ngā mea poke, ā, e huna ana i a ia, ā, ka poke ia, nā, ka whai hara ia.<verse eid="LEV 5:2" /></para>
  <para style="p">
    <verse number="3" style="v" sid="LEV 5:3" />“Ki te pā rānei ia ki te poke tangata, ki ngā tini poke e poke ai te tangata, ā, ka huna i a ia; ina mōhiotia e ia, ka whai hara ia.<verse eid="LEV 5:3" /></para>
  <para style="p">
    <verse number="4" style="v" sid="LEV 5:4" />“Ki te oati rānei tētahi, he mea puta ohorere i ōna ngutu, kia mahi i te kino, i te pai rānei, i ngā tini mea rānei e puaki ohorere mai i te tangata ina oati, ā, e huna ana i a ia; ina mōhiotia e ia, nā, ka whai hara ia i tētahi o ēnei mea.<verse eid="LEV 5:4" /></para>
  <para style="p">
    <verse number="5" style="v" sid="LEV 5:5" />“Ā, ki te mea kua whai hara ia i tētahi o ēnei mea, nā, me whāki tōna hara i taua mea; <verse eid="LEV 5:5" /><verse number="6" style="v" sid="LEV 5:6" />ā, me kawe e ia tāna whakahere mō te hē ki a Ihowā, mō tōna hara i hara ai, he uha nō te kāhui, he reme, he kūao koati rānei, hei whakahere hara; ā, mā te tohunga e whakamārie mōna, mō tōna hara.<verse eid="LEV 5:6" /></para>
  <para style="p">
    <verse number="7" style="v" sid="LEV 5:7" />“Ā, ki te kāhore e taea e ia i ōna rawa he reme, me kawe e ia ki a Ihowā mō tōna hē i hē ai, kia rua ngā kūkupa, kia rua rānei ngā pī kūkupa; ko tētahi hei whakahere hara, ko tētahi hei tahunga tinana. <verse eid="LEV 5:7" /><verse number="8" style="v" sid="LEV 5:8" />Me kawe rāua e ia ki te tohunga, ka whakahere ai e ia, ko te mea mō te whakahere hara ki mua, ka kikini ai i tōna pane i te ritenga o tōna kakī, otiia kaua e motuhia rawatia. <verse eid="LEV 5:8" /><verse number="9" style="v" sid="LEV 5:9" />Nā, ka tāuhiuhi ai ia i tētahi wāhi o ngā toto o te whakahere hara ki te taha o te āta; ka whakatē ai i te toenga o te toto ki te tūranga o te āta; he whakahere hara tēnā. <verse eid="LEV 5:9" /><verse number="10" style="v" sid="LEV 5:10" />Ā, ko te rua me tuku hei tahunga tinana, kia rite ki te tikanga; ā, ka whakamārie te tohunga mōna, mō tōna hara i hara ai, ā, ka murua.<verse eid="LEV 5:10" /></para>
  <para style="p">
    <verse number="11" style="v" sid="LEV 5:11" />“Ā, ki te kāhore e taea e ia i ōna rawa te kawe ngā kūkupa e rua, ngā pī kūkupa rānei e rua, nā, me kawe tāna whakahere e te tangata i hara, te whakatekau epa parāoa, hei whakahere hara; kaua e meatia ki te hinu, kaua anō e meatia he parakihe ki runga; he whakahere hara hoki. <verse eid="LEV 5:11" /><verse number="12" style="v" sid="LEV 5:12" />Nā, me kawe e ia ki te tohunga, ā, ka aohia ake e te tohunga, kia kī tōna ringa, he whakamahara nō taua mea, ka tahu ai ki runga ki te āta, ki runga ki ngā whakahere ahi ki a Ihowā; he whakahere hara tēnā. <verse eid="LEV 5:12" /><verse number="13" style="v" sid="LEV 5:13" />Ā, ka whakamārie te tohunga mōna, mō tōna hara i hara ai ki tētahi o ēnei mea, ā, ka murua. Ā, mā te tohunga te toenga, ānō he whakahere totokore.”<verse eid="LEV 5:13" /></para>
  <para style="s">He Whakahere ki te Utunga</para>
  <para style="p">
    <verse number="14" style="v" sid="LEV 5:14" />I kōrero anō a Ihowā ki a Mohi, i mea: <verse eid="LEV 5:14" /><verse number="15" style="v" sid="LEV 5:15" />“Ki te kino te mahi a tētahi, he hara pōhēhē, ki ngā mea tapu a Ihowā; nā, me kawe e ia tāna whakahere mō te hē ki a Ihowā, kia kotahi hipi toa, hei te mea kohakore, nō te kāhui hipi, me whakarite anō e koe ōna utu ki te hekere hiriwa, hekere o te wāhi tapu, hei whakahere mō te hē. <verse eid="LEV 5:15" /><verse number="16" style="v" sid="LEV 5:16" />Ka utu ai i tōna hara ki te mea tapu, me tāpiri anō ki te wāhi whakarima, ka hōmai ki te tohunga; ā, ka whakamārie te tohunga mōna ki te hipi toa e whakaherea ana mō te hē, ā, ka murua tōna.<verse eid="LEV 5:16" /></para>
  <para style="p">
    <verse number="17" style="v" sid="LEV 5:17" />“Ā, ki te hara tētahi, ki te poka kē i tētahi o ngā whakahau a Ihowā, he mahi poka noa; ahakoa e kore e mōhiotia e ia, kua hara ia, ā, ka waha ia i tōna kino. <verse eid="LEV 5:17" /><verse number="18" style="v" sid="LEV 5:18" />Ā, me kawe e ia he hipi toa ki te tohunga, he kohakore, nō te kāhui, kei tau te utu, hei whakahere mō te hē. Ā, ka whakamārie te tohunga mōna, mō tōna pōhēhē i pōhēhē ai ia, ā, kīhai nei i mātau, ā, ka murua tōna hē. <verse eid="LEV 5:18" /><verse number="19" style="v" sid="LEV 5:19" />He whakahere tēnā mō te hē; he pono tōna hē ki a Ihowā.”<verse eid="LEV 5:19" /></para>
  <chapter eid="LEV 5" />
  <chapter number="6" style="c" sid="LEV 6" />
  <para style="p">
    <verse number="1" style="v" sid="LEV 6:1" />I kōrero anō a Ihowā ki a Mohi, i mea: <verse eid="LEV 6:1" /><verse number="2" style="v" sid="LEV 6:2" />“Ki te hara tētahi, ā, ka hē tāna ki a Ihowā, ā, ka teka hoki ki tōna hoa, he mea i tukua ki a ia kia tiakina, he whakaaetanga rānei, he mea rānei i pāhuatia, he whakahaere hē rānei ki tōna hoa; <verse eid="LEV 6:2" /><verse number="3" style="v" sid="LEV 6:3" />i kitea rānei e ia te mea i ngaro, ā, ka kōrero teka ki taua mea, ka oati teka; i tētahi rānei o ēnei tini mea e mea ai te tangata, e whai hara ai.<verse eid="LEV 6:3" /></para>
  <para style="p">
    <verse number="4" style="v" sid="LEV 6:4" />“Nā, kua hara nei ia, kua hē, me whakahoki e ia te mea i pāhuatia, te mea rānei i murua e ia, te mea rānei i waiho ki a ia kia tiakina, te mea ngaro rānei i kitea e ia, <verse eid="LEV 6:4" /><verse number="5" style="v" sid="LEV 6:5" />ngā mea katoa rānei i oati teka ai ia. Me utu e ia taua mea kia tino rite, ka tāpiri anō ki te wāhi whakarima; me hōmai e ia ki te tangata nōna, i te rā e kitea ai kua hara ia. <verse eid="LEV 6:5" /><verse number="6" style="v" sid="LEV 6:6" />Ā, me kawe e ia tāna whakahere mō te hē ki a Ihowā, he hipi toa, he kohakore nō te kāhui, kei tau te utu, hei whakahere mō te hē, ki te tohunga. <verse eid="LEV 6:6" /><verse number="7" style="v" sid="LEV 6:7" />Ā, mā te tohunga e whakamārie mōna ki te aroaro o Ihowā, ā, ka murua te hē o tāna i ngā mea katoa i mea ai ia, i hara ai.”<verse eid="LEV 6:7" /></para>
  <para style="s">Te Ture mō te Tahunga Tinana</para>
  <para style="p">
    <verse number="8" style="v" sid="LEV 6:8" />I kōrero anō a Ihowā ki a Mohi, i mea: <verse eid="LEV 6:8" /><verse number="9" style="v" sid="LEV 6:9" />“Whakahaua a Ārona rātou ko āna tama, mea atu: Ko te ture tēnei mō te tahunga tinana. Me uta te tahunga tinana ki runga ki te takuahi o te āta ā pau noa te pō, taea noatia te ata; kia kā tonu hoki te ahi o te āta ki runga ki a ia. <verse eid="LEV 6:9" /><verse number="10" style="v" sid="LEV 6:10" />Ā, me kākahu e te tohunga tōna kākahu rīnena, me mau anō ōna tarau rīnena ki tōna kiri, ka kohi ai i ngā pungarehu i pau tahi me te tahunga tinana i te ahi i runga i te āta, ā, ka waiho i te taha o te āta. <verse eid="LEV 6:10" /><verse number="11" style="v" sid="LEV 6:11" />Nā, ka whakarere atu ia i ōna kākahu, ka kākahu i ētahi atu kākahu, ā, ka mau i ngā pungarehu ki waho i te puni, ki te wāhi pokekore. <verse eid="LEV 6:11" /><verse number="12" style="v" sid="LEV 6:12" />Kia kā tonu anō te ahi o te āta, kei pirau. Me whakaū anō e te tohunga ngā wahie ki runga, i tēnei ata, i tēnei ata; me āta whakatakoto anō e ia te tahunga tinana ki runga, ā, me tahu e ia te ngako o ngā whakahere mō te pai ki runga. <verse eid="LEV 6:12" /><verse number="13" style="v" sid="LEV 6:13" />Kia kā tonu te ahi i runga i te āta; kei pirau.”<verse eid="LEV 6:13" /></para>
  <para style="s">Te Ture mō te Whakahere Totokore</para>
  <para style="p">
    <verse number="14" style="v" sid="LEV 6:14" />“Nā, ko te ture tēnei mō te whakahere totokore. Mā ngā tama a Ārona e tāpae ki te aroaro o Ihowā, ki mua i te āta. <verse eid="LEV 6:14" /><verse number="15" style="v" sid="LEV 6:15" />Me ao e ia, kia kī tōna ringa, i te parāoa pai o te whakahere totokore, i te hinu hoki, me te parakihe katoa anō hoki i runga i te whakahere totokore, ka tahu ai ki runga ki te āta hei kakara reka, hei whakamahara mō taua mea ki a Ihowā. <verse eid="LEV 6:15" /><verse number="16" style="v" sid="LEV 6:16" />Ā, mā Ārona rātou ko āna tama e kai te toenga o taua mea; me kai kore rēwena ki te wāhi tapu; hei te marae o te tapenākara o te whakaminenga rātou kai ai. <verse eid="LEV 6:16" /><verse number="17" style="v" sid="LEV 6:17" />E kore e tunua rēwenatia; kua hoatu e ahau taua mea hei wāhi mā rātou i roto i āku whakahere ahi. He tino tapu tēnā, rite tonu anō ki te whakahere hara, ki te whakahere mō te hē. <verse eid="LEV 6:17" /><verse number="18" style="v" sid="LEV 6:18" />Hei kai tēnā mā ngā tāne katoa o ngā tama a Ārona, hei wāhi pūmau mā rātou puta noa i ō koutou whakatupuranga o ngā whakahere ahi a Ihowā; ka tapu ngā tāngata katoa e pā ana ki ēnā.”<verse eid="LEV 6:18" /></para>
  <para style="p">
    <verse number="19" style="v" sid="LEV 6:19" />I kōrero anō a Ihowā ki a Mohi, i mea: <verse eid="LEV 6:19" /><verse number="20" style="v" sid="LEV 6:20" />“Ko te whakahere tēnei mā Ārona rātou ko āna tama, ko tā rātou e whakahere ai ki a Ihowā i te rā e whakawahia ai ia: ko te whakatekau epa parāoa hei whakahere totokore, hei mea mau tonu, ko tētahi wāhi ōna i te ata, ko tētahi wāhi i te ahiahi. <verse eid="LEV 6:20" /><verse number="21" style="v" sid="LEV 6:21" />Me hanga ki te hinu ki runga i te pāraharaha; ā, ka oti te tunu, ka kawe ki roto; ā, ka whakahere i ngā wāhi i tunua o te whakahere totokore, hei kakara reka ki a Ihowā. <verse eid="LEV 6:21" /><verse number="22" style="v" sid="LEV 6:22" />Mā te tohunga i whakawahia i roto i āna tama hei whakakapi mōna e mahi; he tikanga pūmau, me tahu katoa ki a Ihowā. <verse eid="LEV 6:22" /><verse number="23" style="v" sid="LEV 6:23" />Me tahu katoa ngā whakahere totokore katoa a te tohunga; kaua hei kainga.”<verse eid="LEV 6:23" /></para>
  <para style="s">Te Ture mō te Whakahere Hara</para>
  <para style="p">
    <verse number="24" style="v" sid="LEV 6:24" />I kōrero anō a Ihowā ki a Mohi, i mea: <verse eid="LEV 6:24" /><verse number="25" style="v" sid="LEV 6:25" />“Kōrero ki a Ārona rātou ko āna tama, mea atu: Ko te ture tēnei mō te whakahere hara. Ko te wāhi e patua ai te tahunga tinana, ko reira patu ai i te whakahere hara, ki te aroaro o Ihowā; he tino tapu tēnā. <verse eid="LEV 6:25" /><verse number="26" style="v" sid="LEV 6:26" />Ko te tohunga nāna i whakahere taua mea mō te hara, māna e kai; me kai ki te wāhi tapu, ki te marae o te tapenākara o te whakaminenga. <verse eid="LEV 6:26" /><verse number="27" style="v" sid="LEV 6:27" />Ki te pā tētahi mea ki tōna kikokiko, ka tapu; ā, ki te maringi tētahi wāhi o ōna toto ki tētahi kākahu, me horoi ki te wāhi tapu te mea i maringi nei taua toto ki runga. <verse eid="LEV 6:27" /><verse number="28" style="v" sid="LEV 6:28" />Ko te oko oneone ia i kōhuatia ai me wāhi; ā, ki te mea i kōhuatia ki te oko parāhi, nā, me mukumuku, ka horoi ai ki te wai. <verse eid="LEV 6:28" /><verse number="29" style="v" sid="LEV 6:29" />Mā ngā tāne katoa i roto i ngā tohunga e kai; he mea tino tapu. <verse eid="LEV 6:29" /><verse number="30" style="v" sid="LEV 6:30" />Kaua hei kainga te whakahere hara, e kawea nei tētahi wāhi o ōna toto ki roto ki te tapenākara o te whakaminenga hei whakamārie ki te wāhi tapu; me tahu ki te ahi.”<verse eid="LEV 6:30" /></para>
  <chapter eid="LEV 6" />
  <chapter number="7" style="c" sid="LEV 7" />
  <para style="s">Te Ture mō te Whakahere mō te Hē</para>
  <para style="p">
    <verse number="1" style="v" sid="LEV 7:1" />“Nā, ko te ture tēnei mō te whakahere mō te hē; he tino tapu tēnā. <verse eid="LEV 7:1" /><verse number="2" style="v" sid="LEV 7:2" />Hei te wāhi e patua ai te tahunga tinana patua ai e rātou te whakahere mō te hē; me tāuhiuhi anō e ia ōna toto ki te āta, ā tawhio noa. <verse eid="LEV 7:2" /><verse number="3" style="v" sid="LEV 7:3" />Me whakahere anō e ia ōna ngako katoa; ko te hiawero mōmona me te ngako e whiwhiwhiwhi ana ki ngā whēkau, <verse eid="LEV 7:3" /><verse number="4" style="v" sid="LEV 7:4" />me ngā whatukuhu e rua, me tō reira ngako, tērā i te hope, me te taupā i te ate, me ngā whatukuhu, me tango tērā e ia. <verse eid="LEV 7:4" /><verse number="5" style="v" sid="LEV 7:5" />Ā, mā te tohunga e tahu ki runga ki te āta, hei whakahere ahi ki a Ihowā; he whakahere mō te hē tēnā. <verse eid="LEV 7:5" /><verse number="6" style="v" sid="LEV 7:6" />Mā ngā tāne katoa i roto i ngā tohunga e kai tēnā; me kai ki te wāhi tapu; he mea tapu rawa tēnā.<verse eid="LEV 7:6" /></para>
  <para style="p">
    <verse number="7" style="v" sid="LEV 7:7" />“Ko te whakahere hara, ko te whakahere mō te hē, rite tonu rāua. Kotahi anō te ture mō ēnā; ka riro mā te tohunga nāna tēnā i mea hei whakamārie. <verse eid="LEV 7:7" /><verse number="8" style="v" sid="LEV 7:8" />Ā, ko te tohunga nāna i whakahere te tahunga tinana a tētahi tangata, mā taua tohunga anō te hiako o te tahunga tinana i whakaherea e ia. <verse eid="LEV 7:8" /><verse number="9" style="v" sid="LEV 7:9" />Me te whakahere totokore katoa, ngā mea e tunua ana ki te oumu, me ngā mea katoa e parāipanatia ana, e meatia ana rānei ki te pāraharaha, mā te tohunga ēnā nāna i whakahere. <verse eid="LEV 7:9" /><verse number="10" style="v" sid="LEV 7:10" />Ko ngā whakahere totokore katoa ia i kōnatunatua ki te hinu, ngā mea maroke rānei, mā ngā tama katoa a Ārona; kia rite te wāhi mā tētahi, mā tētahi.”<verse eid="LEV 7:10" /></para>
  <para style="s">Te Ture mō te Patunga mō Te Pai</para>
  <para style="p">
    <verse number="11" style="v" sid="LEV 7:11" />“Ā, ko te ture tēnei mō te patunga mō te pai e tāpaea ana ki a Ihowā.<verse eid="LEV 7:11" /></para>
  <para style="p">
    <verse number="12" style="v" sid="LEV 7:12" />“Ki te whakaherea hei whakawhetai, nā, me tāpae tahi me te patunga whakawhetai ngā keke rēwenakore i kōnatunatua ki te hinu, me ētahi mea angiangi anō hoki, hei ngā mea rēwenakore i pania ki te hinu, me ētahi keke parāoa pai i kōnatunatua ki te hinu, ā, tunua iho. <verse eid="LEV 7:12" /><verse number="13" style="v" sid="LEV 7:13" />Me tāpae anō e ia, hei tāpiri mō ngā keke, ētahi taro rēwena hei whakahere māna, i runga anō i te patunga whakawhetai o āna whakahere mō te pai. <verse eid="LEV 7:13" /><verse number="14" style="v" sid="LEV 7:14" />Ā, me tāpae tētahi o tēnā, arā o te whakahere katoa, hei whakahere hapahapai ki a Ihowā, ā, mā te tohunga tēnā, mā te kaitāuhiuhi o te toto o ngā whakahere mō te pai. <verse eid="LEV 7:14" /><verse number="15" style="v" sid="LEV 7:15" />Nā, ko te kikokiko o āna whakahere mō te pai, arā whakawhetai, me kai i te rā anō i tāpaea ai; kei whakatoea tētahi wāhi mō te ata.<verse eid="LEV 7:15" /></para>
  <para style="p">
    <verse number="16" style="v" sid="LEV 7:16" />“Ki te mea ia he kupu taurangi te patunga o tāna whakahere, he whakahere noa ake rānei, me kai i te rā anō i whakaherea ai e ia tāna patunga; ā, i te aonga ake me kai te toenga. <verse eid="LEV 7:16" /><verse number="17" style="v" sid="LEV 7:17" />Ko te wāhi ia o te kikokiko o te patunga i toe ki te rā tuatoru, me tahu ki te ahi. <verse eid="LEV 7:17" /><verse number="18" style="v" sid="LEV 7:18" />Nā, ki te kainga he kikokiko o te patunga o āna whakahere mō te pai i te toru o ngā rā, e kore e manakohia, e kore anō e kīia nā te kaiwhakahere. Ka waiho hei mea whakarihariha, ā, ka waha tōna kino e te tangata nāna i kai.<verse eid="LEV 7:18" /></para>
  <para style="p">
    <verse number="19" style="v" sid="LEV 7:19" />“E kore anō hoki e kainga te kikokiko i pā ki te mea poke; me tahu ki te ahi. Ko te kikokiko ia me kai e ngā tāngata pokekore katoa, <verse eid="LEV 7:19" /><verse number="20" style="v" sid="LEV 7:20" />ki te kainga ia e tētahi te kikokiko o te patunga mō te pai a Ihowā, me te mau anō tōna poke, ka hātepea atu tēnā wairua i roto i tōna iwi. <verse eid="LEV 7:20" /><verse number="21" style="v" sid="LEV 7:21" />Me te tangata anō i pā ki te mea poke – ki te poke tangata, ki te kararehe poke rānei, ki tētahi poke whakarihariha rānei – ā, ka kai i te kiko o te patunga mō te pai a Ihowā, ka hātepea atu taua wairua i roto i tōna iwi.”<verse eid="LEV 7:21" /></para>
  <para style="p">
    <verse number="22" style="v" sid="LEV 7:22" />I kōrero anō a Ihowā ki a Mohi, i mea: <verse eid="LEV 7:22" /><verse number="23" style="v" sid="LEV 7:23" />“Kōrero ki ngā tama a Īharaira, mea atu: Kei kainga tētahi ngako, o te kau, o te hipi, o te koati. <verse eid="LEV 7:23" /><verse number="24" style="v" sid="LEV 7:24" />Me te ngako o te mea mate māori, me te ngako o te mea i haea e te kīrehe, ka waiho mō ngā tini meatanga kē atu; e kore rawa ia e kainga. <verse eid="LEV 7:24" /><verse number="25" style="v" sid="LEV 7:25" />Ā, ko te tangata e kai ana i te ngako o ngā kararehe, e meinga nei hei whakahere ahi mā Ihowā, inā, ka hātepea atu i roto i tōna iwi taua wairua nāna nei i kai. <verse eid="LEV 7:25" /><verse number="26" style="v" sid="LEV 7:26" />Kaua anō te toto e kainga, o te manu, o te kararehe rānei, i ō koutou nohoanga katoa. <verse eid="LEV 7:26" /><verse number="27" style="v" sid="LEV 7:27" />Ki te kai tētahi i te toto, ka hātepea atu taua wairua i roto i tōna iwi.”<verse eid="LEV 7:27" /></para>
  <para style="p">
    <verse number="28" style="v" sid="LEV 7:28" />I kōrero anō a Ihowā ki a Mohi, i mea: <verse eid="LEV 7:28" /><verse number="29" style="v" sid="LEV 7:29" />“Kī atu ki ngā tama a Īharaira, mea atu: Ki te tāpae tētahi i tāna patunga mō te pai ki a Ihowā, me kawe tāna whakahere ki a Ihowā, he wāhi nō tāna patunga mō te pai, <verse eid="LEV 7:29" /><verse number="30" style="v" sid="LEV 7:30" />mā ōna ringa ake e kawe ngā whakahere ahi mā Ihowā; ko te ngako me te uma, me kawe tēnā e ia kia poipoia ai te uma hei whakahere poipoi ki te aroaro o Ihowā. <verse eid="LEV 7:30" /><verse number="31" style="v" sid="LEV 7:31" />Ā, me tahu te ngako e te tohunga ki runga ki te āta; ko te uma ia mā Ārona rātou ko āna tama. <verse eid="LEV 7:31" /><verse number="32" style="v" sid="LEV 7:32" />Ko te hūhā matau o ā koutou patunga mō te pai me hoatu ki te tohunga, hei whakahere hapahapai. <verse eid="LEV 7:32" /><verse number="33" style="v" sid="LEV 7:33" />Me waiho te hūhā matau hei wāhi mā te tama a Ārona, māna nei e tāpae te toto me te ngako o ngā whakahere mō te pai. <verse eid="LEV 7:33" /><verse number="34" style="v" sid="LEV 7:34" />Kua tangohia nei hoki e ahau i ngā tama a Īharaira te uma poipoi me te peke hapahapai, i roto i ā rātou patunga mō te pai, ā, kua hoatu ki te tohunga ki a Ārona rātou ko āna tama, i roto i te wāhi a ngā tama a Īharaira; he tikanga tūturu tēnei.”<verse eid="LEV 7:34" /></para>
  <para style="p">
    <verse number="35" style="v" sid="LEV 7:35" />Nō te whakawahinga tēnei o Ārona, nō te whakawahinga hoki o āna tama, nō ngā whakahere ahi a Ihowā, o te rā i meinga ai rātou e ia kia whakatata ki a Ihowā, ki te mahi tohunga. <verse eid="LEV 7:35" /><verse number="36" style="v" sid="LEV 7:36" />Ko ngā mea i whakahaua mai e Ihowā kia hōmai ki a rātou e ngā tama a Īharaira i te rā i whakawahia ai rātou e ia. Hei tikanga mau tonu tēnei i ō rātou whakatupuranga.<verse eid="LEV 7:36" /></para>
  <para style="p">
    <verse number="37" style="v" sid="LEV 7:37" />Ko te ture tēnei mō te tahunga tinana, mō te whakahere totokore, mō te whakahere hara, mō te whakahere mō te hē, mō ngā whakatohungatanga, mō ngā patunga mō te pai. <verse eid="LEV 7:37" /><verse number="38" style="v" sid="LEV 7:38" />Ko tā Ihowā hoki i whakahau nei i Maunga Hinai ki a Mohi, i te rā i whakahaua ai e ia ngā tama a Īharaira kia tāpaea ā rātou whakahere ki a Ihowā, i te koraha o Hinai.<verse eid="LEV 7:38" /></para>
  <chapter eid="LEV 7" />
  <chapter number="8" style="c" sid="LEV 8" />
  <para style="s">Te Whakawahinga o Ārona rātou ko Āna Tama</para>
  <para style="r">(<ref loc="EXO 29:1-37">Ekoruhe 29.1-37</ref>)</para>
  <para style="p">
    <verse number="1" style="v" sid="LEV 8:1" />I kōrero anō a Ihowā ki a Mohi, i mea, <verse eid="LEV 8:1" /><verse number="2" style="v" sid="LEV 8:2" />“Tīkina atu a Ārona rātou tahi ko āna tama, me ngā kākahu, me te hinu whakawahi, me te pūru mō te whakahere hara, me ngā hipi toa e rua, me te kete taro rēwenakore; <verse eid="LEV 8:2" /><verse number="3" style="v" sid="LEV 8:3" />huihuia anō hoki e koe te whakaminenga katoa ki te whatitoka o te tapenākara o te whakaminenga.” <verse eid="LEV 8:3" /><verse number="4" style="v" sid="LEV 8:4" />Ā, rite tahi ki tā Ihowā i whakahau ai tā Mohi i mea ai; ā, huihuia ana te whakaminenga ki te whatitoka o te tapenākara o te whakaminenga.<verse eid="LEV 8:4" /></para>
  <para style="p">
    <verse number="5" style="v" sid="LEV 8:5" />Nā, ka mea a Mohi ki te whakaminenga, “Ko te mea tēnei i whakahaua e Ihowā kia meatia.” <verse eid="LEV 8:5" /><verse number="6" style="v" sid="LEV 8:6" />Nā, ka kawea mai a Ārona rātou ko āna tama e Mohi, ā, horoia ana rātou e ia ki te wai. <verse eid="LEV 8:6" /><verse number="7" style="v" sid="LEV 8:7" />Ā, i whakakākahuria e ia te koti ki a ia, i whītikiria hoki te whītiki, i whakakākahuria atu hoki te koroka, i meatia atu anō hoki te epora ki a ia, ā, whītikiria ana ki a ia te whītiki whakairo o te epora, kia mau ai te epora ki a ia. <verse eid="LEV 8:7" /><verse number="8" style="v" sid="LEV 8:8" />I whakamaua anō te kōuma ki a ia; ā, whakanohoia ana e ia ngā Urimi me ngā Tumime ki te kōuma. <verse eid="LEV 8:8" /><verse number="9" style="v" sid="LEV 8:9" />Ā, i pōtaea e ia te pōtae tohunga ki tōna mātenga; i makā iho anō te pāraharaha kōura, te karauna tapu, ki te pōtae tohunga, ki te wāhi ki mua; ko tā Ihowā hoki i whakahau ai ki a Mohi.<verse eid="LEV 8:9" /></para>
  <para style="p">
    <verse number="10" style="v" sid="LEV 8:10" />Nā, ka mau a Mohi ki te hinu whakawahi, ā, whakawahia ana e ia te tapenākara, me ngā mea katoa i roto, hei whakatapu. <verse eid="LEV 8:10" /><verse number="11" style="v" sid="LEV 8:11" />Ā, e whitu āna tāuhiuhinga atu i te hinu ki te āta, nā, whakawahia ana e ia te āta me ōna oko katoa, te takotoranga wai anō me tōna tūranga, kia tapu ai. <verse eid="LEV 8:11" /><verse number="12" style="v" sid="LEV 8:12" />I ringihia anō e ia tētahi wāhi o te hinu whakawahi ki runga ki te mātenga o Ārona, ā, whakawahia ana ia kia tapu. <verse eid="LEV 8:12" /><verse number="13" style="v" sid="LEV 8:13" />Ā, i ārahina mai e Mohi ngā tama a Ārona, ā, whakakākahuria ana ngā koti ki a rātou, whītikiria ana hoki ngā whītiki ki a rātou, pōtaea ana hoki ngā pōtae ki a rātou; ko tā Ihowā hoki i whakahau ai ki a Mohi.<verse eid="LEV 8:13" /></para>
  <para style="p">
    <verse number="14" style="v" sid="LEV 8:14" />Ā, i kawea anō e ia te pūru mō te whakahere hara; nā, ka popoki ngā ringa o Ārona rātou ko āna tama ki te mātenga o te pūru mō te whakahere hara, <verse eid="LEV 8:14" /><verse number="15" style="v" sid="LEV 8:15" />ā, patua iho e ia. Ā, ka tango a Mohi i te toto, ā pania atu ana ki tōna maihao ki ngā haona o te āta ā tawhio noa, ā, horohoroa ana e ia te āta, ringihia ana hoki e ia te toto ki te tūranga o te āta, ā, whakatapua ana, hei whakamārie mōna. <verse eid="LEV 8:15" /><verse number="16" style="v" sid="LEV 8:16" />Nā, ka tango ia i ngā ngako katoa o ngā whēkau, me te taupā o te ate, me ngā whatukuhu e rua, me tō reira ngako, ā, tahuna ana e Mohi ki te āta. <verse eid="LEV 8:16" /><verse number="17" style="v" sid="LEV 8:17" />Ko te pūru ia me tōna hiako, ōna kikokiko, me tōna paru, i tahuna e ia ki te ahi i waho o te puni; i pērātia anō me tā Ihowā i whakahau ai ki a Mohi.<verse eid="LEV 8:17" /></para>
  <para style="p">
    <verse number="18" style="v" sid="LEV 8:18" />I kawea anō e ia te hipi toa mō te tahunga tinana, ā, ka popoki ngā ringa o Ārona rātou ko āna tama ki te mātenga o te hipi, <verse eid="LEV 8:18" /><verse number="19" style="v" sid="LEV 8:19" />ā, patua iho e ia. Ā, tāuhiuhia atu ana te toto e Mohi ki te āta ā tawhio noa. <verse eid="LEV 8:19" /><verse number="20" style="v" sid="LEV 8:20" />Nā, ka tapatapahia te hipi; ā, tahuna ana te pane e Mohi, me ngā tapahanga, me te ngako. <verse eid="LEV 8:20" /><verse number="21" style="v" sid="LEV 8:21" />Nā, ka horoia e ia ngā whēkau, me ngā waewae ki te wai; ā, tahuna katoatia ana e Mohi te hipi ki runga ki te āta; he tahunga tinana tērā, he kakara reka, he whakahere ahi ki a Ihowā; ko tā Ihowā hoki i whakahau ai ki a Mohi.<verse eid="LEV 8:21" /></para>
  <para style="p">
    <verse number="22" style="v" sid="LEV 8:22" />Nā, ka kawea e ia te rua o ngā hipi toa, te hipi mō te whakatohungatanga; ā, ka popoki ngā ringa o Ārona rātou ko āna tama ki te mātenga o te hipi. <verse eid="LEV 8:22" /><verse number="23" style="v" sid="LEV 8:23" />Ā patua iho e ia; nā, ka tangohia e Mohi tētahi wāhi o ōna toto, ā, pania ana e ia ki te matamata o te taringa matau o Ārona, ki te koromatua anō o tōna ringa matau, ki te koromatua anō hoki o tōna waewae matau. <verse eid="LEV 8:23" /><verse number="24" style="v" sid="LEV 8:24" />Nā, ka ārahina e ia ngā tama a Ārona, ā, pania ana e Mohi tētahi wāhi o ngā toto ki te matamata o ō rātou taringa matau, ki ngā koromatua hoki o ō rātou ringa matau, ki ngā koromatua anō hoki o ō rātou waewae matau; ā, ka tāuhiuhia e Mohi te toto ki te āta ā tawhio noa. <verse eid="LEV 8:24" /><verse number="25" style="v" sid="LEV 8:25" />Nā, ka tangohia e ia te ngako me te hiawero, me ngā ngako katoa o ngā whēkau, me te taupā o te ate, me ngā whatukuhu e rua, me tō reira ngako, me te hūhā matau. <verse eid="LEV 8:25" /><verse number="26" style="v" sid="LEV 8:26" />I tangohia anō e ia i roto i te kete taro rēwenakore i te aroaro o Ihowā, kotahi keke rēwenakore, kotahi keke taro hinu me tētahi o ngā mea angiangi, ā, makā iho e ia ki runga ki te ngako, ki runga hoki ki te hūhā matau. <verse eid="LEV 8:26" /><verse number="27" style="v" sid="LEV 8:27" />Ā, hoatutia katoatia ana e ia ki ngā ringa o Ārona, ki ngā ringa anō o āna tama, ā, poipoia ana hei whakahere poipoi ki te aroaro o Ihowā. <verse eid="LEV 8:27" /><verse number="28" style="v" sid="LEV 8:28" />Nā, ka tangohia e Mohi i ō rātou ringa, ā, tahuna ana ki runga ki te āta, ki runga ki te tahunga tinana: hei whakatohunga; hei kakara reka, hei whakahere ahi ki a Ihowā. <verse eid="LEV 8:28" /><verse number="29" style="v" sid="LEV 8:29" />Nā, ka tangohia e Mohi te uma, ā, poipoia ana e ia hei whakahere poipoi ki te aroaro o Ihowā; i a Mohi tēnā wāhi o te hipi toa o te whakatohungatanga; ko tā Ihowā hoki i whakahau ai ki a Mohi.<verse eid="LEV 8:29" /></para>
  <para style="p">
    <verse number="30" style="v" sid="LEV 8:30" />Nā, ka tango a Mohi i tētahi wāhi o te hinu whakawahi, o te toto anō i runga i te āta, ā, tāuhiuhia ana e ia ki a Ārona, ki ōna kākahu, ki a rātou tahi anō ko āna tama, ki ngā kākahu anō o āna tama; ā, whakatapua ana e ia a Ārona, ōna kākahu, āna tama, me ngā kākahu o āna tama.<verse eid="LEV 8:30" /></para>
  <para style="p">
    <verse number="31" style="v" sid="LEV 8:31" />Nā, ka mea a Mohi ki a Ārona rātou ko āna tama, “Kōhuatia te kikokiko ki te whatitoka o te tapenākara o te whakaminenga; kainga hoki ki reira me te taro i te kete o te whakatohungatanga; kia rite ki tāku i whakahau ai, i mea ai, ‘Me kai e Ārona rātou ko āna tama’; <verse eid="LEV 8:31" /><verse number="32" style="v" sid="LEV 8:32" />ā, ko te toenga o te kikokiko, o te taro, me tahu ki te ahi. <verse eid="LEV 8:32" /><verse number="33" style="v" sid="LEV 8:33" />Nā, kaua koutou e puta i te whatitoka o te tapenākara o te whakaminenga kia whitu rā anō ngā rā, kia taka rā anō ngā rā o tō koutou whakatohungatanga; e whitu hoki ngā rā e whakatohunga ai ia i a koutou. <verse eid="LEV 8:33" /><verse number="34" style="v" sid="LEV 8:34" />Ko ngā mea i meatia ināianei, he mea whakahau mai nā Ihowā kia meatia, hei whakamārie mō koutou. <verse eid="LEV 8:34" /><verse number="35" style="v" sid="LEV 8:35" />Ā, me noho koutou ki te whatitoka o te tapenākara o te whakaminenga i te ao, i te pō, kia whitu rā anō ngā rā, ki te tiaki i ngā mea a Ihowā, kei mate koutou; ko te mea hoki tēnei i whakahaua ki ahau.”<verse eid="LEV 8:35" /></para>
  <para style="p">
    <verse number="36" style="v" sid="LEV 8:36" />Nā, ka meatia e Ārona, rātou ko āna tama, ngā whakahau katoa a Ihowā, i kōrerotia e Mohi.<verse eid="LEV 8:36" /></para>
  <chapter eid="LEV 8" />
  <chapter number="9" style="c" sid="LEV 9" />
  <para style="s">Te Whakahere Tuatahi o Ārona</para>
  <para style="p">
    <verse number="1" style="v" sid="LEV 9:1" />Ā, i te waru o ngā rā ka karangatia e Mohi a Ārona rātou ko āna tama, ko ngā kaumātua o Īharaira; <verse eid="LEV 9:1" /><verse number="2" style="v" sid="LEV 9:2" />ā, ka mea ia ki a Ārona, “Tīkina tētahi kūao kau māu, hei whakahere hara, me tētahi hipi toa hei tahunga tinana, hei te mea kohakore, ka whakahere ai ki te aroaro o Ihowā. <verse eid="LEV 9:2" /><verse number="3" style="v" sid="LEV 9:3" />Ā, me kōrero koe ki ngā tama a Īharaira, me kī atu: ‘Tīkina he koati toa mā koutou hei whakahere hara; me tētahi kūao kau, me tētahi reme, hei te tau tahi, hei te mea kohakore, hei tahunga tinana; <verse eid="LEV 9:3" /><verse number="4" style="v" sid="LEV 9:4" />me tētahi pūru, me tētahi hipi toa hei whakahere mō te pai, hei patunga tapu ki te aroaro o Ihowā; me tētahi whakahere totokore, hei te mea konatu ki te hinu; ko āianei hoki a Ihowā puta mai ai ki a koutou.’ ”<verse eid="LEV 9:4" /></para>
  <para style="p">
    <verse number="5" style="v" sid="LEV 9:5" />Nā, ka kawea e rātou tā Mohi i whakahau ai ki te roro o te tapenākara o te whakaminenga; ā, ka whakatata katoa te whakaminenga, ka tū hoki ki te aroaro o Ihowā. <verse eid="LEV 9:5" /><verse number="6" style="v" sid="LEV 9:6" />Nā, ka mea a Mohi, “Ko te mea tēnei i whakahaua mai nei e Ihowā kia meatia e koutou; ā, ka puta mai te korōria o Ihowā ki a koutou.”<verse eid="LEV 9:6" /></para>
  <para style="p">
    <verse number="7" style="v" sid="LEV 9:7" />Ā, ka mea a Mohi ki a Ārona, “Whakatata ki te āta, mahia tāu whakahere hara, me tāu tahunga tinana, ka whakamārie ai mōu, mō te iwi hoki. Ka whakahere atu ai hoki i te whakahere a te iwi, ka whakamārie ai mō rātou, ko tā Ihowā hoki i whakahau ai.”<verse eid="LEV 9:7" /></para>
  <para style="p">
    <verse number="8" style="v" sid="LEV 9:8" />Nā, ka haere a Ārona ki te āta, ā, patua ana e ia te kūao kau, te whakahere hara, te mea hoki mōna. <verse eid="LEV 9:8" /><verse number="9" style="v" sid="LEV 9:9" />Ā, ka kawea e ngā tama a Ārona te toto ki a ia; ā, ka toua e ia tōna maihao ki te toto, ā, pania ana ki ngā haona o te āta, ringihia ana hoki te toto e ia ki te tūranga o te āta. <verse eid="LEV 9:9" /><verse number="10" style="v" sid="LEV 9:10" />Ko te ngako ia, me ngā whatukuhu, me te taupā i te ate o te whakahere hara, i tahuna e ia ki runga ki te āta; ko tā Ihowā i whakahau ai ki a Mohi. <verse eid="LEV 9:10" /><verse number="11" style="v" sid="LEV 9:11" />Ā, ko te kikokiko hoki, me te hiako, i tahuna e ia ki te ahi i waho o te puni.<verse eid="LEV 9:11" /></para>
  <para style="p">
    <verse number="12" style="v" sid="LEV 9:12" />Ā, patua ana e ia te tahunga tinana; ā, ka hōmai e ngā tama a Ārona te toto ki a ia, ā, tāuhiuhia ana e ia ki te āta ā tawhio noa. <verse eid="LEV 9:12" /><verse number="13" style="v" sid="LEV 9:13" />Nā, ka hōmai e rātou te tahunga tinana ki a ia, tēnā tapahanga, tēnā tapahanga, me te pane; ā, tahuna ana e ia ki runga ki te āta. <verse eid="LEV 9:13" /><verse number="14" style="v" sid="LEV 9:14" />Ā, i horoia anō e ia ngā whēkau me ngā waewae, ā, tahuna ana ki runga ki te tahunga tinana ki runga ki te āta.<verse eid="LEV 9:14" /></para>
  <para style="p">
    <verse number="15" style="v" sid="LEV 9:15" />I kawea anō e ia te whakahere a te iwi, ā, ka mau ki te koati, ki te whakahere hara mō te iwi, ā, patua ana e ia, whakaherea ana hoki mō te hara; i pērātia anō me te tuatahi.<verse eid="LEV 9:15" /></para>
  <para style="p">
    <verse number="16" style="v" sid="LEV 9:16" />I kawea anō e ia te tahunga tinana, ā, mahia ana e ia, pērātia ana i tō te tikanga. <verse eid="LEV 9:16" /><verse number="17" style="v" sid="LEV 9:17" />I kawea anō e ia te whakahere totokore, ā, aohia ana tētahi wāhi e ia, kī tonu te ringa, ā, tahuna ana ki runga ki te āta, hei tāpiri mō te tahunga tinana o te ata.<verse eid="LEV 9:17" /></para>
  <para style="p">
    <verse number="18" style="v" sid="LEV 9:18" />I patua anō hoki e ia te pūru, me te hipi toa, hei patunga mō te pai mō te iwi; ā, ka hōmai e ngā tama a Ārona te toto ki a ia, ā, tāuhiuhia ana e ia ki te āta ā tawhio noa, <verse eid="LEV 9:18" /><verse number="19" style="v" sid="LEV 9:19" />me te ngako o te pūru; ā, o te hipi toa – ko te hiawero mōmona, me te whiwhiwhiwhi o ngā whēkau, me ngā whatukuhu, me te taupā i te ate – <verse eid="LEV 9:19" /><verse number="20" style="v" sid="LEV 9:20" />ā, i makā iho e rātou ngā ngako ki runga ki ngā uma, ā, tahuna ana e ia ngā ngako ki runga ki te āta. <verse eid="LEV 9:20" /><verse number="21" style="v" sid="LEV 9:21" />I poipoia anō e Ārona ngā uma me te hūhā matau hei whakahere poipoi ki te aroaro o Ihowā; i pērātia anō me tā Mohi i whakahau ai.<verse eid="LEV 9:21" /></para>
  <para style="p">
    <verse number="22" style="v" sid="LEV 9:22" />Kātahi ka whakarewaina atu e Ārona ōna ringa ki te iwi, ā, manaakitia iho rātou e ia; nā, ka heke iho ia i te meatanga i te whakahere hara, i te tahunga tinana, i ngā whakahere mō te pai.<verse eid="LEV 9:22" /></para>
  <para style="p">
    <verse number="23" style="v" sid="LEV 9:23" />Nā, ka haere a Mohi rāua ko Ārona ki roto ki te tapenākara o te whakaminenga, ā, ka puta mai anō, ka manaaki hoki i te iwi; nā, ka puta mai te korōria o Ihowā ki te iwi katoa. <verse eid="LEV 9:23" /><verse number="24" style="v" sid="LEV 9:24" />I puta mai anō he ahi i te aroaro o Ihowā, ā, pau ake te tahunga tinana, me ngā ngako, i runga i te āta; ā, nō te kitenga o te iwi katoa, ka hāmama rātou, ā, kūpapa ana ki raro.<verse eid="LEV 9:24" /></para>
  <chapter eid="LEV 9" />
  <chapter number="10" style="c" sid="LEV 10" />
  <para style="s">Te Hara a Nātapa rāua ko Apihu</para>
  <para style="p">
    <verse number="1" style="v" sid="LEV 10:1" />Nā, ka mau a Nātapa rāua ko Apihu, ngā tama a Ārona, ki ā rāua tahu kakara, ā, makā ana he ahi ki roto, ā, whakatakotoria iho e rāua he whakakakara ki runga, nā, whakaherea ana e rāua he ahi kē ki te aroaro o Ihowā, he mea kīhai i whakahaua e ia ki a rāua. <verse eid="LEV 10:1" /><verse number="2" style="v" sid="LEV 10:2" />Nā, ko te putanga mai o te ahi i te aroaro o Ihowā, ā, pau ake rāua, ā, mate iho rāua i te aroaro o Ihowā. <verse eid="LEV 10:2" /><verse number="3" style="v" sid="LEV 10:3" />Nā, ka mea a Mohi ki a Ārona, “Ko te mea tēnei i kōrero rā a Ihowā, i mea rā,</para>
  <para style="q1" vid="LEV 10:3">‘Me whakatapu ahau e te hunga katoa</para>
  <para style="q2" vid="LEV 10:3">e whakatata mai ana ki ahau,</para>
  <para style="q1" vid="LEV 10:3">me whakakorōria anō hoki ahau</para>
  <para style="q2" vid="LEV 10:3">ki te aroaro o te iwi katoa.’ ”</para>
  <para style="m" vid="LEV 10:3">Ā, whakarongo puku ana a Ārona.<verse eid="LEV 10:3" /></para>
  <para style="p">
    <verse number="4" style="v" sid="LEV 10:4" />Nā, ka karanga a Mohi ki a Mihāera rāua ko Eritapana, ngā tama a Utiere matua kēkē o Ārona, ka mea ki a rāua, “Haere mai, maua atu ō kōrua tuākana i mua i te wāhi tapu, ki waho o te puni.” <verse eid="LEV 10:4" /><verse number="5" style="v" sid="LEV 10:5" />Nā, ka haere rāua, ka mau i a rāua i roto i ō rāua koti ki waho o te puni; i pērā anō rāua me tā Mohi i kī ai.<verse eid="LEV 10:5" /></para>
  <para style="p">
    <verse number="6" style="v" sid="LEV 10:6" />Nā, ka mea a Mohi ki a Ārona, rātou ko āna tama ko Ereātara, ko Itamara, “Kaua ngā makawe o ō koutou mātenga e waiho kia mahora noa, kaua anō hoki e haea ō koutou kākahu; kei mate koutou, kei rīria hoki te iwi katoa. Engari kia tangihia e ō koutou tēina, e te whare katoa o Īharaira, te tahunga i tahuna nei e Ihowā. <verse eid="LEV 10:6" /><verse number="7" style="v" sid="LEV 10:7" />Kaua hoki koutou e puta i te whatitoka o te tapenākara o te whakaminenga, kei mate koutou; kei runga hoki i a koutou te hinu whakawahi a Ihowā.” Nā, ka meatia e rātou tā Mohi i kōrero ai.<verse eid="LEV 10:7" /></para>
  <para style="s">Tikanga mō ngā Tohunga</para>
  <para style="p">
    <verse number="8" style="v" sid="LEV 10:8" />Nā, ka kōrero a Ihowā ki a Ārona, ka mea, <verse eid="LEV 10:8" /><verse number="9" style="v" sid="LEV 10:9" />“Kaua e inumia he wāina, tētahi wai whakahaurangi rānei, e koutou tahi ko āu tama, ina haere ki te tapenākara o te whakaminenga, kei mate koutou. Hei tikanga pūmau tēnei ki ō koutou whakatupuranga. <verse eid="LEV 10:9" /><verse number="10" style="v" sid="LEV 10:10" />Kia taea ai hoki te wehe, te tapu me te noa, te poke me te pokekore; <verse eid="LEV 10:10" /><verse number="11" style="v" sid="LEV 10:11" />kia taea ai hoki te whakaako i ngā tama a Īharaira ki ngā tikanga katoa i kōrerotia e Ihowā ki a rātou, arā e Mohi.”<verse eid="LEV 10:11" /></para>
  <para style="p">
    <verse number="12" style="v" sid="LEV 10:12" />I kōrero anō a Mohi ki a Ārona, ki āna tama anō i ora, ki a Ereātara, ki a Itamara: “Tīkina te whakahere totokore e toe ana o ngā whakahere ahi a Ihowā, ka kai rēwenakore ai ki te taha o te āta, he tino tapu hoki; <verse eid="LEV 10:12" /><verse number="13" style="v" sid="LEV 10:13" />ā, me kai ki te wāhi tapu, ko taua wāhi hoki o ngā whakahere ahi a Ihowā māu, mā āu tama hoki; ko te mea tēnā i whakahaua ki ahau. <verse eid="LEV 10:13" /><verse number="14" style="v" sid="LEV 10:14" />Ko te uma poipoi me te hūhā hapahapai me kai ki te wāhi pokekore, e koe, e koutou tahi ko āu tama, ko āu tamāhine; i whakaritea hoki ēnā hei wāhi māu, hei wāhi hoki mā āu tama, he mea hōmai nō roto i ngā patunga mō te pai a ngā tama a Īharaira.” <verse eid="LEV 10:14" /><verse number="15" style="v" sid="LEV 10:15" />Me kawe tahi mai e rātou te hūhā hapahapai, te uma poipoi, me te ngako mō ngā whakahere ahi, ā, ka poipoia hei whakahere poipoi ki te aroaro o Ihowā; ā, ka waiho mā koutou tahi ko āu tama; hei tikanga pūmau tēnei; ko tā Ihowā hoki i whakahau ai.<verse eid="LEV 10:15" /></para>
  <para style="p">
    <verse number="16" style="v" sid="LEV 10:16" />Nā, ka āta rapu a Mohi i te koati o te whakahere hara, nā, kua tahuna – nā, ka riri ia ki a Ereātara rāua ko Itamara, ki ngā tama a Ārona i ora, ka mea, <verse eid="LEV 10:16" /><verse number="17" style="v" sid="LEV 10:17" />“He aha tē kainga ai e koutou te whakahere hara ki te wāhi tapu, he tino tapu nei hoki, ā, kua hōmai anō mā koutou, mā koutou hoki e waha te kino o te whakaminenga, e whakamārie hoki mō rātou ki te aroaro o Ihowā? <verse eid="LEV 10:17" /><verse number="18" style="v" sid="LEV 10:18" />Titiro hoki, kāhore anō ōna toto i kawea ki roto ki te wāhi tapu; ko te tikanga kia kainga tēnā e koutou ki te wāhi tapu, ko tāku hoki i whakahau ai.”<verse eid="LEV 10:18" /></para>
  <para style="p">
    <verse number="19" style="v" sid="LEV 10:19" />Nā, ka mea atu a Ārona ki a Mohi, “Nanā, nōnāianei i whakaherea ai e rātou tā rātou whakahere hara, me tā rātou tahunga tinana, ki te aroaro o Ihowā; ā, kua pā mai ēnei mea ki ahau! Ā, me i kainga te whakahere hara e ahau ināianei, tērā rānei e manakohia mai e Ihowā?” <verse eid="LEV 10:19" /><verse number="20" style="v" sid="LEV 10:20" />Ā, ka rongo a Mohi, nā, ka whakaae.<verse eid="LEV 10:20" /></para>
  <chapter eid="LEV 10" />
  <chapter number="11" style="c" sid="LEV 11" />
  <para style="s">Te Kai Poke me te Pokekore</para>
  <para style="r">(<ref loc="DEU 14:3-21">Tiuteronomi 14.3-21</ref>)</para>
  <para style="p">
    <verse number="1" style="v" sid="LEV 11:1" />Ā, i kōrero a Ihowā ki a Mohi rāua ko Ārona, i mea ki a rāua: <verse eid="LEV 11:1" /><verse number="2" style="v" sid="LEV 11:2" />“Kōrero ki ngā tama a Īharaira, mea atu: Ko ngā kīrehe ēnei e kainga e koutou o ngā kararehe katoa i runga i te whenua. <verse eid="LEV 11:2" /><verse number="3" style="v" sid="LEV 11:3" />Ko ngā mea katoa i roto i ngā kararehe e tararua ana te matimati, e tino mawehe ana hoki te tītorehanga, e whakahoki ake ana hoki i te kai, ko tēnā tā koutou e kai ai.<verse eid="LEV 11:3" /></para>
  <para style="p">
    <verse number="4" style="v" sid="LEV 11:4" />“Otiia, kaua e kainga ēnei o ngā mea e whakahoki ake ana i te kai, o ngā mea hoki e tararua ana te matimati: ko te kāmera, nō te mea e whakahoki ake ana anō ia i te kai, otiia kāhore i tararua te matimati; hei mea poke tēnā ki a koutou. <verse eid="LEV 11:4" /><verse number="5" style="v" sid="LEV 11:5" />Me te koni, nō te mea e whakahoki ake ana anō ia i te kai, otiia kāhore i tararua te matimati; hei mea poke ia ki a koutou. <verse eid="LEV 11:5" /><verse number="6" style="v" sid="LEV 11:6" />Me te hea, nō te mea e whakahoki ake ana anō ia i te kai, otiia kāhore i tararua te matimati; hei mea poke ia ki a koutou. <verse eid="LEV 11:6" /><verse number="7" style="v" sid="LEV 11:7" />Me te poaka, ahakoa e tararua ana te matimati, e tino mawehe ana hoki te tītorehanga, kāhore e whakahokia ake te kai; hei mea poke ia ki a koutou. <verse eid="LEV 11:7" /><verse number="8" style="v" sid="LEV 11:8" />Kaua e kainga tētahi wāhi o ō rātou kikokiko, kaua anō e pā ki ō rātou tinana mate; hei poke ēnā ki a koutou.<verse eid="LEV 11:8" /></para>
  <para style="p">
    <verse number="9" style="v" sid="LEV 11:9" />“Ko ēnei ā koutou e kai ai o ngā mea katoa o roto o ngā wai. Ko ngā mea katoa o ngā wai, o ngā moana, o ngā awa, he tara ō rātou, he unahi, ko ēnā ā koutou e kai ai. <verse eid="LEV 11:9" /><verse number="10" style="v" sid="LEV 11:10" />Ā, ko ngā mea katoa kāhore he tara, kāhore he unahi, o ngā moana, o ngā awa, o roto o ngā mea katoa e tere ana i ngā wai, o ngā mea ora katoa o ngā wai; hei mea whakarihariha ēnā ki a koutou. <verse eid="LEV 11:10" /><verse number="11" style="v" sid="LEV 11:11" />Inā, hei mea whakarihariha anō ēnā ki a koutou; kei kainga tētahi wāhi o ō rātou kikokiko e koutou, ā, me whakarihariha atu ki ō rātou tinana mate. <verse eid="LEV 11:11" /><verse number="12" style="v" sid="LEV 11:12" />Ko ngā mea katoa o ngā wai kāhore he tara, kāhore he unahi, hei mea whakarihariha ēnā ki a koutou.<verse eid="LEV 11:12" /></para>
  <para style="p">
    <verse number="13" style="v" sid="LEV 11:13" />“Ko ēnei anō o ngā manu ā koutou e whakarihariha ai; e kore e kainga, he whakarihariha hoki: ko te ēkara, ko te wāwāhi-iwi, ko te ahipare, <verse eid="LEV 11:13" /><verse number="14" style="v" sid="LEV 11:14" />ko te whatura, ko te kāiaia, me ngā mea pērā; <verse eid="LEV 11:14" /><verse number="15" style="v" sid="LEV 11:15" />ko ngā raweni katoa, me ngā mea pērā; <verse eid="LEV 11:15" /><verse number="16" style="v" sid="LEV 11:16" />me te otereti, me te kāhu pō, me te koekoeā, me te kāhu, me ngā mea pērā, <verse eid="LEV 11:16" /><verse number="17" style="v" sid="LEV 11:17" />me te ruru nohinohi, me te kawau, me te ruru nui, <verse eid="LEV 11:17" /><verse number="18" style="v" sid="LEV 11:18" />me te wani, me te perikana, me te kia ēkara, <verse eid="LEV 11:18" /><verse number="19" style="v" sid="LEV 11:19" />me te tāka, me te heroni, me ngā mea pērā, me te hupou, me te pekapeka.<verse eid="LEV 11:19" /></para>
  <para style="p">
    <verse number="20" style="v" sid="LEV 11:20" />“Ko ngā mea ngōkingōki katoa e rere ā-manu ana, e whā ngā waewae hei haere, me whakarihariha atu e koutou. <verse eid="LEV 11:20" /><verse number="21" style="v" sid="LEV 11:21" />Otiia, me kai anō ēnei e koutou o ngā mea ngōkingōki katoa e rere ā-manu ana, e whā nei ngā waewae hei haere, ā, he waewae anō ō rātou kei runga ake i ngā raparapa, hei mokowhiti i runga i te whenua. <verse eid="LEV 11:21" /><verse number="22" style="v" sid="LEV 11:22" />Ko ēnei o rātou e kainga e koutou; ko te māwhitiwhiti, me ngā mea e rite ana ki a ia, me te tātarakihi, me ngā mea e rite ana ki a ia, me te pākauroharoha, me ngā mea e rite ana ki a ia, me te koeke, me ngā mea e rite ana ki a ia. <verse eid="LEV 11:22" /><verse number="23" style="v" sid="LEV 11:23" />Ko ngā mea ngōkingōki kē atu ia, ko ngā mea rere ā-manu, e whā nei ō rātou waewae, me whakarihariha atu e koutou.”<verse eid="LEV 11:23" /></para>
  <para style="s">He Kararehe Poke</para>
  <para style="p">
    <verse number="24" style="v" sid="LEV 11:24" />“He mea hoki ēnei e poke ai koutou; ki te pā tētahi ki ō rātou tinana mate, ka poke ā ahiahi noa. <verse eid="LEV 11:24" /><verse number="25" style="v" sid="LEV 11:25" />Ā, ki te mauria e te tangata tētahi wāhi o ō rātou tinana mate, me horoi e ia ōna kākahu, ka poke hoki ia ā ahiahi noa.<verse eid="LEV 11:25" /></para>
  <para style="p">
    <verse number="26" style="v" sid="LEV 11:26" />“Ko ngā kararehe katoa e tararua ana te matimati, ā, kāhore anō i tino mawehe te tītorehanga, kāhore rānei e whakahoki ake i te kai, hei mea poke ki a koutou; ka poke ngā tāngata katoa e pā ana ki a rātou. <verse eid="LEV 11:26" /><verse number="27" style="v" sid="LEV 11:27" />Nā, ko ngā mea katoa he tū ā-ringaringa nei ngā waewae e haere ai rātou, o roto o ngā kīrehe katoa e whā nei ngā waewae hei haere, hei mea poke ēnā ki a koutou; ki te pā tētahi ki ō rātou tinana mate, ka poke ia ā ahiahi noa. <verse eid="LEV 11:27" /><verse number="28" style="v" sid="LEV 11:28" />Ā, ki te mauria e tētahi te tinana mate o tētahi o rātou, me horoi e ia ōna kākahu, ka poke hoki ia ā ahiahi noa; kia poke ēnā ki a koutou.<verse eid="LEV 11:28" /></para>
  <para style="p">
    <verse number="29" style="v" sid="LEV 11:29" />“Ka poke anō hoki ēnei ki a koutou o ngā mea ngōkingōki katoa e ngōkingōki ana i runga i te whenua: ko te wīhara, ko te kiore, me te tuatara, me ngā mea e rite ana ki a ia, <verse eid="LEV 11:29" /><verse number="30" style="v" sid="LEV 11:30" />me te koka, me te korokotaera, me te mokomoko, me te moeone, me te kamiriona. <verse eid="LEV 11:30" /><verse number="31" style="v" sid="LEV 11:31" />Kia poke ēnei ki a koutou o ngā mea ngōkingōki katoa; ki te pā atu tētahi ki a rātou, ina mate, ka poke ia ā ahiahi noa. <verse eid="LEV 11:31" /><verse number="32" style="v" sid="LEV 11:32" />Ā, ki te taka tētahi o rātou, ina mate, ki runga ki tētahi mea, ka poke taua mea; ahakoa he oko rākau, he mea kākahu, hiako rānei, pēke rānei; ahakoa he oko aha rānei, aha rānei, e meatia ai tētahi mea, me maka ki te wai, ā, ka poke ā ahiahi noa; kātahi ka kore te poke. <verse eid="LEV 11:32" /><verse number="33" style="v" sid="LEV 11:33" />Ā, ki te taka tētahi o rātou ki roto ki tētahi oko oneone, ahakoa he aha rānei, he aha rānei, kei roto, kua poke, ā, me wāhi. <verse eid="LEV 11:33" /><verse number="34" style="v" sid="LEV 11:34" />Ki te maringi taua wai ki runga ki tētahi o ngā kai e kainga ana, ka poke; ka poke anō hoki ngā wai katoa e inumia ana i roto i aua oko katoa. <verse eid="LEV 11:34" /><verse number="35" style="v" sid="LEV 11:35" />Ka poke anō hoki ngā mea katoa kua taka nei tētahi wāhi o ō rātou tinana mate ki runga; ahakoa oumu, tūranga kōhua rānei, me wāhi kia ngotangota; he mea poke hoki, ā, ka poke anō ki a koutou. <verse eid="LEV 11:35" /><verse number="36" style="v" sid="LEV 11:36" />Otiia ki te mea he puna, he poka rānei, he nui nei te wai, kāhore ōna poke; ki te pā ia tētahi ki ō rātou tinana mate, ka poke. <verse eid="LEV 11:36" /><verse number="37" style="v" sid="LEV 11:37" />Ki te taka anō hoki tētahi wāhi o ō rātou tinana mate ki ngā purapura e whakatōkia ana, e kore e poke. <verse eid="LEV 11:37" /><verse number="38" style="v" sid="LEV 11:38" />Otiia, ki te mea kua oti te purapura te mea ki te wai, ā, ka taka tētahi wāhi o ō rātou tinana mate ki runga, ka poke ēnā ki a koutou.<verse eid="LEV 11:38" /></para>
  <para style="p">
    <verse number="39" style="v" sid="LEV 11:39" />“Ā, ki te mate māori tētahi o ngā kararehe e kainga ana e koutou; ki te pā tētahi ki tōna tinana mate, ka poke ia ā ahiahi noa. <verse eid="LEV 11:39" /><verse number="40" style="v" sid="LEV 11:40" />Ā, ki te kai tētahi i tētahi wāhi o tōna tinana, me horoi e ia ōna kākahu, ka poke hoki ia ā ahiahi noa; ki te mauria hoki e tētahi tōna tinana, me horoi e ia ōna kākahu, ka poke hoki ia ā ahiahi noa.<verse eid="LEV 11:40" /></para>
  <para style="p">
    <verse number="41" style="v" sid="LEV 11:41" />“Hei mea whakarihariha ngā mea ngōkingōki katoa e ngōkingōki ana i runga i te whenua; e kore e kainga. <verse eid="LEV 11:41" /><verse number="42" style="v" sid="LEV 11:42" />Ko ngā mea katoa ko te kōpū hei haere, me ngā mea katoa ko taua tū haere o ngā wae e whā, arā ko ngā mea katoa he maha ngā waewae, i roto i ngā mea ngōki katoa e ngōki nei i runga i te whenua, kaua ēnā e kainga; he mea whakarihariha hoki. <verse eid="LEV 11:42" /><verse number="43" style="v" sid="LEV 11:43" />Kei waiho tētahi mea ngōkingōki, hei take e whakariharihangia ai koutou, hei mea rānei e poke ai, e noa ai. <verse eid="LEV 11:43" /><verse number="44" style="v" sid="LEV 11:44" />Nō te mea hoki ko Ihowā ahau, ko tō koutou Atua; mō reira me whakatapu koutou e koutou, ā, ka tapu; he tapu hoki ahau; kaua anō hoki e whakapokea koutou ki tētahi mea ngōkingōki e ngōkingōki ana i runga i te whenua. <verse eid="LEV 11:44" /><verse number="45" style="v" sid="LEV 11:45" />Ko Ihowā hoki ahau, i kawe mai nei i a koutou i te whenua o Īhipa, kia waiho ai ahau hei Atua mō koutou; mō reira kia tapu koutou, he tapu hoki ahau.<verse eid="LEV 11:45" /></para>
  <para style="p">
    <verse number="46" style="v" sid="LEV 11:46" />“Ko te ture tēnei mō te kararehe, mō te manu, mō ngā mea ora katoa e tere ana i ngā wai, mō ngā mea katoa hoki e ngōki ana i runga i te whenua. <verse eid="LEV 11:46" /><verse number="47" style="v" sid="LEV 11:47" />Kia wehea ai te poke me te pokekore, te kararehe e kainga me te kararehe e kore e kainga.”<verse eid="LEV 11:47" /></para>
  <chapter eid="LEV 11" />
  <chapter number="12" style="c" sid="LEV 12" />
  <para style="s">Te Purenga o te Wahine i Muri i te Whakawhānau</para>
  <para style="p">
    <verse number="1" style="v" sid="LEV 12:1" />I kōrero anō a Ihowā ki a Mohi, i mea: <verse eid="LEV 12:1" /><verse number="2" style="v" sid="LEV 12:2" />“Kōrero ki ngā tama a Īharaira, mea atu: Ki te hapū tētahi wahine, ā, ka whānau he tāne, nā, kia whitu ngā rā e poke ai ia; kia rite tōna pokenga ki ngā rā o tōna mate paheke. <verse eid="LEV 12:2" /><verse number="3" style="v" sid="LEV 12:3" />Ā, i te waru o ngā rā ka kotia te kiri matamata o te tamaiti. <verse eid="LEV 12:3" /><verse number="4" style="v" sid="LEV 12:4" />Ā, me noho te wahine ki te toto o tōna purenga, kia toru tekau mā toru ngā rā. Kaua ia e pā ki tētahi mea tapu, e haere rānei ki te wāhi tapu, kia taka rā anō ngā rā mō tōna purenga. <verse eid="LEV 12:4" /><verse number="5" style="v" sid="LEV 12:5" />Ki te mea ia ka whānau he kōtiro, kia rua ngā wiki e poke ai, kia rite ki ō tōna paheketanga; ā, kia ono tekau mā ono ngā rā e noho ai ia ki te toto o tōna purenga.<verse eid="LEV 12:5" /></para>
  <para style="p">
    <verse number="6" style="v" sid="LEV 12:6" />“Ā, ka rite ngā rā mō tōna purenga mō te tama, mō te kōtiro rānei, me kawe mai e ia he reme, hei te tau tahi, hei tahunga tinana, me te pī kūkupa, me te kūkupa rānei, hei whakahere hara ki te whatitoka o te tapenākara o te whakaminenga, ki te tohunga. <verse eid="LEV 12:6" /><verse number="7" style="v" sid="LEV 12:7" />Ā, māna e whakahere ki te aroaro o Ihowā, ā, ka meinga he whakamārie mōna; ā, ka kore ōna poke i te rerenga o ōna toto.</para>
  <para style="p" vid="LEV 12:7">“Ko te ture tēnei mō te wahine kua whānau nei tāna tama, kōtiro rānei. <verse eid="LEV 12:7" /><verse number="8" style="v" sid="LEV 12:8" />Ā, ki te kāhore e taea e ia i ōna rawa te kawe mai he reme, me kawe mai ngā kūkupa e rua, ngā pī kūkupa rānei e rua; ko tētahi hei tahunga tinana, ko tētahi hei whakahere hara; ā, mā te tohunga e whakamārie mōna, ā, ka kore ōna poke.”<verse eid="LEV 12:8" /></para>
  <chapter eid="LEV 12" />
  <chapter number="13" style="c" sid="LEV 13" />
  <para style="s">Ngā mea e Pā i te Kiri, ngā Tūmomo, ngā Tohu Mate</para>
  <para style="p">
    <verse number="1" style="v" sid="LEV 13:1" />Ā, i kōrero a Ihowā ki a Mohi rāua ko Ārona, i mea, <verse eid="LEV 13:1" /><verse number="2" style="v" sid="LEV 13:2" />“Ki te mea he puku tō te kiri o te kikokiko o tētahi tangata, he paku rānei, he wāhi tū ā-kanapa rānei, ā, ka rite, i te kiri o tōna kikokiko, ki te pānga mai o te repera; nā, me kawe ia ki a Ārona tohunga, ki tētahi rānei o āna tama, o ngā tohunga. <verse eid="LEV 13:2" /><verse number="3" style="v" sid="LEV 13:3" />Nā, ka tirohia e te tohunga te mea i pā ki te kiri o te kikokiko; ā, ki te mea kua puta kē, kua mā te huruhuru o te wāhi i pāngia, ā, ki te titiro atu, kua hōhonu iho te mea i pā mai i te kiri o tōna kikokiko, he pānga mai tēnā nō te repera; ā, ka titiro te tohunga ki a ia, ā, ka mea he poke ia.<verse eid="LEV 13:3" /></para>
  <para style="p">
    <verse number="4" style="v" sid="LEV 13:4" />“Ā, ki te mea e mā ana te wāhi tū ā-kanapa o te kiri o tōna kikokiko, ā, ki te titiro atu kīhai i hōhonu iho i te kiri, ā, kīhai i puta kē, kīhai i mā te huruhuru o reira. Nā, ka tūtakina atu e te tohunga te tangata i pāngia, kia whitu ngā rā. <verse eid="LEV 13:4" /><verse number="5" style="v" sid="LEV 13:5" />Ā, ka tirohia ia e te tohunga i te whitu o ngā rā; nā, kua tūturu te mea i pā mai rā, ki tāna titiro iho, ā, kīhai i hōrapa atu te mate ki te kiri; kātahi ka tūtakina atu anō ia e te tohunga, kia whitu atu anō rā. <verse eid="LEV 13:5" /><verse number="6" style="v" sid="LEV 13:6" />Ā, ka tirohia anō ia e te tohunga i te whitu o ngā rā; ā, ki te mea kua āhua mangu te mea i pā mai rā, ā, kīhai i hōrapa atu te mate ki te kiri, nā, ka mea te tohunga, kāhore ōna poke; he paku kau. Ā, ka horoia e ia ōna kākahu, ā, ka kore ōna poke. <verse eid="LEV 13:6" /><verse number="7" style="v" sid="LEV 13:7" />Mehemea ia kua nui te hōrapatanga atu o te paku ki te kiri, i muri i te tirohanga a te tohunga i a ia kia purea ai ia, me titiro anō te tohunga ki a ia. <verse eid="LEV 13:7" /><verse number="8" style="v" sid="LEV 13:8" />Ā, ki te mea ka kite iho te tohunga, nā, kua hōrapa atu te paku ki te kiri, kātahi ka mea te tohunga, he poke ia; he repera tēnā.<verse eid="LEV 13:8" /></para>
  <para style="p">
    <verse number="9" style="v" sid="LEV 13:9" />“Ki te pāngia te tangata e te repera, nā, me kawe ia ki te tohunga. <verse eid="LEV 13:9" /><verse number="10" style="v" sid="LEV 13:10" />Ā, ka tirohia e te tohunga, ki te mea kua mā te puku o te kiri; ā, kua puta kē te huruhuru, kua mā, he wāhi ora anō nō te kikokiko ora kei te puku; <verse eid="LEV 13:10" /><verse number="11" style="v" sid="LEV 13:11" />he repera tawhito tēnā i te kiri o tōna kikokiko, me mea te tohunga he poke ia. E kore anō hoki ia e tūtakina atu; e poke ana hoki.<verse eid="LEV 13:11" /></para>
  <para style="p">
    <verse number="12" style="v" sid="LEV 13:12" />“Ā, ki te hōrapa noa atu te repera ki te kiri, ā, ka ngaro i te repera te kiri katoa o te tangata i pāngia, o tōna māhunga iho, ā tae noa ki tōna waewae, o ngā wāhi katoa e titiro ai te tohunga. <verse eid="LEV 13:12" /><verse number="13" style="v" sid="LEV 13:13" />Nā, ka titiro iho te tohunga, ā, ki te mea kua kapi katoa ōna kikokiko i te repera; nā, ka mea ia, kāhore he poke o te tangata i pāngia; kua puta kē, kua mā katoa; kāhore ōna poke. <verse eid="LEV 13:13" /><verse number="14" style="v" sid="LEV 13:14" />Otiia, ka poke ia i te rā e kitea ai e ora ana tētahi wāhi o ōna kikokiko. <verse eid="LEV 13:14" /><verse number="15" style="v" sid="LEV 13:15" />Ā, me titiro iho anō te tohunga ki te kiko ora, ā, ka mea, he poke ia; he mea poke hoki te kikokiko ora; he repera hoki. <verse eid="LEV 13:15" /><verse number="16" style="v" sid="LEV 13:16" />Otiia ki te hoki anō ki te mā te kikokiko ora, me haere ia ki te tohunga; <verse eid="LEV 13:16" /><verse number="17" style="v" sid="LEV 13:17" />ā, ka titiro te tohunga ki a ia, ā, ki te mea kua puta kē te wāhi i pāngia kua mā, nā, ka mea te tohunga, he pokekore te tangata i pāngia; kāhore ōna poke.<verse eid="LEV 13:17" /></para>
  <para style="p">
    <verse number="18" style="v" sid="LEV 13:18" />“Me te kikokiko hoki, he whēwhē nei tō tōna kiri i mua, ā, kua ora, <verse eid="LEV 13:18" /><verse number="19" style="v" sid="LEV 13:19" />ā, ka puta ake i te wāhi o te whēwhē he puku mā, he wāhi tū ā-kanapa rānei, he mea mā, āhua pūwhero, ā, ka whakakitea ki te tohunga; <verse eid="LEV 13:19" /><verse number="20" style="v" sid="LEV 13:20" />ā, ki te mea, i te tirohanga a te tohunga, nā, kei raro iho i te kiri, ki te titiro atu, ā, kua puta kē, kua mā te huruhuru o reira. Kātahi ka mea te tohunga, he poke ia, he pānga mai tēnā nō te repera; e tupu ana i runga i te whēwhē. <verse eid="LEV 13:20" /><verse number="21" style="v" sid="LEV 13:21" />Ki te tirohia ia e te tohunga, nā, kāhore he huruhuru mā o reira, ā, kāhore i raro i te kiri, engari e āhua mangu ana, nā, me tūtaki atu ia e te tohunga, kia whitu ngā rā. <verse eid="LEV 13:21" /><verse number="22" style="v" sid="LEV 13:22" />Ā, ki te mea kua hōrapa nui atu ki te kiri, nā, ka mea te tohunga, he poke ia; he pānga mate tēnā. <verse eid="LEV 13:22" /><verse number="23" style="v" sid="LEV 13:23" />Ki te tūturu ia te wāhi tū ā-kanapa ki taua wāhi, ā, kāhore e hōrapa atu, he nawe whēwhē tēnā; ā, ka mea te tohunga, kāhore ōna poke.<verse eid="LEV 13:23" /></para>
  <para style="p">
    <verse number="24" style="v" sid="LEV 13:24" />“Ki te mea rānei he wera anō nā te ahi kei te kiri o tētahi kikokiko, ā, he wāhi mā kanapa, he mea āhua whero, he mea mā rānei kei te kikokiko ora i wera nei; <verse eid="LEV 13:24" /><verse number="25" style="v" sid="LEV 13:25" />nā, me titiro e te tohunga. Nā, ki te mea kua puta kē, kua mā te huruhuru o te wāhi kanapa, ā, ka hōhonu iho i te kiri ki te titiro atu; he repera tēnā e tupu ake ana i runga i te wera. Ā, me mea te tohunga, he poke ia; he pānga tēnā nō te repera. <verse eid="LEV 13:25" /><verse number="26" style="v" sid="LEV 13:26" />Otiia ki te tirohia e te tohunga, nā, kāhore he huruhuru mā o te wāhi kanapa, ā, kāhore i raro i te kiri, otiia e āhua pōuri ana; nā, me tūtaki ia e te tohunga kia whitu ngā rā. <verse eid="LEV 13:26" /><verse number="27" style="v" sid="LEV 13:27" />Ā, i te whitu o ngā rā me titiro te tohunga ki a ia; ā, ki te mea kua hōrapa nui atu ki te kiri, kātahi ka kīia ia e te tohunga, he poke; he pānga tēnā nō te repera. <verse eid="LEV 13:27" /><verse number="28" style="v" sid="LEV 13:28" />Ā, ki te tūturu te wāhi tū ā-kanapa ki tēnā wāhi, ā, kāhore e hōrapa atu ki te kiri, otiia he āhua pōuri; he puku tēnā nō te weranga, ā, ka kīia ia e te tohunga he pokekore; he nawe wera hoki.<verse eid="LEV 13:28" /></para>
  <para style="p">
    <verse number="29" style="v" sid="LEV 13:29" />“Nā, he tāne, he wahine i pāngia te mātenga, te pāhau rānei, <verse eid="LEV 13:29" /><verse number="30" style="v" sid="LEV 13:30" />me titiro te tohunga ki te mea i pā mai. Ā, ki te mea he hōhonu iho i te kiri ki tāna titiro; ā, he āhua mā kōwhai nei, he ririki te huruhuru; kātahi ka kīia ia e te tohunga, he poke. He pātito tēnā, he repera nō te mātenga, nō te pāhau. <verse eid="LEV 13:30" /><verse number="31" style="v" sid="LEV 13:31" />Ā, ki te titiro te tohunga ki te pātito i pā nei, ā, kīhai i hōhonu iho i te kiri ki te titiro, ā, kāhore o reira huruhuru mangu. Nā, ka tūtakina atu e te tohunga te tangata i pāngia nei e te pātito, kia whitu ngā rā. <verse eid="LEV 13:31" /><verse number="32" style="v" sid="LEV 13:32" />Ā, i te whitu o ngā rā ka titiro te tohunga ki te mate; ā, ki te kāhore i hōrapa atu te pātito, ā, kāhore ōna huruhuru mā kōwhai nei, ā, ki te titiro kāhore te pātito i hōhonu iho i te kiri. <verse eid="LEV 13:32" /><verse number="33" style="v" sid="LEV 13:33" />Nā, ka heua ia, ko te pātito ia e kore e heua; ā, ka tūtakina atu e te tohunga te tangata i te pātito, kia whitu atu ngā rā. <verse eid="LEV 13:33" /><verse number="34" style="v" sid="LEV 13:34" />Ā, i te whitu o ngā rā, me titiro te tohunga ki te pātito, ā, ki te kāhore i hōrapa te pātito ki te kiri, ā, kāhore anō e hōhonu iho i te kiri ki te titiro; kātahi ka kīia ia e te tohunga, he pokekore. Ā, ka horoia e ia ōna kākahu, ā, ka kore te poke.<verse eid="LEV 13:34" /></para>
  <para style="p">
    <verse number="35" style="v" sid="LEV 13:35" />“Otiia, ki te hōrapa nui te pātito ki te kiri i muri i te whakakorenga o tōna poke; <verse eid="LEV 13:35" /><verse number="36" style="v" sid="LEV 13:36" />nā, me titiro anō te tohunga ki a ia; ā, ki te mea kua hōrapa tēnā te pātito ki te kiri, e kore e rapua e te tohunga te huruhuru mā kōwhai; he poke ia. <verse eid="LEV 13:36" /><verse number="37" style="v" sid="LEV 13:37" />Ki te tūturu ia te pātito ki tāna titiro, ā, kua tupu te huruhuru mangu ki reira; kua mahu te pātito, kāhore ōna poke; ā, ka kīia e te tohunga he pokekore.<verse eid="LEV 13:37" /></para>
  <para style="p">
    <verse number="38" style="v" sid="LEV 13:38" />“Ki te mea he wāhi kanapa tō te kiri o te kikokiko o tētahi tangata, o tētahi wahine rānei, arā he wāhi kanapa mā nei; <verse eid="LEV 13:38" /><verse number="39" style="v" sid="LEV 13:39" />nā, me titiro e te tohunga; ā, ki te mea he mā mangu nei ngā wāhi kanapa o te kiri o tō rātou kikokiko; he pāpaka tēnā e tupu ana i te kiri; kāhore ōna poke.<verse eid="LEV 13:39" /></para>
  <para style="p">
    <verse number="40" style="v" sid="LEV 13:40" />“Me te tangata hoki kua horo ngā huruhuru o tōna mātenga, he pākira ia, kāhore ōna poke. <verse eid="LEV 13:40" /><verse number="41" style="v" sid="LEV 13:41" />Me te tangata hoki kua horo ngā huruhuru o te wāhi o tōna mātenga whaka tōna mata, he rae pākira ia; kāhore ōna poke. <verse eid="LEV 13:41" /><verse number="42" style="v" sid="LEV 13:42" />Ā, ki te mea kua pāngia tētahi wāhi o te mātenga pākira, o te rae pākira rānei, he mea mā āhua whero nei, he repera tēnā e tupu ana i tōna mātenga pākira, i tōna rae pākira rānei. <verse eid="LEV 13:42" /><verse number="43" style="v" sid="LEV 13:43" />Nā, me titiro ia e te tohunga; nā, ki te mā āhua whero te puku; i pā ki tōna mātenga pākira, ki tōna rae pākira rānei, ki te rite ki te putanga o te repera ki te kiri o te kikokiko; <verse eid="LEV 13:43" /><verse number="44" style="v" sid="LEV 13:44" />he repera ia, he poke. Me tino mea te tohunga, he poke ia; ko tōna mātenga i pāngia.<verse eid="LEV 13:44" /></para>
  <para style="p">
    <verse number="45" style="v" sid="LEV 13:45" />“Ā, ko te repera i pāngia nei, me haehae ōna kākahu, kia roha noa atu ngā makawe o tōna māhunga, ka ārai i tōna ngutu o runga, ā, ka karanga, ‘He poke, he poke!’ <verse eid="LEV 13:45" /><verse number="46" style="v" sid="LEV 13:46" />Ka poke ia i ngā rā katoa e pāngia ai; he poke ia; me noho ko ia anake; ko waho o te puni te nohoanga mōna.<verse eid="LEV 13:46" /></para>
  <para style="p">
    <verse number="47" style="v" sid="LEV 13:47" />“Me te kākahu anō hoki i pāngia e te repera, ahakoa he kākahu huruhuru, he kākahu rīnena rānei; <verse eid="LEV 13:47" /><verse number="48" style="v" sid="LEV 13:48" />ahakoa i te whenu, i te aho rānei; i ngā mea rīnena, huruhuru rānei; ahakoa i te hiako, i tētahi mea hiako rānei. <verse eid="LEV 13:48" /><verse number="49" style="v" sid="LEV 13:49" />Ki te mea he mā kākāriki, he pūwhero rānei te wāhi i pāngia o te kākahu, o te hiako rānei, o te whenu rānei, o te aho rānei, o tētahi mea hiako rānei, he pānga tēnā nō te repera, ā, me whakakite ki te tohunga. <verse eid="LEV 13:49" /><verse number="50" style="v" sid="LEV 13:50" />Nā, ka tirohia e te tohunga te wāhi i pāngia, ā, ka tūtakina atu e ia te mea i pāngia, kia whitu ngā rā. <verse eid="LEV 13:50" /><verse number="51" style="v" sid="LEV 13:51" />Ā, i te whitu o ngā rā ka tirohia e ia te wāhi i pāngia; ki te mea kua hōrapa te mea i pā ki te kākahu, ki te whenu rānei, ki te aho rānei, ki tētahi hiako, ki tētahi mea rānei i hangā ki te hiako. He repera ngau kino te mea i pā; he mea poke tēnā. <verse eid="LEV 13:51" /><verse number="52" style="v" sid="LEV 13:52" />Nā, ka tahuna e ia taua kākahu, ahakoa he whenu, he aho rānei, ahakoa he huruhuru, he rīnena rānei, ahakoa he mea hiako te mea i pāngia; he repera ngau kino tēnā; me tahu ki te ahi.<verse eid="LEV 13:52" /></para>
  <para style="p">
    <verse number="53" style="v" sid="LEV 13:53" />“Ā, ki te titiro te tohunga, nā, kīhai te mea i pā i hōrapa atu ki te kākahu, ki te whenu, ki te aho, ki tētahi mea hiako rānei. <verse eid="LEV 13:53" /><verse number="54" style="v" sid="LEV 13:54" />Kātahi ka whakahau te tohunga kia horoia te mea i pāngia, ā, ka tūtakina atu e ia, kia whitu atu anō ngā rā. <verse eid="LEV 13:54" /><verse number="55" style="v" sid="LEV 13:55" />Ā, me titiro e te tohunga te mea i pā mai, i muri i te horoinga; ā, ki te mea kīhai i rerekē te kara o te wāhi i pāngia, ā, kīhai i hōrapa atu te mea i pā mai; he poke tēnā. Me tahu e koe ki te ahi; kua ngaua a roto, ahakoa i tiwha te taha ki roto, te taha rānei ki waho.<verse eid="LEV 13:55" /></para>
  <para style="p">
    <verse number="56" style="v" sid="LEV 13:56" />“Ā, ki te mea ka kite te tohunga, nā, kua tāpouri te wāhi i pāngia i muri i te horoinga; kātahi ka haea atu e ia i roto i te kākahu, i te hiako rānei, i te whenu rānei, i te aho rānei. <verse eid="LEV 13:56" /><verse number="57" style="v" sid="LEV 13:57" />Ā, ki te kitea anō i te kākahu, i te whenu rānei, i te aho rānei, i tētahi mea hiako rānei; he mea tupu tēnā; me tahu e koe ki te ahi taua mea i pāngia. <verse eid="LEV 13:57" /><verse number="58" style="v" sid="LEV 13:58" />Ko te kākahu hoki, ko te whenu rānei, ko te aho rānei, ko te mea hiako rānei i horoia e koe, ā, kua riro te mate, nā, ka horoia anō, ā, ka kore ōna poke.”<verse eid="LEV 13:58" /></para>
  <para style="p">
    <verse number="59" style="v" sid="LEV 13:59" />Ko te ture tēnei mō te pānga mai o te repera ki te kākahu huruhuru, ki te kākahu rīnena rānei, ki te whenu, ki te aho rānei, ki tētahi mea hiako rānei, mō te kī he pokekore, mō te kī rānei he poke.<verse eid="LEV 13:59" /></para>
  <chapter eid="LEV 13" />
  <chapter number="14" style="c" sid="LEV 14" />
  <para style="s">Te Purenga o ngā Tāngata Repera</para>
  <para style="p">
    <verse number="1" style="v" sid="LEV 14:1" />Ā, i kōrero a Ihowā ki a Mohi, i mea: <verse eid="LEV 14:1" /><verse number="2" style="v" sid="LEV 14:2" />“Ko te ture tēnei mō te repera, i te rā e purea ai: Me kawe ki te tohunga; <verse eid="LEV 14:2" /><verse number="3" style="v" sid="LEV 14:3" />ā, ka haere te tohunga ki waho o te puni, ā, ka titiro te tohunga, ā, ki te mea kua ora te repera i pā ki taua tangata i reperatia; <verse eid="LEV 14:3" /><verse number="4" style="v" sid="LEV 14:4" />kātahi ka whakahau te tohunga kia tīkina mā te tangata e purea ana kia rua ngā manu, hei ngā mea ora, hei ngā mea pokekore, me te rākau hīta, me te ngangana, me te hihopa. <verse eid="LEV 14:4" /><verse number="5" style="v" sid="LEV 14:5" />Ā, ka whakahau te tohunga kia patua tētahi o ngā manu ki roto ki tētahi oko oneone, ki runga i te wai rere. <verse eid="LEV 14:5" /><verse number="6" style="v" sid="LEV 14:6" />Nā, ko te manu ora me mau e ia, me te rākau hīta, me te ngangana, me te hihopa, ā, ka toua tahitia me te manu ora ki te toto o te manu i patua ki runga i te wai rere. <verse eid="LEV 14:6" /><verse number="7" style="v" sid="LEV 14:7" />Ā, kia whitu āna tāuhiuhinga ki te tangata e purea ana i te repera, ā, ka kīia he pokekore, ā, ka tukua atu te manu ora ki te mata o te pārae.<verse eid="LEV 14:7" /></para>
  <para style="p">
    <verse number="8" style="v" sid="LEV 14:8" />“Ā, me horoi ōna kākahu e te tangata e purea ana, me heu katoa hoki ōna huruhuru; ka horoi anō i a ia ki te wai, ā, ka kore ōna poke. Ā muri iho, ka haere mai ki te puni; otiia kia whitu ngā rā e noho ai i waho i tōna tēneti. <verse eid="LEV 14:8" /><verse number="9" style="v" sid="LEV 14:9" />Nā, i te whitu o ngā rā, me heu katoa ōna makawe o tōna mātenga, tōna pāhau, ōna tukemata, arā ōna huruhuru katoa, me heu. Me horoi hoki ōna kākahu, me horoi anō hoki ōna kikokiko ki te wai, ā, ka kore ōna poke.<verse eid="LEV 14:9" /></para>
  <para style="p">
    <verse number="10" style="v" sid="LEV 14:10" />“Ā, i te waru o ngā rā me tiki e ia ētahi reme toa, kia rua, hei ngā mea kohakore, me tētahi reme uha tau tahi, hei te mea kohakore, kia toru hoki ngā whakatekau parāoa hei whakahere totokore, hei te mea konatu ki te hinu, kia kotahi hoki te roko hinu. <verse eid="LEV 14:10" /><verse number="11" style="v" sid="LEV 14:11" />Ā, mā te tohunga, mā te kaipure, e whakatū te tangata e purea ana, me aua mea hoki, ki te aroaro o Ihowā, ki te whatitoka o te tapenākara o te whakaminenga.<verse eid="LEV 14:11" /></para>
  <para style="p">
    <verse number="12" style="v" sid="LEV 14:12" />“Nā, ka mau te tohunga ki tētahi o ngā reme toa, ā, ka whakaherea hei whakahere mō te hē, me te roko hinu hoki, ā, ka poipoia hei whakahere poipoi ki te aroaro o Ihowā. <verse eid="LEV 14:12" /><verse number="13" style="v" sid="LEV 14:13" />Me patu anō e ia te reme toa ki te wāhi e patua ai e ia te whakahere hara me te tahunga tinana, ki te wāhi tapu; i te mea mā te tohunga te whakahere hara, māna anō hoki te whakahere mō te hē; he mea tino tapu tēnā. <verse eid="LEV 14:13" /><verse number="14" style="v" sid="LEV 14:14" />Nā, ka mau te tohunga ki tētahi wāhi o te toto o te whakahere mō te hē, ā, ka pania e te tohunga ki te matamata o te taringa matau o te tangata e purea ana, ki te koromatua hoki o tōna ringa matau, ki te koromatua anō hoki o tōna waewae matau.<verse eid="LEV 14:14" /></para>
  <para style="p">
    <verse number="15" style="v" sid="LEV 14:15" />“Nā, ka mau te tohunga ki tētahi wāhi o te roko hinu, ka riringi ki te kapu o tōna ake ringa mauī; <verse eid="LEV 14:15" /><verse number="16" style="v" sid="LEV 14:16" />ā, ka toua e te tohunga tōna maihao matau ki te hinu i tōna ringa mauī, ā, kia whitu ngā tāuhiuhinga i te hinu e tōna maihao, ki te aroaro o Ihowā. <verse eid="LEV 14:16" /><verse number="17" style="v" sid="LEV 14:17" />Ā, me pani e te tohunga tētahi wāhi o te toenga o te hinu i tōna ringa ki te matamata o te taringa matau o te tangata e purea ana, ki te koromatua hoki o tōna ringa matau, ki te koromatua anō hoki o tōna waewae matau ki runga i te toto o te whakahere mō te hē. <verse eid="LEV 14:17" /><verse number="18" style="v" sid="LEV 14:18" />Ā, ko te toenga o te hinu i te ringa o te tohunga, me riringi ki te mātenga o te tangata e purea ana; ā, ka whakamārie te tohunga mōna ki te aroaro o Ihowā.<verse eid="LEV 14:18" /></para>
  <para style="p">
    <verse number="19" style="v" sid="LEV 14:19" />“Ā, ka whakaherea e te tohunga te whakahere hara, ka whakamārie hoki mō te tangata e purea ana, arā mō tōna poke; ā muri iho, ka patua e ia te tahunga tinana; <verse eid="LEV 14:19" /><verse number="20" style="v" sid="LEV 14:20" />ā, ka whakaekea te tahunga tinana me te whakahere totokore e te tohunga ki te āta. Ā, ka whakamārie te tohunga mōna, ā, ka kore ōna poke.<verse eid="LEV 14:20" /></para>
  <para style="p">
    <verse number="21" style="v" sid="LEV 14:21" />“Ā, ki te mea he rawakore ia, ā, e kore ēnā mea e taea, nā, me tiki e ia kia kotahi reme toa hei whakahere mō te hē, hei mea poipoi, hei whakamārie mōna, kia kotahi anō hoki te whakatekau parāoa, hei te mea i kōnatunatua ki te hinu, hei whakahere totokore, me tētahi roko hinu; <verse eid="LEV 14:21" /><verse number="22" style="v" sid="LEV 14:22" />me ētahi kūkupa kia rua, ētahi pī kūkupa rānei kia rua, ngā mea e taea e tōna ringa; ko tētahi hei whakahere hara, ko tētahi hei tahunga tinana.<verse eid="LEV 14:22" /></para>
  <para style="p">
    <verse number="23" style="v" sid="LEV 14:23" />“Ā, hei te waru o ngā rā ka kawe ai ki te tohunga hei purenga mōna, ki te whatitoka o te tapenākara o te whakaminenga, ki te aroaro o Ihowā. <verse eid="LEV 14:23" /><verse number="24" style="v" sid="LEV 14:24" />Nā, ka mau te tohunga ki te reme mō te whakahere mō te hē, me te roko hinu, ā, ka poipoia e te tohunga hei whakahere poipoi ki te aroaro o Ihowā. <verse eid="LEV 14:24" /><verse number="25" style="v" sid="LEV 14:25" />Ā, ka patua e ia te reme e whakaherea ana mō te hē, ā, ka tango te tohunga i tētahi wāhi o te toto o te whakahere mō te hē, ka pani ai ki te matamata o te taringa matau o te tangata e purea ana, ki te koromatua hoki o tōna ringa matau, ki te koromatua anō hoki o tōna waewae matau.<verse eid="LEV 14:25" /></para>
  <para style="p">
    <verse number="26" style="v" sid="LEV 14:26" />“Ā, me riringi e te tohunga tētahi wāhi o te hinu ki te kapu o tōna ake ringa mauī; <verse eid="LEV 14:26" /><verse number="27" style="v" sid="LEV 14:27" />ā, ka tāuhiuhia e te tohunga ki tōna maihao matau tētahi wāhi o te hinu i tōna ringa mauī, kia whitu ngā meatanga ki te aroaro o Ihowā. <verse eid="LEV 14:27" /><verse number="28" style="v" sid="LEV 14:28" />Ā, ka pania e te tohunga tētahi wāhi o te hinu i tōna ringa ki te matamata o te taringa matau o te tangata e purea ana, ki te koromatua hoki o tōna ringa matau, ki te koromatua anō hoki o tōna waewae matau, ki te wāhi i te toto o te whakahere mō te hē. <verse eid="LEV 14:28" /><verse number="29" style="v" sid="LEV 14:29" />Ā, ko te toenga o te hinu i te ringa o te tohunga, me riringi ki te mātenga o te tangata e purea ana, hei whakamārie mōna ki te aroaro o Ihowā. <verse eid="LEV 14:29" /><verse number="30" style="v" sid="LEV 14:30" />Ā, me whakahere tētahi o ngā kūkupa, o ngā pī kūkupa rānei, o ngā mea hoki i taea e tōna ringa; <verse eid="LEV 14:30" /><verse number="31" style="v" sid="LEV 14:31" />āe rā, o ngā mea i taea e tōna ringa, ko tētahi hei whakahere hara, ko tētahi hei tahunga tinana, me te whakahere totokore hoki; ā, ka whakamārie te tohunga mō te tangata e purea ana, ki te aroaro o Ihowā.”<verse eid="LEV 14:31" /></para>
  <para style="p">
    <verse number="32" style="v" sid="LEV 14:32" />Ko te ture tēnei mō te tangata i pāngia e te repera, e kore nei e taea e tōna ringa ngā mea mō tōna purenga.<verse eid="LEV 14:32" /></para>
  <para style="s">Te Pokekore Repera ki tētahi Whare</para>
  <para style="p">
    <verse number="33" style="v" sid="LEV 14:33" />I kōrero anō a Ihowā ki a Mohi rāua ko Ārona, i mea, <verse eid="LEV 14:33" /><verse number="34" style="v" sid="LEV 14:34" />“E tae koutou ki te whenua o Kanaana e hoatu nei e ahau hei kāinga tupu mō koutou, ā, ka whakapāngia atu e ahau te repera ki tētahi whare o te whenua e nohoia e koutou; <verse eid="LEV 14:34" /><verse number="35" style="v" sid="LEV 14:35" />ā, ka haere te tangata nōna te whare, ka kōrero ki te tohunga, ka mea, ‘Ki tāku titiro, me te mea kua pāngia te whare.’ <verse eid="LEV 14:35" /><verse number="36" style="v" sid="LEV 14:36" />Nā, ka whakahau te tohunga kia whakawāteatia te whare, i te mea kāhore anō te tohunga i haere noa kia kite i te mea i pā mai; kei poke ngā mea katoa o roto o te whare; ā, ka oti, ka haere te tohunga kia kite i te whare. <verse eid="LEV 14:36" /><verse number="37" style="v" sid="LEV 14:37" />Nā, ka titiro ia ki te mea i pā mai, ā, ki te mea kua pāngia ngā tara o te whare, ā, kua whai kōputaputa he mea mā kākāriki, pūwhero rānei, ā, ki te titiro atu kua ngoto ki roto ki te tara. <verse eid="LEV 14:37" /><verse number="38" style="v" sid="LEV 14:38" />Nā, ka puta te tohunga ki waho o te whare ki te kūwaha o te whare, ā, ka tūtakina te whare, kia whitu ngā rā. <verse eid="LEV 14:38" /><verse number="39" style="v" sid="LEV 14:39" />Ā, ka haere mai anō te tohunga i te whitu o ngā rā, ā, ka titiro; ā, ki te mea kua hōrapa ki ngā pakitara o te whare te mea i pā mai; <verse eid="LEV 14:39" /><verse number="40" style="v" sid="LEV 14:40" />nā, ka whakahau te tohunga kia tangohia ngā kōhatu i pāngia, kia makā ki te wāhi poke ki waho o te pā. <verse eid="LEV 14:40" /><verse number="41" style="v" sid="LEV 14:41" />Ā, ka mea ia kia waruhia a roto o te whare ā taka noa, ā, me riringi e rātou te puehu i waruhia e rātou ki waho o te pā, ki te wāhi poke. <verse eid="LEV 14:41" /><verse number="42" style="v" sid="LEV 14:42" />Ā, ka tīkina e rātou ētahi atu kōhatu, ka whakanoho atu ai ki te wāhi o aua kōhatu; me tiki anō e ia he moata kē, ka pani ai ki te whare.<verse eid="LEV 14:42" /></para>
  <para style="p">
    <verse number="43" style="v" sid="LEV 14:43" />“Ā, ki te hoki mai te mea i pā mai, ā, ka tupu ki te whare i muri i tāna tangohanga i ngā kōhatu, i tāna waruhanga i te whare, i te paninga hoki; <verse eid="LEV 14:43" /><verse number="44" style="v" sid="LEV 14:44" />kātahi ka haere te tohunga, ā, ka titiro; ā, ki te mea kua hōrapa ki te whare te mea i pā mai, he repera ngau kino tō te whare; he poke. <verse eid="LEV 14:44" /><verse number="45" style="v" sid="LEV 14:45" />Nā, ka wāwāhi i te whare, i ōna kōhatu, i ōna rākau, i te moata katoa o te whare; ā, ka kawea atu ki waho o te pā, ki te wāhi poke.<verse eid="LEV 14:45" /></para>
  <para style="p">
    <verse number="46" style="v" sid="LEV 14:46" />“Ki te haere hoki tētahi ki roto ki te whare, i te mea e tūtaki ana, ka poke ia ā ahiahi noa. <verse eid="LEV 14:46" /><verse number="47" style="v" sid="LEV 14:47" />Ki te takoto hoki tētahi ki roto i te whare, me horoi e ia ōna kākahu; ki te kai anō hoki tētahi ki roto i te whare, me horoi anō e ia ōna kākahu.<verse eid="LEV 14:47" /></para>
  <para style="p">
    <verse number="48" style="v" sid="LEV 14:48" />“Ā, ki te haere te tohunga ki roto, ā, ka titiro, ā, kīhai i hōrapa ki te whare te mea i pā mai, i muri iho i te paninga o te whare. Nā, ka kīia e te tohunga he pokekore te whare, nō te mea kua kore taua mea i pā rā. <verse eid="LEV 14:48" /><verse number="49" style="v" sid="LEV 14:49" />Ā, ka tīkina e ia ētahi manu, kia rua, hei horohoro mō te whare, he rākau hīta, he ngangana, he hihopa. <verse eid="LEV 14:49" /><verse number="50" style="v" sid="LEV 14:50" />Ā, ka patua e ia tētahi o ngā manu ki roto ki te oko oneone, ki runga i te wai rere. <verse eid="LEV 14:50" /><verse number="51" style="v" sid="LEV 14:51" />Nā, ka mau ki te rākau hīta, ki te hihopa, ki te ngangana, me te manu ora, ka tou ai ki te toto o te manu i patua, ki te wai rere hoki, nā, kia whitu āna tāuhiuhinga ki te whare. <verse eid="LEV 14:51" /><verse number="52" style="v" sid="LEV 14:52" />Ā, ka horohoroa e ia te whare ki te toto o te manu, ki te wai rere hoki, ki te manu ora, ki te rākau hīta, ki te hihopa, ki te ngangana. <verse eid="LEV 14:52" /><verse number="53" style="v" sid="LEV 14:53" />Engari, me tuku e ia te manu ora ki waho o te pā, ki te mata o te pārae; nā, ka whakamārie mō te whare; ā, ka kore ōna poke.”<verse eid="LEV 14:53" /></para>
  <para style="p">
    <verse number="54" style="v" sid="LEV 14:54" />Ko te ture tēnei mō ngā pānga katoa o te repera: mō te pātito hoki, <verse eid="LEV 14:54" /><verse number="55" style="v" sid="LEV 14:55" />mō te repera hoki o te kākahu, o te whare, <verse eid="LEV 14:55" /><verse number="56" style="v" sid="LEV 14:56" />mō te puku, mō te paku, mō te wāhi tū ā-kanapa nei. <verse eid="LEV 14:56" /><verse number="57" style="v" sid="LEV 14:57" />Hei whakaatu ko āhea poke ai, ko āhea pokekore ai; ko te ture tēnei mō te repera.<verse eid="LEV 14:57" /></para>
  <chapter eid="LEV 14" />
  <chapter number="15" style="c" sid="LEV 15" />
  <para style="s">Te Kikokiko Whakapoke e Rere</para>
  <para style="p">
    <verse number="1" style="v" sid="LEV 15:1" />I kōrero anō a Ihowā ki a Mohi rāua ko Ārona, i mea: <verse eid="LEV 15:1" /><verse number="2" style="v" sid="LEV 15:2" />“Kōrero ki ngā tama a Īharaira, mea atu ki a rātou: Ki te mea he rere tō tētahi tangata, nō roto i tōna kikokiko, e poke ana ia i tōna rere. <verse eid="LEV 15:2" /><verse number="3" style="v" sid="LEV 15:3" />Ā, ko tōna poke tēnei i a ia e rere nei; ahakoa rere te rere o tōna kikokiko, ahakoa kua mimiti te rere o tōna kikokiko, he mea whakapoke tēnā i a ia.<verse eid="LEV 15:3" /></para>
  <para style="p">
    <verse number="4" style="v" sid="LEV 15:4" />“He poke ngā moenga katoa e takoto ai te tangata i te rere; ka poke anō hoki ngā mea katoa e noho ai ia. <verse eid="LEV 15:4" /><verse number="5" style="v" sid="LEV 15:5" />Ki te pā hoki tētahi ki tōna moenga, me horoi e ia ōna kākahu, me ia anō hoki me horoi ki te wai, ka poke hoki ia ā ahiahi noa. <verse eid="LEV 15:5" /><verse number="6" style="v" sid="LEV 15:6" />Ki te noho hoki tētahi ki runga ki tētahi mea i nohoia e te tangata i te rere, me horoi e ia ōna kākahu, me ia anō hoki me horoi ki te wai, ka poke hoki ia ā ahiahi noa.<verse eid="LEV 15:6" /></para>
  <para style="p">
    <verse number="7" style="v" sid="LEV 15:7" />“Ā, ki te pā tētahi ki te kikokiko o te tangata i te rere, me horoi e ia ōna kākahu, me ia anō hoki me horoi ki te wai, ka poke hoki ia ā ahiahi noa.<verse eid="LEV 15:7" /></para>
  <para style="p">
    <verse number="8" style="v" sid="LEV 15:8" />“Ā, ki te tuwha atu te tangata i te rere ki tētahi tangata pokekore, nā, me horoi e ia ōna kākahu, me ia anō hoki me horoi ki te wai, ka poke hoki ia ā ahiahi noa.<verse eid="LEV 15:8" /></para>
  <para style="p">
    <verse number="9" style="v" sid="LEV 15:9" />“Me te nohoanga hōiho i nohoia e te tangata he rere tōna, kua poke. <verse eid="LEV 15:9" /><verse number="10" style="v" sid="LEV 15:10" />Nā, he mea nō raro i a ia, ko te tangata i pā atu, kua poke ā ahiahi noa; ki te mauria hoki e tētahi, tētahi o aua mea, me horoi ōna kākahu, me ia anō hoki me horoi ki te wai, ka poke hoki ā ahiahi noa.<verse eid="LEV 15:10" /></para>
  <para style="p">
    <verse number="11" style="v" sid="LEV 15:11" />“Nā, ko te tangata i pā tērā i te rere ki a ia, ā, kīhai i horoia ōna ringa ki te wai, me horoi ōna kākahu, me ia anō hoki me horoi ki te wai, ka poke hoki ia ā ahiahi noa.<verse eid="LEV 15:11" /></para>
  <para style="p">
    <verse number="12" style="v" sid="LEV 15:12" />“Me wāwāhi anō hoki te oko oneone i pāngia e te tangata he rere tōna; ko ngā oko rākau katoa ia me horoi ki te wai.<verse eid="LEV 15:12" /></para>
  <para style="p">
    <verse number="13" style="v" sid="LEV 15:13" />“Ā, e purea i tōna rere te tangata he rere tōna, nā, me tatau e ia ngā rangi e whitu mō tōna purenga, nā, ka horoia e ia ōna kākahu, me horoi anō hoki tōna kikokiko ki te wai rere, ā, ka kore ōna poke. <verse eid="LEV 15:13" /><verse number="14" style="v" sid="LEV 15:14" />Ā, i te waru o ngā rā me tiki e ia, kia rua ngā kūkupa, kia rua rānei ngā pī kūkupa, ā, ka haere ki te aroaro o Ihowā ki te whatitoka o te tapenākara o te whakaminenga, ka hoatu ai ki te tohunga. <verse eid="LEV 15:14" /><verse number="15" style="v" sid="LEV 15:15" />Kātahi ka whakaherea aua mea e te tohunga, tētahi hei whakahere hara, tētahi hoki hei tahunga tinana; ā, ka whakamārie te tohunga mōna ki te aroaro o Ihowā mō tōna rere.<verse eid="LEV 15:15" /></para>
  <para style="p">
    <verse number="16" style="v" sid="LEV 15:16" />“Ki te paheke mai hoki te purapura moenga o tētahi tangata, nā, me horoi e ia tōna tinana katoa ki te wai, ka poke hoki ia ā ahiahi noa. <verse eid="LEV 15:16" /><verse number="17" style="v" sid="LEV 15:17" />Me horoi anō hoki ki te wai ngā kākahu katoa, me ngā hiako kei aua mea nei te purapura moenga, ka poke hoki aua mea ā ahiahi noa. <verse eid="LEV 15:17" /><verse number="18" style="v" sid="LEV 15:18" />Ki te moe māori hoki tētahi tangata ki tētahi wahine, me horoi rāua ki te wai, ka poke hoki rāua ā ahiahi noa.<verse eid="LEV 15:18" /></para>
  <para style="p">
    <verse number="19" style="v" sid="LEV 15:19" />“Ā, ki te mea he rere tō tētahi wahine, ā, he toto te rere o tōna kikokiko, me whakamotuhake kia whitu ngā rā. Ka poke anō hoki ngā tāngata katoa e pā ana ki a ia ā ahiahi noa.<verse eid="LEV 15:19" /></para>
  <para style="p">
    <verse number="20" style="v" sid="LEV 15:20" />“Ka poke anō ngā mea katoa e takotoria ana e ia i tōna whakamotuhaketanga; ka poke anō ngā mea katoa e noho ai ia. <verse eid="LEV 15:20" /><verse number="21" style="v" sid="LEV 15:21" />Ki te pā hoki tētahi ki tōna moenga, me horoi e ia ōna kākahu, a ia ake anō hoki me horoi ki te wai, ka poke hoki ia ā ahiahi noa. <verse eid="LEV 15:21" /><verse number="22" style="v" sid="LEV 15:22" />Ki te pā atu hoki tētahi ki tētahi mea i noho ai ia, me horoi e ia ōna kākahu, a ia ake anō hoki me horoi ki te wai, ka poke hoki ia ā ahiahi noa. <verse eid="LEV 15:22" /><verse number="23" style="v" sid="LEV 15:23" />Ahakoa i runga taua mea i te moenga, i runga rānei i tētahi mea e nohoia ana e ia, ki te pā atu tētahi, ka poke ia ā ahiahi noa.<verse eid="LEV 15:23" /></para>
  <para style="p">
    <verse number="24" style="v" sid="LEV 15:24" />“Ki te takoto hoki tētahi tangata ki a ia, ā, ka mau ki a ia ōna whakapoke, ka poke, e whitu ngā rā; ka poke katoa anō ngā moenga katoa e takoto ai ia.<verse eid="LEV 15:24" /></para>
  <para style="p">
    <verse number="25" style="v" sid="LEV 15:25" />“Ā, ki te maha ngā rā o te rerenga toto o tētahi wahine, ā, ehara i te wā e paheke ai, ki te roa atu rānei te rerenga i tō te wā e paheke ai; ka pērā anō me ngā rā o tōna paheketanga, ngā rā katoa e rere ai tōna whakapoke; ka poke ia. <verse eid="LEV 15:25" /><verse number="26" style="v" sid="LEV 15:26" />Ka pērā anō ki a ia me te moenga o tōna paheketanga ngā moenga katoa e takoto ai ia i ngā rā katoa e rere ai; ka poke anō hoki ngā mea katoa e noho ai ia, ka rite ki te whakapoke o tōna paheketanga. <verse eid="LEV 15:26" /><verse number="27" style="v" sid="LEV 15:27" />Ka poke anō hoki te tangata e pā ana ki aua mea, me horoi anō hoki e ia ōna kākahu, a ia ake anō hoki me horoi ki te wai, ka poke hoki ia ā ahiahi noa.<verse eid="LEV 15:27" /></para>
  <para style="p">
    <verse number="28" style="v" sid="LEV 15:28" />“Otiia ki te mea kua whakapokekoretia taua wahine i te rere, kātahi ka taua e ia ngā rangi e whitu, ā muri iho ka kore ōna poke. <verse eid="LEV 15:28" /><verse number="29" style="v" sid="LEV 15:29" />Ā, i te waru o ngā rā me tiki e ia kia rua ngā kūkupa, kia rua rānei pī kūkupa māna, ā, ka kawea ki te tohunga, ki te whatitoka o te tapenākara o te whakaminenga. <verse eid="LEV 15:29" /><verse number="30" style="v" sid="LEV 15:30" />Ā, me whakahere tētahi e te tohunga hei whakahere hara, me tētahi hoki hei tahunga tinana, ā, ka whakamārie te tohunga mōna ki te aroaro o Ihowā mō te rere o tōna whakapoke.<verse eid="LEV 15:30" /></para>
  <para style="p">
    <verse number="31" style="v" sid="LEV 15:31" />“Nā, me pēnā tā koutou wehe i ngā tama a Īharaira i ō rātou whakapoke; kei mate rātou i ō rātou poke, ina whakapokea e rātou tōku tapenākara e tū nā i roto i a rātou.”<verse eid="LEV 15:31" /></para>
  <para style="p">
    <verse number="32" style="v" sid="LEV 15:32" />Ko te ture tēnei mō te tangata he rere tōna, mō te tangata hoki kua paheke atu tōna purapura moenga, ā poke iho; <verse eid="LEV 15:32" /><verse number="33" style="v" sid="LEV 15:33" />mō te wahine hoki e paheke ana, mō te tangata hoki he rere tōna, mō te tāne rāua ko te wahine, mō te tangata hoki i takoto ki te wahine poke.<verse eid="LEV 15:33" /></para>
  <chapter eid="LEV 15" />
  <chapter number="16" style="c" sid="LEV 16" />
  <para style="s">Te Rā Whakamārie</para>
  <para style="p">
    <verse number="1" style="v" sid="LEV 16:1" />Ā, i kōrero a Ihowā ki a Mohi i muri i te matenga o ngā tama tokorua a Ārona, i te mea i whakahere nei rāua ki te aroaro o Ihowā, ā mate iho. <verse eid="LEV 16:1" /><verse number="2" style="v" sid="LEV 16:2" />I kōrero anō a Ihowā ki a Mohi: “Kōrero ki a Ārona, ki tōu tuakana, kei haere i ngā wā katoa ki te wāhi tapu, ki roto i te ārai, i tērā i mua mai o te taupoki o te āka; kei mate; ka puta atu hoki ahau i roto i te kapua ki runga ki te taupoki.<verse eid="LEV 16:2" /></para>
  <para style="p">
    <verse number="3" style="v" sid="LEV 16:3" />“Ko ngā mea tēnei hei haerenga mō Ārona ki roto ki te wāhi tapu: ko te kūao pūru hei whakahere hara, me te hipi toa hei tahunga tinana. <verse eid="LEV 16:3" /><verse number="4" style="v" sid="LEV 16:4" />Me kākahu e ia te koti rīnena tapu; hei tōna kikokiko ngā tarau rīnena, me whītiki anō ki a ia te whītiki rīnena, me pōtae anō te pōtae rīnena; ko ngā kākahu tapu ēnei; mō reira me horoi e ia tōna kikokiko ki te wai, ka kākahu ai. <verse eid="LEV 16:4" /><verse number="5" style="v" sid="LEV 16:5" />Nā, ka mau ia ki ētahi koati kia rua a te whakaminenga o ngā tama a i Īharaira hei whakahere hara, kia kotahi hoki te hipi toa hei tahunga tinana.<verse eid="LEV 16:5" /></para>
  <para style="p">
    <verse number="6" style="v" sid="LEV 16:6" />“Ā, ka whakaherea e Ārona tāna pūru mō te whakahere hara, te mea hoki mōna, ā, ka whakamārie mōna, mō tōna whare hoki. <verse eid="LEV 16:6" /><verse number="7" style="v" sid="LEV 16:7" />Nā, ka mau ia ki ngā koati e rua, ka tāpae ki te aroaro o Ihowā ki te whatitoka o te tapenākara o te whakaminenga. <verse eid="LEV 16:7" /><verse number="8" style="v" sid="LEV 16:8" />Nā, ka makā he rota e Ārona mō ngā koati e rua, tētahi rota mō tā Ihowā, tētahi rota mō te koati haere noa. <verse eid="LEV 16:8" /><verse number="9" style="v" sid="LEV 16:9" />Ā, ka kawea mai e Ārona te koati i puta nei tā Ihowā rota ki a ia, ā, ka whakaherea hei whakahere hara. <verse eid="LEV 16:9" /><verse number="10" style="v" sid="LEV 16:10" />Ko te koati ia i puta nei te rota ki a ia hei koati haere noa, ka tāpaea oratia ki te aroaro o Ihowā, ki te whakamārie mōna, kia tukua ai ki te koraha hei koati haere noa.<verse eid="LEV 16:10" /></para>
  <para style="p">
    <verse number="11" style="v" sid="LEV 16:11" />“Ā, ka kawea e Ārona te pūru mō te whakahere hara, te mea mōna ake, ā, ka whakamārie mōna, mō tōna whare hoki, ā, ka patua te pūru mō te whakahere hara, te mea hoki mōna ake. <verse eid="LEV 16:11" /><verse number="12" style="v" sid="LEV 16:12" />Nā, ka mau ki te tahu kakara, kī tonu i ngā waro ahi nō runga i te āta, i te aroaro o Ihowā; kia kī hoki ōna ringa i te whakakakara reka, tuki rawa kia ririki, ka kawe ai ki roto i te ārai. <verse eid="LEV 16:12" /><verse number="13" style="v" sid="LEV 16:13" />Nā, ka maka i te whakakakara ki te ahi ki te aroaro o Ihowā, kia ngaro ai i te kapua whakakakara te taupoki i runga i te whakaaturanga, kei mate hoki ia. <verse eid="LEV 16:13" /><verse number="14" style="v" sid="LEV 16:14" />Nā, ka tango i tētahi wāhi o te toto o te pūru, ā, ka tāuhiuhia e tōna maihao ki te taupoki ki te taha ki te rāwhiti; kia whitu ngā tāuhiuhinga a tōna maihao i te toto ki te taha ki mua o te taupoki.<verse eid="LEV 16:14" /></para>
  <para style="p">
    <verse number="15" style="v" sid="LEV 16:15" />“Kātahi ka patua e ia te koati o te whakahere hara, te mea mō te iwi, ā, ka kawea ōna toto ki roto i te ārai, ā, ka pērā tāna meatanga ki taua toto, me tāna ki te toto o te pūru, ā, ka tāuhiuhia e ia ki te taupoki, ki mua hoki o te taupoki. <verse eid="LEV 16:15" /><verse number="16" style="v" sid="LEV 16:16" />Ā, ka whakamārie mō te wāhi tapu, mō te poke o ngā tama a Īharaira, mō ā rātou mahi tutū i ō rātou haranga katoa. Kia pērā hoki tāna meatanga mō te tapenākara o te whakaminenga e tū ana i roto i a rātou waenganui o tō rātou poke. <verse eid="LEV 16:16" /><verse number="17" style="v" sid="LEV 16:17" />Kaua anō hoki he tangata mō roto te tapenākara o te whakaminenga, ina haere ia ki te whakamārie i roto i te wāhi tapu, ā puta noa mai ki waho, kia oti rā anō te whakamārie mōna, mō tōna whare, mō te whakaminenga katoa anō hoki o Īharaira.<verse eid="LEV 16:17" /></para>
  <para style="p">
    <verse number="18" style="v" sid="LEV 16:18" />“Nā, ka puta ia ki te āta, ki tērā i te aroaro o Ihowā, mea ai i tō reira whakamārie; ka tango hoki i tētahi wāhi o te toto o te pūru, o te toto hoki o te koati, ka pani ai ki ngā haona o te āta ā tawhio noa. <verse eid="LEV 16:18" /><verse number="19" style="v" sid="LEV 16:19" />Kia whitu hoki ngā tāuhiuhinga a tōna maihao i te toto, ā, ka purea, ka whakatapua, kia mā ai i te poke o ngā tama a Īharaira.<verse eid="LEV 16:19" /></para>
  <para style="p">
    <verse number="20" style="v" sid="LEV 16:20" />“Ā, ka oti tāna whakamārie mō te wāhi tapu, mō te tapenākara o te whakaminenga, mō te āta, nā, me kawe mai e ia te koati ora. <verse eid="LEV 16:20" /><verse number="21" style="v" sid="LEV 16:21" />Nā, ka popoki ngā ringa e rua o Ārona ki te mātenga o te koati ora, ka whāki ai i ngā kino katoa o ngā tama a Īharaira ki runga i a ia, i ā rātou mahi tutū katoa, me ō rātou hara katoa; me uta hoki ki runga ki te mātenga o te koati, ka tuku ai kia kawea ki te koraha e tētahi tangata e noho rite ana. <verse eid="LEV 16:21" /><verse number="22" style="v" sid="LEV 16:22" />Nā, ka mauria e te koati ō rātou kino katoa i runga i a ia ki tētahi whenua mokemoke; ā, ka tukua atu te koati ki te koraha.<verse eid="LEV 16:22" /></para>
  <para style="p">
    <verse number="23" style="v" sid="LEV 16:23" />“Nā, ka haere a Ārona ki roto ki te tapenākara o te whakaminenga, ā, ka unuhia atu ngā kākahu rīnena i kākahuria e ia i tōna haerenga ki roto ki te wāhi tapu, ka waiho hoki ki reira. <verse eid="LEV 16:23" /><verse number="24" style="v" sid="LEV 16:24" />Me horoi anō e ia tōna kikokiko ki te wai ki te wāhi tapu, ka kākahu ai i ōna kākahu, ā, ka puta mai ia ki waho, ka mea hoki i tāna tahunga tinana, i te tahunga tinana hoki a te iwi, hei whakamārie mōna, mō te iwi. <verse eid="LEV 16:24" /><verse number="25" style="v" sid="LEV 16:25" />Me tahu anō e ia te ngako o te whakahere hara ki runga ki te āta.<verse eid="LEV 16:25" /></para>
  <para style="p">
    <verse number="26" style="v" sid="LEV 16:26" />“Ko te kaituku hoki o te koati hei koati haere noa, me horoi e ia ōna kākahu, me horoi anō tōna kikokiko ki te wai, ā muri iho, ka haere mai ki te puni. <verse eid="LEV 16:26" /><verse number="27" style="v" sid="LEV 16:27" />Ā, ko te pūru mō te whakahere hara, me te koati mō te whakahere hara, nō rāua nei ngā toto i kawea ki roto ki te wāhi tapu hei whakamārie, me mau ki waho o te puni; ā, ka tahuna ki te ahi ō rāua hiako, ō rāua kikokiko, me tō rāua paru. <verse eid="LEV 16:27" /><verse number="28" style="v" sid="LEV 16:28" />Nā, ko te kaitahu, me horoi ōna kākahu, me horoi anō tōna kikokiko ki te wai, ā muri iho, ka haere mai ki te puni.<verse eid="LEV 16:28" /></para>
  <para style="p">
    <verse number="29" style="v" sid="LEV 16:29" />“Hei tikanga pūmau anō tēnei mā koutou; i te whitu o ngā marama, i te tekau o ngā rā o te marama, me whakapōuri ō koutou wairua, kaua rawa tētahi mahi e mahia, e te tangata whenua, e te manene rānei i roto i a koutou. <verse eid="LEV 16:29" /><verse number="30" style="v" sid="LEV 16:30" />Ko ā taua rangi hoki te tohunga whakamārie ai mō koutou, hei pure i a koutou i ō koutou hara katoa, kia mā ai koutou i te aroaro o Ihowā. <verse eid="LEV 16:30" /><verse number="31" style="v" sid="LEV 16:31" />Hei hāpati okiokinga taua rā ki a koutou, me whakapōuri ō koutou wairua; hei tikanga pūmau. <verse eid="LEV 16:31" /><verse number="32" style="v" sid="LEV 16:32" />Me whakamārie anō te tohunga e whakawahia nei ia, e whakatohungatia hoki hei tohunga i muri i tōna pāpā, me kākahu anō ngā kākahu rīnena, ngā kākahu tapu, <verse eid="LEV 16:32" /><verse number="33" style="v" sid="LEV 16:33" />me whakamārie ia mō te wāhi tapu, me whakamārie anō mō te tapenākara o te whakaminenga, mō te āta hoki; me whakamārie anō mō ngā tohunga, mō ngā tāngata katoa hoki o te whakaminenga.<verse eid="LEV 16:33" /></para>
  <para style="p">
    <verse number="34" style="v" sid="LEV 16:34" />“Hei tikanga pūmau tēnei ki a koutou, kia whakamārie mō ngā tama a Īharaira, mō ō rātou hara katoa; kia kotahi meatanga i te tau.”</para>
  <para style="p" vid="LEV 16:34">Nā, ka meinga e ia tā Ihowā i whakahau ai ki a Mohi.<verse eid="LEV 16:34" /></para>
  <chapter eid="LEV 16" />
  <chapter number="17" style="c" sid="LEV 17" />
  <para style="s">He Tapu te Toto</para>
  <para style="p">
    <verse number="1" style="v" sid="LEV 17:1" />I kōrero anō a Ihowā ki a Mohi, i mea: <verse eid="LEV 17:1" /><verse number="2" style="v" sid="LEV 17:2" />“Kōrero ki a Ārona, ki āna tama, ki ngā tama katoa a Īharaira, mea atu ki a rātou: Ko te mea tēnei i whakahau ai a Ihowā, i mea ai: <verse eid="LEV 17:2" /><verse number="3" style="v" sid="LEV 17:3" />Ki te patua e tētahi tangata o te whare o Īharaira he kau, he reme, he koati rānei, i roto i te puni, ki te patua rānei e ia ki waho o te puni, <verse eid="LEV 17:3" /><verse number="4" style="v" sid="LEV 17:4" />ā, e kore e kawea ki te whatitoka o te tapenākara o te whakaminenga, kia whakaherea he whakahere ki a Ihowā ki mua i te tapenākara o Ihowā. Ka whakairia he toto ki taua tangata; kua whakaheke toto ia; ā, ka hātepea atu taua tangata i roto i tōna iwi. <verse eid="LEV 17:4" /><verse number="5" style="v" sid="LEV 17:5" />He mea kia kawea ai e ngā tama a Īharaira ā rātou patunga e whakaherea ana e rātou i te mata o te pārae, kia kawea ai hoki ki a Ihowā, ki te whatitoka o te tapenākara o te whakaminenga, ki te tohunga, ka patu ai hei whakahere mō te pai ki a Ihowā. <verse eid="LEV 17:5" /><verse number="6" style="v" sid="LEV 17:6" />Ā, ka tāuhiuhia te toto e te tohunga ki te āta a Ihowā i te whatitoka o te tapenākara o te whakaminenga, me tahu anō e ia te ngako hei kakara reka ki a Ihowā. <verse eid="LEV 17:6" /><verse number="7" style="v" sid="LEV 17:7" />Ā, ka mutu ā rātou patunga tapu ki ngā rēwera i whāia nei e rātou, pūremu atu ai. Hei tikanga pūmau tēnei ki a rātou i ō rātou whakatupuranga.<verse eid="LEV 17:7" /></para>
  <para style="p">
    <verse number="8" style="v" sid="LEV 17:8" />“Me kī atu anō ki a rātou: Ki te whakaherea e tētahi tangata o te whare o Īharaira, o ngā manene rānei i roto i a koutou, tētahi tahunga tinana, patunga tapu rānei, <verse eid="LEV 17:8" /><verse number="9" style="v" sid="LEV 17:9" />ā, e kore e kawea ki te whatitoka o te tapenākara o te whakaminenga, whakahere ai ki a Ihowā; inā, ka hātepea atu taua tangata i roto i tōna iwi.”<verse eid="LEV 17:9" /></para>
  <para style="s">Te Riri ana i te Kainga Toto</para>
  <para style="p">
    <verse number="10" style="v" sid="LEV 17:10" />“Ki te kainga hoki tētahi toto e tētahi tangata o te whare o Īharaira, o ngā manene rānei i roto i a koutou; ka ū atu tōku mata ki taua wairua i kainga ai te toto, ā, ka hātepea atu e ahau i roto i tōna iwi. <verse eid="LEV 17:10" /><verse number="11" style="v" sid="LEV 17:11" />Kei roto hoki i te toto te oranga o te kikokiko; kua hoatu anō e ahau ki a koutou mō runga i te āta, hei whakamārie mō ō koutou wairua; ko te toto hoki, nā tōna ora, te mea hei whakamārie. <verse eid="LEV 17:11" /><verse number="12" style="v" sid="LEV 17:12" />Koia ahau i mea ai ki ngā tama a Īharaira: Kaua tētahi o koutou e kai toto, kaua anō hoki te manene i roto i a koutou e kai toto.<verse eid="LEV 17:12" /></para>
  <para style="p">
    <verse number="13" style="v" sid="LEV 17:13" />“Ki te whai hoki tētahi o ngā tama a Īharaira, o ngā manene rānei i roto i a koutou, ā, ka mau tētahi kīrehe, tētahi manu rānei e tika ana kia kainga; me riringi ōna toto, ka tanu ai ki te puehu. <verse eid="LEV 17:13" /><verse number="14" style="v" sid="LEV 17:14" />Nō te mea ko te toto o te kikokiko e kotahi katoa āna me te ora o te kikokiko; koia ahau i mea ai ki ngā tama a Īharaira: Kaua rawa e kainga te toto o tētahi kikokiko; ko te toto hoki te ora o ngā kikokiko katoa; ki te kainga e tētahi, ka hātepea atu.<verse eid="LEV 17:14" /></para>
  <para style="p">
    <verse number="15" style="v" sid="LEV 17:15" />“Ki te kainga hoki e tētahi te mea i mate māori, te mea rānei i haea e te kīrehe, ahakoa tangata whenua, iwi kē rānei, me horoi ōna kākahu, me ia anō me horoi ki te wai, ka poke hoki ā ahiahi noa; kātahi ka kore te poke. <verse eid="LEV 17:15" /><verse number="16" style="v" sid="LEV 17:16" />Ā, ki te kāhore e horoia e ia, ki te kāhore hoki e horoia tōna tinana, nā, ka waha e ia tōna kino.”<verse eid="LEV 17:16" /></para>
  <chapter eid="LEV 17" />
  <chapter number="18" style="c" sid="LEV 18" />
  <para style="s">Whakakore te Taitōkai</para>
  <para style="p">
    <verse number="1" style="v" sid="LEV 18:1" />I kōrero anō a Ihowā ki a Mohi, i mea, <verse eid="LEV 18:1" /><verse number="2" style="v" sid="LEV 18:2" />“Kōrero ki ngā tama a Īharaira, mea atu ki a rātou: Ko Ihowā ahau, ko tō koutou Atua. <verse eid="LEV 18:2" /><verse number="3" style="v" sid="LEV 18:3" />Kei rite ā koutou mahi ki ngā mahi a te whenua o Īhipa, i noho nā koutou. Kei rite hoki ā koutou mahi ki ngā mahi a te whenua o Kanaana, e kawea nei koutou e ahau ki reira. Kei haere i runga i ā rātou tikanga. <verse eid="LEV 18:3" /><verse number="4" style="v" sid="LEV 18:4" />Me mahi āku whakaritenga, kia mau ki āku tikanga, me haere hoki i reira; ko Ihowā ahau, ko tō koutou Atua. <verse eid="LEV 18:4" /><verse number="5" style="v" sid="LEV 18:5" />Inā, kia mau ki āku tikanga, ki āku whakaritenga; ki te mahia hoki ēnā e te tangata, mā reira e ora ai. Ko Ihowā ahau.<verse eid="LEV 18:5" /></para>
  <para style="p">
    <verse number="6" style="v" sid="LEV 18:6" />“Kaua tētahi o koutou e whakatata ki tētahi o ōna whanaunga tupu, hura ai i tō rātou kiri tahanga: Ko Ihowā ahau.<verse eid="LEV 18:6" /></para>
  <para style="p">
    <verse number="7" style="v" sid="LEV 18:7" />“Kei hurahia e koe tōu pāpā, tōu whaea rānei, kia takoto tahanga; ko tōu whaea ia; kei hurahia e koe kia takoto tahanga.<verse eid="LEV 18:7" /></para>
  <para style="p">
    <verse number="8" style="v" sid="LEV 18:8" />“Kei hurahia e koe kia takoto tahanga te wahine a tōu pāpā; ko te wāhi takoto tahanga ia o tōu pāpā.<verse eid="LEV 18:8" /></para>
  <para style="p">
    <verse number="9" style="v" sid="LEV 18:9" />“Kei hurahia e koe kia takoto tahanga tōu tuahine, te tamāhine a tōu pāpā, te tamāhine rānei a tōu whaea, ahakoa i whānau ki te kāinga, i whānau rānei ki tētahi atu wāhi; kei hurahia rāua e koe kia takoto tahanga.<verse eid="LEV 18:9" /></para>
  <para style="p">
    <verse number="10" style="v" sid="LEV 18:10" />“Kei hurahia e koe kia takoto tahanga te tamāhine a tāu tama, te tamāhine rānei a tāu tamāhine, kei hurahia rāua e koe kia takoto tahanga; nōu hoki te wāhi o rāua i takoto tahanga nā.<verse eid="LEV 18:10" /></para>
  <para style="p">
    <verse number="11" style="v" sid="LEV 18:11" />“Kei takoto tahanga i a koe te tamāhine a te wahine a tōu pāpā, te whānau a tōu pāpā, he tuahine ia nōu, kei hurahia ia e koe kia takoto tahanga.<verse eid="LEV 18:11" /></para>
  <para style="p">
    <verse number="12" style="v" sid="LEV 18:12" />“Kei hurahia te tuahine o tōu pāpā kia takoto tahanga; he whanaunga tupu ia nō tōu pāpā.<verse eid="LEV 18:12" /></para>
  <para style="p">
    <verse number="13" style="v" sid="LEV 18:13" />“Kei hurahia e koe te tuakana, teina rānei, o tōu whaea kia takoto tahanga; he whanaunga tupu hoki ia nō tōu whaea.<verse eid="LEV 18:13" /></para>
  <para style="p">
    <verse number="14" style="v" sid="LEV 18:14" />“Kei hurahia e koe kia takoto tahanga te teina, tuakana rānei, o tōu pāpā, kei whakatata koe ki tāna wahine; ko tōu whaea kēkē ia.<verse eid="LEV 18:14" /></para>
  <para style="p">
    <verse number="15" style="v" sid="LEV 18:15" />“Kei hurahia e koe tāu hunaonga kia takoto tahanga; ko te wahine ia a tāu tama, kei hurahia ia e koe kia takoto tahanga.<verse eid="LEV 18:15" /></para>
  <para style="p">
    <verse number="16" style="v" sid="LEV 18:16" />“Kei hurahia e koe kia takoto tahanga te wahine a tōu tuakana, teina rānei; nō tōu tuakana, teina rānei, taua wāhi i takoto tahanga nā.<verse eid="LEV 18:16" /></para>
  <para style="p">
    <verse number="17" style="v" sid="LEV 18:17" />“Kei hurahia e koe kia takoto tahanga te wahine rāua ko tāna tamāhine, kaua anō e tangohia te tamāhine a tāna tama, te tamāhine rānei a tāna tamāhine, hura ai i a ia kia takoto tahanga; he whanaunga pū hoki rātou ki a ia; he mea kino tēnā.<verse eid="LEV 18:17" /></para>
  <para style="p">
    <verse number="18" style="v" sid="LEV 18:18" />“Kaua anō hoki e tangohia he wahine ki te taha o tōna tuakana, teina rānei, hei whakatetetete ki a ia; kaua ia e hurahia kia takoto tahanga, me te ora anō hoki tērā.<verse eid="LEV 18:18" /></para>
  <para style="p">
    <verse number="19" style="v" sid="LEV 18:19" />“Kaua anō hoki e whakatata ki te wahine ki te hura i a ia kia takoto tahanga, i a ia e poke ana i te paheketanga.<verse eid="LEV 18:19" /></para>
  <para style="p">
    <verse number="20" style="v" sid="LEV 18:20" />“Kaua anō hoki e takoto pūremu ki te wahine a tōu hoa, whakapoke ai i a koe ki a ia.<verse eid="LEV 18:20" /></para>
  <para style="p">
    <verse number="21" style="v" sid="LEV 18:21" />“Kaua anō e tukua tētahi o ōu uri kia haere nā waenga ahi hei mea ki a Moreke, kaua anō e whakanoatia te ingoa o tōu Atua. Ko Ihowā ahau.<verse eid="LEV 18:21" /></para>
  <para style="p">
    <verse number="22" style="v" sid="LEV 18:22" />“Kei takotoria wahinetia te tāne; he mea whakarihariha tēnā.<verse eid="LEV 18:22" /></para>
  <para style="p">
    <verse number="23" style="v" sid="LEV 18:23" />“Kaua anō hoki e takoto ki tētahi kararehe, whakapoke ai i a koe ki taua mea. Kaua hoki tētahi wahine e tū ki te aroaro o tētahi kararehe, takoto tahi ai rāua; he mea anuanu tēnā.<verse eid="LEV 18:23" /></para>
  <para style="p">
    <verse number="24" style="v" sid="LEV 18:24" />“Kei poke koutou i tētahi o ēnei mea; e poke ana hoki i ēnei mea katoa ngā iwi ka peia nei e ahau i tō koutou aroaro. <verse eid="LEV 18:24" /><verse number="25" style="v" sid="LEV 18:25" />Kua poke anō hoki te whenua; koia ahau i mea ai kia tau iho tōna kino ki runga ki a ia; ā, e whakaruaki ana te whenua i ōna tāngata. <verse eid="LEV 18:25" /><verse number="26" style="v" sid="LEV 18:26" />Mō reira kia mau ki āku tikanga ki āku whakaritenga whakawā; kaua anō e mahia tētahi o ēnei mea whakarihariha e te tangata whenua, e te manene rānei i roto i a koutou <verse eid="LEV 18:26" /><verse number="27" style="v" sid="LEV 18:27" />(nō te mea kua mahia ēnei mea whakarihariha katoa e ngā tāngata whenua ō mua i a koutou, ā, poke iho te whenua); <verse eid="LEV 18:27" /><verse number="28" style="v" sid="LEV 18:28" />kei whakaruakina anō hoki koutou e te whenua, ina poke i a koutou, pērā me ngā iwi e whakaruakina nei i tō koutou aroaro.<verse eid="LEV 18:28" /></para>
  <para style="p">
    <verse number="29" style="v" sid="LEV 18:29" />“Ki te mahia hoki tētahi o ēnei mea whakarihariha e tētahi tangata, inā, ka hātepea atu ngā wairua e pēnā i roto i tō rātou iwi. <verse eid="LEV 18:29" /><verse number="30" style="v" sid="LEV 18:30" />Nō reira kia mau ki āku i whakahau atu ai, kei mahia e koutou tētahi o ēnei ritenga whakarihariha i mahia nei i mua i a koutou, kei poke hoki koutou i aua mea. Ko Ihowā ahau, ko tō koutou Atua.”<verse eid="LEV 18:30" /></para>
  <chapter eid="LEV 18" />
  <chapter number="19" style="c" sid="LEV 19" />
  <para style="s">He Ture mō te Tapu me te Tika</para>
  <para style="p">
    <verse number="1" style="v" sid="LEV 19:1" />I kōrero anō a Ihowā ki a Mohi, i mea, <verse eid="LEV 19:1" /><verse number="2" style="v" sid="LEV 19:2" />“Kōrero ki te whakaminenga katoa o ngā tama a Īharaira, mea atu ki a rātou: Kia tapu koutou; he tapu hoki ahau, a Ihowā, tō koutou Atua.<verse eid="LEV 19:2" /></para>
  <para style="p">
    <verse number="3" style="v" sid="LEV 19:3" />“Me wehi tērā, tērā, ki tōna whaea, ki tōna pāpā, kia mau hoki ki āku hāpati: ko Ihowā ahau, ko tō koutou Atua.<verse eid="LEV 19:3" /></para>
  <para style="p">
    <verse number="4" style="v" sid="LEV 19:4" />“Kei tahuri ki te whakapakoko, kei whakarewaina he atua mā koutou. Ko Ihowā ahau, ko tō koutou Atua.<verse eid="LEV 19:4" /></para>
  <para style="p">
    <verse number="5" style="v" sid="LEV 19:5" />“Ki te whakaherea anō he patunga mō te pai ki a Ihowā, hei te patunga e manakohia ai koutou. <verse eid="LEV 19:5" /><verse number="6" style="v" sid="LEV 19:6" />Me kai i te rangi anō i whakaherea ai, i te aonga ake anō hoki; ā, ki te toe tētahi wāhi ki te toru o ngā rā, me tahu ki te ahi. <verse eid="LEV 19:6" /><verse number="7" style="v" sid="LEV 19:7" />Ki te kainga hoki tētahi wāhi i te toru o ngā rā, ka whakariharihangia; e kore e manakohia. <verse eid="LEV 19:7" /><verse number="8" style="v" sid="LEV 19:8" />Ā, ka waha ō rātou hara e ngā tāngata katoa i kainga ai, nō te mea kua whakanoatia te mea tapu a Ihowā; ā, ka hātepea atu taua tangata i roto i tōna iwi.<verse eid="LEV 19:8" /></para>
  <para style="p">
    <verse number="9" style="v" sid="LEV 19:9" />“Ina kotia e koutou ngā hua o tō koutou whenua, kaua e kotia rawatia ngā kokonga o tāu māra, kaua anō hoki e hamua ngā toenga o āu hua. <verse eid="LEV 19:9" /><verse number="10" style="v" sid="LEV 19:10" />Kaua hoki e hamua tāu māra wāina, kaua anō e kohia ngā karepe taka o tāu māra wāina; me waiho mā te rawakore, mā te tangata iwi kē. Ko Ihowā ahau, ko tō koutou Atua.<verse eid="LEV 19:10" /></para>
  <para style="p">
    <verse number="11" style="v" sid="LEV 19:11" />“Kaua e tāhae; kaua hoki e teka, kaua anō e tinihanga tētahi ki tētahi. <verse eid="LEV 19:11" /><verse number="12" style="v" sid="LEV 19:12" />Kei oatitia tekatia hoki tōku ingoa, kaua anō hoki e whakanoatia te ingoa o tōu Atua. Ko Ihowā ahau.<verse eid="LEV 19:12" /></para>
  <para style="p">
    <verse number="13" style="v" sid="LEV 19:13" />“Kaua e tūkinotia tōu hoa; kaua hoki e pāhuatia.</para>
  <para style="p" vid="LEV 19:13">“Kaua ngā utu o te kaimahi e takoto tonu ki a koe i te pō, ā tae noa ki te ata.<verse eid="LEV 19:13" /></para>
  <para style="p">
    <verse number="14" style="v" sid="LEV 19:14" />“Kaua e kangā te turi, kaua anō e makā he whakatūtuki ki te aroaro o te matapō; engari me wehi ki tōu Atua. Ko Ihowā ahau.<verse eid="LEV 19:14" /></para>
  <para style="p">
    <verse number="15" style="v" sid="LEV 19:15" />“Kei whakahaere hē ina whakawā; kaua e whakaaro ki te kanohi o te rawakore, kaua hoki e whakahōnoretia te kanohi o te nui; me whakawā koe mō tōu hoa i runga i te tika.<verse eid="LEV 19:15" /></para>
  <para style="p">
    <verse number="16" style="v" sid="LEV 19:16" />“Kaua e kōpikopiko i roto i tōu iwi kawekawe kōrero ai; kaua anō hoki e tū kia whakahekea te toto o tōu hoa. Ko Ihowā ahau.<verse eid="LEV 19:16" /></para>
  <para style="p">
    <verse number="17" style="v" sid="LEV 19:17" />“Kei kino koe ki tōu teina i roto i tōu ngākau; rīria mārietia tōu hoa, kaua e waiho he hara i runga i a ia.<verse eid="LEV 19:17" /></para>
  <para style="p">
    <verse number="18" style="v" sid="LEV 19:18" />“Kaua e rapu utu, kaua hoki e mauāhara ki ngā tamariki a tōu iwi; engari arohaina tōu hoa ānō ko koe. Ko Ihowā ahau.<verse eid="LEV 19:18" /></para>
  <para style="p">
    <verse number="19" style="v" sid="LEV 19:19" />“Kia mau ki āku tikanga. Kaua e whakatupuria he uri mō āu kararehe ki tērā atu tū kararehe. Kaua e whakauruurua ngā purapura e whakatōngia e koe ki tāu māra. Kaua anō hoki e meatia ki a koe he kākahu ko tētahi wāhi he rīnena, ko tētahi he huruhuru.<verse eid="LEV 19:19" /></para>
  <para style="p">
    <verse number="20" style="v" sid="LEV 19:20" />“Ki te takoto pūremu hoki tētahi ki te wahine pononga kua oti te taumau mā te tāne, ki te mea kīhai i utua, i whakahokia, kīhai anō hoki i tukua kia haere noa atu; ka whiua rāua. E kore rāua e whakamatea, nō te mea kīhai ia i tukua kia haere noa atu. <verse eid="LEV 19:20" /><verse number="21" style="v" sid="LEV 19:21" />Ā, me kawe e te tāne tāna whakahere mō te hē ki a Ihowā, ki te whatitoka o te tapenākara o te whakaminenga, he hipi toa hei whakahere mō te hē. <verse eid="LEV 19:21" /><verse number="22" style="v" sid="LEV 19:22" />Ā, ka whakamārie te tohunga mōna ki te hipi toa, ki te whakahere mō te hē, ki te aroaro o Ihowā, mō tōna hara i hara ai; ā, ka murua tōna hara i hara ai.<verse eid="LEV 19:22" /></para>
  <para style="p">
    <verse number="23" style="v" sid="LEV 19:23" />“E tae hoki koutou ki te whenua, ā, ka whakatōngia e koutou ngā rākau kai katoa; me waiho ngā hua hei mea kokotikore. Kia toru ngā tau e waiho ai e koutou hei mea kokotikore; e kore e kainga. <verse eid="LEV 19:23" /><verse number="24" style="v" sid="LEV 19:24" />I te whā ia o ngā tau ka tapu ngā hua katoa o reira, hei whakamoemiti ki a Ihowā. <verse eid="LEV 19:24" /><verse number="25" style="v" sid="LEV 19:25" />Engari i te rima o ngā tau me kai e koutou ngā hua o reira, ā, ka maha ake ōna hua mā koutou. Ko Ihowā ahau, ko tō koutou Atua.<verse eid="LEV 19:25" /></para>
  <para style="p">
    <verse number="26" style="v" sid="LEV 19:26" />“Kaua e kainga tototia tētahi mea. Kaua anō hoki e rapu tikanga i ngā tohu, i ngā kapua.<verse eid="LEV 19:26" /></para>
  <para style="p">
    <verse number="27" style="v" sid="LEV 19:27" />“Kaua e whakaporotakatia ngā taha o ō koutou māhunga, kaua anō hoki e whakaahuatia kinotia ngā taha o tōu pāhau. <verse eid="LEV 19:27" /><verse number="28" style="v" sid="LEV 19:28" />Kaua e haea ō koutou kikokiko mō te tūpāpaku, kaua anō hoki e tāia he tohu ki a koutou. Ko Ihowā ahau.<verse eid="LEV 19:28" /></para>
  <para style="p">
    <verse number="29" style="v" sid="LEV 19:29" />“Kaua e whakanoatia tāu tamāhine, e meinga hei wahine kairau; kei riro te whenua i te kairau, ā, ka kī te whenua i te kino.<verse eid="LEV 19:29" /></para>
  <para style="p">
    <verse number="30" style="v" sid="LEV 19:30" />“Kia mau ki āku hāpati, kia hopohopo hoki ki tōku wāhi tapu. Ko Ihowā ahau.<verse eid="LEV 19:30" /></para>
  <para style="p">
    <verse number="31" style="v" sid="LEV 19:31" />“Kaua e whakaaro atu ki ngā waka atua, kaua anō hoki e whai atu ki ngā mata māori, whakapokea ai e rātou. Ko Ihowā ahau, ko tō koutou Atua.<verse eid="LEV 19:31" /></para>
  <para style="p">
    <verse number="32" style="v" sid="LEV 19:32" />“Me whakatika ake koe i te aroaro o te mātenga hina, me whakahōnore hoki te mata o te koroheke, me wehi anō hoki ki tōu Atua. Ko Ihowā ahau.<verse eid="LEV 19:32" /></para>
  <para style="p">
    <verse number="33" style="v" sid="LEV 19:33" />“Ki te noho hoki te tangata iwi kē ki a koe, ki tōu whenua, kaua koutou e mahi i te kino ki a ia. <verse eid="LEV 19:33" /><verse number="34" style="v" sid="LEV 19:34" />Ki tā koutou kia rite ki tētahi o ō koutou tangata whenua te manene e noho ana i a koutou, arohaina ia ānō ko koe; he manene hoki koutou i mua, i te whenua o Īhipa. Ko Ihowā ahau, ko tō koutou Atua.<verse eid="LEV 19:34" /></para>
  <para style="p">
    <verse number="35" style="v" sid="LEV 19:35" />“Kei hē tā koutou whakahaere ina whakawā, i te rūri rānei, i te pāuna taimaha rānei, i te mēhua rānei. <verse eid="LEV 19:35" /><verse number="36" style="v" sid="LEV 19:36" />Kia tika ā koutou pāuna, kia tika ngā whakataimaha, kia tika te epa, kia tika hoki te hine. Ko Ihowā ahau, ko tō koutou Atua, i kawe mai nei i a koutou i te whenua o Īhipa.<verse eid="LEV 19:36" /></para>
  <para style="p">
    <verse number="37" style="v" sid="LEV 19:37" />“Mō reira kia mau ki āku tikanga katoa, me āku whakaritenga katoa, mahia anō hoki. Ko Ihowā ahau.”<verse eid="LEV 19:37" /></para>
  <chapter eid="LEV 19" />
  <chapter number="20" style="c" sid="LEV 20" />
  <para style="s">He Whiunga mō te Whakanoa o te Tapu</para>
  <para style="p">
    <verse number="1" style="v" sid="LEV 20:1" />I kōrero anō a Ihowā ki a Mohi, i mea: <verse eid="LEV 20:1" /><verse number="2" style="v" sid="LEV 20:2" />“Me kōrero anō koe ki ngā tama a Īharaira: Ahakoa nō ngā tama a Īharaira, nō te manene rānei e noho ana i a Īharaira, te tangata i hoatu e ia tōna uri ki a Moreke, inā, me whakamate ia; me āki e ngā tāngata whenua ki te kōhatu. <verse eid="LEV 20:2" /><verse number="3" style="v" sid="LEV 20:3" />Ka ū atu anō hoki tōku mata ki taua tangata, ā, ka hātepea atu e ahau i roto i tōna iwi; mōna i hoatu i tōna uri ki a Moreke, whakapoke ai i tōku wāhi tapu, whakanoa ai hoki i tōku ingoa tapu. <verse eid="LEV 20:3" /><verse number="4" style="v" sid="LEV 20:4" />Ā, ki te hunā e ngā tāngata whenua ō rātou kanohi, kei kite i taua tangata, ina hoatu e ia tōna uri ki a Moreke, ā, e kore e whakamate i a ia; <verse eid="LEV 20:4" /><verse number="5" style="v" sid="LEV 20:5" />ko reira ū atu ai tōku mata ki taua tangata, ki ōna whanaunga hoki, ā, ka hātepea atu e ahau i roto i tō rātou iwi, a ia, me ngā tāngata katoa e whai ana i a ia, pūremu atu ai, pūremu ai ki a Moreke.<verse eid="LEV 20:5" /></para>
  <para style="p">
    <verse number="6" style="v" sid="LEV 20:6" />“Ki te tahuri anō tētahi wairua ki ngā waka atua, ki ngā mata māori, whai atu ai, pūremu atu ai ki a rātou, ka ū atu anō tōku mata ki taua wairua, ā, ka hātepea atu i roto i tōna iwi.<verse eid="LEV 20:6" /></para>
  <para style="p">
    <verse number="7" style="v" sid="LEV 20:7" />“Engari whakatapua koutou, kia tapu anō hoki; ko Ihowā hoki ahau, ko tō koutou Atua. <verse eid="LEV 20:7" /><verse number="8" style="v" sid="LEV 20:8" />Ā, kia mau ki āku tikanga, me mahi anō hoki; ko Ihowā ahau e whakatapu nei i a koutou.<verse eid="LEV 20:8" /></para>
  <para style="p">
    <verse number="9" style="v" sid="LEV 20:9" />“Ki te kangā hoki e tētahi tōna pāpā, tōna whaea rānei, me whakamate rawa; kua kanga e ia tōna pāpā, whaea rānei; ko runga anō i a ia ōna toto.<verse eid="LEV 20:9" /></para>
  <para style="p">
    <verse number="10" style="v" sid="LEV 20:10" />“Ā, ki te pūremu tētahi ki te wahine a te tangata, me whakamate rawa te kaipūremu ki te wahine a tōna hoa, te kaipūremu rāua ko te wahine i pūremutia.<verse eid="LEV 20:10" /></para>
  <para style="p">
    <verse number="11" style="v" sid="LEV 20:11" />“Me te tangata hoki i takoto ki te wahine a tōna pāpā, kua hurahia e ia tōna pāpā kia takoto tahanga; me whakamate rāua tokorua, ko runga i a rāua ō rāua toto.<verse eid="LEV 20:11" /></para>
  <para style="p">
    <verse number="12" style="v" sid="LEV 20:12" />“Ki te takoto hoki te tangata ki tāna hunaonga wahine, me whakamate rawa rāua tokorua; he mahi anuanu tā rāua; ko runga i a rāua ō rāua toto.<verse eid="LEV 20:12" /></para>
  <para style="p">
    <verse number="13" style="v" sid="LEV 20:13" />“Ki te takoto hoki he tāngata ki a rāua whakatāne ki te pērā me te takoto ki te wahine, he mahi whakarihariha tā rāua, me whakamate rawa rāua; ko runga i a rāua ō rāua toto.<verse eid="LEV 20:13" /></para>
  <para style="p">
    <verse number="14" style="v" sid="LEV 20:14" />“Ki te tango hoki te tangata i te wahine rāua ko tōna whaea, he mea kino tēnā. Me tahu rātou ki te ahi, te tāne me ngā wāhine; kei whai kino koutou i roto i a koutou.<verse eid="LEV 20:14" /></para>
  <para style="p">
    <verse number="15" style="v" sid="LEV 20:15" />“Ki te takoto hoki te tangata ki te kararehe, me whakamate rawa ia; me whakamate anō hoki te kararehe.<verse eid="LEV 20:15" /></para>
  <para style="p">
    <verse number="16" style="v" sid="LEV 20:16" />“Ki te whakatata hoki te wahine ki tētahi kararehe, ā, ka takoto ki a ia, me whakamate e koe te wahine rāua ko te kararehe; me whakamate rawa rāua, ko runga i a rāua ō rāua toto.<verse eid="LEV 20:16" /></para>
  <para style="p">
    <verse number="17" style="v" sid="LEV 20:17" />“Ki te tango hoki te tangata i tōna tuahine, i te tamāhine a tōna pāpā, i te tamāhine rānei a tōna whaea, ā, ka kite i a ia e takoto tahanga ana, ā, ka kite anō te wahine i a ia e takoto tahanga ana. He mea kino tēnā; ā, ka hātepea atu rāua i te tirohanga a ngā tamariki o tō rāua iwi. Nāna hoki i hura tōna tuahine kia takoto tahanga; ka waha e ia tōna kino.<verse eid="LEV 20:17" /></para>
  <para style="p">
    <verse number="18" style="v" sid="LEV 20:18" />“Ki te takoto hoki te tangata ki te wahine i a ia e paheke ana, ā, ka hura i a ia kia takoto tahanga; kua takoto kau i a ia tōna puna, kua whakaaturia anō e te wahine te puna o ōna toto; ā, ka hātepea atu rāua i roto i tō rāua iwi.<verse eid="LEV 20:18" /></para>
  <para style="p">
    <verse number="19" style="v" sid="LEV 20:19" />“Kaua anō e hurahia kia takoto tahanga te teina, tuakana rānei, o tōu whaea, te tuahine rānei o tōu pāpā. E hurahia ana hoki e ia tōna whanaunga tupu; ka waha e rāua tō rāua kino.<verse eid="LEV 20:19" /></para>
  <para style="p">
    <verse number="20" style="v" sid="LEV 20:20" />“Ki te takoto hoki he tangata ki te wahine a tōna matua kēkē, kua hurahia e ia kia takoto tahanga tōna matua kēkē. Ka waha e rāua tō rāua hara; ka mate urikore rāua.<verse eid="LEV 20:20" /></para>
  <para style="p">
    <verse number="21" style="v" sid="LEV 20:21" />“Ki te tango hoki te tangata i te wahine a tōna tuakana, teina rānei, he mea poke tēnā. Kua hurahia e ia tōna tuakana, teina rānei, kia takoto tahanga; e kore rāua e whai tamariki.<verse eid="LEV 20:21" /></para>
  <para style="p">
    <verse number="22" style="v" sid="LEV 20:22" />“Engari kia mau ki āku tikanga katoa me āku whakaritenga katoa, me mahi anō hoki; kei whakaruakina koutou e te whenua ka kawea nei koutou e ahau ki reira noho ai. <verse eid="LEV 20:22" /><verse number="23" style="v" sid="LEV 20:23" />Kaua anō e haere i runga i ngā ritenga o te iwi ka peia nei e ahau i tō koutou aroaro; nā rātou hoki ēnei mahi katoa, koia i whakarihariha ai ahau ki a rātou, <verse eid="LEV 20:23" /><verse number="24" style="v" sid="LEV 20:24" />i mea ai hoki ki a koutou: Ka riro tō rātou whenua i a koutou, ka hoatu hoki e ahau ki a koutou hei kāinga pūmau, he whenua e rerengia ana e te waiū, e te honi. Ko Ihowā ahau, ko tō koutou Atua, i wehe mai nei i a koutou i roto i ngā iwi.<verse eid="LEV 20:24" /></para>
  <para style="p">
    <verse number="25" style="v" sid="LEV 20:25" />“Mō reira me wehe kē e koutou ngā kararehe pokekore me ngā mea poke, ngā manu hoki, ngā mea poke me ngā mea pokekore kei ai hei take whakarihariha mō ō koutou wairua tētahi kararehe, manu rānei, tētahi mea rānei e ngahue ana i te whenua, o ngā mea i wehea atu e ahau i a koutou hei mea poke. <verse eid="LEV 20:25" /><verse number="26" style="v" sid="LEV 20:26" />Ā, ka tapu koutou ki ahau; nō te mea he tapu ahau, a Ihowā, ā, kua wehea mai koutou e ahau i roto i ngā iwi, kia waiho māku.<verse eid="LEV 20:26" /></para>
  <para style="p">
    <verse number="27" style="v" sid="LEV 20:27" />“Me whakamate rawa anō hoki te tangata, te wahine rānei, he atua māori tōna; me te mata māori hoki. Me āki rāua ki te kōhatu; ko runga i a rāua ō rāua toto.”<verse eid="LEV 20:27" /></para>
  <chapter eid="LEV 20" />
  <chapter number="21" style="c" sid="LEV 21" />
  <para style="s">He Tapu ngā Tohunga</para>
  <para style="p">
    <verse number="1" style="v" sid="LEV 21:1" />I mea anō a Ihowā ki a Mohi: “Kōrero ki ngā tohunga, ki ngā tama a Ārona, mea atu ki a rātou: Kaua tētahi e whakapoke i a ia mō te tūpāpaku o tōna iwi; <verse eid="LEV 21:1" /><verse number="2" style="v" sid="LEV 21:2" />engari, mō tōna whanaunga, mō te mea e tata ana ki a ia, mō tōna whaea, mō tōna pāpā, mō tāna tama, mō tāna tamāhine, mō tōna tuakana, teina rānei, <verse eid="LEV 21:2" /><verse number="3" style="v" sid="LEV 21:3" />mō tōna tuahine hoki, ki te mea he wāhina, he mea e tata ana ki a ia, ā, kāhore āna tāne; e āhei ana kia poke ia mōna. <verse eid="LEV 21:3" /><verse number="4" style="v" sid="LEV 21:4" />Kaua ia, he ariki nei nō tōna iwi, e whakapoke i a ia kia noa.<verse eid="LEV 21:4" /></para>
  <para style="p">
    <verse number="5" style="v" sid="LEV 21:5" />“Kaua e whakatiwhaia ō rātou mātenga, kaua hoki e heua ngā taha o ō rātou pāhau, kaua anō hoki e haea tō rātou kikokiko. <verse eid="LEV 21:5" /><verse number="6" style="v" sid="LEV 21:6" />Kia tapu rātou ki tō rātou Atua, kaua hoki e whakanoatia te ingoa o tō rātou Atua; nō te mea ko rātou hei whakahere i ngā whakahere ahi a Ihowā, i te kai a tō rātou Atua; mō reira kia tapu rātou.<verse eid="LEV 21:6" /></para>
  <para style="p">
    <verse number="7" style="v" sid="LEV 21:7" />“Kaua rātou e tango i te wahine kairau, i te mea noa rānei, hei wahine; kaua anō hoki rātou e tango i te wahine i whakarērea e tāna tāne; he tangata tapu hoki ia nā tōna Atua. <verse eid="LEV 21:7" /><verse number="8" style="v" sid="LEV 21:8" />Mō reira me whakatapu ia e koe, māna hoki e whakahere te kai a tōu Atua; kia tapu ia ki a koe; he tapu hoki ahau, a Ihowā, tōu kaiwhakatapu.<verse eid="LEV 21:8" /></para>
  <para style="p">
    <verse number="9" style="v" sid="LEV 21:9" />“Me te tamāhine hoki a tētahi tohunga, ki te whakanoa ia i a ia, ki te kairau, kua whakanoatia e ia tōna pāpā; me tahu ki te ahi.<verse eid="LEV 21:9" /></para>
  <para style="p">
    <verse number="10" style="v" sid="LEV 21:10" />“Me te tino tohunga hoki i roto i ōna tēina, te tangata i ringihia nei tōna mātenga ki te hinu whakawahi, ā, i whakatohungatia hei kākahu i ngā kākahu, kaua e tukua e ia ōna makawe kia mahora noa, kaua anō hoki e haea ōna kākahu. <verse eid="LEV 21:10" /><verse number="11" style="v" sid="LEV 21:11" />Kaua hoki ia e haere atu ki tētahi tūpāpaku mate, kaua anō hoki ia e whakapoke i a ia mō tōna pāpā, mō tōna whaea rānei. <verse eid="LEV 21:11" /><verse number="12" style="v" sid="LEV 21:12" />Kaua hoki ia e haere ki waho o te wāhi tapu, kei noa i a ia te wāhi tapu o tōna Atua; kei runga hoki i a ia te karauna o te hinu whakawahi o tōna Atua. Ko Ihowā ahau.<verse eid="LEV 21:12" /></para>
  <para style="p">
    <verse number="13" style="v" sid="LEV 21:13" />“Me tango anō hoki e ia he wahine i tōna wāhinatanga. <verse eid="LEV 21:13" /><verse number="14" style="v" sid="LEV 21:14" />He pouaru, he wahine rānei i whakarērea, he wahine noa rānei, he wahine kairau rānei, kaua ēnei e tangohia e ia. Engari, me tango e ia he wāhina i roto i tōna iwi ake hei wahine, <verse eid="LEV 21:14" /><verse number="15" style="v" sid="LEV 21:15" />kaua hoki e whakanoatia e ia ōna uri i roto i tōna iwi: ko Ihowā hoki ahau te whakatapu nei i a ia.”<verse eid="LEV 21:15" /></para>
  <para style="p">
    <verse number="16" style="v" sid="LEV 21:16" />I kōrero anō a Ihowā ki a Mohi, i mea, <verse eid="LEV 21:16" /><verse number="17" style="v" sid="LEV 21:17" />“Kōrero ki a Ārona, mea atu: Ki te mea he koha tō tētahi o ōu uri i ō rātou whakatupuranga, kaua ia e whakatata mai ki te whakahere i te kai a tōna Atua. <verse eid="LEV 21:17" /><verse number="18" style="v" sid="LEV 21:18" />Kaua hoki e whakatata mai tētahi tangata he koha tōna: te matapō, te kopa, te tangata he ihu parehe tōna, i hira ake rānei tētahi wāhi ōna, <verse eid="LEV 21:18" /><verse number="19" style="v" sid="LEV 21:19" />te tangata rānei i whati te waewae, i whati rānei te ringa, <verse eid="LEV 21:19" /><verse number="20" style="v" sid="LEV 21:20" />te tuarā piko rānei, te mea i pūwhenua te tupu, ki te papahewa, rānei tōna kanohi, ki te mea rānei he pāpaka, he hakihaki rānei tōna, ki te mea rānei kua kōmurumurua ōna mea. <verse eid="LEV 21:20" /><verse number="21" style="v" sid="LEV 21:21" />Kaua tētahi o ngā uri o te tohunga, o Ārona, ki te mea he koha tōna, e whakatata mai ki te whakahere i ngā whakahere ahi a Ihowā; he koha tōna, kaua ia e whakatata ki te whakahere i te kai a tōna Atua. <verse eid="LEV 21:21" /><verse number="22" style="v" sid="LEV 21:22" />Me kai e ia te kai a tōna Atua, te mea tapu rawa, me te mea tapu. <verse eid="LEV 21:22" /><verse number="23" style="v" sid="LEV 21:23" />Otiia kaua ia e haere ki te ārai, e whakatata rānei ki te āta; he koha hoki tōna; kei noa i a ia ōku wāhi tapu. Ko Ihowā hoki ahau te whakatapu nei i a rātou.”<verse eid="LEV 21:23" /></para>
  <para style="p">
    <verse number="24" style="v" sid="LEV 21:24" />Ko ngā kōrero ēnei a Mohi ki a Ārona rātou ko āna tama, ki ngā tama katoa anō hoki a Īharaira.<verse eid="LEV 21:24" /></para>
  <chapter eid="LEV 21" />
  <chapter number="22" style="c" sid="LEV 22" />
  <para style="s">He Tapu ngā Whakahere</para>
  <para style="p">
    <verse number="1" style="v" sid="LEV 22:1" />I kōrero anō a Ihowā ki a Mohi, i mea, <verse eid="LEV 22:1" /><verse number="2" style="v" sid="LEV 22:2" />“Kōrero ki a Ārona rātou ko āna tama kia wehea rātou i ngā mea tapu a ngā tama a Īharaira, e whakatapua ana e rātou māku kei noa tōku ingoa tapu. Ko Ihowā ahau.<verse eid="LEV 22:2" /></para>
  <para style="p">
    <verse number="3" style="v" sid="LEV 22:3" />“Mea atu ki a rātou: Ki te whakatata tētahi o ō koutou uri katoa, puta noa i ō koutou whakatupuranga, ki ngā mea tapu e whakatapua ana e ngā tama a Īharaira mā Ihowā, me te mau anō tōna poke, ka hātepea atu taua wairua i tōku aroaro. Ko Ihowā ahau.<verse eid="LEV 22:3" /></para>
  <para style="p">
    <verse number="4" style="v" sid="LEV 22:4" />“Ki te mea he repera tētahi o ngā uri o Ārona, ki te mea rānei he rere tōna; kei kainga e ia ngā mea tapu; kia kore rā anō ōna poke. Ki te pā hoki tētahi ki te mea i poke i te tūpāpaku, ki te tangata rānei kua paheke atu tōna purapura moenga; <verse eid="LEV 22:4" /><verse number="5" style="v" sid="LEV 22:5" />ki te pā rānei tētahi ki te mea ngōki, e poke ai ia, ki te tangata rānei e poke ai ia, ahakoa he aha rānei, he aha rānei, tōna poke. <verse eid="LEV 22:5" /><verse number="6" style="v" sid="LEV 22:6" />Ka poke ā ahiahi noa te tangata i pā ki taua mea, kaua anō hoki ia e kai i ngā mea tapu, ki te kāhore i horoia e ia tōna kikokiko ki te wai. <verse eid="LEV 22:6" /><verse number="7" style="v" sid="LEV 22:7" />Ā, ka tō te rā, ka kore ōna poke; ā muri iho, ka kai i ngā mea tapu, nō te mea ko tāna kai tēnā. <verse eid="LEV 22:7" /><verse number="8" style="v" sid="LEV 22:8" />He mea mate māori, i haea rānei e te kīrehe, kaua tēnā e kainga e ia, kei poke. Ko Ihowā ahau. <verse eid="LEV 22:8" /><verse number="9" style="v" sid="LEV 22:9" />Inā, kia mau rātou ki tāku i whakarite ai, kei whai hara, ā, ka mate ki te whakanoatia e rātou. Ko Ihowā ahau te whakatapu nei i a rātou.<verse eid="LEV 22:9" /></para>
  <para style="p">
    <verse number="10" style="v" sid="LEV 22:10" />“Kaua tētahi manene e kai i te mea tapu. Kaua te tangata e noho ana ki te tohunga, te kaimahi rānei, e kai i te mea tapu. <verse eid="LEV 22:10" /><verse number="11" style="v" sid="LEV 22:11" />Otiia, ki te hokona tētahi tangata e te tohunga ki tāna moni, e kai anō ia; me ngā tāngata anō i whānau ki tōna whare, e kai anō rātou i tāna kai. <verse eid="LEV 22:11" /><verse number="12" style="v" sid="LEV 22:12" />He tamāhine hoki nā te tohunga kua riro i te tangata iwi kē, kaua ia e kai i te whakahere poipoi o ngā mea tapu. <verse eid="LEV 22:12" /><verse number="13" style="v" sid="LEV 22:13" />Otiia, ki te mea he pouaru te tamāhine a te tohunga, i whakarērea atu rānei, ā, kāhore āna tamariki, kua hoki mai anō ki te whare o tōna pāpā, kua pērā me ia i tōna taitamāhinetanga, e kai anō ia i te kai a tōna pāpā; kaua ia te tangata kē e kai.<verse eid="LEV 22:13" /></para>
  <para style="p">
    <verse number="14" style="v" sid="LEV 22:14" />“Ā, ki te kai pōhēhē te tangata i te mea tapu, me tāpiri e ia te whakarima o taua mea, ā, ka hōmai tahi me te mea tapu ki te tohunga. <verse eid="LEV 22:14" /><verse number="15" style="v" sid="LEV 22:15" />Kei whakanoatia e rātou ngā mea tapu a ngā tama a Īharaira, e whakaherea ana mā Ihowā; <verse eid="LEV 22:15" /><verse number="16" style="v" sid="LEV 22:16" />kei meinga rātou kia whakawaha i te kino o te hē, ina kai i ā rātou mea tapu. Ko Ihowā hoki ahau te whakatapu nei i a rātou.”<verse eid="LEV 22:16" /></para>
  <para style="s">He Whakahere Pai</para>
  <para style="p">
    <verse number="17" style="v" sid="LEV 22:17" />I kōrero anō a Ihowā ki a Mohi, i mea, <verse eid="LEV 22:17" /><verse number="18" style="v" sid="LEV 22:18" />“Kōrero ki a Ārona, ki āna tama, ki ngā tama katoa anō a Īharaira, mea atu ki a rātou: Ko te tangata o te whare o Īharaira, o ngā manene rānei i roto i a Īharaira, e mea ana ki te tāpae i tāna whakahere, he kī taurangi, he mea tuku noa rānei nāna, tā rātou e tāpae ai ki a Ihowā hei tahunga tinana; <verse eid="LEV 22:18" /><verse number="19" style="v" sid="LEV 22:19" />kia manakohia ai koutou, ko tā koutou e tāpae ai hei te toa kohakore, nō roto i ngā kau, i ngā hipi rānei, i ngā koati rānei. <verse eid="LEV 22:19" /><verse number="20" style="v" sid="LEV 22:20" />Kaua rawa ia e whakaherea tētahi mea he koha tōna; nō te mea e kore e manakohia hei mea mā koutou.<verse eid="LEV 22:20" /></para>
  <para style="p">
    <verse number="21" style="v" sid="LEV 22:21" />“Ki te whakaherea anō hoki e tētahi he patunga mō te pai ki a Ihowā, hei whakamana mō te kī taurangi, hei whakahere tuku noa ake rānei, he kau, he hipi rānei, hei te mea kohakore, kia manakohia ai; kei whai koha. <verse eid="LEV 22:21" /><verse number="22" style="v" sid="LEV 22:22" />He matapō, he whati, he kopa, kua whai puku, he pāpaka, he mea hakihaki rānei – kaua ēnā e whakaherea mā Ihowā, kaua anō e hōmai hei whakahere ahi ki runga ki te āta mā Ihowā. <verse eid="LEV 22:22" /><verse number="23" style="v" sid="LEV 22:23" />He pūru he reme rānei, e hira ake ana, kua kore rānei tētahi wāhi ōna, e whakaherea anō tēnā e koe hei whakahere noa ake; otiia e kore e manakohia mō te kī taurangi. <verse eid="LEV 22:23" /><verse number="24" style="v" sid="LEV 22:24" />Kaua e whakaherea mā Ihowā te mea i romia, te mea rānei i kurua, i unuhia rānei, i pokaia rānei; kaua anō hoki e pēnā i tō koutou whenua. <verse eid="LEV 22:24" /><verse number="25" style="v" sid="LEV 22:25" />Kaua anō hoki tētahi o ēnei e tāpaea hei kai mā tō koutou Atua, ina hōmai e te tangata iwi kē; he whakahē hoki kei roto, he koha kei roto. E kore ēnei e manakohia hei mea mā koutou.”<verse eid="LEV 22:25" /></para>
  <para style="p">
    <verse number="26" style="v" sid="LEV 22:26" />I kōrero anō a Ihowā ki a Mohi, i mea, <verse eid="LEV 22:26" /><verse number="27" style="v" sid="LEV 22:27" />“Ka whānau he kau, he hipi, he koati rānei, kia whitu ngā rā e waiho ai ki tōna whaea; ā, i te waru o ngā rā, i ō muri iho hoki, ka manakohia hei whakahere ahi mā Ihowā. <verse eid="LEV 22:27" /><verse number="28" style="v" sid="LEV 22:28" />Otiia, ahakoa he kau, he hipi rānei, kaua rāua ko tāna kūao e patua i te rangi kotahi.<verse eid="LEV 22:28" /></para>
  <para style="p">
    <verse number="29" style="v" sid="LEV 22:29" />“Ka patua anō e koutou he patunga whakawhetai ki a Ihowā, hei te patunga e manakohia ai koutou. <verse eid="LEV 22:29" /><verse number="30" style="v" sid="LEV 22:30" />Me kai i taua rangi anō; kaua e waiho tētahi wāhi ki te ata. Ko Ihowā ahau.<verse eid="LEV 22:30" /></para>
  <para style="p">
    <verse number="31" style="v" sid="LEV 22:31" />“Nā, kia mau ki āku whakahau, mahia hoki. Ko Ihowā ahau. <verse eid="LEV 22:31" /><verse number="32" style="v" sid="LEV 22:32" />Kaua anō e whakanoatia tōku ingoa tapu; engari me whakatapu ahau i roto i ngā tama a Īharaira. Ko Ihowā ahau te whakatapu nei i a koutou, <verse eid="LEV 22:32" /><verse number="33" style="v" sid="LEV 22:33" />i whakaputa mai nei hoki i a koutou i te whenua o Īhipa, kia waiho ai hei Atua mō koutou. Ko Ihowā ahau.”<verse eid="LEV 22:33" /></para>
  <chapter eid="LEV 22" />
  <chapter number="23" style="c" sid="LEV 23" />
  <para style="s">Ngā Rā Tapu o ngā Hūrai</para>
  <para style="p">
    <verse number="1" style="v" sid="LEV 23:1" />I kōrero anō a Ihowā ki a Mohi, i mea, <verse eid="LEV 23:1" /><verse number="2" style="v" sid="LEV 23:2" />“Kōrero ki ngā tama a Īharaira, mea atu ki a rātou: Ko ngā hākari nunui a Ihowā, e karangatia e koutou hei huihuinga tapu, ko ēnei āku hākari.”<verse eid="LEV 23:2" /></para>
  <para style="s">Te Kapenga me te Taro Rēwenakore</para>
  <para style="r">(<ref loc="NUM 28:16-25">Tauanga 28.16-25</ref>)</para>
  <para style="p">
    <verse number="3" style="v" sid="LEV 23:3" />“E ono ngā rā e mahia ai te mahi; ko te whitu ia o ngā rā he hāpati okiokinga, he huihuinga tapu. Kaua tētahi mahi e mahia; he hāpati tēnā nō Ihowā, i ō koutou nohoanga katoa.<verse eid="LEV 23:3" /></para>
  <para style="p">
    <verse number="4" style="v" sid="LEV 23:4" />“Ko ngā hākari nunui ēnei a Ihowā, ko ngā huihuinga tapu e karangatia e koutou i ngā wā e rite ai. <verse eid="LEV 23:4" /><verse number="5" style="v" sid="LEV 23:5" />Kei te marama tuatahi, kei te tekau mā whā o te mārama, i te ahiahi, ko te Kapenga a Ihowā, <verse eid="LEV 23:5" /><verse number="6" style="v" sid="LEV 23:6" />ā, i te tekau mā rima o ngā rā o taua marama anō ko te Hākari Taro Rēwenakore a Ihowā; e whitu ngā rā e kai ai koutou i te taro rēwenakore. <verse eid="LEV 23:6" /><verse number="7" style="v" sid="LEV 23:7" />Hei te rā tuatahi he huihuinga tapu mā koutou; kaua tētahi mahi a te kaimahi e mahia. <verse eid="LEV 23:7" /><verse number="8" style="v" sid="LEV 23:8" />Engari, kia whitu ngā rā e whakahere ai koutou i te whakahere ahi mā Ihowā; ā, i te whitu o ngā rā he huihuinga tapu; kaua e mahia tētahi mahi a te kaimahi.”<verse eid="LEV 23:8" /></para>
  <para style="s">Te Whakahere o ngā Hua Mataati</para>
  <para style="r">(<ref loc="NUM 28:16-25">Tauanga 28.16-25</ref>)</para>
  <para style="p">
    <verse number="9" style="v" sid="LEV 23:9" />I kōrero anō a Ihowā ki a Mohi, i mea, <verse eid="LEV 23:9" /><verse number="10" style="v" sid="LEV 23:10" />“Kōrero ki ngā tama a Īharaira, mea atu ki a rātou: E tae koutou ki te whenua e hoatu e ahau ki a koutou, ā, ka kotia ōna hua, me kawe mai tētahi paihere o ngā hua mataati o tā koutou kotinga ki te tohunga. <verse eid="LEV 23:10" /><verse number="11" style="v" sid="LEV 23:11" />Ā, māna e poipoi te paihere ki te aroaro o Ihowā, kia manakohia ai mō koutou; me poipoi e te tohunga i te aonga ake o te hāpati. <verse eid="LEV 23:11" /><verse number="12" style="v" sid="LEV 23:12" />Me whakahere anō hoki i te rā e poipoia ai e koutou te paihere, he reme toa, hei te mea kohakore, hei te tau tahi, hei tahunga tinana ki a Ihowā. <verse eid="LEV 23:12" /><verse number="13" style="v" sid="LEV 23:13" />Ā, ko te whakahere totokore, kia rua ngā whakatekau o te epa parāoa, he mea konatu ki te hinu, hei whakahere ahi mā Ihowā, hei kakara reka; me wāina hoki tōna ringihanga, ko te whakawhā o te hine. <verse eid="LEV 23:13" /><verse number="14" style="v" sid="LEV 23:14" />Kaua anō hoki e kai i te taro, i te mea pāhūhū, i ngā puku hou rānei, kia taea rā anō te tino rā e kawea ai te whakahere ki tō koutou Atua. He tikanga pūmau mā ō koutou whakatupuranga i ō koutou nohoanga katoa.”<verse eid="LEV 23:14" /></para>
  <para style="s">Petekoha, te Hākari o te Kotinga</para>
  <para style="r">(<ref loc="NUM 28:26-31">Tauanga 28.26-31</ref>)</para>
  <para style="p">
    <verse number="15" style="v" sid="LEV 23:15" />“Me tatau anō e koutou i te aonga ake o te hāpati, i te rā i kawea ai te paihere mō te whakahere poipoi; kia tino rite ngā hāpati e whitu. <verse eid="LEV 23:15" /><verse number="16" style="v" sid="LEV 23:16" />Kia tae rā anō ki te aonga ake o te whitu o ngā hāpati tā koutou tatau i ngā rā e rima tekau; ka whakahere ai koutou i te whakahere totokore, i te mea hou ki a Ihowā. <verse eid="LEV 23:16" /><verse number="17" style="v" sid="LEV 23:17" />Me kawe mai e koutou i roto i ō koutou nohoanga, kia rua ngā taro poipoi e rua nei ō rāua whakatekau o te epa; he mea parāoa, he mea i tunua rēwenatia, ā, ko ngā tūāpora ēnā mā Ihowā. <verse eid="LEV 23:17" /><verse number="18" style="v" sid="LEV 23:18" />Me whakahere tahi anō me te taro kia whitu ngā reme, hei te mea kohakore, hei te tau tahi, me tētahi pūru kūao, me ngā hipi toa e rua. Hei tahunga tinana ēnā ki a Ihowā, te whakahere totokore anō hoki, me ngā ringihanga, hei whakahere ahi, hei kakara reka ki a Ihowā. <verse eid="LEV 23:18" /><verse number="19" style="v" sid="LEV 23:19" />Nā, ka whakaherea tētahi koati toa hei whakahere hara, kia rua anō hoki ngā reme toa, hei te tau tahi, hei patunga mō te pai. <verse eid="LEV 23:19" /><verse number="20" style="v" sid="LEV 23:20" />Me poipoi ngātahi e te tohunga me te taro o ngā tūāpora, hei whakahere poipoi, ki te aroaro o Ihowā, me ngā reme e rua; ka tapu ēnā ki a Ihowā mā te tohunga. <verse eid="LEV 23:20" /><verse number="21" style="v" sid="LEV 23:21" />Me karanga anō i taua tino rā he huihuinga tapu mā koutou; kaua e mahia tētahi mahi a te kaimahi. He tikanga pūmau i ō koutou nohoanga katoa, mā ō koutou whakatupuranga.<verse eid="LEV 23:21" /></para>
  <para style="p">
    <verse number="22" style="v" sid="LEV 23:22" />“Ā, ka kotia ngā hua o tō koutou whenua, kaua e tino whakapotoa ngā kokonga o tāu māra ina kotia e koe, kaua anō hoki e hamua ngā toenga o āu hua; me waiho mā te rawakore, mā te manene. Ko Ihowā ahau, ko tō koutou Atua.”<verse eid="LEV 23:22" /></para>
  <para style="s">Te Hākari o ngā Tētere</para>
  <para style="r">(<ref loc="NUM 29:1-6">Tauanga 29.1-6</ref>)</para>
  <para style="p">
    <verse number="23" style="v" sid="LEV 23:23" />I kōrero anō a Ihowā ki a Mohi, i mea, <verse eid="LEV 23:23" /><verse number="24" style="v" sid="LEV 23:24" />“Kōrero ki ngā tama a Īharaira, mea atu: Hei te whitu o ngā marama, hei te tuatahi o te marama, he hāpati mā koutou, he whakamaharatanga, he whakatangihanga tētere, he huihuinga tapu. <verse eid="LEV 23:24" /><verse number="25" style="v" sid="LEV 23:25" />Kaua e mahia tētahi mahi a te kaimahi; engari me whakahere he whakahere ahi mā Ihowā.”<verse eid="LEV 23:25" /></para>
  <para style="s">Te Rā Whakamārietanga</para>
  <para style="r">(<ref loc="NUM 29:7-11">Tauanga 29.7-11</ref>)</para>
  <para style="p">
    <verse number="26" style="v" sid="LEV 23:26" />I kōrero anō a Ihowā ki a Mohi, i mea, <verse eid="LEV 23:26" /><verse number="27" style="v" sid="LEV 23:27" />“Ko te tekau anō hoki o tēnei marama, o te whitu, hei Rā Whakamārietanga; hei huihuinga tapu tēnā mā koutou. Me whakapōuri hoki ō koutou wairua; me whakahere anō hoki he whakahere ahi ki a Ihowā; <verse eid="LEV 23:27" /><verse number="28" style="v" sid="LEV 23:28" />ā, kaua rawa e mahia he mahi i taua rangi; he Rā Whakamārie hoki tēnā, e meinga ai he whakamārie mō koutou ki te aroaro o Ihowā, o tō koutou Atua. <verse eid="LEV 23:28" /><verse number="29" style="v" sid="LEV 23:29" />Nā, ko te wairua e kore e whakapōuritia i taua rā, ka hātepea atu i roto i tōna iwi. <verse eid="LEV 23:29" /><verse number="30" style="v" sid="LEV 23:30" />Ki te mahia hoki e tētahi wairua tētahi mahi i taua rā, ka whakangaromia e ahau taua wairua i roto i tōna iwi. <verse eid="LEV 23:30" /><verse number="31" style="v" sid="LEV 23:31" />Kei mahia tētahi mahi, he tikanga pūmau tēnā mā ō koutou whakatupuranga i ō koutou nohoanga katoa. <verse eid="LEV 23:31" /><verse number="32" style="v" sid="LEV 23:32" />Hei hāpati okiokinga tēnā mō koutou, me whakapōuri ō koutou wairua; me whakahāpati tā koutou hāpati i te iwa o te marama i te ahiahi; i te ahiahi ā tae noa ki tētahi ahiahi.”<verse eid="LEV 23:32" /></para>
  <para style="s">Te Hākari Whare Wharau</para>
  <para style="r">(<ref loc="NUM 29:12-40">Tauanga 29.12-40</ref>)</para>
  <para style="p">
    <verse number="33" style="v" sid="LEV 23:33" />I kōrero anō a Ihowā ki a Mohi, i mea, <verse eid="LEV 23:33" /><verse number="34" style="v" sid="LEV 23:34" />“Kōrero ki ngā tama a Īharaira, mea atu: Ko te kotahi tekau mā rima o ngā rā o tēnei marama, o te whitu, te Hākari Whare Wharau ki a Ihowā, kia whitu ngā rā. <verse eid="LEV 23:34" /><verse number="35" style="v" sid="LEV 23:35" />Hei te rā tuatahi he huihuinga tapu; kaua e mahia tētahi mahi a te kaimahi. <verse eid="LEV 23:35" /><verse number="36" style="v" sid="LEV 23:36" />E whitu ngā rā e whakahere ai koutou i te whakahere ahi ki a Ihowā; hei te rā waru he huihui tapu mō koutou; ā, ka whakahere he whakahere ahi ki a Ihowā; he huihui nui tēnā, kaua te mahi a te kaimahi e mahia.<verse eid="LEV 23:36" /></para>
  <para style="p">
    <verse number="37" style="v" sid="LEV 23:37" />“Ko ngā hākari ēnei a Ihowā e karangatia e koutou hei huihui tapu, hei whakaherenga mō te whakahere ahi ki a Ihowā, mō te tahunga tinana, mō te whakahere totokore, mō te patunga tapu, mō ngā ringihanga, tēnei mea i tōna rangi, tēnei mea i tōna rangi. <verse eid="LEV 23:37" /><verse number="38" style="v" sid="LEV 23:38" />Hāunga ngā hāpati a Ihowā, hāunga ā koutou mea hōmai noa, hāunga ā koutou kī taurangi katoa, hāunga ā koutou whakahere tuku noa katoa e hōmai ana ki a Ihowā.<verse eid="LEV 23:38" /></para>
  <para style="p">
    <verse number="39" style="v" sid="LEV 23:39" />“I te tekau mā rima hoki o ngā rā o te whitu o ngā marama, ina poto i a koutou te kohikohi ngā hua o te whenua, me whakarite e koutou he hākari ki a Ihowā, kia whitu ngā rā. Ko te rā tuatahi hei hāpati, ko te rā tuawaru hoki hei hāpati. <verse eid="LEV 23:39" /><verse number="40" style="v" sid="LEV 23:40" />Nā, i te rā tuatahi ka mau ki ngā peka rākau papai, ki ngā peka nīkau, ki ngā peka hoki o ngā rākau pūruru, ki ngā wirou o te awa; ā, ka koa koutou ki te aroaro o Ihowā, o tō koutou Atua, kia whitu ngā rā. <verse eid="LEV 23:40" /><verse number="41" style="v" sid="LEV 23:41" />Kia whitu hoki ngā rā o te tau e whakarite ai koutou i te hākari ki a Ihowā. Hei tikanga pūmau tēnei, puta noa i ō koutou whakatupuranga; ko ā te whitu o ngā marama whakaritea ai e koutou. <verse eid="LEV 23:41" /><verse number="42" style="v" sid="LEV 23:42" />Kia whitu ngā rā e noho ai koutou i roto i ngā wharau; ko ngā tāngata whenua katoa o Īharaira me noho i roto i ngā wharau. <verse eid="LEV 23:42" /><verse number="43" style="v" sid="LEV 23:43" />Kia mōhio ai ō koutou whakatupuranga i meinga e ahau ngā tama a Īharaira kia noho i roto i ngā wharau, i tāku whakaputanga mai i a rātou i te whenua o Īhipa. Ko Ihowā ahau, ko tō koutou Atua.”<verse eid="LEV 23:43" /></para>
  <para style="p">
    <verse number="44" style="v" sid="LEV 23:44" />Nā, ka kōrerotia atu e Mohi ngā hākari a Ihowā ki ngā tama a Īharaira.<verse eid="LEV 23:44" /></para>
  <chapter eid="LEV 23" />
  <chapter number="24" style="c" sid="LEV 24" />
  <para style="s">Te Whakapai Tonu o ngā Rama</para>
  <para style="r">(<ref loc="EXO 27:20-21">Ekoruhe 27.20-21</ref>)</para>
  <para style="p">
    <verse number="1" style="v" sid="LEV 24:1" />I kōrero anō a Ihowā ki a Mohi, i mea, <verse eid="LEV 24:1" /><verse number="2" style="v" sid="LEV 24:2" />“Whakahaua ngā tama a Īharaira kia kawea e rātou ki a koe, he hinu ōriwa, hei te mea parakore, hei te mea tuki, mō te whakamārama, kia kā tonu ai ngā rama. <verse eid="LEV 24:2" /><verse number="3" style="v" sid="LEV 24:3" />Me whakapai tonu tēnā e Ārona ki waho o te ārai o te whakaaturanga, i roto i te tapenākara o te whakaminenga, ki te aroaro o Ihowā, i te ahiahi ā tae noa ki te ata; he tikanga pūmau, mā ō koutou whakatupuranga. <verse eid="LEV 24:3" /><verse number="4" style="v" sid="LEV 24:4" />Me whakapai tonu e ia ngā rama i runga i te tūranga parakore o ngā rama ki te aroaro o Ihowā.”<verse eid="LEV 24:4" /></para>
  <para style="s">Te Taro Aroaro</para>
  <para style="p">
    <verse number="5" style="v" sid="LEV 24:5" />“Me tiki anō e koe he parāoa pai, ka tunu ai kia tekau mā rua ngā keke; kia rua ngā whakatekau o te epa ki te keke kotahi. <verse eid="LEV 24:5" /><verse number="6" style="v" sid="LEV 24:6" />Ka whakatakoto ai e koe, kia rua ngā rārangi, kia ono ki te rārangi kotahi, ki runga ki te tēpu parakore i te aroaro o Ihowā. <verse eid="LEV 24:6" /><verse number="7" style="v" sid="LEV 24:7" />Me maka anō hoki e koe he parakihe parakore ki runga i tētahi rārangi, i tētahi rārangi, kia ai taua mea i runga i te taro hei whakamahara, hei whakahere ahi ki a Ihowā. <verse eid="LEV 24:7" /><verse number="8" style="v" sid="LEV 24:8" />Me whakarārangi tonu e ia, i tēnei hāpati, i tēnei hāpati, ki te aroaro o Ihowā, he mea mō ngā tama a Īharaira; hei kawenata pūmau. <verse eid="LEV 24:8" /><verse number="9" style="v" sid="LEV 24:9" />Ā, mā Ārona rātou ko āna tama tēnā; me kai e rātou ki te wāhi tapu; he tino tapu hoki tēnā māna i roto i ngā whakahere ahi a Ihowā; hei tikanga pūmau.”<verse eid="LEV 24:9" /></para>
  <para style="s">Te Tangata Kohukohu me Tōna Whiunga</para>
  <para style="p">
    <verse number="10" style="v" sid="LEV 24:10" />Ā, i haere atu i roto i ngā tama a Īharaira tētahi tama a tētahi wahine o Īharaira, ko tōna pāpā nō Īhipa; nā, ka whawhai tēnei tama a te wahine o Īharaira ki tētahi tangata o Īharaira i roto i te puni. <verse eid="LEV 24:10" /><verse number="11" style="v" sid="LEV 24:11" />Nā, ka kohukohu te tama a te wahine o Īharaira i te ingoa o Ihowā, ka kanga hoki. Ā, kawea ana ia e rātou ki a Mohi, ā, ko te ingoa o tōna whaea ko Heromiti, he tamāhine nā Tipiri, nō te iwi o Rāna. <verse eid="LEV 24:11" /><verse number="12" style="v" sid="LEV 24:12" />Nā, ka hoatu ia e rātou kia tiakina, mā te kupu hoki a Ihowā te tikanga ki a rātou.<verse eid="LEV 24:12" /></para>
  <para style="p">
    <verse number="13" style="v" sid="LEV 24:13" />Nā, ka kōrero a Ihowā ki a Mohi, ka mea: <verse eid="LEV 24:13" /><verse number="14" style="v" sid="LEV 24:14" />“Kawea te tangata i kanga rā ki waho o te puni; ā, ko ngā tāngata katoa i rongo i a ia, me popoki ō rātou ringa ki tōna mātenga, ka āki ai te whakaminenga katoa i a ia ki te kōhatu. <verse eid="LEV 24:14" /><verse number="15" style="v" sid="LEV 24:15" />Me kōrero anō e koe ki ngā tama a Īharaira, me kī atu: Ki te kanga tētahi tangata i tōna Atua, ka waha e ia tōna hara. <verse eid="LEV 24:15" /><verse number="16" style="v" sid="LEV 24:16" />Ā, ko te tangata e kohukohu i te ingoa o Ihowā, me tino whakamate ia; me tino āki ia e te whakaminenga ki te kōhatu. Ko te manene rāua tahi ko te tangata whenua ka whakamatea, ina kohukohua e ia te ingoa o Ihowā.<verse eid="LEV 24:16" /></para>
  <para style="p">
    <verse number="17" style="v" sid="LEV 24:17" />“Ki te whakamate hoki tētahi i tētahi tangata me tino whakamate anō ia. <verse eid="LEV 24:17" /><verse number="18" style="v" sid="LEV 24:18" />Ki te whakamate hoki tētahi i te kararehe, me utu e ia; he kararehe mō te kararehe. <verse eid="LEV 24:18" /><verse number="19" style="v" sid="LEV 24:19" />Ki te mate hoki i te tangata tētahi wāhi o tōna hoa; me mea ki a ia tāna i mea ai: <verse eid="LEV 24:19" /><verse number="20" style="v" sid="LEV 24:20" />he whati mō te whati, he kanohi mō te kanohi, he niho mō te niho; ko te mate i meatia e ia ki te tangata, me mea anō ki a ia. <verse eid="LEV 24:20" /><verse number="21" style="v" sid="LEV 24:21" />Ki te whakamate hoki tētahi i te kararehe, me utu e ia; ki te whakamate hoki tētahi i te tangata, me whakamate anō ia. <verse eid="LEV 24:21" /><verse number="22" style="v" sid="LEV 24:22" />Kia kotahi anō tā koutou whakawā mō te manene, mō te tangata whenua. Ko Ihowā hoki ahau, ko tō koutou Atua.”<verse eid="LEV 24:22" /></para>
  <para style="p">
    <verse number="23" style="v" sid="LEV 24:23" />Nā, ka kōrero a Mohi ki ngā tama a Īharaira, ā, kawea ana e rātou ki waho o te puni te tangata nāna te kanga, ā, ākina ana hoki ki te kāmaka. Ā, meatia ana e ngā tama a Īharaira tā Ihowā i whakahau ai ki a Mohi.<verse eid="LEV 24:23" /></para>
  <chapter eid="LEV 24" />
  <chapter number="25" style="c" sid="LEV 25" />
  <para style="s">Te Tau Okiokinga</para>
  <para style="r">(<ref loc="DEU 15:1-11">Tiuteronomi 15.1-11</ref>)</para>
  <para style="p">
    <verse number="1" style="v" sid="LEV 25:1" />I kōrero anō a Ihowā ki a Mohi i Maunga Hinai, i mea, <verse eid="LEV 25:1" /><verse number="2" style="v" sid="LEV 25:2" />“Kōrero ki ngā tama a Īharaira, mea atu ki a rātou: E tae koutou ki te whenua e hoatu e ahau ki a koutou, nā, ka whakahāpati te whenua i tētahi hāpati ki a Ihowā. <verse eid="LEV 25:2" /><verse number="3" style="v" sid="LEV 25:3" />E ono ngā tau e whakatōngia ai e koe tāu māra, e ono hoki ngā tau e tapatapahia ai e koe tāu māra wāina, e kohia ai hoki ōna hua; <verse eid="LEV 25:3" /><verse number="4" style="v" sid="LEV 25:4" />ko te whitu ia o ngā tau hāpati okiokinga mō te whenua, hei hāpati ki a Ihowā. Kaua e whakatōngia tāu māra, e tapatapahia rānei tāu māra wāina. <verse eid="LEV 25:4" /><verse number="5" style="v" sid="LEV 25:5" />Kaua e kotia te mea i tupu noa ake i tērā kotinga āu, kaua anō e whakia ngā karepe o tāu wāina kīhai nei i mahia; he tau okiokinga hoki tēnā mō te whenua. <verse eid="LEV 25:5" /><verse number="6" style="v" sid="LEV 25:6" />Ā, hei kai mā koutou te hāpati o te whenua – māu, mā tāu pononga tāne, mā tāu pononga wahine, mā tāu kaimahi, mā tōu manene hoki e noho ana i a koe; <verse eid="LEV 25:6" /><verse number="7" style="v" sid="LEV 25:7" />mā āu kararehe hoki, mā te kīrehe hoki o tōu whenua, ōna hua katoa, hei kai.”<verse eid="LEV 25:7" /></para>
  <para style="s">Te Tau o te Tiupiri</para>
  <para style="p">
    <verse number="8" style="v" sid="LEV 25:8" />“Ā, me tatau e koe kia whitu ngā tau hāpati, kia whitu ngā whitu o ngā tau; ā, ko taua takiwā, ko ngā tau hāpati e whitu, ka kīia e koe e whā tekau mā iwa tau. <verse eid="LEV 25:8" /><verse number="9" style="v" sid="LEV 25:9" />Kātahi ka whakatangihia e koe te tētere tangi nui i te tekau o ngā rā o te whitu o ngā marama – ko ā te Rā Whakamārietanga – mea ai koutou kia pakū atu te tangi o te tētere puta noa i tō koutou whenua. <verse eid="LEV 25:9" /><verse number="10" style="v" sid="LEV 25:10" />Ā, me whakatapu te rima tekau o ngā tau, ka karanga ai i te haere noa puta noa i te whenua mā ngā tāngata katoa o te whenua; hei Tiupiri nui tēnā mā koutou; ā, me hoki koutou ki tōna kāinga, ki tōna kāinga, me hoki anō ki ōna whanaunga, ki ōna whanaunga. <verse eid="LEV 25:10" /><verse number="11" style="v" sid="LEV 25:11" />Ko tēnā tau, ko te rima tekau, hei Tiupiri mā koutou: kaua e rui, kaua e kokoti i te mea tupu noa ake o tēnā tau, kaua hoki e whakia ngā wāina kīhai i mahia. <verse eid="LEV 25:11" /><verse number="12" style="v" sid="LEV 25:12" />Ko te Tiupiri hoki ia; kia tapu ki a koutou; ko ōna hua o te māra hei kai mā koutou.<verse eid="LEV 25:12" /></para>
  <para style="p">
    <verse number="13" style="v" sid="LEV 25:13" />“Me hoki koutou i tēnei tau Tiupiri, ki tōna kāinga, ki tōna kāinga. <verse eid="LEV 25:13" /><verse number="14" style="v" sid="LEV 25:14" />Ki te hokona atu anō e koe tētahi mea ki tōu hoa, ki te hokona mai rānei tētahi mea e te ringa o tōu hoa, kaua e tūkinotia tētahi e tētahi. <verse eid="LEV 25:14" /><verse number="15" style="v" sid="LEV 25:15" />Kia rite āu utu ki tōu hoa ki te maha o ngā tau i muri i te Tiupiri; kia rite anō ki te maha o ngā tau hua tāna hoko ki a koe. <verse eid="LEV 25:15" /><verse number="16" style="v" sid="LEV 25:16" />Kia rite tāu whakanui i te utu o taua mea ki te maha o ngā tau, kia rite hoki tāu whakaiti i ōna utu ki te torutoru o ngā tau; e rite ana hoki ki te maha o ngā tau hua tāna hoko ki a koe. <verse eid="LEV 25:16" /><verse number="17" style="v" sid="LEV 25:17" />Ā, kaua e tūkino tētahi ki tētahi, engari e wehi koe ki tōu Atua. Ko Ihowā hoki ahau, ko tō koutou Atua.”<verse eid="LEV 25:17" /></para>
  <para style="s">He Ō mō te Tau Tuawhitu</para>
  <para style="p">
    <verse number="18" style="v" sid="LEV 25:18" />“Mō reira me mahi e koutou āku tikanga, me pupuru āku whakaritenga, me mahi hoki; ā, ka noho hūmārie koutou i runga i te whenua. <verse eid="LEV 25:18" /><verse number="19" style="v" sid="LEV 25:19" />Ā, ka tukua ōna hua e te whenua, ā, ka kai koutou, ka mākona, ka noho hūmārie hoki ki reira. <verse eid="LEV 25:19" /><verse number="20" style="v" sid="LEV 25:20" />Ā, ki te mea koutou, ‘He aha he kai mā tātou i te whitu o ngā tau? Titiro hoki, e kore tātou e rui, e kore hoki e kohi i ā tātou hua.’ <verse eid="LEV 25:20" /><verse number="21" style="v" sid="LEV 25:21" />Māku rā e whakahau iho tāku manaaki ki a koutou i te ono o ngā tau, ā, ka whai hua mō ngā tau e toru. <verse eid="LEV 25:21" /><verse number="22" style="v" sid="LEV 25:22" />Ā, ka rui koutou i te waru o ngā tau, ka kai anō i ngā hua pakoko; ā tae noa ki te iwa o ngā tau, me kai ngā mea pakoko, kia riro rā anō ngā hua o tēnā tau.”<verse eid="LEV 25:22" /></para>
  <para style="s">Te Whakahokinga o te Whenua</para>
  <para style="p">
    <verse number="23" style="v" sid="LEV 25:23" />“Kaua e hokona te whenua, he mea oti tonu atu; nōku hoki te whenua; he manene hoki koutou, he noho noa ki ahau. <verse eid="LEV 25:23" /><verse number="24" style="v" sid="LEV 25:24" />Me whakaae hoki ki te utu e hoki ai te whenua, i tō koutou whenua katoa.<verse eid="LEV 25:24" /></para>
  <para style="p">
    <verse number="25" style="v" sid="LEV 25:25" />“Ki te rawakoretia tōu teina, ā, ka hokona e ia tētahi wāhi o tōna kāinga, me haere mai tōna whanaunga e tata rawa ana ki a ia, ka utu i te mea i hokona atu e tōna teina kia hoki ai. <verse eid="LEV 25:25" /><verse number="26" style="v" sid="LEV 25:26" />Ā, ki te kāhore he kaiutu a tētahi tangata, ā, ka whiwhi taonga ia, ā, ka taea anō e ia te utu. <verse eid="LEV 25:26" /><verse number="27" style="v" sid="LEV 25:27" />Nā, me tatau e ia ngā tau i hokona ai, ā, ka whakahoki i te tuhene ki te tangata i hokona atu ai; ā, ka hoki ai ia ki tōna kāinga. <verse eid="LEV 25:27" /><verse number="28" style="v" sid="LEV 25:28" />Otiia, ki te kāhore e taea e ia te whakahoki mai ki a ia anō, nā, me waiho tāna i hoko ai ki te ringa o te tangata nāna i hoko, ā tae noa ki te tau Tiupiri. Ā, i te Tiupiri ka riro, ā, ka hoki ia ki tōna kāinga.<verse eid="LEV 25:28" /></para>
  <para style="p">
    <verse number="29" style="v" sid="LEV 25:29" />“Ki te hokona e te tangata he whare nohoanga i te pā taiepa, e āhei ia te utu kia hoki mai anō i roto i te tau kotahi i muri i te rironga; kotahi tino tau hei whakahokinga māna. <verse eid="LEV 25:29" /><verse number="30" style="v" sid="LEV 25:30" />Ā, ki te kāhore e utua, ā tino taka noa te tau, kātahi ka whakapūmautia mō ake tonu atu te whare i te pā taiepa mō te tangata nāna i hoko, puta noa i ōna whakatupuranga; e kore e riro i te Tiupiri. <verse eid="LEV 25:30" /><verse number="31" style="v" sid="LEV 25:31" />Ko ngā whare ia o ngā kāinga, kāhore nei he taiepa ā tawhio noa, ka kīia e rite ana ki ngā pārae o te whenua; ka hoki anō ēnā ina utua, ka riro anō i te Tiupiri.<verse eid="LEV 25:31" /></para>
  <para style="p">
    <verse number="32" style="v" sid="LEV 25:32" />“Ko ngā pā ia o ngā Rīwaiti, me ngā whare o ngā pā e nohoia ana e rātou, e hoki ki ngā Rīwaiti, ahakoa utua i tēhea wā. <verse eid="LEV 25:32" /><verse number="33" style="v" sid="LEV 25:33" />Ā, mehemea nā tētahi o ngā Rīwaiti i utu – nā, ka riro te whare i hokona rā me tōna pā i te Tiupiri – ko ngā whare hoki o ngā pā o ngā Rīwaiti tō rātou kāinga pūmau i roto i ngā tama a Īharaira. <verse eid="LEV 25:33" /><verse number="34" style="v" sid="LEV 25:34" />Ko te māra ia i te taha o ō rātou pā kaua e hokona; nō te mea he wāhi pūmau tēnā nō rātou.”<verse eid="LEV 25:34" /></para>
  <para style="s">He Āwhina mō te Rawakore</para>
  <para style="p">
    <verse number="35" style="v" sid="LEV 25:35" />“Ā, ki te rawakoretia tōu teina, ā, ka wiri tōna ringa i roto i a koe; me atawhai e koe; me noho manene ia, me noho noa rānei i a koe. <verse eid="LEV 25:35" /><verse number="36" style="v" sid="LEV 25:36" />Kaua e tangohia i a ia he moni whakatuputupu, he whakanuinga rānei; engari me wehi koe ki tōu Atua; kia noho ai tōu teina i a koe. <verse eid="LEV 25:36" /><verse number="37" style="v" sid="LEV 25:37" />Kaua tāu moni e hoatu ki a ia hei mea whakatuputupu, kaua anō hoki āu kai e hoatu ki a ia, me te whakaaro anō ki tētahi whakanuinga ake. <verse eid="LEV 25:37" /><verse number="38" style="v" sid="LEV 25:38" />Ko Ihowā ahau, ko tō koutou Atua, i kawe mai nei i a koutou i te whenua o Īhipa, e mea nei kia hoatu te whenua o Kanaana, ki a koutou kia waiho anō ahau hei Atua mō koutou.”<verse eid="LEV 25:38" /></para>
  <para style="s">Kia Pēnei e Mea ki te Pononga</para>
  <para style="p">
    <verse number="39" style="v" sid="LEV 25:39" />“Ā, ki te rawakoretia tōu teina e noho ana i roto i a koe, ā, ka hokona ki a koe; kaua ia e whakamahia e koe ki te mahi pononga. <verse eid="LEV 25:39" /><verse number="40" style="v" sid="LEV 25:40" />Kia rite ia i roto i a koe ki te kaimahi, ki te noho noa. Ka mahi anō ia ki a koe, ā tae noa ki te tau Tiupiri. <verse eid="LEV 25:40" /><verse number="41" style="v" sid="LEV 25:41" />Ko reira ia mawehe ai i a koe, rātou ko āna tamariki, ā, ka hoki ki ōna whanaunga, ka hoki anō ki te kāinga o ōna mātua. <verse eid="LEV 25:41" /><verse number="42" style="v" sid="LEV 25:42" />Ko rātou hoki āku pononga, i whakaputaina mai ai e ahau i te whenua o Īhipa; kaua rātou e hokona hei pononga. <verse eid="LEV 25:42" /><verse number="43" style="v" sid="LEV 25:43" />Kaua e taikaha tāu whakarangatira ki a ia; engari me wehi ki tōu Atua.<verse eid="LEV 25:43" /></para>
  <para style="p">
    <verse number="44" style="v" sid="LEV 25:44" />“Tēnā ko ngā pononga tāne me ngā pononga wāhine māu; me hoko e koe i ngā iwi i tētahi taha ōu, i tētahi taha he pononga tāne, he pononga wāhine māu. <verse eid="LEV 25:44" /><verse number="45" style="v" sid="LEV 25:45" />Mā koutou anō hoki e hoko ētahi o ngā tamariki a ngā manene e noho ana i roto i a koutou, ētahi hoki o roto o ō rātou hapū i roto i a koutou, o ngā mea i whānau i a rātou ki tō koutou whenua; ā, puritia iho mā koutou. <verse eid="LEV 25:45" /><verse number="46" style="v" sid="LEV 25:46" />Me waiho hoki ēnā e koutou hei taonga tupu e tukua iho kia puritia e ā koutou tama i muri i a koutou; hei pononga rātou mā koutou ake ake. Kaua ia e taikaha tā koutou whakarangatira ki a koutou anō, ki ō koutou tēina, ki ngā tama a Īharaira.<verse eid="LEV 25:46" /></para>
  <para style="p">
    <verse number="47" style="v" sid="LEV 25:47" />“Ki te whai rawa hoki te manene, noho noa rānei, i roto i a koe, ā, ka rawakoretia tōu teina i tōna taha, ā, ka hoko i a ia ki te manene, ki te noho noa rānei i roto i a koe, ki te toronga rānei o te hapū o te manene; <verse eid="LEV 25:47" /><verse number="48" style="v" sid="LEV 25:48" />e whakahokia anō ia mō te utu i muri i tōna hokonga; mā tētahi o ōna tēina ia e whakahoki, <verse eid="LEV 25:48" /><verse number="49" style="v" sid="LEV 25:49" />mā tōna matua kēkē, mā te tamaiti rānei a tōna matua kēkē ia e whakahoki, mā tētahi rānei o ōna whanaunga tupu o tōna hapū ia e whakahoki; māna anō rānei ia e whakahoki, ki te taea e ia. <verse eid="LEV 25:49" /><verse number="50" style="v" sid="LEV 25:50" />Nā, ka tatau ia, rāua ko te tangata nāna ia i hoko, ka tīmata i te tau i hokona ai ia ki a ia, tae noa ki te tau Tiupiri; ā, ka rite te utu e hokona ai ia ki te maha o ngā tau; kia rite ki ō te kaimahi ōna rā ki a ia. <verse eid="LEV 25:50" /><verse number="51" style="v" sid="LEV 25:51" />Ki te maha ake ngā tau, kia rite ki ēnā te utu mō tōna hokinga e whakahokia atu e ia i roto i te moni i hokona ai ia. <verse eid="LEV 25:51" /><verse number="52" style="v" sid="LEV 25:52" />Ā, ki te torutoru ngā tau e toe ana ki te tau Tiupiri, nā, ka tatau rāua; ā, kia rite ki ōna tau te utu e whakahokia e ia ki a ia. <verse eid="LEV 25:52" /><verse number="53" style="v" sid="LEV 25:53" />Ko tōna noho ki a ia kia rite ki tā te kaimahi e utua ana i te tau; kaua hoki tērā e whakatupu rangatira nanakia ki a ia i tāu tirohanga.<verse eid="LEV 25:53" /></para>
  <para style="p">
    <verse number="54" style="v" sid="LEV 25:54" />“Ā, ki te kāhore ia e hokona i ēnei tikanga, nā, me haere atu ia i te tau Tiupiri, rātou tahi ko āna tamariki. <verse eid="LEV 25:54" /><verse number="55" style="v" sid="LEV 25:55" />He pononga hoki ki ahau ngā tama a Īharaira; ko āku pononga rātou i whakaputaina mai e ahau i te whenua o Īhipa: ko Ihowā ahau, ko tō koutou Atua.”<verse eid="LEV 25:55" /></para>
  <chapter eid="LEV 25" />
  <chapter number="26" style="c" sid="LEV 26" />
  <para style="s">Te Manaakitanga mō te Whakarongo</para>
  <para style="r">(<ref loc="DEU 7:12-24">Tiuteronomi 7.12-24</ref>; <ref loc="DEU 28:1-14">28.1-14</ref>)</para>
  <para style="p">
    <verse number="1" style="v" sid="LEV 26:1" />“Kei hanga koutou he whakapakoko mā koutou, kei whakaara rānei he whakapakoko, he mea whaowhao, he pou rānei, kaua anō hoki he kōhatu āhua ki tō koutou whenua hei koropikotanga atu; ko Ihowā hoki ahau, ko tō koutou Atua. <verse eid="LEV 26:1" /><verse number="2" style="v" sid="LEV 26:2" />Kia mau ki āku hāpati, kia hopohopo anō ki tōku wāhi tapu. Ko Ihowā ahau.<verse eid="LEV 26:2" /></para>
  <para style="p">
    <verse number="3" style="v" sid="LEV 26:3" />“Ki te haere koutou i runga i āku tikanga, ā, ka pupuri i āku whakahau, ka mahi hoki. <verse eid="LEV 26:3" /><verse number="4" style="v" sid="LEV 26:4" />Nā, ka hoatu e ahau he ua ki a koutou i tōna pō anō, ā, ka tukua ōna hua e te whenua, ā, ka hua ngā hua o ngā rākau o te pārae. <verse eid="LEV 26:4" /><verse number="5" style="v" sid="LEV 26:5" />Ā, ka tutuki atu tā koutou patunga wīti ki te whakinga wāina, me te whakinga wāina ki te wā ruinga; ā, ka kai koutou i tā koutou taro, ka mākona, ka ū anō te noho ki tō koutou whenua.<verse eid="LEV 26:5" /></para>
  <para style="p">
    <verse number="6" style="v" sid="LEV 26:6" />“Ā, ka tukua iho e ahau te āta noho ki te whenua, ā, ka takoto iho koutou, kāhore anō hoki he tangata hei mea i a koutou kia wehi. Ka whakakāhoretia atu anō hoki e ahau ngā kīrehe kino i te whenua, e kore anō hoki te hoari e tika nā waenga o tō koutou whenua. <verse eid="LEV 26:6" /><verse number="7" style="v" sid="LEV 26:7" />Ā, ka whāia e koutou ō koutou hoariri, ā, ka hinga rātou i te hoari ki tō koutou aroaro. <verse eid="LEV 26:7" /><verse number="8" style="v" sid="LEV 26:8" />Ka whāia hoki te rau kotahi e te tokorima o koutou, ā, ka whati ngā mano kotahi tekau i te rau kotahi o koutou; nā, ka hinga ō koutou hoariri i te hoari ki tō koutou aroaro.<verse eid="LEV 26:8" /></para>
  <para style="p">
    <verse number="9" style="v" sid="LEV 26:9" />“Ka whai whakaaro hoki ahau ki a koutou, ā, ka meinga koutou kia hua, kia tini; ā, ka pūmau tāku kawenata ki a koutou. <verse eid="LEV 26:9" /><verse number="10" style="v" sid="LEV 26:10" />Ā, ka kai koutou i te kai kua roa e pakoko ana, ā, ka whakaputa i te pakoko ki waho mō te hua hou. <verse eid="LEV 26:10" /><verse number="11" style="v" sid="LEV 26:11" />Ā, ka whakatūria e ahau tāku tapenākara ki waenganui i a koutou, e kore anō tōku wairua e whakarihariha ki a koutou. <verse eid="LEV 26:11" /><verse number="12" style="v" sid="LEV 26:12" />Ka hāereere anō hoki ahau i roto i a koutou, ā, hei Atua ahau mō koutou, ko koutou hoki hei iwi māku. <verse eid="LEV 26:12" /><verse number="13" style="v" sid="LEV 26:13" />Ko Ihowā ahau, ko tō koutou Atua i kawe mai nei i a koutou i te whenua o Īhipa, kei waiho hei pononga mā rātou; motu pū hoki i ahau ngā here o tō koutou ioka, ā, meinga ana koutou kia haere tū.”<verse eid="LEV 26:13" /></para>
  <para style="s">Te Whiunga mō te Whakapono Kore</para>
  <para style="r">(<ref loc="DEU 28:15-68">Tiuteronomi 28.15-68</ref>)</para>
  <para style="p">
    <verse number="14" style="v" sid="LEV 26:14" />“Tēnā ko tēnei, ka kore koutou e whakarongo ki ahau, ka kore e mahi i ēnei whakahau katoa; <verse eid="LEV 26:14" /><verse number="15" style="v" sid="LEV 26:15" />ā, ka whakahāwea ki āku tikanga, ka whakarihariha rānei ō koutou wairua ki āku whakaritenga, ā, kāhore e mahia āku whakahau katoa, engari ka whakatakā tāku kawenata. <verse eid="LEV 26:15" /><verse number="16" style="v" sid="LEV 26:16" />Nā, ka meinga anō hoki tēnei e ahau ki a koutou; ka meinga e ahau hei rangatira mō koutou te pāwera, te kohi, me te kirikā, hei ngau i ngā kanohi, hei whakapōuri i te ngākau. Ā, ka maumau tā koutou rui i ā koutou purapura; nō te mea ka kainga e ō koutou hoariri. <verse eid="LEV 26:16" /><verse number="17" style="v" sid="LEV 26:17" />Ā, ka ū atu tōku mata ki a koutou, ā, ka patua koutou i te aroaro o ō koutou hoariri, ka meinga hei kīngi mō koutou te hunga e kino ana ki a koutou; ā, ka rere koutou, ahakoa kāhore he kaiwhai.<verse eid="LEV 26:17" /></para>
  <para style="p">
    <verse number="18" style="v" sid="LEV 26:18" />“Ā, ki te kāhore tonu koutou e rongo ki ahau i ēnei meatanga, nā, e whitu atu āku pakinga i a koutou mō ō koutou hara. <verse eid="LEV 26:18" /><verse number="19" style="v" sid="LEV 26:19" />Ka whati anō i ahau te whakapehapeha o tō koutou kaha; ā, ka meinga tō koutou rangi kia whakarino, tō koutou whenua hoki kia whakaparāhi. <verse eid="LEV 26:19" /><verse number="20" style="v" sid="LEV 26:20" />Ā, ka poto kau ō koutou uaua; nō te mea e kore tō koutou whenua e tuku ake i ōna hua, e kore anō hoki e hua ngā hua o ngā rākau o te whenua.<verse eid="LEV 26:20" /></para>
  <para style="p">
    <verse number="21" style="v" sid="LEV 26:21" />“Ā, ki te anga kē atu tā koutou haere i ahau, ki te kore e rongo ki ahau; nā, ka hoatu e ahau kia whitu atu anō ngā whiu ki a koutou, kia rite ki ō koutou hara. <verse eid="LEV 26:21" /><verse number="22" style="v" sid="LEV 26:22" />Ka tukua anō e ahau te kīrehe koraha ki a koutou, hei kāwhaki i ā koutou tama, hei whakamōtī i ā koutou kararehe, hei mea i a koutou kia torutoru; ā, ka ururuatia ō koutou huanui.<verse eid="LEV 26:22" /></para>
  <para style="p">
    <verse number="23" style="v" sid="LEV 26:23" />“Ā, ki te kāhore koutou e hoki ake ki te pai i ēnei meatanga āku, ā, ka anga kē atu koutou i ahau; <verse eid="LEV 26:23" /><verse number="24" style="v" sid="LEV 26:24" />heoi, ka anga kē atu hoki ahau i a koutou; ā, ka whiua koutou e ahau, e ahau anō nei, kia whitu atu anō, mō ō koutou hara. <verse eid="LEV 26:24" /><verse number="25" style="v" sid="LEV 26:25" />Ā, ka kawea e ahau he hoari ki a koutou, hei tohe i te utu mō tāku kawenata. Ā, ka huihui koutou ki roto ki ō koutou pā; ā, ka tukua e ahau te mate urutā ki a koutou; ā, ka hoatu koutou ki te ringa o te hoariri. <verse eid="LEV 26:25" /><verse number="26" style="v" sid="LEV 26:26" />Ki te whati i ahau tā koutou tokotoko, arā te taro, ka tunua tā koutou taro e ngā wāhine kotahi tekau ki te oumu kotahi, ā, ka whakahokia e rātou tā koutou taro, he mea pāuna; ā, ka kai koutou, ā, e kore e mākona.<verse eid="LEV 26:26" /></para>
  <para style="p">
    <verse number="27" style="v" sid="LEV 26:27" />“Ā, ki te kāhore koutou e rongo ki ahau i ēnei meatanga katoa, ā, ka anga kē atu anō koutou i ahau. <verse eid="LEV 26:27" /><verse number="28" style="v" sid="LEV 26:28" />Kātahi ahau ka tahuri kino atu i a koutou; ā, māku nei anō koutou e papaki, e whitu atu pakinga, mō ō koutou hara. <verse eid="LEV 26:28" /><verse number="29" style="v" sid="LEV 26:29" />Ā, e kai koutou i te kikokiko o ā koutou tama, ka kainga hoki e koutou te kikokiko o ā koutou tamāhine. <verse eid="LEV 26:29" /><verse number="30" style="v" sid="LEV 26:30" />Ā, ka ngaro i ahau ā koutou wāhi teitei, ka tapahia anō hoki ā koutou whakapakoko, ka makā ō koutou tinana ki runga ki ngā tinana o ā koutou whakapakoko; ā, ka whakarihariha anō hoki tōku wairua ki a koutou. <verse eid="LEV 26:30" /><verse number="31" style="v" sid="LEV 26:31" />Ka ururua anō i ahau ō koutou pā, ka hoki ō koutou wāhi tapu, e kore anō hoki ahau e hongi ki ā koutou kakara reka. <verse eid="LEV 26:31" /><verse number="32" style="v" sid="LEV 26:32" />Ā, ka tūhea i ahau te whenua; e mīharotia ai e ō koutou hoariri e noho ana i reira. <verse eid="LEV 26:32" /><verse number="33" style="v" sid="LEV 26:33" />Ā, ka whakamararatia koutou ki roto ki ngā tauiwi, ka maunu hoki i ahau te hoari hei whai i a koutou. Ā, ka tūheatia tō koutou whenua, ka ururuatia hoki ō koutou pā.<verse eid="LEV 26:33" /></para>
  <para style="p">
    <verse number="34" style="v" sid="LEV 26:34" />“Ko reira koa ai te whenua i ōna hāpati, i ngā rā katoa ōna e takoto tūhea ana, i a koutou hoki i te whenua o ō koutou hoariri; ko reira hoki te whenua okioki ai, koa ai hoki i ōna hāpati. <verse eid="LEV 26:34" /><verse number="35" style="v" sid="LEV 26:35" />Ka okioki i ngā rā katoa o tōna tūheatanga; ko te okioki kīhai i a ia i ō koutou hāpati, i a koutou e noho ana i reira.<verse eid="LEV 26:35" /></para>
  <para style="p">
    <verse number="36" style="v" sid="LEV 26:36" />“Tēnā ko ngā mōrehu o koutou ka ungā e ahau he whakangohe ki ō rātou ngākau i ngā whenua o ō rātou hoariri; ā, ka whati rātou i te ngaehe rau rākau e āia ana; ā, ka rere rātou, ānō e rere ana i te hoari; ā, ka hinga ahakoa kāhore he kaiwhai. <verse eid="LEV 26:36" /><verse number="37" style="v" sid="LEV 26:37" />Ā, ka tutetute rātou tētahi ki tētahi, ānō e whāia ana e te hoari, i te mea kāhore he kaiwhai. Ā, ka kore he tūranga ake mō koutou ki te aroaro o ō koutou hoariri. <verse eid="LEV 26:37" /><verse number="38" style="v" sid="LEV 26:38" />Ā, ka ngaro koutou i ngā tauiwi, ka pau anō i te whenua o ō koutou hoariri. <verse eid="LEV 26:38" /><verse number="39" style="v" sid="LEV 26:39" />Ā, ko ngā toenga o koutou, ka memeha haere i roto i tō rātou kino i ngā whenua o ō koutou hoariri; ka memeha haere rātou i roto i ngā kino ō rātou ko ō rātou mātua.<verse eid="LEV 26:39" /></para>
  <para style="p">
    <verse number="40" style="v" sid="LEV 26:40" />“Ā, ka whākina e rātou tō rātou kino, me te kino o ō rātou mātua, i tō rātou haranga i hara ai ki ahau, me tō rātou haerenga kētanga atu i tāku – <verse eid="LEV 26:40" /><verse number="41" style="v" sid="LEV 26:41" />i anga kē atu ai ahau i a rātou, i kawea ai rātou ki te whenua o ō rātou hoariri; ki te iro i reira ō rātou ngākau kokotikore, ā, ka whakaae ki te pakinga mō tō rātou kino. <verse eid="LEV 26:41" /><verse number="42" style="v" sid="LEV 26:42" />Kātahi ahau ka mahara ki tāku kawenata ki a Hākopa; ki tāku kawenata hoki ki a Īhaka; ka mahara anō ki tāku kawenata ki a Āperahama; ka mahara ki te whenua. <verse eid="LEV 26:42" /><verse number="43" style="v" sid="LEV 26:43" />Ka mahue anō te whenua i a rātou, ā, ka koa ki ōna hāpati, i a ia e takoto tūhea ana, i te mea kāhore nei rātou: me rātou hoki, ka whakaae ki te whiu mō tō rātou kino. Mō tēnei hoki, āe rā mō tēnei, i whakahāwea rātou ki āku whakaritenga, ā, i whakarihariha tō rātou wairua ki āku tikanga.<verse eid="LEV 26:43" /></para>
  <para style="p">
    <verse number="44" style="v" sid="LEV 26:44" />“Nā, ahakoa he pēnā, e kore ahau e whakakāhore ki a rātou, i a rātou i te whenua o ō rātou hoariri, e kore anō e whakarihariha ki a rātou, e huna rawa i a rātou, e whakataka rānei i tāku kawenata ki a rātou. Ko Ihowā hoki ahau, ko tō rātou Atua. <verse eid="LEV 26:44" /><verse number="45" style="v" sid="LEV 26:45" />Engari, he mea mō rātou, ka mahara ahau ki te kawenata o ō rātou tūpuna, i kawea mai nei e ahau i te whenua o Īhipa i te tirohanga a ngā tauiwi, ki ahau hei Atua mō rātou. Ko ahau a Ihowā.”<verse eid="LEV 26:45" /></para>
  <para style="p">
    <verse number="46" style="v" sid="LEV 26:46" />Ko ngā tikanga ēnei, me ngā whakaritenga, me ngā ture i whakatakotoria e Ihowā ki waenganui ōna, o ngā tama a Īharaira, ki Maunga Hinai, he mea nā te ringa o Mohi.<verse eid="LEV 26:46" /></para>
  <chapter eid="LEV 26" />
  <chapter number="27" style="c" sid="LEV 27" />
  <para style="s">Whakarite te Utu mō te Kī Taurangi, te mea Whakahere Rānei</para>
  <para style="p">
    <verse number="1" style="v" sid="LEV 27:1" />I kōrero anō a Ihowā ki a Mohi, i mea, <verse eid="LEV 27:1" /><verse number="2" style="v" sid="LEV 27:2" />“Kōrero ki ngā tama a Īharaira, mea atu ki a rātou: Ki te motuhia e te tangata, he mea kī taurangi, mā Ihowā ngā tāngata, me whakarite e koe ngā moni. <verse eid="LEV 27:2" /><verse number="3" style="v" sid="LEV 27:3" />Ā, kia pēnei tāu whakarite mō te tāne e rua tekau ōna tau, he maha ake rānei, ā, ono tekau noa ngā tau, arā kia rima tekau ngā hekere hiriwa e whakaritea e koe, hei te hekere o te wāhi tapu. <verse eid="LEV 27:3" /><verse number="4" style="v" sid="LEV 27:4" />Ā, ki te mea he wahine, kia toru tekau ngā hekere e whakaritea e koe. <verse eid="LEV 27:4" /><verse number="5" style="v" sid="LEV 27:5" />Ā, ki te mea e rima ōna tau, tae noa atu rānei ki te rua tekau tau, nā, kia rua tekau ngā hekere e whakaritea e koe mō te tāne, kia tekau hoki ngā hekere mō te wahine. <verse eid="LEV 27:5" /><verse number="6" style="v" sid="LEV 27:6" />Ā, ki te mea kotahi tōna marama ā tae noa atu rānei ki te rima ōna tau, nā, kia rima ngā hekere hiriwa e whakaritea e koe mō te tāne, kia toru ngā hekere hiriwa e whakaritea e koe mō te wahine. <verse eid="LEV 27:6" /><verse number="7" style="v" sid="LEV 27:7" />Ā, ki te mea e ono tekau ōna tau, he maha atu rānei; ki te mea he tāne, kia kotahi tekau mā rima ngā hekere e whakaritea e koe, kia kotahi tekau hoki ngā hekere mō te wahine. <verse eid="LEV 27:7" /><verse number="8" style="v" sid="LEV 27:8" />Ā, ki te iti iho ōna rawa i āu i whakarite ai, nā, me tū ia ki te aroaro o te tohunga, ā, me whakarite ōna utu e te tohunga. Kei ngā mea e taea atu e te ringa o te tangata nāna te kī taurangi te tikanga mō tā te tohunga e whakarite ai hei utu mōna.<verse eid="LEV 27:8" /></para>
  <para style="p">
    <verse number="9" style="v" sid="LEV 27:9" />“Ā, mehemea he kararehe nō reira nei te whakahere a te tangata ki a Ihowā, ka tapu katoa ngā mea o tēnā i hōmai e ia mā Ihowā. <verse eid="LEV 27:9" /><verse number="10" style="v" sid="LEV 27:10" />Kaua e whakareretia kētia e ia, e whakawhitia rānei, he pai mō te kino, he kino rānei mō te pai. Ā, ki te tūpono ka whakawhitia e ia he kararehe ki tētahi kararehe, nā, ka tapu taua mea me te mea i whakawhitia ai. <verse eid="LEV 27:10" /><verse number="11" style="v" sid="LEV 27:11" />Ā, ki te mea he poke te kararehe, he mea e kore e whakaherea tētahi pērā mā Ihowā, nā, ka whakatūria e ia te kararehe ki te aroaro o te tohunga. <verse eid="LEV 27:11" /><verse number="12" style="v" sid="LEV 27:12" />Ā, me whakarite ōna utu e te tohunga, ahakoa pai, ahakoa kino; me waiho i tāu i whakarite ai, e te tohunga. <verse eid="LEV 27:12" /><verse number="13" style="v" sid="LEV 27:13" />Otiia, ki te mea ia kia utua kia hoki ai, nā, me tāpiri tōna wāhi whakarima ki tāu i whakarite ai.<verse eid="LEV 27:13" /></para>
  <para style="p">
    <verse number="14" style="v" sid="LEV 27:14" />“Ki te whakatapua anō e te tangata tōna whare kia tapu ki a Ihowā, nā, me whakarite ōna utu e te tohunga, ahakoa pai, ahakoa kino; ko tā te tohunga e whakarite ai, ka tūturu ki reira. <verse eid="LEV 27:14" /><verse number="15" style="v" sid="LEV 27:15" />Ā, ki te mea te kaiwhakatapu kia utua kia hoki ai tōna whare, nā, me tāpiri tōna whakarima o te moni i whakaritea e koe, ā, ka riro i a ia.<verse eid="LEV 27:15" /></para>
  <para style="p">
    <verse number="16" style="v" sid="LEV 27:16" />“Ā, ki te whakatapua e te tangata mō Ihowā tētahi wāhi māra o tōna kāinga, nā, kia rite ki ngā purapura mō reira tāu whakaritenga utu: kotahi te homa pārei hei purapura, kia rima tekau hekere hiriwa. <verse eid="LEV 27:16" /><verse number="17" style="v" sid="LEV 27:17" />Ki te mea nō te tau Tiupiri tāna whakatapunga i tāna māra, ka tūturu anō ki tāu utu i whakarite ai. <verse eid="LEV 27:17" /><verse number="18" style="v" sid="LEV 27:18" />Mehemea ia nō muri i te Tiupiri tāna whakatapunga i tāna māra, nā, mā te tohunga e tatau ngā moni ki a ia, kia rite ki ngā tau e toe ana ki te tau Tiupiri, ka tango ai i roto i tāu i whakarite ai. <verse eid="LEV 27:18" /><verse number="19" style="v" sid="LEV 27:19" />Ā, ki te mea te kaiwhakatapu o te māra kia utua kia hoki atu ai, nā, me tāpiri tōna whakarima o te moni i whakaritea e koe, ā, ka whakatūturutia māna. <verse eid="LEV 27:19" /><verse number="20" style="v" sid="LEV 27:20" />Ā, ki te kāhore ia e utu kia hoki ai te māra, ki te mea rānei i hokona e ia te māra ki te tangata kē, e kore e utua kia hoki atu i muri iho. <verse eid="LEV 27:20" /><verse number="21" style="v" sid="LEV 27:21" />Engari ka tapu te māra ki a Ihowā, ina riro atu i te Tiupiri, he māra hoki i oti rawa; hei kāinga tēnā mō te tohunga.<verse eid="LEV 27:21" /></para>
  <para style="p">
    <verse number="22" style="v" sid="LEV 27:22" />“Ki te whakatapua ia e tētahi ki a Ihowā he māra i hokona mai e ia, ehara nei i te māra tupu nāna; <verse eid="LEV 27:22" /><verse number="23" style="v" sid="LEV 27:23" />kātahi ka taua e te tohunga ki a ia ngā utu i whakaritea e koe mō te takiwā atu ki te tau Tiupiri. Ā, ka hōmai e ia tāu i whakarite ai i taua rangi, he mea tapu hoki nā Ihowā. <verse eid="LEV 27:23" /><verse number="24" style="v" sid="LEV 27:24" />Ko ā te tau Tiupiri hoki ai te māra ki te tangata i hokona mai nei i a ia, arā ki te tangata nōna te tūturutanga o te whenua. <verse eid="LEV 27:24" /><verse number="25" style="v" sid="LEV 27:25" />Hei te hekere o te wāhi tapu te tikanga mō āu whakaritenga katoa; e rua tekau ngā kera o te hekere kotahi.<verse eid="LEV 27:25" /></para>
  <para style="p">
    <verse number="26" style="v" sid="LEV 27:26" />“Ko te mātāmua ia o ngā kararehe, i meinga nei hei mātāmua ki a Ihowā, kaua ēnā e whakatapua e te tangata; ahakoa kau, hipi rānei; nā Ihowā ēnā. <verse eid="LEV 27:26" /><verse number="27" style="v" sid="LEV 27:27" />Ā, ki te mea nō ngā kararehe poke, nā, kia rite ki tāu whakaritenga tāna utu mō te whakahokinga atu, me tāpiri anō e ia tōna whakarima; ā, ki te kāhore e utua, e whakahokia, nā, me hoko; kia rite ngā utu ki āu i whakarite ai.<verse eid="LEV 27:27" /></para>
  <para style="p">
    <verse number="28" style="v" sid="LEV 27:28" />“Kaua ia e hokona, e utua rānei kia hoki atu te mea i oti rawa, i tukua pūtia mai e te tangata ki a Ihowā i roto i ōna taonga katoa, te tangata rānei, te kararehe rānei, te māra rānei o tōna kāinga tupu; he tino tapu ki a Ihowā ngā mea katoa i oti.<verse eid="LEV 27:28" /></para>
  <para style="p">
    <verse number="29" style="v" sid="LEV 27:29" />“Ki te tukua pūtia mai tētahi tangata, he mea oti rawa, e kore e utua, e whakahokia; me whakamate rawa.<verse eid="LEV 27:29" /></para>
  <para style="p">
    <verse number="30" style="v" sid="LEV 27:30" />“Me ngā whakatekau katoa o te whenua, o te purapura rānei o te whenua, o ngā hua rānei o te rākau, nā Ihowā ēnā; he tapu ki a Ihowā. <verse eid="LEV 27:30" /><verse number="31" style="v" sid="LEV 27:31" />Ā, ki te mea te tangata kia utua, kia hoki ai ētahi o āna whakatekau; me tāpiri mai tētahi o ōna wāhi whakarima. <verse eid="LEV 27:31" /><verse number="32" style="v" sid="LEV 27:32" />Ā, ko ngā whakatekau katoa o ngā kau, o ngā hipi, o ngā mea katoa e haere mai ana i raro i te tokotoko, ka tapu tēnā whakatekau ki a Ihowā. <verse eid="LEV 27:32" /><verse number="33" style="v" sid="LEV 27:33" />Kaua e tirohia iho e ia, wehe ai i te pai i te kino, kaua anō hoki e whakawhitia; ā, ki te whakawhitia e ia, nā, ka tapu taua mea me tōna utu anō; e kore e utua kia hoki.”<verse eid="LEV 27:33" /></para>
  <para style="p">
    <verse number="34" style="v" sid="LEV 27:34" />Ko ngā whakahau ēnei ki ngā tama a Īharaira i whakahaua e Ihowā ki a Mohi ki Maunga Hinai.<verse eid="LEV 27:34" /></para>
  <chapter eid="LEV 27" />
</usx>