<?xml version="1.0" encoding="utf-8"?>
<usx version="3.0">
  <book code="JAS" style="id">jas.txt Māori macronized text, extracted 20-01-03</book>
  <para style="h">Hēmi</para>
  <para style="toc3">Hēmi</para>
  <para style="mt2">Ko te Tuhituhi Whānui a</para>
  <para style="mt1">Hēmi</para>
  <chapter number="1" style="c" sid="JAS 1" />
  <para style="s">He Mihi</para>
  <para style="p">
    <verse number="1" style="v" sid="JAS 1:1" />Nā Hēmi, nā te pononga a te Atua, a te Ariki hoki, a Īhu Karaiti,</para>
  <para style="p" vid="JAS 1:1">Ki ngā hapū kotahi tekau mā rua e noho marara ana:</para>
  <para style="p" vid="JAS 1:1">Tēnā koutou.<verse eid="JAS 1:1" /></para>
  <para style="s">Te Whakapono me te Mātauranga</para>
  <para style="p">
    <verse number="2" style="v" sid="JAS 1:2" />Kīia iho, e ōku tēina, he mea hari nui ina taka koutou ki ngā whakamātautauranga maha; <verse eid="JAS 1:2" /><verse number="3" style="v" sid="JAS 1:3" />e mātau ana hoki koutou, ko te whakamātautauranga o tō koutou whakapono hei mahi i te manawanui. <verse eid="JAS 1:3" /><verse number="4" style="v" sid="JAS 1:4" />Nā, kia puta rawa te mahi a te manawanui, kia tino tika ai koutou, kia toitū ai, tē hapa i tētahi mea. <verse eid="JAS 1:4" /><verse number="5" style="v" sid="JAS 1:5" />Ki te hapa tētahi o koutou i te mātauranga, me īnoi ia ki te Atua, e hōmai nui nei ki te katoa, kāhore hoki āna tāwai mai; ā, ka hōmai ki a ia. <verse eid="JAS 1:5" /><verse number="6" style="v" sid="JAS 1:6" />Otirā, me īnoi whakapono ia, kaua e ruarua. Ko te tangata ruarua hoki, tōna rite kei te ngaru o te moana, e pūhia ana e te hau, e ākina ana. <verse eid="JAS 1:6" /><verse number="7" style="v" sid="JAS 1:7" />Kaua hoki taua tangata e mea, e whiwhi ia ki tētahi mea i te Ariki. <verse eid="JAS 1:7" /><verse number="8" style="v" sid="JAS 1:8" />E kore te tangata ngākau rua e ū i āna hanga katoa.<verse eid="JAS 1:8" /></para>
  <para style="s">Te Rawakore me te Whai Taonga</para>
  <para style="p">
    <verse number="9" style="v" sid="JAS 1:9" />Ko te teina iti, kia whakamanamana ia i te mea ka whakanekehia ake ia, <verse eid="JAS 1:9" /><verse number="10" style="v" sid="JAS 1:10" />me te tangata taonga anō, i te mea ka whakaititia. Ka memeha atu hoki ia, ānō he puāwai tarutaru. <verse eid="JAS 1:10" /><verse number="11" style="v" sid="JAS 1:11" />Ko te putanga mai hoki o te rā me te hau wera anō, nā, kua maroke te tarutaru, kua ngahoro tōna puāwai, ā, ngaro iho te ātanga o tōna āhua. Ka pērā anō te tangata taonga, ka memeha atu i ōna hāereerenga.<verse eid="JAS 1:11" /></para>
  <para style="s">Whakamātautau me Whakawai</para>
  <para style="p">
    <verse number="12" style="v" sid="JAS 1:12" />Ka hari te tangata e ū ake ana ki te whakamātautauranga. Nō te mea hoki ka oti ia te whakamātautau, ka whiwhi ia ki te karauna o te ora, kua whakaaria mai nei e te Ariki mō te hunga e aroha ana ki a ia.<verse eid="JAS 1:12" /></para>
  <para style="p">
    <verse number="13" style="v" sid="JAS 1:13" />Kaua tētahi e mea ina whakamātautauria, “E whakamātautauria ana ahau e te Atua.” E kore hoki te Atua e taea te whakamātautau e te kino, e kore anō hoki ia e whakamātautau i tētahi. <verse eid="JAS 1:13" /><verse number="14" style="v" sid="JAS 1:14" />Engari he mea whakamātautau te tangata, i a ia e kūmea ana, e poaina ana e tōna hiahia ake anō. <verse eid="JAS 1:14" /><verse number="15" style="v" sid="JAS 1:15" />Nā, i te hapūtanga o te hiahia, ka whānau ko te hara; ā, i te otinga o te hara, ka whānau ko te mate.<verse eid="JAS 1:15" /></para>
  <para style="p">
    <verse number="16" style="v" sid="JAS 1:16" />Kei whakapōhēhētia koutou, e ōku tēina aroha. <verse eid="JAS 1:16" /><verse number="17" style="v" sid="JAS 1:17" />Nō runga ngā hōmaitanga papai katoa, ngā mea katoa e tino tika ana, he mea heke iho nō te Matua o ngā whakamārama, kāhore nei ōna putanga kētanga, kāhore hoki he ātārangi o te tahuri. <verse eid="JAS 1:17" /><verse number="18" style="v" sid="JAS 1:18" />Nā tōna hiahia ake anō tātou whānau ai, he meatanga nā te kupu o te pono, kia meinga ai tātou me he mātāmua mō āna mea i hanga ai.<verse eid="JAS 1:18" /></para>
  <para style="s">Whakarongo ka Mahi ai</para>
  <para style="p">
    <verse number="19" style="v" sid="JAS 1:19" />Kei te mōhio koutou ki tēnei, e ōku hoa aroha, kia hohoro ngā tāngata katoa ki te whakarongo, kia pūhoi ki te kōrero, kia pūhoi ki te riri. <verse eid="JAS 1:19" /><verse number="20" style="v" sid="JAS 1:20" />E kore hoki tā te Atua tika e mahia e tō te tangata riri. <verse eid="JAS 1:20" /><verse number="21" style="v" sid="JAS 1:21" />Heoi, me whakarere katoa atu ngā tikanga poke, me te hara e hua tonu nei, me tahuri mārire ki te kupu kua oti te whakatō iho; e taea hoki e tēnei te whakaora ō koutou wairua.<verse eid="JAS 1:21" /></para>
  <para style="p">
    <verse number="22" style="v" sid="JAS 1:22" />Hei kaimahi anō koutou i te kupu, kaua hei kaiwhakarongo anake, kei tinihangatia koutou e koutou anō. <verse eid="JAS 1:22" /><verse number="23" style="v" sid="JAS 1:23" />Ki te mea hoki he kaiwhakarongo tētahi i te kupu, ehara nei i te kaimahi, he rite ia ki te tangata e mātakitaki ana ki tōna kanohi māori i roto i te whakaata: <verse eid="JAS 1:23" /><verse number="24" style="v" sid="JAS 1:24" />i tōna mātakitakinga hoki i a ia anō, haere ana, wareware tonu ake he āhua pēhea rānei tōna. <verse eid="JAS 1:24" /><verse number="25" style="v" sid="JAS 1:25" />Tēnā ko te tangata e āta titiro iho ana ki te ture tino tika, ki te mea herekore, ā, ka ū tonu, he kaiwhakarongo anō ia e kore e wareware, engari, e mahi ana i te mahi, e hari anō tēnei i tāna mahi.<verse eid="JAS 1:25" /></para>
  <para style="p">
    <verse number="26" style="v" sid="JAS 1:26" />Ki te mea he āhua karakia tō tētahi i roto i a koutou, ki te kore e parairetia e ia tōna arero, he tinihanga hoki tāna ki tōna ngākau, he maumau karakia tāna. <verse eid="JAS 1:26" /><verse number="27" style="v" sid="JAS 1:27" />Ko te karakia pono, ko te mea poke kore ki te aroaro o te Atua Matua, ko ia tēnei: Ko te tirotiro i ngā pani i ngā pouaru i ō rātou mate, ko te tiaki i a ia ake kei poke i te ao.<verse eid="JAS 1:27" /></para>
  <chapter eid="JAS 1" />
  <chapter number="2" style="c" sid="JAS 2" />
  <para style="s">Whakatūpato mō te Whakaaro Kōaro</para>
  <para style="p">
    <verse number="1" style="v" sid="JAS 2:1" />E ōku tēina, kaua e waiho i runga i te whakapai kanohi te whakapono ki tō tātou Ariki korōria, ki a Īhu Karaiti. <verse eid="JAS 2:1" /><verse number="2" style="v" sid="JAS 2:2" />Ki te tomo mai hoki tētahi tangata ki tō koutou whare karakia he mōwhiti kōura nei tōna, he kākahu pai; ā, ka tomo mai anō he rawakore, he kākahu paru nei tōna; <verse eid="JAS 2:2" /><verse number="3" style="v" sid="JAS 2:3" />ā, ka titiro atu koutou ki te tangata i te kākahu pai, ka mea ki a ia, “E noho koe ki konei, ki te wāhi pai,” ā, ka mea ki te rawakore, “E tū koe ki konā, e noho rānei ki konei, ki raro i tōku tūranga waewae.” <verse eid="JAS 2:3" /><verse number="4" style="v" sid="JAS 2:4" />He teka ianei he tikanga tahatahi tā koutou, kua hē hoki ngā whakaaro o koutou, o ngā kaiwhakawā?<verse eid="JAS 2:4" /></para>
  <para style="p">
    <verse number="5" style="v" sid="JAS 2:5" />Whakarongo, e ōku tēina aroha. Kāhore anō koia te Atua i whiriwhiri i ngā rawakore o tēnei ao, kia whiwhi ki te taonga, arā ki te whakapono, kia riro hoki i a rātou te rangatiratanga kua whakaaria mai e ia mō te hunga e aroha ana ki a ia? <verse eid="JAS 2:5" /><verse number="6" style="v" sid="JAS 2:6" />Heoi, ka whakakino nā koutou ki te rawakore. He teka ianei ko ngā tāngata taonga hei whakatupu rangatira ki a koutou, hei tōtō i a koutou ki ngā whakawākanga? <verse eid="JAS 2:6" /><verse number="7" style="v" sid="JAS 2:7" />He teka ianei he hunga kohukohu rātou i te ingoa pai kua whakahuatia nā ki a koutou?<verse eid="JAS 2:7" /></para>
  <para style="p">
    <verse number="8" style="v" sid="JAS 2:8" />Engari, ki te rite i a koutou te ture kīngi, tō te karaipiture, “Me aroha e koe tōu hoa, ānō ko koe,” ka pai tā koutou hanga. <verse eid="JAS 2:8" /><verse number="9" style="v" sid="JAS 2:9" />Tēnā ki te whakapai kanohi koutou, e mahi ana koutou i te hara, ka mau hoki i te ture he hunga hē. <verse eid="JAS 2:9" /><verse number="10" style="v" sid="JAS 2:10" />Ki te mau hoki te ture katoa i tētahi tangata, ā, ka kotahi anō te mea e tapepa ai ia, kua hē ia ki te katoa. <verse eid="JAS 2:10" /><verse number="11" style="v" sid="JAS 2:11" />I tāna kīanga mai hoki, “Kaua e pūremu,” i kī mai anō ia, “Kaua e patu tangata.” Nā, ahakoa kāhore koe e pūremu, ki te patu tangata koe, kua takahia e koe te ture.<verse eid="JAS 2:11" /></para>
  <para style="p">
    <verse number="12" style="v" sid="JAS 2:12" />Kia rite tā koutou kōrero, tā koutou mahi, ki tā te hunga e whakawākia ā mua i runga i ngā tikanga o te ture herekore. <verse eid="JAS 2:12" /><verse number="13" style="v" sid="JAS 2:13" />Ko te tangata hoki kāhore ōna ngākau tohu, e kore e tohungia ina whakawākia; ka whakapehapeha ia te ngākau tohu ki te whakawā.<verse eid="JAS 2:13" /></para>
  <para style="s">Te Whakapono me ngā Mahi</para>
  <para style="p">
    <verse number="14" style="v" sid="JAS 2:14" />He aha te pai, e ōku tēina, ki te mea tētahi he whakapono tōna, ā, kāhore āna mahi? E taea rānei ia te whakaora e taua whakapono? <verse eid="JAS 2:14" /><verse number="15" style="v" sid="JAS 2:15" />Ki te mea e noho tahanga ana tētahi teina, tuahine rānei, ki te mea rānei kua kore he kai māna mō tēnei rā, mō tēnei rā, <verse eid="JAS 2:15" /><verse number="16" style="v" sid="JAS 2:16" />ā, ka mea atu tētahi o koutou ki a rātou, “Haere mārie, kia mahana, kia mākona,” ā, kāhore e hoatu e koutou ki a rātou ngā mea e matea ana e te tinana; he aha te pai? <verse eid="JAS 2:16" /><verse number="17" style="v" sid="JAS 2:17" />Waihoki ko te whakapono, ki te kāhore āna mahi, he mea mate i roto anō i a ia.<verse eid="JAS 2:17" /></para>
  <para style="p">
    <verse number="18" style="v" sid="JAS 2:18" />Nā, he kī tēnei mā tētahi, “He whakapono tōu, he mahi āku.” Whakakitea mai ki ahau tōu whakapono motu kē i āu mahi, ā, māku, arā mā āku mahi, e whakakite atu tōku whakapono ki a koe. <verse eid="JAS 2:18" /><verse number="19" style="v" sid="JAS 2:19" />E whakapono ana koe kotahi tonu te Atua; he pai tāu meatanga. E whakapono ana hoki ngā rēwera, me te wiri anō.<verse eid="JAS 2:19" /></para>
  <para style="p">
    <verse number="20" style="v" sid="JAS 2:20" />Heoi, e pai ana rānei koe kia mātau, e te kūware, he mea huakore te whakapono ki te kāhore he mahi? <verse eid="JAS 2:20" /><verse number="21" style="v" sid="JAS 2:21" />Kīhai ianei a Āperahama, tō tātou matua, i tika i ngā mahi, i a ia i whakaeke atu ai i tāna tama, i a Īhaka, ki runga ki te āta? <verse eid="JAS 2:21" /><verse number="22" style="v" sid="JAS 2:22" />Ka kite rānei koe i mahi tahi te whakapono me āna mahi, nā ngā mahi hoki i tino rite ai te whakapono? <verse eid="JAS 2:22" /><verse number="23" style="v" sid="JAS 2:23" />Ā, i rite anō tā te karaipiture e mea nei, “I whakapono a Āperahama ki te Atua, ā, ka whakairia ki a ia hei tika,” ka huaina anō hoki ia, “Ko te hoa o te Atua.” <verse eid="JAS 2:23" /><verse number="24" style="v" sid="JAS 2:24" />Heoi, ka kite koutou kei ngā mahi he tika mō te tangata, ehara i te mea kei te whakapono anake.<verse eid="JAS 2:24" /></para>
  <para style="p">
    <verse number="25" style="v" sid="JAS 2:25" />Waihoki ko Rahapa, te wahine kairau, kīhai ianei ia i whakatikaia e ngā mahi, i a ia i whakamanuhiri ai i ngā karere, ā, tukua atu ana rāua e ia rā tētahi ara kē?<verse eid="JAS 2:25" /></para>
  <para style="p">
    <verse number="26" style="v" sid="JAS 2:26" />Ka rite hoki ki te tinana ka mate nei ki te kāhore te manawa ora, waihoki ko te whakapono, ki te kāhore he mahi, he mea mate.<verse eid="JAS 2:26" /></para>
  <chapter eid="JAS 2" />
  <chapter number="3" style="c" sid="JAS 3" />
  <para style="s">Te Arero</para>
  <para style="p">
    <verse number="1" style="v" sid="JAS 3:1" />Kei tokomaha koutou ki te whakaako, e ōku tēina, e mātau ana hoki koutou rahi ake te hē e tau ki a tātou. <verse eid="JAS 3:1" /><verse number="2" style="v" sid="JAS 3:2" />He maha hoki ngā mea e tapepa ai tātou katoa. Ki te kore tētahi e tapepa i te kupu, he tino tika tēnā tangata, e taea anō e ia te paraire te tinana katoa.<verse eid="JAS 3:2" /></para>
  <para style="p">
    <verse number="3" style="v" sid="JAS 3:3" />Nā, ka pangā nei e tātou ngā paraire ki ngā māngai o ngā hōiho, kia rongo ai rātou ki a tātou; ā, pareparea ana e tātou tō rātou tinana katoa. <verse eid="JAS 3:3" /><verse number="4" style="v" sid="JAS 3:4" />Whakaaroa ngā kaipuke, ngā mea nunui rawa nei, he mea āki nei e ngā hau kaha, heoi, e pareparea ana e te urungi nohinohi rawa ki te wāhi e hiahia ai te hinengaro o te kaiurungi. <verse eid="JAS 3:4" /><verse number="5" style="v" sid="JAS 3:5" />Waihoki ko te arero he wāhi nohinohi ia, nui atu hoki tōna whakapehapeha. Nanā, te nui o te wahie e whakaūngia ana e te ahi nohinohi! <verse eid="JAS 3:5" /><verse number="6" style="v" sid="JAS 3:6" />He kāpura anō hoki te arero, ko te ao māori o te kino; pērā tonu te arero i roto i ō tātou wāhi, poke iho i a ia te tinana katoa, ngiha ana i a ia huri noa ngā mea katoa o te tangata, he mea whakaū anō ia nā te rēinga.<verse eid="JAS 3:6" /></para>
  <para style="p">
    <verse number="7" style="v" sid="JAS 3:7" />Ko ngā momo kararehe katoa hoki, ko ngā manu, ko ngā mea ngōkingōki, ko ngā mea i te moana, e whakararatatia ana, kua whakararatatia anō hoki i mua e te tangata. <verse eid="JAS 3:7" /><verse number="8" style="v" sid="JAS 3:8" />Ko te arero ia e kore tēnā e taea e tētahi tangata te whakarata; he kino ia e kore e taea te pēhi, kī tonu i te wai whakamate.<verse eid="JAS 3:8" /></para>
  <para style="p">
    <verse number="9" style="v" sid="JAS 3:9" />Ko tā tātou mea ia hei whakapai i te Atua, i te Matua; ko tā tātou mea anō ia hei kanga i ngā tāngata, i hangā kia rite ki te Atua. <verse eid="JAS 3:9" /><verse number="10" style="v" sid="JAS 3:10" />Kotahi tonu te māngai puta ake ana i roto ko te manaaki, ko te kanga. Ehara i te pai, e ōku tēina, kia pēnei ēnei mea. <verse eid="JAS 3:10" /><verse number="11" style="v" sid="JAS 3:11" />E pupū ake ana rānei i te puna ko te reka, ko te kawa, i roto i te poka kotahi? <verse eid="JAS 3:11" /><verse number="12" style="v" sid="JAS 3:12" />E hua rānei he ōriwa mā te piki, e ōku tēina, he piki rānei mā te wāina? E kore anō hoki e pupū ake i te wai tai he wai reka.<verse eid="JAS 3:12" /></para>
  <para style="s">Mātauranga mai Runga</para>
  <para style="p">
    <verse number="13" style="v" sid="JAS 3:13" />Ko wai te tangata whakaaro nui, te tangata mātau i roto i a koutou? Mā tōna whakahaere pai e whakaatu āna mahi, kei runga i te māhaki o te whakaaro nui. <verse eid="JAS 3:13" /><verse number="14" style="v" sid="JAS 3:14" />Tēnā ko tēnei, he hae nanakia tō koutou, he totohe i roto i ō koutou ngākau, kaua e whakamanamana, kaua hoki e teka ki te pono. <verse eid="JAS 3:14" /><verse number="15" style="v" sid="JAS 3:15" />Ehara tēnei mātauranga i te mea e heke iho ana i runga; nō te whenua ia, nō te ngākau māori, nō te rēwera. <verse eid="JAS 3:15" /><verse number="16" style="v" sid="JAS 3:16" />I te wāhi hoki e noho ai te hae me te totohe, ko reira anō te noho kino me ngā mahi hē katoa.<verse eid="JAS 3:16" /></para>
  <para style="p">
    <verse number="17" style="v" sid="JAS 3:17" />Ko te mātauranga ia o runga, he mea kinokore i te tuatahi, muri iho he rangimārie, he ngāwari, he hohoro ki te whakarongo, kī tonu i te mahi tohu, i ngā hua pai, kāhore āna whiriwhiringa i te tangata, kāhore ōna tinihanga. <verse eid="JAS 3:17" /><verse number="18" style="v" sid="JAS 3:18" />Ā, e ruia ana ngā hua o te tika i roto i te rangimārie mā te hunga hohou rongo.<verse eid="JAS 3:18" /></para>
  <chapter eid="JAS 3" />
  <chapter number="4" style="c" sid="JAS 4" />
  <para style="s">Whakahoanga me te Ao</para>
  <para style="p">
    <verse number="1" style="v" sid="JAS 4:1" />Nō hea ngā pakanga me ngā ngangaretanga i roto i a koutou? He teka ianei nō tēnei, nō ō koutou hiahia e whawhai ana i roto i ō koutou wāhi? <verse eid="JAS 4:1" /><verse number="2" style="v" sid="JAS 4:2" />E hiahia ana koutou, heoi, kāhore e whai rawa; e patu ana koutou. E minamina ana, ā, kāhore e whiwhi. E ngangare ana, e whawhai ana, heoi, kāhore e whai rawa, nō te mea kāhore koutou e īnoi. <verse eid="JAS 4:2" /><verse number="3" style="v" sid="JAS 4:3" />E īnoi ana koutou, ā, kāhore e riro i a koutou, nō te mea e īnoi hē ana koutou, kia whakapaua ai ki ō koutou hiahia.<verse eid="JAS 4:3" /></para>
  <para style="p">
    <verse number="4" style="v" sid="JAS 4:4" />E ngā tāngata pūremu, e ngā wāhine pūremu, kāhore ianei koutou e mātau ko te aroha o te ao he hoariritanga ki te Atua? Nā, ko te tangata e hiahia ana kia meinga hei hoa aroha mō te ao, e mea ana i a ia hei hoariri ki te Atua. <verse eid="JAS 4:4" /><verse number="5" style="v" sid="JAS 4:5" />Ki tō koutou whakaaro he kōrero noa rānei tā te karaipiture, “E hiahia ana rānei te Wairua, i meinga nei e ia kia noho i roto i a tātou, kia tae rawa ki te hae”? <verse eid="JAS 4:5" /><verse number="6" style="v" sid="JAS 4:6" />Nui atu ia tāna hōmai i te aroha noa; koia tāna e mea nei,</para>
  <para style="q1" vid="JAS 4:6">“Ka pakeke te Atua ki tā te hunga whakapehapeha,</para>
  <para style="q2" vid="JAS 4:6">ka hōmai ia i te aroha noa ki te hunga ngākau pāpaku.”<verse eid="JAS 4:6" /></para>
  <para style="p">
    <verse number="7" style="v" sid="JAS 4:7" />Nā, kia ngohengohe koutou ki tā te Atua. Tūria atu te rēwera, ā, ka oma atu ia i a koutou. <verse eid="JAS 4:7" /><verse number="8" style="v" sid="JAS 4:8" />Whakatata atu ki te Atua, ā, ka whakatata mai ia ki a koutou. Horoia ō koutou ringaringa, e te hunga hara. Meinga ō koutou ngākau kia hēkore, e te hunga ngākau rua. <verse eid="JAS 4:8" /><verse number="9" style="v" sid="JAS 4:9" />Kia pōuri koutou, kia puta te auē, te tangi. Kia puta kē tō koutou kata hei auē, tō koutou hari hei āhua whakapoururu. <verse eid="JAS 4:9" /><verse number="10" style="v" sid="JAS 4:10" />Whakapāpaku koutou ki te aroaro o te Ariki, ā, māna koutou e whakateitei ake.<verse eid="JAS 4:10" /></para>
  <para style="s">He Whakatūpato kei Whakawā tētahi i tētahi</para>
  <para style="p">
    <verse number="11" style="v" sid="JAS 4:11" />Kāti te ngautuarā tētahi ki tētahi, e ōku tēina. Ko te tangata e ngautuarā ana ki tōna teina, e whakahē ana hoki i tōna teina, e ngautuarā ana ia ki te ture, e whakahē ana i te ture; ki te whakahē ia koe i te ture, ehara koe i te kaimahi i te ture, engari he kaiwhakawā. <verse eid="JAS 4:11" /><verse number="12" style="v" sid="JAS 4:12" />Kotahi tonu te kaiwhakatakoto ture, kei a ia te kaha hei whakaora, hei whakangaro. Ko wai rā koe e whakahē nā i tērā atu?<verse eid="JAS 4:12" /></para>
  <para style="s">He Whakatūpato mō te Whakamanamana</para>
  <para style="p">
    <verse number="13" style="v" sid="JAS 4:13" />Tēnā, e te hunga e mea nei, “Hei āianei, hei āpōpō, ka haere mātou ki te pā rā, ā, ka noho ki reira, kia kotahi tau, ka hokohoko, ka whiwhi ki te taonga!” <verse eid="JAS 4:13" /><verse number="14" style="v" sid="JAS 4:14" />Kāhore nā hoki koutou e mātau ki ngā mea o āpōpō. He aha oti tō koutou ora? He kohu rā, he iti nei te wā e puta mai ai, ā, kua memeha atu. <verse eid="JAS 4:14" /><verse number="15" style="v" sid="JAS 4:15" />Te mea rā koutou, “Ki te pai te Ariki, ā, ka ora mātou, ka mea i tēnei mea, i tērā mea rānei.” <verse eid="JAS 4:15" /><verse number="16" style="v" sid="JAS 4:16" />Tēnei ia koutou te whakamanamana nei ki ā koutou kupu whakaputa; he kino taua tū whakamanamana katoa.<verse eid="JAS 4:16" /></para>
  <para style="p">
    <verse number="17" style="v" sid="JAS 4:17" />Nā, ko te tangata e mātau ana ki te mea i te pai, ā, kāhore e meatia e ia he hara tērā nōna.<verse eid="JAS 4:17" /></para>
  <chapter eid="JAS 4" />
  <chapter number="5" style="c" sid="JAS 5" />
  <para style="s">Whakatūpato ki te Whai Rawa</para>
  <para style="p">
    <verse number="1" style="v" sid="JAS 5:1" />Tēnā, e te hunga taonga, e tangi koutou, auē ki ō koutou mate meāke nei puta mai. <verse eid="JAS 5:1" /><verse number="2" style="v" sid="JAS 5:2" />Kua pirau ō koutou taonga, kua kainga ō koutou kākahu e te huhu. <verse eid="JAS 5:2" /><verse number="3" style="v" sid="JAS 5:3" />Kua waikuratia tā koutou kōura, me tā koutou hiriwa; ko te waikura anō o aua mea hei kaiwhakaatu i tō koutou hē, hei kai hoki i ō koutou kikokiko, ānō he kāpura. Kua pae nā i a koutou he taonga mō ngā rā whakamutunga. <verse eid="JAS 5:3" /><verse number="4" style="v" sid="JAS 5:4" />Nanā, kei te karanga te utu i kaiponuhia e koutou mā ngā kaimahi nāna i kokoti ā koutou māra, kua tae atu anō hoki ngā karanga a ngā kaikokoti ki ngā taringa o te Ariki o ngā Mano Tini.<verse eid="JAS 5:4" /></para>
  <para style="p">
    <verse number="5" style="v" sid="JAS 5:5" />Kua kai koutou i ngā kai papai i runga i te whenua, whāia ana e koutou a te tinana whakaahuareka; atawhaitia ana e koutou ō koutou ngākau, me te mea anō ko te rā okanga tēnei. <verse eid="JAS 5:5" /><verse number="6" style="v" sid="JAS 5:6" />Whakatakā ana e koutou ki te hē, patua iho te mea tika, kīhai anō ia i pēhi atu i tā koutou.<verse eid="JAS 5:6" /></para>
  <para style="s">Te Manawanui me te Īnoi</para>
  <para style="p">
    <verse number="7" style="v" sid="JAS 5:7" />Nā, tatari mārie koutou, e ōku tēina, ki te haerenga mai o te Ariki. Nā, tūmanako tonu te kaingaki ki ngā hua utu nui o te whenua, he mea tatari mārie atu nāna, kia tae mai rā anō tō mua me tō muri ua. <verse eid="JAS 5:7" /><verse number="8" style="v" sid="JAS 5:8" />Tatari mārie anō hoki koutou. Kia ū ō koutou ngākau; kua tata hoki te haerenga mai o te Ariki. <verse eid="JAS 5:8" /><verse number="9" style="v" sid="JAS 5:9" />Kaua e amuamu tētahi ki tētahi, e ōku tēina; kei whakatakā koutou ki te hē. Nanā, kei ngā tatau te kaiwhakawā e tū ana.<verse eid="JAS 5:9" /></para>
  <para style="p">
    <verse number="10" style="v" sid="JAS 5:10" />Ko ngā poropiti i kōrero nei i runga i te ingoa o te Ariki, waiho rātou, e ōku tēina, hei tauira mō te whakamanawanui ki ngā kino, mō te tatari mārie. <verse eid="JAS 5:10" /><verse number="11" style="v" sid="JAS 5:11" />Nanā, ki tā tātou he hari te hunga e whakamanawanui ana. Kua rongo koutou ki te manawanui o Hopa, kua kite hoki i tō te Ariki whakamutunga, he nui tō te Ariki aroha, me tāna mahi tohu.<verse eid="JAS 5:11" /></para>
  <para style="p">
    <verse number="12" style="v" sid="JAS 5:12" />Ko te tuatahi ia o ngā mea katoa, e ōku tēina, kaua te rangi, kaua te whenua, kaua tētahi atu oati, e oatitia e koutou; engari me “Āe” tā koutou “Āe”, me “Kāhore” tā koutou “Kāhore,” kei taka koutou ki te whakawā.<verse eid="JAS 5:12" /></para>
  <para style="p">
    <verse number="13" style="v" sid="JAS 5:13" />Ki te pāngia tētahi o koutou e te mamae, me īnoi. Ki te koa te ngākau o tētahi, me waiata. <verse eid="JAS 5:13" /><verse number="14" style="v" sid="JAS 5:14" />Ki te tūroro tētahi i roto i a koutou, me karanga e ia ki ngā kaumātua o te hāhi; ā, mā rātou e īnoi ki runga ki a ia, me te whakawahi anō i a ia ki te hinu i runga i te ingoa o te Ariki. <verse eid="JAS 5:14" /><verse number="15" style="v" sid="JAS 5:15" />Ā, e ora te tūroro i te īnoi whakapono, mā te Ariki anō ia e whakaara ake; ki te mea hoki kua mahi hara ia, ka murua tōna hara. <verse eid="JAS 5:15" /><verse number="16" style="v" sid="JAS 5:16" />Whākina ō koutou hē tētahi ki tētahi, me īnoi anō koutou tētahi mō tētahi, kia ora ai ō koutou mate. Nui atu te mana o te īnoi kaha a te tangata tika.<verse eid="JAS 5:16" /></para>
  <para style="p">
    <verse number="17" style="v" sid="JAS 5:17" />He tangata a Irāia, he rite tahi te ngākau ki ō tātou, heoi, ka kaha nei tāna īnoi kia kaua e ua; kore ake he ua ki runga ki te whenua, ā, e toru ngā tau, e ono ngā marama. <verse eid="JAS 5:17" /><verse number="18" style="v" sid="JAS 5:18" />Īnoi ana anō ia, ā, ka hōmai he ua e te rangi, nā, hua ana ngā hua o te whenua. <verse eid="JAS 5:18" /><verse number="19" style="v" sid="JAS 5:19" />E ōku tēina, ki te kotiti kē tētahi o koutou i te pono, ā, ka meinga e tētahi kia tahuri mai anō, <verse eid="JAS 5:19" /><verse number="20" style="v" sid="JAS 5:20" />kia mātau ia, ko te tangata i tahuri ai te tangata hara i te hē o tōna ara, e ora i a ia he wairua kei mate, he tini anō ngā hara ka hīpokina e ia.<verse eid="JAS 5:20" /></para>
  <chapter eid="JAS 5" />
</usx>