<?xml version="1.0" encoding="utf-8"?>
<usx version="3.0">
  <book code="1TH" style="id">1th.txt Māori macronized text, extracted 20-01-03</book>
  <para style="h">1 Teharonika</para>
  <para style="toc3">1Teh</para>
  <para style="mt2">Ko te Tuhituhi Tuatahi a Pāora Āpōtoro ki te Hunga o</para>
  <para style="mt1">Teharonika</para>
  <chapter number="1" style="c" sid="1TH 1" />
  <para style="s">He Mihi</para>
  <para style="p">
    <verse number="1" style="v" sid="1TH 1:1" />Nā Pāora, nā rātou ko Hirawanu, ko Tīmoti,</para>
  <para style="p" vid="1TH 1:1">Ki te hāhi o te hunga o Teharonika i roto i te Atua Matua, i te Ariki hoki, i a Īhu Karaiti:</para>
  <para style="p" vid="1TH 1:1">Kia tau te aroha noa ki a koutou me te rangimārie.<verse eid="1TH 1:1" /></para>
  <para style="s">Te Ora me te Whakapono o te Hunga Teharonika</para>
  <para style="p">
    <verse number="2" style="v" sid="1TH 1:2" />Whakawhetai tonu mātou ki te Atua i ngā wā katoa mō koutou katoa, me te whakahua i a koutou i ā mātou īnoi; <verse eid="1TH 1:2" /><verse number="3" style="v" sid="1TH 1:3" />mau tonu tō mātou mahara ki tā koutou mahi whakapono, ki te uaua o tō koutou aroha, ki te ū o te tūmanako ki tō tātou Ariki, ki a Īhu Karaiti, i te aroaro o te Atua, arā o tō tātou Matua.<verse eid="1TH 1:3" /></para>
  <para style="p">
    <verse number="4" style="v" sid="1TH 1:4" />E mōhio ana hoki mātou, e ngā tēina e arohaina nei e te Atua, ki tō koutou whiriwhiringa. <verse eid="1TH 1:4" /><verse number="5" style="v" sid="1TH 1:5" />Kīhai hoki tā mātou rongopai i tae atu ki a koutou i runga i te kupu anake, engari i te kaha, i te Wairua Tapu, nui atu hoki te ū o te ngākau; pērā anō me koutou e mātau nā ki tō mātou āhua i roto i a koutou, he whakaaro ki a koutou. <verse eid="1TH 1:5" /><verse number="6" style="v" sid="1TH 1:6" />Ā, ka whai koutou i tā mātou tauira, i tā te Ariki hoki, i riro uaua atu nā i a koutou te kupu, me te whakahari anō ia a te Wairua Tapu. <verse eid="1TH 1:6" /><verse number="7" style="v" sid="1TH 1:7" />Nō ka waiho koutou hei tauira ki te hunga whakapono katoa o Makeronia, o Akāia. <verse eid="1TH 1:7" /><verse number="8" style="v" sid="1TH 1:8" />I pakū haere atu nā hoki i a koutou te kupu a te Ariki, ehara i te mea i Makeronia, i Akāia anake, engari i puta atu tō koutou whakapono ki te Atua ki ngā wāhi katoa; nō reira kāhore he rawa e puaki ai tētahi kupu a mātou. <verse eid="1TH 1:8" /><verse number="9" style="v" sid="1TH 1:9" />Ko rātou nei hoki kei te kōrero mō mātou, mō tō mātou taenga atu ki a koutou, mō tō koutou tahuritanga mai hoki i ngā whakapakoko ki te Atua, ki te mahi ki te Atua ora, ki te Atua pono; <verse eid="1TH 1:9" /><verse number="10" style="v" sid="1TH 1:10" />ki te tatari anō hoki ki tāna Tama i te rangi, i whakaarahia ake nei e ia i te hunga mate, ki a Īhu, e whakaora nei i a tātou i te riri meāke nei puta.<verse eid="1TH 1:10" /></para>
  <chapter eid="1TH 1" />
  <chapter number="2" style="c" sid="1TH 2" />
  <para style="s">Te Mahi a Pāora i Teharonika</para>
  <para style="p">
    <verse number="1" style="v" sid="1TH 2:1" />E mātau ana hoki koutou, e ōku tēina, ki tō mātou haerenga atu ki a koutou, ehara i te mea i kore tikanga; <verse eid="1TH 2:1" /><verse number="2" style="v" sid="1TH 2:2" />heoi mate ana mātou i mua rā, tūkinotia ana i Piripai, e mātau nā koutou, otirā, māia tonu mātou i roto i tō tātou Atua ki te kōrero i te rongopai o te Atua ki a koutou i roto i te uaua nui. <verse eid="1TH 2:2" /><verse number="3" style="v" sid="1TH 2:3" />Ko tā mātou whakahauhau nā hoki, ehara i te mea nā te tinihanga, nā te poke rānei, ehara anō hoki i te mea hangareka. <verse eid="1TH 2:3" /><verse number="4" style="v" sid="1TH 2:4" />Engari, ka pai nei te Atua kia tukua ki a mātou te rongopai, ka pērā tā mātou kōrero; ehara i te mea kia whakamānawarekatia te tāngata, engari te Atua, e whakamātautau nei i ō tātou ngākau. <verse eid="1TH 2:4" /><verse number="5" style="v" sid="1TH 2:5" />Kāhore hoki mātou i kitea e kōrero ana i te kupu whakapati, e mātau nā anō hoki koutou, e huna ana rānei i te ngākau apo; ko te Atua te kaititiro mai. <verse eid="1TH 2:5" /><verse number="6" style="v" sid="1TH 2:6" />Kīhai anō mātou i rapu korōria i te tangata, i a koutou rānei, i ērā atu rānei, ahakoa i tika mātou, he āpōtoro nei nā te Karaiti, kia mea he tangata whai tikanga mātou. <verse eid="1TH 2:6" /><verse number="7" style="v" sid="1TH 2:7" />Engari i ngāwari mātou i waenganui i a koutou, i rite ki te kaiatawhai e whakaahuru ana i āna tamariki ake. <verse eid="1TH 2:7" /><verse number="8" style="v" sid="1TH 2:8" />Pērā tonu tō mātou matenui ki a koutou, ehara i te mea ko te rongopai anake o te Atua tā mātou i pai ai kia hoatu ki a koutou, engari ko ō mātou ake wairua, i te mea kua aroha nui mātou ki a koutou. <verse eid="1TH 2:8" /><verse number="9" style="v" sid="1TH 2:9" />E mahara ana hoki koutou, e ōku tēina, ki tā mātou mahi, ki tō mātou māuiui; mahi ana mātou i te pō, i te ao, kei taimaha ki tētahi o koutou, kauwhautia ana hoki e mātou te rongopai o te Atua ki a koutou.<verse eid="1TH 2:9" /></para>
  <para style="p">
    <verse number="10" style="v" sid="1TH 2:10" />Ko koutou ngā kaititiro, ko te Atua hoki, ki te tapu, ki te tika, ki te kore hē o tā mātou whakahaere ki a koutou e whakapono nā. <verse eid="1TH 2:10" /><verse number="11" style="v" sid="1TH 2:11" />Ā, e mātau ana anō koutou ki tā mātou mahi ki tētahi, ki tētahi o koutou, pērā i tā te matua ki āna tamariki ake, te whakahauhau, te whakahihiri i a koutou, te tohutohu, <verse eid="1TH 2:11" /><verse number="12" style="v" sid="1TH 2:12" />mō tā koutou haere kia rite ki tā te Atua, nāna nei koutou i karanga ki tōna rangatiratanga, ki tōna korōria.<verse eid="1TH 2:12" /></para>
  <para style="p">
    <verse number="13" style="v" sid="1TH 2:13" />Mō konei mātou ka whakawhetai tonu nei ki te Atua, nō te mea i tō koutou tahuritanga ki te kupu a te Atua i rongo rā koutou ki a mātou, ehara i te mea he tahuri nō koutou ki te kupu tangata, engari ki te kupu a te Atua, ko ia pū nā hoki ia e mahi nā i roto i a koutou, i te hunga e whakapono nā. <verse eid="1TH 2:13" /><verse number="14" style="v" sid="1TH 2:14" />Kua whai nā hoki koutou, e ōku tēina, i te tauira a ngā hāhi a te Atua i Hūria i roto i a Karaiti Īhu. Ko ō koutou matenga hoki i ngā tāngata o tō koutou ake iwi kua rite ki o ērā matenga i ngā Hūrai. <verse eid="1TH 2:14" /><verse number="15" style="v" sid="1TH 2:15" />Nā rātou hoki i whakamate te Ariki, a Īhu, me ngā poropiti, ā, i panā mātou ki waho; kāhore ā rātou whakamānawareka ki te Atua, ā, he hoariri rātou nō ngā tāngata katoa. <verse eid="1TH 2:15" /><verse number="16" style="v" sid="1TH 2:16" />E ārai mai ana i a mātou kei kōrero ki ngā tauiwi kia ora ai, he mea tēnei e tutuki ai ō rātou hara i ngā wā katoa; otirā, ka whakapaua rawatia te riri ki a rātou.<verse eid="1TH 2:16" /></para>
  <para style="s">Te Hiahia o Pāora ki te Toro anō ki a Rātou</para>
  <para style="p">
    <verse number="17" style="v" sid="1TH 2:17" />Ko mātou ia, e ōku tēina, he iti nei te wāhi kua wehea mai nei mātou i a koutou, ko ngā tinana, kāhore te ngākau, hira rawa tō mātou tākare kia kite i tō koutou kanohi, nui atu te hiahia. <verse eid="1TH 2:17" /><verse number="18" style="v" sid="1TH 2:18" />Nō reira, i te whai kia tae atu ki a koutou, ko ahau, ko Pāora, i tuatahi, ā, i tuarua; heoi, nā Hātana mātou i whakaware. <verse eid="1TH 2:18" /><verse number="19" style="v" sid="1TH 2:19" />He aha hoki tā mātou e tūmanako atu ai, e hari ai, he aha oti te karauna e whakamanamana ai mātou? He teka ianei ko koutou i te aroaro o tō tātou Ariki, o Īhu Karaiti, ā tōna taenga mai? <verse eid="1TH 2:19" /><verse number="20" style="v" sid="1TH 2:20" />Ko koutou hoki tō mātou korōria, tō mātou hari.<verse eid="1TH 2:20" /></para>
  <chapter eid="1TH 2" />
  <chapter number="3" style="c" sid="1TH 3" />
  <para style="p">
    <verse number="1" style="v" sid="1TH 3:1" />Nā, i te kore e taea te ngākau te pēhi tonu, i pai mātou kia mahue ko mātou anake i Atene; <verse eid="1TH 3:1" /><verse number="2" style="v" sid="1TH 3:2" />ā, tonoa ana e mātou a Tīmoti, tō mātou teina, he minita nā te Atua, he hoa mahi nō mātou ki te rongopai o te Karaiti, hei whakaū i a koutou, hei kōrero whakamārie ki a koutou mō ngā mea o tō koutou whakapono. <verse eid="1TH 3:2" /><verse number="3" style="v" sid="1TH 3:3" />Kei whakangāueuetia tētahi e ēnei tūkinotanga. E mātau ana anō hoki koutou he mea momotu kē tātou mō tēnei mea. <verse eid="1TH 3:3" /><verse number="4" style="v" sid="1TH 3:4" />I a mātou hoki e noho ana i a koutou, i kōrero wawe anō mātou ki a koutou, tērā tātou e tūkinotia; koia anō tēnei, ka mātau nei koutou. <verse eid="1TH 3:4" /><verse number="5" style="v" sid="1TH 3:5" />Nā reira, i te mea tē taea tōku ngākau te pēhi tonu, ka tono tāngata atu ahau kia mōhio ai ahau ki tō koutou whakapono, kei whakawaia pea koutou e te kaiwhakawai, ā, maumau kau tā mātou mahi.<verse eid="1TH 3:5" /></para>
  <para style="p">
    <verse number="6" style="v" sid="1TH 3:6" />Tēnā ko tēnei, ka tae mai nei a Tīmoti ki a mātou i a koutou, ka pai hoki tāna kōrero ki a mātou mō tō koutou whakapono, mō tō koutou aroha, mō koutou hoki e whai mahara pai ana ki a mātou i ngā wā katoa, e hiahia ana kia kite i a mātou, he pērā anō me tō mātou ki a koutou. <verse eid="1TH 3:6" /><verse number="7" style="v" sid="1TH 3:7" />Nā, kua whai whakamārietanga mātou i a koutou, e ōku tēina, i ō mātou tūkinotanga katoa, i ō mātou matenga, he mea nā tō koutou whakapono. <verse eid="1TH 3:7" /><verse number="8" style="v" sid="1TH 3:8" />Ko tō mātou ora nei hoki tēnei, arā, kia tū tonu koutou i runga i te Ariki. <verse eid="1TH 3:8" /><verse number="9" style="v" sid="1TH 3:9" />Me aha hoki he whakawhetai mā mātou ki te Atua mō koutou, mō ngā hari katoa e hari nei mātou ki a koutou, i te aroaro o tō tātou Atua? <verse eid="1TH 3:9" /><verse number="10" style="v" sid="1TH 3:10" />Nui atu tā mātou īnoi i te pō, i te ao, kia kite i ō koutou kanohi, kia whakaotia anō hoki e mātou ngā wāhi o tō koutou whakapono i hapa.<verse eid="1TH 3:10" /></para>
  <para style="p">
    <verse number="11" style="v" sid="1TH 3:11" />Nā, mā te Atua ake anō, arā mā tō tātou Matua, mā tō tātou Ariki hoki, mā Īhu Karaiti, e whakatika tō mātou ara ki a koutou. <verse eid="1TH 3:11" /><verse number="12" style="v" sid="1TH 3:12" />Mā te Ariki anō hoki e mea kia nui, kia hira tō koutou aroha tētahi, ki tētahi, ki ngā tāngata katoa hoki, kia pēnei anō me tō mātou ki a koutou. <verse eid="1TH 3:12" /><verse number="13" style="v" sid="1TH 3:13" />Kia whakaūkia ai ō koutou ngākau he mea kāhore he hē i runga i te tapu i te aroaro o te Atua, o tō tātou Matua, i te taenga mai o tō tātou Ariki, o Īhu Karaiti, rātou ko tāna hunga tapu katoa.<verse eid="1TH 3:13" /></para>
  <chapter eid="1TH 3" />
  <chapter number="4" style="c" sid="1TH 4" />
  <para style="s">He Oranga e Pai ana ki te Atua</para>
  <para style="p">
    <verse number="1" style="v" sid="1TH 4:1" />Heoi, e ōku tēina, he mea tēnei nā mātou, he whakahau ki a koutou i roto i te Ariki, i a Īhu, kua riro atu nā hoki tā mātou i a koutou, ā, e meinga nā hoki e koutou, arā te tikanga mō tā koutou haere, mō tā koutou whakamānawareka atu ki te Atua, nā, kia tino hira rawa tērā a koutou. <verse eid="1TH 4:1" /><verse number="2" style="v" sid="1TH 4:2" />E mātau ana hoki koutou ki ngā tikanga i whakatakotoria atu e mātou ki a koutou i roto i te Ariki, i a Īhu.<verse eid="1TH 4:2" /></para>
  <para style="p">
    <verse number="3" style="v" sid="1TH 4:3" />Ko tā te Atua hoki tēnei e pai ai, arā, ko tō koutou whakatapunga, kia mawehe koutou i te moepuku. <verse eid="1TH 4:3" /><verse number="4" style="v" sid="1TH 4:4" />Kia mātau koutou katoa ki tōna tinana, ki tōna tinana, kia mau i runga i te tapu, i te hōnore. <verse eid="1TH 4:4" /><verse number="5" style="v" sid="1TH 4:5" />Kaua i runga i te toronga o te hiahia, kei rite ki ngā tauiwi kāhore nei e mātau ki te Atua. <verse eid="1TH 4:5" /><verse number="6" style="v" sid="1TH 4:6" />Kia kaua tētahi e tinihanga, e whakapati i te mea a tōna teina; nō te mea ko te Ariki te kairapu utu mō ērā mahi katoa; ko tā mātou hoki ia i kōrero ai i mua, i whakaatu atu ai ki a koutou. <verse eid="1TH 4:6" /><verse number="7" style="v" sid="1TH 4:7" />Kīhai hoki tātou i karangatia e te Atua ki te poke, engari ki te tapu. <verse eid="1TH 4:7" /><verse number="8" style="v" sid="1TH 4:8" />Nā, ko te tangata e whakakorekore ana, ehara tāna i te whakakorekore ki te tangata, engari ki te Atua, nāna nei i hōmai tōna Wairua Tapu ki a tātou.<verse eid="1TH 4:8" /></para>
  <para style="p">
    <verse number="9" style="v" sid="1TH 4:9" />Ko te aroha ia ki ngā tēina, kāhore ā koutou mea e tuhituhi atu ai ahau ki a koutou; he mea whakaako hoki koutou nā anō e te Atua ki te aroha tētahi ki tētahi. <verse eid="1TH 4:9" /><verse number="10" style="v" sid="1TH 4:10" />Ko tā koutou hoki tēnā e mea nā ki ngā tēina katoa ā puta noa i Makeronia. Heoi, he whakahau anō tēnei nā mātou ki a koutou, e ōku tēina, kia hira rawa tēnā a koutou.<verse eid="1TH 4:10" /></para>
  <para style="p">
    <verse number="11" style="v" sid="1TH 4:11" />Me whai hoki kia āta noho, kia mahi i a koutou nā ake mahi, kia mahi ko ō koutou ringaringa, kia rite ki tā mātou i ako ai ki a koutou; <verse eid="1TH 4:11" /><verse number="12" style="v" sid="1TH 4:12" />kia ātaahua ai tā koutou haere ki te hunga o waho, kia kaua ai e hapa tētahi mea.<verse eid="1TH 4:12" /></para>
  <para style="s">Te Hokinga Mai o te Ariki</para>
  <para style="p">
    <verse number="13" style="v" sid="1TH 4:13" />E kore ia mātou e pai, e ōku tēina, kia kūware koutou ki te hunga kua moe, kei kōingo koutou, kei pērā me ērā atu kāhore nei ō rātou tūmanakotanga atu. <verse eid="1TH 4:13" /><verse number="14" style="v" sid="1TH 4:14" />Ki te whakapono hoki tātou kua mate a Īhu, kua ara ake anō, waihoki ko te hunga e moe ana i roto i a Īhu, ka ārahina tahitia mai rātou me ia e te Atua.<verse eid="1TH 4:14" /></para>
  <para style="p">
    <verse number="15" style="v" sid="1TH 4:15" />Ko tā mātou kōrero hoki tēnei ki a koutou, he mea kī mai nā te Ariki, ko tātou ko te hunga kua mahue ki te ora, ki te taenga mai o te Ariki, e kore e pahika atu ki mua o te hunga kua moe. <verse eid="1TH 4:15" /><verse number="16" style="v" sid="1TH 4:16" />Nō te mea ko te Ariki pū anō e heke iho i te rangi me te karanga, me te reo o te tino anahera, me te tētere a te Atua; ā, ko te hunga kua mate i roto a te Karaiti e ara i mua. <verse eid="1TH 4:16" /><verse number="17" style="v" sid="1TH 4:17" />Ko reira tātou, te hunga kua mahue ki te ora, kāhakina ngātahitia atu ai me rātou i runga i ngā kapua, ki te whakatau ki te Ariki i te rangi. Nā, ka noho tonu tātou ki te Ariki. <verse eid="1TH 4:17" /><verse number="18" style="v" sid="1TH 4:18" />Nā, he kupu ēnei hei whakamārie mā koutou tētahi i tētahi.<verse eid="1TH 4:18" /></para>
  <chapter eid="1TH 4" />
  <chapter number="5" style="c" sid="1TH 5" />
  <para style="s">Kia Mataara ki te Hokinga mai o te Ariki</para>
  <para style="p">
    <verse number="1" style="v" sid="1TH 5:1" />Ko ngā wā ia me ngā tāima, e ōku tēina, kāhore he take e tuhituhi atu ai ahau ki a koutou. <verse eid="1TH 5:1" /><verse number="2" style="v" sid="1TH 5:2" />E mātau pū ana hoki koutou, tērā e haere mai te rā o te Ariki, ānō he tāhae i te pō. <verse eid="1TH 5:2" /><verse number="3" style="v" sid="1TH 5:3" />I a rātou hoki e kī ana, “He rangimārie, he ora”; ko reira te mate huaki tata ai ki a rātou, ka pērā me te mamae ki te wahine hapū, e kore hoki rātou e mawhiti.<verse eid="1TH 5:3" /></para>
  <para style="p">
    <verse number="4" style="v" sid="1TH 5:4" />Ko koutou ia, e ōku tēina, kāhore i roto i te pōuri, e rite ai ki tā te tāhae te hopu ā taua rā i a koutou. <verse eid="1TH 5:4" /><verse number="5" style="v" sid="1TH 5:5" />He tama koutou katoa nō te mārama, he tama nō te rā: ehara tātou i te pō, ehara i te pōuri. <verse eid="1TH 5:5" /><verse number="6" style="v" sid="1TH 5:6" />Heoi, aua tātou e moe, kei pērā me ērā atu; engari kia mataara tātou, kia whai whakaaro. <verse eid="1TH 5:6" /><verse number="7" style="v" sid="1TH 5:7" />Ko te hunga hoki e moe ana, e moe ana i te pō; ko te hunga e haurangi ana, e haurangi ana i te pō. <verse eid="1TH 5:7" /><verse number="8" style="v" sid="1TH 5:8" />Kia whai whakaaro tātou, ko tātou nei te hunga o te rā, kia kākahuria iho te whakapono me te aroha hei pukupuku; hei pōtae hoki, ko te tūmanako atu ki te ora. <verse eid="1TH 5:8" /><verse number="9" style="v" sid="1TH 5:9" />Kīhai hoki tātou i meinga e te Atua mō te riri engari kia whiwhi ai ki te ora mā roto i tō tātou Ariki, i a Īhu Karaiti; <verse eid="1TH 5:9" /><verse number="10" style="v" sid="1TH 5:10" />i mate nei mō tātou, ahakoa tātou mataara, moe rānei, kia ora tahi ai me ia. <verse eid="1TH 5:10" /><verse number="11" style="v" sid="1TH 5:11" />Nā, whakamārie koutou tētahi i tētahi, hangā hoki te pai o tētahi e tētahi; pērātia me tā koutou e mea mai nā.<verse eid="1TH 5:11" /></para>
  <para style="s">Ngā Ōhākī me ngā Mihi Whakamutunga</para>
  <para style="p">
    <verse number="12" style="v" sid="1TH 5:12" />He mea ia tēnei nā mātou ki a koutou, e ōku tēina, kia mātau ki te hunga e mahi ana i roto i a koutou, e tohutohu ana i a koutou i roto i te Ariki, e whakatūpato ana i a koutou; <verse eid="1TH 5:12" /><verse number="13" style="v" sid="1TH 5:13" />kia nui whakaharahara anō ō koutou whakaaro ki a rātou i runga i te aroha, me whakaaro ki tā rātou mahi. Kia mau tā koutou rongo ki a koutou anō.<verse eid="1TH 5:13" /></para>
  <para style="p">
    <verse number="14" style="v" sid="1TH 5:14" />Nā, ko tā mātou whakahau tēnei ki a koutou, e ōku tēina, whakatūpatoria te hunga whakakeke, whakamārietia te hunga ngākau rahirahi, tautokona ake te hunga ngoikore, kia manawanui ki ngā tāngata katoa. <verse eid="1TH 5:14" /><verse number="15" style="v" sid="1TH 5:15" />Kia tūpato kei hoatu he kino mō te kino e tētahi ki tētahi; engari, i ngā wā katoa whāia he pai mō tētahi, mō tētahi, mō ngā tāngata katoa anō hoki.<verse eid="1TH 5:15" /></para>
  <para style="p">
    <verse number="16" style="v" sid="1TH 5:16" />Kia hari i ngā wā katoa. <verse eid="1TH 5:16" /><verse number="17" style="v" sid="1TH 5:17" />Kei whakamutua te īnoi. <verse eid="1TH 5:17" /><verse number="18" style="v" sid="1TH 5:18" />I ngā mea katoa me whakawhetai atu; ko tā te Atua hoki tēnei i pai ai i roto i a Karaiti Īhu hei mahi mā koutou.<verse eid="1TH 5:18" /></para>
  <para style="p">
    <verse number="19" style="v" sid="1TH 5:19" />Kei tineia te Wairua. <verse eid="1TH 5:19" /><verse number="20" style="v" sid="1TH 5:20" />Kaua e whakahāwea atu ki ngā poropititanga. <verse eid="1TH 5:20" /><verse number="21" style="v" sid="1TH 5:21" />Whakamātautauria ngā mea katoa; kia ū ki te pai; <verse eid="1TH 5:21" /><verse number="22" style="v" sid="1TH 5:22" />mawehe atu i ngā āhua katoa o te kino.<verse eid="1TH 5:22" /></para>
  <para style="p">
    <verse number="23" style="v" sid="1TH 5:23" />Ā, mā te Atua pū anō o te rangimārie e tino whakatapu rawa koutou; kia tiakina hoki ō koutou wairua, ō koutou ngākau, ō koutou tinana, kia toitū, kia hēkore, i te taenga mai o tō tātou Ariki, o Īhu Karaiti. <verse eid="1TH 5:23" /><verse number="24" style="v" sid="1TH 5:24" />He pono te kaikaranga i a koutou, māna anō hoki e whakaoti.<verse eid="1TH 5:24" /></para>
  <para style="p">
    <verse number="25" style="v" sid="1TH 5:25" />E ōku tēina, īnoi mō mātou. <verse eid="1TH 5:25" /><verse number="26" style="v" sid="1TH 5:26" />Oha atu ki ngā tēina katoa, hei te kihi tapu. <verse eid="1TH 5:26" /><verse number="27" style="v" sid="1TH 5:27" />He tohe atu tēnei nāku ki a koutou i runga i te Ariki, kia kōrerotia tēnei pukapuka ki ngā tēina tapu katoa.<verse eid="1TH 5:27" /></para>
  <para style="p">
    <verse number="28" style="v" sid="1TH 5:28" />Kia tau ki a koutou te aroha noa o tō tātou Ariki, o Īhu Karaiti.<verse eid="1TH 5:28" /></para>
  <chapter eid="1TH 5" />
</usx>