<?xml version="1.0" encoding="utf-8"?>
<usx version="3.0">
  <book code="ZEP" style="id">zep.txt Māori macronized text, extracted 16-05-06</book>
  <para style="h">Tepania</para>
  <para style="toc3">Tepa</para>
  <para style="mt2">Ko te Pukapuka a</para>
  <para style="mt1">Tepania</para>
  <chapter number="1" style="c" sid="ZEP 1" />
  <para style="p">
    <verse number="1" style="v" sid="ZEP 1:1" />Ko te kupu a Ihowā i puta mai ki a Tepania tama a Kuhi, tama a Keraria, tama a Amaria, tama a Hetekia, i ngā rā o Hōhia tama a Amono, kīngi o Hūrā.<verse eid="ZEP 1:1" /></para>
  <para style="b" />
  <para style="s">Te Rā o te Whakawātanga a Ihowā</para>
  <para style="q1">
    <verse number="2" style="v" sid="ZEP 1:2" />“Ka poto rawa i ahau ngā mea katoa</para>
  <para style="q2" vid="ZEP 1:2">i runga i te mata o te oneone,” e ai tā Ihowā.<verse eid="ZEP 1:2" /></para>
  <para style="q1">
    <verse number="3" style="v" sid="ZEP 1:3" />“Ka poto i ahau te tangata, te kararehe;</para>
  <para style="q2" vid="ZEP 1:3">ka poto i ahau te manu o te rangi,</para>
  <para style="q2" vid="ZEP 1:3">me te ika o te moana,</para>
  <para style="q1" vid="ZEP 1:3">ngā tūtukitanga waewae ngātahi anō ko te hunga kino;</para>
  <para style="q2" vid="ZEP 1:3">ka hātepea atu anō e ahau te tangata</para>
  <para style="q2" vid="ZEP 1:3">i runga i te mata o te oneone,” e ai tā Ihowā.<verse eid="ZEP 1:3" /></para>
  <para style="q1">
    <verse number="4" style="v" sid="ZEP 1:4" />“Ka totoro anō tōku ringa ki runga ki a Hūrā,</para>
  <para style="q2" vid="ZEP 1:4">ki ngā tāngata katoa anō o Hiruhārama;</para>
  <para style="q1" vid="ZEP 1:4">ka hātepea atu e ahau i tēnei wāhi ngā toenga o Paara,</para>
  <para style="q2" vid="ZEP 1:4">me te ingoa o ngā Kemarimi, rātou ko ngā tohunga;<verse eid="ZEP 1:4" /></para>
  <para style="q1">
    <verse number="5" style="v" sid="ZEP 1:5" />me te hunga e koropiko ana i runga i ngā tuanui</para>
  <para style="q2" vid="ZEP 1:5">ki te ope o te rangi;</para>
  <para style="q1" vid="ZEP 1:5">rātou ko te hunga e koropiko ana, e oati ana i a Ihowā,</para>
  <para style="q2" vid="ZEP 1:5">me te oati anō rātou i a Marakama.<verse eid="ZEP 1:5" /></para>
  <para style="q1">
    <verse number="6" style="v" sid="ZEP 1:6" />Me te hunga i tahuri atu nei i te whai i a Ihowā,</para>
  <para style="q2" vid="ZEP 1:6">me te hunga kīhai nei i ui ki a Ihowā,</para>
  <para style="q2" vid="ZEP 1:6">kīhai anō i rapu i a ia.”<verse eid="ZEP 1:6" /></para>
  <para style="b" />
  <para style="q1">
    <verse number="7" style="v" sid="ZEP 1:7" />Whakarongoa i te aroaro o te Ariki, o Ihowā,</para>
  <para style="q2" vid="ZEP 1:7">ka tata hoki te rā o Ihowā,</para>
  <para style="q1" vid="ZEP 1:7">kua takoto hoki tā Ihowā patunga tapu,</para>
  <para style="q2" vid="ZEP 1:7">kua whakatapua hoki e ia āna manuhiri.<verse eid="ZEP 1:7" /></para>
  <para style="q1">
    <verse number="8" style="v" sid="ZEP 1:8" />Nā, i te rā o tā Ihowā patunga tapu,</para>
  <para style="q2" vid="ZEP 1:8">ka whiua e ahau ngā rangatira,</para>
  <para style="q1" vid="ZEP 1:8">rātou ko ngā tama a te kīngi,</para>
  <para style="q2" vid="ZEP 1:8">ko te hunga katoa ānō he kākahu kē ō rātou.<verse eid="ZEP 1:8" /></para>
  <para style="q1">
    <verse number="9" style="v" sid="ZEP 1:9" />Ā taua rā ka whiua e ahau</para>
  <para style="q2" vid="ZEP 1:9">te hunga katoa e tūpekepeke ana i runga i te paepae,</para>
  <para style="q1" vid="ZEP 1:9">e whakakī ana i ngā whare o ō rātou ariki</para>
  <para style="q2" vid="ZEP 1:9">ki te nanakia, ki te tinihanga.<verse eid="ZEP 1:9" /></para>
  <para style="b" />
  <para style="q1">
    <verse number="10" style="v" sid="ZEP 1:10" />“Ā taua rā,” e ai tā Ihowā,</para>
  <para style="q2" vid="ZEP 1:10">“ka karanga te reo i te Kūwaha Ika,</para>
  <para style="q1" vid="ZEP 1:10">he auē hoki i te wāhi tuarua,</para>
  <para style="q2" vid="ZEP 1:10">ā, he nui te pakaru i ngā pukepuke.<verse eid="ZEP 1:10" /></para>
  <para style="q1">
    <verse number="11" style="v" sid="ZEP 1:11" />Auē, e ngā tāngata o Makateha,</para>
  <para style="q2" vid="ZEP 1:11">kua mōtī hoki ngā tāngata katoa o Kanaana,</para>
  <para style="q2" vid="ZEP 1:11">kua hātepea atu ngā kaimau hiriwa katoa.<verse eid="ZEP 1:11" /></para>
  <para style="q1">
    <verse number="12" style="v" sid="ZEP 1:12" />I taua rā ka rapua e ahau tā Hiruhārama,</para>
  <para style="q2" vid="ZEP 1:12">mea rawa ki te rama;</para>
  <para style="q1" vid="ZEP 1:12">ka whiua anō ngā tāngata kua tōtoka i runga i ō rātou nganga,</para>
  <para style="q2" vid="ZEP 1:12">ā, e mea ana i roto i ō rātou ngākau,</para>
  <para style="q1" vid="ZEP 1:12">‘E kore a Ihowā e mahi i te pai,</para>
  <para style="q2" vid="ZEP 1:12">e kore anō e mahi i te kino.’<verse eid="ZEP 1:12" /></para>
  <para style="q1">
    <verse number="13" style="v" sid="ZEP 1:13" />Nā, hei mea pārau ō rātou rawa;</para>
  <para style="q2" vid="ZEP 1:13">ō rātou whare hei ururua.</para>
  <para style="q1" vid="ZEP 1:13">Āe rā, ka hanga whare rātou;</para>
  <para style="q2" vid="ZEP 1:13">ā, e kore e nohoia e rātou;</para>
  <para style="q1" vid="ZEP 1:13">ka whakatō i te māra wāina,</para>
  <para style="q2" vid="ZEP 1:13">otiia e kore e inu i te wāina.”<verse eid="ZEP 1:13" /></para>
  <para style="s">Te Rā Nui o Ihowā</para>
  <para style="q1">
    <verse number="14" style="v" sid="ZEP 1:14" />“Ka tata te rā nui o Ihowā,</para>
  <para style="q2" vid="ZEP 1:14">ka tata, nui atu te hohoro,</para>
  <para style="q1" vid="ZEP 1:14">arā te reo o te rā o Ihowā;</para>
  <para style="q2" vid="ZEP 1:14">nui noa atu te tangi o te mārohirohi i reira.<verse eid="ZEP 1:14" /></para>
  <para style="q1">
    <verse number="15" style="v" sid="ZEP 1:15" />He rā riri taua rā, he rā mamae,</para>
  <para style="q2" vid="ZEP 1:15">he pāwera, he rā whakangaro, whakamōtī,</para>
  <para style="q1" vid="ZEP 1:15">he rā pōuri, he mangu,</para>
  <para style="q2" vid="ZEP 1:15">he rā kapua, he pōuri kerekere;<verse eid="ZEP 1:15" /></para>
  <para style="q2">
    <verse number="16" style="v" sid="ZEP 1:16" />ko te rā ia o te tētere,</para>
  <para style="q1" vid="ZEP 1:16">o te whakaoho mō ngā pā taiepa,</para>
  <para style="q2" vid="ZEP 1:16">mō ngā taumaihi tiketike.<verse eid="ZEP 1:16" /></para>
  <para style="b" />
  <para style="q1">
    <verse number="17" style="v" sid="ZEP 1:17" />“Ka mamae anō i ahau ngā ngākau o ngā tāngata,</para>
  <para style="q2" vid="ZEP 1:17">ka rite rātou ki te matapō ina haere,</para>
  <para style="q2" vid="ZEP 1:17">mō rātou i hara ki a Ihowā;</para>
  <para style="q1" vid="ZEP 1:17">ka ringihia ō rātou toto ānō he puehu,</para>
  <para style="q2" vid="ZEP 1:17">ō rātou kikokiko ānō he paru.<verse eid="ZEP 1:17" /></para>
  <para style="q1">
    <verse number="18" style="v" sid="ZEP 1:18" />E kore anō tā rātou hiriwa, tā rātou kōura,</para>
  <para style="q2" vid="ZEP 1:18">e tau hei whakaora i a rātou</para>
  <para style="q2" vid="ZEP 1:18">i te rā o tō Ihowā riri.</para>
  <para style="q1" vid="ZEP 1:18">Engari, ka pau te whenua katoa i te ahi,</para>
  <para style="q2" vid="ZEP 1:18">arā i tōna hae;</para>
  <para style="q1" vid="ZEP 1:18">ka ohorere hoki, ka poto i a ia</para>
  <para style="q2" vid="ZEP 1:18">ngā tāngata katoa o te whenua.”<verse eid="ZEP 1:18" /></para>
  <chapter eid="ZEP 1" />
  <chapter number="2" style="c" sid="ZEP 2" />
  <para style="s">He Īnoi mō te Rīpenetā</para>
  <para style="q1">
    <verse number="1" style="v" sid="ZEP 2:1" />Huihui, āe rā, huihui i a koutou,</para>
  <para style="q2" vid="ZEP 2:1">e iwi kāhore nei he whakamā;<verse eid="ZEP 2:1" /></para>
  <para style="q1">
    <verse number="2" style="v" sid="ZEP 2:2" />i te mea kīanō te ture i whai hua,</para>
  <para style="q2" vid="ZEP 2:2">ā, kīanō i pahemo te rā ānō he pāpapa,</para>
  <para style="q1" vid="ZEP 2:2">i te mea kīanō i tae iho ki a koutou</para>
  <para style="q2" vid="ZEP 2:2">te mura o tō Ihowā riri,</para>
  <para style="q1" vid="ZEP 2:2">i te mea kīanō i tae iho ki a koutou</para>
  <para style="q2" vid="ZEP 2:2">te rā o tō Ihowā riri.<verse eid="ZEP 2:2" /></para>
  <para style="q1">
    <verse number="3" style="v" sid="ZEP 2:3" />Rapua a Ihowā, e te hunga māhaki katoa o te whenua,</para>
  <para style="q2" vid="ZEP 2:3">e te hunga e mahi ana i tāna i whakarite ai;</para>
  <para style="q1" vid="ZEP 2:3">rapua te tika, rapua te tikanga māhaki;</para>
  <para style="q2" vid="ZEP 2:3">me kāhore koutou e piri i te rā o tō Ihowā riri.<verse eid="ZEP 2:3" /></para>
  <para style="q1">
    <verse number="4" style="v" sid="ZEP 2:4" />Nō te mea tērā a Kaha ka mahue,</para>
  <para style="q2" vid="ZEP 2:4">ka ururuatia a Ahakerono;</para>
  <para style="q1" vid="ZEP 2:4">ka peia atu a Aharoro i te poutūmārōtanga,</para>
  <para style="q2" vid="ZEP 2:4">ka hūtia atu hoki a Ekerono.<verse eid="ZEP 2:4" /></para>
  <para style="b" />
  <para style="q1">
    <verse number="5" style="v" sid="ZEP 2:5" />Auē te mate mō ngā tāngata i ngā tahatika o te moana,</para>
  <para style="q2" vid="ZEP 2:5">mō te iwi o ngā Kereti!</para>
  <para style="q1" vid="ZEP 2:5">Kua kōrero a Ihowā i te hē mōu,</para>
  <para style="q2" vid="ZEP 2:5">e Kanaana, e te whenua o ngā Pirihitini;</para>
  <para style="q2" vid="ZEP 2:5">ka ngaro koe i ahau, kāhore he tangata hei noho.<verse eid="ZEP 2:5" /></para>
  <para style="q1">
    <verse number="6" style="v" sid="ZEP 2:6" />Ā, ka waiho te tahatika o te moana hei haerenga hipi,</para>
  <para style="q2" vid="ZEP 2:6">me ngā whare mō ngā hēpara,</para>
  <para style="q2" vid="ZEP 2:6">me ngā taiepa mō ngā hipi.<verse eid="ZEP 2:6" /></para>
  <para style="q1">
    <verse number="7" style="v" sid="ZEP 2:7" />Ka waiho anō te tahatika</para>
  <para style="q2" vid="ZEP 2:7">mō ngā toenga o te whare o Hūrā,</para>
  <para style="q2" vid="ZEP 2:7">ka whāngaia e rātou ā rātou hipi ki reira.</para>
  <para style="q1" vid="ZEP 2:7">Ka takoto i te ahiahi</para>
  <para style="q2" vid="ZEP 2:7">i roto i ngā whare o Ahakerono;</para>
  <para style="q1" vid="ZEP 2:7">nō te mea ka tirotirohia rātou e Ihowā, e tō rātou Atua,</para>
  <para style="q2" vid="ZEP 2:7">ā, ka whakahokia mai e ia i te whakarau.<verse eid="ZEP 2:7" /></para>
  <para style="b" />
  <para style="q1">
    <verse number="8" style="v" sid="ZEP 2:8" />“Kua rongo ahau i tā Moapa tāwai,</para>
  <para style="q2" vid="ZEP 2:8">i ngā taunu a ngā tama a Āmona,</para>
  <para style="q1" vid="ZEP 2:8">i tā rātou tāwai ki tāku iwi,</para>
  <para style="q2" vid="ZEP 2:8">i tā rātou whakatete mō tō rātou rohe kia nui.<verse eid="ZEP 2:8" /></para>
  <para style="q1">
    <verse number="9" style="v" sid="ZEP 2:9" />Mō reira e ora ana ahau,”</para>
  <para style="q2" vid="ZEP 2:9">e ai tā Ihowā o ngā mano, tā te Atua o Īharaira,</para>
  <para style="q1" vid="ZEP 2:9">“he pono ka rite a Moapa ki Horoma,</para>
  <para style="q2" vid="ZEP 2:9">ngā tama a Āmona ki Komora,</para>
  <para style="q1" vid="ZEP 2:9">hei tupuranga ongaonga, hei rua tote,</para>
  <para style="q2" vid="ZEP 2:9">hei ururua, ā ake ake.</para>
  <para style="q1" vid="ZEP 2:9">Mā ngā toenga o tāku iwi rātou e pāhua,</para>
  <para style="q2" vid="ZEP 2:9">hei kāinga tupu rātou mō ngā mōrehu o āku tāngata.”<verse eid="ZEP 2:9" /></para>
  <para style="b" />
  <para style="q1">
    <verse number="10" style="v" sid="ZEP 2:10" />Hei utu tēnei ki a rātou mō tō rātou whakapehapeha,</para>
  <para style="q2" vid="ZEP 2:10">mō tā rātou tāwai, mō tā rātou whakakake</para>
  <para style="q2" vid="ZEP 2:10">ki te iwi o Ihowā o ngā mano.<verse eid="ZEP 2:10" /></para>
  <para style="q1">
    <verse number="11" style="v" sid="ZEP 2:11" />Nā, ka wehingia a Ihowā e rātou,</para>
  <para style="q2" vid="ZEP 2:11">nō te mea ka hīroki i a ia ngā atua katoa o te whenua;</para>
  <para style="q1" vid="ZEP 2:11">ā, ka koropiko ngā tāngata katoa ki a ia</para>
  <para style="q2" vid="ZEP 2:11">i tōna wāhi, i tōna wāhi,</para>
  <para style="q2" vid="ZEP 2:11">arā ngā motu katoa o ngā tauiwi.<verse eid="ZEP 2:11" /></para>
  <para style="b" />
  <para style="q1">
    <verse number="12" style="v" sid="ZEP 2:12" />“Ko koutou anō, e ngā Etiopiana,</para>
  <para style="q2" vid="ZEP 2:12">ka werohia koutou ki tāku hoari.”<verse eid="ZEP 2:12" /></para>
  <para style="b" />
  <para style="q1">
    <verse number="13" style="v" sid="ZEP 2:13" />Ka totoro anō tōna ringa ki te raki,</para>
  <para style="q2" vid="ZEP 2:13">ā, ka ngaro a Ahiria i a ia;</para>
  <para style="q1" vid="ZEP 2:13">ā, ka meinga a Ninewe hei ururua,</para>
  <para style="q2" vid="ZEP 2:13">ka maroke, ka pērā i te koraha.<verse eid="ZEP 2:13" /></para>
  <para style="q1">
    <verse number="14" style="v" sid="ZEP 2:14" />Ā, ka tāpapa ngā kāhui ki waenganui ōna,</para>
  <para style="q2" vid="ZEP 2:14">ngā kīrehe katoa o ngā tauiwi.</para>
  <para style="q1" vid="ZEP 2:14">Ka noho te kawau rāua ko te matuku</para>
  <para style="q2" vid="ZEP 2:14">ki ōna puku whakapaipai;</para>
  <para style="q1" vid="ZEP 2:14">ka puaki tō rāua reo i ngā matapihi;</para>
  <para style="q2" vid="ZEP 2:14">ka ururuatia ngā kūwaha;</para>
  <para style="q2" vid="ZEP 2:14">nō te mea ka tū tahanga ngā mea hīta i a ia.<verse eid="ZEP 2:14" /></para>
  <para style="q1">
    <verse number="15" style="v" sid="ZEP 2:15" />Ko te pā whakamanamana tēnei</para>
  <para style="q2" vid="ZEP 2:15">i noho wehikore nei,</para>
  <para style="q1" vid="ZEP 2:15">i mea nei i roto i tōna ngākau,</para>
  <para style="q2" vid="ZEP 2:15">“Ko ahau tēnei, kāhore atu hoki, ko ahau anake.”</para>
  <para style="q1" vid="ZEP 2:15">Anō tōna ururuatanga,</para>
  <para style="q2" vid="ZEP 2:15">he tāpapatanga kīrehe!</para>
  <para style="q1" vid="ZEP 2:15">Ko te hunga katoa e tika ana</para>
  <para style="q2" vid="ZEP 2:15">nā reira ka hī atu, ka tawhi i tōna ringa.<verse eid="ZEP 2:15" /></para>
  <chapter eid="ZEP 2" />
  <chapter number="3" style="c" sid="ZEP 3" />
  <para style="s">Te Mahi Kino a Hiruhārama</para>
  <para style="q1">
    <verse number="1" style="v" sid="ZEP 3:1" />Auē te mate mō tēnei e whakakeke nei,</para>
  <para style="q2" vid="ZEP 3:1">kua poke nei, mō te pā tūkino!<verse eid="ZEP 3:1" /></para>
  <para style="q1">
    <verse number="2" style="v" sid="ZEP 3:2" />Kīhai ia i whakarongo ki te reo,</para>
  <para style="q2" vid="ZEP 3:2">kīhai i pai ki te ako.</para>
  <para style="q1" vid="ZEP 3:2">Kīhai i whakawhirinaki ki a Ihowā,</para>
  <para style="q2" vid="ZEP 3:2">kīhai i whakatata ki tōna Atua.<verse eid="ZEP 3:2" /></para>
  <para style="b" />
  <para style="q1">
    <verse number="3" style="v" sid="ZEP 3:3" />He raiona e hāmama ana</para>
  <para style="q2" vid="ZEP 3:3">ōna rangatira i roto i a ia,</para>
  <para style="q1" vid="ZEP 3:3">he wuruhi i te ahiahi ōna kaiwhakarite,</para>
  <para style="q2" vid="ZEP 3:3">kāhore ā rātou toenga mō te ata.<verse eid="ZEP 3:3" /></para>
  <para style="q1">
    <verse number="4" style="v" sid="ZEP 3:4" />Ko ōna poropiti, he wairangi,</para>
  <para style="q2" vid="ZEP 3:4">he hunga tinihanga;</para>
  <para style="q1" vid="ZEP 3:4">kua whakapokea te wāhi tapu e ōna tohunga,</para>
  <para style="q2" vid="ZEP 3:4">kua tūkinotia e rātou te ture.<verse eid="ZEP 3:4" /></para>
  <para style="q1">
    <verse number="5" style="v" sid="ZEP 3:5" />He tika a Ihowā i roto i a ia;</para>
  <para style="q2" vid="ZEP 3:5">kāhore āna mahi hē.</para>
  <para style="q1" vid="ZEP 3:5">I tēnei ata, i tēnei ata, e puta ana tāna whakawākanga</para>
  <para style="q2" vid="ZEP 3:5">ki te mārama, e kore tāna e ngaro atu;</para>
  <para style="q2" vid="ZEP 3:5">nā, ko te kaimahi i te hē, e kore ia e mōhio ki te whakamā.<verse eid="ZEP 3:5" /></para>
  <para style="b" />
  <para style="q1">
    <verse number="6" style="v" sid="ZEP 3:6" />“Kua oti ngā iwi te hātepe atu e ahau;</para>
  <para style="q2" vid="ZEP 3:6">tū kau ana ō rātou taumaihi.</para>
  <para style="q1" vid="ZEP 3:6">Kua ururua i ahau ō rātou ara,</para>
  <para style="q2" vid="ZEP 3:6">kāhore e haerea;</para>
  <para style="q1" vid="ZEP 3:6">kua ngaro ō rātou pā,</para>
  <para style="q2" vid="ZEP 3:6">kāhore he tangata, kāhore he kainoho.<verse eid="ZEP 3:6" /></para>
  <para style="q1">
    <verse number="7" style="v" sid="ZEP 3:7" />I kī ahau, ‘He pono ka wehi koe i ahau,</para>
  <para style="q2" vid="ZEP 3:7">ka pai ki te ako;</para>
  <para style="q1" vid="ZEP 3:7">pēnei kīhai i hātepea atu tōna nohoanga,</para>
  <para style="q2" vid="ZEP 3:7">kīhai i pērā me āku whiunga katoa i a ia.’</para>
  <para style="q1" vid="ZEP 3:7">Heoi, moata tonu tō rātou maranga,</para>
  <para style="q2" vid="ZEP 3:7">he iho ā rātou mahi katoa.”<verse eid="ZEP 3:7" /></para>
  <para style="s">Ka Huri ngā Tauiwi ki a Ihowā</para>
  <para style="q1">
    <verse number="8" style="v" sid="ZEP 3:8" />“Mō reira tatari mai ki ahau,” e ai tā Ihowā,</para>
  <para style="q2" vid="ZEP 3:8">“ki te rā e whakatika ai ahau ki te taonga parakete.</para>
  <para style="q1" vid="ZEP 3:8">Ko tāku tikanga hoki tēnei,</para>
  <para style="q2" vid="ZEP 3:8">kia huihuia mai ngā tauiwi,</para>
  <para style="q1" vid="ZEP 3:8">kia tāwhiua mai ngā kīngitanga,</para>
  <para style="q2" vid="ZEP 3:8">kia ringihia ki runga ki a rātou tōku riri,</para>
  <para style="q1" vid="ZEP 3:8">tōku āritarita katoa, mura tonu;</para>
  <para style="q2" vid="ZEP 3:8">ka pau hoki te whenua katoa i te ahi, arā i tōku hae.<verse eid="ZEP 3:8" /></para>
  <para style="b" />
  <para style="q1">
    <verse number="9" style="v" sid="ZEP 3:9" />“Ka puta kē hoki i ahau i reira</para>
  <para style="q2" vid="ZEP 3:9">he reo tino tika mō ngā iwi,</para>
  <para style="q1" vid="ZEP 3:9">e karanga ai rātou katoa ki te ingoa o Ihowā,</para>
  <para style="q2" vid="ZEP 3:9">e kotahi tonu ai te whakaaro e mahi ai ki a ia.<verse eid="ZEP 3:9" /></para>
  <para style="q1">
    <verse number="10" style="v" sid="ZEP 3:10" />Ka kawea mai he whakahere ki ahau</para>
  <para style="q2" vid="ZEP 3:10">e te hunga e īnoi ana ki ahau,</para>
  <para style="q1" vid="ZEP 3:10">arā e te tamāhine a āku whati,</para>
  <para style="q2" vid="ZEP 3:10">i tērā taha o ngā awa o Etiopia.<verse eid="ZEP 3:10" /></para>
  <para style="b" />
  <para style="q1">
    <verse number="11" style="v" sid="ZEP 3:11" />“I taua rā e kore koe e whakamā</para>
  <para style="q2" vid="ZEP 3:11">ki tētahi o āu mahi, o ōu hē ki ahau;</para>
  <para style="q1" vid="ZEP 3:11">nō te mea ka tangohia atu e ahau i roto i a koe</para>
  <para style="q2" vid="ZEP 3:11">te hunga e whakamanamana ana, e whakapehapeha ana,</para>
  <para style="q1" vid="ZEP 3:11">e kore anō koe e whakakake ā muri ake nei,</para>
  <para style="q2" vid="ZEP 3:11">i runga i tōku maunga tapu.<verse eid="ZEP 3:11" /></para>
  <para style="q1">
    <verse number="12" style="v" sid="ZEP 3:12" />Ka whakatoea anō e ahau ētahi i roto i a koe,</para>
  <para style="q2" vid="ZEP 3:12">he ware, he rawakore,</para>
  <para style="q2" vid="ZEP 3:12">ā, ka whakawhirinaki rātou ki te ingoa o Ihowā.<verse eid="ZEP 3:12" /></para>
  <para style="q1">
    <verse number="13" style="v" sid="ZEP 3:13" />E kore ngā toenga o Īharaira</para>
  <para style="q2" vid="ZEP 3:13">e mahi hē, e kōrero teka rānei;</para>
  <para style="q1" vid="ZEP 3:13">e kore anō e kitea he arero teka</para>
  <para style="q2" vid="ZEP 3:13">i roto ō rātou māngai.</para>
  <para style="q1" vid="ZEP 3:13">Ka kai hoki rātou, ka takoto,</para>
  <para style="q2" vid="ZEP 3:13">tē ai he kaiwhakawehi.”<verse eid="ZEP 3:13" /></para>
  <para style="s">He Waiata Koa</para>
  <para style="q1">
    <verse number="14" style="v" sid="ZEP 3:14" />Waiata, e te tamāhine a Hiona;</para>
  <para style="q2" vid="ZEP 3:14">hāmama, e Īharaira!</para>
  <para style="q1" vid="ZEP 3:14">Whakapaua te ngākau ki te koa, ki te whakamanamana,</para>
  <para style="q2" vid="ZEP 3:14">e te tamāhine a Hiruhārama.<verse eid="ZEP 3:14" /></para>
  <para style="q1">
    <verse number="15" style="v" sid="ZEP 3:15" />Kua kore i a Ihowā ngā whakawā mōu,</para>
  <para style="q2" vid="ZEP 3:15">kua peia e ia tōu hoariri.</para>
  <para style="q1" vid="ZEP 3:15">Kei roto i a koe te kīngi o Īharaira, arā a Ihowā;</para>
  <para style="q2" vid="ZEP 3:15">e kore koe e kite i te kino ā muri ake nei.<verse eid="ZEP 3:15" /></para>
  <para style="b" />
  <para style="q1">
    <verse number="16" style="v" sid="ZEP 3:16" />Ko te kōrero tēnei ki Hiruhārama i taua rā:</para>
  <para style="q1" vid="ZEP 3:16">Kaua e wehi; e Hiona,</para>
  <para style="q2" vid="ZEP 3:16">kei ruha ōu ringa.<verse eid="ZEP 3:16" /></para>
  <para style="q1">
    <verse number="17" style="v" sid="ZEP 3:17" />Kei roto a Ihowā, tōu Atua, i a koe,</para>
  <para style="q2" vid="ZEP 3:17">ā, he nui ia, māna e whakaora;</para>
  <para style="q1" vid="ZEP 3:17">ka koa ia, ka hari ki a koe;</para>
  <para style="q2" vid="ZEP 3:17">ka āta noho ia i runga i tōna aroha,</para>
  <para style="q1" vid="ZEP 3:17">ka whakamanamana ia,</para>
  <para style="q2" vid="ZEP 3:17">ka waiata ki a koe.<verse eid="ZEP 3:17" /></para>
  <para style="b" />
  <para style="q1">
    <verse number="18" style="v" sid="ZEP 3:18" />“Ka whakaminea e ahau te hunga</para>
  <para style="q2" vid="ZEP 3:18">e pōuri ana ki te huihuinga nui,</para>
  <para style="q1" vid="ZEP 3:18">ērā i roto i a koe,</para>
  <para style="q2" vid="ZEP 3:18">ērā e mau nā tōna ingoa kino ki a rātou.<verse eid="ZEP 3:18" /></para>
  <para style="q1">
    <verse number="19" style="v" sid="ZEP 3:19" />Nanā, i taua wā,</para>
  <para style="q2" vid="ZEP 3:19">ka mahi ahau ki te hunga katoa</para>
  <para style="q2" vid="ZEP 3:19">e whakatupu kino ana i a koe.</para>
  <para style="q1" vid="ZEP 3:19">Ka whakaora i te wahine e totitoti ana;</para>
  <para style="q2" vid="ZEP 3:19">ka kohikohi i te mea i peia atu,</para>
  <para style="q1" vid="ZEP 3:19">ā, hei whakamoemititanga rātou,</para>
  <para style="q2" vid="ZEP 3:19">hei ingoa i ngā whenua katoa i whakamā ai rātou.<verse eid="ZEP 3:19" /></para>
  <para style="q1">
    <verse number="20" style="v" sid="ZEP 3:20" />I taua wā ka kawea mai koutou e ahau,</para>
  <para style="q2" vid="ZEP 3:20">ā, i taua wā ka whakaminea mai koutou e ahau;</para>
  <para style="q1" vid="ZEP 3:20">ā, hei ingoa koutou, hei whakamoemititanga</para>
  <para style="q2" vid="ZEP 3:20">i roto i ngā iwi katoa o te whenua,</para>
  <para style="q1" vid="ZEP 3:20">ina whakahokia koutou e ahau</para>
  <para style="q2" vid="ZEP 3:20">i te whakarau me te titiro anō koutou,”</para>
  <para style="qr" vid="ZEP 3:20">e ai tā Ihowā.<verse eid="ZEP 3:20" /></para>
  <chapter eid="ZEP 3" />
</usx>