<?xml version="1.0" encoding="utf-8"?>
<usx version="3.0">
  <book code="1TI" style="id">1ti.txt Māori macronized text, extracted 20-01-03</book>
  <para style="h">1 Timoti</para>
  <para style="toc3">1Tim</para>
  <para style="mt2">Ko te Tuhituhi Tuatahi a Pāora Āpōtoro ki a</para>
  <para style="mt1">Timoti</para>
  <chapter number="1" style="c" sid="1TI 1" />
  <para style="p">
    <verse number="1" style="v" sid="1TI 1:1" />Nā Pāora, nā te āpōtoro a Īhu Karaiti, he mea whakarite e te Atua, e tō tātou Kaiwhakaora, e Īhu Karaiti hoki, ko ia tā tātou e tūmanako atu nei:<verse eid="1TI 1:1" /></para>
  <para style="p">
    <verse number="2" style="v" sid="1TI 1:2" />Ki a Tīmoti, ki tāku tamaiti pono i roto i te whakapono:</para>
  <para style="p" vid="1TI 1:2">Kia tau atu te aroha noa, te mahi tohu, te rangimārie, he mea nā te Atua, nā tō tātou Matua, nā Karaiti Īhu hoki, nā tō tātou Ariki.<verse eid="1TI 1:2" /></para>
  <para style="s">He Whakatūpato ki te Whakaakoranga Teka</para>
  <para style="p">
    <verse number="3" style="v" sid="1TI 1:3" />I whakahau atu rā ahau ki a koe, i ahau e haere ana ki Makeronia, kia noho koe i Epeha, ako ai i ētahi kia kaua e rerekē te whakaako, <verse eid="1TI 1:3" /><verse number="4" style="v" sid="1TI 1:4" />kia kaua e whakarongo ki ngā kōrero tito noa, ki ngā whakapapa tūpuna kāhore nei e whai mutunga; ko ngā putanga ake o ēnā, he tautohetohe, kāhore he whakatupu mō te tikanga a te Atua i runga i te whakapono; ka pērā anō ahau ināianei. <verse eid="1TI 1:4" /><verse number="5" style="v" sid="1TI 1:5" />Ko te tukunga iho ia mō te ako, ko te aroha, nō roto i te ngākau mā, i te hinengaro pai, i te whakapono tinihangakore. <verse eid="1TI 1:5" /><verse number="6" style="v" sid="1TI 1:6" />Kapea ake ēnei e ētahi, kotiti kē ana ki ngā kōrero teka noa; <verse eid="1TI 1:6" /><verse number="7" style="v" sid="1TI 1:7" />ki tā rātou hei kaiwhakaako rātou i te ture, heoi, kāhore e mātau ki tā rātou e kōrero nei, ki ngā mea rānei e kauwhautia nei e rātou.<verse eid="1TI 1:7" /></para>
  <para style="p">
    <verse number="8" style="v" sid="1TI 1:8" />Otirā, e mātau ana tātou he mea pai te ture, ki te rite te meatanga e te tangata ki tā te ture tikanga; <verse eid="1TI 1:8" /><verse number="9" style="v" sid="1TI 1:9" />e mātau ana hoki ki tēnei, kīhai te ture i whakatakotoria mō te tangata tika, engari mō te hunga turekore, tutū, karakiakore, hara, tapukore, whakarihariha, mō ngā kaipatu i ngā pāpā, mō ngā kaipatu i ngā whaea, mō ngā kaikōhuru tangata, <verse eid="1TI 1:9" /><verse number="10" style="v" sid="1TI 1:10" />mō te hunga moepuku, moe kino i te tāne, tāhae tangata, kōrero teka, oati teka, ā, ki te mea tērā atu tētahi mea kāhore nei e rite ki te whakaako tika; <verse eid="1TI 1:10" /><verse number="11" style="v" sid="1TI 1:11" />rite tonu tēnei ki te rongopai o te korōria o te Atua hari, ki te mea kua tukua mai nei ki ahau.<verse eid="1TI 1:11" /></para>
  <para style="s">Te Whakawhetai mō te Mahi Tohu a te Atua</para>
  <para style="p">
    <verse number="12" style="v" sid="1TI 1:12" />E whakawhetai atu nei ahau ki a Karaiti Īhu, ki tō tātou Ariki, nāna nei ahau i whakakaha; i whakaaro hoki ia he tangata pono ahau, ā, meinga ana ahau hei minita; <verse eid="1TI 1:12" /><verse number="13" style="v" sid="1TI 1:13" />ahau nei, te tangata kohukohu i mua, te kaiwhakatoi, whakatupu kino. Heoi, i tohungia ahau, nō te me i meinga kūwaretia e ahau i runga i te whakapono kore; <verse eid="1TI 1:13" /><verse number="14" style="v" sid="1TI 1:14" />tino nui rawa hoki te aroha noa o tō tātou Ariki, hui tahi ki te whakapono, ki te aroha i roto i a Karaiti Īhu.<verse eid="1TI 1:14" /></para>
  <para style="p">
    <verse number="15" style="v" sid="1TI 1:15" />He pono te kōrero, he pai hoki kia tangohia rawatia, i haere mai a Karaiti Īhu ki te ao ki te whakaora i te hunga hara; ko te tino tangata hara o rātou ko ahau. <verse eid="1TI 1:15" /><verse number="16" style="v" sid="1TI 1:16" />Heoi, nā konei ahau i tohungia ai, kia ai ko ahau ki mua hei whakaaturanga mā Īhu Karaiti i ngā manawanui maha, hei tohu ki te hunga e whakapono ki a ia ā muri ake nei, kia ora tonu ai rātou. <verse eid="1TI 1:16" /><verse number="17" style="v" sid="1TI 1:17" />Nā, ki te Kīngi ora tonu, e kore nei e pirau, e kore nei e kitea, ko ia nei anake te Atua mātau, waiho atu i a ia te hōnore me te korōria ake ake. Āmine.<verse eid="1TI 1:17" /></para>
  <para style="p">
    <verse number="18" style="v" sid="1TI 1:18" />Ka tukua atu nei e ahau tēnei kupu ako ki a koe, e tāku tamaiti, e Tīmoti, ko te poropititanga anō tēnei i puta mai i mua mōu, hei mea i a koe kia whawhai i te whawhai pai; <verse eid="1TI 1:18" /><verse number="19" style="v" sid="1TI 1:19" />kia mau ki te whakapono me te hinengaro pai; he mea nei ēnā kua ākiritia atu e ētahi, ka meinga tō rātou whakapono he kaipuke pakaru; <verse eid="1TI 1:19" /><verse number="20" style="v" sid="1TI 1:20" />nō rātou a Haimeniu rāua ko Arehānera, kua tukua nei e ahau ki a Hātana, kia whakaakona ai kia kaua e kohukohu.<verse eid="1TI 1:20" /></para>
  <chapter eid="1TI 1" />
  <chapter number="2" style="c" sid="1TI 2" />
  <para style="s">Te Karakia a te Hāhi</para>
  <para style="p">
    <verse number="1" style="v" sid="1TI 2:1" />Nā, ko tāku whakahau tēnei i te tuatahi o ngā mea katoa, kia puta ngā īnoi, ngā karakia, ngā īnoi wawao, ngā whakawhetai, mō ngā tāngata katoa; <verse eid="1TI 2:1" /><verse number="2" style="v" sid="1TI 2:2" />mō ngā kīngi, mō te hunga whai mana katoa hoki; kia āta noho mārie ai tātou i runga i ngā whakaaro karakia, i ngā tikanga mahara katoa. <verse eid="1TI 2:2" /><verse number="3" style="v" sid="1TI 2:3" />He mea pai tēnei, he mea e manakohia ana i te aroaro o te Atua, o tō tātou Kaiwhakaora; <verse eid="1TI 2:3" /><verse number="4" style="v" sid="1TI 2:4" />ko tāna nei e pai ai ko ngā tāngata katoa kia ora, kia haere mai hoki ki te mātauranga ki te pono. <verse eid="1TI 2:4" /><verse number="5" style="v" sid="1TI 2:5" />Kotahi tonu te Atua, kotahi te takawaenga o te Atua, o ngā tāngata, ko ia anō he tangata, arā ko Karaiti Īhu; <verse eid="1TI 2:5" /><verse number="6" style="v" sid="1TI 2:6" />i hoatu nei i a ia hei utu mō te katoa; he mea kia whakaaturia i ōna wā ake. <verse eid="1TI 2:6" /><verse number="7" style="v" sid="1TI 2:7" />Ā, meinga ana ahau hei karere, hei āpōtoro mō taua mea; he pono tāku kōrero i roto i a te Karaiti, kāhore āku teka; hei kaiwhakaako mō ngā tauiwi i runga i te whakapono, i te pono.<verse eid="1TI 2:7" /></para>
  <para style="p">
    <verse number="8" style="v" sid="1TI 2:8" />Nā, ko tāku e pai ai, ko ngā tāne kia īnoi i ngā wāhi katoa, kia tapu ngā ringa ina ara, kaua he riri, he tautohetohe.<verse eid="1TI 2:8" /></para>
  <para style="p">
    <verse number="9" style="v" sid="1TI 2:9" />Ko ngā wāhine hoki kia mau i te kākahu ātaahua, kia tū whakamā, kia whai whakaaro; kauaka te makawe whiri, te kōura, te peara, te kākahu utu nui, <verse eid="1TI 2:9" /><verse number="10" style="v" sid="1TI 2:10" />engari, ko te mea e tau ana mō ngā wāhine e whakaae ana ki te karakia, arā, ko ngā mahi pai.<verse eid="1TI 2:10" /></para>
  <para style="p">
    <verse number="11" style="v" sid="1TI 2:11" />Me ako mārie te wahine kia nui te ngohengohe. <verse eid="1TI 2:11" /><verse number="12" style="v" sid="1TI 2:12" />E kore hoki e tukua e ahau te wahine kia whakaako, kia neke ake rānei tāna tikanga i tā te tāne, engari, me āta noho. <verse eid="1TI 2:12" /><verse number="13" style="v" sid="1TI 2:13" />Ko Ārama hoki kua hangā i mua, muri iho ko Iwi. <verse eid="1TI 2:13" /><verse number="14" style="v" sid="1TI 2:14" />Ā, kīhai a Ārama i tinihangatia, ko te wahine ia i tinihangatia, ā, taka ana ki te hē. <verse eid="1TI 2:14" /><verse number="15" style="v" sid="1TI 2:15" />Otirā, ka ora ia i te whānautanga tamariki, ki te mau tonu tō rātou whakapono, aroha, tapu, whakaaro.<verse eid="1TI 2:15" /></para>
  <chapter eid="1TI 2" />
  <chapter number="3" style="c" sid="1TI 3" />
  <para style="s">Ngā Kaiārahi i roto i te Hāhi</para>
  <para style="p">
    <verse number="1" style="v" sid="1TI 3:1" />He pono te kōrero: ki te hiahia tētahi ki te mahi pīhopa, e hiahia ana ia ki te mahi pai. <verse eid="1TI 3:1" /><verse number="2" style="v" sid="1TI 3:2" />Nā, ko te tikanga tēnei, kia kaua te pīhopa e ekengia e te kupu, he tahu nō te wahine kotahi, kia ngāwari, kia whai whakaaro, kia mārama āna tikanga, kia atawhai ki ngā manuhiri, kia whai ngākau ki te whakaako; <verse eid="1TI 3:2" /><verse number="3" style="v" sid="1TI 3:3" />kia kaua e kakai wāina, kia kaua e patu; engari kia ngāwari, kaua e totohe, kaua e matenui ki te moni. <verse eid="1TI 3:3" /><verse number="4" style="v" sid="1TI 3:4" />Kia pai tāna tohutohu i tōna whare; e mea ana i āna tamariki kia ngohengohe ki a ia, kia nui te mahara. <verse eid="1TI 3:4" /><verse number="5" style="v" sid="1TI 3:5" />Ki te kore hoki tētahi tangata e mātau ki te tohutohu i tōna whare ake, me pēhea ka tiaki ai ia i te hāhi a te Atua? <verse eid="1TI 3:5" /><verse number="6" style="v" sid="1TI 3:6" />Kauaka i te tauhou, kei whakakake, ā, ka tau tō te rēwera hē ki a ia. <verse eid="1TI 3:6" /><verse number="7" style="v" sid="1TI 3:7" />Ā, kia pai te kōrero mōna a te hunga o waho; kei taka ia ki te whakahāwea, ki roto hoki ki te māhanga a te rēwera.<verse eid="1TI 3:7" /></para>
  <para style="s">Ngā Kaiāwhina i roto i te Hāhi</para>
  <para style="p">
    <verse number="8" style="v" sid="1TI 3:8" />Waihoki ko ngā rīkona kia tū kaumātua, kaua e arero rua, kaua e matenui ki te wāina, kaua e whai ki te taonga paruparu; <verse eid="1TI 3:8" /><verse number="9" style="v" sid="1TI 3:9" />kia mā ō rātou hinengaro e mau ai ki te mea ngaro o te whakapono. <verse eid="1TI 3:9" /><verse number="10" style="v" sid="1TI 3:10" />Nā, kia mātua whakamātautauria ēnei; kātahi ka tuku ai kia mahi i ā te rīkona mahi, ki te kore he whakahē mō rātou.<verse eid="1TI 3:10" /></para>
  <para style="p">
    <verse number="11" style="v" sid="1TI 3:11" />Ko ngā wāhine hoki kia āhua kaumātua, kaua e ngautuarā, kia whai mahara, kia pono i ngā mea katoa.<verse eid="1TI 3:11" /></para>
  <para style="p">
    <verse number="12" style="v" sid="1TI 3:12" />Ko ngā rīkona, kia kotahi te hoa wahine; kia pai te tohutohu i ā rātou tamariki, i ō rātou whare ake anō hoki. <verse eid="1TI 3:12" /><verse number="13" style="v" sid="1TI 3:13" />Ki te pai hoki tā rātou mahi rīkona, ka whiwhi rātou ki te tūranga pai mō rātou, ka nui hoki tō rātou māia i runga i te whakapono ki a Karaiti Īhu.<verse eid="1TI 3:13" /></para>
  <para style="s">Te Kōrero Huna he Mea Hirahira</para>
  <para style="p">
    <verse number="14" style="v" sid="1TI 3:14" />He tuhituhi atu tēnei nāku i ēnei mea ki a koe, e mea ana hoki tērā ahau e haere wawe atu ki a koe; <verse eid="1TI 3:14" /><verse number="15" style="v" sid="1TI 3:15" />ki te roa ia ahau, kia mātau ai koe ki te tikanga mō tāu mahi i roto i te whare o te Atua, ko te hāhi nei ia a te Atua ora, ko te pou, ko te tūranga o te pono. <verse eid="1TI 3:15" /><verse number="16" style="v" sid="1TI 3:16" />Nā, kāhore rawa e tautohetia te nui o te mea ngaro e karakiatia nei:</para>
  <para style="q1" vid="1TI 3:16">Ko ia i whakakitea mai i roto i te kikokiko,</para>
  <para style="q2" vid="1TI 3:16">he mea whakatika nā te Wairua,</para>
  <para style="q2" vid="1TI 3:16">i kitea e ngā anahera.</para>
  <para style="q1" vid="1TI 3:16">I kauwhautia nei i roto i ngā tauiwi,</para>
  <para style="q2" vid="1TI 3:16">i whakaponohia nei i te ao,</para>
  <para style="q2" vid="1TI 3:16">i tangohia atu ki te korōria.<verse eid="1TI 3:16" /></para>
  <chapter eid="1TI 3" />
  <chapter number="4" style="c" sid="1TI 4" />
  <para style="s">He Kaiako Teka</para>
  <para style="p">
    <verse number="1" style="v" sid="1TI 4:1" />Otirā, he kōrero tino hāngai tā te Wairua, ko ā ngā wā o muri nei ka kotiti kē atu ētahi i te whakapono, ka whakarongo ki ngā wairua tinihanga, ki ngā whakaakoranga a ngā rēwera, <verse eid="1TI 4:1" /><verse number="2" style="v" sid="1TI 4:2" />he mea nā te hīanga o te hunga kōrero teka; ō rātou hinengaro, anō he mea tahu ki te rino wera. <verse eid="1TI 4:2" /><verse number="3" style="v" sid="1TI 4:3" />E riri ana kia kaua e mārena, kia kaua e pā ki ngā kai i hangā e te Atua hei mea mā te hunga e whakapono ana, e mātau ana hoki ki te pono, me te whakawhetai anō rātou. <verse eid="1TI 4:3" /><verse number="4" style="v" sid="1TI 4:4" />He pai hoki ngā mea katoa i hangā e te Atua, kāhore he mea hei rukenga, ina tangohia i runga i te whakawhetai; <verse eid="1TI 4:4" /><verse number="5" style="v" sid="1TI 4:5" />he mea hoki i whakatapua, nā te kupu a te Atua, nā te īnoi.<verse eid="1TI 4:5" /></para>
  <para style="s">He Pononga Pai nō Īhu Karaiti</para>
  <para style="p">
    <verse number="6" style="v" sid="1TI 4:6" />Ki te whakamahara koe i ngā tēina ki ēnei mea, he minita pai koe nā Īhu Karaiti, he mea whakatupu ake i runga i ngā kupu o te whakapono, o te whakaako pai kua whāia nei e koe ā tae noa mai ki nāianei. <verse eid="1TI 4:6" /><verse number="7" style="v" sid="1TI 4:7" />Ko ngā kōrero whakarihariha ia, ko ngā mea tito noa a te rūruhi, whakarērea. Ko ngā mahi māu ko ngā mea o te ngākau karakia. <verse eid="1TI 4:7" /><verse number="8" style="v" sid="1TI 4:8" />He pai iti nei tō te whakamahi i te tinana; tēnā ko te ngākau karakia e pai ana mō ngā mea katoa, kei reira hoki ngā kōrero mō te ora ināianei, mō tērā hoki kei te haere mai.<verse eid="1TI 4:8" /></para>
  <para style="p">
    <verse number="9" style="v" sid="1TI 4:9" />He pono tēnei kōrero, he pai hoki kia tangohia rawatia. <verse eid="1TI 4:9" /><verse number="10" style="v" sid="1TI 4:10" />Koia hoki mātou ka mahi, ka tohe, nō te mea kua whakamau tō mātou tūmanako ki te Atua ora, ko ia nei te Kaiwhakaora o ngā tāngata katoa, engari rawa ia o te hunga whakapono.<verse eid="1TI 4:10" /></para>
  <para style="p">
    <verse number="11" style="v" sid="1TI 4:11" />Me kauwhau ēnei mea e koe, me whakaako. <verse eid="1TI 4:11" /><verse number="12" style="v" sid="1TI 4:12" />Kei whakahāwea tētahi ki a koe, he taitamariki nōu; engari hei tauira koe ki te hunga whakapono, tāu kupu, tāu whakahaere, tōu aroha, tōu whakapono, tōu ngākau mā. <verse eid="1TI 4:12" /><verse number="13" style="v" sid="1TI 4:13" />Kia aro nui koe ki te kōrero pukapuka, ki te whakahauhau, ki te whakaako, kia tae atu rā anō ahau. <verse eid="1TI 4:13" /><verse number="14" style="v" sid="1TI 4:14" />Kei waiho noa te mea hōmai noa kei roto nā i a koe, i hōmai rā ki a koe he mea poropiti, i te whakapānga ai o ngā ringaringa o ngā kaumātua.<verse eid="1TI 4:14" /></para>
  <para style="p">
    <verse number="15" style="v" sid="1TI 4:15" />Āta whakaaroa ēnei mea; kia pau tōu kaha ki reira; kia kitea ai e te katoa tōu nekehanga ake. <verse eid="1TI 4:15" /><verse number="16" style="v" sid="1TI 4:16" />Kia mahara ki a koe anō, ki te whakaakoranga hoki; kia ū ki ēnei mea. Ki te mea hoki koe i tēnei, ka whakaora koe i a koe anō, i te hunga anō hoki e whakarongo ana ki a koe.<verse eid="1TI 4:16" /></para>
  <chapter eid="1TI 4" />
  <chapter number="5" style="c" sid="1TI 5" />
  <para style="s">He Kawenga ki te Hunga Whakapono</para>
  <para style="p">
    <verse number="1" style="v" sid="1TI 5:1" />Kaua e whakatūpehupehu ki te kaumātua; engari āta kōrerotia atu ānō he matua; ko ngā taitamariki hoki ānō he tēina; <verse eid="1TI 5:1" /><verse number="2" style="v" sid="1TI 5:2" />ko ngā rūruhi ānō he whaea; ko ngā wāhine taitamariki ānō he tuāhine, i runga i ngā whakaaro mā katoa.<verse eid="1TI 5:2" /></para>
  <para style="p">
    <verse number="3" style="v" sid="1TI 5:3" />Whakahōnoretia ngā pouaru, arā ngā tino pouaru. <verse eid="1TI 5:3" /><verse number="4" style="v" sid="1TI 5:4" />Ki te mea ia he tamariki, he mokopuna rānei a tētahi pouaru, kia whakaakona rātou i te tuatahi kia whakaaro tika ki tō rātou whare ake, kia utua hoki tā ngā mātua; he mea pai hoki tēnei, he mea e manakohia ana i te aroaro o te Atua. <verse eid="1TI 5:4" /><verse number="5" style="v" sid="1TI 5:5" />Nā, ko te tino pouaru, ko te mea mokemoke, e tūmanako ana ia ki te Atua, e mau tonu ana ki ngā īnoi, ki ngā karakia, i te pō, i te ao. <verse eid="1TI 5:5" /><verse number="6" style="v" sid="1TI 5:6" />Ko te pouaru ia e whai ana ki ngā āhuareka a te tinana he tūpāpaku ia, ahakoa ora. <verse eid="1TI 5:6" /><verse number="7" style="v" sid="1TI 5:7" />Ākona atu ēnei mea, kei ekengia rātou e te kupu. <verse eid="1TI 5:7" /><verse number="8" style="v" sid="1TI 5:8" />Engari ki te kore tētahi e whakaaro ki ōna ake, ā, ki te hunga rawa anō o tōna whare, kua whakakāhoretia e ia te whakapono, ā, he kino atu tāna i tā te tangata whakapono kore.<verse eid="1TI 5:8" /></para>
  <para style="p">
    <verse number="9" style="v" sid="1TI 5:9" />Kaua tētahi e whakaurua ki te rārangi o ngā pouaru i te mea kāhore anō ōna tau i ono tekau, hei te wahine i tūturu ki te tāne kotahi, <verse eid="1TI 5:9" /><verse number="10" style="v" sid="1TI 5:10" />hei te mea e whakaaetia ana āna mahi pai; mehemea ia i whakatupu tamariki, mehemea ia i atawhai manuhiri, mehemea i horoi i ngā waewae o te hunga tapu, mehemea i manaaki i te hunga e tūkinotia ana, mehemea ia i whai ki ngā mahi pai katoa.<verse eid="1TI 5:10" /></para>
  <para style="p">
    <verse number="11" style="v" sid="1TI 5:11" />Ko ngā pouaru taitamariki ia me whakarere; ki te tupu hoki tō rātou whakaaro pōauau takahi i tā te Karaiti, ka hiahia ki te mārena; <verse eid="1TI 5:11" /><verse number="12" style="v" sid="1TI 5:12" />ka tau te hē ki a rātou, nō te mea kua whakarērea e rātou tō rātou whakapono tuatahi. <verse eid="1TI 5:12" /><verse number="13" style="v" sid="1TI 5:13" />Ka ako anō hoki rātou ki te noho māngere, ki te hāereere noa ki tētahi whare, ki tētahi whare; ā, ehara i te mea ko te māngere kau, he mate kōrerorero anō ia tō rātou, he pokanoa ki tā tērā, ki tā tērā, ko tā rātou e kōrero ai ko ngā mea e kore e tika. <verse eid="1TI 5:13" /><verse number="14" style="v" sid="1TI 5:14" />Koia ahau ka mea ai kia mārena ngā pouaru taitamariki, kia whānau tamariki, kia tohutohu i ngā mea o te whare, kia kaua e hoatu ki te hoariri tētahi take tāwai. <verse eid="1TI 5:14" /><verse number="15" style="v" sid="1TI 5:15" />Kua tahuri kē nei hoki ētahi ki te whai i a Hātana.<verse eid="1TI 5:15" /></para>
  <para style="p">
    <verse number="16" style="v" sid="1TI 5:16" />Ki te mea he pouaru a tētahi tangata whakapono a tētahi wahine whakapono rānei, māna anō rātou e atawhai, kaua hoki te hāhi e whakataimahatia; ko āna hoki e atawhai ai ko ngā tino pouaru.<verse eid="1TI 5:16" /></para>
  <para style="s">Ngā Rangatira o te Hāhi</para>
  <para style="p">
    <verse number="17" style="v" sid="1TI 5:17" />Kia nui ake te hōnore mō ngā kaumātua e tohutohu pai ana; engari rawa ia mō te hunga ko tā rātou nei mahi ko te kupu, ko te whakaako. <verse eid="1TI 5:17" /><verse number="18" style="v" sid="1TI 5:18" />E mea ana hoki te karaipiture, “Kaua e whakamōkātia te māngai o te kau patu wīti;” me tēnei hoki, “Ka tika te utu mō te kaimahi.” <verse eid="1TI 5:18" /><verse number="19" style="v" sid="1TI 5:19" />Kaua e whakarongo ki te whakawā mō te kaumātua, kia puta rā anō i ngā māngai o ētahi kaiwhakaatu tokorua, tokotoru rānei. <verse eid="1TI 5:19" /><verse number="20" style="v" sid="1TI 5:20" />Ko te hunga hara rīria i te aroaro o te katoa, kia mataku ai hoki ērā atu.<verse eid="1TI 5:20" /></para>
  <para style="p">
    <verse number="21" style="v" sid="1TI 5:21" />Ko tāku kupu nui tēnei ki a koe i te aroaro o te Atua, o Karaiti Īhu hoki, ā, o ngā anahera whiriwhiri, puritia ēnei mea, kaua e pokaia he tikanga, kaua e mahi i runga i te whakahoa.<verse eid="1TI 5:21" /></para>
  <para style="p">
    <verse number="22" style="v" sid="1TI 5:22" />Kei hohoro te whakapā i ngā ringaringa ki tētahi tangata. Kaua anō e uru ki ngā hara o te tangata kē; kia mau tōu harakore.<verse eid="1TI 5:22" /></para>
  <para style="p">
    <verse number="23" style="v" sid="1TI 5:23" />Kāti tōu inu wai; engari hei te wāina māu, kia iti, hei mea mō tōu puku, mō ōu mate e honohono nā.<verse eid="1TI 5:23" /></para>
  <para style="p">
    <verse number="24" style="v" sid="1TI 5:24" />Ko ngā hara o ētahi tāngata mārama noa ake, e haere ana i mua ki te whakawākanga; ko o ētahi ia e whai mai ana i muri i a rātou. <verse eid="1TI 5:24" /><verse number="25" style="v" sid="1TI 5:25" />Waihoki ko ngā mahi pai e mārama noa ake ana; ā, ko ngā mea e rerekē ana e kore e taea te huna.<verse eid="1TI 5:25" /></para>
  <chapter eid="1TI 5" />
  <chapter number="6" style="c" sid="1TI 6" />
  <para style="p">
    <verse number="1" style="v" sid="1TI 6:1" />Kīia iho e ngā pononga whai rangatira katoa he mea tika mō ō rātou rangatira ake ngā hōnore katoa, kei kōrerotia kinotia te ingoa o te Atua me tāna ako. <verse eid="1TI 6:1" /><verse number="2" style="v" sid="1TI 6:2" />Kaua ērā i ngā rangatira whakapono e whakahāwea ki a rātou, nō te mea he tēina rātou; engari kia nui rawa te mahi, nō te mea e whakapono ana rātou, e arohaina ana, e uru ngātahi ana ki te mahi pai.</para>
  <para style="s" vid="1TI 6:2">He Whakaakoranga Teka, te Taonga Pono rānei</para>
  <para style="p" vid="1TI 6:2">Me whakaako ēnei mea e koe, me whakahau atu. <verse eid="1TI 6:2" /><verse number="3" style="v" sid="1TI 6:3" />Ki te whakaako kē tētahi, ki te kore e tahuri ki ngā kupu ora, ki ngā kupu a tō tātou Ariki, a Īhu Karaiti, ki te ako anō hoki e rite ai te karakia pai, <verse eid="1TI 6:3" /><verse number="4" style="v" sid="1TI 6:4" />e whakakake ana ia, kāhore ōna mātauranga ki tētahi mea, heoi e hāwata ana ki ngā uiuinga, ki ngā tautohetohenga, nō reira nei te hae, te whawhai, ngā kōrero kino, ngā whakaaro kino, <verse eid="1TI 6:4" /><verse number="5" style="v" sid="1TI 6:5" />ngā whakahokihoki kupu a ngā tāngata ngākau kino, kāhore nei he pono i a rātou. E mahara ana ki te karakia pai he huarahi e whiwhi ai ki te taonga.<verse eid="1TI 6:5" /></para>
  <para style="p">
    <verse number="6" style="v" sid="1TI 6:6" />He taonga nui anō ia te karakia pai hui tahi ki te ngākau tatū; <verse eid="1TI 6:6" /><verse number="7" style="v" sid="1TI 6:7" />kāhore hoki he mea i mauria mai e tātou ki te ao, e kore hoki e āhei te mau atu e tātou tētahi mea. <verse eid="1TI 6:7" /><verse number="8" style="v" sid="1TI 6:8" />Ki te mea ia he kai tā tātou, he hīpoki, ka mākona tātou i ēnā. <verse eid="1TI 6:8" /><verse number="9" style="v" sid="1TI 6:9" />Ko te hunga ia e hiahia ana kia whai taonga, ka taka rātou ki te whakamātautauranga, ki te māhanga, ki te tini o ngā hiahia kūware e raru ai, e totohu ai ngā tāngata ki te whakangaromanga, ā, huna iho. <verse eid="1TI 6:9" /><verse number="10" style="v" sid="1TI 6:10" />He pūtake hoki nō ngā kino katoa te aroha ki te moni; he minamina ki tēnei i kotiti kē ai ētahi i te whakapono, ā, werohia pūtia iho rātou e ngā mamae maha.<verse eid="1TI 6:10" /></para>
  <para style="s">He Tohutohu Whaiaro</para>
  <para style="p">
    <verse number="11" style="v" sid="1TI 6:11" />Ko koe ia, e tā te Atua tangata, oma atu i ēnei; whāia te tika, te karakia pai, te whakapono, te aroha, te manawanui, te ngākau māhaki. <verse eid="1TI 6:11" /><verse number="12" style="v" sid="1TI 6:12" />Whawhaitia te whawhai pai o te whakapono, hopukia atu te ora tonu, ko te mea hoki tēnā i karangatia ai koe, ā, whakaaetia ana e koe te whakaaetanga pai i te aroaro o ngā kaititiro tokomaha. <verse eid="1TI 6:12" /><verse number="13" style="v" sid="1TI 6:13" />Ko tāku ako atu tēnei ki a koe i te aroaro o te Atua, nāna nei ngā mea katoa i whai ora ai, o Karaiti Īhu anō hoki, nāna nei i whakapuaki te whakaaetanga pai i te aroaro o Ponotio Pirato; <verse eid="1TI 6:13" /><verse number="14" style="v" sid="1TI 6:14" />puritia tēnei ture, kei whai koha, kei whai hē, ā taea noatia te putanga mai, o tō tātou Ariki, o Īhu Karaiti. <verse eid="1TI 6:14" /><verse number="15" style="v" sid="1TI 6:15" />Māna e whakakite mai ā ōna ake wā, ko ia anake nei hoki te Mea kaha, te Mea koa, te Kīngi o ngā kīngi, te Ariki o ngā ariki. <verse eid="1TI 6:15" /><verse number="16" style="v" sid="1TI 6:16" />Ko ia anake e kore e mate, e noho ana ia i te mārama e kore e taea atu e tētahi tangata, kāhore anō hoki e āhei kia kitea. Waiho atu i a ia te hōnore me te kaha ake ake. Āmine.<verse eid="1TI 6:16" /></para>
  <para style="p">
    <verse number="17" style="v" sid="1TI 6:17" />Ākona te hunga i ngā taonga o tēnei ao kia kaua e whakakake te ngākau, kia kaua e whakawhirinaki ki ngā taonga pahuhu noa, engari ki te Atua ora, ko ia hoki hei hōmai nui i ngā mea pai katoa hei mea mā tātou. <verse eid="1TI 6:17" /><verse number="18" style="v" sid="1TI 6:18" />Kia mahi rātou i te pai, kia hua ā rātou mahi pai, kia tatanga ki te ohaoha, ki te whakawhiwhi i ētahi; <verse eid="1TI 6:18" /><verse number="19" style="v" sid="1TI 6:19" />me te whakatakoto anō he kaupapa pai mō rātou mō ngā rā ki mua, kia mau-ā-ringa ai rātou ki te ora, arā ki te ora tūturu.<verse eid="1TI 6:19" /></para>
  <para style="p">
    <verse number="20" style="v" sid="1TI 6:20" />E Tīmoti, tiakina te mea kua tukua nā ki a koe; tahuri kē i ngā kōrero whakarihariha, i ngā kupu teka noa, i ngā whakaputanga kētanga a te mea e tekaia nei he mātauranga; <verse eid="1TI 6:20" /><verse number="21" style="v" sid="1TI 6:21" />kua waiho nei hei tikanga mā ētahi, ā, hē ake rātou ki te whakapono.</para>
  <para style="p" vid="1TI 6:21">Kia tau te aroha noa ki a koe. Āmine.<verse eid="1TI 6:21" /></para>
  <chapter eid="1TI 6" />
</usx>