<?xml version="1.0" encoding="utf-8"?>
<usx version="3.0">
  <book code="HAG" style="id">hag.txt Māori macronized text, extracted 16-05-06</book>
  <para style="h">Hākai</para>
  <para style="toc3">Hāka</para>
  <para style="mt2">Ko te Pukapuka a</para>
  <para style="mt1">Hākai</para>
  <chapter number="1" style="c" sid="HAG 1" />
  <para style="s">Te Whakahau kia Hangā anō te Temepara</para>
  <para style="p">
    <verse number="1" style="v" sid="HAG 1:1" />I te rua o ngā tau o Kīngi Tariuha, i te ono o ngā marama, i te rā tuatahi o te marama ka puta mai te kupu a Ihowā, he mea nā Hākai poropiti, ki a Herupapera tama a Haratiera, kāwana o Hūrā, rāua ko te tino tohunga, ko Hohua tama a Iohereke; i mea ia: <verse eid="HAG 1:1" /><verse number="2" style="v" sid="HAG 1:2" />Ko te kupu tēnei a Ihowā o ngā mano, e mea ana ia: “Ki tā tēnei iwi: ‘Kāhore anō kia taea noatia te wā, te wā e hangā ai tō Ihowā whare.’ ”<verse eid="HAG 1:2" /></para>
  <para style="p">
    <verse number="3" style="v" sid="HAG 1:3" />Nā, ka puta mai te kupu a Ihowā, he mea nā Hākai poropiti, i kī ia: <verse eid="HAG 1:3" /><verse number="4" style="v" sid="HAG 1:4" />“Ko tā koutou wā ianei tēnei, e mea mā, e noho ai i ō koutou whare kua oti nei tō roto hīpoki, i te mea he ururua tēnei whare?”<verse eid="HAG 1:4" /></para>
  <para style="p">
    <verse number="5" style="v" sid="HAG 1:5" />Nā, ko te kupu tēnei a Ihowā o ngā mano: “Whakaaroa ō koutou ara. <verse eid="HAG 1:5" /><verse number="6" style="v" sid="HAG 1:6" />He nui tā koutou i whakatō ai, he iti tā koutou i mau mai ai; e kai ana, heoi, kāhore e mākona; e inu ana, tē ngata i te wai; e kākahu ana i o koutou, tē mahana tētahi; e riro ana i te kaimahi te moni mō tāna mahi, ā, whaowhina ana e ia ki roto ki te pūtea kōputaputa.”<verse eid="HAG 1:6" /></para>
  <para style="p">
    <verse number="7" style="v" sid="HAG 1:7" />Ko te kupu tēnei a Ihowā o ngā mano: “Whakaaroa ō koutou ara. <verse eid="HAG 1:7" /><verse number="8" style="v" sid="HAG 1:8" />Pikitia te maunga, maua mai he rākau, hangā hoki te whare; ā, ka manako ahau ki reira, ka whai korōria anō ahau,” e ai tā Ihowā. <verse eid="HAG 1:8" /><verse number="9" style="v" sid="HAG 1:9" />“I tūmanako hoki koutou kia maha, nanā, he iti noa; tā koutou kawenga mai ki te whare, nā, kua puhipuhia e ahau. Mō te aha?” e ai tā Ihowā o ngā mano. “Mō tōku whare e ururua nei, kei te rere ia koutou ki tōna whare, ki tōna whare. <verse eid="HAG 1:9" /><verse number="10" style="v" sid="HAG 1:10" />Nā reira i kaiponuhia ai te tōmairangi o te rangi, he mea ki a koutou; nā reira anō i kaiponuhia ai ngā hua o te whenua. <verse eid="HAG 1:10" /><verse number="11" style="v" sid="HAG 1:11" />Ā, karangatia ana e ahau he tauraki ki runga ki te whenua, ki ngā maunga, ki te wīti, ki te wāina hou, ki te hinu, ki ngā mea e puta mai ana i te whenua, ki te tangata, ki te kararehe, ki ngā mahi katoa a ngā ringa.”<verse eid="HAG 1:11" /></para>
  <para style="p">
    <verse number="12" style="v" sid="HAG 1:12" />Nā, ka rongo a Herupapera te tama a Haratiera rāua ko te tino tohunga, ko Hohua tama a Iohereke, me ngā mōrehu katoa o te iwi, ki te reo o Ihowā, o tō rātou Atua, ki ngā kupu a Hākai poropiti, mō ngā mea i ungā mai ai ia e Ihowā, e tō rātou Atua, nā, ka wehi te iwi i te aroaro o Ihowā.<verse eid="HAG 1:12" /></para>
  <para style="p">
    <verse number="13" style="v" sid="HAG 1:13" />Kātahi a Hākai, te karere a Ihowā, i a ia nei ngā kupu a Ihowā, ka kōrero ki te iwi, ka mea, “Ko ahau hei hoa mō koutou,” e ai tā Ihowā. <verse eid="HAG 1:13" /><verse number="14" style="v" sid="HAG 1:14" />Nā, ka whakaohokia e Ihowā te wairua o Herupapera tama a Haratiera, o te kāwana o Hūrā, me te wairua o te tino tohunga, o Hohua tama a Iohereke, me te wairua o ngā mōrehu katoa o te iwi, ā, ka haere mai rātou, ka mahi i te mahi o te whare o Ihowā o ngā mano, o tō rātou Atua, <verse eid="HAG 1:14" /><verse number="15" style="v" sid="HAG 1:15" />i te rua tekau mā whā o ngā rā o te ono o ngā marama, i te rua o ngā tau o Kīngi Tariuha.<verse eid="HAG 1:15" /></para>
  <chapter eid="HAG 1" />
  <chapter number="2" style="c" sid="HAG 2" />
  <para style="s">Te Ahurei o te Temepara Hou</para>
  <para style="p">
    <verse number="1" style="v" sid="HAG 2:1" />I te whitu o ngā marama, i te rua tekau mā tahi o ngā rā o te marama, ka puta mai te kupu a Ihowā, he mea nā Hākai poropiti, i kī ia: <verse eid="HAG 2:1" /><verse number="2" style="v" sid="HAG 2:2" />“Tēnā, kōrero ki a Herupapera tama a Haratiera, kāwana o Hūrā, rāua ko te tino tohunga, ko Hohua tama a Iohereke, ki ngā mōrehu anō o te iwi, mea atu: <verse eid="HAG 2:2" /><verse number="3" style="v" sid="HAG 2:3" />‘Ko wai te mōrehu i roto i a koutou i kite i tēnei whare i tōna korōria ō mua? E pēhea ana hoki ki tā koutou titiro ināianei? Ehara rānei ki ō koutou nā kanohi he kāhore noa iho? <verse eid="HAG 2:3" /><verse number="4" style="v" sid="HAG 2:4" />Nā, kia kaha āianei, e Herupapera,’ e ai tā Ihowā; ‘kia kaha, e te tino tohunga, e Hohua tama a Iohereke; kia kaha hoki, e te iwi katoa o te whenua,’ e ai tā Ihowā, ‘e mahi; ko ahau hoki hei hoa mō koutou,’ e ai tā Ihowā o ngā mano. <verse eid="HAG 2:4" /><verse number="5" style="v" sid="HAG 2:5" />‘Ka rite ki te kupu i whakaritea e ahau ki a koutou i tō koutou haerenga mai i Īhipa; ā, i tū tōku wairua i roto i a koutou; kaua e wehi.’<verse eid="HAG 2:5" /></para>
  <para style="p">
    <verse number="6" style="v" sid="HAG 2:6" />“Nō te mea ko te kupu tēnei a Ihowā o ngā mano: ‘Kia kotahi ake anō, he wāhi iti nei, ā, ka whakangāueuetia e ahau te rangi me te whenua, te moana me te wāhi maroke. <verse eid="HAG 2:6" /><verse number="7" style="v" sid="HAG 2:7" />Ā, ka whakangāueuetia e ahau ngā iwi katoa. Nā, ka haere mai ngā mea āhuareka o ngā iwi katoa; ā, ka whakakīia e ahau tēnei whare ki te korōria,’ e ai tā Ihowā o ngā mano. <verse eid="HAG 2:7" /><verse number="8" style="v" sid="HAG 2:8" />‘Nāku te hiriwa, nāku hoki te kōura, e ai tā Ihowā o ngā mano. <verse eid="HAG 2:8" /><verse number="9" style="v" sid="HAG 2:9" />Tērā te korōria o tēnei whare ō muri nei ka nui atu i tō tērā i mua,’ e ai tā Ihowā o ngā mano; ‘ka hoatu anō e ahau te rongo mau i tēnei wāhi,’ e ai tā Ihowā o ngā mano.”<verse eid="HAG 2:9" /></para>
  <para style="s">Ka Uia ngā Tohunga e te Poropiti</para>
  <para style="p">
    <verse number="10" style="v" sid="HAG 2:10" />I te rua tekau mā whā o ngā rā o te iwa o ngā marama, i te rua o ngā tau o Tariuha, ka puta mai te kupu a Ihowā, he mea nā Hākai poropiti, i mea ia: <verse eid="HAG 2:10" /><verse number="11" style="v" sid="HAG 2:11" />“Ko te kupu tēnei a Ihowā o ngā mano: ‘Tēnā rā uia te ture ki ngā tohunga, mea atu: <verse eid="HAG 2:11" /><verse number="12" style="v" sid="HAG 2:12" />Ki te maua e tētahi tangata he kikokiko tapu i te pito o tōna kākahu, ā, ka pā taua pito ōna ki tētahi taro, ki tētahi mea rānei e kōhuatia ana, ki te wāina, ki te hinu, ki tētahi kai rānei, e tapu rānei?’ ”</para>
  <para style="p" vid="HAG 2:12">Nā, ka whakahoki ngā tohunga ka mea, “Kāhore.”<verse eid="HAG 2:12" /></para>
  <para style="p">
    <verse number="13" style="v" sid="HAG 2:13" />Anō rā ko Hākai, “Ki te pā te tangata i poke i te tūpāpaku ki tētahi o ēnei, e poke rānei?”</para>
  <para style="p" vid="HAG 2:13">Nā, ka whakahoki ngā tohunga, ka mea, “E poke anō.”<verse eid="HAG 2:13" /></para>
  <para style="p">
    <verse number="14" style="v" sid="HAG 2:14" />Nā, ka oho a Hākai, ka mea: “ ‘He pēnā anō ēnei tāngata, he pēnā anō te iwi i tōku aroaro nei, e ai tā Ihowā, he pēnā anō ngā mahi katoa a ō rātou ringa; ko ngā mea katoa e whakaherea ana e rātou ki reira, he poke.<verse eid="HAG 2:14" /></para>
  <para style="p">
    <verse number="15" style="v" sid="HAG 2:15" />“ ‘Nā, tēnā rā, whakaaroa āianei i tēnei rā, i ērā atu hoki, i te mea kāhore anō i takoto tētahi kōhatu ki runga ki tētahi kōhatu i te temepara o Ihowā; <verse eid="HAG 2:15" /><verse number="16" style="v" sid="HAG 2:16" />i taua wā puta noa, ki te tae tētahi tangata ki tētahi pūranga e rua tekau nei ōna mēhua, nā, kotahi tonu tekau; ki te haere ki te poka wāina ki te utu mai i ētahi oko e rima tekau, nā, e rua tonu tekau. <verse eid="HAG 2:16" /><verse number="17" style="v" sid="HAG 2:17" />I patua koutou e ahau, ngā mahi katoa a ō koutou ringa ki te ngingio, ki te koriri, ki te whatu, ā, kīhai koutou i tahuri ki ahau,’ e ai tā Ihowā. <verse eid="HAG 2:17" /><verse number="18" style="v" sid="HAG 2:18" />‘Whakaaroa tēnei rā me ērā atu anō, o te rua tekau mā whā o te iwa o ngā marama, o te rā i whakatakotoria ai te tūranga o te temepara o Ihowā, whakaaroa. <verse eid="HAG 2:18" /><verse number="19" style="v" sid="HAG 2:19" />Kei te whare wīti anō rānei te purapura? Inā, kāhore anō te wāina, te piki, te pamekaranete, te ōriwa, kia hua noa; ka tīmata i tēnei rā tāku manaaki i a koutou.’ ”<verse eid="HAG 2:19" /></para>
  <para style="s">Tā Ihowā Kī Taurangi ki Herupapera</para>
  <para style="p">
    <verse number="20" style="v" sid="HAG 2:20" />I tuaruatia anō te puta mai o te kupu a Ihowā ki a Hākai i te rua tekau mā whā o ngā rā o te marama, i mea ia: <verse eid="HAG 2:20" /><verse number="21" style="v" sid="HAG 2:21" />“Kōrero ki a Herupapera kāwana o Hūrā, mea atu: Ka whakangāueuetia e ahau te rangi me te whenua, <verse eid="HAG 2:21" /><verse number="22" style="v" sid="HAG 2:22" />ka hurihia ake anō e ahau te torōna o ngā kīngitanga, ka ngaro i ahau te kaha o ngā kīngitanga o ngā tauiwi; ka hurihia ake e ahau ngā hāriata, me ōna kaieke; ka riro iho anō ngā hōiho me ō rātou kaieke, tēnei, tēnei, i te hoari a tōna tuakana.<verse eid="HAG 2:22" /></para>
  <para style="p">
    <verse number="23" style="v" sid="HAG 2:23" />“ ‘I taua rā,’ e ai tā Ihowā o ngā mano, ‘ka mau ahau ki a koe, e tāku pononga, e Herupapera tama a Haratiera,’ e ai tā Ihowā, ‘ka mea i a koe hei hīri; he mea whiriwhiri hoki koe nāku,’ e ai tā Ihowā o ngā mano.”<verse eid="HAG 2:23" /></para>
  <chapter eid="HAG 2" />
</usx>