<?xml version="1.0" encoding="utf-8"?>
<usx version="3.0">
  <book code="JUD" style="id">jud.txt Māori macronized text, extracted 21-01-03</book>
  <para style="h">Hūrā</para>
  <para style="toc3">Hūrā</para>
  <para style="mt2">Ko te Tuhituhi Whānui a</para>
  <para style="mt1">Hūrā</para>
  <chapter number="1" style="c" sid="JUD 1" />
  <para style="s">He Mihi</para>
  <para style="p">
    <verse number="1" style="v" sid="JUD 1:1" />Nā Hūrā, he pononga nā Īhu Karaiti, he teina nō Hēmi,</para>
  <para style="p" vid="JUD 1:1">Ki te hunga kua oti te whakatapu e te Atua Matua, he mea tiaki i roto i a Īhu Karaiti, he hunga karanga:<verse eid="JUD 1:1" /></para>
  <para style="p">
    <verse number="2" style="v" sid="JUD 1:2" />Kia whakanuia ki a koutou te mahi tohu, te rangimārie me te aroha.<verse eid="JUD 1:2" /></para>
  <para style="s">Ngā Kaiako Teka</para>
  <para style="p">
    <verse number="3" style="v" sid="JUD 1:3" />E ngā hoa aroha, i ahau e tākare tonu ana ki te tuhituhi ki a koutou mō tō tātou whakaoranga tahi, i mea ahau me tuhituhi ki a koutou, me whakahauhau kia kaha te tohe ki te whakapono kua oti nei te tuku mai ki te hunga tapu. <verse eid="JUD 1:3" /><verse number="4" style="v" sid="JUD 1:4" />Kua tomo puku mai hoki ētahi tāngata, ko ērā anō i tuhituhia i mua mō tēnei whakataunga hē, he hunga karakiakore, e whakaputa kē ana rātou i te aroha noa o tō tātou Atua hei mea mō ngā hiahia taikaha, ā, whakakāhore ana rātou ki tō tātou Ariki, ki a Īhu Karaiti, ko ia anake tō tātou Ariki.<verse eid="JUD 1:4" /></para>
  <para style="p">
    <verse number="5" style="v" sid="JUD 1:5" />Nā, e mea ana ahau kia whakamaharatia koutou, kua mātau noa ake anō ia koutou ki tēnei, i whakaorangia mai e te Ariki te iwi i te whenua o Īhipa, muri iho whakangaromia ana e ia te hunga kīhai nei i whakapono. <verse eid="JUD 1:5" /><verse number="6" style="v" sid="JUD 1:6" />Nā, ko ngā anahera, kīhai nei i mau ki tō rātou ake rohe, heoi, whakarērea ana tō rātou nohoanga ake, kua waiho e ia i raro i te pōuri, mau tonu te here ki ngā mekameka, mō te whakawā o te rā nui. <verse eid="JUD 1:6" /><verse number="7" style="v" sid="JUD 1:7" />Ka rite ki Horoma, ki Komora, ki ngā pā hoki i tata ki reira, i pērā me ēnei, te moepuku, te whai i ngā kikokiko kē. Kua waiho rātou hei tohu, pāngia ana rātou e te whiu, arā e te ahi kā tonu.<verse eid="JUD 1:7" /></para>
  <para style="p">
    <verse number="8" style="v" sid="JUD 1:8" />Ko tā tēnei hunga moemoeā anō hoki tēnā; e whakapoke ana i te kikokiko, e whakahāwea ana ki te kāwanatanga, e kōrero kino ana ki ngā rangatira. <verse eid="JUD 1:8" /><verse number="9" style="v" sid="JUD 1:9" />Ko Mikaera ia, ko te tino anahera, i tā rāua ngangautanga ko te rēwera, i a ia e tohe ana ki te tinana o Mohi, kīhai i tae tōna aro ki te kupu kanga i te whakawākanga; i mea kau ia, “Mā te Ariki koe e riri.” <verse eid="JUD 1:9" /><verse number="10" style="v" sid="JUD 1:10" />Ko ēnei ia, e kōrerotia kinotia ana e rātou ngā mea kāhore nei rātou i mātau; nā, ko ngā mea e mātauria noatia ake nei e rātou pērā i ngā kararehe whakaarokore, he iho rātou i aua mea.<verse eid="JUD 1:10" /></para>
  <para style="p">
    <verse number="11" style="v" sid="JUD 1:11" />Auē te mate mō rātou! Kua haere nei hoki rātou i te ara o Kaina, kua tōrere rawa hoki ki te hē, arā ki tō Paraama utu, nā, ko tō Koraha totohe hei whakangaromanga mō rātou.<verse eid="JUD 1:11" /></para>
  <para style="p">
    <verse number="12" style="v" sid="JUD 1:12" />He toka moana rātou i roto i ā koutou hākari aroha, i a rātou e hākari tahi ana me koutou, he hēpara e whāngai ana i a rātou anō, kāhore hoki e mataku; he kapua waikore e ākina ana e ngā hau; he rākau kua ngahoro nei ngā rau, he mea huakore, ka rua nei ngā matenga, he mea kua unuhia ake i ngā pakiaka; <verse eid="JUD 1:12" /><verse number="13" style="v" sid="JUD 1:13" />he ngaru pua nō te moana, e whakatūtū ana i te huka o tō rātou whakamā; he whetū ātiutiu noa, pōuri kerekere te wāhi kua rite mō rātou mō ake tonu atu.<verse eid="JUD 1:13" /></para>
  <para style="p">
    <verse number="14" style="v" sid="JUD 1:14" />I poropititia anō hoki ēnei e Ēnoka, e te tuawhitu i muri i a Ārama, i a ia i mea, “Nā, kei te haere mai te Ariki me ngā mano tini o tāna hunga tapu, <verse eid="JUD 1:14" /><verse number="15" style="v" sid="JUD 1:15" />kia whakaritea he whakawā mō ngā tāngata katoa, kia rīria hoki te hunga karakiakore o rātou mō ā rātou mahi takahi i te karakia katoa. I hē ai rātou ki te karakia, mō ngā kupu pakeke katoa i kōrerotia e te hunga hara, e te hunga karakiakore, mōna.”<verse eid="JUD 1:15" /></para>
  <para style="p">
    <verse number="16" style="v" sid="JUD 1:16" />He hunga amuamu rātou, he kōwhetewhete, e haere ana i runga i ō rātou hiahia ake, tetere rawa anō hoki ngā kupu e kōrero nei ō rātou māngai, he hunga whakapai kanohi rātou, he mea kia riro ai he mea mā rātou.<verse eid="JUD 1:16" /></para>
  <para style="s">He Whakatūpato he Tohutohu hoki</para>
  <para style="p">
    <verse number="17" style="v" sid="JUD 1:17" />E ngā hoa aroha, kia mahara koutou ki ngā kupu i kōrerotia i mua e ngā āpōtoro a tō tātou Ariki, a Īhu Karaiti; <verse eid="JUD 1:17" /><verse number="18" style="v" sid="JUD 1:18" />i mea hoki rātou ki a koutou, “Tērā e puta mai te hunga whakamanumanu a te wā whakamutunga, e haere ana i runga i ō rātou hiahia karakiakore.” <verse eid="JUD 1:18" /><verse number="19" style="v" sid="JUD 1:19" />Nā ēnei ngā tītorehanga, he hunga hiahia hoki ki te kikokiko kāhore nei i a rātou te Wairua.<verse eid="JUD 1:19" /></para>
  <para style="p">
    <verse number="20" style="v" sid="JUD 1:20" />Ko koutou ia, e ngā hoa aroha, hangā ake koutou hei whare ki runga ki tō koutou whakapono tapu rawa, me te īnoi anō i roto i te Wairua Tapu, <verse eid="JUD 1:20" /><verse number="21" style="v" sid="JUD 1:21" />me te tiaki anō i a koutou i runga i te aroha o te Atua, me te tatari anō ki te mahi tohu a tō tātou Ariki, a Īhu Karaiti, ā te ora tonu rā anō.<verse eid="JUD 1:21" /></para>
  <para style="p">
    <verse number="22" style="v" sid="JUD 1:22" />Ko ētahi anō tohungia, e ruarua tonu nei ngā whakaaro. <verse eid="JUD 1:22" /><verse number="23" style="v" sid="JUD 1:23" />Ko ētahi me whakaora, ka tō mai i roto i te kāpura; ā, ko ētahi tohungia, i runga i te mataku; me te weriweri rawa ki te kākahu i poke i te kikokiko.<verse eid="JUD 1:23" /></para>
  <para style="s">He Īnoi Whakamoemiti</para>
  <para style="p">
    <verse number="24" style="v" sid="JUD 1:24" />Nā, ki te mea kaha ki te tiaki i a koutou kei hinga, ki te whakatū hoki i a koutou ki te aroaro o tōna korōria, he mea kohakore i runga i te hari whakaharahara, <verse eid="JUD 1:24" /><verse number="25" style="v" sid="JUD 1:25" />ki a ia, ko ia anake nei te Atua, ki tō tātou Kaiwhakaora, i roto i a Īhu Karaiti, i tō tātou Ariki, waiho atu i a ia te korōria, te nui, te kaha, te mana, i mua atu o ngā wā katoa, āianei, ā ake ake. Āmine.<verse eid="JUD 1:25" /></para>
  <chapter eid="JUD 1" />
</usx>