<?xml version="1.0" encoding="utf-8"?>
<usx version="3.0">
  <book code="3JN" style="id">3jn.txt Māori macronized text, extracted 21-01-03</book>
  <para style="h">3 Hoani</para>
  <para style="toc3">3Hoa</para>
  <para style="mt2">Ko te Tuhituhi Tuatoru Whānui a</para>
  <para style="mt1">Hoani</para>
  <chapter number="1" style="c" sid="3JN 1" />
  <para style="s">He Mihi</para>
  <para style="p">
    <verse number="1" style="v" sid="3JN 1:1" />Nā te kaumātua,</para>
  <para style="p" vid="3JN 1:1">Ki a Kaiu, ki te hoa aroha, ki tāku e aroha atu nei i runga i te pono.<verse eid="3JN 1:1" /></para>
  <para style="p">
    <verse number="2" style="v" sid="3JN 1:2" />E te hoa aroha, nui atu i ngā mea katoa tāku īnoi kia kake koe ki te pai, kia ora. Kia pērā anō me tōu wairua kua kake ki te pai. <verse eid="3JN 1:2" /><verse number="3" style="v" sid="3JN 1:3" />Hari pū hoki ahau i ngā tēina i haere mai nei, i whakaatu mai i te pono i roto i a koe, arā i tāu haere i runga i te pono. <verse eid="3JN 1:3" /><verse number="4" style="v" sid="3JN 1:4" />Kāhore ōku hari e nui atu ana i tēnei, arā kia rongo ahau e haere ana āku tamariki i runga i te pono.<verse eid="3JN 1:4" /></para>
  <para style="s">Ka Whakanuia a Kaiu</para>
  <para style="p">
    <verse number="5" style="v" sid="3JN 1:5" />E te hoa aroha, pono tonu tāu mahi e mea nā koe mō ngā tēina, mō ngā tāngata iwi kē anō hoki. <verse eid="3JN 1:5" /><verse number="6" style="v" sid="3JN 1:6" />E whakaatu nā i tōu aroha i te aroaro o te hāhi. Nā, kia rite ki tā te Atua tāu kawe i a rātou, ā, ka pai tāu mahi. <verse eid="3JN 1:6" /><verse number="7" style="v" sid="3JN 1:7" />He whakaaro hoki ki tōna ingoa i haere atu ai rātou, kīhai anō i riro i a rātou tētahi mea a ngā tauiwi. <verse eid="3JN 1:7" /><verse number="8" style="v" sid="3JN 1:8" />Koia i tika ai kia whakamanuhiri tātou i ngā tāngata pēnei kia ai hoki tātou hei hoa mahi mō te pono.<verse eid="3JN 1:8" /></para>
  <para style="s">Ko Rioterepi rāua ko Rimitiriu</para>
  <para style="p">
    <verse number="9" style="v" sid="3JN 1:9" />I tuhituhi atu ahau ki te hāhi; otirā, kāhore mātou e manakohia mai e Rioterepi, ko tāna hoki e pai ai ko ia kia meinga hei tuatahi mō rātou. <verse eid="3JN 1:9" /><verse number="10" style="v" sid="3JN 1:10" />Mō konei ki te haere atu ahau, ka whakamahara ahau i āna mahi e mea nei ia, ki te kino o āna kupu i a ia e komeme mai nei mō mātou; kāhore hoki tāna i mutu i konei, kāhore ia e manako ki ngā tēina, e rīria ana hoki e ia ngā tāngata e pai ana kia pērā, e peia ana i roto i te hāhi.<verse eid="3JN 1:10" /></para>
  <para style="p">
    <verse number="11" style="v" sid="3JN 1:11" />E te hoa aroha, kaua e arumia te kino, engari te pai. Ko te tangata e mahi pai ana, nō te Atua ia; tēnā, ko te kaimahi i te kino, kāhore anō ia kia kite i te Atua.<verse eid="3JN 1:11" /></para>
  <para style="p">
    <verse number="12" style="v" sid="3JN 1:12" />E kōrerotia paitia ana a Rimitiriu e te katoa, e te pono anō hoki. Āe rā, ko mātou anō ētahi hei kaiwhakaatu; e mōhio ana koutou he pono tā mātou whakaatu.<verse eid="3JN 1:12" /></para>
  <para style="s">Poroporoaki</para>
  <para style="p">
    <verse number="13" style="v" sid="3JN 1:13" />He maha ngā mea hei tuhituhinga atu māku, otirā, e kore ahau e pai kia tuhituhi atu ki a koe ki te mangumangu, ki te pene. <verse eid="3JN 1:13" /><verse number="14" style="v" sid="3JN 1:14" />E mea ana hoki ahau tērā ahau e kite wawe i a koe, ā, e kōrero tāua, he māngai, he māngai.<verse eid="3JN 1:14" /></para>
  <para style="p">
    <verse number="15" style="v" sid="3JN 1:15" />Kia tau te rangimārie ki a koe! Tēnei ngā hoa aroha te oha atu nei ki a koe. Oha atu ki ngā hoa aroha me te whakahua anō i te ingoa o tērā, o tērā.<verse eid="3JN 1:15" /></para>
  <chapter eid="3JN 1" />
</usx>