<?xml version="1.0" encoding="utf-8"?>
<usx version="3.0">
  <book code="1JN" style="id">1jn.txt Māori macronized text, extracted 20-01-03</book>
  <para style="h">1 Hoani</para>
  <para style="toc3">1Hoa</para>
  <para style="mt2">Ko te Tuhituhi Tuatahi Whānui a</para>
  <para style="mt1">Hoani</para>
  <chapter number="1" style="c" sid="1JN 1" />
  <para style="s">Te Kupu o te Ora</para>
  <para style="p">
    <verse number="1" style="v" sid="1JN 1:1" />Ko te mea o te tīmatanga, ko tā mātou i rongo ai, ko tā ō mātou kanohi i kite ai, ko tā mātou i titiro atu ai, ko tā ō mātou ringaringa i whāwhā atu ai, ko ngā mea o te Kupu o te ora. <verse eid="1JN 1:1" /><verse number="2" style="v" sid="1JN 1:2" />I whakakitea mai hoki te ora, ā, kite ana mātou, nā, ka whakaatu nei, ka kauwhau nei ki a koutou i te ora tonu, i tērā i te Matua i mua, ā, kua whakakitea mai nei ki a mātou <verse eid="1JN 1:2" /><verse number="3" style="v" sid="1JN 1:3" />Ko tā mātou rā i kite ai, i rongo ai, e kauwhautia atu nei e mātou ki a koutou, kia whakahoatia ai koutou ki a mātou. Nā, ko tō tātou whakahoanga kei te Matua, kei tāna Tama hoki, kei a Īhu Karaiti. <verse eid="1JN 1:3" /><verse number="4" style="v" sid="1JN 1:4" />Nā, ka tuhituhia atu nei ēnei mea e mātou ki a koutou, kia tino nui ai tō koutou hari.<verse eid="1JN 1:4" /></para>
  <para style="s">He Mārama te Atua</para>
  <para style="p">
    <verse number="5" style="v" sid="1JN 1:5" />Ko te kōrero anō tēnei i rongo ai mātou ki a ia, ā, ka kōrerotia atu nei e mātou ki a koutou, nā, he mārama te Atua, kāhore rawa hoki he pōuri i a ia. <verse eid="1JN 1:5" /><verse number="6" style="v" sid="1JN 1:6" />Ki te mea tātou e whakahoa ana tātou ki a ia, me te haere anō tātou i te pōuri, e kōrero teka ana tātou, ehara hoki i te pono tā tātou e mahi nei. <verse eid="1JN 1:6" /><verse number="7" style="v" sid="1JN 1:7" />Ki te haere ia tātou i te mārama, me ia hoki e noho nei i te mārama, nā, ka whakahoa tātou tētahi ki tētahi, e horoia ana anō ō tātou hara katoa e ngā toto o tāna Tama, o Īhu Karaiti.<verse eid="1JN 1:7" /></para>
  <para style="p">
    <verse number="8" style="v" sid="1JN 1:8" />Ki te mea tātou kāhore ō tātou hara, e whakapōhēhē ana tātou i a tātou anō, ā, kāhore te pono i roto i a tātou. <verse eid="1JN 1:8" /><verse number="9" style="v" sid="1JN 1:9" />Ki te whāki tātou i ō tātou hara, e pono ana ia, e tika ana, ā, ka murua e ia ō tātou hara, ka horoia atu hoki ō tātou hē katoa. <verse eid="1JN 1:9" /><verse number="10" style="v" sid="1JN 1:10" />Ki te mea tātou kāhore tātou i hara, ka meinga ia he kaikōrero teka, kāhore hoki tāna kupu i roto i a tātou.<verse eid="1JN 1:10" /></para>
  <chapter eid="1JN 1" />
  <chapter number="2" style="c" sid="1JN 2" />
  <para style="s">Ko Īhu Karaiti tō Tātou Kaiāwhina</para>
  <para style="p">
    <verse number="1" style="v" sid="1JN 2:1" />E āku tamariki nonohi, ka tuhituhi atu nei ahau i ēnei mea ki a koutou, kia kaua ai koutou e hara. Ā, ki te hara tētahi, he kaikōrero mō tātou kei te Matua, ko Īhu Karaiti, ko te tika. <verse eid="1JN 2:1" /><verse number="2" style="v" sid="1JN 2:2" />Ko ia anō te whakamārie mō ō tātou hara; ehara i te mea mō ō tātou anake, engari mō ō te ao katoa.<verse eid="1JN 2:2" /></para>
  <para style="p">
    <verse number="3" style="v" sid="1JN 2:3" />Mā konei hoki tātou ka mātau ai kua mātau tātou ki a ia, ki te puritia e tātou āna ture. <verse eid="1JN 2:3" /><verse number="4" style="v" sid="1JN 2:4" />Ki te mea tētahi, “Kua mātau ahau ki a ia,” ā, kāhore e pupuri i āna ture, he tangata teka ia, kāhore hoki te pono i roto i a ia. <verse eid="1JN 2:4" /><verse number="5" style="v" sid="1JN 2:5" />Ko te tangata e pupuri ana i tāna kupu, kua tino rite pū i a ia te aroha o te Atua. Mā konei tātou ka mātau ai kei roto tātou i a ia. <verse eid="1JN 2:5" /><verse number="6" style="v" sid="1JN 2:6" />Ko te tangata e mea ana e noho ana ia i roto i a ia, ko te tikanga tēnei māna, kia rite tāna haere ki tā tērā.<verse eid="1JN 2:6" /></para>
  <para style="s">Te Ture Hou</para>
  <para style="p">
    <verse number="7" style="v" sid="1JN 2:7" />E ōku tēina, ehara i te ture hou tāku e tuhituhi atu nei ki a koutou, engari he ture tawhito, ko tērā i a koutou o te tīmatanga iho rā anō. Ko te ture tawhito ko te kupu kua rongo rā koutou. <verse eid="1JN 2:7" /><verse number="8" style="v" sid="1JN 2:8" />Nā, he ture hou tāku e tuhituhi atu nei, he mea pono i a ia, i a koutou hoki, e mahea atu ana hoki te pōuri, ā, kua whiti kē mai te mārama pono.<verse eid="1JN 2:8" /></para>
  <para style="p">
    <verse number="9" style="v" sid="1JN 2:9" />Ko te tangata e mea ana kei te mārama ia, ā, e mauāhara ana ki tōna teina, kei roto ia i te pōuri ā tae noa mai nei. <verse eid="1JN 2:9" /><verse number="10" style="v" sid="1JN 2:10" />Ko te tangata e aroha ana ki tōna teina, e noho ana ia i roto i te mārama, kāhore hoki he tūtukitanga waewae i roto i a ia. <verse eid="1JN 2:10" /><verse number="11" style="v" sid="1JN 2:11" />Ko te tangata ia e mauāhara ana ki tōna teina, kei te pōuri ia, e haere ana ia i roto i te pōuri, kāhore hoki ōna mātauranga e haere ana ia ki hea, nō te mea kua matapōtia ōna kanohi e te pōuri.<verse eid="1JN 2:11" /></para>
  <para style="q1">
    <verse number="12" style="v" sid="1JN 2:12" />Ka tuhituhi atu nei ahau ki a koutou, e ngā tamariki nonohi,</para>
  <para style="q2" vid="1JN 2:12">nō te mea kua murua ō koutou hara, he whakaaro hoki ki tōna ingoa.<verse eid="1JN 2:12" /></para>
  <para style="q1">
    <verse number="13" style="v" sid="1JN 2:13" />Ka tuhituhi atu nei ahau ki a koutou, e ngā mātua,</para>
  <para style="q2" vid="1JN 2:13">nō te mea kua mātau koutou ki a ia,</para>
  <para style="q2" vid="1JN 2:13">arā, ki tō te tīmatanga.</para>
  <para style="q1" vid="1JN 2:13">Ka tuhituhi atu ahau ki a koutou, e ngā taitamariki,</para>
  <para style="q2" vid="1JN 2:13">nō te mea kua hinga i a koutou te wairua kino.</para>
  <para style="q1" vid="1JN 2:13">Ka tuhituhi atu ahau ki a koutou, e ngā tamariki nonohi,</para>
  <para style="q2" vid="1JN 2:13">nō te mea kua mātau koutou ki te Matua.<verse eid="1JN 2:13" /></para>
  <para style="q1">
    <verse number="14" style="v" sid="1JN 2:14" />I tuhituhi atu ai ahau ki a koutou, e ngā mātua,</para>
  <para style="q2" vid="1JN 2:14">nō te mea kua mātau koutou ki a ia, arā, ki tō te tīmatanga.</para>
  <para style="q1" vid="1JN 2:14">I tuhituhi atu ai ahau ki a koutou, e ngā taitamariki,</para>
  <para style="q2" vid="1JN 2:14">nō te mea he kaha koutou,</para>
  <para style="q2" vid="1JN 2:14">e mau ana hoki te kupu a te Atua i roto i a koutou,</para>
  <para style="q2" vid="1JN 2:14">ā, kua hinga i a koutou te wairua kino.<verse eid="1JN 2:14" /></para>
  <para style="p">
    <verse number="15" style="v" sid="1JN 2:15" />Kaua e aroha ki te ao, kaua anō hoki ki ngā mea o te ao. Ki te aroha tētahi ki te ao, kāhore te aroha o te Matua i roto i a ia. <verse eid="1JN 2:15" /><verse number="16" style="v" sid="1JN 2:16" />Ko ngā mea katoa hoki i te ao, te hiahia o te kikokiko, te hiahia o ngā kanohi, me te whakapehapeha ki ō te ao mea, ehara i te Matua, engari nō te ao. <verse eid="1JN 2:16" /><verse number="17" style="v" sid="1JN 2:17" />E pahemo atu ana hoki te ao, me tōna hiahia. Tēnā ko te tangata e mea ana i tā te Atua e pai ai, e noho tonu ana ia ā ake ake.<verse eid="1JN 2:17" /></para>
  <para style="s">Te Hoariri o Īhu Karaiti</para>
  <para style="p">
    <verse number="18" style="v" sid="1JN 2:18" />E ngā tamariki nonohi, ko te hāora whakamutunga tēnei. Ka rite hoki ki tā koutou i rongo ai, e haere mai ana te anatikaraiti; nā, kua tokomaha nei ngā anatikaraiti. Mā konei tātou ka mātau ai ko te hāora whakamutunga tēnei. <verse eid="1JN 2:18" /><verse number="19" style="v" sid="1JN 2:19" />I haere atu rātou i roto i a tātou, ehara ia i te mea nō tātou rātou; mehemea hoki nō tātou rātou, kua noho tonu ki a tātou. Otiia, kua haere atu rātou kia whakakitea ai ehara rātou katoa i a tātou.<verse eid="1JN 2:19" /></para>
  <para style="p">
    <verse number="20" style="v" sid="1JN 2:20" />Nā, he whakawahinga anō tō koutou nā te Mea Tapu, e mātau ana anō hoki koutou ki ngā mea katoa. <verse eid="1JN 2:20" /><verse number="21" style="v" sid="1JN 2:21" />Ehara i te mea i tuhituhi atu ai ahau ki a koutou nō te mea kāhore koutou e mātau ki te pono, engari, nō te mea e mātau ana koutou, nō te mea hoki kāhore he teka i puta ake i te pono.<verse eid="1JN 2:21" /></para>
  <para style="p">
    <verse number="22" style="v" sid="1JN 2:22" />Ko wai koia te tangata teka? He teka ianei ko te tangata e mea ana, “Ehara a Īhu i te Karaiti”? Ko te anatikaraiti tēnei, ko te tangata e whakakāhore ana ki te Matua, ki te Tama. <verse eid="1JN 2:22" /><verse number="23" style="v" sid="1JN 2:23" />Ko ngā tāngata katoa e whakakāhore ana ki te Tama, kāhore te Matua i a rātou. Ko te tangata e whakaae ana ki te Tama, kei a ia anō hoki te Matua.<verse eid="1JN 2:23" /></para>
  <para style="p">
    <verse number="24" style="v" sid="1JN 2:24" />Nā, kia mau ki roto ki a koutou tā koutou i rongo ai nō te tīmatanga rā anō. Ki te mea ka mau i roto i a koutou tā koutou i rongo ai nō te tīmatanga rā anō, e mau anō koutou i roto i te Tama, i roto anō hoki i te Matua. <verse eid="1JN 2:24" /><verse number="25" style="v" sid="1JN 2:25" />Ko te mea anō hoki tēnei i whakaaria mai nei e ia ki a tātou, ko te ora tonu.<verse eid="1JN 2:25" /></para>
  <para style="p">
    <verse number="26" style="v" sid="1JN 2:26" />I tuhituhia atu e ahau ēnei mea ki a koutou, mō te hunga e mea ana ki te whakapōhēhē i a koutou. <verse eid="1JN 2:26" /><verse number="27" style="v" sid="1JN 2:27" />Otiia, e mau ana anō i roto i a koutou tāna whakawahinga kua riro nā i a koutou. Kāhore hoki ō koutou mea e whakaakona ai koutou e tētahi. Ko tāna whakawahinga ia e whakaako nā i a koutou ki ngā mea katoa, he pono tonu, kāhore hoki he teka, kia rite rā ki tāna i whakaako ai i a koutou tō koutou mau ki roto ki a ia.<verse eid="1JN 2:27" /></para>
  <para style="s">Ngā Tamariki a Te Atua</para>
  <para style="p">
    <verse number="28" style="v" sid="1JN 2:28" />Nā, ināianei, e ngā tamariki nonohi, kia mau ki roto ki a ia; kia whai māiatanga ai tātou ina puta mai ia, kei whakamā hoki ki a ia ina tae mai ia.<verse eid="1JN 2:28" /></para>
  <para style="p">
    <verse number="29" style="v" sid="1JN 2:29" />Ki te mātau koutou he tika ia, ka mātau koutou he mea whānau nāna ngā tāngata katoa e mea ana i te tika.<verse eid="1JN 2:29" /></para>
  <chapter eid="1JN 2" />
  <chapter number="3" style="c" sid="1JN 3" />
  <para style="s">He Tamariki nā te Atua</para>
  <para style="p">
    <verse number="1" style="v" sid="1JN 3:1" />Kia kite koutou i te tikanga o te aroha i hōmai nei e te Matua ki a tātou, arā kia huaina tātou he tamariki nā te Atua! He pērā hoki tātou, koia te ao tē mātau ai ki a tātou, kāhore hoki i mātau ki a ia. <verse eid="1JN 3:1" /><verse number="2" style="v" sid="1JN 3:2" />E ngā hoa aroha, he tamariki tātou nā te Atua ināianei; ā, kāhore anō i kitea noatia he aha rānei tātou ā mua. Otirā, e mōhio ana tātou, ki te puta mai ia, ka rite tātou ki a ia. Ka kite hoki tātou i a ia, i tōna āhua ake anō. <verse eid="1JN 3:2" /><verse number="3" style="v" sid="1JN 3:3" />Nā, ki te mea kei tētahi tēnei tūmanako ki a ia, ka tahia atu e ia ōna hē, kia rite ai ki a ia kāhore nei he hē.<verse eid="1JN 3:3" /></para>
  <para style="p">
    <verse number="4" style="v" sid="1JN 3:4" />Ko te tangata e mea ana i te hara, he takahi tāna i te ture; he takahi hoki te hara i te ture. <verse eid="1JN 3:4" /><verse number="5" style="v" sid="1JN 3:5" />E mātau ana anō koutou i whakakitea mai ia hei waha atu i ō tātou hara; kāhore anō hoki he hara i roto i a ia. <verse eid="1JN 3:5" /><verse number="6" style="v" sid="1JN 3:6" />Ko te tangata e mau ana i roto i a ia e kore e hara: ko te tangata e hara ana, kāhore i kite i a ia, kāhore anō i mātau ki a ia.<verse eid="1JN 3:6" /></para>
  <para style="p">
    <verse number="7" style="v" sid="1JN 3:7" />E āku tamariki nonohi, kei whakapōhēhētia koutou e tētahi. Ko te tangata e mea ana i te tika, he tika anō ia, pērā hoki me tērā e tika ana. <verse eid="1JN 3:7" /><verse number="8" style="v" sid="1JN 3:8" />Ko te tangata e mea ana i te hara, nō te rēwera ia; he hara hoki tō te rēwera nō te tīmatanga rā anō. Mō konei te Tama a te Atua i whakakitea mai ai, kia whakakāhoretia ai e ia ngā mahi a te rēwera.<verse eid="1JN 3:8" /></para>
  <para style="p">
    <verse number="9" style="v" sid="1JN 3:9" />Ko te tangata kua whānau i te Atua e kore e mea i te hara; nō te mea e mau ana tana purapura i roto i a ia. E kore hoki e āhei i a ia te hara, nō te mea kua whānau ia i te Atua. <verse eid="1JN 3:9" /><verse number="10" style="v" sid="1JN 3:10" />Mā konei ka kitea ai ngā tamariki a te Atua me ngā tamariki a te rēwera. Ko te tangata e kore e mahi i te tika, ehara ia i te Atua, me ia anō hoki e kore e aroha ki tōna teina.<verse eid="1JN 3:10" /></para>
  <para style="s">Kia Aroha tētahi ki tētahi</para>
  <para style="p">
    <verse number="11" style="v" sid="1JN 3:11" />Ko te kōrero hoki tēnei i rongo ai koutou nō te tīmatanga, kia aroha tātou tētahi ki tētahi. <verse eid="1JN 3:11" /><verse number="12" style="v" sid="1JN 3:12" />Kaua rā e pērā me Kaina; nō te wairua kino nei ia, ā, kōhurutia ana e ia tōna teina. Nā te aha hoki ia i kōhuru ai i a ia? Nō te mea he kino āna mahi, ko ā tōna teina ia he tika.<verse eid="1JN 3:12" /></para>
  <para style="p">
    <verse number="13" style="v" sid="1JN 3:13" />Kaua e mīharo, e ōku tēina, ki te kino te ao ki a koutou. <verse eid="1JN 3:13" /><verse number="14" style="v" sid="1JN 3:14" />E mātau ana tātou kua whiti tātou i te mate ki te ora, nō te mea e aroha ana tātou ki ngā tēina. Ko te tangata kāhore e aroha ki te teina, e noho ana ia i roto i te mate. <verse eid="1JN 3:14" /><verse number="15" style="v" sid="1JN 3:15" />Ko te tangata e mauāhara ana ki tōna teina, he kaipatu tangata ia; ka mātau hoki koutou, ko te kaipatu tangata kāhore he ora tonu e mau ana i roto i a ia.<verse eid="1JN 3:15" /></para>
  <para style="p">
    <verse number="16" style="v" sid="1JN 3:16" />Nā konei tātou i mātau ai ki te aroha, i tuku atu hoki ia i a ia kia mate mō tātou. He tika anō kia tukua tātou e tātou anō ki te mate mō ngā tēina. <verse eid="1JN 3:16" /><verse number="17" style="v" sid="1JN 3:17" />Ko te tangata ia i a ia nei ngā oranga o tēnei ao, ā, ka kite e matea ana tētahi mea e tōna teina, nā, ka tūtakina iho e ia tōna ngākau aroha ki a ia, e mau pēhea ana te aroha o te Atua i roto i a ia? <verse eid="1JN 3:17" /><verse number="18" style="v" sid="1JN 3:18" />E āku tamariki nonohi, kaua e waiho mā te kupu, mā te arero te aroha; engari mā te mahi, mā te pono.<verse eid="1JN 3:18" /></para>
  <para style="s">Ka Māia i te Aroaro o te Atua</para>
  <para style="p">
    <verse number="19" style="v" sid="1JN 3:19" />Mā konei hoki tātou ka mātau ai nō te pono tātou, ka whakaū ai hoki i ō tātou ngākau i tōna aroaro. <verse eid="1JN 3:19" /><verse number="20" style="v" sid="1JN 3:20" />Ki te mea ka whakahē mai ō tātou ngākau i a tātou, nui atu te Atua i ō tātou ngākau; e mātau ana anō ia ki ngā mea katoa. <verse eid="1JN 3:20" /><verse number="21" style="v" sid="1JN 3:21" />E ngā hoa aroha, ki te kore ō tātou ngākau e whakahē i a tātou, ka māia tātou ki te Atua; <verse eid="1JN 3:21" /><verse number="22" style="v" sid="1JN 3:22" />ā, ko te mea e īnoia ana e tātou, ka hōmai e ia ki a tātou, nō te mea e pupuri ana tātou i āna ture, e mea ana hoki i ngā mea e āhuareka ana ki tāna titiro. <verse eid="1JN 3:22" /><verse number="23" style="v" sid="1JN 3:23" />Ko tāna ture anō tēnei, kia whakapono tātou ki te ingoa o tāna Tama, o Īhu Karaiti, kia aroha anō tētahi ki tētahi, kia rite anō ki te ture i hōmai e ia ki a tātou. <verse eid="1JN 3:23" /><verse number="24" style="v" sid="1JN 3:24" />Nā, ko te tangata e pupuri ana i āna ture, e mau ana i roto i a ia me ia anō i roto i a ia. Nā konei anō tātou i mātau ai e mau ana ia i roto i a tātou, nā te Wairua kua hōmai nei e ia ki a tātou.<verse eid="1JN 3:24" /></para>
  <chapter eid="1JN 3" />
  <chapter number="4" style="c" sid="1JN 4" />
  <para style="s">He Wairua Pono, Wairua Teka Rānei</para>
  <para style="p">
    <verse number="1" style="v" sid="1JN 4:1" />E ngā hoa aroha, kaua e whakapono atu ki ngā wairua katoa, engari me whakamātau ngā wairua nō te Atua rānei; he tokomaha hoki ngā poropiti teka kua haere mai ki te ao. <verse eid="1JN 4:1" /><verse number="2" style="v" sid="1JN 4:2" />Mā konei koutou ka mātau ai ki te Wairua o te Atua. Ko ngā wairua katoa e whakaae ana i haere mai a Īhu Karaiti i te kikokiko, nō te Atua ērā. <verse eid="1JN 4:2" /><verse number="3" style="v" sid="1JN 4:3" />Ko ngā wairua katoa hoki kāhore e whakaae i haere mai a Īhu Karaiti i te kikokiko, ehara i te mea nō te Atua. Ko tō te anatikaraiti wairua anō tēnei, i rongo nei koutou e haere mai ana; ā, tēnei anō kei te ao nei ināianei.<verse eid="1JN 4:3" /></para>
  <para style="p">
    <verse number="4" style="v" sid="1JN 4:4" />Nō te Atua koutou, e āku tamariki nonohi, kua kaha anō koutou i a rātou. Nō te mea nui atu tēnei i roto i a koutou, i tērā i roto i te ao. <verse eid="1JN 4:4" /><verse number="5" style="v" sid="1JN 4:5" />Nō te ao rātou; nā reira nō te ao nei anō ā rātou kōrero, ā, e whakarongo ana te ao ki a rātou. <verse eid="1JN 4:5" /><verse number="6" style="v" sid="1JN 4:6" />Nō te Atua tātou; ko te tangata e mātau ana ki te Atua, e whakarongo ana ia ki a tātou; ko te tangata ehara nei i tā te Atua, e kore ia e whakarongo ki a tātou. Mā konei tātou ka mātau ai ki te wairua o te pono, ki te wairua o te hē.<verse eid="1JN 4:6" /></para>
  <para style="s">He Aroha te Atua</para>
  <para style="p">
    <verse number="7" style="v" sid="1JN 4:7" />E ngā hoa aroha, kia aroha tātou tētahi ki tētahi, nō te Atua hoki te aroha; ko te hunga katoa hoki e aroha ana, kua whānau i te Atua, e mātau ana hoki ki te Atua. <verse eid="1JN 4:7" /><verse number="8" style="v" sid="1JN 4:8" />Ko te tangata kāhore e aroha, kāhore ia e mātau ki te Atua; he aroha hoki te Atua. <verse eid="1JN 4:8" /><verse number="9" style="v" sid="1JN 4:9" />Nā konei i kitea mai ai te aroha o te Atua ki a tātou, nā te mea kua tonoa mai e te Atua tāna Tama kotahi ki te ao, kia ora ai tātou i a ia. <verse eid="1JN 4:9" /><verse number="10" style="v" sid="1JN 4:10" />Ko te aroha tēnei, ehara i te mea ko tātou kua aroha ki te Atua, engari, ko ia kua aroha ki a tātou, ā, tonoa mai ana e ia tāna Tama hei whakamārie mō ō tātou hara.<verse eid="1JN 4:10" /></para>
  <para style="p">
    <verse number="11" style="v" sid="1JN 4:11" />E ngā hoa aroha, ki te mea i pēnei te aroha o te Atua ki a tātou, he tika anō hoki kia aroha tātou tētahi ki tētahi. <verse eid="1JN 4:11" /><verse number="12" style="v" sid="1JN 4:12" />Kāhore he wā i kite ai tētahi i te Atua. Ki te aroha tātou tētahi ki tētahi, e noho ana te Atua i roto i a tātou, kua rite pū anō tōna aroha i roto i a tātou.<verse eid="1JN 4:12" /></para>
  <para style="p">
    <verse number="13" style="v" sid="1JN 4:13" />Nā konei tātou i mātau ai e noho ana tātou i roto i a ia, me ia i roto i a tātou, nā te mea kua hōmai e ia tā tōna Wairua ki a tātou. <verse eid="1JN 4:13" /><verse number="14" style="v" sid="1JN 4:14" />Kua kite anō mātou, ka whakaatu nei anō hoki, i tonoa mai te Tama e te Matua hei Kaiwhakaora mō te ao. <verse eid="1JN 4:14" /><verse number="15" style="v" sid="1JN 4:15" />Ko te tangata e whakaae ana ko Īhu te Tama a te Atua, e noho ana te Atua i roto i a ia, me ia anō hoki i roto i te Atua. <verse eid="1JN 4:15" /><verse number="16" style="v" sid="1JN 4:16" />Kua mātau nei anō hoki tātou, kua whakapono ki te aroha o te Atua ki a tātou.</para>
  <para style="p" vid="1JN 4:16">He aroha te Atua, ko te tangata hoki e noho ana i runga i te aroha e noho ana i roto i te Atua, me te Atua anō hoki i roto i a ia. <verse eid="1JN 4:16" /><verse number="17" style="v" sid="1JN 4:17" />Nā konei te aroha i roto i a tātou i rite pū ai, ā, ka whai māiatanga anō tātou ā te rā whakawā; nā te mea e rite ana ki a ia tātou e noho nei i tēnei ao. <verse eid="1JN 4:17" /><verse number="18" style="v" sid="1JN 4:18" />Kāhore he mataku i roto i te aroha; engari, ka makā te mataku ki waho e te aroha ina tino rite; nō te mea he mamae tō te mataku. Ko te tangata hoki e mataku ana, kāhore ia i tino rite i roto i te aroha.<verse eid="1JN 4:18" /></para>
  <para style="p">
    <verse number="19" style="v" sid="1JN 4:19" />E aroha ana tātou ki a ia, nō te mea ko ia kua mātua aroha ki a tātou. <verse eid="1JN 4:19" /><verse number="20" style="v" sid="1JN 4:20" />Ki te mea tētahi, “E aroha ana ahau ki te Atua,” ā, e mauāhara ana ki tōna teina, he tangata teka ia. Ko te tangata hoki kāhore e aroha ki tōna teina i kitea nei e ia, me pēhea ka aroha ai ia ki te Atua kāhore nei i kitea e ia? <verse eid="1JN 4:20" /><verse number="21" style="v" sid="1JN 4:21" />Kei a tātou anō hoki tēnei ture, he mea nāna, “Ko te tangata e aroha ana ki te Atua, kia aroha hoki ki tōna teina.”<verse eid="1JN 4:21" /></para>
  <chapter eid="1JN 4" />
  <chapter number="5" style="c" sid="1JN 5" />
  <para style="s">Tō Tātou Wikitōria e Taea ai te Ao</para>
  <para style="p">
    <verse number="1" style="v" sid="1JN 5:1" />Ko ngā tāngata katoa e whakapono ana ko Īhu te Karaiti, kua whānau i te Atua. Ko ngā tāngata katoa anō hoki e aroha ana ki te pāpā, e aroha ana anō ki tāna whānau. <verse eid="1JN 5:1" /><verse number="2" style="v" sid="1JN 5:2" />Mā konei tātou ka mātau ai e aroha ana tātou ki ngā tamariki a te Atua, mā te mea ka aroha tātou ki te Atua, ka pupuri anō i āna ture. <verse eid="1JN 5:2" /><verse number="3" style="v" sid="1JN 5:3" />Ko te aroha hoki tēnei ki te Atua, kia pupuri tātou i āna ture; ehara hoki āna ture i te mea taimaha. <verse eid="1JN 5:3" /><verse number="4" style="v" sid="1JN 5:4" />Ko ngā mea katoa hoki kua whānau i te Atua e kaha ana i te ao. Ko te wikitōria hoki tēnei e taea ai te ao, ko tō tātou whakapono. <verse eid="1JN 5:4" /><verse number="5" style="v" sid="1JN 5:5" />Ko wai i kaha i te ao? Ehara ianei i te tangata e whakapono ana ko Īhu te Tama a te Atua?<verse eid="1JN 5:5" /></para>
  <para style="s">Te Whakaatu mō Īhu Karaiti</para>
  <para style="p">
    <verse number="6" style="v" sid="1JN 5:6" />Ko ia tēnei i haere mai nei i runga i te wai, i te toto, ko Īhu Karaiti; ehara i te mea i runga i te wai anake, engari i runga i te wai, i te toto. Ko te Wairua hoki te kaiwhakaatu, he pono hoki te Wairua. <verse eid="1JN 5:6" /><verse number="7" style="v" sid="1JN 5:7" />Tokotoru hoki ngā kaiwhakaatu i te rangi, ko te Matua, ko te Kupu, ko te Wairua Tapu; kotahi anō ēnei tokotoru. <verse eid="1JN 5:7" /><verse number="8" style="v" sid="1JN 5:8" />Tokotoru hoki ngā kaiwhakaatu, i te whenua, ko te Wairua, ko te wai, ko te toto; kotahi anō tō rātou tokotoru. <verse eid="1JN 5:8" /><verse number="9" style="v" sid="1JN 5:9" />Ki te whakaae atu tātou ki tā ngā tāngata whakaatu, he nui kē tā te Atua whakaatu. Ko tā te Atua whakaatu hoki tēnei, kua whakaaturia nei e ia mō tāna Tama. <verse eid="1JN 5:9" /><verse number="10" style="v" sid="1JN 5:10" />Ko te tangata e whakapono ana ki te Tama a te Atua, kei roto i a ia te whakaatu. Ko te tangata kāhore e whakapono ki te Atua, he whakateka tāna ki a ia; nō te mea kāhore ia i whakapono ki te whakaatu i whakaaturia mai nei e te Atua mō tāna Tama. <verse eid="1JN 5:10" /><verse number="11" style="v" sid="1JN 5:11" />Ko te whakaatu hoki tēnei, arā kua hōmai e te Atua ki a tātou te ora tonu; kei roto anō i tāna Tama tēnei ora. <verse eid="1JN 5:11" /><verse number="12" style="v" sid="1JN 5:12" />Ko te tangata kei a ia te Tama, kei a ia anō te ora; ko te tangata kāhore nei i a ia te Tama a te Atua, kāhore i a ia te ora.<verse eid="1JN 5:12" /></para>
  <para style="s">Te Ora Tonu</para>
  <para style="p">
    <verse number="13" style="v" sid="1JN 5:13" />I tuhituhia atu ai e ahau ēnei mea ki a koutou, kia mātau ai koutou kei a koutou te ora tonu, arā ki a koutou e whakapono nei ki te ingoa o te Tama a te Atua. <verse eid="1JN 5:13" /><verse number="14" style="v" sid="1JN 5:14" />Ko tō tātou māia anō tēnei ki a ia, nā, ki te īnoia e tātou tētahi mea i a ia, tāna i pai ai, ka whakarongo, mai ia ki a tātou. <verse eid="1JN 5:14" /><verse number="15" style="v" sid="1JN 5:15" />Ki te mea hoki ka mātau tātou e whakarongo ana ia ki tā tātou e īnoi ai, ka mātau tātou kei a tātou ngā mea i īnoia e tātou i a ia.<verse eid="1JN 5:15" /></para>
  <para style="p">
    <verse number="16" style="v" sid="1JN 5:16" />Ki te mea ka kite tētahi i tōna teina e hara ana, hāunga te hara e mate ai ia, me īnoi ia, ā, e hōmai he ora ki a ia mō te hunga ehara nei tō rātou i te hara e mate ai. Tērā anō te hara e mate ai; e kore ahau e mea kia īnoi ia mō tērā. <verse eid="1JN 5:16" /><verse number="17" style="v" sid="1JN 5:17" />He hara ngā hē katoa; tēnei anō tētahi hara ehara nei i te mea e mate ai.<verse eid="1JN 5:17" /></para>
  <para style="p">
    <verse number="18" style="v" sid="1JN 5:18" />E mātau ana tātou, nā, ko te tangata kua whānau ai te Atua kāhore e hara; engari ka tiaki te tangata kua whānau i te Atua i a ia anō, e kore hoki te wairua kino e pā ki a ia.<verse eid="1JN 5:18" /></para>
  <para style="p">
    <verse number="19" style="v" sid="1JN 5:19" />E mātau ana tātou nō te Atua tātou, kei te takoto hoki te ao katoa i roto i te wairua kino.<verse eid="1JN 5:19" /></para>
  <para style="p">
    <verse number="20" style="v" sid="1JN 5:20" />Nā, e mātau ana anō tātou kua tae mai te Tama a te Atua, kua hōmai e ia ki a tātou he mātauranga, kia mōhio ai tātou ki a ia, ki te mea pono; kei roto anō hoki tātou i a ia, i te mea pono, arā i tāna Tama, i a Īhu Karaiti. Ko te Atua pono tēnei, ko te ora tonu.<verse eid="1JN 5:20" /></para>
  <para style="p">
    <verse number="21" style="v" sid="1JN 5:21" />E āku tamariki nonohi, kia tūpato koutou ki ngā whakapakoko.<verse eid="1JN 5:21" /></para>
  <chapter eid="1JN 5" />
</usx>