<?xml version="1.0" encoding="utf-8"?>
<usx version="3.0">
  <book code="MIC" style="id">mic.txt Māori macronized text, extracted 26-05-06</book>
  <para style="h">Mika</para>
  <para style="toc3">Mika</para>
  <para style="mt2">Ko te Pukapuka a</para>
  <para style="mt1">Mika</para>
  <chapter number="1" style="c" sid="MIC 1" />
  <para style="p">
    <verse number="1" style="v" sid="MIC 1:1" />Ko te kupu a Ihowā i puta mai ki a Mika Morahati i ngā rā o ngā kīngi o Hūrā, arā o Iotama, o Ahata, o Hetekia, ko tāna i kite ai mō Hamaria rāua ko Hiruhārama.<verse eid="MIC 1:1" /></para>
  <para style="s">Ka Whakahuatia te Whakawātanga ki a Hamaria</para>
  <para style="q1">
    <verse number="2" style="v" sid="MIC 1:2" />Whakarongo e ngā iwi, e koutou katoa;</para>
  <para style="q2" vid="MIC 1:2">kia whai taringa mai, e te whenua,</para>
  <para style="q2" vid="MIC 1:2">me ngā mea katoa i roto i a koe;</para>
  <para style="q1" vid="MIC 1:2">ko te Ariki, ko Ihowā hei whakaatu i tō koutou hē,</para>
  <para style="q2" vid="MIC 1:2">ko te Ariki mai i tōna temepara tapu.<verse eid="MIC 1:2" /></para>
  <para style="q1">
    <verse number="3" style="v" sid="MIC 1:3" />Nō te mea, nanā, kei te puta mai a Ihowā i tōna wāhi,</para>
  <para style="q2" vid="MIC 1:3">ka heke iho ia, ka takahi ki runga ki ngā wāhi tiketike o te whenua.<verse eid="MIC 1:3" /></para>
  <para style="q1">
    <verse number="4" style="v" sid="MIC 1:4" />Ā, ka rewa ngā maunga i raro i a ia,</para>
  <para style="q2" vid="MIC 1:4">ka ngātata ngā raorao,</para>
  <para style="q1" vid="MIC 1:4">ka rite ki te wāki i mua i te ahi,</para>
  <para style="q2" vid="MIC 1:4">ki ngā wai i ringihia ki te wāhi paripari.<verse eid="MIC 1:4" /></para>
  <para style="q1">
    <verse number="5" style="v" sid="MIC 1:5" />Mō te hē o Hākopa, tēnei katoa,</para>
  <para style="q2" vid="MIC 1:5">mō ngā hara o te whare o Īharaira.</para>
  <para style="q1" vid="MIC 1:5">He aha te hē o Hākopa?</para>
  <para style="q2" vid="MIC 1:5">He teka ianei ko Hamaria?</para>
  <para style="q1" vid="MIC 1:5">He aha anō hoki ngā wāhi tiketike o Hūrā?</para>
  <para style="q2" vid="MIC 1:5">He teka ianei ko Hiruhārama?<verse eid="MIC 1:5" /></para>
  <para style="b" />
  <para style="q">
    <verse number="6" style="v" sid="MIC 1:6" />“Mō reira ka meinga e ahau a Hamaria kia rite ki te pūranga o te māra,</para>
  <para style="q2" vid="MIC 1:6">ki ngā whakatōkanga hoki o te māra wāina;</para>
  <para style="q1" vid="MIC 1:6">ka ringihia iho anō e ahau ōna kōhatu ki raro ki te raorao,</para>
  <para style="q2" vid="MIC 1:6">ā, ka hurahia e ahau ōna tūranga.<verse eid="MIC 1:6" /></para>
  <para style="q1">
    <verse number="7" style="v" sid="MIC 1:7" />Ā, ka wāwāhia āna whakapakoko, mongamonga ana,</para>
  <para style="q2" vid="MIC 1:7">ka tahuna hoki ōna utu katoa ki te ahi,</para>
  <para style="q2" vid="MIC 1:7">ā, ka takoto kau i ahau āna whakapakoko katoa.</para>
  <para style="q1" vid="MIC 1:7">He mea āmene hoki nāna ki te utu a te wahine kairau,</para>
  <para style="q2" vid="MIC 1:7">ā, ka hoki atu anō hei utu ki te wahine kairau.”<verse eid="MIC 1:7" /></para>
  <para style="s">Te Tarukitanga o ngā Pā o Hūrā</para>
  <para style="q1">
    <verse number="8" style="v" sid="MIC 1:8" />Mō reira ka tangi ahau, ka auē,</para>
  <para style="q2" vid="MIC 1:8">ka haere ahau, tīhore rawa ngā kākahu, tahanga kau;</para>
  <para style="q1" vid="MIC 1:8">ka rite tāku tangi ki tā ngā kurī mohoao,</para>
  <para style="q2" vid="MIC 1:8">tāku uhunga ki tā ngā otereti.<verse eid="MIC 1:8" /></para>
  <para style="q1">
    <verse number="9" style="v" sid="MIC 1:9" />Nō te mea ko ōna patunga e kore e mahu;</para>
  <para style="q2" vid="MIC 1:9">kua tae rawa nei hoki ki a Hūrā;</para>
  <para style="q1" vid="MIC 1:9">kua tae ki te kūwaha o tāku iwi,</para>
  <para style="q2" vid="MIC 1:9">arā ki Hiruhārama.<verse eid="MIC 1:9" /></para>
  <para style="q1">
    <verse number="10" style="v" sid="MIC 1:10" />Kaua e whakaaturia ki Kāta,</para>
  <para style="q2" vid="MIC 1:10">kaua rawa e tangi;</para>
  <para style="q1" vid="MIC 1:10">kua okeoke ahau i roto i te puehu</para>
  <para style="q2" vid="MIC 1:10">i Pētere Āpara.<verse eid="MIC 1:10" /></para>
  <para style="q1">
    <verse number="11" style="v" sid="MIC 1:11" />Haere atu korua,</para>
  <para style="q2" vid="MIC 1:11">e te wahine e noho ana i Hapiri,</para>
  <para style="q2" vid="MIC 1:11">i te takoto tahanga, i te whakamā;</para>
  <para style="q1" vid="MIC 1:11">kāhore anō te wahine e noho ana</para>
  <para style="q2" vid="MIC 1:11">i Taanana i puta mai;</para>
  <para style="q1" vid="MIC 1:11">ka tangohia atu i a koutou</para>
  <para style="q2" vid="MIC 1:11">e te tangihanga o Pete-Etere tōna tūranga.<verse eid="MIC 1:11" /></para>
  <para style="q1">
    <verse number="12" style="v" sid="MIC 1:12" />I tatari hoki te wahine e noho ana i Maroto ki te pai,</para>
  <para style="q2" vid="MIC 1:12">me te mānukanuka anō;</para>
  <para style="q1" vid="MIC 1:12">nō te mea kua heke iho te kino i a Ihowā</para>
  <para style="q2" vid="MIC 1:12">ki te kūwaha o Hiruhārama.<verse eid="MIC 1:12" /></para>
  <para style="q1">
    <verse number="13" style="v" sid="MIC 1:13" />Whakamaua te hāriata ki te hōiho tere,</para>
  <para style="q2" vid="MIC 1:13">e te wahine e noho ana i Rakihi.</para>
  <para style="q1" vid="MIC 1:13">Ko ia te tīmatanga o te hara</para>
  <para style="q2" vid="MIC 1:13">o te tamāhine a Hiona;</para>
  <para style="q1" vid="MIC 1:13">kua kitea nā hoki</para>
  <para style="q2" vid="MIC 1:13">ngā hē o Īharaira i roto i a koe.<verse eid="MIC 1:13" /></para>
  <para style="q1">
    <verse number="14" style="v" sid="MIC 1:14" />Mō reira ka hoatu e koe he hākari poroporoaki</para>
  <para style="q2" vid="MIC 1:14">ki Morehetekata;</para>
  <para style="q1" vid="MIC 1:14">hei mea teka ngā whare o Akatipi</para>
  <para style="q2" vid="MIC 1:14">ki ngā kīngi o Īharaira.<verse eid="MIC 1:14" /></para>
  <para style="q1">
    <verse number="15" style="v" sid="MIC 1:15" />Tēnei ake ka kawea atu e ahau ki a koe,</para>
  <para style="q2" vid="MIC 1:15">e te wahine e noho ana i Mareha,</para>
  <para style="q1" vid="MIC 1:15">te tangata e whiwhi ki a koe;</para>
  <para style="q2" vid="MIC 1:15">ka tae te korōria o Īharaira ki Aturama rā anō.<verse eid="MIC 1:15" /></para>
  <para style="q1">
    <verse number="16" style="v" sid="MIC 1:16" />Moremorea tōu māhunga, kutikutia hoki,</para>
  <para style="q2" vid="MIC 1:16">mō āu tamariki i āhuareka ai;</para>
  <para style="q1" vid="MIC 1:16">whakanuia tōu pākira kia rite ki tō te ēkara;</para>
  <para style="q2" vid="MIC 1:16">kua mawehe atu hoki rātou i a koe, kua whakaraua.<verse eid="MIC 1:16" /></para>
  <chapter eid="MIC 1" />
  <chapter number="2" style="c" sid="MIC 2" />
  <para style="s">He Whiunga i te Hunga i Whakawhere i te Hunga Rawakore</para>
  <para style="q1">
    <verse number="1" style="v" sid="MIC 2:1" />Auē te mate mō te hunga e whakaaro nā ki te hē,</para>
  <para style="q2" vid="MIC 2:1">e mahi nā i te kino i runga i ō rātou moenga!</para>
  <para style="q1" vid="MIC 2:1">Tākiri rawa ake te ata kua mahia e rātou,</para>
  <para style="q2" vid="MIC 2:1">nō te mea kei roto i te kaha o tō rātou ringa.<verse eid="MIC 2:1" /></para>
  <para style="q1">
    <verse number="2" style="v" sid="MIC 2:2" />E hiahia ana rātou ki ngā māra, tangohia ake;</para>
  <para style="q2" vid="MIC 2:2">ki ngā whare hoki riro tonu i a rātou.</para>
  <para style="q1" vid="MIC 2:2">E whakatupuria kinotia ana e rātou tētahi tangata me tōna whare,</para>
  <para style="q2" vid="MIC 2:2">te tangata rawa nei me tōna wāhi tupu.<verse eid="MIC 2:2" /></para>
  <para style="b" />
  <para style="q1">
    <verse number="3" style="v" sid="MIC 2:3" />Mō reira ko te kupu tēnei a Ihowā:</para>
  <para style="q1" vid="MIC 2:3">“Nanā, ka whakaaroa e ahau he kino mō tēnei hapū,</para>
  <para style="q2" vid="MIC 2:3">e kore ai e whakawāteatia e koutou ō koutou kakī i reira,</para>
  <para style="q1" vid="MIC 2:3">e kore anō koutou e haere whakapehapeha;</para>
  <para style="q2" vid="MIC 2:3">he kino hoki tēnei wā.<verse eid="MIC 2:3" /></para>
  <para style="q1">
    <verse number="4" style="v" sid="MIC 2:4" />I taua rā ka ara i a rātou tētahi whakatauki mō koutou,</para>
  <para style="q2" vid="MIC 2:4">ka tangi hoki i tētahi tangi mamae nui,</para>
  <para style="q1" vid="MIC 2:4">ā, ka mea, ‘Kua pāhuatia rawatia tātou;</para>
  <para style="q2" vid="MIC 2:4">kua puta kē i a ia te wāhi o tāku iwi.</para>
  <para style="q1" vid="MIC 2:4">Auē, tāna wehenga atu i ahau!</para>
  <para style="q2" vid="MIC 2:4">Wehea ana e ia ā tātou māra mā te hunga whakakeke.’ ”<verse eid="MIC 2:4" /></para>
  <para style="q1">
    <verse number="5" style="v" sid="MIC 2:5" />Mō reira kāhore he tangata māu hei maka i te taura a te rota</para>
  <para style="q2" vid="MIC 2:5">i roto i te whakaminenga a Ihowā.<verse eid="MIC 2:5" /></para>
  <para style="b" />
  <para style="q1">
    <verse number="6" style="v" sid="MIC 2:6" />“Kaua koutou e poropiti,” ko tā rātou poropiti tēnei.</para>
  <para style="q2" vid="MIC 2:6">“E kore rātou e poropiti ki ēnā;</para>
  <para style="q2" vid="MIC 2:6">e kore ngā taunu e haere atu.”<verse eid="MIC 2:6" /></para>
  <para style="b" />
  <para style="q1">
    <verse number="7" style="v" sid="MIC 2:7" />E kīia ianei, e te whare o Hākopa:</para>
  <para style="q2" vid="MIC 2:7">“Kua kūiti te Wairua o Ihowā?</para>
  <para style="q2" vid="MIC 2:7">Ko āna mahi ianei ēnei?”</para>
  <para style="b" vid="MIC 2:7" />
  <para style="q1" vid="MIC 2:7">“He teka ianei he mahi pai tā āku kupu</para>
  <para style="q2" vid="MIC 2:7">ki te tangata e tika ana te haere?<verse eid="MIC 2:7" /></para>
  <para style="q1">
    <verse number="8" style="v" sid="MIC 2:8" />Otiia, nō ēnei rā nei anō ka whakatika ake tāku iwi</para>
  <para style="q2" vid="MIC 2:8">ānō he hoariri;</para>
  <para style="q1" vid="MIC 2:8">e tīhorea atu ana e koutou te koroka i te kākahu</para>
  <para style="q2" vid="MIC 2:8">o te hunga e haere kore wehi noa atu ana</para>
  <para style="q2" vid="MIC 2:8">ānō he tangata e ngākaukore ana ki te whawhai.<verse eid="MIC 2:8" /></para>
  <para style="q1">
    <verse number="9" style="v" sid="MIC 2:9" />Kua oti ngā wāhine o tāku iwi te pei e koutou</para>
  <para style="q2" vid="MIC 2:9">i roto i ō rātou whare āhuareka;</para>
  <para style="q1" vid="MIC 2:9">kua tangohia e koutou tōku korōria</para>
  <para style="q2" vid="MIC 2:9">i ā rātou tamariki nonohi ā ake ake.<verse eid="MIC 2:9" /></para>
  <para style="q1">
    <verse number="10" style="v" sid="MIC 2:10" />Whakatika, haere;</para>
  <para style="q2" vid="MIC 2:10">ehara hoki tēnei i tō koutou okiokinga;</para>
  <para style="q1" vid="MIC 2:10">he mea hoki mō te poke e whakangaro ana,</para>
  <para style="q2" vid="MIC 2:10">e whakangaro kino rawa ana.<verse eid="MIC 2:10" /></para>
  <para style="q1">
    <verse number="11" style="v" sid="MIC 2:11" />Ki te kōrero teka tētahi tangata e haere ana i te hau, i te teka,</para>
  <para style="q2" vid="MIC 2:11">ki te mea, ‘Ka poropiti ahau ki a koe mō te wāina, mō te wai kaha,’</para>
  <para style="q2" vid="MIC 2:11">ko ia rawa anō hei poropiti mō tēnei iwi.”<verse eid="MIC 2:11" /></para>
  <para style="s">He Kī Taurangi ki ngā Mōrehu o Īharaira</para>
  <para style="q1">
    <verse number="12" style="v" sid="MIC 2:12" />“He pono ka kohikohi ahau i a koe katoa, e Hākopa;</para>
  <para style="q2" vid="MIC 2:12">he pono ka whakawhāititia e ahau ngā mōrehu o Īharaira.</para>
  <para style="q1" vid="MIC 2:12">Ka huihuia rātou e ahau, ka pērātia me ngā hipi o Potora;</para>
  <para style="q2" vid="MIC 2:12">ka rite ki te kāhui i waenganui o tō rātou taiepa,</para>
  <para style="q2" vid="MIC 2:12">ka nui tō rātou ngē i te tini hoki o te tangata.<verse eid="MIC 2:12" /></para>
  <para style="q1">
    <verse number="13" style="v" sid="MIC 2:13" />Kua tae ake te kaiwāhi i tō rātou aroaro;</para>
  <para style="q2" vid="MIC 2:13">kua pakaru mai rātou ki waho,</para>
  <para style="q2" vid="MIC 2:13">kua tika i roto i te kūwaha, kua puta atu mā reira.</para>
  <para style="q1" vid="MIC 2:13">Kua haere atu tō rātou kīngi i mua i a rātou,</para>
  <para style="q2" vid="MIC 2:13">a Ihowā i tō rātou upoko.”<verse eid="MIC 2:13" /></para>
  <chapter eid="MIC 2" />
  <chapter number="3" style="c" sid="MIC 3" />
  <para style="s">Ngā Ariki Kino me ngā Poropiti Kino</para>
  <para style="p">
    <verse number="1" style="v" sid="MIC 3:1" />Ā, i mea ahau:</para>
  <para style="q1" vid="MIC 3:1">“Whakarongo mai, e ngā upoko o Hākopa,</para>
  <para style="q2" vid="MIC 3:1">e ngā ariki o te whare o Īharaira!</para>
  <para style="q1" vid="MIC 3:1">He teka ianei mō koutou te mātauranga ki te whakawā?<verse eid="MIC 3:1" /></para>
  <para style="q2">
    <verse number="2" style="v" sid="MIC 3:2" />E kino nā ki te pai, e aroha nā ki te kino;</para>
  <para style="q1" vid="MIC 3:2">e tīhore nā i tō rātou kiri i ō rātou tinana,</para>
  <para style="q2" vid="MIC 3:2">i tō rātou kikokiko i ō rātou wheua;<verse eid="MIC 3:2" /></para>
  <para style="q1">
    <verse number="3" style="v" sid="MIC 3:3" />e kai nā hoki i ngā kikokiko o tāku iwi;</para>
  <para style="q2" vid="MIC 3:3">e tīhore nā i tō rātou kiri i ō rātou tinana,</para>
  <para style="q1" vid="MIC 3:3">e wāwāhi nā i ō rātou wheua;</para>
  <para style="q2" vid="MIC 3:3">āe rā, e tapatapahia rawatia ana e rātou,</para>
  <para style="q2" vid="MIC 3:3">ānō he mea mō te kōhua,</para>
  <para style="q2" vid="MIC 3:3">ānō he kikokiko i roto i te kōhua nui.”<verse eid="MIC 3:3" /></para>
  <para style="b" />
  <para style="q1">
    <verse number="4" style="v" sid="MIC 3:4" />Ko reira rātou karanga ai ki a Ihowā,</para>
  <para style="q2" vid="MIC 3:4">heoi e kore ia e whakahoki kupu ki a rātou.</para>
  <para style="q1" vid="MIC 3:4">Āe rā, ka hunā e ia tōna mata ki a rātou i taua wā,</para>
  <para style="q2" vid="MIC 3:4">ka rite ki tō rātou kino i mahia e rātou.<verse eid="MIC 3:4" /></para>
  <para style="b" />
  <para style="q1">
    <verse number="5" style="v" sid="MIC 3:5" />Ko te kupu tēnei a Ihowā:</para>
  <para style="q2" vid="MIC 3:5">“Mō ngā poropiti e whakapōhēhē nei i tāku iwi,</para>
  <para style="q1" vid="MIC 3:5">e ngau nei ō rātou niho,</para>
  <para style="q2" vid="MIC 3:5">me te karanga, ‘He rongo māu’;</para>
  <para style="q1" vid="MIC 3:5">ā, ki te kāhore e komotia e tētahi he mea ki ō rātou māngai,</para>
  <para style="q2" vid="MIC 3:5">ka tino anga rātou ki te whakataka whawhai ki a ia.<verse eid="MIC 3:5" /></para>
  <para style="q1">
    <verse number="6" style="v" sid="MIC 3:6" />Mō reira ko te pō mō koutou,</para>
  <para style="q2" vid="MIC 3:6">e kore ai he kite ki a koutou;</para>
  <para style="q1" vid="MIC 3:6">ā, ka pōuri ki a koutou,</para>
  <para style="q2" vid="MIC 3:6">e kore ai koutou e kite tikanga;</para>
  <para style="q1" vid="MIC 3:6">ā, ka tō te rā ki ngā poropiti,</para>
  <para style="q2" vid="MIC 3:6">ā, ka mangu te awatea ki runga ki a rātou.<verse eid="MIC 3:6" /></para>
  <para style="q1">
    <verse number="7" style="v" sid="MIC 3:7" />Ā, tērā e whakamā ngā matakite,</para>
  <para style="q2" vid="MIC 3:7">e numinumi hoki ngā tohunga tūāhu;</para>
  <para style="q1" vid="MIC 3:7">āe rā, tērā rātou katoa e ārai i ō rātou ngutu;</para>
  <para style="q2" vid="MIC 3:7">nō te mea kāhore he kupu whakahoki a te Atua.”<verse eid="MIC 3:7" /></para>
  <para style="b" />
  <para style="q1">
    <verse number="8" style="v" sid="MIC 3:8" />Otiia, he pono, kua kī ahau i te kaha,</para>
  <para style="q2" vid="MIC 3:8">he mea nā te Wairua o Ihowā,</para>
  <para style="q2" vid="MIC 3:8">i te whakawā hoki, i te mana,</para>
  <para style="q1" vid="MIC 3:8">kia whakaaturia ai e ahau ki a Hākopa tōna poka kē,</para>
  <para style="q2" vid="MIC 3:8">ki a Īharaira tōna hara.<verse eid="MIC 3:8" /></para>
  <para style="q1">
    <verse number="9" style="v" sid="MIC 3:9" />Tēnā rā, whakarongo ki tēnei,</para>
  <para style="q2" vid="MIC 3:9">e ngā upoko o te whare o Hākopa,</para>
  <para style="q1" vid="MIC 3:9">e ngā ariki hoki o te whare o Īharaira,</para>
  <para style="q2" vid="MIC 3:9">e whakarihariha nā ki te whakawā,</para>
  <para style="q2" vid="MIC 3:9">e whakapeau kē nā i te tika katoa.<verse eid="MIC 3:9" /></para>
  <para style="q1">
    <verse number="10" style="v" sid="MIC 3:10" />E hanga ana rātou i Hiona ki te toto,</para>
  <para style="q2" vid="MIC 3:10">i Hiruhārama ki te hē.<verse eid="MIC 3:10" /></para>
  <para style="q1">
    <verse number="11" style="v" sid="MIC 3:11" />E whakawā ana ōna upoko, he mea nā te patipati,</para>
  <para style="q2" vid="MIC 3:11">e whakaako ana ōna tohunga, he mea nā te utu;</para>
  <para style="q2" vid="MIC 3:11">ko ōna poropiti nā te hiriwa i kite tikanga ai;</para>
  <para style="q1" vid="MIC 3:11">otiia kei te whakawhirinaki rātou ki a Ihowā, kei te mea,</para>
  <para style="q2" vid="MIC 3:11">“He teka ianei kei roto a Ihowā i a tātou?</para>
  <para style="q2" vid="MIC 3:11">E kore tētahi hē e pā ki a tātou.”<verse eid="MIC 3:11" /></para>
  <para style="q1">
    <verse number="12" style="v" sid="MIC 3:12" />Mō reira ka parautia a Hiona,</para>
  <para style="q2" vid="MIC 3:12">ānō he māra, he mea mō koutou,</para>
  <para style="q1" vid="MIC 3:12">ā, ka waiho a Hiruhārama hei pūranga,</para>
  <para style="q2" vid="MIC 3:12">ka rite hoki te maunga o te whare</para>
  <para style="q2" vid="MIC 3:12">ki ngā wāhi tiketike o te ngahere.<verse eid="MIC 3:12" /></para>
  <chapter eid="MIC 3" />
  <chapter number="4" style="c" sid="MIC 4" />
  <para style="s">Te Rangimārie Mutungakore</para>
  <para style="r">(<ref loc="ISA 2:2-4">Ihāia 2.2-4</ref>)</para>
  <para style="p">
    <verse number="1" style="v" sid="MIC 4:1" />Otiia, tēnei ake kei ngā rā whakamutunga</para>
  <para style="q1" vid="MIC 4:1">ka whakapūmautia te maunga i tō Ihowā whare</para>
  <para style="q2" vid="MIC 4:1">ki te tihi o ngā maunga,</para>
  <para style="q1" vid="MIC 4:1">ā, ka hikitia ki runga ake i ngā pukepuke,</para>
  <para style="q2" vid="MIC 4:1">ā, ka rere ngā iwi ki reira.<verse eid="MIC 4:1" /></para>
  <para style="q1">
    <verse number="2" style="v" sid="MIC 4:2" />Ā, he maha ngā iwi e haere, e mea:</para>
  <para style="q1" vid="MIC 4:2">“Haere mai koutou, tātou ka haere ki runga ki te maunga o Ihowā,</para>
  <para style="q2" vid="MIC 4:2">ki te whare o te Atua o Hākopa,</para>
  <para style="q1" vid="MIC 4:2">ā, māna tātou e whakaako ki āna ara;</para>
  <para style="q2" vid="MIC 4:2">ka haere hoki tātou i āna huarahi.”</para>
  <para style="b" vid="MIC 4:2" />
  <para style="q1" vid="MIC 4:2">Nō te mea ka puta mai te ture i Hiona,</para>
  <para style="q2" vid="MIC 4:2">te kupu hoki a Ihowā i Hiruhārama.<verse eid="MIC 4:2" /></para>
  <para style="q1">
    <verse number="3" style="v" sid="MIC 4:3" />Ā, ka whakarite whakawā ia i waenganui i ngā iwi maha,</para>
  <para style="q2" vid="MIC 4:3">ka rīria hoki e ia te hē o ngā iwi kaha i tawhiti;</para>
  <para style="q1" vid="MIC 4:3">ā, ka patupatua e rātou ā rātou hoari hei hea parau,</para>
  <para style="q2" vid="MIC 4:3">ā rātou tao hei mea tapahi manga.</para>
  <para style="q1" vid="MIC 4:3">E kore tētahi iwi e hāpai hoari ki tētahi iwi,</para>
  <para style="q2" vid="MIC 4:3">ā, heoi anō tā rātou ako ki te whawhai.<verse eid="MIC 4:3" /></para>
  <para style="q1">
    <verse number="4" style="v" sid="MIC 4:4" />Engari ka noho rātou, ia tangata, ia tangata,</para>
  <para style="q2" vid="MIC 4:4">i raro i tāna wāina, i raro i tāna piki;</para>
  <para style="q1" vid="MIC 4:4">ā, kāhore he tangata hei whakawehi i a rātou;</para>
  <para style="q2" vid="MIC 4:4">nā te māngai hoki o Ihowā o ngā mano te kōrero.<verse eid="MIC 4:4" /></para>
  <para style="b" />
  <para style="q1">
    <verse number="5" style="v" sid="MIC 4:5" />Ka haere hoki ngā iwi katoa,</para>
  <para style="q2" vid="MIC 4:5">ia tangata, ia tangata, i runga i te ingoa o tōna atua,</para>
  <para style="q1" vid="MIC 4:5">ā, ka haere tātou i runga i te ingoa o Ihowā,</para>
  <para style="q2" vid="MIC 4:5">o tō tātou Atua ā ake ake.<verse eid="MIC 4:5" /></para>
  <para style="s">Ka Hoki mai a Īharaira i te Manene</para>
  <para style="p">
    <verse number="6" style="v" sid="MIC 4:6" />“Ā taua rā,” e ai tā Ihowā,</para>
  <para style="q1" vid="MIC 4:6">“ka huihuia e ahau te wahine e totitoti ana,</para>
  <para style="q2" vid="MIC 4:6">ka whakaminea te wahine i peia atu,</para>
  <para style="q2" vid="MIC 4:6">me ia anō i whakatupuria kinotia e ahau;<verse eid="MIC 4:6" /></para>
  <para style="q1">
    <verse number="7" style="v" sid="MIC 4:7" />ā, ka meinga e ahau te wahine e totitoti ana hei mōrehu,</para>
  <para style="q2" vid="MIC 4:7">me te wahine i makā atu ki tawhiti hei iwi kaha;</para>
  <para style="q1" vid="MIC 4:7">ā, ka kīngi a Ihowā ki a rātou ki Maunga Hiona</para>
  <para style="q2" vid="MIC 4:7">āianei ā ake tonu atu.<verse eid="MIC 4:7" /></para>
  <para style="q1">
    <verse number="8" style="v" sid="MIC 4:8" />Nā, ka tae mai ki a koe, e koe, e te pourewa o te kāhui,</para>
  <para style="q2" vid="MIC 4:8">e te taumaihi o te tamāhine a Hiona;</para>
  <para style="q1" vid="MIC 4:8">āe rā, ka tae mai ki a koe te kīngitanga ō mua rā,</para>
  <para style="q2" vid="MIC 4:8">te kīngitanga o te tamāhine a Hiruhārama.”<verse eid="MIC 4:8" /></para>
  <para style="b" />
  <para style="q1">
    <verse number="9" style="v" sid="MIC 4:9" />Nā, he aha koe i hāmama ai?</para>
  <para style="q2" vid="MIC 4:9">Kāhore ianei he kīngi i roto i a koe,</para>
  <para style="q1" vid="MIC 4:9">kua ngaro rānei tōu kaiwhakatakoto whakaaro,</para>
  <para style="q2" vid="MIC 4:9">i mau pū ai koe i te mamae</para>
  <para style="q2" vid="MIC 4:9">me te mea he wahine e whānau ana?<verse eid="MIC 4:9" /></para>
  <para style="q1">
    <verse number="10" style="v" sid="MIC 4:10" />Whakamamae, e ngana kia puta ki waho, e te tamāhine a Hiona,</para>
  <para style="q2" vid="MIC 4:10">kia rite ki te wahine e whānau ana.</para>
  <para style="q1" vid="MIC 4:10">Nō te mea ko āianei koe puta ai i roto i te pā,</para>
  <para style="q2" vid="MIC 4:10">ā, ka noho ki te pārae,</para>
  <para style="q2" vid="MIC 4:10">ā, ka tae ki Papurōna rā anō;</para>
  <para style="q1" vid="MIC 4:10">hei reira koe ka whakaorangia;</para>
  <para style="q2" vid="MIC 4:10">hei reira a Ihowā hoko ai i a koe</para>
  <para style="q2" vid="MIC 4:10">i te ringa o ōu hoariri.<verse eid="MIC 4:10" /></para>
  <para style="b" />
  <para style="q1">
    <verse number="11" style="v" sid="MIC 4:11" />Nā, tōna maha o ngā iwi kua huihui ki te whawhai ki a koe,</para>
  <para style="q2" vid="MIC 4:11">e mea ana, “Tukua ia kia whakapokea,</para>
  <para style="q2" vid="MIC 4:11">kia kite atu tō tātou kanohi i tāna koronga i runga i Hiona.”<verse eid="MIC 4:11" /></para>
  <para style="q1">
    <verse number="12" style="v" sid="MIC 4:12" />Otirā, kāhore rātou e mātau</para>
  <para style="q2" vid="MIC 4:12">ki ngā whakaaro o Ihowā,</para>
  <para style="q1" vid="MIC 4:12">kāhore hoki e mōhio ki tāna i whakatakoto ai;</para>
  <para style="q2" vid="MIC 4:12">kua kohikohia hoki rātou e ia</para>
  <para style="q2" vid="MIC 4:12">ānō he paihere ki te patunga wīti.<verse eid="MIC 4:12" /></para>
  <para style="b" />
  <para style="q1">
    <verse number="13" style="v" sid="MIC 4:13" />“Whakatika ki te patu wīti,</para>
  <para style="q2" vid="MIC 4:13">e te tamāhine a Hiona;</para>
  <para style="q1" vid="MIC 4:13">ka meinga hoki e ahau tōu haona hei rino,</para>
  <para style="q2" vid="MIC 4:13">ka meinga hoki e ahau ōu pāua hei parāhi;</para>
  <para style="q1" vid="MIC 4:13">ā, he maha ngā iwi e patupatua e koe ā mongamonga noa;</para>
  <para style="q2" vid="MIC 4:13">ā, māu e whakatapu mā Ihowā ngā mea i apohia mai e rātou,</para>
  <para style="q2" vid="MIC 4:13">ō rātou rawa mā te Ariki o te whenua katoa.”<verse eid="MIC 4:13" /></para>
  <para style="b" />
  <chapter eid="MIC 4" />
  <chapter number="5" style="c" sid="MIC 5" />
  <para style="q1">
    <verse number="1" style="v" sid="MIC 5:1" />Nā ināianei, ka whakahuihui ā-rōpū koe i a koe,</para>
  <para style="q2" vid="MIC 5:1">e te tamāhine a ngā rōpū;</para>
  <para style="q2" vid="MIC 5:1">kua oti tātou te whakapae e ia;</para>
  <para style="q1" vid="MIC 5:1">ka patua e rātou ki te rākau te pāpāringa</para>
  <para style="q2" vid="MIC 5:1">o te kaiwhakawā o Īharaira.<verse eid="MIC 5:1" /></para>
  <para style="b" />
  <para style="s">Te Kāwana i Ahu mai i Pēterehema</para>
  <para style="q1">
    <verse number="2" style="v" sid="MIC 5:2" />“Nā, ko koe, e Pēterehema Ēparata,</para>
  <para style="q2" vid="MIC 5:2">he iti nei i roto i ngā mano o Hūrā,</para>
  <para style="q1" vid="MIC 5:2">e puta mai i roto i a koe</para>
  <para style="q2" vid="MIC 5:2">tētahi māku hei kāwana mō Īharaira;</para>
  <para style="q1" vid="MIC 5:2">ko ōna putanga nōnamata,</para>
  <para style="q2" vid="MIC 5:2">nō ngā rā o tua iho.”<verse eid="MIC 5:2" /></para>
  <para style="b" />
  <para style="q1">
    <verse number="3" style="v" sid="MIC 5:3" />Mō reira rātou ka tukua atu ai e ia,</para>
  <para style="q2" vid="MIC 5:3">kia tae rā anō ki te wā e whānau ai tēnei e whakamamae nei;</para>
  <para style="q1" vid="MIC 5:3">hei reira ngā toenga o ōna tuākana hoki ai</para>
  <para style="q2" vid="MIC 5:3">ki ngā tama a Īharaira.<verse eid="MIC 5:3" /></para>
  <para style="b" />
  <para style="q1">
    <verse number="4" style="v" sid="MIC 5:4" />Ā, ka tū ia, ka whāngai i tāna kāhui i runga i te kaha o Ihowā,</para>
  <para style="q2" vid="MIC 5:4">i runga hoki i te nui o te ingoa o Ihowā, o tōna Atua;</para>
  <para style="q1" vid="MIC 5:4">ā, ka noho rātou; nō te mea ākuanei ia ka nui,</para>
  <para style="q2" vid="MIC 5:4">ki ngā pito rā anō o te whenua;<verse eid="MIC 5:4" /></para>
  <para style="q1">
    <verse number="5" style="v" sid="MIC 5:5" />ā, ko tēnei tangata hei maunga rongo mō tātou.</para>
  <para style="b" vid="MIC 5:5" />
  <para style="q2" vid="MIC 5:5">Ina tae mai te Ahiriana ki tō tātou whenua,</para>
  <para style="q2" vid="MIC 5:5">ā, ka takahi ki ō tātou whare kīngi,</para>
  <para style="q1" vid="MIC 5:5">hei reira ara ai i a tātou hei whawhai ki a ia ētahi hēpara tokowhitu</para>
  <para style="q2" vid="MIC 5:5">me ētahi tāngata rangatira tokowaru.<verse eid="MIC 5:5" /></para>
  <para style="q1">
    <verse number="6" style="v" sid="MIC 5:6" />Ā, ka whakamōtītia e rātou te whenua o Ahiria ki te hoari,</para>
  <para style="q2" vid="MIC 5:6">te whenua hoki o Nimiroro i ōna tomokanga.</para>
  <para style="q1" vid="MIC 5:6">Nā, ka whakaorangia tātou e ia i te Ahiriana,</para>
  <para style="q2" vid="MIC 5:6">ina haere mai ia ki tō tātou whenua,</para>
  <para style="q2" vid="MIC 5:6">ina takahi ia i roto i ō tātou rohe.<verse eid="MIC 5:6" /></para>
  <para style="b" />
  <para style="s">He Whakawāteatanga me te Whakawhiunga</para>
  <para style="q1">
    <verse number="7" style="v" sid="MIC 5:7" />Ā, ka rite ngā toenga o Hākopa</para>
  <para style="q2" vid="MIC 5:7">i roto i ngā iwi maha ki te tōmairangi a Ihowā,</para>
  <para style="q1" vid="MIC 5:7">ki ngā kōuaua i runga i te tarutaru;</para>
  <para style="q2" vid="MIC 5:7">e kore nei e whanga ki te tangata,</para>
  <para style="q2" vid="MIC 5:7">e kore anō e tatari ki ngā tama a te tangata.<verse eid="MIC 5:7" /></para>
  <para style="q1">
    <verse number="8" style="v" sid="MIC 5:8" />Nā, ka waiho te toenga o Hākopa i roto i ngā tauiwi,</para>
  <para style="q2" vid="MIC 5:8">i roto i ngā iwi maha;</para>
  <para style="q1" vid="MIC 5:8">ka rite ki te raiona i roto i ngā kararehe o te ngahere,</para>
  <para style="q2" vid="MIC 5:8">ki te kūao raiona i roto i ngā kāhui hipi;</para>
  <para style="q1" vid="MIC 5:8">nā, ki te tika atu ia i waenga,</para>
  <para style="q2" vid="MIC 5:8">ka takatakahia e ia, ka haehaea,</para>
  <para style="q2" vid="MIC 5:8">kāhore hoki he kaiwhakaora.<verse eid="MIC 5:8" /></para>
  <para style="q1">
    <verse number="9" style="v" sid="MIC 5:9" />Whakaarahia tōu ringa ki runga ake i ōu hoariri,</para>
  <para style="q2" vid="MIC 5:9">hātepea atu hoki ōu hoariri katoa.<verse eid="MIC 5:9" /></para>
  <para style="b" />
  <para style="q1">
    <verse number="10" style="v" sid="MIC 5:10" />“Nā, i taua rā,” e ai tā Ihowā</para>
  <para style="q2" vid="MIC 5:10">“ka hātepea atu e ahau āu hōiho i roto i a koe,</para>
  <para style="q2" vid="MIC 5:10">ka kore anō i ahau āu hāriata;<verse eid="MIC 5:10" /></para>
  <para style="q1">
    <verse number="11" style="v" sid="MIC 5:11" />ā, ka whakakorea atu e ahau ngā pā o tōu whenua,</para>
  <para style="q2" vid="MIC 5:11">ka wāwāhia anō e ahau ōu pā kaha katoa;<verse eid="MIC 5:11" /></para>
  <para style="q1">
    <verse number="12" style="v" sid="MIC 5:12" />ka hātepea atu hoki e ahau ngā mākutu i roto i tōu ringa,</para>
  <para style="q2" vid="MIC 5:12">ā, ka kore ngā tohunga māori i roto i a koe.<verse eid="MIC 5:12" /></para>
  <para style="q1">
    <verse number="13" style="v" sid="MIC 5:13" />Ka hātepea atu hoki e ahau āu whakapakoko,</para>
  <para style="q2" vid="MIC 5:13">me āu pou whakaahua i roto i a koe;</para>
  <para style="q1" vid="MIC 5:13">ā, e kore koe e koropiko i muri nei ki te mahi a ōu ringa.<verse eid="MIC 5:13" /></para>
  <para style="q1">
    <verse number="14" style="v" sid="MIC 5:14" />Ka hūtia anō e ahau āu Aherimi i roto i a koe;</para>
  <para style="q2" vid="MIC 5:14">ā, ka hunā e ahau ōu pā.<verse eid="MIC 5:14" /></para>
  <para style="q1">
    <verse number="15" style="v" sid="MIC 5:15" />Ka rapua hoki e ahau he utu i ngā tauiwi</para>
  <para style="q2" vid="MIC 5:15">i runga i te riri, i te weriweri,</para>
  <para style="q2" vid="MIC 5:15">kīhai nei rātou i whakarongo.”<verse eid="MIC 5:15" /></para>
  <chapter eid="MIC 5" />
  <chapter number="6" style="c" sid="MIC 6" />
  <para style="s">Te Take a Ihowā ki a Īharaira</para>
  <para style="p">
    <verse number="1" style="v" sid="MIC 6:1" />Whakarongo koutou ināianei ki te kupu i kōrerotia e Ihowā:</para>
  <para style="q1" vid="MIC 6:1">“Whakatika, totohe ki ngā maunga,</para>
  <para style="q2" vid="MIC 6:1">kia rangona hoki tōu reo e ngā pukepuke.<verse eid="MIC 6:1" /></para>
  <para style="q1">
    <verse number="2" style="v" sid="MIC 6:2" />Whakarongo, e ngā maunga nei, ki tā Ihowā totohe,</para>
  <para style="q2" vid="MIC 6:2">e koutou hoki, e ngā tūranga kaha o te whenua;</para>
  <para style="q1" vid="MIC 6:2">he totohe hoki tā Ihowā ki tāna iwi,</para>
  <para style="q2" vid="MIC 6:2">ā, ka rīria e ia te hē o Īharaira.<verse eid="MIC 6:2" /></para>
  <para style="b" />
  <para style="q1">
    <verse number="3" style="v" sid="MIC 6:3" />“E tāku iwi, i aha ahau ki a koe?</para>
  <para style="q2" vid="MIC 6:3">He ahatanga nāku i hōhā ai koe?</para>
  <para style="q2" vid="MIC 6:3">Whakaaturia mai tōku hē!<verse eid="MIC 6:3" /></para>
  <para style="q1">
    <verse number="4" style="v" sid="MIC 6:4" />Nāku nā hoki koe i kawe mai i te whenua o Īhipa,</para>
  <para style="q2" vid="MIC 6:4">nāku anō koe i hoko i roto i te whare pononga;</para>
  <para style="q1" vid="MIC 6:4">ā, i ungā atu e ahau a Mohi,</para>
  <para style="q2" vid="MIC 6:4">a Ārona, a Miriama ki mua i a koe.<verse eid="MIC 6:4" /></para>
  <para style="q1">
    <verse number="5" style="v" sid="MIC 6:5" />Kia mahara, e tāku iwi, ki te whakaaro i whakatakotoria</para>
  <para style="q2" vid="MIC 6:5">e Pāraka kīngi o Moapa,</para>
  <para style="q1" vid="MIC 6:5">ki te kupu hoki i whakahokia ki a ia</para>
  <para style="q2" vid="MIC 6:5">e Paraama tama a Peoro;</para>
  <para style="q1" vid="MIC 6:5">maharatia i Hitimi tae noa ki Kirikara,</para>
  <para style="q2" vid="MIC 6:5">kia mōhio ai koutou ki ngā mahi tika a Ihowā.”<verse eid="MIC 6:5" /></para>
  <para style="b" />
  <para style="s">Tā Ihowā i Hiahia ai</para>
  <para style="q1">
    <verse number="6" style="v" sid="MIC 6:6" />He aha tāku e haere ai ahau ki te aroaro o Ihowā,</para>
  <para style="q2" vid="MIC 6:6">e piko ai ki te Atua i runga?</para>
  <para style="q1" vid="MIC 6:6">He patunga tapu rānei te mea e haere ai ahau ki tōna aroaro,</para>
  <para style="q2" vid="MIC 6:6">he kūao tau tahi rānei?<verse eid="MIC 6:6" /></para>
  <para style="q1">
    <verse number="7" style="v" sid="MIC 6:7" />E manako rānei a Ihowā ki ngā mano o ngā hipi toa,</para>
  <para style="q2" vid="MIC 6:7">ki ngā mano kotahi tekau rānei o ngā awa hinu?</para>
  <para style="q1" vid="MIC 6:7">Me hoatu rānei e ahau tāku mātāmua hei utu mō tāku poka kē,</para>
  <para style="q2" vid="MIC 6:7">te hua o tōku kōpū mō te hara o tōku wairua?<verse eid="MIC 6:7" /></para>
  <para style="q1">
    <verse number="8" style="v" sid="MIC 6:8" />Kua whakaaturia e ia ki a koe, e te tangata, te mea pai;</para>
  <para style="q2" vid="MIC 6:8">ā, he aha tā Ihowā e rapu nei ki a koe,</para>
  <para style="q1" vid="MIC 6:8">heoi anō ko te whakawā tika, ko te pai ki te tohu tangata,</para>
  <para style="q2" vid="MIC 6:8">ko te whakaiti me te haere tahi i tōu Atua?<verse eid="MIC 6:8" /></para>
  <para style="s">Ka Whiua te Tinihanga me te Whakarekereke</para>
  <para style="q1">
    <verse number="9" style="v" sid="MIC 6:9" />E karanga ana te reo o Ihowā ki te pā,</para>
  <para style="q2" vid="MIC 6:9">ā, ka kite te tangata whakaaro nui i tōu ingoa:</para>
  <para style="q1" vid="MIC 6:9">“Whakarongo ki te whiu, ki a ia hoki nāna i whakarite.<verse eid="MIC 6:9" /></para>
  <para style="q1">
    <verse number="10" style="v" sid="MIC 6:10" />Tērā anō rānei ngā taonga o te kino</para>
  <para style="q2" vid="MIC 6:10">kei roto i te whare o te tangata kino,</para>
  <para style="q2" vid="MIC 6:10">me te mēhua iti, whakarihariha anō?<verse eid="MIC 6:10" /></para>
  <para style="q1">
    <verse number="11" style="v" sid="MIC 6:11" />Ka mā rānei ahau ki te kino ngā pāuna,</para>
  <para style="q2" vid="MIC 6:11">ki te tinihanga ngā weti i roto i te pūtea?<verse eid="MIC 6:11" /></para>
  <para style="q1">
    <verse number="12" style="v" sid="MIC 6:12" />Kī tonu nā hoki i te tutū ōna tāngata taonga,</para>
  <para style="q2" vid="MIC 6:12">ā, kua kōrero teka ōna tāngata,</para>
  <para style="q2" vid="MIC 6:12">kei te tinihanga hoki ō rātou arero i roto i ō rātou māngai.<verse eid="MIC 6:12" /></para>
  <para style="b" />
  <para style="q1">
    <verse number="13" style="v" sid="MIC 6:13" />“Mō reira kua whiua hoki koe e ahau ki te mate taimaha;</para>
  <para style="q2" vid="MIC 6:13">kua meinga koe e ahau kia mokemoke,</para>
  <para style="q2" vid="MIC 6:13">hei utu mō ōu hara.<verse eid="MIC 6:13" /></para>
  <para style="q1">
    <verse number="14" style="v" sid="MIC 6:14" />Ka kai koe, ā, kāhore e mākona;</para>
  <para style="q2" vid="MIC 6:14">ka waiho anō tōu whakaitinga i waenganui i a koe;</para>
  <para style="q1" vid="MIC 6:14">ka tangohia atu anō e koe, heoi e kore e haere ora i a koe;</para>
  <para style="q2" vid="MIC 6:14">ko te mea hoki e mauria atu e koe ka hoatu e ahau ki te hoari.<verse eid="MIC 6:14" /></para>
  <para style="q1">
    <verse number="15" style="v" sid="MIC 6:15" />Ka whakatō koe, ā, e kore e kokoti;</para>
  <para style="q2" vid="MIC 6:15">ka takahi koe i te ōriwa,</para>
  <para style="q1" vid="MIC 6:15">ā, e kore e whakawahi i a koe ki te hinu;</para>
  <para style="q2" vid="MIC 6:15">i te wāina hou, ā, e kore e inu i te wāina.<verse eid="MIC 6:15" /></para>
  <para style="q1">
    <verse number="16" style="v" sid="MIC 6:16" />Nō te mea e mau ana ngā tikanga a Omori,</para>
  <para style="q2" vid="MIC 6:16">me ngā mahi katoa a te whare o Āhapa,</para>
  <para style="q2" vid="MIC 6:16">ā, e haere ana koutou i runga i ō rātou whakaaro;</para>
  <para style="q1" vid="MIC 6:16">kia meinga ai koe e ahau kia ururua,</para>
  <para style="q2" vid="MIC 6:16">ā, ko ngā tāngata o konā hei whakahīanga atu;</para>
  <para style="q2" vid="MIC 6:16">ā, ka mau ki a koutou te ingoa kino o tāku iwi.”<verse eid="MIC 6:16" /></para>
  <chapter eid="MIC 6" />
  <chapter number="7" style="c" sid="MIC 7" />
  <para style="s">Te Hēnga Katoa o te Iwi</para>
  <para style="q1">
    <verse number="1" style="v" sid="MIC 7:1" />Auē te mate i ahau!</para>
  <para style="q1" vid="MIC 7:1">He rite hoki ahau ki ngā kohikohinga o ngā hua raumati,</para>
  <para style="q2" vid="MIC 7:1">ki ngā hamunga i te wā e whawhaki karepe ana.</para>
  <para style="q1" vid="MIC 7:1">Kāhore he tautau hei kai;</para>
  <para style="q2" vid="MIC 7:1">e hiahia ana tōku wairua ki te hua piki mātāmua.<verse eid="MIC 7:1" /></para>
  <para style="q1">
    <verse number="2" style="v" sid="MIC 7:2" />Kua ngaro te tangata tapu i runga i te whenua,</para>
  <para style="q2" vid="MIC 7:2">kāhore hoki he tangata tika i roto i ngā tāngata;</para>
  <para style="q1" vid="MIC 7:2">kei te whanga katoa rātou ki te toto;</para>
  <para style="q2" vid="MIC 7:2">kei te whai rātou i tōna hoa, i tōna hoa ki te kupenga.<verse eid="MIC 7:2" /></para>
  <para style="q1">
    <verse number="3" style="v" sid="MIC 7:3" />Kei runga ō rātou ringa i te mea kino kia mahia mārietia e rātou;</para>
  <para style="q2" vid="MIC 7:3">ka tono te rangatira, kei te tatari hoki te kaiwhakawā kia utua;</para>
  <para style="q1" vid="MIC 7:3">ā, ko te tangata nui, e puaki ana i a ia te nanakia o tōna wairua;</para>
  <para style="q2" vid="MIC 7:3">nā, whiria tahitia ake e rātou.<verse eid="MIC 7:3" /></para>
  <para style="b" />
  <para style="q1">
    <verse number="4" style="v" sid="MIC 7:4" />Ko te tangata pai o rātou, rite tonu ki te tūmatakuru;</para>
  <para style="q2" vid="MIC 7:4">ko te mea tino tika, kino atu i te taiepa tātarāmoa.</para>
  <para style="q1" vid="MIC 7:4">Kua tae mai te rā o āu tūtei, arā te rā e whiua ai koe;</para>
  <para style="q2" vid="MIC 7:4">ko āianei rātou pōkaikaha ai.<verse eid="MIC 7:4" /></para>
  <para style="q1">
    <verse number="5" style="v" sid="MIC 7:5" />Kaua e whakapono ki te hoa,</para>
  <para style="q2" vid="MIC 7:5">kaua e whakawhirinaki ki te kaiārahi;</para>
  <para style="q1" vid="MIC 7:5">kaiponuhia ngā tatau o tōu māngai</para>
  <para style="q2" vid="MIC 7:5">ki te wahine e takoto nā i tōu uma.<verse eid="MIC 7:5" /></para>
  <para style="b" />
  <para style="q1">
    <verse number="6" style="v" sid="MIC 7:6" />E whakaiti ana hoki te tama ki te pāpā,</para>
  <para style="q2" vid="MIC 7:6">e whakatika atu ana te kōtiro ki tōna whaea,</para>
  <para style="q1" vid="MIC 7:6">te hunaonga ki tōna hungawai wahine;</para>
  <para style="q2" vid="MIC 7:6">ko ngā hoariri o te tangata ko ngā tāngata o tōna whare.<verse eid="MIC 7:6" /></para>
  <para style="q1">
    <verse number="7" style="v" sid="MIC 7:7" />Tēnā ko ahau, ka titiro ahau ki a Ihowā;</para>
  <para style="q2" vid="MIC 7:7">ka tatari ahau ki te Atua o tōku whakaoranga;</para>
  <para style="q2" vid="MIC 7:7">tērā tōku Atua e rongo ki ahau.<verse eid="MIC 7:7" /></para>
  <para style="b" />
  <para style="s">Ka Mauria te Whakaoranga e Ihowā</para>
  <para style="q1">
    <verse number="8" style="v" sid="MIC 7:8" />Kei whakamanamana ki ahau e tōku hoariri;</para>
  <para style="q2" vid="MIC 7:8">ki te hinga ahau, ka ara anō ahau;</para>
  <para style="q1" vid="MIC 7:8">ki te noho ahau i te pōuri,</para>
  <para style="q2" vid="MIC 7:8">ko Ihowā hei whakamārama mōku.<verse eid="MIC 7:8" /></para>
  <para style="q1">
    <verse number="9" style="v" sid="MIC 7:9" />Māku e waha te riri, o Ihowā,</para>
  <para style="q2" vid="MIC 7:9">kua hara nei hoki ahau ki a ia;</para>
  <para style="q1" vid="MIC 7:9">kia tohe rā anō ia i tāku tohe,</para>
  <para style="q2" vid="MIC 7:9">kia whakarite rā anō i tāku whakawā.</para>
  <para style="q1" vid="MIC 7:9">Ka whakaputaina ahau e ia ki waho ki te mārama,</para>
  <para style="q2" vid="MIC 7:9">ā, ka kite ahau i tōna tika.<verse eid="MIC 7:9" /></para>
  <para style="b" />
  <para style="q1">
    <verse number="10" style="v" sid="MIC 7:10" />Kātahi tōku hoariri ka kite,</para>
  <para style="q2" vid="MIC 7:10">ā, ka taupokina e te whakamā;</para>
  <para style="q1" vid="MIC 7:10">i kī mai rā hoki ia ki ahau,</para>
  <para style="q2" vid="MIC 7:10">“Kei hea a Ihowā, tōu Atua?”</para>
  <para style="q1" vid="MIC 7:10">Ka kite ōku kanohi i taua wahine;</para>
  <para style="q2" vid="MIC 7:10">ākuanei ia takahia ai,</para>
  <para style="q2" vid="MIC 7:10">pērātia ai me te paru o ngā ara.<verse eid="MIC 7:10" /></para>
  <para style="b" />
  <para style="s">He Poropiti mō te Whakaoranga</para>
  <para style="q1">
    <verse number="11" style="v" sid="MIC 7:11" />He rā hei hanganga mō ōu taiepa!</para>
  <para style="q2" vid="MIC 7:11">Ā taua rā ka matara rawa atu te tikanga i whakatakotoria.<verse eid="MIC 7:11" /></para>
  <para style="q1">
    <verse number="12" style="v" sid="MIC 7:12" />Ā taua rā ka haere mai rātou ki a koe,</para>
  <para style="q2" vid="MIC 7:12">mai i Ahiria me ngā pā o Īhipa,</para>
  <para style="q1" vid="MIC 7:12">mai i Īhipa ki te awa,</para>
  <para style="q2" vid="MIC 7:12">mai i tētahi moana ki tētahi,</para>
  <para style="q2" vid="MIC 7:12">i tētahi maunga ki tētahi maunga.<verse eid="MIC 7:12" /></para>
  <para style="q1">
    <verse number="13" style="v" sid="MIC 7:13" />Otiia ka ururuatia te whenua,</para>
  <para style="q2" vid="MIC 7:13">he mea mō te hunga e noho ana i reira,</para>
  <para style="q2" vid="MIC 7:13">mō ngā hua hoki o ā rātou mahi.<verse eid="MIC 7:13" /></para>
  <para style="b" />
  <para style="p">
    <verse number="14" style="v" sid="MIC 7:14" />Whāngaia tāu iwi ki tāu rākau,</para>
  <para style="q2" vid="MIC 7:14">ngā hipi o tōu kāinga tupu,</para>
  <para style="q1" vid="MIC 7:14">e noho mokemoke nei i te ngahere</para>
  <para style="q2" vid="MIC 7:14">i waenganui o Karamere;</para>
  <para style="q1" vid="MIC 7:14">kia kai rātou ki Pahana, ki Kireara,</para>
  <para style="q2" vid="MIC 7:14">kia pērā me ngā rā o mua.<verse eid="MIC 7:14" /></para>
  <para style="b" />
  <para style="q1">
    <verse number="15" style="v" sid="MIC 7:15" />“Ka rite ki ngā rā i haere mai ai koe i te whenua o Īhipa,</para>
  <para style="q2" vid="MIC 7:15">ka whakaaturia e ahau ki a ia ngā mea whakamīharo.”<verse eid="MIC 7:15" /></para>
  <para style="b" />
  <para style="q1">
    <verse number="16" style="v" sid="MIC 7:16" />Ka kite ngā iwi, ka whakamā</para>
  <para style="q2" vid="MIC 7:16">ki tō rātou mārohirohi katoa;</para>
  <para style="q1" vid="MIC 7:16">ka kōpania tō rātou māngai ki tō rātou ringa,</para>
  <para style="q2" vid="MIC 7:16">ā, ka turi ō rātou taringa.<verse eid="MIC 7:16" /></para>
  <para style="q1">
    <verse number="17" style="v" sid="MIC 7:17" />Ka mitimiti rātou i te puehu, ānō he nākahi;</para>
  <para style="q2" vid="MIC 7:17">ka oho wiri mai rātou i ō rātou piringa kōpiri,</para>
  <para style="q1" vid="MIC 7:17">ānō ko ngā mea ngōkingōki o te whenua;</para>
  <para style="q2" vid="MIC 7:17">ka haere wehi mai rātou ki a Ihowā, ki tō tātou Atua,</para>
  <para style="q2" vid="MIC 7:17">ā, ka mataku ki a koe.<verse eid="MIC 7:17" /></para>
  <para style="b" />
  <para style="s">Te Aroha o Ihowā ki a Īharaira</para>
  <para style="q1">
    <verse number="18" style="v" sid="MIC 7:18" />Ko wai he Atua hei rite mōu, e muru nei i te hē,</para>
  <para style="q2" vid="MIC 7:18">e whakarere noa nei i te poka kē</para>
  <para style="q2" vid="MIC 7:18">o ngā mōrehu o tōna wāhi tupu?</para>
  <para style="q1" vid="MIC 7:18">E kore ia e kawe tonu i tōna riri ā ake ake,</para>
  <para style="q2" vid="MIC 7:18">nō te mea e ngākau nui ana ia ki te tohu tangata.<verse eid="MIC 7:18" /></para>
  <para style="q1">
    <verse number="19" style="v" sid="MIC 7:19" />Tērā ia e tahuri anō, ka aroha ki a tātou;</para>
  <para style="q2" vid="MIC 7:19">ka pēhia e ia ō tātou kino ki raro ki ōna waewae.</para>
  <para style="q1" vid="MIC 7:19">Ka pangā anō e koe ō rātou hara</para>
  <para style="q2" vid="MIC 7:19">ki ngā rire o te moana.<verse eid="MIC 7:19" /></para>
  <para style="q1">
    <verse number="20" style="v" sid="MIC 7:20" />Ka whakatutukitia e koe te mea tika ki a Hākopa,</para>
  <para style="q2" vid="MIC 7:20">te aroha ki a Āperahama,</para>
  <para style="q1" vid="MIC 7:20">ko tāu i oati ai ki ō mātou mātua</para>
  <para style="q2" vid="MIC 7:20">i ngā rā ō mua.<verse eid="MIC 7:20" /></para>
  <chapter eid="MIC 7" />
</usx>