<?xml version="1.0" encoding="utf-8"?>
<usx version="3.0">
  <book code="ROM" style="id">rom.txt Māori macronized text, extracted 20-01-03</book>
  <para style="h">Hunga o Rōma</para>
  <para style="toc3">Rōma</para>
  <para style="mt2">Ko te Tuhituhi a Pāora Āpōtoro ki te Hunga o</para>
  <para style="mt1">Rōma</para>
  <chapter number="1" style="c" sid="ROM 1" />
  <para style="s">He Mihi</para>
  <para style="p">
    <verse number="1" style="v" sid="ROM 1:1" />Nā Pāora, nā te pononga a Īhu Karaiti, i karangatia hei āpōtoro, i motuhia ki te rongopai a te Atua, <verse eid="ROM 1:1" /><verse number="2" style="v" sid="ROM 1:2" />i kōrerotia rā e ia i mua, arā e āna poropiti i roto i ngā karaipiture tapu, <verse eid="ROM 1:2" /><verse number="3" style="v" sid="ROM 1:3" />mō tāna Tama, i whānau nei he uri nō Rāwiri, nō te wāhi ki te kikokiko; <verse eid="ROM 1:3" /><verse number="4" style="v" sid="ROM 1:4" />i whakapuakina mai nei ko te Tama a te Atua i runga i te kaha, i runga i tā te Wairua o te tapu, i te mea ka whakaarahia i te hunga mate; arā a Īhu Karaiti, tō tātou Ariki.<verse eid="ROM 1:4" /></para>
  <para style="p">
    <verse number="5" style="v" sid="ROM 1:5" />Nāna nei mātou i whiwhi ai ki te aroha noa, ki te mahi āpōtoro, kia ngohengohe ai, kia whakapono ai ngā iwi katoa, hei mea mō tōna ingoa. <verse eid="ROM 1:5" /><verse number="6" style="v" sid="ROM 1:6" />Nō rātou nei hoki koutou, he mea karanga hei hunga mō Īhu Karaiti.<verse eid="ROM 1:6" /></para>
  <para style="p">
    <verse number="7" style="v" sid="ROM 1:7" />Ki te hunga katoa i Rōma, e arohaina nei e te Atua, ka oti nei te karanga hei hunga tapu.</para>
  <para style="p" vid="ROM 1:7">Kia tau ki a koutou te aroha noa me te rangimārie, he mea nā te Atua, nā tō tātou Matua, nā te Ariki hoki, nā Īhu Karaiti.<verse eid="ROM 1:7" /></para>
  <para style="s">He Karakia Whakawhetai</para>
  <para style="p">
    <verse number="8" style="v" sid="ROM 1:8" />Ko tāku mea tuatahi, he whakawhetai ki tōku Atua i roto i a Īhu Karaiti mō koutou katoa, nō te mea e kōrerotia ana tō koutou whakapono i te ao katoa. <verse eid="ROM 1:8" /><verse number="9" style="v" sid="ROM 1:9" />Ko te Atua, e mahi nei tōku wairua ki a ia i roto i te rongopai o tāna Tama, hei kaiwhakaatu mōku, mō te mau tonu o tāku whakahuahua i a koutou, ā, i āku karakiatanga i ngā wā katoa, <verse eid="ROM 1:9" /><verse number="10" style="v" sid="ROM 1:10" />e īnoi ana me kore e pai te Atua kia whakatikaia tāku haere atu ki a koutou.<verse eid="ROM 1:10" /></para>
  <para style="p">
    <verse number="11" style="v" sid="ROM 1:11" />Nui atu hoki tōku hiahia kia kite i a koutou, kia whakawhiwhi ai ahau i a koutou ki tētahi mea hōmai, he mea wairua, kia whakaūngia ai koutou; <verse eid="ROM 1:11" /><verse number="12" style="v" sid="ROM 1:12" />arā, kia ora ngātahi ō tātou ngākau, tōku i tō koutou whakapono, ō koutou i tōku. <verse eid="ROM 1:12" /><verse number="13" style="v" sid="ROM 1:13" />Nā, e kore ahau e pai, e ōku tēina kia ngaro i a koutou te maha o āku meatanga kia haere atu ki a koutou, heoi, āraia mai ana ahau, ā, mohoa noa nei, kia whiwhi ai ahau ki tētahi hua i roto i a koutou hoki, kia pērā me te mea i ērā atu tauiwi.<verse eid="ROM 1:13" /></para>
  <para style="p">
    <verse number="14" style="v" sid="ROM 1:14" />He nama kei runga i ahau nā ngā Kariki, ā, nā ngā tautangata, nā te hunga mōhio, ā, nā te hunga whakaarokore. <verse eid="ROM 1:14" /><verse number="15" style="v" sid="ROM 1:15" />Nā reira, e ngākau nui ana ahau kia whakapaua tāku ki te kauwhau hoki i te rongopai ki a koutou i Rōma.<verse eid="ROM 1:15" /></para>
  <para style="s">Te Kaha o te Rongopai</para>
  <para style="p">
    <verse number="16" style="v" sid="ROM 1:16" />Kāhore hoki ōku whakamā ki te rongopai; ko te kaha hoki ia o te Atua hei whakaora mō ngā tāngata katoa e whakapono ana; mō te Hūrai ki mua, mō te Kariki anō hoki. <verse eid="ROM 1:16" /><verse number="17" style="v" sid="ROM 1:17" />Ā, kei reira e whakakitea ana tā te Atua tika, he mea nō te whakapono ki te whakapono; kua oti nei hoki te tuhituhi, “Mā te whakapono e ora ai te tangata tika.”<verse eid="ROM 1:17" /></para>
  <para style="s">Te Hara Tangata</para>
  <para style="p">
    <verse number="18" style="v" sid="ROM 1:18" />E whakakitea iho ana hoki i te rangi tō te Atua riri ki ngā karakiakoretanga katoa, ki ngā hē o ngā tāngata e pēhi ana i te pono i runga i te hē. <verse eid="ROM 1:18" /><verse number="19" style="v" sid="ROM 1:19" />Kei roto nei i a rātou e mārama ana ngā mea o te Atua e taea te mōhio; kua whakamāramatia hoki e te Atua ki a rātou. <verse eid="ROM 1:19" /><verse number="20" style="v" sid="ROM 1:20" />E kitea nuitia ana hoki ngā mea ōna, kāhore nei i kitea, nō te hanganga iho rā o te ao, e mōhiotia ana ki ngā mea i hangā, arā tōna kaha mau tonu, me tōna atuatanga; kia kore ai he kupu whakahoki mā rātou; <verse eid="ROM 1:20" /><verse number="21" style="v" sid="ROM 1:21" />i a rātou hoki e mātau ana ki te Atua, kīhai rātou i whakakorōria i a ia hei Atua, kīhai hoki i whakawhetai; heoi, kua kūware ō rātou whakaaro, ā, whakapōuritia ana tō rātou ngākau pōhēhē. <verse eid="ROM 1:21" /><verse number="22" style="v" sid="ROM 1:22" />I a rātou e mea ana he mōhio rātou, nā, ka wairangi, <verse eid="ROM 1:22" /><verse number="23" style="v" sid="ROM 1:23" />ā, whakaputaia kētia ake te korōria o te Atua e kore nei e pirau, kia rite ki te āhua o te tangata pirau noa, o ngā manu hoki, o ngā kararehe waewae whā, o ngā mea ngōkingōki.<verse eid="ROM 1:23" /></para>
  <para style="p">
    <verse number="24" style="v" sid="ROM 1:24" />Koia rātou i tukua ai e te Atua ki te mahi poke, i runga i ngā hiahia o ō rātou ngākau, kia whakatūtūātia iho ai ō rātou tinana e rātou anō, tō tētahi e tētahi; <verse eid="ROM 1:24" /><verse number="25" style="v" sid="ROM 1:25" />i te mea kua whakawhiti rātou i tō te Atua pono mō te teka, ā, karakia ana, mahi ana ki te mea hanga, kapea ake te Kaihanga, ko ia nei te whakapaingia ake ake. Āmine.<verse eid="ROM 1:25" /></para>
  <para style="p">
    <verse number="26" style="v" sid="ROM 1:26" />Koia rātou i tukua ai e te Atua ki ngā hiahia tūtūā. Ko ā rātou wāhine hoki, mahue ake i a rātou te tikanga māori, kei te ngau kē noa atu; <verse eid="ROM 1:26" /><verse number="27" style="v" sid="ROM 1:27" />me ngā tāne anō, whakarērea ake e rātou te tikanga māori ki te wahine, ānō he ahi te kānga o tō rātou hiahia ki a rātou anō; ngā tāne ki ngā tāne, mahi ai i te mea whakamā, me te whiwhi anō ki te utu e rite ana mō tō rātou ngaunga kētanga.<verse eid="ROM 1:27" /></para>
  <para style="p">
    <verse number="28" style="v" sid="ROM 1:28" />Ā, i a rātou kīhai nei i pai kia mau tonu te Atua ki ō rātou mahara, tukua ana rātou e te Atua ki te hinengaro hē kia mahia ngā mea kāhore e tau kia mahia. <verse eid="ROM 1:28" /><verse number="29" style="v" sid="ROM 1:29" />Kī tonu rātou i ngā mahi hē katoa, i te kino, i te apo, i te mauāhara; whawhao rawa i te hae, i te kōhuru, i te totohe, i te hīanga, i te whanokē; he hunga kōhumuhumu, <verse eid="ROM 1:29" /><verse number="30" style="v" sid="ROM 1:30" />he hunga ngautuarā, kino ki te Atua, he hunga whakahīhī, whakakake, whakapehapeha, he kaitito i ngā mea kino. E turi ana ki ngā mātua, <verse eid="ROM 1:30" /><verse number="31" style="v" sid="ROM 1:31" />kāhore ō rātou mātauranga, he hunga kupu taka, kāhore nei he aroha, kāhore e tohu tangata. <verse eid="ROM 1:31" /><verse number="32" style="v" sid="ROM 1:32" />Ahakoa e mātau ana anō rātou ki tā te Atua tikanga, he tika te mate mō ngā kaimahi i ēnei mea, heoi, ka mahi tonu rātou i aua mea me te whakaae hoki ki te hunga e pērā ana te mahi.<verse eid="ROM 1:32" /></para>
  <chapter eid="ROM 1" />
  <chapter number="2" style="c" sid="ROM 2" />
  <para style="s">Te Whakawātanga a te Atua</para>
  <para style="p">
    <verse number="1" style="v" sid="ROM 2:1" />Nā, kāhore he kupu whakahoki māu, e koe, e te tangata e whakahē ana; i a koe hoki e whakahē nā i tērā, e whakatau ana koe i te hē ki a koe anō; kei te mahi hoki koe, te kaiwhakahē, i aua mea nā anō. <verse eid="ROM 2:1" /><verse number="2" style="v" sid="ROM 2:2" />Nā, e mātau ana tātou kei runga i te pono te whakahēnga a te Atua mō ngā kaimahi i aua mea. <verse eid="ROM 2:2" /><verse number="3" style="v" sid="ROM 2:3" />Ko tōu whakaaro rānei tēnei, e te tangata e whakahē ana ki ngā kaimahi i aua mea, e mahi nā anō koe i aua mea, ko koe e ora i tā te Atua whakahē? <verse eid="ROM 2:3" /><verse number="4" style="v" sid="ROM 2:4" />E whakahāwea ana rānei koe ki ngā rawa o tōna ngāwari, o tāna tikanga māhaki, o tōna manawanui, e ranea tonu nei; tē mahara ko te ngāwari o te Atua hei ārahi i a koe ki te rīpenetā?<verse eid="ROM 2:4" /></para>
  <para style="p">
    <verse number="5" style="v" sid="ROM 2:5" />Heoi, pakeke tonu koe, kāhore e rīpenetā tōu ngākau, e pūranga ana koe i te riri mōu, mō te rā o te riri, o te whakakitenga mai anō i tā te Atua whakawākanga tika; <verse eid="ROM 2:5" /><verse number="6" style="v" sid="ROM 2:6" />“Māna e hōmai ki tētahi, ki tētahi, kia rite ki ā rātou mahi.” <verse eid="ROM 2:6" /><verse number="7" style="v" sid="ROM 2:7" />Ki te hunga e whai ana ki te korōria, ki te hōnore, ki te piraukore, me te mau anō ki te mahi pai, he ora tonu. <verse eid="ROM 2:7" /><verse number="8" style="v" sid="ROM 2:8" />Ki te hunga ia e totohe ana, e turi ana ki te pono, e whakarongo ana hoki ki te hē, he riri, he āritarita. <verse eid="ROM 2:8" /><verse number="9" style="v" sid="ROM 2:9" />He pāwera, he raru, mō ngā wairua tangata katoa e mahi ana i te kino, mō te Hūrai ki mua, mō te Kariki anō hoki, <verse eid="ROM 2:9" /><verse number="10" style="v" sid="ROM 2:10" />he korōria ia, he hōnore, he rangimārie, mō ngā tāngata katoa e mahi ana i te pai, mō te Hūrai ki mua, mō te Kariki anō hoki. <verse eid="ROM 2:10" /><verse number="11" style="v" sid="ROM 2:11" />Kāhore hoki a te Atua whakapai kanohi.<verse eid="ROM 2:11" /></para>
  <para style="p">
    <verse number="12" style="v" sid="ROM 2:12" />Ko te hunga hoki i hara turekore, ka ngaro turekore anō hoki; me te hunga i hara i runga i te ture, kei te ture anō he whakahē mō rātou. <verse eid="ROM 2:12" /><verse number="13" style="v" sid="ROM 2:13" />He teka hoki ko ngā kaiwhakarongo o te ture e tika ki tā te Atua; engari, ko ngā kaimahi o te ture e whakatikaia. <verse eid="ROM 2:13" /><verse number="14" style="v" sid="ROM 2:14" />I te mea hoki e mahia māoritia ana ngā mea o te ture e ngā tauiwi, kāhore nei ō rātou ture, ko ēnei, kāhore nei ō rātou ture, hei ture ki a rātou anō. <verse eid="ROM 2:14" /><verse number="15" style="v" sid="ROM 2:15" />I te mea ka whakakite rātou i te mahi a te ture, he mea tuhituhi ki ō rātou ngākau, me te whakaae tahi anō ō rātou hinengaro, ko ō rātou whakaaro kei te whakahēhē, kei te whakatikatika rānei i a rātou; <verse eid="ROM 2:15" /><verse number="16" style="v" sid="ROM 2:16" />i te rā e whakawā ai te Atua i ngā mea ngaro a ngā tāngata, he mea whakarite tonu ki tāku rongopai, he meatanga nā Īhu Karaiti.<verse eid="ROM 2:16" /></para>
  <para style="s">Ngā Hūrai me te Ture</para>
  <para style="p">
    <verse number="17" style="v" sid="ROM 2:17" />Otirā, mehemea e tapaina ana koe he Hūrai, ā, e whakawhirinaki ana koe ki te ture, e whakamanamana ana ki te Atua, <verse eid="ROM 2:17" /><verse number="18" style="v" sid="ROM 2:18" />ā, e mōhio ana ki tāna e pai ai, ā, e kitea ana e koe ngā mea e tino pai ana, he mea whakaako hoki koe nā te ture, <verse eid="ROM 2:18" /><verse number="19" style="v" sid="ROM 2:19" />ā, e ū ana tōu whakaaro, ko koe hei kaiārahi mō ngā matapō, hei mārama mō te hunga i roto i te pōuri, <verse eid="ROM 2:19" /><verse number="20" style="v" sid="ROM 2:20" />hei kaiwhakatikatika mō ngā kūware, hei kaiwhakaako mō ngā kōhungahunga; kei a koe hoki te āhua o te mātauranga, o te pono i runga i te ture. <verse eid="ROM 2:20" /><verse number="21" style="v" sid="ROM 2:21" />He kaiwhakaako koe i tērā atu, e kore ianei koe e whakaako i a koe anō? E kauwhau nā koe kia kaua e tāhae, e tāhae ana rānei koe? <verse eid="ROM 2:21" /><verse number="22" style="v" sid="ROM 2:22" />Ā, koe e mea nā, Kaua e pūremu, e pūremu ana rānei koe? Ā, koe e whakarihariha nā ki ngā whakapakoko, e tāhae ana rānei koe i ngā mea o ngā temepara? <verse eid="ROM 2:22" /><verse number="23" style="v" sid="ROM 2:23" />Ā, koe e whakamanamana nā ki te ture, kei te whakaiti rānei koe i te Atua i te mea ka takahi koe i te ture? <verse eid="ROM 2:23" /><verse number="24" style="v" sid="ROM 2:24" />“Nā koutou hoki i kohukohua ai te ingoa o te Atua i roto i ngā tauiwi, i pērātia ai me te mea kua oti te tuhituhi.”<verse eid="ROM 2:24" /></para>
  <para style="p">
    <verse number="25" style="v" sid="ROM 2:25" />E whai tikanga ana hoki te kotinga, ki te mahia e koe te ture; tēnā ki te takahi koe i te ture, ka riro tōu kotinga hei kotingakore. <verse eid="ROM 2:25" /><verse number="26" style="v" sid="ROM 2:26" />Nā, ki te mau i te kotingakore ngā tikanga o te ture, e kore ianei tōna kotingakore e kīia hei kotinga? <verse eid="ROM 2:26" /><verse number="27" style="v" sid="ROM 2:27" />Ā, ki te rite te ture i te mea kīhai kotia māoritia, e kore ianei ia e whakahē i a koe, e whiwhi nā ki te kupu tuhituhi me te kotinga, i a koe e takahi nā i te ture? <verse eid="ROM 2:27" /><verse number="28" style="v" sid="ROM 2:28" />Ehara hoki i te Hūrai te mea ko waho noa iho tōna āhua Hūrai; ehara anō i te kotinga te mea nō waho, nō te kikokiko. <verse eid="ROM 2:28" /><verse number="29" style="v" sid="ROM 2:29" />Engari, he Hūrai ia, nō roto tōna āhua Hūrai; ā, ko te kotinga, nō te ngākau, he mea wairua, he teka nā te kupu tuhituhi; ehara hoki i te mea e whakamoemititia ana e te tangata, engari e te Atua.<verse eid="ROM 2:29" /></para>
  <chapter eid="ROM 2" />
  <chapter number="3" style="c" sid="ROM 3" />
  <para style="p">
    <verse number="1" style="v" sid="ROM 3:1" />Ha, he aha rā te painga i hua ki te Hūrai? He aha te rawa o te kotinga? <verse eid="ROM 3:1" /><verse number="2" style="v" sid="ROM 3:2" />He nui rā i ngā mea katoa. Ko te tuatahi, kua ākona rātou ki ngā kupu a te Atua.<verse eid="ROM 3:2" /></para>
  <para style="p">
    <verse number="3" style="v" sid="ROM 3:3" />Ka pēhea, mehemea kāhore he whakapono o ētahi? E taka rānei tō te Atua pono i tō rātou whakapono kore? <verse eid="ROM 3:3" /><verse number="4" style="v" sid="ROM 3:4" />Kāhore rāpea! Engari ko te Atua kia kitea he pono, ko ngā tāngata katoa he teka kau; ko te mea hoki ia i tuhituhia,</para>
  <para style="q1" vid="ROM 3:4">“Kia tika ai tāu i tāu kōrerotanga,</para>
  <para style="q2" vid="ROM 3:4">kia puta ai tāu ina whakawākia koe.”<verse eid="ROM 3:4" /></para>
  <para style="p">
    <verse number="5" style="v" sid="ROM 3:5" />Ha, ki te mea nā tō tātou hē i kitea nuitia ai tō te Atua tika, me pēhea he kupu mā tātou? E hē ana rānei te Atua i a ia e whakapā ana i te riri? (He kupu tangata tēnei nāku.) <verse eid="ROM 3:5" /><verse number="6" style="v" sid="ROM 3:6" />Kāhore rāpea! Pēnei me pēhea te Atua e whakawā ai i te ao?<verse eid="ROM 3:6" /></para>
  <para style="p">
    <verse number="7" style="v" sid="ROM 3:7" />Nā, ki te mea nā tōku teka i hira rawa ai tō te Atua pono hei korōria mōna; he aha ahau i whakahēngia tonutia ai ānō hei tangata hara? <verse eid="ROM 3:7" /><verse number="8" style="v" sid="ROM 3:8" />He aha hoki tē pēnei ai, ā, ko te kupu whakapae teka tēnei mō mātou, ā, ki tā ētahi ko tā mātou kupu tēnei, “Tātou ka mahi i te kino, kia puta ai he pai”? Tika tonu te tau o te hē ki a rātou.<verse eid="ROM 3:8" /></para>
  <para style="s">Kāhore he Tangata e Tika ana</para>
  <para style="p">
    <verse number="9" style="v" sid="ROM 3:9" />He aha koia? He pai ake rānei tō mātou wāhi i tō rātou? Kāhore rā hoki; kua oti hoki te whakapā e mātou i mua he hē ki ngā Hūrai, ki ngā Kariki, kei raro katoa rātou i te hara; <verse eid="ROM 3:9" /><verse number="10" style="v" sid="ROM 3:10" />ko te mea hoki ia i tuhituhia:</para>
  <para style="q1" vid="ROM 3:10">“Kāhore he tangata tika,</para>
  <para style="q2" vid="ROM 3:10">kāhore kia kotahi;<verse eid="ROM 3:10" /></para>
  <para style="q1">
    <verse number="11" style="v" sid="ROM 3:11" />kāhore he tangata e mātau ana,</para>
  <para style="q2" vid="ROM 3:11">kāhore he tangata e rapu ana i te Atua.<verse eid="ROM 3:11" /></para>
  <para style="q1">
    <verse number="12" style="v" sid="ROM 3:12" />Kua peka kē rātou katoa, kua kino ngātahi;</para>
  <para style="q2" vid="ROM 3:12">kāhore he tangata e mahi ana i te pai,</para>
  <para style="q2" vid="ROM 3:12">kāhore rawa kia kotahi.<verse eid="ROM 3:12" /></para>
  <para style="q1">
    <verse number="13" style="v" sid="ROM 3:13" />He urupā puare noa tō rātou korokoro;</para>
  <para style="q2" vid="ROM 3:13">e patipati ana ō rātou arero;</para>
  <para style="q1" vid="ROM 3:13">kei roto i ō rātou ngutu te wai whakamate o ngā nākahi;<verse eid="ROM 3:13" /></para>
  <para style="q2">
    <verse number="14" style="v" sid="ROM 3:14" />kī tonu ō rātou māngai i te kanga, i te nanakia.<verse eid="ROM 3:14" /></para>
  <para style="q1">
    <verse number="15" style="v" sid="ROM 3:15" />Ko ō rātou waewae, hohoro tonu ki te whakaheke toto;<verse eid="ROM 3:15" /></para>
  <para style="q2">
    <verse number="16" style="v" sid="ROM 3:16" />he whakangaro, he ngākau pōuri, kei ō rātou ara;<verse eid="ROM 3:16" /></para>
  <para style="q1">
    <verse number="17" style="v" sid="ROM 3:17" />kāhore hoki rātou i mōhio ki te ara o te rangimārie.<verse eid="ROM 3:17" /></para>
  <para style="q2">
    <verse number="18" style="v" sid="ROM 3:18" />Kāhore he wehi o te Atua i mua i ō rātou kanohi.”<verse eid="ROM 3:18" /></para>
  <para style="p">
    <verse number="19" style="v" sid="ROM 3:19" />Nā, e mātau ana tātou ki ngā kupu o te ture, e kōrero ana ki te hunga i te ture, kia kopia ai ngā māngai katoa, kia whakawākia ai te ao katoa e te Atua. <verse eid="ROM 3:19" /><verse number="20" style="v" sid="ROM 3:20" />Nō te mea kāhore he mahi o te ture e tika ai tētahi kikokiko i tōna aroaro; mā roto mai i te ture te mātauranga ki te hara.<verse eid="ROM 3:20" /></para>
  <para style="s">Te Tikanga a te Atua hei Whakatika i a Tātou</para>
  <para style="p">
    <verse number="21" style="v" sid="ROM 3:21" />Otiia, kua whakakitea ināianei he tika a te Atua, motu kē i te ture, he mea whakaatu nā te ture, nā ngā poropiti; <verse eid="ROM 3:21" /><verse number="22" style="v" sid="ROM 3:22" />arā, ko te tika a te Atua e nā runga mai ana i te whakapono ki a Īhu Karaiti ki te hunga katoa e whakapono ana. Kāhore hoki he pokanga kētanga; <verse eid="ROM 3:22" /><verse number="23" style="v" sid="ROM 3:23" />kua hara katoa hoki, ā, kāhore e taea e rātou te korōria o te Atua; <verse eid="ROM 3:23" /><verse number="24" style="v" sid="ROM 3:24" />he mea whakatika utukore nā tōna aroha noa, i runga i tā Karaiti Īhu hokonga; <verse eid="ROM 3:24" /><verse number="25" style="v" sid="ROM 3:25" />ko ia hoki tā te Atua i whakaari ai hei whakamārie, i runga i te whakapono, he mea nā ōna toto. Kia whakakitea ai tōna tika, i te mea ka whakapahemotia atu ngā hara ō mua, he mea hoki nā te manawanui o te Atua; <verse eid="ROM 3:25" /><verse number="26" style="v" sid="ROM 3:26" />hei whakakite i tōna tika i tēnei wā nei anō; he mea kia tika ai ia anō, me te kaiwhakatika i te tangata e whakapono ana ki a Īhu.<verse eid="ROM 3:26" /></para>
  <para style="p">
    <verse number="27" style="v" sid="ROM 3:27" />Nā, kei hea te whakamanamana? Kua āraia atu. E tēhea ritenga ture? E tō ngā mahi? Kāhore, engari, e te ture o te whakapono. <verse eid="ROM 3:27" /><verse number="28" style="v" sid="ROM 3:28" />Koia mātou ka mea ai, kei te whakapono he tika mō te tangata, motu kē i ngā mahi o te ture. <verse eid="ROM 3:28" /><verse number="29" style="v" sid="ROM 3:29" />Ko te Atua oti te Atua o ngā Hūrai anake? Ehara rānei ia i te Atua o ngā tauiwi hoki? Āe rā, o ngā tauiwi anō hoki; <verse eid="ROM 3:29" /><verse number="30" style="v" sid="ROM 3:30" />ki te mea ia he kotahi te Atua, ā, māna e whakatika te kotinga i runga i te whakapono, me te kotingakore ina whakapono. <verse eid="ROM 3:30" /><verse number="31" style="v" sid="ROM 3:31" />E taka rānei te ture i tā mātou, arā i te whakapono? Kāhore rāpea! Engari, nā tā mātou i ū ai te ture.<verse eid="ROM 3:31" /></para>
  <chapter eid="ROM 3" />
  <chapter number="4" style="c" sid="ROM 4" />
  <para style="s">Te Tauira a Āperahama</para>
  <para style="p">
    <verse number="1" style="v" sid="ROM 4:1" />He aha rā, ki tā tātou, te mea i riro i a Āperahama, i tō tātou tupuna i runga i te kikokiko? <verse eid="ROM 4:1" /><verse number="2" style="v" sid="ROM 4:2" />Mehemea hoki nā ngā mahi i tika ai a Āperahama, he mea tāna e whakamanamana ai ia; otirā, kāhore ki te Atua. <verse eid="ROM 4:2" /><verse number="3" style="v" sid="ROM 4:3" />E pēhea ana oti tā te karaipiture? “I whakapono a Āperahama ki te Atua, ā, whakairia ana hei tika mōna.”<verse eid="ROM 4:3" /></para>
  <para style="p">
    <verse number="4" style="v" sid="ROM 4:4" />Nā, he tangata e mahi ana, e kore e kīia te utu mōna he mea aroha noa, engari, he mea mō tāna. <verse eid="ROM 4:4" /><verse number="5" style="v" sid="ROM 4:5" />Otirā, ko te tangata kāhore e mahi, engari, e whakapono ana ki te kaiwhakatika i te tangata karakiakore, ka whakairia tōna whakapono hei tika mōna. <verse eid="ROM 4:5" /><verse number="6" style="v" sid="ROM 4:6" />Pērā hoki me tā Rāwiri kōrero i te manaaki ki te tangata, ka whakairia nei e te Atua he tika ki a ia, motu kē i ngā mahi. <verse eid="ROM 4:6" /><verse number="7" style="v" sid="ROM 4:7" />I kī ai ia:</para>
  <para style="q1" vid="ROM 4:7">“Ka hari te hunga</para>
  <para style="q2" vid="ROM 4:7">kua oti ā rātou mahi tutū te muru,</para>
  <para style="q2" vid="ROM 4:7">ō rātou hara te hīpoki!<verse eid="ROM 4:7" /></para>
  <para style="q1">
    <verse number="8" style="v" sid="ROM 4:8" />Ka hari te tangata</para>
  <para style="q2" vid="ROM 4:8">e kore nei e whakairia e te Ariki he hara ki a ia.”<verse eid="ROM 4:8" /></para>
  <para style="p">
    <verse number="9" style="v" sid="ROM 4:9" />E kōrerotia ana rānei tēnei haringa mō te kotinga, mō te kotingakore anō rānei? E mea ana hoki tātou, “I whakairia tōna whakapono hei tika mō Āperahama.” <verse eid="ROM 4:9" /><verse number="10" style="v" sid="ROM 4:10" />He pēhea rā te whakairinga? I a ia i te kotinga, i te kotingakore rānei? He teka i a ia i te kotinga, engari, i te kotingakore, <verse eid="ROM 4:10" /><verse number="11" style="v" sid="ROM 4:11" />ā, riro ana i a ia te kotinga hei tohu, hei hīri mō te tika o tōna whakapono, i a ia i te kotingakore. Kia waiho ai ia hei matua ki te hunga katoa e whakapono ana, ahakoa kāhore rātou i kotia, kia whakairia ai te tika ki a rātou; <verse eid="ROM 4:11" /><verse number="12" style="v" sid="ROM 4:12" />hei matua anō mō te kotinga ki te hunga ehara i te mea nō te kotinga anake, engari, e takahi ana hoki i runga i ngā tapuae o taua whakapono o tō tātou matua, o Āperahama, i a ia kāhore anō i kotia.<verse eid="ROM 4:12" /></para>
  <para style="s">Mā te Whakapono e Tukuna mai ai te Kī Taurangi a te Atua</para>
  <para style="p">
    <verse number="13" style="v" sid="ROM 4:13" />Ehara i te mea i nā runga mai i te ture te kupu ki a Āperahama rātou ko ōna uri mō te ao ka riro i a ia; engari, i nā runga mai i te tika o te whakapono. <verse eid="ROM 4:13" /><verse number="14" style="v" sid="ROM 4:14" />Mehemea hoki ka riro i te hunga ture, kua tikangakore te whakapono, kua taka te kupu whakaari. <verse eid="ROM 4:14" /><verse number="15" style="v" sid="ROM 4:15" />Ko tā te ture hoki e mahi ai, he riri; engari, ki te kāhore he ture, kāhore hoki he hara.<verse eid="ROM 4:15" /></para>
  <para style="p">
    <verse number="16" style="v" sid="ROM 4:16" />Koia i nā rototia ai i te whakapono, kia waiho ai mā te aroha noa; kia ū ai te kupu whakaari ki te whānau katoa; ehara i te mea ki tō te ture anake, engari, ki tō te whakapono anō o Āperahama, ko ia nei hoki te matua o tātou katoa, <verse eid="ROM 4:16" /><verse number="17" style="v" sid="ROM 4:17" />ko te mea hoki ia i tuhituhia, “Kua waiho koe e ahau hei matua ki ngā iwi maha,” he matua i te aroaro o tāna i whakapono ai, arā o te Atua, e whakaora nei i ngā tūpāpaku, e karanga nei i ngā mea kua kāhore me te mea kei konei nei anō.<verse eid="ROM 4:17" /></para>
  <para style="p">
    <verse number="18" style="v" sid="ROM 4:18" />Ahakoa kāhore he rawa, ū tonu tōna mānakonako ki a ia, kia meinga ai ia hei matua mō ngā iwi maha, pērā me te mea i kōrerotia, “Ka pēnei tāu whānau.” <verse eid="ROM 4:18" /><verse number="19" style="v" sid="ROM 4:19" />Kīhai anō i ngoikore tōna whakapono, i mahara iho ia ki tōna tinana, he pēnei me te mea kua tūpāpakutia, wāhi iti hoki kua kotahi rau ōna tau, ki te tūpāpakutanga hoki o te kōpū o Hera. <verse eid="ROM 4:19" /><verse number="20" style="v" sid="ROM 4:20" />Āe, i titiro ia ki te kupu whakaari a te Atua, kīhai ia i ruarua i runga i te whakapono kore, engari, ka kaha tonu tōna whakapono, me te whakakorōria ki te Atua. <verse eid="ROM 4:20" /><verse number="21" style="v" sid="ROM 4:21" />Ū tonu hoki tōna whakaaro e taea e ia te mea tāna i kōrero ai. <verse eid="ROM 4:21" /><verse number="22" style="v" sid="ROM 4:22" />Koia hoki “I whakairia ai ki a ia hei tika.” <verse eid="ROM 4:22" /><verse number="23" style="v" sid="ROM 4:23" />Otirā, ehara i te mea he whakaaro ki a ia anake i tuhituhia ai taua whakairinga ki a ia; <verse eid="ROM 4:23" /><verse number="24" style="v" sid="ROM 4:24" />engari, he whakaaro ki a tātou anō hoki; ka whakairia ki a tātou e whakapono nei ki te kaiwhakaara i a Īhu, i tō tātou Ariki, i te hunga mate. <verse eid="ROM 4:24" /><verse number="25" style="v" sid="ROM 4:25" />I tukua nei mō ō tātou hē, i whakaarahia mō tātou kia whakatikaia.<verse eid="ROM 4:25" /></para>
  <chapter eid="ROM 4" />
  <chapter number="5" style="c" sid="ROM 5" />
  <para style="s">Tika ki te Atua</para>
  <para style="p">
    <verse number="1" style="v" sid="ROM 5:1" />Nā, i te mea ka tika nei i te whakapono, kia mau tā tātou maunga rongo ki te Atua, he mea nā tō tātou Ariki, nā Īhu Karaiti; <verse eid="ROM 5:1" /><verse number="2" style="v" sid="ROM 5:2" />nāna nei te whakatatanga i a tātou i runga i te whakapono ki tēnei aroha noa e tū nei tātou; ā, kia hari tātou i te mea ka tūmanako nei tātou ki te korōria o te Atua. <verse eid="ROM 5:2" /><verse number="3" style="v" sid="ROM 5:3" />Ā, ehara i te mea ko tērā anake, engari, kia whakamanamana anō tātou ki ō tātou mamae; e mōhio ana hoki ko tā te mamae e mahi ai he manawanui; <verse eid="ROM 5:3" /><verse number="4" style="v" sid="ROM 5:4" />ko tā te manawanui he mātauranga; ko tā te mātauranga he tūmanako; <verse eid="ROM 5:4" /><verse number="5" style="v" sid="ROM 5:5" />e kore anō e whakamā i te mea ka tūmanako nei. Kua ringihia hoki te aroha o te Atua ki ō tātou ngākau e te Wairua Tapu kua hōmai nei ki a tātou.<verse eid="ROM 5:5" /></para>
  <para style="p">
    <verse number="6" style="v" sid="ROM 5:6" />I a tātou hoki e ngoikore tonu ana, i te wā i rite ai, ka mate a te Karaiti mō te hunga karakiakore. <verse eid="ROM 5:6" /><verse number="7" style="v" sid="ROM 5:7" />E mate whakauaua hoki tētahi mō te tangata tika; tērā pea ia tētahi e māia rawa kia mate mō te tangata pai. <verse eid="ROM 5:7" /><verse number="8" style="v" sid="ROM 5:8" />Heoi, e whakakitea nuitia ana e te Atua tōna aroha ki a tātou, i te mea, i a tātou anō e hara ana, ka mate a te Karaiti mō tātou.<verse eid="ROM 5:8" /></para>
  <para style="p">
    <verse number="9" style="v" sid="ROM 5:9" />Nā, i a tātou ka tika nei i ōna toto, tērā noa ake he whakaoranga māna i a tātou i te riri o te Atua. <verse eid="ROM 5:9" /><verse number="10" style="v" sid="ROM 5:10" />Mehemea hoki, i te wā he hoa whawhai tātou, ka houhia tā tātou rongo ki te Atua i runga i te matenga o tāna Tama, tērā noa ake, i te mea ka mau nei te rongo, he whakaoranga mō tātou, i a ia kua ora nei. <verse eid="ROM 5:10" /><verse number="11" style="v" sid="ROM 5:11" />Ehara hoki i te mea ko tērā anake, engari, e whakamanamana ana anō tātou ki te Atua, he mea nā tō tātou Ariki, nā Īhu Karaiti, nāna nei tēnei houhanga rongo ki a tātou.<verse eid="ROM 5:11" /></para>
  <para style="s">Ko Ārama rāua ko Īhu Karaiti</para>
  <para style="p">
    <verse number="12" style="v" sid="ROM 5:12" />Nā, ka rite ki te putanga mai o te hara ki te ao, he mea nā te tangata kotahi, me te mate anō i runga i te hara; ka hōrapa te mate ki ngā tāngata katoa; nō te mea kua hara katoa. <verse eid="ROM 5:12" /><verse number="13" style="v" sid="ROM 5:13" />I te ao nei hoki te hara, ā tae noa mai te ture; otirā, e kore e whakairia te hara i te mea kāhore he ture. <verse eid="ROM 5:13" /><verse number="14" style="v" sid="ROM 5:14" />Ahakoa rā he mana kīngi tō te mate nō Ārama iho anō taea noatia a Mohi, ki te hunga rawa kīhai nei i rite tō rātou hara ki tō Ārama poka kē. He āhua nei hoki ia nō tēnei i tāria nei.<verse eid="ROM 5:14" /></para>
  <para style="p">
    <verse number="15" style="v" sid="ROM 5:15" />Otirā, kīhai i rite ki te hara te mea i hōmai noa mai. Mehemea hoki nā te hara o te kotahi i mate ai te tokomaha, waihoki tērā noa atu te huanga ki te tokomaha o tō te Atua aroha noa, o te mea hōmai hoki i runga i te aroha noa o te tangata kotahi, o Īhu Karaiti. <verse eid="ROM 5:15" /><verse number="16" style="v" sid="ROM 5:16" />Kīhai anō hoki i rite te mea i hōmai ki tō te kotahi i hara. Nō te kotahi hoki te whakawā i tau ai te hē; nō ngā hara maha ia te mea i hōmai noa mai hei whakatika. <verse eid="ROM 5:16" /><verse number="17" style="v" sid="ROM 5:17" />Mehemea hoki nā te hara o te kotahi i kīngi ai te mate, he mea nā te tangata kotahi; waihoki tērā noa ake he kīngitanga i runga i te ora mō te hunga ka riro nei i a rātou te aroha noa e hua tonu nei, me te tika i hōmai noa nei, he mea nā te kotahi, arā, nā Īhu Karaiti.<verse eid="ROM 5:17" /></para>
  <para style="p">
    <verse number="18" style="v" sid="ROM 5:18" />Āe rā, i te mea nā te hara kotahi i tau ai te hē ki ngā tāngata katoa, waihoki nā te tika kotahi i puta ai te mea hōmai noa ki ngā tāngata katoa, e tika ai, e ora ai. <verse eid="ROM 5:18" /><verse number="19" style="v" sid="ROM 5:19" />Nā, i te mea nā te tutū o te tangata kotahi i whai hara ai te tokomaha, waihoki nā te ngohengohe o te kotahi, ka meinga te tokomaha kia tika.<verse eid="ROM 5:19" /></para>
  <para style="p">
    <verse number="20" style="v" sid="ROM 5:20" />I puta mai te ture kia nui ai te hara; heoi i te hara e nui noa ana, kua hua noa ake te aroha noa; <verse eid="ROM 5:20" /><verse number="21" style="v" sid="ROM 5:21" />he mea hoki, i te hanga ko te hara te kīngi i roto i te mate, kia kīngi hoki ko te aroha noa i runga o te tika ki te ora tonu, he meatanga nā Īhu Karaiti, nā tō tātou Ariki.<verse eid="ROM 5:21" /></para>
  <chapter eid="ROM 5" />
  <chapter number="6" style="c" sid="ROM 6" />
  <para style="s">Ka Mate ki te Hara engari ka Ora i te Karaiti</para>
  <para style="p">
    <verse number="1" style="v" sid="ROM 6:1" />Ha, kia pēhea he kōrero mā tātou? Kia mau tonu oti tātou ki te hara, kia hua ai te aroha noa? <verse eid="ROM 6:1" /><verse number="2" style="v" sid="ROM 6:2" />Kāhore rāpea. Ko tātou kua whakatūpāpakutia nei ki te hara, me pēhea tātou e noho tonu atu ai anō i roto i taua hara? <verse eid="ROM 6:2" /><verse number="3" style="v" sid="ROM 6:3" />Kāhore ianei koutou i mōhio, ko tātou kua iriiria nei ki roto ki a Karaiti Īhu, kua iriiria ki roto ki tōna matenga? <verse eid="ROM 6:3" /><verse number="4" style="v" sid="ROM 6:4" />Nā, kua tanumia ngātahitia tātou me ia ki roto ki te matenga, he mea nā te iriiri; kia rite ai ki a te Karaiti i whakaarahia ake nei i te hunga mate e te korōria o te Matua, waihoki ko tātou kia haere i roto i te houtanga o te ora.<verse eid="ROM 6:4" /></para>
  <para style="p">
    <verse number="5" style="v" sid="ROM 6:5" />Ki te mea hoki kua honoa tātou ki a ia i runga i te āhua o tōna matenga, ka honoa anō tātou ki a ia i runga i te āhua o tōna aranga. <verse eid="ROM 6:5" /><verse number="6" style="v" sid="ROM 6:6" />E mōhio ana hoki ki tēnei, kua rīpekatia ngātahitia me ia tō tātou tangata tawhito, kia hemo ai te tinana o te hara, kia mutu ai tō tātou ponongatanga ki te hara. <verse eid="ROM 6:6" /><verse number="7" style="v" sid="ROM 6:7" />Ko te mea hoki kua mate, kua mawheto ia i te hara.<verse eid="ROM 6:7" /></para>
  <para style="p">
    <verse number="8" style="v" sid="ROM 6:8" />Ki te mea kua mate tahi tātou ko te Karaiti, e whakapono ana tātou e ora tahi anō tātou me ia. <verse eid="ROM 6:8" /><verse number="9" style="v" sid="ROM 6:9" />E mātau ana hoki tātou, ka ara nei a te Karaiti i te hunga mate, heoi anō ōna matenga; kāhore he kīngitanga o te mate ki a ia ā mua tonu atu. <verse eid="ROM 6:9" /><verse number="10" style="v" sid="ROM 6:10" />Ko tōna matenga hoki i mate ai ia, he mate kotahi ki te hara; ko tōna oranga ia, he ora ki te Atua. <verse eid="ROM 6:10" /><verse number="11" style="v" sid="ROM 6:11" />Waihoki mahara iho ki a koutou, kua whakatūpāpakutia koutou ki te hara, e ora ana ia ki te Atua, i roto i a Īhu Karaiti.<verse eid="ROM 6:11" /></para>
  <para style="p">
    <verse number="12" style="v" sid="ROM 6:12" />Mō konei rā aua te hara e kīngi i roto i tō koutou tinana mate, e ngohengohe ai koutou ki tā ngā hiahia poke o taua tinana nei. <verse eid="ROM 6:12" /><verse number="13" style="v" sid="ROM 6:13" />Kaua hoki e tukua ō koutou wāhi ki te hara hei kaimahi i te hē; engari, tukua atu koutou ki te Atua, he hunga kua ora i roto i te hunga mate, me ō koutou wāhi hoki hei kaimahi i te tika ki te Atua. <verse eid="ROM 6:13" /><verse number="14" style="v" sid="ROM 6:14" />E kore hoki te hara e waiho hei rangatira mō koutou. Ehara i te mea kei raro koutou i te ture, engari, kei raro kē i te aroha noa.<verse eid="ROM 6:14" /></para>
  <para style="s">Pononga a te Tika</para>
  <para style="p">
    <verse number="15" style="v" sid="ROM 6:15" />He aha koia? Kia hara oti tātou, nō te mea ehara tātou i te ture, engari, nō te aroha noa? Kāhore rāpea! <verse eid="ROM 6:15" /><verse number="16" style="v" sid="ROM 6:16" />Kāhore oti koutou i mātau, ki te tuku koutou i a koutou ki tētahi hei pononga, he pononga koutou nā tērā kua ngohengohe nā koutou ki tāna; nā te hara rānei, ā, mate iho, nā te ngohengohe rānei, ā, tika ake? <verse eid="ROM 6:16" /><verse number="17" style="v" sid="ROM 6:17" />Ko tēnei me whakawhetai ki te Atua, ahakoa he pononga koutou nā te hara i mua, kua meinga ō koutou ngākau kia ngohengohe ki te ako i whakaakona ai koutou. <verse eid="ROM 6:17" /><verse number="18" style="v" sid="ROM 6:18" />Nā, ka ātea nei koutou i te hara, ka meinga koutou he pononga nā te tika.<verse eid="ROM 6:18" /></para>
  <para style="p">
    <verse number="19" style="v" sid="ROM 6:19" />He kupu tangata tēnei nāku, nā te ngoikore o tō koutou kikokiko. Nā, i tukua rā ō koutou wāhi hei pononga mā te poke, mā te tutū, ki te mahi tutū; waihoki me tuku ō koutou wāhi āianei hei pononga mā te tika, puta ake he tapu.<verse eid="ROM 6:19" /></para>
  <para style="p">
    <verse number="20" style="v" sid="ROM 6:20" />I a koutou hoki e pononga ana ki te hara, e ātea ana koutou i te tika. <verse eid="ROM 6:20" /><verse number="21" style="v" sid="ROM 6:21" />Nā, i taua wā, he aha ngā hua i a koutou o ngā mea e whakamā nā koutou ināianei? He mate hoki te mutunga o aua mea. <verse eid="ROM 6:21" /><verse number="22" style="v" sid="ROM 6:22" />Tēnā ko tēnei, ka ātea nei koutou i te hara, ā, ka meinga hei pononga mā te Atua, ko ngā hua ki a koutou he tapu, ā, ko te tukunga iho he ora tonu. <verse eid="ROM 6:22" /><verse number="23" style="v" sid="ROM 6:23" />Ko ngā utu hoki o te hara he mate; ko tā te Atua ia i hōmai ai he ora tonu, i roto i a Karaiti Īhu, i tō tātou Ariki.<verse eid="ROM 6:23" /></para>
  <chapter eid="ROM 6" />
  <chapter number="7" style="c" sid="ROM 7" />
  <para style="s">He Tauira mai i te Mārenatanga</para>
  <para style="p">
    <verse number="1" style="v" sid="ROM 7:1" />Kāhore anō koutou kia mātau, e ōku tēina, e kōrero ana hoki ahau ki te hunga mātau ki te ture, hei rangatira te ture mō te tangata i te wā e ora ai ia? <verse eid="ROM 7:1" /><verse number="2" style="v" sid="ROM 7:2" />Ko te wahine whai tāne hoki, e mau ana anō ia i te ture ki te tāne i a ia e ora ana; ki te mate ia te tāne, kua mawheto ia i te ture a te tāne. <verse eid="ROM 7:2" /><verse number="3" style="v" sid="ROM 7:3" />Nā, ki te riro ia i te tangata kē i tāna tāne e ora ana anō, ka kīia ia he wahine pūremu. Tēnā, ka mate te tāne, e ātea ana ia i te ture, ka kore ia e pūremu ahakoa riro i te tangata kē.<verse eid="ROM 7:3" /></para>
  <para style="p">
    <verse number="4" style="v" sid="ROM 7:4" />Heoi, ko koutou anō hoki, e ōku tēina, kua meinga kia tūpāpaku ki te ture, nā te tinana o te Karaiti; kia riro ai koutou i tētahi atu, arā i tērā i whakaarahia i te hunga mate, kia whai hua ai tātou ki te Atua. <verse eid="ROM 7:4" /><verse number="5" style="v" sid="ROM 7:5" />I a tātou hoki i te kikokiko, e mahi ana ngā hihiritanga o ngā hara, e whakaohokia nei e te ture, i roto i ō tātou wāhi, ā, hua ake ko te mate. <verse eid="ROM 7:5" /><verse number="6" style="v" sid="ROM 7:6" />Ko tēnei kua mawheto mai tātou i te ture, kua mate hoki tātou ki te mea i puritia ai tātou; nō reira e mahi ana tātou i runga i te houtanga o te wairua, kāhore i runga i te tawhitotanga o te kupu tuhituhi.<verse eid="ROM 7:6" /></para>
  <para style="s">Te Ture me te Hara</para>
  <para style="p">
    <verse number="7" style="v" sid="ROM 7:7" />Kia pēhea rā he kupu mā tātou? He hara rānei te ture? Kāhore rāpea! Engari, kīhai ahau i mātau ki te hara, me i kaua te ture; kāhore hoki ahau i mōhio ki te hiahia apo, me i kaua te ture te mea mai, “Aua koe e hiahia apo.” <verse eid="ROM 7:7" /><verse number="8" style="v" sid="ROM 7:8" />Nā, ka mau te hara ki tēnei, ā, ka mahi i ngā hiahia apo katoa i roto i ahau, he mea nā te ture. Ki te kore hoki te ture ka mate te hara. <verse eid="ROM 7:8" /><verse number="9" style="v" sid="ROM 7:9" />I ora hoki ahau i mua i te korenga o te ture. Nō te taenga mai ia o te kupu whakahau, ka ora ake te hara, ā, mate iho ahau. <verse eid="ROM 7:9" /><verse number="10" style="v" sid="ROM 7:10" />Nā, ko te kupu whakahau i meinga rā hei ora, kitea kētia ana tēnei hei mate mōku.<verse eid="ROM 7:10" /></para>
  <para style="p">
    <verse number="11" style="v" sid="ROM 7:11" />Ka mau te hara ki tēnei, ka whakawai hoki i ahau i runga i te kupu whakahau, nāna ahau i mate ai. <verse eid="ROM 7:11" /><verse number="12" style="v" sid="ROM 7:12" />Āe rā, he tapu te ture, me te kupu whakahau anō he tapu, he tika, he pai. <verse eid="ROM 7:12" /><verse number="13" style="v" sid="ROM 7:13" />I riro koia te mea pai hei mate mōku? Kāhore rāpea! Engari, nā te hara i mea te mea pai hei mate mōku, kia whakakitea ai he hara te hara. Nā, ka ai te kupu whakahau hei mea kia tino nui noa atu.<verse eid="ROM 7:13" /></para>
  <para style="s">Te Pakanga i roto i a Tātou</para>
  <para style="p">
    <verse number="14" style="v" sid="ROM 7:14" />E mātau ana hoki tātou nō te wairua te ture; ko ahau ia nō te kikokiko, kua hokona hei pārau mā te hara. <verse eid="ROM 7:14" /><verse number="15" style="v" sid="ROM 7:15" />Ko tāku hoki e mahi nei kāhore e mōhiotia iho e ahau. Kāhore hoki e mahia e ahau tāku i pai ai; heoi ko tāku i kino ai, meatia ana tēnei e ahau. <verse eid="ROM 7:15" /><verse number="16" style="v" sid="ROM 7:16" />Ki te mahia ia e ahau taua mea kīhai nei ahau i pai atu, e whakaae ana ahau ki te ture he pai. <verse eid="ROM 7:16" /><verse number="17" style="v" sid="ROM 7:17" />Ko tēnei ehara i ahau i mahi, engari, nā te hara e noho nei i roto i ahau. <verse eid="ROM 7:17" /><verse number="18" style="v" sid="ROM 7:18" />E mātau ana hoki ahau, kāhore he mea pai e noho ana i roto i ahau, arā i roto i tōku kikokiko. Ko te hiahia hoki kei ahau, ko te mea ia i te pai kāhore i ahau. <verse eid="ROM 7:18" /><verse number="19" style="v" sid="ROM 7:19" />Ko te pai hoki e hiahiatia ana e ahau, kāhore e mahia e ahau. Engari te kino kīhai nei ahau i pai, mahia ana tēnei e ahau. <verse eid="ROM 7:19" /><verse number="20" style="v" sid="ROM 7:20" />Ki te mahia ia e ahau taua mea pū kīhai nei ahau i pai atu, ehara i ahau nāna taua mea i mahi, engari, nā te hara e noho nei i roto i ahau.<verse eid="ROM 7:20" /></para>
  <para style="p">
    <verse number="21" style="v" sid="ROM 7:21" />Nā, kua kitea e ahau te ture, arā, kei te tata tonu te kino ki ahau e hiahia nei kia mea i te pai. <verse eid="ROM 7:21" /><verse number="22" style="v" sid="ROM 7:22" />E āhuareka ana hoki ahau ki te ture a te Atua, arā tō roto tangata. <verse eid="ROM 7:22" /><verse number="23" style="v" sid="ROM 7:23" />Otirā, kua kitea e ahau tētahi atu ture i roto i ōku wāhi, e whawhai ana ki te ture a tōku hinengaro, e mea ana i ahau hei taurekareka mā te ture a te hara, mā tēnei i roto nei i ōku wāhi. <verse eid="ROM 7:23" /><verse number="24" style="v" sid="ROM 7:24" />Auē te mate i ahau! Mā wai ahau e whakaora i te tinana o tēnei mate? <verse eid="ROM 7:24" /><verse number="25" style="v" sid="ROM 7:25" />Mā te Atua! E whakawhetai tonu ana ahau ki a ia i runga i a Īhu Karaiti, i tō tātou Ariki.</para>
  <para style="p" vid="ROM 7:25">Nā, e mahi ana ahau anō nei, arā, tōku hinengaro, ki te ture a te Atua, ko tōku kikokiko ia ki te ture a te hara.<verse eid="ROM 7:25" /></para>
  <chapter eid="ROM 7" />
  <chapter number="8" style="c" sid="ROM 8" />
  <para style="s">Te Ora i roto i te Wairua</para>
  <para style="p">
    <verse number="1" style="v" sid="ROM 8:1" />Nā, kāhore e tau te hē ināianei ki te hunga i roto i a Karaiti Īhu. <verse eid="ROM 8:1" /><verse number="2" style="v" sid="ROM 8:2" />Nā te ture hoki a te Wairua o te ora i roto i a Karaiti Īhu ahau i ātea ai i te ture a te hara, a te mate. <verse eid="ROM 8:2" /><verse number="3" style="v" sid="ROM 8:3" />Ko te mea kīhai i taea e te ture, he ngoikore nōna i te kikokiko, tonoa mai ana e te Atua tāna Tama, i te āhua o te kikokiko hara, hei whakahere anō mō te hara, ā, whakataua ana e ia te hē ki te hara i roto i te kikokiko. <verse eid="ROM 8:3" /><verse number="4" style="v" sid="ROM 8:4" />Kia rite ai tō te ture tikanga i roto i a tātou, kāhore nei e haere i runga i tā te kikokiko, engari, i tā te Wairua.<verse eid="ROM 8:4" /></para>
  <para style="p">
    <verse number="5" style="v" sid="ROM 8:5" />Ko te hunga hoki i runga i tā te kikokiko, whakaaro ana rātou ki ō te kikokiko; ko te hunga ia i runga i tā te Wairua, ki ō te Wairua. <verse eid="ROM 8:5" /><verse number="6" style="v" sid="ROM 8:6" />Ko tō te kikokiko whakaaro hoki he mate, ko tō te Wairua ia he ora, he rangimārie. <verse eid="ROM 8:6" /><verse number="7" style="v" sid="ROM 8:7" />He tikanga whawhai hoki ki te Atua te whakaaro ki te kikokiko e kore nei hoki e ngāwari ki te ture a te Atua, kāhore anō e āhei kia ngāwari; <verse eid="ROM 8:7" /><verse number="8" style="v" sid="ROM 8:8" />ā, e kore e taea e te hunga i te kikokiko te whakamānawareka ki te Atua.<verse eid="ROM 8:8" /></para>
  <para style="p">
    <verse number="9" style="v" sid="ROM 8:9" />Otiia, kāhore koutou i te kikokiko, engari, i te Wairua, ki te mea e noho ana te Wairua o te Atua i roto i a koutou. Ki te kāhore ia te Wairua o te Karaiti i tētahi, ehara tēnei i a ia. <verse eid="ROM 8:9" /><verse number="10" style="v" sid="ROM 8:10" />Tēnā, ki te mea kei roto a te Karaiti i a koutou, he tūpāpaku te tinana i te hara, he ora ia te wairua i te tika. <verse eid="ROM 8:10" /><verse number="11" style="v" sid="ROM 8:11" />Ki te noho ia i roto i a koutou te Wairua o te kaiwhakaara o Īhu i te hunga mate, māna, mā te kaiwhakaara o Karaiti Īhu i roto i te hunga mate, e whakaora ake anō ō koutou tinana mate ki tōna Wairua e noho nā i roto i a koutou.<verse eid="ROM 8:11" /></para>
  <para style="p">
    <verse number="12" style="v" sid="ROM 8:12" />Nā reira, e ōku tēina, kāhore he tikanga o te kikokiko kei runga i a tātou, kia whai tātou i tāna. <verse eid="ROM 8:12" /><verse number="13" style="v" sid="ROM 8:13" />Ki te noho hoki koutou i runga i tā te kikokiko, ka mate koutou; ki te mea ia ka whakamate koutou i ngā mahi a te tinana, he mea nā te Wairua, ka ora koutou. <verse eid="ROM 8:13" /><verse number="14" style="v" sid="ROM 8:14" />Ko te hunga hoki e ārahina ana e te Wairua o te Atua, he tama rātou nā te Atua. <verse eid="ROM 8:14" /><verse number="15" style="v" sid="ROM 8:15" />He teka hoki he wairua pononga kua riro nei i a koutou, e mataku ai anō koutou; engari, kua riro i a koutou te Wairua e mea ana i a koutou hei tamariki ake, e karanga ai koutou, “E Apa, e Pā!” <verse eid="ROM 8:15" /><verse number="16" style="v" sid="ROM 8:16" />Ko taua Wairua rā anō hei whakaae ake ki ō tātou wairua, he tamariki tātou nā te Atua. <verse eid="ROM 8:16" /><verse number="17" style="v" sid="ROM 8:17" />Ki te mea hoki he tamariki, kāti mō tātou te kāinga; mō tātou te kāinga o te Atua, mō tātou tahi ko te Karaiti; kia mamae rawa ake ai tātou tahi me ia, ka whakakorōriatia ngātahitia tātou me ia.<verse eid="ROM 8:17" /></para>
  <para style="s">Te Korōria kei te Haere mai</para>
  <para style="p">
    <verse number="18" style="v" sid="ROM 8:18" />Ki tōku whakaaro iho hoki, he kore noa iho ngā mamae o tēnei wā, ki te whakaritea ki te korōria e whakakitea mai ki a tātou ā mua. <verse eid="ROM 8:18" /><verse number="19" style="v" sid="ROM 8:19" />Ko te tūmanako hoki o te mea i hangā e tatari ana ki te whakakitenga mai o ngā tama a te Atua. <verse eid="ROM 8:19" /><verse number="20" style="v" sid="ROM 8:20" />Kua meinga hoki te tekateka noa hei rangatira mō te mea i hangā, ehara i te mea nā tēnei ake i whakaae, engari, nā tā te kaiwhakarite i pai ai, i runga i te tūmanako, <verse eid="ROM 8:20" /><verse number="21" style="v" sid="ROM 8:21" />tērā taua mea i hangā e whakaateatia mai i te whakataurekarekatanga a te pirau, whakarangatiratia ake ki roto ki te korōria o ngā tamariki a te Atua.<verse eid="ROM 8:21" /></para>
  <para style="p">
    <verse number="22" style="v" sid="ROM 8:22" />E mōhio ana hoki tātou, kei te ngunguru tahi, kei te mamae tahi, ngā mea hanga katoa taea noatia tēnei rā. <verse eid="ROM 8:22" /><verse number="23" style="v" sid="ROM 8:23" />Ehara i te mea ko tērā anake, engari, ko tātou anō hoki kua whiwhi nei ki te hua mātāmua, arā ki te Wairua, inā, e auē ana hoki tātou i roto i a tātou, e tatari ana ki te whakatamarikitanga, arā ki te whakaoranga o ō tātou tinana. <verse eid="ROM 8:23" /><verse number="24" style="v" sid="ROM 8:24" />Nā te tūmanako hoki tātou i ora ai. Tēnā, ka kitea te mea e tūmanakohia atu ana, kore ake te tūmanako. Ko wai oti e tūmanako ki te mea e kitea nei e ia? <verse eid="ROM 8:24" /><verse number="25" style="v" sid="ROM 8:25" />Ki te tūmanako atu ia tātou ki te mea kāhore nei e kitea, kātahi ka āta tāria māriretia atu e tātou.<verse eid="ROM 8:25" /></para>
  <para style="p">
    <verse number="26" style="v" sid="ROM 8:26" />Waihoki ko te wairua hei hoa mō tātou e ngoikore nei. Kāhore hoki tātou e mātau me pēhea e tika ai tā tātou īnoi; otiia, ko te Wairua tonu anō te īnoi ana mō tātou ki ōna auē e kore nei e taea te whakahua. <verse eid="ROM 8:26" /><verse number="27" style="v" sid="ROM 8:27" />Ā, ko te kaititiro i ngā ngākau, e mōhio ana ki te hinengaro o te Wairua, ko tērā hoki e īnoi ana mō te hunga tapu i runga i tā te Atua i pai ai.<verse eid="ROM 8:27" /></para>
  <para style="p">
    <verse number="28" style="v" sid="ROM 8:28" />Nā, e mātau ana tātou, kei te mahi tahi ngā mea katoa i te pai mō te hunga e aroha ana ki te Atua, arā mō te hunga i karangatia i runga i tāna i whakatakoto ai. <verse eid="ROM 8:28" /><verse number="29" style="v" sid="ROM 8:29" />Ko āna hoki i mōhio ai i mua, i whakaritea anō e ia i mua kia rite ki te āhua o tāna Tama, kia ai ia hei muanga i roto i ngā tēina tokomaha. <verse eid="ROM 8:29" /><verse number="30" style="v" sid="ROM 8:30" />Ā, ko āna i whakarite ai i mua, ko ēnā anō i karangatia e ia; ā, ko āna i karanga ai, ko ēnā anō i whakatikaia e ia; ā, ko āna i whakatika ai, ko ēnā anō i whakakorōriatia e ia.<verse eid="ROM 8:30" /></para>
  <para style="s">Te Aroha o te Atua i roto i a Īhu Karaiti</para>
  <para style="p">
    <verse number="31" style="v" sid="ROM 8:31" />Nā, kia pēhea tā tātou kōrero ki ēnei mea? Ki te mea ko te Atua hei hoa mō tātou, ko wai hei whawhai ki a tātou? <verse eid="ROM 8:31" /><verse number="32" style="v" sid="ROM 8:32" />Ko ia kīhai nei i kaiponu i tāna ake Tama, heoi, tukua mai ana e ia mō tātou katoa, e kore ianei ia e tāpiri noa mai ki a ia i ngā mea katoa mō tātou? <verse eid="ROM 8:32" /><verse number="33" style="v" sid="ROM 8:33" />Ko wai hei whakapā hē ki ā te Atua i whiriwhiri ai? Ko te Atua rā hei whakatika. <verse eid="ROM 8:33" /><verse number="34" style="v" sid="ROM 8:34" />Ko wai ianei hei whakatau hē? Ko Karaiti Īhu rā, i mate nei, āe rawa hoki, ko ia rā kua whakaarahia ake nei i te mate, ā, kei te ringa matau o te Atua, ko ia hoki kei te īnoi mō tātou. <verse eid="ROM 8:34" /><verse number="35" style="v" sid="ROM 8:35" />Mā wai tātou e momotu kē i te aroha o te Karaiti? Mā te whakapāwera rānei, mā te mamae, mā te whakatoi, mā te matekai, mā te kākahukore, mā te mate ka tata, mā te hoari rānei? <verse eid="ROM 8:35" /><verse number="36" style="v" sid="ROM 8:36" />Ko te mea hoki ia i tuhituhia:</para>
  <para style="q1" vid="ROM 8:36">“Nā te whakaaro ki a koe</para>
  <para style="q2" vid="ROM 8:36">mātou i whakamatea ai i te rā roa nei;</para>
  <para style="q2" vid="ROM 8:36">kīia ana mātou hei hipi e patua ana.”<verse eid="ROM 8:36" /></para>
  <para style="m">
    <verse number="37" style="v" sid="ROM 8:37" />Engari, i ēnei mea katoa hira ake te wikitōria i a tātou, he mea nāna i aroha nei ki a tātou. <verse eid="ROM 8:37" /><verse number="38" style="v" sid="ROM 8:38" />Ū tonu hoki tōku whakaaro, e kore te mate, te ora rānei, e kore ngā anahera, ngā rangatiratanga rānei, e kore ngā mea onāianei, e kore ngā mea e puta mai ā mua, e kore ngā mana, <verse eid="ROM 8:38" /><verse number="39" style="v" sid="ROM 8:39" />e kore te tiketike, e kore te hōhonu, e kore tētahi atu mea hangā, e kaha ki te momotu i a tātou i te aroha o te Atua, i tērā i roto nei i a Karaiti Īhu, i tō tātou Ariki.<verse eid="ROM 8:39" /></para>
  <chapter eid="ROM 8" />
  <chapter number="9" style="c" sid="ROM 9" />
  <para style="s">Te Atua me Āna Iwi</para>
  <para style="p">
    <verse number="1" style="v" sid="ROM 9:1" />He pono tāku kōrero i roto i a te Karaiti, kāhore āku teka, ā, e whakaae ana tōku hinengaro ki ahau i roto i te Wairua Tapu, <verse eid="ROM 9:1" /><verse number="2" style="v" sid="ROM 9:2" />he nui atu tōku pōuri, mau tonu te mamae o tōku ngākau. <verse eid="ROM 9:2" /><verse number="3" style="v" sid="ROM 9:3" />He pai hoki ki ahau me i kangā ahau, me i motuhia i a te Karaiti, he whakaaro ki ōku tēina, arā, ki ōku whanaunga o te wāhi ki te kikokiko. <verse eid="ROM 9:3" /><verse number="4" style="v" sid="ROM 9:4" />Nō Īharaira nei rātou; nō rātou nei te whakatamarikitanga, te korōria, ngā kawenata, te hōmaitanga o te ture, te karakia ki te Atua, me ngā kupu whakaari; <verse eid="ROM 9:4" /><verse number="5" style="v" sid="ROM 9:5" />nō rātou nei ngā mātua, nō rātou anō a te Karaiti i te wāhi ki te kikokiko, ko ia nei kei runga ake i ngā mea katoa, ko te Atua e whakapaingia ana ake ake. Āmine.<verse eid="ROM 9:5" /></para>
  <para style="p">
    <verse number="6" style="v" sid="ROM 9:6" />Ehara ia i te mea kua taka te kupu a te Atua. Ko te hunga hoki o Īharaira, ehara i te mea nō Īharaira katoa; <verse eid="ROM 9:6" /><verse number="7" style="v" sid="ROM 9:7" />ahakoa he uri nō Āperahama, ehara rātou katoa i te tamariki; engari, “Kei a Īhaka te whakaingoatanga mō ōu uri.” <verse eid="ROM 9:7" /><verse number="8" style="v" sid="ROM 9:8" />Arā, ehara i te mea ko ngā tamariki a te kikokiko ngā tamariki a te Atua, engari, ko ngā tamariki a te kupu whakaari, ko rātou ka kīia he uri. <verse eid="ROM 9:8" /><verse number="9" style="v" sid="ROM 9:9" />He kupu whakaari hoki tēnei, “Kia taka tēnei wā ka haere mai ahau, ā, ka whānau he tama mā Hera.”<verse eid="ROM 9:9" /></para>
  <para style="p">
    <verse number="10" style="v" sid="ROM 9:10" />Nā, ehara i te mea ko tēnei anake; i a Ripeka anō ia kua hapū i tētahi, arā i a Īhaka, i tō mātou matua. <verse eid="ROM 9:10" /><verse number="11" style="v" sid="ROM 9:11" />I ngā tama hoki kāhore anō i whānau noa, kāhore anō hoki i mahi te pai, i te kino rānei, he mea kia ū ai tā te Atua i whakatakoto ai mō te whiriwhiringa, ehara i ngā mahi, engari, nā te kaikaranga; <verse eid="ROM 9:11" /><verse number="12" style="v" sid="ROM 9:12" />ka kōrerotia ki a ia, “Ko te tuakana hei pononga mā te teina.” <verse eid="ROM 9:12" /><verse number="13" style="v" sid="ROM 9:13" />Ko te mea ia i tuhituhia, “Kua aroha ahau ki a Hākopa, kua kino ki a Ēhau.”<verse eid="ROM 9:13" /></para>
  <para style="p">
    <verse number="14" style="v" sid="ROM 9:14" />Ka pēhea ai i konā tā tātou kōrero? He tikanga hē koia kei te Atua? Kāhore rāpea! <verse eid="ROM 9:14" /><verse number="15" style="v" sid="ROM 9:15" />I mea hoki ia ki a Mohi,</para>
  <para style="q1" vid="ROM 9:15">“E tohu ahau i tāku e tohu ai,</para>
  <para style="q2" vid="ROM 9:15">e atawhai ahau ki tāku e atawhai ai.”<verse eid="ROM 9:15" /></para>
  <para style="m">
    <verse number="16" style="v" sid="ROM 9:16" />Nō reira, ehara i te mea nā te hiahia o te tangata, nā te oma rānei o te tangata, engari, nā te Atua, ko ia e tohu nei. <verse eid="ROM 9:16" /><verse number="17" style="v" sid="ROM 9:17" />E mea nei hoki te karaipiture ki a Parao, Mō konei pū anō koe i whakaarahia ai e ahau, kia ai koe hei whakakite i tōku kaha, kia kōrerotia hoki tōku ingoa ki te whenua katoa. <verse eid="ROM 9:17" /><verse number="18" style="v" sid="ROM 9:18" />Nā konā, e tohungia ana e ia, ko tāna e pai ai, ko tāna hoki e pai ai e whakapakeketia ana e ia.<verse eid="ROM 9:18" /></para>
  <para style="s">Te Riri me te Atawhai o te Atua</para>
  <para style="p">
    <verse number="19" style="v" sid="ROM 9:19" />Nā, tērā koe e mea mai ki ahau, “He aha ia i riri tonu ai? Ko wai hoki e whakakeke ana ki tāna i pai ai?” <verse eid="ROM 9:19" /><verse number="20" style="v" sid="ROM 9:20" />Ha, e te tangata nei, ko wai koe hei whakahoki kupu ki te Atua? Mā te mea hanga koia e mea ki tōna kaihanga, “He aha ahau i hangā ai e koe kia pēnei?” <verse eid="ROM 9:20" /><verse number="21" style="v" sid="ROM 9:21" />He teka ianei kei te kaihanga rīhi te tikanga mō te paru, kia hangā tētahi wāhi o taua mea kotahi i pokepokea hei oko rangatira, tētahi wāhi hei mea ware?<verse eid="ROM 9:21" /></para>
  <para style="p">
    <verse number="22" style="v" sid="ROM 9:22" />He aha hoki, mehemea, i tōna whakaaro kia whakakitea tōna riri, ā, kia whakaputaina tōna kaha, ka whakaririka te Atua i runga i te manawanui ki ngā oko o te riri, e rite rawa nei mō te whakangaro? <verse eid="ROM 9:22" /><verse number="23" style="v" sid="ROM 9:23" />Kia whakakitea anō hoki e ia ngā rawa o tōna korōria ki ngā oko o te mahi tohu, kua rite noa ake nei i a ia mō te korōria, <verse eid="ROM 9:23" /><verse number="24" style="v" sid="ROM 9:24" />arā ki a tātou, i karangatia e ia, ehara i te mea nō ngā Hūrai anake, engari, nō ngā tauiwi anō hoki? <verse eid="ROM 9:24" /><verse number="25" style="v" sid="ROM 9:25" />Ko tāna kupu anō tēnā i tā Hohea,</para>
  <para style="q1" vid="ROM 9:25">“Ka kīia e ahau tērā ko tōku iwi,</para>
  <para style="q2" vid="ROM 9:25">ehara nei i te iwi nōku;</para>
  <para style="q1" vid="ROM 9:25">ā, he wahine e arohaina ana</para>
  <para style="q2" vid="ROM 9:25">te wahine kīhai i arohaina.<verse eid="ROM 9:25" /></para>
  <para style="q1">
    <verse number="26" style="v" sid="ROM 9:26" />Ā tēnei ake, i te wāhi i kōrerotia ai ki a rātou,</para>
  <para style="q2" vid="ROM 9:26">‘Ehara koutou i te iwi nōku’;</para>
  <para style="q2" vid="ROM 9:26">ko reira rātou kīia ai ‘he tama nā te Atua ora.’ ”<verse eid="ROM 9:26" /></para>
  <para style="p">
    <verse number="27" style="v" sid="ROM 9:27" />Ko tā Ihāia karanga hoki mō Īharaira,</para>
  <para style="q1" vid="ROM 9:27">“Ahakoa i rite te tokomaha o ngā tama a Īharaira ki te onepū o te moana,</para>
  <para style="q2" vid="ROM 9:27">ko te toenga kau e ora.<verse eid="ROM 9:27" /></para>
  <para style="q1">
    <verse number="28" style="v" sid="ROM 9:28" />Mā te Ariki hoki e whakatutuki tāna kupu</para>
  <para style="q2" vid="ROM 9:28">ki runga i te whenua, māna e whakaoti,</para>
  <para style="q2" vid="ROM 9:28">māna e poro tata.”<verse eid="ROM 9:28" /></para>
  <para style="q1">
    <verse number="29" style="v" sid="ROM 9:29" />Ā, e kī rā a Ihāia i mua rā,</para>
  <para style="q1" vid="ROM 9:29">“Me kāhore te toe i te Atua o ngā mano</para>
  <para style="q2" vid="ROM 9:29">he whānau mō tātou,</para>
  <para style="q1" vid="ROM 9:29">kua pērā tātou me Horoma,</para>
  <para style="q2" vid="ROM 9:29">kua rite anō hoki ki Komora.”<verse eid="ROM 9:29" /></para>
  <para style="s">Tā Pāora Īnoi mō Īharaira</para>
  <para style="p">
    <verse number="30" style="v" sid="ROM 9:30" />Nā, kia pēhea tā tātou kōrero? Ko ngā tauiwi, kīhai nei i whai i te tika, kua tae rātou ki te tika, arā, ki te tika, nā te whakapono. <verse eid="ROM 9:30" /><verse number="31" style="v" sid="ROM 9:31" />Ko Īharaira ia, whai ana i tētahi ture o te tika, kīhai rātou i tae ki taua ture. <verse eid="ROM 9:31" /><verse number="32" style="v" sid="ROM 9:32" />Nā te aha? Nā te mea kīhai rātou i whai i runga i te whakapono, engari, ānō nā runga i ngā mahi. I tūtuki hoki ō rātou waewae ki te kāmaka tūtukitanga; <verse eid="ROM 9:32" /><verse number="33" style="v" sid="ROM 9:33" />ko te mea hoki ia i tuhituhia:</para>
  <para style="q1" vid="ROM 9:33">“Nanā, ka whakatakotoria e ahau ki Hiona</para>
  <para style="q2" vid="ROM 9:33">he kāmaka tūtukitanga,</para>
  <para style="q2" vid="ROM 9:33">he kōhatu whakahinga.</para>
  <para style="q1" vid="ROM 9:33">Nā, ko te tangata e whakapono ana ki a ia,</para>
  <para style="q2" vid="ROM 9:33">e kore e meinga kia whakamā.”<verse eid="ROM 9:33" /></para>
  <chapter eid="ROM 9" />
  <chapter number="10" style="c" sid="ROM 10" />
  <para style="p">
    <verse number="1" style="v" sid="ROM 10:1" />E ōku tēina, ko tā tōku ngākau i wawata ai, ko tōku īnoi hoki ki te Atua mō rātou, kia whakaorangia rātou. <verse eid="ROM 10:1" /><verse number="2" style="v" sid="ROM 10:2" />E whakaae ana hoki ahau ki a rātou, he ngākau nui tō rātou ki te Atua, otiia, ehara i te mea mōhio. <verse eid="ROM 10:2" /><verse number="3" style="v" sid="ROM 10:3" />I a rātou hoki e kūware ana ki tā te Atua tika, e whai ana kia whakaūkia ko tō rātou ake, kīhai rātou i ngohengohe ki te tika a te Atua. <verse eid="ROM 10:3" /><verse number="4" style="v" sid="ROM 10:4" />Ko te Karaiti hoki te tukunga iho o te ture hei tika mō ngā tāngata whakapono katoa.<verse eid="ROM 10:4" /></para>
  <para style="s">Te Whakaoranga mō ngā Tāngata Katoa</para>
  <para style="p">
    <verse number="5" style="v" sid="ROM 10:5" />Kua tuhituhia hoki e Mohi, “Ko te tangata e whakarite ana i tā te ture tika, ka ora ia i reira.” <verse eid="ROM 10:5" /><verse number="6" style="v" sid="ROM 10:6" />Ko te kupu ia tēnei o tō te whakapono tika, “Aua e mea i roto i tōu ngākau, ‘Ko wai hei kake ki te rangi?’ ” (Arā, ki te tiki atu i a te Karaiti ki raro). <verse eid="ROM 10:6" /><verse number="7" style="v" sid="ROM 10:7" />“ ‘Ko wai rānei hei heke iho ki te hōhonu?’ ” (Arā, ki te tiki atu i a te Karaiti i roto i te hunga mate). <verse eid="ROM 10:7" /><verse number="8" style="v" sid="ROM 10:8" />E pēhea ana oti? “E tata ana ki a koe te kupu, kei tōu māngai, kei tōu ngākau.” Ko ia tēnei, ko te kupu o te whakapono e kauwhau nei mātou; <verse eid="ROM 10:8" /><verse number="9" style="v" sid="ROM 10:9" />arā, ki te whakaae tōu māngai ko Īhu te Ariki, ā, ki te whakapono tōu ngākau nā te Atua ia i whakaara ake i te hunga mate, e ora koe. <verse eid="ROM 10:9" /><verse number="10" style="v" sid="ROM 10:10" />Mā te ngākau hoki kia whakapono ka tika ai; mā te māngai kia whakaae ka ora ai. <verse eid="ROM 10:10" /><verse number="11" style="v" sid="ROM 10:11" />E mea ana hoki te karaipiture, “Ko ngā tāngata katoa e whakapono ana ki a ia e kore e meinga kia whakamā.” <verse eid="ROM 10:11" /><verse number="12" style="v" sid="ROM 10:12" />Kāhore hoki he rerekētanga o te Hūrai, o te Kariki; ā, ko taua Ariki anō te Ariki o te katoa, ā, e hua ana āna taonga ki te hunga katoa e karanga ana ki a ia. <verse eid="ROM 10:12" /><verse number="13" style="v" sid="ROM 10:13" />“E ora hoki ngā tāngata katoa e karanga ana ki te ingoa o te Ariki.”<verse eid="ROM 10:13" /></para>
  <para style="p">
    <verse number="14" style="v" sid="ROM 10:14" />Nā, me pēhea tā rātou karanga ki a ia, ki te kāhore i whakapono ki a ia? Me pēhea hoki tā rātou whakapono ki a ia, ki te kāhore i rongo ki a ia? Me pēhea hoki e rongo ai, ki te kāhore he kaikauwhau? <verse eid="ROM 10:14" /><verse number="15" style="v" sid="ROM 10:15" />Ā, me pēhea e kauwhau ai, ki te kāhore e tonoa? Ko te mea ia i tuhituhia, “Anō te ātaahua o ngā waewae o te hunga kawe mai i te rongo whakahari o ngā mea papai!”<verse eid="ROM 10:15" /></para>
  <para style="p">
    <verse number="16" style="v" sid="ROM 10:16" />Otirā, kāhore rātou katoa i ngohengohe ki ngā rongo whakahari. E mea ana hoki a Ihāia, “E te Ariki, ko wai i whakapono ki tā mātou whakaatu?” <verse eid="ROM 10:16" /><verse number="17" style="v" sid="ROM 10:17" />Inā, nā te rongo te whakapono, ā, ko te rongo nā te kupu a te Karaiti. <verse eid="ROM 10:17" /><verse number="18" style="v" sid="ROM 10:18" />Otiia, ko tāku kupu tēnei, “Kāhore rānei rātou i rongo?” Koia rā ia:</para>
  <para style="q1" vid="ROM 10:18">“Kua puta atu tō rātou reo ki te whenua katoa,</para>
  <para style="q2" vid="ROM 10:18">ā rātou kupu hoki ki ngā tōpito o te ao.”<verse eid="ROM 10:18" /></para>
  <para style="m">
    <verse number="19" style="v" sid="ROM 10:19" />Ko tāku kupu ia tēnei: Kāhore ianei a Īharaira i mōhio? Nā Mohi te kupu tuatahi:</para>
  <para style="q1" vid="ROM 10:19">“Māku koutou e whakaoho kia hae</para>
  <para style="q2" vid="ROM 10:19">ki te hunga ehara i te iwi;</para>
  <para style="q1" vid="ROM 10:19">ka meinga e ahau te iwi pōauau</para>
  <para style="q2" vid="ROM 10:19">hei whakaoho i a koutou ki te riri.”<verse eid="ROM 10:19" /></para>
  <para style="m">
    <verse number="20" style="v" sid="ROM 10:20" />Ā, ka māia rawa a Ihāia, ka mea,</para>
  <para style="q1" vid="ROM 10:20">“Kua kitea ahau e te hunga kīhai i rapu i ahau;</para>
  <para style="q2" vid="ROM 10:20">kua whakakitea ahau ki te hunga kīhai nei i ui ki ahau.”<verse eid="ROM 10:20" /></para>
  <para style="m">
    <verse number="21" style="v" sid="ROM 10:21" />Ko tāna kupu ia mō Īharaira,</para>
  <para style="q1" vid="ROM 10:21">“Pau noa te rā i totoro atu ai ōku ringa</para>
  <para style="q2" vid="ROM 10:21">ki te iwi tutū ki te iwi whakahāwea.”<verse eid="ROM 10:21" /></para>
  <chapter eid="ROM 10" />
  <chapter number="11" style="c" sid="ROM 11" />
  <para style="s">Tā te Atua Atawhai ki a Īharaira</para>
  <para style="p">
    <verse number="1" style="v" sid="ROM 11:1" />Nā, ko tāku kupu tēnei: kua peia oti e te Atua tāna iwi? Kāhore rāpea! Nō Īharaira anō hoki ahau, nō te uri o Āperahama, nō tō Pineamine iwi. <verse eid="ROM 11:1" /><verse number="2" style="v" sid="ROM 11:2" />Kāhore hoki te Atua i pei i tāna iwi i mōhio ai i mua. Kāhore oti koutou i mātau ki te kōrero a te karaipiture i tā Irāia? I īnoi rā hoki ia ki te Atua, i whakahē i a Īharaira, i mea, <verse eid="ROM 11:2" /><verse number="3" style="v" sid="ROM 11:3" />“E te Ariki, kua patua e rātou āu poropiti, kua whakahoroa āu āta; ko ahau anake hoki, kua mahue nei, ā, e whai ana rātou kia patua ahau.” <verse eid="ROM 11:3" /><verse number="4" style="v" sid="ROM 11:4" />Heoi, e pēhea ana te whakahoki a te Atua ki a ia? “E whitu mano tāngata kua waiho e ahau māku, kāhore nei i piko te turi ki a Paara.” <verse eid="ROM 11:4" /><verse number="5" style="v" sid="ROM 11:5" />Waihoki i te wā nei anō, tērā anō he toenga, he whiriwhiringa nā te aroha noa. <verse eid="ROM 11:5" /><verse number="6" style="v" sid="ROM 11:6" />Ki te mea ia nā te aroha noa, ehara i te mea nā ngā mahi; pēnei ehara te aroha noa i te aroha noa.<verse eid="ROM 11:6" /></para>
  <para style="p">
    <verse number="7" style="v" sid="ROM 11:7" />Ha, he pēhea rā? Ko tā Īharaira e rapu nei, kīhai tēnei i taea e ia; otirā kua taea e te hunga whiriwhiri, ko ērā atu ia i whakapakeketia; <verse eid="ROM 11:7" /><verse number="8" style="v" sid="ROM 11:8" />ko te mea hoki ia i tuhituhia,</para>
  <para style="q1" vid="ROM 11:8">“Kua hoatu ki a rātou e te Atua he wairua hiamoe,</para>
  <para style="q2" vid="ROM 11:8">he kanohi e kore ai rātou e kite,</para>
  <para style="q2" vid="ROM 11:8">he taringa e kore ai e rongo; ā taea noatia tēnei rā.”<verse eid="ROM 11:8" /></para>
  <para style="m">
    <verse number="9" style="v" sid="ROM 11:9" />E mea ana hoki a Rāwiri,</para>
  <para style="q1" vid="ROM 11:9">“Kia whakatupu māhanga tō rātou tēpu,</para>
  <para style="q2" vid="ROM 11:9">hei rore hoki, hei tūtukitanga waewae, hei utu anō ki a rātou;<verse eid="ROM 11:9" /></para>
  <para style="q1">
    <verse number="10" style="v" sid="ROM 11:10" />kia whakapōuritia ō rātou kanohi, kia kaua rātou e kite,</para>
  <para style="q2" vid="ROM 11:10">ā, kia whakapikoa tonutia iho e koe tō rātou tuarā.”<verse eid="ROM 11:10" /></para>
  <para style="p">
    <verse number="11" style="v" sid="ROM 11:11" />Nā, ko tāku kupu tēnei, he tūtuki rānei tō rātou e hinga rawa ai? Kāhore rāpea! Engari, nā tō rātou hinga i puta ai te ora ki ngā tauiwi, he mea kia hae ai rātou. <verse eid="ROM 11:11" /><verse number="12" style="v" sid="ROM 11:12" />Nā, ki te mea hei taonga mō te ao tō rātou hinganga, hei taonga anō mō ngā tauiwi tō rātou whakaitinga; tērā noa ake i tō rātou whakanuinga?<verse eid="ROM 11:12" /></para>
  <para style="s">Te Whakaoranga o ngā Tauiwi</para>
  <para style="p">
    <verse number="13" style="v" sid="ROM 11:13" />Ki a koutou, ki ngā tauiwi tēnei kupu āku, i te mea he āpōtoro ahau ki ngā tauiwi, e whakanui ana ahau i tāku mahi minita, <verse eid="ROM 11:13" /><verse number="14" style="v" sid="ROM 11:14" />me kore e hae ngā tāngata o tōku kikokiko, kia ora ai ētahi o rātou i ahau. <verse eid="ROM 11:14" /><verse number="15" style="v" sid="ROM 11:15" />Mehemea hoki ko tō rātou makanga atu hei houhanga rongo mō te ao, ka aha tō rātou tangohanga mai? He teka ianei he oranga ake i roto i te hunga mate?<verse eid="ROM 11:15" /></para>
  <para style="p">
    <verse number="16" style="v" sid="ROM 11:16" />Ki te mea hoki he tapu te mea mātāmua, ka pērā anō te pūranga; ki te tapu hoki te pakiaka, e pērā anō ngā manga. <verse eid="ROM 11:16" /><verse number="17" style="v" sid="ROM 11:17" />Engari, ki te mea kua whatia atu ētahi o ngā manga, ā, ka honoa mai koe, te ōriwa ngahere, ki roto i ngā manga, ka whiwhi ngātahi ki te pakiaka o te mōmonatanga o te ōriwa; <verse eid="ROM 11:17" /><verse number="18" style="v" sid="ROM 11:18" />aua e whakapehapeha ki ngā manga. Ki te whakapehapeha ia koe, ehara i te mea nāu i mau ake ai te pakiaka, engari, nā te pakiaka koe.<verse eid="ROM 11:18" /></para>
  <para style="p">
    <verse number="19" style="v" sid="ROM 11:19" />Nā, tērā koe e mea, “I whatia atu ngā manga, kia honoa iho ai ahau.” <verse eid="ROM 11:19" /><verse number="20" style="v" sid="ROM 11:20" />Āe rā; nā te whakapono kore rātou i whatia atu ai, nā tōu whakapono koe i tū ai. Aua e whakakake, engari kia wehi. <verse eid="ROM 11:20" /><verse number="21" style="v" sid="ROM 11:21" />Nā, ki te mea kīhai i tohungia ngā manga tupu e te Atua, e kore anō ia e tohu i a koe.<verse eid="ROM 11:21" /></para>
  <para style="p">
    <verse number="22" style="v" sid="ROM 11:22" />Nā, tirohia iho te ngāwari me te pakeke o te Atua: pakeke ki te hunga i hinga; ngāwari ki a koe, ki te ū koe ki tāna tikanga ngāwari; ki te kāhore, ka tapahia hoki koe. <verse eid="ROM 11:22" /><verse number="23" style="v" sid="ROM 11:23" />Me rātou anō, ki te kore e ū ki tō rātou whakapono kore, ka honoa anō; e taea hoki rātou e te Atua te hono mai anō. <verse eid="ROM 11:23" /><verse number="24" style="v" sid="ROM 11:24" />Mehemea hoki ka tapahia mai koe i te ōriwa ngahere, ā, ka honoa mai ki te ōriwa pai, he mea rerekē i te tikanga; tērā noa ake te honoa o ēnei, o ngā manga tupu, ki tō rātou ōriwa anō.<verse eid="ROM 11:24" /></para>
  <para style="s">Tā te Atua Atawhai ki te Hunga Katoa</para>
  <para style="p">
    <verse number="25" style="v" sid="ROM 11:25" />E kore hoki ahau e pai, e ōku tēina, kia kūware koutou ki tēnei mea ngaro, kei mea noa koutou he mātau koutou, kua tau tētahi wāhi o te whakapakeketanga ki a Īharaira, kia riro mai rā anō te tokomahatanga o ngā tauiwi. <verse eid="ROM 11:25" /><verse number="26" style="v" sid="ROM 11:26" />Ko reira a Īharaira katoa ora ai; ko te mea hoki ia i tuhituhia:</para>
  <para style="q1" vid="ROM 11:26">“Tērā e puta mai te Kaiwhakaora i Hiona,</para>
  <para style="q2" vid="ROM 11:26">māna e kaupare te karakiakore i a Hākopa.<verse eid="ROM 11:26" /></para>
  <para style="q1">
    <verse number="27" style="v" sid="ROM 11:27" />Ko tāku kawenata hoki tēnei ki a rātou,</para>
  <para style="q2" vid="ROM 11:27">ina tangohia atu e ahau ō rātou hara.”<verse eid="ROM 11:27" /></para>
  <para style="p">
    <verse number="28" style="v" sid="ROM 11:28" />Nā, i runga i te rongopai he hoariri rātou, he whakaaro ki a koutou; i runga ia i te whiriwhiringa, e arohaina ana rātou, he whakaaro ki ngā mātua. <verse eid="ROM 11:28" /><verse number="29" style="v" sid="ROM 11:29" />I ā te Atua hōmaitanga hoki, i tāna karangatanga, kāhore e puta kē te whakaaro. <verse eid="ROM 11:29" /><verse number="30" style="v" sid="ROM 11:30" />Ka rite hoki ki a koutou kīhai i whakapono i mua ki te Atua, ināianei ia kua tohungia, he mea nā tō rātou whakapono kore; <verse eid="ROM 11:30" /><verse number="31" style="v" sid="ROM 11:31" />waihoki kua kāhore ēnei i whakapono ināianei, kia tohungia ai anō rātou i runga i te mahi tohu i whiwhi nei koutou. <verse eid="ROM 11:31" /><verse number="32" style="v" sid="ROM 11:32" />Kua oti hoki te katoa te kōpani e te Atua ki roto ki te whakateka, he mea kia tohungia ai e ia te katoa.<verse eid="ROM 11:32" /></para>
  <para style="s">Whakamoemiti ki te Atua</para>
  <para style="q1">
    <verse number="33" style="v" sid="ROM 11:33" />Anō te hōhonu, te hua ngātahi hoki o te whakaaro o te Atua me tōna mōhio!</para>
  <para style="q2" vid="ROM 11:33">E kore āna tikanga e taea te rapu,</para>
  <para style="q2" vid="ROM 11:33">ōna huarahi te whakataki!<verse eid="ROM 11:33" /></para>
  <para style="q1">
    <verse number="34" style="v" sid="ROM 11:34" />“Ko wai hoki te mōhio ana ki te hinengaro o te Ariki?</para>
  <para style="q2" vid="ROM 11:34">Ko wai hoki tōna hoa whakatakoto whakaaro?<verse eid="ROM 11:34" /></para>
  <para style="q1">
    <verse number="35" style="v" sid="ROM 11:35" />Ko tā wai hoki kua mātua hoatu ki a ia,</para>
  <para style="q2" vid="ROM 11:35">ā, ka whakahokia mai he utu ki a ia?”<verse eid="ROM 11:35" /></para>
  <para style="p">
    <verse number="36" style="v" sid="ROM 11:36" />Ko ngā mea katoa nei hoki, nāna, ā kei runga anō i a ia, ā, e ahu ana hoki ki a ia. Mōna te korōria ake tonu atu! Āmine.<verse eid="ROM 11:36" /></para>
  <chapter eid="ROM 11" />
  <chapter number="12" style="c" sid="ROM 12" />
  <para style="s">Te Ora i te Mahi ki te Atua</para>
  <para style="p">
    <verse number="1" style="v" sid="ROM 12:1" />Koia ahau ka īnoi nei ki a koutou, e ōku tēina, kia whakaaroa ngā mahi a te Atua, kia tāpaea atu ō koutou tinana hei whakahere ora, tapu, e manakohia ana e te Atua, he mahi nā tō koutou hinengaro. <verse eid="ROM 12:1" /><verse number="2" style="v" sid="ROM 12:2" />Kaua hoki tō koutou āhua e rite ki tō tēnei ao; engari, kia puta kē, arā kia whakahoutia ō koutou hinengaro, kia whakamātautauria ai e koutou tā te Atua e pai ai, te mea e pai ana, e manakohia ana, e tino rite ana.<verse eid="ROM 12:2" /></para>
  <para style="p">
    <verse number="3" style="v" sid="ROM 12:3" />Ko tāku kupu hoki tēnei ki ngā tāngata katoa i roto i a koutou, he mea nā te aroha noa i hōmai nei ki ahau, kaua e hira ake te whakaaro o tētahi ki a ia anō i te mea i tika kia whakaaroa e ia; engari kia āta whakaaro, kia rite ki te wāhi o te whakapono i tuwhaina e te Atua ki tēnā, ki tēnā. <verse eid="ROM 12:3" /><verse number="4" style="v" sid="ROM 12:4" />E rite ana hoki ki ō tātou wāhi ka maha nei i te tinana kotahi, kīhai ia i kotahi te mahi mā aua wāhi katoa. <verse eid="ROM 12:4" /><verse number="5" style="v" sid="ROM 12:5" />Waihoki ko tātou tokomaha nei, he tinana kotahi i roto i a te Karaiti, ko tātou takitahi ia, he wāhi tētahi nō tētahi. <verse eid="ROM 12:5" /><verse number="6" style="v" sid="ROM 12:6" />Nā, ka rerekē nei ngā mea i hōmai ki a tātou, he mea e rite ana ki te aroha noa i hōmai ki a tātou, ki te mea he mahi poropiti, me poropiti, kia rite anō ki te rahi o tō tātou whakapono; <verse eid="ROM 12:6" /><verse number="7" style="v" sid="ROM 12:7" />he mahi minita, kia ū tātou ki tā tātou mahi minita; ko te kaiwhakaako, kia ū ki tāna mahi whakaako; <verse eid="ROM 12:7" /><verse number="8" style="v" sid="ROM 12:8" />ko te kaiwhakahauhau, kia ū ki tāna whakahauhau; ko te kaihoatu, kia māhorahora te ngākau; ko te kaiwhakahaere kia uaua ki tāna mahi, ā, ko te kaiatawhai kia ngahau te āhua.<verse eid="ROM 12:8" /></para>
  <para style="p">
    <verse number="9" style="v" sid="ROM 12:9" />Ko te aroha, hei te mea tinihangakore. Kia whakarihariha ki te kino; kia ū ki te pai. <verse eid="ROM 12:9" /><verse number="10" style="v" sid="ROM 12:10" />Ka aroha ki ngā tēina, kia tino pono te aroha tētahi ki tētahi; ka whakahōnore, kia nui tā tētahi i tētahi. <verse eid="ROM 12:10" /><verse number="11" style="v" sid="ROM 12:11" />Kia uaua, kaua e māngere; kia toko tonu ake te wairua; me te mahi anō ki te Ariki. <verse eid="ROM 12:11" /><verse number="12" style="v" sid="ROM 12:12" />Kia hari i runga i te tūmanako; kia manawanui ki te whakapāwera; kia ū ki te īnoi. <verse eid="ROM 12:12" /><verse number="13" style="v" sid="ROM 12:13" />Whakawhiwhia te hunga tapu ina rawakore; kia mau ki te atawhai manuhiri.<verse eid="ROM 12:13" /></para>
  <para style="p">
    <verse number="14" style="v" sid="ROM 12:14" />Manaakitia te hunga e tūkino ana i ā koutou; manaakitia, kaua e kangā. <verse eid="ROM 12:14" /><verse number="15" style="v" sid="ROM 12:15" />Kia hari tahi me te hunga hari, kia tangi tahi me te hunga tangi. <verse eid="ROM 12:15" /><verse number="16" style="v" sid="ROM 12:16" />Kia kotahi te whakaaro o koutou tētahi ki tētahi. Kaua e whakakake te whakaaro, engari me whakaiti ki ngā mea pāpaku. Kei mea ake koutou he mōhio koutou.<verse eid="ROM 12:16" /></para>
  <para style="p">
    <verse number="17" style="v" sid="ROM 12:17" />Kaua e utua tā tētahi kino ki te kino. Whakaaroa ko ngā mea e pai ana ki mua i te aroaro o ngā tāngata katoa. <verse eid="ROM 12:17" /><verse number="18" style="v" sid="ROM 12:18" />Ki te taea, whakapaua tā koutou kia mau te rongo ki ngā tāngata katoa. <verse eid="ROM 12:18" /><verse number="19" style="v" sid="ROM 12:19" />Aua e rapu utu mō koutou, e ōku hoa aroha, engari, whakaatea atu i te riri: kua oti hoki te tuhituhi, “Māku te rapu utu; māku te hoatu utu,” e ai tā te Ariki.<verse eid="ROM 12:19" /></para>
  <para style="q1">
    <verse number="20" style="v" sid="ROM 12:20" />“Nā, ki te matekai tōu hoariri; whāngainga;</para>
  <para style="q2" vid="ROM 12:20">ki te matewai; whakainumia.</para>
  <para style="q1" vid="ROM 12:20">Ki te pēnei hoki tāu mahi, ka pūrangatia e koe he waro kāpura ki tōna mātenga.”<verse eid="ROM 12:20" /></para>
  <para style="m">
    <verse number="21" style="v" sid="ROM 12:21" />Kei hinga koe i te kino, engari kia hinga te kino i tōu pai.<verse eid="ROM 12:21" /></para>
  <chapter eid="ROM 12" />
  <chapter number="13" style="c" sid="ROM 13" />
  <para style="s">Me Whakarongo ki ngā Mana</para>
  <para style="p">
    <verse number="1" style="v" sid="ROM 13:1" />Kia ngohengohe ngā wairua katoa ki ngā mana nunui. Kāhore hoki he mana, nō te Atua anake; ko ngā mana o tēnei wā he mea whakarite nā te Atua. <verse eid="ROM 13:1" /><verse number="2" style="v" sid="ROM 13:2" />Nā, ki te whakakeke tētahi ki te mana, e whakakeke ana ia ki tā te Atua i whakarite ai; ā, ko te mea hoki mō te hunga e whakakeke ana, he whakatau hē. <verse eid="ROM 13:2" /><verse number="3" style="v" sid="ROM 13:3" />Ehara hoki ngā rangatira i te whakawehi mō ngā mahi pai, engari mō ngā mahi kino. E mea ana koe kia kaua e wehi i te mana? Meatia te pai, ā, he whakamoemiti tāna e hōmai ai ki a koe; <verse eid="ROM 13:3" /><verse number="4" style="v" sid="ROM 13:4" />he minita hoki ia nā te Atua ki a koe mō te pai. Tēnā, ki te mahi koe i te kino, e wehi rā; ehara hoki tāna i te mau noa i te hoari. He minita hoki ia nā te Atua, he kairapu utu mō te riri ki te kaimahi i te kino. <verse eid="ROM 13:4" /><verse number="5" style="v" sid="ROM 13:5" />Koia i takoto ai te tikanga kia ngohengohe koutou, ehara i te mea he whakaaro kau ki te riri, engari, ki tā te hinengaro anō hoki.<verse eid="ROM 13:5" /></para>
  <para style="p">
    <verse number="6" style="v" sid="ROM 13:6" />Nā konei hoki koutou i hoatu ai i te takoha. He minita hoki rātou nā te Atua, he hunga hoki e mau tonu ana ki tēnei mea pū anō. <verse eid="ROM 13:6" /><verse number="7" style="v" sid="ROM 13:7" />Hoatu ngā mea i tika ki te katoa: he takoha tangata ki te tangata i tika ai te takoha tangata; he takoha taonga ki te tangata i tika ai te takoha taonga; he wehi ki te tangata i tika ai te wehi; he hōnore ki te tangata i tika ai te hōnore.<verse eid="ROM 13:7" /></para>
  <para style="s">Mahi ā-Ngākau ki tētahi ki tētahi</para>
  <para style="p">
    <verse number="8" style="v" sid="ROM 13:8" />Kaua e nama ki tētahi, ko te aroha anake o tētahi ki tētahi; ko te tangata hoki e aroha ana ki tōna hoa tata, kua whakaritea e ia te ture. <verse eid="ROM 13:8" /><verse number="9" style="v" sid="ROM 13:9" />Ko tēnei hoki, “Kaua e pūremu, Kaua e patu tangata, Kaua e tāhae, Kaua e hiahia ki tā te tangata”; ā, ki te mea tērā atu anō tētahi kupu ako, ka whakarāpopototia ki roto ki tēnei kupu, arā, “Kia aroha ki tōu hoa tata, ānō ko koe.” <verse eid="ROM 13:9" /><verse number="10" style="v" sid="ROM 13:10" />E kore te aroha e kino ki tōna hoa; nō reira ko te aroha te whakaritenga o te ture.<verse eid="ROM 13:10" /></para>
  <para style="p">
    <verse number="11" style="v" sid="ROM 13:11" />Tēnei anō hoki tētahi, e mōhio ana tātou ki te tāima, kua taka noa ake tēnei te wā e ara ake ai koutou i te moe. Kua tata kē hoki ināianei tō tātou whakaoranga i tō te wā i whakapono tuatahi ai tātou. <verse eid="ROM 13:11" /><verse number="12" style="v" sid="ROM 13:12" />Kua aua atu te pō, ka tata te ao. Mō konei rā kia whakarērea e tātou ngā mahi o te pōuri, kia kākahuria iho ngā kākahu whawhai o te mārama. <verse eid="ROM 13:12" /><verse number="13" style="v" sid="ROM 13:13" />Kia pai tā tātou haere, kia rite ki tō te awatea; kauaka i ngā kakainga, i ngā haurangitanga, kaua i te pūremu, i ngā hiahia taikaha, kaua i te ngangau, i te hae. <verse eid="ROM 13:13" /><verse number="14" style="v" sid="ROM 13:14" />Engari, kākahuria iho te Ariki, a Īhu Karaiti, kaua hoki e whakaaroa wawetia te kikokiko kia mahia ko ōna hiahia.<verse eid="ROM 13:14" /></para>
  <chapter eid="ROM 13" />
  <chapter number="14" style="c" sid="ROM 14" />
  <para style="s">Kaua e Whakawākia ētahi atu</para>
  <para style="p">
    <verse number="1" style="v" sid="ROM 14:1" />Ko te tangata he ngoikore te whakapono, manakohia, kauaka ia ki ngā tautohe whakaaro. <verse eid="ROM 14:1" /><verse number="2" style="v" sid="ROM 14:2" />Ko tētahi hoki e whakapono ana he pai ngā mea katoa hei kai māna. Ko te tangata ia he ngoikore tōna whakapono e kai otaota ana. <verse eid="ROM 14:2" /><verse number="3" style="v" sid="ROM 14:3" />Kaua te tangata e kai ana e whakahāwea ki te tangata kāhore e kai, kaua hoki te tangata kāhore e kai e whakahē i te tangata e kai ana. Kua manakohia hoki ia e te Atua. <verse eid="ROM 14:3" /><verse number="4" style="v" sid="ROM 14:4" />Ko wai koe e whakahē nā i te pononga a tērā? Mā tōna rangatira ia e whakatū, e whakahinga rānei. Inā, ka whakatūria anō ia, e taea hoki ia e te Atua te whakatū.<verse eid="ROM 14:4" /></para>
  <para style="p">
    <verse number="5" style="v" sid="ROM 14:5" />Ki te whakaaro o tētahi, nui atu tētahi rā i tētahi, ki tō tētahi whakaaro ia he rite katoa ngā rā. Kia ū mārire ngā whakaaro o tētahi, o tētahi. <verse eid="ROM 14:5" /><verse number="6" style="v" sid="ROM 14:6" />Ko te tangata e whakaaro ana ki te rā, he whakaaro ki te Ariki tōna whakaaro; ko te tangata e kai ana, he whakaaro ki te Ariki tāna kai, e whakawhetai atu ana hoki ia ki te Atua; ko te tangata kāhore e kai, he whakaaro ki te Ariki tāna kore e kai, e whakawhetai ana anō ia ki te Atua. <verse eid="ROM 14:6" /><verse number="7" style="v" sid="ROM 14:7" />Ehara hoki i te mea ki a ia ake anō te ora o tētahi o tātou, ehara hoki i te mea ki a ia ake te mate o tētahi. <verse eid="ROM 14:7" /><verse number="8" style="v" sid="ROM 14:8" />Tā te mea, ahakoa ora, e ora ana tātou ki te Ariki; ahakoa mate, e mate ana tātou ki te Ariki. Nā, ahakoa ora tātou, mate rānei, nā te Ariki tātou.<verse eid="ROM 14:8" /></para>
  <para style="p">
    <verse number="9" style="v" sid="ROM 14:9" />Ko te mea hoki tēnei i mate ai a te Karaiti, i ara ake ai anō, i ora ai anō, kia waiho ai ia hei Ariki ngātahi mō te hunga mate, mō te hunga ora. <verse eid="ROM 14:9" /><verse number="10" style="v" sid="ROM 14:10" />Ko koe nā, he aha koe i whakahē ai i tōu teina? Me koe nā hoki, he aha koe i whakahāwea ai ki tōu teina? E tū katoa hoki tātou ki te nohoanga whakawā o te Atua. <verse eid="ROM 14:10" /><verse number="11" style="v" sid="ROM 14:11" />Kua oti hoki te tuhituhi:</para>
  <para style="q1" vid="ROM 14:11">“ ‘E ora ana ahau,’ e ai tā te Ariki,</para>
  <para style="q2" vid="ROM 14:11">‘e piko katoa ngā turi ki ahau,</para>
  <para style="q2" vid="ROM 14:11">e whakaae anō hoki ngā arero katoa ki te Atua.’ ”<verse eid="ROM 14:11" /></para>
  <para style="m">
    <verse number="12" style="v" sid="ROM 14:12" />Āe rā, ka kōrerotia e tēnei, e tēnei o tātou te tikanga o āna mahi ki te Atua.<verse eid="ROM 14:12" /></para>
  <para style="s">Kei Hinga tētahi i a Koe</para>
  <para style="p">
    <verse number="13" style="v" sid="ROM 14:13" />Nā, kāti tā tātou whakahē tētahi i tētahi. Engari, ko tēnei kia rite i a koutou, kia kaua e whakatakotoria he tūtukitanga waewae, he take whakahinga rānei mō tōna teina. <verse eid="ROM 14:13" /><verse number="14" style="v" sid="ROM 14:14" />E mōhio ana ahau, ū tonu tōku whakaaro i roto i te Ariki, i a Īhu, kāhore he mea nōna ake anō tōna noa. Hāunga ia ki te mea tētahi he noa tētahi mea, e noa anō ki a ia. <verse eid="ROM 14:14" /><verse number="15" style="v" sid="ROM 14:15" />Ki te mea hoki nā te kai i pōuri ai tōu teina, kāhore e mau ana tāu haere i runga i te aroha. Kei mate i tāu kai te tangata i mate nei a te Karaiti mōna. <verse eid="ROM 14:15" /><verse number="16" style="v" sid="ROM 14:16" />Nā, kei kōrerotia kinotia tō koutou pai. <verse eid="ROM 14:16" /><verse number="17" style="v" sid="ROM 14:17" />Ehara hoki te rangatiratanga o te Atua i te kai, i te inu; engari he tika, he rangimārie, he hari i roto i te Wairua Tapu. <verse eid="ROM 14:17" /><verse number="18" style="v" sid="ROM 14:18" />Ko te tangata hoki ko ēnei hei mahinga māna ki a te Karaiti, ka āhuarekatia ia e te Atua, ka paingia hoki e ngā tāngata.<verse eid="ROM 14:18" /></para>
  <para style="p">
    <verse number="19" style="v" sid="ROM 14:19" />Nā, kia whai tātou i ngā mea e mau ai te rongo, i ngā mea anō hoki e hangā ai te pai o tētahi, o tētahi. <verse eid="ROM 14:19" /><verse number="20" style="v" sid="ROM 14:20" />Kaua e waiho te kai hei whakahoro mō tā te Atua mahi. He mā hoki ngā mea katoa; otiia, he kino ki te tangata e kai ana me te whakahē tōna ngākau. <verse eid="ROM 14:20" /><verse number="21" style="v" sid="ROM 14:21" />He mea pai tonu kia kaua e kai kikokiko, kia kaua e inu wāina, aha rānei e tūtuki ai tōu teina.<verse eid="ROM 14:21" /></para>
  <para style="p">
    <verse number="22" style="v" sid="ROM 14:22" />Ko te whakapono i a koe nā, waiho i a koe anō i te aroaro o te Atua. Ka hari te tangata kāhore e whakatau i te hē ki a ia anō mō te mea i whakapaia e ia māna. <verse eid="ROM 14:22" /><verse number="23" style="v" sid="ROM 14:23" />Ki te ruarua ia tētahi, ka tau te hē ki a ia ki te kai ia; nō te mea ehara i te kai whakapono. He hara hoki ngā mea katoa kīhai nei i puta ake i te whakapono.<verse eid="ROM 14:23" /></para>
  <chapter eid="ROM 14" />
  <chapter number="15" style="c" sid="ROM 15" />
  <para style="s">Kia Āhuareka ētahi atu i a Koe, Kaua ko Koe anō</para>
  <para style="p">
    <verse number="1" style="v" sid="ROM 15:1" />Ko te mahi tika mā tātou, mā te hunga kaha, he pīkau i ngā ngoikoretanga o te hunga kaha kore; kaua hoki e whai i tā tātou ake i āhuareka ai. <verse eid="ROM 15:1" /><verse number="2" style="v" sid="ROM 15:2" />Me whai tēnā, tēnā o tātou kia āhuareka mai tōna hoa, tōna hoa mō te mea e pai ana hei hanga i tōna whakapono. <verse eid="ROM 15:2" /><verse number="3" style="v" sid="ROM 15:3" />Kīhai hoki a te Karaiti i whai ki tāna ake i āhuareka ai; engari, i rite ki te mea kua oti te tuhituhi, “Ko ngā tāwainga a te hunga e tāwai ana i a koe kua tau ki ahau.” <verse eid="ROM 15:3" /><verse number="4" style="v" sid="ROM 15:4" />Ko ngā mea katoa hoki i tuhituhia i mua he mea tuhituhi hei whakaako i a tātou, kia whai tūmanakohanga ai tātou, i te mea ka whakamanawanui ka whakamārietia hoki e ngā karaipiture.<verse eid="ROM 15:4" /></para>
  <para style="p">
    <verse number="5" style="v" sid="ROM 15:5" />Heoi, mā te Atua o te manawanui, o te whakamārie, e hoatu ki a koutou kia kotahi te whakaaro o tētahi ki tētahi, kia rite ki tā Karaiti Īhu; <verse eid="ROM 15:5" /><verse number="6" style="v" sid="ROM 15:6" />kia kotahi ai te whakaaro, kia kotahi ai te māngai, e whakakorōria ai koutou i te Atua, arā i te Matua o tō tātou Ariki, o Īhu Karaiti.<verse eid="ROM 15:6" /></para>
  <para style="s">Te Rongopai ki ngā Tauiwi</para>
  <para style="p">
    <verse number="7" style="v" sid="ROM 15:7" />Nā, me whakahoa koutou tētahi ki tētahi, kia rite ki a te Karaiti i mea nei i a tātou hei hoa mōna, kia whai korōria ai te Atua. <verse eid="ROM 15:7" /><verse number="8" style="v" sid="ROM 15:8" />Ko tāku kupu hoki tēnei, i meinga a te Karaiti hei minita ki te kotinga, he whakaaro ki te pono o te Atua, kia ū ai ngā mea i whakaaria ki ngā mātua. <verse eid="ROM 15:8" /><verse number="9" style="v" sid="ROM 15:9" />Kia whakakorōria ai hoki ngā tauiwi i te Atua mō tāna mahi tohu, kia pērā ai me te mea i tuhituhia:</para>
  <para style="q1" vid="ROM 15:9">“Mō konei ka whakawhetai ahau ki a koe i waenganui o ngā tauiwi,</para>
  <para style="q2" vid="ROM 15:9">ka hīmene ki tōu ingoa.”<verse eid="ROM 15:9" /></para>
  <para style="m">
    <verse number="10" style="v" sid="ROM 15:10" />Tēnei anō tētahi kupu ana,</para>
  <para style="q1" vid="ROM 15:10">“Kia hari tahi, e ngā tauiwi, me tāna iwi.”<verse eid="ROM 15:10" /></para>
  <para style="m">
    <verse number="11" style="v" sid="ROM 15:11" />Tēnei anō hoki,</para>
  <para style="q1" vid="ROM 15:11">“Whakamoemititia te Ariki, e ngā tauiwi katoa;</para>
  <para style="q2" vid="ROM 15:11">whakamoemititia anō ia, e ngā iwi katoa.”<verse eid="ROM 15:11" /></para>
  <para style="m">
    <verse number="12" style="v" sid="ROM 15:12" />E mea ana hoki a Ihāia,</para>
  <para style="q1" vid="ROM 15:12">“Tērā e whai pakiaka a Hehe,</para>
  <para style="q2" vid="ROM 15:12">me tētahi e whakatika ake ana hei rangatira mō ngā tauiwi;</para>
  <para style="q1" vid="ROM 15:12">ko ia hei tūmanakohanga mā ngā tauiwi.”<verse eid="ROM 15:12" /></para>
  <para style="p">
    <verse number="13" style="v" sid="ROM 15:13" />Nā, mā te Atua, nāna nei te tūmanako, e whakakī koutou ki te hari katoa, ki te rangimārie, i runga i te whakapono, kia hua ai tō koutou tūmanako, i runga i te kaha o te Wairua Tapu.<verse eid="ROM 15:13" /></para>
  <para style="s">Te Take o Pāora e Tuhituhi Mārakerake nei</para>
  <para style="p">
    <verse number="14" style="v" sid="ROM 15:14" />Nā, e ū ana tōku ake whakaaro ki a koutou, e ōku tēina, e kī ana koutou i te pai, whawhao rawa ki te mātauranga katoa, ā, e taea anō e koutou te tohutohu tētahi i tētahi. <verse eid="ROM 15:14" /><verse number="15" style="v" sid="ROM 15:15" />Otiia, i nui ake ai tōku māia ki te tuhituhi pēnei ki a koutou, e ōku tēina, he whakamahara anō i a koutou, he mea nā te aroha noa kua hōmai nei ki ahau e te Atua. <verse eid="ROM 15:15" /><verse number="16" style="v" sid="ROM 15:16" />I meinga ai ahau hei minita mā Īhu Karaiti ki ngā tauiwi, hei minita i te rongopai o te Atua, kia manakohia ai te whakahere o ngā tauiwi, he mea whakatapu nā te Wairua Tapu.<verse eid="ROM 15:16" /></para>
  <para style="p">
    <verse number="17" style="v" sid="ROM 15:17" />Nā, kua whai whakamanamanatanga nei ahau i roto i a Karaiti Īhu i ngā mea a te Atua. <verse eid="ROM 15:17" /><verse number="18" style="v" sid="ROM 15:18" />E kore hoki ahau e māia ki te kōrero ki ētahi mea, ko ngā mea anake kua mahia e te Karaiti nā roto i ahau, hei mea kia ngohengohe mai ngā tauiwi, arā, nā tāku kupu, nā tāku mahi, <verse eid="ROM 15:18" /><verse number="19" style="v" sid="ROM 15:19" />i runga i te kaha o ngā tohu, o ngā mea whakamīharo, i runga i te kaha o te Wairua Tapu; nō ka whakapaua e ahau te kauwhau i te rongopai o te Karaiti atu i Hiruhārama, ā taka noa, ki Iririkuma rawa. <verse eid="ROM 15:19" /><verse number="20" style="v" sid="ROM 15:20" />Āe rā, ko ia tēnei tāku tohe ki te kauwhau i te rongopai, ehara i te mea ki ngā wāhi kua whakahuatia nei a te Karaiti ki reira, kei hanga whare ahau ki runga ki a tētahi atu tūranga. <verse eid="ROM 15:20" /><verse number="21" style="v" sid="ROM 15:21" />Engari, kia rite ki te mea i tuhituhia:</para>
  <para style="q1" vid="ROM 15:21">“E kite te hunga kīhai nei i kōrerotia ia ki a rātou, ā,</para>
  <para style="q2" vid="ROM 15:21">e mātau te hunga kīhai i rongo.”<verse eid="ROM 15:21" /></para>
  <para style="s">Tā Pāora Whakaaro ki te Toro ki Rōma</para>
  <para style="p">
    <verse number="22" style="v" sid="ROM 15:22" />Nā, konei anō i maha ai ōku whakawarenga, te tae atu ai ahau ki a koutou. <verse eid="ROM 15:22" /><verse number="23" style="v" sid="ROM 15:23" />Otiia ināianei, kua kore nei he wāhi mōku i ēnei whenua, ā, i te mea he maha ngā tau i wawata ai ahau kia tae atu ki a koutou, <verse eid="ROM 15:23" /><verse number="24" style="v" sid="ROM 15:24" />ina tūpono tāku haere ki Hipania. E tūmanako ana hoki ahau kia kite i a koutou i taua haerenga ōku, ā, kia kawea pērātia atu ahau e koutou, ina anō ia kia mātua rite tētahi wāhi o tōku ngākau i te kitenga i a koutou. <verse eid="ROM 15:24" /><verse number="25" style="v" sid="ROM 15:25" />Ināianei ia, e mea ana ahau, e haere ana tēnei ahau ki Hiruhārama, ki te mahi mea mā te hunga tapu. <verse eid="ROM 15:25" /><verse number="26" style="v" sid="ROM 15:26" />Kua pai hoki a Makeronia rāua ko Akāia kia meinga tētahi kohikohi mā ngā mea rawakore o te hunga tapu i Hiruhārama. <verse eid="ROM 15:26" /><verse number="27" style="v" sid="ROM 15:27" />Āe rā, i pai anō rātou ki te pērā, ā, e tika ana anō kia hoatu ki a rātou. I te mea kua uru nei ngā tauiwi ki ā rātou mea o te wairua, waihoki he tika anō kia mahia e ēnei ētahi mea o te kikokiko mā rātou. <verse eid="ROM 15:27" /><verse number="28" style="v" sid="ROM 15:28" />Nā, kia oti tēnei i ahau, ā, hīri rawa tēnei hua hei mea mā rātou, ka tika atu ahau mā koutou nā ki Hipania. <verse eid="ROM 15:28" /><verse number="29" style="v" sid="ROM 15:29" />Ā, e mātau ana ahau, ka haere atu ahau ki a koutou, tērā ahau e haere atu i runga i te hua noa iho o te manaakitanga o te rongopai o te Karaiti.<verse eid="ROM 15:29" /></para>
  <para style="p">
    <verse number="30" style="v" sid="ROM 15:30" />Nā, he tohe tēnei nāku ki a koutou, e ōku tēina, he whakaaro ki tō tātou Ariki, ki a Īhu Karaiti, nā te aroha hoki o te Wairua, kia tohe tahi koutou me ahau i ā koutou īnoi ki te Atua mōku; <verse eid="ROM 15:30" /><verse number="31" style="v" sid="ROM 15:31" />kia whakaorangia ahau i te hunga whakateka i Hūria; kia manakohia anō e te hunga tapu tāku minitatanga mō Hiruhārama; <verse eid="ROM 15:31" /><verse number="32" style="v" sid="ROM 15:32" />kia haere hari atu ai ahau ki a koutou, ki te pai te Atua, kia whakatā tahi ai me koutou. <verse eid="ROM 15:32" /><verse number="33" style="v" sid="ROM 15:33" />Nā, kia noho te Atua o te rangimārie ki a koutou katoa. Āmine.<verse eid="ROM 15:33" /></para>
  <chapter eid="ROM 15" />
  <chapter number="16" style="c" sid="ROM 16" />
  <para style="s">He Mihi ki ōna Hoa</para>
  <para style="p">
    <verse number="1" style="v" sid="ROM 16:1" />Tēnā tō mātou tuahine, a Pīpī, te tukua atu nā e ahau ki a koutou, he kaimahi ia nā te hāhi i Kenekerea. <verse eid="ROM 16:1" /><verse number="2" style="v" sid="ROM 16:2" />Hei manuhiri ia mā koutou i roto i te Ariki, kia rite ki tā te hunga tapu tikanga, ā, kia āwhina koutou i a ia ki ngā mea e matea e ia. He tokomaha hoki āna i atawhai ai, ahau anō hoki.<verse eid="ROM 16:2" /></para>
  <para style="p">
    <verse number="3" style="v" sid="ROM 16:3" />Oha atu ki a Pirihira rāua ko Akuira, ki ōku hoa mahi i roto i a Karaiti Īhu, <verse eid="ROM 16:3" /><verse number="4" style="v" sid="ROM 16:4" />nā rāua nei hoki ō rāua nā kakī i tāku kia ora ai ahau. Ehara i te mea ko ahau anake e whakawhetai ana ki a rāua, engari, ko ngā hāhi katoa hoki o ngā tauiwi. <verse eid="ROM 16:4" /><verse number="5" style="v" sid="ROM 16:5" />Oha atu anō ki te hāhi i tō rāua whare.</para>
  <para style="p" vid="ROM 16:5">Oha atu ki a Epainetu, ki tāku i aroha ai, ko ia hoki tā te Karaiti mātāmua o Āhia. <verse eid="ROM 16:5" /><verse number="6" style="v" sid="ROM 16:6" />Oha atu ki a Meri, he nui tāna mahi ki a mātou. <verse eid="ROM 16:6" /><verse number="7" style="v" sid="ROM 16:7" />Oha atu ki a Anaroniku rāua ko Hunia, ōku whanaunga, ōku hoa herehere anō hoki, he ingoa nunui nei o rāua i roto i ngā āpōtoro, nō mua nei i ahau tō rāua urunga ki a te Karaiti.<verse eid="ROM 16:7" /></para>
  <para style="p">
    <verse number="8" style="v" sid="ROM 16:8" />Oha atu ki a Amapiria, ki tāku i aroha ai i roto i te Ariki. <verse eid="ROM 16:8" /><verse number="9" style="v" sid="ROM 16:9" />Oha atu ki a Urupane, ki tō mātou hoa mahi i roto i a te Karaiti, ki a Takuha anō hoki, ki tāku i aroha ai. <verse eid="ROM 16:9" /><verse number="10" style="v" sid="ROM 16:10" />Oha atu ki a Apere, e paingia ana i roto i a te Karaiti. Oha atu ki a Aritopuru mā. <verse eid="ROM 16:10" /><verse number="11" style="v" sid="ROM 16:11" />Oha atu ki a Herōriona, ki tōku whanaunga. Oha atu ki a Nakihu mā, ki ngā mea i roto i te Ariki.<verse eid="ROM 16:11" /></para>
  <para style="p">
    <verse number="12" style="v" sid="ROM 16:12" />Oha atu ki a Taraipine rāua ko Taraipoha, e mahi nei i roto i te Ariki. Oha atu ki a Perahi, e arohaina nei, he nui nei tāna mahi i roto i te Ariki. <verse eid="ROM 16:12" /><verse number="13" style="v" sid="ROM 16:13" />Oha atu ki a Rupuha, i whiriwhiria i roto i te Ariki, ki tōna whaea, arā, ki tō māua tahi. <verse eid="ROM 16:13" /><verse number="14" style="v" sid="ROM 16:14" />Oha atu ki a Ahunikiritu, rātou ko Perekona, ko Herama, ko Pataropa, ko Herami, ki ngā tēina anō e noho ana i a rātou. <verse eid="ROM 16:14" /><verse number="15" style="v" sid="ROM 16:15" />Oha atu ki a Piroroku rāua ko Hūria, ki a Nireu rāua ko tōna tuahine, ki a Orimapa rātou ko te hunga tapu katoa e noho ana i a rātou.<verse eid="ROM 16:15" /></para>
  <para style="p">
    <verse number="16" style="v" sid="ROM 16:16" />Oha atu tētahi ki tētahi, hei te kihi tapu anō. Tēnei te oha atu nei ngā hāhi katoa a te Karaiti ki a koutou.<verse eid="ROM 16:16" /></para>
  <para style="s">He Tohutohu Whakamutunga</para>
  <para style="p">
    <verse number="17" style="v" sid="ROM 16:17" />Nā, he tohe tēnei nāku ki a koutou, e ōku tēina, tirohia iho te hunga e mahi ana i ngā wehewehenga, i ngā tūtukitanga waewae, he mea puta kē i te whakaakoranga i whakaakona ai koutou. Tahuri atu i a rātou! <verse eid="ROM 16:17" /><verse number="18" style="v" sid="ROM 16:18" />Ko te hunga pērā hoki kāhore i te mahi ki tō tātou Ariki, ki a Īhu Karaiti, engari ki tō rātou ake kōpū. E tinihanga ana hoki rātou i ngā ngākau o te hunga kinokore ki ā rātou kōrero māeneene, ki ā rātou kupu whakapaipai. <verse eid="ROM 16:18" /><verse number="19" style="v" sid="ROM 16:19" />Kua pakū hoki ki ngā tāngata katoa te rongo o tō koutou ngohengohe. Koia ahau ka hari nei ki a koutou; e mea ana hoki ahau kia whai whakaaro koutou ki te pai, kia kūware ki te mea kino.<verse eid="ROM 16:19" /></para>
  <para style="p">
    <verse number="20" style="v" sid="ROM 16:20" />Nā tērā te Atua o te rangimārie e hohoro te kuru i a Hātana ki raro i ō koutou waewae.</para>
  <para style="p" vid="ROM 16:20">Kia tau ki a koutou te aroha noa o tō tātou Ariki, o Īhu Karaiti.<verse eid="ROM 16:20" /></para>
  <para style="p">
    <verse number="21" style="v" sid="ROM 16:21" />Tēnei te oha atu nei ki a koutou a Tīmoti, tōku hoa mahi a Rūhiu, a Hahona, a Hohipate, ōku whanaunga.<verse eid="ROM 16:21" /></para>
  <para style="p">
    <verse number="22" style="v" sid="ROM 16:22" />Ko ahau tēnei, ko Teretiu, ko te kaituhituhi o tēnei pukapuka, te oha atu nei ki a koutou i roto i te Ariki.<verse eid="ROM 16:22" /></para>
  <para style="p">
    <verse number="23" style="v" sid="ROM 16:23" />Tēnei te oha atu nei ki a koutou a Kaiu te kaiatawhai ōku, o te hāhi katoa.</para>
  <para style="p" vid="ROM 16:23">Tēnei te oha atu nei a Eratu, kaitiaki o ngā mea o te pā, rāua ko te teina, ko Kuaratu. <verse eid="ROM 16:23" /><verse number="24" style="v" sid="ROM 16:24" />Kia tau ki a koutou katoa te aroha noa o tō tātou Ariki, o Īhu Karaiti. Āmine.<verse eid="ROM 16:24" /></para>
  <para style="s">He Karakia Whakakapi, Whakamoemiti</para>
  <para style="p">
    <verse number="25" style="v" sid="ROM 16:25" />Nā, he kaha nei te Atua ki te whakaū i a koutou, i runga i ngā ritenga o tāku rongopai, o te kauwhautanga hoki o Īhu Karaiti, o te whakakitenga mai anō o te mea ngaro, kīhai nei i rangona nō te tīmatanga rā anō o te ao, <verse eid="ROM 16:25" /><verse number="26" style="v" sid="ROM 16:26" />ā, kua whakamāramatia mai ināianei e ngā karaipiture a ngā poropiti, he mea whakarite mai nā te Atua ora tonu, ā, whakapuakina mai ana ki ngā tauiwi katoa kia ngohengohe ai rātou ki tā te whakapono.<verse eid="ROM 16:26" /></para>
  <para style="p">
    <verse number="27" style="v" sid="ROM 16:27" />Waiho atu i te Atua, ko ia nei anake te Mea mātau, te korōria i roto i a Īhu Karaiti, ake ake, Āmine.<verse eid="ROM 16:27" /></para>
  <chapter eid="ROM 16" />
</usx>