<?xml version="1.0" encoding="utf-8"?>
<usx version="3.0">
  <book code="RUT" style="id">rut.txt Māori macronized text, extracted 16-05-06</book>
  <para style="h">Rutu</para>
  <para style="toc3">Rutu</para>
  <para style="mt2">Ko te Pukapuka o</para>
  <para style="mt1">Rutu</para>
  <chapter number="1" style="c" sid="RUT 1" />
  <para style="s">Ka Haere te Whānau a Erimereke ki Moapa</para>
  <para style="p">
    <verse number="1" style="v" sid="RUT 1:1" />Nā, i ngā rā i whakarite ai ngā kaiwhakarite, kua pā te matekai ki te whenua, ā, ka haere tētahi tangata o Pēterehema Hūrā ki te whenua o Moapa noho ai; a ia, tāna wahine, me āna tama tokorua. <verse eid="RUT 1:1" /><verse number="2" style="v" sid="RUT 1:2" />Nā, ko te ingoa o taua tangata, ko Erimereke, ko Naomi hoki te ingoa o tāna wahine; ko ngā ingoa hoki o āna tama tokorua, ko Maharono, ko Kiriono, he Ēparati rātou, nō Pēterehema Hūrā. Nā, haere ana ki te whenua o Moapa, ā, noho ana i reira.<verse eid="RUT 1:2" /></para>
  <para style="p">
    <verse number="3" style="v" sid="RUT 1:3" />Nā, ka mate a Erimereke, te tahu a Naomi, ā, mahue iho ko ia, rātou ko āna tama tokorua. <verse eid="RUT 1:3" /><verse number="4" style="v" sid="RUT 1:4" />Nā, ka tango wāhine rāua mā rāua i roto i ngā wāhine o Moapa; ko Oropa te ingoa o tētahi, ko Rutu te ingoa o tētahi, ā, noho ana i reira, kotahi tekau ngā tau. <verse eid="RUT 1:4" /><verse number="5" style="v" sid="RUT 1:5" />Nā, ka mate rāua tokorua, ā, Maharono rāua ko Kiriono, ā, ko te wahine anake te putanga o āna tama tokorua, o tāna tahu.<verse eid="RUT 1:5" /></para>
  <para style="s">Ka Hoki mai a Naomi rāua ko Rutu ki Pēterehema</para>
  <para style="p">
    <verse number="6" style="v" sid="RUT 1:6" />Kātahi ia ka whakatika, rātou ko āna hunaonga, ā, hoki ana i te whenua o Moapa; i rongo hoki i te whenua o Moapa kua titiro mai a Ihowā ki tāna iwi, kua hoatu e ia he taro mā rātou. <verse eid="RUT 1:6" /><verse number="7" style="v" sid="RUT 1:7" />Heoi, haere atu ana ia i te wāhi i noho ai, rātou tahi ko āna hunaonga tokorua, ā, haere ana i te ara, hoki ana ki te whenua o Hūrā.<verse eid="RUT 1:7" /></para>
  <para style="p">
    <verse number="8" style="v" sid="RUT 1:8" />Nā, ka mea a Naomi ki āna hunaonga tokorua, “E hoki ki ngā whare o ō kōrua whaea. Mā Ihowā kōrua e atawhai; kia rite tāna ki tā kōrua mahi ki ngā tūpāpaku, ki ahau hoki. <verse eid="RUT 1:8" /><verse number="9" style="v" sid="RUT 1:9" />Mā Ihowā e hōmai ki a kōrua kia kite kōrua i te okiokinga i roto i te whare o tāna tahu, o tāna tahu.”</para>
  <para style="p" vid="RUT 1:9">Nā, ka kihi ia i a rāua, ā, rahi noa atu ō rātou reo ki te tangi. <verse eid="RUT 1:9" /><verse number="10" style="v" sid="RUT 1:10" />Nā, ka mea rāua ki a ia, “Engari me hoki tahi tātou ki tōu iwi.”<verse eid="RUT 1:10" /></para>
  <para style="p">
    <verse number="11" style="v" sid="RUT 1:11" />Anō rā ko Naomi, “Hoki atu, e āku tamāhine; kia haere tahi kōrua i ahau hei aha? He tama anō ianei ēnei kei roto i tōku kōpū hei tāne mā kōrua? <verse eid="RUT 1:11" /><verse number="12" style="v" sid="RUT 1:12" />Hoki atu, e āku tamāhine, haere, kua rūruhitia nei hoki ahau, ā, e kore e whai tahu. Me i kī ahau, Kei te tūmanako ahau, tērā anō ahau e whai tāne i tēnei pō, ā, ka whānau anō he tama māku. <verse eid="RUT 1:12" /><verse number="13" style="v" sid="RUT 1:13" />Tērā rānei kōrua e tatari ki a rāua kia kaumātua rā anō? Tērā rānei e mau tonu kōrua ki a rāua, ā, e whakakāhore ki te tāne? Kāhore, e āku tamāhine, nui noa atu hoki tōku pōuri ina whakaaro ki a kōrua; nā te ringa hoki o Ihowā kua puta mai nei ki ahau.”<verse eid="RUT 1:13" /></para>
  <para style="p">
    <verse number="14" style="v" sid="RUT 1:14" />Nā, ka puaki anō tō rātou reo, ā, ka tangi. Nā, ka kihi a Oropa i tōna hungawai; ko Rutu ia i piri ki a ia.<verse eid="RUT 1:14" /></para>
  <para style="p">
    <verse number="15" style="v" sid="RUT 1:15" />Nā, ka mea ia, “Nanā, kua hoki tōu taokete ki tōna iwi, ki ōna atua; hoki atu, whāia tōu taokete.”<verse eid="RUT 1:15" /></para>
  <para style="p">
    <verse number="16" style="v" sid="RUT 1:16" />Nā, ka mea a Rutu, “Kaua rā e tohe ki ahau kia whakarērea koe, kia hoki atu i te whai i a koe! Tā te mea ka haere ahau ki tāu wāhi e haere ai, ka noho hoki ki tāu wāhi e noho ai; ko tōu iwi hei iwi mōku, ko tōu Atua hei Atua mōku. <verse eid="RUT 1:16" /><verse number="17" style="v" sid="RUT 1:17" />Ka mate ahau ki te wāhi e mate ai koe – ka tanumia hoki ki reira. Kia meatia tēnei e Ihowā ki ahau, ētahi atu mea anō hoki, inā, ko te mate anake hei wehe i a tāua.” <verse eid="RUT 1:17" /><verse number="18" style="v" sid="RUT 1:18" />Ā, i tōna kitenga e ū ana tōna ngākau kia haere tahi rāua, mutu ake tāna kōrero ki a ia.<verse eid="RUT 1:18" /></para>
  <para style="p">
    <verse number="19" style="v" sid="RUT 1:19" />Heoi, haere ana rāua tokorua, ā tae noa ki Pēterehema. Ā, ka tae rāua ki Pēterehema, nā, ka oho katoa te pā ki a rāua, ka mea ngā wāhine, “Ko Naomi tēnei?”<verse eid="RUT 1:19" /></para>
  <para style="p">
    <verse number="20" style="v" sid="RUT 1:20" />Nā, ka mea ia ki a rātou, “Kaua ahau e karangatia, ko Naomi; ko Mara tā koutou e karanga ai ki ahau; he kawa rawa hoki tā te Kaha Rawa mahi ki ahau. <verse eid="RUT 1:20" /><verse number="21" style="v" sid="RUT 1:21" />Kī tonu ahau i tōku haerenga atu; nā, kua whakahokia kautia mai e Ihowā. Nā te aha ahau i karangatia ai ko Naomi e koutou, kua whakaaturia nei hoki tōku hē e Ihowā, kua tūkinotia ahau e te Kaha Rawa?”<verse eid="RUT 1:21" /></para>
  <para style="p">
    <verse number="22" style="v" sid="RUT 1:22" />Heoi, hoki mai ana a Naomi rāua tahi ko tāna hunaonga, ko Rutu Moapi hoki ana i te whenua o Moapa; ā, haere ana ki Pēterehema i te tīmatanga o te kotinga pārei.<verse eid="RUT 1:22" /></para>
  <chapter eid="RUT 1" />
  <chapter number="2" style="c" sid="RUT 2" />
  <para style="s">Ka Mahi a Rutu i roto i te Māra a Poaha</para>
  <para style="p">
    <verse number="1" style="v" sid="RUT 2:1" />Nā, he whanaunga tō Naomi arā tō tāna tahu, he tangata taonga nui, nō te hapū o Erimereke; ko Poaha tōna ingoa.<verse eid="RUT 2:1" /></para>
  <para style="p">
    <verse number="2" style="v" sid="RUT 2:2" />Nā, ka mea a Rutu Moapi ki a Naomi, “Kia haere ahau ki te māra ki te hamu i ngā puku pārei i muri i te tangata e manakohia mai ai ahau.”</para>
  <para style="p" vid="RUT 2:2">Anō rā ko tērā, “Haere, e tāku tamāhine.” <verse eid="RUT 2:2" /><verse number="3" style="v" sid="RUT 2:3" />Nā, haere ana ia, ā, nō te taenga atu, ka hamu i te māra i muri i ngā kaikokoti; ā, tūpono noa ia ko te wāhi o te māra i a Poaha o te hapū o Erimereke.<verse eid="RUT 2:3" /></para>
  <para style="p">
    <verse number="4" style="v" sid="RUT 2:4" />Nā, ko te taenga o Poaha i Pēterehema, ka mea ki ngā kaikokoti, “Kia noho a Ihowā ki a koutou.”</para>
  <para style="p" vid="RUT 2:4">Anō rā ko rātou ki a ia, “Kia manaakitia koe e Ihowā.”<verse eid="RUT 2:4" /></para>
  <para style="p">
    <verse number="5" style="v" sid="RUT 2:5" />Kātahi ka mea a Poaha ki tāna tangata i tohutohu nei i ngā kaikokoti, “Nā wai tēnei kōtiro?”<verse eid="RUT 2:5" /></para>
  <para style="p">
    <verse number="6" style="v" sid="RUT 2:6" />Nā, ka whakahoki te kaitohutohu i ngā kaikokoti, ka mea, “Ko te kōtiro Moapi tēnei i hoki tahi mai nei rāua ko Naomi i te whenua o Moapa. <verse eid="RUT 2:6" /><verse number="7" style="v" sid="RUT 2:7" />I mea mai hoki ia, ‘Tukua ahau kia hamu, kia kohikohi i roto i ngā paihere, i muri i ngā kaikokoti.’ Heoi, haere ana ia, ā, i konei tonu ia o te ata iho anō ā tae mai ki nāianei; he iti nei tōna noho i te whare.”<verse eid="RUT 2:7" /></para>
  <para style="p">
    <verse number="8" style="v" sid="RUT 2:8" />Nā, ka mea a Poaha ki a Rutu, “E kore rānei koe e rongo mai, e tāku tamāhine? Kaua e haere ki tētahi māra kē hamu ai; kaua anō e haere atu i konei; engari me noho tonu ki konei, ki āku kōtiro. <verse eid="RUT 2:8" /><verse number="9" style="v" sid="RUT 2:9" />Kia matatau ōu kanohi ki te māra e kotia ana e rātou, ka whai i a rātou; kāhore ianei ahau i kī atu ki ngā taitamariki kia kaua rātou e pā ki a koe? E matewai hoki koe, haere ki ngā oko, inu ai i tā ngā taitamariki i utu mai ai.”<verse eid="RUT 2:9" /></para>
  <para style="p">
    <verse number="10" style="v" sid="RUT 2:10" />Nā, ka tāpapa iho tērā, ka piko iho ki te whenua, ā, ka mea ki a ia, “Nā te aha koe i manako mai ai ki ahau, i mōhio ai hoki ki ahau, he manene nei hoki ahau?”<verse eid="RUT 2:10" /></para>
  <para style="p">
    <verse number="11" style="v" sid="RUT 2:11" />Nā, ka whakahoki a Poaha ka mea ki a ia, “Kua āta kōrerotia mai ki ahau ngā mea katoa i mea ai koe ki tōu hungawai i muri i te matenga o tāu tahu, tāu whakarerenga hoki i tōu pāpā, i tōu whaea, i te whenua anō i whānau ai koe, ā, haere mai ana ki te iwi kīhai i mōhiotia e koe i mua ake nei. <verse eid="RUT 2:11" /><verse number="12" style="v" sid="RUT 2:12" />Mā Ihowā e utu tāu mahi; kia āta rite hoki te utu e hōmai ki a koe e Ihowā, e te Atua o Īharaira, kua tae mai nei hoki koe ki raro ki ōna parirau okioki ai.”<verse eid="RUT 2:12" /></para>
  <para style="p">
    <verse number="13" style="v" sid="RUT 2:13" />Anō rā ko tērā, “Kia manakohia mai ahau, e tōku ariki; ka ora nei hoki tōku ngākau i a koe, he pai hoki tāu kupu ki tāu pononga; ko ahau ia kāhore e rite ki tētahi o āu pononga wāhine.”<verse eid="RUT 2:13" /></para>
  <para style="p">
    <verse number="14" style="v" sid="RUT 2:14" />I mea anō a Poaha ki a ia i te wā i kai ai, “Haere mai ki konei, ki te kai taro māu, ka tuku hoki i tāu kongakonga ki roto ki te winika.”</para>
  <para style="p" vid="RUT 2:14">Nā, ka noho ia ki te taha o ngā kaikokoti, i hōmai anō e rātou he wīti pāhūhū māna. Nā, kai ana ia, ā, ka mākona, ā, toe ake. <verse eid="RUT 2:14" /><verse number="15" style="v" sid="RUT 2:15" />Ā, i tōna whakatikanga ki te hamu, ka ako a Poaha i āna taitamariki, ka mea, “Kia hamu anō ia i roto i ngā paihere; kaua anō hoki ia e meinga kia whakamā. <verse eid="RUT 2:15" /><verse number="16" style="v" sid="RUT 2:16" />Whakangahorotia anō ētahi kapunga māna, whakarērea atu kia kohia e ia, kaua hoki e rīria.”<verse eid="RUT 2:16" /></para>
  <para style="p">
    <verse number="17" style="v" sid="RUT 2:17" />Nā, ka hamu ia i te māra ā ahiahi noa, ā, patupatua ana e ia āna i hamu ai; ā, me te mea kotahi te epa pārei. <verse eid="RUT 2:17" /><verse number="18" style="v" sid="RUT 2:18" />Nā, tangohia ana e ia, ā, haere ana ki te pā, ā, ka kite tōna hungawai i āna i hamu ai; i whakaputaina anō e ia, i hōmai ki a ia ngā toenga i a ia kua mākona.<verse eid="RUT 2:18" /></para>
  <para style="p">
    <verse number="19" style="v" sid="RUT 2:19" />Nā, ka mea tōna hungawai ki a ia, “I hamu koe ki hea ināianei? I hea hoki, koe e mahi ana? Kia manaakitia te tangata i mōhio nā ki a koe.”</para>
  <para style="p" vid="RUT 2:19">Nā, kōrerotia ana e ia ki tōna hungawai te tangata i mahi nei ia ki a ia, ā, ka mea, “Ko te ingoa o te tangata i mahi nei ahau ki a ia ināianei ko Poaha.”<verse eid="RUT 2:19" /></para>
  <para style="p">
    <verse number="20" style="v" sid="RUT 2:20" />Anō rā ko Naomi ki tāna hunaonga, “Kia manaakitia ia e Ihowā, kīhai nei tōna aroha i mahue ki te hunga ora, ki te hunga mate.” Nā, ka mea a Naomi ki a ia, “He tata taua tangata ki a tāua, nō ō tāua whanaunga tupu.”<verse eid="RUT 2:20" /></para>
  <para style="p">
    <verse number="21" style="v" sid="RUT 2:21" />Nā, ka mea anō a Rutu Moapi, “I mea mai anō hoki ia ki ahau, ‘Kia tata tonu koe ki āku tāngata, kia poto rā anō āku mea katoa te kokoti.’ ”<verse eid="RUT 2:21" /></para>
  <para style="p">
    <verse number="22" style="v" sid="RUT 2:22" />Nā, ka mea a Naomi ki a Rutu, ki tāna hunaonga, “He pai, e tāku tamāhine, ki te haere tahi koe me āna kōtiro, kei rīria koe i te māra kē.”<verse eid="RUT 2:22" /></para>
  <para style="p">
    <verse number="23" style="v" sid="RUT 2:23" />Nā, kei te whai tonu ia i ngā kōtiro a Poaha, ka hamu ā poto noa ngā pārei te kokoti, me te wīti hoki te kokoti; i tōna hungawai ia tōna nohoanga.<verse eid="RUT 2:23" /></para>
  <chapter eid="RUT 2" />
  <chapter number="3" style="c" sid="RUT 3" />
  <para style="s">Ko Rutu rāua ko Poaha kei te Patunga Wīti</para>
  <para style="p">
    <verse number="1" style="v" sid="RUT 3:1" />Nā, ka mea a Naomi tōna hungawai ki a ia, “Kaua ianei ahau e rapu i te okiokinga mōu, e tāku tamāhine, e puta mai ai te pai ki a koe? <verse eid="RUT 3:1" /><verse number="2" style="v" sid="RUT 3:2" />Ehara ianei i te whanaunga nō tāua a Poaha nāna nei aua kōtiro, ōu hoa nā? Nanā, ko ā tēnei pō ia whakarererere ai i te pāpapa o te pārei i te patunga wīti. <verse eid="RUT 3:2" /><verse number="3" style="v" sid="RUT 3:3" />Nā, horoia koe, ka whakawahi i a koe, ka kākahu ai i ōu kākahu, ka haere ki raro, ki te patunga wīti; kaua ia koe e whakaaturia ki taua tangata, ā mutu noa tāna kai, tāna inu. <verse eid="RUT 3:3" /><verse number="4" style="v" sid="RUT 3:4" />Ā, ka takoto ia, nā, me titiro koe ki te wāhi e takoto ai ia; ā, ka haere atu, ka hura i ngā kākahu o ōna waewae, ka takoto; ko reira ia whakaatu ai ki a koe i tāu e mea ai.”<verse eid="RUT 3:4" /></para>
  <para style="p">
    <verse number="5" style="v" sid="RUT 3:5" />Nā, ka mea tērā ki a ia, “Māku e mea ngā mea katoa i kōrerotia mai nā e koe ki ahau.” <verse eid="RUT 3:5" /><verse number="6" style="v" sid="RUT 3:6" />Nā, ko tōna haerenga ki raro, ki te patunga wīti, meatia ana e ia ngā mea katoa i whakahaua e tōna hungawai ki a ia.<verse eid="RUT 3:6" /></para>
  <para style="p">
    <verse number="7" style="v" sid="RUT 3:7" />Nā, ka kai a Poaha ka inu, ā, hari ana tōna ngākau, ā, ka haere, ka takoto ki te pito o te pūranga; nā, ko te āta haerenga o tērā, hurahia ana ngā kākahu o ōna waewae, nā, kua takoto. <verse eid="RUT 3:7" /><verse number="8" style="v" sid="RUT 3:8" />Ā, i waenganui pō ka oho te mauri o taua tangata, ka tahuri ia; nā, he wahine e takoto ana i ōna waewae.<verse eid="RUT 3:8" /></para>
  <para style="p">
    <verse number="9" style="v" sid="RUT 3:9" />Nā, ka mea ia, “Ko wai koe?”</para>
  <para style="p" vid="RUT 3:9">Ā, ka mea ake tērā, “Ko Rutu ahau, ko tāu pononga wahine; nā, uhia iho te pito o tōu ki tāu pononga; he whanaunga tupu hoki koe.”<verse eid="RUT 3:9" /></para>
  <para style="p">
    <verse number="10" style="v" sid="RUT 3:10" />Nā, ka mea ia, “Kia manaakitia koe e Ihowā, e tāku tamāhine; nui atu hoki i tō te tīmatanga tōu aroha o te whakamutunga, i a koe kīhai nei i aru i ngā taitama, i te mea rawakore, i te mea whai taonga rānei. <verse eid="RUT 3:10" /><verse number="11" style="v" sid="RUT 3:11" />Nā, kaua e wehi, e tāku tamāhine; ka meatia e ahau ki a koe āu mea katoa i kī mai ai; e mōhio ana hoki te pā katoa o tōku iwi he wahine koe e uaua ana ki te pai. <verse eid="RUT 3:11" /><verse number="12" style="v" sid="RUT 3:12" />Nā, he tika anō, he whanaunga tupu ahau nōu; otiia tēnā anō tētahi e tata rawa ana i ahau. <verse eid="RUT 3:12" /><verse number="13" style="v" sid="RUT 3:13" />Takoto mārie i tēnei pō; ā, i te ata ki te whakawhanaunga ia ki a koe, he tika, māna te tikanga whanaunga; ki te kāhore ia e pai māna te tikanga o te whanaunga ki a koe, nā māku te tikanga whanaunga ki a koe; e ora ana ā Ihowā. Āta takoto, kia taea rā anō te ata.”<verse eid="RUT 3:13" /></para>
  <para style="p">
    <verse number="14" style="v" sid="RUT 3:14" />Nā, takoto tonu ia ki ōna waewae ā taea noatia te ata; ā, ka maranga, i te mea e kore te tangata e kite i tōna hoa. Nā, ka mea tērā, “Kei mōhiotia i haere mai he wahine ki te patunga wīti.”<verse eid="RUT 3:14" /></para>
  <para style="p">
    <verse number="15" style="v" sid="RUT 3:15" />I mea anō ia, “Tēnā koa te koroka i runga i a koe nā, puritia mai.” Nā, puritia ana e ia. Nā, ka mēhuatia atu ētahi pārei e ia, e ono ngā mēhua; ā, whakawahā atu ana ki a ia; nā, haere ana ia ki te pā.<verse eid="RUT 3:15" /></para>
  <para style="p">
    <verse number="16" style="v" sid="RUT 3:16" />Ā, nō tōna taenga ki tōna hungawai, ka mea tērā, “Kei te pēhea koe, e tāku tamāhine?”</para>
  <para style="p" vid="RUT 3:16">Nā, kōrerotia ana e ia ki a ia ngā mea katoa i mea ai taua tangata ki a ia. <verse eid="RUT 3:16" /><verse number="17" style="v" sid="RUT 3:17" />I mea anō ia, “Ko ēnei mēhua pārei e ono i hōmai e ia ki ahau; i mea hoki ki ahau, ‘Kei haere kau koe ki tōu hungawai.’ ”<verse eid="RUT 3:17" /></para>
  <para style="p">
    <verse number="18" style="v" sid="RUT 3:18" />Nā, ka mea tērā, “Āta noho, e tāku tamāhine, kia mōhiotia rā anō e koe te tukunga iho o tēnei mea. E kore hoki e mutu tā taua tangata, kia oti rā anō tēnei mea i a ia āianei.”<verse eid="RUT 3:18" /></para>
  <chapter eid="RUT 3" />
  <chapter number="4" style="c" sid="RUT 4" />
  <para style="s">Te Mārenatanga a Poaha rāua ko Rutu</para>
  <para style="p">
    <verse number="1" style="v" sid="RUT 4:1" />Nā, ka haere a Poaha ki te kūwaha, ā, noho ana i reira. Nā, ko te whanaunga tata i kōrerotia rā e Poaha e haere ana. Kātahi tērā ka mea atu, “E! Ko koe tonu ia! Peka mai nei ki konei noho ai.” Nā, ka peka atu ia, ā, noho ana.<verse eid="RUT 4:1" /></para>
  <para style="p">
    <verse number="2" style="v" sid="RUT 4:2" />Nā, ka tīkina e ia ētahi tāngata o ngā kaumātua o te pā, kotahi tekau, ā, ka mea, “E noho ki konei.” Nā, noho ana rātou. <verse eid="RUT 4:2" /><verse number="3" style="v" sid="RUT 4:3" />Nā, ka mea ia ki taua whanaunga tata, “E hokona ana e Naomi i haere mai nei i te whenua o Moapa, te wāhi o te māra i tō tātou tuakana, i a Erimereke. <verse eid="RUT 4:3" /><verse number="4" style="v" sid="RUT 4:4" />Nā, ka whakaaro ahau, me whakaatu ki a koe, me te kī atu: Māu e hoko i te aroaro o ngā tāngata e noho nei, i te aroaro anō hoki o ngā kaumātua o tōku iwi. Ki te hokona e koe, hokona; ā, ki te kāhore e hokona, kōrerotia mai ki ahau, kia mōhio ai ahau; kāhore hoki he tangata hei hoko, ko koe anake, ā, ko ahau tō muri i a koe.”</para>
  <para style="p" vid="RUT 4:4">Nā, ka mea tērā, “Māku e hoko.”<verse eid="RUT 4:4" /></para>
  <para style="p">
    <verse number="5" style="v" sid="RUT 4:5" />Kātahi a Poaha ka mea, “Ā te rā e hoko ai koe i te māra i te ringa o Naomi, e hoko ana hoki koe i a Rutu, i taua Moapi, i te wahine a te tūpāpaku, hei whakaara ingoa ake mō te tūpāpaku ki tōna wāhi tupu.”<verse eid="RUT 4:5" /></para>
  <para style="p">
    <verse number="6" style="v" sid="RUT 4:6" />Nā, ka mea taua whanaunga tata, “E kore e taea te hoko e ahau māku; kei hē tōku kāinga tupu. Māu tāku hokonga e hoko; e kore hoki e taea te hoko e ahau.”<verse eid="RUT 4:6" /></para>
  <para style="p">
    <verse number="7" style="v" sid="RUT 4:7" />Nā, i mua ko te tikanga tēnei i roto i a Īharaira mō ngā hoko mai anō, mō ngā whakawhiti, hei whakaū mō ngā mea katoa. Unuhia ai e tētahi tōna hū, ā, ka hoatu ki tōna hoa; ā, hei kaiwhakaatu tēnā i roto i a Īharaira.<verse eid="RUT 4:7" /></para>
  <para style="p">
    <verse number="8" style="v" sid="RUT 4:8" />Nā, ka mea taua whanaunga ki a Poaha, “Māu e hoko.” Ā, unuhia ake e ia tōna hū.<verse eid="RUT 4:8" /></para>
  <para style="p">
    <verse number="9" style="v" sid="RUT 4:9" />Nā, ka mea a Poaha ki ngā kaumātua rātou ko te iwi katoa, “He kaititiro koutou i tēnei rā ki tāku hokonga mai i ngā mea katoa a Erimereke, i ngā mea katoa anō a Kiriono, a Maharono, i roto i te ringa o Naomi; <verse eid="RUT 4:9" /><verse number="10" style="v" sid="RUT 4:10" />me Rutu Moapi hoki me te wahine a Maharono. Kua hokona mai ia e ahau hei wahine māku, hei whakaara ingoa ake mō te tūpāpaku ki tōna kāinga tupu, kei hautopea atu te ingoa o te tūpāpaku i roto i ōna tēina, i te kūwaha anō o tōna wāhi; ko koutou ngā kaititiro i tēnei rā.”<verse eid="RUT 4:10" /></para>
  <para style="p">
    <verse number="11" style="v" sid="RUT 4:11" />Nā, ka mea ngā tāngata katoa i te kūwaha, rātou ko ngā kaumātua, “He kaititiro mātou. Mā Ihowā e mea tēnā wahine e haere mai nā ki tōu whare kia rite ki a Rahera rāua ko Rea, nā rāua nei i tū ai te whare o Īharaira. Kia nui anō hoki tāu mahi i Ēparata, kia whai ingoa koe i Pēterehema. <verse eid="RUT 4:11" /><verse number="12" style="v" sid="RUT 4:12" />Hei te whare o Parete, whānau a Tāmara rāua ko Hūrā, te rite mō tōu whare, arā mō te uri e hōmai e Ihowā ki a koe i roto i tēnei kōtiro.”<verse eid="RUT 4:12" /></para>
  <para style="s">Ko Poaha me Ōna Uri</para>
  <para style="p">
    <verse number="13" style="v" sid="RUT 4:13" />Nā, ka tango a Poaha i a Rutu, ā, waiho iho ia hei wahine māna. Nā, ka tae atu ia ki a ia, ā, ka meinga e Ihowā kia hapū; nā, kua whānau tāna tama. <verse eid="RUT 4:13" /><verse number="14" style="v" sid="RUT 4:14" />Nā, ka mea ngā wāhine ki a Naomi, “Kia whakapaingia a Ihowā, kīhai nei i waiho i a koe i tēnei rā kia hapa i tētahi whanaunga tata; kia rangona anō tōna ingoa i roto i a Īharaira. <verse eid="RUT 4:14" /><verse number="15" style="v" sid="RUT 4:15" />Māna hoki tōu wairua e whakahoki ake, ko ia hoki hei atawhai mō tōu rūruhitanga; he whānau hoki ia nā tāu hunaonga e aroha nei ki a koe, he nui kē nei tōna pai ki a koe i tō ngā tama tokowhitu.”<verse eid="RUT 4:15" /></para>
  <para style="p">
    <verse number="16" style="v" sid="RUT 4:16" />Nā, ka tango a Naomi i taua tamaiti, ā, whakatakotoria ana ki tōna uma, ā, ko ia hei kaihikihiki mōna. <verse eid="RUT 4:16" /><verse number="17" style="v" sid="RUT 4:17" />Nā, huaina ana he ingoa mōna e ngā wāhine e noho tata ana; i mea rātou, “Kua whānau tētahi tamaiti mā Naomi.” Nā, huaina ana e rātou tōna ingoa ko Ōpere. Ko te pāpā tēnei o Hehe, pāpā o Rāwiri.<verse eid="RUT 4:17" /></para>
  <para style="p">
    <verse number="18" style="v" sid="RUT 4:18" />Nā, ko ngā whakatupuranga ēnei o Parete: 1 nā Parete ko Heterono; <verse eid="RUT 4:18" /><verse number="19" style="v" sid="RUT 4:19" />nā Heterono ko Rame, nā Rame ko Aminarapa, <verse eid="RUT 4:19" /><verse number="20" style="v" sid="RUT 4:20" />nā Aminarapa ko Nāhahona, nā Nāhahona ko Haramono, <verse eid="RUT 4:20" /><verse number="21" style="v" sid="RUT 4:21" />nā Haramono ko Poaha, nā Poaha ko Ōpere, <verse eid="RUT 4:21" /><verse number="22" style="v" sid="RUT 4:22" />nā Ōpere ko Hehe, nā Hehe ko Rāwiri.<verse eid="RUT 4:22" /></para>
  <chapter eid="RUT 4" />
</usx>