<?xml version="1.0" encoding="utf-8"?>
<usx version="3.0">
  <book code="DEU" style="id">deu.txt Māori macronized text, extracted 16-05-06</book>
  <para style="h">Tiuteronomi</para>
  <para style="toc3">Tiut</para>
  <para style="mt2">Ko te Pukapuka Tuarima a Mohi e Kīia nei ko</para>
  <para style="mt1">Tiuteronomi</para>
  <chapter number="1" style="c" sid="DEU 1" />
  <para style="s">Te Whaikōrero Tuatahi a Mohi</para>
  <para style="p">
    <verse number="1" style="v" sid="DEU 1:1" />Ko ngā kupu ēnei i kōrero ai a Mohi ki a Īharaira katoa i tēnei taha o Horano – i te koraha, i te mānia, i te ritenga atu o Tupu, i waenganui o Parana, o Topera, o Rāpana, o Hateroto, o Rihahapa. <verse eid="DEU 1:1" /><verse number="2" style="v" sid="DEU 1:2" />(Kia kotahi tekau mā tahi ngā rā e haere atu ana i Horepa, ki te tika nā Maunga Heira, ka tae ai ki Karehepārenea.)<verse eid="DEU 1:2" /></para>
  <para style="p">
    <verse number="3" style="v" sid="DEU 1:3" />Nō te whā tekau o ngā tau, nō te tekau mā tahi o ngā marama, nō te rā tuatahi o te marama, ka kōrerotia e Mohi ki ngā tama a Īharaira ngā mea katoa i ako ai a Ihowā ki a ia mō rātou. <verse eid="DEU 1:3" /><verse number="4" style="v" sid="DEU 1:4" />I muri i tāna patunga i a Hihona kīngi o ngā Amori, i noho rā i Hehepona, i a Oka hoki kīngi o Pahana, i noho rā i Ahataroto, i Eterei.<verse eid="DEU 1:4" /></para>
  <para style="p">
    <verse number="5" style="v" sid="DEU 1:5" />I tīmata a Mohi i tēnei taha o Horano, i te whenua o Moapa, te kauwhau i tēnei ture, i mea ia: <verse eid="DEU 1:5" /><verse number="6" style="v" sid="DEU 1:6" />I kōrero mai a Ihowā, tō tātou Atua, ki a tātou i Horepa, i mea, “Ka roa tō koutou noho ki tēnei maunga. <verse eid="DEU 1:6" /><verse number="7" style="v" sid="DEU 1:7" />Anga atu, hāpainga atu, haere ki te maunga o ngā Amori, ki ngā wāhi katoa hoki e tata ana ki reira – o te mānia, o ngā pukepuke, o te raorao, o te tonga, o te tahatika anō o te moana – ki te whenua o ngā Kanaani, ki Repanōna, ki te awa nui anō, ki te awa, ki Uparati. <verse eid="DEU 1:7" /><verse number="8" style="v" sid="DEU 1:8" />Nanā, kua tukua atu nei e ahau te whenua ki tō koutou aroaro. Haere ki roto, tangohia te whenua i oati ai a Ihowā ki ō koutou mātua, ki a Āperahama, ki a Īhaka, ki a Hākopa kia hoatu mō rātou, mō tō rātou uri hoki i muri i a rātou.”<verse eid="DEU 1:8" /></para>
  <para style="s">Ka Whakatūria e Mohi ngā Kaiwhakawā</para>
  <para style="r">(<ref loc="EXO 18:13-27">Ekoruhe 18.13-27</ref>)</para>
  <para style="p">
    <verse number="9" style="v" sid="DEU 1:9" />I kōrero anō ahau ki a koutou i taua wā, i mea, “E kore e āhei ko ahau anake hei pīkau i a koutou. <verse eid="DEU 1:9" /><verse number="10" style="v" sid="DEU 1:10" />Kua whakanui a Ihowā, tō koutou Atua, i a koutou, ā, tēnei koutou te rite nei ināianei ki ngā whetū o te rangi te tini. <verse eid="DEU 1:10" /><verse number="11" style="v" sid="DEU 1:11" />Mā Ihowā, mā te Atua o ō koutou mātua, e tāpiri anō ā muri i a koutou ki ngā mano tini atu i a koutou e noho nei, māna koutou e manaaki, e pērā anō me tāna i kōrero ai ki a koutou! <verse eid="DEU 1:11" /><verse number="12" style="v" sid="DEU 1:12" />Me pēhea e taea ai e ahau anake tā koutou whakararu, tō koutou whakataimaha, me tā koutou ngangau? <verse eid="DEU 1:12" /><verse number="13" style="v" sid="DEU 1:13" />Whakaritea mai e koutou ētahi tāngata tūpato, whai whakaaro, e mōhiotia ana e ō koutou iwi, ā, māku rātou e mea hei upoko mō koutou.”<verse eid="DEU 1:13" /></para>
  <para style="p">
    <verse number="14" style="v" sid="DEU 1:14" />Nā, ka utu koutou ki ahau, ka mea, “He mea pai tāu e kī mai nā kia meatia.”<verse eid="DEU 1:14" /></para>
  <para style="p">
    <verse number="15" style="v" sid="DEU 1:15" />Nā, ka tango ahau i ngā upoko o ō koutou iwi, i ngā mea whakaaro, e mōhiotia ana, ā, meatia iho rātou e ahau hei upoko mō koutou, hei rangatira mō ngā mano, hei rangatira mō ngā rau, hei rangatira mō ngā rima tekau hei rangatira mō ngā tekau, hei kaiwhakahauhau hoki mō ō koutou iwi. <verse eid="DEU 1:15" /><verse number="16" style="v" sid="DEU 1:16" />I kī anō ahau i taua wā ki ō koutou kaiwhakawā, i mea: “Whakarangona ngā kupu a ō koutou tēina, a tētahi, a tētahi, kia tika te whakawā mō te tangata, mō tōna teina, mō te tangata kē hoki e noho ana i a ia. <verse eid="DEU 1:16" /><verse number="17" style="v" sid="DEU 1:17" />Kei whakaaro ki te kanohi ina whakawā, kia rite tā koutou whakarongo ki te iti, ki te rahi; kei wehi koutou i te kanohi tangata; nō te mea nā te Atua te whakawā; ā, ko te mea e ngaro ana i a koutou, ka kawe mai ki ahau, ā, māku e whakarongo.”<verse eid="DEU 1:17" /></para>
  <para style="p">
    <verse number="18" style="v" sid="DEU 1:18" />Ā, whakahaua ana e ahau i reira ngā mea katoa e mahi ai koutou.<verse eid="DEU 1:18" /></para>
  <para style="s">Ka Tonoa he Kaitūtei mai i a Karehepārenea</para>
  <para style="r">(<ref loc="NUM 13:1-33">Tauanga 13.1-33</ref>)</para>
  <para style="p">
    <verse number="19" style="v" sid="DEU 1:19" />Ā, ka tūria mai e tātou i Horepa, nā, haerea katoatia ana e tātou taua koraha nui, e wehingia ana, i kite rā koutou i te ara o te whenua maunga o ngā Amori; i pērā me tā Ihowā, me tā tō tātou Atua, i ako mai ai ki a tātou; nā, ka tae atu ki Karehepārenea. <verse eid="DEU 1:19" /><verse number="20" style="v" sid="DEU 1:20" />Nā, ka mea ahau ki a koutou, “Kua tae mai nei koutou ki te whenua maunga o ngā Amori, ka hōmai nei e Ihowā, e tō tātou Atua, ki a tātou. <verse eid="DEU 1:20" /><verse number="21" style="v" sid="DEU 1:21" />Nanā, ka tukua nei te whenua e Ihowā, e tōu Atua, ki tōu aroaro; haere ki runga, tangohia, kia rite ai ki tā Ihowā, ki tā te Atua o ōu mātua, i kī ai ki a koe; kaua e wehi, kaua hoki e pāwera.”<verse eid="DEU 1:21" /></para>
  <para style="p">
    <verse number="22" style="v" sid="DEU 1:22" />Nā, ka whakatata mai koutou katoa ki ahau, ka mea, “Kia tono tātou i ētahi ki mua i a tātou, ā, ko rātou hei titiro i tō tātou whenua, hei whakahoki mai i te kōrero ki a tātou, mō te huarahi e haere ai tātou ki runga, mō ngā pā hoki ka haere atu nei tātou ki reira.”<verse eid="DEU 1:22" /></para>
  <para style="p">
    <verse number="23" style="v" sid="DEU 1:23" />Ā, i pai anō taua kupu ki ahau; nā, ka tango ahau i ētahi tāngata kotahi tekau mā rua i roto i a koutou, tātaki kotahi o tēnei iwi, o tēnei iwi. <verse eid="DEU 1:23" /><verse number="24" style="v" sid="DEU 1:24" />Ā, ka tahuri rātou, ka piki ki te maunga, ā, ka tae ki te awaawa o Ehekora, ka tirotiro hoki i taua wāhi. <verse eid="DEU 1:24" /><verse number="25" style="v" sid="DEU 1:25" />Ā, ka tango rātou i ētahi o ngā hua o te whenua ki ō rātou ringa, ā, maua ana ki raro, ki a tātou, i whakahoki ake anō rātou i te kupu ki a tātou, i mea, “He pai te whenua ka hōmai nei e Ihowā, e tō tātou Atua, ki a tātou.”<verse eid="DEU 1:25" /></para>
  <para style="p">
    <verse number="26" style="v" sid="DEU 1:26" />Heoi, kīhai koutou i pai ki te haere ki runga; nā, ka tutū ki te kupu a Ihowā, a tō koutou Atua; <verse eid="DEU 1:26" /><verse number="27" style="v" sid="DEU 1:27" />ā, amuamu ana i roto i ō koutou tēneti, mea ana, “He kino nō Ihowā ki a tātou i whakaputaina mai ai tātou e ia i te whenua o Īhipa, kia hoatu ai tātou ki te ringa o ngā Amori, kia hunā ai tātou. <verse eid="DEU 1:27" /><verse number="28" style="v" sid="DEU 1:28" />Kia haere tātou ki runga ki hea? Kua ngohe nei hoki ō tātou ngākau i tā ō tātou tuākana, e mea rā, ‘He nunui te iwi, he roroa i a tātou; ko ngā pā he nui, taiepa rawa ā tutuki noa ki te rangi. I kite anō hoki mātou i ngā tama a ngā Anakimi ki reira.’ ”<verse eid="DEU 1:28" /></para>
  <para style="p">
    <verse number="29" style="v" sid="DEU 1:29" />Nā, ka mea ahau ki a koutou, “Kei pāwera, kei wehi i a rātou. <verse eid="DEU 1:29" /><verse number="30" style="v" sid="DEU 1:30" />Ko Ihowā, ko tō koutou Atua, te haere nei i mua i a koutou, māna tā koutou pakanga; ka rite ki ngā mea katoa i mea ai ia mō koutou ki tō koutou aroaro i Īhipa; <verse eid="DEU 1:30" /><verse number="31" style="v" sid="DEU 1:31" />i te koraha anō, i kite rā koe i reira i tā Ihowā, i tā tōu Atua wahanga i a koe, ānō he tangata e waha ana i tāna tamaiti, i te ara katoa i haere nā koutou, ā tae noa mai ki tēnei wāhi.”<verse eid="DEU 1:31" /></para>
  <para style="p">
    <verse number="32" style="v" sid="DEU 1:32" />I tēnei mea anō, kīhai koutou i whakapono ki a Ihowā, ki tō koutou Atua, <verse eid="DEU 1:32" /><verse number="33" style="v" sid="DEU 1:33" />i haere rā i mua i a koutou i te ara, hei whakataki i tētahi wāhi mō koutou, e tū ai ō koutou tēneti, i te pō i roto i te ahi, hei whakaatu ki a koutou i te ara e haere ai koutou, ā, i roto i te kapua i te awatea.<verse eid="DEU 1:33" /></para>
  <para style="s">Ka Whakawhiua e Ihowā a Īharaira</para>
  <para style="r">(<ref loc="NUM 14:20-45">Tauanga 14.20-45</ref>)</para>
  <para style="p">
    <verse number="34" style="v" sid="DEU 1:34" />Ā, ka rongo a Ihowā i ō koutou reo e kōrero ana, nā, ka riri, ka oati, ka mea: <verse eid="DEU 1:34" /><verse number="35" style="v" sid="DEU 1:35" />“E kore rawa tētahi o ēnei tāngata – o tēnei whakatupuranga kino – e kite i taua whenua pai i oati ai ahau kia hoatu ki ō koutou mātua, <verse eid="DEU 1:35" /><verse number="36" style="v" sid="DEU 1:36" />heoi anō ko Karepe, ko te tama a Iepune, e kite ia; ā, ka hoatu e ahau ki a ia, ki āna tama hoki, te whenua i haerea e ia, mōna i tino whai i a Ihowā.”<verse eid="DEU 1:36" /></para>
  <para style="p">
    <verse number="37" style="v" sid="DEU 1:37" />Ā, i riri anō a Ihowā ki ahau, mō koutou hoki, i mea mai, “E kore anō koe e tae ki reira. <verse eid="DEU 1:37" /><verse number="38" style="v" sid="DEU 1:38" />Ko Hohua, ko te tama a Nunu, e tū ana i tōu aroaro, e tae ia ki reira; whakatenatenangia ia; tā te mea māna a Īharaira e whakawhiwhi ki tērā wāhi. <verse eid="DEU 1:38" /><verse number="39" style="v" sid="DEU 1:39" />Nā, ko ā koutou pōtiki, i mea nā koutou ka waiho hei pārau, me ā koutou tama kīhai nei i mōhio i taua rā ki te pai, ki te kino, e tae rātou ki reira, ka hoatu anō e ahau a reira ki a rātou, ā, e whiwhi rātou ki tērā whenua. <verse eid="DEU 1:39" /><verse number="40" style="v" sid="DEU 1:40" />Ko koutou ia, tahuri atu, haere ki te koraha, nā te huarahi ki te Moana Whero.”<verse eid="DEU 1:40" /></para>
  <para style="p">
    <verse number="41" style="v" sid="DEU 1:41" />Nā, ka utu koutou, ka mea mai ki ahau, “Kua hara mātou ki a Ihowā; ka haere mātou ki runga, ki te whawhai, kia rite ai ngā mea katoa i whakahau mai ai a Ihowā, tō tātou Atua, ki a tātou.” Ā, whītikiria ana e koutou, e tērā, e tērā, āna mea mō te riri, nā, ka mea koutou ki te piki ki te maunga.<verse eid="DEU 1:41" /></para>
  <para style="p">
    <verse number="42" style="v" sid="DEU 1:42" />Kātahi ka mea a Ihowā ki ahau, “Mea atu ki a rātou, ‘Kaua e haere, kaua anō e tū ki te riri; kāhore hoki ahau i roto i a koutou; kei patua ki te aroaro o ō koutou hoariri.’ ”<verse eid="DEU 1:42" /></para>
  <para style="p">
    <verse number="43" style="v" sid="DEU 1:43" />Nā, ka kōrero ahau ki a koutou; ā, kīhai koutou i rongo, heoi, ka tutū koutou ki te kupu a Ihowā, nā, hīkaka ana koutou, piki ana ki te maunga. <verse eid="DEU 1:43" /><verse number="44" style="v" sid="DEU 1:44" />Nā, ka puta ngā Amori, e noho ana i taua maunga, ki te tū i a koutou, ā, whai ana i a koutou, ānō he pī, patua iho koutou i Heira, ā taea noatia a Horema. <verse eid="DEU 1:44" /><verse number="45" style="v" sid="DEU 1:45" />Nā, ka hoki koutou, ka tangi ki te aroaro o Ihowā; otiia kīhai a Ihowā i whakarongo ki tō koutou reo, kīhai anō i anga tōna taringa ki a koutou.<verse eid="DEU 1:45" /></para>
  <para style="s">Ngā Tau i te Koraha</para>
  <para style="p">
    <verse number="46" style="v" sid="DEU 1:46" />Nā, ka noho koutou ki Karehe, ā, maha noa ngā rā, ngā rā hoki i noho ai koutou.<verse eid="DEU 1:46" /></para>
  <chapter eid="DEU 1" />
  <chapter number="2" style="c" sid="DEU 2" />
  <para style="p">
    <verse number="1" style="v" sid="DEU 2:1" />Nā, ka tahuri tātou, ka haere ki te koraha nā te ara ki te Moana Whero; i pērā anō me tā Ihowā i kī mai ai ki ahau; ā, he maha ngā rā i taiāwhiotia ai e tātou a Maunga Heira.<verse eid="DEU 2:1" /></para>
  <para style="p">
    <verse number="2" style="v" sid="DEU 2:2" />Nā, ka kōrero a Ihowā ki ahau, ka mea, <verse eid="DEU 2:2" /><verse number="3" style="v" sid="DEU 2:3" />“Ka roa nei tā koutou taiāwhio i tēnei maunga; tahuri whaka te raki. <verse eid="DEU 2:3" /><verse number="4" style="v" sid="DEU 2:4" />Whakahau hoki ki te iwi, mea atu: ‘Ka haere nei koutou nā ngā rohe o ō koutou tuākana, o ngā tama a Ēhau, e noho ana i Heira; ā, ka wehi rātou i a koutou. Nā, kia tūpato i a koutou; <verse eid="DEU 2:4" /><verse number="5" style="v" sid="DEU 2:5" />kaua e whakapātaritari i a rātou; e kore hoki e hoatu e ahau ki a koutou tētahi wāhi o tō rātou whenua, ahakoa takahanga mō te kapu o te waewae, nō te mea kua hoatu e ahau a Maunga Heira ki a Ēhau hei kāinga tupu. <verse eid="DEU 2:5" /><verse number="6" style="v" sid="DEU 2:6" />Hokona he kai i a rātou ki te moni, ka kai ai koutou; ko te wai hoki me hoko e koutou i a rātou ki te moni, ka inu ai.<verse eid="DEU 2:6" /></para>
  <para style="p">
    <verse number="7" style="v" sid="DEU 2:7" />“ ‘He mea hoki kua manaaki a Ihowā, tōu Atua, i a koe, i ngā mahi katoa a tōu ringa; e mōhio ana ia ki tōu haerenga i tēnei koraha nui; i tōu taha a Ihowā, tōu Atua, i ēnei tau e whā tekau; ā, kāhore koe i hapa i tētahi mea.’ ”<verse eid="DEU 2:7" /></para>
  <para style="p">
    <verse number="8" style="v" sid="DEU 2:8" />Ā, ka pahemo i a tātou ō tātou tuākana, ngā tama a Ēhau, e noho ana i Heira, i te ara i te mānia o Erata, o Ehiono Kēpere. Nā, ka tahuri tātou, ka haere nā te huarahi i te koraha o Moapa, <verse eid="DEU 2:8" /><verse number="9" style="v" sid="DEU 2:9" />ā, ka mea a Ihowā ki ahau: “Kei whawhai koe ki ngā Moapi, kaua anō e whakatari pakanga ki a rātou; tā te mea e kore e hoatu e ahau tētahi wāhi o tōna whenua hei kāinga mōu, nō te mea kua hoatu a Ara e ahau hei kāinga mō ngā tama a Rota.”<verse eid="DEU 2:9" /></para>
  <para style="p">
    <verse number="10" style="v" sid="DEU 2:10" />(I noho ngā Emime ki reira i mua, he nui, he tini, he roroa tēnā iwi, rite tahi anō ki ngā Anakimi. <verse eid="DEU 2:10" /><verse number="11" style="v" sid="DEU 2:11" />I kōrerotia hoki rātou he roroa, he pērā me ngā Anakimi; nā ngā Moapi ia rātou i hua he Emime. <verse eid="DEU 2:11" /><verse number="12" style="v" sid="DEU 2:12" />I noho hoki ngā Hori ki Heira i mua; ā muri iho i a rātou, ko ngā tama a Ēhau, nā rātou hoki te hunanga i ērā i ō rātou aroaro, ā, noho iho ana ki tō rātou wāhi, rite tahi tā rātou ki tā Īharaira i mea ai ki te whenua i riro mai i a ia, i hōmai nei e Ihowā ki a rātou.)<verse eid="DEU 2:12" /></para>
  <para style="p">
    <verse number="13" style="v" sid="DEU 2:13" />“Tēnā, whakatika, whiti atu i te awa, i Terete.” Nā, ka whiti mai tātou i te awa, i Terete.<verse eid="DEU 2:13" /></para>
  <para style="p">
    <verse number="14" style="v" sid="DEU 2:14" />Ā, ko ngā rā i haere mai ai tātou i Karehepārenea, ā tae noa ki tō tātou whitinga mai i te awa, i Terete, e toru tekau mā waru ngā tau, nō ka poto atu i roto i te ope te whakapaparanga katoa o ngā tāngata hāpai patu; te pērā me tā Ihowā i oati ai ki a rātou. <verse eid="DEU 2:14" /><verse number="15" style="v" sid="DEU 2:15" />I runga anō hoki i a rātou te ringa o Ihowā e whakamate ana i a rātou i te puni ā poto noa rātou.<verse eid="DEU 2:15" /></para>
  <para style="p">
    <verse number="16" style="v" sid="DEU 2:16" />Ā, ka poto katoa ngā tāngata hāpai patu te mate atu i roto i te iwi. <verse eid="DEU 2:16" /><verse number="17" style="v" sid="DEU 2:17" />Nā, ka kōrero a Ihowā ki ahau, ka mea, <verse eid="DEU 2:17" /><verse number="18" style="v" sid="DEU 2:18" />“Hei tēnei rā koe haere ai mā Ara, mā te rohe o Moapa; <verse eid="DEU 2:18" /><verse number="19" style="v" sid="DEU 2:19" />ā, e tata atu koe ki te ritenga atu o ngā tama a Āmona, kaua e whawhai ki a rātou, kaua anō hoki e whakatari pakanga ki a rātou. E kore hoki e hoatu e ahau tētahi wāhi o te whenua o ngā tama a Āmona hei kāinga mōu, nō te mea kua hoatu e ahau hei kāinga mō ngā tama a Rota.”<verse eid="DEU 2:19" /></para>
  <para style="p">
    <verse number="20" style="v" sid="DEU 2:20" />(I kōrerotia hoki tērā he whenua tāngata roroa; i noho hoki ngā tāngata roroa ki reira i mua, ā, huaina iho rātou e ngā Āmoni he Hamahumi. <verse eid="DEU 2:20" /><verse number="21" style="v" sid="DEU 2:21" />He nui, he maha, he roroa taua iwi, rite tahi ki ngā Anakimi. Nā Ihowā ia rātou i huna i tō rātou aroaro; ā, riro ana tō rātou kāinga i a rātou, ā, noho tonu iho i muri i a rātou; <verse eid="DEU 2:21" /><verse number="22" style="v" sid="DEU 2:22" />pērā me tāna i mea ai ki ngā tama a Ēhau, e noho rā i Heira, i tāna hunanga i ngā Hori i tō rātou aroaro; nā, riro ana i a rātou tō rātou kāinga, ā, noho tonu iho rātou i muri i a rātou ā mohoa noa nei. <verse eid="DEU 2:22" /><verse number="23" style="v" sid="DEU 2:23" />Nā, ko ngā Āwimi, i noho rā ki ngā pā ā puta noa ki Kaha, nā,ngā Kapatorimi i haere mai rā i Kapatoro rātou i huna, ā, noho iho i muri i a rātou.)<verse eid="DEU 2:23" /></para>
  <para style="p">
    <verse number="24" style="v" sid="DEU 2:24" />“Whakatika, haere, whiti atu i te awa i Aranona; nā, kua hoatu e ahau ki tōu ringa a Hihona kīngi o Hehepona, te Amori me tōna whenua; anga atu, tangohia, e riri i tā kōrua riri. <verse eid="DEU 2:24" /><verse number="25" style="v" sid="DEU 2:25" />Kei tēnei rā ahau tīmata ai te whakapā i tōu pāwera, i tōu wehi ki ngā iwi i raro i te rangi, puta noa, puta noa, ina rongo ki tōu rongo, ā, ka wiri rātou, ka auē i a koe.”<verse eid="DEU 2:25" /></para>
  <para style="s">Te Patunga o Kīngi Hihona</para>
  <para style="r">(<ref loc="NUM 21:21-30">Tauanga 21.21-30</ref>)</para>
  <para style="p">
    <verse number="26" style="v" sid="DEU 2:26" />Nā, tukua atu ana e ahau ngā karere i te koraha, i Keremota, ki a Hihona kīngi o Hehepona; mō te āta noho ngā kupu, ā, ka mea atu: <verse eid="DEU 2:26" /><verse number="27" style="v" sid="DEU 2:27" />“Kia haere atu ahau nā tōu whenua; ka haere ahau nā te huanui; e kore ahau e peka ki matau, ki mauī. <verse eid="DEU 2:27" /><verse number="28" style="v" sid="DEU 2:28" />Māu e hōmai he kai māku hei utu mō te moni, ka kai ai ahau; e hōmai hoki he wai mōku mō te moni, ka inu ai ahau; heoi anō ko te haere kau a ōku waewae – <verse eid="DEU 2:28" /><verse number="29" style="v" sid="DEU 2:29" />kia rite ki tā ngā tama a Ēhau e noho ana i Heira i mea ai ki ahau, me tā ngā Moapi hoki e noho rā i Ara – kia whiti atu rā anō ahau i Horano ki te whenua i hōmai e Ihowā, e tō mātou Atua, ki a mātou.”<verse eid="DEU 2:29" /></para>
  <para style="p">
    <verse number="30" style="v" sid="DEU 2:30" />Heoi, kīhai a Hihona kīngi o Hehepona i pai kia haere atu tātou nā tōna kāinga; nā Ihowā hoki, nā tōu Atua i whakapakeke tōna wairua, i whakamāia hoki tōna ngākau, kia hōmai ai ia ki tōu ringa; koia anō tēnei ināianei.<verse eid="DEU 2:30" /></para>
  <para style="p">
    <verse number="31" style="v" sid="DEU 2:31" />Nā, ka mea a Ihowā ki ahau, “Titiro, kua tīmata ahau te tuku ki tōu aroaro i a Hihona, i tōna whenua; anga atu, tangohia tōna whenua hei kāinga.”<verse eid="DEU 2:31" /></para>
  <para style="p">
    <verse number="32" style="v" sid="DEU 2:32" />Nā, ka puta mai a Hihona ki te tū i a tātou, ki te whawhai hoki i Iahata, ā, ia me tōna iwi katoa. <verse eid="DEU 2:32" /><verse number="33" style="v" sid="DEU 2:33" />Ā, hōmai ana ia e Ihowā, e tō tātou Atua, ki tō tātou aroaro; nā, patua ana ia e tātou, me āna tama, me tōna iwi katoa. <verse eid="DEU 2:33" /><verse number="34" style="v" sid="DEU 2:34" />Ā, horo ana i a tātou ōna pā katoa i taua wā anō, hunā iho ana hoki ngā tāngata o ngā pā katoa, me ngā wāhine, me ngā pōtiki, kīhai tētahi mōrehu i mahue i a tātou. <verse eid="DEU 2:34" /><verse number="35" style="v" sid="DEU 2:35" />Ko ngā kararehe ia i tangohia mā tātou, me ngā taonga hoki o ngā pā i horo i a tātou. <verse eid="DEU 2:35" /><verse number="36" style="v" sid="DEU 2:36" />O Aroere atu anō, i te taha o te awa o Aranona (me te pā hoki i te awa) ā pakū noa ki Kireara, kāhore tētahi pā i māia i a tātou. Hōmai katoa ana e Ihowā, e tō tātou Atua, ki a tātou. <verse eid="DEU 2:36" /><verse number="37" style="v" sid="DEU 2:37" />Heoi anō ko te whenua o ngā tama a Āmona kīhai i taea atu e koe, me ngā wāhi katoa o te awa, o Iapoko, me ngā pā o ngā maunga, me ngā wāhi katoa i kīia mai e Ihowā, e tō tātou Atua.<verse eid="DEU 2:37" /></para>
  <chapter eid="DEU 2" />
  <chapter number="3" style="c" sid="DEU 3" />
  <para style="s">Te Patunga o Kīngi Oka</para>
  <para style="r">(<ref loc="NUM 21:31-35">Tauanga 21.31-35</ref>)</para>
  <para style="p">
    <verse number="1" style="v" sid="DEU 3:1" />Kātahi tātou ka tahuri, ka haere ki runga nā te huarahi ki Pahana; nā, ka puta mai a Oka kīngi o Pahana ki te tū i a tātou, ā, ia me tōna iwi katoa, ki Eterei whawhai ai. <verse eid="DEU 3:1" /><verse number="2" style="v" sid="DEU 3:2" />Ā, ka mea a Ihowā ki ahau, “Kei wehi i a ia; tā te mea kua hoatu ia e ahau ki tōu ringa, me tōna iwi katoa, me tōna oneone; ā, ka rite tāu meatanga ki a ia ki tāu i mea ai ki a Hihona, ki te kīngi o ngā Amori, i noho rā i Hehepona.”<verse eid="DEU 3:2" /></para>
  <para style="p">
    <verse number="3" style="v" sid="DEU 3:3" />Nā, hōmai ana e Ihowā, e tō tātou Atua, ki tō tātou ringa a Oka hoki, te kīngi o Pahana me tōna iwi katoa; ā, patua ana ia e tātou, ā, kāhore tētahi mōrehu ōna i mahue. <verse eid="DEU 3:3" /><verse number="4" style="v" sid="DEU 3:4" />Nā, ka horo i a tātou i taua wā anō ōna pā katoa, kāhore he pā i kore te tangohia e tātou i a rātou – e ono tekau ngā pā, ko ngā wāhi katoa o Ārakopa, o te rangatiratanga o Oka i Pahana. <verse eid="DEU 3:4" /><verse number="5" style="v" sid="DEU 3:5" />Ko ēnei pā katoa hangā rawa ki ngā taiepa teitei, ki ngā tatau, ki ngā tūtaki; hāunga ngā kāinga noho koraha, tōna tini. <verse eid="DEU 3:5" /><verse number="6" style="v" sid="DEU 3:6" />I hunā katoatia ēnei e tātou, i pērātia me tā tātou i mea ai ki a Hihona, ki te kīngi o Hehepona, hunā iho ngā tāngata o ngā pā katoa, me ngā wāhine, me ngā tamariki. <verse eid="DEU 3:6" /><verse number="7" style="v" sid="DEU 3:7" />Ko ngā kararehe ia, me ngā taonga o ngā pā, i tangohia mā tātou.<verse eid="DEU 3:7" /></para>
  <para style="p">
    <verse number="8" style="v" sid="DEU 3:8" />Nā, i taua wā anō ka tangohia e tātou i te ringa o ngā kīngi tokorua o ngā Amori te whenua i tēnei taha o Horano, o te awa, o Aranona atu ā tae noa ki Maunga Heremona. <verse eid="DEU 3:8" /><verse number="9" style="v" sid="DEU 3:9" />(Ko Heremona i huaina e ngā Haironi ko Hiriona; nā ngā Amori ia i hua ko Heniri), <verse eid="DEU 3:9" /><verse number="10" style="v" sid="DEU 3:10" />ko ngā pā katoa o te mānia, me Kireara katoa, me Pahana katoa, ā tae noa ki Hareka, ki Eterei, ngā pā hoki o te rangatiratanga o Oka i Pahana. <verse eid="DEU 3:10" /><verse number="11" style="v" sid="DEU 3:11" />Ko Oka anake hoki, ko te kīngi o Pahana, i mahue, he mōrehu nō ngā tāngata roroa. Nā, ko tōna moenga he moenga rino; kāhore iana i Rāpata, i ngā tama a Āmona? E iwa whatīanga te roa, e whā hoki whatīanga te whānui, ki tō te tangata whatīanga.<verse eid="DEU 3:11" /></para>
  <para style="p">
    <verse number="12" style="v" sid="DEU 3:12" />Ā, ko tēnei whenua i riro mai nā i a tātou i taua wā, i Aroere atu, i tērā i te awa, i Aranona, me tētahi taha o te whenua maunga o Kireara, me ōna pā, i hoatu e ahau ki ngā Reupeni rātou ko ngā Kari. <verse eid="DEU 3:12" /><verse number="13" style="v" sid="DEU 3:13" />Ā, ko te wāhi o Kireara i mahue me Pahana katoa, te rangatiratanga o Oka, i hoatu e ahau ki tētahi tānga o te hapū o Mānahi; (ko ngā wāhi katoa o Ārakopa me Pahana katoa e kīia nei ko te whenua o ngā tāngata roroa. <verse eid="DEU 3:13" /><verse number="14" style="v" sid="DEU 3:14" />Nā Haira tama a Mānahi i tango te whenua katoa o Ārakopa, ā tae noa ki ngā rohe o Kehuri, o Maakati; ā, huaina iho te ingoa ki tōna, ko Pahana Hawotohaira, ā tēnei anō ināianei.) <verse eid="DEU 3:14" /><verse number="15" style="v" sid="DEU 3:15" />Ā, tukua atu ana e ahau a Kireara mō Makiri. <verse eid="DEU 3:15" /><verse number="16" style="v" sid="DEU 3:16" />I tukua e ahau ki ngā Reupeni rātou ko ngā Kari te wāhi i Kireara ā tae noa ki te awa, ki Aranona, ki waenganui o te awa me te rohe anō, ā tae noa ki te awa, ki Iapoko, ko te rohe ia ki ngā tama a Āmona. <verse eid="DEU 3:16" /><verse number="17" style="v" sid="DEU 3:17" />Me te mānia hoki, me Horano, me tōna rohe, e takoto atu ana i Kinereta, taea noatia te moana i te mānia, te Moana Tote, i raro i Ahatotopihika, whaka te rāwhiti.<verse eid="DEU 3:17" /></para>
  <para style="p">
    <verse number="18" style="v" sid="DEU 3:18" />Ā, i whakahau ahau i a koutou i taua wā, i mea: “Kua hōmai e Ihowā e tō koutou Atua tēnei whenua kia nohoia; haere, e ngā māia katoa, me ā koutou patu i mua i ō koutou tuākana, i ngā tama a Īharaira. <verse eid="DEU 3:18" /><verse number="19" style="v" sid="DEU 3:19" />Ko ā koutou wāhine ia me ā koutou pōtiki me ā koutou kararehe – e mōhio ana hoki ahau he tini ā koutou kararehe – me noho ki ō koutou pā i hoatu e ahau ki a koutou. <verse eid="DEU 3:19" /><verse number="20" style="v" sid="DEU 3:20" />Kia meinga rā anō e Ihowā ō koutou tuākana kia okioki, kia pēnātia me koutou nā, kia whiwhi anō rātou ki te whenua ka hōmai nei e Ihowā, e tō koutou Atua, ki a rātou i tāwāhi o Horano. Kātahi koutou ka hoki, tērā, tērā, ki tōna kāinga i hoatu e ahau ki a koutou.”<verse eid="DEU 3:20" /></para>
  <para style="p">
    <verse number="21" style="v" sid="DEU 3:21" />Ā, i whakahau anō ahau i a Hohua i taua wā, i mea: “Kua kite ōu kanohi i ngā mea katoa i mea ai a Ihowā, tō koutou Atua, ki ēnei kīngi tokorua; ka pēnātia e Ihowā ngā rangatiratanga katoa ka whiti atu nei koe ki reira. <verse eid="DEU 3:21" /><verse number="22" style="v" sid="DEU 3:22" />Kei wehi koutou i a rātou; nā te mea, mā Ihowā, mā tō koutou Atua, tā koutou whawhai.”<verse eid="DEU 3:22" /></para>
  <para style="s">Kāhore a Mohi i tuku kia haere ki Kanaana</para>
  <para style="p">
    <verse number="23" style="v" sid="DEU 3:23" />I īnoi anō ahau i taua wā ki a Ihowā, i mea: <verse eid="DEU 3:23" /><verse number="24" style="v" sid="DEU 3:24" />“E te Ariki, e Ihowā, kua tīmata nei koe te whakakite ki tāu pononga i tōu nui, i tōu ringa kaha; ko wai hoki te Atua i te rangi, i te whenua rānei, e pēnā ana te mahi me āu mahi, he rite rānei ki a koe te kaha? <verse eid="DEU 3:24" /><verse number="25" style="v" sid="DEU 3:25" />Tēnā rā, kia whiti atu ahau kia kite i tēnā whenua pai i tāwāhi o Horano, i tēnā maunga pai, i Repanōna anō hoki.”<verse eid="DEU 3:25" /></para>
  <para style="p">
    <verse number="26" style="v" sid="DEU 3:26" />Otiia, i riri mai a Ihowā ki ahau, mō tā koutou hoki, kāhore anō hoki i rongo ki ahau; nā, ka mea mai a Ihowā ki ahau, “Kāti rā tāu! Kaua e kōrero mai anō ki ahau i tēnei mea. <verse eid="DEU 3:26" /><verse number="27" style="v" sid="DEU 3:27" />Piki atu ki te tihi o Pihika, ka anga ai ōu kanohi whaka te hauāuru, whaka te raki, whaka te tonga, whaka te rāwhiti, ā, mā ōu kanohi e titiro atu; tā te mea e kore koe e whiti i tēnei Horano. <verse eid="DEU 3:27" /><verse number="28" style="v" sid="DEU 3:28" />Engari whakahaua a Hohua, whakatenatenangia hoki, whakamāiatia; tā te mea ko ia te haere atu i te aroaro o tēnei iwi, māna rātou e whakawhiwhi ki te whenua e kite ai koe.” <verse eid="DEU 3:28" /><verse number="29" style="v" sid="DEU 3:29" />Nā, ka noho tātou ki te raorao i te ritenga atu o Petepeoro.<verse eid="DEU 3:29" /></para>
  <chapter eid="DEU 3" />
  <chapter number="4" style="c" sid="DEU 4" />
  <para style="s">Ka Whakahaua e Mohi te Whakarongo</para>
  <para style="p">
    <verse number="1" style="v" sid="DEU 4:1" />Nā, whakarongo mai rā ināianei, e Īharaira, ki ngā tikanga, ki ngā whakaritenga e whakaako atu nei ahau ki a koutou kia mahia; kia ora ai koutou, kia tae atu ai, kia noho ai hoki ki te whenua e hōmai nei e Ihowā, e te Atua o ō koutou mātua, ki a koutou. <verse eid="DEU 4:1" /><verse number="2" style="v" sid="DEU 4:2" />Ko te kupu, e whakahaua atu nei e ahau ki a koutou, kaua e tāpiritia ki ētahi atu, kaua anō e kinitia atu tētahi wāhi ōna; kia rite ai i a koutou ngā whakahau a Ihowā, a tō koutou Atua, e whakahaua nei e ahau ki a koutou.<verse eid="DEU 4:2" /></para>
  <para style="p">
    <verse number="3" style="v" sid="DEU 4:3" />Kua kite ō koutou kanohi i tā Ihowā i mea ai mō Paara-Peoro. Ko ngā tāngata katoa hoki i whai i a Paara-Peoro whakamatea rawatia iho rātou e Ihowā, e tō koutou Atua, i roto i a koutou. <verse eid="DEU 4:3" /><verse number="4" style="v" sid="DEU 4:4" />Ko koutou ia, i awhi rā ki a Ihowā, ki tō koutou Atua, e ora katoa ana i tēnei rā.<verse eid="DEU 4:4" /></para>
  <para style="p">
    <verse number="5" style="v" sid="DEU 4:5" />Titiro, kua whakaako ahau i a koutou ki ngā tikanga, ki ngā whakaritenga, ki a Ihowā, ki a tōku Atua i ako ai ki ahau, hei mahi mā koutou i waenganui o te whenua e haere atu nei koutou ki reira ki te tango. <verse eid="DEU 4:5" /><verse number="6" style="v" sid="DEU 4:6" />Nā, puritia, mahia; ko tō koutou whakaaro nui hoki ia, me tō koutou mōhio ki te titiro mai a ngā tauiwi, a ngā mea e rongo ana ki ēnei tikanga katoa, ā, ka mea rātou, “Koia hoki, he hunga mōhio, he hunga tūpato tēnei iwi nui.” <verse eid="DEU 4:6" /><verse number="7" style="v" sid="DEU 4:7" />Ko wai hoki te iwi nui, e whiwhi ana ki te atua pēnei te tata ki a rātou me Ihowā, me tō tātou Atua, e tata mai nei i ā tātou kārangaranga katoa ki a ia? <verse eid="DEU 4:7" /><verse number="8" style="v" sid="DEU 4:8" />Ko wai hoki te iwi nui, i a ia nei ngā tikanga me ngā whakaritenga tika, pēnei me tēnei ture katoa e hoatu nei e ahau ki tō koutou aroaro i tēnei rā?<verse eid="DEU 4:8" /></para>
  <para style="p">
    <verse number="9" style="v" sid="DEU 4:9" />Māu ia koe e tiaki, me tiaki mārie anō tōu wairua, kei wareware ki ngā mea i kite ai ōu kanohi, kei riro atu hoki i roto i tōu ngākau, i ngā rā katoa e ora ai koe; engari me whakaako āu tama, me ngā tama hoki a āu tama ki ēnā mea – <verse eid="DEU 4:9" /><verse number="10" style="v" sid="DEU 4:10" />ki te rā anō hoki i tū ai koe i te aroaro o Ihowā, o tōu Atua, i Horepa, i a Ihowā meatanga mai ki ahau, “Huihuia mai te iwi ki ahau, ā, māku e mea kia rongo rātou i āku kōrero, kia whakaakona ai kia wehi i ahau i ngā rā katoa e ora ai rātou i runga i te whenua, hei whakaako atu mā rātou ki ā rātou tama.” <verse eid="DEU 4:10" /><verse number="11" style="v" sid="DEU 4:11" />Nā, ka whakatata koutou, ka tū hoki i raro iho o te maunga; ko te maunga hoki kā tonu i te ahi, ā, kakati noa ki waenganui o te rangi, te pōuri! Te kapua! Nā, pōuri kerekere. <verse eid="DEU 4:11" /><verse number="12" style="v" sid="DEU 4:12" />Nā, ka kōrero mai a Ihowā ki a koutou i waenganui o te ahi. Ko te puakanga mai o ngā kupu tā koutou i rongo ai, tēnā ko tētahi āhua kīhai i kitea; heoi anō ko te reo kau. <verse eid="DEU 4:12" /><verse number="13" style="v" sid="DEU 4:13" />Nā, ka kauwhautia e ia ki a koutou tāna kawenata, i whakahaua e ia ki a koutou kia whakaritea, arā ngā ture kotahi tekau, ā, tuhituhia iho e ia ki ngā papa kōhatu e rua. <verse eid="DEU 4:13" /><verse number="14" style="v" sid="DEU 4:14" />I whakahau anō a Ihowā i ahau i taua wā, kia whakaakona koutou ki ngā tikanga, ki ngā whakaritenga, hei mahi mā koutou ki te whenua e haere atu nei koutou ki reira ki te tango.<verse eid="DEU 4:14" /></para>
  <para style="s">Whakatūpato ki ngā Whakapakoko</para>
  <para style="p">
    <verse number="15" style="v" sid="DEU 4:15" />Tiakina mārietia rā ō koutou wairua; kīhai hoki koutou i kite i tētahi āhua, me he aha, me he aha, i te rā i kōrero ai a Ihowā ki a koutou i Horepa, i waenganui o te ahi; <verse eid="DEU 4:15" /><verse number="16" style="v" sid="DEU 4:16" />kei hē koutou, kei hangā i te whakapakoko mā koutou, i te ritenga o tētahi tauira – i te āhua o te tāne, o te wahine rānei; <verse eid="DEU 4:16" /><verse number="17" style="v" sid="DEU 4:17" />i te āhua o tētahi kararehe o te whenua, i te āhua o tētahi manu whai parirau e rererere ana i te rangi, <verse eid="DEU 4:17" /><verse number="18" style="v" sid="DEU 4:18" />i te āhua o tētahi mea e ngōkingōki ana i te whenua, i te āhua o tētahi ika i roto i te wai i raro iho o te whenua. <verse eid="DEU 4:18" /><verse number="19" style="v" sid="DEU 4:19" />Kei anga ake rānei ōu kanohi ki te rangi, ka kite i te rā, i te marama rānei, i ngā whetū, i te ope katoa o te rangi, nā, ka tākina atu koe ki te koropiko atu ki ēnā mea, ki te mahi atu hoki ki ēnā mea, i tuwhaina mai nei e Ihowā, e tōu Atua, mō ngā iwi katoa i raro o te rangi, puta noa, puta noa. <verse eid="DEU 4:19" /><verse number="20" style="v" sid="DEU 4:20" />Nā Ihowā ia koutou i tango, nāna hoki koutou i whakaputa mai i roto i te oumu rino, i Īhipa, kia waiho ai hei iwi tupu māna, me koutou ināianei.<verse eid="DEU 4:20" /></para>
  <para style="p">
    <verse number="21" style="v" sid="DEU 4:21" />I riri mai anō a Ihowā ki ahau mō tā koutou hoki, ā, oati mai ana e kore ahau e whiti i Horano, e kore anō e tae ki te whenua pai, ka hōmai nei e Ihowā, e tōu Atua, ki a koe hei kāinga tupu. <verse eid="DEU 4:21" /><verse number="22" style="v" sid="DEU 4:22" />Engari ka mate ahau ki tēnei whenua, e kore ahau nei e whiti i Horano; ko koutou ia ka whiti, ka tango hoki i taua whenua pai. <verse eid="DEU 4:22" /><verse number="23" style="v" sid="DEU 4:23" />Kia tūpato, kei wareware ki te kawenata a Ihowā, a tō koutou Atua, i whakaritea e ia ki a koutou, kei hanga hoki he whakapakoko mā koutou ki te ritenga o tētahi mea i rīria mai nei koe e Ihowā, e tōu Atua. <verse eid="DEU 4:23" /><verse number="24" style="v" sid="DEU 4:24" />Ko Ihowā hoki, ko tōu Atua, he ahi e kai ana, he Atua hae ia.<verse eid="DEU 4:24" /></para>
  <para style="p">
    <verse number="25" style="v" sid="DEU 4:25" />E whānau āu tamariki me ngā tamariki a āu tamariki, ā, ka roa tō koutou noho ki te whenua, ā, ka taka koutou, ka hanga hoki i te whakapakoko ki te āhua o tētahi mea, ā, ka mahi i te mea e kino ana ki te titiro a Ihowā, a tōu Atua, hei whakapātaritari i a ia. <verse eid="DEU 4:25" /><verse number="26" style="v" sid="DEU 4:26" />Ka waiho e ahau i tēnei rā te rangi me te whenua hei kaititiro mō koutou, mō te matenga hoki e hohoro ai koutou te mate atu i te whenua e whiti atu nei koutou i Horano ki reira, ki te tango; e kore e roa ō koutou rā ki reira, engari ka tino ngaro rawa koutou. <verse eid="DEU 4:26" /><verse number="27" style="v" sid="DEU 4:27" />Ā, ka whakamarara a Ihowā i a koutou ki ngā tauiwi, ā, he hunga torutoru o koutou e toe i roto i ngā tauiwi, e kawea atu ai koutou e Ihowā ki reira. <verse eid="DEU 4:27" /><verse number="28" style="v" sid="DEU 4:28" />Ā, ka mahi koutou i reira ki ngā atua i hangā e ngā ringa tangata, ki te rākau, ki te kōhatu, e kore nei e kite, e kore e rongo, e kore e kai, e kore anō e hongi. <verse eid="DEU 4:28" /><verse number="29" style="v" sid="DEU 4:29" />Otiia ki te rapu koe i reira i a Ihowā, i tōu Atua, nā, ka kitea e koe, ki te whakapaua katoatia tōu ngākau me tōu wairua ki te rapu i a ia. <verse eid="DEU 4:29" /><verse number="30" style="v" sid="DEU 4:30" />Ki te mate koe, ā, ka pono ki a koe ēnei mea katoa i ngā rā ā muri ake nei, ka hoki koe ki a Ihowā, ki tōu Atua, ka whakarongo anō hoki ki tōna reo. <verse eid="DEU 4:30" /><verse number="31" style="v" sid="DEU 4:31" />He Atua tohu hoki a Ihowā, tōu Atua; e kore ia e whakarere i a koe, e kore anō hoki e whakangaro i a koe, e kore hoki e wareware ki te kawenata ki ōu mātua, i oati ai ia ki a rātou.<verse eid="DEU 4:31" /></para>
  <para style="p">
    <verse number="32" style="v" sid="DEU 4:32" />Ui atu hoki ki ngā rangi onamata, ō mua i a koe, o te rā i hangā ai e te Atua te tangata ki runga ki te whenua, i tētahi pito o te rangi pakū noa ki tētahi pito o te rangi, i puta mai rānei tētahi mea hei rite mō tēnei mea te nui, i rangona rānei he rite ki tēnei? <verse eid="DEU 4:32" /><verse number="33" style="v" sid="DEU 4:33" />I rongo rānei tētahi iwi i te reo o te Atua e kōrero mai ana i waenganui o te ahi, me tāu i rongo ai, ā, ora ake? <verse eid="DEU 4:33" /><verse number="34" style="v" sid="DEU 4:34" />I whakamātau rānei te Atua te haere iho, te tango i tētahi iwi māna waenganui i tētahi iwi kē, i runga i ngā whakamātau, i ngā tohu, i ngā merekara, i te whawhai, i te ringaringa kaha, i te ringaringa mārō, i ngā whakawehi nui, i ngā mea katoa i mea ai a Ihowā, tō koutou Atua ki a koutou, ki tō koutou aroaro i Īhipa?<verse eid="DEU 4:34" /></para>
  <para style="p">
    <verse number="35" style="v" sid="DEU 4:35" />I whakakitea mai ai ēnā mea ki a koe kia mōhio ai koe ki a Ihowā, ko ia te Atua; kāhore kē atu i a ia. <verse eid="DEU 4:35" /><verse number="36" style="v" sid="DEU 4:36" />I meatia koe e ia kia rongo ki tōna reo i te rangi, hei whakaako i a koe; ā, i te whenua i whakakitea e ia tāna ahi nui ki a koe; ko āna kupu hoki i rangona e koe i waenganui i te ahi. <verse eid="DEU 4:36" /><verse number="37" style="v" sid="DEU 4:37" />Ā, nō te mea i aroha ia ki ōu mātua, koia i whiriwhiria ai e ia ō rātou uri i muri i a rātou, i whakaputaina mai ai hoki koe i Īhipa, me tāna titiro tonu iho, i runga anō i tōna kaha nui; <verse eid="DEU 4:37" /><verse number="38" style="v" sid="DEU 4:38" />i mea ai ki te pei i ngā iwi he nui, he kaha i a koe i tōu aroaro, ki te kawe i a koe, ki te hoatu i tō rātou oneone ki a koe hei kāinga pūmau; koia tēnei ināianei.<verse eid="DEU 4:38" /></para>
  <para style="p">
    <verse number="39" style="v" sid="DEU 4:39" />Nā, kia mōhio koe i tēnei rā, kia whakaaro hoki i roto i tōu ngākau, ko Ihowā, ko ia te Atua i te rangi i runga, i te whenua hoki i raro; kāhore kē atu. <verse eid="DEU 4:39" /><verse number="40" style="v" sid="DEU 4:40" />Nā, kia mau ki āna tikanga, ki āna whakahau, e whakahaua nei e ahau i tēnei rā ki a koe, hei pai hoki mōu, mō āu tama i muri i a koe, kia roa ai ōu rā ki te whenua ka hoatu nei e Ihowā, e tōu Atua ki a koe ā ake tonu atu.<verse eid="DEU 4:40" /></para>
  <para style="s">Ngā Pā Whakaora i te Rāwhiti o Horano</para>
  <para style="p">
    <verse number="41" style="v" sid="DEU 4:41" />Kātahi a Mohi ka motuhake i ngā pā e toru i tēnei taha o Horano, whaka te rāwhiti; <verse eid="DEU 4:41" /><verse number="42" style="v" sid="DEU 4:42" />hei rerenga atu mō te tangata whakamate, i whakamate i tōna hoa, otiia, ehara i te mea āta whakaaro, ehara hoki i te hoariri nōna i mua. Nā, ka rere ia ki tētahi o aua pā, ā, ka ora: <verse eid="DEU 4:42" /><verse number="43" style="v" sid="DEU 4:43" />arā, i Pehere i te koraha, i te whenua mānia, mō ngā Reupeni; i Rāmoto i Kireara, mō ngā Kari; i Korana i Pahana, mō ngā Mānahi.<verse eid="DEU 4:43" /></para>
  <para style="s">He Whakamohio o te Ture a te Atua</para>
  <para style="p">
    <verse number="44" style="v" sid="DEU 4:44" />Ā, ko te ture tēnei i hoatu e Mohi ki te aroaro o ngā tama a Īharaira. <verse eid="DEU 4:44" /><verse number="45" style="v" sid="DEU 4:45" />Ko ngā whakaaturanga anō ēnei, me ngā tikanga, me ngā whakaritenga i kōrerotia e Mohi ki ngā tama a Īharaira, i tō rātou putanga mai i Īhipa, <verse eid="DEU 4:45" /><verse number="46" style="v" sid="DEU 4:46" />i tēnei taha o Horano, i te raorao i te ritenga atu o Petepeoro, i te whenua o Hihona, o te kīngi o ngā Amori, i noho rā i Hehepona, i patua rā e Mohi rātou ko ngā tama a Īharaira, i tō rātou putanga mai i Īhipa. <verse eid="DEU 4:46" /><verse number="47" style="v" sid="DEU 4:47" />Ā, tangohia ana tōna whenua e rātou, me te whenua hoki o Oka o te kīngi o Pahana, tō ngā kīngi tokorua o ngā Amori, i tēnei taha o Horano, whaka te rāwhiti: <verse eid="DEU 4:47" /><verse number="48" style="v" sid="DEU 4:48" />o Aroere i te taha o te awa o Aranona, a Maunga Hiona, arā a Heremona, <verse eid="DEU 4:48" /><verse number="49" style="v" sid="DEU 4:49" />me te Arapaha katoa i tērā taha o Horano, whaka te rāwhiti, ā tae noa ki te moana o te Arapaha, i raro iho i ngā tītahatanga o Pihika.<verse eid="DEU 4:49" /></para>
  <chapter eid="DEU 4" />
  <chapter number="5" style="c" sid="DEU 5" />
  <para style="s">Ngā Ture Kotahi Tekau</para>
  <para style="r">(<ref loc="EXO 20:1-17">Ekoruhe 20.1-17</ref>)</para>
  <para style="p">
    <verse number="1" style="v" sid="DEU 5:1" />Ā, i karanga atu a Mohi ki a Īharaira katoa, i mea ki a rātou:</para>
  <para style="p" vid="DEU 5:1">Whakarongo, e Īharaira, ki ngā tikanga, ki ngā whakaritenga e kōrerotia nei e ahau ki ō koutou taringa i tēnei rā, ka ako ai, ka pupuri ai, ka mahi ai. <verse eid="DEU 5:1" /><verse number="2" style="v" sid="DEU 5:2" />I whakarite a Ihowā, tō tātou Atua, i te kawenata ki a tātou i Horepa. <verse eid="DEU 5:2" /><verse number="3" style="v" sid="DEU 5:3" />Kīhai a Ihowā i whakarite i tēnei kawenata ki ō tātou mātua; engari ki a tātou, ki a tātou nei anō, e ora katoa nei i konei ināianei. <verse eid="DEU 5:3" /><verse number="4" style="v" sid="DEU 5:4" />I kōrero ā-kanohi mai a Ihowā ki a koutou i te maunga i waenganui o te ahi. <verse eid="DEU 5:4" /><verse number="5" style="v" sid="DEU 5:5" />(Ko ahau i tū i waenganui o Ihowā, o koutou, i taua wā, hei whakapuaki ki a koutou i te kōrero a Ihowā. I wehi hoki koutou i te ahi, kīhai hoki i piki ake ki te maunga.) I mea ia:<verse eid="DEU 5:5" /></para>
  <para style="mi">
    <verse number="6" style="v" sid="DEU 5:6" />“Ko Ihowā ahau, ko tōu Atua, nāku koe i whakaputa mai i te whenua o Īhipa, i te whare pononga.<verse eid="DEU 5:6" /></para>
  <para style="mi">
    <verse number="7" style="v" sid="DEU 5:7" />“Aua ētahi atua kē atu mōu ki mua i ahau.<verse eid="DEU 5:7" /></para>
  <para style="mi">
    <verse number="8" style="v" sid="DEU 5:8" />“Kei hanga koe i te whakapakoko mōu, i tētahi ritenga rānei o ngā mea o te rangi i runga, o te whenua rānei i raro, o te wai rānei i raro i te whenua. <verse eid="DEU 5:8" /><verse number="9" style="v" sid="DEU 5:9" />Kei koropiko koe ki ēnā mea, kei mahi rānei ki ēnā mea; ko Ihowā hoki ahau ko tōu Atua, he Atua hae, e mea ana i ngā hara o ngā mātua kia tau iho ki ngā tamariki a te toru, te whā rā anō o ngā whakatupuranga o te hunga e kino ana ki ahau; <verse eid="DEU 5:9" /><verse number="10" style="v" sid="DEU 5:10" />e whakaputa aroha ana hoki ki ngā mano, ki te hunga e aroha ana ki ahau, e whakarite ana i āku ture.<verse eid="DEU 5:10" /></para>
  <para style="mi">
    <verse number="11" style="v" sid="DEU 5:11" />“Kei whakahuatia noatia e koe te ingoa o Ihowā, o tōu Atua; e kore hoki a Ihowā e mea he harakore te tangata e whakahua noa ana i tōna ingoa.<verse eid="DEU 5:11" /></para>
  <para style="mi">
    <verse number="12" style="v" sid="DEU 5:12" />“Kia mau ki te rā hāpati, kia whakatapua, kia pērā me tā Ihowā, me tā tōu Atua i whakahau ai ki a koe. <verse eid="DEU 5:12" /><verse number="13" style="v" sid="DEU 5:13" />E ono ngā rā e mahi ai koe, e mea ai hoki i āu mea katoa. <verse eid="DEU 5:13" /><verse number="14" style="v" sid="DEU 5:14" />Tēnā ko te rā whitu, he hāpati nō Ihowā, nō tōu Atua; kaua e mahia tētahi mahi i reira – e koe, e tāu tama, e tāu tamāhine, e tāu pononga tāne, e tāu pononga wahine, e tāu kau, e tāu kāihe, e āu kararehe katoa hoki, me tōu tangata kē i roto i ōu tatau; kia okioki ai tāu pononga tāne, tāu pononga wahine, kia pēnā ai me koe. <verse eid="DEU 5:14" /><verse number="15" style="v" sid="DEU 5:15" />Kia mahara anō he pononga koe i te whenua o Īhipa, ā, nā Ihowā, nā tōu Atua koe i whakaputa mai i reira, i runga i te ringa kaha, i te ringa mārō. Nā reira i whakahau ai a Ihowā, tōu Atua, i a koe kia whakaritea te rā hāpati.<verse eid="DEU 5:15" /></para>
  <para style="mi">
    <verse number="16" style="v" sid="DEU 5:16" />“Whakahōnoretia tōu pāpā me tōu whaea, kia rite ki tā Ihowā, ki tā tōu Atua i whakahau ai ki a koe; kia roa ai ōu rā, kia whiwhi ai hoki koe ki te pai i runga i te whenua e hōmai nei e Ihowā, e tōu Atua, ki a koe.<verse eid="DEU 5:16" /></para>
  <para style="mi">
    <verse number="17" style="v" sid="DEU 5:17" />“Aua e patu.<verse eid="DEU 5:17" /></para>
  <para style="mi">
    <verse number="18" style="v" sid="DEU 5:18" />“Aua e pūremu.<verse eid="DEU 5:18" /></para>
  <para style="mi">
    <verse number="19" style="v" sid="DEU 5:19" />“Aua e tāhae.<verse eid="DEU 5:19" /></para>
  <para style="mi">
    <verse number="20" style="v" sid="DEU 5:20" />“Aua e whakapae teka ki tōu hoa.<verse eid="DEU 5:20" /></para>
  <para style="mi">
    <verse number="21" style="v" sid="DEU 5:21" />“Aua hoki e hiahia ki te wahine a tōu hoa, aua hoki e hiahia ki te whare o tōu hoa, ki tāna māra, ki tāna pononga tāne, ki tāna pononga wahine, ki tāna kau, ki tana kāihe, ki tētahi mea rānei a tōu hoa.<verse eid="DEU 5:21" /></para>
  <para style="p">
    <verse number="22" style="v" sid="DEU 5:22" />“Ko ēnei kupu i kōrerotia mai e Ihowā ki tō koutou huihui katoa i te maunga, i waenganui o te ahi, o te kapua, o te pōuri hoki, he nui anō hoki te reo; ā, kāhore atu anō āna kupu. Ā, tuhituhia iho e ia ki ngā papa kōhatu e rua, ā, hōmai ana ki ahau.”<verse eid="DEU 5:22" /></para>
  <para style="s">He Whakamahara i te Wehi o te Iwi</para>
  <para style="r">(<ref loc="EXO 20:18-21">Ekoruhe 20.18-21</ref>)</para>
  <para style="p">
    <verse number="23" style="v" sid="DEU 5:23" />Ā, nō tō koutou rongonga i te kupu i roto i te pōuri, ko te maunga hoki e kā ana i te ahi, ka whakatata mai ki ahau, arā ngā upoko katoa o ō koutou iwi, me ō koutou kaumātua; <verse eid="DEU 5:23" /><verse number="24" style="v" sid="DEU 5:24" />ā, ka mea mai, “Nā, kua whakakite mai a Ihowā, tō tātou Atua, i tōna korōria, i tōna nui ki a tātou, kua rongo hoki tātou i tōna reo i roto i te ahi; kua kite tātou i tēnei rā ka kōrero a Ihowā ki te tangata, ā, ka ora anō ia. <verse eid="DEU 5:24" /><verse number="25" style="v" sid="DEU 5:25" />Nā, kia mate mātou hei aha? Ka pau hoki mātou i tēnei ahi nui; ki te rongo anō mātou i te reo o Ihowā, o tō tātou Atua, nā, ka mate mātou. <verse eid="DEU 5:25" /><verse number="26" style="v" sid="DEU 5:26" />Ko wai hoki o ngā kikokiko katoa i rongo ki te reo o te Atua ora e kōrero ana i roto i te ahi, me tātou nei i rongo, ā, i ora anō? <verse eid="DEU 5:26" /><verse number="27" style="v" sid="DEU 5:27" />Māu e whakatata atu, e whakarongo ki ngā mea katoa e kōrero ai a Ihowā, tō tātou Atua; māu hoki e kōrero ki a mātou ngā mea katoa e kōrero ai a Ihowā, tō tātou Atua, ki a koe; ā, mā mātou e whakarongo, e mahi.”<verse eid="DEU 5:27" /></para>
  <para style="p">
    <verse number="28" style="v" sid="DEU 5:28" />Ā, ka rongo mai a Ihowā i te puaki o ā koutou kupu, i a koutou e kōrero ana ki ahau; nā, ka mea a Ihowā ki ahau: “Kua rongo ahau i te puaki mai o ngā kupu a te iwi nei, i kōrero rā rātou ki a koe; he pai ngā mea katoa i kōrero rā rātou. <verse eid="DEU 5:28" /><verse number="29" style="v" sid="DEU 5:29" />Ē! Me i pēnā ō rātou ngākau i roto i a rātou, te wehi i ahau, te pupuri hoki i āku whakahau katoa i ngā rā katoa, kia whiwhi ai rātou ki te pai me ā rātou tamariki hoki ake tonu atu!<verse eid="DEU 5:29" /></para>
  <para style="p">
    <verse number="30" style="v" sid="DEU 5:30" />“Haere, mea atu ki a rātou, ‘Hoki atu koutou ki ō koutou tēneti.’ <verse eid="DEU 5:30" /><verse number="31" style="v" sid="DEU 5:31" />Ko koe ia, e tū ki konei tāua, ā, māku e kōrero ki a koe ngā whakahau katoa, me ngā tikanga, me ngā whakaritenga e whakaako ai koe ki a rātou, hei mahi mā rātou ki te whenua e hoatu nei e ahau kia nohoia e rātou.”<verse eid="DEU 5:31" /></para>
  <para style="p">
    <verse number="32" style="v" sid="DEU 5:32" />Nā, kia mahara koutou kia pērā te mahi me tā Ihowā, me tā tō koutou Atua, i whakahau ai ki a koutou; kaua e peka kē ki matau, ki mauī. <verse eid="DEU 5:32" /><verse number="33" style="v" sid="DEU 5:33" />Haere i ngā huarahi katoa i whakahau ai a Ihowā, tō koutou Atua ki a koutou, kia ora ai koutou, kia whiwhi ai ki te pai, kia roa ai hoki ō koutou rā ki te whenua ka riro nei i a koutou.<verse eid="DEU 5:33" /></para>
  <chapter eid="DEU 5" />
  <chapter number="6" style="c" sid="DEU 6" />
  <para style="s">Te Whakahau Nui</para>
  <para style="p">
    <verse number="1" style="v" sid="DEU 6:1" />Nā, ko te whakahau tēnei – ko ngā tikanga me ngā whakaritenga – i whakahaua mai e Ihowā, e tō koutou Atua, kia whakaakona atu ki a koutou, hei mahi mā koutou ki te whenua e haere atu nei koutou ki reira ki te tango. <verse eid="DEU 6:1" /><verse number="2" style="v" sid="DEU 6:2" />Kia wehi ai koe i a Ihowā, i tōu Atua, kia puritia ai āna tikanga katoa, me āna whakahau e whakahaua nei e ahau ki a koe, e koe, e tāu tama, e te tama hoki a tāu tama, i ngā rā katoa e ora ai koe; kia roa ai hoki ōu rā. <verse eid="DEU 6:2" /><verse number="3" style="v" sid="DEU 6:3" />Nā, whakarongo, e Īharaira, kia mahara hoki kia mahia ēnei mea, kia whiwhi ai koe ki te pai, kia nui rawa ai hoki koutou, kia pērā ai me tā Ihowā, me tā te Atua o ōu mātua i kōrero ai ki a koe, ki te whenua e rerengia ana e te waiū, e te honi.<verse eid="DEU 6:3" /></para>
  <para style="p">
    <verse number="4" style="v" sid="DEU 6:4" />Whakarongo, e Īharaira: Ko Ihowā, ko tō tātou Atua, he Ihowā kotahi; <verse eid="DEU 6:4" /><verse number="5" style="v" sid="DEU 6:5" />ā, me whakapau katoa tōu ngākau, tōu wairua, tōu kaha ki te aroha ki a Ihowā, ki tōu Atua. <verse eid="DEU 6:5" /><verse number="6" style="v" sid="DEU 6:6" />Hei roto anō i tōu ngākau ēnei kupu e whakahau atu nei ahau ki a koe i tēnei rā. <verse eid="DEU 6:6" /><verse number="7" style="v" sid="DEU 6:7" />Whakaakona mārietia atu hoki ki āu tamariki, kōrerotia i a koe e noho ana i tōu whare, i a koe e haere ana i te huarahi, i a koe e takoto ana, i tōu aranga ake hoki. <verse eid="DEU 6:7" /><verse number="8" style="v" sid="DEU 6:8" />Me here e koe hei tohu ki tōu ringa, hei pare anō ēnā mea ki waenganui o ōu kanohi. <verse eid="DEU 6:8" /><verse number="9" style="v" sid="DEU 6:9" />Tuhituhia anō hoki ki ngā pou tatau o tōu whare, ki ōu tatau hoki.<verse eid="DEU 6:9" /></para>
  <para style="s">He Tūpato ki te Whakaponokore</para>
  <para style="p">
    <verse number="10" style="v" sid="DEU 6:10" />Ā, ā mua ake nei, ina kawea koe e Ihowā, e tōu Atua, ki te whenua i oati ai ia ki ōu mātua, ki a Āperahama, ki a Īhaka, ki a Hākopa, ā, ka hōmai e ia ki a koe he pā nunui, papai, kīhai nei i hangā e koe, <verse eid="DEU 6:10" /><verse number="11" style="v" sid="DEU 6:11" />he whare kī tonu i ngā mea papai katoa, kīhai nei i whakakīia e koe, he poka wai oti rawa te keri, kīhai i keria e koe, he māra wāina, he ōriwa, kīhai nei i whakatōkia e koe; ā, ka kai koe, ka mākona; <verse eid="DEU 6:11" /><verse number="12" style="v" sid="DEU 6:12" />kia tūpato ki a koe i reira, kei wareware ki a Ihowā, nāna nei koe i whakaputa mai i te whenua o Īhipa, i te whare pononga.<verse eid="DEU 6:12" /></para>
  <para style="p">
    <verse number="13" style="v" sid="DEU 6:13" />Ko Ihowā, ko tōu Atua tāu e wehi ai, me mahi anō hoki ki a ia, ko tōna ingoa hoki hei oatitanga māu. <verse eid="DEU 6:13" /><verse number="14" style="v" sid="DEU 6:14" />Kei whai ki ngā atua kē, o ngā atua o ngā tauiwi i tētahi taha o koutou, i tētahi taha; <verse eid="DEU 6:14" /><verse number="15" style="v" sid="DEU 6:15" />he Atua hae hoki a Ihowā, tōu Atua i waenganui i a koe; kei mura te riri o Ihowā, o tōu Atua ki a koe, ā, ka ngaro koe i te mata o te whenua.<verse eid="DEU 6:15" /></para>
  <para style="p">
    <verse number="16" style="v" sid="DEU 6:16" />Kei whakamātautau i a Ihowā, i tō koutou Atua, me koutou rā i whakamātautau i a ia i Maha. <verse eid="DEU 6:16" /><verse number="17" style="v" sid="DEU 6:17" />Puritia mārietia ngā whakahau a Ihowā, a tō koutou Atua, me āna whakaatu, me āna tikanga, i whakahaua mai nei e ia ki a koe. <verse eid="DEU 6:17" /><verse number="18" style="v" sid="DEU 6:18" />Mahia hoki te mea tika, te mea pai ki te aroaro o Ihowā; kia whiwhi ai koe ki te pai, kia tae atu ai, kia noho ai ki te whenua pai i oatitia e Ihowā ki ōu mātua, <verse eid="DEU 6:18" /><verse number="19" style="v" sid="DEU 6:19" />kia peia ai ōu hoariri katoa i tōu aroaro, kia rite ai ki tā Ihowā i kī ai.<verse eid="DEU 6:19" /></para>
  <para style="p">
    <verse number="20" style="v" sid="DEU 6:20" />Ā, ki te ui tāu tama ki a koe ā mua, ki te mea, “Hei aha ngā whakaatu, me ngā tikanga, me ngā whakaritenga, i whakahaua mai nei e Ihowā, e tō tātou Atua, ki a koutou?” <verse eid="DEU 6:20" /><verse number="21" style="v" sid="DEU 6:21" />Nā, ka mea atu koe ki tāu tama, “He pononga mātou nā Parao i Īhipa; ā, he kaha te ringa i whakaputaina mai ai mātou e Ihowā i Īhipa. <verse eid="DEU 6:21" /><verse number="22" style="v" sid="DEU 6:22" />Ā, whakakitea mai ana e Ihowā he tohu, he merekara, he nui, he nanakia ki Īhipa, ki a Parao, ki tōna whare katoa, me te titiro anō mātou; <verse eid="DEU 6:22" /><verse number="23" style="v" sid="DEU 6:23" />ā, whakaputaina mai ana mātou e ia i reira, kia kawea mai ai mātou, kia hōmai ai e ia te whenua i oati ai ia ki ō tātou mātua. <verse eid="DEU 6:23" /><verse number="24" style="v" sid="DEU 6:24" />Ā, whakahaua ana tātou e Ihowā kia mahia ēnei tikanga katoa, kia wehi i a Ihowā, i tō tātou Atua, hei pai mō tātou i ngā rā katoa, kia whakaorangia ai tātou e ia, kia pēnei ai i tēnei ināianei. <verse eid="DEU 6:24" /><verse number="25" style="v" sid="DEU 6:25" />Ā, hei tika mō tātou ki te mau te mahi i ēnei whakahau katoa ki te aroaro o Ihowā, o tō tātou Atua, ki te pērā me tāna i whakahau ai ki a tātou.”<verse eid="DEU 6:25" /></para>
  <chapter eid="DEU 6" />
  <chapter number="7" style="c" sid="DEU 7" />
  <para style="s">He Iwi Whiriwhiri ai</para>
  <para style="r">(<ref loc="EXO 34:11-16">Ekoruhe 34.11-16</ref>)</para>
  <para style="p">
    <verse number="1" style="v" sid="DEU 7:1" />E kawe a Ihowā, tōu Atua, i a koe ki te whenua e haere atu nei koe ki reira ki te tango, ā, ka peia ngā iwi maha i tōu aroaro – te Hiti, te Kirikahi te Amori, te Kanaani, te Perihi, te Hiwi, me te Iepuhi, ngā iwi e whitu, he nui ake, he kaha ake i a koe – <verse eid="DEU 7:1" /><verse number="2" style="v" sid="DEU 7:2" />ā, ka tukua rātou e Ihowā, e tōu Atua, ki tōu aroaro; nā, me patu rātou e koe, me whakamōtī rawa rātou. Kaua e whakaritea he kawenata ki a rātou, kaua hoki rātou e tohungia. <verse eid="DEU 7:2" /><verse number="3" style="v" sid="DEU 7:3" />Kaua hoki koe e mārenarena ki a rātou; ko tāu tamāhine kaua e tukua atu mā tāna tama, ko tāna tamāhine hoki kaua e tangohia mā tāu tama. <verse eid="DEU 7:3" /><verse number="4" style="v" sid="DEU 7:4" />Nō te mea ka whakariroia kētia e ia tāu tama, kei whai i ahau, kia mahi ai rātou ki ngā atua kē, ā, ka mura te riri o Ihowā ki a koutou, ka huna whakarere hoki ia i a koe. <verse eid="DEU 7:4" /><verse number="5" style="v" sid="DEU 7:5" />Engari, me pēnei tā koutou ki a rātou; ko ā rātou āta, wāhia, ko ā rātou pou, pākarua, ko ā rātou Aherimi, tuaina, ko ā rātou whakapakoko, tahuna ki te ahi. <verse eid="DEU 7:5" /><verse number="6" style="v" sid="DEU 7:6" />Nō te mea he iwi tapu koe nā Ihowā, nā tōu Atua; i whiriwhiria ai koe e Ihowā, e tōu Atua, kia waiho ai hei iwi motuhake māna i ngā iwi katoa i te mata o te whenua.<verse eid="DEU 7:6" /></para>
  <para style="p">
    <verse number="7" style="v" sid="DEU 7:7" />Ehara i te nui nō koutou i ngā iwi katoa i matenui ai a Ihowā ki a koutou, i whiriwhiri ai i a koutou; he iti rawa hoki koutou i ngā iwi katoa. <verse eid="DEU 7:7" /><verse number="8" style="v" sid="DEU 7:8" />Engari, he aroha nō Ihowā ki a koutou, he whakamana hoki nāna i te oati i oati ai ia ki ō koutou mātua, i whakaputa mai ai a Ihowā i a koutou ki te ringa kaha, i hoko ai i a koe i roto i te whare pononga, i te ringa hoki o Parao, o te kīngi o Īhipa. <verse eid="DEU 7:8" /><verse number="9" style="v" sid="DEU 7:9" />Nā, kia mōhio koe ki a Ihowā, ki tōu Atua, ko te Atua ia, ko te Atua pono, e pupuri ana i te kawenata, i te atawhai mō te hunga e aroha ana ki a ia, e pupuri ana i āna whakahau ā mano noa ngā whakatupuranga; <verse eid="DEU 7:9" /><verse number="10" style="v" sid="DEU 7:10" />e hoatu ana anō e ia ki tō rātou aroaro te utu mō te hunga e kino ana ki a ia, arā he whakangaro mō rātou. E kore ia e whakaroa ki te tangata e kino ana ki a ia, ka hoatu anō e ia he utu ki tōna aroaro. <verse eid="DEU 7:10" /><verse number="11" style="v" sid="DEU 7:11" />Inā, puritia ngā whakahau, ngā tikanga, me ngā whakaritenga e whakahau nei ahau ki a koe i tēnei rā kia mahia.<verse eid="DEU 7:11" /></para>
  <para style="s">He Manaaki mō te Hunga Whakarongo</para>
  <para style="r">(<ref loc="DEU 28:1-14">Tiuteronomi 28.1-14</ref>)</para>
  <para style="p">
    <verse number="12" style="v" sid="DEU 7:12" />Ā tēnei ake, ki te rongo koutou ki ēnei whakaritenga, ki te puritia, ki te mahia, nā, ka whakamanā e Ihowā, e tōu Atua, te kawenata ki a koe, me te atawhai i oati ai ia ki ōu mātua. <verse eid="DEU 7:12" /><verse number="13" style="v" sid="DEU 7:13" />Ā, ka aroha ia ki a koe, ka manaaki i a koe, ka whakanui hoki i a koe, ka manaaki anō hoki i te hua o tōu kōpū, i te hua o tōu oneone, i tāu wīti, i tāu wāina, i tāu hinu, i ngā whānau a āu kau, i ngā kāhui o āu hipi, ki te whenua i oati ai ia ki ōu mātua kia hoatu ki a koe. <verse eid="DEU 7:13" /><verse number="14" style="v" sid="DEU 7:14" />Ka manaakitia koe, nui atu i ngā iwi katoa. E kore e pākoko te tāne, te wahine rānei, i roto i a koe, i roto rānei i āu kararehe. <verse eid="DEU 7:14" /><verse number="15" style="v" sid="DEU 7:15" />Ka tangohia atu anō e Ihowā ngā tūrorotanga katoa, e kore rawa hoki ia e whakapā ki a koe i tētahi o ngā mate nanakia o Īhipa, i kite rā koe; engari ka whakapākia atu e ia ki ōu hoariri katoa. <verse eid="DEU 7:15" /><verse number="16" style="v" sid="DEU 7:16" />Ā, ka whakapaua e koe ngā iwi katoa e hoatu nei e Ihowā, e tōu Atua, ki a koe; kaua tōu kanohi e tohu i a rātou. Aua anō koe e mahi ki ō rātou atua; he rore hoki tēnā mōu.<verse eid="DEU 7:16" /></para>
  <para style="p">
    <verse number="17" style="v" sid="DEU 7:17" />Ki te mea koe i roto i tōu ngākau, “He nui ngā iwi nei i ahau; me pēhea e taea ai rātou te pei e ahau?” <verse eid="DEU 7:17" /><verse number="18" style="v" sid="DEU 7:18" />Kei wehi i a rātou, kia āta mahara ki ngā mea i meatia e Ihowā, e tōu Atua, ki a Parao, ki Īhipa katoa; <verse eid="DEU 7:18" /><verse number="19" style="v" sid="DEU 7:19" />ki ngā whakamātau nunui i kite rā ōu kanohi, ki ngā tohu, ki ngā merekara, ki te ringa kaha, ki te tākakau mārō, i tangohia mai ai koe e Ihowā, e tōu Atua. Ka pērātia e Ihowā, e tōu Atua, ngā iwi katoa e wehi nā koe. <verse eid="DEU 7:19" /><verse number="20" style="v" sid="DEU 7:20" />Ka tukua atu anō e Ihowā, e tōu Atua, te horonete ki a rātou, kia mōtī rā anō ngā mea i mahue, me ngā mea i ngaro atu i ōu kanohi. <verse eid="DEU 7:20" /><verse number="21" style="v" sid="DEU 7:21" />Kaua e wehi i a rātou; tā te mea kei waenganui i a koe a Ihowā, tōu Atua; he Atua nui ia, e wehingia ana. <verse eid="DEU 7:21" /><verse number="22" style="v" sid="DEU 7:22" />Ā, ka whakangaromia rikirikitia ēnei iwi e Ihowā, e tōu Atua, i tōu aroaro; e kore e āhei i a koe te huna wawe i a rātou, kei hira ake i a koe ngā kīrehe mohoao o te whenua. <verse eid="DEU 7:22" /><verse number="23" style="v" sid="DEU 7:23" />Otiia, ka tukua atu rātou e Ihowā, e tōu Atua, ki tōu aroaro, ā, he nui te hunanga e hunā ai rātou e ia, kia ngaro rā anō rātou. <verse eid="DEU 7:23" /><verse number="24" style="v" sid="DEU 7:24" />Ā, ka hoatu e ia ō rātou kīngi ki tōu ringa, ā, ka whakangaromia e koe ō rātou ingoa i raro i te rangi; e kore e tū tētahi tangata ki tōu aroaro, kia ngaro rā anō rātou i a koe. <verse eid="DEU 7:24" /><verse number="25" style="v" sid="DEU 7:25" />Ko ngā whakapakoko o ō rātou atua me tahu ki te ahi; aua e minamina atu ki te hiriwa, ki te kōura rānei e mau ana ki aua mea, kaua hoki e tangohia mōu, kei māhangatia koe e ēnā mea. He mea whakarihariha hoki ēnā ki a Ihowā, ki tōu Atua. <verse eid="DEU 7:25" /><verse number="26" style="v" sid="DEU 7:26" />Kaua hoki e maua te mea whakarihariha ki roto ki tōu whare; kei kangā koe, kei pērātia me taua mea; engari, kia tino whakarihariha koe, kia tino anuanu; he mea hoki kua oti te kanga.<verse eid="DEU 7:26" /></para>
  <chapter eid="DEU 7" />
  <chapter number="8" style="c" sid="DEU 8" />
  <para style="s">Kia Whiwhi ai he Whenua Pai</para>
  <para style="p">
    <verse number="1" style="v" sid="DEU 8:1" />Kia mahara kia mahia ngā whakahau katoa e whakahaua nei e ahau i tēnei rā, kia ora ai koutou, kia tini ai, kia tae ai hoki, kia whiwhi ai ki te whenua i oati rā a Ihowā ki ō koutou mātua. <verse eid="DEU 8:1" /><verse number="2" style="v" sid="DEU 8:2" />Kia mahara hoki ki te ara katoa i ārahi ai a Ihowā, tōu Atua, i a koe i te koraha, i ēnei tau e whā tekau, kia iro ai koe, hei whakamātautau hoki i a koe, kia mōhiotia ai ngā aha noa i roto i tōu ngākau, ka pupuri rānei koe i āna whakahau, kāhore rānei. <verse eid="DEU 8:2" /><verse number="3" style="v" sid="DEU 8:3" />Ā, whakawhiua ana koe e ia, whakamatea ana ki te kai, whāngaia ana ki te mana, kīhai nei i mōhiotia e koe, kīhai anō i mōhiotia e ōu mātua; kia whakamōhio ai ia i a koe e kore te tangata e ora i te taro kau, engari mā ngā kupu katoa e puta mai ana i te māngai o Ihowā ka ora ai te tangata. <verse eid="DEU 8:3" /><verse number="4" style="v" sid="DEU 8:4" />Kīhai tōu kākahu i tawhitotia ki runga ki a koe, kīhai anō hoki tōu waewae i pupuhi, i ēnei tau e whā tekau. <verse eid="DEU 8:4" /><verse number="5" style="v" sid="DEU 8:5" />Ā, ka mahara koe i roto i tōu ngākau, e papaki ana a Ihowā, tōu Atua i a koe, e pērā ana me te tangata e papaki ana i tāna tama.<verse eid="DEU 8:5" /></para>
  <para style="p">
    <verse number="6" style="v" sid="DEU 8:6" />Nā, kia mau ki ngā whakahau a Ihowā, a tōu Atua, haere hoki i āna huarahi me te wehi anō ki a ia. <verse eid="DEU 8:6" /><verse number="7" style="v" sid="DEU 8:7" />Nā te mea e kawe ana a Ihowā, tōu Atua, i a koe ki te whenua pai, ki te whenua o ngā awa wai, o ngā puna, o ngā wai hōhonu, e pupū mai ana i ngā raorao, i ngā maunga; <verse eid="DEU 8:7" /><verse number="8" style="v" sid="DEU 8:8" />ki te whenua o te wīti, o te pārei, o te wāina, o te piki, o te pamekaranete; ki te whenua o te hinu ōriwa, o te honi, <verse eid="DEU 8:8" /><verse number="9" style="v" sid="DEU 8:9" />ki te whenua e kore ai e onge tāu taro e kai ai koe, e kore rawa ai koe e hapa i tētahi mea; ki te whenua he rino ōna kōhatu, ka keri anō koe i te parāhi i roto i ōna maunga. <verse eid="DEU 8:9" /><verse number="10" style="v" sid="DEU 8:10" />Ā, ka kai koe, ka mākona, nā, kia whakapai atu koe ki a Ihowā, ki tōu Atua, mō te whenua pai kua hōmai e ia ki a koe.<verse eid="DEU 8:10" /></para>
  <para style="s">Kia Tūpato kei Wareware ki a Ihowā</para>
  <para style="p">
    <verse number="11" style="v" sid="DEU 8:11" />Kia tūpato kei wareware ki a Ihowā, ki tōu Atua, kei kore koe e pupuri i āna whakahau, i āna whakaritenga, i āna tikanga, e whakahaua nei e ahau ki a koe i tēnei rā. <verse eid="DEU 8:11" /><verse number="12" style="v" sid="DEU 8:12" />Kei kai koe, ā, ka mākona, kei hanga hoki i ngā whare papai, ā, noho iho; <verse eid="DEU 8:12" /><verse number="13" style="v" sid="DEU 8:13" />ā, ka tini haere āu kau, me āu hipi ka nui hoki te hiriwa me te kōura ki a koe, ā, ka tini haere ngā mea katoa ki a koe; <verse eid="DEU 8:13" /><verse number="14" style="v" sid="DEU 8:14" />nā, ka kake tōu ngākau, ā, ka wareware koe ki a Ihowā, ki tōu Atua, i whakaputa mai rā i a koe i te whenua o Īhipa, i te whare pononga; <verse eid="DEU 8:14" /><verse number="15" style="v" sid="DEU 8:15" />i arataki hoki i a koe i tēnā koraha nui, whakamataku, i reira nei ngā nākahi tū a-ahi me ngā kopiona, me te whenua matewai, kāhore o reira wai. I whakaputa mai anō i te wai mōu i roto i te kōhatu kiripaka; <verse eid="DEU 8:15" /><verse number="16" style="v" sid="DEU 8:16" />i whāngai i a koe i te koraha ki te mana, kīhai nei i mōhiotia e ōu mātua; kia iro ai koe, kia whakamātautau ai hoki ia i a koe, ā, kia pai ai te tukunga iho ki a koe. <verse eid="DEU 8:16" /><verse number="17" style="v" sid="DEU 8:17" />Ā, ka mea koe i roto i tōu ngākau, “Nā tōku kaha, nā te uaua hoki o tōku ringa, i whiwhi ai ahau ki ēnei taonga.” <verse eid="DEU 8:17" /><verse number="18" style="v" sid="DEU 8:18" />Engari, kia mahara ki a Ihowā, ki tōu Atua, nāna hoki i hōmai te kaha ki a koe i whiwhi ai ki te taonga; kia mana ai tāna kawenata i oati ai ia ki ōu mātua, ā, ka rite nei ināianei.<verse eid="DEU 8:18" /></para>
  <para style="p">
    <verse number="19" style="v" sid="DEU 8:19" />Nā, ki te wareware koe ki a Ihowā, ki tōu Atua, ā, ka whai ki ngā atua kē, ka mahi ki a rātou, ka koropiko atu hoki ki a rātou, māku e kī atu ki a koutou i tēnei rā, ka ngaro rawa koutou. <verse eid="DEU 8:19" /><verse number="20" style="v" sid="DEU 8:20" />Ka rite ki ngā iwi e whakangaromia nei e Ihowā i tō koutou aroaro, ka pērā anō koutou, ka ngaro; mō koutou kīhai i rongo ki te reo o Ihowā, o tō koutou Atua.<verse eid="DEU 8:20" /></para>
  <chapter eid="DEU 8" />
  <chapter number="9" style="c" sid="DEU 9" />
  <para style="s">Ka Āwhina a Ihowā i a Īharaira</para>
  <para style="r">(<ref loc="EXO 32:1-35">Ekoruhe 32.1-35</ref>)</para>
  <para style="p">
    <verse number="1" style="v" sid="DEU 9:1" />Whakarongo, e Īharaira! Ko ā tēnei rā koe whiti ai i Horano, ā, ka tae, ka riro i a koe ngā iwi nunui ake, kaha ake i a koe, ngā pā nunui hoki, he mea taiepa ā tutuki noa ki te rangi, <verse eid="DEU 9:1" /><verse number="2" style="v" sid="DEU 9:2" />he iwi nunui, he iwi roroa, ko ngā tama a te Anakimi, e mōhio nā koe. Kua rongo nā koe i te pepeha mō rātou, “Ko wai e tū ki te aroaro o ngā tama a Anaka?” <verse eid="DEU 9:2" /><verse number="3" style="v" sid="DEU 9:3" />Nā, kia mōhio koe i tēnei rā, ko Ihowā, ko tōu Atua, ko ia kei tōu aroaro e haere ana ānō he ahi e kai ana; māna rātou e huna, māna hoki e whakamate tō rātou tara ki tōu aroaro; ā, ka peia rātou e koe, ka meinga kia hohoro tō rātou ngaro, ka rite ki tā Ihowā i kōrero ai ki a koe.<verse eid="DEU 9:3" /></para>
  <para style="p">
    <verse number="4" style="v" sid="DEU 9:4" />Kei kōrero koe i roto i tōu ngākau, ua pei a Ihowā, tōu Atua, i a rātou i tōu aroaro, kei mea, “He tika nōku i kawe mai ai a Ihowā i ahau ki te tango i tēnei whenua.” Kāhore, nō te kino o ēnei iwi i pei ai a Ihowā i a rātou i tōu aroaro. <verse eid="DEU 9:4" /><verse number="5" style="v" sid="DEU 9:5" />Ehara, i te tika nōu, i te tapatahi rānei o tōu ngākau, i haere ai koe ki te tango i tō rātou whenua; engari he kino nō ēnei iwi i pei ai a Ihowā, tōu Atua, i a rātou i tōu aroaro, he mea hoki kia mana ai te kupu i oati ai a Ihowā ki ōu mātua, ki a Āperahama, ki a Īhaka, ki a Hākopa. <verse eid="DEU 9:5" /><verse number="6" style="v" sid="DEU 9:6" />Inā, kia mōhio koe, ehara i te tika nōu e hoatu nei e Ihowā, e tōu Atua, tēnei whenua pai ki a koe, kia tangohia e koe; nō te mea he iwi kakī mārō koe.<verse eid="DEU 9:6" /></para>
  <para style="s">I Hangā e ngā Īharaira he Kūao Kau Kōura</para>
  <para style="p">
    <verse number="7" style="v" sid="DEU 9:7" />Kia mahara, kei wareware ki āu whakataritari ki a Ihowā, ki tōu Atua, i te koraha. Nō te rā iho anō i haere mai ai koe i te whenua o Īhipa, ā tae noa mai koutou ki tēnei wāhi, e tutū ana koutou ki a Ihowā. <verse eid="DEU 9:7" /><verse number="8" style="v" sid="DEU 9:8" />I Horepa anō hoki, i whakapātaritari koutou ki a Ihowā kia riri, ā, riri ana a Ihowā ki a koutou, mea ana kia hunā koutou. <verse eid="DEU 9:8" /><verse number="9" style="v" sid="DEU 9:9" />I tōku pikinga ki te maunga, ki te tiki i ngā papa kōhatu, i ngā papa o te kawenata i whakaritea e Ihowā ki a koutou, nā, ka noho ahau i te maunga, e whā tekau ngā rā, e whā tekau ngā pō; kāhore ahau i kai taro, kāhore i inu wai. <verse eid="DEU 9:9" /><verse number="10" style="v" sid="DEU 9:10" />Ā, hōmai ana e Ihowā ki ahau ngā papa kōhatu e rua, he mea tuhituhi nā te ringa o te Atua; ā, i reira e mau ana, he mea tuhituhi, ngā kupu katoa i kōrero ai a Ihowā ki a koutou i te maunga, i waenganui o te ahi, i te rā o te huihuinga.<verse eid="DEU 9:10" /></para>
  <para style="p">
    <verse number="11" style="v" sid="DEU 9:11" />Nāwai ā, ka taka ngā rā e whā tekau me ngā pō e whā tekau, nā, ka hōmai e Ihowā ki ahau ngā papa kōhatu e rua, arā ngā papa o te kawenata. <verse eid="DEU 9:11" /><verse number="12" style="v" sid="DEU 9:12" />Ā, ka mea a Ihowā ki ahau, “Whakatika, hohoro te heke atu i konei; ko tōu iwi hoki i kawea mai nei e koe i Īhipa kua taka ki te hē; kua hohoro rātou te peka kē i te huarahi i kīia ai e ahau ki a rātou; kua hangā e rātou he whakapakoko, he mea whakarewa mō rātou.”<verse eid="DEU 9:12" /></para>
  <para style="p">
    <verse number="13" style="v" sid="DEU 9:13" />I kōrero mai anō a Ihowā ki ahau, i mea, “Kua kite ahau i tēnei iwi, nanā, he iwi kakī mārō rātou; <verse eid="DEU 9:13" /><verse number="14" style="v" sid="DEU 9:14" />tukua ahau ki te huna i a rātou, ki te horoi atu hoki i tō rātou ingoa i raro i te rangi. Ā, māku koe e mea hei iwi kaha ake, hei iwi nui ake i a rātou.”<verse eid="DEU 9:14" /></para>
  <para style="p">
    <verse number="15" style="v" sid="DEU 9:15" />Heoi, tahuri ana ahau, heke iho ana i te maunga, ko te maunga hoki kā tonu i te ahi; ā, ko ngā papa e rua o te kawenata i ōku ringa e rua. <verse eid="DEU 9:15" /><verse number="16" style="v" sid="DEU 9:16" />Nā, ko tāku tirohanga atu, nā, kua hara koutou ki a Ihowā, ki tō koutou Atua; kua hanga koutou i te kūao kau mā koutou, he mea whakarewa: kua hohoro koutou te peka kē i te huarahi i kīia e Ihowā ki a koutou. <verse eid="DEU 9:16" /><verse number="17" style="v" sid="DEU 9:17" />Nā, ka mau ahau ki ngā papa e rua, pangā atu ana e ahau i roto i ōku ringa e rua, ā, wāhia iho aua mea e ahau ki tō koutou aroaro.<verse eid="DEU 9:17" /></para>
  <para style="p">
    <verse number="18" style="v" sid="DEU 9:18" />Nā, takoto ana ahau ki te aroaro o Ihowā, pērā anō me te tīmatanga, e whā tekau ngā rā, e whā tekau ngā pō; kīhai ahau i kai taro, kīhai i inu wai; mō ō koutou hara katoa hoki i hara ai koutou, i mahi ai i te kino ki te aroaro o Ihowā, hei whakapātaritari i a ia. <verse eid="DEU 9:18" /><verse number="19" style="v" sid="DEU 9:19" />I pāwera hoki ahau i te riri, i te āritarita, i a Ihowā rā i whakatakariri ai ki a koutou, e mea ana, kia hunā koutou. Otiia whakarongo mai ana anō a Ihowā ki ahau i taua wā hoki. <verse eid="DEU 9:19" /><verse number="20" style="v" sid="DEU 9:20" />Ā, tino kaha te riri o Ihowā ki a Ārona, i mea kia whakamatea ia; nā, ka īnoi anō hoki ahau mō Ārona i taua wā. <verse eid="DEU 9:20" /><verse number="21" style="v" sid="DEU 9:21" />Nā, ka tango ahau i tō koutou hara, i te kūao kau i hangā e koutou, ā, tahuna ana e ahau ki te ahi, patōkia iho, whakangakungakutia ana kia ririki, ngotangota noa ānō he puehu. Nā, pangā atu ana e ahau ōna ngota ki te awa e rere iho ana i te maunga.<verse eid="DEU 9:21" /></para>
  <para style="p">
    <verse number="22" style="v" sid="DEU 9:22" />Ā, i Tapera, i Maha hoki, i Kipiroto Hataawa i whakapātaritari anō koutou ki a Ihowā.<verse eid="DEU 9:22" /></para>
  <para style="p">
    <verse number="23" style="v" sid="DEU 9:23" />Nā, i te tononga a Ihowā i a koutou i Karehepārenea, i tāna meatanga mai, “Haere ki runga, tangohia te whenua i hoatu e ahau ki a koutou,” nā, ka tutū koutou ki te kupu a Ihowā, a tō koutou Atua, kīhai anō i whakapono ki a ia, kīhai i whakarongo ki tōna reo. <verse eid="DEU 9:23" /><verse number="24" style="v" sid="DEU 9:24" />He tutū tonu tā koutou ki a Ihowā mai o te rā i mōhio ai ahau ki a koutou.<verse eid="DEU 9:24" /></para>
  <para style="p">
    <verse number="25" style="v" sid="DEU 9:25" />Nā, takoto ana ahau i te aroaro o Ihowā i ngā rā e whā tekau, i ngā pō e whā tekau, i takoto ai ahau; mō te meatanga mai a Ihowā kia whakangaromia koutou. <verse eid="DEU 9:25" /><verse number="26" style="v" sid="DEU 9:26" />Ā, ka īnoi ahau ki a Ihowā, ka mea, “E Ihowā, e te Atua, kaua e whakangaromia tāu iwi, tāu taonga tupu, i hokona nei e koe i runga i tōu nui, i whakaputaina mai nei e koe i Īhipa ki te ringa kaha. <verse eid="DEU 9:26" /><verse number="27" style="v" sid="DEU 9:27" />Kia mahara ki āu pononga, ki a Āperahama, ki a Īhaka, ki a Hākopa; kaua e titiro mai ki te pakeke o tēnei iwi, ki tō rātou kino, ki tō rātou hara. <verse eid="DEU 9:27" /><verse number="28" style="v" sid="DEU 9:28" />Kei mea te whenua i whakaputaina mai nei mātou e koe i reira, ‘He kore kīhai a Ihowā i kaha ki te kawe i a rātou ki te whenua i kōrero ai ia ki a rātou, he kino hoki nōna ki a rātou, i kawea ai rātou e ia kia whakamatea ki te koraha.’ <verse eid="DEU 9:28" /><verse number="29" style="v" sid="DEU 9:29" />Otirā, ko tāu iwi anō rātou, ko tāu taonga tupu hoki, i whakaputaina mai nei e koe i runga i tōu kaha nui, i tōu tākakau mārō hoki.”<verse eid="DEU 9:29" /></para>
  <chapter eid="DEU 9" />
  <chapter number="10" style="c" sid="DEU 10" />
  <para style="s">Ka Tangohia anō e Mohi ngā Ture</para>
  <para style="r">(<ref loc="EXO 34:1-10">Ekoruhe 34.1-10</ref>)</para>
  <para style="p">
    <verse number="1" style="v" sid="DEU 10:1" />I reira anō, ka kōrero mai a Ihowā ki ahau, “Hāua e koe kia rua ngā papa kōhatu, kia rite ki ō te tīmatanga, ka haere ake ai ki ahau ki te maunga, hangā hoki e koe he āka rākau. <verse eid="DEU 10:1" /><verse number="2" style="v" sid="DEU 10:2" />Ā, māku e tuhituhi ki ngā papa ngā kupu o ngā papa ō mua, i wāhia rā e koe, ā, me hoatu e koe ki roto ki te āka.”<verse eid="DEU 10:2" /></para>
  <para style="p">
    <verse number="3" style="v" sid="DEU 10:3" />Nā, hangā ana e ahau he āka, he hitimi te rākau, tāraia ana hoki e ahau ngā papa kōhatu e rua, rite tonu ki ō mua, nā, ka piki ahau ki te maunga me ngā papa e rua i tōku ringa. <verse eid="DEU 10:3" /><verse number="4" style="v" sid="DEU 10:4" />Nā, ka tuhituhi ia ki ngā papa, rite tonu ki tō mua tuhituhinga, i ngā ture kotahi tekau i kōrerotia mai e Ihowā ki a koutou i te maunga, i waenganui o te ahi, i te rā o te huihuinga; ā, hōmai ana e Ihowā ki ahau. <verse eid="DEU 10:4" /><verse number="5" style="v" sid="DEU 10:5" />Nā, tahuri ana ahau, heke iho ana i te maunga, ā, whaowhina ana ngā papa ki roto ki te āka i hangā e ahau, ā, kei reira anō, ko tā Ihowā i whakahau ai ki ahau.<verse eid="DEU 10:5" /></para>
  <para style="p">
    <verse number="6" style="v" sid="DEU 10:6" />(Nā, ka haere atu ngā tama a Īharaira i Peerota-Pene-Iaakana ki Mohera; ā, ka mate a Ārona ki reira, ā, tanumia iho ki reira; nā, ko tāna tama, ko Ereātara te tohunga i muri i a ia. <verse eid="DEU 10:6" /><verse number="7" style="v" sid="DEU 10:7" />I haere atu rātou i reira a Kurekora; i Kurekora atu ki Iotopata, he whenua awa wai. <verse eid="DEU 10:7" /><verse number="8" style="v" sid="DEU 10:8" />I taua wā anō ka wehea e Ihowā te iwi o Rīwai hei amo i te āka o te kawenata a Ihowā hei tū ki te aroaro o Ihowā hei minita ki a ia, hei manaaki hoki i runga i tōna ingoa ā mohoa noa nei. <verse eid="DEU 10:8" /><verse number="9" style="v" sid="DEU 10:9" />Nō reira i kore ai tētahi wāhi mō Rīwai, tētahi kāinga tūturu i roto i ōna tuākana, i ōna tēina; ko tōna kāinga tūturu ko Ihowā, rite tonu ki tā Ihowā ki tā tōu Atua, i kōrero ai ki a ia.)<verse eid="DEU 10:9" /></para>
  <para style="p">
    <verse number="10" style="v" sid="DEU 10:10" />Ā, i noho ahau i te maunga, ko ngā rā he pērā me ō mua, e whā tekau ngā rā, e whā tekau ngā pō; ā, i rongo mai anō a Ihowā ki ahau i reira; kīhai a Ihowā i aro ki te whakamate i a koe. <verse eid="DEU 10:10" /><verse number="11" style="v" sid="DEU 10:11" />Ā, ka mea mai a Ihowā ki ahau, “Whakatika, haere atu i tōu huarahi i mua i te iwi; ā, me haere rātou ki te tango i te whenua, i oati ai ahau ki ō rātou mātua kia hoatu ki a rātou.”<verse eid="DEU 10:11" /></para>
  <para style="s">Ngā mea Tino Pūtake o te Ture</para>
  <para style="p">
    <verse number="12" style="v" sid="DEU 10:12" />Nā, he aha e Īharaira, tā Ihowā, tā tōu Atua, e mea nei i a koe? Ehara oti i te wehi i a Ihowā, i tōu Atua, i te haere i āna haerenga katoa, i te aroha ki a ia, i te mahi hoki ki a Ihowā, ki tōu Atua, tōu ngākau katoa, tōu wairua katoa, <verse eid="DEU 10:12" /><verse number="13" style="v" sid="DEU 10:13" />i te pupuri hoki i ngā whakahau a Ihowā, i āna tikanga e whakahaua nei e ahau i tēnei rā ki a koe, hei pai mōu?<verse eid="DEU 10:13" /></para>
  <para style="p">
    <verse number="14" style="v" sid="DEU 10:14" />Nanā, nō Ihowā nō tōu Atua, te rangi me te rangi o ngā rangi, te whenua me ōna mea katoa. <verse eid="DEU 10:14" /><verse number="15" style="v" sid="DEU 10:15" />Ko Ihowā anake i āhuareka ki ōu mātua, i aroha ki a rātou, ā, ko ō rātou uri i muri i a rātou, arā, ko koutou, tāna i whiriwhiri ai o ngā iwi katoa; koia anō tēnei ināianei. <verse eid="DEU 10:15" /><verse number="16" style="v" sid="DEU 10:16" />Kotia rā e koutou te kiri matamata o ō koutou ngākau, kaua hoki e whakamārōkia anō ō koutou kakī.<verse eid="DEU 10:16" /></para>
  <para style="p">
    <verse number="17" style="v" sid="DEU 10:17" />Ko Ihowā hoki, ko tōu Atua, ko ia te Atua o ngā atua, te Ariki o ngā ariki, he Atua nui ia, he kaha, he whakamataku, e kore nei e whakapai kanohi, e kore anō hoki e tango utu. <verse eid="DEU 10:17" /><verse number="18" style="v" sid="DEU 10:18" />E whakahaere ana ia i te tikanga mō te pani, mō te pouaru, e aroha ana ki te manene, e hoatu ana hoki he taro, he kākahu mōna. <verse eid="DEU 10:18" /><verse number="19" style="v" sid="DEU 10:19" />Nō reira kia aroha koutou ki te manene; he manene hoki koutou i mua, i te whenua o Īhipa. <verse eid="DEU 10:19" /><verse number="20" style="v" sid="DEU 10:20" />Ko Ihowā, ko tōu Atua, tāu e wehi ai, me mahi anō ki a ia, me awhi ki a ia, me waiho hoki tōna ingoa hei oati. <verse eid="DEU 10:20" /><verse number="21" style="v" sid="DEU 10:21" />Ko ia tāu e whakamoemiti ai, ko ia hoki tōu Atua, i mahi nei i ēnei mea nunui, i ēnei mea whakawehi, i kite rā ōu kanohi. <verse eid="DEU 10:21" /><verse number="22" style="v" sid="DEU 10:22" />Ko ōu mātua, i heke atu rā ki Īhipa, e whitu tekau ngā tāngata; nā, ināianei, ka oti koe te mea e Ihowā, e tōu Atua, kia rite ki ngā whetū o te rangi te tini.<verse eid="DEU 10:22" /></para>
  <chapter eid="DEU 10" />
  <chapter number="11" style="c" sid="DEU 11" />
  <para style="s">Ngā Mea nui i Mahia e Ihowā</para>
  <para style="p">
    <verse number="1" style="v" sid="DEU 11:1" />Nā reira, me aroha koe ki a Ihowā, ki tōu Atua, kia mau ki tāna ako, ki āna tikanga, ki tāna i whakarite ai, me āna whakahau, i ngā rā katoa. <verse eid="DEU 11:1" /><verse number="2" style="v" sid="DEU 11:2" />Kia mōhio hoki koutou i tēnei rā kāhore anō ia ahau e kōrero ana ki ā koutou tamariki, (kāhore hoki rātou i mōhio, kāhore anō hoki i kite i te whakawhiu a Ihowā), a tō koutou Atua, i tōna nui, i tōna ringa kaha, i tōna tākakau i mārō rā, <verse eid="DEU 11:2" /><verse number="3" style="v" sid="DEU 11:3" />i āna merekara hoki, i āna mahi i meatia e ia i waenganui o Īhipa ki a Parao kīngi o Īhipa, ki tōna whenua katoa hoki. <verse eid="DEU 11:3" /><verse number="4" style="v" sid="DEU 11:4" />I tāna hoki i mea ai ki te ope o Īhipa, ki ō rātou hōiho, ki ō rātou hāriata; i a ia i mea rā i ngā wai o te Moana Whero kia huri ki runga ki a rātou i tō rātou whāinga mai i a koutou, ā, hunā iho rātou e Ihowā ā mohoa noa nei. <verse eid="DEU 11:4" /><verse number="5" style="v" sid="DEU 11:5" />I ngā mea hoki i mea ai ia ki a koutou i te koraha, ā tae noa mai koutou ki tēnei wāhi. <verse eid="DEU 11:5" /><verse number="6" style="v" sid="DEU 11:6" />I tāna hoki i mea ai ki a Ratana rāua ko Āpirama, ki ngā tama a Eriapa tama a Reupena; i te kowheratanga ake o te māngai o te whenua, ā, horomia ana rātou, me ngā tāngata o ō rātou whare, me ō rātou tēneti hoki, me ā rātou mea ora katoa, i waenganui i a Īharaira katoa. <verse eid="DEU 11:6" /><verse number="7" style="v" sid="DEU 11:7" />Ko ō koutou kanohi ia kua kite i ngā mahi nunui katoa a Ihowā i mahi ai ia.<verse eid="DEU 11:7" /></para>
  <para style="s">Ngā Manaakitanga o te Whenua i Kōrerotia rā</para>
  <para style="p">
    <verse number="8" style="v" sid="DEU 11:8" />Āe rā, kia mau ki ngā whakahau katoa e whakahau atu nei ahau ki a koe i tēnei rā, kia kaha ai koe, kia tae atu ai hoki, kia whiwhi ai ki te whenua e haere atu nei koutou ki reira ki te tango; <verse eid="DEU 11:8" /><verse number="9" style="v" sid="DEU 11:9" />kia roa ai hoki ō koutou rā ki te whenua i oati ai a Ihowā ki ōu mātua kia hoatu ki a rātou, ki ō rātou uri, he whenua e rerengia ana e te waiū, e te honi. <verse eid="DEU 11:9" /><verse number="10" style="v" sid="DEU 11:10" />Ko te whenua hoki e haere atu nei koe ki reira ki te tango, ehara i te pērā me te whenua o Īhipa, i mahue atu rā i a koe, e whakatō ai koe i tāu purapura, e whakamākūkū ai hoki ki tōu waewae, ānō he kāri otaota. <verse eid="DEU 11:10" /><verse number="11" style="v" sid="DEU 11:11" />Engari, he whenua pukepuke, he whenua raorao te whenua e haere atu nei koutou ki reira ki te tango, e inu ana hoki i te ua o te rangi hei wai; <verse eid="DEU 11:11" /><verse number="12" style="v" sid="DEU 11:12" />he whenua e matapoporetia ana e Ihowā, e tōu Atua; kei reira tonu ngā kanohi o Ihowā, o tōu Atua, nō te tīmatanga o te tau taea noatia te mutunga o te tau.<verse eid="DEU 11:12" /></para>
  <para style="p">
    <verse number="13" style="v" sid="DEU 11:13" />Ā, ki te whakarongo mārie koutou ki āku whakahau e whakahau atu nei ahau ki a koutou i tēnei rā – kia aroha ki a Ihowā, ki tō koutou Atua, kia whakapaua ō koutou ngākau, ō koutou wairua ki te mahi ki a ia – <verse eid="DEU 11:13" /><verse number="14" style="v" sid="DEU 11:14" />nā, ka hoatu e ahau te ua mō tō koutou whenua i tōna pō anō, te ua mataati me te ua ō muri, ā, ka kohikohi koe i tāu wīti, i tāu wāina, i tāu hinu. <verse eid="DEU 11:14" /><verse number="15" style="v" sid="DEU 11:15" />Ā, ka hoatu e ahau te tarutaru ki ōu pārae, mā āu kararehe, ā, ka kai koe, ka mākona.<verse eid="DEU 11:15" /></para>
  <para style="p">
    <verse number="16" style="v" sid="DEU 11:16" />Kia mahara ki a koutou, kei māmingatia ō koutou ngākau, kei peka kē koutou, kei mahi ki ngā atua kē, kei koropiko ki a rātou; <verse eid="DEU 11:16" /><verse number="17" style="v" sid="DEU 11:17" />ā, ka mura te riri o Ihowā ki a koutou, ā, ka tūtakina e ia te rangi, e kore ake ai te ua, e kore ai hoki e tukua mai e te whenua ōna hua. Nā, ka hohoro koutou te mate atu i te whenua pai ka hōmai nei e Ihowā ki a koutou.<verse eid="DEU 11:17" /></para>
  <para style="p">
    <verse number="18" style="v" sid="DEU 11:18" />Engari, rongoātia ēnei kupu āku ki roto ki ō koutou ngākau, ki ō koutou wairua; herea hoki hei tohu ki ō koutou ringa, hei pare anō ki waenganui i ō koutou kanohi. <verse eid="DEU 11:18" /><verse number="19" style="v" sid="DEU 11:19" />Whakaakona atu hoki ki ā koutou tamariki, kōrerotia ina noho i tōu whare, ina haere koe i te huarahi, ina takoto, ina whakatika rānei. <verse eid="DEU 11:19" /><verse number="20" style="v" sid="DEU 11:20" />Tuhituhia anō hoki ki ngā pou tatau o tōu whare, ki ōu tatau hoki; <verse eid="DEU 11:20" /><verse number="21" style="v" sid="DEU 11:21" />kia tini ai ōu rā, me ngā rā o ā koutou tamariki ki te whenua i oati ai a Ihowā ki ōu mātua kia hoatu ki a rātou, kia rite ai ki ngā rā o te rangi i runga i te whenua.<verse eid="DEU 11:21" /></para>
  <para style="p">
    <verse number="22" style="v" sid="DEU 11:22" />Ki te āta pupuri hoki koutou i ēnei whakahau katoa e whakahau atu nei ahau ki a koutou kia mahia; ki te aroha ki a Ihowā, ki tō koutou Atua, ki te haere hoki i āna huarahi, ki te awhi ki a ia; <verse eid="DEU 11:22" /><verse number="23" style="v" sid="DEU 11:23" />nā, ka peia atu e Ihowā ēnei iwi katoa i tō koutou aroaro, ā, ka riro i a koutou ngā iwi he nui ake, he kaha ake i a koutou. <verse eid="DEU 11:23" /><verse number="24" style="v" sid="DEU 11:24" />Mō koutou ngā wāhi katoa e takahia e te kapu o ō koutou waewae; kei te koraha, kei Repanōna hoki, kei te awa, kei Uparati, ā tae noa ki te moana ki te hauāuru, ngā rohe ki a koutou. <verse eid="DEU 11:24" /><verse number="25" style="v" sid="DEU 11:25" />E kore e tū te tangata ki tō koutou aroaro; ka whakapāngia hoki e Ihowā, e tō koutou Atua, tō koutou wehi, me tō koutou tūiri ki te mata katoa o te whenua e takahia e koutou, ka rite ki tāna i kōrero ai ki a koutou.<verse eid="DEU 11:25" /></para>
  <para style="p">
    <verse number="26" style="v" sid="DEU 11:26" />Nanā, ka hoatu e ahau ki tō koutou aroaro i tēnei rā te manaaki me te kanga: <verse eid="DEU 11:26" /><verse number="27" style="v" sid="DEU 11:27" />te manaaki, ki te rongo koutou ki ngā whakahau a Ihowā, a tō koutou Atua, e whakahau atu nei ahau ki a koutou i tēnei rā; <verse eid="DEU 11:27" /><verse number="28" style="v" sid="DEU 11:28" />te kanga hoki, ki te kāhore koutou e rongo ki ngā whakahau a Ihowā, a tō koutou Atua, ā, ka peka kē i te huarahi e kīia atu nei e ahau ki a koutou i tēnei rā, ki te whai ki ngā atua kē, kīhai nei i mōhiotia e koutou. <verse eid="DEU 11:28" /><verse number="29" style="v" sid="DEU 11:29" />Ā tēnei ake, ā te wā e kawea ai koe e Ihowā, e tōu Atua, ki te whenua, ka haere atu nei koe ki reira ki te tango, nā, me hoatu e koe te manaaki ki runga ki Maunga Keritimi me te kanga ki runga ki Maunga Ēpara. <verse eid="DEU 11:29" /><verse number="30" style="v" sid="DEU 11:30" />Kāhore ianei ēnā i tāwāhi o Horano, i te taha o te huarahi e tō ai te rā, i te whenua o ngā Kanaani e noho ana i te Arapaha i te ritenga atu o Kirikara, i te taha o ngā oki i More? <verse eid="DEU 11:30" /><verse number="31" style="v" sid="DEU 11:31" />Ka whiti atu hoki koutou i Horano, ka haere ki te tango i te whenua e hōmai ana e Ihowā, e tō koutou Atua, ki a koutou, ā, ka riro a reira i a koutou, ā, ka noho koutou ki reira. <verse eid="DEU 11:31" /><verse number="32" style="v" sid="DEU 11:32" />Nā, kia mahara ki te mahi i ngā tikanga katoa, i ngā whakaritenga e hoatu nei e ahau ki tō koutou aroaro i tēnei rā.<verse eid="DEU 11:32" /></para>
  <chapter eid="DEU 11" />
  <chapter number="12" style="c" sid="DEU 12" />
  <para style="s">Ngā Mea Whakapakoko me Whakamōtī</para>
  <para style="p">
    <verse number="1" style="v" sid="DEU 12:1" />Tēnei anō ngā tikanga me ngā whakaritenga, hei pupuri mā koutou hei mahi ki te whenua e hōmai ana Ihowā, e te Atua o ōu mātua, ki a koe kia nohoia, i ngā rā katoa e ora ai runga i te whenua. <verse eid="DEU 12:1" /><verse number="2" style="v" sid="DEU 12:2" />Whakamōtītia rawatia e koutou ngā wāhi katoa i mahi ai ngā iwi ka riro nei i a koutou ki ō rātou atua, i runga i ngā maunga teitei, i ngā pukepuke hoki, i raro hoki i ngā rākau kōuru nui katoa. <verse eid="DEU 12:2" /><verse number="3" style="v" sid="DEU 12:3" />Pākarua ā rātou āta, wāhia kia kongakonga ā rātou pou, ko ā rātou Aherimi tahuna e koutou ki te ahi; ā, tuaina ki raro ngā whakapakoko o ō rātou atua, ā, whakangaromia rawatia atu ō rātou ingoa i taua wāhi.<verse eid="DEU 12:3" /></para>
  <para style="p">
    <verse number="4" style="v" sid="DEU 12:4" />Aua e pēnā ki a Ihowā, ki tō koutou Atua. <verse eid="DEU 12:4" /><verse number="5" style="v" sid="DEU 12:5" />Engari, me whai ki tōna nohoanga, ki te wāhi e whiriwhiri ai a Ihowā, tō koutou Atua, i roto i ō koutou iwi katoa, kia waiho tōna ingoa ki reira, me haere hoki koe ki reira. <verse eid="DEU 12:5" /><verse number="6" style="v" sid="DEU 12:6" />Ā, me kawe e koutou ki reira ā koutou tahunga tinana, ā koutou patunga tapu, ā koutou whakatekau ngā whakahere e hapahapainga ana e ō koutou ringa, ā koutou kī taurangi, ā koutou whakahere tuku noa, me ngā whānau mātāmua o ā koutou kau, o ā koutou hipi. <verse eid="DEU 12:6" /><verse number="7" style="v" sid="DEU 12:7" />Ā, ko reira koutou kai ai, ko te aroaro o Ihowā, o tō koutou Atua, ā, ka koa koutou ki ngā mea katoa e whātoro atu ai ō koutou ringa, koutou me ō koutou whare, ki ngā manaaki a Ihowā, a tōu Atua, i a koe.<verse eid="DEU 12:7" /></para>
  <para style="p">
    <verse number="8" style="v" sid="DEU 12:8" />Kei rite tā koutou mahi ki ēnei katoa e mahia nei e tātou i konei i tēnei rā, he tika tonu ia tangata ki tāna titiro ake; <verse eid="DEU 12:8" /><verse number="9" style="v" sid="DEU 12:9" />kāhore nei hoki koutou kia tae noa ki te okiokinga, ki te kāinga tupu e hōmai ana e Ihowā, e tōu Atua, ki a koe. <verse eid="DEU 12:9" /><verse number="10" style="v" sid="DEU 12:10" />Engari, ki te whiti koutou i Horano, ā, ka noho ki te whenua e hōmai ana e Ihowā, e tō koutou Atua hei kāinga tupu mō koutou, ā, ka meinga e ia kia okioki i ō koutou hoa whawhai katoa i tētahi taha, i tētahi taha, ā, ka noho koutou i runga i te whenua rangatira. <verse eid="DEU 12:10" /><verse number="11" style="v" sid="DEU 12:11" />Kātahi ka ai te wāhi e whiriwhiria e Ihowā, e tō koutou Atua, ki reira tōna ingoa noho ai, hei kawenga mā koutou i ngā mea katoa e whakahaua nei e ahau ki a koutou; ā koutou tahunga tinana, ā koutou patunga tapu, ā koutou whakatekau, me ngā whakahere hapahapai a ō koutou ringa, me ngā mea papai katoa o ngā mea i kīia taurangitia e koutou mā Ihowā. <verse eid="DEU 12:11" /><verse number="12" style="v" sid="DEU 12:12" />Ā, ka koa koutou ki te aroaro o Ihowā, o tō koutou Atua, koutou, ā koutou tama, ā koutou tamāhine, ā koutou pononga tāne, ā koutou pononga wāhine, me te Rīwaiti i roto i ō koutou tatau, kāhore hoki ia i rato tahi me koutou i tētahi wāhi, i tētahi kāinga tupu rānei mōna.<verse eid="DEU 12:12" /></para>
  <para style="s">Te Wāhi Kotahi mō te Whakahere</para>
  <para style="p">
    <verse number="13" style="v" sid="DEU 12:13" />Kia mahara kei tukua e koe āu tahunga tinana ki ngā wāhi katoa e kite ai koe; <verse eid="DEU 12:13" /><verse number="14" style="v" sid="DEU 12:14" />engari, hei te wāhi e whiriwhiria e Ihowā i roto i tētahi o ōu iwi, hei reira koe tuku ai i āu tahunga tinana, hei reira hoki koe mea ai i ngā mea katoa e whakahau atu nei ahau ki a koe.<verse eid="DEU 12:14" /></para>
  <para style="p">
    <verse number="15" style="v" sid="DEU 12:15" />Otiia ka āhei koe ki te patu, ki te kai hoki he kikokiko i roto i ōu tatau katoa, ki tā te hiahia katoa a tōu ngākau, kia rite ki te manaaki a Ihowā, a tōu Atua, i hōmai ai ki a koe; me kai e te poke, e te pokekore, he pērā me te kahera, me te hāta. <verse eid="DEU 12:15" /><verse number="16" style="v" sid="DEU 12:16" />Engari rāia kei kainga e koutou te toto; ringihia atu ki te whenua ānō he wai. <verse eid="DEU 12:16" /><verse number="17" style="v" sid="DEU 12:17" />E kore koe e tukua kia kai i roto i ōu tatau i ngā whakatekau o tāu wīti, o tāu wāina rānei, o tāu hinu rānei, i ngā mātāmua rānei o āu kau, o āu hipi rānei, i tētahi rānei o ngā mea e kīia taurangitia e koe, i āu whakahere tuku noa rānei, i ngā whakahere hapahapai rānei a tōu ringa. <verse eid="DEU 12:17" /><verse number="18" style="v" sid="DEU 12:18" />Engari, me kai ēnā ki te aroaro o Ihowā, o tōu Atua, hei te wāhi e whiriwhiri ai a Ihowā, tōu Atua, e koe, e tāu tama e tāu tamāhine, e tāu pononga tāne, e tāu pononga wahine, e te Rīwaiti hoki i roto i ōu tatau. Ā, ka koa koe ki te aroaro o Ihowā, o tōu Atua, ki ngā mea katoa e totoro atu ai ōu ringa. <verse eid="DEU 12:18" /><verse number="19" style="v" sid="DEU 12:19" />Kia tūpato kei mahue i a koe te Rīwaiti i ngā rā katoa e ora ai koe i runga i te whenua.<verse eid="DEU 12:19" /></para>
  <para style="p">
    <verse number="20" style="v" sid="DEU 12:20" />E whakanui a Ihowā, tōu Atua, i tōu rohe, e pērā me tāna i kōrero ai ki a koe, ā, ka mea koe, “Ka kai kikokiko ahau,” he hiahia hoki nō tōu ngākau ki te kai kikokiko, e kai koe i te kikokiko, i te hiahia katoa a tōu ngākau. <verse eid="DEU 12:20" /><verse number="21" style="v" sid="DEU 12:21" />Ki te mamao rawa atu i a koe te wāhi e whiriwhiri ai a Ihowā, tōu Atua, kia waiho tōna ingoa i reira, nā, patua tētahi o āu kau, o āu hipi rānei, kua hōmai nā e Ihowā ki a koe, kia rite ki tāku i whakahau ai ki a koe, ā, ka kai i roto i ōu tatau, i tā te hiahia katoa a tōu ngākau. <verse eid="DEU 12:21" /><verse number="22" style="v" sid="DEU 12:22" />Kainga ēnā, pērātia me te kahera, me te hāta e kainga ana; ko te poke, ko te pokekore, rite tahi rāua te kai. <verse eid="DEU 12:22" /><verse number="23" style="v" sid="DEU 12:23" />Engari, rāia kia tino ū koe kia kaua e kainga te toto; ko te toto hoki te ora; kaua hoki e kainga ngātahitia e koe te toto me te kikokiko. <verse eid="DEU 12:23" /><verse number="24" style="v" sid="DEU 12:24" />Kaua tēnā e kainga e koe; me riringi e koe ki te whenua ānō he wai. <verse eid="DEU 12:24" /><verse number="25" style="v" sid="DEU 12:25" />Kei kainga tēnā e koe; kia whiwhi ai koe ki te pai, koutou ko āu tamariki i muri i a koe, ina mahi koe i te mea e tika ana ki tā Ihowā titiro.<verse eid="DEU 12:25" /></para>
  <para style="p">
    <verse number="26" style="v" sid="DEU 12:26" />Ko āu mea tapu ia, i a koe nā, me āu kī taurangi, me tango e koe, ka haere ki te wāhi e whiriwhiri ai a Ihowā. <verse eid="DEU 12:26" /><verse number="27" style="v" sid="DEU 12:27" />Nā, ka tuku mai koe i āu tahunga tinana, i te kikokiko me te toto, ki runga ki te āta a Ihowā, a tōu Atua. Nā, ko te toto o āu patunga tapu me riringi ki runga ki te āta a Ihowā, a tōu Atua, ko te kikokiko ia me kai e koe.<verse eid="DEU 12:27" /></para>
  <para style="p">
    <verse number="28" style="v" sid="DEU 12:28" />Maharatia, whakarangona ēnei kupu katoa e whakahau nei ahau ki a koe, kia whiwhi ai koe ki te pai, koutou ko āu tamariki i muri i a koe, ake tonu atu, ina mahi koe i te mea e pai ana, e tika ana ki te titiro a Ihowā, a tōu Atua.<verse eid="DEU 12:28" /></para>
  <para style="s">He Whakatūpato ki te Karakia Whakapakoko</para>
  <para style="p">
    <verse number="29" style="v" sid="DEU 12:29" />Ina hunā e Ihowā, e tōu Atua, i tōu aroaro ngā iwi, e haere nei koe ki reira ki te pei, ā, ka riro rātou i a koe, ā, ka noho koe ki tō rātou whenua; <verse eid="DEU 12:29" /><verse number="30" style="v" sid="DEU 12:30" />kia tūpato ki a koe, kei māhangatia koe kia whai i muri i a rātou, ina whakangaromia atu rātou i tōu aroaro; kei ui atu anō hoki koe ki ō rātou atua, kei mea, “E pēhea ana te mahi a ēnei iwi ki ō rātou atua? Ka pēnā anō hoki ahau.” <verse eid="DEU 12:30" /><verse number="31" style="v" sid="DEU 12:31" />Kei pērā tāu mahi ki a Ihowā, ki tōu Atua; ko ngā mea katoa hoki e whakarihariha ai a Ihowā, e kino ai, ko ia tā rātou i mahi ai ki ō rātou atua. Nā, ko ā rātou tama nei anō, me ā rātou tamāhine e tahuna ana e rātou ki te ahi mā ō rātou atua.<verse eid="DEU 12:31" /></para>
  <para style="p">
    <verse number="32" style="v" sid="DEU 12:32" />Ko ngā mea katoa e whakahau ai ahau ki a koutou, ko ēnā tā koutou e mahara ai kia mahia; kaua e tāpiritia ki ētahi atu, kaua anō hoki e kinitia atu tētahi wāhi.<verse eid="DEU 12:32" /></para>
  <chapter eid="DEU 12" />
  <chapter number="13" style="c" sid="DEU 13" />
  <para style="p">
    <verse number="1" style="v" sid="DEU 13:1" />Ki te whakatika ake i roto i a koutou he poropiti, he moemoeā rānei, ā, ka hōmai e ia ki a koe he tohu, he merekara rānei, <verse eid="DEU 13:1" /><verse number="2" style="v" sid="DEU 13:2" />ā, ka puta mai te tohu, te merekara rānei, i kōrero ai ia ki a koe, i mea ai, “Tātou ka whai ki ngā atua kē” (kīhai nei i mōhiotia e koe) “ka mahi atu hoki ki a rātou,” <verse eid="DEU 13:2" /><verse number="3" style="v" sid="DEU 13:3" />kei whakarongo koe ki ngā kōrero a taua poropiti, a taua tangata moemoeā rānei. E whakamātautau ana hoki a Ihowā, tō koutou Atua, i a koutou, kia mōhio ai e whakapaua rānei ō koutou ngākau katoa, ō koutou wairua katoa ki te aroha ki a Ihowā, ki tō koutou Atua. <verse eid="DEU 13:3" /><verse number="4" style="v" sid="DEU 13:4" />Me haere koutou i muri i a Ihowā, i tō koutou Atua ko ia tā koutou e wehi ai, me pupuri āna whakahau, me whakarongo hoki ki tōna reo, me mahi anō ki a ia, me awhi ki a ia. <verse eid="DEU 13:4" /><verse number="5" style="v" sid="DEU 13:5" />Ā, ko taua poropiti, ko taua tangata moemoeā rānei, me whakamate; mōna i takahi i a Ihowā, i tō koutou Atua – i tangohia mai ai koutou i te whenua o Īhipa, i hokona ai koe i roto i te whare pononga – kia tākina koe ki wāhi kē i te huarahi i whakahau ai a Ihowā, tōu Atua, ki a koe kia haerea. Pēnei ka whakakorea e koe te kino i roto i a koe.<verse eid="DEU 13:5" /></para>
  <para style="p">
    <verse number="6" style="v" sid="DEU 13:6" />Ki te whakawaia pukutia koe e tōu teina, e te tama rānei a tōu whaea, e tāu tama rānei, e tāu tamāhine rānei, e tōu hoa wahine rānei i tōu uma, e tōu hoa rānei e rite ana ki tōu ngākau, ki te mea ia, “Tātou ka haere, ka mahi ki ngā atua kē,” kīhai nei koe i mōhio, a koe, ōu mātua rānei; <verse eid="DEU 13:6" /><verse number="7" style="v" sid="DEU 13:7" />ki ētahi o ngā atua o ngā iwi i tētahi taha ōu, i tētahi taha, e tata ana ki a koe, kei tawhiti atu rānei i a koe, i tētahi pito o te whenua puta noa ki tētahi pito o te whenua; <verse eid="DEU 13:7" /><verse number="8" style="v" sid="DEU 13:8" />kei whakaae koe ki a ia, kei whakarongo rānei ki a ia; kaua anō hoki tōu kanohi e aroha ki a ia, kaua e tohu i a ia, kaua hoki e huna i a ia. <verse eid="DEU 13:8" /><verse number="9" style="v" sid="DEU 13:9" />Engari, patua rawatia kia mate; ko tōu ringa te pā wawe atu ki a ia hei whakamate i a ia, muri iho ko te ringa o te iwi katoa. <verse eid="DEU 13:9" /><verse number="10" style="v" sid="DEU 13:10" />Ā, me āki ia e koe ki te kōhatu, kia mate; mōna i whai kia whakapeautia koe i a Ihowā, i tōu Atua, i tangohia mai ai koe i te whenua o Īhipa, i te whare pononga. <verse eid="DEU 13:10" /><verse number="11" style="v" sid="DEU 13:11" />Ā, ka rongo a Īharaira katoa ka wehi, e kore hoki e mahi i te mea kino pēnā i tēnā i roto i a koutou i muri iho.<verse eid="DEU 13:11" /></para>
  <para style="p">
    <verse number="12" style="v" sid="DEU 13:12" />Ki te rongo kōrero koe mō tētahi o ōu pā, e hōmai e Ihowā, e tōu Atua, ki a koe hei nohoanga, e kōrerotia ana, <verse eid="DEU 13:12" /><verse number="13" style="v" sid="DEU 13:13" />kua haere atu ētahi, he tama nā Periara, i roto i a koe, kua whakapeau kē hoki i ngā tāngata o tō rātou pā, kua mea, “Tātou ka haere, ka mahi atu ki ngā atua kē,” kīhai nei i mōhiotia e koutou; <verse eid="DEU 13:13" /><verse number="14" style="v" sid="DEU 13:14" />nā, me rapu e koe, me ore atu, me te ui mārie anō. Nā, ki te mea he pono, he tūturu rawa te kōrero, kei te mahia tēnā mea whakarihariha i roto i a koe; <verse eid="DEU 13:14" /><verse number="15" style="v" sid="DEU 13:15" />tukitukia rawatia ngā tāngata o taua pā ki te mata o te hoari, whakamōtītia rawatia a reira, me ngā mea katoa i roto, me āna kararehe, ki te mata o te hoari. <verse eid="DEU 13:15" /><verse number="16" style="v" sid="DEU 13:16" />Ko ngā taonga katoa hoki o reira me kohi ki waenganui o tōna huarahi, ka tahu ai koe i te pā, me ōna taonga katoa, ki te ahi, ā, rūpeke noa, hei mea ki a Ihowā, ki tōu Atua. Me waiho hoki a reira hei pūranga mō ake tonu atu; kaua e hangā ā muri ake nei. <verse eid="DEU 13:16" /><verse number="17" style="v" sid="DEU 13:17" />Kei piri hoki ki tōu ringa tētahi wāhi o te mea kua oti nei te kanga; kia tahuri mai ai a Ihowā i te muranga o tōna riri, ka whakaputa mai he atawhai ki a koe, kia atawhai ai hoki ia i a koe, kia whakanui ai i a koe, kia rite ai ki tāna i oati ai ki ōu mātua; <verse eid="DEU 13:17" /><verse number="18" style="v" sid="DEU 13:18" />ina whakarongo koe ki te reo o Ihowā, o tōu Atua, ina pupuri i āna whakahau katoa, e whakahau atu nei ahau ki a koe i tēnei rā, kia mahi i te mea e tika ana ki te titiro a Ihowā, a tōu Atua.<verse eid="DEU 13:18" /></para>
  <chapter eid="DEU 13" />
  <chapter number="14" style="c" sid="DEU 14" />
  <para style="s">He Tikanga mō te Tūpāpaku</para>
  <para style="p">
    <verse number="1" style="v" sid="DEU 14:1" />Ko koutou ngā tamariki a Ihowā, a tō koutou Atua. Kaua koutou e haehae i a koutou, kaua hoki e tiwhaina a waenganui o ō koutou kanohi mō te tūpāpaku. <verse eid="DEU 14:1" /><verse number="2" style="v" sid="DEU 14:2" />He iwi tapu hoki koe ki a Ihowā, ki tōu Atua, ā, kua whiriwhiri a Ihowā i a koe hei iwi māna, motuhake rawa i ngā iwi katoa i te mata o te whenua.<verse eid="DEU 14:2" /></para>
  <para style="s">Te Kai Mā, Poke rānei</para>
  <para style="r">(<ref loc="LEV 11:1-47">Rewitikuha 11.1-47</ref>)</para>
  <para style="p">
    <verse number="3" style="v" sid="DEU 14:3" />Kaua e kainga tētahi mea whakarihariha. <verse eid="DEU 14:3" /><verse number="4" style="v" sid="DEU 14:4" />Ko ngā kararehe ēnei e kai ai koutou: ko te kau, ko te hipi, ko te koati, <verse eid="DEU 14:4" /><verse number="5" style="v" sid="DEU 14:5" />ko te hāta, ko te kahera, ko te rōpaka, ko te koati mohoao, ko te pikareka, ko te anaterope, ko te temera. <verse eid="DEU 14:5" /><verse number="6" style="v" sid="DEU 14:6" />Ko ngā kararehe katoa hoki e tararua ana te matimati, e weherua ana te tītorehanga, e rua nei ngā matimati, ā, e whakahoki ake ana i te kai, i roto i ngā kararehe, ko ēnā me kai. <verse eid="DEU 14:6" /><verse number="7" style="v" sid="DEU 14:7" />Otiia kaua e kainga ēnei o ngā mea e whakahoki ake ana i te kai, o ngā mea hoki e tararua ana ngā matimati, e tītore pū ana; ko te kāmera, ko te hea, ko te koni, nō te mea e whakahoki ake ana rātou i te kai, otiia kīhai i tararua te matimati; hei mea poke ēnā ki a koutou. <verse eid="DEU 14:7" /><verse number="8" style="v" sid="DEU 14:8" />Me te poaka hoki, nō te mea e tītore ana ngā matimati, otiia kāhore e whakahoki ake ana i te kai; hei mea poke tēnā ki a koutou. Kaua e kainga ō rātou kikokiko, kaua hoki e pā atu ki ō rātou tinana mate.<verse eid="DEU 14:8" /></para>
  <para style="p">
    <verse number="9" style="v" sid="DEU 14:9" />Ko ēnei ā koutou e kai ai o ngā mea katoa o roto i te wai: ko ngā mea katoa e whai tara ana, e whai unahi ana, ko ēnā tā koutou e kai. <verse eid="DEU 14:9" /><verse number="10" style="v" sid="DEU 14:10" />Ā, ko ngā mea kāhore he tara, kāhore hoki he unahi i a rātou, kaua e kainga; hei mea poke ēnā ki a koutou.<verse eid="DEU 14:10" /></para>
  <para style="p">
    <verse number="11" style="v" sid="DEU 14:11" />Ko ngā manu pokekore katoa me kai e koutou. <verse eid="DEU 14:11" /><verse number="12" style="v" sid="DEU 14:12" />Engari, tēnei anō ngā mea kaua e kainga e koutou: ko te ēkara, ko te wāwāhi-iwi, me te ahipare, <verse eid="DEU 14:12" /><verse number="13" style="v" sid="DEU 14:13" />ko te kireti, ko te kāiaia, ko te whatura, me ngā mea pērā; <verse eid="DEU 14:13" /><verse number="14" style="v" sid="DEU 14:14" />ko ngā raweni katoa, me ngā mea pērā; <verse eid="DEU 14:14" /><verse number="15" style="v" sid="DEU 14:15" />ko te otereti, ko te kāhu pō, ko te koekoea, ko te kāhu, me ngā mea pērā; <verse eid="DEU 14:15" /><verse number="16" style="v" sid="DEU 14:16" />ko te ruru nohinohi, ko te ruru nui, ko te wani, <verse eid="DEU 14:16" /><verse number="17" style="v" sid="DEU 14:17" />ko te perikana, ko te kia ēkara, ko te kawau, <verse eid="DEU 14:17" /><verse number="18" style="v" sid="DEU 14:18" />ko te tāka, ko te heroni, ko ngā pērā, ko te hupou, ko te pekapeka.<verse eid="DEU 14:18" /></para>
  <para style="p">
    <verse number="19" style="v" sid="DEU 14:19" />Ā, ko ngā mea ngōki katoa e rere ā-manu ana, he mea poke ēnā ki a koutou; kaua e kainga. <verse eid="DEU 14:19" /><verse number="20" style="v" sid="DEU 14:20" />Ko ngā manu pokekore katoa me kai.<verse eid="DEU 14:20" /></para>
  <para style="p">
    <verse number="21" style="v" sid="DEU 14:21" />Kei kainga te mea i mate māori noa; me hoatu ki te manene i roto i ōu tatau, ā, māna e kai; me hoko atu rānei ki te tangata iwi kē. He iwi tapu hoki koe ki a Ihowā, ki tōu Atua.</para>
  <para style="p" vid="DEU 14:21">Kaua e kōhuatia he kūao koati ki te waiū o tōna whaea.<verse eid="DEU 14:21" /></para>
  <para style="s">Te Ture mō te Whakatekau</para>
  <para style="p">
    <verse number="22" style="v" sid="DEU 14:22" />Whakatekautia ngā hua katoa o āu purapura, e tupu ake ana i te māra i tēnei tau, i tēnei tau. <verse eid="DEU 14:22" /><verse number="23" style="v" sid="DEU 14:23" />Me kai hoki ki te aroaro o Ihowā, o tōu Atua, ki te wāhi e whiriwhiri ai ia kia waiho tōna ingoa ki reira, ngā whakatekau o tāu wīti, o tāu wāina, o tāu hinu hoki, me ngā mātāmua anō o āu kau, o āu hipi hoki; kia ako ai koe ki te wehi i a Ihowā, i tōu Atua, i ngā rā katoa. <verse eid="DEU 14:23" /><verse number="24" style="v" sid="DEU 14:24" />Ā, ki te roa rawa tōu huarahi, e kore ai e taea e koe tēnā mea te kawe, nō te mea he mamao atu i a koe te wāhi e whiriwhiri ai a Ihowā, tōu Atua, kia waiho tōna ingoa ki reira, ina manaakitia koe e Ihowā, e tōu Atua. <verse eid="DEU 14:24" /><verse number="25" style="v" sid="DEU 14:25" />Nā, me hoko e koe ki te moni, me takai hoki te moni ki roto ki tōu ringa, ka haere ki te wāhi e whiriwhiri ai a Ihowā, tōu Atua. <verse eid="DEU 14:25" /><verse number="26" style="v" sid="DEU 14:26" />Nā, ka hoko atu koe i te moni ki ngā mea katoa e hiahia ai tōu ngākau, ki te kau, ki te hipi rānei, ki te wāina rānei, ki te wai kaha rānei, ki ngā mea katoa rānei e matea nuitia ana e tōu ngākau; ka kai ai ki reira ki te aroaro o Ihowā, o tōu Atua, ka hari hoki koe, koutou ko tōu whare. <verse eid="DEU 14:26" /><verse number="27" style="v" sid="DEU 14:27" />Ā, ko te Rīwaiti i roto i ōu tatau, kaua ia e whakarērea e koe; he mea hoki kāhore ōna wāhi, kāinga tupu rānei i roto i a koe.<verse eid="DEU 14:27" /></para>
  <para style="p">
    <verse number="28" style="v" sid="DEU 14:28" />Hei te mutunga o ngā tau e toru ka mau koe ki waho i ngā whakatekau katoa o āu hua o tēnā tau, ka whakatakoto ai ki ōu kūwaha. <verse eid="DEU 14:28" /><verse number="29" style="v" sid="DEU 14:29" />Nā, ka haere te Rīwaiti, nō te mea kāhore ōna wāhi, kāinga tupu rānei i roto i a koe, me te manene, me te pani, me te pouaru, kei roto nei i ōu tatau, ā, ka kai rātou, ka mākona; kia manaaki ai a Ihowā, tōu Atua, i a koe i ngā mahi katoa a tōu ringa e mahi ai koe.<verse eid="DEU 14:29" /></para>
  <chapter eid="DEU 14" />
  <chapter number="15" style="c" sid="DEU 15" />
  <para style="s">Te Tau Tukunga Noatanga</para>
  <para style="r">(<ref loc="LEV 25:1-7">Rewitikuha 25.1-7</ref>)</para>
  <para style="p">
    <verse number="1" style="v" sid="DEU 15:1" />Hei te mutunga o ngā tau e whitu ka mea koe he tukunga noatanga. <verse eid="DEU 15:1" /><verse number="2" style="v" sid="DEU 15:2" />Ā, ko te tikanga tēnei mō te tuku noa: ko ngā kaiwhakatārewa moni katoa, e whakatārewa moni ana ki ō rātou hoa, me tuku noa atu; kaua te kaiwhakatārewa e tohe ki tōna hoa, ki tōna teina rānei; nō te mea e karangatia ana ko te tukunga noatanga a Ihowā. <verse eid="DEU 15:2" /><verse number="3" style="v" sid="DEU 15:3" />He tangata iwi kē, tohea atu; ko tāu mea ia i tōu teina, me tuku noa e tōu ringa. <verse eid="DEU 15:3" /><verse number="4" style="v" sid="DEU 15:4" />Engari hoki me kore te rawakore i roto i a koe; ka manaaki rawa hoki a Ihowā i a koe i runga i te whenua ka hōmai nei e Ihowā, e tōu Atua, ki a koe, kia tangohia hei kāinga tupu, <verse eid="DEU 15:4" /><verse number="5" style="v" sid="DEU 15:5" />ki te āta whakarongo i a koe ki te reo o Ihowā, o tōu Atua, kia puritia, kia mahia ēnei whakahau katoa e whakahau nei ahau i tēnei rā ki a koe. <verse eid="DEU 15:5" /><verse number="6" style="v" sid="DEU 15:6" />Nō te mea ka manaakitia koe e Ihowā, e tōu Atua, ka pērātia me tāna i kī ai ki a koe. Ā, māu e whakatārewa moni ki ngā iwi maha, ko koe ia kaua e tango i te moni tārewa; ā, ko koe hei ariki mō ngā iwi maha, kāhore hoki rātou e ariki ki a koe.<verse eid="DEU 15:6" /></para>
  <para style="p">
    <verse number="7" style="v" sid="DEU 15:7" />Ki te mea kei roto i a koe tētahi e rawakore ana, tētahi o ōu tēina, i roto i tētahi o ōu kūwaha o tōu whenua, e hōmai nei e Ihowā, e tōu Atua, ki a koe, kaua e whakauaua tōu ngākau, kaua hoki e kopia tōu ringa ki tōu teina rawakore. <verse eid="DEU 15:7" /><verse number="8" style="v" sid="DEU 15:8" />Engari, me whakatuwhera mārie tōu ringa ki a ia, kia ngāwari hoki ki te whakatārewa moni ki a ia kia rite ki tōna mate i te mea e hapa ana i a ia. <verse eid="DEU 15:8" /><verse number="9" style="v" sid="DEU 15:9" />Kia tūpato kei puta ake te whakaaro kino i roto i tōu ngākau, kei mea, “E tata ana te tau whitu, te tau tuku noa,” ā, ka kino tōu kanohi ki tōu teina rawakore, ā, e kore e hoatu e koe ki a ia; nā, ka tangi atu ia ki a Ihowā i a koe ka kino nei, ā, ka whai hara koe. <verse eid="DEU 15:9" /><verse number="10" style="v" sid="DEU 15:10" />Me tino hoatu e koe ki a ia, kaua hoki tōu ngākau e pōuri, ina hoatu e koe ki a ia; ko te mea hoki tēnei e manaaki ai a Ihowā, tōu Atua, i a koe, i āu mahi katoa, i ngā mea katoa e totoro atu ai tōu ringa. <verse eid="DEU 15:10" /><verse number="11" style="v" sid="DEU 15:11" />E kore hoki e kore te rawakore i te whenua; koia tāku e whakahau nei ki a koe, e mea nei, “Kia tuwhera tonu tōu ringa ki tōu teina, ki tōu hunga matekai, ki ōu rawakore, i tōu whenua.”<verse eid="DEU 15:11" /></para>
  <para style="s">Te Tukunga Noa o ngā Pononga</para>
  <para style="r">(<ref loc="EXO 21:1-11">Ekoruhe 21.1-11</ref>)</para>
  <para style="p">
    <verse number="12" style="v" sid="DEU 15:12" />Ki te hokona atu ki a koe tōu teina, he tāne Hiperu, he wahine Hiperu rānei, ā, ka mahi ki a koe e ono ngā tau; nā, hei te whitu o ngā tau me tuku ia kia haere noa atu i a koe. <verse eid="DEU 15:12" /><verse number="13" style="v" sid="DEU 15:13" />Ā, ki te tuku koe i a ia kia haere noa atu i a koe, kaua ia e tukua rawakoretia atu. <verse eid="DEU 15:13" /><verse number="14" style="v" sid="DEU 15:14" />Engari, kia māhorahora te hoatu ki a ia i ētahi o āu hipi, o tāu patunga wīti, o tāu poka wāina hoki; me hoatu ki a ia ētahi o ngā mea i hoatu e Ihowā, e tōu Atua, hei manaaki mōu. <verse eid="DEU 15:14" /><verse number="15" style="v" sid="DEU 15:15" />Kia mahara hoki he pononga koe i mua, i te whenua o Īhipa, ā, nā Ihowā, nā tōu Atua, koe i whakaora; koia ahau i whakahau ai i tēnei mea ki a koe ināianei.<verse eid="DEU 15:15" /></para>
  <para style="p">
    <verse number="16" style="v" sid="DEU 15:16" />Nā, ki te mea ia ki a koe, “E kore ahau e mawehe atu i a koe,” he aroha hoki nōna ki a koutou ko tōu whare, he pai nō tāna noho ki a koe; <verse eid="DEU 15:16" /><verse number="17" style="v" sid="DEU 15:17" />kātahi koe ka tango i tētahi mea poka, ka titi ai i tōna taringa ki te tatau, ā, ka waiho ia hei pononga māu, oti tonu atu.</para>
  <para style="p" vid="DEU 15:17">Me pēnā hoki ki tāu pononga wahine.<verse eid="DEU 15:17" /></para>
  <para style="p">
    <verse number="18" style="v" sid="DEU 15:18" />Kei mea he pakeke rawa ki a koe, ina tukua ia kia haere noa atu i a koe; e rite ana hoki āna mahi ki a koe i ngā tau e ono ki a ngā kaimahi tokorua e utua ana; ā, ka manaaki a Ihowā, tōu Atua, i a koe i ngā mea katoa e mea ai koe.<verse eid="DEU 15:18" /></para>
  <para style="s">Ngā Mātāmua a ngā Kararehe</para>
  <para style="p">
    <verse number="19" style="v" sid="DEU 15:19" />Ko ngā toa mātāmua e whānau ana i roto i āu kau, i āu hipi, me whakatapu e koe mā Ihowā, mā tōu Atua; kaua e whakamahia tāu pūru mātāmua, kaua hoki e kutikutia tāu hipi mātāmua. <verse eid="DEU 15:19" /><verse number="20" style="v" sid="DEU 15:20" />Kainga ki te aroaro o Ihowā, o tōu Atua, i tēnei tau, i tēnei tau, e koe, e tōu whare, ki te wāhi e whiriwhiri ai a Ihowā, tōu Atua. <verse eid="DEU 15:20" /><verse number="21" style="v" sid="DEU 15:21" />Ā, ki te mea he koha tōna – inā rā he totitoti, he matapō – tētahi atu koha kino rānei, kaua ia e patua mā Ihowā, mā tōu Atua. <verse eid="DEU 15:21" /><verse number="22" style="v" sid="DEU 15:22" />Kainga i roto i ōu kūwaha; mā te poke, mā te pokekore taua mea e kai, pērā me te kahera, me te hāta. <verse eid="DEU 15:22" /><verse number="23" style="v" sid="DEU 15:23" />Otiia, kaua e kainga ōna toto; ringihia atu ki te whenua, ānō he wai.<verse eid="DEU 15:23" /></para>
  <chapter eid="DEU 15" />
  <chapter number="16" style="c" sid="DEU 16" />
  <para style="s">Te Kapenga</para>
  <para style="r">(<ref loc="EXO 12:1-20">Ekoruhe 12.1-20</ref>)</para>
  <para style="p">
    <verse number="1" style="v" sid="DEU 16:1" />Kia mahara ki te marama, ki a Apipi, ka mahi i te Kapenga ki a Ihowā, ki tōu Atua; ko Apipi hoki te marama i whakaputaina mai ai koe e Ihowā, e tōu Atua, i Īhipa i te pō. <verse eid="DEU 16:1" /><verse number="2" style="v" sid="DEU 16:2" />Nā, me patu e koe te Kapenga ki a Ihowā, ki tōu Atua, o te kāhui hipi, o te kāhui kau, ki te wāhi e whiriwhiri ai a Ihowā kia waiho tōna ingoa ki reira. <verse eid="DEU 16:2" /><verse number="3" style="v" sid="DEU 16:3" />Kaua e kainga tahitia te parāoa rēwena me taua mea. Kia whitu ngā rā e kai ai koe i te taro rēwenakore me taua mea, arā i te taro tangihanga; i haere pōtatutatu mai hoki koe i te whenua o Īhipa; kia mahara ai koe ki te rā i puta mai ai koe i te whenua o Īhipa i ngā rā katoa e ora ai koe. <verse eid="DEU 16:3" /><verse number="4" style="v" sid="DEU 16:4" />Ā, kia whitu ngā rā e kore ai e kitea he rēwena ki a koe i ōu rohe katoa; kaua hoki e whakatoea mō te ata tētahi wāhi o te kikokiko e patua e koe i te ahiahi o te rā tuatahi.<verse eid="DEU 16:4" /></para>
  <para style="p">
    <verse number="5" style="v" sid="DEU 16:5" />E kore e āhei kia patua te Kapenga i roto i tētahi o ōu tatau, e hōmai ana e Ihowā, e tōu Atua, ki a koe. <verse eid="DEU 16:5" /><verse number="6" style="v" sid="DEU 16:6" />Engari hei te wāhi e whiriwhiri ai a Ihowā, tōu Atua, kia waiho tōna ingoa ki reira, hei reira koe patu ai i te Kapenga i te ahiahi, i te toenetanga o te rā, i te wā anō i puta mai ai koe i Īhipa. <verse eid="DEU 16:6" /><verse number="7" style="v" sid="DEU 16:7" />Nā, me tunu e koe, me kai hoki ki te wāhi e whiriwhiri ai a Ihowā, tōu Atua; ā, i te ata ka tahuri, ka haere ki ōu tēneti. <verse eid="DEU 16:7" /><verse number="8" style="v" sid="DEU 16:8" />E ono ngā rā e kai ai koe i te taro rēwenakore; ā, i te rā whitu ko te huihui nui ki a Ihowā, ki tōu Atua; kaua tētahi mahi e mahia i taua rā.<verse eid="DEU 16:8" /></para>
  <para style="s">Te Hākari o ngā Wiki</para>
  <para style="r">(<ref loc="EXO 34:22">Ekoruhe 34.22</ref>; <ref loc="LEV 23:15-21">Rewitikuha 23.15-21</ref>)</para>
  <para style="p">
    <verse number="9" style="v" sid="DEU 16:9" />Taua e koe, kia whitu ngā wiki; kei tau tukunga mataati i te toronaihi ki te kotinga koe tīmata mai ai te tatau i ngā wiki e whitu. <verse eid="DEU 16:9" /><verse number="10" style="v" sid="DEU 16:10" />Nā, me mahi te Hākari o Ngā Wiki ki a Ihowā, ki tōu Atua, ki tētahi tahua, he mea hoatu noa nā tōu ringa; kia rite tāu e hoatu ai ki te manaaki a Ihowā, a tōu Atua, i a koe. <verse eid="DEU 16:10" /><verse number="11" style="v" sid="DEU 16:11" />Nā, ka koa koe ki te aroaro o Ihowā, o tōu Atua – a koe, koutou tahi ko tāu tama, ko tāu tamāhine, me tāu pononga tāne, me tāu pononga wahine, me te Rīwaiti i roto i ōu tatau, me te manene, me te pani, me te pouaru i roto i a koe – ki te wāhi i whiriwhiria e Ihowā, e tōu Atua, kia waiho tōna ingoa ki reira. <verse eid="DEU 16:11" /><verse number="12" style="v" sid="DEU 16:12" />Ā, kia mahara koe he pononga koe i Īhipa i mua; me pupuri hoki, me mahi ēnei tikanga.<verse eid="DEU 16:12" /></para>
  <para style="s">Te Hākari Whare Wharau</para>
  <para style="r">(<ref loc="LEV 23:33-43">Rewitikuha 23.33-43</ref>)</para>
  <para style="p">
    <verse number="13" style="v" sid="DEU 16:13" />Me mahi te Hākari Whare Wharau, kia whitu ngā rā, ua poto i a koe te kohikohi mai i tāu patunga wīti me tāu poka wāina. <verse eid="DEU 16:13" /><verse number="14" style="v" sid="DEU 16:14" />Ā, ka koa koe ki tāu hākari, a koe, koutou tahi ko tāu tama, ko tāu tamāhine, ko tāu pononga tāne, ko tāu pononga wahine, me te Rīwaiti, te manene, te pani me te pouaru i roto i ōu tatau. <verse eid="DEU 16:14" /><verse number="15" style="v" sid="DEU 16:15" />Kia whitu ngā rā o tāu hākari ki a Ihowā, ki tōu Atua, i te wāhi e whiriwhiri ai a Ihowā; ka manaaki hoki a Ihowā, tōu Atua, i a koe i āu hua katoa, i ngā mahi katoa hoki a ōu ringa, ā, ka tino harakoa koe.<verse eid="DEU 16:15" /></para>
  <para style="p">
    <verse number="16" style="v" sid="DEU 16:16" />E toru ngā wā o te tau e kitea ai ōu tāne katoa ki te aroaro o Ihowā, o tōu Atua, ki te wāhi e whiriwhiri ai ia; ko te Hākari Taro Rēwenakore, ko te Hākari o Ngā Wiki, ko te Hākari Whare Wharau. Kaua hoki e puta kau ki te aroaro o Ihowā; <verse eid="DEU 16:16" /><verse number="17" style="v" sid="DEU 16:17" />me hōmai e ia tangata te mea e taea e ia, kia rite ki te manaaki i hōmai e Ihowā, e tōu Atua, ki a koe.<verse eid="DEU 16:17" /></para>
  <para style="s">Te Whakahaere o te Mahi Tika</para>
  <para style="p">
    <verse number="18" style="v" sid="DEU 16:18" />Whakatūria ētahi kaiwhakawā, me ētahi rangatira mōu i ōu kūwaha katoa, e hōmai ana e Ihowā, e tōu Atua, ki a koe, mō ōu iwi; kia tika hoki tā rātou whakawā mō te iwi. <verse eid="DEU 16:18" /><verse number="19" style="v" sid="DEU 16:19" />Kaua e whakapeaua kētia te whakawā; kaua hoki e whakapai kanohi; kaua anō e tango i te utu whakapati; he mea whakamatapō hoki te utu whakapati i ngā kanohi o te hunga whakaaro nui, he mea whakapeau kē i ngā kupu a te hunga tika. <verse eid="DEU 16:19" /><verse number="20" style="v" sid="DEU 16:20" />Ko te mea tika anake tāu e whai ai, kia ora ai koe, kia noho ai hoki ki te whenua e hōmai nei e Ihowā, e tōu Atua, ki a koe.<verse eid="DEU 16:20" /></para>
  <para style="s">Kei Karakiatia Tēhea Momo Rākau, Whakapakoko Rānei</para>
  <para style="p">
    <verse number="21" style="v" sid="DEU 16:21" />Kaua e whakatōkia e koe he Āhera o tēhea momo rākau ki te taha o te āta a Ihowā, a tōu Atua, e hangā e koe. <verse eid="DEU 16:21" /><verse number="22" style="v" sid="DEU 16:22" />Kaua anō hoki e whakatūria ake tētahi pou whakapakoko māu e kinongia nei e Ihowā, e tōu Atua.<verse eid="DEU 16:22" /></para>
  <chapter eid="DEU 16" />
  <chapter number="17" style="c" sid="DEU 17" />
  <para style="p">
    <verse number="1" style="v" sid="DEU 17:1" />Kaua e patua mā Ihowā, mā tōu Atua, tētahi kau, hipi rānei, he koha tōna, tētahi atu hē rānei; he mea whakarihariha hoki tēnā ki a Ihowā, ki tōu Atua.<verse eid="DEU 17:1" /></para>
  <para style="p">
    <verse number="2" style="v" sid="DEU 17:2" />Ki te mea ka kitea i roto i a koe, i roto i tētahi o ōu tatau e hōmai nei e Ihowā, e tōu Atua, ki a koe tētahi tangata, tētahi wahine rānei, i mahi i te kino ki te titiro a Ihowā, a tōu Atua, i whakapaheke hoki i tāna kawenata, <verse eid="DEU 17:2" /><verse number="3" style="v" sid="DEU 17:3" />i haere hoki, i mahi ki ngā atua kē i koropiko ki a rātou – ki te rā rānei, ki te marama rānei, ki tētahi rānei o ngā mano o te rangi kīhai nei i whakaritea atu e ahau – <verse eid="DEU 17:3" /><verse number="4" style="v" sid="DEU 17:4" />ā, ka kōrerotia ki a koe, ā, ka rongo koe, nā, me āta ui mārie e koe, nā, mehemea he tika, he pono te kōrero kei te meatia taua mea whakarihariha i roto i a Īharaira. <verse eid="DEU 17:4" /><verse number="5" style="v" sid="DEU 17:5" />Me whakaputa e koe taua tangata, taua wahine rānei, i mahi nei i taua mea kino, ki ōu tatau, taua tangata, taua wahine rānei; ka āki ai i a rāua ki te kōhatu, ā mate noa. <verse eid="DEU 17:5" /><verse number="6" style="v" sid="DEU 17:6" />Mā te kupu a ngā kaiwhakaatu tokorua, a ngā kaiwhakaatu tokotoru rānei, e mate ai te tangata e tika ana kia whakamatea; e kore ia e mate i te kupu a te kaiwhakaatu kotahi. <verse eid="DEU 17:6" /><verse number="7" style="v" sid="DEU 17:7" />Ko ngā ringa o ngā kaiwhakaatu te pā wawe ki a ia hei whakamate i a ia, ā muri iho ko ngā ringa o te iwi katoa. Pēnei ka whakakorea atu e koe te kino i roto i a koe.<verse eid="DEU 17:7" /></para>
  <para style="s">Ngā Take Pakeke</para>
  <para style="p">
    <verse number="8" style="v" sid="DEU 17:8" />Ki te ara ake tētahi take pakeke rawa i a koe te whakawā, he toto ki te toto, he whakawā ki te whakawā, he patu ki te patu, he take tautohetohe i roto i ōu tatau – nā, me whakatika koe, me haere ki runga ki te wāhi e whiriwhiri ai a Ihowā, tōu Atua; <verse eid="DEU 17:8" /><verse number="9" style="v" sid="DEU 17:9" />ā, ka tae koe ki ngā tohunga, ki ngā Rīwaiti, ki te kaiwhakawā hoki e whakarite ana i aua rā; ā, ka ui koe; ā, mā rātou e whakapuaki ki a koe te tikanga mō te whakarite. <verse eid="DEU 17:9" /><verse number="10" style="v" sid="DEU 17:10" />Nā, me mahi e koe tā rātou e whakapuaki ai ki a koe i taua wāhi i whiriwhiri ai e Ihowā; kia tūpato hoki kia rite te meatanga ki ngā mea katoa e kīia e rātou ki a koe. <verse eid="DEU 17:10" /><verse number="11" style="v" sid="DEU 17:11" />Kia rite tāu meatanga ki te tikanga o te ture e kīia e rātou ki a koe, ki te ritenga hoki e kōrerotia e rātou ki a koe; kaua e peka kē atu, ki matau rānei, ki mauī rānei, i te kupu e whakapuakina e rātou ki a koe. <verse eid="DEU 17:11" /><verse number="12" style="v" sid="DEU 17:12" />Ā, ki te poka wāhi tētahi tangata, kāhore e whakarongo ki te tohunga e tū ana, e minita ana i reira i te aroaro o Ihowā, o tōu Atua, ki te kaiwhakawā rānei, me whakamate taua tangata; ā, ka whakakorea atu e koe te kino i roto i a Īharaira. <verse eid="DEU 17:12" /><verse number="13" style="v" sid="DEU 17:13" />Ā, ka rongo katoa te iwi, ka wehi, e kore e poka wāhi noa i muri iho.<verse eid="DEU 17:13" /></para>
  <para style="s">Meatanga hei Kīngi</para>
  <para style="p">
    <verse number="14" style="v" sid="DEU 17:14" />Ka tae koe ki te whenua e hōmai ana e Ihowā, e tōu Atua, ki a koe, ā, ka riro mai a reira i a koe, ā, ka noho koe ki reira, ka mea hoki, “Ka meinga e ahau tētahi kīngi mōku, ka pērā me ngā iwi katoa i tētahi taha ōku, i tētahi taha.” <verse eid="DEU 17:14" /><verse number="15" style="v" sid="DEU 17:15" />Ko tā Ihowā, ko tā tōu Atua e whiriwhiri ai, ko ia anake tāu e mea ai hei kīngi mōu. Ko tētahi o ōu tuākana tāu e mea ai hei kīngi mōu; e kore e āhei kia meatia e koe hei kīngi mōu te tangata iwi kē, ehara nei i te tuakana nōu. <verse eid="DEU 17:15" /><verse number="16" style="v" sid="DEU 17:16" />Otiia kaua ia e whakamaha i te hōiho mōna, kaua anō hoki e whakahokia te iwi ki Īhipa, hei whakamaha i ngā hōiho; kua mea nei hoki a Ihowā ki a koutou, “E kore koutou e hoki nā taua huarahi ā mua ake nei.” <verse eid="DEU 17:16" /><verse number="17" style="v" sid="DEU 17:17" />Kaua anō ia e whakamaha wāhine māna, kei riro kē tōna ngākau; kaua anō hoki e whakanuia rawatia e ia te hiriwa me te kōura māna.<verse eid="DEU 17:17" /></para>
  <para style="p">
    <verse number="18" style="v" sid="DEU 17:18" />Ā, ka noho ia ki te torōna o tōna rangatiratanga, nā, me tuhituhi e ia ki tētahi pukapuka ngā kupu o tēnei ture, nō ēnā i te aroaro o ngā tohunga, o ngā Rīwaiti; <verse eid="DEU 17:18" /><verse number="19" style="v" sid="DEU 17:19" />ā, hei a ia takoto ai, ā, me kōrero ia ki reira i ngā rā katoa e ora ai ia. Kia ako ai ia ki te wehi ki a Ihowā, ki tōna Atua, ki te pupuri i ngā kupu katoa o tēnei ture, i ēnei tikanga, hei mahi māna; <verse eid="DEU 17:19" /><verse number="20" style="v" sid="DEU 17:20" />kei whakakake tōna ngākau ki ōna tēina, kei peka kē atu hoki ia i te whakahau ki matau, ki mauī; kia roa ai ōna rā i tōna kīngitanga, ōna me o āna tama, i waenganui i a Īharaira.<verse eid="DEU 17:20" /></para>
  <chapter eid="DEU 17" />
  <chapter number="18" style="c" sid="DEU 18" />
  <para style="s">Te Taonga Tupu mō ngā Tohunga, mō ngā Rīwaiti</para>
  <para style="p">
    <verse number="1" style="v" sid="DEU 18:1" />Kaua tētahi wāhi, tētahi kāinga tupu rānei i roto i a Īharaira mō ngā tohunga, mō ngā Rīwaiti, mō te iwi katoa anō hoki o Rīwai; ko ngā whakahere ahi a Ihowā, ko ōna taonga ake hoki, hei kai mā rātou. <verse eid="DEU 18:1" /><verse number="2" style="v" sid="DEU 18:2" />Ā, kāhore tētahi kāinga tupu mō rātou i waenganui i ō rātou tuākana; ko Ihowā, ko ia tō rātou taonga tupu, pērā hoki me tāna i kōrero ai ki a rātou.<verse eid="DEU 18:2" /></para>
  <para style="p">
    <verse number="3" style="v" sid="DEU 18:3" />Ā, ko te tikanga tēnei mō ngā mea a te iwi mā ngā tohunga, mō ā ngā tāngata e patu ana i te patunga tapu, ahakoa kau, ahakoa hipi, me hōmai e rātou ki te tohunga te peke, ngā pāpāringa e rua, me te puku. <verse eid="DEU 18:3" /><verse number="4" style="v" sid="DEU 18:4" />Ko ngā hua mātāmua o tāu wīti, o tāu wāina, o tāu hinu, me te huruhuru mātāmua o āu hipi, me hoatu ki a ia. <verse eid="DEU 18:4" /><verse number="5" style="v" sid="DEU 18:5" />Nō te mea kua whiriwhiria ia e Ihowā, e tōu Atua, i roto i ōu iwi katoa, kia tū hei minita i runga i te ingoa o Ihowā, a ia me āna tama ake tonu atu.<verse eid="DEU 18:5" /></para>
  <para style="p">
    <verse number="6" style="v" sid="DEU 18:6" />Ā, ki te haere mai tētahi Rīwaiti i hea noa atu o Īharaira, i tētahi o ōu kūwaha i noho ai ia, ā, ka tae mai me te hiahia katoa o tōna ngākau ki te wāhi e whiriwhiria e Ihowā; <verse eid="DEU 18:6" /><verse number="7" style="v" sid="DEU 18:7" />nā, me minita ia i runga i te ingoa o Ihowā, o tōna Atua, me pērā me ōna tuākana katoa me ngā Rīwaiti, e tū nei i reira i te aroaro o Ihowā. <verse eid="DEU 18:7" /><verse number="8" style="v" sid="DEU 18:8" />Kia rite te wāhi hei kai mā rātou, hāunga anō ngā utu i a ia mō ngā taonga a ōna mātua.<verse eid="DEU 18:8" /></para>
  <para style="s">Kia Tino Tika Koe</para>
  <para style="p">
    <verse number="9" style="v" sid="DEU 18:9" />E tae koe ki te whenua e hōmai ana e Ihowā, e tōu Atua, ki a koe, kei ako koe ki te mahi i ngā mea whakarihariha a ēnā iwi. <verse eid="DEU 18:9" /><verse number="10" style="v" sid="DEU 18:10" />Kei kitea i roto i a koe tētahi e mea ana i tāna tama, i tāna tamāhine rānei, kia haere i roto i te ahi, tētahi tohunga whakaaro ki ngā tohu, tētahi e whakaari ana i ngā mea kei mua, tētahi tohunga māori, tētahi tohunga mākutu rānei, <verse eid="DEU 18:10" /><verse number="11" style="v" sid="DEU 18:11" />tētahi tohunga whaiwhaiā rānei, tētahi kaiui i te atua māori, tētahi mata māori rānei, tētahi kaiui i te tūpāpaku. <verse eid="DEU 18:11" /><verse number="12" style="v" sid="DEU 18:12" />Nō te mea e whakarihariha ana a Ihowā ki ngā tāngata katoa e mea ana i ēnā mea; ā, nā aua mea whakarihariha i peia ai rātou i tōu aroaro e Ihowā, e tōu Atua. <verse eid="DEU 18:12" /><verse number="13" style="v" sid="DEU 18:13" />Kia tino tika koe i te aroaro o Ihowā, o tōu Atua.<verse eid="DEU 18:13" /></para>
  <para style="s">He Poropiti nā Ihowā</para>
  <para style="p">
    <verse number="14" style="v" sid="DEU 18:14" />Ko ēnei iwi hoki, ka riro nei i a koe, e whakarongo ana ki ngā tohunga tāima, ki ngā tohunga māori; tēnā ko koe, e kore a Ihowā, tōu Atua, e tuku i a koe kia pērā. <verse eid="DEU 18:14" /><verse number="15" style="v" sid="DEU 18:15" />Mā Ihowā, mā tōu Atua, e whakaara ake he poropiti mōu i roto i a koe, nō ōu tēina, he rite mai ki ahau; ko ia tā koutou e whakarongo ai. <verse eid="DEU 18:15" /><verse number="16" style="v" sid="DEU 18:16" />Hei whakarite mō ngā mea katoa i īnoi ai koe ki a Ihowā, ki tōu Atua, i Horepa i te rā o te huihuinga, i mea ai: “Kaua ahau e rongo atu anō i te reo o Ihowā, o tōku Atua, kaua hoki ahau e titiro anō ki tēnei ahi nui, kei mate ahau.”<verse eid="DEU 18:16" /></para>
  <para style="p">
    <verse number="17" style="v" sid="DEU 18:17" />Nā, ka mea a Ihowā ki ahau: “He pai tā rātou kōrero i kōrero nā. <verse eid="DEU 18:17" /><verse number="18" style="v" sid="DEU 18:18" />Māku e whakaara ake he poropiti mō rātou i roto i ō rātou tēina, rite tahi ki a koe, ā, ka hoatu e ahau āku kupu ki tōna waha; māna e kōrero ki a rātou ngā mea katoa e kōrero ai ahau ki a ia. <verse eid="DEU 18:18" /><verse number="19" style="v" sid="DEU 18:19" />Nā, ko te tangata e kore e whakarongo ki āku kupu, e kōrero ai ia i runga i tōku ingoa, māku e rapu he utu i a ia. <verse eid="DEU 18:19" /><verse number="20" style="v" sid="DEU 18:20" />Tēnā ko te poropiti e poka noa te kōrero i runga i tōku ingoa, i tētahi kupu kīhai nei i whakahaua atu e ahau kia kōrerotia, e kōrero rānei i runga i te ingoa o ngā atua kē, inā, ka mate taua poropiti.”<verse eid="DEU 18:20" /></para>
  <para style="p">
    <verse number="21" style="v" sid="DEU 18:21" />Ā, ki te mea koe i roto i tōu ngākau, “Mā te aha e mōhio ai tātou ki te kupu kīhai nei i kōrerotia e Ihowā?” <verse eid="DEU 18:21" /><verse number="22" style="v" sid="DEU 18:22" />Ki te kōrero tētahi poropiti i runga i te ingoa o Ihowā, ā, kāhore e puta mai te mea, kāhore hoki e tae mai, koia tēnā te mea kīhai i kōrerotia e Ihowā; i kōrero poka noa te poropiti, kaua koe e wehi i a ia.<verse eid="DEU 18:22" /></para>
  <chapter eid="DEU 18" />
  <chapter number="19" style="c" sid="DEU 19" />
  <para style="s">Ngā Pā Whakaora</para>
  <para style="r">(<ref loc="NUM 35:9-34">Tauanga 35.9-34</ref>; <ref loc="JOS 20:1-9">Hohua 20.1-9</ref>)</para>
  <para style="p">
    <verse number="1" style="v" sid="DEU 19:1" />E whakangaromia ana e Ihowā, e tōu Atua, ngā iwi nō rātou nei te whenua ka hōmai nei e Ihowā, e tōu Atua, ki a koe, ā, ka riro tō rātou wāhi i a koe, ā, ka noho koe ki ō rātou pā, ki ō rātou whare; <verse eid="DEU 19:1" /><verse number="2" style="v" sid="DEU 19:2" />me wehe e koe kia toru ngā pā mōu i waenganui o tōu whenua, ka hōmai nei e Ihowā, e tōu Atua, ki a koe, hei kāinga pūmau. <verse eid="DEU 19:2" /><verse number="3" style="v" sid="DEU 19:3" />Whakapaia e koe he huarahi, ka tapahi i ngā rohe o tōu whenua, ka whakawhiwhia nei e Ihowā, e tōu Atua, ki a koe, kia toru ngā wāhanga, hei rerenga atu mō ngā tāngata whakamate katoa.<verse eid="DEU 19:3" /></para>
  <para style="p">
    <verse number="4" style="v" sid="DEU 19:4" />Ā, ko te āhua tēnei mō te tangata whakamate, e rere ai ki reira, e ora ai hoki; arā ki te patua e ia tōna hoa he mea urupā, kāhore hoki ōna kino ki a ia i mua atu: <verse eid="DEU 19:4" /><verse number="5" style="v" sid="DEU 19:5" />Pēnei me te tangata ka haere tahi rāua ko tōna hoa ki te ngahere ki te tapahi rākau, ā, ka āki atu tōna ringa i te toki ki te tua i te rākau, nā, ka maunu te pane i te kakau, pono tonu ki tōna hoa, ā mate iho. Nā, ka rere atu ia ki tētahi o aua pā, ā, ka ora. <verse eid="DEU 19:5" /><verse number="6" style="v" sid="DEU 19:6" />Kei whai te kaitakitaki toto i te tangata whakamate, i te mea e pāwerawera ana tōna ngākau, ā, ka hopu i a ia, he roa hoki nō te huarahi, ā, ka patu i a ia; kīhai ia i tika te mate mōna, nō te mea kāhore ia i kino ki a ia i mua atu. <verse eid="DEU 19:6" /><verse number="7" style="v" sid="DEU 19:7" />Koia tāku e whakahau atu nei ki a koe, e mea nei: Me wehe e koe kia toru ngā pā mōu.<verse eid="DEU 19:7" /></para>
  <para style="p">
    <verse number="8" style="v" sid="DEU 19:8" />Ā, ki te whakanui a Ihowā, tōu Atua, i tōu rohe, ki te rite ki tāna i oati ai ki ōu mātua – ā, ka hōmai e ia te whenua katoa i mea ai ia kia hōmai ki ōu mātua; <verse eid="DEU 19:8" /><verse number="9" style="v" sid="DEU 19:9" />ki te puritia e koe, ki te mahia ēnei whakahau katoa, e whakahau atu nei ahau ki a koe i tēnei rā, arā kia aroha ki a Ihowā, ki tōu Atua, kia haere hoki i ōna huarahi i ngā rā katoa – ko reira koe tango ai kia toru atu ngā pā mōu, hei tāpiri mō ēnā pā e toru. <verse eid="DEU 19:9" /><verse number="10" style="v" sid="DEU 19:10" />Kei whakahekea te toto harakore ki waenganui o tōu whenua, ka hōmai nei e Ihowā, e tōu Atua, ki a koe hei kāinga, kei whakairia hoki te toto ki runga ki a koe.<verse eid="DEU 19:10" /></para>
  <para style="p">
    <verse number="11" style="v" sid="DEU 19:11" />Engari ia ki te kino tētahi ki tōna hoa, ā, ka whanga ki a ia, ka whakatika hoki ki a ia, ka patu rawa i a ia, nō ka mate ia; ā, ka rere ia ki tētahi o aua pā. <verse eid="DEU 19:11" /><verse number="12" style="v" sid="DEU 19:12" />Nā, me tono e ngā kaumātua o tōna pā, ka tiki atu hoki i a ia i reira, ka hoatu i a ia ki te ringa o te kaitakitaki toto, kia mate ai ia. <verse eid="DEU 19:12" /><verse number="13" style="v" sid="DEU 19:13" />Kei tohu tōu kanohi i a ia, engari me whakakāhore e koe te toto harakore i roto i a Īharaira, kia whiwhi ai koe ki te pai.<verse eid="DEU 19:13" /></para>
  <para style="s">Ngā Rohe Onamata</para>
  <para style="p">
    <verse number="14" style="v" sid="DEU 19:14" />Kei nekehia kētia e koe te rohe o tōu hoa, i rohea ai e ngā tāngata onamata, ki tōu kāinga e nohoia e koe i te whenua ka hōmai nei e Ihowā, e tōu Atua, ki a koe hei kāinga.<verse eid="DEU 19:14" /></para>
  <para style="s">Te Ture mō te Kaiwhakaatu Teka</para>
  <para style="p">
    <verse number="15" style="v" sid="DEU 19:15" />Kei whakatika ki te tangata te kaiwhakaatu kotahi mō te kino, mō tētahi hara rānei, ahakoa he aha, e hara ai ia. Mā te kupu a ngā kaiwhakaatu tokorua, mā te kupu rānei a ngā kaiwhakaatu tokotoru, e whakatikaia ai te kōrero.<verse eid="DEU 19:15" /></para>
  <para style="p">
    <verse number="16" style="v" sid="DEU 19:16" />Ki te whakatika tētahi kaiwhakaatu teka ki tētahi tangata, hei kōrero teka i mahi ia i te hē; <verse eid="DEU 19:16" /><verse number="17" style="v" sid="DEU 19:17" />nā, me tū ngā tāngata tokorua, nā rāua nei te totohe, ki te aroaro o Ihowā, ki te aroaro hoki o ngā tohunga rātou ko ngā kaiwhakawā e whakariterite ana i aua rā. <verse eid="DEU 19:17" /><verse number="18" style="v" sid="DEU 19:18" />Nā, me whakataki mārie e ngā kaiwhakawā; ā, ka kitea he kaiwhakaatu teka te kaiwhakaatu, he teka tāna kōrero mō tōna teina; <verse eid="DEU 19:18" /><verse number="19" style="v" sid="DEU 19:19" />nā, pērātia ia e koutou me tāna i whakaaro ai kia meatia ki tōna teina; pēnei ka whakakorea te kino i roto i a koe. <verse eid="DEU 19:19" /><verse number="20" style="v" sid="DEU 19:20" />Ā, ka rongo te nuinga, ā, ka wehi, e kore hoki e mea i te kino pērā i roto i a koe ā muri. <verse eid="DEU 19:20" /><verse number="21" style="v" sid="DEU 19:21" />Kaua anō tōu kanohi e tohu: ko tō te ora utu he ora, tō te kanohi he kanohi, tō te niho he niho, tō te ringa he ringa, tō te waewae he waewae.<verse eid="DEU 19:21" /></para>
  <chapter eid="DEU 19" />
  <chapter number="20" style="c" sid="DEU 20" />
  <para style="s">Tikanga ina Whawhai</para>
  <para style="p">
    <verse number="1" style="v" sid="DEU 20:1" />E haere koe ki te whawhai ki ōu hoariri, ā, ka kite i ngā hōiho me ngā hāriata, i te iwi hoki he tokomaha ake i a koe, kei wehi i a rātou; kei a koe hoki a Ihowā, tōu Atua, i kawea mai ai koe i te whenua o Īhipa. <verse eid="DEU 20:1" /><verse number="2" style="v" sid="DEU 20:2" />Ā, ka whakatata koutou ki te whawhai, nā, me haere mai te tohunga, me kōrero ki te iwi, <verse eid="DEU 20:2" /><verse number="3" style="v" sid="DEU 20:3" />ka mea ki a rātou: “Whakarongo, e Īharaira! E whakatata atu ana koutou āianei ki te whawhai ki ō koutou hoariri. Kei hopī ō koutou ngākau; kaua e wehi. Kaua e pōtatutatu, kaua anō hoki e pāwera i tō rātou aroaro; <verse eid="DEU 20:3" /><verse number="4" style="v" sid="DEU 20:4" />ko Ihowā hoki, ko tō koutou Atua, ko ia te haere tahi ana i a koutou, māna tā koutou whawhai ki ō koutou hoariri, māna koutou e whakaora.”<verse eid="DEU 20:4" /></para>
  <para style="p">
    <verse number="5" style="v" sid="DEU 20:5" />Me kōrero anō hoki ngā kaiwhakahauhau ki te iwi, me kī atu: “Tēnei rānei tētahi kua hangā e ia he whare hou, ā, kāhore anō i tāia te kawa? Me haere ia, me hoki atu ki tōna whare, kei mate ki te whawhaitanga, ka riro mā te tangata kē e tā te kawa. <verse eid="DEU 20:5" /><verse number="6" style="v" sid="DEU 20:6" />Tēnei rānei tētahi kua whakatōkia e ia he māra wāina, ā, kāhore anō i kainga ngā hua? Me haere ia, me hoki atu ki tōna whare, kei mate ki te whawhaitanga, ka riro mā te tangata kē e kai. <verse eid="DEU 20:6" /><verse number="7" style="v" sid="DEU 20:7" />Tēnei rānei tētahi kua oti tētahi wahine te taumau māna, ā, kāhore anō i tangohia e ia? Me haere ia, me hoki atu ki tōna whare, kei mate ki te whawhaitanga, ka riro mā te tangata kē e tango.” <verse eid="DEU 20:7" /><verse number="8" style="v" sid="DEU 20:8" />Ā, me kōrero anō ngā kaiwhakahauhau ki te iwi, me kī atu, “Tēnei rānei tētahi e wehi ana, e hopī ana te ngākau? Me haere ia, me hoki atu ki tōna whare, kei ngohe ngā ngākau o ōna tēina, kei rite ki tōna ngākau.” <verse eid="DEU 20:8" /><verse number="9" style="v" sid="DEU 20:9" />Nā, ka mutu te kōrero a ngā kaiwhakahauhau ki te iwi, me whakarite e rātou ētahi rangatira ope hei upoko mō te iwi.<verse eid="DEU 20:9" /></para>
  <para style="p">
    <verse number="10" style="v" sid="DEU 20:10" />Ka whakatata atu koe ki te tatau ki tētahi pā, nā, me karanga atu e koe te rangimārie ki reira. <verse eid="DEU 20:10" /><verse number="11" style="v" sid="DEU 20:11" />Ā, ki te mea he rangimārie tāna e whakahoki mai ai ki a koe, ā, ka whakapuaretia ki a koe, kātahi ka waiho ngā tāngata katoa e kitea e koe ki reira hei kaihōmai takoha ki a koe, hei apa anō rātou māu. <verse eid="DEU 20:11" /><verse number="12" style="v" sid="DEU 20:12" />Ā, ki te kore e mau tā reira rongo ki a koe, ā, ka anga ki te whawhai ki a koe, kātahi ka whakapaea e koe; <verse eid="DEU 20:12" /><verse number="13" style="v" sid="DEU 20:13" />ā, ki te hoatu e Ihowā, e tōu Atua, ki ōu ringa, nā, me patu e koe ngā tāne katoa o reira ki te mata o te hoari. <verse eid="DEU 20:13" /><verse number="14" style="v" sid="DEU 20:14" />Ko ngā wāhine ia me ngā tamariki, ko ngā kararehe me ngā mea katoa i roto i te pā, ko ngā taonga katoa o reira, me tango e koe māu; ā, ka pau i a koe ngā mea a ōu hoariri, e hoatu ana e Ihowā, e tōu Atua, ki a koe. <verse eid="DEU 20:14" /><verse number="15" style="v" sid="DEU 20:15" />Ko tēnei tāu e mea ai ki ngā pā katoa e mamao rawa atu ana i a koe, ehara nei i te pā nō ēnei iwi.<verse eid="DEU 20:15" /></para>
  <para style="p">
    <verse number="16" style="v" sid="DEU 20:16" />Ko ngā pā ia o ēnei iwi, e hoatu nei e Ihowā, e tōu Atua, ki a koe hei kāinga tupu, kaua e whakaorangia tētahi mea e whai manawa ana. <verse eid="DEU 20:16" /><verse number="17" style="v" sid="DEU 20:17" />Engari, me whakangaro rawa rātou e koe – ngā Hiti, ngā Amori, ngā Kanaani, ngā Perihi, ngā Hiwi, ngā Iepuhi – kia rite ki tā Ihowā, ki tā tōu Atua, i whakahau ai ki a koe. <verse eid="DEU 20:17" /><verse number="18" style="v" sid="DEU 20:18" />Kei whakaakona koutou e rātou ki te mahi i ā rātou mahi whakarihariha katoa e mahia nei e rātou ki ō rātou atua; ā, ka hara koutou ki a Ihowā, ki tō koutou Atua.<verse eid="DEU 20:18" /></para>
  <para style="p">
    <verse number="19" style="v" sid="DEU 20:19" />Ki te maha ngā rā e whakapaea ai e koe he pā, e tauria ai kia horo, kei whakakorea e koe ngā rākau o reira, kei ākina atu ki te toki. Nō te mea hei kai ēnā māu, ā, kaua e tuaina e koe; he tangata koia te rākau o te pārae kia whakapaea e koe? <verse eid="DEU 20:19" /><verse number="20" style="v" sid="DEU 20:20" />Ko ngā rākau anake e mōhio ai koe ehara i te rākau kai, ko ēnā āu e whakakore, ka tua ki raro; ā, ka hangā he taiepa whakapae mō te pā e whawhai ana ki a koe, ā horo noa.<verse eid="DEU 20:20" /></para>
  <chapter eid="DEU 20" />
  <chapter number="21" style="c" sid="DEU 21" />
  <para style="s">Kōhuru Kīhai i Mōhiotia nā Wai</para>
  <para style="p">
    <verse number="1" style="v" sid="DEU 21:1" />E kitea te tangata i whakamatea ki te whenua i hōmai e Ihowā, e tōu Atua, hei kāinga mōu, e takoto ana i te pārae, ā, kāhore e mōhiotia nā wai i patu. <verse eid="DEU 21:1" /><verse number="2" style="v" sid="DEU 21:2" />Nā, me puta mai ōu kaumātua me ōu kaiwhakawā, ka whanganga atu ki ngā pā i tētahi taha o te tūpāpaku, i tētahi taha. <verse eid="DEU 21:2" /><verse number="3" style="v" sid="DEU 21:3" />Nā, ko te pā e tata ana ki te tūpāpaku, me tiki e ngā kaumātua o taua pā tētahi kūao kau, hei te uha, hei te mea kāhore anō i whakamahia, kāhore nei i tō ioka. <verse eid="DEU 21:3" /><verse number="4" style="v" sid="DEU 21:4" />Me kawe anō hoki e ngā kaumātua o taua pā te kūao kau ki raro, ki tētahi awaawa wai, kāhore nei i ngakia, i whakatōkia rānei, ka whawhati ai i te kakī o te kau ki reira, ki te awaawa. <verse eid="DEU 21:4" /><verse number="5" style="v" sid="DEU 21:5" />Nā, ka whakatata ngā tohunga, ngā tama a Rīwai; ko rātou hoki tā Ihowā, tā tōu Atua, i whiriwhiri ai hei minita ki a ia, hei manaaki anō hoki i runga i te ingoa o Ihowā; ā, mā rātou te kupu mō ngā tautohe katoa, mō ngā patu katoa. <verse eid="DEU 21:5" /><verse number="6" style="v" sid="DEU 21:6" />Nā, me horoi e ngā kaumātua katoa o taua pā, e tata ana ki te tūpāpaku, ō rātou ringa ki runga ki te kūao kau i whatia nei te kakī ki te awaawa; <verse eid="DEU 21:6" /><verse number="7" style="v" sid="DEU 21:7" />nā, ka kōrero rātou, ka mea: “Kīhai i whakahekea tēnei toto e ō mātou ringa, kīhai anō ō mātou kanohi i kite. <verse eid="DEU 21:7" /><verse number="8" style="v" sid="DEU 21:8" />Kia mārie ki tōu iwi ki a Īharaira, e Ihowā, i hokona nei e koe, kaua anō hoki e whakairia he toto harakore ki runga ki tāu iwi, ki a Īharaira.” Nā, ka whai whakamārie rātou mō aua toto. <verse eid="DEU 21:8" /><verse number="9" style="v" sid="DEU 21:9" />Pēnei ka whakakorea te toto harakore i roto i a koe, ina mea koe i te mea e tika ana ki tā Ihowā titiro.<verse eid="DEU 21:9" /></para>
  <para style="s">Ngā Wāhine Whakarau</para>
  <para style="p">
    <verse number="10" style="v" sid="DEU 21:10" />Ka haere koe ki te whawhai ki ōu hoariri, ā, ka hōmai rātou e Ihowā, e tōu Atua, ki ōu ringa, ā, ka whakaraua rātou e koe hei whakarau; <verse eid="DEU 21:10" /><verse number="11" style="v" sid="DEU 21:11" />ā, ka kite koe i tētahi wahine ātaahua i roto i ngā whakarau, ā, ka hiahia koe ki a ia, ka mea ki te tango i a ia hei wahine māu. <verse eid="DEU 21:11" /><verse number="12" style="v" sid="DEU 21:12" />Nā, me kawe ia e koe ki tōu whare; ā, me heu e ia tōna mātenga, ka whakapai i ōna maikuku; <verse eid="DEU 21:12" /><verse number="13" style="v" sid="DEU 21:13" />nā, me whakarere e ia te kākahu o tōna whakaraunga, ā, ka noho ki tōu whare, ka tangi ki tōna pāpā, ki tōna whaea, kia kotahi tino marama; ā muri iho ka haere atu koe ki a ia, ā, ka meinga hei tahu ki a ia, ko ia hoki hei wahine māu. <verse eid="DEU 21:13" /><verse number="14" style="v" sid="DEU 21:14" />Ā, ki te kāhore koe e whakaahuareka ki a ia, me tuku atu ia e koe ki tāna wāhi e pai ai, kaua rawa e hokona ki te moni, kaua hoki e waiho hei mea pononga; he mea hoki kua whakaititia nei ia e koe.<verse eid="DEU 21:14" /></para>
  <para style="s">Ngā Tikanga mō te Mātāmua</para>
  <para style="p">
    <verse number="15" style="v" sid="DEU 21:15" />Ki te tokorua ngā wāhine a tētahi tangata, kotahi e arohaina ana, kotahi e kinongia ana, ā, kua whānau he tamariki māna i te mea e arohaina ana, i te mea hoki e kinongia ana; ā, nā te mea e kinongia ana te tama mātāmua. <verse eid="DEU 21:15" /><verse number="16" style="v" sid="DEU 21:16" />Ā, ka tae ki te rā e whakarērea iho ai e ia āna mea mā āna tamariki, e kore e āhei kia meinga hei mātāmua te tama a te mea e arohaina ana, arā hei kauaemua mō te tino mātāmua, mō te tama a te wahine e kinongia ana. <verse eid="DEU 21:16" /><verse number="17" style="v" sid="DEU 21:17" />Engari, me whakaae ia ki te tama a te mea e kinongia ana, ko ia te mātāmua, me hoatu ki a ia ngā wāhi e rua o āna mea katoa. Nō te mea ko ia te tīmatanga o tōna kaha; māna ngā tikanga o te mātāmua.<verse eid="DEU 21:17" /></para>
  <para style="s">Ngā Tama Tutū</para>
  <para style="p">
    <verse number="18" style="v" sid="DEU 21:18" />Ki te mea he whakakeke, he whakatoi, te tama a tētahi tangata, ā, kāhore e rongo ki te reo o tōna pāpā, ki te reo rānei o tōna whaea, ā, ahakoa ka whiua e rāua, kāhore e rongo ki a rāua, <verse eid="DEU 21:18" /><verse number="19" style="v" sid="DEU 21:19" />nā, me mau tōna pāpā rāua ko tōna whaea ki a ia, ka kawe i a ia ki ngā kaumātua o tōna pā, ki te kūwaha o tōna wāhi. <verse eid="DEU 21:19" /><verse number="20" style="v" sid="DEU 21:20" />Ā, ka mea ki ngā kaumātua o tōna pā, “Ko tēnei tama a māua he whakakeke, he whakatoi, ā, e kore e rongo ki ō māua reo; he tangata haututū, he poro haurangi.” <verse eid="DEU 21:20" /><verse number="21" style="v" sid="DEU 21:21" />Kātahi ngā tāngata katoa o tōna pā ka āki i a ia ki te kōhatu, kia mate; ā, ka whakakorea atu e koe te kino i roto i a koe, ā, ka rongo a Īharaira katoa, ka wehi.<verse eid="DEU 21:21" /></para>
  <para style="s">He Ture Momo Kē</para>
  <para style="p">
    <verse number="22" style="v" sid="DEU 21:22" />Ki te mea anō he hara tō te tangata e tika ai te mate mōna, ā, ka whakamatea, ā, ka tāronatia e koe ki runga ki te rākau; <verse eid="DEU 21:22" /><verse number="23" style="v" sid="DEU 21:23" />kaua e waiho tōna tinana runga i te rākau i te pō, engari, me tino tanu i taua rangi anō; he mea kanga hoki nā te Atua te tangata i tāronatia; kei poke tōu oneone, e hoatu nei e Ihowā, e tōu Atua, ki a koe hei kāinga tupu.<verse eid="DEU 21:23" /></para>
  <chapter eid="DEU 21" />
  <chapter number="22" style="c" sid="DEU 22" />
  <para style="p">
    <verse number="1" style="v" sid="DEU 22:1" />E kite koe i te kau a tōu teina, i tāna hipi rānei, e ātiutiu kē ana kei ninihi atu koe i a rāua; me āta whakahoki anō e koe ki tōu teina. <verse eid="DEU 22:1" /><verse number="2" style="v" sid="DEU 22:2" />Ā, ki te kāhore tōu teina e tata mai ana ki a koe, ki te kāhore rānei koe e mōhio ki a ia, nā, me kawe mai ki tōu whare, ā, ki a koe noho ai, ā, rapu noa tōu teina i a ia; kātahi koe ka whakahoki atu ai ki a ia. <verse eid="DEU 22:2" /><verse number="3" style="v" sid="DEU 22:3" />Me pēnā anō e koe ki tana kāihe; ā, me pēnā anō e koe ki tōna kākahu; me pēnā anō hoki ki ngā mea ngaro katoa a tōu teina, ina ngaro i a ia, ā, e kitea e koe; e kore e āhei kia ninihi koe.<verse eid="DEU 22:3" /></para>
  <para style="p">
    <verse number="4" style="v" sid="DEU 22:4" />E kite koe i te kāihe a tōu teina, i tāna kau rānei, kua hinga i te ara, kei ninihi koe i a rāua; me tino āwhina koe i a ia ki te whakaara i a rāua.<verse eid="DEU 22:4" /></para>
  <para style="p">
    <verse number="5" style="v" sid="DEU 22:5" />Kei kākahuria e te wahine tētahi mea o te tāne, kei kākahuria hoki e te tāne te kākahu o te wahine; he mea whakarihariha hoki ki a Ihowā, ki tōu Atua, te hunga katoa e pēnā ana.<verse eid="DEU 22:5" /></para>
  <para style="p">
    <verse number="6" style="v" sid="DEU 22:6" />Ki te pono koe ki te ōhanga manu i te ara, i runga i te rākau, i te whenua rānei, me ngā pī anō, me ngā hua rānei, me te kātua e pēhi ana i ngā pī i ngā hua rānei, kei tangohia ngātahitia e koe te kātua me ngā pī. <verse eid="DEU 22:6" /><verse number="7" style="v" sid="DEU 22:7" />Me tuku tonu atu e koe te kātua, ka tango ai i ngā pī māu; kia whiwhi ai koe ki te pai, kia roa ai ōu rā.<verse eid="DEU 22:7" /></para>
  <para style="p">
    <verse number="8" style="v" sid="DEU 22:8" />Ki te hanga koe he whare hou, me hanga anō he taiepa mō tōu tuanui kei whai toto i a koe tōu whare, ina taka te tangata i runga.<verse eid="DEU 22:8" /></para>
  <para style="p">
    <verse number="9" style="v" sid="DEU 22:9" />Kaua e whakauruurua ngā purapura e whakatōkia e koe ki tāu māra wāina; kei poke te hua o te purapura e whakatōkia e koe, me ngā hua o te māra wāina.<verse eid="DEU 22:9" /></para>
  <para style="p">
    <verse number="10" style="v" sid="DEU 22:10" />Kaua e huihuia te kau ki te kāihe hei parau māu.<verse eid="DEU 22:10" /></para>
  <para style="p">
    <verse number="11" style="v" sid="DEU 22:11" />Kei kākahuria e koe te mea kakano whakauru, arā te huruhuru hipi i whakaurua nei ki te rīnena.<verse eid="DEU 22:11" /></para>
  <para style="p">
    <verse number="12" style="v" sid="DEU 22:12" />Hangā ētahi tāniko māu mō ngā tapa e whā o tōu kākahu e kākahu ai koe.<verse eid="DEU 22:12" /></para>
  <para style="s">Hahani ki Tana Wahine</para>
  <para style="p">
    <verse number="13" style="v" sid="DEU 22:13" />Ki te tango te tangata i te wahine, ā, ka haere ki roto, ki a ia, ā, ka kino ki a ia, <verse eid="DEU 22:13" /><verse number="14" style="v" sid="DEU 22:14" />ā, ka hahani ki a ia, ka whakakinokino i tōna ingoa, ā, ka mea, “I tango ahau i tēnei wahine, ā, i tōku whakatatanga ki a ia, ka kite ahau ehara ia i te wāhina.” <verse eid="DEU 22:14" /><verse number="15" style="v" sid="DEU 22:15" />Kātahi te pāpā rāua ko te whaea o te kōtiro ka tiki, ka kawe i ngā tohu o te wāhinatanga o te kōtiro ki ngā kaumātua o te pā, ki te kūwaha. <verse eid="DEU 22:15" /><verse number="16" style="v" sid="DEU 22:16" />Ā, ka kōrero te pāpā o te kōtiro ki ngā kaumātua: “I hoatu e ahau tāku tamāhine nei hei wahine mā tēnei tangata, ā, e kinongia ana e ia. <verse eid="DEU 22:16" /><verse number="17" style="v" sid="DEU 22:17" />Nā, tēnei ia te mea nei kia kōrerotia kinotia ia, e mea ana, ‘Kīhai ahau i kite tohu he wāhina tāu tamāhine.’ Nā, ko ngā tohu ēnei o te wāhinatanga o tāku kōtiro.” Nā, me hora e rāua te kākahu ki te aroaro o ngā kaumātua o te pā. <verse eid="DEU 22:17" /><verse number="18" style="v" sid="DEU 22:18" />Kātahi ka mau ngā kaumātua o taua pā ki taua tangata, ka whiu i a ia; <verse eid="DEU 22:18" /><verse number="19" style="v" sid="DEU 22:19" />ā, me tango e rātou i taua tangata kia kotahi rau ngā hekere hiriwa hei utu, (ka hoatu ai ki te pāpā o te kōtiro) mōna hoki i whakairi i te ingoa kino ki runga ki tētahi o ngā wāhina o Īharaira. Ā, hei wahine ia māna; e kore e āhei kia whakarērea e ia i ngā rā katoa e ora ai ia.<verse eid="DEU 22:19" /></para>
  <para style="p">
    <verse number="20" style="v" sid="DEU 22:20" />Ki te mea ia he tika taua mea, kāhore i kitea ngā tohu o te wāhinatanga o te kōtiro; <verse eid="DEU 22:20" /><verse number="21" style="v" sid="DEU 22:21" />nā, me kawe mai e rātou te kōtiro ki te kūwaha o te whare o tōna pāpā, ā, me āki e ngā tāngata o tōna pā ki te kōhatu, kia mate; mō tāna mahi pōauau i roto i a Īharaira, mō tāna kairautanga i roto i te whare o tōna pāpā; ā, ka whakakorea e koe te kino i roto i a koe.<verse eid="DEU 22:21" /></para>
  <para style="p">
    <verse number="22" style="v" sid="DEU 22:22" />Ki te mau tētahi tangata e takoto ana ki te wahine whai tahu, nā, me whakamate rāua tokorua, te tāne i takoto ki te wahine, me te wahine anō hoki; ā, ka whakakorea e koe te kino i roto i a Īharaira.<verse eid="DEU 22:22" /></para>
  <para style="p">
    <verse number="23" style="v" sid="DEU 22:23" />Mehemea tērā tētahi kōtiro, he wāhina, i taumautia mā te tāne, ā, ka tūpono tētahi tangata ki a ia i te pā, ā, ka takotoria e ia; <verse eid="DEU 22:23" /><verse number="24" style="v" sid="DEU 22:24" />me kawe rāua ki te kūwaha o tēnā pā, me āki ki te kōhatu, kia mate; te kōtiro, i te mea i roto ia i te pā kīhai ia i karanga; te tangata, mōna i whakaiti i te wahine a tōna hoa. Ā, ka whakakorea atu e koe te kino i roto i a koe.<verse eid="DEU 22:24" /></para>
  <para style="p">
    <verse number="25" style="v" sid="DEU 22:25" />Otiia, ki te tūpono te tangata, i te pārae, ki tētahi kōtiro kua oti te taumau, ā, ka hopukia atu ia e te tangata rā, ka takotoria hoki e ia; nā, ko taua tangata anake i takoto nei ki a ia e mate. <verse eid="DEU 22:25" /><verse number="26" style="v" sid="DEU 22:26" />Kauaka ia e ahatia e koe te kōtiro; kāhore hoki o te kōtiro hara e mate ai. E rite ana hoki tēnei mea ki te whakatikanga ake o te tangata ki tōna hoa, ā, kōhurutia iho. <verse eid="DEU 22:26" /><verse number="27" style="v" sid="DEU 22:27" />I tūpono hoki te tāne ki a ia i te pārae; ā, i karanga te kōtiro i taumautia nei, ā, kāhore tētahi hei whakaora i a ia.<verse eid="DEU 22:27" /></para>
  <para style="p">
    <verse number="28" style="v" sid="DEU 22:28" />Ki te tūpono tētahi tangata ki te kōtiro, ki te wāhina, kāhore nei i taumautia, ā, ka hopu i a ia, ka takoto ki a ia, ā, ka kitea rāua; <verse eid="DEU 22:28" /><verse number="29" style="v" sid="DEU 22:29" />nā, kia rima tekau ngā hekere hiriwa e hōmai ki te pāpā o te kōtiro e te tangata i takoto nei ki a ia, ā, ka waiho te wahine hei wahine māna, mōna i whakaiti i a ia; e kore e āhei kia whakarērea e ia i ngā rā katoa e ora ai ia.<verse eid="DEU 22:29" /></para>
  <para style="p">
    <verse number="30" style="v" sid="DEU 22:30" />E kore e āhei kia tangohia e te tangata te wahine a tōna pāpā, kia hurahia hoki te remu o tōna pāpā.<verse eid="DEU 22:30" /></para>
  <chapter eid="DEU 22" />
  <chapter number="23" style="c" sid="DEU 23" />
  <para style="s">Ngā Tāngata e Kore e Uru ki roto ki te Whakaminenga a Ihowā</para>
  <para style="p">
    <verse number="1" style="v" sid="DEU 23:1" />Ko te tangata kua unakatia, kua romiromia, kua tapahia atu rānei tōna mea ngaro, e kore e uru ki roto ki te whakaminenga a Ihowā.<verse eid="DEU 23:1" /></para>
  <para style="p">
    <verse number="2" style="v" sid="DEU 23:2" />E kore e uru te pōriro ki roto ki te whakaminenga a Ihowā; ahakoa tae ki te tekau o ōna whakatupuranga, e kore e uru ki roto ki te whakaminenga a Ihowā.<verse eid="DEU 23:2" /></para>
  <para style="p">
    <verse number="3" style="v" sid="DEU 23:3" />E kore e uru te Āmoni, te Moapi rānei, ki roto ki te whakaminenga a Ihowā; ahakoa tae ki te tekau o ō rātou whakatupuranga, e kore e uru ki roto ki te whakaminenga a Ihowā ake ake. <verse eid="DEU 23:3" /><verse number="4" style="v" sid="DEU 23:4" />Mō rātou kīhai i whakatau i a koutou, me te mau taro mai, me te mau wai mai mō koutou ki te ara, i tō koutou putanga mai i Īhipa; mō rātou hoki i utu i a Paraama, i te tama a Peoro i Petoro i Mehopotamia, hei kanga mōu. <verse eid="DEU 23:4" /><verse number="5" style="v" sid="DEU 23:5" />Otiia, kīhai a Ihowā, tōu Atua, i pai ki te whakarongo ki tā Paraama engari whakaputaina kētia ake e Ihowā, e tōu Atua te kanga hei manaaki mōu; nō te mea e aroha ana a Ihowā, tōu Atua, ki a koe. <verse eid="DEU 23:5" /><verse number="6" style="v" sid="DEU 23:6" />Kei whai koe kia mau te rongo ki a rātou, kia kake rānei rātou i ngā rā katoa e ora ai koe.<verse eid="DEU 23:6" /></para>
  <para style="p">
    <verse number="7" style="v" sid="DEU 23:7" />Kaua e whakarihariha ki te Ēromi ko tōu tuakana hoki ia; kaua e whakarihariha ki te Īhipiana; he manene hoki koe i tōna whenua i mua. <verse eid="DEU 23:7" /><verse number="8" style="v" sid="DEU 23:8" />Kei te toru o ngā whakatupuranga ka uru ā rātou tamariki e whānau ai ki roto ki te whakaminenga a Ihowā.<verse eid="DEU 23:8" /></para>
  <para style="s">Te Whakapainga o te Puni Taua</para>
  <para style="p">
    <verse number="9" style="v" sid="DEU 23:9" />Ki te haere ā-ope atu koe ki ōu hoariri, kia tūpato i ngā mea kino katoa. <verse eid="DEU 23:9" /><verse number="10" style="v" sid="DEU 23:10" />Ki te mea kei roto i a koe tētahi tangata kāhore i mā i te paheketanga o te pō, nā, me haere atu ia ki waho o te puni; kaua ia e haere ki roto ki te puni. <verse eid="DEU 23:10" /><verse number="11" style="v" sid="DEU 23:11" />Otiia ka whakaahiahi, nā, me horoi ia e ia ki te wai; ā, ka toene te rā, ka haere ia ki roto ki te puni.<verse eid="DEU 23:11" /></para>
  <para style="p">
    <verse number="12" style="v" sid="DEU 23:12" />Ā, me waiho e koe tētahi wāhi i waho o te puni, hei putanga atu mōu ki waho. <verse eid="DEU 23:12" /><verse number="13" style="v" sid="DEU 23:13" />Kia whai kāheru hoki koe i roto i āu mea; ā, ka noho koe ki waho, nā, me keri e koe ki taua mea, ā, ka tahuri ki te tanu i te mea i puta i roto i a koe. <verse eid="DEU 23:13" /><verse number="14" style="v" sid="DEU 23:14" />Kei te hāereere hoki a Ihowā, tōu Atua, i waenganui o tōu puni, hei whakaora i a koe, hei tuku hoki i ōu hoariri ki tōu aroaro. Mō reira kia tapu tōu puni; kei kite ia i tētahi mea whakarihariha i roto i a koe, ā, ka tahuri kē i a koe.<verse eid="DEU 23:14" /></para>
  <para style="s">He Ture Momo</para>
  <para style="p">
    <verse number="15" style="v" sid="DEU 23:15" />Kaua e tukua atu ki tōna rangatira te pononga i tahuti mai i tōna rangatira ki a koe; <verse eid="DEU 23:15" /><verse number="16" style="v" sid="DEU 23:16" />me noho ia ki a koe, ki waenga ōu, ki te wāhi e whiriwhiri ai ia, ki tētahi o ōu kūwaha, ki tāna e pai ai; kaua ia e tūkinotia.<verse eid="DEU 23:16" /></para>
  <para style="p">
    <verse number="17" style="v" sid="DEU 23:17" />Kaua tētahi o ngā tamāhine a Īharaira e waiho hei kairau, kaua anō hoki tētahi o ngā tama a Īharaira e whakatangata o Horoma. <verse eid="DEU 23:17" /><verse number="18" style="v" sid="DEU 23:18" />Kei kawea e koe te utu o te wahine kairau, te utu rānei o te kurī ki roto ki te whare o Ihowā, o tōu Atua, hei mea kī taurangi. He mea whakarihariha hoki ēnā e rua ki a Ihowā, ki tōu Atua.<verse eid="DEU 23:18" /></para>
  <para style="p">
    <verse number="19" style="v" sid="DEU 23:19" />Kei whakatārewa koe i tētahi mea ki tōu teina hei mea whakatupu; hei moni whakatupu, hei kai whakatupu, i tētahi rānei o ngā mea e whakatārewaina ana hei whakatupu. <verse eid="DEU 23:19" /><verse number="20" style="v" sid="DEU 23:20" />He tangata kē, whakatārewaina atu te moni whakatupu; ki tōu teina ia kaua e whakatārewaina. Kia manaakitia ai koe e Ihowā, e tōu Atua, i ngā mea katoa e totoro atu ai tōu ringa i runga i te whenua e haere atu nei koe ki reira tango ai.<verse eid="DEU 23:20" /></para>
  <para style="p">
    <verse number="21" style="v" sid="DEU 23:21" />Ki te puaki tāu kī taurangi ki a Ihowā, ki tōu Atua, kei whakaroa ki te whakamana; nō te mea ka whāia mai e Ihowā, e tōu Atua, ki a koe; ā, ka waiho hei hara mōu. <verse eid="DEU 23:21" /><verse number="22" style="v" sid="DEU 23:22" />Ki te kāhore ia e puaki tāu kī taurangi, e kore e waiho hei hara mōu. <verse eid="DEU 23:22" /><verse number="23" style="v" sid="DEU 23:23" />Ko te mea i puta atu i ōu ngutu kia mana i a koe, mahia; kia rite hoki ki tāu kī taurangi ki a Ihowā, ki tōu Atua, hei whakahere tuku noa, hei pērā me tā tōu māngai i kōrero ai.<verse eid="DEU 23:23" /></para>
  <para style="p">
    <verse number="24" style="v" sid="DEU 23:24" />E haere koe ki te māra wāina a tōu hoa, kainga ngā karepe e pai ai koe, ā, mākona noa koe; kaua ia e kohia ētahi ki tāu oko. <verse eid="DEU 23:24" /><verse number="25" style="v" sid="DEU 23:25" />E haere koe ki te wīti kāhore anō kia kotia a tōu hoa, nā, mā tōu ringa e kato ētahi hua; kaua ia he toronaihi e ākina atu ki te wīti a tōu hoa, kāhore anō kia kotia e ia.<verse eid="DEU 23:25" /></para>
  <chapter eid="DEU 23" />
  <chapter number="24" style="c" sid="DEU 24" />
  <para style="s">Te Wehenga me te Mārena anō</para>
  <para style="p">
    <verse number="1" style="v" sid="DEU 24:1" />Ki te tango te tangata i te wahine, ā, ka mārena i a ia, nā, ki te kore ia e manakohia e ia, nō te mea kua kitea e ia tētahi hē ōna, me tuhituhi e ia he pukapuka whakarere ki a ia, ka hoatu ki tōna ringa, ā, ka tono atu i a ia ki waho o tōna whare. <verse eid="DEU 24:1" /><verse number="2" style="v" sid="DEU 24:2" />Ā, ka puta ia i tōna whare, ka āhei ia te haere ā, ka riro hei wahine mā tētahi atu. <verse eid="DEU 24:2" /><verse number="3" style="v" sid="DEU 24:3" />Ā, ki te kino tō muri tahu ki a ia, ā, ka tuhituhia e ia he pukapuka whakarere ki a ia, ka hoatu hoki ki tōna ringa, ka tono atu anō hoki i a ia i roto i tōna whare (ki te mate rānei tō muri tahu i tango nei i a ia hei wahine māna); <verse eid="DEU 24:3" /><verse number="4" style="v" sid="DEU 24:4" />e kore e āhei i te tahu tuatahi, nāna nei ia i tono atu, te tango anō i a ia hei wahine māna i muri i tōna whakapokenga; he mea whakarihariha hoki tēnā ki te aroaro o Ihowā. Kaua anō hoki e mea kia whai hara te whenua i hoatu nei e Ihowā, e tōu Atua, ki a koe hei kāinga tupu.<verse eid="DEU 24:4" /></para>
  <para style="s">He Ture Momo Kē</para>
  <para style="p">
    <verse number="5" style="v" sid="DEU 24:5" />Ki te tango te tangata i te wahine hou, kaua ia e haere ki te whawhai, kaua anō hoki tētahi mahi e whakaritea māna. Me noho noa ia i tōna whare kia kotahi tau, whakahari ai i te ngākau o tāna wahine i tango ai.<verse eid="DEU 24:5" /></para>
  <para style="p">
    <verse number="6" style="v" sid="DEU 24:6" />Kaua e tangohia e te tangata tō raro kōhatu, tō runga kōhatu rānei o te mira, hei taunaha. He tango hoki tēnā i te oranga o te tangata hei taunaha.<verse eid="DEU 24:6" /></para>
  <para style="p">
    <verse number="7" style="v" sid="DEU 24:7" />Ki te mau tētahi tangata e tāhae ana i tētahi o ōna tēina o ngā tama a Īharaira, hei pononga māna, hei hoko rānei māna, me mate taua tāhae. Ā, ka whakakorea atu e koe te kino i roto i a koe.<verse eid="DEU 24:7" /></para>
  <para style="p">
    <verse number="8" style="v" sid="DEU 24:8" />Kia mahara, i ngā pānga mai o te repera, kia whakaritea mārietia, kia mahia ngā mea katoa e ako ai ngā tohunga, ngā Rīwaiti, ki a koutou; kia mahara kia mahia tāku i whakahau ai ki a rātou. <verse eid="DEU 24:8" /><verse number="9" style="v" sid="DEU 24:9" />Maharatia tā Ihowā, tā tōu Atua, i mea ai ki a Miriama i te ara, i tō koutou haerenga mai i Īhipa.<verse eid="DEU 24:9" /></para>
  <para style="p">
    <verse number="10" style="v" sid="DEU 24:10" />Ki te whakatārewa atu koe i tētahi mea ki tōu hoa, kaua e haere ki roto ki tōna whare ki te tiki atu i tāna taunaha. <verse eid="DEU 24:10" /><verse number="11" style="v" sid="DEU 24:11" />Me tū atu koe i waho, ā, mā te tangata i a ia nei tāu mea, e kawe mai te taunaha ki a koe ki waho. <verse eid="DEU 24:11" /><verse number="12" style="v" sid="DEU 24:12" />Otiia, mehemea he rawakore taua tangata, kei moe koe me te takoto tahi mai tāna taunaha; <verse eid="DEU 24:12" /><verse number="13" style="v" sid="DEU 24:13" />me tino whakahoki atu e koe te taunaha ki a ia ina toene te rā, kia moe ai ia i roto i tōna kākahu, ā, ka manaaki i a koe. Ā, ka waiho hei tika mōu ki te aroaro o Ihowā, o tōu Atua.<verse eid="DEU 24:13" /></para>
  <para style="p">
    <verse number="14" style="v" sid="DEU 24:14" />Kei tūkinotia e koe te kaimahi, he rawakore, he mate, ahakoa nō ōu tuākana, nō ōu tāngata iwi kē rānei i tōu whenua, i roto i ōu kūwaha. <verse eid="DEU 24:14" /><verse number="15" style="v" sid="DEU 24:15" />Me hoatu e koe tōna utu i tōna rā, kei tō te rā me te takoto anō taua mea; he rawakore hoki ia, ā, e ōkaka ana tōna ngākau ki taua mea. Kei karanga ia ki a Ihowā mō tōu kino, ā, ka waiho hei hara mōu.<verse eid="DEU 24:15" /></para>
  <para style="p">
    <verse number="16" style="v" sid="DEU 24:16" />E kore e whakamatea ngā mātua mō te hē o ngā tamariki, e kore anō hoki e whakamatea ngā tamariki mō te hē o ngā mātua; mō tōna ake hara anō e whakamatea ai tēnā tangata, tēnā.<verse eid="DEU 24:16" /></para>
  <para style="p">
    <verse number="17" style="v" sid="DEU 24:17" />Kei whakapeaua kētia e koe te whakawā mō te manene, mō te pani rānei; kaua anō hoki e tangohia te kākahu o te pouaru hei taunaha. <verse eid="DEU 24:17" /><verse number="18" style="v" sid="DEU 24:18" />Engari kia mahara he pononga koe i Īhipa, ā, nā Ihowā, nā tōu Atua, koe i whakaora mai i reira; koia ahau i whakahau ai i a koe ki te mea i tēnei mea.<verse eid="DEU 24:18" /></para>
  <para style="p">
    <verse number="19" style="v" sid="DEU 24:19" />Ka kotia e koe āu hua i tāu māra, ā, ka wareware tētahi paihere i te māra, kei hoki koe ki te tiki; waiho mā te manene, mā te pani, mā te pouaru; kia manaakitia ai koe e Ihowā, e tōu Atua, i ngā meatanga katoa a ōu ringa. <verse eid="DEU 24:19" /><verse number="20" style="v" sid="DEU 24:20" />E tāia e koe tāu ōriwa, kaua e hoki anō ki ngā manga ketu ai; waiho mā te manene, mā te pani, mā te pouaru. <verse eid="DEU 24:20" /><verse number="21" style="v" sid="DEU 24:21" />E whakia e koe ngā karepe o tāu māra wāina, kaua e hamua i muri i a koe; waiho mā te manene, mā te pani, mā te pouaru. <verse eid="DEU 24:21" /><verse number="22" style="v" sid="DEU 24:22" />Me mahara anō hoki koe he pononga koe i te whenua o Īhipa; koia ahau i whakahau ai i a koe kia mea i tēnei mea.<verse eid="DEU 24:22" /></para>
  <chapter eid="DEU 24" />
  <chapter number="25" style="c" sid="DEU 25" />
  <para style="p">
    <verse number="1" style="v" sid="DEU 25:1" />Ki te mea he tautohe tā ētahi, ā, ka haere mai kia whakawākia, ā, ka whakawākia e ngā kaiwhakariterite; me whakatika e rātou tā te tika, me whakahē tā te hē. <verse eid="DEU 25:1" /><verse number="2" style="v" sid="DEU 25:2" />Ā, ki te meinga te tangata kino kia whiua, nā, me mea ia e te kaiwhakariterite kia takoto, kia whiua ki mua i tōna aroaro, kia rite ki tōna kino te maha o ngā whiu. <verse eid="DEU 25:2" /><verse number="3" style="v" sid="DEU 25:3" />Kia whā tekau āna whakapānga ki a ia, kaua e maha ake; he mea hoki, ki te tuhene, ā, ka maha atu i ēnei ngā whakapānga, nā, ka iti tōu teina ki tāu titiro.<verse eid="DEU 25:3" /></para>
  <para style="p">
    <verse number="4" style="v" sid="DEU 25:4" />Kaua e whakamōkātia te kau ina takahia e ia te wīti.<verse eid="DEU 25:4" /></para>
  <para style="s">He Tama mō te Tuakana, Teina rānei i mate Urikore</para>
  <para style="p">
    <verse number="5" style="v" sid="DEU 25:5" />Ki te noho tahi te teina me te tuakana, ā, ka mate tētahi o rāua, ā, kāhore āna tama, kaua te wahine a te tangata i mate e mārenatia ki waho, ki te tangata kē; me haere tōna autāne ki a ia, ka tango ai i a ia hei wahine māna, me mea ki a ia ngā mea e tika ana mā te autāne. <verse eid="DEU 25:5" /><verse number="6" style="v" sid="DEU 25:6" />Ā, ka whānau tāna mātāmua, ko ia hei whakarerenga iho mō te ingoa o tōna tuakana, teina rānei, i mate nei, ā, ka kore tōna ingoa e horoia atu i roto i a Īharaira.<verse eid="DEU 25:6" /></para>
  <para style="p">
    <verse number="7" style="v" sid="DEU 25:7" />Ki te kāhore taua tangata e pai ki te tango i tōna auwahine, kātahi ka haere tōna auwahine ki te kūwaha, ki ngā kaumātua, ā, ka mea, “E kore tōku autāne e pai ki te whakatupu ingoa mō tōna tuakana, teina rānei, i roto i a Īharaira, e kore e meatia e ia ngā mea e tika ana mā tōku autāne.” <verse eid="DEU 25:7" /><verse number="8" style="v" sid="DEU 25:8" />Kātahi ka karangatia ia e ngā kaumātua o tōna pā, ā, ka kōrero rātou ki a ia; ā, ki te ū tonu tāna, ā, ka mea ia, “E kore ahau e pai ki te tango i a ia,” <verse eid="DEU 25:8" /><verse number="9" style="v" sid="DEU 25:9" />kātahi ka whakatata tōna auwahine ki a ia i te tirohanga a ngā kaumātua, ā, ka unu i tōna hū i tōna waewae, ka tuwha hoki ki tōna mata, ā, ka kōrero ake, ka mea, “Kia pēneitia te tangata e kore e hanga i te whare o tōna tuakana, teina rānei.” <verse eid="DEU 25:9" /><verse number="10" style="v" sid="DEU 25:10" />Ā, ka huaina tōna ingoa i roto i a Īharaira, “Ko te whare o te tangata i unuhia nei tōna hū.”<verse eid="DEU 25:10" /></para>
  <para style="s">Ētahi Atu Ture</para>
  <para style="p">
    <verse number="11" style="v" sid="DEU 25:11" />Ki te whawhai ētahi tāngata ki a rāua, ā, ka whakatata te wahine a tētahi ki te whakaora i tāna tahu i te tangata e patu ana i a ia, ā, ka totoro tōna ringa, ka mau hoki ki ōna wāhi ngaro; <verse eid="DEU 25:11" /><verse number="12" style="v" sid="DEU 25:12" />me tapahi atu e koe tōna ringa, kaua e tohu tōu kanohi.<verse eid="DEU 25:12" /></para>
  <para style="p">
    <verse number="13" style="v" sid="DEU 25:13" />Kaua e waiho i roto i tāu kete ngā kōhatu pāuna e kore e taurite, te mea nui, te mea iti. <verse eid="DEU 25:13" /><verse number="14" style="v" sid="DEU 25:14" />Kaua e waiho i roto i tōu whare ngā mēhua e kore e taurite, te mea nui, te mea iti. <verse eid="DEU 25:14" /><verse number="15" style="v" sid="DEU 25:15" />Hei te mea rite tonu, hei te mea tika, tāu kōhatu pāuna; hei te mea rite tonu, hei te mea tika, tāu mēhua; kia roa ai ōu rā ki te whenua e hōmai nei e Ihowā, e tōu Atua, ki a koe. <verse eid="DEU 25:15" /><verse number="16" style="v" sid="DEU 25:16" />He mea whakarihariha hoki ki a Ihowā, ki tōu Atua, te hunga katoa e pēnā ana, te hunga katoa e hē ana te mahi.<verse eid="DEU 25:16" /></para>
  <para style="s">Ūkui Rawa atu te Maharatanga ki a Amareke</para>
  <para style="p">
    <verse number="17" style="v" sid="DEU 25:17" />Kia mahara ki tā Amareke i mea ai ki a koe i te ara, i tō koutou putanga mai i Īhipa; <verse eid="DEU 25:17" /><verse number="18" style="v" sid="DEU 25:18" />ki tōna tūtakitanga ki a koe ki te ara, ā, patua iho tōu hiku e ia, ngā mea ngoikore katoa i muri i a koe, i a koe e hemo ana, e ngenge ana; ā, kīhai ia i wehi ki te Atua. <verse eid="DEU 25:18" /><verse number="19" style="v" sid="DEU 25:19" />Mō reira e meinga koe e Ihowā, e tōu Atua, kia okioki i ōu hoariri katoa ā tawhio noa, ki te whenua e hōmai nei e Ihowā, e tōu Atua, ki a koe kia nohoia hei kāinga tupu, me ūkui rawa atu te maharatanga ki a Amareke i raro i te rangi; kei wareware rawa koe.<verse eid="DEU 25:19" /></para>
  <chapter eid="DEU 25" />
  <chapter number="26" style="c" sid="DEU 26" />
  <para style="s">Ngā Hua Mātāmua</para>
  <para style="p">
    <verse number="1" style="v" sid="DEU 26:1" />Ā tēnei ake, ā te wā e tae ai koe ki te whenua e hōmai e Ihowā, e tōu Atua, ki a koe hei kāinga tūturu, ā, ka riro a reira i a koe, ā, ka noho koe ki reira; <verse eid="DEU 26:1" /><verse number="2" style="v" sid="DEU 26:2" />nā, ka tango koe i ētahi o ngā mea mātāmua o ngā hua katoa o te whenua, e mauria mai e koe i tōu oneone, ka hōmai nei e Ihowā, e tōu Atua, ki a koe; ā, me whawhao e koe ki te kete, ka haere ai ki te wāhi e whiriwhiri ai a Ihowā, tōu Atua, kia waiho tōna ingoa ki reira. <verse eid="DEU 26:2" /><verse number="3" style="v" sid="DEU 26:3" />Nā, ka haere koe ki te tohunga e minita ana i aua rā, ka mea ki a ia, “Tēnei ahau te kōrero nui nei i tēnei rā ki a Ihowā, ki tōu Atua, kua tae mai ahau ki te whenua i oati ai a Ihowā ki ō tātou mātua kia hōmai ki a tātou.” <verse eid="DEU 26:3" /><verse number="4" style="v" sid="DEU 26:4" />Nā, ka tango te tohunga i te kete i tōu ringa, ka whakatakoto hoki ki mua o te āta a Ihowā, a tōu Atua. <verse eid="DEU 26:4" /><verse number="5" style="v" sid="DEU 26:5" />Ko reira koe oho atu ai, mea ai ki te aroaro o Ihowā, o tōu Atua, “Ko tōku matua he Hīriani, i ora noa i te mate; ā, haere ana ia ki raro, ki Īhipa, ā, noho ana i reira, he hunga torutoru; nā, meinga ana ia hei iwi nui i reira, he kaha, he tini. <verse eid="DEU 26:5" /><verse number="6" style="v" sid="DEU 26:6" />Nā, tūkinotia ana mātou e ngā Īhipiana, whakawhiua ana mātou, ā, he kino tā rātou whakamahinga i a mātou; <verse eid="DEU 26:6" /><verse number="7" style="v" sid="DEU 26:7" />ā, ka tangi mātou ki a Ihowā, ki te Atua o ō mātou mātua, nā, whakarongo mai ana a Ihowā ki tō mātou reo, titiro mai ana ki tō mātou whakawhiunga, ki tō mātou whakamahinga, ki tō mātou tūkinotanga. <verse eid="DEU 26:7" /><verse number="8" style="v" sid="DEU 26:8" />Nā, whakaputaina mai ana mātou e Ihowā i Īhipa ki te ringa kaha, ki te tākakau mārō tonu, me te whakamataku nui, me ngā tohu, me ngā merekara; <verse eid="DEU 26:8" /><verse number="9" style="v" sid="DEU 26:9" />ā, kawea mai ana mātou e ia ki tēnei wāhi, ā, hōmai ana ki a mātou tēnei whenua, he whenua e rerengia ana e te waiū, e te honi. <verse eid="DEU 26:9" /><verse number="10" style="v" sid="DEU 26:10" />Nā, titiro, kua kawea mai nei e ahau ngā hua mātāmua o te whenua i hōmai nei e koe, e Ihowā, ki ahau.” Kātahi koe ka whakatakoto atu ki te aroaro o Ihowā, o tōu Atua, me te koropiko anō ki te aroaro o Ihowā, o tōu Atua; <verse eid="DEU 26:10" /><verse number="11" style="v" sid="DEU 26:11" />ka koa hoki ki ngā mea pai katoa i hōmai e Ihowā, e tōu Atua, ki a koutou ko tōu whare, a koe, me te Rīwaiti me te manene i roto i a koe.<verse eid="DEU 26:11" /></para>
  <para style="p">
    <verse number="12" style="v" sid="DEU 26:12" />Ka pae ngā whakatekau katoa o āu hua i te toru o ngā tau, i te tau whakatekau, me hoatu e koe ki te Rīwaiti, ki te manene, ki te pani, ki te pouaru, kia kainga i roto i ōu kūwaha, ā, ka mākona; <verse eid="DEU 26:12" /><verse number="13" style="v" sid="DEU 26:13" />ā, ka mea koe ki te aroaro o Ihowā, o tōu Atua: “Kua poto mai i ahau i roto i tōku whare ngā mea tapu, kua hoatu anō e ahau ki te Rīwaiti, ki te manene, ki te pani, ki te pouaru, kua rite i ahau āu whakahau katoa i whakahau ai koe ki ahau; kāhore ahau i whakapaheke i tētahi o āu whakahau, kāhore anō i wareware. <verse eid="DEU 26:13" /><verse number="14" style="v" sid="DEU 26:14" />Kīhai i kainga e ahau tētahi wāhi i ahau e noho tauā ana; kīhai i tangohia e ahau tētahi wāhi mō te poke, kīhai anō hoki i hoatu hei mea tūpāpaku; i whakarongo ahau ki te reo o Ihowā, o tōku Atua, rite tonu āku mahi ki ngā mea katoa i whakahaua e koe ki ahau. <verse eid="DEU 26:14" /><verse number="15" style="v" sid="DEU 26:15" />Titiro iho i tōu nohoanga tapu, i te rangi, manaakitia hoki tāu iwi, a Īharaira, me te oneone i hōmai nei e koe ki a mātou, pērā me tāu i oati ai ki ō mātou mātua, he whenua e rerengia ana e te waiū e te honi.”<verse eid="DEU 26:15" /></para>
  <para style="s">He Iwi Tapu mā Ihowā</para>
  <para style="p">
    <verse number="16" style="v" sid="DEU 26:16" />Nō tēnei rā a Ihowā, tōu Atua, i whakahau ai i a koe, kia mahia ēnei tikanga, me ēnei whakaritenga; nā, puritia e koe, mahia, e tōu ngākau katoa, e tōu wairua katoa. <verse eid="DEU 26:16" /><verse number="17" style="v" sid="DEU 26:17" />Kua whakaae koe i tēnei rā ki a Ihowā hei Atua mōu, kia haere i āna huarahi, kia whakaritea hoki āna tikanga, me āna whakahau, me āna whakaritenga, kia rongo anō hoki ki tōna reo. <verse eid="DEU 26:17" /><verse number="18" style="v" sid="DEU 26:18" />Ā, kua whakaae hoki a Ihowā ki a koe i tēnei rā hei iwi māna, motuhake rawa hei pērā me tāna i kōrero ai ki a koe, hei pupuri hoki i āna whakahau katoa; <verse eid="DEU 26:18" /><verse number="19" style="v" sid="DEU 26:19" />hei mea kia teitei ake koe i ngā iwi katoa i hangā e ia, te whakamoemiti, te ingoa, te korōria; kia waiho hoki koe hei iwi tapu mā Ihowā, mā tōu Atua, hei pērā me tāna i kōrero ai.<verse eid="DEU 26:19" /></para>
  <chapter eid="DEU 26" />
  <chapter number="27" style="c" sid="DEU 27" />
  <para style="s">Ngā Ture o te Atua i Tuhituhi i ngā Kōhatu</para>
  <para style="p">
    <verse number="1" style="v" sid="DEU 27:1" />Nā, ka whakahau a Mohi rātou ko ngā kaumātua o Īharaira i te iwi, ka mea: “Puritia ngā whakahau katoa e whakahau nei ahau ki a koutou i tēnei rā. <verse eid="DEU 27:1" /><verse number="2" style="v" sid="DEU 27:2" />Ā tēnei ake, ā te rā e whiti atu ai koutou i Horano ki te whenua e hōmai ana e Ihowā, e tōu Atua, ki a koe, nā, ka whakaara ake koe i ētahi kōhatu nunui māu, ka pani hoki ki te raima. <verse eid="DEU 27:2" /><verse number="3" style="v" sid="DEU 27:3" />Ka tuhituhi hoki i ngā kupu katoa o tēnei ture ki reira, ua whiti atu koe; kia haere atu koe ki te whenua e hōmai ana e Ihowā, e tōu Atua, ki a koe, ki te whenua e rerengia ana e te waiū, e te honi, kia pērā me tā Ihowā, me tā te Atua o ōu mātua, i kōrero ai ki a koe. <verse eid="DEU 27:3" /><verse number="4" style="v" sid="DEU 27:4" />Mō reira, e whiti koutou i Horano, me whakaara ēnei kōhatu e whakahaua nei e ahau i tēnei rā ki a koutou, ki runga ki Maunga Ēpara ka pani hoki ki te raima. <verse eid="DEU 27:4" /><verse number="5" style="v" sid="DEU 27:5" />Ā, me hanga e koe ki reira tētahi āta mā Ihowā, mā tōu Atua, hei te āta kōhatu; kaua e ākina iho e koe ki te rino. <verse eid="DEU 27:5" /><verse number="6" style="v" sid="DEU 27:6" />Me hanga e koe te āta mā Ihowā, mā tōu Atua, ki ngā kōhatu toitū; ka whakaeke ai i ngā tahunga tinana mā Ihowā, mā tōu Atua, ki runga; <verse eid="DEU 27:6" /><verse number="7" style="v" sid="DEU 27:7" />patua hoki ngā whakahere mō te pai, ā, kainga ki reira; me te koa anō ki te aroaro o Ihowā, o tōu Atua. <verse eid="DEU 27:7" /><verse number="8" style="v" sid="DEU 27:8" />Ka tuhituhi hoki i ngā kupu o tēnei ture ki ngā kōhatu, kia mārama tonu.”<verse eid="DEU 27:8" /></para>
  <para style="p">
    <verse number="9" style="v" sid="DEU 27:9" />I kōrero anō a Mohi rātou ko ngā tohunga, ko ngā Rīwaiti, ki a Īharaira, i mea, “Noho puku mai, ā, whakarongo, e Īharaira; nō tēnei rā i meinga ai koe hei iwi mō Ihowā, mō tōu Atua. <verse eid="DEU 27:9" /><verse number="10" style="v" sid="DEU 27:10" />Nā, me whakarongo koe ki te reo o Ihowā, o tōu Atua, me mahi hoki i āna whakahau, me āna tikanga e whakahaua atu nei e ahau ki a koe i tēnei rā.”<verse eid="DEU 27:10" /></para>
  <para style="s">He Kanga ki te Mahi Tutū</para>
  <para style="p">
    <verse number="11" style="v" sid="DEU 27:11" />I whakahau hoki a Mohi i te iwi i taua rangi anō, i mea: <verse eid="DEU 27:11" /><verse number="12" style="v" sid="DEU 27:12" />Ko ēnei e tū ki runga ki Maunga Keritimi hei manaaki i te iwi, ua whiti atu koutou i Horano; ko Himiona, ko Rīwai, ko Hūrā, ko Ihākara, rātou ko Hōhepa, ko Pineamine. <verse eid="DEU 27:12" /><verse number="13" style="v" sid="DEU 27:13" />Ko ēnei e tū ki runga ki Maunga Ēpara hei kanga; ko Reupena, ko Kara, ko Āhera, ko Hepurona, ko Rāna, ko Napatari. <verse eid="DEU 27:13" /><verse number="14" style="v" sid="DEU 27:14" />Nā, ka kōrero ngā Rīwaiti, ka mea, kia nui hoki te reo, ki ngā tāngata katoa o Īharaira:<verse eid="DEU 27:14" /></para>
  <para style="b" />
  <para style="mi">
    <verse number="15" style="v" sid="DEU 27:15" />“Kia kangā te tangata e hanga ana i te whakapakoko, i te mea whakairo, whakarewa rānei, e whakariharihangia nei e Ihowā, he mea mahi nā te ringa o te kaimahi, e whakanoho ana hoki i taua mea ki te wāhi ngaro.”</para>
  <para style="pi" vid="DEU 27:15">Mā te iwi katoa e whakahoki, e mea, “Āmine.”<verse eid="DEU 27:15" /></para>
  <para style="mi">
    <verse number="16" style="v" sid="DEU 27:16" />“Kia kangā te tangata e whakahāwea ana ki tōna pāpā, ki tōna whaea rānei.”</para>
  <para style="pi" vid="DEU 27:16">Mā te iwi katoa e whakahoki, e mea, “Āmine.”<verse eid="DEU 27:16" /></para>
  <para style="mi">
    <verse number="17" style="v" sid="DEU 27:17" />“Kia kangā te tangata e neke atu ana i te rohe o tōna hoa.”</para>
  <para style="pi" vid="DEU 27:17">Mā te iwi katoa e mea, “Āmine.”<verse eid="DEU 27:17" /></para>
  <para style="mi">
    <verse number="18" style="v" sid="DEU 27:18" />“Kia kangā te tangata e whakapōhēhē ana i te matapō ki te huarahi.”</para>
  <para style="pi" vid="DEU 27:18">Mā te iwi katoa e mea, “Āmine.”<verse eid="DEU 27:18" /></para>
  <para style="mi">
    <verse number="19" style="v" sid="DEU 27:19" />“Kia kangā te tangata e whakaputa kē ana i te whakawā mō te manene, mō te pani, mō te pouaru.”</para>
  <para style="pi" vid="DEU 27:19">Mā te iwi katoa e mea, “Āmine.”<verse eid="DEU 27:19" /></para>
  <para style="mi">
    <verse number="20" style="v" sid="DEU 27:20" />“Kia kangā te tangata e moe ana ki te wahine a tōna pāpā; mōna i hura i te remu o tōna pāpā.”</para>
  <para style="pi" vid="DEU 27:20">Mā te iwi katoa e mea, “Āmine.”<verse eid="DEU 27:20" /></para>
  <para style="mi">
    <verse number="21" style="v" sid="DEU 27:21" />“Kia kangā te tangata e moe ana ki tētahi kararehe.”</para>
  <para style="pi" vid="DEU 27:21">Mā te iwi katoa e mea, “Āmine.”<verse eid="DEU 27:21" /></para>
  <para style="mi">
    <verse number="22" style="v" sid="DEU 27:22" />“Kia kangā te tangata e moe ana ki tōna tuahine, ki te tamāhine a tōna pāpā, ki te tamāhine rānei a tōna whaea.”</para>
  <para style="pi" vid="DEU 27:22">Mā te iwi katoa e mea, “Āmine.”<verse eid="DEU 27:22" /></para>
  <para style="mi">
    <verse number="23" style="v" sid="DEU 27:23" />“Kia kangā te tangata e moe ana ki tōna hungawai wahine.”</para>
  <para style="pi" vid="DEU 27:23">Mā te iwi katoa e mea, “Āmine.”<verse eid="DEU 27:23" /></para>
  <para style="mi">
    <verse number="24" style="v" sid="DEU 27:24" />“Kia kangā te tangata e patu puku ana i tōna hoa.”</para>
  <para style="pi" vid="DEU 27:24">Mā te iwi katoa e mea, “Āmine.”<verse eid="DEU 27:24" /></para>
  <para style="mi">
    <verse number="25" style="v" sid="DEU 27:25" />“Kia kangā te tangata e tango ana i te utu mō te patunga o te tangata harakore.”</para>
  <para style="pi" vid="DEU 27:25">Mā te iwi katoa e mea, “Āmine.”<verse eid="DEU 27:25" /></para>
  <para style="mi">
    <verse number="26" style="v" sid="DEU 27:26" />“Kia kangā te tangata e kore e mau i a ia ngā kupu o tēnei ture, hei mahi māna.”</para>
  <para style="pi" vid="DEU 27:26">Mā te iwi katoa e mea, “Āmine.”<verse eid="DEU 27:26" /></para>
  <chapter eid="DEU 27" />
  <chapter number="28" style="c" sid="DEU 28" />
  <para style="s">Ngā Manaakitanga mō te Whakarongo</para>
  <para style="r">(<ref loc="LEV 26:3-13">Rewitikuha 26.3-13</ref>; <ref loc="DEU 7:12-24">Tiuteronomi 7.12-24</ref>)</para>
  <para style="p">
    <verse number="1" style="v" sid="DEU 28:1" />Ā tēnei ake, ki te āta whakarongo koe ki te reo o Ihowā, o tōu Atua ki te mau ki te mahi i āna whakahau katoa e whakahau atu nei ahau i tēnei rā ki a koe, nā, ka whakanui a Ihowā, tōu Atua, i a koe ki runga ake i ngā iwi katoa o te whenua. <verse eid="DEU 28:1" /><verse number="2" style="v" sid="DEU 28:2" />Ā, ka tae mai ēnei manaaki katoa ki a koe, ka hopu i a koe, ki te whakarongo koe ki te reo o Ihowā, o tōu Atua:<verse eid="DEU 28:2" /></para>
  <para style="b" />
  <para style="pi">
    <verse number="3" style="v" sid="DEU 28:3" />Ka manaakitia koe i roto i te pā, ka manaakitia hoki koe i te māra.<verse eid="DEU 28:3" /></para>
  <para style="pi">
    <verse number="4" style="v" sid="DEU 28:4" />Ka manaakitia ngā hua o tōu kōpū, me ngā hua o tōu oneone, me ngā hua o āu kararehe, ngā uri o āu kau, me ngā kūao o āu hipi.<verse eid="DEU 28:4" /></para>
  <para style="pi">
    <verse number="5" style="v" sid="DEU 28:5" />Ka manaakitia tāu kete me tāu pokepokenga parāoa.<verse eid="DEU 28:5" /></para>
  <para style="pi">
    <verse number="6" style="v" sid="DEU 28:6" />Ka manaakitia koe ina haere mai, ka manaakitia hoki ina haere atu.<verse eid="DEU 28:6" /></para>
  <para style="b" />
  <para style="p">
    <verse number="7" style="v" sid="DEU 28:7" />Ka meinga e Ihowā ōu hoariri e whakatika ana ki a koe kia tukitukia i tōu aroaro. Kotahi anō te ara e puta mai ai rātou ki a koe, ā, e whitu ngā ara e rere atu ai rātou i tōu aroaro.<verse eid="DEU 28:7" /></para>
  <para style="p">
    <verse number="8" style="v" sid="DEU 28:8" />Ka whakahau a Ihowā i te manaaki mōu, mō ōu whare taonga, mō ngā mea katoa hoki e toro atu ai tōu ringa; ā, ka manaaki ia i a koe ki te whenua ka hōmai nei e Ihowā, e tōu Atua, ki a koe.<verse eid="DEU 28:8" /></para>
  <para style="p">
    <verse number="9" style="v" sid="DEU 28:9" />Ka whakatūturutia koe e Ihowā hei iwi tapu māna, ka pērātia me tāna i oati ai ki a koe; ki te mau koe ki ngā whakahau a Ihowā, a tōu Atua, ki te haere i āna huarahi. <verse eid="DEU 28:9" /><verse number="10" style="v" sid="DEU 28:10" />Ā, ka kite ngā iwi katoa o te whenua kua huaina iho te ingoa o Ihowā ki a koe; ā, ka wehi i a koe. <verse eid="DEU 28:10" /><verse number="11" style="v" sid="DEU 28:11" />Ā, ka whakanui rawa a Ihowā i te pai mōu, ka whai hua hoki tōu kōpū, ka whai hua āu kararehe, ka whai hua tōu oneone, i te whenua i oati ai a Ihowā ki ōu mātua kia hoatu ki a koe.<verse eid="DEU 28:11" /></para>
  <para style="p">
    <verse number="12" style="v" sid="DEU 28:12" />Ka whakatuwheratia e Ihowā ki a koe tāna taonga pai, te rangi hei hōmai i te ua ki tōu whenua i tōna pō anō, hei manaaki hoki i ngā mahi katoa a tōu ringa; ā, ka tuku moni atu koe ki ngā iwi maha, e kore anō koe e tango i te moni tārewa. <verse eid="DEU 28:12" /><verse number="13" style="v" sid="DEU 28:13" />Ā, ka meinga koe e Ihowā hei upoko, e kore hoki e waiho hei hiku; ki runga anake koe, ā, kāhore ki raro; ki te whakarongo koe ki ngā whakahau a Ihowā, a tōu Atua, e whakahau atu nei ahau i tēnei rā ki a koe, ā, ka puritia e koe, ka mahia. <verse eid="DEU 28:13" /><verse number="14" style="v" sid="DEU 28:14" />Ki te kore e peka atu i tētahi o ngā kupu e whakahau nei ahau i tēnei rā ki a koe, ki matau rānei, ki mauī rānei, whai ai ki ngā atua kē, mahi ai ki a rātou.<verse eid="DEU 28:14" /></para>
  <para style="s">He Whiu mō te Mahi Tutū</para>
  <para style="r">(<ref loc="LEV 26:14-46">Rewitikuha 26.14-46</ref>)</para>
  <para style="p">
    <verse number="15" style="v" sid="DEU 28:15" />Engari, ki te kore koe e whakarongo ki te reo o Ihowā, o tōu Atua, e mau hoki ki te mahi i āna whakahau katoa, i āna tikanga, e whakahau atu nei ahau i tēnei rā ki a koe; nā, ka tae mai ki a koe, ka hopu i a koe, ēnei kanga katoa:<verse eid="DEU 28:15" /></para>
  <para style="b" />
  <para style="pi">
    <verse number="16" style="v" sid="DEU 28:16" />Ka kangā koe i te pā, ka kangā koe i te māra.<verse eid="DEU 28:16" /></para>
  <para style="pi">
    <verse number="17" style="v" sid="DEU 28:17" />Ka kangā tāu kete me tāu pokepokenga parāoa.<verse eid="DEU 28:17" /></para>
  <para style="pi">
    <verse number="18" style="v" sid="DEU 28:18" />Ka kangā te hua o tōu kōpū, me te hua o tōu oneone, te uri o āu kau, me ngā kūao o āu hipi.<verse eid="DEU 28:18" /></para>
  <para style="pi">
    <verse number="19" style="v" sid="DEU 28:19" />Ka kangā koe i tōu haerenga mai, ka kangā hoki koe i tōu haerenga atu.<verse eid="DEU 28:19" /></para>
  <para style="b" />
  <para style="p">
    <verse number="20" style="v" sid="DEU 28:20" />Ka tukua e Ihowā ki a koe te kanga, te tuatea me te whakatūpehupehu, ki ngā mea katoa e toro atu ai tōu ringa ki te mahi, kia ngaro rā anō koe, kia hohoro rā anō te mate atu; mō te kino o āu mahi, i whakarere nei koe i ahau. <verse eid="DEU 28:20" /><verse number="21" style="v" sid="DEU 28:21" />Ka meinga e Ihowā te mate urutā kia piri tonu ki a koe, kia whakapotoa atu rā anō koe e ia i runga i te whenua e haere atu nā koe ki reira ki te tango. <verse eid="DEU 28:21" /><verse number="22" style="v" sid="DEU 28:22" />Ka whiua koe e Ihowā ki te kohi, ki te kirikā, ki te mumura, ki te toronga nui, ki te hoari, ki te tauraki, te hōpurupuru; ā, ka whai ēnā i a koe ā ngaro noa koe. <verse eid="DEU 28:22" /><verse number="23" style="v" sid="DEU 28:23" />Ā, ka whakaparāhi tōu rangi i runga i tōu māhunga, ka whakarino hoki te whenua i raro i a koe. <verse eid="DEU 28:23" /><verse number="24" style="v" sid="DEU 28:24" />Ka hōmai e Ihowā hei ua mō tōu whenua te puehu me te nehu; ka rere iho taua mea i te rangi ki runga ki a koe, kia ngaro rā anō koe.<verse eid="DEU 28:24" /></para>
  <para style="p">
    <verse number="25" style="v" sid="DEU 28:25" />Ka mea a Ihowā kia patua koe ki te aroaro, o ōu hoariri. Kotahi anō te ara e haere atu ai koe ki a ia, ā, e whitu ngā ara e rere ai koe i tōna aroaro; ā, ka makamakaia haeretia koe i waenganui o ngā rangatiratanga katoa o te whenua. <verse eid="DEU 28:25" /><verse number="26" style="v" sid="DEU 28:26" />Ā, ka ai tōu tinana mate hei kai mā ngā manu katoa o te rangi, mā ngā kararehe hoki o te whenua, ā, kāhore he tangata hei whakawehi atu i a rātou. <verse eid="DEU 28:26" /><verse number="27" style="v" sid="DEU 28:27" />Ka patu a Ihowā i a koe ki te tūwhenua o Īhipa, ki ngā pukupuku, ki te pāpaka, ki te waihakihaki hoki, e kore nei koe e taea te rongoā. <verse eid="DEU 28:27" /><verse number="28" style="v" sid="DEU 28:28" />Ka patu a Ihowā i a koe ki te pōrangi, ki te matapō, ki te ngākau pōhēhē; <verse eid="DEU 28:28" /><verse number="29" style="v" sid="DEU 28:29" />ā, ka whāwhā koe i te tino awatea, ka pērā me te tangata matapō e whāwhā nei i roto i te pōuri, ā, e kore e whiwhi i ōu huarahi; ā, ka waiho koe hei tūkinotanga kautanga, hei murunga i ngā rā katoa, ā, kāhore he kaiwhakaora mōu.<verse eid="DEU 28:29" /></para>
  <para style="p">
    <verse number="30" style="v" sid="DEU 28:30" />Ka taumau koe i te wahine, ā, he tangata kē māna ia e moe; ka mahi koe i te whare, ā, e kore koe e noho ki roto; ka whakatō koe i te māra wāina, ā, e kore koe e kai i ōna hua. <verse eid="DEU 28:30" /><verse number="31" style="v" sid="DEU 28:31" />Ka patua tāu kau i mua i ōu kanohi, ā, e kore koe e kai i tētahi wāhi ōna; ko tāu kāihe ka pāhuatia atu i tōu aroaro, e kore e whakahokia ki a koe. Ko āu hipi ka hoatu mā ōu hoariri, ā, kāhore ōu tāngata hei whakaora i a koe. <verse eid="DEU 28:31" /><verse number="32" style="v" sid="DEU 28:32" />Ko āu tama me āu tamāhine ka hoatu ki te iwi kē, ā, ka matawaia ōu kanohi i te tirohanga ki a rātou, ā pau noa te rā; kāhore hoki he kaha i tōu ringa. <verse eid="DEU 28:32" /><verse number="33" style="v" sid="DEU 28:33" />Ko ngā hua o tōu oneone me tōu uauatanga katoa, ka kainga e tētahi iwi kīhai nei i mōhiotia e koe; ā, hei tūkinotanga kautanga koe, hei kurunga i ngā rā katoa; <verse eid="DEU 28:33" /><verse number="34" style="v" sid="DEU 28:34" />ā, ka haurangi koe i te kitenga a ōu kanohi e kite ai koe. <verse eid="DEU 28:34" /><verse number="35" style="v" sid="DEU 28:35" />Ka patu a Ihowā i a koe, i ngā turi, i ngā waewae, ki te tūwhenua kino e kore e taea te rongoā, i te kapu o tōu waewae, ā tae noa ki tōu tumuaki.<verse eid="DEU 28:35" /></para>
  <para style="p">
    <verse number="36" style="v" sid="DEU 28:36" />Ka whakaheke atu a Ihowā i a koe, i tōu kīngi hoki e meatia e koe hei kīngi mōu, ki te iwi kīhai nei koe i mōhio, koutou ko ōu mātua; ā, ka mahi koe i reira ki ngā atua kē, ki te rākau, ki te kōhatu. <verse eid="DEU 28:36" /><verse number="37" style="v" sid="DEU 28:37" />Ā, ka waiho koe hei mīharotanga, hei whakatauki, hei taunu i roto i ngā iwi katoa e kawea atu ai koe e Ihowā ki reira.<verse eid="DEU 28:37" /></para>
  <para style="p">
    <verse number="38" style="v" sid="DEU 28:38" />He nui te purapura e kawea atu e koe ki te māra, ā, he iti tāu e kohikohi mai ai; ka pau hoki i te māwhitiwhiti. <verse eid="DEU 28:38" /><verse number="39" style="v" sid="DEU 28:39" />Ka whakatōkia e koe, ka mahia ngā māra wāina, ko te wāina ia e kore e inumia e koe, e kore anō e whakia ngā hua; ka kainga hoki e te huhu. <verse eid="DEU 28:39" /><verse number="40" style="v" sid="DEU 28:40" />Ka whai ōriwa koe puta noa i ōu rohe katoa, ko te hinu ia e kore e whakawahia e koe; nō te mea ka horo ngā hua o āu ōriwa. <verse eid="DEU 28:40" /><verse number="41" style="v" sid="DEU 28:41" />Ka whānau he tama māu, he tamāhine, otiia e kore e waiho māu; ka riro hoki rātou ki te herehere. <verse eid="DEU 28:41" /><verse number="42" style="v" sid="DEU 28:42" />Ko āu rākau katoa me ngā hua o tōu oneone ka pau i te māwhitiwhiti.<verse eid="DEU 28:42" /></para>
  <para style="p">
    <verse number="43" style="v" sid="DEU 28:43" />Ko te manene i roto i a koe ka kake ake ki runga i a koe, ki runga noa atu; ko koe ia ka heke iho ki raro, ā, ki raro noa iho. <verse eid="DEU 28:43" /><verse number="44" style="v" sid="DEU 28:44" />Ko ia hei hōmai i te moni tārewa ki a koe, ko koe ia e kore e hoatu i te mea tārewa ki a ia; ko ia hei pane, ko koe hei hiku.<verse eid="DEU 28:44" /></para>
  <para style="p">
    <verse number="45" style="v" sid="DEU 28:45" />Ā, ka tae ēnei kanga ki a koe, ka whai i a koe, ka hopu anō i a koe, kia hunā rā anō koe; mōu kīhai i whakarongo ki te reo o Ihowā, o tōu Atua, kīhai i mau ki āna whakahau, ki āna tikanga i whakahaua e ia ki a koe. <verse eid="DEU 28:45" /><verse number="46" style="v" sid="DEU 28:46" />Ā, ka piri ēnā ki a koe hei tohu, hei mīharotanga, ki ōu uri anō hoki ā ake ake. <verse eid="DEU 28:46" /><verse number="47" style="v" sid="DEU 28:47" />Mōu kīhai i mahi ki a Ihowā, ki tōu Atua, i runga i te koa, me te ngākau hari mō te huanga o ngā mea katoa. <verse eid="DEU 28:47" /><verse number="48" style="v" sid="DEU 28:48" />Koia ka mahi koe ki ōu hoariri, e tukua mai e Ihowā ki a koe, i runga i te matekai, i te matewai me te kākahukore, me te kore hoki o ngā mea katoa; ā, ka hoatu e ia he ioka rino ki tōu kakī ā ngaro noa koe i a ia.<verse eid="DEU 28:48" /></para>
  <para style="p">
    <verse number="49" style="v" sid="DEU 28:49" />Ka hāpainga mai e Ihowā ki a koe he iwi nō tawhiti, nō te pito o te whenua, ānō he ēkara e rere ana; he iwi e kore e mōhiotia e koe tōna reo; <verse eid="DEU 28:49" /><verse number="50" style="v" sid="DEU 28:50" />he iwi mata hīnana, e kore e whakapai ki te kanohi o te koroheke, e kore hoki e tohu i te taitamariki. <verse eid="DEU 28:50" /><verse number="51" style="v" sid="DEU 28:51" />Ā, ka kainga e ia ngā hua o āu kararehe, te hua hoki o tōu oneone, ā, hunā noatia koe; ā, e kore e toe i a ia he wīti māu, he wāina, he hinu rānei, ngā uri rānei o āu kau, me ngā kuao o āu hipi, ā, meinga rā anō koe e ia kia ngaro. <verse eid="DEU 28:51" /><verse number="52" style="v" sid="DEU 28:52" />Ā, ka whakapaea koe e ia i roto i ōu kūwaha katoa, ā, whenuku noa ōu taiepa teitei, kaha hoki, i whakamanamana ai koe, ā puta noa i tōu whenua; ā, ka whakapae ia i a koe i roto i ōu kūwaha katoa, puta noa i tōu whenua, i hōmai nei e Ihowā, e tōu Atua, ki a koe.<verse eid="DEU 28:52" /></para>
  <para style="p">
    <verse number="53" style="v" sid="DEU 28:53" />Ā, ka kai koe i te hua o tōu kōpū, i te kikokiko o āu tama, o āu tamāhine, e hōmai e Ihowā, e tōu Atua, ki a koe; i te whakapaenga, i te kōpaninga hoki, e kōpania ai koe e ōu hoariri. <verse eid="DEU 28:53" /><verse number="54" style="v" sid="DEU 28:54" />Ko te tangata whakatarapī i roto i a koutou, whakaahu noa iho, ka hē tōna kanohi ki tōna teina, ki te wahine hoki o tōna uma, ā, ki te mōrehu o āna tamariki e toe ana ki a ia; <verse eid="DEU 28:54" /><verse number="55" style="v" sid="DEU 28:55" />e kore ai e hoatu e ia ki tētahi o rātou tētahi wāhi o te kikokiko o āna tamariki, e kainga e ia, nō te mea kāhore he mea e toe ana ki a ia; i te whakapaenga, i te kōpaninga, e kōpania ai koe e ōu hoariri i roto i ōu kūwaha katoa. <verse eid="DEU 28:55" /><verse number="56" style="v" sid="DEU 28:56" />Ko te wahine whakatarapī i roto i a koutou, whakaahu noa iho, e kore nei e whakamātau atu ki te whakatū i te kapu o tōna waewae ki te whenua, i te whakatarapī hoki, i te whakaahu, ka kino tōna kanohi ki te tāne o tōna uma, ki tāna tama, ki tāna tamāhine hoki; <verse eid="DEU 28:56" /><verse number="57" style="v" sid="DEU 28:57" />ki tāna pōtiki hoki e puta mai i waenganui o ōna waewae, ki āna tamariki hoki e whānau i roto i a ia. Ka kainga pukutia hoki e ia i te kore o ngā mea katoa; i te whakapaenga, i te kōpaninga, e kōpania ai koe e ōu hoariri i roto i ōu kūwaha.<verse eid="DEU 28:57" /></para>
  <para style="p">
    <verse number="58" style="v" sid="DEU 28:58" />Ki te kāhore koe e mahara kia mahia ngā kupu katoa o tēnei ture e tuhituhia nei ki tēnei pukapuka, kia wehi koe i tēnei ingoa whai korōria, ingoa whakamataku, i a IHOWĀ, I TŌU ATUA. <verse eid="DEU 28:58" /><verse number="59" style="v" sid="DEU 28:59" />Nā, ka meinga e Ihowā ōu whiunga kia mīharotia, me ngā whiunga o ōu uri, he whiunga nunui, kawenga roa hoki, me ngā mate ngau kino, kawenga roa hoki. <verse eid="DEU 28:59" /><verse number="60" style="v" sid="DEU 28:60" />Ā, ka whakapāngia anō e ia ki a koe ngā mate katoa o Īhipa, i wehi rā koe; ā, ka piri ki a koe. <verse eid="DEU 28:60" /><verse number="61" style="v" sid="DEU 28:61" />Me ngā mate katoa me ngā whiu katoa, kāhore nei i tuhituhia ki te pukapuka o tēnei ture, ka whakapāngia e Ihowā ki a koe, ā, hunā noatia koe. <verse eid="DEU 28:61" /><verse number="62" style="v" sid="DEU 28:62" />Ā, ka mahue iho koutou he hunga torutoru, koutou i rite nei ki ngā whetū o te rangi te tini; nō te mea kīhai koe i whakarongo ki te reo o Ihowā, o tōu Atua.<verse eid="DEU 28:62" /></para>
  <para style="p">
    <verse number="63" style="v" sid="DEU 28:63" />Nā, ka rite ki te koa o Ihowā i tāna whakawhiwhinga i a koutou ki te pai, i tāna whakanuinga hoki i a koutou; ka pēnā anō hoki te koa o Ihowā ki te mea i a koutou kia ngaro, ki te huna rawa atu i a koutou; ā, ka hūtia atu koutou i te whenua e haere atu nei koutou ki reira ki te tango. <verse eid="DEU 28:63" /><verse number="64" style="v" sid="DEU 28:64" />Ā, ka whakamararatia koe e Ihowā ki waenga i ngā iwi katoa, i tētahi pito o te whenua tae noa atu ki tētahi pito o te whenua; ā, ka mahi koe i reira ki ngā atua kē, kāhore nei koe i mōhio, koutou tahi ko ōu mātua, ki te rākau, ki te kōhatu. <verse eid="DEU 28:64" /><verse number="65" style="v" sid="DEU 28:65" />Ā, e kore e tā tōu manawa i roto i ēnā iwi, kāhore hoki he okiokinga mō te kapu o tōu waewae. Engari, ka hōmai e Ihowā ki a koe i reira he manawa hēhē, he kanohi haumaruru, me te ngākau tuatea. <verse eid="DEU 28:65" /><verse number="66" style="v" sid="DEU 28:66" />Ā, ka tārewa noa tōu ora i tōu aroaro; ka wehi koe i te pō, i te ao, ā, kāhore he tūturutanga mō tōu ora. <verse eid="DEU 28:66" /><verse number="67" style="v" sid="DEU 28:67" />I te ata ka mea koe, “Auē, te ahiahi noa!” – ā, i te ahiahi ka mea koe, “Auē, te awatea noa!” I te pāwera hoki o tōu ngākau e pāwera ai koe, i te kitenga hoki a ōu kanohi e kite ai koe. <verse eid="DEU 28:67" /><verse number="68" style="v" sid="DEU 28:68" />Ā, ka whakahoki a Ihowā i a koe ki Īhipa i runga kaipuke, nā te huarahi i kōrero rā ahau ki a koe, E kore koe e kite i reira ā muri ake nei; ā, ka hoko koutou i a koutou i reira ki ō koutou hoariri hei pononga tāne, hei pononga wāhine, ā, kāhore he tangata hei hoko.<verse eid="DEU 28:68" /></para>
  <para style="b" />
  <chapter eid="DEU 28" />
  <chapter number="29" style="c" sid="DEU 29" />
  <para style="p">
    <verse number="1" style="v" sid="DEU 29:1" />Ko ngā kupu ēnei o te kawenata i ākona e Ihowā ki a Mohi kia whakaritea atu ki ngā tama a Īharaira i te whenua o Moapa; hāunga te kawenata i whakaritea e ia ki a rātou i Horepa.<verse eid="DEU 29:1" /></para>
  <para style="s">Ka Whakahou te Kawenata i Moapa</para>
  <para style="p">
    <verse number="2" style="v" sid="DEU 29:2" />Ā, ka karanga a Mohi ki a Īharaira katoa, ka mea ki a rātou: Kua kite koutou i ngā mea katoa i mea ai a Ihowā ki tō koutou aroaro i te whenua o Īhipa ki a Parao, ki ōna tāngata, ki tōna whenua katoa; <verse eid="DEU 29:2" /><verse number="3" style="v" sid="DEU 29:3" />i ngā whakamātauranga nunui i kite rā ōu kanohi, i ngā tohu, i aua merekara nunui. <verse eid="DEU 29:3" /><verse number="4" style="v" sid="DEU 29:4" />He ahakoa rā, kāhore anō, i hōmai e Ihowā ki a koutou he ngākau mōhio, he kanohi hei titiro, he taringa hei whakarongo ā tae noa ki tēnei rā. <verse eid="DEU 29:4" /><verse number="5" style="v" sid="DEU 29:5" />Nā, ka whā tekau ngā tau i ārahi ai ahau i a koutou i te koraha; kāhore nei i tawhitotia ō koutou kākahu ki a koutou, kāhore hoki tōu hū i tawhitotia ki tōu waewae. <verse eid="DEU 29:5" /><verse number="6" style="v" sid="DEU 29:6" />Kāhore anō koutou i kai i te taro, i inu rānei i te wāina, i te wai whakahaurangi rānei; kia mōhio ai koutou ko Ihowā ahau, ko tō koutou Atua.<verse eid="DEU 29:6" /></para>
  <para style="p">
    <verse number="7" style="v" sid="DEU 29:7" />Ā, ka tae mai koutou ki tēnei whenua, nā, ka puta mai a Hihona kīngi o Hehepona, rāua ko Oka kīngi o Pahana, ki te tū i a tātou ki te riri, ā patua iho e tātou. <verse eid="DEU 29:7" /><verse number="8" style="v" sid="DEU 29:8" />Nā, tangohia ana e tātou tō rātou oneone, ā, hoatu ana hei kāinga mō ngā Reupeni, mō ngā Kari, mō tētahi tānga hoki o te iwi o Mānahi. <verse eid="DEU 29:8" /><verse number="9" style="v" sid="DEU 29:9" />Nā, puritia rā ngā kupu o tēnei kawenata, mahia hoki, kia kake ai koutou i ngā mea katoa e mea ai koutou.<verse eid="DEU 29:9" /></para>
  <para style="p">
    <verse number="10" style="v" sid="DEU 29:10" />E tū ana koutou katoa i tēnei rā i te aroaro o Ihowā, o tō koutou Atua – ō koutou upoko, ō koutou iwi, ō koutou kaumātua, ō koutou rangatira, arā ngā tāngata katoa o Īharaira, <verse eid="DEU 29:10" /><verse number="11" style="v" sid="DEU 29:11" />ā koutou tamariki, ā koutou wāhine, me tōu tangata iwi kē i roto i ōu puni, te kaitātā i āu wahie tae noa ki te kaiutuutu wai mōu – <verse eid="DEU 29:11" /><verse number="12" style="v" sid="DEU 29:12" />kia uru ai koe ki te kawenata a Ihowā, a tōu Atua, ki tāna oati hoki e whakaritea nei e Ihowā, e tōu Atua, ki a koe i tēnei rā; <verse eid="DEU 29:12" /><verse number="13" style="v" sid="DEU 29:13" />kia whakapūmautia ai koe i tēnei rā hei iwi māna, ko ia hoki hei Atua mōu, kia rite ai ki tāna i kōrero ai ki a koe, ki tāna hoki i oati ai ki ōu mātua, ki a Āperahama, ki a Īhaka, ki a Hākopa. <verse eid="DEU 29:13" /><verse number="14" style="v" sid="DEU 29:14" />Nā, kāhore ki a koutou anake tāku whakarite i tēnei kawenata, i tēnei oati hoki; <verse eid="DEU 29:14" /><verse number="15" style="v" sid="DEU 29:15" />engari, ki tēnei e tū tahi nei me tātou i konei i tēnei rā i te aroaro o Ihowā, o tō tātou Atua, ki te mea hoki kāhore i konei i a tātou i tēnei rā.<verse eid="DEU 29:15" /></para>
  <para style="p">
    <verse number="16" style="v" sid="DEU 29:16" />E mōhio ana hoki koutou ki tō tātou nohoanga ki te whenua o Īhipa, ki tō tātou haerenga mai hoki nā waenganui o ngā iwi i haere mai nei koutou; <verse eid="DEU 29:16" /><verse number="17" style="v" sid="DEU 29:17" />ā, kua kite koutou i ā rātou mea whakarihariha, i ā rātou whakapakoko rākau, kōhatu, hiriwa, kōura, i waenganui i a rātou. <verse eid="DEU 29:17" /><verse number="18" style="v" sid="DEU 29:18" />Kei noho i roto i a koutou he tangata, he wahine rānei, he hapū, he iwi rānei, e tahuri kē atu ana tōna ngākau i tēnei rā i a Ihowā, i tō tātou Atua, e haere ana ki te mahi ki ngā atua o ērā iwi; kei puta ake i roto i a koutou he pakiaka e tupu ake ai te taru whakamate me te taru kawa.<verse eid="DEU 29:18" /></para>
  <para style="p">
    <verse number="19" style="v" sid="DEU 29:19" />Ā tēnei ake, kei tōna rongonga i ngā kupu o tēnei kanga, nā, ka manaaki ia i a ia anō i roto i tōna ngākau, ka mea, “Ka mau te rongo ki ahau, ahakoa haere ahau i te pakeketanga o tōku ngākau.” Ki te whakangaro tahi i te mea mākūkū me te mea maroke. <verse eid="DEU 29:19" /><verse number="20" style="v" sid="DEU 29:20" />E kore a Ihowā e tuku noa atu i tōna hē, engari ka paowa te riri o Ihowā me tōna ngākau hae ki taua tangata, ā, ka tāpapa iho ki runga ki a ia te kanga katoa ka tuhituhia nei ki tēnei pukapuka, ā, ka murua atu e Ihowā tōna ingoa i raro i te rangi. <verse eid="DEU 29:20" /><verse number="21" style="v" sid="DEU 29:21" />Ā, ka wehea ia e Ihowā mō te kino i roto i ngā iwi katoa o Īharaira, ka rite ki ngā kanga katoa o te kawenata ka tuhituhia nei ki tēnei Pukapuka o te Ture.<verse eid="DEU 29:21" /></para>
  <para style="p">
    <verse number="22" style="v" sid="DEU 29:22" />Ā, ka mea tō muri whakatupuranga, ā koutou tamariki e tupu ake i muri i a koutou, me te tangata iwi kē hoki e haere mai i te whenua tawhiti, ua kite rātou i ngā whiunga o tēnā whenua, i ngā matenga e whakamatea ai a reira e Ihowā – <verse eid="DEU 29:22" /><verse number="23" style="v" sid="DEU 29:23" />i te whenua katoa hoki he whānāriki, he tote, he ngiha, kāhore e whakatōkia, kāhore e tupu, kāhore hoki e pihi ake tētahi otaota ki reira, pērā me te hunanga o Horoma rāua ko Komora, o Arema rāua ko Tepoimi, i hunā e Ihowā i a ia e āritarita ana, e riri ana – <verse eid="DEU 29:23" /><verse number="24" style="v" sid="DEU 29:24" />nā, ka mea ngā iwi katoa, “Nā te aha a Ihowā i pēnei ai ki tēnei whenua? He aha te tikanga o te mura o tēnei riri nui?”<verse eid="DEU 29:24" /></para>
  <para style="p">
    <verse number="25" style="v" sid="DEU 29:25" />Kātahi ka mea te tangata, “Mō rātou rā i whakarere i te kawenata a Ihowā, a te Atua o ō rātou mātua, i whakaritea e ia ki a rātou, i tāna whakaputanga mai i a rātou i te whenua o Īhipa. <verse eid="DEU 29:25" /><verse number="26" style="v" sid="DEU 29:26" />Ā, haere ana rātou, mahi ana ki ngā atua kē, ā, koropiko ana ki a rātou, ki ngā atua kīhai nei i mōhiotia e rātou, ā, ehara nei i a ia i hoatu ki a rātou. <verse eid="DEU 29:26" /><verse number="27" style="v" sid="DEU 29:27" />Nā, mura ana te riri o Ihowā ki tēnei whenua, hei whakaputa ki a rātou i ngā kanga katoa i tuhituhia ki tēnei pukapuka; <verse eid="DEU 29:27" /><verse number="28" style="v" sid="DEU 29:28" />ā, huarangatia atu ana rātou e Ihowā i runga i tō rātou oneone, i tōna riri, i te āritarita, i te whakatakariri noa iho, ā, makā ana rātou he whenua kē, me tēnei ināianei.”<verse eid="DEU 29:28" /></para>
  <para style="p">
    <verse number="29" style="v" sid="DEU 29:29" />Kei a Ihowā, kei tō tātou Atua, ngā mea ngaro; ko ngā mea ia ka oti nei te whakapuaki mai, mā tātou ēnā, mā ā tātou tamariki, ake nei, kia mahi ai tātou i ngā kupu katoa o tēnei ture.<verse eid="DEU 29:29" /></para>
  <chapter eid="DEU 29" />
  <chapter number="30" style="c" sid="DEU 30" />
  <para style="s">Te Pono Tūturu o te Atua</para>
  <para style="p">
    <verse number="1" style="v" sid="DEU 30:1" />Ā tēnei ake, ā te wā e tae mai ai ēnei mea katoa ki a koe, te manaaki me te kanga, i hoatu nei e ahau ki tōu aroaro, ā, ka mahara tōu hinengaro ki aua mea i roto i ngā iwi katoa e peia ai koe e Ihowā, e tōu Atua ki reira, <verse eid="DEU 30:1" /><verse number="2" style="v" sid="DEU 30:2" />ā, ka tahuri koe ki a Ihowā, ki tōu Atua, ka whakarongo ki tōna reo, ki ngā mea katoa e whakahau nei ahau i tēnei rā ki a koe, koutou ko āu tamariki, i tōu ngākau katoa, i tōu wairua katoa, <verse eid="DEU 30:2" /><verse number="3" style="v" sid="DEU 30:3" />kātahi a Ihowā, tōu Atua, ka whakaputa kē i tōu pārautanga, ka aroha anō ki a koe, ka tahuri hoki, ka kohikohi i a koe i roto i ngā iwi katoa i whakamararatia atu ai koe e Ihowā, e tōu Atua ki reira. <verse eid="DEU 30:3" /><verse number="4" style="v" sid="DEU 30:4" />Mehemea tērā ētahi o koutou i peia kei ngā tōpito rā anō o te rangi, ka kohikohia mai anō koe e Ihowā, e tōu Atua, i reira, ka tīkina anō koe e ia i reira. <verse eid="DEU 30:4" /><verse number="5" style="v" sid="DEU 30:5" />Ā, ka kawea mai koe e Ihowā, e tōu Atua, ki te whenua i nohoia e ōu mātua, ka nohoia hoki a reira e koe; ā, ka mahi ia i te pai ki a koe, ka mea hoki i a koe kia maha atu i ōu mātua. <verse eid="DEU 30:5" /><verse number="6" style="v" sid="DEU 30:6" />Ā, ka kokoti a Ihowā, tōu Atua, i tōu ngākau, i te ngākau anō hoki o ōu uri, e aroha ai koe ki a Ihowā, ki tōu Atua, i tōu ngākau katoa, i tōu wairua katoa, kia ora ai koe. <verse eid="DEU 30:6" /><verse number="7" style="v" sid="DEU 30:7" />Ā, ka tukua iho e Ihowā, e tōu Atua, ēnei kanga katoa ki ōu hoariri, ki te hunga hoki e kino ana ki a koe, i whakatupu kino nei i a koe. <verse eid="DEU 30:7" /><verse number="8" style="v" sid="DEU 30:8" />Ko koe ia ka tahuri, ka whakarongo ki te reo o Ihowā, ka mahi i āna whakahau katoa, e whakahau nei ahau ki a koe i tēnei rā. <verse eid="DEU 30:8" /><verse number="9" style="v" sid="DEU 30:9" />Ā, ka mea a Ihowā, tōu Atua, kia nui ngā mea māu i te mahi katoa a tōu ringa, i te hua o tōu kōpū, i te hua hoki o āu kararehe, i te hua hoki o tōu oneone, mō te pai: nō te mea ka tahuri mai anō a Ihowā, ka hari ki a koe mō te pai, ka pērā me ia i hari ki ōu mātua. <verse eid="DEU 30:9" /><verse number="10" style="v" sid="DEU 30:10" />Ki te whakarongo koe ki te reo o Ihowā, o tōu Atua, ki te pupuri i āna whakahau, i āna tikanga, ka tuhituhia nei ki tēnei Pukapuka o te Ture; ki te tahuri koe ki a Ihowā, ki tōu Atua, i tōu ngākau katoa, i tōu wairua katoa.<verse eid="DEU 30:10" /></para>
  <para style="s">Manakohia te Ora</para>
  <para style="p">
    <verse number="11" style="v" sid="DEU 30:11" />Ko tēnei ture hoki, e whakahau nei ahau i tēnei rā ki a koe, ehara i te mea pakeke rawa ki a koe, i te mea tawhiti rānei. <verse eid="DEU 30:11" /><verse number="12" style="v" sid="DEU 30:12" />Kāhore i te rangi, e mea ai koe, “Ko wai o tātou hei piki ki te rangi ki te tiki atu i tēnā mea mā tātou, hei mea kia rongo atu tātou, kia mahi ai tātou?” <verse eid="DEU 30:12" /><verse number="13" style="v" sid="DEU 30:13" />Kāhore i tāwāhi o te moana, hei meatanga māu, “Ko wai o tātou hei whakawhiti ki tāwāhi o te moana, ki te tiki i tēnā mea ki a tātou, hei mea kia rongo atu tātou, kia mahi ai tātou?” <verse eid="DEU 30:13" /><verse number="14" style="v" sid="DEU 30:14" />Kei te tata tonu rā te kupu ki a koe, kei roto i tōu waha, kei roto hoki i tōu ngākau, mō tāu mahi atu.<verse eid="DEU 30:14" /></para>
  <para style="p">
    <verse number="15" style="v" sid="DEU 30:15" />Titiro, kua hoatu e ahau ki tōu aroaro i tēnei rā te ora me te pai, te mate me te kino; <verse eid="DEU 30:15" /><verse number="16" style="v" sid="DEU 30:16" />i ahau e whakahau nei i a koe i tēnei rā kia aroha ki a Ihowā, ki tōu Atua, kia haere i āna huarahi, kia pupuri i āna whakahau, i āna tikanga, i āna whakaritenga, kia ora ai koe, kia nui ai hoki, kia manaaki ai a Ihowā, tōu Atua, i a koe ki te whenua e haere nei koe ki reira ki te tango.<verse eid="DEU 30:16" /></para>
  <para style="p">
    <verse number="17" style="v" sid="DEU 30:17" />Otiia, ki te tahuri kē tōu ngākau, ki te kore koe e rongo, ā, ka tākina atu koe ki te koropiko ki ngā atua kē, kia mahi hoki ki a rātou; <verse eid="DEU 30:17" /><verse number="18" style="v" sid="DEU 30:18" />māku e whakaatu ki a koutou i tēnei rā, ka ngaro rawa atu koutou; e kore e roa ō koutou rā ki te whenua e whiti atu nei koe i Horano, e haere atu nei koe ki reira ki te tango.<verse eid="DEU 30:18" /></para>
  <para style="p">
    <verse number="19" style="v" sid="DEU 30:19" />Ka waiho e ahau i tēnei rā te rangi me te whenua hei kaititiro i a koutou, kua hoatu e ahau ki tōu aroaro te ora me te mate, te manaaki me te kanga; nā reira manakohia te ora, kia ora ai koutou ko ōu uri; <verse eid="DEU 30:19" /><verse number="20" style="v" sid="DEU 30:20" />aroha ki a Ihowā, ki tōu Atua, whakarongo ki tōna reo, piri atu hoki ki a ia. Ko ia hoki tōu ora, te whakaroanga atu mō ōu rā; kia noho ai koe ki te whenua i oati ai a Ihowā ki ōu mātua kia hoatu ki a rātou, ki a Āperahama, ki a Īhaka, ki a Hākopa.<verse eid="DEU 30:20" /></para>
  <chapter eid="DEU 30" />
  <chapter number="31" style="c" sid="DEU 31" />
  <para style="s">Ka Whiriwhiria a Hohua hei Whakakapi i a Mohi</para>
  <para style="r">(<ref loc="NUM 27:12-23">Tauanga 27.12-23</ref>)</para>
  <para style="p">
    <verse number="1" style="v" sid="DEU 31:1" />Ā, i haere a Mohi, i kōrero i ēnei kupu ki a Īharaira katoa. <verse eid="DEU 31:1" /><verse number="2" style="v" sid="DEU 31:2" />I mea ia ki a rātou: “Ko tōku kaumātua i tēnei rā ka kotahi rau e rua tekau ngā tau; e kore ahau e āhei anō te kōpiko atu, te kōpiko mai. Kua mea mai hoki a Ihowā ki ahau, ‘E kore koe e whiti i tēnei Horano.’ <verse eid="DEU 31:2" /><verse number="3" style="v" sid="DEU 31:3" />Ko Ihowā, ko tōu Atua, ko ia e whakawhiti ki mua i a koe; māna e whakangaro atu ēnei iwi i mua i a koe, ā, ka riro rātou i a koe. Ā, ko Hohua, ko ia e whiti atu i mua i a koe, ka rite ki tā Ihowā i kōrero ai. <verse eid="DEU 31:3" /><verse number="4" style="v" sid="DEU 31:4" />Ā, ka rite tā Ihowā e mea ai ki a rātou ki tāna i mea ai ki a Hihona rāua ko Oka, ki ngā kīngi o ngā Amori, ki tō rātou whenua hoki; i hunā nei e ia. <verse eid="DEU 31:4" /><verse number="5" style="v" sid="DEU 31:5" />Ā, ka hōmai rātou e Ihowā ki tō koutou aroaro, ā, ka rite tā koutou e mea ai ki a rātou ki ngā whakahau katoa i whakahau ai ahau ki a koutou. <verse eid="DEU 31:5" /><verse number="6" style="v" sid="DEU 31:6" />Kia māia, kia toa, kaua e wehi, kaua e pāwera i a rātou: nō te mea ko Ihowā, ko tōu Atua, ko ia te haere tahi ana i a koe; e kore ia e whakarere i a koe, e kore hoki e mawehe atu i a koe.”<verse eid="DEU 31:6" /></para>
  <para style="p">
    <verse number="7" style="v" sid="DEU 31:7" />Nā, ka karanga a Mohi ki a Hohua, ā, ka mea ki a ia i te tirohanga a Īharaira katoa, “Kia māia, kia toa; ko koe hoki e haere tahi me tēnei iwi ki te whenua i oati ai a Ihowā ki ō rātou mātua kia hōmai ki a rātou; māu anō rātou e whakawhiwhi ki taua wāhi. <verse eid="DEU 31:7" /><verse number="8" style="v" sid="DEU 31:8" />Ko Ihowā anō, ko ia te haere ana i tōu aroaro, hei tōu taha ia, e kore ia e whakarere i a koe, e kore hoki e mawehe atu i a koe; kaua e wehi, kaua hoki e pāwera.”<verse eid="DEU 31:8" /></para>
  <para style="s">Kia Pānui te Ture i ia Tau Tuawhitu</para>
  <para style="p">
    <verse number="9" style="v" sid="DEU 31:9" />Ā, tuhituhia iho e Mohi tēnei ture, hoatu ana ki ngā tohunga, ki ngā tama a Rīwai, ko rātou nei ngā kaiamo i te āka o te kawenata a Ihowā, ki ngā kaumātua katoa anō hoki o Īharaira. <verse eid="DEU 31:9" /><verse number="10" style="v" sid="DEU 31:10" />I ako anō a Mohi ki a rātou, i mea: “Hei te mutunga o ngā tau e whitu, hei te wā anō e rite ai i te tau tuku noa, i te Hākari o Ngā Whare Wharau, <verse eid="DEU 31:10" /><verse number="11" style="v" sid="DEU 31:11" />i te wā e tae ai a Īharaira katoa ki te whakakite i a rātou ki te aroaro o Ihowā, o tōu Atua, ki te wāhi e whiriwhiri ai ia, ka kōrero ai koe i tēnei ture ki te aroaro o Īharaira katoa, kia rongo ai rātou. <verse eid="DEU 31:11" /><verse number="12" style="v" sid="DEU 31:12" />Whakaminea te iwi – ngā tāne, ngā wāhine, ngā tamariki, me tōu tangata iwi kē i roto i ōu kūwaha – kia rongo ai rātou, kia whakaakona ai, kia wehi ai i a Ihowā, i tō koutou Atua, kia mau ai ki te mahi i ngā kupu katoa o tēnei ture. <verse eid="DEU 31:12" /><verse number="13" style="v" sid="DEU 31:13" />Kia rongo ai hoki ā rātou tamariki, kīhai nei i mōhio, kia whakaakona ai kia wehi i a Ihowā, i tō koutou Atua, i ngā rā katoa e ora ai koutou ki te whenua e whiti atu nei koutou i Horano ki reira ki te tango.”<verse eid="DEU 31:13" /></para>
  <para style="s">Ngā Whakaako Mutunga a Ihowā ki a Mohi</para>
  <para style="p">
    <verse number="14" style="v" sid="DEU 31:14" />Nā, ka mea a Ihowā ki a Mohi, “Nanā, ka tata ōu rā e mate ai koe; karangatia atu a Hohua, e tū hoki kōrua ki roto ki te tapenākara o te whakaminenga, ā, māku e ako ki a ia.” Nā, ka haere a Mohi rāua ko Hohua, ā, tū ana rāua i roto i te tapenākara o te whakaminenga. <verse eid="DEU 31:14" /><verse number="15" style="v" sid="DEU 31:15" />Nā, ka puta mai a Ihowā ki te tapenākara i roto anō i te pou kapua; ā, tū ana te pou kapua i runga i te kūwaha o te tapenākara.<verse eid="DEU 31:15" /></para>
  <para style="p">
    <verse number="16" style="v" sid="DEU 31:16" />Kātahi ka mea a Ihowā ki a Mohi, “Nanā, ka takoto koe ki ōu mātua; ā, ka whakatika te iwi nei, ka whai atu, ka pūremu ki ngā atua kē o te whenua, e haere nā rātou ki reira noho ai ki waenganui i a rātou; ka whakarere i ahau, ka whakataka hoki i tāku kawenata i whakaritea atu e ahau ki a rātou. <verse eid="DEU 31:16" /><verse number="17" style="v" sid="DEU 31:17" />Ā, ka mura tōku riri ki a rātou i taua rā, ā, ka whakarere ahau i a rātou, ka huna hoki i tōku kanohi i a rātou, ā, ka pau rātou, ka pā anō hoki ngā kino maha me ngā matenga ki a rātou. Ā, ka mea rātou i taua rā, ‘Kāhore ianei ēnei kino i pā mai ki a tātou, nō te mea kāhore tō tātou Atua i roto i a tātou?’ <verse eid="DEU 31:17" /><verse number="18" style="v" sid="DEU 31:18" />Ko ahau ia, ka huna rawa ahau i tōku kanohi i taua rā, mō ngā kino katoa i meatia e rātou, mō rātou i tahuri ki ngā atua kē.<verse eid="DEU 31:18" /></para>
  <para style="p">
    <verse number="19" style="v" sid="DEU 31:19" />“Nā, tuhituhia tēnei hei waiata mā kōrua, ka whakaako hoki ki ngā tama a Īharaira; hoatu hoki ki roto ki ō rātou waha, kia ai tēnei waiata hei kaiwhakaatu mōku ki ngā tama a Īharaira. <verse eid="DEU 31:19" /><verse number="20" style="v" sid="DEU 31:20" />Nō te mea ka oti rātou te kawe e ahau ki te whenua i oati ai ahau ki ō rātou mātua, e rerengia nei e te waiū, e te honi; ā, ka kai rātou, ka mākona, ka mōmona hoki; ko reira rātou tahuri ai ki ngā atua kē, mahi ai ki a rātou, ā, ka whakahāwea rātou ki ahau, ka whakataka hoki i tāku kawenata. <verse eid="DEU 31:20" /><verse number="21" style="v" sid="DEU 31:21" />Ā tēnei ake, hei te pānga o ngā kino maha, o ngā mate maha ki a rātou, nā, mā tēnei waiata e whakaatu ki tō rātou aroaro; nō te mea e kore e mahue i ngā waha o ō rātou uri. E mōhio ana hoki ahau ki ō rātou whakaaro e tito nei rātou ināianei nei anō, i te mea kīanō ahau i kawe noa i a rātou ki te whenua i oati ai ahau.”<verse eid="DEU 31:21" /></para>
  <para style="p">
    <verse number="22" style="v" sid="DEU 31:22" />Nā, tuhituhia ana e Mohi tēnei waiata i taua rangi anō, ā, whakaakona ana ki ngā tama a Īharaira.<verse eid="DEU 31:22" /></para>
  <para style="p">
    <verse number="23" style="v" sid="DEU 31:23" />Ā, i whakahau anō ia i a Hohua, i te tama a Nunu, i mea, “Kia māia, kia toa; māu hoki e kawe ngā tama a Īharaira ki te whenua i oati ai ahau ki a rātou; ā, hei a koe ahau.”<verse eid="DEU 31:23" /></para>
  <para style="p">
    <verse number="24" style="v" sid="DEU 31:24" />Ā, ka oti i a Mohi te tuhi ngā kupu o tēnei ture ki tētahi pukapuka, ā poto noa, <verse eid="DEU 31:24" /><verse number="25" style="v" sid="DEU 31:25" />nā, ka whakahau a Mohi i ngā Rīwaiti, i ngā kaiamo i te āka o te kawenata a Ihowā, ka mea, <verse eid="DEU 31:25" /><verse number="26" style="v" sid="DEU 31:26" />“Tangohia tēnei Pukapuka o te Ture, hoatu ki te taha o te āka o te kawenata a Ihowā, a tō koutou Atua, ā, hei reira takoto ai, hei whakaatu ki a koe. <verse eid="DEU 31:26" /><verse number="27" style="v" sid="DEU 31:27" />Nō te mea e mōhio ana ahau ki tōu tutū, ki tōu kakī mārō; nanā, i ahau e ora nei anō i a koutou i tēnei rā, e tutū ana anō koutou ki a Ihowā; ā, ka mate ahau, tērā noa ake! <verse eid="DEU 31:27" /><verse number="28" style="v" sid="DEU 31:28" />Huihuia mai ki ahau ngā kaumātua katoa o ō koutou iwi, me ō koutou rangatira, ā, ka kōrero ahau i ēnei kupu ki ō rātou taringa, ka waiho hoki i te rangi, i te whenua hei kaititiro mō rātou. <verse eid="DEU 31:28" /><verse number="29" style="v" sid="DEU 31:29" />Nō te mea e mōhio ana ahau, ko muri i tōku matenga taka rawa ai koutou, peka kē ai i te huarahi i kīia atu e ahau ki a koutou; ā, ka pono mai te kino ki a koutou i ngā rā whakamutunga; mō koutou ka mahi i te kino i te tirohanga a Ihowā, hei whakapātaritari i a ia ki te mahi a ō koutou ringa.”<verse eid="DEU 31:29" /></para>
  <para style="s">Te Waiata a Mohi</para>
  <para style="p">
    <verse number="30" style="v" sid="DEU 31:30" />Ā, kōrerotia ana e Mohi ngā kupu o tēnei waiata ki ngā taringa o te huihuinga katoa o Īharaira ā poto noa:<verse eid="DEU 31:30" /></para>
  <chapter eid="DEU 31" />
  <chapter number="32" style="c" sid="DEU 32" />
  <para style="q1">
    <verse number="1" style="v" sid="DEU 32:1" />Kia whai taringa mai, e ngā rangi, ā, ka kōrero ahau;</para>
  <para style="q2" vid="DEU 32:1">whakarongo mai hoki, e te whenua, ki ngā kupu a tōku māngai.<verse eid="DEU 32:1" /></para>
  <para style="q1">
    <verse number="2" style="v" sid="DEU 32:2" />Ka kōpatapata iho tāku whakaako, ānō he ua,</para>
  <para style="q2" vid="DEU 32:2">ka māturuturu iho tāku kupu me te tōmairangi;</para>
  <para style="q1" vid="DEU 32:2">me te ua pūnehunehu ki runga i te tupu hou,</para>
  <para style="q2" vid="DEU 32:2">me te ua tā ki runga i te tarutaru.<verse eid="DEU 32:2" /></para>
  <para style="q1">
    <verse number="3" style="v" sid="DEU 32:3" />Nō te mea ka kauwhautia e ahau te ingoa o Ihowā;</para>
  <para style="q2" vid="DEU 32:3">waiho te nui i tō tātou Atua.<verse eid="DEU 32:3" /></para>
  <para style="q1">
    <verse number="4" style="v" sid="DEU 32:4" />Ko te Kāmaka, tika tonu tāna mahi;</para>
  <para style="q2" vid="DEU 32:4">he whakarite tikanga nei hoki ōna huarahi katoa.</para>
  <para style="q1" vid="DEU 32:4">He Atua pono, kāhore ōna hē,</para>
  <para style="q2" vid="DEU 32:4">he tika, he tapatahi ia.<verse eid="DEU 32:4" /></para>
  <para style="b" />
  <para style="q1">
    <verse number="5" style="v" sid="DEU 32:5" />Kua mahi rātou i te kino ki a ia,</para>
  <para style="q2" vid="DEU 32:5">ehara rātou i te tamariki nāna, nō rātou te koha;</para>
  <para style="q2" vid="DEU 32:5">he whakatupuranga mārō, parori kē rātou.<verse eid="DEU 32:5" /></para>
  <para style="q1">
    <verse number="6" style="v" sid="DEU 32:6" />Ko tā koutou utu ianei tēnei ki a Ihowā,</para>
  <para style="q2" vid="DEU 32:6">e te iwi kūware, e kore nei e mōhio?</para>
  <para style="q1" vid="DEU 32:6">Ehara ianei ia i tōu matua nāna koe i hoko?</para>
  <para style="q2" vid="DEU 32:6">Nāna koe i hanga, nāna hoki koe i whakaū.<verse eid="DEU 32:6" /></para>
  <para style="b" />
  <para style="q1">
    <verse number="7" style="v" sid="DEU 32:7" />Kia mahara ki ngā rā onamata;</para>
  <para style="q2" vid="DEU 32:7">whakaarohia ngā tau o ngā whakatupuranga e maha.</para>
  <para style="q1" vid="DEU 32:7">Ui atu ki tōu pāpā, ā, māna e whakaatu ki a koe;</para>
  <para style="q2" vid="DEU 32:7">ki ōu kaumātua, ā, mā rātou e kōrero ki a koe.<verse eid="DEU 32:7" /></para>
  <para style="q1">
    <verse number="8" style="v" sid="DEU 32:8" />I tā te Runga Rawa whakaritenga kāinga mō ngā iwi,</para>
  <para style="q2" vid="DEU 32:8">i tāna wehewehenga i ngā tama a te tangata,</para>
  <para style="q1" vid="DEU 32:8">i whakatūria e ia ngā rohe mō ngā iwi,</para>
  <para style="q2" vid="DEU 32:8">me te whakaaro anō ki te tokomaha o ngā tama a Īharaira.<verse eid="DEU 32:8" /></para>
  <para style="q1">
    <verse number="9" style="v" sid="DEU 32:9" />Ko tō Ihowā wāhi hoki, ko tāna iwi;</para>
  <para style="q2" vid="DEU 32:9">ko Hākopa hei wāhi pūmau mōna.<verse eid="DEU 32:9" /></para>
  <para style="b" />
  <para style="p">
    <verse number="10" style="v" sid="DEU 32:10" />I kitea ia e ia ki te whenua koraha,</para>
  <para style="q2" vid="DEU 32:10">ki te tahora tūhea e hāmama kau ana.</para>
  <para style="q1" vid="DEU 32:10">I taiāwhiotia ia e ia, i atawhaitia, i tiakina hoki e ia,</para>
  <para style="q2" vid="DEU 32:10">ānō ko te whatupango o tōna kanohi.<verse eid="DEU 32:10" /></para>
  <para style="q1">
    <verse number="11" style="v" sid="DEU 32:11" />Ānō he ēkara e whakakorikori ana i tāna ōhanga,</para>
  <para style="q2" vid="DEU 32:11">e whakapāho ana i runga i āna pī,</para>
  <para style="q1" vid="DEU 32:11">e roharoha ana ia i ōna parirau, e tango ana i a rātou,</para>
  <para style="q2" vid="DEU 32:11">e waha ana hoki i a rātou i runga i ōna parirau.<verse eid="DEU 32:11" /></para>
  <para style="q1">
    <verse number="12" style="v" sid="DEU 32:12" />Nā Ihowā anake ia i ārahi,</para>
  <para style="q2" vid="DEU 32:12">kāhore hoki he atua kē i tōna taha.<verse eid="DEU 32:12" /></para>
  <para style="b" />
  <para style="q1">
    <verse number="13" style="v" sid="DEU 32:13" />Nāna hoki ia i whakaeke ki ngā wāhi tiketike o te whenua, hei hōiho mōna,</para>
  <para style="q2" vid="DEU 32:13">ā, i kai ia i ngā hua o te māra;</para>
  <para style="q1" vid="DEU 32:13">ā, nāna ia i ngongo ai i te honi i roto i te kāmaka,</para>
  <para style="q2" vid="DEU 32:13">i te hinu hoki i roto i te kōhatu kiripaka;<verse eid="DEU 32:13" /></para>
  <para style="q1">
    <verse number="14" style="v" sid="DEU 32:14" />i te pata o te kau, i te waiū hipi,</para>
  <para style="q2" vid="DEU 32:14">i te ngako reme, i ngā hipi toa</para>
  <para style="q1" vid="DEU 32:14">o te momo o Pahana, i ngā koati,</para>
  <para style="q2" vid="DEU 32:14">me te taupā o ngā whatukuhu o te wīti –</para>
  <para style="q2" vid="DEU 32:14">ā, i inu koe i te wāina, i te toto o te karepe.<verse eid="DEU 32:14" /></para>
  <para style="b" />
  <para style="q1">
    <verse number="15" style="v" sid="DEU 32:15" />Nāwai ā ka whai kiko a Iēhuruna, ā, whana mai ana;</para>
  <para style="q2" vid="DEU 32:15">kua whai kiko koe, kua tetere, kua kī i te ngako;</para>
  <para style="q1" vid="DEU 32:15">ā, whakarērea iho e ia te Atua nāna ia i hanga,</para>
  <para style="q2" vid="DEU 32:15">whakahāwea ana ki te Kāmaka o tōna whakaoranga.<verse eid="DEU 32:15" /></para>
  <para style="q1">
    <verse number="16" style="v" sid="DEU 32:16" />Nā rātou i mea kia hae ia ki ngā atua kē,</para>
  <para style="q2" vid="DEU 32:16">whakapātaritari ana rātou i a ia ki ngā mea whakarihariha kia riri.<verse eid="DEU 32:16" /></para>
  <para style="q1">
    <verse number="17" style="v" sid="DEU 32:17" />Ko ā rātou patunga tapu i tāpaea e rātou mā ngā rēwera, ehara nei i te Atua,</para>
  <para style="q2" vid="DEU 32:17">mā ngā atua kīhai nei rātou i mōhio,</para>
  <para style="q1" vid="DEU 32:17">he mea puta hou ake nōnāianei,</para>
  <para style="q2" vid="DEU 32:17">kīhai nei i wehingia e ō koutou mātua.<verse eid="DEU 32:17" /></para>
  <para style="q1">
    <verse number="18" style="v" sid="DEU 32:18" />Ko te Kāmaka i whānau ai koe ka wareware i a koe,</para>
  <para style="q2" vid="DEU 32:18">kāhore hoki ōu mahara ki te Atua nāna koe i hanga.<verse eid="DEU 32:18" /></para>
  <para style="b" />
  <para style="q1">
    <verse number="19" style="v" sid="DEU 32:19" />Ā, ka kite a Ihowā, nā anuanu ana ia ki a rātou,</para>
  <para style="q2" vid="DEU 32:19">mō te mahi whakapātaritari a āna tama, a āna tamāhine.<verse eid="DEU 32:19" /></para>
  <para style="q1">
    <verse number="20" style="v" sid="DEU 32:20" />Nā, ka mea, “Ka huna ahau i tōku mata i a rātou,</para>
  <para style="q2" vid="DEU 32:20">ka titiro atu ahau he aha he mutunga mō rātou;</para>
  <para style="q1" vid="DEU 32:20">he whakatupuranga parori kē hoki rātou,</para>
  <para style="q2" vid="DEU 32:20">he tamariki kāhore he pono i roto.<verse eid="DEU 32:20" /></para>
  <para style="q1">
    <verse number="21" style="v" sid="DEU 32:21" />Nā, rātou ahau i mea kia hae ki te mea ehara i te Atua;</para>
  <para style="q2" vid="DEU 32:21">i whakapātaritari kia riri ki ā rātou mea horihori.</para>
  <para style="q1" vid="DEU 32:21">Nā, māku rātou e mea kia hae ki te hunga ehara i te iwi;</para>
  <para style="q2" vid="DEU 32:21">māku rātou e whakapātaritari kia riri ki te iwi pōauau.<verse eid="DEU 32:21" /></para>
  <para style="q1">
    <verse number="22" style="v" sid="DEU 32:22" />Ka ngiha hoki te ahi i ahau e riri ana,</para>
  <para style="q2" vid="DEU 32:22">ka toro atu ki te takere rā anō o te rēinga,</para>
  <para style="q1" vid="DEU 32:22">pau ake hoki te whenua,</para>
  <para style="q2" vid="DEU 32:22">tahuna ana ngā tūranga o ngā maunga.<verse eid="DEU 32:22" /></para>
  <para style="b" />
  <para style="q1">
    <verse number="23" style="v" sid="DEU 32:23" />“Ka opehia e ahau ngā kino ki runga ki a rātou;</para>
  <para style="q2" vid="DEU 32:23">ka whakapotoa āku pere ki a rātou.<verse eid="DEU 32:23" /></para>
  <para style="q1">
    <verse number="24" style="v" sid="DEU 32:24" />Ka hemo rātou i te matekai,</para>
  <para style="q2" vid="DEU 32:24">ka pau hoki i te hana o te wera</para>
  <para style="q2" vid="DEU 32:24">me te hunanga nui whakaharahara;</para>
  <para style="q1" vid="DEU 32:24">māku hoki e tuku iho te niho o ngā kararehe ki a rātou,</para>
  <para style="q2" vid="DEU 32:24">me te hūwhare whakamate o ngā mea e ngōki ana i te puehu.<verse eid="DEU 32:24" /></para>
  <para style="q1">
    <verse number="25" style="v" sid="DEU 32:25" />Ko te hoari ki waho whakamate ai,</para>
  <para style="q2" vid="DEU 32:25">ko te wehi ki roto i ngā whare.</para>
  <para style="q1" vid="DEU 32:25">Māna e huna ngātahi te taitama me te taitamāhine,</para>
  <para style="q2" vid="DEU 32:25">te mea ngote ū rāua ko te tangata hina.<verse eid="DEU 32:25" /></para>
  <para style="q1">
    <verse number="26" style="v" sid="DEU 32:26" />I mea ahau, ‘Ka whakamararatia rātou e ahau ki tawhiti,</para>
  <para style="q2" vid="DEU 32:26">ka meinga e ahau kia mutu te mahara ki a rātou i roto i ngā tāngata.’<verse eid="DEU 32:26" /></para>
  <para style="q1">
    <verse number="27" style="v" sid="DEU 32:27" />Me i kāhore ahau te wehi i te ngākau kino o te hoa whawhai,</para>
  <para style="q2" vid="DEU 32:27">kei pōhēhē ōna hoariri, kei mea rātou,</para>
  <para style="q1" vid="DEU 32:27">‘Kua kake tō tātou ringa,</para>
  <para style="q2" vid="DEU 32:27">kāhore anō hoki a Ihowā i mea i ēnei mea katoa.’ ”<verse eid="DEU 32:27" /></para>
  <para style="b" />
  <para style="q1">
    <verse number="28" style="v" sid="DEU 32:28" />He iwi whakaarokore hoki rātou,</para>
  <para style="q2" vid="DEU 32:28">ā, kāhore he mōhio i roto i a rātou.<verse eid="DEU 32:28" /></para>
  <para style="q1">
    <verse number="29" style="v" sid="DEU 32:29" />Ē, me i tūpato rātou, me i mōhio ki tēnei,</para>
  <para style="q2" vid="DEU 32:29">me i whakaaro ki tō rātou mutunga iho!<verse eid="DEU 32:29" /></para>
  <para style="q1">
    <verse number="30" style="v" sid="DEU 32:30" />Me pēhea e whai ai te kotahi i te mano,</para>
  <para style="q2" vid="DEU 32:30">e whati ai ngā mano kotahi tekau i te tokorua,</para>
  <para style="q1" vid="DEU 32:30">me i kāhore rātou i hokona e tō rātou Kāmaka,</para>
  <para style="q2" vid="DEU 32:30">i tukua atu hoki e Ihowā?<verse eid="DEU 32:30" /></para>
  <para style="q1">
    <verse number="31" style="v" sid="DEU 32:31" />Nō te mea ehara tō rātou kāmaka i te pēnei me tō tātou Kāmaka,</para>
  <para style="q2" vid="DEU 32:31">nā ō tātou hoariri nei anō te kī.<verse eid="DEU 32:31" /></para>
  <para style="q1">
    <verse number="32" style="v" sid="DEU 32:32" />Nō te mea ko ā rātou wāina nō te wāina o Horoma,</para>
  <para style="q2" vid="DEU 32:32">nō ngā māra hoki o Komora:</para>
  <para style="q1" vid="DEU 32:32">ko ā rātou karepe he karepe au kawa,</para>
  <para style="q2" vid="DEU 32:32">ko ā rātou tautau kakati ana;<verse eid="DEU 32:32" /></para>
  <para style="q1">
    <verse number="33" style="v" sid="DEU 32:33" />ko tā rātou wāina ko te hūwhare whakamate o ngā tarakona,</para>
  <para style="q2" vid="DEU 32:33">me te ware ngau kino o ngā ahipi.<verse eid="DEU 32:33" /></para>
  <para style="b" />
  <para style="q1">
    <verse number="34" style="v" sid="DEU 32:34" />“Kāhore ianei tēnei i rongoātia ki roto ki ahau,</para>
  <para style="q2" vid="DEU 32:34">i hīritia hoki ki waenga i āku taonga?<verse eid="DEU 32:34" /></para>
  <para style="q1">
    <verse number="35" style="v" sid="DEU 32:35" />Māku ngā utu e rapu, māku hoki e ea ai,</para>
  <para style="q2" vid="DEU 32:35">ā te wā e paheke ai ō rātou waewae;</para>
  <para style="q1" vid="DEU 32:35">e tata ana hoki te rā e hunā ai rātou,</para>
  <para style="q2" vid="DEU 32:35">ā, kei te kaikā mai ngā mea i whakaritea mō rātou.”<verse eid="DEU 32:35" /></para>
  <para style="b" />
  <para style="q1">
    <verse number="36" style="v" sid="DEU 32:36" />Nō te mea ka whakatika a Ihowā i tā tāna iwi,</para>
  <para style="q2" vid="DEU 32:36">ka aroha hoki ki āna pononga;</para>
  <para style="q1" vid="DEU 32:36">ina kite ia kua riro tō rātou kaha,</para>
  <para style="q2" vid="DEU 32:36">ā, kāhore he mea i toe, i tūtakina ki roto,</para>
  <para style="q2" vid="DEU 32:36">i waiho atu rānei ki waho.<verse eid="DEU 32:36" /></para>
  <para style="q1">
    <verse number="37" style="v" sid="DEU 32:37" />Ā, ka mea ia: “Kei hea ō rātou atua,</para>
  <para style="q2" vid="DEU 32:37">te kāmaka i okioki atu ai rātou;<verse eid="DEU 32:37" /></para>
  <para style="q1">
    <verse number="38" style="v" sid="DEU 32:38" />i kai nei i te ngako o ā rātou patunga tapu,</para>
  <para style="q2" vid="DEU 32:38">i inu hoki i te wāina o ā rātou ringihanga?</para>
  <para style="q1" vid="DEU 32:38">Me whakatika rātou ki te āwhina i a koutou,</para>
  <para style="q2" vid="DEU 32:38">kia ai hoki rātou hei kuhunga atu mō koutou.<verse eid="DEU 32:38" /></para>
  <para style="b" />
  <para style="q1">
    <verse number="39" style="v" sid="DEU 32:39" />“Nā titiro, ko ahau, inā ko ahau ia,</para>
  <para style="q2" vid="DEU 32:39">kāhore hoki he atua i tōku taha.</para>
  <para style="q1" vid="DEU 32:39">E whakamate ana ahau, ā, e whakaora ana;</para>
  <para style="q2" vid="DEU 32:39">i tukitukia e ahau, ko ahau anō e whakamahu ana;</para>
  <para style="q2" vid="DEU 32:39">kāhore hoki he tangata e ora ai tētahi i tōku ringa.<verse eid="DEU 32:39" /></para>
  <para style="q1">
    <verse number="40" style="v" sid="DEU 32:40" />Nō te mea e totoro atu ana tōku ringa ki te rangi,</para>
  <para style="q2" vid="DEU 32:40">me tāku kī anō: I ahau e ora tonu nei,<verse eid="DEU 32:40" /></para>
  <para style="q1">
    <verse number="41" style="v" sid="DEU 32:41" />ki te whakakoia e ahau tāku hoari kānapanapa,</para>
  <para style="q2" vid="DEU 32:41">ā, ka mau tōku ringa ki te whakariterite;</para>
  <para style="q1" vid="DEU 32:41">ka whakahokia atu e ahau he utu ki ōku hoariri,</para>
  <para style="q2" vid="DEU 32:41">ka ea hoki i ahau tā te hunga e kino ana ki ahau.<verse eid="DEU 32:41" /></para>
  <para style="q1">
    <verse number="42" style="v" sid="DEU 32:42" />Ka whakahaurangitia e ahau āku pere ki te toto,</para>
  <para style="q2" vid="DEU 32:42">ā, ka kai tāku hoari i te kikokiko;</para>
  <para style="q1" vid="DEU 32:42">ki te toto o te hunga i patua, o ngā herehere,</para>
  <para style="q2" vid="DEU 32:42">nō te māhunga o ngā rangatira o te hoariri.”<verse eid="DEU 32:42" /></para>
  <para style="b" />
  <para style="q1">
    <verse number="43" style="v" sid="DEU 32:43" />Kia hari tahi, e ngā tauiwi, me tāna iwi:</para>
  <para style="q2" vid="DEU 32:43">ka takitakina hoki e ia te toto o āna pononga,</para>
  <para style="q1" vid="DEU 32:43">ā, ka whakahokia he utu ki ōna hoariri,</para>
  <para style="q2" vid="DEU 32:43">ka whakamārie anō ki tōna whenua, ki tāna iwi.<verse eid="DEU 32:43" /></para>
  <para style="p">
    <verse number="44" style="v" sid="DEU 32:44" />Nā, ka haere mai a Mohi, ka kōrero i ngā kupu katoa o tēnei waiata ki ngā taringa o te iwi, a ia, me Hohua, me te tama a Nunu. <verse eid="DEU 32:44" /><verse number="45" style="v" sid="DEU 32:45" />Ā, ka mutu tā Mohi kōrero i ēnei kupu katoa ki a Īharaira katoa; <verse eid="DEU 32:45" /><verse number="46" style="v" sid="DEU 32:46" />nā, ka mea ia ki a rātou: “Kia anga mai ō koutou ngākau ki ngā kupu katoa e kauwhautia atu nei e ahau ki a koutou i tēnei rā; hei whakahau atu mā koutou ki ā koutou tamariki kia puritia, kia mahia, ngā kupu katoa o tēnei ture. <verse eid="DEU 32:46" /><verse number="47" style="v" sid="DEU 32:47" />Nō te mea ehara tēnei i te mea noa iho ki a koutou; ko tō koutou oranga hoki ia, ā, mā tēnei mea e roa ai ō koutou rā ki te whenua ka whiti atu nei koutou i Horano ki reira ki te tango.”<verse eid="DEU 32:47" /></para>
  <para style="s">Ka Whakaaetia e Ihowā a Mohi kia Kite i te Whenua o Kanaana</para>
  <para style="p">
    <verse number="48" style="v" sid="DEU 32:48" />I kōrero anō a Ihowā ki a Mohi i taua tino rangi anō, i mea, <verse eid="DEU 32:48" /><verse number="49" style="v" sid="DEU 32:49" />“E piki koe i tēnei maunga, i Aparimi, ki Maunga Nepo, i te whenua o Moapa, e anga atu ana ki Heriko; ka titiro atu ki te whenua o Kanaana e hoatu nei e ahau ki ngā tama a Īharaira hei kāinga; <verse eid="DEU 32:49" /><verse number="50" style="v" sid="DEU 32:50" />ā, e mate koe ki runga ki te maunga e piki atu nā koe, ka kohia hoki ki tōu iwi; ka pērātia me Ārona, me tōu tuakana, i mate rā ki Maunga Horo, ā, kohia atu ana ki tōna iwi; <verse eid="DEU 32:50" /><verse number="51" style="v" sid="DEU 32:51" />mō kōrua hoki i hara ki ahau i waenganui o ngā tama a Īharaira i ngā wai o Meripa, i Karehe, i te koraha o Hini; mō kōrua kīhai i whakatapu i ahau i waenganui o ngā tama a Īharaira. <verse eid="DEU 32:51" /><verse number="52" style="v" sid="DEU 32:52" />Heoi, ka kite koe i te whenua i mua i tōu aroaro; otiia e kore koe e tae ki reira – ki te whenua e hoatu ana e ahau mō ngā tama a Īharaira.”<verse eid="DEU 32:52" /></para>
  <chapter eid="DEU 32" />
  <chapter number="33" style="c" sid="DEU 33" />
  <para style="s">Te Manaaki Mutunga i a Īharaira e Mohi</para>
  <para style="p">
    <verse number="1" style="v" sid="DEU 33:1" />Ko te manaaki tēnei i manaaki ai a Mohi, te tangata a te Atua, i ngā tama a Īharaira i mua ake o tōna matenga. <verse eid="DEU 33:1" /><verse number="2" style="v" sid="DEU 33:2" />Nā, ka mea ia:</para>
  <para style="q1" vid="DEU 33:2">I haere mai a Ihowā i Hinai,</para>
  <para style="q2" vid="DEU 33:2">i rere mai i Heira ki runga ki a rātou;</para>
  <para style="q2" vid="DEU 33:2">i whiti mai ia i Maunga Parana,</para>
  <para style="q1" vid="DEU 33:2">ā, haere mai ana ia i ngā mano tini o te hunga tapu;</para>
  <para style="q2" vid="DEU 33:2">he ture i tōna ringa matau mō rātou, e mura ana.<verse eid="DEU 33:2" /></para>
  <para style="q1">
    <verse number="3" style="v" sid="DEU 33:3" />Inā, e aroha ana ia ki ngā iwi;</para>
  <para style="q2" vid="DEU 33:3">kei roto i tōu ringa āna tāngata tapu katoa;</para>
  <para style="q1" vid="DEU 33:3">ā, noho ana rātou i ōu waewae;</para>
  <para style="q2" vid="DEU 33:3">ka riro i a rātou katoa āu kōrero.<verse eid="DEU 33:3" /></para>
  <para style="q1">
    <verse number="4" style="v" sid="DEU 33:4" />Nā Mohi te ture i ako ki a tātou, hei taonga tuku iho,</para>
  <para style="q2" vid="DEU 33:4">tuku iho mō te huihui o Hākopa.<verse eid="DEU 33:4" /></para>
  <para style="q1">
    <verse number="5" style="v" sid="DEU 33:5" />Ko ia anō te kīngi o Iēhuruna</para>
  <para style="q2" vid="DEU 33:5">i te huihuinga o ngā upoko o te iwi,</para>
  <para style="q2" vid="DEU 33:5">rātou ko ngā iwi katoa o Īharaira.<verse eid="DEU 33:5" /></para>
  <para style="b" />
  <para style="q1">
    <verse number="6" style="v" sid="DEU 33:6" />“Kia ora a Reupena, kaua hoki e mate;</para>
  <para style="q2" vid="DEU 33:6">otiia kia tokoouou ōna tāngata.”<verse eid="DEU 33:6" /></para>
  <para style="b" />
  <para style="m">
    <verse number="7" style="v" sid="DEU 33:7" />Ā, tēnei anō te manaaki mō Hūrā:</para>
  <para style="q1" vid="DEU 33:7">nā, ka mea ia: “Whakarongo, e Ihowā, ki te reo o Hūrā,</para>
  <para style="q2" vid="DEU 33:7">māu anō hoki ia e kawe ki tōna iwi.</para>
  <para style="q1" vid="DEU 33:7">I kaha hoki ōna ringa ki te tohe mōna ake;</para>
  <para style="q2" vid="DEU 33:7">ā, māu ia e āwhina ki ōna hoariri.”<verse eid="DEU 33:7" /></para>
  <para style="b" />
  <para style="m">
    <verse number="8" style="v" sid="DEU 33:8" />Ā, mō Rīwai i mea ia:</para>
  <para style="q1" vid="DEU 33:8">“Kei tōu tangata tapu ōu Tumime me ōu Urimi,</para>
  <para style="q2" vid="DEU 33:8">i whakamātautauria rā ia e koe ki Maha,</para>
  <para style="q2" vid="DEU 33:8">i ngangautia rā e koe ki ngā wai o Meripa;<verse eid="DEU 33:8" /></para>
  <para style="q1">
    <verse number="9" style="v" sid="DEU 33:9" />i mea nei mō tōna pāpā rāua ko tōna whaea,</para>
  <para style="q2" vid="DEU 33:9">‘Kāhore ahau i kite i a ia.’</para>
  <para style="q1" vid="DEU 33:9">Kīhai anō hoki ia i mōhio ki ōna tuākana,</para>
  <para style="q2" vid="DEU 33:9">kīhai i mātau ki āna ake tamariki;</para>
  <para style="q1" vid="DEU 33:9">he mea hoki, e pupuri ana rātou i tāu kupu,</para>
  <para style="q2" vid="DEU 33:9">e tiaki ana i tāu kawenata.<verse eid="DEU 33:9" /></para>
  <para style="q1">
    <verse number="10" style="v" sid="DEU 33:10" />Mā rātou a Hākopa e whakaako ki āu whakaritenga,</para>
  <para style="q2" vid="DEU 33:10">a Īharaira hoki ki tāu ture;</para>
  <para style="q1" vid="DEU 33:10">mā rātou hoki te paowa kakara e hoatu ki tōu aroaro,</para>
  <para style="q2" vid="DEU 33:10">me te tahunga tinana ki runga ki tāu āta.<verse eid="DEU 33:10" /></para>
  <para style="q1">
    <verse number="11" style="v" sid="DEU 33:11" />Manaakitia ōna rawa, e Ihowā,</para>
  <para style="q2" vid="DEU 33:11">kia aro mai hoki koe ki te mahi a ōna ringa;</para>
  <para style="q1" vid="DEU 33:11">whatia ngā hope o te hunga e whakatika ana ki a ia,</para>
  <para style="q2" vid="DEU 33:11">o ngā mea hoki e kino ana ki a ia,</para>
  <para style="q2" vid="DEU 33:11">kei whakatika mai anō rātou.”<verse eid="DEU 33:11" /></para>
  <para style="b" />
  <para style="m">
    <verse number="12" style="v" sid="DEU 33:12" />Ko tāna kupu mō Pineamine:</para>
  <para style="q1" vid="DEU 33:12">“Ko tā Ihowā i aroha ai ka noho hūmārie ki tōna taha –</para>
  <para style="q2" vid="DEU 33:12">ko ia e uhi ana i a ia ā pau noa te rā –</para>
  <para style="q2" vid="DEU 33:12">e noho ana i waenganui o ōna pokohiwi.”<verse eid="DEU 33:12" /></para>
  <para style="b" />
  <para style="m">
    <verse number="13" style="v" sid="DEU 33:13" />Ko tāna kupu mō Hōhepa:</para>
  <para style="q1" vid="DEU 33:13">“He manaakitanga tōna whenua nā Ihowā;</para>
  <para style="q2" vid="DEU 33:13">ki ngā mea papai o te rangi, ki te tōmairangi,</para>
  <para style="q2" vid="DEU 33:13">ki te wai hōhonu e takoto ake ana i raro,<verse eid="DEU 33:13" /></para>
  <para style="q1">
    <verse number="14" style="v" sid="DEU 33:14" />ki ngā hua papai o te rā,</para>
  <para style="q2" vid="DEU 33:14">ki ngā mea papai hoki e whakaputaina mai ana e te marama,<verse eid="DEU 33:14" /></para>
  <para style="q1">
    <verse number="15" style="v" sid="DEU 33:15" />ki ngā mea nunui hoki o ngā maunga onamata,</para>
  <para style="q2" vid="DEU 33:15">ki ngā mea papai o ngā maunga tū tonu;<verse eid="DEU 33:15" /></para>
  <para style="q1">
    <verse number="16" style="v" sid="DEU 33:16" />ki ngā mea papai hoki o te whenua me ōna tini mea;</para>
  <para style="q2" vid="DEU 33:16">ki te manakohanga hoki ana i noho i te rākau.</para>
  <para style="q1" vid="DEU 33:16">Kia tae mai te manaaki ki runga ki te māhunga o Hōhepa,</para>
  <para style="q2" vid="DEU 33:16">ki te tumuaki hoki ōna i wehea i ōna tuākana.<verse eid="DEU 33:16" /></para>
  <para style="q1">
    <verse number="17" style="v" sid="DEU 33:17" />He korōria kei te mātāmua a tāna pūru;</para>
  <para style="q2" vid="DEU 33:17">ko ōna haona kei ngā haona o te unikanga;</para>
  <para style="q1" vid="DEU 33:17">ka panā e ia ngā iwi, rātou katoa,</para>
  <para style="q2" vid="DEU 33:17">ki ērā, tae noa ki ngā pito o te whenua;</para>
  <para style="q1" vid="DEU 33:17">ā, ko ēnei ngā mano tini o Ēparaima,</para>
  <para style="q2" vid="DEU 33:17">ko ēnei hoki ngā mano o Mānahi.”<verse eid="DEU 33:17" /></para>
  <para style="b" />
  <para style="m">
    <verse number="18" style="v" sid="DEU 33:18" />Ā, ko tāna kupu mō Hepurona:</para>
  <para style="q1" vid="DEU 33:18">“Kia koa, e Hepurona, i tōu putanga ki waho;</para>
  <para style="q2" vid="DEU 33:18">e Ihākara hoki, i ōu tēneti.<verse eid="DEU 33:18" /></para>
  <para style="q1">
    <verse number="19" style="v" sid="DEU 33:19" />Mā rātou ngā iwi e karanga ki te maunga;</para>
  <para style="q2" vid="DEU 33:19">ki reira rātou patu ai i ngā patunga o te tika;</para>
  <para style="q1" vid="DEU 33:19">nō te mea ka ngongo rātou i te raneatanga o ngā moana,</para>
  <para style="q2" vid="DEU 33:19">i ngā taonga huna hoki o te onepū.”<verse eid="DEU 33:19" /></para>
  <para style="b" />
  <para style="m">
    <verse number="20" style="v" sid="DEU 33:20" />Ko tāna kupu mō Kara:</para>
  <para style="q1" vid="DEU 33:20">“Ka manaakitia te kaiwhakawhānui i a Kara!</para>
  <para style="q2" vid="DEU 33:20">Noho ana ia me he raiona kātua,</para>
  <para style="q2" vid="DEU 33:20">haea iho e ia te ringa, āe rā me te tumuaki.<verse eid="DEU 33:20" /></para>
  <para style="q1">
    <verse number="21" style="v" sid="DEU 33:21" />Ā, tangohia ana e ia te wāhi tuatahi mōna;</para>
  <para style="q2" vid="DEU 33:21">nō te mea kei reira te wāhi a te kaiwhakahaere tikanga e tiakina ana;</para>
  <para style="q1" vid="DEU 33:21">ā, haere mai ana me ngā upoko o te iwi,</para>
  <para style="q2" vid="DEU 33:21">ā, oti ana i a ia, rātou tahi ko Īharaira,</para>
  <para style="q2" vid="DEU 33:21">te tikanga a Ihowā, me āna whakaritenga.”<verse eid="DEU 33:21" /></para>
  <para style="b" />
  <para style="m">
    <verse number="22" style="v" sid="DEU 33:22" />Ā, ko tāna kupu mō Rāna:</para>
  <para style="q1" vid="DEU 33:22">“Hei kūao raiona a Rāna,</para>
  <para style="q2" vid="DEU 33:22">ka mokowhiti mai ia i Pahana.”<verse eid="DEU 33:22" /></para>
  <para style="b" />
  <para style="m">
    <verse number="23" style="v" sid="DEU 33:23" />Ā, ko tāna kupu mō Napatari:</para>
  <para style="q1" vid="DEU 33:23">“E Napatari, e mākona nei i te manakohanga,</para>
  <para style="q2" vid="DEU 33:23">e kī ana hoki i te manaaki a Ihowā;</para>
  <para style="q2" vid="DEU 33:23">nohoia e koe te taha ki te hauāuru me te tonga.”<verse eid="DEU 33:23" /></para>
  <para style="b" />
  <para style="m">
    <verse number="24" style="v" sid="DEU 33:24" />Ā, ko tāna kupu mō Āhera:</para>
  <para style="q1" vid="DEU 33:24">“Ko ngā tamariki te manaaki mō Āhera;</para>
  <para style="q2" vid="DEU 33:24">kia arongia mai ia e ōna tuākana,</para>
  <para style="q2" vid="DEU 33:24">kia toua hoki tōna waewae ki te hinu.<verse eid="DEU 33:24" /></para>
  <para style="q1">
    <verse number="25" style="v" sid="DEU 33:25" />Ko ōu tūtaki he rino, he parāhi;</para>
  <para style="q2" vid="DEU 33:25">ā, ka rite tōu kaha ki ōu rā.”<verse eid="DEU 33:25" /></para>
  <para style="b" />
  <para style="q1">
    <verse number="26" style="v" sid="DEU 33:26" />“Kāhore he rite mō te Atua, e Iēhuruna,</para>
  <para style="q2" vid="DEU 33:26">e eke hōiho nei i ngā rangi ki te whakauru i a koe,</para>
  <para style="q2" vid="DEU 33:26">ki ngā kapua hoki, i runga anō i tōna korōria.<verse eid="DEU 33:26" /></para>
  <para style="q1">
    <verse number="27" style="v" sid="DEU 33:27" />Ko te Atua ora tonu tōu nohoanga,</para>
  <para style="q2" vid="DEU 33:27">ā, kei raro ko ngā ringa o tua iho;</para>
  <para style="q1" vid="DEU 33:27">ā, i peia e ia te hoariri i tōu aroaro,</para>
  <para style="q2" vid="DEU 33:27">i mea hoki, ‘Whakangaromia!’<verse eid="DEU 33:27" /></para>
  <para style="q1">
    <verse number="28" style="v" sid="DEU 33:28" />Nā, ka noho hūmārie a Īharaira,</para>
  <para style="q2" vid="DEU 33:28">me te mātāpuna o Hākopa ko ia anake,</para>
  <para style="q1" vid="DEU 33:28">ki te whenua wīti, wāina;</para>
  <para style="q2" vid="DEU 33:28">āe rā, ka māturuturu iho te tōmairangi o ōna rangi.<verse eid="DEU 33:28" /></para>
  <para style="q1">
    <verse number="29" style="v" sid="DEU 33:29" />Ka hari koe, e Īharaira! Ko wai hei rite mōu,</para>
  <para style="q2" vid="DEU 33:29">mō te iwi i whakaorangia nei e Ihowā,</para>
  <para style="q1" vid="DEU 33:29">te pukupuku hei whakapuru mōu,</para>
  <para style="q2" vid="DEU 33:29">ko te hoari hoki e whai korōria ai koe!</para>
  <para style="q1" vid="DEU 33:29">Ā, ka tuku mai ōu hoariri i a rātou ki a koe;</para>
  <para style="q2" vid="DEU 33:29">ā, ka takatakahi koe i ō rātou wāhi teitei.”<verse eid="DEU 33:29" /></para>
  <chapter eid="DEU 33" />
  <chapter number="34" style="c" sid="DEU 34" />
  <para style="s">Te Matenga o Mohi</para>
  <para style="p">
    <verse number="1" style="v" sid="DEU 34:1" />Nā, ka piki atu a Mohi i ngā mānia o Moapa ki Maunga Nepo, ki te tihi o Pihika, e titiro ana ki Heriko. Ā, whakakitea ana e Ihowā ki a ia te whenua katoa o Kireara ā tae noa ki Rāna, <verse eid="DEU 34:1" /><verse number="2" style="v" sid="DEU 34:2" />a Napatari katoa, me te whenua o Ēparaima, o Mānahi hoki, te whenua katoa hoki o Hūrā, tae noa atu ki te moana whakamutunga mai; <verse eid="DEU 34:2" /><verse number="3" style="v" sid="DEU 34:3" />te tonga me te mānia i te papatairitetanga o Heriko, o te pā nīkau, ā Toara atu ana. <verse eid="DEU 34:3" /><verse number="4" style="v" sid="DEU 34:4" />Nā, ka mea a Ihowā ki a ia, “Ko te whenua tēnei i oati ai ahau ki a Āperahama, ki a Īhaka, ki a Hākopa, i mea ai, ‘Ka hoatu e ahau a reira ki ōu uri.’ Kua meinga koe e ahau kia kite ā-kanohi i reira, otiia e kore koe e whiti ki reira.”<verse eid="DEU 34:4" /></para>
  <para style="p">
    <verse number="5" style="v" sid="DEU 34:5" />Nā, ka mate a Mohi, te pononga a Ihowā ki reira, ki te whenua o Moapa, ka pērā me tā Ihowā i kōrero ai. <verse eid="DEU 34:5" /><verse number="6" style="v" sid="DEU 34:6" />Ā, tanumia iho ia e ia ki tētahi kokoru o te whenua o Moapa, i te ritenga o Petepeoro; otiia kāhore tētahi tangata e mōhio ana ki tōna urupā ā mohoa noa nei. <verse eid="DEU 34:6" /><verse number="7" style="v" sid="DEU 34:7" />Ā, kotahi rau e rua tekau ngā tau o Mohi i tōna matenga; kāhore anō i ataruatia ōna kanohi, kāhore anō hoki i heke noa tōna kaiotatanga. <verse eid="DEU 34:7" /><verse number="8" style="v" sid="DEU 34:8" />Nā, uhungatia ana a Mohi e ngā tama a Īharaira i ngā mānia o Moapa, e toru tekau ngā rā; ā taka noa ngā rā i uhungatia ai, i tangihia ai a Mohi.<verse eid="DEU 34:8" /></para>
  <para style="p">
    <verse number="9" style="v" sid="DEU 34:9" />Ā, kī tonu a Hohua, te tama a Nunu, i te wairua o te mātauranga; nā Mohi hoki i whakapā ōna ringa ki runga ki a ia; ā, rongo ana ki a ia ngā tama a Īharaira, mea ana i ngā mea i whakahaua e Ihowā ki a Mohi.<verse eid="DEU 34:9" /></para>
  <para style="p">
    <verse number="10" style="v" sid="DEU 34:10" />Ā, kāhore anō kia ara i roto i a Īharaira i muri nei tētahi atu poropiti hei rite mō Mohi, i mōhio nei a Ihowā ki a ia, titiro atu, titiro mai; <verse eid="DEU 34:10" /><verse number="11" style="v" sid="DEU 34:11" />arā, mō ngā tohu katoa, mō ngā merekara i ungā ai ia e Ihowā ki te mahi i te whenua o Īhipa, ki a Parao rātou ko ōna tāngata katoa, ki tōna whenua katoa hoki; <verse eid="DEU 34:11" /><verse number="12" style="v" sid="DEU 34:12" />mō ngā mahi katoa hoki a te ringa kaha, mō ngā mea whakawehi nui i meatia e Mohi ki te aroaro o Īharaira katoa.<verse eid="DEU 34:12" /></para>
  <chapter eid="DEU 34" />
</usx>