<?xml version="1.0" encoding="utf-8"?>
<usx version="3.0">
  <book code="2SA" style="id">2sa.txt Māori macronized text, extracted 16-05-06</book>
  <para style="h">2 Hamuera</para>
  <para style="toc3">2Ham</para>
  <para style="mt2">Ko te Pukapuka Tuarua o</para>
  <para style="mt1">Hamuera</para>
  <chapter number="1" style="c" sid="2SA 1" />
  <para style="s">Ka Rongo a Rāwiri i te Matenga o Haora</para>
  <para style="p">
    <verse number="1" style="v" sid="2SA 1:1" />Nā, i muri iho i te matenga o Haora, te mea kua hoki mai a Rāwiri i te patunga i ngā Amareki, ā, kua rua ngā rā o Rāwiri e noho ana ki Tikiraka. <verse eid="2SA 1:1" /><verse number="2" style="v" sid="2SA 1:2" />I te toru o ngā rā, nā, ko tētahi tangata e haere mai ana i te puni i a Haora, he mea haehae ōna kākahu, he oneone i runga i tōna mātenga. Ā, nō tōna taenga mai ki a Rāwiri, ka hinga ia ki te whenua, ā, ka piko.<verse eid="2SA 1:2" /></para>
  <para style="p">
    <verse number="3" style="v" sid="2SA 1:3" />Nā, ka mea a Rāwiri ki a ia, “I haere mai koe i hea?”</para>
  <para style="p" vid="2SA 1:3">Ka mea tērā ki a ia, “I mawhiti mai ahau i te puni o Īharaira.”<verse eid="2SA 1:3" /></para>
  <para style="p">
    <verse number="4" style="v" sid="2SA 1:4" />Anō rā ko Rāwiri ki a ia, “I pēhea te mea rā? Tēnā, kōrerotia mai ki ahau.”</para>
  <para style="p" vid="2SA 1:4">Nā, ka mea ia, “Kua whati te iwi i te whawhai, he tokomaha hoki o te iwi i hinga, i mate. Kua mate hoki a Haora rāua ko tāna tama, ko Honatana.”<verse eid="2SA 1:4" /></para>
  <para style="p">
    <verse number="5" style="v" sid="2SA 1:5" />Anō rā ko Rāwiri ki te tamaiti nāna nei i kōrero ki a ia, “I mōhiotia e koe ki te aha kua mate a Haora rāua ko tāna tama ko Honatana?”<verse eid="2SA 1:5" /></para>
  <para style="p">
    <verse number="6" style="v" sid="2SA 1:6" />Nā, ka mea taua tamaiti nāna nei i kōrero ki a ia, “I tūpono noa ahau ki runga i Maunga Kiripoa, nā, ko Haora e okioki ana ki tāna tao. Nā, e whai tata ana i a ia ngā hāriata me ngā kaieke hōiho. <verse eid="2SA 1:6" /><verse number="7" style="v" sid="2SA 1:7" />Nā, i tōna tahuritanga ki muri, ka kite i ahau, ā, ka karanga ki ahau. Nā, ka mea ahau, ‘Tēnei ahau.’<verse eid="2SA 1:7" /></para>
  <para style="p">
    <verse number="8" style="v" sid="2SA 1:8" />“Anō rā ko ia ki ahau, ‘Ko wai koe?’</para>
  <para style="p" vid="2SA 1:8">“Anō rā ko ahau ki a ia, ‘He Amareki ahau.’<verse eid="2SA 1:8" /></para>
  <para style="p">
    <verse number="9" style="v" sid="2SA 1:9" />“Nā, ka mea ia ki ahau, ‘Tēnā, e tū ki tōku taha, whakamatea hoki ahau, kua mau pū hoki ahau i te pōuri; nō te mea kei te toitū tonu te ora i roto i ahau.’<verse eid="2SA 1:9" /></para>
  <para style="p">
    <verse number="10" style="v" sid="2SA 1:10" />“Heoi, tū ana ahau ki tōna taha, whakamatea ana ia e ahau; i mōhio hoki ahau e kore rawa ia e ora ake i te mea ka hinga nei ia. Nā, tangohia ana e ahau te karauna i tōna mātenga, me te poroporo i tōna ringa, ā, kawea mai ana e ahau ki konei ki tōku ariki.”<verse eid="2SA 1:10" /></para>
  <para style="p">
    <verse number="11" style="v" sid="2SA 1:11" />Kātahi a Rāwiri ka mau ki ōna kākahu, ā, haehaea ana e ia; ā, i pērā hoki ōna hoa katoa. <verse eid="2SA 1:11" /><verse number="12" style="v" sid="2SA 1:12" />Nā, ka uhunga rātou, ka tangi, ka nohopuku ā ahiahi noa, mō Haora, mō tāna tama, mō Honatana, mō te iwi anō a Ihowā, mō te whare hoki o Īharaira, i hinga nei i te hoari.<verse eid="2SA 1:12" /></para>
  <para style="p">
    <verse number="13" style="v" sid="2SA 1:13" />Nā, ka mea a Rāwiri ki te tamaiti nāna nei i kōrero ki a ia, “Nō hea koe?”</para>
  <para style="p" vid="2SA 1:13">Anō rā ko tērā, “He tama ahau nā tētahi manene, nā tētahi Amareki.”<verse eid="2SA 1:13" /></para>
  <para style="p">
    <verse number="14" style="v" sid="2SA 1:14" />Anō rā ko Rāwiri ki a ia, “He aha koe tē wehi ai? He aha i totoro ai tōu ringa ki te huna i tā Ihowā i whakawahi ai?”<verse eid="2SA 1:14" /></para>
  <para style="p">
    <verse number="15" style="v" sid="2SA 1:15" />Kātahi a Rāwiri ka karanga ki tētahi o āna taitama, ka mea, “Whakatata atu, e rere ki runga ki a ia.” Nā, patua ana ia e ia, mate ake. <verse eid="2SA 1:15" /><verse number="16" style="v" sid="2SA 1:16" />I mea anō a Rāwiri ki a ia, “Hei runga i tōu mātenga ōu toto; kua whakaatu mai nā hoki tōu waha i tōu hē, kua mea, ‘Nāku i whakamate tā Ihowā i whakawahi ai.’ ”<verse eid="2SA 1:16" /></para>
  <para style="s">Te Apakura a Rāwiri mō Haora rāua ko Honatana</para>
  <para style="p">
    <verse number="17" style="v" sid="2SA 1:17" />Nā, ka waiatatia e Rāwiri tēnei apakura mō Haora rāua ko tāna tama, ko Honatana; <verse eid="2SA 1:17" /><verse number="18" style="v" sid="2SA 1:18" />i mea hoki ia kia whakaakona ngā tama a Hūrā ki te waiata o te kōpere; (e mau nā te tuhituhi ki te Pukapuka a Iahera):<verse eid="2SA 1:18" /></para>
  <para style="q1">
    <verse number="19" style="v" sid="2SA 1:19" />“Tukitukia ana tōu ātaahua, e Īharaira, ki ōu wāhi teitei.</para>
  <para style="q2" vid="2SA 1:19">Anō te hinganga o ngā mārohirohi!<verse eid="2SA 1:19" /></para>
  <para style="b" />
  <para style="q1">
    <verse number="20" style="v" sid="2SA 1:20" />“Kaua e kōrerotia ki Kāta;</para>
  <para style="q2" vid="2SA 1:20">kaua e kauwhautia ki ngā huarahi o Ahakerono;</para>
  <para style="q1" vid="2SA 1:20">kei koa ngā tamāhine a ngā Pirihitini,</para>
  <para style="q2" vid="2SA 1:20">kei whakamanamana ngā tamāhine a te kokotikore.<verse eid="2SA 1:20" /></para>
  <para style="b" />
  <para style="q1">
    <verse number="21" style="v" sid="2SA 1:21" />“E ngā maunga o Kiripoa,</para>
  <para style="q2" vid="2SA 1:21">kāti rawa he tōmairangi mō koutou, he ua,</para>
  <para style="q2" vid="2SA 1:21">he māra e tukua ai te whakahere.</para>
  <para style="q1" vid="2SA 1:21">I ākiritia kinotia hoki ki reira te pukupuku o te mārohirohi,</para>
  <para style="q2" vid="2SA 1:21">te pukupuku o Haora, me te mea</para>
  <para style="q2" vid="2SA 1:21">kīhai i whakawahia ki te hinu.<verse eid="2SA 1:21" /></para>
  <para style="q1">
    <verse number="22" style="v" sid="2SA 1:22" />He toto tēnā nō te hunga i tū,</para>
  <para style="q2" vid="2SA 1:22">he ngako tēnā nō ngā mārohirohi,</para>
  <para style="q1" vid="2SA 1:22">kāhore he whakahokinga mai o te kōpere a Honatana,</para>
  <para style="q2" vid="2SA 1:22">kīhai anō te hoari a Haora i hoki kau mai.<verse eid="2SA 1:22" /></para>
  <para style="b" />
  <para style="q1">
    <verse number="23" style="v" sid="2SA 1:23" />“Ko Haora, ko Honatana, he aroha,</para>
  <para style="q2" vid="2SA 1:23">he whakaahuareka i tō rāua oranga;</para>
  <para style="q2" vid="2SA 1:23">kīhai hoki i wehea i tō rāua matenga.</para>
  <para style="q1" vid="2SA 1:23">Nui atu tō rāua tere i tō ngā ēkara,</para>
  <para style="q2" vid="2SA 1:23">tō rāua kaha i tō ngā raiona.<verse eid="2SA 1:23" /></para>
  <para style="b" />
  <para style="q1">
    <verse number="24" style="v" sid="2SA 1:24" />“E ngā tamāhine a Īharaira,</para>
  <para style="q2" vid="2SA 1:24">tangihia a Haora,</para>
  <para style="q1" vid="2SA 1:24">nāna nei ō koutou kākahu ngangana i huatau ai,</para>
  <para style="q2" vid="2SA 1:24">nāna nei i piri ai ngā whakapaipai kōura ki ō koutou weruweru.<verse eid="2SA 1:24" /></para>
  <para style="b" />
  <para style="q1">
    <verse number="25" style="v" sid="2SA 1:25" />“Anō te hinganga o ngā mārohirohi i waenganui o te tatauranga!</para>
  <para style="q2" vid="2SA 1:25">E Honatana, i werohia nā i runga i ōu wāhi teitei.<verse eid="2SA 1:25" /></para>
  <para style="q1">
    <verse number="26" style="v" sid="2SA 1:26" />Mamae ana ahau, he whakaaro ki a koe, e tōku tuakana, e Honatana;</para>
  <para style="q2" vid="2SA 1:26">nui atu tōku whakaahuareka ki a koe.</para>
  <para style="q1" vid="2SA 1:26">He hanga whakamīharo tōu aroha ki ahau,</para>
  <para style="q2" vid="2SA 1:26">nui atu i tō ngā wāhine aroha.<verse eid="2SA 1:26" /></para>
  <para style="b" />
  <para style="q1">
    <verse number="27" style="v" sid="2SA 1:27" />“Anō te hinganga o ngā mārohirohi;</para>
  <para style="q2" vid="2SA 1:27">anō te korenga o ngā patu o te pakanga!”<verse eid="2SA 1:27" /></para>
  <chapter eid="2SA 1" />
  <chapter number="2" style="c" sid="2SA 2" />
  <para style="s">Ka Whakawahia a Rāwiri hei Kīngi o Hūrā</para>
  <para style="p">
    <verse number="1" style="v" sid="2SA 2:1" />Nā, i muri iho i tēnei, ka ui a Rāwiri ki a Ihowā, ka mea, “Me haere rānei ahau ki runga, ki tētahi o ngā pā o Hūrā?”</para>
  <para style="p" vid="2SA 2:1">Ā, ka mea a Ihowā ki a ia, “Haere.”</para>
  <para style="p" vid="2SA 2:1">Anō rā ko Rāwiri, “Me haere ahau ki hea?”</para>
  <para style="p" vid="2SA 2:1">Ā, ka mea ia, “Ki Heperona.”<verse eid="2SA 2:1" /></para>
  <para style="p">
    <verse number="2" style="v" sid="2SA 2:2" />Heoi, haere ana a Rāwiri ki reira, rātou ko āna wāhine tokorua, ko Ahinoama Ietereere, rāua ko Apikaira wahine a Nāpara Karameri. <verse eid="2SA 2:2" /><verse number="3" style="v" sid="2SA 2:3" />I mauria anō e Rāwiri ōna hoa, tēnā tangata me tōna whare, tēnā me tōna; ā, noho ana rātou ki ngā pā o Heperona. <verse eid="2SA 2:3" /><verse number="4" style="v" sid="2SA 2:4" />Nā, ka haere mai ngā tāngata o Hūrā, ā, whakawahia ana a Rāwiri e rātou ki reira hei kīngi mō te whare o Hūrā.</para>
  <para style="p" vid="2SA 2:4">Ā, ka kōrerotia ki a Rāwiri te kōrero mō ngā tāngata o Iapehe Kireara, nā rātou i tanu a Haora. <verse eid="2SA 2:4" /><verse number="5" style="v" sid="2SA 2:5" />Nā, ka unga karere a Rāwiri ki ngā tāngata o Iapehe Kireara hei mea ki a rātou, “Kia manaakitia koutou e Ihowā mō tēnei aroha i whakaputaina e koutou ki tō koutou ariki, arā ki a Haora, mō tā koutou tanumanga i a ia. <verse eid="2SA 2:5" /><verse number="6" style="v" sid="2SA 2:6" />Nā, kia whakaputaina mai e Ihowā he aroha, he pono, ki a koutou; ka utua anō hoki koutou e ahau mō tēnei mahi pai, mō koutou i mea i tēnei mea. <verse eid="2SA 2:6" /><verse number="7" style="v" sid="2SA 2:7" />Tēnā rā, kia kaha ō koutou ringa āianei, kia māia; kua mate hoki tō koutou ariki, a Haora, kua oti anō ahau te whakawahi e te whare o Hūrā hei kīngi mō rātou.”<verse eid="2SA 2:7" /></para>
  <para style="s">Ko Ihipohete Kīngi o Īharaira</para>
  <para style="p">
    <verse number="8" style="v" sid="2SA 2:8" />Nā, tērā kua mau a Āpanēre tama a Nere, te rangatira o te ope a Haora, ki a Ihipohete tama a Haora, ā, kua kawea mai e ia ki tāwāhi nei, ki Mahanaima; <verse eid="2SA 2:8" /><verse number="9" style="v" sid="2SA 2:9" />ā, meinga ana e ia hei kīngi mō Kireara, mō ngā Ahuri, mō Ietereere, mō Ēparaima, mō Pineamine, mō Īharaira katoa.<verse eid="2SA 2:9" /></para>
  <para style="p">
    <verse number="10" style="v" sid="2SA 2:10" />E whā tekau ngā tau o Ihipohete tama a Haora, i a ia i meinga ai hei kīngi mō Īharaira, ā, e rua ngā tau i kīngi ai. Ko te whare ia o Hūrā i whai i a Rāwiri. <verse eid="2SA 2:10" /><verse number="11" style="v" sid="2SA 2:11" />Nā, ko te maha o ngā rā i noho ai a Rāwiri ki Heperona hei kīngi mō te whare o Hūrā, e whitu tau e ono marama.<verse eid="2SA 2:11" /></para>
  <para style="s">Te Whawhai o Kipeono</para>
  <para style="p">
    <verse number="12" style="v" sid="2SA 2:12" />Nā, ka haere atu a Āpanēre tama a Nere, rātou ko ngā tāngata a Ihipohete tama a Haora, i Mahanaima ki Kipeono. <verse eid="2SA 2:12" /><verse number="13" style="v" sid="2SA 2:13" />Nā, ka puta atu a Ioapa tama a Teruia me ngā tāngata a Rāwiri, ā, tūtaki ana rātou ki te poka wai i Kipeono. Nā, noho ana rātou, ko ēnei i tēnei taha o te poka, ā, ko ērā i tērā taha o te poka.<verse eid="2SA 2:13" /></para>
  <para style="p">
    <verse number="14" style="v" sid="2SA 2:14" />Nā, ka mea a Āpanēre ki a Ioapa, “Tēnā, kia whakatika ngā tamariki ki te tākaro ki tō tāua aroaro.”</para>
  <para style="p" vid="2SA 2:14">Anō rā ko Ioapa, “Me whakatika rātou.”<verse eid="2SA 2:14" /></para>
  <para style="p">
    <verse number="15" style="v" sid="2SA 2:15" />Kātahi rātou ka whakatika, ka haere ā-tatau atu; kotahi tekau mā rua mō Pineamine, mō Ihipohete tama a Haora, ā, kotahi tekau mā rua o ngā tāngata a Rāwiri. <verse eid="2SA 2:15" /><verse number="16" style="v" sid="2SA 2:16" />Nā, hopukia ana e rātou te mātenga o tāna tangata, o tāna tangata, ā, werohia ana ā rātou hoari ki te kaokao o tāna tangata, o tāna tangata; nā, hinga ngātahi ana rātou. Koia i huaina ai te ingoa o taua wāhi, ko Herekata Haturimi; koia tērā i Kipeono.<verse eid="2SA 2:16" /></para>
  <para style="p">
    <verse number="17" style="v" sid="2SA 2:17" />Nā, nui atu te whawhai i taua rā, ā, patua iho a Āpanēre rātou ko ngā tāngata o Īharaira e ngā tāngata a Rāwiri. <verse eid="2SA 2:17" /><verse number="18" style="v" sid="2SA 2:18" />Nā, tokotoru ngā tama a Teruia i reira, ko Ioapa, ko Āpihai, ko Atahere. He wae māmā hoki a Atahere, koia anō kei tētahi anaterope o te koraha. <verse eid="2SA 2:18" /><verse number="19" style="v" sid="2SA 2:19" />Nā, ka whai a Atahere i a Āpanēre; kīhai hoki i peka, kīhai i haere ki matau, ki mauī, i a ia e whai ana i a Āpanēre. <verse eid="2SA 2:19" /><verse number="20" style="v" sid="2SA 2:20" />Kātahi a Āpanēre ka titiro ki muri i a ia, ā, ka mea, “Ko koe tēnā, e Atahere?”</para>
  <para style="p" vid="2SA 2:20">Ā, ka mea ia, “Ko ahau tēnei.”<verse eid="2SA 2:20" /></para>
  <para style="p">
    <verse number="21" style="v" sid="2SA 2:21" />Nā, ka mea a Āpanēre ki a ia, “Peka atu koe ki tōu matau, ki tōu mauī rānei, ka hopu ai i tētahi o ngā tamariki māu, ka tango ai i ōna hei kākahu o te riri mōu.” Otirā, kīhai a Atahere i pai ki te peka kē atu i te whai i a ia.<verse eid="2SA 2:21" /></para>
  <para style="p">
    <verse number="22" style="v" sid="2SA 2:22" />Nā, ka mea anō a Āpanēre ki a Atahere, “Peka atu i te whai i ahau; he aha ahau i patu iho ai i a koe ki te whenua? Me pēhea hoki e ara ake ai tōku mata ki tōu tuakana, ki a Ioapa?”<verse eid="2SA 2:22" /></para>
  <para style="p">
    <verse number="23" style="v" sid="2SA 2:23" />Otirā, kīhai ia i pai ki te peka ake; heoi werohia iho ia e Āpanēre ki te take o te tao ki tōna puku, ā, puta rawa te tao i tētahi taha ōna. Nā, hinga iho ia ki taua wāhi, ā, mate tonu iho ki reira. Nā, tū katoa te hunga i tae mai ki te wāhi i hinga ai a Atahere, i mate ai.<verse eid="2SA 2:23" /></para>
  <para style="p">
    <verse number="24" style="v" sid="2SA 2:24" />Otiia ka whai a Ioapa rāua ko Āpihai i a Āpanēre; ā, kua heke te rā i tō rāua taenga ki te puke o Amaha, ki tērā i te ritenga atu o Kia, i te huarahi ki te koraha i Kipeono. <verse eid="2SA 2:24" /><verse number="25" style="v" sid="2SA 2:25" />Nā, ka huihui ngā tama a Pineamine ki a Āpanēre, kotahi tonu tō rātou ngohi, ā, tū ana rātou i runga i te pukepuke kotahi.<verse eid="2SA 2:25" /></para>
  <para style="p">
    <verse number="26" style="v" sid="2SA 2:26" />Kātahi ka karanga a Āpanēre ki a Ioapa, ka mea, “Me kai tonu koia te hoari? Kāhore anō koe kia mōhio he kino te tukunga iho? Āhea rā koe mea ai ki te iwi rā kia hoki atu i te whai i ō rātou tēina?”<verse eid="2SA 2:26" /></para>
  <para style="p">
    <verse number="27" style="v" sid="2SA 2:27" />Nā, ka mea a Ioapa, “E ora ana te Atua, me i kāhore koe te kī mai nā, inā ko ā te ata anō te iwi hoki ai i te whai i tōna teina, i tōna teina.”<verse eid="2SA 2:27" /></para>
  <para style="p">
    <verse number="28" style="v" sid="2SA 2:28" />Heoi, whakatangihia ana e Ioapa te tētere, ā, tū katoa ana te iwi, kīhai anō i mea ki te whai i a Īharaira, nā, mutu ake tā rātou whawhai.<verse eid="2SA 2:28" /></para>
  <para style="p">
    <verse number="29" style="v" sid="2SA 2:29" />Nā, haere ana a Āpanēre rātou ko āna tāngata i te mānia, ā, pau katoa taua pō, ā, whiti ana i Horano, haere ana ā puta noa i Pitirono, tae tonu atu ki Mahanaima.<verse eid="2SA 2:29" /></para>
  <para style="p">
    <verse number="30" style="v" sid="2SA 2:30" />Nā, hoki ana a Ioapa i te whai i a Āpanēre; ā, nō ka huihuia e ia te iwi katoa, nā, kotahi tekau mā iwa o ngā tāngata a Rāwiri i kore, me Atahere. <verse eid="2SA 2:30" /><verse number="31" style="v" sid="2SA 2:31" />E toru rau e ono tekau ia ngā tāngata o Pineamine, arā o ngā tāngata a Āpanēre, i patua e ngā tāngata a Rāwiri, i mate. <verse eid="2SA 2:31" /><verse number="32" style="v" sid="2SA 2:32" />Nā, ka mau rātou ki a Atahere, ā, tanumia iho ki te tanumanga o tōna pāpā ki Pēterehema. Nā, haere ana a Ioapa rātou ko āna tāngata ā pau katoa taua pō, ā, mārama atu i a rātou i Heperona.<verse eid="2SA 2:32" /></para>
  <chapter eid="2SA 2" />
  <chapter number="3" style="c" sid="2SA 3" />
  <para style="s">Ka Paheke a Āpanēre ki a Rāwiri</para>
  <para style="p">
    <verse number="1" style="v" sid="2SA 3:1" />Nā, he roa te pakanga i waenganui o te whare o Haora me te whare o Rāwiri; ā, ko Rāwiri i kaha haere, ko te whare ia o Haora i ngoikore haere.<verse eid="2SA 3:1" /></para>
  <para style="p">
    <verse number="2" style="v" sid="2SA 3:2" />Ā, i whānau ētahi tama mā Rāwiri ki Heperona: ko Amanono tāna mātāmua, nā Ahinoama Ietereeri; <verse eid="2SA 3:2" /><verse number="3" style="v" sid="2SA 3:3" />ko Kireapa anō tāna tuarua, nā Apikaira wahine a Nāpara, Karameri; ko Apohārama te tuatoru, he tama nā Maaka tamāhine a Tāramai kīngi o Kehuru; <verse eid="2SA 3:3" /><verse number="4" style="v" sid="2SA 3:4" />nā, ko Aronia te tuawhā, he tama nā Hākiti; ā, ko Hepatia te tuarima, he tama nā Apitara; <verse eid="2SA 3:4" /><verse number="5" style="v" sid="2SA 3:5" />ko Itireama te tuaono, nā Ekera wahine a Rāwiri. I whānau ēnei ki a Rāwiri ki Heperona.<verse eid="2SA 3:5" /></para>
  <para style="p">
    <verse number="6" style="v" sid="2SA 3:6" />Ā, i te mea e whawhai ana te whare o Haora ki te whare o Rāwiri, nā, ka mea a Āpanēre i a ia anō kia kaha i roto i te whare o Haora. <verse eid="2SA 3:6" /><verse number="7" style="v" sid="2SA 3:7" />Nā, he wahine iti tā Haora i mua; ko Rihipa te ingoa, he tamāhine nā Aia, nā, ka mea a Ihipohete ki a Āpanēre, “He aha koe i haere ai ki roto, ki te wahine a tōku pāpā?”<verse eid="2SA 3:7" /></para>
  <para style="p">
    <verse number="8" style="v" sid="2SA 3:8" />Kātahi ka mura rawa te riri o Āpanēre i ngā kupu a Ihipohete, ka mea, “He upoko kurī koia ahau nō Hūrā? E atawhai nei ahau i tēnei rā i te whare o Haora, o tōu pāpā, i ōna tēina, i ōna whanaunga, kīhai hoki i tuku i a koe ki te ringa o Rāwiri, heoi e whakahē nei koe i ahau ināianei mō tēnei wahine. <verse eid="2SA 3:8" /><verse number="9" style="v" sid="2SA 3:9" />Kia meatia tēnei e te Atua ki a Āpanēre, me ētahi atu mea anō, ki te kāhore ahau e mea i tēnā ki a Rāwiri, pērā i tā Ihowā i oati ai ki a ia; <verse eid="2SA 3:9" /><verse number="10" style="v" sid="2SA 3:10" />hei whakawhiti atu i te kīngitanga i te whare o Haora, hei whakapūmau hoki i te torōna o Rāwiri i roto i a Īharaira, i roto i a Hūrā, mai i Rāna ā Peerehepa atu ana.” <verse eid="2SA 3:10" /><verse number="11" style="v" sid="2SA 3:11" />Ā, kīhai i taea e ia te whakahoki kupu ki a Āpanēre, i wehi hoki ia i a ia.<verse eid="2SA 3:11" /></para>
  <para style="p">
    <verse number="12" style="v" sid="2SA 3:12" />Nā, ka unga karere a Āpanēre ki a Rāwiri, he mea nāna ake, hei kī atu, “Nō wai te whenua? Hei mea hoki: Whakaritea tāu kawenata ki ahau, nanā, ko tōku ringa hoki ki a koe hei mea i a Īharaira katoa kia anga ki a koe.”<verse eid="2SA 3:12" /></para>
  <para style="p">
    <verse number="13" style="v" sid="2SA 3:13" />Nā, ka mea tērā, “E pai ana; me whakarite kawenata ahau ki a koe; kotahi anō ia tāku mea e tono ai ahau i a koe, arā e kore koe e kite i tōku mata, ki te kāhore e kawea mai e koe a Mikara tamāhine a Haora, ina haere mai koe kia kite i tōku mata.” <verse eid="2SA 3:13" /><verse number="14" style="v" sid="2SA 3:14" />I unga karere anō a Rāwiri ki a Ihipohete tama a Haora, hei mea, “Hōmai tāku wahine a Mikara i taumautia e ahau māku ki ngā kiri matamata kotahi rau o ngā Pirihitini.”<verse eid="2SA 3:14" /></para>
  <para style="p">
    <verse number="15" style="v" sid="2SA 3:15" />Nā, ka unga tangata a Ihipohete ki te tango i a ia i tāna tahu i a Paratiere tama a Raihi. <verse eid="2SA 3:15" /><verse number="16" style="v" sid="2SA 3:16" />I haere tahi anō tāna tahu i a ia, me te tangi haere i muri i a ia, ā tae noa ki Pahurimi. Nā, ka mea a Āpanēre ki a ia, “Haere, e hoki.” Ā, hoki ana ia.<verse eid="2SA 3:16" /></para>
  <para style="p">
    <verse number="17" style="v" sid="2SA 3:17" />Nā, ka kōrero a Āpanēre ki ngā kaumātua o Īharaira, ka mea, “I rapu koutou i a Rāwiri i mua ake nei hei kīngi mō koutou. <verse eid="2SA 3:17" /><verse number="18" style="v" sid="2SA 3:18" />Nā, tēnā rā, ko tā Ihowā kōrero hoki tēnei mō Rāwiri, i kī ia, ‘Mā te ringa o Rāwiri o tāku pononga e whakaora ai ahau i tāku iwi i a Īharaira i roto i te ringa o ngā Pirihitini, i roto hoki i te ringa o ō rātou hoariri katoa.’ ”<verse eid="2SA 3:18" /></para>
  <para style="p">
    <verse number="19" style="v" sid="2SA 3:19" />Ā, i kōrero anō a Āpanēre ki ngā taringa o Pineamine; i haere anō a Āpanēre, ā, kōrerotia ana e ia ki ngā taringa o Rāwiri i Heperona ngā mea katoa e pai ana ki te titiro a Īharaira, ki te titiro anō a te whare katoa o Pineamine. <verse eid="2SA 3:19" /><verse number="20" style="v" sid="2SA 3:20" />Heoi, ka haere a Āpanēre ki a Rāwiri ki Heperona, e rua tekau hoki tāngata ōna hoa. Ā, tukua ana e Rāwiri he hākari mā Āpanēre rātou ko ōna hoa. <verse eid="2SA 3:20" /><verse number="21" style="v" sid="2SA 3:21" />Nā, ka mea a Āpanēre ki a Rāwiri, “Ka whakatika ahau, ka haere, ā, ka huihui mai i a Īharaira katoa ki tōku ariki, ki te kīngi; ā, mā rātou e whakarite kawenata ki a koe, ā, hei kīngi koe mō ngā mea katoa e hiahia ai tōu wairua.” Nā, tukua atu ana a Āpanēre e Rāwiri, ā, haere mārie ana ia.<verse eid="2SA 3:21" /></para>
  <para style="s">Ka Kōhurutia a Āpanēre</para>
  <para style="p">
    <verse number="22" style="v" sid="2SA 3:22" />Nā, ko te haerenga mai o ngā tāngata a Rāwiri rātou ko Ioapa i te whai taua, he nui anō ngā taonga i kawea mai e rātou. Ko Āpanēre ia kāhore i a Rāwiri i Heperona; i tukua atu hoki ia, ā, haere mārie ana. <verse eid="2SA 3:22" /><verse number="23" style="v" sid="2SA 3:23" />Ā, nō te taenga mai o Ioapa rātou ko tāna ope katoa, ka kōrerotia te kōrero ki a Ioapa, “I haere mai a Āpanēre tama a Nere ki te kīngi; ā, tukua atu ana ia e ia, ā, haere mārie ana ia.”<verse eid="2SA 3:23" /></para>
  <para style="p">
    <verse number="24" style="v" sid="2SA 3:24" />Nā, ka haere a Ioapa ki te kīngi, ā, ka mea, “He mahi aha tēnei āu? Nanā, i haere mai a Āpanēre ki a koe; he aha ia i tukua atu ai e koe, ā, kua haere noa atu ia? <verse eid="2SA 3:24" /><verse number="25" style="v" sid="2SA 3:25" />E mōhio ana koe ki a Āpanēre tama a Nere; i haere mai ia ki te tinihanga i a koe, kia mōhio ai ia ki tōu haerenga atu, ki tōu haerenga mai, kia mōhio ai hoki ki ngā mea katoa e mea ai koe.”<verse eid="2SA 3:25" /></para>
  <para style="p">
    <verse number="26" style="v" sid="2SA 3:26" />Nā, ka puta a Ioapa ki waho i te aroaro o Rāwiri, ā, unga tāngata ana ki te whai i a Āpanēre, ā, whakahokia mai ana ia e rātou i te puna i Hiraha; ko Rāwiri ia kīhai i mōhio. <verse eid="2SA 3:26" /><verse number="27" style="v" sid="2SA 3:27" />Ā, i te hokinga mai o Āpanēre ki Heperona, i a ia anō i te kūwaha, ka kawea ia e Ioapa ki tahaki; i mea kia āta kōrero ki a ia. Nā, patua ana ia i reira i te kōpū, mate rawa, mō ngā toto hoki o Atahere, o tōna teina.<verse eid="2SA 3:27" /></para>
  <para style="p">
    <verse number="28" style="v" sid="2SA 3:28" />Ā, nō te rongonga o Rāwiri i muri iho, ka mea, “Kāhore he hara ōku, o tōku kīngitanga, i ngā toto o Āpanēre tama a Nere i te aroaro o Ihowā ā ake ake. <verse eid="2SA 3:28" /><verse number="29" style="v" sid="2SA 3:29" />Waiho kia tau iho ki runga ki te mātenga o Ioapa, ki runga hoki i te whare katoa o tōna pāpā. Kaua hoki e kore i roto i te whare o Ioapa, tētahi i te mate rere, i te repera, i te whakawhirinaki ki te tokotoko, i te hinga i te hoari, i te kore taro rānei.”<verse eid="2SA 3:29" /></para>
  <para style="p">
    <verse number="30" style="v" sid="2SA 3:30" />Heoi, patua iho a Āpanēre e Ioapa rāua ko Āpihai, ko tōna teina, hei utu mō tō rāua teina, mō Atahere, i whakamatea nei e ia ki Kipeono i te tatauranga.<verse eid="2SA 3:30" /></para>
  <para style="p">
    <verse number="31" style="v" sid="2SA 3:31" />Nā, ka mea a Rāwiri ki a Ioapa rātou ko tōna nuinga katoa, “Haea ō koutou kākahu, whītikiria hoki he kākahu taratara ki a koutou, ka tangi ai ki a Āpanēre.” I haere anō a Kīngi Rāwiri i muri i te amo. <verse eid="2SA 3:31" /><verse number="32" style="v" sid="2SA 3:32" />Nā, ka tanumia a Āpanēre ki Heperona, ā, ka puaki te reo o te kīngi, tangi ana i te urupā o Āpanēre; i tangi anō te iwi katoa.<verse eid="2SA 3:32" /></para>
  <para style="p">
    <verse number="33" style="v" sid="2SA 3:33" />Nā, ka waiata apakura te kīngi ki a Āpanēre, ka mea,</para>
  <para style="q1" vid="2SA 3:33">“Kia rite koia ki te matenga o te wairangi, te mate o Āpanēre?<verse eid="2SA 3:33" /></para>
  <para style="q2">
    <verse number="34" style="v" sid="2SA 3:34" />Kīhai ōu ringa i herea,</para>
  <para style="q2" vid="2SA 3:34">kīhai ōu waewae i paiherea ki te rāhiri.</para>
  <para style="q1" vid="2SA 3:34">Rite tonu tōu hinganga ki te hinganga o te tangata</para>
  <para style="q2" vid="2SA 3:34">i te aroaro o ngā tamariki o te kino.”</para>
  <para style="p" vid="2SA 3:34">I tangi anō te iwi katoa ki a ia. <verse eid="2SA 3:34" /><verse number="35" style="v" sid="2SA 3:35" />Nā, ka haere mai te iwi katoa ki te mea i a Rāwiri kia kai i te mea e awatea ana anō. Nā, ka oati a Rāwiri, ka mea, “Kia meatia mai tēnei e te Atua ki ahau, me ētahi atu mea anō, ki te pā ahau ki te taro, ki tētahi atu mea rānei, i te mea kāhore anō i tō noa te rā.”<verse eid="2SA 3:35" /></para>
  <para style="p">
    <verse number="36" style="v" sid="2SA 3:36" />Nā, ka mōhio te iwi katoa, ā, pai tonu ki tā rātou titiro; pērā tonu me ngā mea katoa i meatia e te kīngi, he pai kau ki te titiro a te iwi katoa. <verse eid="2SA 3:36" /><verse number="37" style="v" sid="2SA 3:37" />Nā, ka mātau te iwi katoa rātou ko Īharaira katoa i taua rā ehara i te kīngi nāna i mea kia whakamatea a Āpanēre tama a Nere.<verse eid="2SA 3:37" /></para>
  <para style="p">
    <verse number="38" style="v" sid="2SA 3:38" />I mea hoki te kīngi ki āna tāngata, “Kāhore ianei koutou i mātau, he rangatira, he tangata nui, kua hinga nei ināianei i roto i a Īharaira? <verse eid="2SA 3:38" /><verse number="39" style="v" sid="2SA 3:39" />Ko ahau hoki, ahakoa i whakawahia hei kīngi, iwikore ana i tēnei rā; he mārō rawa mōku ēnei tāngata, ngā tama a Teruia. Kia rite ki tāna kino tā Ihowā utu ki te kaimahi o te kino.”<verse eid="2SA 3:39" /></para>
  <chapter eid="2SA 3" />
  <chapter number="4" style="c" sid="2SA 4" />
  <para style="s">Ka Kōhurutia a Ihipohete</para>
  <para style="p">
    <verse number="1" style="v" sid="2SA 4:1" />Ā, nō ka rongo a Ihipohete, te tama a Haora kua mate a Āpanēre ki Heperona, nā, ngohe noa iho ōna ringa, ā, raru ana a Īharaira katoa. <verse eid="2SA 4:1" /><verse number="2" style="v" sid="2SA 4:2" />Nā, tokorua ngā tāngata a Ihipohete, te tama a Haora, he rangatira ngohi, ko te ingoa o tētahi ko Paana, ko te ingoa hoki o tētahi ko Rekapa, he tama nā Rimono Peeroti, nō ngā tama a Pineamine – i kīia hoki a Peeroto nō Pineamine. <verse eid="2SA 4:2" /><verse number="3" style="v" sid="2SA 4:3" />I rere hoki ngā Peeroti ki Kitaima, ā, noho ana i reira ā taea noatia tēnei rā.<verse eid="2SA 4:3" /></para>
  <para style="p">
    <verse number="4" style="v" sid="2SA 4:4" />Nā, he tama tā Honatana tama a Haora, he kopa ōna waewae. E rima ngā tau o tōna whānautanga i te taenga mai o te rongo o Haora rāua ko Honatana i Ietereere, nā, ka mau tōna kaihiki ki a ia, ā, rere ana. Ā, i a ia e kaikā ana ki te rere, ka hinga ia, kopa tonu iho; ko Mepipohete tōna ingoa.<verse eid="2SA 4:4" /></para>
  <para style="p">
    <verse number="5" style="v" sid="2SA 4:5" />Nā, ka haere ngā tama a Rimono Peeroti, a Rekapa rāua ko Paana, ā, haere ana i te mahanatanga o te rā ki te whare o Ihipohete, i a ia e okioki ana i te poutūmārōtanga. <verse eid="2SA 4:5" /><verse number="6" style="v" sid="2SA 4:6" />Nā, haere ana rāua ki reira ki waenganui o te whare, me te mea he tiki wīti mai tā rāua. Nā, patua iho ia ki te kōpū, ā, rere ana a Rekapa rāua ko tōna teina, ko Paana.<verse eid="2SA 4:6" /></para>
  <para style="p">
    <verse number="7" style="v" sid="2SA 4:7" />I tō rāua haerenga hoki ki te whare, i te takoto tērā i tōna whare moenga; nā, patua ana ia e rāua, whakamatea iho. Nā, tangohia ana tōna upoko, ā, mauria ana tōna upoko. Nā, pau katoa taua pō i a rāua e haere ana nā te ara o te mānia. <verse eid="2SA 4:7" /><verse number="8" style="v" sid="2SA 4:8" />Nā, kawea ana e rāua te upoko o Ihipohete ki a Rāwiri ki Heperona, ā, ka mea ki te kīngi, “Nanā, te mātenga o Ihipohete tama a Haora, o tōu hoariri i whai nei kia whakamatea koe. Nā, kua mea nei a Ihowā i tōku ariki, i te kīngi kia whai utu i tēnei rā i a Haora rātou ko ōna uri.”<verse eid="2SA 4:8" /></para>
  <para style="p">
    <verse number="9" style="v" sid="2SA 4:9" />Nā, ka whakahoki a Rāwiri ki tā Rekapa rāua ko tōna teina, ko Paana, ki tā ngā tama a Rimono Peeroti, ka mea ia ki a rāua, “E ora ana a Ihowā i whakaora nei i tōku wairua i roto i ngā hē katoa, <verse eid="2SA 4:9" /><verse number="10" style="v" sid="2SA 4:10" />i te kōrerotanga mai a tētahi ki ahau, i te meatanga, ‘Nanā, kua mate a Haora,’ tohu noa ia he kaikawe mai ia i ngā kōrero pai, hopukia ana ia e ahau, patua iho ki Tikiraka; ko te utu tērā i hoatu e ahau mō tāna kōrero. <verse eid="2SA 4:10" /><verse number="11" style="v" sid="2SA 4:11" />Tēnā ko tēnei, ka patu te hunga kino i te tangata tika i roto i tōna whare, i runga anō i tōna moenga, e kore ianei ahau e rapu i ōna toto āianei i ō kōrua ringa, e huna hoki i a kōrua i runga i te whenua?”<verse eid="2SA 4:11" /></para>
  <para style="p">
    <verse number="12" style="v" sid="2SA 4:12" />Nā, whakahaua ana ngā taitamariki e Rāwiri, ā, patua ana rāua e rātou, tapahia ana hoki ō rāua ringa me ō rāua waewae, whakairihia ake ki runga i te poka wai i Heperona. Ko te upoko ia o Ihipohete i tangohia, i tanumia ki te tanumanga o Āpanēre ki Heperona.<verse eid="2SA 4:12" /></para>
  <chapter eid="2SA 4" />
  <chapter number="5" style="c" sid="2SA 5" />
  <para style="s">Ka Whakawahia a Rāwiri hei Kīngi mō Īharaira me Hūrā</para>
  <para style="r">(<ref loc="1CH 11:1-9">1 Whakapapa 11.1-9</ref>; <ref loc="1CH 14:1-7">14.1-7</ref>)</para>
  <para style="p">
    <verse number="1" style="v" sid="2SA 5:1" />Kātahi ka haere ngā iwi katoa o Īharaira ki a Rāwiri, ki Heperona, ā, ka kōrero, ka mea, “Tēnei mātou he wheua nōu, he kikokiko nōu. <verse eid="2SA 5:1" /><verse number="2" style="v" sid="2SA 5:2" />Ā, i mua ake nei, i te mea ko Haora tō mātou kīngi, ko koe te kaikawe atu, te kaikawe mai i a Īharaira. Kua kōrerotia anō koe e Ihowā: ‘Ko koe hei hēpara mō tāku iwi, mō Īharaira; ko koe anō hei rangatira mō Īharaira.’ ”<verse eid="2SA 5:2" /></para>
  <para style="p">
    <verse number="3" style="v" sid="2SA 5:3" />Nā, ka haere ngā kaumātua katoa o Īharaira ki te kīngi, ki Heperona, ā, ka whakaritea he kawenata e te kīngi, e Rāwiri, ki a rātou ki Heperona, ki te aroaro o Ihowā; ā, whakawahia ana e rātou a Rāwiri hei kīngi mō Īharaira.<verse eid="2SA 5:3" /></para>
  <para style="p">
    <verse number="4" style="v" sid="2SA 5:4" />E toru tekau ngā tau o Rāwiri i tōna meatanga hei kīngi, ā, e whā tekau ngā tau i kīngi ai ia. <verse eid="2SA 5:4" /><verse number="5" style="v" sid="2SA 5:5" />E whitu ngā tau e ono ngā marama i kīngi ai ia i roto i a Hūrā ki Heperona; e toru tekau mā toru ngā tau i kīngi ai ia i roto i a Īharaira katoa rāua ko Hūrā ki Hiruhārama.<verse eid="2SA 5:5" /></para>
  <para style="s">Ka Pāhoro a Rāwiri i a Hiruhārama</para>
  <para style="p">
    <verse number="6" style="v" sid="2SA 5:6" />Nā, ka haere te kīngi rātou ko āna tāngata ki Hiruhārama, ki te tū ki ngā Iepuhi e noho ana i taua whenua, nāna rā te kōrero ki a Rāwiri, te mea, “E kore koe e tae mai ki konei ki te kāhore koe e pei i ngā matapō, i ngā kopa,” hua noa, “e kore e taea atu a reira e Rāwiri.” <verse eid="2SA 5:6" /><verse number="7" style="v" sid="2SA 5:7" />He ahakoa rā riro ana i a Rāwiri te pourewa i Hiona; ko te pā hoki tērā o Rāwiri.<verse eid="2SA 5:7" /></para>
  <para style="p">
    <verse number="8" style="v" sid="2SA 5:8" />I mea hoki a Rāwiri i taua rā, “Ko te tangata māna e patu ngā Iepuhi, kia taea rawatia e ia te rerenga wai, ka patu ai i ngā kopa me ngā matapō e kinongia nei e te wairua o Rāwiri.” Nō reira i mea ai rātou, “Tērā ngā matapō me ngā kopa; e kore ia e tomo mai ki te whare.”<verse eid="2SA 5:8" /></para>
  <para style="p">
    <verse number="9" style="v" sid="2SA 5:9" />Nā, ka noho a Rāwiri ki te pourewa, ā, huaina ana a reira, ko te pā o Rāwiri. I hangā anō e Rāwiri ā tawhio noa, ō Miro mai anō, ā, haere whakaroto. <verse eid="2SA 5:9" /><verse number="10" style="v" sid="2SA 5:10" />Nā, ka tino nui haere a Rāwiri; i a ia anō a Ihowā, te Atua o ngā mano.<verse eid="2SA 5:10" /></para>
  <para style="p">
    <verse number="11" style="v" sid="2SA 5:11" />Nā, ka ungā he karere e Hīrama kīngi o Tāira ki a Rāwiri, me ētahi rākau, he hīta, me ngā kaimahi rākau, me ngā kaimahi o ngā kōhatu whare; ā, nā rātou i hanga he whare mō Rāwiri. <verse eid="2SA 5:11" /><verse number="12" style="v" sid="2SA 5:12" />Nā, ka mōhio a Rāwiri kua whakapūmautia ia e Ihowā hei kīngi mō Īharaira, ā, kua whakanuia e ia tōna kīngitanga, he whakaaro hoki ki tāna iwi, ki a Īharaira.<verse eid="2SA 5:12" /></para>
  <para style="p">
    <verse number="13" style="v" sid="2SA 5:13" />Nā, ka tango anō a Rāwiri i ētahi wāhine iti māna, me ētahi wāhine tupu i Hiruhārama, i muri i tōna haerenga mai i Heperona. Nā, ka whānau anō he tama, he tamāhine mā Rāwiri. <verse eid="2SA 5:13" /><verse number="14" style="v" sid="2SA 5:14" />Ko ngā ingoa ēnei o āna i whānau ki Hiruhārama; ko Hāmua, ko Hōpapa, ko Nātana, ko Horomona, <verse eid="2SA 5:14" /><verse number="15" style="v" sid="2SA 5:15" />ko Ipihara, ko Erihua; ko Nepeke, ko Iāpia; <verse eid="2SA 5:15" /><verse number="16" style="v" sid="2SA 5:16" />ko Erihama, ko Eriara, ko Eriperete.<verse eid="2SA 5:16" /></para>
  <para style="s">Ka Tairaritia te Kōkiri o ngā Pirihitini</para>
  <para style="r">(<ref loc="1CH 14:8-17">1 Whakapapa 14.8-17</ref>)</para>
  <para style="p">
    <verse number="17" style="v" sid="2SA 5:17" />Ā, nō te rongonga o ngā Pirihitini kua whakawahia a Rāwiri hei kīngi mō Īharaira, ka haere ngā Pirihitini katoa ki te rapu i a Rāwiri, ā, ka rongo a Rāwiri, nā, haere ana ia ki te pourewa. <verse eid="2SA 5:17" /><verse number="18" style="v" sid="2SA 5:18" />Nā, kua tae mai ngā Pirihitini, kua tohatoha i a rātou ki te raorao o Repaima. <verse eid="2SA 5:18" /><verse number="19" style="v" sid="2SA 5:19" />Nā, ka ui a Rāwiri ki a Ihowā, ka mea, “Me haere rānei ahau ki runga ki ngā Pirihitini? E hōmai rānei rātou e koe ki tōku ringa?”</para>
  <para style="p" vid="2SA 5:19">Ka mea a Ihowā ki a Rāwiri, “Haere, ka tino hoatu hoki e ahau ngā Pirihitini ki tōu ringa.”<verse eid="2SA 5:19" /></para>
  <para style="p">
    <verse number="20" style="v" sid="2SA 5:20" />Nā, ko te haerenga o Rāwiri ki Paara-Peratimi, patua iho rātou i reira e Rāwiri. Nā, ka mea ia, “Pakaru ana i a Ihowā ōku hoariri i tōku aroaro, koia anō kei te pākaruhanga wai.” Nā reira i huaina ai te ingoa o taua wāhi, ko Paara Peratimi. <verse eid="2SA 5:20" /><verse number="21" style="v" sid="2SA 5:21" />I mahue anō i a rātou ā rātou whakapakoko i reira, ā, maua atu ana e Rāwiri rātou ko āna tāngata.<verse eid="2SA 5:21" /></para>
  <para style="p">
    <verse number="22" style="v" sid="2SA 5:22" />Nā, ka haere ake anō ngā Pirihitini, ā, tohatoha ana i a rātou ki te raorao o Repaima. <verse eid="2SA 5:22" /><verse number="23" style="v" sid="2SA 5:23" />Nā, ka ui a Rāwiri ki a Ihowā, ā, ka mea mai ia, “Kaua e haere ki runga; engari me haere āwhio atu ki muri i a rātou, ka whakaputa ai ki a rātou i te ritenga atu o ngā rākau maperi. <verse eid="2SA 5:23" /><verse number="24" style="v" sid="2SA 5:24" />Ā, ka rangona e koe he haruru haere i ngā kōuru o ngā maperi, ko reira koe korikori ai; nō te mea ko te haerenga atu tēnā o Ihowā i tōu aroaro ki te patu i te ope o ngā Pirihitini.” <verse eid="2SA 5:24" /><verse number="25" style="v" sid="2SA 5:25" />Nā, pērātia ana e Rāwiri me tā Ihowā i whakahau ai ki a ia; ā, patua iho e ia ngā Pirihitini i Kepa ā tae noa koe ki Katere.<verse eid="2SA 5:25" /></para>
  <chapter eid="2SA 5" />
  <chapter number="6" style="c" sid="2SA 6" />
  <para style="s">Ka Mauria te Āka ki a Hiruhārama</para>
  <para style="r">(<ref loc="1CH 13:1-14">1 Whakapapa 13.1-14</ref>; <ref loc="1CH 15:25-16:6">15.25–16.6, 43</ref>)</para>
  <para style="p">
    <verse number="1" style="v" sid="2SA 6:1" />Nā, ka huihuia anō e Rāwiri te hunga whiriwhiri katoa o Īharaira e toru tekau mano. <verse eid="2SA 6:1" /><verse number="2" style="v" sid="2SA 6:2" />Ā, ka whakatika a Rāwiri rātou ko tōna nuinga katoa, haere ana i Paare o Hūrā, tīkina ana i reira te āka a Ihowā, e huaina nei ki te Ingoa, arā ki te ingoa o Ihowā o ngā mano, e noho nei i waenganui o ngā kerupima. <verse eid="2SA 6:2" /><verse number="3" style="v" sid="2SA 6:3" />Nā, ka whakanohoia e rātou te āka a te Atua ki runga ki te kāta hou, ā, mauria ana i te whare o Apinarapa i Kipea. Ā, nā Uha rāua ko Ahio, nā ngā tama a Apinarapa, i ārahi te kāta hou. <verse eid="2SA 6:3" /><verse number="4" style="v" sid="2SA 6:4" />Nā, kawea ana i te whare o Apinarapa i Kipea, me te haere tahi anō rātou ko te āka a te Atua; i haere anō a Ahio i mua i te āka. <verse eid="2SA 6:4" /><verse number="5" style="v" sid="2SA 6:5" />Nā, ka tākaro a Rāwiri rātou ko te whare katoa o Īharaira ki te aroaro o Ihowā, me te whakatangi anō i ā rātou mea katoa he kauri nei te rākau, i ngā hāpa, i ngā hātere, i ngā timipera, i ngā koronete, i ngā himipora.<verse eid="2SA 6:5" /></para>
  <para style="p">
    <verse number="6" style="v" sid="2SA 6:6" />Ā, ka tae ki te patunga wīti a Nakono, ka totoro a Uha ki te āka a te Atua, ā, puritia ana e ia; i paheke hoki ngā kau. <verse eid="2SA 6:6" /><verse number="7" style="v" sid="2SA 6:7" />Nā, ka mura te riri o Ihowā ki a Uha, ā, patua iho ia i reira e te Atua mō tōna hē, ā, mate ake i reira i te taha o te āka a te Atua.<verse eid="2SA 6:7" /></para>
  <para style="p">
    <verse number="8" style="v" sid="2SA 6:8" />Nā, ka pōuri a Rāwiri mō tā Ihowā tukitukinga i a Uha; nā, huaina ana taua wāhi e ia, ko Pereteuha; koia anō tēnā ināianei.<verse eid="2SA 6:8" /></para>
  <para style="p">
    <verse number="9" style="v" sid="2SA 6:9" />Nā, ka wehi a Rāwiri i a Ihowā i taua rā, ka mea, “Mā te aha e tae ake ai te āka a Ihowā ki ahau.” <verse eid="2SA 6:9" /><verse number="10" style="v" sid="2SA 6:10" />Heoi, kīhai a Rāwiri i pai ki te tango i te āka a Ihowā ki a ia, ki te pā o Rāwiri. Nā, kawea kētia ana e Rāwiri ki te whare o Opere-Eroma Kiti. <verse eid="2SA 6:10" /><verse number="11" style="v" sid="2SA 6:11" />E toru ngā marama i noho ai te āka a Ihowā ki te whare o Opere-Eroma Kiti; ā, ka manaakitia e Ihowā a Opere-Eroma rātou ko tōna whare katoa.<verse eid="2SA 6:11" /></para>
  <para style="p">
    <verse number="12" style="v" sid="2SA 6:12" />Ā, ka kōrerotia te kōrero ki a Kīngi Rāwiri, “Kua manaakitia e Ihowā te whare o Opere-Eroma me āna mea katoa, he whakaaro ki te āka a te Atua.” Nā, ka haere a Rāwiri, ā, kawea ana e ia te āka a te Atua, i te whare o Opere-Eroma ki runga, ki te pā o Rāwiri, me te koa anō ia. <verse eid="2SA 6:12" /><verse number="13" style="v" sid="2SA 6:13" />Ā, ka ono ngā hīkoinga i hīkoi ai ngā kaiamo i te āka a Ihowā, nā, ka patua e ia ētahi kau me tētahi mea mōmona. <verse eid="2SA 6:13" /><verse number="14" style="v" sid="2SA 6:14" />Nā, ka whakapaua katoatia tōna kaha e Rāwiri ki te kanikani ki te aroaro o Ihowā; i whītikiria anō he epora rīnena ki a Rāwiri. <verse eid="2SA 6:14" /><verse number="15" style="v" sid="2SA 6:15" />Heoi, ka kawea te āka a Ihowā e Rāwiri rātou ko te whare katoa o Īharaira, me te hāmama anō rātou, me te tangi anō te tētere.<verse eid="2SA 6:15" /></para>
  <para style="p">
    <verse number="16" style="v" sid="2SA 6:16" />Ā, i te taenga o te āka a Ihowā ki te pā o Rāwiri, nā, ka titiro a Mikara, tamāhine a Haora nā te matapihi, ā, ka kite i a Kīngi Rāwiri e tūpekepeke ana, e kanikani ana i te aroaro o Ihowā, ā, whakahāwea ana ia ki a ia i roto i tōna ngākau.<verse eid="2SA 6:16" /></para>
  <para style="p">
    <verse number="17" style="v" sid="2SA 6:17" />Nā, ka kawea e rātou te āka a Ihowā, ā, whakatūria ana ki tōna wāhi, ki waenganui o te tapenākara i whakaarahia e Rāwiri mōna; nā, ka tāpaea e Rāwiri ētahi tahunga tinana ki te aroaro o Ihowā, me ētahi whakahere mō te pai. <verse eid="2SA 6:17" /><verse number="18" style="v" sid="2SA 6:18" />Ā, nō ka mutu tā Rāwiri tāpae i ngā tahunga tinana, i ngā whakahere mō te pai, ka manaakitia e ia te iwi runga i te ingoa o Ihowā o ngā mano. <verse eid="2SA 6:18" /><verse number="19" style="v" sid="2SA 6:19" />I tuwhaina anō e ia mā te iwi katoa, mā te huihui katoa o Īharaira mā te tāne, mā te wahine, kotahi keke taro mā tēnei, mā tēnei, me tētahi wāhi kikokiko, me tētahi keke karepe maroke. Nā, haere ana te iwi katoa ki tōna whare, ki tōna whare.<verse eid="2SA 6:19" /></para>
  <para style="p">
    <verse number="20" style="v" sid="2SA 6:20" />Kātahi a Rāwiri ka hoki ki te manaaki i tōna whare; ā, ka puta a Mikara, tamāhine a Haora ki te whakatau i a Rāwiri, ā, ka mea, “Anō te korōria o te kīngi o Īharaira ināianei, i whakakite kirikau nei i a ia inākuanei ki ngā kanohi o ngā pononga wāhine a āna tāngata, pērā i tētahi o te hunga wairangi e whakakite nui ana i a ia!”<verse eid="2SA 6:20" /></para>
  <para style="p">
    <verse number="21" style="v" sid="2SA 6:21" />Nā, ka mea a Rāwiri ki a Mikara, “I te aroaro rā o Ihowā i whiriwhiri nei i ahau, i kape nei i tōu pāpā, me tōna whare katoa, i whakarite hoki i ahau hei rangatira mō te iwi a Ihowā, mō Īharaira; koia ahau ka tākaro ki te aroaro o Ihowā. <verse eid="2SA 6:21" /><verse number="22" style="v" sid="2SA 6:22" />Nā, ka nui atu anō i tēnei tōku wairangi, ā, ka iti iho ahau ki tāku titiro; ko ngā pononga wāhine ia i kīia mai nā e koe, ka whakahōnoretia ahau e rātou.”<verse eid="2SA 6:22" /></para>
  <para style="p">
    <verse number="23" style="v" sid="2SA 6:23" />Nā, kāhore he tamariki a Mikara tamāhine a Haora ā taea noatia te rā i mate ai ia.<verse eid="2SA 6:23" /></para>
  <chapter eid="2SA 6" />
  <chapter number="7" style="c" sid="2SA 7" />
  <para style="s">Te Kawenata a Ihowā i a Rāwiri</para>
  <para style="r">(<ref loc="1CH 17:1-15">1 Whakapapa 17.1-15</ref>)</para>
  <para style="p">
    <verse number="1" style="v" sid="2SA 7:1" />Ā, i te kīngi e noho ana i tōna whare, ā, ka meinga ia e Ihowā kia okioki i ōna hoariri katoa ā tawhio noa, <verse eid="2SA 7:1" /><verse number="2" style="v" sid="2SA 7:2" />nā, ka mea te kīngi ki a Nātana poropiti, “Nā, titiro, kei te noho nei ahau i te whare hīta, ko te āka ia a te Atua e noho ana i roto i te kākahu.”<verse eid="2SA 7:2" /></para>
  <para style="p">
    <verse number="3" style="v" sid="2SA 7:3" />Nā, ka mea a Nātana ki te kīngi, “Haere meatia ngā mea katoa i tōu ngākau; kei a koe hoki a Ihowā.”<verse eid="2SA 7:3" /></para>
  <para style="p">
    <verse number="4" style="v" sid="2SA 7:4" />Nā, i taua pō anō ka puta te kupu a Ihowā ki a Nātana, ka mea:<verse eid="2SA 7:4" /></para>
  <para style="pi">
    <verse number="5" style="v" sid="2SA 7:5" />“Haere, mea atu ki tāku pononga, ki a Rāwiri: ‘Ko te kupu tēnei a Ihowā: Māu koia e hanga he whare hei nohoanga mōku? <verse eid="2SA 7:5" /><verse number="6" style="v" sid="2SA 7:6" />Kāhore nei hoki ahau i noho whare nō te rā anō i kawea mai ai e ahau ngā tama a Īharaira i Īhipa ā taea noatia tēnei rā; he noho haere ia tōku i roto i te tēneti, i te tapenākara. <verse eid="2SA 7:6" /><verse number="7" style="v" sid="2SA 7:7" />I ōku hāereerenga katoa i roto i ngā tamariki katoa a Īharaira, i puaki rānei tētahi kupu āku ki tētahi o ngā iwi o Īharaira i whakaritea e ahau hei hēpara mō tāku iwi, mō Īharaira, i mea rānei ahau, “He aha koutou tē hanga ai i tētahi whare hīta mōku?” ’<verse eid="2SA 7:7" /></para>
  <para style="pi">
    <verse number="8" style="v" sid="2SA 7:8" />“Nā, tēnā kia pēnei tāu kī āianei ki tāku pononga ki a Rāwiri, ‘Ko te kupu tēnei a Ihowā o ngā mano: Nāku koe i tango mai i te nohoanga hipi, i te whai hipi, hei rangatira mō tāku iwi, mō Īharaira. <verse eid="2SA 7:8" /><verse number="9" style="v" sid="2SA 7:9" />I a koe anō ahau i ōu haerenga katoa, hautopea atu ana e ahau ōu hoariri katoa i tōu aroaro, ā, meinga ana koe e ahau hei ingoa nui, hei pērā anō me te ingoa o ngā mea nunui o te whenua.<verse eid="2SA 7:9" /></para>
  <para style="pi">
    <verse number="10" style="v" sid="2SA 7:10" />“ ‘Nā, māku e whakarite he wāhi mō tāku iwi, mō Īharaira, ā, ka whakatōkia rātou e ahau kia noho ki tō rātou ake wāhi, kia kore e nekehia ā muri ake nei; kia mutu ai te tūkino a ngā tamariki a te kino i a rātou, kei pērā me tō mua, <verse eid="2SA 7:10" /><verse number="11" style="v" sid="2SA 7:11" />me tō te wā i whakaritea ai e ahau he kaiwhakarite mō tāku iwi, mō Īharaira, i meinga ai hoki koe kia okioki i ōu hoariri katoa.</para>
  <para style="pi" vid="2SA 7:11">“ ‘Nā, ko tā Ihowā kupu tēnei ki a koe: Mā Ihowā e hanga he whare mōu. <verse eid="2SA 7:11" /><verse number="12" style="v" sid="2SA 7:12" />Ā, ka tutuki ōu rā, ā, ka moe ki ōu mātua, ā, ka whakaarahia e ahau i muri i a koe tōu whānau e puta mai i roto i ōu whēkau, ā, ka whakapūmautia tōna kīngitanga. <verse eid="2SA 7:12" /><verse number="13" style="v" sid="2SA 7:13" />Māna e hanga he whare mō tōku ingoa, ā, ka whakapūmautia e ahau te torōna o tōna kīngitanga ā ake ake. <verse eid="2SA 7:13" /><verse number="14" style="v" sid="2SA 7:14" />Ko ahau hei matua ki a ia, ko ia hei tama ki ahau.</para>
  <para style="pi" vid="2SA 7:14">“ ‘Ki te ngau kē tāna mahi, ka whiu ahau i a ia ki te whiu a te tangata, ki ngā whakapānga a ngā tama a te tangata. <verse eid="2SA 7:14" /><verse number="15" style="v" sid="2SA 7:15" />E kore ia e mutu tōku aroha ki a ia, e kore e pērā me tōku ki a Haora i peia atu nā e ahau i tōu aroaro. <verse eid="2SA 7:15" /><verse number="16" style="v" sid="2SA 7:16" />Ka tūturu tonu hoki tōu whare me tōu kīngitanga ā ake ake, ki tōu aroaro; ka mau tonu tōu torōna ā ake ake.’ ”<verse eid="2SA 7:16" /></para>
  <para style="p">
    <verse number="17" style="v" sid="2SA 7:17" />Rite tonu ki ēnei kupu katoa, ki tēnei kitenga katoa, ngā kupu a Nātana ki a Rāwiri.<verse eid="2SA 7:17" /></para>
  <para style="s">Te Īnoi Whakawhetai a Rāwiri</para>
  <para style="r">(<ref loc="1CH 17:16-27">1 Whakapapa 17.16-27</ref>)</para>
  <para style="p">
    <verse number="18" style="v" sid="2SA 7:18" />Kātahi a Kīngi Rāwiri ka haere, ā, noho ana ki te aroaro o Ihowā, ka mea:</para>
  <para style="pi" vid="2SA 7:18">“Ko wai ahau, e te Ariki, e Ihowā? He aha hoki tōku whare, i kawea mai ai ahau e koe ā mohoa noa nei? <verse eid="2SA 7:18" /><verse number="19" style="v" sid="2SA 7:19" />He mea iti anō tēnei ki tāu titiro, e te Ariki, e Ihowā, nā, kua kōrerotia nei e koe te whare o tāu pononga mō ngā tau e maha. Ko tā te tangata tikanga rānei tēnei, e te Ariki, e Ihowā?<verse eid="2SA 7:19" /></para>
  <para style="pi">
    <verse number="20" style="v" sid="2SA 7:20" />“Nā, ko te aha ake hei kōrerotanga mā Rāwiri ki a koe? E mōhio ana hoki koe, e te Ariki, e Ihowā, ki tāu pononga. <verse eid="2SA 7:20" /><verse number="21" style="v" sid="2SA 7:21" />He whakaaro ki tāu kupu, nā tōu ngākau anō, i mea ai koe i ēnei mea nunui katoa, kia mōhio ai tāu pononga.<verse eid="2SA 7:21" /></para>
  <para style="pi">
    <verse number="22" style="v" sid="2SA 7:22" />“Nā, he nui koe, e Ihowā, e te Atua; kāhore hoki he rite mōu, kāhore atu hoki he Atua; ko koe anake; e rite ana ki ngā mea katoa i rongo ai ō mātou taringa. <verse eid="2SA 7:22" /><verse number="23" style="v" sid="2SA 7:23" />Ko tēhea iwi kotahi hoki o te whenua hei rite mō tāu iwi, arā mō Īharaira, i haere nei te Atua ki te hoko hei iwi māna ake, hei mea ingoa mōna, ki te mahi anō i ngā mea nunui mōu, i ngā mea whakamataku hoki mō tōu whenua, i te aroaro o tāu iwi i hokona nei e koe māu i Īhipa, i ngā tauiwi, i ō rātou atua anō hoki? <verse eid="2SA 7:23" /><verse number="24" style="v" sid="2SA 7:24" />Kua whakapūmautia nei hoki e koe māu tāu iwi, a Īharaira, hei iwi māu ā ake ake; ā, ko koe hoki, e Ihowā, hei Atua mō rātou.<verse eid="2SA 7:24" /></para>
  <para style="pi">
    <verse number="25" style="v" sid="2SA 7:25" />“Nā, whakamanā hoki āianei, e Ihowā, e te Atua, te kupu i kōrerotia e koe mō tāu pononga rātou ko tōna whare ā ake ake, meatia anō tāu i kōrero ai. <verse eid="2SA 7:25" /><verse number="26" style="v" sid="2SA 7:26" />Kia whakanuia anō tōu ingoa ā ake ake, kia kōrerotia, ‘Ko Ihowā o ngā mano te Atua o Īharaira.’ Kia tūturu tonu anō te whare o tāu pononga, o Rāwiri, ki tōu aroaro.<verse eid="2SA 7:26" /></para>
  <para style="pi">
    <verse number="27" style="v" sid="2SA 7:27" />“Nāu nei hoki, e Ihowā o ngā mano, e te Atua o Īharaira, i whakapuaki mai ki tāu pononga, i mea, ‘Ka hangā e ahau he whare mōu.’ Koia te ngākau o tāu pononga i anga ai ki te īnoi i tēnei īnoi ki a koe. <verse eid="2SA 7:27" /><verse number="28" style="v" sid="2SA 7:28" />Nā, ko koe hoki, e te Ariki, e Ihowā, taua Atua nei, he pono hoki āu kupu, ā, kua kōrerotia e koe tēnei mea pai ki tāu pononga. <verse eid="2SA 7:28" /><verse number="29" style="v" sid="2SA 7:29" />Nā reira kia pai koe ki te manaaki i te whare o tāu pononga, kia pūmau tonu ai ki tōu aroaro; nāu hoki e Ihowā, e te Atua, te kupu; ā, hei tāu manaaki te manaaki mō te whare o tāu pononga ā ake ake.”<verse eid="2SA 7:29" /></para>
  <chapter eid="2SA 7" />
  <chapter number="8" style="c" sid="2SA 8" />
  <para style="s">Ngā Pakanga a Rāwiri</para>
  <para style="r">(<ref loc="1CH 18:1-17">1 Whakapapa 18.1-17</ref>)</para>
  <para style="p">
    <verse number="1" style="v" sid="2SA 8:1" />Nā, muri iho ka patua ngā Pirihitini e Rāwiri, ā, hinga ana rātou i a ia; ā, tangohia ana e Rāwiri a Metekeama i te ringa o ngā Pirihitini.<verse eid="2SA 8:1" /></para>
  <para style="p">
    <verse number="2" style="v" sid="2SA 8:2" />I patua anō e ia a Moapa, ā, rūritia ana rātou ki te aho; ā, meinga ana rātou kia takoto ki te whenua; nā, e rua ngā aho i rūritia e ia mō te whakamate, kotahi tino aho mō te whakaora. Nā, ka riro ngā Moapi hei pononga mā Rāwiri, hei kaihōmai hākari.<verse eid="2SA 8:2" /></para>
  <para style="p">
    <verse number="3" style="v" sid="2SA 8:3" />I patua anō e Rāwiri a Hararētere tama a Rehopo kīngi o Topa, i tōna haerenga ki te whakahoki mai i tōna rohe i te awa, i Uparati. <verse eid="2SA 8:3" /><verse number="4" style="v" sid="2SA 8:4" />Nā, i riro mai i a Rāwiri, kotahi mano e whitu rau hoki ngā hōia eke hōiho, e rua tekau mano ngā tāngata haere i raro. Nā, whakangongea ana e Rāwiri ngā hōiho o ngā hāriata katoa; i whakatoea ia ētahi mō ngā hāriata kotahi rau.<verse eid="2SA 8:4" /></para>
  <para style="p">
    <verse number="5" style="v" sid="2SA 8:5" />Ā, nō te haerenga mai o ngā Hīriani o Ramahiku ki te whakauru ki a Hararētere kīngi o Topa, patua iho e Rāwiri o ngā Hīriani e rua tekau mā rua mano tāngata. <verse eid="2SA 8:5" /><verse number="6" style="v" sid="2SA 8:6" />I whakanohoia anō e Rāwiri ētahi hōia pupuri ki Hīria o Ramahiku; ā, ka waiho ngā Hīriani hei pononga hōmai hākari mā Rāwiri. Nā, whakaorangia ana a Rāwiri e Ihowā i ōna haerenga katoa.<verse eid="2SA 8:6" /></para>
  <para style="p">
    <verse number="7" style="v" sid="2SA 8:7" />I tangohia anō e Rāwiri ngā pukupuku kōura a ngā tāngata a Hararētere, ā, kawea ana ki Hiruhārama. <verse eid="2SA 8:7" /><verse number="8" style="v" sid="2SA 8:8" />Ā, nui atu te parāhi i tangohia e Kīngi Rāwiri i Petaha, i Perotai, i ngā pā o Hararētere.<verse eid="2SA 8:8" /></para>
  <para style="p">
    <verse number="9" style="v" sid="2SA 8:9" />Ā, i te rongonga o Toi kīngi o Hāmata kua patua e Rāwiri te ope katoa a Hararētere, <verse eid="2SA 8:9" /><verse number="10" style="v" sid="2SA 8:10" />kātahi ka tono a Toi i a Iorama, i tāna tama ki a Kīngi Rāwiri ki te oha ki a ia, ki te manaaki hoki i a ia. Mōna i whawhai ki a Hararētere, i patu hoki i a ia; he hoariri hoki a Hararētere nō Toi. I te ringa anō o Iorama ētahi mea hiriwa, mea kōura, mea parāhi.<verse eid="2SA 8:10" /></para>
  <para style="p">
    <verse number="11" style="v" sid="2SA 8:11" />Whakatapua ake ērā e Kīngi Rāwiri mā Ihowā hei tāpiri mō te hiriwa, mō te kōura i whakatapua e ia, ā, ngā iwi katoa i hinga nei i a ia; <verse eid="2SA 8:11" /><verse number="12" style="v" sid="2SA 8:12" />a Hīria, a Moapa, a ngā tamariki a Āmona, a ngā Pirihitini, a Amareke, me ngā taonga o Hararētere tama a Rehopo, kīngi o Topa.<verse eid="2SA 8:12" /></para>
  <para style="p">
    <verse number="13" style="v" sid="2SA 8:13" />Nā, ka whai ingoa a Rāwiri i tōna hokinga mai i te patu i ngā Hīriani i te Raorao Tote, arā kotahi tekau mā waru mano tāngata.<verse eid="2SA 8:13" /></para>
  <para style="p">
    <verse number="14" style="v" sid="2SA 8:14" />Ā, i whakanohoia e ia ētahi hōia pupuri ki Ēroma; he mea whakanoho puta noa i Ēroma katoa āna hōia pupuri, ā, ka meinga ngā Ēromi katoa hei pononga mā Rāwiri. Ā, whakaorangia ana a Rāwiri e Ihowā i ōna haerenga katoa.<verse eid="2SA 8:14" /></para>
  <para style="s">Ngā Āpiha a Rāwiri</para>
  <para style="p">
    <verse number="15" style="v" sid="2SA 8:15" />Nā, ko Rāwiri te kīngi o Īharaira katoa; ā, i whakarite anō a Rāwiri i te whakawā, i te tika, mō tōna iwi katoa. <verse eid="2SA 8:15" /><verse number="16" style="v" sid="2SA 8:16" />Ko Ioapa tama a Teruia hoki te rangatira ope, ko Iehohāpata tama a Ahiruru te kaiwhakamahara. <verse eid="2SA 8:16" /><verse number="17" style="v" sid="2SA 8:17" />Ko Hāroko tama a Ahitupu, rāua ko Ahimereke tama a Apiātara, ngā tohunga; ko Heraia hoki te kaituhituhi; <verse eid="2SA 8:17" /><verse number="18" style="v" sid="2SA 8:18" />ko Penaia tama a Iehoiara te rangatira mō ngā Kereti, mō ngā Pereti; ko ngā tama ia a Rāwiri ngā tino rangatira.<verse eid="2SA 8:18" /></para>
  <chapter eid="2SA 8" />
  <chapter number="9" style="c" sid="2SA 9" />
  <para style="s">Te Atawhai o Rāwiri ki te Tama a Honatana</para>
  <para style="p">
    <verse number="1" style="v" sid="2SA 9:1" />Nā, ka mea a Rāwiri, “Kāhore rānei he mōrehu ināianei o te whare o Haora, kia puta ai tōku aroha ki a ia, he mea hoki nāku ki a Honatana?”<verse eid="2SA 9:1" /></para>
  <para style="p">
    <verse number="2" style="v" sid="2SA 9:2" />Nā, he pononga tērā nō te whare o Haora, ko tōna ingoa ko Tipa. Nā, ka karangatia ia ki a Rāwiri, ā, ka mea te kīngi ki a ia, “Ko Tipa koe?”</para>
  <para style="p" vid="2SA 9:2">Ka mea tērā, “Tēnei tāu pononga.”<verse eid="2SA 9:2" /></para>
  <para style="p">
    <verse number="3" style="v" sid="2SA 9:3" />Nā, ka mea te kīngi, “Kāhore ianei tētahi o te whare o Haora, kia whakaputaina ai e ahau tō te Atua aroha ki a ia?”</para>
  <para style="p" vid="2SA 9:3">Nā, ka mea a Tipa ki te kīngi, “Tēnei anō tētahi tama a Honatana, he kopa ngā waewae.”<verse eid="2SA 9:3" /></para>
  <para style="p">
    <verse number="4" style="v" sid="2SA 9:4" />Nā, ka mea te kīngi ki a ia, “Kei hea?”</para>
  <para style="p" vid="2SA 9:4">Ka mea a Tipa ki te kīngi, “Nā, kei te whare o Makiri, tama a Amiere, kei Rotepara.”<verse eid="2SA 9:4" /></para>
  <para style="p">
    <verse number="5" style="v" sid="2SA 9:5" />Kātahi a Kīngi Rāwiri ka unga tāngata ki te tiki i a ia i te whare o Makiri, tama a Amiere, i Rotepara.<verse eid="2SA 9:5" /></para>
  <para style="p">
    <verse number="6" style="v" sid="2SA 9:6" />Ā, ka tae mai a Mepipohete tama a Honatana tama a Haora ki a Rāwiri, ka tāpapa, ka piko.</para>
  <para style="p" vid="2SA 9:6">Nā, ka mea a Rāwiri, “E Mepipohete.”</para>
  <para style="p" vid="2SA 9:6">Anō rā ko tērā, “Tēnei tāu pononga.”<verse eid="2SA 9:6" /></para>
  <para style="p">
    <verse number="7" style="v" sid="2SA 9:7" />Nā, ka mea a Rāwiri ki a ia, “Kaua e wehi; ka puta hoki tōku aroha ki a koe, he whakaaro hoki ki a Honatana ki tōu pāpā, me whakahoki anō e ahau ki a koe te māra katoa a Haora, a tōu pāpā; me kai taro tonu anō koe ki tāku tēpu.”<verse eid="2SA 9:7" /></para>
  <para style="p">
    <verse number="8" style="v" sid="2SA 9:8" />Nā, ka piko iho ia, ka mea, “He aha tāu pononga, i titiro mai ai koe ki tēnei kurī mate, i ahau nei?”<verse eid="2SA 9:8" /></para>
  <para style="p">
    <verse number="9" style="v" sid="2SA 9:9" />Kātahi ka karanga te kīngi ki a Tipa, ki te tangata a Haora, ka mea ki a ia, “Ko ngā mea katoa a Haora i mua, a tōna whare katoa hoki, kua hoatu e ahau ki te tama a tōu ariki. <verse eid="2SA 9:9" /><verse number="10" style="v" sid="2SA 9:10" />Ko koe hoki hei kaimahi māna i te oneone, koutou ko āu tama, ko āu pononga, ka kohi ai i ngā hua; ā, ka whai taro te tama a tōu ariki hei kai māna. Ko Mepipohete ia ko te tama a tōu ariki, me kai taro tonu ia ki tāku tēpu.” (Nā, kotahi tekau mā rima ngā tama a Tipa, e rua tekau ngā pononga.)<verse eid="2SA 9:10" /></para>
  <para style="p">
    <verse number="11" style="v" sid="2SA 9:11" />Kātahi ka mea a Tipa ki te kīngi, “Ka rite tā tāu pononga e mea ai ki ngā mea katoa i whakahaua mai e tōku ariki, e te kīngi, ki tāna pononga.” Ko Mepipohete ia e ai tā te kīngi me kai ki tāku tēpu; ka rite ki tētahi o ngā tama a te kīngi.<verse eid="2SA 9:11" /></para>
  <para style="p">
    <verse number="12" style="v" sid="2SA 9:12" />Nā, he tama tā Mepipohete he mea nohinohi, ko tōna ingoa ko Mika; he pononga anō nā Mepipohete te hunga katoa e noho ana i te whare o Tipa. <verse eid="2SA 9:12" /><verse number="13" style="v" sid="2SA 9:13" />Heoi, noho ana a Mepipohete ki Hiruhārama; i kai tonu hoki ia ki te tēpu a te kīngi; he kopa anō ōna waewae e rua.<verse eid="2SA 9:13" /></para>
  <chapter eid="2SA 9" />
  <chapter number="10" style="c" sid="2SA 10" />
  <para style="s">Ka Hingaia e Rāwiri ngā Āmona me Hīriani</para>
  <para style="r">(<ref loc="1CH 19:1-19">1 Whakapapa 19.1-19</ref>)</para>
  <para style="p">
    <verse number="1" style="v" sid="2SA 10:1" />Nā, i muri i tēnei, ka mate te kīngi o ngā tamariki a Āmona, ā, ko Hanunu, ko tāna tama te kīngi i muri i a ia. <verse eid="2SA 10:1" /><verse number="2" style="v" sid="2SA 10:2" />Nā, ka mea a Rāwiri, “Ka puta tōku aroha ki a Hanunu tama a Nahaha, ka rite ki te aroha o tōna pāpā i puta rā ki ahau.” Nā, tonoa ana e Rāwiri āna tāngata hei kawe i tāna whakamārie ki a ia mō tōna pāpā.</para>
  <para style="p" vid="2SA 10:2">Nā, ka tae ngā tāngata a Rāwiri ki te whenua o ngā tama a Āmona. <verse eid="2SA 10:2" /><verse number="3" style="v" sid="2SA 10:3" />Nā, ka mea ngā rangatira o ngā tamariki a Āmona ki a Hanunu, ki tō rātou ariki, “Ki tōu whakaaro he whakahōnore nā Rāwiri i tōu pāpā i tonoa mai e ia ngā kaiwhakamārie ki a koe? He teka ianei he titiro i te pā, he tūtei, he whakangaro te mea i tonoa mai ai e Rāwiri āna tāngata ki a koe?” <verse eid="2SA 10:3" /><verse number="4" style="v" sid="2SA 10:4" />Heoi, ka mau a Hanunu ki ngā tāngata a Rāwiri, ā, heua ana e ia tētahi taha o ō rātou pāhau, tapahia ana ō rātou kākahu ki waenga ā tae noa ki ō rātou papa, ā, tonoa atu ana rātou.<verse eid="2SA 10:4" /></para>
  <para style="p">
    <verse number="5" style="v" sid="2SA 10:5" />Ā, nō te kōrerotanga o taua mea ki a Rāwiri, ka tono tāngata ia ki te whakatau i a rātou; he nui hoki te whakamā o aua tāngata; i mea anō te kīngi, “Hei Heriko noho ai, kia tupu rā anō ō koutou pāhau, ka hoki mai ai.”<verse eid="2SA 10:5" /></para>
  <para style="p">
    <verse number="6" style="v" sid="2SA 10:6" />Ā, nō te kitenga o ngā tamariki a Āmona e whakahouhou ana rātou ki a Rāwiri, ka tono tāngata ngā tamariki a Āmona hei utu i ngā Hīriani o Peterehopo, i ngā Hīriani anō o Topa, e rua tekau mano, he hunga haere i raro, i te kīngi anō o Maaka, kotahi mano tāngata, i tō Ihitopo, kotahi tekau mā rua mano tāngata.<verse eid="2SA 10:6" /></para>
  <para style="p">
    <verse number="7" style="v" sid="2SA 10:7" />Ā, nō te rongonga o Rāwiri, ka tonoa e ia a Ioapa me te ope katoa o ngā mārohirohi. <verse eid="2SA 10:7" /><verse number="8" style="v" sid="2SA 10:8" />Nā, ka puta ngā tama a Āmona ki waho, ā, whakatakotoria ana ā rātou ngohi ki te tomokanga atu o te kūwaha; ā, ko ngā Hīriani o Topa, o Rehopo, me o Ihitopo, o Maaka, ko rātou anake i te pārae.<verse eid="2SA 10:8" /></para>
  <para style="p">
    <verse number="9" style="v" sid="2SA 10:9" />Nā, i te kitenga o Ioapa e ākina ana a mua, a muri, ōna e te hoariri, ka whiriwhiria e ia ētahi o ngā tino tāngata katoa o Īharaira, ā, whakaritea ana e ia hei tū ki ngā Hīriani. <verse eid="2SA 10:9" /><verse number="10" style="v" sid="2SA 10:10" />Ko te nuinga atu hoki o te iwi i tukua e ia ki te ringa o Āpihai, o tōna teina, ā, whakatikaia ana e tērā hei tū ki ngā tama a Āmona. <verse eid="2SA 10:10" /><verse number="11" style="v" sid="2SA 10:11" />I mea anō ia, “Ki te kaha atu ngā Hīriani i ahau, nā, me āwhina mai ahau e koe; ki te kaha atu ia ngā tama a Āmona i a koe, nā, me haere atu ahau ki te āwhina i a koe. <verse eid="2SA 10:11" /><verse number="12" style="v" sid="2SA 10:12" />Kia māia, kia whakatangata hoki tātou mō tō tātou iwi, mō ngā pā hoki o tō tātou Atua; ā, mā Ihowā e mea te mea i pai ki a ia.”<verse eid="2SA 10:12" /></para>
  <para style="p">
    <verse number="13" style="v" sid="2SA 10:13" />Nā, ka whakatata atu a Ioapa rātou ko tōna nuinga ki te whawhai ki ngā Hīriani, ā, rere ana rātou i tōna aroaro. <verse eid="2SA 10:13" /><verse number="14" style="v" sid="2SA 10:14" />Ā, nō te kitenga o ngā tama a Āmona kua rere ngā Hīriani, ka rere anō rātou i te aroaro o Āpihai, ā, haere ana ki te pā. Nā, hoki ana a Ioapa i ngā tama a Āmona, ā, haere ana ki Hiruhārama.<verse eid="2SA 10:14" /></para>
  <para style="p">
    <verse number="15" style="v" sid="2SA 10:15" />Ā, i te kitenga o ngā Hīriani kua patua rātou e Īharaira, ka huihui rātou. <verse eid="2SA 10:15" /><verse number="16" style="v" sid="2SA 10:16" />Ā, ka tono tāngata a Hararētere ki te tiki i ngā Hīriani i tāwāhi o te awa; ā, haere mai ana rātou ki Herama, ko Hopaka hoki, ko te rangatira o te ope a Hararētere ki mua i a rātou.<verse eid="2SA 10:16" /></para>
  <para style="p">
    <verse number="17" style="v" sid="2SA 10:17" />Ā, ka kōrerotia ki a Rāwiri; ā, ka huihuia e ia a Īharaira katoa, ā, whiti ana ki tērā taha o Horano haere ana ki Herama. Nā, ka whakatikaia e ngā Hīriani ō rātou ngohi hei tū i a Rāwiri, ka whawhai ki a ia. <verse eid="2SA 10:17" /><verse number="18" style="v" sid="2SA 10:18" />Nā, ka rere ngā Hīriani i te aroaro o Īharaira; ā, patua iho o ngā Hīriani e Rāwiri ngā tāngata o ngā hāriata e whitu rau, e whā tekau mano anō ngā hōia eke hōiho; i patua anō e ia a Hopaka, te rangatira o tō rātou ope, ā, mate iho ia ki reira. <verse eid="2SA 10:18" /><verse number="19" style="v" sid="2SA 10:19" />Ā, nō ka kite ngā kīngi katoa, ngā apa o Hararētere, kua patua rātou e Īharaira, ka houhia e rātou te rongo ki a Īharaira, ā, ka meinga hei apa mō rātou.</para>
  <para style="p" vid="2SA 10:19">Heoi, wehi ana ngā Hīriani, ā mutu ake tā rātou āwhina i ngā tama a Āmona.<verse eid="2SA 10:19" /></para>
  <chapter eid="2SA 10" />
  <chapter number="11" style="c" sid="2SA 11" />
  <para style="s">Ka Pūremutia a Patehēpa e Rāwiri</para>
  <para style="p">
    <verse number="1" style="v" sid="2SA 11:1" />Ā, i te takanga o te tau, i te wā anō e haere ai ngā kīngi ki te whawhai, nā, ka ungā e Rāwiri a Ioapa rātou ko āna tāngata, ko Īharaira katoa; ā, hunā iho e rātou ngā tama a Āmona, whakapaea ana a Rapa. Ko Rāwiri ia i noho ki Hiruhārama.<verse eid="2SA 11:1" /></para>
  <para style="p">
    <verse number="2" style="v" sid="2SA 11:2" />Ā, i te mea ka ahiahi, nā, ka maranga ake a Rāwiri i tōna moenga, ā, hāereere ana i runga i te tuanui o te whare o te kīngi. Nā, ka kitea iho e ia i te tuanui tētahi wahine e kaukau ana; he ātaahua rawa anō te wahine ki te titiro atu. <verse eid="2SA 11:2" /><verse number="3" style="v" sid="2SA 11:3" />Nā, ka tono tāngata te kīngi, ā, ka i ui mō taua wahine. Nā, ko te meatanga, “Ehara ianei tēnei i a Patehēpa tamāhine a Eriama, ko te wahine ia a Uria Hiti.” <verse eid="2SA 11:3" /><verse number="4" style="v" sid="2SA 11:4" />Nā, ka ungā ētahi karere e Rāwiri ki te tiki i a ia; ā, ka haere mai ia ki a ia; ā, takoto tahi ana rāua. (Kua oti hoki tōna poke te pure.) Ā, hoki ana ki tōna whare. <verse eid="2SA 11:4" /><verse number="5" style="v" sid="2SA 11:5" />Nā, ka hapū te wahine, ā, ka tono tangata ki a Rāwiri, ka mea, “Kua hapū ahau.”<verse eid="2SA 11:5" /></para>
  <para style="p">
    <verse number="6" style="v" sid="2SA 11:6" />Nā, ka tono tangata a Rāwiri ki a Ioapa, ka mea, “Tēnā a Uria Hiti tonoa mai ki ahau.” Nā, tonoa ana e Ioapa a Uria ki a Rāwiri. <verse eid="2SA 11:6" /><verse number="7" style="v" sid="2SA 11:7" />Ā, i te taenga mai o Uria ki a ia, ka ui a Rāwiri i pēhea a Ioapa, i pēhea, hoki te iwi, ā, i pēhea te whawhai. <verse eid="2SA 11:7" /><verse number="8" style="v" sid="2SA 11:8" />Nā, ka mea a Rāwiri ki a Uria, “Haere ki raro, ki tōu whare ki te horoi i ōu waewae.” Nā, ka puta a Uria i te whare o te kīngi; ā, i maua i muri i a ia tētahi kai a te kīngi. <verse eid="2SA 11:8" /><verse number="9" style="v" sid="2SA 11:9" />Otiia moe ana a Uria ki te tatau o te whare o te kīngi i roto i ngā tāngata katoa a tōna ariki, kīhai hoki i haere ki raro, ki tōna whare.<verse eid="2SA 11:9" /></para>
  <para style="p">
    <verse number="10" style="v" sid="2SA 11:10" />Ā, ka kōrerotia te kōrero ki a Rāwiri, “Kīhai a Uria i haere ki raro, ki tōna whare.” Nā, ka mea a Rāwiri ki a Uria, “He teka ianei kātahi anō koe ka tae mai i te haere? He aha koe tē haere ai ki raro, ki tōu whare?”<verse eid="2SA 11:10" /></para>
  <para style="p">
    <verse number="11" style="v" sid="2SA 11:11" />Nā, ka mea a Uria ki a Rāwiri, “Kei roto te āka i te tīhokahoka, me Īharaira, me Hūrā; kei te mata anō o te pārae tōku ariki, a Ioapa rātou ko ngā tāngata a tōku ariki e noho ana. Kia haere koia ahau ki tōku whare ki te kai, ki te inu, ki te takoto ki tāku wahine? E ora ana koe, e ora ana hoki tōu wairua, e kore tēnei mea e meatia e ahau.”<verse eid="2SA 11:11" /></para>
  <para style="p">
    <verse number="12" style="v" sid="2SA 11:12" />Nā, ka mea a Rāwiri ki a Uria, “E noho ki konei i tēnei rā anō, ā, āpōpō ahau unga ai i a koe.” Heoi, noho ana a Uria i taua rā, i te aonga ake anō, ki Hiruhārama. <verse eid="2SA 11:12" /><verse number="13" style="v" sid="2SA 11:13" />Nā, ka karangatia ia e Rāwiri, ā, kai ana; ā, meinga ana e ia kia haurangi. Ā, i te ahiahi ka puta ki waho ki te takoto ki tōna takotoranga i roto i ngā tāngata a tōna ariki, kīhai hoki i haere ki raro, ki tōna whare.<verse eid="2SA 11:13" /></para>
  <para style="s">Ka Whakarite a Rāwiri kia Whakamate a Uria</para>
  <para style="p">
    <verse number="14" style="v" sid="2SA 11:14" />Nā, i te ata ka tuhituhia he pukapuka e Rāwiri ki a Ioapa, ā, tonoa ana kia kawea e Uria. <verse eid="2SA 11:14" /><verse number="15" style="v" sid="2SA 11:15" />I tuhituhi hoki ia ki te pukapuka, i mea “Me hoatu e koutou a Uria ki mua rawa, ki te wāhi e nui rawa ana te whawhai, ka hoki ai i muri i a ia, kia patua ai ia, kia mate ai.”<verse eid="2SA 11:15" /></para>
  <para style="p">
    <verse number="16" style="v" sid="2SA 11:16" />Nā, i a Ioapa e whakapae ana i te pā, ka hoatu e ia a Uria ki te wāhi i mōhio ai ia kei reira ngā toa. <verse eid="2SA 11:16" /><verse number="17" style="v" sid="2SA 11:17" />Nā, ko te putanga atu o ngā tāngata o te pā ki te whawhai ki a Ioapa, ka hinga ētahi o te iwi, ētahi o ngā tāngata ake a Rāwiri; i mate anō a Uria Hiti.<verse eid="2SA 11:17" /></para>
  <para style="p">
    <verse number="18" style="v" sid="2SA 11:18" />Kātahi a Ioapa ka tono tāngata hei kōrero ki a Rāwiri i ngā mea katoa o te whawhai. <verse eid="2SA 11:18" /><verse number="19" style="v" sid="2SA 11:19" />I ako anō ia i te karere, i mea, “E poto i a koe ngā mea katoa o te whawhai te kōrero ki te kīngi; <verse eid="2SA 11:19" /><verse number="20" style="v" sid="2SA 11:20" />nā, ki te ara te riri o te kīngi, ā, ka mea ia ki a koe, ‘He aha koutou i whakatata rawa ai ki te pā tatau ai? Kāhore ianei koutou i mōhio ka kōpere mai rātou i te taiepa? <verse eid="2SA 11:20" /><verse number="21" style="v" sid="2SA 11:21" />Nā wai a Apīmereke tama a Ierupehete i patu? He teka ianei nā te wahine i makā te wāhi o runga o te kōhatu huri ki runga ki a ia i te taiepa, ā, mate iho ia ki Tepehe? He aha koutou i whakatata atu ai ki te taiepa?’ Nā, mea atu, ‘Kua mate anō tāu pononga, a Uria Hiti.’ ”<verse eid="2SA 11:21" /></para>
  <para style="p">
    <verse number="22" style="v" sid="2SA 11:22" />Heoi, haere ana te karere, ā, ka tae, kōrerotia ana e ia ki a Rāwiri ngā mea katoa i ungā ai ia e Ioapa. <verse eid="2SA 11:22" /><verse number="23" style="v" sid="2SA 11:23" />I mea hoki te karere ki a Rāwiri, “I kaha rawa mai aua tāngata ki a mātou, ā, puta mai ana ki a mātou ki te pārae. Nā, whakaekea atu ana e mātou, ā tae noa ki te kūwaha o te kēti. <verse eid="2SA 11:23" /><verse number="24" style="v" sid="2SA 11:24" />Nā, ko te kōperenga mai a ngā kaikōpere i te taiepa ki āu tāngata, mate iho ētahi o ngā tāngata a te kīngi; ko tāu pononga hoki, ko Uria Hiti kua mate.”<verse eid="2SA 11:24" /></para>
  <para style="p">
    <verse number="25" style="v" sid="2SA 11:25" />Kātahi ka mea a Rāwiri ki te karere, “Kia pēnei tāu kī atu ki a Ioapa, ‘Kei hē tēnei mea ki tōu whakaaro, he kai noa iho hoki tā te hoari i tētahi, i tētahi; kia kaha tāu whawhai ki te pā, whakangaromia.’ Māu anō ia e whakatenatena.”<verse eid="2SA 11:25" /></para>
  <para style="p">
    <verse number="26" style="v" sid="2SA 11:26" />Ā, i te rongonga o te wahine a Uria kua mate tāna tahu a Uria, ka tangihia e ia tāna tahu. <verse eid="2SA 11:26" /><verse number="27" style="v" sid="2SA 11:27" />Ā, ka pahemo te tangihanga, ka tono tāngata a Rāwiri ki te tiki i a ia ki tōna whare, ā, ka waiho hei wahine māna, ā, ka whānau tā rāua tama. Otiia i kino ki tā Ihowā titiro taua mea i mea ai a Rāwiri.<verse eid="2SA 11:27" /></para>
  <chapter eid="2SA 11" />
  <chapter number="12" style="c" sid="2SA 12" />
  <para style="s">Ka Whakatūpehupehutia te Kīngi e tētahi Poropiti</para>
  <para style="p">
    <verse number="1" style="v" sid="2SA 12:1" />Nā, ka tonoa a Nātana e Ihowā ki a Rāwiri; ā, ka tae atu ia ki a ia, ka mea ki a ia, “Tokorua ngā tāngata i te pā kotahi; he taonga o tētahi, he rawakore tētahi. <verse eid="2SA 12:1" /><verse number="2" style="v" sid="2SA 12:2" />He tini noa iho ngā hipi, ngā kau a te tangata taonga; <verse eid="2SA 12:2" /><verse number="3" style="v" sid="2SA 12:3" />hore rawa ia he mea a te rawakore; heoi anō he reme uha kotahi nei, he mea nohinohi nāna i hoko mai i whāngai haere; ā, i tupu tahi ake rātou me āna tamariki. I kai tāna ake taro, i inu hoki i roto i tāna ake kapu, i takoto ki tōna uma; ā, i rite tonu he tamāhine ki a ia.<verse eid="2SA 12:3" /></para>
  <para style="p">
    <verse number="4" style="v" sid="2SA 12:4" />“Nā, ka tae he pahī ki te tangata taonga, ā, ka manawapā tērā ki te tango i tētahi o āna hipi, o āna kau, kia takā mā te manuhiri i haere mai ki a ia; heoi tangohia ana e ia te reme a te tangata rawakore, takā ana e ia mā te tangata i haere nei ki a ia.”<verse eid="2SA 12:4" /></para>
  <para style="p">
    <verse number="5" style="v" sid="2SA 12:5" />Ko te tino muranga o te riri o Rāwiri ki taua tangata, ka mea ki a Nātana, “E ora ana a Ihowā, e tika ana kia mate te tangata nāna tēnei mahi. <verse eid="2SA 12:5" /><verse number="6" style="v" sid="2SA 12:6" />Ko te reme hoki, kia whā ana e hoatu ai hei utu; mōna i mea i tēnei mea, mōna hoki kīhai i aroha.”<verse eid="2SA 12:6" /></para>
  <para style="p">
    <verse number="7" style="v" sid="2SA 12:7" />Nā, ka mea a Nātana ki a Rāwiri, “Ko taua tangata rā, ko koe. Ko te kupu tēnei a Ihowā, a te Atua o Īharaira: ‘Nāku koe i whakawahi hei kīngi mō Īharaira, nāku hoki koe i whakaora i te ringa o Haora; <verse eid="2SA 12:7" /><verse number="8" style="v" sid="2SA 12:8" />ā, hoatu ana e ahau te whare o tōu ariki ki a koe, me ngā wāhine a tōu ariki ki tōu uma; i hoatu anō e ahau te whare o Īharaira rāua ko Hūrā ki a koe; ā, mehemea i iti tēnei, kua tāpiritia atu e ahau māu ērā atu mea anō. <verse eid="2SA 12:8" /><verse number="9" style="v" sid="2SA 12:9" />He aha koe i whakahāwea ai ki te kupu a Ihowā? I mea ai i tēnei kino i tāna tirohanga? Ko Uria Hiti i patua e koe ki te hoari, ā, tangohia ana tāna wahine hei wahine māu; ko ia hoki tukitukia ana e koe ki te hoari a ngā tama a Āmona. <verse eid="2SA 12:9" /><verse number="10" style="v" sid="2SA 12:10" />Nā reira e kore te hoari e whakakorea atu āianei i roto i tōu whare ā ake ake, mōu i whakahāwea ki ahau, i tango hoki i te wahine a Uria Hiti hei wahine māu.’<verse eid="2SA 12:10" /></para>
  <para style="p">
    <verse number="11" style="v" sid="2SA 12:11" />“Ko te kupu tēnei a Ihowā: ‘Nanā, ka whakaara ahau i te kino mōu i roto i tōu whare, ā, ka tango i āu wāhine i tāu tirohanga, ka hoatu ki tōu hoa, nā, ka takotoria e ia āu wāhine i te tirohanga ā te rā i runga nei. <verse eid="2SA 12:11" /><verse number="12" style="v" sid="2SA 12:12" />I meatia pukutia hoki tēnei mea e koe; ko ahau ia ka mea i tēnei mea ki mua i a Īharaira katoa, ki mua anō i te rā.’ ”<verse eid="2SA 12:12" /></para>
  <para style="p">
    <verse number="13" style="v" sid="2SA 12:13" />Nā, ka mea a Rāwiri ki a Nātana, “Kua hara ahau ki a Ihowā.”</para>
  <para style="p" vid="2SA 12:13">Ā, ka mea a Nātana ki a Rāwiri, “Kua kauparea atu anō tōu hara e Ihowā; e kore koe e mate. <verse eid="2SA 12:13" /><verse number="14" style="v" sid="2SA 12:14" />Otirā, i te mea nā tēnei mahi āu i whai take nui ai ngā hoariri o Ihowā ki te kohukohu, he pono ka mate te tamaiti ka whānau nei ki a koe.”<verse eid="2SA 12:14" /></para>
  <para style="s">Ka Mate te Tama a Rāwiri rāua ko Patehēpa</para>
  <para style="p">
    <verse number="15" style="v" sid="2SA 12:15" />Nā, haere ana a Nātana ki tōna whare. Ā, ka pākia e Ihowā te tamaiti a Rāwiri i whānau nei i te wahine a Uria; he nui hoki te mate. <verse eid="2SA 12:15" /><verse number="16" style="v" sid="2SA 12:16" />Nā, ka īnoi a Rāwiri ki te Atua mō te tamaiti; ā, nohopuku ana a Rāwiri, haere ana ki roto, pau noa taua pō e takoto ana i te whenua. <verse eid="2SA 12:16" /><verse number="17" style="v" sid="2SA 12:17" />Nā, ka whakatika ngā kaumātua o tōna whare ki a ia, ki te whakaara i a ia i te whenua; heoi kīhai ia i pai, kīhai hoki i kai tahi i tā rātou taro.<verse eid="2SA 12:17" /></para>
  <para style="p">
    <verse number="18" style="v" sid="2SA 12:18" />Nā, i te whitu o ngā rā ka mate te tamaiti. Ā, ka wehi ngā tāngata a Rāwiri ki te mea ki a ia kua mate te tamaiti; i mea hoki rātou, “Nā, i te mea e ora ana te tamaiti, i kōrero tātou ki a ia, ā, kīhai ia i whakarongo ki tō tātou reo. Nā, tērā noa ake te kino e mea ai ia ki a ia anō ki te kōrerotia e tātou ki a ia te matenga o te tamaiti.”<verse eid="2SA 12:18" /></para>
  <para style="p">
    <verse number="19" style="v" sid="2SA 12:19" />Otiia i kite a Rāwiri i āna tāngata e kōwhetewhete ana ki a rātou anō, ā, ka mōhio a Rāwiri kua mate te tamaiti. Nā, ka mea a Rāwiri ki āna tāngata, “Kua mate rānei te tamaiti?”</para>
  <para style="p" vid="2SA 12:19">Ā, ka mea rātou, “Kua mate.”<verse eid="2SA 12:19" /></para>
  <para style="p">
    <verse number="20" style="v" sid="2SA 12:20" />Kātahi a Rāwiri ka whakatika i te whenua, ka horoi i a ia, ka whakawahi i a ia, ka tango i ētahi kākahu kē mōna; ā, haere ana ki te whare o Ihowā ki te koropiko. Kātahi ka haere ia ki tōna whare. Nā, ka tonoa e ia, ā, ka whakatakotoria he taro māna, ā, kai ana ia.<verse eid="2SA 12:20" /></para>
  <para style="p">
    <verse number="21" style="v" sid="2SA 12:21" />Kātahi ka mea āna tāngata ki a ia, “He aha tēnei mea i mea nei koe? I nohopuku koe, i tangi ki te tamaiti i a ia e ora ana; nō te matenga ia o te tamaiti, nā, whakatika ana koe ki te kai taro.”<verse eid="2SA 12:21" /></para>
  <para style="p">
    <verse number="22" style="v" sid="2SA 12:22" />Anō rā ko ia, “I te tamaiti e ora ana anō, i nohopuku ahau, i tangi; i mea hoki, ‘Ko wai ka tohu, tērā pea a Ihowā ka aroha ki ahau, ā, ka ora te tamaiti?’ <verse eid="2SA 12:22" /><verse number="23" style="v" sid="2SA 12:23" />Ko tēnei, ka mate nei ia, kia nohopuku ahau hei aha? E taea rānei ia e ahau te whakahoki mai? Ko ahau e haere ki a ia, e kore ia e hoki mai ki ahau.”<verse eid="2SA 12:23" /></para>
  <para style="s">Ka Whānau mai a Horomona</para>
  <para style="p">
    <verse number="24" style="v" sid="2SA 12:24" />Nā, ka whakamārie a Rāwiri i tāna wahine, i a Patehēpa, ā, haere ana ki roto, ki a ia, ā, takoto tahi ana rāua; ā, ka whānau anō ia, he tama, huaina iho tōna ingoa ko Horomona; i arohaina ia e Ihowā; <verse eid="2SA 12:24" /><verse number="25" style="v" sid="2SA 12:25" />i tono hoki ia nā te ringa o Nātana poropiti, ā, nāna i hua tōna ingoa ko Teriria; he whakaaro hoki ki a Ihowā.<verse eid="2SA 12:25" /></para>
  <para style="s">Ka Pāhoro a Rāwiri i a Rapa</para>
  <para style="r">(<ref loc="1CH 20:1-3">1 Whakapapa 20.1-3</ref>)</para>
  <para style="p">
    <verse number="26" style="v" sid="2SA 12:26" />Ā, i whawhai anō a Ioapa ki Rapa o ngā tamariki a Āmona; ā, horo ana i a ia te pā kīngi. <verse eid="2SA 12:26" /><verse number="27" style="v" sid="2SA 12:27" />Nā, ka tono tāngata a Ioapa ki a Rāwiri, ka mea, “Kua tauria a Rapa e ahau, āe rā, kua horo i ahau te pā o ngā wai. <verse eid="2SA 12:27" /><verse number="28" style="v" sid="2SA 12:28" />Nā, tēnā, huihuia te nuinga o te iwi ki te whakapae i te pā, kia riro ai i a koe; kei riro mai te pā i ahau, ā, nōku te ingoa e huaina ki reira.”<verse eid="2SA 12:28" /></para>
  <para style="p">
    <verse number="29" style="v" sid="2SA 12:29" />Nā, huihuia ana te iwi katoa e Rāwiri, ā, haere ana ki Rapa; nā, tauria ana a reira e ia, ā, riro ana i a ia. <verse eid="2SA 12:29" /><verse number="30" style="v" sid="2SA 12:30" />Tangohia ana e ia te karauna o tō rātou kīngi i tōna mātenga, ko tōna taimaha kotahi taranata kōura, ā, i roto ngā kōhatu utu nui; ā, pōtaea iho ki te mātenga o Rāwiri. Ā, i whakaputaina, e ia ngā taonga o te pā, tōna tini. <verse eid="2SA 12:30" /><verse number="31" style="v" sid="2SA 12:31" />Nā, ko ngā tāngata i roto, whakaputaina ana e ia ki waho, ā, whakamahia ana ki ngā kani, ki ngā harou rino, ki ngā toki rino; i meinga anō rātou kia tīkā nā roto i te tahunga pereki. Ko tāna hoki tēnei i mea ai ki ngā pā katoa o ngā tamariki a Āmona. Nā, hoki ana a Rāwiri me te iwi katoa ki Hiruhārama.<verse eid="2SA 12:31" /></para>
  <chapter eid="2SA 12" />
  <chapter number="13" style="c" sid="2SA 13" />
  <para style="s">Te Hara o Amanono</para>
  <para style="p">
    <verse number="1" style="v" sid="2SA 13:1" />Muri iho i ēnei mea, nā, he tuahine tō Apohārama tama a Rāwiri, ko Tāmara te ingoa, he ātaahua; ā, i arohaina ia e Amanono tama a Rāwiri.<verse eid="2SA 13:1" /></para>
  <para style="p">
    <verse number="2" style="v" sid="2SA 13:2" />Nā, ngaua kinotia ana a Amanono, nō ka mate ia mō tōna tuahine, mō Tāmara, he wāhina hoki ia, ā, ki te whakaaro o Amanono he hē rawa ki te meatia tētahi mea ki a ia.<verse eid="2SA 13:2" /></para>
  <para style="p">
    <verse number="3" style="v" sid="2SA 13:3" />He hoa ia tō Amanono, tōna ingoa ko Ionārapa, he tama nā Himea, nā tētahi o ngā tuākana o Rāwiri; he tangata mūrere rawa anō a Ionārapa. <verse eid="2SA 13:3" /><verse number="4" style="v" sid="2SA 13:4" />Nā, ka mea ia ki a ia, “He aha koe, e te tama a te kīngi, i pēnei ai te kikokore i tēnei ata, i tēnei ata? E kore ianei koe e whakaatu ki ahau?”</para>
  <para style="p" vid="2SA 13:4">Anō rā ko Amanono ki a ia, “E aroha ana ahau ki a Tāmara, ki te tuahine o Apohārama, o tōku teina.”<verse eid="2SA 13:4" /></para>
  <para style="p">
    <verse number="5" style="v" sid="2SA 13:5" />Nā, ka mea a Ionārapa ki a ia, “Takoto i runga i tōu moenga, ka whakamatemate hoki i a koe, ā, ka tae mai tōu pāpā kia kite i a koe, nā, ka mea ki a ia, ‘Kia haere mai tōku tuahine, a Tāmara ki te whāngai i ahau ki te kai, ki te taka hoki i te kai i tāku tirohanga, kia kite atu ai ahau, kia kai ai i tā tōna ringa.’ ”<verse eid="2SA 13:5" /></para>
  <para style="p">
    <verse number="6" style="v" sid="2SA 13:6" />Heoi, ka takoto a Amanono, ka whakamatemate; ā, i te taenga mai o te kīngi kia kite i a ia, ka mea a Amanono ki te kīngi, “Tēnā kia haere mai a Tāmara, tōku tuahine ki te hangā i ētahi keke i tāku tirohanga, kia rua, ā, ka kai ahau i tā tōna ringa.”<verse eid="2SA 13:6" /></para>
  <para style="p">
    <verse number="7" style="v" sid="2SA 13:7" />Kātahi ka tono tangata a Rāwiri ki te whare ki a Tāmara, ka mea: “Tēnā, haere ki te whare o tōu tungāne, o Amanono, ki te taka kai māna.” <verse eid="2SA 13:7" /><verse number="8" style="v" sid="2SA 13:8" />Heoi, haere ana a Tāmara ki te whare o tōna tungāne, o Amanono, ā, i te takoto tērā. Nā, ka mau ia ki te parāoa, ā, pokepokea ana, hanga ana hei keke i tāna tirohanga, nā, tunua ana e ia ngā keke. <verse eid="2SA 13:8" /><verse number="9" style="v" sid="2SA 13:9" />Nā, kua mau ia ki te parāi, ringihia ana e ia ki tōna aroaro; heoi ka whakaparahako tērā ki te kai.</para>
  <para style="p" vid="2SA 13:9">Nā, ka mea a Amanono, “Kia mawehe katoa atu ngā tāngata i ahau.” Nā, ka mawehe katoa ngā tāngata i a ia. <verse eid="2SA 13:9" /><verse number="10" style="v" sid="2SA 13:10" />Nā, ka mea a Amanono ki a Tāmara, “Maua ake te kai nā ki te whare moenga, ā, mā tōu ringa ahau e whāngai.” Nā, ka mau a Tāmara ki ngā keke i hangā e ia, ā, kawea ana ki a Amanono, ki tōna tungāne, ki te whare moenga. <verse eid="2SA 13:10" /><verse number="11" style="v" sid="2SA 13:11" />Ā, i tāna kawenga ki a ia kia kainga, nā, ka hopu tērā i a ia, ka mea, “Haere mai, tāua ka takoto tahi, e tōku tuahine.”<verse eid="2SA 13:11" /></para>
  <para style="p">
    <verse number="12" style="v" sid="2SA 13:12" />Nā, ka mea ia ki a ia, “Kauaka, e tōku tungāne, kaua ahau e whakaititia, kāhore hoki he mahi pēnei i roto i a Īharaira; kāti rā tēnei mahi wairangi. <verse eid="2SA 13:12" /><verse number="13" style="v" sid="2SA 13:13" />Ko ahau hoki, kei hea he hunanga mō tōku whakamā? Ā, ka rite koe ki tētahi o te hunga wairangi o Īharaira. Engari rā kōrero ki te kīngi; e kore hoki ahau e kaiponuhia e ia ki a koe.” <verse eid="2SA 13:13" /><verse number="14" style="v" sid="2SA 13:14" />Heoi, kīhai ia i pai ki te whakarongo ki tōna reo; nā, he kaha rawa ia i a ia, ā, whakaititia ana ia e ia, ā, takotoria ana e ia.<verse eid="2SA 13:14" /></para>
  <para style="p">
    <verse number="15" style="v" sid="2SA 13:15" />Kātahi ka nui atu te kino i kino ai a Amanono ki a ia; nui atu te kino i kino ai ia ki a ia i te aroha i aroha ai ia ki a ia. Ā, ka mea a Amanono ki a ia, “Whakatika, haere.”<verse eid="2SA 13:15" /></para>
  <para style="p">
    <verse number="16" style="v" sid="2SA 13:16" />Nā, ka mea tērā ki a ia, “Kāhore he rawa; nui atu te kino o tēnei tononga i ahau i tērā i meatia e koe ki ahau.”</para>
  <para style="p" vid="2SA 13:16">Otiia kīhai ia i pai ki te whakarongo ki a ia. <verse eid="2SA 13:16" /><verse number="17" style="v" sid="2SA 13:17" />Kātahi ka karangatia e ia tāna tangata i mahi nei ki a ia, ā, ka mea, “Tonoa atu tēnei wahine i tōku aroaro ki waho, whakarawatia hoki te tatau i muri i a ia.” <verse eid="2SA 13:17" /><verse number="18" style="v" sid="2SA 13:18" />Nā, he kākahu purepure tō te wāhina, he pērā hoki ngā koroka i kākahuria ai ngā tamāhine wāhina a te kīngi. Kātahi ka kawea ia e tāna tangata ki waho, ā, whakarawatia ana te tatau i muri i a ia. <verse eid="2SA 13:18" /><verse number="19" style="v" sid="2SA 13:19" />Nā, ka opehia e Tāmara he pungarehu ki runga ki tōna mātenga, ā, haea ana e ia tōna kākahu purepure, taupokina iho ōna ringa ki runga ki tōna mātenga, ā, haere ana, me te auē haere.<verse eid="2SA 13:19" /></para>
  <para style="p">
    <verse number="20" style="v" sid="2SA 13:20" />Nā, ka mea a Apohārama tōna tungāne ki a ia, “I a koe tōu tungāne a Amanono? Tēnā, noho puku, e tōku tuahine; ko tōu tungāne hoki ia, kaua tōu ngākau e mea ki tēnei mea.” Nā, noho ana a Tāmara, whakapouaru ana i te whare o tōna tungāne, o Apohārama.<verse eid="2SA 13:20" /></para>
  <para style="p">
    <verse number="21" style="v" sid="2SA 13:21" />I te rongonga ia o Kīngi Rāwiri i ēnei mea katoa, nui rawa tōna riri. <verse eid="2SA 13:21" /><verse number="22" style="v" sid="2SA 13:22" />Nā, kāhore a Apohārama kupu ki a Amanono, ahakoa pai, ahakoa kino; e mauāhara ana hoki a Apohārama ki a Amanono, mōna i whakaiti i tōna tuahine i a Tāmara.<verse eid="2SA 13:22" /></para>
  <para style="s">Ka Patua e Apohārama a Amanono</para>
  <para style="p">
    <verse number="23" style="v" sid="2SA 13:23" />Ā, e rua rawa tau i muri, nā, he kaikutikuti hipi a Apohārama i Paara-Hatoro, i te taha o Ēparaima, ā, karangatia ana e Apohārama ngā tama katoa a te kīngi. <verse eid="2SA 13:23" /><verse number="24" style="v" sid="2SA 13:24" />Nā, ka haere a Apohārama ki te kīngi, ā, ka mea, “Nanā, he kaikutikuti ēnei a tāu pononga, nā, kia haere te kīngi rātou ko āna pononga hei hoa mō tāu pononga.”<verse eid="2SA 13:24" /></para>
  <para style="p">
    <verse number="25" style="v" sid="2SA 13:25" />Nā, ka mea te kīngi ki a Apohārama, “Kauaka, e tāku tama, kaua mātou katoa e haere, kei taimaha koe i a mātou.” Nā, tohe ana ia ki a ia; otiia kīhai tērā i pai ki te haere; engari i manaaki i a ia.<verse eid="2SA 13:25" /></para>
  <para style="p">
    <verse number="26" style="v" sid="2SA 13:26" />Kātahi ka mea a Apohārama, “Ki te kore, tukua tōku tuakana a Amanono, kia haere tahi mātou.”</para>
  <para style="p" vid="2SA 13:26">Nā, ka mea te kīngi, “Kia haere ia i a koe hei aha?” <verse eid="2SA 13:26" /><verse number="27" style="v" sid="2SA 13:27" />Ka tohe ia a Apohārama ki a ia, ā, ka tukua e ia a Amanono rātou ko ngā tama katoa a te kīngi hei hoa mōna.<verse eid="2SA 13:27" /></para>
  <para style="p">
    <verse number="28" style="v" sid="2SA 13:28" />Nā, i whakahau a Apohārama i āna tāngata, i mea, “E kite koutou i te ngākau o Amanono e koa ana i te wāina, ā, ka mea ahau ki a koutou, ‘Patua a Amanono,’ nā, me whakamate, kaua e wehi; he teka ianei nāku koutou i whakahau? Kia māia, kia toa.” <verse eid="2SA 13:28" /><verse number="29" style="v" sid="2SA 13:29" />Ā, rite tonu tā ngā tāngata a Apohārama i mea ai ki a Amanono ki tā Apohārama i whakahau ai. Kātahi ka whakatika katoa ngā tama a te kīngi, ā, eke ana ki tōna muera, ki tōna muera, ā, rere ana.<verse eid="2SA 13:29" /></para>
  <para style="p">
    <verse number="30" style="v" sid="2SA 13:30" />I a rātou anō i te ara, ka tae te rongo ki a Rāwiri, ka kōrerotia, “Kua patua e Apohārama ngā tama katoa a te kīngi, kīhai hoki tētahi o rātou i mahue.” <verse eid="2SA 13:30" /><verse number="31" style="v" sid="2SA 13:31" />Kātahi ka whakatika te kīngi, ā, haea ana e ia ōna kākahu, takoto ana ki te whenua; me te tū anō āna tāngata katoa, he mea haehae ngā kākahu.<verse eid="2SA 13:31" /></para>
  <para style="p">
    <verse number="32" style="v" sid="2SA 13:32" />Nā, ka oho a Ionārapa tama a Himea, a te tuakana o Rāwiri, ka kī, “Kei mea tōku ariki, ko ngā taitama katoa, ko ngā tama a te kīngi kua whakamatea nei; engari ko Amanono anake i mate. Ko tā Apohārama hoki tēnei i karanga ai, he mea whakatakoto nō te rā anō i whakaiti ai tērā i tōna tuahine, i a Tāmara. <verse eid="2SA 13:32" /><verse number="33" style="v" sid="2SA 13:33" />Nā, tēnā, kaua te ngākau o tōku ariki, o te kīngi e mea ki taua mea, e whakaaro, ko ngā tama katoa a te kīngi kua mate; kāhore, ko Amanono anake i mate.”<verse eid="2SA 13:33" /></para>
  <para style="p">
    <verse number="34" style="v" sid="2SA 13:34" />Rere ana ia a Apohārama. Nā, ko te marangatanga o ngā kanohi o te tamaiti e tūtei atu ana, ka titiro, nā, he nui te hunga e haere mai ana i te ara i te taha o te puke i tōna tuarā.<verse eid="2SA 13:34" /></para>
  <para style="p">
    <verse number="35" style="v" sid="2SA 13:35" />Nā, ka mea a Ionārapa ki te kīngi, “Nanā, ko ngā tama a te kīngi te haere mai nei; e rite ana ki tā tāu pononga i mea ai.”<verse eid="2SA 13:35" /></para>
  <para style="p">
    <verse number="36" style="v" sid="2SA 13:36" />Mutu kau tāna kōrero, nā, ko te haerenga mai o ngā tama a te kīngi, ā, nui atu tō rātou reo ki te tangi; ā, nui atu te tangi i tangi ai te kīngi rātou ko āna tāngata katoa.<verse eid="2SA 13:36" /></para>
  <para style="p">
    <verse number="37" style="v" sid="2SA 13:37" />Rere ana ia a Apohārama, ā, haere ana ki a Tāramai tama a Amihuru, kīngi o Kehuru. Ko Rāwiri ia, tangihia ana e ia tāna tama i ngā rā katoa.<verse eid="2SA 13:37" /></para>
  <para style="p">
    <verse number="38" style="v" sid="2SA 13:38" />Heoi, rere ana a Apohārama, haere ana ki Kehuru, ā, e toru ōna tau ki reira. <verse eid="2SA 13:38" /><verse number="39" style="v" sid="2SA 13:39" />Nā, ka kōingo te ngākau o Kīngi Rāwiri kia haere ki a Apohārama; kua mārie hoki ia ki a Amanono, i te mea kua mate ia.<verse eid="2SA 13:39" /></para>
  <chapter eid="2SA 13" />
  <chapter number="14" style="c" sid="2SA 14" />
  <para style="s">Ka Hoki a Apohārama ki Hiruhārama</para>
  <para style="p">
    <verse number="1" style="v" sid="2SA 14:1" />Nā, ka kite a Ioapa tama a Teruia e anga ana te ngākau o te kīngi ki a Apohārama. <verse eid="2SA 14:1" /><verse number="2" style="v" sid="2SA 14:2" />Ka tono tāngata a Ioapa ki Tekoa ki te tiki i tētahi wahine mōhio i reira, ā, ka mea ki a ia, “Me mea koe i a koe he wahine e tangi tūpāpaku ana, me kākahu he kākahu tauā, kaua anō e whakawahi i a koe ki te hinu; engari kia rite ki te wahine kua tangi noa ake ki te tūpāpaku. <verse eid="2SA 14:2" /><verse number="3" style="v" sid="2SA 14:3" />Ā, haere ki te kīngi, ā, ko ēnei ngā kupu māu ki a ia.” Heoi, hoatu ana e Ioapa ngā kupu ki tōna māngai.<verse eid="2SA 14:3" /></para>
  <para style="p">
    <verse number="4" style="v" sid="2SA 14:4" />Nā, kōrerotia ana e te wahine o Tekoa ki te kīngi, me te tāpapa anō ki te whenua, me te piko anō, i mea hoki, “Whakaorangia, e te kīngi.”<verse eid="2SA 14:4" /></para>
  <para style="p">
    <verse number="5" style="v" sid="2SA 14:5" />Nā, ka mea te kīngi ki a ia, “He aha tōu mate?”</para>
  <para style="p" vid="2SA 14:5">Ā, ka kī tērā, “He wahine pouaru nei ahau, kua mate hoki tāku tahu. <verse eid="2SA 14:5" /><verse number="6" style="v" sid="2SA 14:6" />Nā, tokorua ngā tama a tāu pononga, heoi whawhai ana rāua ki a rāua i te pārae, ā, kāhore he kaiwawao mō rāua. Nā, patua iho tētahi e tētahi, ā, mate iho. <verse eid="2SA 14:6" /><verse number="7" style="v" sid="2SA 14:7" />Nā, ka whakatika ngā whanaunga katoa ki tāu pononga, e mea ana, ‘Hōmai te kaipatu i tōna teina kia whakamatea hei utu mō te matenga o tōna teina, i patua nei e ia, ā, ka hunā e mātou te tangata mōna te kāinga.’ Nā, ka keto i a rātou tāku ngārahu i te toe, ā, kāhore noa iho e mahue he ingoa mō tāku tahu, he toenga rānei i te mata o te whenua.”<verse eid="2SA 14:7" /></para>
  <para style="p">
    <verse number="8" style="v" sid="2SA 14:8" />Nā, ka mea te kīngi ki te wahine, “Haere ki tōu whare, ā, māku ngā tikanga mō tāu mea.”<verse eid="2SA 14:8" /></para>
  <para style="p">
    <verse number="9" style="v" sid="2SA 14:9" />Nā, ka mea taua wahine o Tekoa ki te kīngi, “Hei runga i ahau te kino, e tōku ariki, e te kīngi, hei runga anō hoki i te whare o tōku pāpā; kia harakore ia te kīngi me tōna torōna.”<verse eid="2SA 14:9" /></para>
  <para style="p">
    <verse number="10" style="v" sid="2SA 14:10" />Nā, ka mea te kīngi, “Ki te kōrero tētahi ki a koe, kawea mai ia ki ahau, ā, e kore ia e pā ki a koe i muri iho.”<verse eid="2SA 14:10" /></para>
  <para style="p">
    <verse number="11" style="v" sid="2SA 14:11" />Kātahi ia ka mea, “Kia mahara rā te kīngi ki a Ihowā, ki tōu Atua, kia kaua te kaitakitaki toto e whakangaro ā mua ake, kei hunā tāku tama.”</para>
  <para style="p" vid="2SA 14:11">Nā, ka kī ia, “E ora ana a Ihowā e kore tētahi makawe o tāu tama e taka ki te whenua.”<verse eid="2SA 14:11" /></para>
  <para style="p">
    <verse number="12" style="v" sid="2SA 14:12" />Nā, ka mea taua wahine, “Tēnā, kia kōrerotia e tāu pononga tētahi kupu ki tōku ariki, ki te kīngi.”</para>
  <para style="p" vid="2SA 14:12">Anō rā ko ia, “Kōrero.”<verse eid="2SA 14:12" /></para>
  <para style="p">
    <verse number="13" style="v" sid="2SA 14:13" />Nā, ka mea taua wahine, “He aha rā koe i hē ai ki te iwi a te Atua, i whakaaro ai i tēnei mea? I te kīngi hoki e kōrero ana i tēnei mea, e rite ana ia ki te tangata kua hē, i te kīngi e kore nei e whakahoki mai i tāna i peia atu rā. <verse eid="2SA 14:13" /><verse number="14" style="v" sid="2SA 14:14" />Mō te mate nei hoki tātou, ā, ka rite ki te wai i maringi ki te whenua, kāhore nei e kohikohia ake. Nā, kāhore te Atua e tango atu ana i te ora, engari e whakaaro ana i ngā whakaaro e kore ai e peia rawatia atu i a ia te mea i peia.<verse eid="2SA 14:14" /></para>
  <para style="p">
    <verse number="15" style="v" sid="2SA 14:15" />“Koia ahau i haere mai ai ki te kōrero i tēnei mea ki te kīngi, ki tōku ariki, he wehi nōku i tā te iwi; koia tāu pononga i mea ai, ‘Me kōrero ahau ki te kīngi; tērā pea te kīngi e mea i tā tāna pononga e kōrero ai. <verse eid="2SA 14:15" /><verse number="16" style="v" sid="2SA 14:16" />Tērā hoki te kīngi e rongo, e whakaora i tāna pononga i te ringa o te tangata e hunā ai māua tahi ko tāku tama i tō te Atua wāhi tupu.’<verse eid="2SA 14:16" /></para>
  <para style="p">
    <verse number="17" style="v" sid="2SA 14:17" />“Koia tāu pononga i mea ai, ‘Ākuanei he whakamārie te kupu a tōku ariki, a te kīngi; e rite ana hoki tōku ariki, te kīngi ki te anahera a te Atua, hei whakarongo ki te pai, ki te kino; hei hoa anō mōu a Ihowā, te Atua.’ ”<verse eid="2SA 14:17" /></para>
  <para style="p">
    <verse number="18" style="v" sid="2SA 14:18" />Nā, ka whakahoki te kīngi, ka mea ki te wahine, “Nā, kaua e hunā ki ahau te kupu e uia e ahau ki a koe.”</para>
  <para style="p" vid="2SA 14:18">Nā, ka mea te wahine, “Tēnā, kia kōrero tōku ariki, te kīngi.”<verse eid="2SA 14:18" /></para>
  <para style="p">
    <verse number="19" style="v" sid="2SA 14:19" />Nā, ka mea te kīngi, “Kāhore ianei te ringa o Ioapa i a koe i tēnei mea katoa?”</para>
  <para style="p" vid="2SA 14:19">Anō rā ko te wahine, i mea ia, “E ora ana tōu wairua, e tōku ariki, e te kīngi, inā, kāhore he tahuritanga mō tētahi ki matau, ki mauī, i ngā kupu katoa i kōrero ai tōku ariki, te kīngi. Nā tāu pononga hoki, nā Ioapa, nāna ahau i whakahau, nāna hoki i hōmai ēnei kupu katoa ki te māngai o tāu pononga. <verse eid="2SA 14:19" /><verse number="20" style="v" sid="2SA 14:20" />He whakaahua kē i te tikanga o tēnei kōrero i mea ai tāu pononga, a Ioapa i tēnei mea; ā, he mōhio tōku ariki, he pērā me te mōhio o te anahera a te Atua, he mōhio ki ngā mea katoa o te whenua.”<verse eid="2SA 14:20" /></para>
  <para style="p">
    <verse number="21" style="v" sid="2SA 14:21" />Nā, ka mea te kīngi ki a Ioapa, “Nā, kua meatia nei tēnei mea e ahau; tīkina, whakahokia mai taua tamaiti, a Apohārama.”<verse eid="2SA 14:21" /></para>
  <para style="p">
    <verse number="22" style="v" sid="2SA 14:22" />Nā, ka tāpapa a Ioapa ki te whenua, ka piko, ka whakapai i te kīngi; i mea anō a Ioapa, “Nō tēnei rā tāu pononga i mōhio ai e manakohia ana ahau e koe, e tōku ariki, e te kīngi, nō te kīngi hoki ka whakamana i te kupu a tāna pononga.”<verse eid="2SA 14:22" /></para>
  <para style="p">
    <verse number="23" style="v" sid="2SA 14:23" />Heoi, whakatika ana a Ioapa, ā, haere ana ki Kehuru, ā, kawea ana e ia a Apohārama ki Hiruhārama. <verse eid="2SA 14:23" /><verse number="24" style="v" sid="2SA 14:24" />Nā, ka mea te kīngi, “Kia tahuri atu ia ki tōna whare, kaua hoki ia e kite i tōku kanohi.” Nā, tahuri ana a Apohārama ki tōna whare, kīhai hoki i kite i te kanohi o te kīngi.<verse eid="2SA 14:24" /></para>
  <para style="s">Ka Whakahoa anō a Apohārama rāua ko Rāwiri</para>
  <para style="p">
    <verse number="25" style="v" sid="2SA 14:25" />Nā, kāhore he rite mō Apohārama, te kōrerotia tōna ātaahua i roto i a Īharaira katoa; kāhore ōna koha i te kapu o tōna waewae ā tae noa ki tōna tumuaki. <verse eid="2SA 14:25" /><verse number="26" style="v" sid="2SA 14:26" />Ā, ka kutikutia e ia tōna mātenga (i kutikutia hoki e ia i te takanga o te tau; he taimaha hoki nōna koia i kutikutia ai), nā, ka pāunatia e ia ngā makawe o tōna mātenga, e rua rau ngā hekere o tā te kīngi pāuna. <verse eid="2SA 14:26" /><verse number="27" style="v" sid="2SA 14:27" />Ā, tokotoru ngā tama i whānau mā Apohārama, kotahi hoki te kōtiro, ko tōna ingoa ko Tāmara; he wahine kanohi ātaahua anō ia.<verse eid="2SA 14:27" /></para>
  <para style="p">
    <verse number="28" style="v" sid="2SA 14:28" />Nā, e rua tino tau i noho ai a Apohārama ki Hiruhārama, ā, kīhai i kitea e ia te kanohi o te kīngi. <verse eid="2SA 14:28" /><verse number="29" style="v" sid="2SA 14:29" />Nā, ka tono tangata a Apohārama ki a Ioapa, he mea kia tonoa ia ki te kīngi; heoi kīhai tērā i pai ki te haere mai ki a ia. Nā, ka tono anō ia, otiia kīhai tērā i pai ki te haere mai. <verse eid="2SA 14:29" /><verse number="30" style="v" sid="2SA 14:30" />Nā reira ka mea ia ki āna pononga, “Nanā, tata tonu ki tōku tō Ioapa wāhi whenua, he pārei anō tāna kei reira; tīkina tahuna ki te ahi.” Nā, kua tahuna e ngā tāngata a Apohārama ki te ahi.<verse eid="2SA 14:30" /></para>
  <para style="p">
    <verse number="31" style="v" sid="2SA 14:31" />Nā, ka whakatika a Ioapa, ā, haere ana ki a Apohārama ki te whare, ā, ka mea ki a ia, “He aha i tahuna ai tōku wāhi e āu tāngata ki te ahi?”<verse eid="2SA 14:31" /></para>
  <para style="p">
    <verse number="32" style="v" sid="2SA 14:32" />Nā, ka mea a Apohārama ki a Ioapa, “Nanā, i tono tangata ahau ki a koe, i mea: ‘Haere mai ki konei kia tonoa ai koe e ahau ki te kīngi hei mea, “Mō te aha ahau i haere mai ai i Kehuru? He pai kē mōku me i noho tonu ahau ki reira.” ’ Ko tēnei kia kite ahau i te kanohi o te kīngi; ā, ki te mea he kino tōku, me whakamate ahau e ia.”<verse eid="2SA 14:32" /></para>
  <para style="p">
    <verse number="33" style="v" sid="2SA 14:33" />Heoi, haere ana a Ioapa ki te kīngi, ki te kōrero ki a ia. Nā, ka karangatia a Apohārama e ia, ā, haere ana ia ki te kīngi. Nā, piko ana ia ki a ia, ahu ana tōna mata ki te whenua i te aroaro o te kīngi; ā, kihia ana a Apohārama e te kīngi.<verse eid="2SA 14:33" /></para>
  <chapter eid="2SA 14" />
  <chapter number="15" style="c" sid="2SA 15" />
  <para style="s">Te Whakangārahu a Apohārama</para>
  <para style="p">
    <verse number="1" style="v" sid="2SA 15:1" />Nā, muri iho i tēnei ka mea hāriata a Apohārama mōna, me ētahi hōiho, me ngā tāngata e rima tekau hei rere i tōna aroaro. <verse eid="2SA 15:1" /><verse number="2" style="v" sid="2SA 15:2" />Nā, ka maranga wawe a Apohārama, ā, ka tū ki te taha o te huarahi, ki te kūwaha. Nā, ki te mea he take tā tētahi tangata e tika ana kia tae ki te kīngi kia whakaritea, ka karanga a Apohārama ki a ia, ka mea, “Nō tēhea pā koe?”</para>
  <para style="p" vid="2SA 15:2">Ā, ka mea tērā, “Nō tētahi o ngā iwi o Īharaira tāu pononga.” <verse eid="2SA 15:2" /><verse number="3" style="v" sid="2SA 15:3" />Nā, ka mea a Apohārama ki a ia, “Nanā, he pai āu kōrero, he tika; heoi kāhore he tangata a te kīngi hei whakarongo ki a koe.” <verse eid="2SA 15:3" /><verse number="4" style="v" sid="2SA 15:4" />I mea anō a Apohārama, “Auē, me i tū ahau hei kaiwhakarite mō te whenua, ā, ka tae mai ki ahau ngā tāngata katoa he take nei tā rātou, he whakawā, ina ka whakarite tika ahau ki a ia!”<verse eid="2SA 15:4" /></para>
  <para style="p">
    <verse number="5" style="v" sid="2SA 15:5" />Nā, ka whakatata mai he tangata ka piko ki a ia, nā, ka totoro tōna ringa ka hopu i a ia, ka kihi i a ia. <verse eid="2SA 15:5" /><verse number="6" style="v" sid="2SA 15:6" />Pēnei tonu te mahi a Apohārama ki a Īharaira katoa, i haere mai ki te kīngi kia whakaritea he whakawā; nā, tāhaetia ana e Apohārama ngā ngākau o ngā tāngata o Īharaira.<verse eid="2SA 15:6" /></para>
  <para style="p">
    <verse number="7" style="v" sid="2SA 15:7" />Nā, ka pau ngā tau e whā, ka mea a Apohārama ki te kīngi, “Tukua ahau kia haere ki te whakamana i āku kupu taurangi, ki Heperona, i puaki rā i ahau ki a Ihowā. <verse eid="2SA 15:7" /><verse number="8" style="v" sid="2SA 15:8" />I puaki hoki te kupu taurangi a tāu pononga i ahau e noho ana i Kehuru i Hīria; i mea ahau, ‘Ki te whakahokia ahau e Ihowā ki Hiruhārama, kātahi ahau ka mahi ki a Ihowā!’ ”<verse eid="2SA 15:8" /></para>
  <para style="p">
    <verse number="9" style="v" sid="2SA 15:9" />Nā, ka mea te kīngi ki a ia, “Haere mārie.” Nā, whakatika ana ia, ā, haere ana ki Heperona.<verse eid="2SA 15:9" /></para>
  <para style="p">
    <verse number="10" style="v" sid="2SA 15:10" />Otiia ka tono tūtei a Apohārama puta noa i ngā iwi katoa o Īharaira, hei mea, “Rongo kau koutou i te tangi o te tētere, ko reira koutou ka mea, ‘Ko Apohārama te kīngi kei Heperona.’ ” <verse eid="2SA 15:10" /><verse number="11" style="v" sid="2SA 15:11" />E rua rau anō ngā tāngata i haere tahi i a Apohārama i Hiruhārama, he hunga i karangatia. Otiia, he haere noa tā rātou, kīhai hoki i mōhio ki tētahi mea. <verse eid="2SA 15:11" /><verse number="12" style="v" sid="2SA 15:12" />I tīkina anō e Apohārama a Ahitopere Kironi, te kaiwhakatakoto whakaaro a Rāwiri i tōna pā i Kiroho, i a ia anō e patu ana i ngā patunga tapu. Nā, kua kaha te whakapiko; i tini haere hoki ngā tāngata a Apohārama.<verse eid="2SA 15:12" /></para>
  <para style="s">Ka Rere atu a Rāwiri i Hiruhārama</para>
  <para style="p">
    <verse number="13" style="v" sid="2SA 15:13" />Nā, ko te taenga o tētahi kaikōrero ki a Rāwiri, ko tāna kupu, “Kei te whai i a Apohārama ngā ngākau o ngā tāngata o Īharaira.”<verse eid="2SA 15:13" /></para>
  <para style="p">
    <verse number="14" style="v" sid="2SA 15:14" />Nā, ka mea a Rāwiri ki āna tāngata katoa i tōna taha i Hiruhārama, “Whakatika, ka rere tātou; kei kore hoki he mawhititanga atu mō tētahi o tātou i te aroaro o Apohārama; hohoro te haere, kei hohoro mai ia, ā, ka mau tātou. Nā, ka ākina mai e ia he kino ki a tātou, ā, ka tukitukia te pā ki te mata o te hoari.”<verse eid="2SA 15:14" /></para>
  <para style="p">
    <verse number="15" style="v" sid="2SA 15:15" />Nā, ka mea ngā tāngata a te kīngi ki te kīngi, “Tēnei āu pononga hei mea i ngā mea katoa e whakarite ai tōku ariki, te kīngi.”<verse eid="2SA 15:15" /></para>
  <para style="p">
    <verse number="16" style="v" sid="2SA 15:16" />Nā, haere ana te kīngi me tōna whare katoa i muri i a ia. Nā, i mahue i te kīngi tekau ngā wāhine, he wāhine iti nāna, hei tiaki i te whare. <verse eid="2SA 15:16" /><verse number="17" style="v" sid="2SA 15:17" />Ā, haere ana te kīngi rātou ko te iwi katoa i muri i a ia, ā, whanga ana i Petemerehaka. <verse eid="2SA 15:17" /><verse number="18" style="v" sid="2SA 15:18" />I haere atu anō āna tāngata katoa i tōna taha; i haere atu anō hoki i mua i te kīngi, ngā Kereti katoa, ngā Pereti katoa, me ngā Kiti katoa; ngā rau e ono i whai mai nei i a ia i Kāta.<verse eid="2SA 15:18" /></para>
  <para style="p">
    <verse number="19" style="v" sid="2SA 15:19" />Nā, ka mea te kīngi ki a Itai Kiti, “He aha koe i haere mai ai i a mātou? Hoki atu, e noho i te kīngi; he tangata kē hoki koe, he noho kē i tōu whenua. <verse eid="2SA 15:19" /><verse number="20" style="v" sid="2SA 15:20" />Nōnanahi noa nei koe i tae mai ai, ā, kia mea ahau i a koe i tēnei rā kia kōpikopiko noa iho i a mātou, i tāku haere noa atu? Hoki atu, whakahokia anō ōu tēina; kia whai tahi te pono me te aroha i a koe.”<verse eid="2SA 15:20" /></para>
  <para style="p">
    <verse number="21" style="v" sid="2SA 15:21" />Nā, ka whakahoki a Itai ki te kīngi, ka mea, “E ora ana a Ihowā, e ora ana hoki tōku ariki te kīngi, nā, ko te wāhi e noho ai tōku ariki, te kīngi, ahakoa i te mate, ahakoa i te ora, ko reira anō tāu pononga.”<verse eid="2SA 15:21" /></para>
  <para style="p">
    <verse number="22" style="v" sid="2SA 15:22" />Anō rā ko Rāwiri ki a Itai, “Hoatu, whiti atu.” Nā, whiti ana a Itai Kiti, rātou ko āna tāngata katoa me ngā tamariki katoa i a ia. <verse eid="2SA 15:22" /><verse number="23" style="v" sid="2SA 15:23" />Nui atu hoki te reo i tangi ai te whenua katoa, ā, ka whiti atu te iwi katoa; i whiti atu hoki te kīngi i te awaawa o Kitirono, ā, i whiti atu anō te iwi katoa i te huarahi e tika ana ki te koraha.<verse eid="2SA 15:23" /></para>
  <para style="p">
    <verse number="24" style="v" sid="2SA 15:24" />Ko Hāroko anō tērā, me ngā Rīwaiti katoa e amo ana i te āka o te kawenata a te Atua. Nā, ka whakatakotoria te āka a te Atua; nā, ka piki a Apiātara, ā poto noa te iwi katoa te whiti atu i roto i te pā.<verse eid="2SA 15:24" /></para>
  <para style="p">
    <verse number="25" style="v" sid="2SA 15:25" />Nā, ka mea te kīngi ki a Hāroko, “Whakahokia te āka a te Atua ki te pā; ki te manakohia ahau e Ihowā, ka whakahokia ahau, ā, ka whakakitea taua āka me tōna nohoanga ki ahau. <verse eid="2SA 15:25" /><verse number="26" style="v" sid="2SA 15:26" />Ā, ki te mea ia ki ahau, ‘Kāhore ahau e pai ki a koe,’ tēnei ahau, māna e mea ki ahau te mea e pai ana ki tāna titiro.”<verse eid="2SA 15:26" /></para>
  <para style="p">
    <verse number="27" style="v" sid="2SA 15:27" />I mea anō te kīngi ki a Hāroko tohunga, “Ehara ianei koe i te matakite? Hoki mārie ki te pā, koutou ko ā kōrua tama tokorua, arā tāu tama a Ahimāta, me Honatana tama a Apiātara. <verse eid="2SA 15:27" /><verse number="28" style="v" sid="2SA 15:28" />Nanā, me tatari ahau ki ngā kauanga i te koraha, kia tae ake rā anō he kōrero i a kōrua hei whakaatu tikanga ki ahau.” <verse eid="2SA 15:28" /><verse number="29" style="v" sid="2SA 15:29" />Nā, whakahokia ana te āka a te Atua e Hāroko rāua ko Apiātara ki Hiruhārama, ā, noho ana rāua i reira.<verse eid="2SA 15:29" /></para>
  <para style="p">
    <verse number="30" style="v" sid="2SA 15:30" />Nā, piki atu ana a Rāwiri i te pikitanga o Maunga Ōriwa, me te tangi, me te piki haere; hīpoki rawa tōna mātenga, kāhore hoki ōna hū i a ia e haere ana. Nā, ko ngā tāngata katoa i a ia, hīpoki rawa te mātenga o tēnei, o tēnei; heoi piki ana rātou, me te tangi anō i a rātou e piki ana. <verse eid="2SA 15:30" /><verse number="31" style="v" sid="2SA 15:31" />Nā, ka kōrero tētahi ki a Rāwiri, ka mea, “Kei roto a Ahitopere i ngā kaiwhakatupu i te hē, kei a Apohārama.” Nā, ka mea a Rāwiri, “Tēnā rā, e Ihowā, whakakūwaretia ngā whakaaro o Ahitopere.”<verse eid="2SA 15:31" /></para>
  <para style="p">
    <verse number="32" style="v" sid="2SA 15:32" />Ā, nō te ekenga o Rāwiri ki te tihi, ki te wāhi e koropiko ai ki te Atua, nā, ko Huhai Araki ka whakatau i a ia, he mea haehae tōna kākahu, me te oneone i runga i tōna mātenga. <verse eid="2SA 15:32" /><verse number="33" style="v" sid="2SA 15:33" />Nā, ka mea a Rāwiri ki a ia, “Ki te haere tahi tātou, hei whakaware kau koe ki ahau. <verse eid="2SA 15:33" /><verse number="34" style="v" sid="2SA 15:34" />Engari, ki te hoki koe ki te pā, ā, ka mea ki a Apohārama, ‘Hei pononga ahau māu, e te kīngi, he pononga ahau nā tōu pāpā i mua, ināianei hei pononga ahau māu,’ pēnei māu e whakataka te whakaaro o Ahitopere mōku. <verse eid="2SA 15:34" /><verse number="35" style="v" sid="2SA 15:35" />Kāhore ianei i reira hei hoa mōu a Hāroko rāua ko Apiātara ngā tohunga? Nā, ko ngā mea katoa e rongo ai koe ki te whare o te kīngi, māu e whakaatu ki ngā tohunga, ki a Hāroko rāua ko Apiātara. <verse eid="2SA 15:35" /><verse number="36" style="v" sid="2SA 15:36" />Nā, kei reira, kei a rāua tonu ā rāua tama tokorua, a Ahimāta, tā Hāroko, a Honatana, tā Apiātara; me unga hei kawe mai ki ahau i ngā mea katoa e rongo ai koutou.”<verse eid="2SA 15:36" /></para>
  <para style="p">
    <verse number="37" style="v" sid="2SA 15:37" />Nā, haere ana a Huhai, te hoa o Rāwiri ki te pā, ā, ka tae hoki a Apohārama ki Hiruhārama.<verse eid="2SA 15:37" /></para>
  <chapter eid="2SA 15" />
  <chapter number="16" style="c" sid="2SA 16" />
  <para style="s">Ka Whāngai a Tipa i a Rāwiri</para>
  <para style="p">
    <verse number="1" style="v" sid="2SA 16:1" />Ā, he iti nei te haerenga atu o Rāwiri i te tihi o te pikitanga, nā, ko Tipa, tangata a Mepipohete kua tūtaki ki a ia, me ngā kāihe e rua, whakanoho rawa. Ko te pīkaunga, he taro e rua rau, he tautau karepe maroke kotahi rau, he hua raumati kotahi rau, he ipu wāina.<verse eid="2SA 16:1" /></para>
  <para style="p">
    <verse number="2" style="v" sid="2SA 16:2" />Nā, ka mea te kīngi ki a Tipa, “Hei aha ēnei māu?”</para>
  <para style="p" vid="2SA 16:2">Ā, ka mea a Tipa, “Hei eke mō te whare o te kīngi ngā kāihe; hei kai mā ngā tamariki te taro me ngā hua raumati; hei inu anō te wāina mā te hunga e ngenge ana i te koraha.”<verse eid="2SA 16:2" /></para>
  <para style="p">
    <verse number="3" style="v" sid="2SA 16:3" />Nā, ka mea te kīngi, “Ā, kei hea te tama a tōu ariki?”</para>
  <para style="p" vid="2SA 16:3">Anō rā ko Tipa ki te kīngi, “Kei Hiruhārama tērā e noho ana; i mea hoki, ‘Ko āianei te whare o Īharaira whakahoki mai ai i te kīngitanga o tōku pāpā ki ahau.’ ”<verse eid="2SA 16:3" /></para>
  <para style="p">
    <verse number="4" style="v" sid="2SA 16:4" />Kātahi te kīngi ka mea ki a Tipa, “Nanā, māu katoa ngā mea a Mepipohete.”</para>
  <para style="p" vid="2SA 16:4">Nā, ka mea a Tipa, “E piko atu nei ahau; kia manakohia ahau e koe, e tōku ariki, e te kīngi.”<verse eid="2SA 16:4" /></para>
  <para style="s">Ka Kanga a Himei i a Rāwiri</para>
  <para style="p">
    <verse number="5" style="v" sid="2SA 16:5" />Ā, nō ka tae a Kīngi Rāwiri ki Pahurimi, nā, ka puta mai ki reira he tangata nō te hapū o te whare o Haora, ko tōna ingoa ko Himei, ko te tama a Kera; ko tōna putanga mai e kanga haere ana. <verse eid="2SA 16:5" /><verse number="6" style="v" sid="2SA 16:6" />Epaina ana hoki e ia ki te kōhatu a Rāwiri me ngā tāngata katoa a Kīngi Rāwiri; nā, ko te iwi katoa, rātou ko ngā toa katoa kei tōna matau, kei tōna mauī. <verse eid="2SA 16:6" /><verse number="7" style="v" sid="2SA 16:7" />Ko te kupu hoki tēnei a Himei i a ia e kanga ana, “Puta atu, puta atu, e te tangata toto, e te tangata o Periara. <verse eid="2SA 16:7" /><verse number="8" style="v" sid="2SA 16:8" />Kua whakahokia e Ihowā ki a koe ngā toto katoa o te whare o Haora; ko koe nā hoki te kīngi i muri i a ia; ā, kua hoatu e Ihowā te kīngitanga ki te ringa o Apohārama, o tāu tama. Nā, kei tōu kino nā anō koe, he tangata toto nā hoki koe.”<verse eid="2SA 16:8" /></para>
  <para style="p">
    <verse number="9" style="v" sid="2SA 16:9" />Kātahi ka mea a Āpihai tama a Teruia ki te kīngi, “He aha tēnei kurī mate i kanga ai ki tōku ariki, ki te kīngi? Tēnā, kia whiti atu ahau ki te pōuto i tōna upoko.”<verse eid="2SA 16:9" /></para>
  <para style="p">
    <verse number="10" style="v" sid="2SA 16:10" />Nā, ka mea te kīngi, “Hei aha māku tā kōrua, e ngā tama a Teruia? He kanganga nāna, he meatanga nā Ihowā ki a ia, ‘Kangā a Rāwiri,’ ko wai tēnā hei mea, ‘He aha koe i pēnā ai?’ ”<verse eid="2SA 16:10" /></para>
  <para style="p">
    <verse number="11" style="v" sid="2SA 16:11" />I mea anō a Rāwiri ki a Āpihai rātou ko āna tāngata katoa, “Nanā, ko tāku tama i puta nei i roto i ōku whēkau te whai nei kia whakamatea ahau; nā, tērā noa ake āianei he mea mā tēnei Pineamini. Waiho atu, tukua ia kia kanga; nā Ihowā hoki i mea ki a ia. <verse eid="2SA 16:11" /><verse number="12" style="v" sid="2SA 16:12" />Tērā pea a Ihowā e titiro ki tōku mate, e hōmai i te pai ki ahau hei utu mō tāna kanga ki ahau i tēnei rā.”<verse eid="2SA 16:12" /></para>
  <para style="p">
    <verse number="13" style="v" sid="2SA 16:13" />Nā, haere ana a Rāwiri rātou ko āna tāngata i te huarahi; me te haere anō a Himei i te taha o te maunga i tōna ritenga mai; haere ana me te kanga, me te epa i te kōhatu ki tōna ritenga mai, me te ākiri anō i te puehu. <verse eid="2SA 16:13" /><verse number="14" style="v" sid="2SA 16:14" />Nā, haere ngenge ana te kīngi rātou ko tōna nuinga, ā, okioki ana ki reira.<verse eid="2SA 16:14" /></para>
  <para style="s">He Whakaaro o Ahitopere</para>
  <para style="p">
    <verse number="15" style="v" sid="2SA 16:15" />Nā, ka tae mai a Apohārama rātou ko te iwi katoa, ngā tāngata o Īharaira ki Hiruhārama; ko Ahitopere hoki tōna hoa. <verse eid="2SA 16:15" /><verse number="16" style="v" sid="2SA 16:16" />Nā, i te taenga o Huhai Araki, o te hoa o Rāwiri, ki a Apohārama, nā, ka mea a Huhai ki a Apohārama, “Kia ora te kīngi, kia ora te kīngi!”<verse eid="2SA 16:16" /></para>
  <para style="p">
    <verse number="17" style="v" sid="2SA 16:17" />Nā, ka mea a Apohārama ki a Huhai, “Ko tōu aroha tēnā ki tōu hoa? He aha koe tē haere tahi ai i tōu hoa?”<verse eid="2SA 16:17" /></para>
  <para style="p">
    <verse number="18" style="v" sid="2SA 16:18" />Nā, ka mea a Huhai ki a Apohārama, “Kāhore, engari ko tā Ihowā, ko tā tēnei iwi, ko tā ngā tāngata katoa o Īharaira e whiriwhiri ai, hei a ia he tikanga mōku, ā, me noho ahau ki a ia. <verse eid="2SA 16:18" /><verse number="19" style="v" sid="2SA 16:19" />Nā, tētahi, kia mahi ahau ki a wai? Kaua ianei ahau e mahi ki te aroaro o tāna tama? Ka rite ki tāku mahi ki te aroaro o tōu pāpā tāku ki tōu aroaro.”<verse eid="2SA 16:19" /></para>
  <para style="p">
    <verse number="20" style="v" sid="2SA 16:20" />Nā, ka mea a Apohārama ki a Ahitopere, “Tēnā koa ōu whakaaro me aha tātou?”<verse eid="2SA 16:20" /></para>
  <para style="p">
    <verse number="21" style="v" sid="2SA 16:21" />Nā, ka mea a Ahitopere ki a Apohārama, “Haere ki ngā wāhine iti a tōu pāpā, i waiho nei e ia hei tiaki i te whare, ā, ka rongo a Īharaira katoa kua piro whakarihariha koe ki tōu pāpā, nā, ka kaha ngā ringa o tōu nuinga katoa.” <verse eid="2SA 16:21" /><verse number="22" style="v" sid="2SA 16:22" />Nā, whakatūria ana tētahi tēneti e rātou mō Apohārama ki runga ki te tuanui; ā, haere ana a Apohārama ki roto, ki ngā wāhine iti a tōna pāpā i te tirohanga a Īharaira katoa.<verse eid="2SA 16:22" /></para>
  <para style="p">
    <verse number="23" style="v" sid="2SA 16:23" />Nā, ko te whakaaro o Ahitopere i whakaaro ai ia i aua rā, me te mea e uia ana he tikanga ki tā te Atua kupu; pērā tonu ngā whakaaro katoa o Ahitopere ki ā rāua tokorua, ki a Rāwiri, ki a Apohārama.<verse eid="2SA 16:23" /></para>
  <chapter eid="2SA 16" />
  <chapter number="17" style="c" sid="2SA 17" />
  <para style="s">Ka Tinihanga a Huhai i a Apohārama</para>
  <para style="p">
    <verse number="1" style="v" sid="2SA 17:1" />I mea anō a Ahitopere ki a Apohārama, “Tēnā kia whiriwhiria ētahi tāngata e ahau, kia kotahi tekau mā rua mano, kia whakatika ahau ki te whai i a Rāwiri i te pō nei. <verse eid="2SA 17:1" /><verse number="2" style="v" sid="2SA 17:2" />Ā, ka huakina ia e ahau i a ia e ngenge ana, i ngā ringa e kahakore ana. Nā, ka whakaoho ahau i a ia, ā, ka rere tōna nuinga katoa. Ko reira ahau patu ai i te kīngi, i a ia anake; <verse eid="2SA 17:2" /><verse number="3" style="v" sid="2SA 17:3" />ā, ka whakahokia mai e ahau te iwi katoa ki a koe. Ko te hokinga mai tēnei o te katoa, ki te mau te tangata e whāia nei e koe, pēnei ka āta noho te iwi katoa.” <verse eid="2SA 17:3" /><verse number="4" style="v" sid="2SA 17:4" />Nā, tika tonu taua kupu ki te whakaaro o Apohārama, ki te whakaaro hoki o ngā kaumātua katoa o Īharaira.<verse eid="2SA 17:4" /></para>
  <para style="p">
    <verse number="5" style="v" sid="2SA 17:5" />Nā, ka mea a Apohārama, “Tēnā, karangatia anō hoki a Huhai Araki, kia rongo ai tātou ki tāna kupu.” <verse eid="2SA 17:5" /><verse number="6" style="v" sid="2SA 17:6" />Ā, nō te taenga o Huhai ki a Apohārama, ka kōrero a Apohārama ki a ia, ka mea, “Ko te kupu tēnei i kōrero ai a Ahitopere; me mea rānei e tātou tāna i kōrero ai? Ki te kāhore, kōrero mai?”<verse eid="2SA 17:6" /></para>
  <para style="p">
    <verse number="7" style="v" sid="2SA 17:7" />Nā, ka mea a Huhai ki a Apohārama, “Ko te whakaaro i whakaaro ai a Ahitopere i tēnei wā nei, kāhore i pai.” <verse eid="2SA 17:7" /><verse number="8" style="v" sid="2SA 17:8" />I mea hoki a Huhai, “E mōhio ana koe ki tōu pāpā, rātou ko āna tāngata, he toa rātou, e mamae ana hoki ō rātou ngākau, e rite tonu ana ki te pea kua tangohia nei āna kūao i te pārae; he tangata whawhai hoki tōu pāpā; e kore e moe i roto i ngā tāngata. <verse eid="2SA 17:8" /><verse number="9" style="v" sid="2SA 17:9" />Nanā, kei te piri tērā i roto i tētahi rua, i tētahi atu wāhi rānei. Nā, ākuanei, hei te hinganga o ētahi o rātou i te tīmatanga, ā, ka rongo tētahi, ka kī ia, ‘Kua pā te patu ki te hunga e whai ana i a Apohārama.’ <verse eid="2SA 17:9" /><verse number="10" style="v" sid="2SA 17:10" />Ahakoa ko wai tētahi toa, i rite tōna ngākau ki tō te raiona, ka ngohe noa iho; e mōhio ana hoki a Īharaira katoa he mārohirohi tōu pāpā, he toa hoki āna tāngata.<verse eid="2SA 17:10" /></para>
  <para style="p">
    <verse number="11" style="v" sid="2SA 17:11" />“Koia ahau ka mea ai: Me āta kohikohi ki a koe a Īharaira katoa, o Rāna ā tae noa ki Peerehepa; kia rite ki te onepū i te moana te tini; me haere anō hoki koe, a koe nā anō, ki te tatauranga. <verse eid="2SA 17:11" /><verse number="12" style="v" sid="2SA 17:12" />Nā, ka whakaekea ia e tātou ki tētahi wāhi e kitea ai ia; ā, ka tau iho ki runga ki a ia, ka pērā anō me te tōmairangi e tau ana ki runga ki te oneone. Ā, ko ia me āna tāngata katoa, e kore e mahue tētahi i a tātou ahakoa kia kotahi nei. <verse eid="2SA 17:12" /><verse number="13" style="v" sid="2SA 17:13" />Ā, ki te tomo ia ki tētahi pā, nā, ka mau taura atu a Īharaira katoa ki taua pā, ka tōia taua pā e tātou ki roto ki te awa, kia kore rā anō e kitea tētahi kōhatu, ahakoa ririki, ki reira.”<verse eid="2SA 17:13" /></para>
  <para style="p">
    <verse number="14" style="v" sid="2SA 17:14" />Nā, ka mea a Apohārama rātou ko ngā tāngata katoa o Īharaira, “Pai atu te whakaaro o Huhai Araki i te whakaaro o Ahitopere.” Nā Ihowā hoki te tikanga kia whakatakā te whakaaro pai o Ahitopere, kia kawea ai he kino e Ihowā ki runga ki a Apohārama.<verse eid="2SA 17:14" /></para>
  <para style="s">Ka Whakatūpatoria a Rāwiri kia Rere</para>
  <para style="p">
    <verse number="15" style="v" sid="2SA 17:15" />Kātahi a Huhai ka mea ki ngā tohunga, ki a Hāroko rāua ko Apiātara, “Ko ngā whakaaro tēnei o Ahitopere ki a Apohārama rātou ko ngā kaumātua o Īharaira; ko ōku whakaaro hoki ēnei i whakatakoto atu nei. <verse eid="2SA 17:15" /><verse number="16" style="v" sid="2SA 17:16" />Nā, kia hohoro te tono tāngata ki te whakaatu ki a Rāwiri; mea atu, ‘Kaua e moe i tēnei pō ki ngā kauanga i te koraha; engari kia hohoro te whiti atu, kei horomia ake te kīngi me tōna nuinga katoa.’ ”<verse eid="2SA 17:16" /></para>
  <para style="p">
    <verse number="17" style="v" sid="2SA 17:17" />Nā, i Enerōkere a Honatana rāua ko Ahimāta e tatari ana; kīhai hoki i āhei kia kitea e haere mai ana ki te pā. Nā, ka haere tētahi pononga wahine, ka whakaatu ki a rāua, ā, haere ana rāua ki te whakaatu ki a Kīngi Rāwiri. <verse eid="2SA 17:17" /><verse number="18" style="v" sid="2SA 17:18" />Otiia i kitea rāua e tētahi taitamariki, ā, kōrerotia atu ana e ia ki a Apohārama; heoi hohoro tonu rāua, ā, ka tae ki te whare o tētahi tangata i Pahurimi. Nā, he poka wai tāna i tōna marae, ā, heke iho ana rāua ki reira. <verse eid="2SA 17:18" /><verse number="19" style="v" sid="2SA 17:19" />Nā, ka tīkina tētahi hīpoki e te wahine, taupokina ana e ia ki te poka, nā, horahia ana e ia he wīti tuki ki runga, ā, kīhai taua mea i mōhiotia.<verse eid="2SA 17:19" /></para>
  <para style="p">
    <verse number="20" style="v" sid="2SA 17:20" />Nā, ka tae ngā tāngata a Apohārama ki te wahine, ki te whare, ka mea, “Kei hea a Ahimāta rāua ko Honatana?”</para>
  <para style="p" vid="2SA 17:20">Nā, ka mea te wahine ki a rātou, “Kua whiti rāua i te awa wai.” Nā, ka rapu rātou, ā, kīhai i kitea, ā, hoki ana ki Hiruhārama.<verse eid="2SA 17:20" /></para>
  <para style="p">
    <verse number="21" style="v" sid="2SA 17:21" />Ā, i muri i tō rātou haerenga, ka piki ake rāua i roto i te poka, ā, haere ana, whakaatu ana ki a Kīngi Rāwiri; i mea ki a Rāwiri, “Whakatika, hohoro koutou te whiti atu i te wai nei; ko te whakaaro hoki tēnei o Ahitopere mō koutou.” <verse eid="2SA 17:21" /><verse number="22" style="v" sid="2SA 17:22" />Kātahi ka whakatika a Rāwiri rātou ko tōna nuinga katoa, ā, whiti ana i Horano; ao rawa ake te rā, kīhai tētahi i kore te whiti i Horano.<verse eid="2SA 17:22" /></para>
  <para style="p">
    <verse number="23" style="v" sid="2SA 17:23" />Ā, i te kitenga o Ahitopere kīhai i meatia tāna i whakaaro ai, whakanohoia ana e ia tana kāihe, ā, whakatika ana, haere ana ki tōna whare ki tōna pā, nā, kei te whakariterite i ngā mea o tōna whare, tārona ana i a ia, ā, mate ake, tanumia iho ki te tanumanga o tōna pāpā.<verse eid="2SA 17:23" /></para>
  <para style="p">
    <verse number="24" style="v" sid="2SA 17:24" />Kātahi ka haere a Rāwiri ki Mahanaima, ā, i whiti anō a Apohārama i Horano me ngā tāngata katoa o Īharaira. <verse eid="2SA 17:24" /><verse number="25" style="v" sid="2SA 17:25" />Ā, ka meatia a Amaha e Apohārama hei whakakapi mō Ioapa, hei rangatira mō te ope. Nā, he tama a Amaha nā tētahi tangata, ko Itira tōna ingoa, nō Īharaira, i haere nei ki roto, ki a Apikaira tamāhine a Nahaha, ki te teina o Teruia whaea o Ioapa. <verse eid="2SA 17:25" /><verse number="26" style="v" sid="2SA 17:26" />Nā, noho ana a Īharaira rātou ko Apohārama ki te whenua o Kireara.<verse eid="2SA 17:26" /></para>
  <para style="p">
    <verse number="27" style="v" sid="2SA 17:27" />Ā, nō te taenga o Rāwiri ki Mahanaima, ka kawea mai e Hopi tama a Nahaha o Rapa o ngā tama a Āmona, e Makiri tama a Amiere o Rotepara, rātou ko Paratirai Kireari o Rokerimi, <verse eid="2SA 17:27" /><verse number="28" style="v" sid="2SA 17:28" />he moenga, he peihana, he oko oneone, he wīti, he pārei, he parāoa, he kānga pāhūhū, he pīni, he pī, me ētahi atu mea pāhūhū, <verse eid="2SA 17:28" /><verse number="29" style="v" sid="2SA 17:29" />he honi, he pata, he hipi, me te tīhi, hei kai mā Rāwiri rātou ko tōna nuinga; i mea hoki rātou, “E matekai ana te iwi, e ngenge ana, e matewai ana i te koraha.”<verse eid="2SA 17:29" /></para>
  <chapter eid="2SA 17" />
  <chapter number="18" style="c" sid="2SA 18" />
  <para style="s">Te Hinganga me te Matenga o Apohārama</para>
  <para style="p">
    <verse number="1" style="v" sid="2SA 18:1" />Nā, ka taua e Rāwiri tōna nuinga, ā, whakaritea ana e ia he rangatira mano mō rātou, he rangatira rau. <verse eid="2SA 18:1" /><verse number="2" style="v" sid="2SA 18:2" />Nā, ka tonoa te iwi e Rāwiri; ko tētahi kotahi toru i raro i te ringa o Ioapa, ko tētahi kotahi toru i raro i te ringa o Āpihai tama a Teruia, teina o Ioapa, ā, ko tētahi kotahi toru hoki i raro i te ringa o Itai Kiti. I mea anō te kīngi ki te iwi, “He pono ka haere tahi atu anō hoki ahau i a koutou.”<verse eid="2SA 18:2" /></para>
  <para style="p">
    <verse number="3" style="v" sid="2SA 18:3" />Nā, ka mea te iwi, “Kaua koe e puta ki waho. Ki te rere hoki mātou, e kore rātou e whai whakaaro ki a mātou. Ahakoa ko te hāwhe o mātou i mate, e kore rātou e whai whakaaro ki a mātou; tēnā ko koe, e rite ana koe ki ngā mano kotahi tekau o mātou. Nō reira he pai kē ko koe hei āwhina ake mō mātou i roto i te pā.”<verse eid="2SA 18:3" /></para>
  <para style="p">
    <verse number="4" style="v" sid="2SA 18:4" />Nā, ka mea te kīngi ki a rātou, “Me mea e ahau ngā mea e pai ana ki tā koutou titiro.”</para>
  <para style="p" vid="2SA 18:4">Nā, tū ana te kīngi ki te taha o te kūwaha, me te puta atu te iwi, ōna rau, ōna mano. <verse eid="2SA 18:4" /><verse number="5" style="v" sid="2SA 18:5" />Ā, i ako te kīngi ki a Ioapa, ki a Āpihai, ki a Itai, i mea, “Mahara ki ahau, kia āta hanga hoki ki taua taitama, ki a Apohārama.” I rongo anō te iwi katoa i te kīngi e ako ana i ngā rangatira katoa ki te tikanga mō Apohārama.<verse eid="2SA 18:5" /></para>
  <para style="p">
    <verse number="6" style="v" sid="2SA 18:6" />Nā, ko te putanga o te iwi ki te pārae ki te tū ki a Īharaira; ā, i te ngahere o Ēparaima te whawhai. <verse eid="2SA 18:6" /><verse number="7" style="v" sid="2SA 18:7" />Nā, patua iho i reira ngā tāngata o Īharaira e ngā tāngata a Rāwiri, nui atu te parekura i reira i taua rā, e rua tekau mano tāngata. <verse eid="2SA 18:7" /><verse number="8" style="v" sid="2SA 18:8" />Ā, tohatoha noa i reira te whawhai ki te mata katoa o te whenua; tokomaha atu o te iwi i pau i te ngahere i ngā mea i pau i te hoari i taua rā.<verse eid="2SA 18:8" /></para>
  <para style="p">
    <verse number="9" style="v" sid="2SA 18:9" />Nā, ka tūpono a Apohārama ki ngā tāngata a Rāwiri. I runga anō i te muera o Apohārama e noho ana. Nā, ko te haerenga o te muera i raro i ngā peka mātotoru o tētahi oki nui. Kua mau tōna mātenga ki te oki, ā, tārewa ana ia i te takiwā o te rangi, o te whenua; haere atu ana te muera i raro i a ia.<verse eid="2SA 18:9" /></para>
  <para style="p">
    <verse number="10" style="v" sid="2SA 18:10" />Nā, ka kite tētahi tangata, whakaaturia ana e ia ki a Ioapa; i mea hoki, “Nanā, i kite ahau i a Apohārama e iri ana i tētahi oki.”<verse eid="2SA 18:10" /></para>
  <para style="p">
    <verse number="11" style="v" sid="2SA 18:11" />Nā, ka mea a Ioapa ki taua tangata nāna nei i whakaatu ki a ia, “Ha, i kite koe, ā, he aha ia tē patua ai e koe i reira ki te whenua? Pēnei tekau ngā hekere hiriwa kua hoatu e ahau ki a koe, me tētahi whītiki.”<verse eid="2SA 18:11" /></para>
  <para style="p">
    <verse number="12" style="v" sid="2SA 18:12" />Nā, ka mea taua tangata ki a Ioapa, “Ahakoa ka riro mai i tōku ringa ngā pīhi hiriwa kotahi mano, pāuna rawa, e kore e totoro tōku ringa ki te tama a te kīngi; i a tātou hoki e whakarongo ana i ako te kīngi i a koe, i a Āpihai, i a Itai, i mea, ‘Kia tūpato kei pā tētahi ki te taitama rā, ki a Apohārama.’ <verse eid="2SA 18:12" /><verse number="13" style="v" sid="2SA 18:13" />Mehemea hoki i mahi teka ahau, i mea i te mate mōna (e kore hoki tētahi mea e ngaro i te kīngi), i reira ko koe tonu nā e tū kē i ahau.”<verse eid="2SA 18:13" /></para>
  <para style="p">
    <verse number="14" style="v" sid="2SA 18:14" />Kātahi a Ioapa ka mea, “E kore e pai kia roa ahau nei i a koe.” Nā, ka mau tōna ringa ki ētahi tao e toru, werohia atu ana e ia ki te ngākau o Apohārama, i a ia anō e ora ana i waenganui o te oki. <verse eid="2SA 18:14" /><verse number="15" style="v" sid="2SA 18:15" />Nā, karapotia ana ia e ngā taitama kotahi tekau, e ngā kaimau patu a Ioapa, ā, patua ana a Apohārama e rātou, whakamatea ana.<verse eid="2SA 18:15" /></para>
  <para style="p">
    <verse number="16" style="v" sid="2SA 18:16" />Nā, whakatangihia ana e Ioapa te tētere, ā, hoki ana te iwi i te whai i a Īharaira. Nā Ioapa hoki i pēhi te iwi. <verse eid="2SA 18:16" /><verse number="17" style="v" sid="2SA 18:17" />Nā, ka mau rātou ki a Apohārama, ka maka i a ia ki tētahi poka nui i te ngahere, ā, nui atu te pūranga kōhatu i haupūria ki runga ki a ia, ā, whati ana a Īharaira katoa ki tōna tēneti, ki tōna tēneti.<verse eid="2SA 18:17" /></para>
  <para style="p">
    <verse number="18" style="v" sid="2SA 18:18" />Nā, i tōna oranga i tīkina e Apohārama, i whakaarahia te pou mōna, ko tērā i te raorao o te kīngi; i mea hoki ia, “Kāhore āku tama e maharatia ai tōku ingoa.” Nā, huaina iho e ia tōna ingoa ki taua pou; e huaina nei anō a reira, ko te tohu a Apohārama ā tae noa ki tēnei rā.<verse eid="2SA 18:18" /></para>
  <para style="s">Ka Rongo a Rāwiri i te Matenga o Apohārama</para>
  <para style="p">
    <verse number="19" style="v" sid="2SA 18:19" />Kātahi ka mea a Ahimāta tama a Hāroko, “Tukua ahau kia rere ki te kōrero ki te kīngi i tā Ihowā whakatikanga i tāna whakawā ki ōna hoariri.”<verse eid="2SA 18:19" /></para>
  <para style="p">
    <verse number="20" style="v" sid="2SA 18:20" />Nā, ka mea a Ioapa, “Kaua koe e kawe kōrero i tēnei rā; engari me kawe kōrero koe a tētahi atu rā; i tēnei rā ia e kore koe e kawe kōrero; kua mate hoki te tama a te kīngi.”<verse eid="2SA 18:20" /></para>
  <para style="p">
    <verse number="21" style="v" sid="2SA 18:21" />Kātahi ka mea a Ioapa ki te Kuhi, “Haere, kōrerotia ki te kīngi tāu i kite ai.” Nā, ka piko iho te Kuhi ki a Ioapa, ā, rere ana.<verse eid="2SA 18:21" /></para>
  <para style="p">
    <verse number="22" style="v" sid="2SA 18:22" />Kātahi ka mea anō a Ahimāta tama a Hāroko ki a Ioapa, “He ahakoa pēhea, kia rere anō ahau i muri i te Kuhi.”</para>
  <para style="p" vid="2SA 18:22">Ā, ka mea a Ioapa, “Kia rere koe hei aha, e tāku tama? Kāhore nei hoki he painga ki a koe o ngā kōrero.”<verse eid="2SA 18:22" /></para>
  <para style="p">
    <verse number="23" style="v" sid="2SA 18:23" />“He ahakoa rā, e ai kī tāna, me rere anō ahau.”</para>
  <para style="p" vid="2SA 18:23">Nā, ka mea tērā ki a ia, “E rere.” Kātahi ka rere a Ahimāta i te ara o te mānia, ā, ka mahue te Kuhi.<verse eid="2SA 18:23" /></para>
  <para style="p">
    <verse number="24" style="v" sid="2SA 18:24" />Nā, e noho ana a Rāwiri i waenganui i ngā kūwaha e rua; i piki anō te kaititiro ki te tuanui i runga i te kūwaha, ki te taiepa; ko te marangatanga ake o ōna kanohi, ka titiro, nā, ko tētahi tangata e rere mai ana, tōna kotahi. <verse eid="2SA 18:24" /><verse number="25" style="v" sid="2SA 18:25" />Nā, ka karanga te kaititiro, ka whakaatu ki te kīngi.</para>
  <para style="p" vid="2SA 18:25">Anō rā ko te kīngi, “Ki te mea ko ia anake, he kōrero kei tōna māngai.” Nā, haere tonu mai ana tērā, ā, ka tata.<verse eid="2SA 18:25" /></para>
  <para style="p">
    <verse number="26" style="v" sid="2SA 18:26" />I kite anō te kaititiro i tētahi atu tangata e rere mai ana, ā, ka karanga iho te kaititiro ki te kaitiaki o te kūwaha, ka mea, “Tērā he tangata e rere mai rā, ko ia anake.”</para>
  <para style="p" vid="2SA 18:26">Ā, ka mea te kīngi, “He kōrero anō tā tērā.”<verse eid="2SA 18:26" /></para>
  <para style="p">
    <verse number="27" style="v" sid="2SA 18:27" />Nā, ka mea te kaititiro, “Ki tāku titiro rite tonu te rere a te tuatahi ki te rere a Ahimāta tama a Hāroko.”</para>
  <para style="p" vid="2SA 18:27">Ā, ka mea te kīngi, “He tangata pai ia, e haere mai ana me ngā kōrero pai.”<verse eid="2SA 18:27" /></para>
  <para style="p">
    <verse number="28" style="v" sid="2SA 18:28" />Nā, ka karanga a Ahimāta, ka mea ki te kīngi, “Kei te pai katoa.” Nā, ka piko iho tōna mata ki te whenua ki te aroaro o te kīngi, ā, ka mea, “Kia whakapaingia a Ihowā, tōu Atua, nāna nei i tuku mai ngā tāngata i totoro nei tō rātou ringa ki tōku ariki, ki te kīngi.”<verse eid="2SA 18:28" /></para>
  <para style="p">
    <verse number="29" style="v" sid="2SA 18:29" />Nā, ka mea te kīngi, “Kei te pai rānei te taitama a Apohārama?”</para>
  <para style="p" vid="2SA 18:29">Anō rā ko Ahimāta, “I te tononga a Ioapa i te tangata a te kīngi, i ahau, i tāu pononga, i kite ahau i te ngangau nui, heoi kīhai i mōhio he aha rānei.”<verse eid="2SA 18:29" /></para>
  <para style="p">
    <verse number="30" style="v" sid="2SA 18:30" />Nā, ka mea te kīngi ki a ia, “Haere ake, e tū ki konei.” Nā, haere ana ia, ā, tū ana.<verse eid="2SA 18:30" /></para>
  <para style="p">
    <verse number="31" style="v" sid="2SA 18:31" />Nā, ko te haerenga mai o te Kuhi; ā, ka mea te Kuhi, “He kōrero, e tōku ariki, e te kīngi; kua whakatikaia hoki e Ihowā tāu whakawā i te hunga i whakatika mai rā ki a koe.”<verse eid="2SA 18:31" /></para>
  <para style="p">
    <verse number="32" style="v" sid="2SA 18:32" />Anō rā ko te kīngi ki te Kuhi, “Kei te pai rānei te taitama, a Apohārama?”</para>
  <para style="p" vid="2SA 18:32">Ā, ka mea te Kuhi, “Kia rite ki taua taitama ngā hoariri o tōku ariki, o te kīngi, me te hunga katoa e whakatika ana ki a koe hei mea i te kino mōu.”<verse eid="2SA 18:32" /></para>
  <para style="p">
    <verse number="33" style="v" sid="2SA 18:33" />Nā, oho pū te mauri o te kīngi, ā, piki ana ki te rūma i runga i te kūwaha, tangi ana. Ko tāna kōrero tēnei i a ia e haere ana: “E tāku tama, e Apohārama, e tāku tama, e tāku tama, e Apohārama! He pai mehemea ko ahau i mate, ā, kaua koe, e Apohārama, e tāku tama, e tāku tama.”<verse eid="2SA 18:33" /></para>
  <chapter eid="2SA 18" />
  <chapter number="19" style="c" sid="2SA 19" />
  <para style="s">Ka Kohetetia e Ioapa a Rāwiri</para>
  <para style="p">
    <verse number="1" style="v" sid="2SA 19:1" />Nā, ka kōrerotia ki a Ioapa, “Nanā, kei te tangi te kīngi, kei te uhunga mō Apohārama.” <verse eid="2SA 19:1" /><verse number="2" style="v" sid="2SA 19:2" />Nā, puta kē ana te whakaoranga i taua rā hei tangi mā te iwi katoa; i rongo hoki te iwi i taua rā i te kōrero, e kōingo ana te kīngi ki tāna tama. <verse eid="2SA 19:2" /><verse number="3" style="v" sid="2SA 19:3" />Nā, haere puku ana te iwi i taua rā ki te pā, ānō he hunga e haere puku ana i te whakamā, ina rere i te whawhai. <verse eid="2SA 19:3" /><verse number="4" style="v" sid="2SA 19:4" />Ko te kīngi ia, taupoki tonu tōna mata, nui atu te reo o te kīngi ki te tangi, “E Apohārama, e tāku tama, e Apohārama, e tāku tama, e tāku tama.”<verse eid="2SA 19:4" /></para>
  <para style="p">
    <verse number="5" style="v" sid="2SA 19:5" />Nā, ka haere a Ioapa ki te kīngi ki roto ki te whare, ā, ka mea, “Kua whakamā i a koe ināianei ngā mata o āu tāngata katoa i ora ai koe i tēnei rā, i ora ai hoki āu tama, me āu tamāhine, i ora ai āu wāhine, i ora ai anō āu wāhine iti, <verse eid="2SA 19:5" /><verse number="6" style="v" sid="2SA 19:6" />i a koe ka aroha nei ki ōu hoariri, ka kino nei ki te hunga e aroha ana ki a koe. Kua whakaatu mai nā hoki koe i tēnei rā, he kore noa iho ki a koe ngā rangatira me ngā tāngata; e mōhio ana hoki ahau i tēnei rā, kia ora kau ko Apohārama, ā, kia mate ko mātou katoa i tēnei rā, ka pai rawa ki a koe.<verse eid="2SA 19:6" /></para>
  <para style="p">
    <verse number="7" style="v" sid="2SA 19:7" />“Nā, whakatika, puta atu ki waho, kia puaki tētahi kupu pai ki āu tāngata; tā te mea he oati tēnei nāku i a Ihowā, ki te kāhore koe e puta ake, e kore tētahi tangata e noho ki a koe i tēnei pō; ā, nui atu tēnei kino ki a koe i ngā kino katoa i pā ki a koe o tōu taitamarikitanga ake ā mohoa noa nei.”<verse eid="2SA 19:7" /></para>
  <para style="p">
    <verse number="8" style="v" sid="2SA 19:8" />Nā, ka whakatika te kīngi, ā, noho ana i te kūwaha. Nā, ka kōrerotia te kōrero ki te iwi katoa, “Nanā, ko te kīngi, kei te kūwaha e noho ana.” Nā, haere ana te iwi katoa ki te aroaro o te kīngi.</para>
  <para style="s" vid="2SA 19:8">Ka Whakahokia a Rāwiri ki Hiruhārama</para>
  <para style="p" vid="2SA 19:8">Kua whati hoki tērā a Īharaira ki tōna tēneti, ki tōna tēneti. <verse eid="2SA 19:8" /><verse number="9" style="v" sid="2SA 19:9" />Nā, ka puta ake he tautohetohe i ngā tāngata katoa o ngā iwi katoa o Īharaira, i kī rātou, “Nā te kīngi tātou i whakaora i roto i te ringa o ō tātou hoariri, nāna hoki tātou i mawhiti ai i te ringa o ngā Pirihitini; heoi kua whati atu nei ia i te whenua i te wehi ki a Apohārama. <verse eid="2SA 19:9" /><verse number="10" style="v" sid="2SA 19:10" />Ā, ko Apohārama i whakawahia nei e tātou hei kīngi mō tātou, kua mate i te whawhai. Nā, he aha koutou tē whai kupu ai kia whakahokia mai te kīngi?”<verse eid="2SA 19:10" /></para>
  <para style="p">
    <verse number="11" style="v" sid="2SA 19:11" />Nā, ka tono tāngata a Kīngi Rāwiri ki a Hāroko rāua ko Apiātara, ki ngā tohunga, hei kī atu: “Kōrero atu ki ngā kaumātua o Hūrā, mea atu, ‘He aha koutou i tauhiku ai ki te whakahoki i te kīngi ki tōna whare? Kua tae atu nā hoki te kōrero a Īharaira katoa ki te kīngi, ki te whakahoki i a ia ki tōna whare. <verse eid="2SA 19:11" /><verse number="12" style="v" sid="2SA 19:12" />Ko ōku tēina nei koutou, ko ōku wheua, ko ōku kikokiko, he aha koutou i tauhikuhiku ai ki te whakahoki i te kīngi?’ <verse eid="2SA 19:12" /><verse number="13" style="v" sid="2SA 19:13" />Mā kōrua anō e kī atu ki a Amaha, ‘Ehara ianei koe i te wheua nōku, i te kikokiko nōku? Mā te Atua e mea tēnei mea ki ahau me tētahi atu mea, ki te kāhore koe e meinga hei rangatira ope ki tōku aroaro i ngā rā katoa hei whakakapi mō Ioapa.’ ”<verse eid="2SA 19:13" /></para>
  <para style="p">
    <verse number="14" style="v" sid="2SA 19:14" />Ā, meinga ana e ia kia piko te ngākau o ngā tāngata katoa o Hūrā ānō he tangata kotahi; ā, ka tono tāngata rātou ki te kīngi hei mea, “Hoki mai, me āu tāngata katoa.” <verse eid="2SA 19:14" /><verse number="15" style="v" sid="2SA 19:15" />Nā, hoki ana te kīngi, ā, ka tae ki Horano.</para>
  <para style="p" vid="2SA 19:15">I haere anō a Hūrā ki Kirikara, he haere ki te whakatau i te kīngi, hei whakawhiti i te kīngi i Horano. <verse eid="2SA 19:15" /><verse number="16" style="v" sid="2SA 19:16" />Nā, hohoro tonu a Himei Pineamini tama a Kera, tērā i Pahurimi rā, haere tahi ana me ngā tāngata o Hūrā ki raro, ki te whakatau i a Kīngi Rāwiri. <verse eid="2SA 19:16" /><verse number="17" style="v" sid="2SA 19:17" />Nā, kotahi mano ngā tāngata o Pineamine i a ia, me Tipa anō, me te tangata o te whare o Haora, rātou ko āna tama tekau mā rima, me āna pononga e rua tekau; ā, whiti ana rātou i Horano i te aroaro o te kīngi. <verse eid="2SA 19:17" /><verse number="18" style="v" sid="2SA 19:18" />I whiti anō he perepoti hei whakawhiti mō te whare o te kīngi, hei mea hoki i ngā mea e pai ana ki tōna whakaaro.</para>
  <para style="s" vid="2SA 19:18">Te Atawahi o Rāwiri ki a Himei</para>
  <para style="p" vid="2SA 19:18">Nā, ka tāpapa a Himei tama a Kera ki te aroaro o te kīngi, i a ia ka whiti nei i Horano, <verse eid="2SA 19:18" /><verse number="19" style="v" sid="2SA 19:19" />ā, ka mea ki te kīngi, “Kaua tōku ariki e whakairi hara ki ahau, kaua anō e maharatia te tutū o tāu pononga i te rā i puta mai ai tōku ariki, te kīngi i Hiruhārama; kaua te ngākau o te kīngi e mea ki tēnā. <verse eid="2SA 19:19" /><verse number="20" style="v" sid="2SA 19:20" />E mōhio ana hoki tāu pononga i hara ahau. Koia ahau i haere mai ai ināianei, ko te tuatahi o te whare katoa o Hōhepa; i haere mai hoki ki raro, ki te whakatau i tōku ariki, i te kīngi.”<verse eid="2SA 19:20" /></para>
  <para style="p">
    <verse number="21" style="v" sid="2SA 19:21" />Otiia ka oho a Āpihai tama a Teruia, ka mea, “E kore ianei a Himei e whakamatea mō tēnei, mōna i kanga i tā Ihowā i whakawahi ai?”<verse eid="2SA 19:21" /></para>
  <para style="p">
    <verse number="22" style="v" sid="2SA 19:22" />Anō rā ko Rāwiri, “Hei aha māku tā kōrua, e ngā tama a Teruia, i mea ai kōrua ki te totohe ki ahau i tēnei rā? Kia mate koia he tangata i roto i a Īharaira i tēnei rā? Kāhore ianei ahau e mōhio ko ahau te kīngi o Īharaira i tēnei rā?” <verse eid="2SA 19:22" /><verse number="23" style="v" sid="2SA 19:23" />Nā, ka mea te kīngi ki a Himei, “E kore koe e mate.” Nā, oati ana te kīngi ki a ia.<verse eid="2SA 19:23" /></para>
  <para style="s">Ka Whakahoa anō a Rāwiri rāua ko Mepipohete</para>
  <para style="p">
    <verse number="24" style="v" sid="2SA 19:24" />Nā, ka haere a Mepipohete tama a Haora ki raro, ki te whakatau i te kīngi. Kīhai ōna waewae i whakapaia, kīhai tōna pāhau i whakapaia, kīhai anō ōna kākahu i horoia, nō te rā i haere ai te kīngi ā taea noatia te rā i hoki mārie mai ai ia. <verse eid="2SA 19:24" /><verse number="25" style="v" sid="2SA 19:25" />Ā, i tōna taenga ki Hiruhārama ki te whakatau i te kīngi, ka mea te kīngi ki a ia, “He aha koe tē haere ai tātou, e Mepipohete?”<verse eid="2SA 19:25" /></para>
  <para style="p">
    <verse number="26" style="v" sid="2SA 19:26" />Anō rā ko ia, “Nā tāku pononga ahau i tinihanga, e tōku ariki, e te kīngi; i mea hoki tāu pononga, ‘Me whakanoho e ahau tētahi kāihe mōku, hei ekenga atu mōku, ka haere ai i te kīngi.’ He kopa hoki tāu pononga. <verse eid="2SA 19:26" /><verse number="27" style="v" sid="2SA 19:27" />Nā, kua whakapae teka ia mō tāu pononga ki tōku ariki, ki te kīngi. Otiia, rite tonu tōku ariki, te kīngi ki te anahera a te Atua; nā, māu e mea te mea e pai ana ki tāu titiro. <verse eid="2SA 19:27" /><verse number="28" style="v" sid="2SA 19:28" />Ko te whare katoa hoki o tōku pāpā me te mea he tūpāpaku i te aroaro o tōku ariki, o te kīngi. Heoi, kua whakanohoia e koe tāu pononga ki te hunga i kai ki tāu tēpu. Nā, he aha ake rā tāku e tika ai kia karanga atu ai anō ahau ki te kīngi?”<verse eid="2SA 19:28" /></para>
  <para style="p">
    <verse number="29" style="v" sid="2SA 19:29" />Nā, ka mea te kīngi ki a ia, “Hei aha ake āu kōrero i kōrerotia tonutia ai? Ko tāku kupu tēnei: me wehe e kōrua ko Tipa te māra.”<verse eid="2SA 19:29" /></para>
  <para style="p">
    <verse number="30" style="v" sid="2SA 19:30" />Nā, ka mea a Mepipohete ki te kīngi, “Engari me tango katoa e ia, he mea hoki kua tae mārie mai tōku ariki, te kīngi ki tōna whare.”<verse eid="2SA 19:30" /></para>
  <para style="s">Te Manaaki o Rāwiri a Paratirai</para>
  <para style="p">
    <verse number="31" style="v" sid="2SA 19:31" />I haere mai anō a Paratirai Kireari i Rokerimi; ā, whiti ana rāua ko te kīngi i Horano, he kawe i a ia ki tērā taha o Horano. <verse eid="2SA 19:31" /><verse number="32" style="v" sid="2SA 19:32" />Nā, he koroheke rawa a Paratirai, e waru tekau ōna tau. Nāna i atawhai te kīngi i tōna nohoanga ki Mahanaima; he tangata nui rawa hoki ia. <verse eid="2SA 19:32" /><verse number="33" style="v" sid="2SA 19:33" />Nā, ka mea te kīngi ki a Paratirai, “Me whiti koe, tāua, ā, māku koe e atawhai ki tōku taha ki Hiruhārama.”<verse eid="2SA 19:33" /></para>
  <para style="p">
    <verse number="34" style="v" sid="2SA 19:34" />Nā, ka mea a Paratirai ki te kīngi, “E hia ngā rā o ngā tau hei oranga mōku, e haere tahi ai ahau me te kīngi ki runga, ki Hiruhārama? <verse eid="2SA 19:34" /><verse number="35" style="v" sid="2SA 19:35" />Ka waru tekau ōku tau i tēnei rā; e mōhio rānei ahau he pai tēnei, he kino tērā? E mōhiotia rānei e tāu pononga te reka o tāku e kai ai, o tāku rānei e inu ai? E rongo anō rānei ahau i te reo o ngā tāne waiata, o ngā wāhine waiata rānei? Ā, kia meinga anō tāu pononga hei whakararuraru mō tōku ariki, mō te kīngi hei aha? <verse eid="2SA 19:35" /><verse number="36" style="v" sid="2SA 19:36" />Ka haere tahi atu rā tāu pononga me te kīngi ki tāwāhi iti atu o Horano; ā, he aha kia whakaarohia tērā ki ahau e te kīngi ki tēnei utu nui? <verse eid="2SA 19:36" /><verse number="37" style="v" sid="2SA 19:37" />Nā, tukua tāu pononga kia hoki, kia mate ai ahau ki tōku nei pā, ki te taha o te urupā o tōku pāpā, o tōku whaea. Engari ia tāu pononga, a Kimihama; ko ia e whiti tahi me tōku ariki, me te kīngi; meatia ki a ia te mea e pai ana ki tāu titiro.”<verse eid="2SA 19:37" /></para>
  <para style="p">
    <verse number="38" style="v" sid="2SA 19:38" />Nā, ka mea te kīngi, “Me whiti tahi māua ko Kimihama, ā, māku e mea ki a ia ngā mea e pai ana ki tāu titiro; ā, he aha tāu e tono ai ki ahau, ka mahia e ahau māu.”<verse eid="2SA 19:38" /></para>
  <para style="p">
    <verse number="39" style="v" sid="2SA 19:39" />Nā, whiti ana te iwi katoa i Horano. I whiti anō te kīngi, ā, kihia ana e te kīngi a Paratirai, manaakitia ana; ā, hoki ana tērā ki tōna wāhi.<verse eid="2SA 19:39" /></para>
  <para style="p">
    <verse number="40" style="v" sid="2SA 19:40" />Heoi, whiti ana te kīngi ki Kirikara, ā, i haere tahi anō a Kimihama i a ia; ā, nā te iwi katoa o Hūrā, nā te hāwhe o te iwi o Īharaira te kīngi i kawe.<verse eid="2SA 19:40" /></para>
  <para style="p">
    <verse number="41" style="v" sid="2SA 19:41" />Nā, haere ana ngā tāngata katoa o Īharaira ki te kīngi, ka mea ki te kīngi, “He aha ō mātou tēina, ngā tāngata o Hūrā i tāhae ai i a koe, i whakawhiti mai ai i te kīngi, i tōna whare katoa, i ngā tāngata katoa anō a Rāwiri, i Horano?”<verse eid="2SA 19:41" /></para>
  <para style="p">
    <verse number="42" style="v" sid="2SA 19:42" />Nā, ka whakahokia e ngā tāngata katoa o Hūrā ki ngā tāngata o Īharaira, “Nō te mea he whanaunga tata te kīngi ki a mātou. He aha rā koutou i riri ai mō tēnei mea. I kai rānei mātou i tētahi mea a te kīngi? I hōmai rānei e ia tētahi mea ki a mātou?”<verse eid="2SA 19:42" /></para>
  <para style="p">
    <verse number="43" style="v" sid="2SA 19:43" />Nā, ka whakahoki ngā tāngata o Īharaira ki ngā tāngata o Hūrā, ka mea rātou, “Kotahi tekau ngā wāhi o te kīngi kei a mātou, ā, nui atu hoki i tō koutou tō mātou take ki a Rāwiri; ā, he aha mātou i whakahāweatia ai e koutou, tē waiho ai mā mātou te kupu tuatahi mō te whakahoki mai i tō mātou kīngi?”</para>
  <para style="p" vid="2SA 19:43">Heoi, i pakari rawa ake ngā kupu a ngā tāngata o Hūrā i ngā kupu a ngā tāngata o Īharaira.<verse eid="2SA 19:43" /></para>
  <chapter eid="2SA 19" />
  <chapter number="20" style="c" sid="2SA 20" />
  <para style="s">Te Tutūtanga a Hēpā</para>
  <para style="p">
    <verse number="1" style="v" sid="2SA 20:1" />Nā, i tūpono ki reira tētahi tangata o Periara, ko tōna ingoa ko Hēpā, he tama nā Pikiri, nō Pineamine. Nā, whakatangihia ana e ia te tētere, ā, ka mea,</para>
  <para style="q1" vid="2SA 20:1">“Kāhore ō tātou wāhi i a Rāwiri,</para>
  <para style="q2" vid="2SA 20:1">kāhore he wāhi tūturu mō tātou i te tama a Hehe!</para>
  <para style="q1" vid="2SA 20:1">Ki ō koutou tēneti, e tērā, e tērā o Īharaira!”<verse eid="2SA 20:1" /></para>
  <para style="p">
    <verse number="2" style="v" sid="2SA 20:2" />Nā, ka tākiritia ngā tāngata katoa o Īharaira i te whai i a Rāwiri, ā, whai ana i a Hēpā tama a Pikiri; ko ngā tāngata ia o Hūrā i piri ki tō rātou kīngi, o Horano mai anō a Hiruhārama atu ana.<verse eid="2SA 20:2" /></para>
  <para style="p">
    <verse number="3" style="v" sid="2SA 20:3" />Nā, haere ana a Rāwiri ki tōna whare ki Hiruhārama, ā, ka mau te kīngi ki ngā wāhine kotahi tekau, ki ngā wāhine iti i waiho rā hei tiaki i te whare, ā, whakanohoia ana ki te whare kia tiakina, atawhaitia iho rātou e ia. Otiia, kīhai ia i haere ki roto, ki a rātou. Nā, tūtakina atu ana rātou, he noho pouaru ā taea noatia te rā i mate ai rātou.<verse eid="2SA 20:3" /></para>
  <para style="p">
    <verse number="4" style="v" sid="2SA 20:4" />Kātahi ka mea te kīngi ki a Amaha, “Huihuia mai ngā tāngata o Hūrā ki ahau i roto i ngā rā e toru, ā, me tae mai anō koe ki konei.” <verse eid="2SA 20:4" /><verse number="5" style="v" sid="2SA 20:5" />Nā, haere ana a Amaha ki te huihui i ngā tāngata o Hūrā; otiia i roa atu ia i te wā i whakaritea ki a ia.<verse eid="2SA 20:5" /></para>
  <para style="p">
    <verse number="6" style="v" sid="2SA 20:6" />Nā, ka mea a Rāwiri ki a Āpihai, “Ākuanei rahi atu te kino e mahia e Hēpā tama a Pikiri ki a tātou i tā Apohārama; tangohia ngā tāngata a tōu ariki, whāia, kei whiwhi ia ki ngā pā taiepa, ā, ka ora atu i ō tātou kanohi.” <verse eid="2SA 20:6" /><verse number="7" style="v" sid="2SA 20:7" />Nā, haere ana ngā tāngata a Ioapa i muri i a ia, me ngā Kereti, me ngā Pereti, me ngā mārohirohi katoa; haere atu ana rātou i Hiruhārama ki te whai i a Hēpā tama a Pikiri.<verse eid="2SA 20:7" /></para>
  <para style="p">
    <verse number="8" style="v" sid="2SA 20:8" />I a rātou i te kōhatu nui i Kipeono, ka tae mai a Amaha kia tūtaki ki a rātou. Nā, ko te kākahu i kākahuria e Ioapa, he mea whītiki, ā, i waho ake he whītiki anō, me tētahi hoari, he mea whakamau ki tōna hope, i roto anō i tōna pūkoro; ā, i a ia e haere ana, ka makere.<verse eid="2SA 20:8" /></para>
  <para style="p">
    <verse number="9" style="v" sid="2SA 20:9" />Nā, ka mea a Ioapa ki a Amaha, “Kei te ora rānei koe, e tōku teina?” Nā, ka mau te ringa matau o Ioapa ki te kumikumi o Amaha, kia kihi i a ia. <verse eid="2SA 20:9" /><verse number="10" style="v" sid="2SA 20:10" />Kīhai ia a Amaha i mahara ki te hoari i te ringa o Ioapa; nā, werohia ana ia e ia ki te kōpū ki taua mea, ā, ka tuakina ōna whēkau ki te whenua, kīhai hoki i tuaruatia e tērā; nā, ka mate ia. Nā, ka whai a Ioapa rāua ko tōna teina, ko Āpihai i a Hēpā tama a Pikiri.<verse eid="2SA 20:10" /></para>
  <para style="p">
    <verse number="11" style="v" sid="2SA 20:11" />Nā, tērā tētahi o ngā taitama a Ioapa i tōna taha e tū ana, ā, ka mea tērā, “Ko te tangata e pai ana ki a Ioapa, ā, ko te tangata e mea ana mō Rāwiri, me whai ia i a Ioapa.” <verse eid="2SA 20:11" /><verse number="12" style="v" sid="2SA 20:12" />Heoi, takoto ana a Amaha, okeoke ana i roto i ōna toto i waenganui o te huarahi. Ā, ka kite taua tangata e tū ana te iwi katoa, nā, ka amohia atu e ia a Amaha i te huarahi ki te pārae, ā, hīpokina iho ana ki te kākahu, i tōna kitenga e tū ana te hunga katoa e tika ana nā reira. <verse eid="2SA 20:12" /><verse number="13" style="v" sid="2SA 20:13" />Ka oti ia te neke atu i te huarahi, nā, haere ana te iwi katoa i muri i a Ioapa ki te whai i a Hēpā tama a Pikiri.<verse eid="2SA 20:13" /></para>
  <para style="p">
    <verse number="14" style="v" sid="2SA 20:14" />Nā, hāereerea ana e ia ngā iwi katoa o Īharaira, ki Apere, ā, ki Petemaaka, ki ngā Peri katoa; nā, ka huihui rātou katoa, ā, haere ana hoki i muri i a ia. <verse eid="2SA 20:14" /><verse number="15" style="v" sid="2SA 20:15" />Nā, haere ana rātou, kei te whakapae i a ia ki Apere o Petemaaka, ā, whakahaupūtia ake ana e rātou tētahi pukepuke ki te pā, nā, kua hāngai ki te pekerangi. Nā, kei te āki te nuinga katoa o Ioapa i te taiepa kia hinga. <verse eid="2SA 20:15" /><verse number="16" style="v" sid="2SA 20:16" />Nā, ka karanga tētahi wahine mōhio i roto i te pā, “Whakarongo mai, whakarongo mai; tēnā, kī atu ki a Ioapa, ‘Whakatata mai ki konei, kia kōrero ai ahau ki a koe.’ ” <verse eid="2SA 20:16" /><verse number="17" style="v" sid="2SA 20:17" />Nā, ka whakatata ia ki a ia; ā, ka mea te wahine, “Ko koe ianei a Ioapa?”</para>
  <para style="p" vid="2SA 20:17">Ka mea tērā, “Tēnei ahau.”</para>
  <para style="p" vid="2SA 20:17">Nā, ko te kīanga a tērā ki a ia, “Whakarongo ki ngā kupu a tāu pononga.”</para>
  <para style="p" vid="2SA 20:17">Ka whakahokia e ia, “E whakarongo ana.”<verse eid="2SA 20:17" /></para>
  <para style="p">
    <verse number="18" style="v" sid="2SA 20:18" />Nā, ka mea tērā, “Ko tā rātou nā kupu onamata, i mea, ‘Me ui rawa rātou he kupu ki Apere’; ā, ka mutu tā rātou i tērā. <verse eid="2SA 20:18" /><verse number="19" style="v" sid="2SA 20:19" />Nō roto ahau i te hunga āta noho, pono hoki i roto i a Īharaira. E whai ana koe kia whakangaromia he pā, he whaea nō Īharaira; he aha ka horomia ai e koe te wāhi tupu a Ihowā?”<verse eid="2SA 20:19" /></para>
  <para style="p">
    <verse number="20" style="v" sid="2SA 20:20" />Nā, ka whakahokia e Ioapa; i mea ia, “Hore rawa, hore rawa i ahau; ā, kore e horomia, e kore e hunā e ahau. <verse eid="2SA 20:20" /><verse number="21" style="v" sid="2SA 20:21" />Kāhore āku pērā, engari he tangata tērā nō Maunga Ēparaima, ko tōna ingoa ko Hēpā tama a Pikiri, kua ara tōna ringa ki te kīngi, ki a Rāwiri; hōmai tōna kotahi, ā, ka haere atu ahau i te pā.”</para>
  <para style="p" vid="2SA 20:21">Kātahi taua wahine ka mea ki a Ioapa, “Nanā, ka ākiritia atu tōna upoko ki a koe rā runga i te taiepa.”<verse eid="2SA 20:21" /></para>
  <para style="p">
    <verse number="22" style="v" sid="2SA 20:22" />Nā, haere ana taua wahine, me tōna whakaaro mōhio, ki te iwi katoa. Nā, pōutoa ana e rātou te upoko o Hēpā tama a Pikiri, makā atu ana ki a Ioapa. Kātahi ia ka whakatangi i te tētere, ā, whakarērea ana e rātou te pā, pakaru noa atu ana ki tōna tēneti, ki tōna tēneti. Ā, hoki ana a Ioapa ki Hiruhārama ki te kīngi.<verse eid="2SA 20:22" /></para>
  <para style="p">
    <verse number="23" style="v" sid="2SA 20:23" />Nā, ko Ioapa te rangatira o te ope katoa o Īharaira; ko Penaia hoki, tama a Iehoiara te rangatira o ngā Kereti rātou ko ngā Pereti; <verse eid="2SA 20:23" /><verse number="24" style="v" sid="2SA 20:24" />ko Arorama te rangatira takoha; ko Iehohāpata tama a Ahiruru te kaiwhakamahara; <verse eid="2SA 20:24" /><verse number="25" style="v" sid="2SA 20:25" />ko Hewha te kaituhituhi; ā, ko Hāroko rāua ko Apiātara ngā tohunga; <verse eid="2SA 20:25" /><verse number="26" style="v" sid="2SA 20:26" />ā, ko Ira Hairi anō hoki he tino kaiwhakahaere nā Rāwiri.<verse eid="2SA 20:26" /></para>
  <chapter eid="2SA 20" />
  <chapter number="21" style="c" sid="2SA 21" />
  <para style="s">Ka Whakamatea ngā Uri a Haora</para>
  <para style="p">
    <verse number="1" style="v" sid="2SA 21:1" />Nā, ka pā he matekai i ngā rā o Rāwiri, e toru ngā tau, ko tō tētahi tau āki tonu iho ki tō tētahi tau; ā, ka rapua te tikanga e Rāwiri i te aroaro o Ihowā. Nā, ka mea a Ihowā, “Mō tā Haora rātou ko tōna whare hūtoto; mōna i whakamate i ngā Kipeoni.”<verse eid="2SA 21:1" /></para>
  <para style="p">
    <verse number="2" style="v" sid="2SA 21:2" />Kātahi te kīngi ka karanga ki ngā Kipeoni, ā, ka kōrero ki a rātou. (Nā, ehara ngā Kipeoni i ngā tama a Īharaira; engari nō ngā mōrehu o ngā Amori, nō ērā i oati rā ngā tama a Īharaira; nā, whāia ana e Haora kia patua, he hae nōna, he whakaaro hoki ki ngā tama a Īharaira rātou ko Hūrā.) <verse eid="2SA 21:2" /><verse number="3" style="v" sid="2SA 21:3" />Nā, ka mea a Rāwiri ki ngā Kipeoni, “Ko te aha tāku e mea ai ki a koutou? He aha hoki tāku whakamārie e manaakitia ai e koutou te kāinga tupu o Ihowā?”<verse eid="2SA 21:3" /></para>
  <para style="p">
    <verse number="4" style="v" sid="2SA 21:4" />Nā, ka mea ngā Kipeoni ki a ia, “Ehara i te kōura i te hiriwa rānei te mea kei waenganui i a mātou me Haora rātou ko tōna whare; kāhore hoki ā mātou mea ki tētahi tangata o Īharaira kia mate.”</para>
  <para style="p" vid="2SA 21:4">Anō rā ko ia, “Ka meatia e ahau tā koutou e kī mai ai.”<verse eid="2SA 21:4" /></para>
  <para style="p">
    <verse number="5" style="v" sid="2SA 21:5" />Kātahi rātou ka mea ki te kīngi, “Ko te tangata i whakamōtī nei i a mātou, i whakatakoto whakaaro nei mō mātou kia ngaro, kei waiho ki tētahi o ngā rohe o Īharaira. <verse eid="2SA 21:5" /><verse number="6" style="v" sid="2SA 21:6" />Kia tokowhitu ngā tāngata o ōna tama e hōmai ki a mātou, ā, mā mātou rātou e tārona, hei mea ki a Ihowā, ki Kipea o Haora, o tā Ihowā i whiriwhiri ai.”</para>
  <para style="p" vid="2SA 21:6">Nā, ka mea te kīngi, “Ka hoatu e ahau.”<verse eid="2SA 21:6" /></para>
  <para style="p">
    <verse number="7" style="v" sid="2SA 21:7" />Otiia i tohungia e te kīngi a Mepipohete tama a Honatana tama a Haora, he whakaaro ki te oati a Ihowā i takoto i a rāua, i a Rāwiri rāua ko Honatana tama a Haora. <verse eid="2SA 21:7" /><verse number="8" style="v" sid="2SA 21:8" />Engari i mau te kīngi ki ngā tama tokorua a Rihipa tamāhine a Aia i whānau nei i a rāua ko Haora, arā ki a Aramoni rāua ko Mepipohete; ki ngā tama tokorima hoki a Merapa tamāhine a Haora i whānau i a rāua ko Atariere tama a Paratirai Mehorati. <verse eid="2SA 21:8" /><verse number="9" style="v" sid="2SA 21:9" />Ā, hoatu ana e ia ki ngā ringa o ngā Kipeoni, ā, tāronatia ana e rātou ki te maunga, i te aroaro o Ihowā. Nā, hinga ngātahi ana tō rātou tokowhitu katoa. Nō ngā rā o te kotinga rātou i whakamatea ai, nō ngā rā tuatahi, i te tīmatanga o te kotinga pārei.<verse eid="2SA 21:9" /></para>
  <para style="p">
    <verse number="10" style="v" sid="2SA 21:10" />Nā, ka mau a Rihipa tamāhine a Aia ki te kākahu taratara, ā, whārikitia ana hei mea mōna ki runga ki te kāmaka, i te tīmatanga o te kotinga, ā, heke noa he wai i te rangi ki runga ki a rātou; kīhai hoki i tukua e ia he manu o te rangi kia noho ki runga i te awatea, he kīrehe rānei o te pārae i te pō. <verse eid="2SA 21:10" /><verse number="11" style="v" sid="2SA 21:11" />Ā, i kōrerotia ki a Rāwiri taua meatanga a Rihipa tamāhine a Aia, wahine iti a Haora. <verse eid="2SA 21:11" /><verse number="12" style="v" sid="2SA 21:12" />Nā, ka haere a Rāwiri, ka tīkina ngā wheua o Haora, ngā wheua o Honatana, o tāna tama, i ngā tāngata o Iapehe Kireara, nā rātou nei hoki aua wheua i tango puku i te waharoa o Petehana i te wāhi i whakairihia ai e ngā Pirihitini i te rā i patua ai a Haora e ngā Pirihitini ki Kiripoa, <verse eid="2SA 21:12" /><verse number="13" style="v" sid="2SA 21:13" />ā, kawea ana e ia i reira ngā wheua o Haora, me ngā wheua o Honatana, o tāna tama; i kohia anō e rātou ngā wheua o te hunga i whakatarea.<verse eid="2SA 21:13" /></para>
  <para style="p">
    <verse number="14" style="v" sid="2SA 21:14" />Ā, tanumia ana ngā wheua o Haora rāua ko Honatana, ko tāna tama, ki te whenua o Pineamine ki Heraha ki te urupā o Kihi, o tōna pāpā; ā, ka oti i a rātou ngā mea katoa i whakahaua e te kīngi, nā muri iho ka mārie mai te Atua ki te whenua.<verse eid="2SA 21:14" /></para>
  <para style="s">Ngā Mahi Nanakia a ngā Tāngata Tāne a Rāwiri</para>
  <para style="r">(<ref loc="1CH 20:4-8">1 Whakapapa 20.4-8</ref>)</para>
  <para style="p">
    <verse number="15" style="v" sid="2SA 21:15" />Nā, ka whawhai anō ngā Pirihitini rātou ko Īharaira, ā, haere ana a Rāwiri ki raro, rātou ko āna tāngata, whawhai ana ki ngā Pirihitini; nā, ka ruha haere a Rāwiri. <verse eid="2SA 21:15" /><verse number="16" style="v" sid="2SA 21:16" />Nā, ko Ihipipenopo, nō ngā uri o Rapa, ko te taimaha o tāna tao, e toru rau hekere parāhi te taimaha, he mea hou te hoari, whītiki rawa ki a ia; ka mea ia kia patua a Rāwiri. <verse eid="2SA 21:16" /><verse number="17" style="v" sid="2SA 21:17" />Nā, pikitia ana ia e Āpihai tama a Teruia, ā, patua iho e ia te Pirihitini, whakamatea iho. Nā reira i oati ai ngā tāngata a Rāwiri ki a ia, i mea ai, “Kāti rawa tōu haere tahi tātou ki te whawhai, kei keto i a koe te rama o Īharaira.”<verse eid="2SA 21:17" /></para>
  <para style="p">
    <verse number="18" style="v" sid="2SA 21:18" />Ā muri iho i tēnei ka whawhai anō ki ngā Pirihitini ki Kopo, ā, nā Hipekai Huhati i patu a Hapa, nō ngā uri o Rapa.<verse eid="2SA 21:18" /></para>
  <para style="p">
    <verse number="19" style="v" sid="2SA 21:19" />Nā, ka whawhaitia anō ngā Pirihitini ki Kopo, ā, nā Erehanana tama a Iaare-Orekimio Pēterehema i patu te teina o Koriata Kiti, ko te kakau o tāna taoroa rite tonu ki te kurupae a te kaiwhatu.<verse eid="2SA 21:19" /></para>
  <para style="p">
    <verse number="20" style="v" sid="2SA 21:20" />Ā, i whawhai anō ki Kāta. Nā, ko tētahi tangata roa e ono nei ngā maihao o tētahi ringa, o tētahi ringa, e ono anō hoki ngā matikara o tētahi waewae, o tētahi waewae, e rua tekau mā whā katoa te maha, he uri anō nō Rapa. <verse eid="2SA 21:20" /><verse number="21" style="v" sid="2SA 21:21" />I tāna whakataranga i a Īharaira, nā, patua ana ia e Honatana tama a Himei tuakana o Rāwiri.<verse eid="2SA 21:21" /></para>
  <para style="p">
    <verse number="22" style="v" sid="2SA 21:22" />He uri ēnei tokowhā nō Rapa i Kāta, ā, hinga ana i te ringa o Rāwiri, i te ringa hoki o āna tāngata.<verse eid="2SA 21:22" /></para>
  <chapter eid="2SA 21" />
  <chapter number="22" style="c" sid="2SA 22" />
  <para style="s">Tā Rāwiri Waiata Whakawhetai</para>
  <para style="r">(<ref loc="PSA 18">Waiata 18</ref>)</para>
  <para style="p">
    <verse number="1" style="v" sid="2SA 22:1" />I kōrerotia e Rāwiri ki a Ihowā ngā kupu o tēnei waiata i te rā i whakaorangia ai ia e Ihowā i te ringa o ōna hoariri katoa, i te ringa anō o Haora. <verse eid="2SA 22:1" /><verse number="2" style="v" sid="2SA 22:2" />I mea ia:</para>
  <para style="q1" vid="2SA 22:2">“Ko Ihowā tōku teko, tōku pourewa,</para>
  <para style="q2" vid="2SA 22:2">ko tōku kaiwhakaora hoki ia, āe rā, ko tōku;<verse eid="2SA 22:2" /></para>
  <para style="q1">
    <verse number="3" style="v" sid="2SA 22:3" />ko te Atua tōku kāmaka,</para>
  <para style="q2" vid="2SA 22:3">ka whakawhirinaki ahau ki a ia;</para>
  <para style="q1" vid="2SA 22:3">ko tōku whakangungu rākau, ko te haona o tōku whakaoranga,</para>
  <para style="q2" vid="2SA 22:3">ko tōku pā tiketike, ko tōku rerenga atu;</para>
  <para style="q2" vid="2SA 22:3">e tōku kaiwhakaora, whakaorangia ana ahau e koe i te tutū.<verse eid="2SA 22:3" /></para>
  <para style="q1">
    <verse number="4" style="v" sid="2SA 22:4" />Ka karanga ahau ki a Ihowā e tika nei kia whakamoemititia;</para>
  <para style="q2" vid="2SA 22:4">ā, ka whakaorangia ahau i ōku hoariri.<verse eid="2SA 22:4" /></para>
  <para style="b" />
  <para style="q1">
    <verse number="5" style="v" sid="2SA 22:5" />“I karapotia ahau e ngā ngaru o te mate,</para>
  <para style="q2" vid="2SA 22:5">i whakawehia ahau e ngā waipuke o te kino.<verse eid="2SA 22:5" /></para>
  <para style="q1">
    <verse number="6" style="v" sid="2SA 22:6" />I rōritia ahau e ngā taura a te rēinga;</para>
  <para style="q2" vid="2SA 22:6">pōtaea ana ahau e ngā māhanga a te mate.<verse eid="2SA 22:6" /></para>
  <para style="q1">
    <verse number="7" style="v" sid="2SA 22:7" />I karanga ahau ki a Ihowā i tōku pāweratanga,</para>
  <para style="q2" vid="2SA 22:7">āe rā, i karanga ahau ki tōku Atua.</para>
  <para style="q1" vid="2SA 22:7">Ā, i whakarongo ia ki tōku reo i roto i tōna temepara,</para>
  <para style="q2" vid="2SA 22:7">i tae hoki tāku hāmama ki ōna taringa.<verse eid="2SA 22:7" /></para>
  <para style="b" />
  <para style="q1">
    <verse number="8" style="v" sid="2SA 22:8" />“Nā, ka ngāueue te whenua, ka rū;</para>
  <para style="q2" vid="2SA 22:8">wiri ana ngā pūtake o ngā rangi,</para>
  <para style="q2" vid="2SA 22:8">ngāueue ana, nō te mea e riri ana ia.<verse eid="2SA 22:8" /></para>
  <para style="q1">
    <verse number="9" style="v" sid="2SA 22:9" />I kake he paowa i ōna pongaponga,</para>
  <para style="q2" vid="2SA 22:9">ā, ka kai te kāpura o roto o tōna māngai;</para>
  <para style="q2" vid="2SA 22:9">ngiha ana ngā waro.<verse eid="2SA 22:9" /></para>
  <para style="q1">
    <verse number="10" style="v" sid="2SA 22:10" />I whakapīngoretia e ia ngā rangi, ā, ka heke iho;</para>
  <para style="q2" vid="2SA 22:10">ā, i raro te pōuri kerekere i ōna waewae.<verse eid="2SA 22:10" /></para>
  <para style="q1">
    <verse number="11" style="v" sid="2SA 22:11" />Nā, ka eke ia ki te kerupa, ā, rere ana;</para>
  <para style="q2" vid="2SA 22:11">inā, i kitea ia i runga i ngā parirau o te hau.<verse eid="2SA 22:11" /></para>
  <para style="q1">
    <verse number="12" style="v" sid="2SA 22:12" />I meinga anō e ia te pōuri hei tēneti ā tawhio noa,</para>
  <para style="q2" vid="2SA 22:12">ngā wai pōuri, ngā kapua mātotoru o te rangi.<verse eid="2SA 22:12" /></para>
  <para style="q1">
    <verse number="13" style="v" sid="2SA 22:13" />Ngiha ana ngā waro</para>
  <para style="q2" vid="2SA 22:13">i te wherikotanga o tōna aroaro.<verse eid="2SA 22:13" /></para>
  <para style="q1">
    <verse number="14" style="v" sid="2SA 22:14" />Papā ana te whatitiri a Ihowā ngā rangi;</para>
  <para style="q2" vid="2SA 22:14">puaki ana te reo o te Runga Rawa.<verse eid="2SA 22:14" /></para>
  <para style="q1">
    <verse number="15" style="v" sid="2SA 22:15" />Kōkiritia mai ana e ia ngā pere, ā, marara ana rātou;</para>
  <para style="q2" vid="2SA 22:15">he uira, ā, ka whati rātou.<verse eid="2SA 22:15" /></para>
  <para style="q1">
    <verse number="16" style="v" sid="2SA 22:16" />Nā, ka kitea ngā takere o te moana,</para>
  <para style="q2" vid="2SA 22:16">ka takoto kau ngā pūtake o te ao</para>
  <para style="q1" vid="2SA 22:16">i te whakatūpehupehunga a Ihowā,</para>
  <para style="q2" vid="2SA 22:16">i te whengunga o te manawa o ōna pongaponga.<verse eid="2SA 22:16" /></para>
  <para style="b" />
  <para style="q1">
    <verse number="17" style="v" sid="2SA 22:17" />“I tono karere mai ia i runga, ka mau ki ahau;</para>
  <para style="q2" vid="2SA 22:17">kūmea ake ahau e ia i roto i ngā wai maha.<verse eid="2SA 22:17" /></para>
  <para style="q1">
    <verse number="18" style="v" sid="2SA 22:18" />Nāna ahau i whakaora i tōku hoariri kaha,</para>
  <para style="q2" vid="2SA 22:18">i te hunga e kino ana ki ahau;</para>
  <para style="q2" vid="2SA 22:18">he kaha rawa hoki rātou i ahau.<verse eid="2SA 22:18" /></para>
  <para style="q1">
    <verse number="19" style="v" sid="2SA 22:19" />Huakina tatatia ana ahau e rātou i te rā o tōku matenga;</para>
  <para style="q2" vid="2SA 22:19">ko Ihowā ia tōku whakawhirinakitanga.<verse eid="2SA 22:19" /></para>
  <para style="q1">
    <verse number="20" style="v" sid="2SA 22:20" />Ā, whakaputaina ana ahau e ia ki te wāhi whānui;</para>
  <para style="q2" vid="2SA 22:20">i whakaorangia ahau e ia, nō te mea i whakaahuareka ia ki ahau.<verse eid="2SA 22:20" /></para>
  <para style="b" />
  <para style="q1">
    <verse number="21" style="v" sid="2SA 22:21" />“Rite tonu ki tāku mahi tika tā Ihowā utu ki ahau;</para>
  <para style="q2" vid="2SA 22:21">rite tonu ki te mā o ōku ringa tāna i whakahoki mai ai ki ahau.<verse eid="2SA 22:21" /></para>
  <para style="q1">
    <verse number="22" style="v" sid="2SA 22:22" />I pupuri hoki ahau i ngā ara a Ihowā;</para>
  <para style="q2" vid="2SA 22:22">ā, kīhai i hē, i whakarere i tōku Atua.<verse eid="2SA 22:22" /></para>
  <para style="q1">
    <verse number="23" style="v" sid="2SA 22:23" />Kei mua tonu hoki i ahau āna whakaritenga katoa;</para>
  <para style="q2" vid="2SA 22:23">ā, ko āna tikanga, kīhai ērā i matara atu i ahau.<verse eid="2SA 22:23" /></para>
  <para style="q1">
    <verse number="24" style="v" sid="2SA 22:24" />I tū tika anō ahau ki tōna aroaro;</para>
  <para style="q2" vid="2SA 22:24">i tiaki anō i ahau kei kino.<verse eid="2SA 22:24" /></para>
  <para style="q1">
    <verse number="25" style="v" sid="2SA 22:25" />Nō reira i hōmai ai e Ihowā he utu ki ahau, rite tonu ki tōku tika;</para>
  <para style="q2" vid="2SA 22:25">rite tonu ki tōku mā ki tāna titiro.<verse eid="2SA 22:25" /></para>
  <para style="b" />
  <para style="q1">
    <verse number="26" style="v" sid="2SA 22:26" />“He tangata atawhai, ka atawhai anō koe;</para>
  <para style="q2" vid="2SA 22:26">he tangata tika, ka tika anō koe.<verse eid="2SA 22:26" /></para>
  <para style="q1">
    <verse number="27" style="v" sid="2SA 22:27" />He tangata mā, ka mā anō koe;</para>
  <para style="q2" vid="2SA 22:27">he tangata whakakeke, he whakakeke hoki tāu mahi.<verse eid="2SA 22:27" /></para>
  <para style="q1">
    <verse number="28" style="v" sid="2SA 22:28" />E whakaorangia hoki e koe te iwi e tūkinotia ana;</para>
  <para style="q2" vid="2SA 22:28">kei runga ia ōu kanohi i te hunga whakakake,</para>
  <para style="q2" vid="2SA 22:28">kia whakahokia iho rātou e koe ki raro.<verse eid="2SA 22:28" /></para>
  <para style="q1">
    <verse number="29" style="v" sid="2SA 22:29" />Ko koe hoki tōku rama, e Ihowā;</para>
  <para style="q2" vid="2SA 22:29">mā Ihowā e whakamārama tōku pōuri.<verse eid="2SA 22:29" /></para>
  <para style="q1">
    <verse number="30" style="v" sid="2SA 22:30" />Nāu hoki ahau i rere ai ki runga ki te rōpū;</para>
  <para style="q2" vid="2SA 22:30">nā tōku Atua ka peke ahau i te taiepa.<verse eid="2SA 22:30" /></para>
  <para style="b" />
  <para style="q1">
    <verse number="31" style="v" sid="2SA 22:31" />“Tēnā ko te Atua, tika tonu tōna ara;</para>
  <para style="q2" vid="2SA 22:31">he parakore te kupu a Ihowā;</para>
  <para style="q1" vid="2SA 22:31">he whakangungu rākau ia</para>
  <para style="q2" vid="2SA 22:31">ki te hunga katoa e whakawhirinaki ana ki a ia.<verse eid="2SA 22:31" /></para>
  <para style="q1">
    <verse number="32" style="v" sid="2SA 22:32" />Ko wai oti te Atua, ki te kāhore a Ihowā?</para>
  <para style="q2" vid="2SA 22:32">Ko wai hoki te kāmaka, ki te kāhore tō tātou Atua?<verse eid="2SA 22:32" /></para>
  <para style="q1">
    <verse number="33" style="v" sid="2SA 22:33" />Ko te Atua tōku pā kaha;</para>
  <para style="q2" vid="2SA 22:33">ko ia hei ārahi i te hunga tika i tōna ara.<verse eid="2SA 22:33" /></para>
  <para style="q1">
    <verse number="34" style="v" sid="2SA 22:34" />Ko ia nei hei mea i ōku waewae kia rite ki ō te hāta;</para>
  <para style="q2" vid="2SA 22:34">māna hoki ahau e whakatū ki runga ki ōku wāhi tiketike.<verse eid="2SA 22:34" /></para>
  <para style="q1">
    <verse number="35" style="v" sid="2SA 22:35" />Ko ia hei whakaako i ōku ringa ki te whawhai;</para>
  <para style="q2" vid="2SA 22:35">hei mea i ōku ringa kia whakapiko i te kōpere parāhi.<verse eid="2SA 22:35" /></para>
  <para style="q1">
    <verse number="36" style="v" sid="2SA 22:36" />Kua hōmai hoki e koe ki ahau te whakangungu rākau o tāu whakaoranga;</para>
  <para style="q2" vid="2SA 22:36">whakanuia ana ahau e tōu whakaaro māhaki.<verse eid="2SA 22:36" /></para>
  <para style="q1">
    <verse number="37" style="v" sid="2SA 22:37" />I whakanuia e koe ōku takahanga i raro i ahau,</para>
  <para style="q2" vid="2SA 22:37">tē paheke ōku waewae.<verse eid="2SA 22:37" /></para>
  <para style="b" />
  <para style="q1">
    <verse number="38" style="v" sid="2SA 22:38" />“Kua arumia e ahau ōku hoariri, ā, hunā iho rātou e ahau;</para>
  <para style="q2" vid="2SA 22:38">kīhai anō ahau i tahuri, ā, mōtī noa rātou.<verse eid="2SA 22:38" /></para>
  <para style="q1">
    <verse number="39" style="v" sid="2SA 22:39" />Mōtī iho rātou i ahau, mongamonga noa, tē āhei te whakatika;</para>
  <para style="q2" vid="2SA 22:39">inā, hinga ana rātou ki raro i ōku waewae.<verse eid="2SA 22:39" /></para>
  <para style="q1">
    <verse number="40" style="v" sid="2SA 22:40" />Nāu hoki ahau i whītiki ki te kaha mō te whawhai;</para>
  <para style="q2" vid="2SA 22:40">piko ana i a koe ki raro i ahau te hunga i whakatika mai ki ahau.<verse eid="2SA 22:40" /></para>
  <para style="q1">
    <verse number="41" style="v" sid="2SA 22:41" />Kua meinga hoki e koe kia hurihia mai e ōku hoariri ō rātou tuarā ki ahau,</para>
  <para style="q2" vid="2SA 22:41">kia hunā e ahau te hunga e kino ana ki ahau.<verse eid="2SA 22:41" /></para>
  <para style="q1">
    <verse number="42" style="v" sid="2SA 22:42" />I tirotiro rātou, heoi kāhore he kaiwhakaora;</para>
  <para style="q2" vid="2SA 22:42">ki a Ihowā rawa, heoi kīhai ia i whakahoki kupu ki a rātou.<verse eid="2SA 22:42" /></para>
  <para style="q1">
    <verse number="43" style="v" sid="2SA 22:43" />Nā, tukia ana rātou e ahau, ā, rite noa ki te puehu o te whenua;</para>
  <para style="q2" vid="2SA 22:43">mōhungahunga noa rātou i ahau, me te mea he paru nō ngā huarahi;</para>
  <para style="q2" vid="2SA 22:43">ā, tītaritaria ana rātou e ahau.<verse eid="2SA 22:43" /></para>
  <para style="b" />
  <para style="q1">
    <verse number="44" style="v" sid="2SA 22:44" />“Nāu hoki ahau i ora ai i ngā ngangautanga a tōku iwi;</para>
  <para style="q2" vid="2SA 22:44">nāu ahau i tiaki hei upoko mō ngā tauiwi;</para>
  <para style="q2" vid="2SA 22:44">hei apa mōku te iwi kāhore nei i mātauria e ahau.<verse eid="2SA 22:44" /></para>
  <para style="q1">
    <verse number="45" style="v" sid="2SA 22:45" />Ka tuku mai ngā tāngata iwi kē ki raro i ahau;</para>
  <para style="q2" vid="2SA 22:45">kia rongo kau te taringa, kakama tonu mai rātou ki ahau.<verse eid="2SA 22:45" /></para>
  <para style="q1">
    <verse number="46" style="v" sid="2SA 22:46" />Ka memeha haere ngā tāngata iwi kē;</para>
  <para style="q2" vid="2SA 22:46">ka puta wehi mai hoki i roto i ō rātou kuhunga.<verse eid="2SA 22:46" /></para>
  <para style="b" />
  <para style="q1">
    <verse number="47" style="v" sid="2SA 22:47" />“E ora ana a Ihowā, kia whakapaingia tōku kāmaka;</para>
  <para style="q2" vid="2SA 22:47">kia whakanuia te Atua o te kāmaka o tōku whakaoranga.<verse eid="2SA 22:47" /></para>
  <para style="q1">
    <verse number="48" style="v" sid="2SA 22:48" />Arā te Atua e rapu nei i te utu mōku,</para>
  <para style="q2" vid="2SA 22:48">e pēhi nei i te iwi ki raro i ahau,<verse eid="2SA 22:48" /></para>
  <para style="q1">
    <verse number="49" style="v" sid="2SA 22:49" />e whakaputa nei i ahau i roto i ōku hoariri.</para>
  <para style="q1" vid="2SA 22:49">Āe rā, e mea ana koe i ahau kia teitei ake i te hunga e whakatika mai ana ki ahau,</para>
  <para style="q2" vid="2SA 22:49">whakaorangia ana ahau e koe i te tangata tutū.<verse eid="2SA 22:49" /></para>
  <para style="q1">
    <verse number="50" style="v" sid="2SA 22:50" />Mō konei ka whakawhetai ahau ki a koe, e Ihowā,</para>
  <para style="q2" vid="2SA 22:50">i roto i ngā tauiwi, ka hīmene ki tōu ingoa.<verse eid="2SA 22:50" /></para>
  <para style="q1">
    <verse number="51" style="v" sid="2SA 22:51" />He pourewa whakaora ia ki tāna kīngi;</para>
  <para style="q2" vid="2SA 22:51">e whakaputa aroha ana ki tāna tangata i whakawahi ai,</para>
  <para style="q2" vid="2SA 22:51">ki a Rāwiri rātou ko ōna uri ake ake.”<verse eid="2SA 22:51" /></para>
  <chapter eid="2SA 22" />
  <chapter number="23" style="c" sid="2SA 23" />
  <para style="s">Ngā Kupu Whakamutunga a Rāwiri</para>
  <para style="p">
    <verse number="1" style="v" sid="2SA 23:1" />Nā, ko ngā kupu whakamutunga ēnei a Rāwiri.</para>
  <para style="q1" vid="2SA 23:1">“He kupu tēnei nā Rāwiri tama a Hehe,</para>
  <para style="q2" vid="2SA 23:1">he kupu hoki nā te tangata i whakarewaina ki runga,</para>
  <para style="q1" vid="2SA 23:1">nā tā te Atua o Hākopa i whakawahi ai,</para>
  <para style="q2" vid="2SA 23:1">nā te kaihīmene āhuareka o Īharaira:<verse eid="2SA 23:1" /></para>
  <para style="b" />
  <para style="q1">
    <verse number="2" style="v" sid="2SA 23:2" />“He kaiwhakapuaki ahau i te kupu a te Wairua o Ihowā;</para>
  <para style="q2" vid="2SA 23:2">kei tōku arero tāna kōrero.<verse eid="2SA 23:2" /></para>
  <para style="q1">
    <verse number="3" style="v" sid="2SA 23:3" />I kōrero te Atua o Īharaira,</para>
  <para style="q2" vid="2SA 23:3">i mea te Kāmaka o Īharaira ki ahau:</para>
  <para style="q1" vid="2SA 23:3">‘Ko ia te kaiwhakatakoto tikanga mō ngā tāngata,</para>
  <para style="q2" vid="2SA 23:3">e whakatakoto tikanga ana i runga i te wehi ki a Ihowā,<verse eid="2SA 23:3" /></para>
  <para style="q1">
    <verse number="4" style="v" sid="2SA 23:4" />ka rite ia ki te mārama o te ata ina whiti te rā,</para>
  <para style="q2" vid="2SA 23:4">o te ata kāhore nei he kapua;</para>
  <para style="q2" vid="2SA 23:4">ki te tarutaru tupu hou e pihi ake ana i te whenua</para>
  <para style="q2" vid="2SA 23:4">i te mea ka whiti te rā i te maonga o te ua.’<verse eid="2SA 23:4" /></para>
  <para style="b" />
  <para style="q1">
    <verse number="5" style="v" sid="2SA 23:5" />“He pono ehara tōku whare i te pēnā i te aroaro o te Atua;</para>
  <para style="q2" vid="2SA 23:5">heoi kua takoto tāna kawenata ū tonu ki ahau,</para>
  <para style="q2" vid="2SA 23:5">rite rawa ngā aha katoa, mau rawa.</para>
  <para style="q1" vid="2SA 23:5">Nō te mea ko tōku whakaoranga katoa tēnei,</para>
  <para style="q2" vid="2SA 23:5">ko tāku hoki e whakaahuareka ai,</para>
  <para style="q2" vid="2SA 23:5">ahakoa kāhore e meinga ana e ia kia tupu.<verse eid="2SA 23:5" /></para>
  <para style="q1">
    <verse number="6" style="v" sid="2SA 23:6" />Ko te hunga atuakore ia ka rite katoa ki te tātarāmoa e āia atu ana,</para>
  <para style="q2" vid="2SA 23:6">e kore nei e hopukia atu e te ringa.<verse eid="2SA 23:6" /></para>
  <para style="q1">
    <verse number="7" style="v" sid="2SA 23:7" />Engari, ko te tangata e whakapā atu,</para>
  <para style="q2" vid="2SA 23:7">kia kapi ia i te rino, kia mau hoki ki te kakau o te tao;</para>
  <para style="q2" vid="2SA 23:7">ā, ka tahuna rawatia rātou ki te ahi i tō rātou wāhi.”<verse eid="2SA 23:7" /></para>
  <para style="s">Ngā Toa Mārohirohi a Rāwiri</para>
  <para style="r">(<ref loc="1CH 11:10-41">1 Whakapapa 11.10-41</ref>)</para>
  <para style="p">
    <verse number="8" style="v" sid="2SA 23:8" />Ko ngā ingoa ēnei o ngā tāngata mārohirohi a Rāwiri: ko Iohepepahepete Takamoni, ko ia te tino rangatira; ko Arino Eteni anō ia, i ara ake tāna tao ki ngā rau e waru, patua iho i te whakaekenga kotahi.<verse eid="2SA 23:8" /></para>
  <para style="p">
    <verse number="9" style="v" sid="2SA 23:9" />I muri i a ia ko Ereātara tama a Roro Ahohi; ko ia tētahi o ngā mārohirohi, o ngā hoa tokotoru o Rāwiri i tā rātou whakataranga ki ngā Pirihitini i huihui ki reira ki te whawhai, i te mea kua riro ngā tāngata o Īharaira, <verse eid="2SA 23:9" /><verse number="10" style="v" sid="2SA 23:10" />whakatika ana ia, ā, patua iho ngā Pirihitini ā, ngenge noa tōna ringa, piri noa tōna ringa ki te hoari; ā, nui atu te wikitōria i meinga e Ihowā i taua rā; ā, hoki ana te iwi i muri i a ia, he hui kau i ngā parakete.<verse eid="2SA 23:10" /></para>
  <para style="p">
    <verse number="11" style="v" sid="2SA 23:11" />Ā, i muri i a ia ko Hamaha tama a Ake Harari. Nā, ko te huihuinga o ngā Pirihitini ki te taua, ki tētahi wāhi oneone e kapi ana i te pī; ā, rere ana te iwi i te aroaro o ngā Pirihitini. <verse eid="2SA 23:11" /><verse number="12" style="v" sid="2SA 23:12" />Heoi, tū ana tērā i waenganui o taua wāhi, nā, ka mau i a ia, patua iho e ia ngā Pirihitini; nā, nui atu te whakaoranga i whakaora ai a Ihowā.<verse eid="2SA 23:12" /></para>
  <para style="p">
    <verse number="13" style="v" sid="2SA 23:13" />Nā, ka haere e toru o ngā rangatira e toru tekau ki raro, ā, ka tae ki a Rāwiri i te kotinga wīti ki te ana i Aturama; ā, i te noho tērā te ope o ngā Pirihitini i te raorao i Repaima. <verse eid="2SA 23:13" /><verse number="14" style="v" sid="2SA 23:14" />Nā, i roto a Rāwiri i te pourewa i taua wā; i Pēterehema anō ngā hōia pupuri a ngā Pirihitini i taua wā. <verse eid="2SA 23:14" /><verse number="15" style="v" sid="2SA 23:15" />Nā, ka minamina a Rāwiri, ā, ka mea, “Auē, te ai he tangata hei kawe wai mōku hei inu i te puna i Pēterehema, tērā i te kūwaha!” <verse eid="2SA 23:15" /><verse number="16" style="v" sid="2SA 23:16" />Nā, wāhi pū ana aua toa tokotoru nā, waenganui o te puni o ngā Pirihitini, ā, utuhia ana he wai i te puna o Pēterehema, i tērā i te kūwaha tangohia ana, mauria ana ki a Rāwiri; otiia kīhai ia i pai ki te inu, nā, ringihia ana e ia hei mea ki a Ihowā. <verse eid="2SA 23:16" /><verse number="17" style="v" sid="2SA 23:17" />Ā, ka mea, “Auē, kia meatia tēnei e ahau, e Ihowā; kia inu ahau i te toto o ngā tāngata i haere whakamomori nei ki te mate?”</para>
  <para style="p" vid="2SA 23:17">Nā, kīhai ia i pai ki te inu. Ko ēnei ngā mahi a aua mārohirohi tokotoru.<verse eid="2SA 23:17" /></para>
  <para style="p">
    <verse number="18" style="v" sid="2SA 23:18" />Nā, ko Āpihai teina o Ioapa tama a Teruia te rangatira o te tokotoru. Ā, i ara ake tāna tao ki ngā rau e toru, patua iho e ia; i whai ingoa hoki ia i roto i te tokotoru. <verse eid="2SA 23:18" /><verse number="19" style="v" sid="2SA 23:19" />He teka ianei nōna te korōria nui o te tokotoru? Ā, meinga ana ia hei rangatira mō rātou; otiia kīhai ia i uru ki te tokotoru tuatahi.<verse eid="2SA 23:19" /></para>
  <para style="p">
    <verse number="20" style="v" sid="2SA 23:20" />Nā, ko Penaia tama a Iehoiara, ko te tama a tētahi tangata mārohirohi nō Kapateere, he nui āna mahi toa, ā, i patua e ia ngā tama tokorua a Ariere o Moapa. I haere anō hoki ia ki raro, ā, patua ana e ia tētahi raiona i roto i te wā o te hukarere. <verse eid="2SA 23:20" /><verse number="21" style="v" sid="2SA 23:21" />Nāna hoki tētahi Īhipiana i patu, he tangata pakari. Nā, he tao i te ringa o te Īhipiana; otiia haere atu ana ia ki raro, ki a ia, he tokotoko tāna, kapohia ana e ia te tao i te ringa o te Īhipiana, ā, patua ana ia e ia ki tāna tao anō. <verse eid="2SA 23:21" /><verse number="22" style="v" sid="2SA 23:22" />Nā Penaia tama a Iehoiara ēnei mahi; ā, i whai ingoa ia i roto i ngā mārohirohi tokotoru. <verse eid="2SA 23:22" /><verse number="23" style="v" sid="2SA 23:23" />Nui ake tōna korōria i tō te toru tekau; otiia kīhai ia i uru ki te tokotoru tuatahi. Nā, meinga ana ia e Rāwiri hei rangatira mō āna kaitiaki.<verse eid="2SA 23:23" /></para>
  <para style="p">
    <verse number="24" style="v" sid="2SA 23:24" />Ko Atahere teina o Ioapa tētahi o te toru tekau: ko Erehanana tama a Roro o Pēterehema, <verse eid="2SA 23:24" /><verse number="25" style="v" sid="2SA 23:25" />ko Hamaha Harori, ko Erika Harori, <verse eid="2SA 23:25" /><verse number="26" style="v" sid="2SA 23:26" />ko Herete Parati, ko Ira tama a Ikehe Tekoi, <verse eid="2SA 23:26" /><verse number="27" style="v" sid="2SA 23:27" />ko Apiētere Anetoti, ko Mepunai Huhati, <verse eid="2SA 23:27" /><verse number="28" style="v" sid="2SA 23:28" />ko Taramono Ahohi, ko Maharai Netopati, <verse eid="2SA 23:28" /><verse number="29" style="v" sid="2SA 23:29" />ko Herepe tama a Paana, he Netopati, ko Itai tama a Ripai, nō Kipea, nō ngā tama a Pineamine, <verse eid="2SA 23:29" /><verse number="30" style="v" sid="2SA 23:30" />ko Penaia Piratoni, ko Hirai, nō ngā awaawa o Kāha, <verse eid="2SA 23:30" /><verse number="31" style="v" sid="2SA 23:31" />ko Apiarapono Arapati, ko Ātamawete Parahumi, <verse eid="2SA 23:31" /><verse number="32" style="v" sid="2SA 23:32" />ko Eriāhapa Haaraponi, nō ngā tama a Iahene, ko Honatana, <verse eid="2SA 23:32" /><verse number="33" style="v" sid="2SA 23:33" />ko Hamaha Harari, ko Ahiama tama a Harara Harari, <verse eid="2SA 23:33" /><verse number="34" style="v" sid="2SA 23:34" />ko Eriperete tama a Ahahapai tama a te Maakati, ko Eriama tama a Ahitopere Kironi, <verse eid="2SA 23:34" /><verse number="35" style="v" sid="2SA 23:35" />ko Heterai Karameri, ko Paarai Ārapi, <verse eid="2SA 23:35" /><verse number="36" style="v" sid="2SA 23:36" />ko Ikara tama a Nātana o Topa, ko Pani Kari; <verse eid="2SA 23:36" /><verse number="37" style="v" sid="2SA 23:37" />ko Tereke Āmoni, ko Nahari Peeroti, ko ngā kaimau patu a Ioapa tama a Teruia, <verse eid="2SA 23:37" /><verse number="38" style="v" sid="2SA 23:38" />ko Ira Ītiri, ko Karepa Ītiri, <verse eid="2SA 23:38" /><verse number="39" style="v" sid="2SA 23:39" />ko Uria Hiti, ki te huihuia, e toru tekau mā whitu.<verse eid="2SA 23:39" /></para>
  <chapter eid="2SA 23" />
  <chapter number="24" style="c" sid="2SA 24" />
  <para style="s">Ka Taua e Rāwiri ngā Iwi o Īharaira</para>
  <para style="r">(<ref loc="1CH 21:1-27">1 Whakapapa 21.1-27</ref>)</para>
  <para style="p">
    <verse number="1" style="v" sid="2SA 24:1" />Nā, ka mura anō te riri o Ihowā ki a Īharaira, ā, ka whakatūtehu ia i a Rāwiri ki te hē mō rātou, ki te mea, “Tīkina, taua a Īharaira rāua ko Hūrā.”<verse eid="2SA 24:1" /></para>
  <para style="p">
    <verse number="2" style="v" sid="2SA 24:2" />Nā, ko te kīanga a te kīngi ki a Ioapa ki te rangatira ope, i reira ia i a ia, “Tēnā, hāereerea ngā iwi katoa o Īharaira mai o Rāna ā tae noa ki Peerehepa, ka tatau i te iwi, kia mōhio ai ahau ki te tōpūtanga o te iwi.”<verse eid="2SA 24:2" /></para>
  <para style="p">
    <verse number="3" style="v" sid="2SA 24:3" />Anō rā ko Ioapa ki te kīngi, “Mā Ihowā, mā tōu Atua e mea te iwi kia tātaki rau noa atu i tō rātou tokomaha i a rātou nei, ā, kia kite hoki ngā kanohi o tōku ariki, o te kīngi; otiia he aha tōku ariki, te kīngi i āhuareka ai ki tēnei mea?”<verse eid="2SA 24:3" /></para>
  <para style="p">
    <verse number="4" style="v" sid="2SA 24:4" />He ahakoa rā, ū tonu te kupu a te kīngi ki a Ioapa rātou ko ngā rangatira ope. Nā, haere atu ana a Ioapa rātou ko ngā rangatira ope i te aroaro o te kīngi ki te tatau i te iwi, i a Īharaira.<verse eid="2SA 24:4" /></para>
  <para style="p">
    <verse number="5" style="v" sid="2SA 24:5" />Nā, ka whiti rātou i Horano, ka noho ki Aroere, ki te taha ki matau o te pā i waenganui o te awaawa o Kara, ā tae noa ki Iatere. <verse eid="2SA 24:5" /><verse number="6" style="v" sid="2SA 24:6" />Kātahi ka tae rātou ki Kireara, ki te whenua o Tahatimihorohi, ā, ka tae ki Ranaiāna, ā, āwhio haere ana ki Hairona; <verse eid="2SA 24:6" /><verse number="7" style="v" sid="2SA 24:7" />ā, ka tae ki te pā kaha ki Tāira, ki ngā pā katoa o ngā Hiwi, o ngā Kanaani; ā, puta ana rātou ki te tonga o Hūrā, ki Peerehepa.<verse eid="2SA 24:7" /></para>
  <para style="p">
    <verse number="8" style="v" sid="2SA 24:8" />Nā, ka oti te whenua katoa te hāereere e rātou, ka tae rātou ki Hiruhārama i te paunga o ngā marama e iwa, o ngā rā e rua tekau.<verse eid="2SA 24:8" /></para>
  <para style="p">
    <verse number="9" style="v" sid="2SA 24:9" />Nā, ka hōmai e Ioapa te tōpūtanga o te iwi i taua ki te kīngi; ā, e waru rau mano ngā mārohirohi i roto i a Īharaira, he hunga mau hoari; ā, e rima rau mano ngā tāngata o Hūrā.<verse eid="2SA 24:9" /></para>
  <para style="s">Te Whakawātanga ki te Hara a Rāwiri</para>
  <para style="p">
    <verse number="10" style="v" sid="2SA 24:10" />Nā, ka patu te ngākau o Rāwiri i a ia i muri i tāna tauanga i te iwi. Ā, ka mea a Rāwiri ki a Ihowā, “Nui atu tōku hara i tāku i mea nei; nā, tēnā, kia whakarērea noatia iho, e Ihowā, te hē o tāu pononga; nui atu hoki te kūware o tāku i mea ai.”<verse eid="2SA 24:10" /></para>
  <para style="p">
    <verse number="11" style="v" sid="2SA 24:11" />Nā, i te marangatanga ake o Rāwiri i te ata, ka puta te kupu a Ihowā ki a Kara poropiti, ki tā Rāwiri matakite, i mea ia, <verse eid="2SA 24:11" /><verse number="12" style="v" sid="2SA 24:12" />“Haere, mea atu ki a Rāwiri, ko te kupu tēnei a Ihowā: ‘E toru ngā mea ka whakaaria e ahau ki a koe; whiriwhiria e koe tētahi o aua mea, ā, ka meatia e ahau ki a koe.’ ”<verse eid="2SA 24:12" /></para>
  <para style="p">
    <verse number="13" style="v" sid="2SA 24:13" />Heoi, ka tae a Kara ki a Rāwiri, ā, ka kōrero ki a ia, ka mea, “Kia tae atu rānei ki a koe ētahi tau matekai e whitu ki tōu whenua? Kia toru rānei ngā marama e rere ai koe i te aroaro o ōu hoariri, me tā rātou whai anō i a koe? Kia toru rānei ngā rā o te mate urutā ki tōu whenua? Nā, whakaaroa e koe kia kitea ai tāku kupu e whakahoki ai ki tōku kaitono mai.”<verse eid="2SA 24:13" /></para>
  <para style="p">
    <verse number="14" style="v" sid="2SA 24:14" />Anō rā ko Rāwiri ki a Kara, “He noa iho ōku whakaaro. Nā, kia taka tātou āianei ki roto ki te ringa o Ihowā, he nui hoki āna mahi tohu; ā, kaua ahau e taka ki te ringa o te tangata.”<verse eid="2SA 24:14" /></para>
  <para style="p">
    <verse number="15" style="v" sid="2SA 24:15" />Heoi, whakapāngia ana e Ihowā he mate urutā ki a Īharaira, o te ata iho anō ā taea noatia te wā i whakaritea; ā, mate ake o te iwi, o Rāna ā tae noa ki Peerehepa, e whitu tekau mano tāngata. <verse eid="2SA 24:15" /><verse number="16" style="v" sid="2SA 24:16" />Ā, nō te toronga atu o te ringa o te anahera ki Hiruhārama whakangaro ai, ka puta kē tō Ihowā whakaaro mō te kino, ā, ka mea ia ki te anahera e whakangaro ana i te iwi, “Kua nui tēnei! Kati tōu ringa.” Ā, i te patunga wīti a Arauna Iepuhi, te anahera a Ihowā.<verse eid="2SA 24:16" /></para>
  <para style="p">
    <verse number="17" style="v" sid="2SA 24:17" />I kōrero hoki a Rāwiri ki a Ihowā i tōna kitenga i te anahera i patua ai te iwi, i mea, “Inā, kua hara ahau, kua mahi i te mahi hē; ko ēnei hipi ia, i aha rātou? Tēnā, kia pā tōu ringa ki ahau, ki te whare anō o tōku pāpā.”<verse eid="2SA 24:17" /></para>
  <para style="s">Te Āta o Rāwiri i runga i te Patunga Wīti</para>
  <para style="p">
    <verse number="18" style="v" sid="2SA 24:18" />Nā, ka haere a Kara ki a Rāwiri i taua rā, ā, ka mea ki a ia, “Haere ki runga, whakaarahia he āta ki a Ihowā ki te patunga wīti a Arauna Iepuhi.” <verse eid="2SA 24:18" /><verse number="19" style="v" sid="2SA 24:19" />Nā, whakatika ana a Rāwiri, pērā ana me te kupu a Kara, me tā Ihowā i whakahau ai. <verse eid="2SA 24:19" /><verse number="20" style="v" sid="2SA 24:20" />Ā, ka titiro atu a Arauna, ka kite i te kīngi rātou ko āna tāngata e haere mai ana ki a ia; nā, ka puta atu a Arauna, piko ana ki te kīngi, ahu ana tōna mata ki te whenua.<verse eid="2SA 24:20" /></para>
  <para style="p">
    <verse number="21" style="v" sid="2SA 24:21" />Nā, ka mea a Arauna, “He aha tōku ariki, te kīngi, i haere mai ai ki tāna pononga?”</para>
  <para style="p" vid="2SA 24:21">Nā, ka mea a Rāwiri, “Ki te hoko i tāu patunga wīti, kia hangā ai he āta ki a Ihowā, kia mutu ai te whiunga o te iwi.”<verse eid="2SA 24:21" /></para>
  <para style="p">
    <verse number="22" style="v" sid="2SA 24:22" />Nā, ka mea a Arauna ki a Rāwiri, “Me tango e tōku ariki, e te kīngi, me whakaeke te mea e pai ana ki tāna titiro. Nanā, ngā kau hei tahunga tinana, me ngā patu wīti, me ngā mea o ngā kau hei wahie!” <verse eid="2SA 24:22" /><verse number="23" style="v" sid="2SA 24:23" />Ko ēnei katoa, e te kīngi, e hoatu ana e Arauna ki te kīngi. I mea anō a Arauna ki te kīngi, “Kia manako a Ihowā, tōu Atua ki a koe.”<verse eid="2SA 24:23" /></para>
  <para style="p">
    <verse number="24" style="v" sid="2SA 24:24" />Nā, ka mea te kīngi ki a Arauna, “Kāhore, engari me āta hoko e ahau tōu wāhi ki te utu, e kore hoki e whakaherea e ahau he tahunga tinana ki a Ihowā, ki tōku Atua, kāhore i utua e ahau.”</para>
  <para style="p" vid="2SA 24:24">Heoi, hokona ana e Rāwiri taua patunga wīti me ngā kau ki te hiriwa, e rima tekau hekere. <verse eid="2SA 24:24" /><verse number="25" style="v" sid="2SA 24:25" />Ā, hangā ana e Rāwiri he āta ki reira mā Ihowā, whakaekea ana e ia ētahi tahunga tinana me ētahi whakahere mō te pai. Heoi, ka mārie a Ihowā ki te whenua, ā, ka mutu te mate urutā ki a Īharaira.<verse eid="2SA 24:25" /></para>
  <chapter eid="2SA 24" />
</usx>