<?xml version="1.0" encoding="utf-8"?>
<usx version="3.0">
  <book code="REV" style="id">rev.txt Māori macronized text, extracted 20-01-03</book>
  <para style="h">Whakakitenga</para>
  <para style="toc3">Kite</para>
  <para style="mt2">Ko te</para>
  <para style="mt1">Whakakitenga</para>
  <para style="mt2">a Hoani te Tapu</para>
  <chapter number="1" style="c" sid="REV 1" />
  <para style="s">He Mihi</para>
  <para style="p">
    <verse number="1" style="v" sid="REV 1:1" />Ko te whakakitenga a Īhu Karaiti, i hōmai nei e te Atua ki a ia, kia whakapuakina ki āna pononga ngā mea meāke nei rite; nā whakaaturia mai ana e ia, arā e tāna anahera i tonoa mai e ia, ki tāna pononga, ki a Hoani. <verse eid="REV 1:1" /><verse number="2" style="v" sid="REV 1:2" />Ko ia nei te pono o te kupu a te Atua, o te whakaaturanga hoki a Īhu Karaiti, arā o ngā mea katoa i kite ai ia.<verse eid="REV 1:2" /></para>
  <para style="p">
    <verse number="3" style="v" sid="REV 1:3" />Ka hari te tangata e titiro ana i te pukapuka, me te hunga anō hoki e whakarongo ana ki ngā kupu o te poropititanga, e pupuri ana hoki i ngā mea kua oti te tuhituhi ki reira; kua tata hoki te tāima.<verse eid="REV 1:3" /></para>
  <para style="s">He Mihi ki ngā Hāhi e Whitu</para>
  <para style="p">
    <verse number="4" style="v" sid="REV 1:4" />Nā Hoani ki ngā hāhi e whitu i Āhia:</para>
  <para style="p" vid="REV 1:4">Kia tau ki a koutou te aroha noa me te rangimārie, he mea nāna e ora nei ia, i mua anō ia, ā, kei te haere mai anō; he mea hoki nā ngā wairua e whitu i mua i tōna torōna. <verse eid="REV 1:4" /><verse number="5" style="v" sid="REV 1:5" />He mea anō nā Īhu Karaiti, nā te kaiwhakaatu pono, ko ia nei te putanga mātāmua o te hunga mate, te rangatira o ngā kīngi o te whenua.</para>
  <para style="p" vid="REV 1:5">Ki a ia, i arohaina nei tātou e ia, i horoia anō hoki ō tātou hara ki ōna toto, <verse eid="REV 1:5" /><verse number="6" style="v" sid="REV 1:6" />ā, meinga ana tātou e ia hei kīngi, hei tohunga ki te Atua, arā ki tōna Matua; waiho atu ki a ia te korōria me te kaha ake tonu atu. Āmine.<verse eid="REV 1:6" /></para>
  <para style="q1">
    <verse number="7" style="v" sid="REV 1:7" />Tēnei ia te haere mai nei me ngā kapua,</para>
  <para style="q2" vid="REV 1:7">e kite hoki i a ia ngā kanohi katoa,</para>
  <para style="q1" vid="REV 1:7">me te hunga hoki i wero i a ia.</para>
  <para style="q2" vid="REV 1:7">Ka auē anō hoki ngā hapū katoa o te whenua ki a ia.</para>
  <para style="qr" vid="REV 1:7">Āe, āmine.<verse eid="REV 1:7" /></para>
  <para style="p">
    <verse number="8" style="v" sid="REV 1:8" />“Ko ahau te Ārepa, te Ōmeka, te tīmatanga, te whakamutunga,” e ai tā te Ariki, “e ora nei, i mua anō ia, ā, kei te haere mai anō, ko te Kaha Rawa nei ia.”<verse eid="REV 1:8" /></para>
  <para style="s">He Kitenga i a Īhu Karaiti</para>
  <para style="p">
    <verse number="9" style="v" sid="REV 1:9" />Ko ahau tēnei, ko Hoani, ko tō koutou tuakana, kua uru tahi nei ki te tūkinotanga, ki te rangatiratanga anō hoki, ki te manawanui kei roto i a Īhu, i te motu ahau e huaina nei ko Pātamo, he mea hoki mō te kupu a te Atua, mō te whakaatu hoki i a Īhu. <verse eid="REV 1:9" /><verse number="10" style="v" sid="REV 1:10" />I te Wairua ahau i te rā o te Ariki, ā, ka rongo ahau i te reo nui i muri i ahau, me te mea nō te tētere, <verse eid="REV 1:10" /><verse number="11" style="v" sid="REV 1:11" />e mea ana, “Tuhituhia ki te pukapuka tāu e kite nei, tukua atu hoki ki ngā hāhi e whitu i Āhia; ki Epeha, ki Hamurana, ki Perekamu, ki Taiataira, ki Harariha, ki Pirarerepia, ki Raorikia.”<verse eid="REV 1:11" /></para>
  <para style="p">
    <verse number="12" style="v" sid="REV 1:12" />Nā, ka tahuri ake ahau kia kite i te reo i kōrero nei ki ahau. Ā, i tāku tahuritanga ake, ka kite ahau i ngā tūranga rama kōura e whitu; <verse eid="REV 1:12" /><verse number="13" style="v" sid="REV 1:13" />ā, i waenganui o ngā tūranga rama ko tētahi e rite ana ki te Tama a te tangata, ko tōna kākahu tatū noa ki ngā waewae, he mea whītiki te uma ki te whītiki kōura. <verse eid="REV 1:13" /><verse number="14" style="v" sid="REV 1:14" />Ā, ko tōna mātenga me ngā makawe mā tonu, ānō he wūru mā, he hukarere; ko ōna kanohi, ānō he mura ahi; <verse eid="REV 1:14" /><verse number="15" style="v" sid="REV 1:15" />ā, ko ōna waewae rite tonu ki te parāhi pai, ānō e kā ana i roto i te oumu; ko tōna reo, ānō ko te tangi a ngā wai maha. <verse eid="REV 1:15" /><verse number="16" style="v" sid="REV 1:16" />E whitu hoki ngā whetū i tōna ringa matau, ā, i puta mai i tōna māngai he hoari matarua, he mea koi. Ko tōna kanohi, ānō kei te rā ina kaha te whiti mai.<verse eid="REV 1:16" /></para>
  <para style="p">
    <verse number="17" style="v" sid="REV 1:17" />Ā, nō tōku kitenga i a ia, hinga ana ahau ki ōna waewae, ānō he tangata kua mate. Nā, ka whakapāngia mai e ia tōna ringaringa matau ki ahau, ka mea ki ahau, “Kaua e mataku; ko ahau te tuatahi, te whakamutunga; <verse eid="REV 1:17" /><verse number="18" style="v" sid="REV 1:18" />ko ahau te Mea Ora; i mate hoki ahau i mua, nā, e ora nei ā ake tonu atu, kei ahau anō ngā kī o te mate rāua ko te rēinga.<verse eid="REV 1:18" /></para>
  <para style="p">
    <verse number="19" style="v" sid="REV 1:19" />“Nā reira tuhituhia ngā mea kua kite nei koe, ngā mea onāianei nei, me ngā mea e puta mai ā muri ake nei. <verse eid="REV 1:19" /><verse number="20" style="v" sid="REV 1:20" />Ko te mea ngaro, ko ngā whetū e whitu i kite nei koe i tōku matau, me ngā tūranga rama kōura e whitu. Ko ngā whetū e whitu, ko ngā anahera o ngā hāhi e whitu; ko ngā tūranga rama e whitu, ko ngā hāhi e whitu.”<verse eid="REV 1:20" /></para>
  <chapter eid="REV 1" />
  <chapter number="2" style="c" sid="REV 2" />
  <para style="s">Te Kupu ki Epeha</para>
  <para style="p">
    <verse number="1" style="v" sid="REV 2:1" />“Tuhituhi atu ki te anahera o te hāhi i Epeha:</para>
  <para style="b" vid="REV 2:1" />
  <para style="pi" vid="REV 2:1">“Ko ngā kupu ēnei a te kaipupuri i ngā whetū e whitu i tōna matau, e hāereere ana i waenganui o ngā tūranga rama kōura e whitu. <verse eid="REV 2:1" /><verse number="2" style="v" sid="REV 2:2" />Ka mātau ahau ki āu mahi, ki tōu uaua, ki tōu manawanui, e kore hoki koe e āta hanga ki te hunga kino. Kua whakamātautauria hoki e koe te hunga e mea nei he āpōtoro rātou, ā, ehara, kua mau i a koe he hunga teka rātou. <verse eid="REV 2:2" /><verse number="3" style="v" sid="REV 2:3" />I whakamanawanui koe, i mahi tonu, ahakoa pēhia, he whakaaro ki tōku ingoa, kāhore hoki i hōhā.<verse eid="REV 2:3" /></para>
  <para style="pi">
    <verse number="4" style="v" sid="REV 2:4" />“Otirā, he mea anō tāku ki a koe, kua whakarērea e koe tōu aroha tuatahi. <verse eid="REV 2:4" /><verse number="5" style="v" sid="REV 2:5" />Nā, kia mahara ki te wāhi i taka iho ai koe, rīpenetā, mahia hoki ngā mahi ō mua; ki te kāhore, ka hohoro tāku haere atu ki a koe, ka nekehia atu e ahau tōu tūranga rama i tōna wāhi ki te kore koe e rīpenetā. <verse eid="REV 2:5" /><verse number="6" style="v" sid="REV 2:6" />Ko tēnei ia tāu nā, e kino ana koe ki ngā hanga a ngā Nīkoraiti, e kinongia nei hoki e ahau.<verse eid="REV 2:6" /></para>
  <para style="pi">
    <verse number="7" style="v" sid="REV 2:7" />“Ko te tangata he taringa tōna, kia rongo ia ki tā te Wairua e mea nei ki ngā hāhi. Ko te tangata i a ia te wikitōria, ka hoatu e ahau māna e kai tō te rākau o te ora, e tū ana i waenganui o te Pararaiha o te Atua.”<verse eid="REV 2:7" /></para>
  <para style="s">Te Kupu ki Hamurana</para>
  <para style="p">
    <verse number="8" style="v" sid="REV 2:8" />“Tuhituhi atu hoki ki te anahera o te hāhi i Hamurana:</para>
  <para style="b" vid="REV 2:8" />
  <para style="pi" vid="REV 2:8">“Ko ngā kupu ēnei a te Tuatahi, a te Whakamutunga, i mate nei, ā, kua ora anō. <verse eid="REV 2:8" /><verse number="9" style="v" sid="REV 2:9" />Ka mātau ahau ki tōu tūkinotanga ki tōu rawakoretanga; engari he whai rawa tonu koe. E mātau ana anō ahau ki ngā hahani a te hunga e mea nei he Hūrai rātou, ā, ehara, engari ko te whakamenenga rātou a Hātana. <verse eid="REV 2:9" /><verse number="10" style="v" sid="REV 2:10" />Kaua e wehi ki ngā mamae meāke nei pā ki a koe. Nā, tērā e makā ētahi o koutou e te rēwera ki te whare herehere, kia whakamātautauria ai koutou; ā, ka whakamamaetia koutou kotahi tekau ngā rā. Kia pono koe ā mate noa, ā, māku e hoatu ki a koe te karauna o te ora.<verse eid="REV 2:10" /></para>
  <para style="pi">
    <verse number="11" style="v" sid="REV 2:11" />“Ko te tangata he taringa tōna, kia rongo ia ki tā te Wairua e mea nei ki ngā hāhi. Ko te tangata i a ia te wikitōria, e kore ia e hē i te matenga tuarua.”<verse eid="REV 2:11" /></para>
  <para style="s">Te Kupu ki Perekamu</para>
  <para style="p">
    <verse number="12" style="v" sid="REV 2:12" />“Tuhituhi atu hoki ki te anahera o te hāhi i Perekamu:</para>
  <para style="b" vid="REV 2:12" />
  <para style="pi" vid="REV 2:12">“Ko ngā kupu ēnei a te kaimau i te hoari koi, i te mea matarua. <verse eid="REV 2:12" /><verse number="13" style="v" sid="REV 2:13" />Ka mātau ahau ki te wāhi e noho nā koe, ko te wāhi ia i te torōna o Hātana. E mau ana hoki koe ki tōku ingoa, kāhore hoki koe i whakakāhore ki tōku whakapono, i ngā rā iara i tāku kaiwhakaatu pono, i a Anatipa, i whakamatea nei i roto i a koutou i te wāhi e noho nā a Hātana.<verse eid="REV 2:13" /></para>
  <para style="pi">
    <verse number="14" style="v" sid="REV 2:14" />“Tēnei ia ētahi mea āku ki a koe, nō te mea kei a koe te hunga e mau ana ki te ako a Paraama, nāna nei i whakaako a Paraka ki te maka tūtukitanga waewae ki te aroaro o ngā tama a Īharaira, i kai ai rātou i ngā mea i patua mā te whakapakoko, i moepuku ai hoki. <verse eid="REV 2:14" /><verse number="15" style="v" sid="REV 2:15" />Kei a koe anō hoki te hunga e mau ana ki te ako a ngā Nīkoraiti, pērā anō. <verse eid="REV 2:15" /><verse number="16" style="v" sid="REV 2:16" />Nō reira, rīpenetā; nā, ki te kāhore, ka hohoro tāku haere atu ki a koe, ā, ka whawhaitia rātou e ahau ki te hoari a tōku māngai.<verse eid="REV 2:16" /></para>
  <para style="pi">
    <verse number="17" style="v" sid="REV 2:17" />“Ko te tangata he taringa tōna, kia rongo ia ki tā te Wairua e mea nei ki ngā hāhi. Ko te tangata i a ia te wikitōria, ka hoatu e ahau te mana huna, ka hoatu anō e ahau ki a ia he kōhatu mā, me te ingoa hou, he mea tuhituhi ki te kōhatu, e kore nei e mātauria e tētahi, ko te tangata anake e whiwhi ana.”<verse eid="REV 2:17" /></para>
  <para style="s">Te Kupu ki Taiataira</para>
  <para style="p">
    <verse number="18" style="v" sid="REV 2:18" />“Tuhituhi atu hoki ki te anahera te hāhi o Taiataira:</para>
  <para style="b" vid="REV 2:18" />
  <para style="pi" vid="REV 2:18">“Ko ngā kupu ēnei a te Tama a te Atua, ko ōna kanohi nei me te mea he mura ahi, ōna waewae rite tonu ki te parāhi pīata. <verse eid="REV 2:18" /><verse number="19" style="v" sid="REV 2:19" />E mātau ana ahau ki āu mahi, ki tōu aroha, ki tāu mahi minita, ki tōu whakapono, ki tōu manawanui, ā, nui atu āu mahi ō muri nei i ngā mea ō mua.<verse eid="REV 2:19" /></para>
  <para style="pi">
    <verse number="20" style="v" sid="REV 2:20" />“Tēnei anō ia ētahi mea āku ki a koe, nō te mea e tukua ana e koe taua wahine a Ietēpere, e mea nei he poropiti ia; kei te whakaako, kei te kukume i āku pononga kia moepuku, kia kai anō hoki i ngā mea e patua ana mā ngā whakapakoko. <verse eid="REV 2:20" /><verse number="21" style="v" sid="REV 2:21" />Ā, i hoatu e ahau ki a ia he tāima e rīpenetā ai ia; otirā, kāhore ia e pai kia rīpenetā i tāna moepuku. <verse eid="REV 2:21" /><verse number="22" style="v" sid="REV 2:22" />Nā, ka makā ia e ahau ki tētahi moenga, me te hunga e pūremu ana ki a ia, ki roto ki te whiu taimaha, mehemea kāhore rātou e rīpenetā ki ā rātou mahi. <verse eid="REV 2:22" /><verse number="23" style="v" sid="REV 2:23" />Ka whakamatea hoki e ahau āna tamariki kia mate rawa; ā, ka mātau ngā hāhi katoa ko ahau te kairapu i tā ngā whatumanawa, i tā ngā ngākau. Ka rite hoki ki ā koutou mahi tāku e hoatu ai ki tēnei, ki tēnei o koutou. <verse eid="REV 2:23" /><verse number="24" style="v" sid="REV 2:24" />Ko tāku kupu ia tēnei ki a koutou, ki ērā atu hoki i Taiataira, ki te hunga kāhore nei i a rātou tēnei ako, kāhore anō kia mātau ki ngā mea hōhonu a Hātana, ki tā rātou e kōrero nei; e kore e whakawahā e ahau tētahi atu mea taimaha ki a koutou. <verse eid="REV 2:24" /><verse number="25" style="v" sid="REV 2:25" />Ko te mea ia i a koutou, puritia kia mau kia tae atu rā anō ahau.<verse eid="REV 2:25" /></para>
  <para style="pi">
    <verse number="26" style="v" sid="REV 2:26" />“Nā, ko te tangata i a ia te wikitōria, ko te tangata hoki e puritia e ia āku mahi taea noatia te mutunga, māku e hoatu ki a ia he mana rangatira ki ngā tauiwi. <verse eid="REV 2:26" /><verse number="27" style="v" sid="REV 2:27" />He rino hoki te tokotoko e whakahaere tikanga ai ia mō rātou, ka pērā i ngā oko a te kaipokepoke paru, ka pakaru rikiriki; ka rite ki tā tōku Matua i hōmai ai ki ahau. <verse eid="REV 2:27" /><verse number="28" style="v" sid="REV 2:28" />Ā, ka hoatu e ahau ki a ia te whetū o te ata. <verse eid="REV 2:28" /><verse number="29" style="v" sid="REV 2:29" />Ko te tangata he taringa tōna, kia rongo ia ki tā te Wairua e mea nei ki ngā hāhi.”<verse eid="REV 2:29" /></para>
  <chapter eid="REV 2" />
  <chapter number="3" style="c" sid="REV 3" />
  <para style="s">Te Kupu ki Harariha</para>
  <para style="p">
    <verse number="1" style="v" sid="REV 3:1" />“Tuhituhi atu hoki ki te anahera o te hāhi i Harariha:</para>
  <para style="b" vid="REV 3:1" />
  <para style="pi" vid="REV 3:1">“Ko ngā kupu āna, kei a ia nei ngā wairua e whitu o te Atua, me ngā whetū e whitu. Ka mātau ahau ki āu mahi, nā, he ingoa tōu, e ora ana koe, heoi, he tūpāpaku anō koe. <verse eid="REV 3:1" /><verse number="2" style="v" sid="REV 3:2" />Kia mataara, whakaūkia ngā mea e toe nei, ka tata nei te mate; kāhore hoki ahau i kite i āu mahi kia tino rite ki te aroaro o tōku Atua. <verse eid="REV 3:2" /><verse number="3" style="v" sid="REV 3:3" />Kia mahara rā ki te rironga o ngā mea i a koe, ki āu i rongo ai, ā, puritia, rīpenetā hoki. Nā, ki te kore koe e mataara, ka tae atu ahau ki a koe, ānō he tāhae; e kore hoki koe e mātau ki te hāora e tae atu ai ahau ki a koe.<verse eid="REV 3:3" /></para>
  <para style="pi">
    <verse number="4" style="v" sid="REV 3:4" />“Tēnā anō kei a koe ētahi ingoa ouou nei i Harariha; kāhore nei i poke ō rātou kākahu. Ka hāereere tahi ēnā me ahau, he mā ngā kākahu; nō te mea he pai rātou. <verse eid="REV 3:4" /><verse number="5" style="v" sid="REV 3:5" />Ko te tangata i a ia te wikitōria, ka whakakākahuria ia ki te kākahu mā; e kore anō hoki e ūkuia e ahau tōna ingoa i te pukapuka o te ora, ā, ka whakaaetia e ahau tōna ingoa ki te aroaro o tōku Matua, ki te aroaro anō hoki o āna anahera. <verse eid="REV 3:5" /><verse number="6" style="v" sid="REV 3:6" />Ko te tangata he taringa tōna, kia rongo ia ki tā te Wairua e mea nei ki ngā hāhi.”<verse eid="REV 3:6" /></para>
  <para style="s">Te Kupu ki Pirarerepia</para>
  <para style="p">
    <verse number="7" style="v" sid="REV 3:7" />“Tuhituhi atu hoki ki te anahera o te hāhi i Pirarerepia:</para>
  <para style="b" vid="REV 3:7" />
  <para style="pi" vid="REV 3:7">“Ko ngā kupu ēnei a te tapu, a te pono, kei a ia nei te kī o Rāwiri, ko ia hei whakapuare, ā, kāhore tētahi hei tūtaki; māna hoki e tūtaki, ā, kāhore tētahi hei whakapuare. <verse eid="REV 3:7" /><verse number="8" style="v" sid="REV 3:8" />E mātau ana ahau ki āu mahi. Nā, kua hoatu e ahau ki tōu aroaro he tatau puare, e kore nei e taea te tūtaki e tētahi. He kaha hoki tōu, he mea iti nei, kua puritia anō e koe tāku kupu, kāhore anō hoki koe i whakakāhore ki tōku ingoa. <verse eid="REV 3:8" /><verse number="9" style="v" sid="REV 3:9" />Nā, māku e mea te hunga o te whakamenenga a Hātana, e mea nei he Hūrai rātou, ā, ehara, he teka hoki nā rātou; nā, māku rātou e mea kia haere mai, kia koropiko ki mua i ōu waewae, ā, kia mātau kua arohaina koe e ahau. <verse eid="REV 3:9" /><verse number="10" style="v" sid="REV 3:10" />Nō te mea kua puritia e koe te kupu o tāku manawanui, waihoki ka puritia koe e ahau i te hāora o te whakamātautauranga, i taua hāora meāke nei puta ki te ao katoa, hei whakamātautau i te hunga e noho ana i te whenua.<verse eid="REV 3:10" /></para>
  <para style="pi">
    <verse number="11" style="v" sid="REV 3:11" />“Ka hohoro tāku haere atu; kia mau ki tāu, kei tangohia tōu karauna e tētahi. <verse eid="REV 3:11" /><verse number="12" style="v" sid="REV 3:12" />Ko te tangata i a ia te wikitōria, māku ia e mea hei pou i roto i te whare o tōku Atua, ā, e kore ia e haere atu i konā ki waho ā muri atu; māku hoki e tuhituhi ki runga ki a ia te ingoa o tōku Atua, te ingoa hoki o te pā o tōku Atua, o Hiruhārama hou, ka heke iho nei i te rangi i tōku Atua, me tōku ingoa hou anō hoki. <verse eid="REV 3:12" /><verse number="13" style="v" sid="REV 3:13" />Ko te tangata he taringa tōna, kia rongo ia ki tā te Wairua e mea nei ki ngā hāhi.”<verse eid="REV 3:13" /></para>
  <para style="s">Te Kupu ki Raorikia</para>
  <para style="p">
    <verse number="14" style="v" sid="REV 3:14" />“Tuhituhi atu hoki ki te anahera o te hāhi i Raorikia:</para>
  <para style="b" vid="REV 3:14" />
  <para style="pi" vid="REV 3:14">“Ko ngā kupu ēnei a te Āmine, a te kaiwhakaatu pono, tika, a te tīmatanga o tā te Atua hanganga: <verse eid="REV 3:14" /><verse number="15" style="v" sid="REV 3:15" />E mātau ana ahau ki āu mahi, ehara koe i te mātao, ehara koe i te wera. Ka pai ahau me i mātao koe, me i wera rānei. <verse eid="REV 3:15" /><verse number="16" style="v" sid="REV 3:16" />Heoi, i te mea he mahanahana kau koe, ehara i te mātao, ehara i te wera, ka ruakina atu koe e ahau i roto i tōku māngai. <verse eid="REV 3:16" /><verse number="17" style="v" sid="REV 3:17" />Nō te mea e kī ana koe, ‘Kua whai taonga ahau, kua tini āku rawa, kāhore hoki tētahi mea e matea ana e ahau.’ Kāhore hoki e mātau he waikorohuhū noa iho koe, he hē noa iho, he rawakore, he matapō, he mea kākahukore. <verse eid="REV 3:17" /><verse number="18" style="v" sid="REV 3:18" />Ko tāku kupu tēnei ki a koe, kia hokona e koe i ahau he kōura kua oti te tahu ki te ahi, kia whai rawa ai koe; he kākahu mā hoki, hei kākahu ki a koe, kia kaua ai e kitea te whakamā o tōu tūnga kautanga; he rongoā hoki hei pani ki ōu kanohi, kia kite ai koe.<verse eid="REV 3:18" /></para>
  <para style="pi">
    <verse number="19" style="v" sid="REV 3:19" />“Ko āku e aroha nei, ka rīria e ahau, ka whiua; nā, kia ngākau nui koe, rīpenetā hoki. <verse eid="REV 3:19" /><verse number="20" style="v" sid="REV 3:20" />Nā, tēnei ahau te tū nei i te tatau, te pātukituki nei; ki te whakarongo tētahi ki tōku reo, ā, ka uaki i te tatau, ka tomo atu ahau ki a ia, hei hoa kai mōna, ko ia hoki hei hoa kai mōku.<verse eid="REV 3:20" /></para>
  <para style="pi">
    <verse number="21" style="v" sid="REV 3:21" />“Ko te tangata i a ia te wikitōria, ka hoatu e ahau ki a ia kia noho ki tōku taha ki runga ki tōku torōna, pēnei me ahau i ahau nei te wikitōria, kua noho ki te taha o tōku Matua i runga i tōna torōna. <verse eid="REV 3:21" /><verse number="22" style="v" sid="REV 3:22" />Ko te tangata he taringa tōna, kia rongo ia ki tā te Wairua e mea nei ki ngā hāhi.”<verse eid="REV 3:22" /></para>
  <chapter eid="REV 3" />
  <chapter number="4" style="c" sid="REV 4" />
  <para style="s">Te Koropikotanga i te Rangi</para>
  <para style="p">
    <verse number="1" style="v" sid="REV 4:1" />Muri iho i ēnei mea ka kite ahau, nā, he tatau kua oti te whakapuare i te rangi, ā, ko te reo tuatahi i rongo ai ahau me te mea he reo nō tētahi tētere e kī mai ana ki ahau, e mea ana, “Haere mai ki runga nei, ā, ka whakakitea e ahau ki a koe ngā mea kua takoto mō muri i ēnei.” <verse eid="REV 4:1" /><verse number="2" style="v" sid="REV 4:2" />I reira pū anō kua nohoia ahau e te Wairua; nā, he torōna kua tū ki te rangi, ā, ko tētahi i runga i te torōna e noho ana. <verse eid="REV 4:2" /><verse number="3" style="v" sid="REV 4:3" />Ā, ko tērā i noho rā rite tonu ki te titiro atu ki te kōhatu hahapa, ki te harariu. He āniwaniwa hoki i ngā taha katoa o te torōna, ko te āhua ki te titiro atu kei tō te emerara. <verse eid="REV 4:3" /><verse number="4" style="v" sid="REV 4:4" />Nā, i ngā taha katoa o te torōna ētahi torōna e rua tekau mā whā, ā, ka kite ahau i runga i ngā torōna ko ngā kaumātua e rua tekau mā whā e noho ana, he mea whakakākahu ki te kākahu mā; he karauna kōura i runga ō rātou mātenga. <verse eid="REV 4:4" /><verse number="5" style="v" sid="REV 4:5" />Nā, ka puta mai i roto i te torōna he uira, he reo, he whatitiri. Ā, tērā ngā rama ahi e whitu e kā ana i mua i te torōna; ko ngā Wairua e whitu ēnei o te Atua. <verse eid="REV 4:5" /><verse number="6" style="v" sid="REV 4:6" />I mua, i te torōna anō he moana karaihe, te rite kei te haupapa.</para>
  <para style="p" vid="REV 4:6">Ā, i waenganui o te torōna, i ngā taha katoa anō o te torōna, ko ngā mea ora e whā, kapi tonu ā mua, ā muri o rātou i te kanohi. <verse eid="REV 4:6" /><verse number="7" style="v" sid="REV 4:7" />Ko te tuatahi o ngā mea ora i rite ki te raiona, ko te tuarua o ngā mea ora i rite ki te kūao kau, ko te mata o te tuatoru o ngā mea ora i rite ki tō te tangata, ā, ko te tuawhā o ngā mea ora i rite ki te ēkara e rere ana. <verse eid="REV 4:7" /><verse number="8" style="v" sid="REV 4:8" />Nā, ko aua mea ora e whā, he parirau ō rātou, e ono o tēnā, o tēnā, i ngā taha katoa; kī tonu hoki a roto o rātou me ngā taha i te kanohi. Ā, kāhore he tānga i te ao, i te pō, he mea tonu tā rātou,</para>
  <para style="q1" vid="REV 4:8">“Tapu, tapu, tapu, te Ariki, te Atua Kaha Rawa,</para>
  <para style="q1" vid="REV 4:8">i mua nei ia, tēnei anō ināianei, ā, e haere mai nei.”<verse eid="REV 4:8" /></para>
  <para style="p">
    <verse number="9" style="v" sid="REV 4:9" />Ā, i te mea ka hoatu e ngā mea ora te korōria, te hōnore, te whakawhetai ki tērā e noho ana i runga i te torōna, e ora ana ake ake, <verse eid="REV 4:9" /><verse number="10" style="v" sid="REV 4:10" />ka hinga iho ngā kaumātua e rua tekau mā whā ki te aroaro o tērā e noho rā i runga i te torōna, nā, ka koropiko ki a ia e ora tonu nei ake ake, ka panga hoki i ō rātou karauna ki mua o te torōna, ka mea,<verse eid="REV 4:10" /></para>
  <para style="q1">
    <verse number="11" style="v" sid="REV 4:11" />“Tika tonu, e te Ariki,</para>
  <para style="q1" vid="REV 4:11">kia riro i a koe te korōria, me te hōnore, me te kaha.</para>
  <para style="q1" vid="REV 4:11">Nāu hoki i hanga ngā mea katoa,</para>
  <para style="q2" vid="REV 4:11">ā, nāu i pai i takoto ai aua mea, i hangā ai.”<verse eid="REV 4:11" /></para>
  <chapter eid="REV 4" />
  <chapter number="5" style="c" sid="REV 5" />
  <para style="s">Te Pukapuka me te Reme</para>
  <para style="p">
    <verse number="1" style="v" sid="REV 5:1" />Ā, i kite anō ahau i te ringa matau o tērā e noho rā i runga i te torōna, he pukapuka kua oti te tuhituhi ā-roto, ā-tua hoki, he mea hīri ki ngā hīri e whitu. <verse eid="REV 5:1" /><verse number="2" style="v" sid="REV 5:2" />Ā, i kite ahau i tētahi anahera kaha e karanga ana, he nui te reo, “Ko wai e tika ana hei whakatuwhera i te pukapuka, hei wāwāhi i ōna hīri?” <verse eid="REV 5:2" /><verse number="3" style="v" sid="REV 5:3" />Ā, kīhai i taea e tētahi i te rangi, i te whenua rānei, i raro rānei i te whenua, te whewhera i te pukapuka, te titiro rānei ki reira. <verse eid="REV 5:3" /><verse number="4" style="v" sid="REV 5:4" />Nā, nui atu tōku tangi, nō te mea kīhai i kitea tētahi e tika ana hei whewhera i te pukapuka, hei titiro iho rānei ki reira. <verse eid="REV 5:4" /><verse number="5" style="v" sid="REV 5:5" />Nā, ka mea mai tētahi o ngā kaumātua ki ahau, “Kaua e tangi, nā, kua riro te wikitōria i te Raiona o te hapū o Hūrā, i te Pūtake o Rāwiri, māna e whakatuwhera te pukapuka, e wāwāhi ōna hīri e whitu.”<verse eid="REV 5:5" /></para>
  <para style="p">
    <verse number="6" style="v" sid="REV 5:6" />Ā, i kite anō ahau, nā, i waenganui o te torōna, o ngā mea ora hoki e whā, i waenganui anō hoki o ngā kaumātua, he Reme e tū ana, te āhua kei tō te mea i whakamatea, e whitu ōna haona, e whitu ngā kanohi; ko ngā Wairua e whitu ēnei o te Atua, kua tonoa nei puta noa i te ao. <verse eid="REV 5:6" /><verse number="7" style="v" sid="REV 5:7" />Nā, ka haere atu ia, ka tango i te pukapuka i roto i te matau o tērā e noho rā i runga i te torōna. <verse eid="REV 5:7" /><verse number="8" style="v" sid="REV 5:8" />Ā, nō ka tango ia i te pukapuka, ka hinga iho ngā mea ora e whā, me ngā kaumātua e rua tekau mā whā, ki te aroaro o te Reme, he hāpa i tētahi, i tētahi o rātou, me ngā oko kōura kī tonu i ngā mea kakara, ko ngā īnoi ērā a te hunga tapu. <verse eid="REV 5:8" /><verse number="9" style="v" sid="REV 5:9" />Nā, ka waiata rātou i te waiata hou, ka mea:</para>
  <para style="q1" vid="REV 5:9">“Pai tonu koe hei tango i te pukapuka,</para>
  <para style="q2" vid="REV 5:9">hei wāhi i ōna hīri;</para>
  <para style="q1" vid="REV 5:9">i whakamatea hoki koe,</para>
  <para style="q2" vid="REV 5:9">ā, hokona ana mātou e koe</para>
  <para style="q1" vid="REV 5:9">hei hunga mā te Atua ki ōu toto,</para>
  <para style="q2" vid="REV 5:9">i roto i ngā hapū, i ngā reo,</para>
  <para style="q2" vid="REV 5:9">i ngā huihuinga tāngata, i ngā iwi katoa;<verse eid="REV 5:9" /></para>
  <para style="q1">
    <verse number="10" style="v" sid="REV 5:10" />ā, meinga ana rātou e koe hei kīngi,</para>
  <para style="q2" vid="REV 5:10">hei tohunga ki tō mātou Atua;</para>
  <para style="q2" vid="REV 5:10">ka kīngi anō rātou ki runga ki te whenua.”<verse eid="REV 5:10" /></para>
  <para style="p">
    <verse number="11" style="v" sid="REV 5:11" />Nā, i kite ahau, i rongo hoki ahau i te reo o ngā anahera maha i ngā taha katoa o te torōna, o ngā mea ora hoki, o ngā kaumātua. Nā, ko tō rātou tokomaha kei ngā mano tekau mano tekau, me ngā mano mano; <verse eid="REV 5:11" /><verse number="12" style="v" sid="REV 5:12" />nui atu tō rātou reo ki te mea mai:</para>
  <para style="q1" vid="REV 5:12">“Pai tonu te Reme i whakamatea</para>
  <para style="q2" vid="REV 5:12">hei tango i te kaha, i te taonga, i te mātauranga,</para>
  <para style="q2" vid="REV 5:12">i te mana, i te hōnore, i te korōria, i te whakapai!”<verse eid="REV 5:12" /></para>
  <para style="p">
    <verse number="13" style="v" sid="REV 5:13" />I rongo anō ahau ki ngā mea hanga katoa o te rangi, o te whenua, i raro anō hoki i te whenua, ki ērā hoki i te moana, ki ngā mea katoa o reira, e mea ana:</para>
  <para style="q1" vid="REV 5:13">“Waiho atu i tēnei e noho nei i runga i te torōna, i te Reme hoki,</para>
  <para style="q2" vid="REV 5:13">te whakapai, te hōnore, te korōria, te kaha</para>
  <para style="q3" vid="REV 5:13">ā ake ake!”<verse eid="REV 5:13" /></para>
  <para style="m">
    <verse number="14" style="v" sid="REV 5:14" />Nā, ka mea ngā mea ora e whā, “Āmine!” Ā, ka hinga iho ngā kaumātua, ka koropiko.<verse eid="REV 5:14" /></para>
  <chapter eid="REV 5" />
  <chapter number="6" style="c" sid="REV 6" />
  <para style="s">Ngā Hīri</para>
  <para style="p">
    <verse number="1" style="v" sid="REV 6:1" />Ā, i kite ahau i te wāhanga o tētahi o ngā hīri e te Reme, i rongo hoki i tētahi o ngā mea ora e whā e mea mai ana, ānō he reo whatitiri, “Haere mai!” <verse eid="REV 6:1" /><verse number="2" style="v" sid="REV 6:2" />I kite anō ahau, nā, he hōiho mā; ā, ko te tangata e noho ana i runga he kōpere tāna; ā, ka hoatu he karauna ki a ia. Ā, haere atu ana ia i runga i te wikitōria ki te wikitōria.<verse eid="REV 6:2" /></para>
  <para style="p">
    <verse number="3" style="v" sid="REV 6:3" />Ā, i tāna wāhanga i te rua o ngā hīri ka rongo ahau i te rua o ngā mea ora e mea ana, “Haere mai!” <verse eid="REV 6:3" /><verse number="4" style="v" sid="REV 6:4" />Nā, ka puta mai tētahi hōiho anō, he hōiho whero; ā, i hoatu ki te kainoho i runga kia tangohia atu e ia te rangimārie i runga i te whenua, kia patu ai rātou tētahi i tētahi. I hoatu anō hoki he hoari nui ki a ia.<verse eid="REV 6:4" /></para>
  <para style="p">
    <verse number="5" style="v" sid="REV 6:5" />Ā, i tāna wāhanga i te toru o ngā hīri ka rongo ahau i te toru o ngā mea ora e mea ana, “Haere mai!” Ā, i kite ahau, nā, he hōiho mangu; me te kainoho i runga he pāuna taimaha tāna kei tōna ringaringa. <verse eid="REV 6:5" /><verse number="6" style="v" sid="REV 6:6" />Ā, ka rongo ahau i te reo, anō i waenganui o ngā mea ora e whā, e mea ana, “He koata wīti mō te pene, e toru koata pārei mō te pene; kei kino hoki tāu mahi ki te hinu, ki te wāina.”<verse eid="REV 6:6" /></para>
  <para style="p">
    <verse number="7" style="v" sid="REV 6:7" />Ā, i tāna wāhanga i te whā o ngā hīri, ka rongo ahau i te reo o te whā o ngā mea ora, e mea ana, “Haere mai!” <verse eid="REV 6:7" /><verse number="8" style="v" sid="REV 6:8" />Ā, ka kite ahau, nā, he hōiho hāmā; ā, ko te kainoho i runga, tōna ingoa ko te Mate, me te aru anō te Rēinga i a ia. Nā, i hoatu ki a rāua te tikanga ki te tuawhā o ngā wāhi o te whenua, kia whakamatea ki te hoari, ki te matekai, ki te mate tūroro, ki ngā kararehe hoki o te whenua.<verse eid="REV 6:8" /></para>
  <para style="p">
    <verse number="9" style="v" sid="REV 6:9" />Ā, i tāna wāhanga i te rima o ngā hīri, ka kitea e ahau i raro i te āta ngā wairua o te hunga i whakamatea mō te kupu a te Atua, mō tā rātou whakaatu hoki. <verse eid="REV 6:9" /><verse number="10" style="v" sid="REV 6:10" />Nui atu tō rātou reo ki te karanga, ki te mea, “Kia pēhea te roa, e te Ariki, e te tapu, e te pono, ā, kore ana koe e whakawā, e rapu utu mō ō mātou toto, i te hunga e noho ana i runga i te whenua?” <verse eid="REV 6:10" /><verse number="11" style="v" sid="REV 6:11" />Ā, i hoatu he kākahu mā ki tēnei, ki tēnei o rātou; ā, i kīia atu ki a rātou, kia okioki rātou he wā iti nei, kia rite rā anō ō rātou hoa pononga me ō rātou tēina, i meinga nei kia patua, kia pērātia me rātou.<verse eid="REV 6:11" /></para>
  <para style="p">
    <verse number="12" style="v" sid="REV 6:12" />Ā, ka kite ahau i tāna wāhanga i te ono o ngā hīri, nā, ko te rū nui; ā, ka mangu te rā ānō he kākahu taratara, pūhuruhuru, ā, ko te marama pēnā katoa i te toto; <verse eid="REV 6:12" /><verse number="13" style="v" sid="REV 6:13" />ā, ka taka iho ngā whetū o te rangi, ānō he piki e whakangahoro nei i ōna hua kōriri, ina rurea ia i te hau nui. <verse eid="REV 6:13" /><verse number="14" style="v" sid="REV 6:14" />Nā, ka tahia atu te rangi me te pukapuka e whakakopaia ana; ā, ka nekehia atu ngā maunga katoa me ngā motu i ō rātou tūranga.<verse eid="REV 6:14" /></para>
  <para style="p">
    <verse number="15" style="v" sid="REV 6:15" />Nā, ko ngā kīngi o te whenua, ko ngā tāngata nunui, ko ngā tāngata taonga, ko ngā rangatira mano, ko ngā tāngata kaha, ko ngā pononga katoa, me ngā rangatira katoa, piri ana rātou ki roto ki ngā ana, ki ngā toka o ngā maunga; <verse eid="REV 6:15" /><verse number="16" style="v" sid="REV 6:16" />me te kī ake anō rātou ki ngā maunga, ki ngā toka, “E hinga ki runga ki a mātou, hei huna i a mātou i te kanohi o tērā e noho rā i runga i te torōna, i te riri hoki o te Reme; <verse eid="REV 6:16" /><verse number="17" style="v" sid="REV 6:17" />kua taea hoki te rā nui o tōna riri; ā, ko wai e tū?”<verse eid="REV 6:17" /></para>
  <chapter eid="REV 6" />
  <chapter number="7" style="c" sid="REV 7" />
  <para style="s">Te Hunga 144,000 nō Īharaira</para>
  <para style="p">
    <verse number="1" style="v" sid="REV 7:1" />Muri iho i ēnei mea ka kite ahau ngā anahera tokowhā, e tū ana i ngā pito e whā o te whenua, e pupuri ana i ngā hau e whā o te whenua, kia kaua e pupuhi te hau ki runga ki te whenua, kia kaua ki te moana, kia kaua rānei ki runga ki tētahi rākau. <verse eid="REV 7:1" /><verse number="2" style="v" sid="REV 7:2" />I kite anō ahau i tētahi atu anahera e haere ake ana i te rāwhiti, i a ia te hīri a te Atua ora; nā, nui atu tōna reo ki te karanga ki ngā anahera tokowhā, i tukua nei mā rātou e mea he kino ki te whenua, ki te moana, <verse eid="REV 7:2" /><verse number="3" style="v" sid="REV 7:3" />e mea ana, “Kaua e meatia he kino ki te whenua, kaua ki te moana, kaua hoki ki ngā rākau; kia hīritia rā anō e mātou ngā rae o ngā pononga a tō tātou Atua.”<verse eid="REV 7:3" /></para>
  <para style="p">
    <verse number="4" style="v" sid="REV 7:4" />Ā, i rongo ahau ki te tokomaha o te hunga i hīritia, kotahi rau e whā tekau mā whā ngā mano i hīritia, nō ngā pū katoa o ngā tama a Īharaira:<verse eid="REV 7:4" /></para>
  <para style="q1">
    <verse number="5" style="v" sid="REV 7:5" />o te pū o Hūrā kotahi tekau mā rua ngā mano i hīritia,</para>
  <para style="q1" vid="REV 7:5">o te pū o Reupena kotahi tekau mā rua ngā mano,</para>
  <para style="q1" vid="REV 7:5">o te pū o Kara kotahi tekau mā rua ngā mano,<verse eid="REV 7:5" /></para>
  <para style="q1">
    <verse number="6" style="v" sid="REV 7:6" />o te pū o Āhera kotahi tekau mā rua ngā mano,</para>
  <para style="q1" vid="REV 7:6">o te pū o Nepetarima kotahi tekau mā rua ngā mano,</para>
  <para style="q1" vid="REV 7:6">o te pū o Mānahi kotahi tekau mā rua ngā mano,<verse eid="REV 7:6" /></para>
  <para style="q1">
    <verse number="7" style="v" sid="REV 7:7" />o te pū o Himiona kotahi tekau mā rua ngā mano,</para>
  <para style="q1" vid="REV 7:7">o te pū o Rīwai kotahi tekau mā rua ngā mano,</para>
  <para style="q1" vid="REV 7:7">o te pū o Ihākara kotahi tekau mā rua ngā mano,<verse eid="REV 7:7" /></para>
  <para style="q1">
    <verse number="8" style="v" sid="REV 7:8" />o te pū o Hepurona kotahi tekau mā rua ngā mano,</para>
  <para style="q1" vid="REV 7:8">o te pū o Hōhepa kotahi tekau mā rua ngā mano,</para>
  <para style="q1" vid="REV 7:8">o te pū o Pineamine kotahi tekau mā rua ngā mano i hīritia.<verse eid="REV 7:8" /></para>
  <para style="s">Te Mano Tini</para>
  <para style="p">
    <verse number="9" style="v" sid="REV 7:9" />Muri iho i ēnei mea ka kite ahau, nā, he mano tini, e kore nei e taea e tētahi te tatau, nō ngā iwi katoa, nō ngā hapū, nō ngā huihuinga tāngata, nō ngā reo, e tū ana i mua i te torōna, i mua hoki i te Reme, he mea whakakākahu ki ngā kākahu mā, he nīkau hoki ki ō rātou ringaringa. <verse eid="REV 7:9" /><verse number="10" style="v" sid="REV 7:10" />Nui atu tō rātou reo ki te karanga, ki te mea:</para>
  <para style="q1" vid="REV 7:10">“Ko te whakaoranga ki tō tātou Atua,</para>
  <para style="q1" vid="REV 7:10">e noho nei i runga i te torōna,</para>
  <para style="q1" vid="REV 7:10">ki te Reme hoki.”<verse eid="REV 7:10" /></para>
  <para style="m">
    <verse number="11" style="v" sid="REV 7:11" />Nā, ko ngā anahera katoa e tū ana i ngā taha katoa o te torōna, i ngā taha hoki o ngā kaumātua, o ngā mea ora e whā; ā, ka tāpapa rātou ki mua i te torōna, ka koropiko ki te Atua, <verse eid="REV 7:11" /><verse number="12" style="v" sid="REV 7:12" />me te kī ake anō:</para>
  <para style="q1" vid="REV 7:12">“Āmine!</para>
  <para style="q1" vid="REV 7:12">Ko te whakapai, ko te korōria,</para>
  <para style="q1" vid="REV 7:12">ko te mātauranga, ko te whakawhetai,</para>
  <para style="q1" vid="REV 7:12">ko te hōnore, ko te mana, ko te kaha,</para>
  <para style="q1" vid="REV 7:12">kei tō tātou Atua ake ake! Āmine!”<verse eid="REV 7:12" /></para>
  <para style="p">
    <verse number="13" style="v" sid="REV 7:13" />Ā, ka oho mai tētahi o ngā kaumātua, ka mea mai ki ahau, “Ko ēnei i whakakākahuria nei ki ngā kākahu mā, ko wai rā? Ā, i haere mai rātou i hea?”<verse eid="REV 7:13" /></para>
  <para style="p">
    <verse number="14" style="v" sid="REV 7:14" />Anō rā ko ahau ki a ia, “E kara, e mātau ana koe.”</para>
  <para style="p" vid="REV 7:14">Ka mea mai ia ki ahau, “Ko te hunga tēnei i puta mai i te tūkinotanga nui, ko ō rātou kākahu he mea horoi nā rātou, he mea whakamā ki ngā toto o te Reme.<verse eid="REV 7:14" /></para>
  <para style="q1">
    <verse number="15" style="v" sid="REV 7:15" />Koia rātou e noho nei i mua i te torōna o te Atua,</para>
  <para style="q2" vid="REV 7:15">e mahi nei ki a ia i te ao, i te pō, i roto i tōna whare;</para>
  <para style="q1" vid="REV 7:15">ā, mā tērā e noho rā i runga i te torōna e hīpoki tōna tapenākara ki runga i a rātou.<verse eid="REV 7:15" /></para>
  <para style="q1">
    <verse number="16" style="v" sid="REV 7:16" />Kore ake ō rātou matekai,</para>
  <para style="q2" vid="REV 7:16">kore ake ō rātou matewai;</para>
  <para style="q1" vid="REV 7:16">e kore anō hoki te rā e pā iho ki a rātou,</para>
  <para style="q2" vid="REV 7:16">tētahi wera rānei;<verse eid="REV 7:16" /></para>
  <para style="q1">
    <verse number="17" style="v" sid="REV 7:17" />ko te Reme hoki i waenganui o te torōna hei hēpara mō rātou,</para>
  <para style="q2" vid="REV 7:17">ā, māna rātou e ārahi ki ngā puna wai o te ora;</para>
  <para style="q1" vid="REV 7:17">ā, mā te Atua e muru atu ngā roimata katoa i ō rātou kanohi.”<verse eid="REV 7:17" /></para>
  <chapter eid="REV 7" />
  <chapter number="8" style="c" sid="REV 8" />
  <para style="s">Te Hīri Tuawhitu</para>
  <para style="p">
    <verse number="1" style="v" sid="REV 8:1" />Ā, i tāna wāhanga i te whitu o ngā hīri, kāhore he aha i rangona i te rangi me te mea kotahi te hāwhe hāora. <verse eid="REV 8:1" /><verse number="2" style="v" sid="REV 8:2" />Ā, ka kite ahau i ngā anahera tokowhitu e tū rā i te aroaro o te Atua; ā, e whitu ngā tētere i hoatu ki a rātou.<verse eid="REV 8:2" /></para>
  <para style="p">
    <verse number="3" style="v" sid="REV 8:3" />Ā, ka haere mai tētahi atu anahera, ka tū ki runga o te āta, he tahu kōura tāna; ā, he maha ngā whakakakara i hoatu ki a ia, hei tāpiri māna ki ngā īnoi a te hunga tapu katoa ki runga ki te āta kōura i mua i te torōna. <verse eid="REV 8:3" /><verse number="4" style="v" sid="REV 8:4" />Ā, ko te paoa o ngā whakakakara me ngā īnoi a te hunga tapu, ka kake atu i te ringaringa o te anahera ki te aroaro o te Atua. <verse eid="REV 8:4" /><verse number="5" style="v" sid="REV 8:5" />Ā, ka mau te anahera ki te tahu whakakakara, ka whakakīia ki te kāpura o te āta, pangā ana e ia ki te whenua. Nā, ko te putanga mai o ngā whatitiri, o ngā reo, o ngā uira, o te rū.<verse eid="REV 8:5" /></para>
  <para style="s">Ngā Tētere</para>
  <para style="p">
    <verse number="6" style="v" sid="REV 8:6" />Nā, kua takatū ngā anahera tokowhitu i ngā tētere e whitu, ka mea ki te whakatangi.<verse eid="REV 8:6" /></para>
  <para style="p">
    <verse number="7" style="v" sid="REV 8:7" />Whakatangi ana te anahera tuatahi, nā, he whatu tērā, he kāpura, he toto anō hoki i roto, ka pangā ki te whenua. Nā, kua pau i te ahi te wāhi tuatoru o te whenua, kua pau i te ahi te wāhi tuatoru o ngā rākau, ā, pau ake hoki i te ahi ngā tarutaru matomato katoa.<verse eid="REV 8:7" /></para>
  <para style="p">
    <verse number="8" style="v" sid="REV 8:8" />Ā, ka whakatangi te rua o ngā anahera, nā, me te mea he maunga nui tērā, e kāia ana e te ahi, kua makā ki te moana; ā, ka meinga te wāhi tuatoru o te moana hei toto. <verse eid="REV 8:8" /><verse number="9" style="v" sid="REV 8:9" />Ā, mate iho te wāhi tuatoru o ngā mea hanga i roto i te moana, o ngā mea whai ora; ngaro iho hoki te wāhi tuatoru o ngā kaipuke.<verse eid="REV 8:9" /></para>
  <para style="p">
    <verse number="10" style="v" sid="REV 8:10" />Ā, ka whakatangi te toru o ngā anahera, nā, kua taka iho i te rangi he whetū nui e kā ana, ānō he rama, ā, taka ana ki te wāhi tuatoru o ngā awa, ki ngā puna hoki o ngā wai. <verse eid="REV 8:10" /><verse number="11" style="v" sid="REV 8:11" />Ā, ko te ingoa o te whetū ko Tarukawa; ā, ka meinga te wāhi tuatoru o ngā wai hei taru kawa; ā, he tokomaha ngā tāngata i mate i ngā wai, nō te mea kua kawa.<verse eid="REV 8:11" /></para>
  <para style="p">
    <verse number="12" style="v" sid="REV 8:12" />Ā, ka whakatangi te whā o ngā anahera, nā, kua patua te wāhi tuatoru o te rā, me te wāhi tuatoru o te marama, me te wāhi tuatoru hoki o ngā whetū; kia pōuri ai te wāhi tuatoru o aua mea, kia kore ai e mārama te wāhi tuatoru o te rā, o te pō anō hoki.<verse eid="REV 8:12" /></para>
  <para style="p">
    <verse number="13" style="v" sid="REV 8:13" />Ā, i kite ahau, i rongo hoki i tētahi ēkara e rere ana i waenganui o te rangi, he nui tōna reo ki te mea mai, “Auē, auē, auē, te mate mō te hunga e noho ana i runga i te whenua, i ērā reo o te tētere a ngā anahera tokotoru, meāke nei tangi!”<verse eid="REV 8:13" /></para>
  <chapter eid="REV 8" />
  <chapter number="9" style="c" sid="REV 9" />
  <para style="p">
    <verse number="1" style="v" sid="REV 9:1" />Ā, ka whakatangi te rima o ngā anahera, ā, ka kite ahau i tētahi whetū nō te rangi kua taka iho ki te whenua. Ā, ka hoatu ki a ia te kī o te poka tōrere. <verse eid="REV 9:1" /><verse number="2" style="v" sid="REV 9:2" />Ā, uakina ana e ia te poka tōrere; ā, ka puta ake he paoa i te poka, ānō he paoa nō tētahi kāpura nui; ā, pōuri iho te rā me te rangi i te paoa o te poka. <verse eid="REV 9:2" /><verse number="3" style="v" sid="REV 9:3" />Ā, ka puta mai i te paoa he māwhitiwhiti ki runga ki te whenua; i hoatu hoki ki a rātou he kaha, he pērā me te kaha o ngā kopiona o te whenua. <verse eid="REV 9:3" /><verse number="4" style="v" sid="REV 9:4" />I kōrerotia hoki ki a rātou kia kaua e kino i a rātou te tarutaru o te whenua, tētahi mea matomato rānei, tētahi rākau rānei; ko ngā tāngata anake kāhore nei te hīri a te Atua i ō rātou rae. <verse eid="REV 9:4" /><verse number="5" style="v" sid="REV 9:5" />I tukua anō hoki ki a rātou kia kaua e whakamate i ērā, engari me whakamamae kia rima rā anō ngā marama; ā, ko tā rātou whakamamae kia pērā me te whakamamae a te kopiona, ina wero i te tangata. <verse eid="REV 9:5" /><verse number="6" style="v" sid="REV 9:6" />Ā, i aua rā tērā ngā tāngata e rapu i te mate, ā, e kore rawa e kitea; e hiahia anō rātou kia mate, heoi, ka oma te mate i a rātou.<verse eid="REV 9:6" /></para>
  <para style="p">
    <verse number="7" style="v" sid="REV 9:7" />Nā, ko te waihanga o ngā māwhitiwhiti rite tonu ki ngā hōiho kua oti te whakanoho mō te pakanga. Ā, i runga i ō rātou mātenga he mea e rite ana ki ngā karauna kōura, ā, ko ō rātou kanohi ānō he kanohi tāngata. <verse eid="REV 9:7" /><verse number="8" style="v" sid="REV 9:8" />He makawe anō tō rātou rite tonu ki te makawe wahine, ko ō rātou niho me te mea nō te raiona. <verse eid="REV 9:8" /><verse number="9" style="v" sid="REV 9:9" />He pukupuku hoki ō rātou, ānō he pukupuku rino; ā, ko te haruru o ō rātou pākau, ānō ko te haruru o ngā hāriata, o ngā hōiho maha e rere ana ki te tatauranga. <verse eid="REV 9:9" /><verse number="10" style="v" sid="REV 9:10" />He hiku ō rātou pērā i ō ngā kopiona, he wero hoki; ā, kei ō rātou hiku tō rātou kaha ki te whakamamae tāngata mō ngā marama e rima. <verse eid="REV 9:10" /><verse number="11" style="v" sid="REV 9:11" />He kīngi anō tō rātou, ko te anahera o te poka tōrere; ko tōna ingoa i te reo Hiperu ko Aparona, ā, i te reo Kariki ko Aporiona tōna ingoa.<verse eid="REV 9:11" /></para>
  <para style="p">
    <verse number="12" style="v" sid="REV 9:12" />Kua pahemo te tuatahi o ngā auē; nā, e rua ake ngā auē kei te haere mai i muri.<verse eid="REV 9:12" /></para>
  <para style="p">
    <verse number="13" style="v" sid="REV 9:13" />Nā, ka whakatangi te ono o ngā anahera, ā, ka rongo ahau ki tētahi reo, e ahu mai ana i ngā haona e whā o te āta kōura i te aroaro o te Atua, <verse eid="REV 9:13" /><verse number="14" style="v" sid="REV 9:14" />e mea ana ki te ono o ngā anahera, kei a ia nei te tētere, “Wetekina ngā anahera tokowhā e here rā i te awa nui, i Uparati.” <verse eid="REV 9:14" /><verse number="15" style="v" sid="REV 9:15" />Nā, ka wetekina aua anahera tokowhā, kua noho rite noa ake nei mō te hāora, me te rā, me te marama, me te tau, e whakamate ai rātou i te wāhi tuatoru o ngā tāngata. <verse eid="REV 9:15" /><verse number="16" style="v" sid="REV 9:16" />Ā, ko te tokomaha o ngā taua o ngā hōia eke hōiho e rua tekau mano ngā tekau mano; i rongo hoki ahau ki tō rātou tokomaha.<verse eid="REV 9:16" /></para>
  <para style="p">
    <verse number="17" style="v" sid="REV 9:17" />Ko tāku tēnei i kite ai i ahau e titiro matakite ana, ko ngā hōiho me ngā kainoho i runga he pukupuku o rātou, ānō he ahi, he hakiniti, he whānāriki. Nā, ko ngā upoko o ngā hōiho, ānō he upoko raiona; e puta mai ana hoki i ō rātou māngai he kāpura, he paoa, he whānāriki. <verse eid="REV 9:17" /><verse number="18" style="v" sid="REV 9:18" />Nā ēnei mate e toru i patu te wāhi tuatoru o ngā tāngata, nā te kāpura, nā te paoa, nā te whānāriki, i puta mai i ō rātou māngai. <verse eid="REV 9:18" /><verse number="19" style="v" sid="REV 9:19" />Ko te kaha hoki o ngā hōiho kei ō rātou māngai, kei ō rātou waero; ko ō rātou waero koia anō kei te nākahi, he upoko ō rātou; ko ā rātou mea tūkino ēnei.<verse eid="REV 9:19" /></para>
  <para style="p">
    <verse number="20" style="v" sid="REV 9:20" />Nā, ko ērā atu tāngata, kīhai nei i whakamatea e ēnei mate, kāhore rātou i rīpenetā ki ngā mahi a ō rātou ringaringa, kīhai hoki i mutu tō rātou koropiko ki ngā rēwera, ki ngā whakapakoko kōura, hiriwa, parāhi, kōhatu, rākau rānei; ki ngā mea kāhore nei e kite, kāhore e rongo, kāhore e hāereere. <verse eid="REV 9:20" /><verse number="21" style="v" sid="REV 9:21" />Kāhore anō hoki rātou i rīpenetā ki ā rātou kōhuru, ki ā rātou mahi mākutu, ki ā rātou moepuku, ki ā rātou tāhae.<verse eid="REV 9:21" /></para>
  <chapter eid="REV 9" />
  <chapter number="10" style="c" sid="REV 10" />
  <para style="s">Te Anahera me te Pukapuka Nohinohi</para>
  <para style="p">
    <verse number="1" style="v" sid="REV 10:1" />Ā, ka kite ahau i tētahi atu anahera kaha e heke iho ana i te rangi, he mea whakakākahu ki te kapua; ko te āniwaniwa i runga i tōna mātenga, ko tōna kanohi rite tonu ki te rā, ōna waewae ki te pou kāpura. <verse eid="REV 10:1" /><verse number="2" style="v" sid="REV 10:2" />I tōna ringaringa hoki tētahi pukapuka nohinohi e tuwhera ana. Ā, ko tōna waewae matau e takahi ana ki te moana, ko tōna mauī ki te whenua. <verse eid="REV 10:2" /><verse number="3" style="v" sid="REV 10:3" />He nui anō tōna reo ki te karanga, ānō he raiona e tangi ana. Ā, i te mea ka karanga ia, ka puaki ngā reo o ngā whatitiri e whitu. <verse eid="REV 10:3" /><verse number="4" style="v" sid="REV 10:4" />Ā, nō ka puaki ngā reo o ngā whatitiri e whitu, ka mea ahau ki te tuhituhi. Nā, ka rangona e ahau he reo i te rangi e mea mai ana ki ahau, “Hīritia ngā mea kua whakapuakina nei e ngā whatitiri e whitu, kaua hoki ēnei e tuhituhia.”<verse eid="REV 10:4" /></para>
  <para style="p">
    <verse number="5" style="v" sid="REV 10:5" />Nā, ko te anahera i kitea rā e ahau e tū ana i runga i te moana i runga hoki i te whenua, whakaara ana i tōna ringa matau ki te rangi, <verse eid="REV 10:5" /><verse number="6" style="v" sid="REV 10:6" />ā, oatitia ana e ia te Mea ora tonu ake ake, nāna nei i hanga te rangi me ōna mea, te whenua me ōna mea, te moana me ōna mea, “Kāhore ake he tāima, <verse eid="REV 10:6" /><verse number="7" style="v" sid="REV 10:7" />engari i ngā rā o te reo o te whitu o ngā anahera, ina mea ia ki te whakatangi, ka whakaotia te mea ngaro a te Atua, tāna rongopai i kauwhau ai ki āna pononga, ki ngā poropiti.”<verse eid="REV 10:7" /></para>
  <para style="p">
    <verse number="8" style="v" sid="REV 10:8" />Ā, ka kōrero anō ki ahau te reo i rongo ai ahau i te rangi, ka mea, “Tīkina atu te pukapuka nohinohi e tuwhera nā i te ringaringa o te anahera e tū nā i runga i te moana, i runga anō i te whenua.”<verse eid="REV 10:8" /></para>
  <para style="p">
    <verse number="9" style="v" sid="REV 10:9" />Nā, ka haere ahau ki te anahera, ka mea ki a ia, “Hōmai ki ahau te pukapuka nohinohi nā.” Ka mea mai ia ki ahau, “Tangohia, kainga; ā, ka kawa tōu kōpū, ka reka ia ki tōu māngai, ānō he honi.”<verse eid="REV 10:9" /></para>
  <para style="p">
    <verse number="10" style="v" sid="REV 10:10" />Nā, ka tango ahau i te pukapuka nohinohi i te ringaringa o te anahera, kainga ana e ahau; ā, i reka anō ki tōku māngai, ānō he honi. Nō tāku kainga kua kawa tōku kōpū. <verse eid="REV 10:10" /><verse number="11" style="v" sid="REV 10:11" />Ā, ka mea mai rātou ki ahau, “Me poropiti anō koe mō ngā huihuinga tokomaha o ngā tāngata, o ngā iwi, o ngā reo, o ngā kīngi.”<verse eid="REV 10:11" /></para>
  <chapter eid="REV 10" />
  <chapter number="11" style="c" sid="REV 11" />
  <para style="s">Ngā Kaiwhakaatu Tokorua</para>
  <para style="p">
    <verse number="1" style="v" sid="REV 11:1" />Nā, kua hōmai ki ahau he kākaho e rite ana ki te tokotoko, ā, ka mea mai tētahi, “E ara, ka whanganga i te whare o te Atua, me te āta, me te hunga e koropiko ana i roto. <verse eid="REV 11:1" /><verse number="2" style="v" sid="REV 11:2" />Me whakarere ia ki waho te marae i te taha ki waho o te whare tapu, kaua tērā e whangangatia; kua hoatu hoki ki ngā tauiwi; ā, e takatakahia e rātou te pā tapu, e whā tekau mā rua ngā marama. <verse eid="REV 11:2" /><verse number="3" style="v" sid="REV 11:3" />Ā, māku e hoatu he tikanga ki āku kaiwhakaatu tokorua, e poropiti hoki rāua, kotahi mano e rua rau e ono tekau ngā rā, he taratara anō te kākahu.”<verse eid="REV 11:3" /></para>
  <para style="p">
    <verse number="4" style="v" sid="REV 11:4" />Ko ngā ōriwa e rua ēnei, me ngā tūranga rama e rua, e tū nei i te aroaro o te Ariki o te whenua. <verse eid="REV 11:4" /><verse number="5" style="v" sid="REV 11:5" />Ā, ki te mea tētahi ki te tūkino i a rāua, ka puta mai he kāpura i ō rāua māngai, e pau ai ō rāua hoariri. Ki te mea hoki tētahi ki te tūkino i a rāua, ko te whakamatenga tēnei mōna. <verse eid="REV 11:5" /><verse number="6" style="v" sid="REV 11:6" />Kei a rāua te tikanga mō te kōpani i te rangi, kia kaua e ua te ua i ngā rā o tā rāua poropititanga. Kei a rāua anō te tikanga mō te whakaputa kē i ngā wai hei toto, mō te patu anō i te whenua ki ngā patunga katoa, i ngā wā e pai ai rāua.<verse eid="REV 11:6" /></para>
  <para style="p">
    <verse number="7" style="v" sid="REV 11:7" />Ā, nō ka mutu tā rāua whakaatu, ka whawhai ki a rāua te kararehe e haere ake ana i roto i te poka tōrere, ā, e taea rāua e ia, e whakamatea rāua. <verse eid="REV 11:7" /><verse number="8" style="v" sid="REV 11:8" />Ka takoto anō ō rāua tinana ki te huarahi o te pā nui, e huaina wairuatia nei ko Horoma, ko Īhipa, ki te wāhi hoki i rīpekatia ai tō rāua Ariki. <verse eid="REV 11:8" /><verse number="9" style="v" sid="REV 11:9" />Ā, e toru ngā rā me te hāwhe e tirohia ai ō rāua tinana e ngā huihuinga tāngata, e ngā hapū, e ngā reo, e ngā iwi, e kore anō hoki e tukua ō rāua tinana kia hoatu ki te urupā. <verse eid="REV 11:9" /><verse number="10" style="v" sid="REV 11:10" />Ka koa hoki ki a rāua te hunga e noho ana i te whenua, ka harakoa, ka tāpae taonga tētahi ki tētahi; nō te mea i whakamamae ēnei poropiti tokorua i te hunga e noho ana ki te whenua.<verse eid="REV 11:10" /></para>
  <para style="p">
    <verse number="11" style="v" sid="REV 11:11" />Ā muri iho i aua rā e toru me te hāwhe, ka uru te manawa ora ki a rāua, he mea nā te Atua, ā, ka tū ō rāua waewae ki runga; nui atu hoki te wehi i pā ki te hunga e titiro ana ki a rāua. <verse eid="REV 11:11" /><verse number="12" style="v" sid="REV 11:12" />Ā, ka rongo rāua i te reo nui i te rangi e mea ana ki a rāua, “Haere ake kōrua ki konei.” Nā, haere atu ana rāua ki te rangi i roto i te kapua; me te mātakitaki anō ō rāua hoariri ki a rāua.<verse eid="REV 11:12" /></para>
  <para style="p">
    <verse number="13" style="v" sid="REV 11:13" />I taua hāora anō ka puta he rū nui, ka hinga te wāhi whakatekau o te pā; ko ngā tāngata i mate i taua rū e whitu mano; ā, ka wehi ērā atu, ā, hoatu ana e rātou he korōria ki te Atua o te rangi.<verse eid="REV 11:13" /></para>
  <para style="p">
    <verse number="14" style="v" sid="REV 11:14" />Kua pahemo te rua o ngā Auē! Nā, ka hohoro te toru o ngā Auē te haere mai!<verse eid="REV 11:14" /></para>
  <para style="s">Te Tētere Tuawhitu</para>
  <para style="p">
    <verse number="15" style="v" sid="REV 11:15" />Nā, ka whakatangi te whitu o ngā anahera; ā, ka whai i muri ngā reo nunui i te rangi, e mea ana:</para>
  <para style="q1" vid="REV 11:15">“Kua riro te rangatiratanga o te ao hei rangatiratanga mō tō tātou Ariki, mō tāna Karaiti hoki;</para>
  <para style="q2" vid="REV 11:15">ko ia anō hei kīngi ake ake.”<verse eid="REV 11:15" /></para>
  <para style="m">
    <verse number="16" style="v" sid="REV 11:16" />Nā, ko ngā kaumātua e rua tekau mā whā, e noho rā i te aroaro o te Atua i runga i ō rātou torōna, ka takoto rātou, ko ō rātou kanohi ki raro, ka koropiko ki te Atua, <verse eid="REV 11:16" /><verse number="17" style="v" sid="REV 11:17" />ka mea:</para>
  <para style="q1" vid="REV 11:17">“Ko tā mātou whakawhetai tēnei ki a koe,</para>
  <para style="q2" vid="REV 11:17">e te Ariki, e te Atua Kaha Rawa;</para>
  <para style="q1" vid="REV 11:17">tēnei koe ināianei, ā, i mua anō koe,</para>
  <para style="q2" vid="REV 11:17">ā, kei te haere mai anō;</para>
  <para style="q1" vid="REV 11:17">nō te mea kua riro i a koe tōu mana nui,</para>
  <para style="q2" vid="REV 11:17">kua kīngi anō koe.<verse eid="REV 11:17" /></para>
  <para style="q1">
    <verse number="18" style="v" sid="REV 11:18" />I riri hoki ngā iwi, ā, kua tae mai tōu riri</para>
  <para style="q2" vid="REV 11:18">me te wā mō ngā tūpāpaku e whakawākia ai.</para>
  <para style="q1" vid="REV 11:18">Te wā hoki e hoatu ai e koe he utu ki āu pononga,</para>
  <para style="q2" vid="REV 11:18">ki ngā poropiti, ki te hunga tapu anō hoki,</para>
  <para style="q2" vid="REV 11:18">ki te hunga anō e wehi ana i tōu ingoa,</para>
  <para style="q2" vid="REV 11:18">ki te hunga nonohi, ki te hunga nunui;</para>
  <para style="q1" vid="REV 11:18">e whakangaromia ai hoki te hunga e whakangaro nei i te whenua.”<verse eid="REV 11:18" /></para>
  <para style="p">
    <verse number="19" style="v" sid="REV 11:19" />Ā, i whakapuaretia anō te whare o te Atua i roto i te rangi, ā, ka kitea te āka o tāna kawenata i roto i tōna whare; nā, he uira tērā, me ngā reo, me ngā whatitiri, me te rū, me te whatu nui.<verse eid="REV 11:19" /></para>
  <chapter eid="REV 11" />
  <chapter number="12" style="c" sid="REV 12" />
  <para style="s">Te Wahine me te Tarakona</para>
  <para style="p">
    <verse number="1" style="v" sid="REV 12:1" />Nā, ka kitea he tohu nui i te rangi; he wahine, ko te rā tōna kākahu, ko te marama kei raro i ōna waewae, i runga anō i tōna mātenga ko ngā whetū kotahi tekau mā rua hei karauna. <verse eid="REV 12:1" /><verse number="2" style="v" sid="REV 12:2" />Kua hapū hoki ia, nā, karanga ana, oke ana, he mamae whānautanga.<verse eid="REV 12:2" /></para>
  <para style="p">
    <verse number="3" style="v" sid="REV 12:3" />Ā, ka kitea tētahi atu tohu i te rangi, nā, he tarakona nui, he mea whero, e whitu ōna māhunga, tekau ōna haona, e whitu anō ngā karauna i runga i ōna māhunga. <verse eid="REV 12:3" /><verse number="4" style="v" sid="REV 12:4" />Ā, e kūmea ana e tōna hiku te wāhi tuatoru o ngā whetū o te rangi, makā ana e ia ki te whenua. Ā, ka tū te tarakona i te aroaro o te wahine i mea nei ki te whānau, hei kai i tāna tamaiti ina whānau. <verse eid="REV 12:4" /><verse number="5" style="v" sid="REV 12:5" />Nā, ka whānau te tamaiti a te wahine rā, he tāne, ko ia hei whakahaere tikanga mō ngā iwi katoa ki te tokotoko rino. Nā, kua kāhakina atu tāna tamaiti ki te Atua, ki tōna torōna hoki. <verse eid="REV 12:5" /><verse number="6" style="v" sid="REV 12:6" />Ā, ka oma te wahine rā ki te koraha, kua rite noa ake hoki i te Atua he kāinga mōna ki reira, ki reira whāngainga ai ia, kia taka rā anō ngā rā kotahi mano e rua rau e ono tekau.<verse eid="REV 12:6" /></para>
  <para style="p">
    <verse number="7" style="v" sid="REV 12:7" />Nā, he whawhai tērā kei te rangi. Ko Mikaera rātou ko āna anahera e whawhai ana ki te tarakona; whawhai ana hoki te tarakona rātou ko āna anahera. <verse eid="REV 12:7" /><verse number="8" style="v" sid="REV 12:8" />Ā, kīhai rātou i toa; kīhai anō hoki tō rātou wāhi i kitea i te rangi i muri iho. <verse eid="REV 12:8" /><verse number="9" style="v" sid="REV 12:9" />Nā, ka makā te tarakona nui, te nākahi onamata, e huaina nei ko te Rēwera, ko Hātana hoki, e whakapōhēhē nei i te ao katoa. Ka makā ia ki te whenua, ā, i maka tahitia āna anahera me ia.<verse eid="REV 12:9" /></para>
  <para style="p">
    <verse number="10" style="v" sid="REV 12:10" />Ā, ka rongo ahau i te reo nui i te rangi e kī ana:</para>
  <para style="q1" vid="REV 12:10">“Tēnei kua tae mai te whakaoranga, te kaha, me te rangatiratanga o tō tātou Atua,</para>
  <para style="q2" vid="REV 12:10">me te mana hoki o tāna Karaiti;</para>
  <para style="q1" vid="REV 12:10">nō te mea kua whakatakā te kaiwhakapae ki ō tātou tēina,</para>
  <para style="q2" vid="REV 12:10">e whakapae nei ki a rātou i te ao, i te pō,</para>
  <para style="q2" vid="REV 12:10">i te aroaro o tō tātou Atua.<verse eid="REV 12:10" /></para>
  <para style="q1">
    <verse number="11" style="v" sid="REV 12:11" />Hinga ana ia i a rātou,</para>
  <para style="q2" vid="REV 12:11">he meatanga nā ngā toto o te Reme,</para>
  <para style="q1" vid="REV 12:11">nā te kupu hoki o tā rātou whakaatu;</para>
  <para style="q2" vid="REV 12:11">kīhai rātou i aroha ki te ora mō rātou, ā mate noa.<verse eid="REV 12:11" /></para>
  <para style="q1">
    <verse number="12" style="v" sid="REV 12:12" />Kia hari koutou ki tēnei, e ngā rangi,</para>
  <para style="q2" vid="REV 12:12">e te hunga hoki e noho ana i reira.</para>
  <para style="q1" vid="REV 12:12">Auē te mate mō te whenua, mō te moana hoki!</para>
  <para style="q2" vid="REV 12:12">Kua heke atu hoki ki a koutou te rēwera,</para>
  <para style="q1" vid="REV 12:12">nui atu hoki tōna riri,</para>
  <para style="q2" vid="REV 12:12">nō te mea kua mātau ia he poto tōna tāima.”<verse eid="REV 12:12" /></para>
  <para style="p">
    <verse number="13" style="v" sid="REV 12:13" />Ā, nō ka kite te tarakona kua makā ia ki te whenua, ka whakatoia e ia te wahine nāna te tamaiti tāne i whānau nei. <verse eid="REV 12:13" /><verse number="14" style="v" sid="REV 12:14" />Nā, e rua ngā pākau o te ēkara nui kua hoatu ki te wahine, kia rere ai ia ki te koraha, ki tōna kāinga, ki reira whāngainga ai ā taka noa he tāima, ētahi tāima, me te hāwhe tāima, kei kitea mai e te nākahi. <verse eid="REV 12:14" /><verse number="15" style="v" sid="REV 12:15" />Nā, ka whakaruakina mai e te nākahi i tōna māngai i muri i te wahine rā he wai, ānō he awa, kia kāhakina atu ai ia e te awa. <verse eid="REV 12:15" /><verse number="16" style="v" sid="REV 12:16" />Ā, ka āwhinatia mai te wahine e te whenua, ka hāmama te māngai o te whenua, inumia ake te awa i whakaruakina nei e te tarakona i roto i tōna māngai. <verse eid="REV 12:16" /><verse number="17" style="v" sid="REV 12:17" />Ā, riri ana te tarakona ki te wahine; haere ana ia ki te whawhai ki ērā atu o tāna whānau, ki te hunga e pupuri ana i ngā ture a te Atua, kei a rātou nei te whakaatu o Īhu Karaiti.<verse eid="REV 12:17" /></para>
  <chapter eid="REV 12" />
  <chapter number="13" style="c" sid="REV 13" />
  <para style="s">Ngā Kararehe e Rua</para>
  <para style="p">
    <verse number="1" style="v" sid="REV 13:1" />Nā, i te tū ahau i te one o te moana. Ā, ka kite ahau i tētahi kararehe e haere ake ana i te moana, e whitu ōna māhunga, tekau ngā haona, tekau hoki ngā karauna i runga i ōna haona, i runga anō i ōna māhunga ko te ingoa kohukohu. <verse eid="REV 13:1" /><verse number="2" style="v" sid="REV 13:2" />Rite tonu hoki te kararehe i kite ai ahau ki te reparo, ko ōna waewae kei o te pea, ko tōna māngai kei te māngai o te raiona. Ā, ka hoatu e te tarakona tōna kaha ki a ia, tōna torōna, me te mana nui. <verse eid="REV 13:2" /><verse number="3" style="v" sid="REV 13:3" />I kite anō ahau i tētahi o ōna mātenga me te mea kua marū, he mea e mate rawa ai; heoi, kua ora ia i tōna patunga e mate ai ia. Nā, kei te mīharo te ao katoa i muri mai i te kararehe; <verse eid="REV 13:3" /><verse number="4" style="v" sid="REV 13:4" />nā, koropiko ana rātou ki te tarakona nāna nei i hoatu te mana ki te kararehe. Koropiko ana hoki ki te kararehe; i mea rātou, “Ko wai te rite ana ki te kararehe? Ko wai te kaha ana ki te whawhai ki a ia?”<verse eid="REV 13:4" /></para>
  <para style="p">
    <verse number="5" style="v" sid="REV 13:5" />Ā, i hoatu ki a ia he māngai, e kōrero ana i ngā kōrero nunui, i ngā kohukohu; i hoatu hoki ki a ia he kaha, e mahi ai ia ā taka noa ngā marama e whā tekau mā rua. <verse eid="REV 13:5" /><verse number="6" style="v" sid="REV 13:6" />Ā, ka puaki i tōna māngai he kohukohu ki te Atua, he kohukohu ki tōna ingoa, ki tōna nohoanga, ki te hunga hoki e noho ana i te rangi. <verse eid="REV 13:6" /><verse number="7" style="v" sid="REV 13:7" />I tukua anō ki a ia kia whawhai ki te hunga tapu, kia taea hoki rātou e ia. I hoatu anō ki a ia he mana ki ngā hapū katoa, ki ngā reo, ki ngā iwi. <verse eid="REV 13:7" /><verse number="8" style="v" sid="REV 13:8" />Ā, ko te hunga katoa e noho ana i te whenua, ka koropiko ki a ia, ngā tāngata katoa kāhore nei ō rātou ingoa i tuhituhia ki te pukapuka ora a te Reme, nō te tīmatanga iho rā anō o te ao tōna whakamatenga.<verse eid="REV 13:8" /></para>
  <para style="p">
    <verse number="9" style="v" sid="REV 13:9" />Ki te mea he taringa tō tētahi, kia rongo ia!<verse eid="REV 13:9" /></para>
  <para style="q1">
    <verse number="10" style="v" sid="REV 13:10" />Ko te tangata hopu taurekareka,</para>
  <para style="q2" vid="REV 13:10">ka riro anō ia hei taurekareka;</para>
  <para style="q1" vid="REV 13:10">ko te tangata e patu ana ki te hoari,</para>
  <para style="q2" vid="REV 13:10">ka patua anō ia ki te hoari.</para>
  <para style="m" vid="REV 13:10">Ko tēnei te manawanui me te whakapono o te hunga tapu.<verse eid="REV 13:10" /></para>
  <para style="p">
    <verse number="11" style="v" sid="REV 13:11" />I kite anō ahau i tētahi atu kararehe e haere ake ana i te whenua; e rua ōna haona rite tonu ki ō te reme, ko tāna kōrero hoki i rite ki tā te tarakona. <verse eid="REV 13:11" /><verse number="12" style="v" sid="REV 13:12" />Kei a ia anō ngā mana katoa o te kararehe tuatahi hei mahi ki tōna aroaro, e mea ana hoki ia i te whenua me te hunga hoki e noho ana i reira kia koropiko ki te kararehe tuatahi, kua ora nei tōna patunga e mate ai ia. <verse eid="REV 13:12" /><verse number="13" style="v" sid="REV 13:13" />He nui hoki ngā tohu e meatia ana e ia, e mea ana ia i te kāpura kia heke iho i te rangi ki te whenua i te tirohanga a ngā tāngata. <verse eid="REV 13:13" /><verse number="14" style="v" sid="REV 13:14" />E whakapōhēhē ana hoki ia i te hunga e noho ana i te whenua, ki ngā tohu ka hoatu nei ki a ia kia mahia ki te aroaro o te kararehe; e mea ana ia ki te hunga e noho ana i te whenua, kia hangā he whakapakoko mō te kararehe i patua nei ki te hoari, ā, kua ora nei anō.<verse eid="REV 13:14" /></para>
  <para style="p">
    <verse number="15" style="v" sid="REV 13:15" />I hoatu anō ki a ia kia hoatu he wairua ora ki te whakapakoko o te kararehe, e kōrero ai te whakapakoko o te kararehe, e mea ai hoki i te hunga e kore e koropiko ki te whakapakoko o te kararehe kia whakamatea. <verse eid="REV 13:15" /><verse number="16" style="v" sid="REV 13:16" />I mea anō hoki ia i te hunga katoa, i te iti, i te rahi, i te hunga whai taonga, i te hunga rawakore, i ngā rangatira, i ngā pononga, kia meatia ki a rātou he tohu ki ō rātou ringaringa matau, ki ō rātou rae rānei. <verse eid="REV 13:16" /><verse number="17" style="v" sid="REV 13:17" />Kia kaua hoki tētahi e āhei te hoko mai te hoko atu rānei, ko te tangata anake kei a ia nei te tohu, te ingoa rānei o te kararehe, te whika rānei o tōna ingoa.<verse eid="REV 13:17" /></para>
  <para style="p">
    <verse number="18" style="v" sid="REV 13:18" />Tēnei te mātauranga. Mā te tangata whai whakaaro e tatau te whika o te kararehe! He whika tangata hoki. Nā, ko tōna whika, e ono rau e ono tekau mā ono.<verse eid="REV 13:18" /></para>
  <chapter eid="REV 13" />
  <chapter number="14" style="c" sid="REV 14" />
  <para style="s">Te Reme me Ōna Hoa</para>
  <para style="p">
    <verse number="1" style="v" sid="REV 14:1" />Ā, i kite anō ahau, nā, ko te Reme e tū ana i Maunga Hiona, kotahi rau e whā tekau mā whā mano ōna hoa, ko tōna ingoa, me te ingoa o tōna Matua, he mea tuhituhi ki ō rātou rae. <verse eid="REV 14:1" /><verse number="2" style="v" sid="REV 14:2" />Nā, ka rongo ahau i te reo i te rangi, tōna rite kei te haruru o ngā wai maha, kei te haruru anō o te whatitiri nui; ā, ko te reo i rongo ai ahau, ānō ko te reo o ngā kaiwhakatangi hāpa e whakatangi ana i ā rātou hāpa; <verse eid="REV 14:2" /><verse number="3" style="v" sid="REV 14:3" />ā, ko tā rātou waiata me te mea he waiata hou i mua i te torōna, i mua hoki i ngā mea ora e whā, i ngā kaumātua anō hoki. E kore hoki e taea e tētahi te ako taua waiata, ko ngā mano anake kotahi rau e whā tekau mā whā, kua oti nei te hoko i runga i te whenua. <verse eid="REV 14:3" /><verse number="4" style="v" sid="REV 14:4" />Ko te hunga tēnei kāhore nei i poke i te wahine; he wāhina hoki rātou. Ko te hunga tēnei e aru ana i te Reme ki ngā wāhi katoa e haere ai ia. He mea hoko ēnei i roto i ngā tāngata, he mātāmua ki te Atua, ki te Reme hoki. <verse eid="REV 14:4" /><verse number="5" style="v" sid="REV 14:5" />Kāhore hoki he tinihanga i mau i ō rātou māngai; he kohakore rātou.<verse eid="REV 14:5" /></para>
  <para style="s">Ngā Anahera Tokotoru</para>
  <para style="p">
    <verse number="6" style="v" sid="REV 14:6" />I kite anō ahau i tētahi atu anahera e rere ana i waenganui o te rangi, kei a ia te rongopai mau tonu hei kauwhau māna ki te hunga e noho ana i te whenua, ki ngā iwi katoa, ki ngā hapū, ki ngā reo, ki ngā huihuinga tāngata. <verse eid="REV 14:6" /><verse number="7" style="v" sid="REV 14:7" />Ā, he nui tōna reo ki te mea, “Kia wehi koutou ki te Atua, hoatu ki a ia he korōria; kua tae mai hoki te hāora o tāna whakawā. Koropiko atu hoki ki a ia, ki te Kaihanga o te rangi, o te whenua, o te moana, o ngā puna wai.”<verse eid="REV 14:7" /></para>
  <para style="p">
    <verse number="8" style="v" sid="REV 14:8" />I aru mai anō tētahi atu anahera, i mea, “Kua horo, kua horo a Papurōna, te pā nui, i whakainu nei i ngā tauiwi katoa ki te wāina, o te riri o tōna moepuku.”<verse eid="REV 14:8" /></para>
  <para style="p">
    <verse number="9" style="v" sid="REV 14:9" />I aru mai anō te toru o ngā anahera i a rāua, nui atu tōna reo ki te mea mai, “Ki te koropiko tētahi ki te kararehe, ki tōna whakapakoko hoki, ka tango hoki i te tohu ki tōna rae, ki tōna ringaringa rānei, <verse eid="REV 14:9" /><verse number="10" style="v" sid="REV 14:10" />e inu anō ia i te wāina o te riri o te Atua, e ringihia nei, he mea kāhore i whakananua, ki roto ki te kapu o tōna riri; e whakamamaetia hoki ia i roto i te kāpura, i te whānāriki i te aroaro o ngā anahera tapu, i te aroaro hoki o te Reme. <verse eid="REV 14:10" /><verse number="11" style="v" sid="REV 14:11" />Ā, kake ana te paoa o tō rātou whakamamaetanga ake ake. Kāhore hoki he okiokinga i te ao, i te pō, mō te hunga e koropiko ana ki te kararehe, ki tōna whakapakoko hoki, mō te tangata hoki e tango ana i te tohu o tōna ingoa.”<verse eid="REV 14:11" /></para>
  <para style="p">
    <verse number="12" style="v" sid="REV 14:12" />Tēnei te manawanui o te hunga tapu, o te hunga e pupuri ana i ngā ture a te Atua, i te whakapono hoki o Īhu.<verse eid="REV 14:12" /></para>
  <para style="p">
    <verse number="13" style="v" sid="REV 14:13" />Ā, ka rongo ahau i tētahi reo i te rangi e mea ana, “Tuhituhia: Ka hari ngā tūpāpaku e mate nei i roto i te Ariki i ngā wā i muri nei.”</para>
  <para style="p" vid="REV 14:13">“Āe rā!” e ai tā te Wairua, “kia okioki ai rātou i ā rātou mahi; e aru tahi hoki ā rātou mahi i a rātou.”<verse eid="REV 14:13" /></para>
  <para style="s">Te Kotinga o te Ao</para>
  <para style="p">
    <verse number="14" style="v" sid="REV 14:14" />Ā, ka kite anō ahau, nā, he kapua mā; ā, i runga i te kapua e noho ana tētahi, tōna rite kei te Tama a te tangata, i runga anō i tōna māhunga he karauna kōura, i roto i tōna ringaringa he toronaihi koi. <verse eid="REV 14:14" /><verse number="15" style="v" sid="REV 14:15" />Nā, ka puta mai tētahi atu anahera i te whare tapu, he nui tōna reo ki te karanga ki tērā e noho rā i runga i te kapua, “Ākina iho tāu toronaihi, kotia! Kua tae hoki te wā e kokoti ai. Kua maroke kē hoki te wīti o te ao.” <verse eid="REV 14:15" /><verse number="16" style="v" sid="REV 14:16" />Kātahi tērā e noho rā i runga i te kapua ka āki iho i tāna toronaihi ki te whenua, ā, ka kotia te whenua.<verse eid="REV 14:16" /></para>
  <para style="p">
    <verse number="17" style="v" sid="REV 14:17" />Ā, ka puta mai anō he anahera i roto i te whare tapu i te rangi, he toronaihi koi anō hoki tāna.<verse eid="REV 14:17" /></para>
  <para style="p">
    <verse number="18" style="v" sid="REV 14:18" />Nā, ka puta mai anō tētahi atu anahera i roto i te āta, kei a ia he mana ki te kāpura; he nui tōna reo ki te karanga ki tērā i te toronaihi koi, i mea ia, “Ākina iho tāu toronaihi koi, tapahia ngā tautau wāina o te whenua; kua maoa hoki ōna karepe.” <verse eid="REV 14:18" /><verse number="19" style="v" sid="REV 14:19" />Nā, ākina iho ana tāna toronaihi e te anahera ki te whenua, tapahia ana e ia te wāina o te whenua, pangā ana e ia, ki te takahanga nui o te riri o te Atua. <verse eid="REV 14:19" /><verse number="20" style="v" sid="REV 14:20" />Nā, ka takahia te takahanga wāina i waho o te pā, ā, puta ake ana he toto i roto i te takahanga, tae noa ake ki ngā paraire o ngā hōiho, ā taea noatia ngā pāronga kotahi mano e ono rau.<verse eid="REV 14:20" /></para>
  <chapter eid="REV 14" />
  <chapter number="15" style="c" sid="REV 15" />
  <para style="s">Ngā Anahera kei a rātou ngā Whiu Whakamutunga</para>
  <para style="p">
    <verse number="1" style="v" sid="REV 15:1" />Ā, i kite ahau i tētahi atu tohu i te rangi, he mea nui, he mea whakamīharo, tokowhitu ngā anahera kei a rātou ngā whiu whakamutunga e whitu; ko te whakaotinga hoki ēnei o te riri a te Atua.<verse eid="REV 15:1" /></para>
  <para style="p">
    <verse number="2" style="v" sid="REV 15:2" />Ā, ka kite ahau he mea e rite ana ki te moana karaihe, he mea whakananu ki te kāpura; me te hunga i kaha i te kararehe, i tōna whakapakoko hoki, i tāna tohu, i te whika anō hoki o tōna ingoa, e tū ana i runga i te moana karaihe, kei a rātou anō ngā hāpa a te Atua. <verse eid="REV 15:2" /><verse number="3" style="v" sid="REV 15:3" />Kei te waiata hoki rātou i te waiata a Mohi, pononga a te Atua, me te waiata anō a te Reme; i mea rātou:</para>
  <para style="q1" vid="REV 15:3">“He nui āu mahi, e mīharotia ana,</para>
  <para style="q2" vid="REV 15:3">e te Ariki, e te Atua Kaha Rawa!</para>
  <para style="q1" vid="REV 15:3">Tika tonu ōu ara, pono tonu,</para>
  <para style="q2" vid="REV 15:3">e te Kīngi o ngā whakatupuranga!<verse eid="REV 15:3" /></para>
  <para style="q1">
    <verse number="4" style="v" sid="REV 15:4" />Ko wai e kore e wehi i a koe, e te Ariki?</para>
  <para style="q2" vid="REV 15:4">E kore hoki e whakakorōria i tōu ingoa?</para>
  <para style="q2" vid="REV 15:4">Ko koe anake hoki te tapu ana;</para>
  <para style="q1" vid="REV 15:4">Ka haere mai hoki ngā tauiwi katoa,</para>
  <para style="q2" vid="REV 15:4">ka koropiko ki tōu aroaro;</para>
  <para style="q2" vid="REV 15:4">kua whakakitea hoki āu tikanga tika.”<verse eid="REV 15:4" /></para>
  <para style="p">
    <verse number="5" style="v" sid="REV 15:5" />Ā, i muri iho i ēnei mea ka kite ahau, nā, kua puare te whare tapu o te tapenākara o te whakaaturanga i te rangi. <verse eid="REV 15:5" /><verse number="6" style="v" sid="REV 15:6" />Nā, ka puta mai i roto i te whare tapu ngā anahera e whitu, i a rātou nei ngā whiu e whitu, he mea tātai ki te kōhatu utu nui, kāhore he koha, kanapa tonu, ā, ko ō rātou uma he mea whītiki ki te whītiki kōura. <verse eid="REV 15:6" /><verse number="7" style="v" sid="REV 15:7" />Ā, ka hoatu e tētahi o ngā mea ora e whā ki ngā anahera e whitu ētahi oko kōura e whitu, kī tonu i te riri o te Atua e ora nei ā ake ake. <verse eid="REV 15:7" /><verse number="8" style="v" sid="REV 15:8" />Nā, kua kī te whare tapu i te paoa, he mea nā te korōria o te Atua, nā tōna kaha hoki. Kīhai hoki tētahi tangata i āhei te tomo ki te whare tapu, kia mutu rā anō ngā whiu e whitu a ngā anahera e whitu.<verse eid="REV 15:8" /></para>
  <chapter eid="REV 15" />
  <chapter number="16" style="c" sid="REV 16" />
  <para style="s">Ngā Oko o te Riri o te Atua</para>
  <para style="p">
    <verse number="1" style="v" sid="REV 16:1" />Ā, ka rongo ahau i te reo nui he mea nō roto i te whare tapu e mea ana ki ngā anahera e whitu, “Haere koutou, ringihia ngā oko e whitu o te riri o te Atua ki te whenua!”<verse eid="REV 16:1" /></para>
  <para style="p">
    <verse number="2" style="v" sid="REV 16:2" />Nā, haere ana te tuatahi, ringihia ana e ia tāna oko ki te whenua; ā, kua pā he mariao kino whakarihariha ki ngā tāngata kei a rātou nei te tohu a te kararehe, ki te hunga hoki e koropiko ana ki tōna whakapakoko.<verse eid="REV 16:2" /></para>
  <para style="p">
    <verse number="3" style="v" sid="REV 16:3" />Nā, ka ringihia e te tuarua o ngā anahera tāna oko ki te moana; ā, ka meinga hei toto, ānō nō te tūpāpaku; ā, ka mate ngā wairua ora katoa i roto i te moana.<verse eid="REV 16:3" /></para>
  <para style="p">
    <verse number="4" style="v" sid="REV 16:4" />Nā, ka ringihia e te tuatoru o ngā anahera tāna oko ki ngā awa, ki ngā puna wai; ā, ka meinga hei toto. <verse eid="REV 16:4" /><verse number="5" style="v" sid="REV 16:5" />Ā, ka rongo ahau i te anahera o ngā wai e mea ana,</para>
  <para style="q1" vid="REV 16:5">“Tika tonu koe, e te Ariki, tēnei koe ināianei,</para>
  <para style="q2" vid="REV 16:5">i mua anō koe, ko te Mea Tapu hoki koe,</para>
  <para style="q2" vid="REV 16:5">nāu hoki ēnei whakawā.<verse eid="REV 16:5" /></para>
  <para style="q1">
    <verse number="6" style="v" sid="REV 16:6" />I ringihia hoki e rātou ngā toto o te hunga tapu,</para>
  <para style="q2" vid="REV 16:6">o ngā poropiti, ā, hoatu ana e koe he toto ki a rātou kia inumia;</para>
  <para style="q2" vid="REV 16:6">he mea tika hoki mā rātou.”<verse eid="REV 16:6" /></para>
  <para style="m">
    <verse number="7" style="v" sid="REV 16:7" />I rongo hoki ahau i te āta e mea ana,</para>
  <para style="q1" vid="REV 16:7">“Āe rā, e te Ariki, e te Atua Kaha Rawa,</para>
  <para style="q2" vid="REV 16:7">pono tonu, tika tonu āu whakawā.”<verse eid="REV 16:7" /></para>
  <para style="p">
    <verse number="8" style="v" sid="REV 16:8" />Nā, ka ringihia e te tuawhā o ngā anahera tāna oko ki te rā; ā, ka hoatu ki a ia kia tunua ngā tāngata ki te ahi. <verse eid="REV 16:8" /><verse number="9" style="v" sid="REV 16:9" />Nā, hunuhunua ana ngā tāngata e te wera nui; ā, ka kohukohu rātou ki te ingoa o te Atua, kei a ia nei te tikanga mō ēnei whiu. Kīhai hoki rātou i rīpenetā, i hoatu i te korōria ki a ia.<verse eid="REV 16:9" /></para>
  <para style="p">
    <verse number="10" style="v" sid="REV 16:10" />Nā, ka ringihia e te tuarima o ngā anahera tāna oko ki te torōna o te kararehe; ā, ka whakapōuritia tōna rangatiratanga; ā, ngaua ana e ngā tāngata ō rātou arero i te mamae, <verse eid="REV 16:10" /><verse number="11" style="v" sid="REV 16:11" />kohukohua ana hoki e rātou te Atua o te rangi mō ō rātou mamae, mō ō rātou mariao, kīhai anō rātou i rīpenetā ki ā rātou mahi.<verse eid="REV 16:11" /></para>
  <para style="p">
    <verse number="12" style="v" sid="REV 16:12" />Nā, ka ringihia e te tuaono o ngā anahera tāna oko ki te awa nui, ki Uparati; ā, mimiti ake tōna wai, he mea kia rite ai te huarahi o ngā kīngi e haere mai i te rāwhiti. <verse eid="REV 16:12" /><verse number="13" style="v" sid="REV 16:13" />Ā, i kite ahau i ngā wairua poke e toru, te rite kei te poroka, e puta mai ana i te māngai o te tarakona, i te māngai hoki o te kararehe, i te māngai anō hoki o te poropiti teka. <verse eid="REV 16:13" /><verse number="14" style="v" sid="REV 16:14" />Ko ngā wairua hoki rātou o ngā rēwera, e mahi ana i ngā tohu, e haere atu ana ki ngā kīngi o te whenua, o te ao katoa, ki te huihui i a rātou ki te whawhai i taua rā nui o te Atua Kaha Rawa.<verse eid="REV 16:14" /></para>
  <para style="p">
    <verse number="15" style="v" sid="REV 16:15" />“Nanā, ka haere atu ahau, ānō he tāhae. Ka hari te tangata e mataara ana, e tiaki ana i ōna kākahu, kei haere tahanga ia, kei kitea tōna whakamā!”<verse eid="REV 16:15" /></para>
  <para style="p">
    <verse number="16" style="v" sid="REV 16:16" />Nā, ka huihuia rātou e ia ki te wāhi e huaina nei i te reo Hiperu ko Aramakerona.<verse eid="REV 16:16" /></para>
  <para style="p">
    <verse number="17" style="v" sid="REV 16:17" />Nā, ka ringihia e te anahera tuawhitu tāna oko ki te takiwā o te rangi, ā, ka puta mai he reo nui i te whare tapu o te rangi, i te torōna, e mea ana, “Kua oti!” <verse eid="REV 16:17" /><verse number="18" style="v" sid="REV 16:18" />Ā, ka puta mai he uira, he reo, he whatitiri, ā, ka puta he rū nui, kāhore anō he rū i pērā mai o te nohoanga o te tangata ki te whenua, tōna nui, tōna kaha. <verse eid="REV 16:18" /><verse number="19" style="v" sid="REV 16:19" />Nā, ka wehea te pā nui, e toru ngā wāhi, ā, ka horo ngā pā o ngā tauiwi. Ka maharatia hoki Papurōna nui i te aroaro o te Atua, hoatu ana ki a ia te kapu o te wāina o te āritarita o tōna riri. <verse eid="REV 16:19" /><verse number="20" style="v" sid="REV 16:20" />Ā, rere atu ana ngā motu katoa, kīhai hoki i kitea ngā maunga. <verse eid="REV 16:20" /><verse number="21" style="v" sid="REV 16:21" />I heke iho anō hoki i te rangi he whatu nui, ki runga ki ngā tāngata, kei tō te taranata te taimaha o te whatu kotahi; ā, ka kohukohu ngā tāngata i te Atua mō te whiu a te whatu; he nui rawa hoki tāna whiu.<verse eid="REV 16:21" /></para>
  <chapter eid="REV 16" />
  <chapter number="17" style="c" sid="REV 17" />
  <para style="s">Te Wahine Kairau Rongonui</para>
  <para style="p">
    <verse number="1" style="v" sid="REV 17:1" />Nā, ka haere mai tētahi o ngā anahera e whitu, kei a rātou nei ngā oko e whitu, ā, ka kōrero mai ki ahau, ka mea, “Haere mai; māku e whakakite ki a koe te whakawākanga o te wahine kairau, o te mea nui e noho ana i runga i ngā wai maha. <verse eid="REV 17:1" /><verse number="2" style="v" sid="REV 17:2" />Kua moea pukutia nei e ngā kīngi o te whenua, ā, haurangi iho te hunga e noho ana i te whenua i te wāina o tōna moepuku.”<verse eid="REV 17:2" /></para>
  <para style="p">
    <verse number="3" style="v" sid="REV 17:3" />Nā, ka ārahina ahau i roto i te Wairua e ia ki te koraha; ā, ka kite ahau i tētahi wahine e noho ana i runga i tētahi kararehe whero, kapi tonu i te ingoa kohukohu, e whitu ōna māhunga, tekau ngā haona. <verse eid="REV 17:3" /><verse number="4" style="v" sid="REV 17:4" />Nā, ko te kākahu o te wahine rā he mea pāpura, he mea whero, he mea whakapaipai ki te kōura, ki te kōhatu utu nui, ki te peara, he kapu kōura hoki kei tōna ringa kī tonu i te mea whakarihariha, i te poke hoki o tōna moepuku. <verse eid="REV 17:4" /><verse number="5" style="v" sid="REV 17:5" />I tōna rae anō hoki tētahi ingoa tuhituhi rawa:</para>
  <para style="pc" vid="REV 17:5">KO TE MEA NGARO KO PAPURŌNA NUI,</para>
  <para style="pc" vid="REV 17:5">KO TE WHAEA O NGĀ WĀHINE KAIRAU,</para>
  <para style="pc" vid="REV 17:5">O NGĀ MEA WHAKARIHARIHA HOKI O TE AO.<verse eid="REV 17:5" /></para>
  <para style="m">
    <verse number="6" style="v" sid="REV 17:6" />I kite anō ahau i taua wahine nei e haurangi ana i ngā toto o te hunga tapu, i ngā toto hoki o ngā kaiwhakaatu i a Īhu.</para>
  <para style="p" vid="REV 17:6">Ā, nō tōku kitenga i a ia, nui atu te mīharo i mīharo ai ahau. <verse eid="REV 17:6" /><verse number="7" style="v" sid="REV 17:7" />Ā, ka mea mai te anahera ki ahau, “He aha koe i mīharo ai? Māku e kōrero ki a koe taua mea ngaro, te wahine, me te kararehe hoki e waha rā i a ia, nōna nei ngā mātenga e whitu me ngā haona kotahi tekau. <verse eid="REV 17:7" /><verse number="8" style="v" sid="REV 17:8" />Ko te kararehe i kite rā koe, i mua ia, kāhore hoki ināianei. Ka puta ake anō hoki ia ā mua i roto i te poka tōrere, ā, ka riro atu ki te whakangaromanga. Nā, ko te hunga e noho ana ki te whenua, kāhore nei ō rātou ingoa i tuhituhia ki te pukapuka o te ora o te orokohanganga rā anō o te ao, ka mīharo rātou ina kite i te kararehe i ora i mua, ā, kāhore nei ināianei, ā tēnei ake ka puta.<verse eid="REV 17:8" /></para>
  <para style="p">
    <verse number="9" style="v" sid="REV 17:9" />“Tēnei te hinengaro whai mahara. Ko ngā mātenga e whitu he maunga, e whitu, kei runga te wahine i ērā e noho ana. <verse eid="REV 17:9" /><verse number="10" style="v" sid="REV 17:10" />Nā, e whitu ērā kīngi; tokorima kua hinga, kotahi tēnei, ko tētahi kāhore anō i tae noa mai; ā, ka tae mai ia, me noho ia, he wā iti nei. <verse eid="REV 17:10" /><verse number="11" style="v" sid="REV 17:11" />Nā, ko te kararehe, ko te mea i mua rā, ā, kāhore nei ināianei, he tuawaru anō ia, nō ngā tokowhitu anō hoki; ā, e riro ana ia ki te whakangaromanga.<verse eid="REV 17:11" /></para>
  <para style="p">
    <verse number="12" style="v" sid="REV 17:12" />“Nā, ko ngā haona kotahi tekau i kite rā koe, kotahi tekau ērā kīngi, kāhore anō kia whiwhi noa ki tētahi rangatiratanga; heoi, kotahi te hāora e whiwhi tahi ai rātou ko te kararehe ki te mana, me te mea he kīngi. <verse eid="REV 17:12" /><verse number="13" style="v" sid="REV 17:13" />Kotahi tonu te whakaaro nui a ēnei, e hoatu anō e rātou tō rātou kaha, tō rātou mana ki te kararehe. <verse eid="REV 17:13" /><verse number="14" style="v" sid="REV 17:14" />E whawhai anō ēnei ki te Reme, e taea anō rātou e te Reme. Nō te mea ko te Ariki ia o ngā ariki, ko te Kīngi o ngā kīngi. Ā, ka taea anō hoki e rātou ko ōna hoa, ko te hunga he mea karanga, he mea whiriwhiri, he hunga pono.”<verse eid="REV 17:14" /></para>
  <para style="p">
    <verse number="15" style="v" sid="REV 17:15" />I mea mai anō ia ki ahau, “Ko ngā wai i kitea e koe i te nohoanga o te wahine kairau rā, ko ngā huihuinga tāngata rātou, ko ngā mano, ko ngā iwi, ko ngā reo. <verse eid="REV 17:15" /><verse number="16" style="v" sid="REV 17:16" />Nā, ko ngā haona kotahi tekau i kitea e koe, me te kararehe, e kino anō ēnei ki te wahine kairau, ka meinga ia e rātou kia mōtī rawa iho, kia noho tahanga, e kai anō rātou i ōna kikokiko, e tahu hoki i a ia kia pau rawa i te ahi. <verse eid="REV 17:16" /><verse number="17" style="v" sid="REV 17:17" />Kua hoatu hoki e te Atua ki ō rātou ngākau kia whakarite i tāna i pai ai, kia kotahi anō hoki ō rātou whakaaro, kia hoatu hoki e rātou tō rātou rangatiratanga ki te kararehe, kia rite rā anō ngā kupu a te Atua.<verse eid="REV 17:17" /></para>
  <para style="p">
    <verse number="18" style="v" sid="REV 17:18" />“Nā, ko te wahine i kite nā koe, ko te pā nui ia, kei a ia nei te kīngitanga i runga i ngā kīngi o te ao.”<verse eid="REV 17:18" /></para>
  <chapter eid="REV 17" />
  <chapter number="18" style="c" sid="REV 18" />
  <para style="s">Te Horo a Papurōna</para>
  <para style="p">
    <verse number="1" style="v" sid="REV 18:1" />Ā muri iho i ēnei mea ka kite ahau i tētahi atu anahera e heke iho ana i te rangi, he mana nui tōna; mārama tonu hoki te ao i tōna korōria. <verse eid="REV 18:1" /><verse number="2" style="v" sid="REV 18:2" />He nui hoki tōna reo ki te karanga, ki te mea:</para>
  <para style="q1" vid="REV 18:2">“Kua horo, kua horo a Papurōna nui.</para>
  <para style="q2" vid="REV 18:2">Kua meinga hei kāinga rēwera,</para>
  <para style="q1" vid="REV 18:2">hei whare herehere hoki mō ngā wairua poke katoa,</para>
  <para style="q2" vid="REV 18:2">hei whare herehere mō ngā manu poke katoa,</para>
  <para style="q2" vid="REV 18:2">mō ngā manu whakarihariha.<verse eid="REV 18:2" /></para>
  <para style="q1">
    <verse number="3" style="v" sid="REV 18:3" />Nā te wāina hoki o te riri o tōna moepuku i horo ai ngā tauiwi katoa;</para>
  <para style="q2" vid="REV 18:3">i moepuku hoki ngā kīngi o te whenua ki a ia,</para>
  <para style="q1" vid="REV 18:3">ā, kua whiwhi nui ngā kaihoko o te ao i te taonga</para>
  <para style="q2" vid="REV 18:3">i te nui o āna mea whakaahuareka.”<verse eid="REV 18:3" /></para>
  <para style="p">
    <verse number="4" style="v" sid="REV 18:4" />I rongo anō ahau i tētahi atu reo i te rangi, e mea ana:</para>
  <para style="q1" vid="REV 18:4">“Puta mai koutou i roto i a ia,</para>
  <para style="q2" vid="REV 18:4">e tōku iwi, kei uru tahi koutou ki ōna hara,</para>
  <para style="q2" vid="REV 18:4">kei pāngia koutou e ōna whiu.<verse eid="REV 18:4" /></para>
  <para style="q1">
    <verse number="5" style="v" sid="REV 18:5" />Kua tutuki hoki ōna hara ki te rangi,</para>
  <para style="q2" vid="REV 18:5">kua mahara te Atua ki āna mahi hē.<verse eid="REV 18:5" /></para>
  <para style="q1">
    <verse number="6" style="v" sid="REV 18:6" />Hoatu ki a ia tāna i hōmai ai ki a koutou,</para>
  <para style="q2" vid="REV 18:6">takiruatia ngā mea mōna, kia rite ki āna mahi.</para>
  <para style="q1" vid="REV 18:6">Ko te kapu i whakakīia e ia</para>
  <para style="q2" vid="REV 18:6">kia rua ā koutou whakakīnga mōna.<verse eid="REV 18:6" /></para>
  <para style="q1">
    <verse number="7" style="v" sid="REV 18:7" />Nā, kia rite ki tāna whakanuinga i a ia,</para>
  <para style="q2" vid="REV 18:7">ki tōna tōreretanga ki āna mea whakaahuareka,</para>
  <para style="q2" vid="REV 18:7">kia pērā anō te mamae me te pōuri e hoatu e koutou ki a ia.</para>
  <para style="q1" vid="REV 18:7">E mea ana hoki ia i tōna ngākau:</para>
  <para style="q1" vid="REV 18:7">‘E noho ana ahau hei kuīni!</para>
  <para style="q2" vid="REV 18:7">Ehara hoki ahau i te pouaru,</para>
  <para style="q2" vid="REV 18:7">e kore anō hoki ahau e kite i te pōuri.’<verse eid="REV 18:7" /></para>
  <para style="q1">
    <verse number="8" style="v" sid="REV 18:8" />Mō konei anō ka tae mai ōna whiu i te rā kotahi,</para>
  <para style="q2" vid="REV 18:8">te mate, te pōuri, te matekai;</para>
  <para style="q1" vid="REV 18:8">ā, ka tahuna ia kia pau rawa i te ahi.</para>
  <para style="q1" vid="REV 18:8">He kaha hoki te Ariki, te Atua, e whakawā nei i a ia.”<verse eid="REV 18:8" /></para>
  <para style="p">
    <verse number="9" style="v" sid="REV 18:9" />Ā, ko ngā kīngi o te ao i moepuku nei ki a ia, i tōrere ngātahi nei ki āna mea whakaahuareka, tērā e tangi ki a ia, e auē ki a ia, ina kite rātou i te paoa o tōna tahunga. <verse eid="REV 18:9" /><verse number="10" style="v" sid="REV 18:10" />Ka tū mai rātou i tawhiti i te wehi ki tōna whakamamae, ka mea,</para>
  <para style="q1" vid="REV 18:10">“Auē, auē, te pā nui, Papurōna, te pā kaha!</para>
  <para style="q2" vid="REV 18:10">Kua tae mai hoki tōu whakawā i te hāora kotahi.”<verse eid="REV 18:10" /></para>
  <para style="p">
    <verse number="11" style="v" sid="REV 18:11" />Ka tangi anō hoki ngā kaihoko o te whenua, ka auē ki a ia; nō te mea kāhore atu he tangata hei hoko i tā rātou utanga; <verse eid="REV 18:11" /><verse number="12" style="v" sid="REV 18:12" />i te utanga o te kōura, o te hiriwa, o te kōhatu utu nui, o te peara, o te rīnena pai, o te pāpura, o te hiraka, o te kahu whero; me ngā rākau taina katoa, me ngā tini oko rei, me ngā tini oko rākau utu nui whakaharahara, oko parāhi, rino, mapere, <verse eid="REV 18:12" /><verse number="13" style="v" sid="REV 18:13" />me te hinamona, me ngā mea kakara, me te hinu kakara, me te parakihe, me te wāina, me te hinu, me te parāoa pai, me te wīti, me ngā kararehe, me ngā hipi; me te utanga o ngā hōiho, o ngā hāriata, o ngā pononga; me ngā wairua tāngata.<verse eid="REV 18:13" /></para>
  <para style="p">
    <verse number="14" style="v" sid="REV 18:14" />“Heoi, ko ngā hua i matea nuitia e tōu ngākau kua mawehe atu i a koe, ā, kua mahue hoki koe i ngā mea reka katoa, i ngā mea papai, ā, heoi anō te kitenga o aua mea e te tangata.”<verse eid="REV 18:14" /></para>
  <para style="m">
    <verse number="15" style="v" sid="REV 18:15" />Ko ngā kaihoko o ēnei mea, kua whai taonga nei i a ia, ka tū mai rātou i tawhiti i te wehi ki tōna whakamamae, me te tangi, me te auē anō rātou, <verse eid="REV 18:15" /><verse number="16" style="v" sid="REV 18:16" />me te kī:</para>
  <para style="q1" vid="REV 18:16">“Auē, auē, te pā nui,</para>
  <para style="q2" vid="REV 18:16">i kākahuria ki te rīnena pai, ki te pāpura,</para>
  <para style="q1" vid="REV 18:16">ki te whero, i tātaitia ki te kōura,</para>
  <para style="q2" vid="REV 18:16">ki te kōhatu utu nui, ki ngā peara!<verse eid="REV 18:16" /></para>
  <para style="q1">
    <verse number="17" style="v" sid="REV 18:17" />Kotahi tonu hoki te hāora a mōtī rawa iho taua taonga nui.”</para>
  <para style="p" vid="REV 18:17">Nā, ko ngā rangatira kaipuke katoa, ko te hunga katoa e rere ana rā te kaipuke ki ia wāhi, ko ngā kaiwhakatere kaipuke, me te hunga katoa anō kei te moana ā rātou mahi, tū mai ana rātou i tawhiti, <verse eid="REV 18:17" /><verse number="18" style="v" sid="REV 18:18" />me te karanga anō rātou i tō rātou kitenga i te paoa o tōna tahunga, me te kī, “Ko tēhea pā i rite ki tēnei pā nui?” <verse eid="REV 18:18" /><verse number="19" style="v" sid="REV 18:19" />Opehia ana hoki e rātou he puehu ki ō rātou māhunga, kei te karanga rātou, me te tangi, me te auē, kei te mea,</para>
  <para style="q1" vid="REV 18:19">“Auē, auē, te pā nui,</para>
  <para style="q2" vid="REV 18:19">i whai taonga ai i ōna utu nui te hunga katoa</para>
  <para style="q2" vid="REV 18:19">he kaipuke a rātou i te moana!</para>
  <para style="q1" vid="REV 18:19">Kotahi tonu nei hoki te hāora ā mōtī rawa iho!<verse eid="REV 18:19" /></para>
  <para style="q1">
    <verse number="20" style="v" sid="REV 18:20" />Kia hari ki a ia, e te rangi,</para>
  <para style="q2" vid="REV 18:20">e te hunga tapu, e ngā āpōtoro, e ngā poropiti anō hoki;</para>
  <para style="q1" vid="REV 18:20">kua whakaritea nei hoki e te Atua tā koutou whakawā i a ia!”<verse eid="REV 18:20" /></para>
  <para style="p">
    <verse number="21" style="v" sid="REV 18:21" />Kātahi, ka hāpaingia ake e tētahi anahera kaha he kāmaka i rite nei ki tētahi kāmaka rahi nō te mira, ā, makā ana e ia ki te moana, me te kī anō ia:</para>
  <para style="q1" vid="REV 18:21">“Ka pēneitia a Papurōna, te pā nui,</para>
  <para style="q2" vid="REV 18:21">ka makā whakareretia atu,</para>
  <para style="q2" vid="REV 18:21">e kore anō hoki e kitea i muri nei.<verse eid="REV 18:21" /></para>
  <para style="q1">
    <verse number="22" style="v" sid="REV 18:22" />Nā, heoi anō, rongonga i roto i a koe ki te reo o ngā kaiwhakatangi hāpa,</para>
  <para style="q2" vid="REV 18:22">o ngā kaiwhakatakoto rangi waiata,</para>
  <para style="q2" vid="REV 18:22">o ngā kaiwhakatangi i ngā pūtōrino, i ngā tētere;</para>
  <para style="q1" vid="REV 18:22">e kore anō hoki e kitea i ngā wā i muri nei tētahi kaimahi o ngā tini mahi i roto i a koe;</para>
  <para style="q2" vid="REV 18:22">e kore anō hoki e rangona i ngā wā i muri nei</para>
  <para style="q2" vid="REV 18:22">te haruru o te kōhatu mira i roto i a koe.<verse eid="REV 18:22" /></para>
  <para style="q1">
    <verse number="23" style="v" sid="REV 18:23" />E kore anō hoki e whiti i ngā wā i muri nei te mārama o te rama i roto i a koe;</para>
  <para style="q2" vid="REV 18:23">e kore anō hoki e rangona i ngā wā i muri nei te reo o te tāne mārena hou,</para>
  <para style="q2" vid="REV 18:23">o te wahine mārena hou, i roto i a koe;</para>
  <para style="q1" vid="REV 18:23">ōu kaihokohoko hoki ko ngā tāngata nunui o te ao;</para>
  <para style="q2" vid="REV 18:23">nā āu mahi mākutu anō hoki i pōhēhē ai ngā iwi katoa.<verse eid="REV 18:23" /></para>
  <para style="q1">
    <verse number="24" style="v" sid="REV 18:24" />I kitea anō hoki i roto i a ia ngā toto o ngā poropiti, o te hunga tapu,</para>
  <para style="q2" vid="REV 18:24">o te hunga katoa hoki i whakamatea ki runga ki te whenua.”<verse eid="REV 18:24" /></para>
  <chapter eid="REV 18" />
  <chapter number="19" style="c" sid="REV 19" />
  <para style="p">
    <verse number="1" style="v" sid="REV 19:1" />Nā, muri iho i ēnei mea ka rangona e ahau he reo nui me te mea nō te mano tini i te rangi, e mea ana,</para>
  <para style="q1" vid="REV 19:1">“Areruia!</para>
  <para style="q1" vid="REV 19:1">Ko te whakaoranga, ko te korōria, ko te hōnore,</para>
  <para style="q2" vid="REV 19:1">ko te kaha, kei te Ariki, kei tō tātou Atua;<verse eid="REV 19:1" /></para>
  <para style="q2">
    <verse number="2" style="v" sid="REV 19:2" />he pono hoki, he tika āna whakawā.</para>
  <para style="q1" vid="REV 19:2">Kua whakawākia hoki e ia te wahine kairau, te mea nui,</para>
  <para style="q2" vid="REV 19:2">i hē ai te whenua i tōna moepuku,</para>
  <para style="q1" vid="REV 19:2">kua rapua anō e ia he utu i a ia mō ngā toto o āna pononga.”<verse eid="REV 19:2" /></para>
  <para style="m">
    <verse number="3" style="v" sid="REV 19:3" />Nā, ka tuaruatia anō ā rātou meatanga,</para>
  <para style="q1" vid="REV 19:3">“Areruia!</para>
  <para style="q1" vid="REV 19:3">Heoi, kake ake ana te paoa o taua pā ake ake.”<verse eid="REV 19:3" /></para>
  <para style="p">
    <verse number="4" style="v" sid="REV 19:4" />Ā, takoto ana ngā kaumātua e rua tekau mā whā me ngā mea ora e whā, koropiko ana ki te Atua e noho ana i runga i te torōna, mea ana,</para>
  <para style="q1" vid="REV 19:4">“Āmine. Areruia!”<verse eid="REV 19:4" /></para>
  <para style="s">Te Hākari Mārena o te Reme</para>
  <para style="p">
    <verse number="5" style="v" sid="REV 19:5" />Ā, ka puta mai he reo i te torōna, e mea ana,</para>
  <para style="q1" vid="REV 19:5">“Whakamoemiti ki tō tātou Atua,</para>
  <para style="q2" vid="REV 19:5">e āna pononga katoa,</para>
  <para style="q2" vid="REV 19:5">e te hunga hoki e wehi ana i a ia,</para>
  <para style="q1" vid="REV 19:5">e te hunga iti,</para>
  <para style="q2" vid="REV 19:5">e te hunga nunui.”<verse eid="REV 19:5" /></para>
  <para style="p">
    <verse number="6" style="v" sid="REV 19:6" />Nā, ka rangona e ahau me te mea he reo nō te mano tini, me te mea he haruru nō ngā wai maha, me te mea he haruru nō ngā whatitiri kaha, e mea ana,</para>
  <para style="q1" vid="REV 19:6">“Areruia!</para>
  <para style="q1" vid="REV 19:6">Ka kīngi hoki te Ariki, tō tātou Atua,</para>
  <para style="q2" vid="REV 19:6">te Kaha Rawa.<verse eid="REV 19:6" /></para>
  <para style="q1">
    <verse number="7" style="v" sid="REV 19:7" />Kia hari tātou, kia nui rawa te koa,</para>
  <para style="q2" vid="REV 19:7">kia hoatu he korōria ki a ia.</para>
  <para style="q1" vid="REV 19:7">Kua taea hoki te mārena o te Reme,</para>
  <para style="q2" vid="REV 19:7">kua oti anō te whakapai a tāna wahine i a ia anō.<verse eid="REV 19:7" /></para>
  <para style="q1">
    <verse number="8" style="v" sid="REV 19:8" />I tukua hoki ki a ia kia whakakākahuria ia</para>
  <para style="q2" vid="REV 19:8">ki te rīnena pai, ki te rīnena kanapa, parukore.”</para>
  <para style="m" vid="REV 19:8">(Nā, ko te rīnena pai rā, ko ngā mahi tika a te hunga tapu.)<verse eid="REV 19:8" /></para>
  <para style="p">
    <verse number="9" style="v" sid="REV 19:9" />I mea mai anō ia ki ahau, “Tuhituhia: Ka hari te hunga kua karangatia ki te hapa o te mārena o te Reme.” Ka mea mai anō ia ki ahau, “Ko ngā kupu pono ēnei a te Atua.”<verse eid="REV 19:9" /></para>
  <para style="p">
    <verse number="10" style="v" sid="REV 19:10" />Nā, ka takoto ahau ki mua i ōna waewae, ka mea kia koropiko ki a ia. Ā, ka mea mai ia ki ahau, “Kauaka! He hoa pononga hoki ahau nō koutou ko ōu tuākana kei a rātou nei te whakaatu o Īhu. Me koropiko ki te Atua.”</para>
  <para style="p" vid="REV 19:10">Ko te whakaatu hoki i a Īhu tā te wairua o te poropititanga.<verse eid="REV 19:10" /></para>
  <para style="s">Ko te Kainoho i runga i te Hōiho Mā</para>
  <para style="p">
    <verse number="11" style="v" sid="REV 19:11" />Ā, ka kite ahau i te rangi e tuwhera ana, nā, he hōiho mā. Ko te ingoa hoki o tōna kainoho ko te Pono, ko te Tika, kei runga i te tika tāna whakawā, tāna whawhai. <verse eid="REV 19:11" /><verse number="12" style="v" sid="REV 19:12" />Ā, ko ōna kanohi, ānō he mura ahi, ā, i runga i tōna mātenga ngā karauna maha. He ingoa hoki tōna kua oti te tuhituhi, e kore nei tētahi e mātau, ko ia anake. <verse eid="REV 19:12" /><verse number="13" style="v" sid="REV 19:13" />Ko te kākahu i kākahuria e ia he mea tuku ki te toto, ko te ingoa i huaina ai ia ko “Te Kupu a te Atua.” <verse eid="REV 19:13" /><verse number="14" style="v" sid="REV 19:14" />Ā, ko ngā taua kei te rangi e aru ana i a ia i runga i ngā hōiho mā, he mea whakakākahu rātou ki te rīnena pai, he mea mā, parukore. <verse eid="REV 19:14" /><verse number="15" style="v" sid="REV 19:15" />E puta mai ana hoki i roto i tōna māngai he hoari koi, hei patu māna i ngā tauiwi. He rino anō hoki te tokotoko e tohutohu ai ia i a rātou. E takahi ana hoki ia i te takahanga wāina o te āritarita o te riri o te Atua Kaha Rawa. <verse eid="REV 19:15" /><verse number="16" style="v" sid="REV 19:16" />He ingoa anō tōna, tuhituhi rawa ki tōna kākahu, ki tōna hūhā:</para>
  <para style="pc" vid="REV 19:16">KO TE KĪNGI O NGĀ KĪNGI, KO TE ARIKI O NGĀ ARIKI.<verse eid="REV 19:16" /></para>
  <para style="p">
    <verse number="17" style="v" sid="REV 19:17" />I kite anō ahau i tētahi anahera e tū ana i te rā; he nui anō tōna reo ki te karanga, i mea ia ki ngā manu katoa e rere ana i waenganui o te rangi, “Haere mai, me huihui mai ki te hapa nui a te Atua; <verse eid="REV 19:17" /><verse number="18" style="v" sid="REV 19:18" />ki te kai i ngā kikokiko o ngā kīngi, i ngā kikokiko o ngā rangatira mano, i ngā kikokiko o te hunga kaha, i ngā kikokiko o ngā hōiho, o ō rātou kainoho hoki, i ngā kikokiko o ngā tāngata katoa, o ngā mea ehara nei i te pononga, o ngā pononga anō hoki, o te hunga nonohi, o te hunga nunui.”<verse eid="REV 19:18" /></para>
  <para style="p">
    <verse number="19" style="v" sid="REV 19:19" />Ā, ka kite ahau i te kararehe, me ngā kīngi o te whenua, me ā rātou taua, kua huihuia ki te whawhai ki tērā e noho rā i runga i te hōiho, ki tāna taua hoki. <verse eid="REV 19:19" /><verse number="20" style="v" sid="REV 19:20" />Nā, ka hopukina te kararehe rāua tahi ko te poropiti teka i mahi rā i ngā tohu ki tōna aroaro, i pōhēhē ai te hunga i tango i te tohu a te kararehe, i koropiko hoki ki tōna whakapakoko. Nā, pangā oratia ana rāua tokorua ki te roto kāpura e kā ana i te whānāriki. <verse eid="REV 19:20" /><verse number="21" style="v" sid="REV 19:21" />Nā, ko te hunga i toe, i whakamatea ki te hoari a tērā e noho rā i runga i te hōiho, ki te hoari e puta mai nei i roto i tōna māngai. Ā, mākona ana ngā manu katoa i ō rātou kikokiko.<verse eid="REV 19:21" /></para>
  <chapter eid="REV 19" />
  <chapter number="20" style="c" sid="REV 20" />
  <para style="s">Ngā Tau Kotahi Mano</para>
  <para style="p">
    <verse number="1" style="v" sid="REV 20:1" />Ā, ka kite ahau i tētahi anahera e heke iho ana i te rangi, kei a ia te kī o te poka tōrere, me tētahi mekameka nui i tōna ringaringa. <verse eid="REV 20:1" /><verse number="2" style="v" sid="REV 20:2" />Nā, ka mau ia ki te tarakona, ki te nākahi onamata, ko te Rēwera nei ia, ko Hātana hoki, ka herehere i a ia kotahi mano ngā tau. <verse eid="REV 20:2" /><verse number="3" style="v" sid="REV 20:3" />Ka maka i a ia ki te poka tōrere, uakina ana, whakapiri rawa te hīri ki runga ki a ia, kei whakapōhēhē ia i ngā tauiwi i muri iho, kia taka rā anō ngā tau kotahi mano, ā muri iho i ēnei mea me wewete ia, he tāima iti kau ia.<verse eid="REV 20:3" /></para>
  <para style="p">
    <verse number="4" style="v" sid="REV 20:4" />I kite anō ahau i ngā torōna, e noho ana hoki rātou i runga, i hoatu anō hoki te whakawā ki a rātou. I ngā wairua hoki o te hunga i pōutoa mō te whakaaturanga i a Īhu, mō te kupu hoki a te Atua, te hunga kāhore i koropiko ki te kararehe, ki tōna whakapakoko rānei, kīhai hoki i meatia te tohu ki ō rātou rae, ki ō rātou ringaringa. Nā, ka ora rātou, ka kīngi tahi me te Karaiti, kotahi mano tau. <verse eid="REV 20:4" /><verse number="5" style="v" sid="REV 20:5" />(Kīhai ia i ora ake te toenga o ngā tūpāpaku, ā taka noa ngā tau kotahi mano.) Ko te aranga tuatahi tēnei. <verse eid="REV 20:5" /><verse number="6" style="v" sid="REV 20:6" />Hari tonu, tapu tonu te tangata he wāhi nei tōna i te aranga tuatahi. E kore te matenga tuarua e whai mana ki a rātou; engari hei tohunga rātou mā te Atua, mā te Karaiti hoki, ā, kotahi mano ngā tau e kīngi tahi ai rātou me ia.<verse eid="REV 20:6" /></para>
  <para style="s">Te Hinganga o Hātana</para>
  <para style="p">
    <verse number="7" style="v" sid="REV 20:7" />Ā, nō ka pahemo ngā tau kotahi mano, ka wetekina a Hātana i roto i tōna whare herehere. <verse eid="REV 20:7" /><verse number="8" style="v" sid="REV 20:8" />Ā, ka haere ia ki te whakapōhēhē i ngā tauiwi i ngā pito e whā o te whenua, i a Koka rāua ko Makoko, e huihui ai rātou ki te taua; ko te tokomaha o rātou rite tonu ki te onepū o te moana. <verse eid="REV 20:8" /><verse number="9" style="v" sid="REV 20:9" />Nā, haere ana rātou ki te whānui o te whenua, karapotia ana e rātou te nohoanga o te hunga tapu, me te pā e arohaina ana. Nā, ko te hekenga iho o te kāpura i te Atua i te rangi, pau ake rātou. <verse eid="REV 20:9" /><verse number="10" style="v" sid="REV 20:10" />Nā, ko te rēwera i whakapōhēhē nei i a rātou, pangā ana ia ki te roto kāpura whānāriki, ki te wāhi kei reira nei te kararehe me te poropiti teka, ā, ka whakamamaetia rātou i te ao, i te pō, ake ake.<verse eid="REV 20:10" /></para>
  <para style="s">Te Whakawātanga Whakamutunga</para>
  <para style="p">
    <verse number="11" style="v" sid="REV 20:11" />Ā, ka kite ahau i tētahi torōna nui, mā, i tētahi hoki e noho ana i runga, rere ana te whenua me te rangi i tōna kanohi; kāhore hoki i kitea he wāhi mō rāua. <verse eid="REV 20:11" /><verse number="12" style="v" sid="REV 20:12" />I kite anō ahau i te hunga mate, i te hunga nunui, i te hunga ririki, e tū ana i mua o te torōna. Nā, kua whakatuwheratia ngā pukapuka; kua whakatuwheratia anō hoki tētahi atu pukapuka, ko te pukapuka o te ora. Kei ngā mea hoki i tuhituhia ki aua pukapuka he whakawā mō te hunga mate, he mea whakarite tonu ki ā rātou mahi. <verse eid="REV 20:12" /><verse number="13" style="v" sid="REV 20:13" />I tukua mai anō e te moana te hunga mate i roto i a ia; i tukua mai hoki e te mate, e te pō, te hunga mate i roto i a rāua. Nā, ka whakawākia tēnā tangata, tēnā, he mea whakarite ki ā rātou mahi. <verse eid="REV 20:13" /><verse number="14" style="v" sid="REV 20:14" />Nā, ka pangā te mate me te pō ki te roto ahi. Ko te tuarua tēnei o ngā mate, arā ko te roto ahi. <verse eid="REV 20:14" /><verse number="15" style="v" sid="REV 20:15" />Ā, ki te kitea tētahi kīhai i tuhituhia ki te pukapuka o te ora, i pangā ia ki te roto ahi.<verse eid="REV 20:15" /></para>
  <chapter eid="REV 20" />
  <chapter number="21" style="c" sid="REV 21" />
  <para style="s">Te Rangi Hou me te Whenua Hou</para>
  <para style="p">
    <verse number="1" style="v" sid="REV 21:1" />Ā, i kite ahau i te rangi hou, i te whenua hou. Kua pahemo hoki te rangi tuatahi, me te whenua tuatahi, ā, kāhore atu he moana. <verse eid="REV 21:1" /><verse number="2" style="v" sid="REV 21:2" />I kite anō ahau i te pā tapu, i Hiruhārama hou, e heke iho ana i te rangi i te Atua, rite rawa, ānō he wahine mārena hou kua oti te whakapaipai mō tāna tāne. <verse eid="REV 21:2" /><verse number="3" style="v" sid="REV 21:3" />I rongo anō ahau i te reo nui i te rangi e mea ana: “Nā, kei ngā tāngata te tapenākara o te Atua, ā, e noho ia ki a rātou; ko rātou hoki hei iwi māna, ko te Atua nei anō hei a rātou, hei Atua mō rātou. <verse eid="REV 21:3" /><verse number="4" style="v" sid="REV 21:4" />Ka murua hoki e ia ngā roimata katoa i ō rātou kanohi; ā, kore ake he mate; kāhore hoki he auē, kāhore he tangi, kāhore he mamae, i ngā wā i muri nei. Kua pahemo atu hoki ngā mea ō mua.”<verse eid="REV 21:4" /></para>
  <para style="p">
    <verse number="5" style="v" sid="REV 21:5" />Ā, ka kōrero mai tērā e noho rā i runga i te torōna: “Nā, ka hangā houtia e ahau ngā mea katoa.” I mea mai anō ia ki ahau, “Tuhituhia. Nō te mea he pono, he tika ēnei kupu.”<verse eid="REV 21:5" /></para>
  <para style="p">
    <verse number="6" style="v" sid="REV 21:6" />I mea mai anō ia ki ahau, “Kua oti ēnei mea. Ko ahau te Ārepa, te Ōmeka, te tīmatanga, te whakamutunga. Ka hoatu noa e ahau ki te tangata matewai he wai i te puna o te wai o te ora. <verse eid="REV 21:6" /><verse number="7" style="v" sid="REV 21:7" />Ko te tangata i a ia te wikitōria, e whiwhi ia ki ēnei mea; ko ahau hoki hei Atua mōna, ko ia hei tama māku. <verse eid="REV 21:7" /><verse number="8" style="v" sid="REV 21:8" />Nā, ko te hunga wehi, ko te hunga whakateka, ko te hunga whakarihariha, ko ngā kaikōhuru, ko te hunga moepuku, ko te hunga mākutu, ko te hunga karakia ki te whakapakoko, ko te hunga teka katoa, ko te wāhi mō rātou kei te roto e kā ana i te ahi, i te whānāriki. Ko te matenga tuarua tēnei.”<verse eid="REV 21:8" /></para>
  <para style="s">Te Hiruhārama Hou</para>
  <para style="p">
    <verse number="9" style="v" sid="REV 21:9" />Nā, ka haere mai ki ahau tētahi o ngā anahera e whitu, kei a rātou nei ngā oko e whitu e kī ana i ngā whiu whakamutunga e whitu; ka kī mai ki ahau, ka mea, “Haere mai, māku e whakakite ki a koe te wahine mārena hou, te wahine a te Reme.” <verse eid="REV 21:9" /><verse number="10" style="v" sid="REV 21:10" />Nā, haria ana ahau e ia i roto i te wairua ki tētahi maunga nui, tiketike, ā, ka whakakitea mai ki ahau te pā tapu, a Hiruhārama, e heke iho ana i te rangi i te Atua. <verse eid="REV 21:10" /><verse number="11" style="v" sid="REV 21:11" />Kei taua pā anō te korōria o te Atua. Rite tonu tōna mārama ki tō te kōhatu utu nui whakaharahara, ānō he kōhatu hahapa, mārama tonu me he karaihe; <verse eid="REV 21:11" /><verse number="12" style="v" sid="REV 21:12" />he taiepa kōhatu anō tōna, he mea nui, tiketike, tekau mā rua ngā tatau, kotahi tekau mā rua anō ngā anahera i ngā tatau, tuhituhi rawa ki te ingoa, arā ki ngā ingoa o ngā hapū kotahi tekau mā rua o ngā tama a Īharaira. <verse eid="REV 21:12" /><verse number="13" style="v" sid="REV 21:13" />I te rāwhiti e toru ngā tatau; i te hauraro e toru ngā tatau; i te tonga e toru ngā tatau; i te hauāuru e toru ngā tatau. <verse eid="REV 21:13" /><verse number="14" style="v" sid="REV 21:14" />Ā, ko te taiepa o te pā, kotahi tekau mā rua ōna tūranga, kei aua tūranga anō ngā ingoa o ngā āpōtoro a te Reme, kotahi tekau mā rua.<verse eid="REV 21:14" /></para>
  <para style="p">
    <verse number="15" style="v" sid="REV 21:15" />Nā, ko tērā i kōrero rā ki ahau, he kākaho kōura tāna hei whanganga māna i te pā, i ōna tatau, i tōna taiepa kōhatu. <verse eid="REV 21:15" /><verse number="16" style="v" sid="REV 21:16" />Nā, ko te takoto o te pā, e whā ngā poti, tōna roa rite tonu ki tōna whānui. Nā, ka whangangatia e ia te pā ki te kākaho, kotahi tekau mā rua mano ngā pāronga. Ko tōna roa, ko te whānui, ko te ikeike, rite tonu. <verse eid="REV 21:16" /><verse number="17" style="v" sid="REV 21:17" />Nā, ka whangangatia anō e ia tōna taiepa, kotahi rau e whā tekau mā whā ngā whatīanga, he rūri nā te tangata, arā nā te anahera. <verse eid="REV 21:17" /><verse number="18" style="v" sid="REV 21:18" />Nā, ko te mea i hangā ai tōna taiepa he hahapa, he kōura parakore anō hoki te pā, rite tonu ki te karaihe mārama. <verse eid="REV 21:18" /><verse number="19" style="v" sid="REV 21:19" />Ko ngā tūranga o te taiepa o te pā he mea whakapaipai ki ngā kōhatu utu nui katoa. Ko te tūranga tuatahi he hahapa, ko te tuarua, he hapaira, ko te tuatoru, he karakeroni, ko te tuawhā, he emerara, <verse eid="REV 21:19" /><verse number="20" style="v" sid="REV 21:20" />ko te tuarima, he hararonika, ko te tuaono, he harariu, ko te tuawhitu, he karihorita, ko te tuawaru, he perira, ko te tuaiwa, he tōpaha, ko te ngahuru, he karihoparaha, ko te tekau mā tahi, he hakiniti, ko te tekau mā rua, he ametihita. <verse eid="REV 21:20" /><verse number="21" style="v" sid="REV 21:21" />Nā, ko ngā tatau kotahi tekau mā rua, kotahi tekau mā rua peara. Ko tēnei tatau, ko tēnei tatau, kotahi tonu peara. Ko te huarahi hoki o te pā he kōura parakore, ko ia ānō kei te karaihe pīata.<verse eid="REV 21:21" /></para>
  <para style="p">
    <verse number="22" style="v" sid="REV 21:22" />Nā, kīhai ahau i kite i tētahi whare tapu i reira. Ko te Ariki hoki, ko te Atua Kaha Rawa rāua ko te Reme te whare tapu o reira. <verse eid="REV 21:22" /><verse number="23" style="v" sid="REV 21:23" />Kāhore hoki taua pā i mea ki te rā mōna, ki te marama rānei, hei whiti ki roto. E whakamāramatia ana hoki a reira e te korōria o te Atua, ko te Reme hoki tōna mārama. <verse eid="REV 21:23" /><verse number="24" style="v" sid="REV 21:24" />E haere hoki ngā tauiwi i waenganui o tōna mārama, ā, e kawea mai anō hoki e ngā kīngi o te ao tō rātou korōria ki reira. <verse eid="REV 21:24" /><verse number="25" style="v" sid="REV 21:25" />E kore hoki ōna tatau e tūtakina i te awatea; kore ake hoki o reira pō. <verse eid="REV 21:25" /><verse number="26" style="v" sid="REV 21:26" />Ā, e kawea mai hoki te korōria me te hōnore o ngā tauiwi ki reira. <verse eid="REV 21:26" /><verse number="27" style="v" sid="REV 21:27" />E kore anō e tomo ki roto tētahi mea whakanoa, te tangata rānei e mahi ana i te whakarihariha, i te teka rānei. Ko te hunga anake kua oti te tuhituhi ki tā te Reme pukapuka o te ora.<verse eid="REV 21:27" /></para>
  <chapter eid="REV 21" />
  <chapter number="22" style="c" sid="REV 22" />
  <para style="p">
    <verse number="1" style="v" sid="REV 22:1" />Nā, ka whakakitea mai e ia ki ahau he awa wai ora, pīata tonu me te karaihe, e puta mai ana i te torōna o te Atua rāua ko te Reme, <verse eid="REV 22:1" /><verse number="2" style="v" sid="REV 22:2" />i waenganui o tōna huarahi. Nā, i tēnei taha o te awa, ā, i tērā taha, ko te rākau o te ora, kotahi tekau mā rua ōna momo hua, e hua ana ōna hua i tētahi marama, i tētahi marama, ā, ko ngā rau o te rākau hei whakaora mō ngā tauiwi. <verse eid="REV 22:2" /><verse number="3" style="v" sid="REV 22:3" />Ā, kore ake he kanga i muri nei.</para>
  <para style="p" vid="REV 22:3">Ko reira anō hoki te torōna o te Atua rāua ko te Reme; ā, ka mahi āna pononga ki a ia. <verse eid="REV 22:3" /><verse number="4" style="v" sid="REV 22:4" />E kite hoki rātou i tōna kanohi; ka mau hoki tōna ingoa ki ō rātou rae. <verse eid="REV 22:4" /><verse number="5" style="v" sid="REV 22:5" />Ā, kore ake o reira pō, kore ake ō rātou meatanga ki te mārama o te rama, ki te mārama hoki o te rā. E mārama hoki rātou i te Ariki, i te Atua, ā, e kīngi rātou ake ake.<verse eid="REV 22:5" /></para>
  <para style="s">Te Hokinga mai a Īhu</para>
  <para style="p">
    <verse number="6" style="v" sid="REV 22:6" />I mea mai anō ia ki ahau: “He pono, he tika ēnei kupu; kua tonoa hoki e te Ariki, e te Atua o ngā poropiti tapu, tāna anahera, hei whakakite mai ki āna pononga i ngā mea ka hohoro nei te meinga.”<verse eid="REV 22:6" /></para>
  <para style="p">
    <verse number="7" style="v" sid="REV 22:7" />“Nā, ka hohoro tāku haere atu; ka hari te tangata e whakarite ana i ngā kupu o te poropititanga o tēnei pukapuka.”<verse eid="REV 22:7" /></para>
  <para style="p">
    <verse number="8" style="v" sid="REV 22:8" />Ā, ko ahau, ko Hoani, tēnei i rongo nei, i kite nei i ēnei mea. Ā, nō tōku rongonga, nō tōku kitenga, ka hinga ahau ki raro, ka mea kia koropiko ki mua i ngā waewae o te anahera i whakakitea mai ai ēnei mea ki ahau. <verse eid="REV 22:8" /><verse number="9" style="v" sid="REV 22:9" />Nā, ko tāna meatanga mai ki ahau, “Kauaka. He hoa pononga hoki ahau nōu, nō ōu tuākana hoki, nō ngā poropiti, nō te hunga anō e pupuri ana i ngā kupu o tēnei pukapuka. Me koropiko ki te Atua.”<verse eid="REV 22:9" /></para>
  <para style="p">
    <verse number="10" style="v" sid="REV 22:10" />Nā, ka mea mai anō ia ki ahau, “Kaua e hīritia ngā kupu o te poropititanga o tēnei pukapuka; e tata ana hoki te tāima. <verse eid="REV 22:10" /><verse number="11" style="v" sid="REV 22:11" />Ko te tangata e hē ana te whakahaere, kia hē anō te whakahaere. Ko te tangata e poke ana, kia poke anō ia. Ko te tangata e tika ana, kia tika anō ia. Ko te tangata e tapu ana, kia tapu anō ia.<verse eid="REV 22:11" /></para>
  <para style="p">
    <verse number="12" style="v" sid="REV 22:12" />“Nā, ka hohoro tāku haere atu; kei ahau anō tāku utu, ā, ka rite ki āna mahi ake ngā mea e hoatu ki tētahi, ki tētahi. <verse eid="REV 22:12" /><verse number="13" style="v" sid="REV 22:13" />Ko ahau te Ārepa, te Ōmeka, te tuatahi, te whakaotinga, te tīmatanga, te whakamutunga.”<verse eid="REV 22:13" /></para>
  <para style="p">
    <verse number="14" style="v" sid="REV 22:14" />Ka hari te hunga e horoi ana i ō rātou kākahu, kia taunga ai rātou te haere mai ki te rākau o te ora, ka tomo anō ki te pā rā ngā tatau. <verse eid="REV 22:14" /><verse number="15" style="v" sid="REV 22:15" />Kei waho ngā kurī, me te hunga mākutu, me te hunga moepuku, me ngā kaikōhuru, me te hunga karakia ki te whakapakoko, me te hunga katoa e pai ana, e mahi ana i te teka.<verse eid="REV 22:15" /></para>
  <para style="p">
    <verse number="16" style="v" sid="REV 22:16" />“Kua tonoa e ahau, e Īhu, tāku anahera, hei whakaatu i ēnei mea ki a koutou i roto i ngā hāhi. Ko ahau te Pakiaka, te Uri o Rāwiri, te Whetū mārama o te Ata.”<verse eid="REV 22:16" /></para>
  <para style="p">
    <verse number="17" style="v" sid="REV 22:17" />E mea ana hoki te Wairua me te wahine mārena hou, “Haere mai!”</para>
  <para style="p" vid="REV 22:17">Me kī ake anō e te tangata e rongo ana, “Haere mai!”</para>
  <para style="p" vid="REV 22:17">Kia haere mai hoki te tangata e hiainu ana. Kia tangohia noatia anō te wai ora e te tangata e hiahia ana.<verse eid="REV 22:17" /></para>
  <para style="s">Whakatau</para>
  <para style="p">
    <verse number="18" style="v" sid="REV 22:18" />He whakaatu hoki nāku tēnei ki te hunga katoa e rongo ana ki ngā kupu o te poropititanga o tēnei pukapuka: Ki te tāpiritia mai e tētahi ki ēnei mea, ka tāpiritia atu anō e te Atua mōna ngā whiu kua oti te tuhituhi ki tēnei pukapuka. <verse eid="REV 22:18" /><verse number="19" style="v" sid="REV 22:19" />Ā, ki te tangohia atu e tētahi he kupu i te pukapuka o tēnei poropititanga, ka tangohia e te Atua tōna wāhi i roto i te pukapuka o te ora, i te pā tapu hoki, i ngā mea hoki kua oti te tuhituhi ki tēnei pukapuka.<verse eid="REV 22:19" /></para>
  <para style="p">
    <verse number="20" style="v" sid="REV 22:20" />Tēnei te kī nei te kaiwhakaatu o ēnei mea, “Nā, ka hohoro anō tāku haere atu!”</para>
  <para style="p" vid="REV 22:20">Āmine. Āe rā, haere mai, e te Ariki, e Īhu!<verse eid="REV 22:20" /></para>
  <para style="p">
    <verse number="21" style="v" sid="REV 22:21" />Kia tau ki te hunga tapu katoa te atawhai o tō tātou Ariki, o Īhu Karaiti. Āmine.<verse eid="REV 22:21" /></para>
  <chapter eid="REV 22" />
</usx>