<?xml version="1.0" encoding="utf-8"?>
<usx version="3.0">
  <book code="1SA" style="id">1sa.txt Māori macronized text, extracted 17-05-06</book>
  <para style="h">1 Hamuera</para>
  <para style="toc3">1Ham</para>
  <para style="mt2">Ko te Pukapuka Tuatahi o</para>
  <para style="mt1">Hamuera</para>
  <chapter number="1" style="c" sid="1SA 1" />
  <para style="s">Ko Erekana rātou ko Tāna Whānau kei Hiro</para>
  <para style="p">
    <verse number="1" style="v" sid="1SA 1:1" />Nā, tērā tētahi tangata nō Ramataima Topimi, nō te whenua pukepuke o Ēparaima, ko Erekana tōna ingoa, he Ēparati, he tama nā Ierohama, tama a Erihu, tama a Tohu, tama a Tupu. <verse eid="1SA 1:1" /><verse number="2" style="v" sid="1SA 1:2" />Ā, tokorua āna wāhine; ko Hana te ingoa o tētahi, ko Penina te ingoa o tētahi; nā, he tamariki a Penina, kāhore ia he tamariki a Hana.<verse eid="1SA 1:2" /></para>
  <para style="p">
    <verse number="3" style="v" sid="1SA 1:3" />Ā, haere atu ai tēnei tangata i ia tau, i ia tau, i tōna pā ki te koropiko, ki te patu whakahere ki a Ihowā o ngā mano, ki Hiro, ā, i reira ngā tama tokorua a Eri, a Hōponi rāua ko Pinehaha, ngā tohunga a Ihowā. <verse eid="1SA 1:3" /><verse number="4" style="v" sid="1SA 1:4" />Ā, ka tae ki te rā i patu whakahere ai a Erekana, nā, hoatu ana e ia ētahi mea ki a Penina, ki tāna wahine, ki āna tama katoa anō, rātou ko āna tamāhine; <verse eid="1SA 1:4" /><verse number="5" style="v" sid="1SA 1:5" />ki tāna wahine ia, ki a Hana, e rua ngā wāhi i hoatu e ia; i aroha hoki ia ki a Hana; otiia kua oti tōna kōpū te tūtaki e Ihowā. <verse eid="1SA 1:5" /><verse number="6" style="v" sid="1SA 1:6" />Ā, nui atu te whakatoi a tōna hoa tauwhāinga ki a ia, ā mamae noa ia, nō te mea kua tūtakina tōna kōpū e Ihowā. <verse eid="1SA 1:6" /><verse number="7" style="v" sid="1SA 1:7" />Pēnā tonu tā te tāne mahi, i ia tau, i ia tau, i ngā haerenga o tēnei ki runga, ki te whare o Ihowā, ā, pēnā tonu tā tērā whakatoi i tēnei; ā, tangi noa ia, kīhai hoki i kai. <verse eid="1SA 1:7" /><verse number="8" style="v" sid="1SA 1:8" />Nā, ka mea tāna tahu, a Erekana ki a ia, “E Hana, he aha koe i tangi ai? He aha hoki koe tē kai ai? He aha anō i pōuri ai tōu ngākau? Ki tāu e kore ianei e nui atu tōku pai i tō ngā tama kotahi tekau?”<verse eid="1SA 1:8" /></para>
  <para style="p">
    <verse number="9" style="v" sid="1SA 1:9" />Heoi, ka whakatika a Hana i muri i a rātou i kai ai i Hiro, i inu ai hoki. Nā, ko Eri ko te tohunga, i runga i tōna nohoanga noho ai, i te pou o te kūwaha o te temepara o Ihowā. <verse eid="1SA 1:9" /><verse number="10" style="v" sid="1SA 1:10" />Ā, i tino pōuri te ngākau o tērā, ka īnoi ki a Ihowā, ā, nui atu tāna tangi. <verse eid="1SA 1:10" /><verse number="11" style="v" sid="1SA 1:11" />Nā, ka puaki tāna kī taurangi, i mea ia, “E Ihowā o ngā mano, ki te āta titiro mai koe ki te pōuri o tāu pononga wahine, ā, ka mahara ki ahau, ā, e kore e wareware ki tāu pononga, engari ka hōmai i tētahi tama ki tāu pononga, nā, ka hoatu ia e ahau ki a Ihowā i ngā rā katoa e ora ai ia; e kore anō he heu e heua ki tōna mātenga.”<verse eid="1SA 1:11" /></para>
  <para style="p">
    <verse number="12" style="v" sid="1SA 1:12" />Nā, i te mea e īnoi tonu ana ia i te aroaro o Ihowā, ka titiro a Eri ki tōna waha. <verse eid="1SA 1:12" /><verse number="13" style="v" sid="1SA 1:13" />Nā, ko Hana, e kōrero ana ia i roto i tōna ngākau; ko ōna ngutu kau e komeme ana, kīhai ia tōna reo i rangona; nā reira i mea ai a Eri e haurangi ana ia. <verse eid="1SA 1:13" /><verse number="14" style="v" sid="1SA 1:14" />Nā, ka mea a Eri ki a ia, “Ka tae te roa o tōu haurangi! Whakarērea atu tāu wāina.”<verse eid="1SA 1:14" /></para>
  <para style="p">
    <verse number="15" style="v" sid="1SA 1:15" />Nā, ka utua e Hana, ka mea, “Kāhore, e tōku ariki; he wahine ngākau pōuri ahau; kāhore ahau i inu i te wāina, i te wai whakahaurangi rānei; engari e ringihia ana e ahau tōku ngākau ki te aroaro o Ihowā. <verse eid="1SA 1:15" /><verse number="16" style="v" sid="1SA 1:16" />Kaua tāu pononga e kīia he tamāhine nā Periara; nā te nui hoki o tōku mamae, o tōku pōuri, ēnei kōrero āku.”<verse eid="1SA 1:16" /></para>
  <para style="p">
    <verse number="17" style="v" sid="1SA 1:17" />Kātahi ka utua e Eri, ka mea ia, “Haere mārie; ā, mā te Atua o Īharaira e hōmai tāu mea i īnoi ai koe ki a ia.”<verse eid="1SA 1:17" /></para>
  <para style="p">
    <verse number="18" style="v" sid="1SA 1:18" />Nā, ka mea tērā, “Kia manakohia tāu pononga e koe.” Kātahi taua wahine ka haere, ka kai, ā, mutu ake te pōuri o tōna mata.<verse eid="1SA 1:18" /></para>
  <para style="p">
    <verse number="19" style="v" sid="1SA 1:19" />Nā, ka maranga wawe rātou i te ata, ā, ka koropiko ki te aroaro o Ihowā, ā, hoki ana, haere ana ki tō rātou whare i Rama. Nā, ka mōhio a Erekana ki a Hana, ki tāna wahine; i mahara anō a Ihowā ki a ia. <verse eid="1SA 1:19" /><verse number="20" style="v" sid="1SA 1:20" />Nā, ka taka ngā rā, ka hapū a Hana, ā, ka whānau he tama; ā, huaina iho e ia tōna ingoa ko Hamuera, i mea hoki, “Nō te mea i īnoia ia e ahau i a Ihowā.”<verse eid="1SA 1:20" /></para>
  <para style="p">
    <verse number="21" style="v" sid="1SA 1:21" />Nā, ka haere taua tangata a Erekana me tōna whare katoa ki runga, ki te patu i te whakahere o te tau ki a Ihowā, me tāna kī taurangi hoki. <verse eid="1SA 1:21" /><verse number="22" style="v" sid="1SA 1:22" />Ko Hana ia kīhai i haere; i mea hoki ki tāna tahu, “Kia whakamutua rā anō te kai ū a te tamaiti, ko reira ahau kawe atu ai i a ia, kia puta ai ia ki te aroaro o Ihowā, mō tōna noho tonu atu ki reira.”<verse eid="1SA 1:22" /></para>
  <para style="p">
    <verse number="23" style="v" sid="1SA 1:23" />Nā, ka mea a Erekana tāna tahu ki a ia, “Meatia tā tōu whakaaro e whakapai ai; e noho, kia whakamutua rā anō tāna kai ū otiia kia mau te kupu a Ihowā. Heoi, noho ana taua wahine, whakangotea ana tāna tama, ā mutu noa tāna kai ū.”<verse eid="1SA 1:23" /></para>
  <para style="p">
    <verse number="24" style="v" sid="1SA 1:24" />Nā, i te mutunga o tāna kai ū ka mauria ia e ia, me ētahi pūru e toru, kotahi hoki te epa parāoa, me te pounamu wāina, kawea ana ia e ia ki te whare o Ihowā, ki Hiro; he tamariki rawa hoki taua tamaiti. <verse eid="1SA 1:24" /><verse number="25" style="v" sid="1SA 1:25" />Nā, patua ana e rātou te pūru, ā, kawea ana te tamaiti ki a Eri. <verse eid="1SA 1:25" /><verse number="26" style="v" sid="1SA 1:26" />Ā, ka mea ia, “E tōku ariki, kia ora tōu wairua; e tōku ariki, ko ahau te wahine i tū i tōu taha i konei nei, i īnoi rā ki a Ihowā. <verse eid="1SA 1:26" /><verse number="27" style="v" sid="1SA 1:27" />Ko tēnei tamaiti tāku i īnoi ai; ā, hōmai ana e Ihowā ki ahau tāku mea i īnoi ai ahau ki a ia. <verse eid="1SA 1:27" /><verse number="28" style="v" sid="1SA 1:28" />Nā reira kua tukua atu nei ia e ahau ki a Ihowā; he mea tuku ia ki a Ihowā i ngā rā katoa e ora ai ia.”</para>
  <para style="p" vid="1SA 1:28">Ā, koropiko ana te tamaiti ki a Ihowā ki reira.<verse eid="1SA 1:28" /></para>
  <chapter eid="1SA 1" />
  <chapter number="2" style="c" sid="1SA 2" />
  <para style="s">Te Īnoi a Hana</para>
  <para style="p">
    <verse number="1" style="v" sid="1SA 2:1" />Nā, ka karakia a Hana, ka mea,</para>
  <para style="q1" vid="1SA 2:1">“E whakamanamana ana tōku ngākau ki a Ihowā;</para>
  <para style="q2" vid="1SA 2:1">kua ara tōku haona i a Ihowā.</para>
  <para style="q1" vid="1SA 2:1">Ka rahi tōku waha ki ōku hoariri,</para>
  <para style="q2" vid="1SA 2:1">nōku ka koa ki tāu whakaoranga.<verse eid="1SA 2:1" /></para>
  <para style="b" />
  <para style="q1">
    <verse number="2" style="v" sid="1SA 2:2" />“Kāhore he mea tapu, ko Ihowā anake;</para>
  <para style="q2" vid="1SA 2:2">kāhore kē atu, ko koe anake;</para>
  <para style="q2" vid="1SA 2:2">kāhore anō hoki he kāmaka hei rite mō tō tātou Atua.<verse eid="1SA 2:2" /></para>
  <para style="b" />
  <para style="q1">
    <verse number="3" style="v" sid="1SA 2:3" />“Kāti te whakanui i te kōrero whakahīhī;</para>
  <para style="q2" vid="1SA 2:3">kei puta te whakapehapeha i ō koutou māngai;</para>
  <para style="q1" vid="1SA 2:3">he Atua mōhio hoki a Ihowā,</para>
  <para style="q2" vid="1SA 2:3">ā, ka pāunatia e ia ngā mahi.<verse eid="1SA 2:3" /></para>
  <para style="b" />
  <para style="q1">
    <verse number="4" style="v" sid="1SA 2:4" />“Whati ana ngā kōpere a te hunga mārohirohi,</para>
  <para style="q2" vid="1SA 2:4">ā, ko te hunga i tūtuki te waewae,</para>
  <para style="q2" vid="1SA 2:4">ko te kaha hei whītiki mō rātou.<verse eid="1SA 2:4" /></para>
  <para style="q1">
    <verse number="5" style="v" sid="1SA 2:5" />E mahi ana hei utu taro te hunga i mākona i mua,</para>
  <para style="q2" vid="1SA 2:5">ā, mutu ake tā te hunga i matekai.</para>
  <para style="q1" vid="1SA 2:5">Heoi, kua tokowhitu a te pākoko i whānau ai;</para>
  <para style="q2" vid="1SA 2:5">ā, iwikore noa iho te mea kua tokomaha nei āna tamariki.<verse eid="1SA 2:5" /></para>
  <para style="b" />
  <para style="q1">
    <verse number="6" style="v" sid="1SA 2:6" />“Ko Ihowā e whakamate ana,</para>
  <para style="q2" vid="1SA 2:6">ā, ko ia e whakaora ana;</para>
  <para style="q1" vid="1SA 2:6">māna e riro ai ki raro ki te rēinga,</para>
  <para style="q2" vid="1SA 2:6">māna e kake ai ki runga.<verse eid="1SA 2:6" /></para>
  <para style="q1">
    <verse number="7" style="v" sid="1SA 2:7" />Ko Ihowā hei whakarawakore,</para>
  <para style="q2" vid="1SA 2:7">ko ia hei whakawhiwhi ki te taonga;</para>
  <para style="q2" vid="1SA 2:7">māna e whakaiti, māna anō hoki e whakaara.<verse eid="1SA 2:7" /></para>
  <para style="q1">
    <verse number="8" style="v" sid="1SA 2:8" />Whakaarahia ana e ia te iti i roto i te puehu;</para>
  <para style="q2" vid="1SA 2:8">ara ana i a ia te rawakore i roto i te pūranga paru,</para>
  <para style="q1" vid="1SA 2:8">ā, whakanohoia iho ki roto ki ngā rangatira,</para>
  <para style="q2" vid="1SA 2:8">meinga ana kia whiwhi ki te torōna korōria.</para>
  <para style="b" vid="1SA 2:8" />
  <para style="q1" vid="1SA 2:8">“Nō Ihowā rā hoki ngā pou tūranga o te whenua;</para>
  <para style="q2" vid="1SA 2:8">ā, whakanohoia iho e ia te ao ki runga.<verse eid="1SA 2:8" /></para>
  <para style="q1">
    <verse number="9" style="v" sid="1SA 2:9" />Māna ngā waewae o tāna hunga tapu e tiaki;</para>
  <para style="q2" vid="1SA 2:9">ko te hunga kino ia ka whakanohoia ki roto ki te pōuri wahangū ai;</para>
  <para style="q2" vid="1SA 2:9">ehara hoki te kaha i te mea e riro ai te pāpā i te tangata.<verse eid="1SA 2:9" /></para>
  <para style="b" />
  <para style="q1">
    <verse number="10" style="v" sid="1SA 2:10" />“Mongamonga noa ngā hoariri o Ihowā;</para>
  <para style="q2" vid="1SA 2:10">ka papā mai tāna whatitiri i te rangi ki a rātou.</para>
  <para style="q1" vid="1SA 2:10">Ka whakarite whakawā a Ihowā mō ngā pito o te whenua;</para>
  <para style="q2" vid="1SA 2:10">māna e hōmai he kaha ki tāna kīngi,</para>
  <para style="q2" vid="1SA 2:10">e whakaara te haona o tāna i whakawahi ai.”<verse eid="1SA 2:10" /></para>
  <para style="s">Ngā Tama Kino a Eri</para>
  <para style="p">
    <verse number="11" style="v" sid="1SA 2:11" />Nā, ka haere a Erekana ki Rama ki tōna whare, ā, minita ana taua tamaiti ki a Ihowā i te aroaro o te tohunga, o Eri.<verse eid="1SA 2:11" /></para>
  <para style="p">
    <verse number="12" style="v" sid="1SA 2:12" />Nā, he tama nā Periara ngā tama a Eri; kīhai rātou i mōhio ki a Ihowā. <verse eid="1SA 2:12" /><verse number="13" style="v" sid="1SA 2:13" />Nā, ko te tikanga tēnei a ngā tohunga i roto i te iwi; i te patunga a tētahi i te whakahere, ka haere te tangata a te tohunga, i te mea kei te kōhua anō ngā kiko, me te mārau e toru nei ngā koikoi i tōna ringa. <verse eid="1SA 2:13" /><verse number="14" style="v" sid="1SA 2:14" />Nā, ka werohia e ia ki te peihana, ki te pāta rānei, ki te hōpane rānei, ki te kōhua rānei; ko ngā mea katoa i riro ake i te mārau, i tangohia e te tohunga ki taua mea. Pēnā tonu tā rātou mahi i Hiro ki ngā Īharaira katoa i haere ki reira. <verse eid="1SA 2:14" /><verse number="15" style="v" sid="1SA 2:15" />Āe rā, i te mea anō hoki kāhore i tahuna noatia ngā ngako, ka haere te tangata a te tohunga, ka mea ki te tangata nāna te whakahere, “Hōmai tētahi wāhi kiko kia tunua mā te tohunga; e kore hoki ia e tango i āu kiko, i te mea kōhua, engari i te mea mata.”<verse eid="1SA 2:15" /></para>
  <para style="p">
    <verse number="16" style="v" sid="1SA 2:16" />Ā, ki te kī mai te tangata ki a ia, “Āianei pū tahuna ai e rātou te ngako, ā, hei reira koe tango ai i tā tōu ngākau i pai ai.” Kātahi tērā ka mea atu, “Kāhore; engari me hōmai e koe āianei; ā, ki te kāhore, ka tangohia māoritia e ahau.”<verse eid="1SA 2:16" /></para>
  <para style="p">
    <verse number="17" style="v" sid="1SA 2:17" />Nā, nui atu te hara o aua taitama i te aroaro o Ihowā; nō te mea i whakarihariha ngā tāngata ki te whakahere a Ihowā.<verse eid="1SA 2:17" /></para>
  <para style="s">Ko Hamuera te Tamaiti kei Hiro</para>
  <para style="p">
    <verse number="18" style="v" sid="1SA 2:18" />Ko Hamuera ia i minita ki te aroaro o Ihowā, he tamariki nei ia, whītiki rawa tōna epora rīnena. <verse eid="1SA 2:18" /><verse number="19" style="v" sid="1SA 2:19" />I hangā anō he koroka iti e tōna whaea mōna, ā, kawea ana ki a ia i tēnei tau, i tēnei tau, i ō rāua haerenga ko tāna tahu ki te patu i te whakahere o te tau. <verse eid="1SA 2:19" /><verse number="20" style="v" sid="1SA 2:20" />Nā, ka whakapai a Eri i a Erekana rāua ko tāna wahine, ka mea, “Mā Ihowā e hōmai he uri ki a koe i roto i tēnei wahine mō tēnei ka tukua nei ki a Ihowā.” Nā, hoki ana rāua ki tō rāua wāhi.<verse eid="1SA 2:20" /></para>
  <para style="p">
    <verse number="21" style="v" sid="1SA 2:21" />Nā, ka titiro a Ihowā ki a Hana, ā, ka hapū anō ia, ka whānau, tokotoru ngā tama, tokorua ngā kōtiro. Ā, tupu ana te tamaiti, a Hamuera, i te aroaro o Ihowā.<verse eid="1SA 2:21" /></para>
  <para style="s">Ka Kohete a Eri i āna Tama</para>
  <para style="p">
    <verse number="22" style="v" sid="1SA 2:22" />Nā, kua koroheke rawa a Eri. Kua rongo hoki ki ngā mea katoa i mea ai āna tama ki a Īharaira katoa, ki tō rāua takotoranga hoki ki ngā wāhine i mahi ki te whatitoka o te tapenākara o te whakaminenga. <verse eid="1SA 2:22" /><verse number="23" style="v" sid="1SA 2:23" />Nā, ka mea ia ki a rāua, “He aha kōrua i mahi ai i ēnei mea? Kua rongo hoki ahau ki tēnei iwi katoa ki ā kōrua mahi kino. <verse eid="1SA 2:23" /><verse number="24" style="v" sid="1SA 2:24" />Kāti rā, e āku tama; ehara hoki i te pai te kōrero e rangona nei e ahau; e mea ana kōrua i te iwi o Ihowā kia poka kē. <verse eid="1SA 2:24" /><verse number="25" style="v" sid="1SA 2:25" />Ki te hara he tangata ki tōna hoa, mā te Atua te whakawā mōna; tēnā ko tēnei, ka hara te tangata ki a Ihowā, ko wai hei kaiwawao mōna?” Heoi, kīhai rāua i pai ki te whakarongo ki te reo o tō rāua pāpā, nō te mea i pai a Ihowā kia whakamatea rāua.<verse eid="1SA 2:25" /></para>
  <para style="p">
    <verse number="26" style="v" sid="1SA 2:26" />Ā, nui haere ana anō taua tamaiti, a Hamuera, e paingia ana e Ihowā, e ngā tāngata.<verse eid="1SA 2:26" /></para>
  <para style="p">
    <verse number="27" style="v" sid="1SA 2:27" />Nā, ka haere mai tētahi tangata a te Atua ki a Eri, ka mea ki a ia, “Ko te kupu tēnei a Ihowā, ‘Kāhore ianei ahau i puta mārama ki te whare o tōu pāpā, i a rātou i Īhipa, i pononga ai i te whare o Parao? <verse eid="1SA 2:27" /><verse number="28" style="v" sid="1SA 2:28" />Kāhore rānei ahau i whiriwhiri i a ia i roto i ngā iwi katoa o Īharaira hei tohunga mōku, hei whakaeke whakahere ki runga ki tāku āta, hei tahu whakakakara, hei kākahu i te epora ki tōku aroaro? Ā, hoatu ana ki te whare o tōu pāpā ngā whakahere ahi katoa a ngā tamariki a Īharaira? <verse eid="1SA 2:28" /><verse number="29" style="v" sid="1SA 2:29" />Ā, he aha koutou i takahi ai i ōku patunga tapu, i ōku whakahere, i kīia e ahau mō tōku nohoanga; i a koe ka whakahōnore nei i āu tama ki runga ake i ahau, ā, ka tetere nei koutou i ngā mea papai o ngā whakahere katoa a Īharaira, a tāku iwi?’<verse eid="1SA 2:29" /></para>
  <para style="p">
    <verse number="30" style="v" sid="1SA 2:30" />“Nā reira tēnei kupu a Ihowā, a te Atua o Īharaira: ‘He tika i mea ahau, ko tōu whare me te whare o tōu matua ka haere i tōku aroaro ā ake ake.’ Nā, ko tā Ihowā kupu tēnei ināianei: ‘Kāhore rā hoki; ka whakahōnore hoki ahau i te hunga e whakahōnore ana i ahau, ka whakaiti anō i te hunga e whakahāwea ana ki ahau. <verse eid="1SA 2:30" /><verse number="31" style="v" sid="1SA 2:31" />Nanā, meāke puta ngā rā e tapahia ai e ahau tōu ringa, me te ringa o te whare o tōu pāpā, ā, kore iho tētahi koroheke i roto i tōu whare. <verse eid="1SA 2:31" /><verse number="32" style="v" sid="1SA 2:32" />Ā, ka kite koe i te tūkinotanga i tōku nohoanga, i ngā pai katoa e hoatu e te Atua ki a Īharaira; e kore anō tōu whare e whai koroheke ā ake ake. <verse eid="1SA 2:32" /><verse number="33" style="v" sid="1SA 2:33" />Nā, ko te tangata āu e kore e hautopea atu i tāku āta, ka ai ia hei whakapaunga mō ōu kanohi, hei whakamamae mō tōu ngākau; whakakaumātua kau hoki ngā whānau hou o tōu whare, ka mate i tō rātou taiohinga.<verse eid="1SA 2:33" /></para>
  <para style="p">
    <verse number="34" style="v" sid="1SA 2:34" />“ ‘Ko te tohu hoki tēnei ki a koe, ka puta ki āu tama tokorua, ki a Hōponi rāua ko Pinehaha, kotahi anō te rā e mate ai rāua tokorua. <verse eid="1SA 2:34" /><verse number="35" style="v" sid="1SA 2:35" />Ā, ka whakaarahia ake e ahau he tohunga pono māku, hei mahi i tā tōku ngākau, i tā tōku hinengaro i pai ai, māku anō e hanga he whare pūmau mōna; ā, ka hāereere ia i ngā rā katoa i te aroaro o tāku e whakawahi ai. <verse eid="1SA 2:35" /><verse number="36" style="v" sid="1SA 2:36" />Ā, ko te hunga katoa e mahue iho ki tōu whare, ka haere mai, ka piko iho ki a ia mō tētahi pīhi hiriwa, mō tētahi wāhi taro, ka mea, “Tēnā koe, kia uru atu ahau ki tētahi o ngā mahi tohunga, kia kai ai ahau i tētahi kongakonga taro.” ’ ”<verse eid="1SA 2:36" /></para>
  <chapter eid="1SA 2" />
  <chapter number="3" style="c" sid="1SA 3" />
  <para style="s">Ka Whakaputa i a Ihowā ki a Hamuera</para>
  <para style="p">
    <verse number="1" style="v" sid="1SA 3:1" />Nā, i te minita te tamaiti, a Hamuera, ki a Ihowā i te aroaro o Eri. Ā, he taonga mōmōhanga te kupu a Ihowā i aua rā; kāhore he whakakitenga nui.<verse eid="1SA 3:1" /></para>
  <para style="p">
    <verse number="2" style="v" sid="1SA 3:2" />Nā, i taua wā kei te takoto a Eri i tōna wāhi, kua tīmata hoki ōna kanohi te atarua, kāhore hoki i āta kite. <verse eid="1SA 3:2" /><verse number="3" style="v" sid="1SA 3:3" />Nā, kāhore anō te rama a te Atua kia pirau noa, ā, i te takoto a Hamuera, he moe, i roto i te temepara o Ihowā, i te wāhi i tū ai te āka a te Atua. <verse eid="1SA 3:3" /><verse number="4" style="v" sid="1SA 3:4" />Nā, ka karanga a Ihowā ki a Hamuera.</para>
  <para style="p" vid="1SA 3:4">Ka mea tērā, “Tēnei ahau.” <verse eid="1SA 3:4" /><verse number="5" style="v" sid="1SA 3:5" />Nā, ka rere ia ki a Eri, ka mea, “Tēnei ahau; i karanga ake nā hoki koe ki ahau.”</para>
  <para style="p" vid="1SA 3:5">Nā, ka mea tērā, “Kīhai ahau i karanga; hoki atu ki te takoto.” Nā, haere ana ia, takoto ana.<verse eid="1SA 3:5" /></para>
  <para style="p">
    <verse number="6" style="v" sid="1SA 3:6" />Nā, ka karanga anō hoki a Ihowā, “E Hamuera.”</para>
  <para style="p" vid="1SA 3:6">Ā, ka whakatika a Hamuera, haere ana ki a Eri, ka mea, “Tēnei ahau; i karanga ake nā hoki koe ki ahau.”</para>
  <para style="p" vid="1SA 3:6">Nā, ka mea tērā, “Kīhai ahau i karanga, e tāku tamaiti; hoki atu ki te takoto.”<verse eid="1SA 3:6" /></para>
  <para style="p">
    <verse number="7" style="v" sid="1SA 3:7" />Nā, kāhore a Hamuera i mōhio noa ki a Ihowā, kāhore anō hoki te kupu a Ihowā i whakapuakina noatia ki a ia.<verse eid="1SA 3:7" /></para>
  <para style="p">
    <verse number="8" style="v" sid="1SA 3:8" />Nā, ka karanga anō a Ihowā i a Hamuera, ko te tuatoru o ngā karangatanga. Ā, ka whakatika ia, ka haere ki a Eri, ka mea, “Tēnei ahau; i karanga ake nā hoki koe ki ahau.”</para>
  <para style="p" vid="1SA 3:8">Nā, ka mōhio a Eri ko Ihowā tērā i karanga rā ki te tamaiti. <verse eid="1SA 3:8" /><verse number="9" style="v" sid="1SA 3:9" />Nā, ka mea a Eri ki a Hamuera, “Haere ki te takoto; ā, ki te karanga ia ki a koe, ka mea ake koe, ‘Kōrero e Ihowā; e whakarongo ana hoki tāu pononga.’ ” Heoi, haere ana a Hamuera, ā, takoto ana i tōna wāhi.<verse eid="1SA 3:9" /></para>
  <para style="p">
    <verse number="10" style="v" sid="1SA 3:10" />Nā, ka haere mai a Ihowā, ka tū, ka karanga, ka pērā me ērā karangatanga, “E Hamuera, e Hamuera.”</para>
  <para style="p" vid="1SA 3:10">Kātahi ka mea a Hamuera, “Kōrero; e whakarongo ana hoki tāu pononga.”<verse eid="1SA 3:10" /></para>
  <para style="p">
    <verse number="11" style="v" sid="1SA 3:11" />Nā, ka mea a Ihowā ki a Hamuera: “Nanā, ka mahia e ahau he mahi i roto i a Īharaira, e pāorooro ai ngā taringa e rua o te hunga katoa e rangona ai. <verse eid="1SA 3:11" /><verse number="12" style="v" sid="1SA 3:12" />Ko te rangi tēnā e puta ake ai i ahau mō Eri ngā mea katoa i kōrerotia e ahau mō tōna whare; i te tīmatanga ā ki te mutunga. <verse eid="1SA 3:12" /><verse number="13" style="v" sid="1SA 3:13" />Kua mea atu nā hoki ahau ki a ia, ka whakawākia tōna whare e ahau ā ake ake, mō te kino i mōhiotia nā e ia; mō tā āna tama i mea ai, i tau ai he kanga ki a rāua, ā, kīhai ia i pēhi i a rāua. <verse eid="1SA 3:13" /><verse number="14" style="v" sid="1SA 3:14" />Nā reira kua oati ahau mō te whare o Eri, ‘E kore e tau te patunga tapu, te whakahere totokore rānei, hei pure mō te kino o te whare o Eri ā ake ake.’ ”<verse eid="1SA 3:14" /></para>
  <para style="p">
    <verse number="15" style="v" sid="1SA 3:15" />Nā, takoto tonu a Hamuera ā tae noa ki te ata, nā, uakina ana e ia ngā tatau o te whare o Ihowā. Ā, i wehi a Hamuera ki te whakaatu ki a Eri i te mea i whakakitea mai ki a ia. <verse eid="1SA 3:15" /><verse number="16" style="v" sid="1SA 3:16" />Nā, ka karanga a Eri ki a Hamuera, ka mea, “E Hamuera, e tāku tamaiti.”</para>
  <para style="p" vid="1SA 3:16">Ā, ka mea tērā, “Tēnei ahau.”<verse eid="1SA 3:16" /></para>
  <para style="p">
    <verse number="17" style="v" sid="1SA 3:17" />Nā, ka mea ia, “Tēnā koa te kupu i kōrerotia e Ihowā ki a koe? Kaua rā e hunā ki ahau; kia meatia tēnei e te Atua ki a koe, ētahi atu mea anō hoki, ki te hunā e koe i ahau tētahi o ngā kupu katoa i kōrerotia e ia ki a koe.” <verse eid="1SA 3:17" /><verse number="18" style="v" sid="1SA 3:18" />Nā, ka kōrerotia ngā kupu katoa e Hamuera ki a ia, kīhai hoki i hunā tētahi mea i a ia. Nā, ka mea tērā, “Nā Ihowā rā hoki; māna e mea tā tōna whakaaro i pai ai.”<verse eid="1SA 3:18" /></para>
  <para style="p">
    <verse number="19" style="v" sid="1SA 3:19" />Nāwai ā, ka kaumātua a Hamuera, ā, noho ana a Ihowā ki a ia, kīhai hoki tētahi o āna kupu i tukua e ia kia taka ki te whenua. <verse eid="1SA 3:19" /><verse number="20" style="v" sid="1SA 3:20" />Ā, i mōhio a Īharaira katoa, o Rāna ā tae noa ki Peerehepa, kua whakapūmautia a Hamuera hei poropiti mā Ihowā. <verse eid="1SA 3:20" /><verse number="21" style="v" sid="1SA 3:21" />Ā, i puta mai anō a Ihowā i Hiro; i whakaatu anō hoki a Ihowā i a ia ki a Hamuera i Hiro, he mea kōrero mai nā Ihowā.<verse eid="1SA 3:21" /></para>
  <chapter eid="1SA 3" />
  <chapter number="4" style="c" sid="1SA 4" />
  <para style="p">
    <verse number="1" style="v" sid="1SA 4:1" />Nā, puta mai ana te kupu a Hamuera ki a Īharaira katoa.</para>
  <para style="s" vid="1SA 4:1">Te Hopukanga o te Āka o te Kawenata</para>
  <para style="p" vid="1SA 4:1">Nā, ka haere a Īharaira ki te whawhai ki ngā Pirihitini, ā, ka noho ā-puni ki Epenētere; ā, i noho te puni o ngā Pirihitini ki Apeke. <verse eid="1SA 4:1" /><verse number="2" style="v" sid="1SA 4:2" />Nā, ka whakaritea e ngā Pirihitini ā rātou ngohi hei whawhai ki a Īharaira; ā, ka hōrapa haere te whawhai, nā, ka patua a Īharaira e ngā Pirihitini; e whā mano tāngata o te ope i patua ki te pārae. <verse eid="1SA 4:2" /><verse number="3" style="v" sid="1SA 4:3" />Ā, nō te taenga o ngā tāngata ki te puni, ka mea ngā kaumātua o Īharaira, “He aha tātou i patua ai e Ihowā ināianei i te aroaro o ngā Pirihitini? Me tiki atu ki a tātou te āka o te kawenata a Ihowā i Hiro, kia tae mai ki roto i a tātou, hei whakaora i a tātou i te ringa o ō tātou hoariri.”<verse eid="1SA 4:3" /></para>
  <para style="p">
    <verse number="4" style="v" sid="1SA 4:4" />Heoi, ka tonoa e te iwi ki Hiro, ā, ka mauria mai i reira te āka o te kawenata a Ihowā o ngā mano e noho nei i runga i ngā kerupima; i reira anō ngā tama tokorua a Eri, a Hōponi rāua ko Pinehaha, i te āka o te kawenata a Ihowā.<verse eid="1SA 4:4" /></para>
  <para style="p">
    <verse number="5" style="v" sid="1SA 4:5" />Ā, i te taenga mai o te āka o te kawenata a Ihowā ki te puni, ka hāmama a Īharaira katoa, he nui te hāmama, ā, ngateri ana te whenua. <verse eid="1SA 4:5" /><verse number="6" style="v" sid="1SA 4:6" />Ā, ka rongo ngā Pirihitini i te reo e hāmama ana, ka mea rātou, “He reo aha tēnei e nui nei te hāmama i te puni o ngā Hiperu?”</para>
  <para style="p" vid="1SA 4:6">Nā, ka mōhio rātou kua tae mai te āka a Ihowā ki te puni. <verse eid="1SA 4:6" /><verse number="7" style="v" sid="1SA 4:7" />Nā, ka wehi ngā Pirihitini; i mea hoki, “Kua tae te Atua ki roto i te puni.” Nā, ka mea rātou, “Auē te mate mō tātou! Kāhore hoki he mea pēnei me tēnei i mua ake nei. <verse eid="1SA 4:7" /><verse number="8" style="v" sid="1SA 4:8" />Auē te mate mō tātou! Mā wai tātou e whakaora i roto i te ringa o ēnei atua nui? Ko ngā atua ēnei nāna ngā whakapānga mate katoa i patua ai ngā Īhipiana i te koraha. <verse eid="1SA 4:8" /><verse number="9" style="v" sid="1SA 4:9" />Kia māia, whakatāne i a koutou, e ngā Pirihitini, kei whakataurerekatia koutou e ngā Hiperu, kei pērātia me rātou i whakataurerekatia nā e koutou; nā, me whakatāne koutou, me whawhai.”<verse eid="1SA 4:9" /></para>
  <para style="p">
    <verse number="10" style="v" sid="1SA 4:10" />Nā, ka whawhai ngā Pirihitini, ā, patua ana a Īharaira, ā, rere ana ki tōna tēneti, ki tōna tēneti; he tino nui rawa te parekura; e toru tekau mano hoki o Īharaira i hinga, he hunga haere raro. <verse eid="1SA 4:10" /><verse number="11" style="v" sid="1SA 4:11" />Nā, riro ana te āka a te Atua; i mate hoki a Hōponi rāua ko Pinehaha, ngā tama tokorua a Eri.<verse eid="1SA 4:11" /></para>
  <para style="s">Te Matenga o Eri</para>
  <para style="p">
    <verse number="12" style="v" sid="1SA 4:12" />Nā, ka rere tētahi tangata o Pineamine i te ope, tae tonu atu ki Hiro i taua rā anō, he mea haehae ōna kākahu, he oneone hoki i runga i tōna mātenga. <verse eid="1SA 4:12" /><verse number="13" style="v" sid="1SA 4:13" />Ā, nō tōna taenga, nā, e noho ana a Eri i runga i te nohoanga i te taha o te ara, e tūtei atu ana; he pāwera hoki nō tōna ngākau mō te āka a te Atua. Ā, ka tae taua tangata ki te pā, ka kōrero, nā, hāmama katoa ana te pā.<verse eid="1SA 4:13" /></para>
  <para style="p">
    <verse number="14" style="v" sid="1SA 4:14" />Ā, ka rongo a Eri i te reo e hāmama ana, ka mea ia, “He reo aha tēnei e ngangau nei?”</para>
  <para style="p" vid="1SA 4:14">Nā, hohoro tonu taua tangata, ā, kua tae, kua kōrero ki a Eri. <verse eid="1SA 4:14" /><verse number="15" style="v" sid="1SA 4:15" />Nā, e iwa tekau mā waru ngā tau o Eri; kua mārō hoki ōna kanohi, tē āhei ia te kite. <verse eid="1SA 4:15" /><verse number="16" style="v" sid="1SA 4:16" />Nā, ka mea taua tangata ki a Eri, “Ko ahau tēnei i puta mai i roto i te ope, i rere tonu mai ināianei i te ope.”</para>
  <para style="p" vid="1SA 4:16">Ka mea tērā, “I pēhea te mea rā, e tāku tama?”<verse eid="1SA 4:16" /></para>
  <para style="p">
    <verse number="17" style="v" sid="1SA 4:17" />Nā, ka whakaatu a ia i kawea mai nei ngā kōrero, ka mea, “I rere a Īharaira i te aroaro o ngā Pirihitini, he nui hoki te parekura o te iwi; ā, ko āu tama tokorua, ko Hōponi, rāua ko Pinehaha, kua mate; kua riro anō hoki te āka a te Atua.”<verse eid="1SA 4:17" /></para>
  <para style="p">
    <verse number="18" style="v" sid="1SA 4:18" />Ā, nō tāna whakahuatanga i te āka a te Atua, hinga ana tērā ki muri i runga i te nohoanga, ki te taha o te kūwaha, ā, whati iho tōna kakī, mate ake; he koroheke hoki ia, he taimaha. Nā, e whā tekau ngā tau i whakarite ai ia mō Īharaira.<verse eid="1SA 4:18" /></para>
  <para style="p">
    <verse number="19" style="v" sid="1SA 4:19" />Nā, e hapū ana tāna hunaonga, te wahine a Pinehaha, meāke whānau; ā, nō tōna rongonga i te kōrero o te āka a te Atua kua riro, o te matenga anō o tōna hungawai rāua ko tāna tahu, ka piko iho ia, ka whānau; i pā whakarere mai hoki te mamae ki a ia. <verse eid="1SA 4:19" /><verse number="20" style="v" sid="1SA 4:20" />Ā, i a ia e whakahemohemo ana, ka mea ngā wāhine e tū ana i tōna taha, “Kaua e wehi; he tāne hoki tēnei tamaiti āu.” Heoi, kāhore āna kupu i whakahoki ai, kīhai anō hoki i anga mai tōna ngākau.<verse eid="1SA 4:20" /></para>
  <para style="p">
    <verse number="21" style="v" sid="1SA 4:21" />Nā, huaina iho e ia te tama ko Ikaporo, i mea, “Kua heke te korōria o Īharaira,” nō te mea kua riro te āka a te Atua, mō tōna hungawai hoki rāua ko tāna tahu. <verse eid="1SA 4:21" /><verse number="22" style="v" sid="1SA 4:22" />I mea anō ia, “Kua heke te korōria o Īharaira; kua riro nei hoki te āka a te Atua.”<verse eid="1SA 4:22" /></para>
  <chapter eid="1SA 4" />
  <chapter number="5" style="c" sid="1SA 5" />
  <para style="s">Te Āka o te Kawenata i waenga i ngā Pirihitini</para>
  <para style="p">
    <verse number="1" style="v" sid="1SA 5:1" />Nā, tērā kua riro te āka a te Atua i ngā Pirihitini, kua mauria atu i Epenētere ki Aharoro. <verse eid="1SA 5:1" /><verse number="2" style="v" sid="1SA 5:2" />Nā, ka mau ngā Pirihitini ki te āka a te Atua, ā, kawea ana e rātou ki te whare o Rakono, whakatūria ake ki te taha o Rakono. <verse eid="1SA 5:2" /><verse number="3" style="v" sid="1SA 5:3" />Ā, nō te marangatanga ake o ngā Aharori i te aonga ake, nā, kua taka, kua tāpapa iho a Rakono ki te whenua ki mua i te āka a Ihowā. Nā, ka mau rātou ki a Rakono, whakanohoia ake ana e rātou ki tōna wāhi anō. <verse eid="1SA 5:3" /><verse number="4" style="v" sid="1SA 5:4" />Nā, i tō rātou marangatanga ake i te ata tonu o tētahi rā, nā, kua taka a Rakono, kua tāpapa ki te whenua ki mua i te āka a Ihowā; ā, ko te mātenga o Rakono me ngā kapu e rua o ōna ringa, e takoto mutu ana i runga i te paepae o te tatau; ko te tumutumu anake o Rakono i mahue ki a ia. <verse eid="1SA 5:4" /><verse number="5" style="v" sid="1SA 5:5" />Koia ngā tohunga o Rakono me te hunga katoa e haere ana ki te whare o Rakono tē takahi ai ki runga ki te paepae o Rakono ki Aharoro, ā mohoa noa nei.<verse eid="1SA 5:5" /></para>
  <para style="p">
    <verse number="6" style="v" sid="1SA 5:6" />Ka pēhia ia ngā Aharori e te ringa o Ihowā, ā, hunā iho rātou e ia; i patua hoki rātou e ia ki te pukupuku, arā a Aharoro me ōna rohe. <verse eid="1SA 5:6" /><verse number="7" style="v" sid="1SA 5:7" />Ā, nō te kitenga o ngā tāngata o Aharoro i taua meatanga, ka mea rātou, “E kore te āka a te Atua o Īharaira e noho ki a tātou; he uaua mai hoki tōna ringa ki a tātou, ki tō tātou atua hoki, ki a Rakono.” <verse eid="1SA 5:7" /><verse number="8" style="v" sid="1SA 5:8" />Heoi, ka unga tāngata rātou hei huihui i ngā rangatira katoa o ngā Pirihitini ki a rātou. Nā, ka mea, “Me aha mātou ki te āka a te Atua o Īharaira?”</para>
  <para style="p" vid="1SA 5:8">Ā, ka mea rātou, “Me kawe te āka a te Atua o Īharaira ki Kāta.” Nā, kawea ana e rātou te āka a te Atua o Īharaira ki reira.<verse eid="1SA 5:8" /></para>
  <para style="p">
    <verse number="9" style="v" sid="1SA 5:9" />Ā, nō te kawenga atu, kātahi ka pā te ringa o Ihowā ki te pā, nui atu te aituā; i patua hoki e ia ngā tāngata o te pā, te iti, te rahi, ā, whakaputaputa ana te pukupuku i runga i a rātou. <verse eid="1SA 5:9" /><verse number="10" style="v" sid="1SA 5:10" />Nā, ka tukua e rātou te āka a te Atua ki Ekerono.</para>
  <para style="p" vid="1SA 5:10">Ā, i te taenga atu o te āka a te Atua ki Ekerono, nā, ka karanga ngā Ekeroni, ka mea, “Kua kawea mai e rātou te āka a te Atua o Īharaira ki a tātou, hei whakamate i a tātou, i tō tātou iwi.” <verse eid="1SA 5:10" /><verse number="11" style="v" sid="1SA 5:11" />Koia rātou ka unga tāngata atu, ka huihui i ngā rangatira katoa o ngā Pirihitini, ā, ka mea, “Ungā atu te āka a te Atua o Īharaira kia whakahokia ki tōna wāhi, kei whakamatea mātou me tō mātou iwi.” He aituā whakamate hoki kei te pā katoa; he pēhi rawa te ringa o te Atua ki reira. <verse eid="1SA 5:11" /><verse number="12" style="v" sid="1SA 5:12" />Nā, ko ngā tāngata kīhai i mate, i patua ki te pukupuku, ā, kake ana te auē o te pā ki te rangi.<verse eid="1SA 5:12" /></para>
  <chapter eid="1SA 5" />
  <chapter number="6" style="c" sid="1SA 6" />
  <para style="s">Te Whakahokinga o te Āka o te Kawenata</para>
  <para style="p">
    <verse number="1" style="v" sid="1SA 6:1" />Ā, e whitu ngā marama o te āka a Ihowā ki te whenua o ngā Pirihitini. <verse eid="1SA 6:1" /><verse number="2" style="v" sid="1SA 6:2" />Nā, ka karanga ngā Pirihitini ki ngā tohunga karakia rātou ko ngā tohunga tūāhu, ka mea, “Me aha e mātou te āka a Ihowā? Whakaaturia mai ki a mātou hei te aha he mea mā mātou ina kawea atu taua mea ki tōna wāhi.”<verse eid="1SA 6:2" /></para>
  <para style="p">
    <verse number="3" style="v" sid="1SA 6:3" />Nā, ka mea rātou, “Ki te tukua atu e koutou te āka a te Atua o Īharaira, kaua e tukua tahangatia; engari me hoatu anō he whakahere mō te hē hei whakahokinga atu ki a ia. Ko reira koutou ora ai, ā, ka mōhio nā te aha tōna ringa tē neke atu ai i a koutou.”<verse eid="1SA 6:3" /></para>
  <para style="p">
    <verse number="4" style="v" sid="1SA 6:4" />Anō rā ko ērā, “He aha te whakahere mō te hē hei whakahokinga atu ki a ia?”</para>
  <para style="p" vid="1SA 6:4">Nā, ka mea rātou, “Kia rima ngā puku kōura, kia rite ki te tokomaha o ngā rangatira o ngā Pirihitini, kia rima hoki ngā kiore kōura; kotahi tonu nei hoki te mate o koutou katoa, o ō koutou rangatira anō hoki. <verse eid="1SA 6:4" /><verse number="5" style="v" sid="1SA 6:5" />Nā, me hanga he āhua nō ō koutou puku, he āhua anō nō ā koutou kiore i ngaro ai te whenua; ā, ka hoatu korōria anō ki te Atua o Īharaira; tērā pea e māmā iho tōna ringa ki a koutou, ki ō koutou atua, ki tō koutou whenua. <verse eid="1SA 6:5" /><verse number="6" style="v" sid="1SA 6:6" />He aha koutou i whakapakeke ai i ō koutou ngākau, i pērā ai me ngā Īhipiana rātou ko Parao i whakapakeke nei i ō rātou ngākau? I tāna mahinga i ngā mea nunui i roto i a rātou, kīhai ianei rātou i tuku i te iwi, ā, haere ana rātou?<verse eid="1SA 6:6" /></para>
  <para style="p">
    <verse number="7" style="v" sid="1SA 6:7" />“Nā reira tangohia ka hangā he kāta hou, tīkina hoki kia rua ngā kau kutētē kāhore anō i mau ioka, ka here ai i ngā kau ki te kāta, ā, ko ā rāua kūao me tango mai i a rāua ki te whare. <verse eid="1SA 6:7" /><verse number="8" style="v" sid="1SA 6:8" />Nā, ka tiki i te āka a Ihowā, ka whakatakoto ki runga ki te kāta; ā, ka hoatu ki tōna taha, ki roto i tētahi pouaka, ngā mea kōura, tā koutou whakahere mō te hē hei whakahokinga ki a ia; ā, ka tuku ai kia haere. <verse eid="1SA 6:8" /><verse number="9" style="v" sid="1SA 6:9" />Ko reira tirohia atu ai e koutou; ki te haere nā te ara o tōna rohe ki runga, ki Petehemehe, nāna tēnei kino nui i mea ki a tātou; ki te kāhore ia, kātahi tātou ka mōhio, ehara i a ia te ringa i patua ai tātou; he mea tūpono noa mai taua mea i pā mai nei ki a tātou.”<verse eid="1SA 6:9" /></para>
  <para style="p">
    <verse number="10" style="v" sid="1SA 6:10" />Nā, pērā ana aua tāngata. Tīkina ana e rātou ngā kau kutētē e rua, ā, herea ana ki te kāta, ko ā rāua kūao ia i tūtakina ki te whare. <verse eid="1SA 6:10" /><verse number="11" style="v" sid="1SA 6:11" />Ā, whakanohoia ana e rātou te āka a Ihowā ki runga ki te kāta, me te pouaka, me ngā kiore kōura, me ngā āhua o ō rātou puku. <verse eid="1SA 6:11" /><verse number="12" style="v" sid="1SA 6:12" />Ā, tika tonu ngā kau i te ara ki te huarahi ki Petehemehe; i haere rāua rā te huanui, me te tangi haere, kīhai hoki i peka ki matau, ki mauī; ā, i aru ngā rangatira o ngā Pirihitini i a rāua, ā tae noa ki te rohe ki Petehemehe.<verse eid="1SA 6:12" /></para>
  <para style="p">
    <verse number="13" style="v" sid="1SA 6:13" />Nā, i te kokoti wīti ngā tāngata o Petehemehe i te raorao, ā, ko te marangatanga ake o ō rātou kanohi, ka kite i te āka, nā, koa ana rātou i te kitenga atu. <verse eid="1SA 6:13" /><verse number="14" style="v" sid="1SA 6:14" />Nā, haere tonu tērā te kāta ki te māra a Hohua, a tētahi Petehemehi, ā, tū ana i reira, kei reira anō tētahi kōhatu nui. Nā, tātāngia ana e rātou te rākau o te kāta, ā, whakaekea ana ngā kau hei tahunga tinana ki a Ihowā. <verse eid="1SA 6:14" /><verse number="15" style="v" sid="1SA 6:15" />I tangohia iho anō e ngā Rīwaiti te āka a Ihowā, me te pouaka i te taha, i reira rā ngā mea kōura, ā, whakatakotoria ana ki runga ki te kōhatu nui; i whakaeke tahunga tinana anō hoki, i patu patunga tapu ngā tāngata o Petehemehe i taua rā ki a Ihowā. <verse eid="1SA 6:15" /><verse number="16" style="v" sid="1SA 6:16" />Ā, nō te kitenga o ngā rangatira e rima o ngā Pirihitini, hoki ana ki Ekerono i taua rangi anō.<verse eid="1SA 6:16" /></para>
  <para style="p">
    <verse number="17" style="v" sid="1SA 6:17" />Ā, ko ngā puku kōura ēnei i whakahokia atu nei e ngā Pirihitini hei whakahere mō te hē ki a Ihowā; mō Aharoro kotahi, mō Kaha kotahi, mō Ahakerono kotahi, mō Kāta kotahi, mō Ekerono kotahi; <verse eid="1SA 6:17" /><verse number="18" style="v" sid="1SA 6:18" />me ngā kiore kōura, rite tonu ki te maha o ngā pā katoa o ngā Pirihitini, nō aua rangatira tokorima nei, o ngā pā taiepa me ngā pā koraha; tae noa atu ki te kōhatu nui, ki Apere, i whakatakotoria rā te āka a Ihowā ki reira; kei te māra a Hohua Petehemehi taua kōhatu ā taea noatia tēnei rā.<verse eid="1SA 6:18" /></para>
  <para style="s">Te Āka o te Kawenata kei Kiriata Tearimi</para>
  <para style="p">
    <verse number="19" style="v" sid="1SA 6:19" />Nā, ka patua ngā tāngata o Petehemehe mō rātou i titiro ki roto ki te āka a Ihowā; koia i patua ai e ia ngā tāngata o te iwi, e rima tekau mano e whitu tekau. Nā, ka tangi te iwi mō te patunga nui i patua ai te iwi e Ihowā. <verse eid="1SA 6:19" /><verse number="20" style="v" sid="1SA 6:20" />Nā, ka mea ngā tāngata o Petehemehe, “Ko wai hei tū ki te aroaro o Ihowā, o tēnei Atua tapu? Me haere atu anō hoki ia i roto i a tātou ki a wai?”<verse eid="1SA 6:20" /></para>
  <para style="p">
    <verse number="21" style="v" sid="1SA 6:21" />Kātahi rātou ka tono tāngata ki ngā tāngata o Kiriata Tearimi, hei mea, “Kua whakahokia mai te āka a Ihowā e ngā Pirihitini; haere mai, mauria atu ki a koutou.”<verse eid="1SA 6:21" /></para>
  <chapter eid="1SA 6" />
  <chapter number="7" style="c" sid="1SA 7" />
  <para style="p">
    <verse number="1" style="v" sid="1SA 7:1" />Nā, ka haere ngā tāngata o Kiriata Tearimi ki te tiki i te āka a Ihowā, ā, kawea ana e rātou ki te whare o Apinarapa i te pukepuke. I whakatapua hoki e rātou a Ereātara tāna tama hei tiaki i te āka a Ihowā.<verse eid="1SA 7:1" /></para>
  <para style="p">
    <verse number="2" style="v" sid="1SA 7:2" />Ā, i te nohoanga o te āka ki Kiriata Tearimi, i te mea kua maha ngā rā; e rua tekau hoki ngā tau; nā, ka tangi te whare katoa o Īharaira ki a Ihowā.<verse eid="1SA 7:2" /></para>
  <para style="s">Ko Hamuera hei Kaiwhakawā</para>
  <para style="p">
    <verse number="3" style="v" sid="1SA 7:3" />Nā, ka kōrero a Hamuera ki te whare katoa o Īharaira, ka mea, “Ki te mea e hoki katoa ana ō koutou ngākau ki a Ihowā, whakarērea ngā atua kē i roto i a koutou, me Ahataroto anō hoki; whakapūmautia hoki ō koutou ngākau ki a Ihowā, me mahi hoki ki a ia anake, ā, māna koutou e whakaora i roto i te ringa o ngā Pirihitini.” <verse eid="1SA 7:3" /><verse number="4" style="v" sid="1SA 7:4" />Kātahi ka whakarērea e ngā tama a Īharaira ngā Paara me Ahataroto, ā, mahi ana ki a Ihowā anake.<verse eid="1SA 7:4" /></para>
  <para style="p">
    <verse number="5" style="v" sid="1SA 7:5" />Nā, ka mea a Hamuera, “Huihuia mai a Īharaira katoa ki Mihipa, ā, ka īnoi ahau ki a Ihowā mō koutou.” <verse eid="1SA 7:5" /><verse number="6" style="v" sid="1SA 7:6" />Nā, ka huihui rātou ki Mihipa, ā, utuhia ana he wai, ringihia ana ki te aroaro o Ihowā, i nohopuku anō hoki i taua rā, ā, ka mea i reira, “Kua hara mātou ki a Ihowā.” Nā, ka whakawā a Hamuera mō ngā tama a Īharaira ki Mihipa.<verse eid="1SA 7:6" /></para>
  <para style="p">
    <verse number="7" style="v" sid="1SA 7:7" />Ā, nō te rongonga o ngā Pirihitini kua huihui ngā tama a Īharaira ki Mihipa, ka haere ngā rangatira o ngā Pirihitini ki a Īharaira. Ā, i te rongonga, o ngā tama a Īharaira, ka wehi rātou i ngā Pirihitini. <verse eid="1SA 7:7" /><verse number="8" style="v" sid="1SA 7:8" />Nā, ka mea ngā tama a Īharaira ki a Hamuera, “Kei whakamutua tāu karanga ki a Ihowā, ki tō tātou Atua, mō mātou, kia whakaorangia mātou i te ringa o ngā Pirihitini.” <verse eid="1SA 7:8" /><verse number="9" style="v" sid="1SA 7:9" />Nā, tīkina ana e Hamuera he reme, he mea ngote ū, ā, whakaekea katoatia ana hei tahunga tinana ki a Ihowā. Nā, ka karanga a Hamuera ki a Ihowā mō Īharaira, ā, ka whakarongo a Ihowā ki a ia.<verse eid="1SA 7:9" /></para>
  <para style="p">
    <verse number="10" style="v" sid="1SA 7:10" />Ā, i a Hamuera e whakaeke ana i te tahunga tinana, ka whakatata mai ngā Pirihitini ki te whawhai ki a Īharaira; otirā nui atu te papātanga o tā Ihowā whatitiri i taua rā ki runga ki ngā Pirihitini, ā, hinga ana rātou; patua iho hoki i te aroaro o Īharaira. <verse eid="1SA 7:10" /><verse number="11" style="v" sid="1SA 7:11" />Nā, ka puta ngā tāngata o Īharaira i roto i Mihipa, ā, whāia ana ngā Pirihitini, tukitukia ana ā tae noa ki raro, ki Pētekara.<verse eid="1SA 7:11" /></para>
  <para style="p">
    <verse number="12" style="v" sid="1SA 7:12" />Nā, ka mau a Hamuera ki tētahi kōhatu nui, ā, whakatakotoria ana ki waenganui o Mihipa, o Hene, ā, huaina iho tōna ingoa, ko Epenētere; i mea hoki, “Ko Ihowā tō tātou kaiāwhina ā tae noa mai ki tēnei wā.” <verse eid="1SA 7:12" /><verse number="13" style="v" sid="1SA 7:13" />Heoi, kua taea ngā Pirihitini, kīhai anō i haere mai i muri ki te rohe o Īharaira; i runga hoki i ngā Pirihitini te ringa o Ihowā i ngā rā katoa o Hamuera. <verse eid="1SA 7:13" /><verse number="14" style="v" sid="1SA 7:14" />Ā, i whakahokia atu ki a Īharaira ngā pā i tangohia e ngā Pirihitini i a Īharaira, a Ekerono tae noa ki Kāta; i tangohia hoki ngā rohe o ēnā pā e Īharaira i roto i te ringa o ngā Pirihitini. Ā, ka mau tā Īharaira rongo ki ngā Amori.<verse eid="1SA 7:14" /></para>
  <para style="p">
    <verse number="15" style="v" sid="1SA 7:15" />Ā, i whakarite a Hamuera mō Īharaira i ngā rā katoa i ora ai ia. <verse eid="1SA 7:15" /><verse number="16" style="v" sid="1SA 7:16" />I taiāwhio haere hoki ia i tēnei tau, i tēnei tau, ki Pētēre, ki Kirikara, ki Mihipa, i whakarite anō mō Īharaira i aua wāhi katoa. <verse eid="1SA 7:16" /><verse number="17" style="v" sid="1SA 7:17" />Ā, hoki ana ki Rama; i reira hoki tōna whare, ā, whakarite ana mō Īharaira ki reira; i hangā hoki e ia tētahi āta mā Ihowā ki reira.<verse eid="1SA 7:17" /></para>
  <chapter eid="1SA 7" />
  <chapter number="8" style="c" sid="1SA 8" />
  <para style="s">Ka Tono ngā Iwi o Īharaira he Kīngi</para>
  <para style="p">
    <verse number="1" style="v" sid="1SA 8:1" />Nā, ka koroheketia a Hamuera, ka meinga e ia āna tama hei kaiwhakarite mō Īharaira. <verse eid="1SA 8:1" /><verse number="2" style="v" sid="1SA 8:2" />Nā, ko te ingoa o tāna mātāmua ko Hoera; ko Apia hoki te ingoa o tāna tuarua. I whakarite rāua ki Peerehepa. <verse eid="1SA 8:2" /><verse number="3" style="v" sid="1SA 8:3" />Nā, kīhai āna tama i tika i tōna ara, engari peka kē ana rāua ki te apo, i tango hoki i te moni whakapati, ā, whakapeaua kētia ake te whakawā.<verse eid="1SA 8:3" /></para>
  <para style="p">
    <verse number="4" style="v" sid="1SA 8:4" />Kātahi ka huihui ngā kaumātua katoa o Īharaira, ka haere ki a Hamuera ki Rama. <verse eid="1SA 8:4" /><verse number="5" style="v" sid="1SA 8:5" />Ka mea ki a ia, “Kua koroheketia koe, kāhore hoki āu tama e tika i ōu huarahi; heoi whakaritea he kīngi mō mātou hei whakarite mō mātou, hei pērā anō me o ngā iwi katoa.”<verse eid="1SA 8:5" /></para>
  <para style="p">
    <verse number="6" style="v" sid="1SA 8:6" />Otirā, i kino taua kupu ki a Hamuera, mō rātou i mea, “Hōmai he kīngi ki a mātou hei whakarite mō mātou.” Nā, ka īnoi a Hamuera ki a Ihowā. <verse eid="1SA 8:6" /><verse number="7" style="v" sid="1SA 8:7" />Nā, ka mea a Ihowā ki a Hamuera, “Whakarongo ki te reo o te iwi nā, ki ngā mea katoa i kōrerotia e rātou ki a koe; ehara hoki i te mea ko koe tā rātou i paopao ai, ko ahau ia tā rātou i paopao mai nā hei kīngi mō rātou. <verse eid="1SA 8:7" /><verse number="8" style="v" sid="1SA 8:8" />E rite ana ki ngā mea katoa i mea ai rātou, o te rā iho anō i kawea mai ai rātou e ahau i Īhipa ā tae noa ki tēnei rā; i whakarere hoki rātou i ahau, i mahi atu ki ngā atua kē; ko tā rātou mahi hoki tēnā ki a koe. <verse eid="1SA 8:8" /><verse number="9" style="v" sid="1SA 8:9" />Heoi, whakarongo āianei ki tō rātou reo; otiia kia kaha te kauwhau ki a rātou, whakaaturia hoki ngā tikanga o te kīngi e whakakīngitia mō rātou.”<verse eid="1SA 8:9" /></para>
  <para style="p">
    <verse number="10" style="v" sid="1SA 8:10" />Nā, ka kōrerotia e Hamuera ngā kupu katoa a Ihowā ki te hunga i tono kīngi nei i a ia; <verse eid="1SA 8:10" /><verse number="11" style="v" sid="1SA 8:11" />ka mea, “Ko te tikanga tēnei a te kīngi e whakakīngitia mō koutou: ko ā koutou tama ka tangohia e ia, ka meinga māna, mō ana hāriata, hei tāngata eke hōiho hoki māna, hei rere anō ki mua i ana hāriata. <verse eid="1SA 8:11" /><verse number="12" style="v" sid="1SA 8:12" />Ka meinga hoki hei rangatira mano māna, hei rangatira mō ngā rima tekau, hei parau i tāna māra, hei kokoti i āna wīti, hei hanga hoki i āna mea mō te whawhai, i āna mea mō ana hāriata. <verse eid="1SA 8:12" /><verse number="13" style="v" sid="1SA 8:13" />Ka tangohia hoki e ia ā koutou tamāhine hei mahi keke, hei taka kai, hei tunu taro. <verse eid="1SA 8:13" /><verse number="14" style="v" sid="1SA 8:14" />Me ā koutou māra, ā koutou kāri wāina, ā koutou kāri ōriwa, ka tangohia e ia ngā mea papai, ā, ka hoatu ki āna pononga. <verse eid="1SA 8:14" /><verse number="15" style="v" sid="1SA 8:15" />Ka tangohia hoki e ia te whakatekau o ā koutou purapura, o ā koutou kāri wāina, ā, ka hoatu ki āna unaka, ki āna pononga. <verse eid="1SA 8:15" /><verse number="16" style="v" sid="1SA 8:16" />Ka tangohia anō e ia ā koutou pononga tāne, ā koutou pononga wāhine, ā koutou taitamariki papai, me ā koutou kāihe, ā, ka whakamahia ki tāna mahi. <verse eid="1SA 8:16" /><verse number="17" style="v" sid="1SA 8:17" />Ka tangohia anō e ia ngā whakatekau o ā koutou hipi; ka waiho anō hoki koutou hei pononga māna. <verse eid="1SA 8:17" /><verse number="18" style="v" sid="1SA 8:18" />Ā, ka tangi koutou i taua rā i tā koutou kīngi i whiriwhiri ai mō koutou; e kore anō a Ihowā e rongo ki a koutou i taua rā.”<verse eid="1SA 8:18" /></para>
  <para style="s">Ka Whakaheia te Īnoi hei Kīngi</para>
  <para style="p">
    <verse number="19" style="v" sid="1SA 8:19" />Otirā, kīhai te iwi i pai kia whakarongo ki te reo o Hamuera. Nā, ka mea rātou, “Kāhore; engari me whai kīngi mātou; <verse eid="1SA 8:19" /><verse number="20" style="v" sid="1SA 8:20" />kia rite ai hoki mātou ki ngā iwi katoa; ā, ka whakarite tō mātou kīngi mō mātou, ka haere atu hoki i tō mātou aroaro, hei whawhai i ā mātou whawhai.”<verse eid="1SA 8:20" /></para>
  <para style="p">
    <verse number="21" style="v" sid="1SA 8:21" />Ā, ka rongo a Hamuera i ngā kupu katoa a te iwi, kōrerotia ana e ia ki ngā taringa o Ihowā. <verse eid="1SA 8:21" /><verse number="22" style="v" sid="1SA 8:22" />Ā, ka mea a Ihowā ki a Hamuera, “Whakarongo atu ki tō rātou reo, whakaritea hoki he kīngi mō rātou.”</para>
  <para style="p" vid="1SA 8:22">Ā, ka mea a Hamuera ki ngā tāngata o Īharaira, “Haere atu koutou ki tōna pā, ki tōna pā.”<verse eid="1SA 8:22" /></para>
  <chapter eid="1SA 8" />
  <chapter number="9" style="c" sid="1SA 9" />
  <para style="s">Ko Haora me ngā Kaihe Ngaro</para>
  <para style="p">
    <verse number="1" style="v" sid="1SA 9:1" />Nā, tērā tētahi tangata o Pineamine, ko Kihi tōna ingoa, he tama nā Apiere, tama a Teroro, tama a Pekorata, tama a Apiaha, he Pineamini, he tangata mārohirohi. <verse eid="1SA 9:1" /><verse number="2" style="v" sid="1SA 9:2" />He tama anō tāna, ko tōna ingoa ko Haora, he taitama, he ātaahua, he pai, kāhore he tangata o ngā tama a Īharaira i ātaahua atu i a ia; pūrero tonu ōna pokohiwi ki runga ake i te iwi katoa.<verse eid="1SA 9:2" /></para>
  <para style="p">
    <verse number="3" style="v" sid="1SA 9:3" />Nā, kua ngaro ngā kāihe a Kihi pāpā o Haora, ā, ka mea a Kihi ki a Haora, ki tāna tama, “Tangohia tētahi o ngā tamariki hei hoa mōu, whakatika, haere ki te rapu i ngā kāihe.” <verse eid="1SA 9:3" /><verse number="4" style="v" sid="1SA 9:4" />Nā, ka tika ia nā te whenua pukepuke o Ēparaima, ā, haere tonu nā te whenua o Hariha; heoi kīhai i kitea. Kātahi rāua ka tika nā te whenua o Haarimi, heoi kāhore noa iho. Nā, ka haere ia nā te whenua o ngā Pineamini, ā, kāhore i kitea.<verse eid="1SA 9:4" /></para>
  <para style="p">
    <verse number="5" style="v" sid="1SA 9:5" />Ā, nō tō rāua taenga ki te whenua o Tupu, ka mea a Haora ki tāna tangata, ki tōna hoa, “Haere mai, tāua ka hoki; kei mutu te whakaaro o tōku pāpā ki ngā kāihe, ā, ka mānukanuka kē ki a tāua.”<verse eid="1SA 9:5" /></para>
  <para style="p">
    <verse number="6" style="v" sid="1SA 9:6" />Nā, ka mea tērā ki a ia, “He tangata nā te Atua tēnei kei te pā nei, he tangata e whakahōnoretia ana; mana pū āna kupu katoa. Nā, kia haere tāua ki reira; tērā pea e kōrerotia mai e ia ki a tāua te haere e haere nei tāua.”<verse eid="1SA 9:6" /></para>
  <para style="p">
    <verse number="7" style="v" sid="1SA 9:7" />Anō rā ko Haora ki tāna tangata, “Engari, ki te haere tāua he aha te mea hei mauranga atu mā tāua ki taua tangata, kua hemo nei hoki te taro i roto i ā tāua pūtea, ā, kāhore he hākari hei kawenga atu ki taua tangata a te Atua. He aha oti tā tāua?”<verse eid="1SA 9:7" /></para>
  <para style="p">
    <verse number="8" style="v" sid="1SA 9:8" />Nā, ka whakahoki taua tangata ki tā Haora, ka mea, “Nanā, ko te whakawhā tēnei o te hekere hiriwa kei tōku ringa; me hoatu e ahau ki taua tangata a te Atua, kia whakaaturia mai e ia tō tāua ara ki a tāua.” <verse eid="1SA 9:8" /><verse number="9" style="v" sid="1SA 9:9" />(I mua hoki i roto i a Īharaira, ina haere te tangata ki te ui tikanga i te Atua, ko tāna kī tēnei, “Hoake, tāua ka haere ki te matakite;” he matakite hoki tā mua ingoa mō te poropiti.)<verse eid="1SA 9:9" /></para>
  <para style="p">
    <verse number="10" style="v" sid="1SA 9:10" />Nā, ka mea a Haora ki tāna tangata, “Ka pai tāu kupu; hoatu, tāua ka haere.” Nā, haere ana rāua ki te pā kei reira nei taua tangata a te Atua.<verse eid="1SA 9:10" /></para>
  <para style="p">
    <verse number="11" style="v" sid="1SA 9:11" />I a rāua e piki ana i te pikitanga ki te pā, ka tūtaki rāua ki ētahi kōtiro e puta mai ana ki te utu wai. Nā, ka mea rāua ki a rātou, “Tēnei rānei te matakite?”<verse eid="1SA 9:11" /></para>
  <para style="p">
    <verse number="12" style="v" sid="1SA 9:12" />Nā, ka whakahoki rātou ki a rāua, ka mea, “Tēnei anō; nanā, kei mua atu i a koe nā. Hohoro atu ināianei tonu, nō tēnei rā hoki ia i tae mai ai ki te pā; he patunga tapu hoki tā te iwi nei āianei i te wāhi tiketike. <verse eid="1SA 9:12" /><verse number="13" style="v" sid="1SA 9:13" />Tomo kau kōrua ki te pā, ka tūpono kōrua ki a ia i te mea kāhore anō i piki noa ki te wāhi tiketike ki te kai. E kore hoki te iwi e kai kia tae atu rā anō ia; ko ia hoki hei whakapai i te patunga tapu, muri iho ka kai te hunga i karangatia. Heoi, piki atu; ko te wā hoki tēnei e kitea ai ia e kōrua.”<verse eid="1SA 9:13" /></para>
  <para style="p">
    <verse number="14" style="v" sid="1SA 9:14" />Nā, piki ana rāua ki te pā; ā, ka uru atu rāua ki roto ki te pā, ko Hamuera kua puta; tūtaki tonu ki a rāua; e piki ana ki te wāhi tiketike.<verse eid="1SA 9:14" /></para>
  <para style="p">
    <verse number="15" style="v" sid="1SA 9:15" />Nā, kua whakapuakina e Ihowā ki a Hamuera i te rā i mua atu i te taenga mai o Haora, kua mea: <verse eid="1SA 9:15" /><verse number="16" style="v" sid="1SA 9:16" />“Kia pēnei āpōpō ka ungā atu e ahau ki a koe tētahi tangata nō te whenua o Pineamine, nā, me whakawahi ia e koe hei rangatira mō tāku iwi, mō Īharaira, ā, māna e whakaora tāku iwi i te ringa o ngā Pirihitini; kua titiro atu hoki ahau ki tāku iwi, nō te mea kua tae ake tā rātou karanga ki ahau.”<verse eid="1SA 9:16" /></para>
  <para style="p">
    <verse number="17" style="v" sid="1SA 9:17" />Ā, nō te kitenga o Hamuera i a Haora, ka mea a Ihowā ki a ia, “Ko te tangata tēnei i kōrerotia rā e ahau ki a koe. Māna e whakahaere tikanga mō tāku iwi.”<verse eid="1SA 9:17" /></para>
  <para style="p">
    <verse number="18" style="v" sid="1SA 9:18" />Kātahi ka whakatata a Haora ki a Hamuera, ki te kūwaha, ka mea, “Tēnā koe, whakaaturia mai ki ahau, kei hea te whare o te matakite.”<verse eid="1SA 9:18" /></para>
  <para style="p">
    <verse number="19" style="v" sid="1SA 9:19" />Nā, ka whakahoki a Hamuera ki a Haora, ka mea, “Ko ahau te matakite; piki atu i mua i ahau ki te wāhi tiketike, ka kai tahi hoki kōrua i ahau āianei; ā, ka tukua atu koe e ahau i te ata, ka whakaaturia hoki ki a koe ngā mea katoa i tōu ngākau. <verse eid="1SA 9:19" /><verse number="20" style="v" sid="1SA 9:20" />Ā, ko āu kāihe, ka toru nei ngā rā e ngaro ana, kaua tōu ngākau e whai ki ērā; kua kitea hoki. Kei a wai koia te hiahia katoa o Īharaira? He teka ianei kei a koe, kei te whare katoa anō hoki o tōu pāpā?”<verse eid="1SA 9:20" /></para>
  <para style="p">
    <verse number="21" style="v" sid="1SA 9:21" />Nā, ka whakahokia e Haora, ka mea, “He teka ianei he Pineamini ahau, nō te iti rawa o ngā iwi o Īharaira, ko tōku hapū hoki te iti rawa o ngā hapū katoa o te iwi o Pineamine? He aha rā ēnā kupu i puaki mai ai i a koe?”<verse eid="1SA 9:21" /></para>
  <para style="p">
    <verse number="22" style="v" sid="1SA 9:22" />Nā, ka mau a Hamuera ki a Haora rāua ko tāna tangata, ā, kawea ana ki te whare, ā, hoatu ana e ia he nohoanga ki a rāua, i runga ake o te hunga i karangatia; e toru tekau anō hoki rātou. <verse eid="1SA 9:22" /><verse number="23" style="v" sid="1SA 9:23" />Nā, ka mea a Hamuera ki te tuari, “Hōmai te wāhi i hoatu e ahau ki a koe, tērā i kīia atu rā e ahau ki a koe, ‘Kia takoto tēnā ki a koe.’ ”<verse eid="1SA 9:23" /></para>
  <para style="p">
    <verse number="24" style="v" sid="1SA 9:24" />Nā, hāpainga ana e te tuari te hūhā me ōna aha noa, ā, whakatakotoria ana ki te aroaro o Haora. Nā, ka mea a Hamuera, “Nanā, ko te wāhi i tohungia nā, waiho i tōu aroaro hei kai māu; he mea rongoā tonu hoki māu ā tae noa ki tēnei wā, nō tāku kīanga. ‘He hunga tēnei kua karangatia e ahau.’ ”</para>
  <para style="p" vid="1SA 9:24">Nā, kai tahi ana a Haora rāua ko Hamuera i taua rā. <verse eid="1SA 9:24" /><verse number="25" style="v" sid="1SA 9:25" />Ā, i tō rātou hekenga iho i te wāhi tiketike ki te pā, ka kōrero ia ki a Haora i runga i te tuanui. <verse eid="1SA 9:25" /><verse number="26" style="v" sid="1SA 9:26" />Nā, ka maranga wawe rātou; ā, i te mea ka puta ake te rā, ka karangatia a Haora e Hamuera ki runga ki te tuanui, i mea ia, “Whakatika, kia ungā atu koe e ahau.” Nā, ka whakatika a Haora, ā, puta atu ana rāua tokorua, a ia, a Hamuera, ki waho.<verse eid="1SA 9:26" /></para>
  <para style="s">Ka Whakawahia a Haora e Hamuera</para>
  <para style="p">
    <verse number="27" style="v" sid="1SA 9:27" />I a rāua e heke ana i te pito o te pā, ka mea a Hamuera ki a Haora, “Mea atu ki te tangata rā kia haere atu ki mua i a tāua; kātahi tērā ka haere; ko koe ia, tū mārie koe, kia whakapuakina atu e ahau ki a koe te kupu a te Atua.”<verse eid="1SA 9:27" /></para>
  <chapter eid="1SA 9" />
  <chapter number="10" style="c" sid="1SA 10" />
  <para style="p">
    <verse number="1" style="v" sid="1SA 10:1" />Kātahi ka mau a Hamuera ki te pounamu hinu, ringihia ana e ia ki runga ki tōna mātenga; nā, ka kihi ia i ia, ka mea, “Ehara ianei i te mea nā Ihowā koe i whakawahi hei rangatira mō tōna wāhi tupu? <verse eid="1SA 10:1" /><verse number="2" style="v" sid="1SA 10:2" />Ka mawehe atu koe i ahau āianei, ka tūpono koe ki ētahi tāngata tokorua i te taha o te tanumanga o Rahera, i te rohe o Pineamine, i Tereta; ā, tērā rāua e mea ki a koe, ‘Kua kitea ngā kāihe i haere nā koe ki te rapu. Nā, ko tōu pāpā, mahue ake ngā whakaaro ki ngā kāihe, kei te mānukanuka hoki tērā ki a kōrua, e mea ana, “Me pēhea ahau ki tāku tama?” ’<verse eid="1SA 10:2" /></para>
  <para style="p">
    <verse number="3" style="v" sid="1SA 10:3" />“Kātahi ka haere tonu atu koe i reira, ā, ka tae ki te oki o Taporo, ka tūpono ki a koe ētahi tāngata tokotoru e haere ana ki runga, ki te Atua, ki Pētēre, e toru ngā kūao koati e kawea ana e tētahi, e toru ngā rohi taro e kawea ana e tētahi, ā, ko tētahi e mau ana i te pounamu wāina. <verse eid="1SA 10:3" /><verse number="4" style="v" sid="1SA 10:4" />Nā, ka oha rātou ki a koe, ka hōmai anō hoki ētahi taro e rua ki a koe, ā, me tango e koe i ō rātou ringa.<verse eid="1SA 10:4" /></para>
  <para style="p">
    <verse number="5" style="v" sid="1SA 10:5" />“Muri iho i tērā ka tae ki te puke o te Atua, kei reira nei ngā hōia pupuri a ngā Pirihitini; ā, i tōu taenga ki reira, ki te pā, nā, ka tūtaki koe ki te rōpū poropiti e haere iho ana i te wāhi tiketike, me te hātere, me te timipera, me te pūtōrino, me te hāpa hoki ki mua i a rātou; me te poropiti anō hoki rātou. <verse eid="1SA 10:5" /><verse number="6" style="v" sid="1SA 10:6" />Nā, ka puta kaha mai te Wairua o Ihowā ki runga ki a koe, ā, ka poropiti tahi koutou, a koe me rātou, ā, ka puta tōu āhua hei tangata kē. <verse eid="1SA 10:6" /><verse number="7" style="v" sid="1SA 10:7" />Me i reira, ki te puta ēnā tohu ki a koe, meatia e koe te mea e tūpono atu ai tōu ringa; nō te mea kei a koe te Atua.<verse eid="1SA 10:7" /></para>
  <para style="p">
    <verse number="8" style="v" sid="1SA 10:8" />“Nā, me haere koe i mua i ahau ki Kirikara; nā, tēnā ahau te haere atu nā ki raro, ki a koe, ki te whakaeke i ngā tahunga tinana, ki te patu i ngā patunga mō te pai. Kia whitu ngā rā e tatari ai koe kia tae atu ahau ki a koe, kātahi ka whakaaturia e ahau ki a koe tāu e mea ai.”<verse eid="1SA 10:8" /></para>
  <para style="s">Ka Poropiti a Haora</para>
  <para style="p">
    <verse number="9" style="v" sid="1SA 10:9" />Koia anō, kei te tahuritanga o tōna tuarā, he mawehe atu i a Hamuera, ka hōmai e te Atua he ngākau kē mōna; ā, puta katoa ana aua tohu i taua rangi anō. <verse eid="1SA 10:9" /><verse number="10" style="v" sid="1SA 10:10" />Ā, nō tō rāua taenga ki reira, ki te puke, nā, ko tētahi rōpū poropiti kua tūtaki ki a ia; ko te tino putanga mai o te Wairua o te Atua ki runga ki a ia, nā, poropiti ana ia i roto i a rātou.<verse eid="1SA 10:10" /></para>
  <para style="p">
    <verse number="11" style="v" sid="1SA 10:11" />Ā, nō te kitenga o te hunga katoa i mōhio ki a ia i mua ake, nā, kei roto ia i ngā poropiti e poropiti ana; kātahi ka mea te iwi tētahi ki tētahi, “He aha tēnei kua puta nei ki te tama a Kihi? Kei roto anō koia a Haora i ngā poropiti?”<verse eid="1SA 10:11" /></para>
  <para style="p">
    <verse number="12" style="v" sid="1SA 10:12" />Nā, ka whakahoki tētahi o taua wāhi, ka mea, “Ha, ko wai tō rātou pāpā?” Koia te whakatauki nei, “Kei roto anō koia a Haora i ngā poropiti?” <verse eid="1SA 10:12" /><verse number="13" style="v" sid="1SA 10:13" />Ā, i te mutunga o tāna poropiti, ka haere ia ki te wāhi tiketike.<verse eid="1SA 10:13" /></para>
  <para style="p">
    <verse number="14" style="v" sid="1SA 10:14" />Nā, ka mea te matua kēkē o Haora ki a rāua ko tāna tangata, “I haere kōrua ki hea?”</para>
  <para style="p" vid="1SA 10:14">Ā, ka kī atu ia, “Ki te rapu i ngā kāihe; ā, i tō māua mōhiotanga kāhore anō rātou i kitea, haere ana māua ki a Hamuera.”<verse eid="1SA 10:14" /></para>
  <para style="p">
    <verse number="15" style="v" sid="1SA 10:15" />Anō rā ko te matua kēkē o Haora, “Tēnā rā, whakaaturia mai ki ahau, i pēhea a Hamuera ki a kōrua.”<verse eid="1SA 10:15" /></para>
  <para style="p">
    <verse number="16" style="v" sid="1SA 10:16" />Nā, ka mea a Haora ki tōna matua kēkē, “I āta whakaaturia mai e ia ki a māua kua kitea ngā kāihe.” Otiia ko te mea o te kīngitanga, ko tā Hamuera i kōrero rā, kīhai tērā i whakaaturia ki a ia.<verse eid="1SA 10:16" /></para>
  <para style="s">Ka Whakamihia a Haora hei Kīngi</para>
  <para style="p">
    <verse number="17" style="v" sid="1SA 10:17" />Kātahi ka kārangarangatia te iwi e Hamuera ki a Ihowā ki Mihipa, <verse eid="1SA 10:17" /><verse number="18" style="v" sid="1SA 10:18" />nā, ka mea ia ki ngā tama a Īharaira, “Ko te kupu tēnei a Ihowā, a te Atua o Īharaira: ‘Nāku a Īharaira i kawe mai i Īhipa, nāku hoki koutou i whakaora i roto i te ringa o ngā Īhipiana, i te ringa anō o ngā rangatiratanga katoa, i whakatupu kino i a koutou.’ <verse eid="1SA 10:18" /><verse number="19" style="v" sid="1SA 10:19" />Nā, kua whakakāhore nei koutou i tēnei rā ki tō koutou Atua, e whakaora nei i a koutou i roto i ō koutou hē katoa, i ō koutou mate; ā, kua mea koutou ki a ia, ‘Engari, me whakarite e koe he kīngi mō mātou.’ Nā reira, me tū koutou ināianei ki te aroaro o Ihowā, ō koutou iwi, ō koutou mano.”<verse eid="1SA 10:19" /></para>
  <para style="p">
    <verse number="20" style="v" sid="1SA 10:20" />Kātahi a Hamuera ka mea i ngā iwi katoa o Īharaira kia whakatata mai; nā, ka tangohia ko te iwi o Pineamine. <verse eid="1SA 10:20" /><verse number="21" style="v" sid="1SA 10:21" />Nā, ka mea ia i te iwi o Pineamine kia whakatata mai, tēnei hapū, tēnei hapū, ā, ka tangohia ko te hapū o Matari; nā, ka tangohia ko Haora, ko te tama a Kihi; nō tā rātou rapunga ia i a ia, kāhore i kitea. <verse eid="1SA 10:21" /><verse number="22" style="v" sid="1SA 10:22" />Nā reira ka ui anō rātou ki a Ihowā, “Tēnā anō rānei he tangata kia tae mai ki konei?”</para>
  <para style="p" vid="1SA 10:22">Ā, ka whakautua e Ihowā, “Nā, kei roto ia i ngā mea nā e piri ana.”<verse eid="1SA 10:22" /></para>
  <para style="p">
    <verse number="23" style="v" sid="1SA 10:23" />Nā, ko tō rātou rerenga, ka tīkina atu ia i reira; ā, nō tōna tūnga i waenganui i te iwi, teitei ake ia i te iwi katoa, i ōna pokohiwi ahu ake. <verse eid="1SA 10:23" /><verse number="24" style="v" sid="1SA 10:24" />Nā, ka mea a Hamuera ki te iwi katoa, “Kia kite koutou i tā Ihowā i whiriwhiri ai; kāhore hoki he rite mōna o te iwi katoa.”</para>
  <para style="p" vid="1SA 10:24">Nā, ka hāmama te iwi katoa, ka mea, “Kia ora te kīngi!”<verse eid="1SA 10:24" /></para>
  <para style="p">
    <verse number="25" style="v" sid="1SA 10:25" />Kātahi ka kōrerotia e Hamuera ki te iwi te tikanga o te kīngitanga, ā, tuhituhia ana e ia ki te pukapuka, whakatakotoria ana ki te aroaro o Ihowā. Nā, ka tonoa e Hamuera te iwi katoa kia haere ki tōna whare, ki tōna whare.<verse eid="1SA 10:25" /></para>
  <para style="p">
    <verse number="26" style="v" sid="1SA 10:26" />Me Haora anō i haere ia ki tōna whare ki Kipea; i haere tahi anō i a ia tētahi rōpū tāngata i whakapākia nei ō rātou ngākau e Ihowā. <verse eid="1SA 10:26" /><verse number="27" style="v" sid="1SA 10:27" />Tērā anō ia ētahi tama a Periara, i mea, “Me pēwhea e ora ai tātou i tēnei tangata?” Nā, whakahāweatia ana ia e rātou, kīhai anō i kawea he hākari e rātou ki a ia. Otiia whakarongo puku, tonu ia.<verse eid="1SA 10:27" /></para>
  <chapter eid="1SA 10" />
  <chapter number="11" style="c" sid="1SA 11" />
  <para style="s">Ka Hinga ngā Āmoni i a Haora</para>
  <para style="p">
    <verse number="1" style="v" sid="1SA 11:1" />Nā, ka haere mai a Nahaha Āmoni ki te whakapae i Iapehe Kireara; ā, ka mea ngā tāngata katoa o Iapehe ki a Nahaha, “Whakaritea mai he kawenata ki a mātou, ā, ka mahi mātou ki a koe.”<verse eid="1SA 11:1" /></para>
  <para style="p">
    <verse number="2" style="v" sid="1SA 11:2" />Nā, ka mea a Nahaha Āmoni ki a rātou, “Ko te mea tēnei e whakarite kawenata ai ahau ki a koutou, kia pokaia ō koutou kanohi matau katoa; ā, ka waiho e ahau hei tāwai mō Īharaira katoa.”<verse eid="1SA 11:2" /></para>
  <para style="p">
    <verse number="3" style="v" sid="1SA 11:3" />Anō rā ko ngā kaumātua o Iapehe ki a ia, “Tukua mai koa ki a mātou kia whitu ngā rā, kia tono tāngata ai mātou puta noa i ngā rohe o Īharaira; ā, ki te kāhore he kaiwhakaora mō mātou, nā, ka puta atu mātou ki a koe.”<verse eid="1SA 11:3" /></para>
  <para style="p">
    <verse number="4" style="v" sid="1SA 11:4" />Kātahi ka haere ngā karere ki Kipea o Haora, ā, kōrerotia ana ēnei kupu ki ngā taringa o te iwi; nā, nui atu te reo o te iwi katoa ki te tangi. <verse eid="1SA 11:4" /><verse number="5" style="v" sid="1SA 11:5" />Nā, e haere mai ana tērā a Haora i te māra, i muri i ngā kau; nā, ka mea a Haora, “Nā te aha te iwi i tangi ai?” Nā, ka kōrerotia ki a ia ngā kōrero a ngā tāngata o Iapehe.<verse eid="1SA 11:5" /></para>
  <para style="p">
    <verse number="6" style="v" sid="1SA 11:6" />I te rongonga o Haora i ēnei kōrero, nā, ko te tino putanga o te Wairua o te Atua ki runga ki a ia, ā, mura whakarere tōna riri ki taua rongo. <verse eid="1SA 11:6" /><verse number="7" style="v" sid="1SA 11:7" />Nā, ka mau ia ki ētahi kau e rua, tapatapahia ana e ia; tukua ana ki ngā rohe katoa o Īharaira, he mea kawe nā ngā karere, ā, ka mea, “Ki te kāhore tētahi e puta mai ki te aru i a Haora, ki te aru hoki i a Hamuera, ka pēneitia āna kau.” Nā, ka tau te wehi o Ihowā ki runga ki te iwi, ā, ka puta rātou anō he tangata kotahi. <verse eid="1SA 11:7" /><verse number="8" style="v" sid="1SA 11:8" />Nā, ka taua rātou e ia ki Peheke; e toru rau mano ngā tama a Īharaira, e toru tekau hoki mano ngā tāngata o Hūrā.<verse eid="1SA 11:8" /></para>
  <para style="p">
    <verse number="9" style="v" sid="1SA 11:9" />Nā, ka mea rātou ki ngā karere i haere mai rā, “Kia pēnei tā koutou kī atu ki ngā tāngata o Iapehe Kireara, ‘Āpōpō, kia mahana te rā, ka puta he whakaoranga mō koutou.’ ” Nā, haere ana aua karere, ā, kōrerotia ana ki ngā tāngata o Iapehe; ā, koa ana rātou. <verse eid="1SA 11:9" /><verse number="10" style="v" sid="1SA 11:10" />Nā reira ka mea ngā tāngata o Iapehe, “Āpōpō ka puta atu mātou ki a koutou, ā, mā koutou e mea ki a mātou ngā mea e pai ana ki tō koutou whakaaro.”<verse eid="1SA 11:10" /></para>
  <para style="p">
    <verse number="11" style="v" sid="1SA 11:11" />Heoi, i te aonga ake ka wehea e Haora te iwi kia toru ngā ngohi. Nā, haere ana rātou ki waenganui o te puni i te whakaaraara o te ata, patua iho ngā Āmoni ā mahana noa te rā; ā, ko ngā toenga, i marara noa atu, ā, kīhai hoki i waiho kia tokorua o rātou e haere tahi ana.<verse eid="1SA 11:11" /></para>
  <para style="p">
    <verse number="12" style="v" sid="1SA 11:12" />Nā, ka mea te iwi ki a Hamuera, “Ko wai tēnei i mea nei, ‘Hei kīngi koia a Haora mō tātou?’ Hōmai aua tāngata kia whakamatea e mātou.”<verse eid="1SA 11:12" /></para>
  <para style="p">
    <verse number="13" style="v" sid="1SA 11:13" />Anō rā ko Haora, “E kore tētahi e whakamatea āianei; ko te rā hoki tēnei i puta ai tā Ihowā whakaora mō Īharaira.”<verse eid="1SA 11:13" /></para>
  <para style="p">
    <verse number="14" style="v" sid="1SA 11:14" />Kātahi ka mea a Hamuera ki te iwi, “Haere mai, tātou ka haere ki Kirikara, ki reira whakahou ai i te kīngitanga.” <verse eid="1SA 11:14" /><verse number="15" style="v" sid="1SA 11:15" />Nā, haere ana te iwi katoa ki Kirikara, ā, whakakīngitia ana a Haora ki reira ki te aroaro o Ihowā ki Kirikara. Nā, patua ana e rātou ki reira he patunga mō te pai ki te aroaro o Ihowā; ā, nui atu te koa o Haora, rātou ko ngā tāngata katoa o Īharaira i reira.<verse eid="1SA 11:15" /></para>
  <chapter eid="1SA 11" />
  <chapter number="12" style="c" sid="1SA 12" />
  <para style="s">Te Poroporoaki a Hamuera</para>
  <para style="p">
    <verse number="1" style="v" sid="1SA 12:1" />Nā, ka mea a Hamuera ki a Īharaira katoa, “Nanā, kua rongo nei ahau ki tō koutou reo, ki ngā mea katoa i kīia mai ki ahau, kua whakakīngi hoki i tētahi kīngi mō koutou. <verse eid="1SA 12:1" /><verse number="2" style="v" sid="1SA 12:2" />Inā, te kīngi nā, e hāereere nā i tō koutou aroaro; ko ahau hoki, kua koroheketia ahau, kua hina; ā, ko āku tama kei a koutou ēnā. Nō tōku tamarikitanga hoki tōku hāereere i tō koutou aroaro ā tae noa mai ki tēnei rā.<verse eid="1SA 12:2" /></para>
  <para style="p">
    <verse number="3" style="v" sid="1SA 12:3" />“Tēnei ahau; whakaaturia mai tōku hē i te aroaro o Ihowā, i te aroaro anō hoki o tāna tangata i whakawahi ai. I tango rānei ahau i te kau a tētahi? I tango rānei ahau i te kāihe a tētahi? I riro mai rānei i ahau ngā taonga o tētahi? I tūkinotia rānei e ahau tētahi? I tango rānei ahau i te utu whakapati a tētahi hei mea kia huna ōku kanohi? Ā, ka whakahokia e ahau ki a koutou.”<verse eid="1SA 12:3" /></para>
  <para style="p">
    <verse number="4" style="v" sid="1SA 12:4" />Anō rā ko rātou, “Kīhai tētahi mea a mātou i riro hē i a koe, kīhai hoki koe i tūkino i a mātou, kīhai anō hoki i tangohia e koe tētahi mea a te tangata.”<verse eid="1SA 12:4" /></para>
  <para style="p">
    <verse number="5" style="v" sid="1SA 12:5" />Nā, ka mea ia ki a rātou, “Ko Ihowā hei kaiwhakaatu mō tā koutou; hei kaiwhakaatu anō hoki ināianei tāna tangata i whakawahi ai, kīhai i mau i a koutou tētahi mea a tōku ringa.”</para>
  <para style="p" vid="1SA 12:5">Ā, ka mea rātou, “Hei kaiwhakaatu anō ia.”<verse eid="1SA 12:5" /></para>
  <para style="p">
    <verse number="6" style="v" sid="1SA 12:6" />Nā, ka mea a Hamuera ki te iwi, “Nā Ihowā i whakatū a Mohi rāua ko Ārona, nāna hoki ō koutou mātua i kawe mai i te whenua o Īhipa. <verse eid="1SA 12:6" /><verse number="7" style="v" sid="1SA 12:7" />Nā, tū tonu koutou, ā, ka whakahaerea e ahau ki a koutou ki te aroaro o Ihowā ngā mahi tika katoa a Ihowā i mahia e ia ki a koutou, ki ō koutou mātua hoki.<verse eid="1SA 12:7" /></para>
  <para style="p">
    <verse number="8" style="v" sid="1SA 12:8" />“I te haerenga atu o Hākopa ki Īhipa, ā, ka tangi ō koutou mātua ki a Ihowā, nā, ka tonoa e Ihowā a Mohi rāua ko Ārona hei whakaputa mai i ō koutou mātua i Īhipa, hei whakanoho hoki i a rātou ki tēnei wāhi.<verse eid="1SA 12:8" /></para>
  <para style="p">
    <verse number="9" style="v" sid="1SA 12:9" />“Ā, ka wareware rātou ki a Ihowā, ki tō rātou Atua, nā, hokona ana rātou e ia ki te ringa o Hihera, rangatira o te ope a Hatoro, ki te ringa hoki o ngā Pirihitini, ki te ringa hoki o te kīngi o Moapa, ā, whawhai ana rātou ki a rātou. <verse eid="1SA 12:9" /><verse number="10" style="v" sid="1SA 12:10" />Ā, ka tangi atu rātou ki a Ihowā, ka mea, ‘Kua hara mātou, i a mātou i whakarere nei i a Ihowā, i mahi ki ngā Paara, ki a Ahataroto; otiia whakaorangia mātou i te ringa o ō mātou hoariri, ā, ka mahi mātou ki a koe.’ <verse eid="1SA 12:10" /><verse number="11" style="v" sid="1SA 12:11" />Nā, ka ungā mai e Ihowā a Ierupāra, a Perana, a Iepeta, a Hamuera, ā, whakaorangia ana koutou i roto i ngā ringa o ō koutou hoariri i tētahi taha, i tētahi taha, ā, noho wehikore noa iho ana koutou.<verse eid="1SA 12:11" /></para>
  <para style="p">
    <verse number="12" style="v" sid="1SA 12:12" />“Ā, nō tō koutou kitenga e haere mai ana a Nahaha kīngi o ngā tama a Āmona ki a koutou, ka mea koutou ki ahau, ‘Kāhore, engari me whai kīngi anō mātou,’ i te mea ko Ihowā, ko tō koutou Atua tō koutou kīngi. <verse eid="1SA 12:12" /><verse number="13" style="v" sid="1SA 12:13" />Inā rā te kīngi i whiriwhiria nei e koutou, i tonoa nei e koutou! Nanā, kua hoatu e Ihowā he kīngi mō koutou. <verse eid="1SA 12:13" /><verse number="14" style="v" sid="1SA 12:14" />Ki te wehi koutou i a Ihowā, ki te mahi ki a ia, ki te whakarongo ki tōna reo ki te kore hoki e tutū ki te kupu a Ihowā, kātahi koutou ko te kīngi e kīngi ana i a koutou ka whai tonu i a Ihowā, i tō koutou Atua. <verse eid="1SA 12:14" /><verse number="15" style="v" sid="1SA 12:15" />Engari ki te kore koutou e rongo ki te reo o Ihowā, ā, ka tutū anō ki te kupu a Ihowā, kātahi ka anga mai ki a koutou te ringa o Ihowā, ka rite ki tāna ki ō koutou mātua.<verse eid="1SA 12:15" /></para>
  <para style="p">
    <verse number="16" style="v" sid="1SA 12:16" />“Tēnā, tū tonu koutou, kia kite koutou i tēnei mea nui ka meatia nei e Ihowā ki tō koutou aroaro. <verse eid="1SA 12:16" /><verse number="17" style="v" sid="1SA 12:17" />Ehara ianei tēnei i te kotinga wīti ināianei? Ka karanga ahau ki a Ihowā, ā, ka hōmai he whatitiri, he ua, kia mōhio ai koutou, kia kite ai, he nui tō koutou hē i meatia nei e koutou i te aroaro o Ihowā i a koutou i tono kīngi nei mō koutou.”<verse eid="1SA 12:17" /></para>
  <para style="p">
    <verse number="18" style="v" sid="1SA 12:18" />Nā, ka karanga a Hamuera ki a Ihowā, ā, hōmai ana e Ihowā he whatitiri, he ua, i taua rangi anō. Nā, nui noa atu te wehi o te iwi katoa ki a Ihowā, ki a Hamuera.<verse eid="1SA 12:18" /></para>
  <para style="p">
    <verse number="19" style="v" sid="1SA 12:19" />Nā, ka mea te iwi katoa ki a Hamuera, “Īnoi atu mō āu pononga ki a Ihowā, ki tōu Atua, kei mate mātou; kua tāpiritia hoki ō mātou hara katoa ki tēnei kino, ki tā mātou tono i te kīngi mō mātou.”<verse eid="1SA 12:19" /></para>
  <para style="p">
    <verse number="20" style="v" sid="1SA 12:20" />Anō rā ko Hamuera ki te iwi, “Kaua e wehi; kua oti tēnei kino katoa te mea e koutou, kaua ia e peka atu i te whai i a Ihowā; engari me whakapau ō koutou ngākau ki te mahi ki a Ihowā. <verse eid="1SA 12:20" /><verse number="21" style="v" sid="1SA 12:21" />Kaua anō hoki e peka atu; ko reira hoki koutou whai ai i ngā mea tekateka noa, e kore e mana, e kore anō hoki e whakaora; he mea tekateka noa hoki. <verse eid="1SA 12:21" /><verse number="22" style="v" sid="1SA 12:22" />E kore hoki a Ihowā e whakarere i tāna iwi, ka mahara ia ki tōna ingoa nui; kua pai nei hoki a Ihowā ki te mea i a koutou hei iwi māna. <verse eid="1SA 12:22" /><verse number="23" style="v" sid="1SA 12:23" />Ko ahau hoki! E! Kia hara ahau ki a Ihowā! Kia mutu tāku īnoi mō koutou! Tēnā ko tēnei, me whakaako koutou e ahau ki te ara pai, ki te ara tika. <verse eid="1SA 12:23" /><verse number="24" style="v" sid="1SA 12:24" />Engari, kia wehi i a Ihowā; whakapaua hoki ō koutou ngākau ki te mahi ki a ia i runga i te pono; whakaaroa hoki ngā mea nunui i mea ai ia ki a koutou. <verse eid="1SA 12:24" /><verse number="25" style="v" sid="1SA 12:25" />Nā, ki te mahi tonu koutou i te hē, ka ngaro ngātahi koutou ko tō koutou kīngi.”<verse eid="1SA 12:25" /></para>
  <chapter eid="1SA 12" />
  <chapter number="13" style="c" sid="1SA 13" />
  <para style="s">Te Whakahere Turekore a Haora</para>
  <para style="p">
    <verse number="1" style="v" sid="1SA 13:1" />E toru tekau ngā tau o Haora ka kīngi ia; ā, e rua ōna tau e kīngi ana mō Īharaira.<verse eid="1SA 13:1" /></para>
  <para style="p">
    <verse number="2" style="v" sid="1SA 13:2" />Nā, ka whiriwhiria e Haora ētahi tāngata o Īharaira māna, e toru mano. Ā, o aua mano, e rua i a Haora i Mikimaha, i Maunga Pētēre, kotahi mano i a Honatana i Kipea o Pineamine; ko te nuinga ia o te iwi i tonoa atu e ia ki tōna tēneti, ki tōna tēneti.<verse eid="1SA 13:2" /></para>
  <para style="p">
    <verse number="3" style="v" sid="1SA 13:3" />Nā, ka patua e Honatana ngā hōia pupuri a ngā Pirihitini i Kepa, ā, rongo ana ngā Pirihitini. Nā, ka whakatangihia te tētere e Haora puta noa i te whenua katoa, ā, ka mea, “Kia rongo ngā Hiperu.” <verse eid="1SA 13:3" /><verse number="4" style="v" sid="1SA 13:4" />Ā, ka rongo a Īharaira katoa i te kōrero kua patua e Haora ngā hōia pupuri a ngā Pirihitini, ā, kua whakahouhou hoki a Īharaira ki ngā Pirihitini, nā, ka huihui te iwi ki te whai i a Haora ki Kirikara.<verse eid="1SA 13:4" /></para>
  <para style="p">
    <verse number="5" style="v" sid="1SA 13:5" />Me ngā Pirihitini hoki, i huihui ki te whawhai ki a Īharaira, e toru tekau mano ngā hāriata, e ono mano ngā hōia eke hōiho, me ngā tāngata e rite ana ki te onepū i te taha o te moana te tini. Nā, ka haere rātou, ka noho ki Mikimaha, whaka te rāwhiti o Peteawene. <verse eid="1SA 13:5" /><verse number="6" style="v" sid="1SA 13:6" />I te kitenga o ngā tāngata o Īharaira kei roto rātou i te raru, kua pāwera hoki te iwi, nā, piri ana te iwi i roto i ngā ana, i ngā wāhi ururua, i runga i ngā kāmaka, i ngā taumaihi, i roto i ngā rua. <verse eid="1SA 13:6" /><verse number="7" style="v" sid="1SA 13:7" />Nā tērā ētahi o ngā Hiperu i whiti atu i Horano ki te whenua o Kara, o Kireara.</para>
  <para style="p" vid="1SA 13:7">Ko Haora ia, i Kirikara anō ia; ā, aru wehi ana te iwi katoa i a ia. <verse eid="1SA 13:7" /><verse number="8" style="v" sid="1SA 13:8" />Ā, e whitu ngā rā i tatari ai ia, ko te wā hoki ia i whakaritea e Hamuera; kāhore ia a Hamuera i tae ki Kirikara, ā, marara noa atu tōna nuinga. <verse eid="1SA 13:8" /><verse number="9" style="v" sid="1SA 13:9" />Nā, ka mea a Haora, “Kawea mai te tahunga tinana ki ahau, me ngā whakahere mō te pai.” Nā, whakaekea ana e ia te tahunga tinana. <verse eid="1SA 13:9" /><verse number="10" style="v" sid="1SA 13:10" />Ā, ka oti tāna tahunga tinana te whakaeke, nā, kua puta a Hamuera; ā, haere ana a Haora ki te whakatau i a ia, ki te oha ki a ia.<verse eid="1SA 13:10" /></para>
  <para style="p">
    <verse number="11" style="v" sid="1SA 13:11" />Nā, ka mea a Hamuera, “He mahi aha tāu?”</para>
  <para style="p" vid="1SA 13:11">Anō rā ko Haora, “I kite hoki ahau kua marara noa atu tōku nuinga, ā, kāhore koe i tae mai i ngā rā i whakaritea, heoi e huihui ana ngā Pirihitini ki Mikimaha, <verse eid="1SA 13:11" /><verse number="12" style="v" sid="1SA 13:12" />koia ka mea ahau, ‘Ākuanei ngā Pirihitini haere mai ai ki ahau ki Kirikara, ā, kāhore anō ahau kia īnoi ki a Ihowā.’ Nā, pēhia ana e ahau tōku ngākau, ā, whakaekea ana te tahunga tinana.”<verse eid="1SA 13:12" /></para>
  <para style="p">
    <verse number="13" style="v" sid="1SA 13:13" />Nā, ko te kīanga a Hamuera ki a Haora, “He mahi kūware tāu; kīhai nei i pupuri i te whakahau a Ihowā, a tōu Atua i whakahau ai ia ki a koe; pēnei kua whakapūmautia e Ihowā āianei tōu kīngitanga ki a Īharaira ā ake ake. <verse eid="1SA 13:13" /><verse number="14" style="v" sid="1SA 13:14" />Ko tēnei, e kore e tū tōu kīngitanga; kua rapua e Ihowā tētahi tangata māna, ko tā tōna ngākau i pai ai, kua oti anō ia te whakahau e Ihowā hei rangatira mō tāna iwi; mōu kīhai i pupuri i tā Ihowā i whakahau ai ki a koe.”<verse eid="1SA 13:14" /></para>
  <para style="p">
    <verse number="15" style="v" sid="1SA 13:15" />Nā, whakatika ana a Hamuera, ā, haere atu ana i Kirikara ki Kipea o Pineamine. Ā, taua ana e Haora ngā tāngata i piri ki a ia; tata tonu aua tāngata ki te ono rau.<verse eid="1SA 13:15" /></para>
  <para style="s">Ngā Whakariteritenga mō te Pakanga</para>
  <para style="p">
    <verse number="16" style="v" sid="1SA 13:16" />Nā, i Kepa o Pineamine a Haora rāua ko tāna tama, ko Honatana, me te hunga hoki i piri ki a rāua; i Mikimaha anō ngā Pirihitini e noho ana. <verse eid="1SA 13:16" /><verse number="17" style="v" sid="1SA 13:17" />Nā, ka puta ngā kaipāhua i te puni o ngā Pirihitini, e toru ngā ngohi; kotahi te ngohi i anga nā te ara ki Opora, ki te whenua o Huara, <verse eid="1SA 13:17" /><verse number="18" style="v" sid="1SA 13:18" />kotahi te ngohi i anga nā te huarahi ki Petehorono; kotahi te ngohi i anga nā te ara ki te rohe e aro nui ana ki te raorao o Tepoimi whaka te koraha.<verse eid="1SA 13:18" /></para>
  <para style="p">
    <verse number="19" style="v" sid="1SA 13:19" />Nā, kāhore he parakimete i kitea puta noa i te whenua katoa o Īharaira; i mea hoki ngā Pirihitini, “Kei hangā he hoari, he tao rānei, e ngā Hiperu!” <verse eid="1SA 13:19" /><verse number="20" style="v" sid="1SA 13:20" />Haere ai a Īharaira katoa ki raro, ki ngā Pirihitini ki te whakakoi i te hea, i te māripi o tāna parau, i tāna toki, i tāna ko. <verse eid="1SA 13:20" /><verse number="21" style="v" sid="1SA 13:21" />Otiia he whaiuru anō tā rātou mō ngā hea, mō ngā māripi o ngā parau, mō ngā mārau, mō ngā toki, hei oro anō hoki mō ngā wero kau.<verse eid="1SA 13:21" /></para>
  <para style="p">
    <verse number="22" style="v" sid="1SA 13:22" />Heoi, i te rā o te pakanga kāhore i kitea he hoari, he tao i roto i te ringa o tētahi o ngā tāngata a Haora rāua ko Honatana; otiia i kitea anō ki a Haora rāua ko tāna tama, ko Honatana.<verse eid="1SA 13:22" /></para>
  <para style="s">Ka Pōkiki a Honatana i ngā Pirihitini</para>
  <para style="p">
    <verse number="23" style="v" sid="1SA 13:23" />Nā, ka haere ngā hōia pupuri a ngā Pirihitini ki te whakawhitinga atu o Mikimaha.<verse eid="1SA 13:23" /></para>
  <chapter eid="1SA 13" />
  <chapter number="14" style="c" sid="1SA 14" />
  <para style="p">
    <verse number="1" style="v" sid="1SA 14:1" />Nā, i tētahi o aua rā ka mea a Honatana, tama a Haora, ki te taitama e mau ana i āna patu, “Haere mai, tāua ka whiti atu ki ngā hōia pupuri a ngā Pirihitini i tāwāhi rā.” Otiia kīhai i kōrerotia e ia ki tōna pāpā.<verse eid="1SA 14:1" /></para>
  <para style="p">
    <verse number="2" style="v" sid="1SA 14:2" />Ā, i tērā pito o Kipea a Haora e noho ana i raro i tētahi pamekaranete i Mikirono; tata tonu āna tāngata ki te ono ngā rau; <verse eid="1SA 14:2" /><verse number="3" style="v" sid="1SA 14:3" />me Āhia anō hoki, tama a Ahitupu, tuakana o Ikaporo, tama a Pinehaha, tama a Eri tohunga a Ihowā i Hiro, ko te kaikākahu ia o te epora. Nā, kīhai te iwi i mōhio kua riro a Honatana.<verse eid="1SA 14:3" /></para>
  <para style="p">
    <verse number="4" style="v" sid="1SA 14:4" />Nā, i waenga o ngā whitinga i whai ai a Honatana kia whiti atu ki ngā hōia pupuri a ngā Pirihitini, tērā tētahi pari kōhatu i tētahi taha, he pari kōhatu hoki i tētahi taha; ko te ingoa o tētahi ko Potete, ko te ingoa o tētahi ko Henehe. <verse eid="1SA 14:4" /><verse number="5" style="v" sid="1SA 14:5" />I te raki tētahi pari e tū ana, i te ritenga atu o Mikimaha; i te tonga tētahi, i te ritenga atu o Kipea.<verse eid="1SA 14:5" /></para>
  <para style="p">
    <verse number="6" style="v" sid="1SA 14:6" />Nā, ka mea a Honatana ki te taitama e mau ana i āna patu, “Haere mai, tāua ka haere ki ngā hōia o ēnei kokotikore. Tērā pea a Ihowā e mahi mō tāua. Kāhore he aha ki a Ihowā kia riro mā te tokomaha, mā te tokoiti rānei e whakaora.”<verse eid="1SA 14:6" /></para>
  <para style="p">
    <verse number="7" style="v" sid="1SA 14:7" />Anō rā ko te kaimau o āna patu ki a ia, “Meatia ngā mea katoa e paingia ana e tōu ngākau; anga atu, tēnei ahau hei hoa mōu, hei pērā me tā tōu ngākau e pai ai.”<verse eid="1SA 14:7" /></para>
  <para style="p">
    <verse number="8" style="v" sid="1SA 14:8" />Anō rā ko Honatana, “Nanā, me haere atu tāua ki ngā tāngata rā, me whakaputa atu hoki ki a rātou. <verse eid="1SA 14:8" /><verse number="9" style="v" sid="1SA 14:9" />Ki te pēnei mai tā rātou kī ki a tāua, ‘Tū mārie, kia tae atu rā anō mātou ki a kōrua; nā, me tū tāua i tō tāua tūranga, e kore anō e piki ki a rātou.’ <verse eid="1SA 14:9" /><verse number="10" style="v" sid="1SA 14:10" />Engari ki te pēnei tā rātou kī, ‘Piki ake ki a mātou,’ ko reira tāua piki atu ai; nō te mea kua hōmai rātou e Ihowā ki ō tāua ringa; ā, ko tēnei hei tohu ki a tāua.”<verse eid="1SA 14:10" /></para>
  <para style="p">
    <verse number="11" style="v" sid="1SA 14:11" />Nā, ka puta rāua tokorua ki ngā hōia pupuri a ngā Pirihitini; ā, ka mea ngā Pirihitini, “Nanā, ko ngā Hiperu e puta mai ana i roto i ngā rua i piri ai rātou.” <verse eid="1SA 14:11" /><verse number="12" style="v" sid="1SA 14:12" />Nā, ka oho ngā hōia pupuri ki a Honatana rāua ko tāna kaimau patu, ka mea, “Piki ake ki a mātou kia whakakitea ai tētahi mea e mātou ki a kōrua.”</para>
  <para style="p" vid="1SA 14:12">Nā, ka mea a Honatana ki te kaimau o āna patu, “Piki ake i muri i ahau; kua hōmai hoki rātou e Ihowā ki te ringa o Īharaira.”<verse eid="1SA 14:12" /></para>
  <para style="p">
    <verse number="13" style="v" sid="1SA 14:13" />Nā, ka piki atu a Honatana, he mea ngōki atu, me tāna kaimau patu i muri i a ia; nā, hinga ana rātou i a Honatana, me te patu anō te kaimau patu i muri i a ia. <verse eid="1SA 14:13" /><verse number="14" style="v" sid="1SA 14:14" />Nā, ko te patunga tuatahi i patu ai a Honatana rāua ko tāna kaimau patu, tata tonu ki te rua tekau ngā tāngata; ko te nui o taua wāhi, me te mea kei te hāwhe eka whenua.<verse eid="1SA 14:14" /></para>
  <para style="p">
    <verse number="15" style="v" sid="1SA 14:15" />Nā, ka pā te wiri ki te puni, ki ērā i te pārae, ki te iwi katoa anō hoki; ko ngā hōia, me ngā kaipāhua, i wiri anō hoki rātou; i rū anō te whenua; nui rawa te wiri.<verse eid="1SA 14:15" /></para>
  <para style="p">
    <verse number="16" style="v" sid="1SA 14:16" />Ā, ka titiro ngā tūtei a Haora i Kipea o Pineamine; nā, kua papahoro te ope, me te haere anō rātou, kōpiko atu, kōpiko mai. <verse eid="1SA 14:16" /><verse number="17" style="v" sid="1SA 14:17" />Kātahi a Haora ka mea ki te iwi i reira, i a ia, “Tatauria tātou kia kitea ko wai kua riro.” Ā, nō ka tatauria e rātou, nā, kāhore a Honatana rāua ko tāna kaimau patu i reira.<verse eid="1SA 14:17" /></para>
  <para style="p">
    <verse number="18" style="v" sid="1SA 14:18" />Nā, ka mea a Haora ki a Āhia, “Kawea mai te āka a te Atua.” I ngā tama hoki a Īharaira te āka a te Atua i taua wā. <verse eid="1SA 14:18" /><verse number="19" style="v" sid="1SA 14:19" />Ā, i a Haora e kōrero ana ki te tohunga, ka tino nui haere te ngangau i te puni o ngā Pirihitini; nā, ka kī a Haora ki te tohunga, “Pēpeke ake tōu ringa.”<verse eid="1SA 14:19" /></para>
  <para style="p">
    <verse number="20" style="v" sid="1SA 14:20" />Nā, ka huihui a Haora rātou ko tōna nuinga, ā, haere ana ki te whawhai. Nā, e anga mai ana tērā te hoari a tētahi, a tētahi, ki tōna hoa, ki tōna hoa; nui atu te pōkaikaha. <verse eid="1SA 14:20" /><verse number="21" style="v" sid="1SA 14:21" />Nā, ko ngā Hiperu i roto i ngā Pirihitini i mua atu, i haere tahi atu nei me rātou ki te puni i te whenua i tētahi taha, i tētahi taha; nā, huri ana anō hoki rātou ki te taha i a Īharaira, ki ngā hoa o Haora rāua ko Honatana. <verse eid="1SA 14:21" /><verse number="22" style="v" sid="1SA 14:22" />Nā pērā anō ngā tāngata katoa o Īharaira i piri nei ki te whenua pukepuke o Ēparaima, i tō rātou rongonga kua whati ngā Pirihitini, nā, kei te whai haere anō hoki i a rātou i roto i te pakanga. <verse eid="1SA 14:22" /><verse number="23" style="v" sid="1SA 14:23" />Heoi, whakaorangia ana a Īharaira, i taua rā e Ihowā; ā, puta kē ana te whawhai ki Peteawene.<verse eid="1SA 14:23" /></para>
  <para style="s">Te Oati Pōnānā a Haora</para>
  <para style="p">
    <verse number="24" style="v" sid="1SA 14:24" />Ā, i hēmanawa ngā tāngata o Īharaira i taua rā; i whakaoati hoki a Haora i te iwi, i mea, “Ki te kai tētahi tangata i te kai ā ahiahi noa, ka kangā ia, kia whai utu rā anō ahau i ōku hoariri.” Nā reira kīhai tētahi o te iwi i ānga ki te kai.<verse eid="1SA 14:24" /></para>
  <para style="p">
    <verse number="25" style="v" sid="1SA 14:25" />Nā, ko te haerenga o ngā tāngata katoa o te whenua ki tētahi ngahere; ā, he honi kei runga i te whenua. <verse eid="1SA 14:25" /><verse number="26" style="v" sid="1SA 14:26" />Ā, nō te taenga o te iwi ki te ngahere, nā, e turuturu iho ana te honi; otiia kīhai i pā te ringa o tētahi tangata ki tōna waha; i wehi hoki te iwi i te oati. <verse eid="1SA 14:26" /><verse number="27" style="v" sid="1SA 14:27" />Ko Honatana ia kīhai i rongo i te whakaoati a tōna pāpā i te iwi; nā, ka kōkiritia e ia te pito o te tokotoko i tōna ringa, ā, toua ana ki roto ki te honikoma, whakahokia ana e ia tōna ringa ki tōna waha, ā, ka mārama ōna kanohi. <verse eid="1SA 14:27" /><verse number="28" style="v" sid="1SA 14:28" />Kātahi ka oho tētahi o te iwi, ā, ka mea, “I tino whakaoatitia te iwi e tōu pāpā; i mea ia, ‘Kia kangā te tangata e kai ana i tētahi kai āianei.’ Ā, e hemo ana te iwi.”<verse eid="1SA 14:28" /></para>
  <para style="p">
    <verse number="29" style="v" sid="1SA 14:29" />Kātahi a Honatana ka mea, “Raru ana te whenua nei i tōku pāpā. Titiro hoki, kua mārama ōku kanohi, nōku i kai i tētahi wāhi iti o te honi nei. <verse eid="1SA 14:29" /><verse number="30" style="v" sid="1SA 14:30" />Tērā noa ake mehemea pea i kai noa atu te iwi ināianei i ngā mea i pāhuatia mai i ō rātou hoariri i tūpono atu ai rātou? Ko tēnei kāhore i rahi te parekura o ngā Pirihitini.”<verse eid="1SA 14:30" /></para>
  <para style="p">
    <verse number="31" style="v" sid="1SA 14:31" />Nā, patua iho e rātou ngā Pirihitini i taua rangi i Mikimaha atu ā tae noa ki Aitarono; ā, e tino hemo ana te iwi. <verse eid="1SA 14:31" /><verse number="32" style="v" sid="1SA 14:32" />Nā, ko te rerenga atu o te iwi ki ngā taonga; ka mau ki ngā hipi, ki ngā kau, ki ngā kūao kau, patua iho ki te whenua, kainga tahitia ana e te iwi me ngā toto. <verse eid="1SA 14:32" /><verse number="33" style="v" sid="1SA 14:33" />Kātahi ka kōrerotia ki a Haora ka meatia, “Nanā, kua hara te iwi ki a Ihowā, e kainga tahitia ana tā rātou kai me ngā toto.”</para>
  <para style="p" vid="1SA 14:33">Nā, ka mea ia, “He mahi hīanga tā koutou; hurihia mai he kōhatu nui ki ahau āianei.” <verse eid="1SA 14:33" /><verse number="34" style="v" sid="1SA 14:34" />Ka mea anō a Haora, “Tomotomo atu koutou ki roto ki te iwi mea atu hoki ki a rātou, Kawea mai ki ahau, e tērā, e tērā, tāna kau, tāna hipi, ka patu ai ki konei hei kai mā koutou; kaua hoki e hara ki a Ihowā, e kai i te toto.”</para>
  <para style="p" vid="1SA 14:34">Kātahi ka kawea mai e te iwi katoa i taua pō te kau a tēnā, a tēnā, ā, patua iho ana ki reira. <verse eid="1SA 14:34" /><verse number="35" style="v" sid="1SA 14:35" />Nā, ka hangā e Haora he āta mā Ihowā. Koia tēnei ko te āta tuatahi i hangā e ia mā Ihowā.<verse eid="1SA 14:35" /></para>
  <para style="s">Ka Whakawhara a Honatana ki te Mate</para>
  <para style="p">
    <verse number="36" style="v" sid="1SA 14:36" />Nā, ka mea a Haora, “Tātou ka haere ki raro, ka whai i ngā Pirihitini i te pō, ka pāhua i a rātou ā mārama noa te ata; kaua anō e waiho tētahi tangata o rātou.”</para>
  <para style="p" vid="1SA 14:36">Nā, ka mea rātou, “Meatia rā ngā mea katoa e pai ana ki tōu whakaaro.”</para>
  <para style="p" vid="1SA 14:36">Nā, ka mea ake te tohunga, “Kia whakatata tātou ki a Ihowā.”<verse eid="1SA 14:36" /></para>
  <para style="p">
    <verse number="37" style="v" sid="1SA 14:37" />Nā, ka tono whakaaro a Haora i te Atua, “Me haere rānei ahau ki raro, ki te whai i ngā Pirihitini? E hōmai rānei rātou e koe ki te ringa o Īharaira?” Otiia kāhore he kupu i whakahokia ki a ia i taua rā.<verse eid="1SA 14:37" /></para>
  <para style="p">
    <verse number="38" style="v" sid="1SA 14:38" />Nā, ka mea a Haora, “Neke mai, e ngā rangatira katoa o te iwi; kia mōhio ai, kia kite ai koutou nō hea tēnei hara i tēnei rā. <verse eid="1SA 14:38" /><verse number="39" style="v" sid="1SA 14:39" />Tā te mea, e ora ana a Ihowā e whakaora nei i a Īharaira, ahakoa nō tāku tama, nō Honatana, ka mate ia, mate rawa.” Otiia kāhore he tangata o te iwi katoa hei whakahoki kupu ki a ia.<verse eid="1SA 14:39" /></para>
  <para style="p">
    <verse number="40" style="v" sid="1SA 14:40" />Kātahi ia ka mea ki a Īharaira katoa, “Hei tētahi taha koutou, hei tētahi taha māua ko tāku tama, ko Honatana.”</para>
  <para style="p" vid="1SA 14:40">Nā, ka mea te iwi ki a Haora, “Meatia rā te mea e pai ana ki tōu whakaaro.”<verse eid="1SA 14:40" /></para>
  <para style="p">
    <verse number="41" style="v" sid="1SA 14:41" />Kātahi a Haora ka mea ki a Ihowā, ki te Atua o Īharaira, “Kia tika te hōmaitanga o te rota.” Nā, ka mau ko Honatana rāua ko Haora; i mawhiti hoki te iwi. <verse eid="1SA 14:41" /><verse number="42" style="v" sid="1SA 14:42" />Nā, ka mea a Haora, makā te rota mō māua ko tāku tama, ko Honatana. Nā, ka mau ko Honatana.<verse eid="1SA 14:42" /></para>
  <para style="p">
    <verse number="43" style="v" sid="1SA 14:43" />Kātahi ka mea a Haora ki a Honatana, “Whakaaturia mai ki ahau, i aha koe.”</para>
  <para style="p" vid="1SA 14:43">Kātahi ka whakaaturia e Honatana ki a ia, ka mea, “He tika i whakamātau kau atu ahau i tētahi wāhi iti o te honi ki te pito o te tokotoko i tōku ringa; nā, ka mate nei ahau.”<verse eid="1SA 14:43" /></para>
  <para style="p">
    <verse number="44" style="v" sid="1SA 14:44" />Anō rā ko Haora, “Kia meatia tēnei e te Atua, tērā atu anō hoki; ka mate rawa hoki koe, e Honatana.”<verse eid="1SA 14:44" /></para>
  <para style="p">
    <verse number="45" style="v" sid="1SA 14:45" />Nā, ka mea te iwi ki a Haora, “Kia mate a Honatana nāna nei tēnei whakaoranga nui i roto i a Īharaira? Kāhore rā hoki. E ora ana a Ihowā, e kore e taka tētahi makawe o tōna mātenga ki te whenua; i te mahi tahi nei hoki ia me te Atua i tēnei rā.” Heoi, whakaorangia ana a Honatana e te iwi, ā, kīhai i mate.<verse eid="1SA 14:45" /></para>
  <para style="p">
    <verse number="46" style="v" sid="1SA 14:46" />Kātahi ka hoki a Haora i te whai i ngā Pirihitini; ā, haere ana ngā Pirihitini ki tō rātou nā wāhi.<verse eid="1SA 14:46" /></para>
  <para style="s">Te Kīngitanga me te Whānau a Haora</para>
  <para style="p">
    <verse number="47" style="v" sid="1SA 14:47" />Ā, nō ka riro i a Haora te kīngitanga o Īharaira, ka whawhai ia ki ōna hoariri katoa i tētahi taha, i tētahi taha, ki a Moapa, ki ngā tama a Āmona, ki a Ēroma, ki ngā kīngi anō o Topa, ki ngā Pirihitini, ā, hē ana rātou i a ia i ngā wāhi katoa i tahuri ai ia. <verse eid="1SA 14:47" /><verse number="48" style="v" sid="1SA 14:48" />Ā, i puta tōna toa, ā, patua ana ngā Amareki, ā, ora ake i a ia a Īharaira i te ringa o ōna kaipāhua.<verse eid="1SA 14:48" /></para>
  <para style="p">
    <verse number="49" style="v" sid="1SA 14:49" />Nā, ko ngā tama a Haora, ko Honatana, ko Ihui, ko Marikihua; ā, ko ngā ingoa ēnei o āna tamāhine tokorua: ko te ingoa o te mātāmua ko Merapa, ko te ingoa o tō muri ko Mikara. <verse eid="1SA 14:49" /><verse number="50" style="v" sid="1SA 14:50" />Ā, ko te ingoa o te wahine a Haora ko Ahinoama, he tamāhine nā Ahimāta; ko te ingoa hoki o te rangatira o tāna ope ko Āpanēre, tama a Nere matua kēkē o Haora. <verse eid="1SA 14:50" /><verse number="51" style="v" sid="1SA 14:51" />Ko Kihi hoki te pāpā o Haora; ā, he tama nā Apiere a Nere pāpā o Āpanēre.<verse eid="1SA 14:51" /></para>
  <para style="p">
    <verse number="52" style="v" sid="1SA 14:52" />Ā, he nui te whawhai ki ngā Pirihitini i ngā rā katoa o Haora; ā, ka kite a Haora i tētahi mārohirohi, i tētahi māia, nā, ka tangohia e ia māna.<verse eid="1SA 14:52" /></para>
  <chapter eid="1SA 14" />
  <chapter number="15" style="c" sid="1SA 15" />
  <para style="s">Te Pakanga ki ngā Amareki</para>
  <para style="p">
    <verse number="1" style="v" sid="1SA 15:1" />Nā, ka mea a Hamuera ki a Haora, “I tonoa mai ahau e Ihowā ki te whakawahi i a koe hei kīngi mō tāna iwi mō Īharaira; nā, whakarongo mai ki te reo o ngā kupu a Ihowā. <verse eid="1SA 15:1" /><verse number="2" style="v" sid="1SA 15:2" />Ko te kupu tēnei a Ihowā o ngā mano: ‘E whakaaro ana ahau ki tā Amareke i mea ai ki a Īharaira, ki tāna whanganga i a ia i te ara i tōna haerenga mai i Īhipa. <verse eid="1SA 15:2" /><verse number="3" style="v" sid="1SA 15:3" />Nā, tīkina, patua a Amareke, whakangaromia rawatia ā rātou mea katoa, kaua hoki rātou e tohungia; engari whakamatea ngātahitia te tāne me te wahine te pōtiki me te mea ngote ū, te kau me te hipi, te kāmera me te kāihe.’ ”<verse eid="1SA 15:3" /></para>
  <para style="p">
    <verse number="4" style="v" sid="1SA 15:4" />Nā, ka huihuia te iwi e Haora, ā, taua ana e ia ki Teraimi, e rua rau mano, he hunga haere i raro, me ngā tāngata hoki o Hūrā, kotahi tekau mano. <verse eid="1SA 15:4" /><verse number="5" style="v" sid="1SA 15:5" />Nā, ko te haerenga atu o Haora ki te pā o Amareke, ā, whakatakoto pehipehi ana i roto i te awaawa. <verse eid="1SA 15:5" /><verse number="6" style="v" sid="1SA 15:6" />I mea hoki a Haora ki ngā Keni, “Whakatika, mawehe atu, haere ki raro i roto i ngā Amareki, kei hunā tahitia koe e ahau me rātou; i puta hoki tā koutou atawhai ki ngā tamariki katoa a Īharaira i tō rātou haerenga mai i Īhipa.” Heoi, ka mawehe ngā Keni i roto i a Amareki.<verse eid="1SA 15:6" /></para>
  <para style="p">
    <verse number="7" style="v" sid="1SA 15:7" />Nā, tukitukia ana e Haora ngā Amareki i Hāwira atu ā tae noa koe ki Huru, ki te ritenga atu o Īhipa. <verse eid="1SA 15:7" /><verse number="8" style="v" sid="1SA 15:8" />Hopukia oratia ana hoki e ia a Akaka kīngi o Amareke, ko te iwi katoa hoki i whakangaromia rawatia e ia ki te mata o te hoari. <verse eid="1SA 15:8" /><verse number="9" style="v" sid="1SA 15:9" />Otiia i tohungia e Haora rātou ko te iwi a Akaka, me ngā mea papai o ngā hipi, o ngā kau, o ngā mea mōmona hoki, me ngā reme, me ngā mea pai katoa, kīhai hoki i aro ki te whakangaro i a rātou; engari ngā mea e whakaparahakotia ana, e rukea ana, ko ēnā a rātou i whakangaro ai.<verse eid="1SA 15:9" /></para>
  <para style="s">Ka Whakaparahako a Haora e Ihowā</para>
  <para style="p">
    <verse number="10" style="v" sid="1SA 15:10" />Kātahi ka puta te kupu a Ihowā ki a Hamuera, ka mea: <verse eid="1SA 15:10" /><verse number="11" style="v" sid="1SA 15:11" />“Kua puta kē ōku whakaaro i meinga ai e ahau a Haora hei kīngi; kua hoki atu hoki ia i te whai i ahau, ā, kīhai hoki i whakamana i āku kupu.” Nā, ka oho te riri i a Hamuera; ā, pau katoa taua pō i a ia e tangi ana ki a Ihowā.<verse eid="1SA 15:11" /></para>
  <para style="p">
    <verse number="12" style="v" sid="1SA 15:12" />Nā, ka maranga wawe a Hamuera i te ata ki te whakatau i a Haora; ā, ka kōrerotia ki a Hamuera, ka meatia, “I tae mai a Haora ki Karamere, nā, whakatūria ana e ia he tohu māna, ā, haere āwhio atu ana, kua pahemo atu, kua riro ki raro, ki Kirikara.”<verse eid="1SA 15:12" /></para>
  <para style="p">
    <verse number="13" style="v" sid="1SA 15:13" />Nā, ka tae atu a Hamuera ki a Haora, ā, ka mea a Haora ki a ia, “Kia manaakitia koe e Ihowā, kua whakamanā e ahau te kupu a Ihowā.”<verse eid="1SA 15:13" /></para>
  <para style="p">
    <verse number="14" style="v" sid="1SA 15:14" />Nā, ka mea a Hamuera, “He aha koia tēnei tangi o ngā hipi i roto nei i ōku taringa, me te tangi o ngā kau e rongo nei ahau?”<verse eid="1SA 15:14" /></para>
  <para style="p">
    <verse number="15" style="v" sid="1SA 15:15" />Anō rā ko Haora, “He mea mau mai e rātou i ngā Amareki; i tohungia hoki e te iwi ngā mea papai o ngā hipi, o ngā kau, hei mea patunga tapu ki a Ihowā, ki tōu Atua; ā, ko te toenga, whakangaromia iho e mātou.”<verse eid="1SA 15:15" /></para>
  <para style="p">
    <verse number="16" style="v" sid="1SA 15:16" />Kātahi ka mea a Hamuera ki a Haora, “Kāti! Kia kōrerotia e ahau ki a koe tā Ihowā i mea ai ki ahau i tēnei pō.”</para>
  <para style="p" vid="1SA 15:16">Anō rā ko tērā, “Kōrero.”<verse eid="1SA 15:16" /></para>
  <para style="p">
    <verse number="17" style="v" sid="1SA 15:17" />Ā, ka mea a Hamuera, “I a koe e iti ana ki tōu whakaaro, kīhai ianei koe i meinga hei upoko mō ngā iwi o Īharaira, i whakawahia e Ihowā hei kīngi mō Īharaira? <verse eid="1SA 15:17" /><verse number="18" style="v" sid="1SA 15:18" />Nā, ka tono a Ihowā i a koe kia haere, ka mea, ‘Tīkina, whakangaromia te hunga hara, ngā Amareki, whawhai hoki ki a rātou ā poto noa rātou.’ <verse eid="1SA 15:18" /><verse number="19" style="v" sid="1SA 15:19" />He aha koe tē whakarongo ai ki te reo o Ihowā, i aurara atu ai ki ngā taonga parakete, i mahi ai i te kino i te tirohanga a Ihowā?”<verse eid="1SA 15:19" /></para>
  <para style="p">
    <verse number="20" style="v" sid="1SA 15:20" />Nā, ka mea a Haora ki a Hamuera, “Inā, i whakarongo anō ahau ki te reo o Ihowā, i haere i te ara i tonoa ai ahau e Ihowā, kua kawea mai anō hoki e ahau a Akaka kīngi o Amareke; ko ngā Amareki anō hoki, whakangaromia iho e ahau. <verse eid="1SA 15:20" /><verse number="21" style="v" sid="1SA 15:21" />Nā te iwi hoki i tango ētahi o ngā taonga, o ngā hipi, o ngā kau, ngā mea tino papai o ngā mea e whakangaromia ana hei mea patunga tapu ki a Ihowā, ki tōu Atua, ki Kirikara.”<verse eid="1SA 15:21" /></para>
  <para style="p">
    <verse number="22" style="v" sid="1SA 15:22" />Anō rā ko Hamuera:</para>
  <para style="q1" vid="1SA 15:22">“Ki tā Ihowā, he pērā rānei te āhuareka</para>
  <para style="q2" vid="1SA 15:22">o ngā tahunga tinana, o ngā patunga tapu,</para>
  <para style="q2" vid="1SA 15:22">me te whakarongo ki te reo o Ihowā?</para>
  <para style="q1" vid="1SA 15:22">Nanā, pai atu te whakarongo i te patunga tapu,</para>
  <para style="q2" vid="1SA 15:22">te ngākau mahara i te ngako o ngā hipi toa.<verse eid="1SA 15:22" /></para>
  <para style="q1">
    <verse number="23" style="v" sid="1SA 15:23" />Rite tonu hoki te tutū ki te hara mākutu;</para>
  <para style="q2" vid="1SA 15:23">te whakatuturi ki te kino, ki te karakia whakapakoko.</para>
  <para style="q1" vid="1SA 15:23">He whakaparahako nāu ki te kupu a Ihowā,</para>
  <para style="q2" vid="1SA 15:23">ka whakaparahako hoki ia ki a koe hei kīngi.”<verse eid="1SA 15:23" /></para>
  <para style="p">
    <verse number="24" style="v" sid="1SA 15:24" />Nā, ka kī a Haora ki a Hamuera, “Kua hara ahau, i ahau i takahi nei i te kupu a Ihowā, i āu kupu anō hoki; i wehi hoki ahau i te iwi, i whakarongo ki tō rātou reo. <verse eid="1SA 15:24" /><verse number="25" style="v" sid="1SA 15:25" />Tēnā rā, whakarērea noatia iho tōku hara, kia hoki atu tāua, kia koropiko ai ahau ki a Ihowā.”<verse eid="1SA 15:25" /></para>
  <para style="p">
    <verse number="26" style="v" sid="1SA 15:26" />Anō rā ko Hamuera ki a Haora, “E kore ahau e hoki tahi tāua; he mea hoki kua whakaparahako koe ki te kupu a Ihowā, ā, kua whakaparahako a Ihowā ki a koe hei kīngi mō Īharaira.”<verse eid="1SA 15:26" /></para>
  <para style="p">
    <verse number="27" style="v" sid="1SA 15:27" />Ā, i te tahuritanga o Hamuera ki te haere, ka mau tērā ki te pito o tōna kākahu, ā, kua pakaru. <verse eid="1SA 15:27" /><verse number="28" style="v" sid="1SA 15:28" />Nā, ka mea a Hamuera ki a ia, “Kua haea mai e Ihowā ināianei tōu kīngitanga i roto i a Īharaira, kua hoatu ki tōu hoa e pai atu ana i a koe. <verse eid="1SA 15:28" /><verse number="29" style="v" sid="1SA 15:29" />E kore anō hoki te Kaha o Īharaira e teka; e kore anō hoki e puta kē ōna whakaaro; nō te mea ehara ia i te tangata e puta kē ai ōna whakaaro.”<verse eid="1SA 15:29" /></para>
  <para style="p">
    <verse number="30" style="v" sid="1SA 15:30" />Anō rā ko tērā, “Kua hara ahau; otiia whakahōnoretia ahau āianei i te aroaro o ngā kaumātua o tōku iwi, i te aroaro o Īharaira, kia hoki tahi tāua, kia koropiko ai ahau ki a Ihowā, ki tōu Atua.” <verse eid="1SA 15:30" /><verse number="31" style="v" sid="1SA 15:31" />Heoi, hoki ana a Hamuera i muri i a Haora, ā, karakia ana a Haora ki a Ihowā.<verse eid="1SA 15:31" /></para>
  <para style="p">
    <verse number="32" style="v" sid="1SA 15:32" />Kātahi a Hamuera ka mea, “Kawea mai ki ahau a Akaka kīngi o Amareke.”</para>
  <para style="p" vid="1SA 15:32">Nā, ka āta hīkoi a Akaka ki a ia. Ā, ka mea a Akaka, “He pono kua pahemo kē te ngau kino a te mate.”<verse eid="1SA 15:32" /></para>
  <para style="p">
    <verse number="33" style="v" sid="1SA 15:33" />Anō rā ko Hamuera,</para>
  <para style="q1" vid="1SA 15:33">“Nā tāu hoari i kore ai ngā uri o ngā wāhine,</para>
  <para style="q2" vid="1SA 15:33">ka pēnā anō tōu whaea te urikore i roto i ngā wāhine.”</para>
  <para style="m" vid="1SA 15:33">Nā, hāua iho a Akaka e Hamuera i te aroaro o Ihowā i Kirikara.<verse eid="1SA 15:33" /></para>
  <para style="p">
    <verse number="34" style="v" sid="1SA 15:34" />Kātahi ka haere a Hamuera ki Rama; ko Haora ia i haere ki runga ki tōna whare, ki Kipea o Haora. <verse eid="1SA 15:34" /><verse number="35" style="v" sid="1SA 15:35" />Kīhai hoki a Haora i tirotirohia e Hamuera i muri iho ā taea noatia te rā i mate ai ia; heoi tangihia ana a Haora e Hamuera. I puta kē anō hoki ngā whakaaro o Ihowā i meinga ai e ia a Haora hei kīngi mō Īharaira.<verse eid="1SA 15:35" /></para>
  <chapter eid="1SA 15" />
  <chapter number="16" style="c" sid="1SA 16" />
  <para style="s">Ka Whakawahia a Rāwiri hei Kīngi</para>
  <para style="p">
    <verse number="1" style="v" sid="1SA 16:1" />Nā, ka mea a Ihowā ki a Hamuera, “Kia pēhea ake te roa o tāu tangi mō Haora, kua whakakāhoretia nei hoki ia e ahau hei kīngi mō Īharaira? Whakakīia tāu haona ki te hinu, ā, haere, ka tonoa koe e ahau ki a Hehe o Pēterehema; kua kitea hoki e ahau he kīngi māku i roto i āna tama.”<verse eid="1SA 16:1" /></para>
  <para style="p">
    <verse number="2" style="v" sid="1SA 16:2" />Nā, ka mea a Hamuera, “Me pēhea ahau e haere ai? Ki te rongo hoki a Haora, ka patua ahau e ia.”</para>
  <para style="p" vid="1SA 16:2">Anō rā ko Ihowā, “Kawea atu i tōu ringa tētahi kūao kau, hei te uwha, ka mea atu, ‘I haere mai ahau ki te patu whakahere ki a Ihowā.’ <verse eid="1SA 16:2" /><verse number="3" style="v" sid="1SA 16:3" />Me karanga hoki a Hehe ki te patunga tapu, ā, māku e whakaatu ki a koe tāu e mea ai; me whakawahi anō e koe māku te tangata e kōrero ai ahau ki a koe.”<verse eid="1SA 16:3" /></para>
  <para style="p">
    <verse number="4" style="v" sid="1SA 16:4" />Nā, meatia ana e Hamuera tā Ihowā i kōrero ai, ā, haere ana ki Pēterehema. Nā, ka haere mai ngā kaumātua o te pā ki te whakatau i a ia me te wiri anō, ā, ka mea, “E haere mai ana rānei koe i runga i te rangimārie?”<verse eid="1SA 16:4" /></para>
  <para style="p">
    <verse number="5" style="v" sid="1SA 16:5" />Anō rā ko ia, “I runga i te rangimārie; i haere mai ahau ki te patu whakahere ki a Ihowā; whakatapua koutou, ka haere tātou ki te patunga tapu.” I whakatapua anō e ia a Hehe rātou ko āna tama, ā, karangatia ana rātou e ia ki te patunga tapu.<verse eid="1SA 16:5" /></para>
  <para style="p">
    <verse number="6" style="v" sid="1SA 16:6" />Ā, nō tō rātou taenga, nā, ka titiro atu ia ki a Eriapa, ā, ka mea, “He pono kei te aroaro o Ihowā tāna tangata e whakawahi ai.”<verse eid="1SA 16:6" /></para>
  <para style="p">
    <verse number="7" style="v" sid="1SA 16:7" />Nā, ka mea a Ihowā ki a Hamuera, “Kaua e titiro ki tōna āhua, ki tōna roa rānei, i a ia e tū nā; kua whakaparahako hoki ahau ki a ia. E kore hoki e rite tā Ihowā ki tā te tangata titiro; he titiro hoki tā te tangata ki te kanohi; ko tā Ihowā ia he titiro ki te ngākau.”<verse eid="1SA 16:7" /></para>
  <para style="p">
    <verse number="8" style="v" sid="1SA 16:8" />Kātahi ka karangatia e Hehe a Apinarapa, ā, ka meinga kia haere atu mā te aroaro o Hamuera. Nā, ka mea ia, “Ehara anō tēnei i tā Ihowā i whiriwhiri ai.” <verse eid="1SA 16:8" /><verse number="9" style="v" sid="1SA 16:9" />Kātahi ka meinga e Hehe a Hamaha kia haere atu. Nā, ka mea ia, “Ehara anō tēnei i tā Ihowā i whiriwhiri ai.” <verse eid="1SA 16:9" /><verse number="10" style="v" sid="1SA 16:10" />Nā, meinga ana e Hehe āna tama tokowhitu kia haere atu mā te aroaro o Hamuera. Ā, ka mea a Hamuera ki a Hehe, “Kīhai ēnei i whiriwhiria e Ihowā.” <verse eid="1SA 16:10" /><verse number="11" style="v" sid="1SA 16:11" />Nā, ka mea a Hamuera ki a Hehe, “Kei konei katoa rānei āu tamariki?”</para>
  <para style="p" vid="1SA 16:11">Ā, ka mea ia, “Tēnei anō tētahi, tō muri rawa; nā, kei te tiaki hipi ia.”</para>
  <para style="p" vid="1SA 16:11">Anō rā ko Hamuera ki a Hehe, “Tonoa atu he tangata ki te tiki i a ia; e kore hoki tātou e noho ki te kai kia tae mai rā anō ia ki konei.”<verse eid="1SA 16:11" /></para>
  <para style="p">
    <verse number="12" style="v" sid="1SA 16:12" />Nā, ka tono tangata atu tērā, ā, tīkina ana ia. Nā, he kiri pūwhero ia, he kanohi ātaahua, he pai ki te titiro atu.</para>
  <para style="p" vid="1SA 16:12">Nā, ka mea a Ihowā, “Whakatika, whakawahia ia, koia hoki ia.”<verse eid="1SA 16:12" /></para>
  <para style="p">
    <verse number="13" style="v" sid="1SA 16:13" />Kātahi ka mau a Hamuera ki te haona hinu, ā, whakawahia ana ia i roto i ōna tuākana; ko te tino putanga mai o te Wairua o Ihowā ki runga ki a Rāwiri i taua rangi anō ā ahu ake nei. Nā, whakatika ana a Hamuera, haere ana ki Rama.<verse eid="1SA 16:13" /></para>
  <para style="s">Ka Whakatangi Hāpa a Rāwiri mō Haora</para>
  <para style="p">
    <verse number="14" style="v" sid="1SA 16:14" />Nā, kua mawehe atu i a Haora te Wairua o Ihowā, ā, ka takakinotia ōna whakaaro e tētahi wairua kino nō Ihowā.<verse eid="1SA 16:14" /></para>
  <para style="p">
    <verse number="15" style="v" sid="1SA 16:15" />Ā, ka mea ngā tāngata a Haora ki a ia, “Nanā, he wairua kino nō te Atua te whakararu nei i a koe. <verse eid="1SA 16:15" /><verse number="16" style="v" sid="1SA 16:16" />Nā, kia kī mai koa tō mātou ariki ki āna pononga, e tau nei i tōu aroaro, kia rapua he tangata mōhio ki te whakatangi hāpa; kia tau mai ai te wairua kino a te Atua ki a koe, ka whakatangi ia ki tōna ringa, ā, ka mārie koe.”<verse eid="1SA 16:16" /></para>
  <para style="p">
    <verse number="17" style="v" sid="1SA 16:17" />Nā, ka mea a Haora ki āna tāngata, “Tēnā rā, tirohia tētahi kaiwhakatangi pai, ka kawe mai ki ahau.”<verse eid="1SA 16:17" /></para>
  <para style="p">
    <verse number="18" style="v" sid="1SA 16:18" />Kātahi ka oho tētahi o ngā taitama, ka mea, “Nanā, kua kite ahau i tētahi o ngā tama a Hehe o Pēterehema, he mōhio ki te whakatangi, he toa, he pakari, he tangata hāpai patu, he kōrero tūpato, he tangata ātaahua, kei a ia anō hoki a Ihowā.”<verse eid="1SA 16:18" /></para>
  <para style="p">
    <verse number="19" style="v" sid="1SA 16:19" />Heoi, ka tono tāngata a Haora ki a Hehe, hei mea, “Tēnā a Rāwiri, tāu tama i ngā hipi nā, tonoa mai ki ahau.” <verse eid="1SA 16:19" /><verse number="20" style="v" sid="1SA 16:20" />Nā, ka mau a Hehe ki tētahi kāihe, he taro te pīkaunga, me tētahi ipu wāina, me tētahi kūao koati, ā, ungā ana kia kawea e tāna tama, e Rāwiri, ki a Haora.<verse eid="1SA 16:20" /></para>
  <para style="p">
    <verse number="21" style="v" sid="1SA 16:21" />Nā, ka tae a Rāwiri ki a Haora, ā, tū ana i tōna aroaro. Ā, nui atu te aroha o tērā ki a ia; meinga ana ia e ia hei kaimau patu māna. <verse eid="1SA 16:21" /><verse number="22" style="v" sid="1SA 16:22" />Nā, ka tono tāngata a Haora ki a Hehe hei mea atu ki a ia, “Tukua a Rāwiri kia tū i tōku aroaro; kua manakohia hoki ia e ahau.”<verse eid="1SA 16:22" /></para>
  <para style="p">
    <verse number="23" style="v" sid="1SA 16:23" />Ā, i ngā wā i puta mai ai te wairua kino i te Atua ki a Haora, ka mau a Rāwiri ki te hāpa, ka whakatangi ki tōna ringa. Heoi, ka tā te manawa o Haora, ā, ka mārie, ā, mahue ake ia i te wairua kino.<verse eid="1SA 16:23" /></para>
  <chapter eid="1SA 16" />
  <chapter number="17" style="c" sid="1SA 17" />
  <para style="s">Ka Wero a Koriata ki te Ope Īharaira</para>
  <para style="p">
    <verse number="1" style="v" sid="1SA 17:1" />Nā, kua huihui ngā Pirihitini i ā rātou ope ki te whawhai, ā, ka whakaminea ki Hokoho o Hūrā, noho ana i waenganui o Hokoho, o Ateka, i Epeheramime. <verse eid="1SA 17:1" /><verse number="2" style="v" sid="1SA 17:2" />I huihui anō a Haora rātou ko ngā tāngata o Īharaira, i noho ki te raorao o Eraha; ā, ka whakatakoto i ā rātou ngohi mō te whawhai ki ngā Pirihitini. <verse eid="1SA 17:2" /><verse number="3" style="v" sid="1SA 17:3" />Nā, i runga ngā Pirihitini i te maunga i tēnei taha e tū ana, me Īharaira i te maunga i tērā taha e tū ana; he whārua hoki i waenganui o rātou.<verse eid="1SA 17:3" /></para>
  <para style="p">
    <verse number="4" style="v" sid="1SA 17:4" />Nā, ko te putanga o tētahi tangata, he papatū, i roto i te puni o ngā Pirihitini, ko tōna ingoa, ko Koriata, nō Kāta, e ono whatīanga kotahi hoki whanganga a te ringa tōna roa. <verse eid="1SA 17:4" /><verse number="5" style="v" sid="1SA 17:5" />Ā, he parāhi te pōtae o tōna mātenga, he pukupuku unahi hoki tōna kākahu; ko te taimaha o te pukupuku e rima mano hekere parāhi. <verse eid="1SA 17:5" /><verse number="6" style="v" sid="1SA 17:6" />He whakapuru tao parāhi kei ōna waewae, ā, i ōna pokohiwi he tīmata parāhi. <verse eid="1SA 17:6" /><verse number="7" style="v" sid="1SA 17:7" />Rite tonu hoki ki te rākau a te kaiwhatu te kakau o tāna taoroa. Nā, ko te taimaha o te tete o tāna taoroa e ono rau hekere rino; i mua anō i a ia e haere ana te kaimau o tāna whakangungu rākau.<verse eid="1SA 17:7" /></para>
  <para style="p">
    <verse number="8" style="v" sid="1SA 17:8" />Nā, ka tū ia, ā, ka karanga ki ngā ngohi a Īharaira, ka mea ki a rātou, “He aha koutou i puta mai ai ki te whakatakoto i ā koutou ngohi? Ehara ianei ahau i te Pirihitini, ko koutou he pononga nā Haora? Whiriwhiria he tangata mā koutou, ā, kia heke iho ia ki ahau. <verse eid="1SA 17:8" /><verse number="9" style="v" sid="1SA 17:9" />Ki te kaha ia ki te whawhai ki ahau, ki te patu i ahau, nā, ko mātou hei pononga mā koutou; ki te kaha ia ko ahau i a ia, ki te patu i a ia, nā hei pononga koutou mā mātou, ā, me mahi koutou ki a mātou.” <verse eid="1SA 17:9" /><verse number="10" style="v" sid="1SA 17:10" />I mea anō taua Pirihitini, “Tēnei tāku whakatara ināianei mō ngā ngohi a Īharaira; hōmai he tangata ki ahau kia whawhai māua.” <verse eid="1SA 17:10" /><verse number="11" style="v" sid="1SA 17:11" />Ā, i te rongonga o Haora rātou ko Īharaira katoa ki ēnei kupu a te Pirihitini, hopī noa iho rātou, nui atu te wehi.<verse eid="1SA 17:11" /></para>
  <para style="s">Ko Rāwiri i roto i te Puni a Haora</para>
  <para style="p">
    <verse number="12" style="v" sid="1SA 17:12" />Nā, he tama a Rāwiri nā taua Ēparati o Pēterehema Hūrā, ko Hehe nei tōna ingoa, tokowaru hoki āna tama. Ā, i ngā rā o Haora kua koroheketia taua tangata i roto i ngā tāngata. <verse eid="1SA 17:12" /><verse number="13" style="v" sid="1SA 17:13" />Nā, tokotoru ngā tama a Hehe, ko ngā kaumātua, i haere, i aru i a Haora ki te pakanga; ko ngā ingoa ēnei o āna tama tokotoru i haere nei ki te pakanga, ko Eriapa te mātāmua, ko tō muri iho i a ia ko Apinarapa, ā, ko Hamaha te tuatoru. <verse eid="1SA 17:13" /><verse number="14" style="v" sid="1SA 17:14" />Ko Rāwiri hoki tō muri rawa; nā, aru ana ngā mea kaumātua tokotoru i a Haora. <verse eid="1SA 17:14" /><verse number="15" style="v" sid="1SA 17:15" />Nā, haere ai a Rāwiri, ā, ka hoki atu i a Haora ki te tiaki i ngā hipi a tōna pāpā i Pēterehema.<verse eid="1SA 17:15" /></para>
  <para style="p">
    <verse number="16" style="v" sid="1SA 17:16" />Nā, i te ata, i te ahiahi, ka whakatata mai taua Pirihitini, ka whakaatu i a ia, e whā tekau ngā rā.<verse eid="1SA 17:16" /></para>
  <para style="p">
    <verse number="17" style="v" sid="1SA 17:17" />Nā, ka mea a Hehe ki tāna tama, ki a Rāwiri, “Tēnā, maua atu tētahi wāhi o tēnei wīti pāhūhū, kia kotahi epa, mā ōu tuākana, me ēnei taro kotahi tekau, rere atu ki te puni, ki ōu tuākana. <verse eid="1SA 17:17" /><verse number="18" style="v" sid="1SA 17:18" />Maua atu hoki ēnei tīhi kotahi tekau ki tō rātou rangatira mano, ka tirotiro atu kei te pēhea ōu tuākana, ka tango mai ai i ā rātou tohu. <verse eid="1SA 17:18" /><verse number="19" style="v" sid="1SA 17:19" />Nā, i te raorao o Eraha a Haora me rātou, me ngā tāngata katoa hoki o Īharaira e whawhai ana ki ngā Pirihitini.”<verse eid="1SA 17:19" /></para>
  <para style="p">
    <verse number="20" style="v" sid="1SA 17:20" />Nā, ka maranga wawe a Rāwiri i te ata, tukua atu ana e ia ngā hipi ki te kaitiaki, ā, mauria ana aua mea e ia, haere ana; pērā ana ia me tā Hehe i whakahau ai ki a ia. Ā, nō tōna taenga ki te parepare e haere ana te ope ki te whawhai, e hāmama ana, mō te whai. <verse eid="1SA 17:20" /><verse number="21" style="v" sid="1SA 17:21" />Kua oti hoki i a Īharaira rātou ko ngā Pirihitini ngā ngohi te whakatakoto, tēnei ngohi hei whawhai ki tērā ngohi. <verse eid="1SA 17:21" /><verse number="22" style="v" sid="1SA 17:22" />Nā, tukua ana e Rāwiri tāna pīkaunga, ki te ringa o te kaitiaki o ngā pīkaunga, ā, rere ana ki te taua, ka tae, ka oha ki ōna tuākana. <verse eid="1SA 17:22" /><verse number="23" style="v" sid="1SA 17:23" />I a ia anō e kōrero ana ki a rātou, nā, ko taua papatū, ko te Pirihitini o Kāta, ko Koriata tōna ingoa, e haere mai ana i roto i ngā ngohi a ngā Pirihitini, ā, ka kōrero ko aua kōrero rā anō, ā, ka rongo a Rāwiri. <verse eid="1SA 17:23" /><verse number="24" style="v" sid="1SA 17:24" />Ā, i te kitenga o ngā tāngata katoa o Īharaira i taua tangata, rere ana rātou i tōna aroaro, ā, nui atu tō rātou wehi.<verse eid="1SA 17:24" /></para>
  <para style="p">
    <verse number="25" style="v" sid="1SA 17:25" />Nā, ka mea ngā tāngata o Īharaira, “I kite rānei koutou i taua tangata i haere mai nei? He pono he whakatara mō Īharaira i haere mai ai ia. Nā, ko te tangata e patua ai ia, nui atu ngā taonga e hōmai e te kīngi ki a ia, ka hōmai anō e ia tāna tamāhine ki a ia, ka whakarangatiratia anō te whare o tōna pāpā i roto i a Īharaira.”<verse eid="1SA 17:25" /></para>
  <para style="p">
    <verse number="26" style="v" sid="1SA 17:26" />Nā, ka kōrero a Rāwiri ki ngā tāngata e tū ana i tōna taha, ka mea, “Ka pēheatia te tangata e patua ai tēnei Pirihitini, e mutu ai te tāwai o Īharaira? Ko wai hoki tēnei Pirihitini kokotikore i whakatara ai ia ki ngā ngohi a te Atua ora?”<verse eid="1SA 17:26" /></para>
  <para style="p">
    <verse number="27" style="v" sid="1SA 17:27" />Nā, ka pēnei te whakahoki a te iwi ki a ia, ka mea rātou, “Ka pērā anō te hanga ki te tangata, e patua ai ia.”<verse eid="1SA 17:27" /></para>
  <para style="p">
    <verse number="28" style="v" sid="1SA 17:28" />Ā, nō te rongonga o Eriapa, o tōna tuakana mātāmua, i a ia e kōrero ana ki aua tāngata, ko te tino muranga o te riri o Eriapa ki a Rāwiri, ka mea ia, “He aha koe i haere mai ai? I tukua e koe ki a wai aua hipi torutoru rā i te koraha? E mōhio ana ahau ki tōu whakapehapeha, ki te kino anō hoki o tōu ngākau, he mātakitaki hoki i te whawhai i haere mai ai koe ki raro nei.”<verse eid="1SA 17:28" /></para>
  <para style="p">
    <verse number="29" style="v" sid="1SA 17:29" />Nā, ka mea a Rāwiri, “I aha koia ahau? Kāhore rānei he take?” <verse eid="1SA 17:29" /><verse number="30" style="v" sid="1SA 17:30" />Nā, ka tahuri atu ia i a ia ki tētahi atu, ā, ka kōrero atu ko aua kupu anō; ā, rite tonu ki te kupu tuatahi te kupu i whakahokia mai e te iwi ki a ia. <verse eid="1SA 17:30" /><verse number="31" style="v" sid="1SA 17:31" />Ā, nō ka rangona ngā kupu i kōrerotia e Rāwiri, kōrerotia ana e rātou ki a Haora; ā, ka tono ia kia tīkina ia.<verse eid="1SA 17:31" /></para>
  <para style="p">
    <verse number="32" style="v" sid="1SA 17:32" />Nā, ka mea a Rāwiri ki a Haora, “Kei hopī te ngākau o tētahi ki a ia; mā tāu pononga e haere ki te whawhai ki tēnei Pirihitini.”<verse eid="1SA 17:32" /></para>
  <para style="p">
    <verse number="33" style="v" sid="1SA 17:33" />Nā, ka mea a Haora ki a Rāwiri, “E kore e taea e koe te haere ki tēnei Pirihitini whawhai ai; he tamariki nei hoki koe, he tangata hāpai patu ia nō tōna tamarikitanga ake.”<verse eid="1SA 17:33" /></para>
  <para style="p">
    <verse number="34" style="v" sid="1SA 17:34" />Nā, ka mea a Rāwiri ki a Haora, “I te tiaki tāu pononga i ngā hipi a tōna pāpā. Nā, ko te haerenga mai o tētahi raiona, o tētahi pea, kāhakina atu ana he reme i roto i te kāhui; <verse eid="1SA 17:34" /><verse number="35" style="v" sid="1SA 17:35" />nā, ka puta atu ahau ki te whai i a ia, ā, patua ana ia e ahau; tangohia mai ana hoki te reme i roto i tōna waha. Ā, nō tōna whakatikanga mai ki ahau, hopukia ana tōna kumikumi e ahau, patua iho kia mate. <verse eid="1SA 17:35" /><verse number="36" style="v" sid="1SA 17:36" />I patua rūruatia te raiona me te pea e tāu pononga; ā, ka rite tēnei Pirihitini kokotikore ki tētahi o rāua; mōna i whakatara ki ngā ngohi a te Atua ora.” <verse eid="1SA 17:36" /><verse number="37" style="v" sid="1SA 17:37" />I mea anō a Rāwiri, “Mā Ihowā nāna nei ahau i whakaora i te wae o te raiona, i te wae o te pea, māna ahau e whakaora i te ringa o tēnei Pirihitini.”</para>
  <para style="p" vid="1SA 17:37">Anō rā ko Haora ki a Rāwiri, “Haere, hei a koe anō a Ihowā.”<verse eid="1SA 17:37" /></para>
  <para style="p">
    <verse number="38" style="v" sid="1SA 17:38" />Nā, ka whakakākahuria a Rāwiri e Haora ki ōna kākahu, i pōtaea anō tōna mātenga e ia ki te pōtae parāhi; i whakakākahuria anō hoki e ia he pukupuku rino ki a ia. <verse eid="1SA 17:38" /><verse number="39" style="v" sid="1SA 17:39" />Ā, whītikiria ana e Rāwiri tāna hoari ki waho ake o ōna kākahu; ka anga, ka haere; kīhai hoki i whakamātauria e ia.</para>
  <para style="p" vid="1SA 17:39">Nā, ka mea a Rāwiri ki a Haora, “E kore e tika tāku haere i ēnei, kāhore hoki i whakamātauria e ahau.” Nā, whakarērea atu ana e Rāwiri. <verse eid="1SA 17:39" /><verse number="40" style="v" sid="1SA 17:40" />Nā, ka maua atu e ia ko tāna tokotoko i tōna ringa; i whiriwhiria anō ētahi kōhatu māeneene e rima māna i roto i te awa, ā, whaowhina ana ki roto ki tāna pēke hēpara, arā ki te pūtea; i tōna ringa anō tāna kōtaha, nā, ko tōna whakatatanga atu ki te Pirihitini.<verse eid="1SA 17:40" /></para>
  <para style="s">Ka Patua e Rāwiri a Koriata</para>
  <para style="p">
    <verse number="41" style="v" sid="1SA 17:41" />Ā, i haere tonu mai te Pirihitini, i whakatata mai ki a Rāwiri; ko te kaimau anō o tāna whakangungu rākau i haere i mua i a ia. <verse eid="1SA 17:41" /><verse number="42" style="v" sid="1SA 17:42" />Ā, nō te tirotirohanga o te Pirihitini, ka kite i a Rāwiri, whakahāwea ana ki a ia; he taitamariki hoki ia, he kiri pūwhero, he ātaahua hoki. <verse eid="1SA 17:42" /><verse number="43" style="v" sid="1SA 17:43" />Nā, ka mea te Pirihitini ki a Rāwiri, “He kurī ahau i haere mai ai koe me ngā tokotoko ki ahau?” Nā, kangā iho a Rāwiri e te Pirihitini ki ōna atua. <verse eid="1SA 17:43" /><verse number="44" style="v" sid="1SA 17:44" />I mea anō te Pirihitini ki a Rāwiri, “Haere mai ki ahau, ā, ka hoatu e ahau ōu kikokiko mā ngā manu o te rangi, mā ngā kararehe o te pārae.”<verse eid="1SA 17:44" /></para>
  <para style="p">
    <verse number="45" style="v" sid="1SA 17:45" />Kātahi ka mea a Rāwiri ki te Pirihitini, “I haere mai koe ki ahau me te hoari, me te taoroa, me te tīmata; ko ahau ia ka haere atu nei ki a koe i runga i te ingoa o Ihowā o ngā mano, o te Atua o ngā taua a Īharaira, o tāu i whakatara ake nā. <verse eid="1SA 17:45" /><verse number="46" style="v" sid="1SA 17:46" />Ko āianei koe tukua mai ai e Ihowā ki tōku ringa, ā, ka patua koe e ahau, ka tangohia tōu upoko i a koe, ā, ka hoatu āianei ngā tinana o te ope o ngā Pirihitini mā ngā manu o te rangi, mā ngā kararehe mohoao o te whenua, ā, ka mōhio te whenua katoa he Atua anō tō Īharaira. <verse eid="1SA 17:46" /><verse number="47" style="v" sid="1SA 17:47" />Ā, ka mōhio tēnei whakaminenga katoa, ehara te hoari, te taoroa rānei, i tā Ihowā mea hei whakaora; nā Ihowā hoki te whawhai, ā, māna koutou e hōmai ki ō mātou ringa.”<verse eid="1SA 17:47" /></para>
  <para style="p">
    <verse number="48" style="v" sid="1SA 17:48" />Nā, ka whakatika te Pirihitini, ka haere mai, ka whakatata ki te whakatūtaki i a Rāwiri, nā, ka hohoro a Rāwiri, ā, rere ana ki te taua kia tūtaki ki te Pirihitini. <verse eid="1SA 17:48" /><verse number="49" style="v" sid="1SA 17:49" />Nā, kua totoro iho te ringa o Rāwiri ki roto ki te pēke, kei te tango i tētahi kōhatu i roto, piua atu ana e ia. Nā, kua tū te rae o te Pirihitini, toremi atu te kōhatu ki roto ki tōna rae; nā, hinga tāpapa iho ana ia ki te whenua.<verse eid="1SA 17:49" /></para>
  <para style="p">
    <verse number="50" style="v" sid="1SA 17:50" />Heoi he kōtaha, he kōhatu tā Rāwiri, ā, hinga ana i a ia te Pirihitini, patua ana e ia, mate rawa. Otiia, kāhore he hoari i te ringa o Rāwiri.<verse eid="1SA 17:50" /></para>
  <para style="p">
    <verse number="51" style="v" sid="1SA 17:51" />Kātahi ka rere a Rāwiri, ā, tū ana i runga i te Pirihitini, nā, ka mau ki tāna hoari, unuhia ana e ia i roto i te takotoranga, nā, whakamatea ana ia, ā, tapahia ana tōna upoko ki taua hoari.</para>
  <para style="p" vid="1SA 17:51">Ā, nō te kitenga o ngā Pirihitini kua mate tō rātou toa, whati ana rātou. <verse eid="1SA 17:51" /><verse number="52" style="v" sid="1SA 17:52" />Nā, ka whakatika ngā tāngata o Īharaira rātou ko Hūrā, hāmama ana, nā, whāia ana e rātou ngā Pirihitini ā tae noa koe ki te raorao, ki ngā kūwaha o Ekerono. Nā, hinga ana ngā mea i patua o ngā Pirihitini i te ara ki Haaraimi ā tae noa ki Kāta, ki Ekerono.<verse eid="1SA 17:52" /></para>
  <para style="p">
    <verse number="53" style="v" sid="1SA 17:53" />Nā, ka hoki ngā tama a Īharaira i te whai i ngā Pirihitini, nā, kei te pāhua i tō rātou puni. <verse eid="1SA 17:53" /><verse number="54" style="v" sid="1SA 17:54" />Nā, ka mau a Rāwiri ki te upoko o te Pirihitini, ā, kawea ana ki Hiruhārama: ko āna mea ia mō te patu i waiho e ia i tōna tēneti.<verse eid="1SA 17:54" /></para>
  <para style="s">Ka Whakamōhio a Rāwiri ki a Haora</para>
  <para style="p">
    <verse number="55" style="v" sid="1SA 17:55" />Nā, i te kitenga o Haora i a Rāwiri e haere atu ana ki te tū i te Pirihitini, ka mea ia ki a Āpanēre, ki te rangatira ope, “E Āpanēre, he tama nā wai tēnā tamaiti?”</para>
  <para style="p" vid="1SA 17:55">Ka mea a Āpanēre, “E ora ana tōu wairua, e te kīngi, kāhore ahau e mōhio.”<verse eid="1SA 17:55" /></para>
  <para style="p">
    <verse number="56" style="v" sid="1SA 17:56" />Nā, ka mea te kīngi, “Ui atu he tama nā wai taua tamaiti.”<verse eid="1SA 17:56" /></para>
  <para style="p">
    <verse number="57" style="v" sid="1SA 17:57" />Nā, i te hokinga mai o Rāwiri i te patu i te Pirihitini, ka mau a Āpanēre ki a ia, ā, kawea ana ki te aroaro o Haora, me te pane anō o te Pirihitini i tōna ringa.<verse eid="1SA 17:57" /></para>
  <para style="p">
    <verse number="58" style="v" sid="1SA 17:58" />Nā, ka mea a Haora ki a ia, “E tama, nā wai koe tamaiti?”</para>
  <para style="p" vid="1SA 17:58">Anō rā ko Rāwiri, “He tama ahau nā tāu pononga, nā Hehe o Pēterehema.”<verse eid="1SA 17:58" /></para>
  <chapter eid="1SA 17" />
  <chapter number="18" style="c" sid="1SA 18" />
  <para style="s">Te Kawenata i waenganui a Honatana rāua ko Rāwiri</para>
  <para style="p">
    <verse number="1" style="v" sid="1SA 18:1" />Ā, ka mutu tāna kōrero ki a Haora, nā, piri tonu te wairua o Honatana ki te wairua o Rāwiri, ā, aroha ana a Honatana ki a ia me te mea ko tōna wairua ake. <verse eid="1SA 18:1" /><verse number="2" style="v" sid="1SA 18:2" />Nā, ka mau a Haora ki a ia i taua rā, kīhai hoki ia i tukua kia hoki ki te whare o tōna pāpā. <verse eid="1SA 18:2" /><verse number="3" style="v" sid="1SA 18:3" />I whakarite kawenata anō a Honatana rāua ko Rāwiri; i arohaina hoki ia e ia, me te mea ko tōna wairua ake. <verse eid="1SA 18:3" /><verse number="4" style="v" sid="1SA 18:4" />I huia anō e Honatana tōna koroka i runga i a ia, ā, hoatu ana ki a Rāwiri, me ōna kākahu, tae noa ki tāna hoari, me tāna kōpere, me tōna whītiki.<verse eid="1SA 18:4" /></para>
  <para style="p">
    <verse number="5" style="v" sid="1SA 18:5" />Nā, ka haere a Rāwiri ki ngā wāhi katoa i tonoa ai ia e Haora, ka mahi tūpato; ā, ka meinga ia e Haora hei rangatira mō ngā tāngata whawhai, ā, pai tonu ia ki te titiro a te iwi katoa, ki te titiro anō hoki a ngā tāngata a Haora.<verse eid="1SA 18:5" /></para>
  <para style="p">
    <verse number="6" style="v" sid="1SA 18:6" />Nā, i tō rātou haerenga mai, i te hokinga mai o Rāwiri i te patu i te Pirihitini, ka puta ngā wāhine i ngā pā katoa o Īharaira, me te waiata, me te kanikani, me ngā timipera, me te koa, me ngā mea whakatangi, ki te whakatau i a Kīngi Haora. <verse eid="1SA 18:6" /><verse number="7" style="v" sid="1SA 18:7" />Nā, ka waiata whakatene ngā wāhine i a rātou e tākaro ana, ka mea,</para>
  <para style="q1" vid="1SA 18:7">“Nā Haora āna mano,</para>
  <para style="q2" vid="1SA 18:7">nā Rāwiri āna tekau mano i patu.”<verse eid="1SA 18:7" /></para>
  <para style="p">
    <verse number="8" style="v" sid="1SA 18:8" />Nā, nui rawa te riri o Haora; he mea kino hoki taua kupu ki tōna whakaaro. Nā, ka mea ia, “Tekau ā rātou mano i hoatu ai ki a Rāwiri, he mano kau nei a rātou i hōmai nei ki ahau; ko te aha ake māna ki te kāhore te kīngitanga?” <verse eid="1SA 18:8" /><verse number="9" style="v" sid="1SA 18:9" />Nā, whakatau ana te kanohi o Haora ki a Rāwiri nō taua rā tonu iho.<verse eid="1SA 18:9" /></para>
  <para style="s">Ka Pūhaehae a Haora ki a Rāwiri</para>
  <para style="p">
    <verse number="10" style="v" sid="1SA 18:10" />Nā, i te aonga ake ka puta kaha mai he wairua kino i te Atua ki a Haora, ā, ka poropiti ia i waenganui o te whare; ā, ka whakatangi te ringa o Rāwiri i te hāpa, ko tāna hanga i tēnā rā, i tēnā rā. He tao anō i te ringa o Haora. <verse eid="1SA 18:10" /><verse number="11" style="v" sid="1SA 18:11" />Ko te tino werohanga a Haora i te tao; i mea hoki ia, “Me patu a Rāwiri e ahau, kia titi rawa ki te pakitara.” Nā, karohia ana e Rāwiri; e rua ngā mawhititanga i tōna aroaro.<verse eid="1SA 18:11" /></para>
  <para style="p">
    <verse number="12" style="v" sid="1SA 18:12" />Nā, ka wehi a Haora i a Rāwiri, nō te mea i a ia a Ihowā, ā, kua mawehe i a Haora. <verse eid="1SA 18:12" /><verse number="13" style="v" sid="1SA 18:13" />Koia i wehea atu ai ia e Haora i a ia, ā, meinga ana ia e ia ko tāna rangatira mano. Nā, ka haere atu ia, ka haere mai i te aroaro o te iwi. <verse eid="1SA 18:13" /><verse number="14" style="v" sid="1SA 18:14" />Nā, tūpato tonu te whakahaere a Rāwiri i ōna ara katoa; i a ia anō a Ihowā. <verse eid="1SA 18:14" /><verse number="15" style="v" sid="1SA 18:15" />Ā, i te kitenga o Haora he tangata tūpato rawa ia, ka wehi ia i a ia. <verse eid="1SA 18:15" /><verse number="16" style="v" sid="1SA 18:16" />Ā, i aroha a Īharaira katoa rātou ko Hūrā ki a Rāwiri, nō te mea i haere atu ia, i haere mai i tō rātou aroaro.<verse eid="1SA 18:16" /></para>
  <para style="s">Ka Mārena a Rāwiri i te Tuahine a Haora</para>
  <para style="p">
    <verse number="17" style="v" sid="1SA 18:17" />Nā, ka mea a Haora ki a Rāwiri, “Nanā, tāku tamāhine mātāmua, a Merapa, me hoatu e ahau hei wahine māu, otiia ko koe hei toa māku, hei whawhai i ngā whawhai a Ihowā.” I mea hoki a Haora, “Kaua tōku ringa e pā ki a ia; engari kia pā te ringa o ngā Pirihitini ki a ia.”<verse eid="1SA 18:17" /></para>
  <para style="p">
    <verse number="18" style="v" sid="1SA 18:18" />Nā, ka mea a Rāwiri ki a Haora, “Ko wai ahau, he oranga aha hoki tōku, he hapū aha tō tōku pāpā i roto i a Īharaira, e meinga ai ahau hei hunaonga mā te kīngi?” <verse eid="1SA 18:18" /><verse number="19" style="v" sid="1SA 18:19" />I te wā ia e hōmai ai a Merapa, te tamāhine a Haora mā Rāwiri, nā, ka hoatu ia hei wahine mā Atariere o Mehora.<verse eid="1SA 18:19" /></para>
  <para style="p">
    <verse number="20" style="v" sid="1SA 18:20" />Nā, i aroha a Mikara, te tamāhine a Haora ki a Rāwiri, ā, ka kōrerotia ki a Haora, ā, he mea āhuareka tēnā ki tōna whakaaro. <verse eid="1SA 18:20" /><verse number="21" style="v" sid="1SA 18:21" />Nā, ka mea a Haora, “Me hoatu ia e ahau ki a ia, ā, hei rore ia mōna e pā ai te ringa o ngā Pirihitini ki a ia.” Koia a Haora i mea ai ki a Rāwiri, “Ko āianei te rua o ōu meatanga hei hunaonga māku.”<verse eid="1SA 18:21" /></para>
  <para style="p">
    <verse number="22" style="v" sid="1SA 18:22" />Nā, ka whakahau a Haora ki āna tāngata, “Kōrero puku ki a Rāwiri, mea atu, ‘Nanā, e whakaahuareka ana te kīngi ki a koe, e aroha ana hoki āna tāngata katoa ki a koe; nā reira ko koe hei hunaonga mā te kīngi.’ ”<verse eid="1SA 18:22" /></para>
  <para style="p">
    <verse number="23" style="v" sid="1SA 18:23" />Nā, kōrerotia ana aua kupu e ngā tāngata a Haora ki ngā taringa o Rāwiri. Ā, ka mea a Rāwiri, “He mea noa iho koia ki a koutou kia meinga ahau hei hunaonga mā te kīngi, he rawakore nei hoki ahau, he ware?”<verse eid="1SA 18:23" /></para>
  <para style="p">
    <verse number="24" style="v" sid="1SA 18:24" />Nā, ka kōrero ngā tāngata a Haora ki a ia, ka mea, “Ko ngā kupu ēnei i puaki mai i a Rāwiri.” <verse eid="1SA 18:24" /><verse number="25" style="v" sid="1SA 18:25" />Nā, ka mea a Haora, “Kia pēnei tā koutou kī ki a Rāwiri, ‘Kāhore o te kīngi hiahia ki te kaipākūhā; engari ki ngā kiri matamata kotahi rau o ngā Pirihitini; kia whai utu ai i ngā hoariri o te kīngi.’ ” I whakaaro hoki a Haora kia hinga a Rāwiri i te ringa o ngā Pirihitini.<verse eid="1SA 18:25" /></para>
  <para style="p">
    <verse number="26" style="v" sid="1SA 18:26" />Ā, nō ka kōrerotia e āna tāngata ēnei kupu ki a Rāwiri, āhuareka tonu ki a Rāwiri kia meinga ia hei hunaonga mā te kīngi. Ā, kāhore anō ngā rā kia rite. <verse eid="1SA 18:26" /><verse number="27" style="v" sid="1SA 18:27" />Nā, ka whakatika a Rāwiri, ā, haere ana rātou ko āna tāngata, nā, patua iho e ia o ngā Pirihitini e rua rau ngā tāngata; ā, kawea ana e Rāwiri ō rātou kiri matamata. Nā, hoatu ana e rātou ki te kīngi te mea e rite ana, kia meinga ai ia hei hunaonga mā te kīngi. Nā, ka hōmai e Haora a Mikara, tāna tamāhine hei wahine māna.<verse eid="1SA 18:27" /></para>
  <para style="p">
    <verse number="28" style="v" sid="1SA 18:28" />Ā, i kite a Haora, i mōhio, kei a Rāwiri a Ihowā; ā, i arohaina ia e Mikara tamāhine a Haora. <verse eid="1SA 18:28" /><verse number="29" style="v" sid="1SA 18:29" />Nā, ka nui rawa atu te wehi o Haora i a Rāwiri; ā, he ito a Rāwiri ki a Haora i ngā rā katoa.<verse eid="1SA 18:29" /></para>
  <para style="p">
    <verse number="30" style="v" sid="1SA 18:30" />Kātahi ka whakaputa ngā rangatira o ngā Pirihitini, ā, i ngā wā katoa i whakaputa ai rātou, nui atu te tika o te ngārahu a Rāwiri i tā ngā tāngata katoa a Haora; koia i tino matea nuitia ai tōna ingoa.<verse eid="1SA 18:30" /></para>
  <chapter eid="1SA 18" />
  <chapter number="19" style="c" sid="1SA 19" />
  <para style="s">Ka Whakawhiua a Rāwiri e Haora</para>
  <para style="p">
    <verse number="1" style="v" sid="1SA 19:1" />Nā, ka kōrero a Haora ki a Honatana, ki tāna tama, rātou ko āna tāngata katoa, kia whakamatea a Rāwiri. <verse eid="1SA 19:1" /><verse number="2" style="v" sid="1SA 19:2" />Otiia nui atu te whakaahuareka o Honatana, tama a Haora, ki a Rāwiri. Nā, ka kōrero a Honatana ki a Rāwiri, ka mea, “E whai ana tōku pāpā, a Haora kia whakamatea koe; nā, kia tūpato ki a koe i te ata, me noho ki te wāhi ngaro, ka huna ai i a koe. <verse eid="1SA 19:2" /><verse number="3" style="v" sid="1SA 19:3" />Ā, ka puta atu ahau, ka tū ki te taha o tōku pāpā i te māra kei reira nei koe, nā, ka kōrerotia koe e ahau ki tōku pāpā, ā, ko tāku e kite ai ka kōrerotia e ahau ki a koe.”<verse eid="1SA 19:3" /></para>
  <para style="p">
    <verse number="4" style="v" sid="1SA 19:4" />Nā, ka kōrerotia paitia a Rāwiri e Honatana ki tōna pāpā, ki a Haora; i mea ia ki a ia, “Kei hara te kīngi ki tāna pononga, ki a Rāwiri; kāhore hoki ōna hara ki a koe, he nui rawa hoki te pai o āna mahi ki a koe. <verse eid="1SA 19:4" /><verse number="5" style="v" sid="1SA 19:5" />I whakamomori atu nā hoki ia ki te mate, ā, patua iho te Pirihitini, nā, he nui te whakaoranga i whakaora ai a Ihowā i a Īharaira katoa. I kite koe, i koa hoki, ā, he aha rā koe ka hara ai ki ngā toto harakore, ka whakamate noa iho ai i a Rāwiri?”<verse eid="1SA 19:5" /></para>
  <para style="p">
    <verse number="6" style="v" sid="1SA 19:6" />Nā, ka whakarongo a Haora ki te reo o Honatana; ā, ka oati a Haora, “E ora ana a Ihowā, e kore ia e whakamatea.”<verse eid="1SA 19:6" /></para>
  <para style="p">
    <verse number="7" style="v" sid="1SA 19:7" />Nā, ka karangatia a Rāwiri e Honatana, ā, whakaaturia ana e Honatana ēnei mea katoa ki a ia. Nā, kawea ana a Rāwiri e Honatana ki a Haora; ā, noho ana ia ki tōna aroaro, pērā i mua.<verse eid="1SA 19:7" /></para>
  <para style="s">Ka Āwhina a Miraka i a Rawiri kia Whakarere mai i a Haora</para>
  <para style="p">
    <verse number="8" style="v" sid="1SA 19:8" />Nā, he whawhai anō tērā; ā, haere ana a Rāwiri ki te whawhai ki ngā Pirihitini, ā, patua iho rātou e ia, he nui te parekura, ā, whati ana rātou i tōna aroaro.<verse eid="1SA 19:8" /></para>
  <para style="p">
    <verse number="9" style="v" sid="1SA 19:9" />Nā, kua puta he wairua kino i a Ihowā ki a Haora, i a ia e noho ana i tōna whare, me tāna tao i tōna ringa; ā, ko Rāwiri i whakatangi i te hāpa ki tōna ringa. <verse eid="1SA 19:9" /><verse number="10" style="v" sid="1SA 19:10" />Nā, ka whai a Haora kia werohia a Rāwiri ki te tao, kia titi pū ki te pakitara. Otiia, i whakahipa ia i te aroaro o Haora, ā, ākina kautia ana e tērā te tao ki te pakitara; ko Rāwiri ia i rere, i mawhiti i taua pō.<verse eid="1SA 19:10" /></para>
  <para style="p">
    <verse number="11" style="v" sid="1SA 19:11" />Nā, ka tono karere a Haora ki te whare o Rāwiri, ki te whanga ki a ia, kia whakamatea ia i te ata. Nā, ka kōrerotia ki a Rāwiri e Mikara, e tāna wahine; i mea, “Ki te kāhore koe e whakaora i a koe i tēnei pō, āpōpō koe whakamatea ai.” <verse eid="1SA 19:11" /><verse number="12" style="v" sid="1SA 19:12" />Heoi, ka tukua iho a Rāwiri e Mikara nā te matapihi; ā, ka haere ia, ka rere, ka ora. <verse eid="1SA 19:12" /><verse number="13" style="v" sid="1SA 19:13" />Nā, ka mau a Mikara ki tētahi whakapakoko, ā, whakatakotoria ana e ia ki te moenga, i whakatakotoria iho anō e ia tētahi urunga huruhuru koati ki tō tērā urunga, hīpokina iho ki te kākahu.<verse eid="1SA 19:13" /></para>
  <para style="p">
    <verse number="14" style="v" sid="1SA 19:14" />Ā, nō te tononga a Haora i ngā tāngata ki te tiki i a Rāwiri, ka mea tērā, “E mate ana ia.”<verse eid="1SA 19:14" /></para>
  <para style="p">
    <verse number="15" style="v" sid="1SA 19:15" />Nā, ka tono anō a Haora i ngā karere kia kite i a Rāwiri, ka mea, “Kawea mai ki ahau i runga i te moenga, kia whakamatea ia e ahau.” <verse eid="1SA 19:15" /><verse number="16" style="v" sid="1SA 19:16" />Ā, i te taenga atu o ngā karere, nā, ko te whakapakoko i te moenga, me te urunga huruhuru koati i te wāhi ki tōna pane.<verse eid="1SA 19:16" /></para>
  <para style="p">
    <verse number="17" style="v" sid="1SA 19:17" />Nā, ka mea a Haora ki a Mikara, “Nā te aha koe i tinihanga nei ki ahau, i tuku nei i tōku hoariri kia haere, ā, mawhiti atu ana ia?”</para>
  <para style="p" vid="1SA 19:17">Anō rā ko Mikara ki a Haora, “Nāna rā i kī mai ki ahau, ‘Tukua ahau kia haere; kia whakamate ahau i a koe hei aha?’ ”<verse eid="1SA 19:17" /></para>
  <para style="s">Ka Haere a Rāwiri ki a Hamuera kei Rama</para>
  <para style="p">
    <verse number="18" style="v" sid="1SA 19:18" />Heoi, ka rere a Rāwiri, ā, mawhiti atu ana; tae tonu atu ki a Hamuera, ki Rama, ā, kōrerotia ana ki a ia ngā mea katoa i mea ai a Haora ki a ia. Nā, ka haere rāua ko Hamuera, ā, noho ana rāua ki Naioto. <verse eid="1SA 19:18" /><verse number="19" style="v" sid="1SA 19:19" />Ā, i kōrerotia te kōrero ki a Haora, “Ko Rāwiri tērā kei Naioto o Rama e noho ana.” <verse eid="1SA 19:19" /><verse number="20" style="v" sid="1SA 19:20" />Nā, ka tono tāngata a Haora ki te hopu i a Rāwiri; nā, i tō rātou kitenga i te rōpū poropiti e poropiti ana, me Hamuera e tū ana hei tumuaki mō rātou, ka tau iho te Wairua o te Atua ki ngā tāngata a Haora, ā, poropiti ana hoki rātou. <verse eid="1SA 19:20" /><verse number="21" style="v" sid="1SA 19:21" />Ā, nō ka kōrerotia ki a Haora, ka tono ia i ētahi atu tāngata, ā, ka poropiti anō rātou. Nā, ko te toru o ngā tononga tāngata anō a Haora, ā, poropiti ana anō hoki rātou. <verse eid="1SA 19:21" /><verse number="22" style="v" sid="1SA 19:22" />Kātahi ka haere ko ia hoki ki Rama, ā, ka tae ki te puna nui i Heku; ā, ka ui ia, ka mea, “Kei hea a Hamuera rāua ko Rāwiri?”</para>
  <para style="p" vid="1SA 19:22">Ka mea ko tētahi, “Nanā, kei Naioto o Rama.”<verse eid="1SA 19:22" /></para>
  <para style="p">
    <verse number="23" style="v" sid="1SA 19:23" />Nā, ka haere ia ki reira, ki Naioto o Rama; ā, ka tau iho te Wairua o te Atua ki a ia anō hoki; nā, ka haere ia, me te poropiti haere, ā tae noa ki Naioto o Rama. <verse eid="1SA 19:23" /><verse number="24" style="v" sid="1SA 19:24" />Ā, i huia hoki e ia ōna kākahu, ā, poropiti ana anō ia i te aroaro o Hamuera; ā, takoto tahanga ana ia i taua rā katoa, me taua pō katoa. Nā reira tā rātou kupu, “Kei roto anō koia a Haora i ngā poropiti?”<verse eid="1SA 19:24" /></para>
  <chapter eid="1SA 19" />
  <chapter number="20" style="c" sid="1SA 20" />
  <para style="s">Te Hoatanga o Rāwiri me Honatana</para>
  <para style="p">
    <verse number="1" style="v" sid="1SA 20:1" />Nā, ka rere a Rāwiri i Naioto o Rama, ā, ka tae, ka kōrero ki a Honatana, “I aha ahau? He aha tōku hē? He aha hoki tōku hara i te aroaro o tōu pāpā, i whai ai ia kia whakamatea ahau?”<verse eid="1SA 20:1" /></para>
  <para style="p">
    <verse number="2" style="v" sid="1SA 20:2" />Nā, ka mea tērā ki a ia, “Kāhore rāpea, e kore koe e mate. Nanā, e kore e meatia e tōku pāpā tētahi mea, nui, iti rānei; ki te kāhore e whakakitea mai e ia ki ahau; ā, he aha tēnei mea e hunā ai e tōku pāpā i ahau? Ehara tēnā.”<verse eid="1SA 20:2" /></para>
  <para style="p">
    <verse number="3" style="v" sid="1SA 20:3" />Nā, ka oati anō a Rāwiri, ka mea, “E tino mōhio ana tōu pāpā kua manakohia ahau e koe; koia ia i mea ai, ‘Kei mōhiotia tēnei e Honatana, kei pōuri ia.’ Otiia, e ora ana a Ihowā, e ora ana hoki tōu wairua, he hīkoinga kotahi noa ko te mate mōku.”<verse eid="1SA 20:3" /></para>
  <para style="p">
    <verse number="4" style="v" sid="1SA 20:4" />Kātahi a Honatana ka mea ki a Rāwiri, “He aha nei te mea e hiahiatia ana e tōu wairua, ka meatia tonutia e ahau māu.”<verse eid="1SA 20:4" /></para>
  <para style="p">
    <verse number="5" style="v" sid="1SA 20:5" />Nā, ka mea a Rāwiri ki a Honatana, “Nanā, āpōpō ka kōwhiti te marama, ā, ko te tikanga kia noho tahi ai ahau me te kīngi ki te kai; nā, tukua ahau kia haere, kia piri ai ahau ki te pārae ā te ahiahi rā anō o te toru o ngā rā. <verse eid="1SA 20:5" /><verse number="6" style="v" sid="1SA 20:6" />Ki te ui ia tōu pāpā mō tōku ngaro, ko reira koe ka kī atu, ‘I tono kaha a Rāwiri ki ahau kia tukua ia kia rere ki tōna pā, ki Pēterehema; kei reira hoki te patunga tapu o te tau mā te hapū katoa.’ <verse eid="1SA 20:6" /><verse number="7" style="v" sid="1SA 20:7" />Ki te pēnei mai tāna kī, ‘E pai ana!’ Ka mau te rongo ki tāu pononga; e nui rawa ia tōna riri, kātahi koe ka mōhio kua takoto te kino i a ia. <verse eid="1SA 20:7" /><verse number="8" style="v" sid="1SA 20:8" />Nā reira, kia pai tāu mahi ki tāu pononga, nāu nei hoki i mea tāu pononga kia uru taua ki tā Ihowā kawenata. Otiia ki te mea he kino tōku, māu ahau e whakamate; kia kawea atu hoki ahau e koe ki tōu pāpā hei aha?”<verse eid="1SA 20:8" /></para>
  <para style="p">
    <verse number="9" style="v" sid="1SA 20:9" />Nā, ka mea a Honatana, “Kaua tēnā e meatia ki a koe; engari ki te mōhio kau ahau kua takoto i tōku pāpā kia whakapākia he kino ki a koe, e kore ianei e kōrerotia e ahau ki a koe?”<verse eid="1SA 20:9" /></para>
  <para style="p">
    <verse number="10" style="v" sid="1SA 20:10" />Kātahi a Rāwiri ka mea ki a Honatana, “Mā wai e kōrero ki ahau, ki te pakeke te kupu e whakahokia e tōu pāpā ki a koe?”<verse eid="1SA 20:10" /></para>
  <para style="p">
    <verse number="11" style="v" sid="1SA 20:11" />Anō rā ko Honatana ki a Rāwiri, “Haere mai, tāua ka haere ki te pārae.” Nā, haere ana rāua tokorua ki te pārae.<verse eid="1SA 20:11" /></para>
  <para style="p">
    <verse number="12" style="v" sid="1SA 20:12" />Nā, ka mea a Honatana ki a Rāwiri, “Ko Ihowā, ko te Atua o Īharaira, hei kaititiro; māku e rapu te whakaaro o tōku pāpā i tēnei wā pea āpōpō, i te toru rānei o ngā rā; ki te mea he pai mō Rāwiri, e kore ianei ahau e tuku tonu atu, e whakaatu ki a koe? <verse eid="1SA 20:12" /><verse number="13" style="v" sid="1SA 20:13" />Kia meatia tēnei e Ihowā ki a Honatana, me ētahi atu mea; pēnā he kino tā tōku pāpā e pai ai mōu, ā, ka kore ahau e whakaatu ki a koe, ka tuku i a koe kia haere i runga i te rangimārie; ā, kia noho a Ihowā ki a koe kia pērā me ia i noho ki tōku pāpā. <verse eid="1SA 20:13" /><verse number="14" style="v" sid="1SA 20:14" />Ā, kaua anō e waiho i tōku oranga anake tāu whakaputa i tō Ihowā aroha ki ahau, kia kaua ahau e mate; <verse eid="1SA 20:14" /><verse number="15" style="v" sid="1SA 20:15" />kauaka anō hoki e hautopea atu tōu aroha ki tōku whare ā ake ake; kauaka rawa, ina hautopea atu e Ihowā ngā hoariri katoa o Rāwiri i te mata o te whenua.”<verse eid="1SA 20:15" /></para>
  <para style="p">
    <verse number="16" style="v" sid="1SA 20:16" />Heoi, ka whakarite kawenata a Honatana ki te whare o Rāwiri, ka mea, “Kia rapu utu anō a Ihowā i te ringa o ngā hoariri o Rāwiri.” <verse eid="1SA 20:16" /><verse number="17" style="v" sid="1SA 20:17" />Ā, i mea a Honatana kia oati anō a Rāwiri; he aroha hoki nōna ki a ia; i aroha hoki ia ki a ia, me te mea ko te aroha ki tōna wairua ake.<verse eid="1SA 20:17" /></para>
  <para style="p">
    <verse number="18" style="v" sid="1SA 20:18" />Kātahi a Honatana ka mea ki a ia, “Āpōpō te kōwhiti ai te marama; ā, ka kitea tōu ngaromanga, ka takoto kau hoki tōu nohoanga. <verse eid="1SA 20:18" /><verse number="19" style="v" sid="1SA 20:19" />Ā, ka toru ōu rā e noho ana, kia hohoro tōu haere ki raro, ā, ka tae ki te wāhi i piri ai koe i te rā i kōrerotia ai, ā, ka noho ki te taha o Ētere kōhatu. <verse eid="1SA 20:19" /><verse number="20" style="v" sid="1SA 20:20" />Ā, māku e kōpere ētahi pere kia toru ki tōna taha, ānō e kōpere ana ki tētahi kōperenga pere. <verse eid="1SA 20:20" /><verse number="21" style="v" sid="1SA 20:21" />Nā, ka tono ahau i te tamaiti, ‘Tīkina, rapua ngā pere.’ Ki te mea atu ahau ki te tamaiti, ‘Nei nā ngā pere, kei tēnei taha ōu, tīkina mai,’ kātahi koe ka haere mai; e mau ana hoki te rongo ki a koe, kāhore hoki he rawa, e ora ana a Ihowā. <verse eid="1SA 20:21" /><verse number="22" style="v" sid="1SA 20:22" />Ki te pēnei ia tāku kī atu ki te tamaiti, ‘Nā, ko ngā pere, kei tua atu i a koe,’ kātahi koe ka haere atu; he mea tono hoki koe nā Ihowā. <verse eid="1SA 20:22" /><verse number="23" style="v" sid="1SA 20:23" />Nā, ko tēnei mea i kōrerotia nei e tāua, nanā, kei waenganui i a tāua a Ihowā ā ake ake.”<verse eid="1SA 20:23" /></para>
  <para style="p">
    <verse number="24" style="v" sid="1SA 20:24" />Heoi, piri ana a Rāwiri ki te pārae; ā, i te kōwhititanga o te marama ka noho te kīngi ki te kai. <verse eid="1SA 20:24" /><verse number="25" style="v" sid="1SA 20:25" />Ā, i te noho te kīngi ki tōna nohoanga ō mua iho, ki te nohoanga i te pakitara; i whakatika anō hoki a Honatana, ā, ka noho a Āpanēre ki te taha o Haora; nā, e takoto kau ana tō Rāwiri wāhi. <verse eid="1SA 20:25" /><verse number="26" style="v" sid="1SA 20:26" />Ahakoa rā kīhai i puaki tētahi kupu a Haora i taua rā; i mea hoki ia, “Kua pā tētahi mea ki a ia, kāhore anō kia kore noa tōna poke; inā kāhore anō kia kore noa tōna poke.” <verse eid="1SA 20:26" /><verse number="27" style="v" sid="1SA 20:27" />Nā, i te aonga ake, arā i te rua o ngā rā o te marama, e takoto kau ana anō tō Rāwiri wāhi. Nā, ka mea a Haora ki tāna tama, ki a Honatana, “Nā te aha te tama a Hehe tē haere mai ai ki te kai inanahi, ināianei?”<verse eid="1SA 20:27" /></para>
  <para style="p">
    <verse number="28" style="v" sid="1SA 20:28" />Nā, ka utua e Honatana ki a Haora, “I tono kaha a Rāwiri ki ahau kia tukua ia kia haere ki Pēterehema; <verse eid="1SA 20:28" /><verse number="29" style="v" sid="1SA 20:29" />i mea mai hoki ia, ‘Tukua ahau kia haere, he patunga tapu hoki tā tō mātou hapū i taua pā; nā tōku tuakana pū anō hoki ahau i poroaki mai. Nā, ki te mea kua manakohia ahau e koe, tukua ahau kia rere atu kia kite i ōku tuākana.’ Koia ia tē haere mai ai ki te tēpu a te kīngi.”<verse eid="1SA 20:29" /></para>
  <para style="p">
    <verse number="30" style="v" sid="1SA 20:30" />Ko te tino muranga o te riri o Haora ki a Honatana, ka mea ki a ia, “E te tama a te wahine parori kē, tutū! Kāhore rānei ahau i te mōhio kua tango koe i te tama a Hehe, hei mea whakamā ki a koe tonu, hei mea whakamā hoki ki te hahaketanga o tōu whaea? <verse eid="1SA 20:30" /><verse number="31" style="v" sid="1SA 20:31" />I ngā rā katoa e ora ai te tama a Hehe ki runga ki te whenua, e kore koe e tū, me tōu rangatiratanga. Nā, tonoa kia tīkina ia ki ahau, kua tino takoto hoki te mate mōna.”<verse eid="1SA 20:31" /></para>
  <para style="p">
    <verse number="32" style="v" sid="1SA 20:32" />Nā, ka whakahoki a Honatana ki tōna pāpā, ka mea ki a ia, “Kia whakamatea ia mō te aha? I aha ia?” <verse eid="1SA 20:32" /><verse number="33" style="v" sid="1SA 20:33" />Nā, ko te werohanga a Haora i te tao ki a ia, hei patu mōna. Kātahi a Honatana ka mōhio kua takoto i tōna pāpā te mate mō Rāwiri.<verse eid="1SA 20:33" /></para>
  <para style="p">
    <verse number="34" style="v" sid="1SA 20:34" />Heoi, ka whakatika atu a Honatana i te tēpu, mura tonu hoki tōna riri, kīhai anō i kai i te rua o ngā rā o te marama; i pōuri hoki ia mō Rāwiri, mōna i meinga e tōna pāpā kia whakamā.<verse eid="1SA 20:34" /></para>
  <para style="p">
    <verse number="35" style="v" sid="1SA 20:35" />Nā, i te ata ka haere a Honatana ki te pārae i te wā i whakaritea ki a Rāwiri, rāua ko tētahi tamaiti nohinohi. <verse eid="1SA 20:35" /><verse number="36" style="v" sid="1SA 20:36" />Nā, ka mea ia ki taua tamaiti, “Rere atu ki te rapu i ngā pere e kōperea atu ana e ahau.” Ko te rerenga atu o te tamaiti, nā, kōperea atu ana e ia he pere ki kō noa atu i a ia. <verse eid="1SA 20:36" /><verse number="37" style="v" sid="1SA 20:37" />Ā, nō te taenga atu o te tamaiti ki te wāhi i te pere i kōperea nei e Honatana, ka karanga a Honatana i muri i te tamaiti, ka mea, “Kāhore iana te pere i kō atu i a koe nā?” <verse eid="1SA 20:37" /><verse number="38" style="v" sid="1SA 20:38" />Nā, ka karanga anō a Honatana i muri i taua tamaiti, “Kia kakama, kia hohoro, kaua e tū.” Nā, kohikohia ana ngā pere e te tamaiti a Honatana, ā, haere mai ana ki tōna rangatira. <verse eid="1SA 20:38" /><verse number="39" style="v" sid="1SA 20:39" />Otiia kīhai tētahi mea i mōhiotia e taua tamaiti; engari a Honatana rāua ko Rāwiri, i mōhio rāua ki tōna tikanga. <verse eid="1SA 20:39" /><verse number="40" style="v" sid="1SA 20:40" />Nā, ka hoatu e Honatana āna patu ki tāna tamaiti, ka mea ki a ia, “Haere, kawea atu ki te pā.”<verse eid="1SA 20:40" /></para>
  <para style="p">
    <verse number="41" style="v" sid="1SA 20:41" />Ā, nō te haerenga o taua tamaiti, nā, ka whakatika mai a Rāwiri i te taha ki te tonga, ā, ka tāpapa ki te whenua, e toru hoki ōna pikonga iho. Nā, ka kihi rāua i a rāua, ka tangi hoki tētahi ki tētahi, ā, rahi noa ake tā Rāwiri.<verse eid="1SA 20:41" /></para>
  <para style="p">
    <verse number="42" style="v" sid="1SA 20:42" />Nā, ka mea a Honatana ki a Rāwiri, “Haere i runga i te rangimārie. Kua oati nei hoki tāua i runga i te ingoa o Ihowā, kua mea tāua, ‘Hei waenganui a Ihowā i a tāua hei waenganui hoki i ōku uri, i ōu uri mō ake tonu atu.’ ” Nā, whakatika ana ia, ā, haere ana; ko Honatana hoki i haere ki te pā.<verse eid="1SA 20:42" /></para>
  <chapter eid="1SA 20" />
  <chapter number="21" style="c" sid="1SA 21" />
  <para style="s">Ka Rere atu a Rāwiri i a Haora</para>
  <para style="p">
    <verse number="1" style="v" sid="1SA 21:1" />Kātahi ka tae a Rāwiri ki Nopo ki te tohunga ki a Ahimereke, ā, wiri ana a Ahimereke i te tūtakitanga ki a Rāwiri, ā, ka mea ki a ia, “He aha koe i haere mai ai, tōu kotahi, kāhore nā hoki ōu hoa?”<verse eid="1SA 21:1" /></para>
  <para style="p">
    <verse number="2" style="v" sid="1SA 21:2" />Nā, ka mea a Rāwiri ki te tohunga, ki a Ahimereke, “He mea i whakahaua ai ahau e te kīngi; i mea mai hoki ia ki ahau, ‘Kei mōhiotia e tētahi he kupu o te take ka tonoa atu nei koe e ahau, i whakahaua atu nei koe e ahau.’ Nā, ko ngā tāngata, kei te wāhi i kīia e ahau mō rātou. <verse eid="1SA 21:2" /><verse number="3" style="v" sid="1SA 21:3" />Nā, he aha kei raro i tōu ringa? Hōmai ētahi taro ki tōku ringa, kia rima; ētahi atu mea rānei kei konei.”<verse eid="1SA 21:3" /></para>
  <para style="p">
    <verse number="4" style="v" sid="1SA 21:4" />Nā, ka utu te tohunga ki a Rāwiri, ka mea, “Kāhore he taro noa i tōku ringa; engari tēnei te taro tapu; ki te mea rāia kāhore i tata ngā tāngata ki te wahine.”<verse eid="1SA 21:4" /></para>
  <para style="p">
    <verse number="5" style="v" sid="1SA 21:5" />Nā, ka whakahoki a Rāwiri ki te tohunga, ka mea ki a ia, “He pono kīhai tētahi wahine i tukua kia tata ki a mātou i ēnei rā e toru; nōku i haere mai nei e tapu ana anō ngā mea o ngā tamariki, ahakoa rā he haere noa tēnei; tērā noa atu ia te tapu ināianei o ō rātou mea.” <verse eid="1SA 21:5" /><verse number="6" style="v" sid="1SA 21:6" />Nā, ka hoatu te mea tapu e te tohunga ki a ia; kāhore hoki o reira taro, heoi anō ko te taro aroaro, i tangohia nei i te aroaro o Ihowā, kia whakatakotoria ai he taro mahana i te rā i tangohia ai.<verse eid="1SA 21:6" /></para>
  <para style="p">
    <verse number="7" style="v" sid="1SA 21:7" />Nā, i reira tētahi o ngā tāngata a Haora i taua rā, e whakawarea ana ki te aroaro o Ihowā, ko tōna ingoa ko Roeke Ēromi, ko te mea tino nui o ngā kaitiaki hipi a Haora.<verse eid="1SA 21:7" /></para>
  <para style="p">
    <verse number="8" style="v" sid="1SA 21:8" />Nā, ka mea a Rāwiri ki a Ahimereke, “Kāhore ianei i konei i raro i tōu ringa tētahi tao, hoari rānei? Kīhai hoki i maua mai e ahau tāku hoari me āku patu, he mea whakapōtatutatu hoki te take a te kīngi.”<verse eid="1SA 21:8" /></para>
  <para style="p">
    <verse number="9" style="v" sid="1SA 21:9" />Anō rā ko te tohunga, “Ko te hoari a Koriata, a te Pirihitini, i patua nā e koe ki te raorao o Eraha; nanā, koia tēnei he mea takai ki te kākahu i muri o te epora. Ki te tangohia tēnā e koe māu, tangohia; kāhore atu hoki, ko tēnā anake.”</para>
  <para style="p" vid="1SA 21:9">Nā, ka mea a Rāwiri, “Kāhore ōna rite, hōmai ki ahau.”<verse eid="1SA 21:9" /></para>
  <para style="s">Ko Rāwiri kei Kata</para>
  <para style="p">
    <verse number="10" style="v" sid="1SA 21:10" />Kātahi a Rāwiri ka whakatika, ā, rere ana i taua rā anō i te wehi i a Haora, ā tae tonu atu ki a Ākihi kīngi o Kāta. <verse eid="1SA 21:10" /><verse number="11" style="v" sid="1SA 21:11" />Nā, ka mea ngā tāngata a Ākihi ki a ia, “Ehara ianei tēnei i a Rāwiri, i te kīngi o te whenua? Kīhai ianei rātou i waiata mōna, tētahi ki tētahi i roto i ngā kanikani, i mea:</para>
  <para style="q1" vid="1SA 21:11">‘Nā Haora āna mano i patu,</para>
  <para style="q2" vid="1SA 21:11">nā Rāwiri ko āna tekau mano’?”<verse eid="1SA 21:11" /></para>
  <para style="p">
    <verse number="12" style="v" sid="1SA 21:12" />Nā, mau tonu iho ēnei kupu i te ngākau o Rāwiri, ā, nui atu tōna wehi i a Ākihi kīngi o Kāta. <verse eid="1SA 21:12" /><verse number="13" style="v" sid="1SA 21:13" />Nā, ka whakaahua kē ia ki tō rātou aroaro, ā, ka whakahaurangi i a ia i roto i a rātou; ka haehae hoki i ngā tatau o te kūwaha, ā, ka tuku i tōna hūhare kia tārere iho ki tōna kumikumi.<verse eid="1SA 21:13" /></para>
  <para style="p">
    <verse number="14" style="v" sid="1SA 21:14" />Kātahi a Ākihi ka mea ki āna tāngata, “Nanā, kua kite koutou i te tangata nei e haurangi ana; he aha i kawea mai ai ki ahau? <verse eid="1SA 21:14" /><verse number="15" style="v" sid="1SA 21:15" />He onge nō āku tāngata haurangi i kawea mai ai tēnei e koutou hei mahi i ngā mahi a te haurangi ki ahau? Me uru mai koia tēnei tāhake ki tōku whare?”<verse eid="1SA 21:15" /></para>
  <chapter eid="1SA 21" />
  <chapter number="22" style="c" sid="1SA 22" />
  <para style="s">Te Patunga o ngā Tohunga</para>
  <para style="p">
    <verse number="1" style="v" sid="1SA 22:1" />Nā, ka haere atu a Rāwiri i reira, ā, rere ana ki te ana o Aturama. Ā, ka rongo ōna tuākana, me te whare katoa o tōna pāpā, nā, ka haere ki reira, ki a ia. <verse eid="1SA 22:1" /><verse number="2" style="v" sid="1SA 22:2" />I huihui anō ki a ia ngā tāngata katoa e pēhia ana e te aha, e te aha, me ngā tāngata i a rātou nei ētahi taonga tārewa, me ngā tāngata katoa e mamae ana te ngākau. Ā, ko ia hei rangatira mō rātou, tata tonu ki te whā rau ngā tāngata i piri ki a ia.<verse eid="1SA 22:2" /></para>
  <para style="p">
    <verse number="3" style="v" sid="1SA 22:3" />Nā, ka haere atu a Rāwiri i reira ki Mihipa o Moapa, ka mea ki te kīngi o Moapa, “Tukua tōku pāpā me tōku whaea kia haere mai ki a koutou, kia mōhio rā anō ahau ki tā te Atua e mea ai ki ahau.” <verse eid="1SA 22:3" /><verse number="4" style="v" sid="1SA 22:4" />Nā, ka kawea rāua e ia ki te aroaro o te kīngi o Moapa, ā, noho ana rāua ki a ia i ngā rā katoa i noho ai a Rāwiri i te pourewa.<verse eid="1SA 22:4" /></para>
  <para style="p">
    <verse number="5" style="v" sid="1SA 22:5" />Nā, ka mea a Kara poropiti ki a Rāwiri, “Kaua e noho ki te pourewa, whakatika, haere ki te whenua o Hūrā.” Nā, ka haere a Rāwiri, ā, noho ana i te nehenehe i Harete.<verse eid="1SA 22:5" /></para>
  <para style="s">Ka Patua e Haora ngā Tohunga o Nopo</para>
  <para style="p">
    <verse number="6" style="v" sid="1SA 22:6" />Ā, nō te rongonga o Haora kua kitea a Rāwiri rātou ko ōna hoa, nā, i Kipea a Haora e noho ana, i raro i tētahi rākau, i Rama, me tāna tao i tōna ringa, me te tū āna tāngata katoa i tōna taha. <verse eid="1SA 22:6" /><verse number="7" style="v" sid="1SA 22:7" />Ka mea a Haora ki āna tāngata e tū ana i tōna taha, “Whakarongo mai ki ahau, e ngā Pineamini; e hōmai rānei e te tama a Hehe he māra ki a koutou katoa, he kāri wāina, e meinga rānei koutou katoa e ia hei rangatira mano, hei rangatira rau. <verse eid="1SA 22:7" /><verse number="8" style="v" sid="1SA 22:8" />I whakatenetene mai ai koutou ki ahau; ā, kāhore tētahi hei whakaatu ki ahau i te whakaritenga kawenata a tāku tama rāua ko te tama a Hehe. Kāhore tētahi o koutou e pōuri mōku, e whāki rānei ki ahau, nā tāku tama i whakatūtehu tāku tangata ki ahau, kia whanga puku, pēnei me tēnei ināianei?”<verse eid="1SA 22:8" /></para>
  <para style="p">
    <verse number="9" style="v" sid="1SA 22:9" />Kātahi ka oho mai ko Roeke Ēromi, he kaitohutohu nō ngā tāngata a Haora, ka mea, “I kite ahau i te tama a Hehe e haere ana ki Nopo, ki a Ahimereke tama a Ahitupu. <verse eid="1SA 22:9" /><verse number="10" style="v" sid="1SA 22:10" />Nā, uia ana e tērā he tikanga māna i a Ihowā; i hoatu anō e ia he ō mōna; ko te hoari hoki a Koriata Pirihitini i hoatu anō e ia ki a ia.”<verse eid="1SA 22:10" /></para>
  <para style="p">
    <verse number="11" style="v" sid="1SA 22:11" />Kātahi te kīngi ka unga tāngata atu hei karanga i te tohunga, i a Ahimereke tama a Ahitupu rātou ko te whare katoa o tōna pāpā, i ngā tohunga e noho ana i Nopo, ā, ka haere katoa mai rātou ki te kīngi.<verse eid="1SA 22:11" /></para>
  <para style="p">
    <verse number="12" style="v" sid="1SA 22:12" />Nā, ka mea a Haora, “Whakarongo mai, e te tama a Ahitupu.”</para>
  <para style="p" vid="1SA 22:12">Ā, ka mea tērā, “Tēnei ahau, e tōku ariki.”<verse eid="1SA 22:12" /></para>
  <para style="p">
    <verse number="13" style="v" sid="1SA 22:13" />Anō rā ko Haora ki a ia, “He aha kōrua ko te tama a Hehe i whakatenetene mai ai ki ahau, ā, hoatu ana e koe he taro māna, he hoari, uia ana anō e koe he tikanga māna i te Atua, kia whakatika mai ai ia ki ahau whanga ai; koia anō tēnei ināianei?”<verse eid="1SA 22:13" /></para>
  <para style="p">
    <verse number="14" style="v" sid="1SA 22:14" />Nā, ka utu a Ahimereke ki te kīngi, ka mea, “Ha, ko wai o āu tāngata katoa hei rite mō Rāwiri te pono? Ko te hunaonga hoki ia a te kīngi, e haere ana i tāu ngare, e whakahōnoretia ana hoki i roto i tōu whare? <verse eid="1SA 22:14" /><verse number="15" style="v" sid="1SA 22:15" />Nō tēnei rā koia i tīmata ai ahau ki te ui mea māna i te Atua? Kāhore rāpea! Kaua tētahi mea e whakairia mai e te kīngi ki tāna pononga, ki tētahi rānei o te whare o tōku pāpā. Kāhore hoki tāu pononga i mōhio ki tētahi aha o tēnei, ahakoa iti, ahakoa rahi.”<verse eid="1SA 22:15" /></para>
  <para style="p">
    <verse number="16" style="v" sid="1SA 22:16" />Nā, ka mea te kīngi, “Ko te mate anake mōu, e Ahimereke, mōu, mō te whare katoa anō o tōu pāpā.”<verse eid="1SA 22:16" /></para>
  <para style="p">
    <verse number="17" style="v" sid="1SA 22:17" />Nā, ka mea te kīngi ki ngā kaitiaki e tū ana i tōna taha, “Tahuri atu, whakamatea ngā tohunga a Ihowā; he mea ko ō rātou ringa anō kei a Rāwiri; i mōhio hoki rātou e rere ana ia, ā, kīhai i whakaatu mai ki ahau.”</para>
  <para style="p" vid="1SA 22:17">Otiia kīhai i pai ngā tāngata a te kīngi kia totoro atu ō rātou ringa, kia rere ki runga ki ngā tohunga a Ihowā.<verse eid="1SA 22:17" /></para>
  <para style="p">
    <verse number="18" style="v" sid="1SA 22:18" />Nā, ka mea te kīngi ki a Roeke, “Tahuri atu, e rere ki runga ki ngā tohunga.” Nā, tahuri ana a Roeke Ēromi, ā, rere ana ki runga ki ngā tohunga, ā, e waru tekau mā rima ngā tāngata i patua e ia i taua rā, he hunga kākahu i te epora rīnena. <verse eid="1SA 22:18" /><verse number="19" style="v" sid="1SA 22:19" />I patua anō hoki e ia a Nopo, te pā o ngā tohunga, ki te mata o te hoari, te tāne, te wāhine, ngā tamariki, ngā mea ngote ū, ngā kau, ngā kāihe, ngā hipi, ki te mata o te hoari.<verse eid="1SA 22:19" /></para>
  <para style="p">
    <verse number="20" style="v" sid="1SA 22:20" />Nā, i mawhiti tētahi o ngā tama a Ahimereke tama a Ahitupu, tōna ingoa ko Apiātara; ā, rere ana ki te whai i a Rāwiri. <verse eid="1SA 22:20" /><verse number="21" style="v" sid="1SA 22:21" />Ā, nā Apiātara i kōrero ki a Rāwiri tā Haora patunga i ngā tohunga a Ihowā. <verse eid="1SA 22:21" /><verse number="22" style="v" sid="1SA 22:22" />Nā, ka mea a Rāwiri ki a Apiātara, “I mōhio anō ahau i taua rā i a Roeke Ēromi i konā, ka whakaaturia e ia ki a Haora. Nāku i mate ai ngā tāngata katoa o te whare o tōu pāpā. <verse eid="1SA 22:22" /><verse number="23" style="v" sid="1SA 22:23" />E noho koe ki ahau, kaua e wehi; ko te tangata hoki e whai ana i te mate mōku, e whai ana i te mate mōu; nā, kei ahau nei koe, ka tiakina koe.”<verse eid="1SA 22:23" /></para>
  <chapter eid="1SA 22" />
  <chapter number="23" style="c" sid="1SA 23" />
  <para style="s">Ka Whakaorangia e Rāwiri te Kāinga o Keira</para>
  <para style="p">
    <verse number="1" style="v" sid="1SA 23:1" />Nā, ka kōrerotia te kōrero ki a Rāwiri, “Nanā, kei te whawhai ngā Pirihitini ki Keira, ā, e pāhua ana i ngā patunga wīti.” <verse eid="1SA 23:1" /><verse number="2" style="v" sid="1SA 23:2" />Nā reira i ui ai a Rāwiri ki a Ihowā, i mea ai, “Me haere rānei ahau ki te patu i ēnei Pirihitini?”</para>
  <para style="p" vid="1SA 23:2">Nā, ka mea a Ihowā ki a Rāwiri, “Haere, patua ngā Pirihitini, whakaorangia hoki a Keira.”<verse eid="1SA 23:2" /></para>
  <para style="p">
    <verse number="3" style="v" sid="1SA 23:3" />Nā, ka mea ngā tāngata a Rāwiri ki a ia, “Nanā, e wehi nei tātou i konei i Hūrā, ā tērā noa ake ki te haere ki Keira, ki ngā taua a ngā Pirihitini.”<verse eid="1SA 23:3" /></para>
  <para style="p">
    <verse number="4" style="v" sid="1SA 23:4" />Kātahi a Rāwiri ka ui anō ki a Ihowā; ā, ka whakahokia mai te kōrero e Ihowā ki a ia, “Whakatika, haere ki raro, ki Keira; kua hoatu hoki ngā Pirihitini e ahau ki tōu ringa.” <verse eid="1SA 23:4" /><verse number="5" style="v" sid="1SA 23:5" />Nā, haere ana a Rāwiri rātou ko āna tāngata ki Keira, ā, whawhai ana ki ngā Pirihitini, ā, āia mai ana e ia ā rātou kararehe, patua iho hoki rātou, he nui te parekura. Nā, whakaorangia ana ngā tāngata o Keira e Rāwiri.<verse eid="1SA 23:5" /></para>
  <para style="p">
    <verse number="6" style="v" sid="1SA 23:6" />Nā, i te rerenga o Apiātara tama a Ahimereke ki a Rāwiri ki Keira, i maua mai e ia tētahi epora i tōna ringa. <verse eid="1SA 23:6" /><verse number="7" style="v" sid="1SA 23:7" />Ā, ka kōrerotia ki a Haora, kua tae a Rāwiri ki Keira, ā, ka mea a Haora, “Kua tukua mai ia e te Atua ki tōku ringa; ka tūtakina nei hoki ia ki roto, i a ia ka tomo nei ki te pā whai tatau, whai tūtaki.” <verse eid="1SA 23:7" /><verse number="8" style="v" sid="1SA 23:8" />Nā, ka karangatia te iwi katoa e Haora ki te whawhai, kia haere ki raro, ki Keira, ki te whakapae i a Rāwiri rātou ko āna tāngata.<verse eid="1SA 23:8" /></para>
  <para style="p">
    <verse number="9" style="v" sid="1SA 23:9" />Nā, kua mōhio a Rāwiri e whakatakoto puku ana a Haora i te kino mōna; ā, ka mea ia ki a Apiātara tohunga, “Kawea mai te epora.” <verse eid="1SA 23:9" /><verse number="10" style="v" sid="1SA 23:10" />Kātahi a Rāwiri ka mea, “E Ihowā e te Atua o Īharaira, kua tino rongo tāu pononga e mea ana a Haora kia haere mai ki Keira ki te whakangaro i te pā, he mea mōku. <verse eid="1SA 23:10" /><verse number="11" style="v" sid="1SA 23:11" />Tērā rānei e tukua ahau e ngā tāngata o Keira ki tōna ringa? E haere mai rānei a Haora, e pērā rānei me tā tāu pononga i rongo ai? E Ihowā, e te Atua o Īharaira, tēnā rā, whakaaturia mai ki tāu pononga.”</para>
  <para style="p" vid="1SA 23:11">Nā, ka mea a Ihowā, “Ka haere mai anō ia.”<verse eid="1SA 23:11" /></para>
  <para style="p">
    <verse number="12" style="v" sid="1SA 23:12" />Anō rā ko Rāwiri, “Tērā rānei ngā tāngata o Keira e tuku i a mātou, ko āku tāngata ki te ringa o Haora?”</para>
  <para style="p" vid="1SA 23:12">Nā, ka mea a Ihowā, “Ka tuku anō.”<verse eid="1SA 23:12" /></para>
  <para style="p">
    <verse number="13" style="v" sid="1SA 23:13" />Kātahi a Rāwiri ka whakatika, rātou ko āna tāngata me te mea e ono rau ā haere atu ana i Keira; i haere rātou i tā rātou haere noa atu. Ā, kōrerotia ki a Haora kua rere atu a Rāwiri i Keira, nā, kīhai ia i haere atu.<verse eid="1SA 23:13" /></para>
  <para style="s">Ko Rāwiri kei roto i te Whenua Pukepuke</para>
  <para style="p">
    <verse number="14" style="v" sid="1SA 23:14" />Nā, ka noho a Rāwiri ki te koraha, ki ngā pourewa, ka noho ki te whenua pukepuke i te koraha o Tiwhi. Ā, rapua ana ia e Haora i ngā rā katoa; otiia kīhai ia i tukua e te Atua ki tōna ringa.<verse eid="1SA 23:14" /></para>
  <para style="p">
    <verse number="15" style="v" sid="1SA 23:15" />Nā, kua kite a Rāwiri kua puta mai a Haora, e whai ana kia whakamatea ia; i te koraha anō hoki o Tiwhi a Rāwiri, i roto i te ngahere. <verse eid="1SA 23:15" /><verse number="16" style="v" sid="1SA 23:16" />Nā, ka whakatika a Honatana tama a Haora, ā, haere ana ki a Rāwiri ki te ngahere, ā, whakakahangia ana e ia tōna ringa i roto i te Atua. <verse eid="1SA 23:16" /><verse number="17" style="v" sid="1SA 23:17" />I mea hoki ia ki a ia, “Kaua e wehi; e kore hoki te ringa o Haora, o tōku pāpā e pono ki a koe; ā, ko koe anō hei kīngi mō Īharaira, ko ahau hoki ki muri i a koe; e mōhiotia ana anō tēnei e Haora, e tōku pāpā.” <verse eid="1SA 23:17" /><verse number="18" style="v" sid="1SA 23:18" />Nā, whakarite kawenata ana rāua i te aroaro o Ihowā; ā, noho ana a Rāwiri i te ngahere, ko Honatana hoki i haere ki tōna whare.<verse eid="1SA 23:18" /></para>
  <para style="p">
    <verse number="19" style="v" sid="1SA 23:19" />Kātahi ngā Tiwhi ka haere ki a Haora ki Kipea, ka mea, “He teka ianei kei te piri a Rāwiri i roto i a mātou, i ngā pourewa i te ngahere i Maunga Hakira, i te taha ki te tonga o Hehimono?” <verse eid="1SA 23:19" /><verse number="20" style="v" sid="1SA 23:20" />Nā, tēnā rā, e te kīngi, kua hiahia rawa nei hoki tōu ngākau ki te haere ki raro; haere ake, ā, mā mātou te tuku i a ia ki te ringa o te kīngi.<verse eid="1SA 23:20" /></para>
  <para style="p">
    <verse number="21" style="v" sid="1SA 23:21" />Nā, ka mea a Haora, “Kia manaakitia koutou e Ihowā; mō koutou i aroha ki ahau. <verse eid="1SA 23:21" /><verse number="22" style="v" sid="1SA 23:22" />Nā, haere, whakatikaia rawatia, kia mōhiotia, kia kitea, tōna wāhi e hāereere ai, i kitea hoki ia e wai ki reira; e kōrerotia ana hoki ki ahau he tūpato rawa ia. <verse eid="1SA 23:22" /><verse number="23" style="v" sid="1SA 23:23" />Tirohia iho, kia mōhio hoki ki ngā piringa katoa e piri ai ia, ka hoki mai ai ki ahau inā tino tika, ā, ka haere tahi atu tātou. Nā, ki te mea kei te whenua nei ia, māku ia e rapu atu i roto i ngā mano katoa o Hūrā.”<verse eid="1SA 23:23" /></para>
  <para style="p">
    <verse number="24" style="v" sid="1SA 23:24" />Nā, whakatika ana rātou, haere ana ki Tiwhi ki mua i a Haora; i te koraha ia o Maono a Rāwiri rātou ko āna tāngata, i te mānia i te tonga o Hehimono. <verse eid="1SA 23:24" /><verse number="25" style="v" sid="1SA 23:25" />Nā, ka haere a Haora rātou ko āna tāngata ki te rapu i a ia. Ā, ka kōrerotia ki a Rāwiri, nā, ka haere atu ia ki raro, ki tētahi kāmaka, ā, noho ana i te koraha o Maono. Ā, ka rongo a Haora, nā, ka whāia e ia a Rāwiri i te koraha o Maono.<verse eid="1SA 23:25" /></para>
  <para style="p">
    <verse number="26" style="v" sid="1SA 23:26" />Nā, i tēnei taha o te maunga a Haora e haere ana, i tērā taha hoki o te maunga a Rāwiri rātou ko āna tāngata; ā, ka hohoro a Rāwiri te haere atu i te wehi i a Haora; e karapotia ana hoki a Rāwiri rātou ko āna tāngata e Haora rātou ko āna tāngata, kia hopukia. <verse eid="1SA 23:26" /><verse number="27" style="v" sid="1SA 23:27" />Otiia ko te taenga mai o te karere ki a Haora hei mea, “Kia hohoro te haere mai; kua huaki mai hoki ngā Pirihitini ki te whenua.” <verse eid="1SA 23:27" /><verse number="28" style="v" sid="1SA 23:28" />Heoi, ka hoki atu a Haora i te whai i a Rāwiri, ā, haere ana ki te whawhai ki ngā Pirihitini; nā reira i huaina ai te ingoa o tērā wāhi, ko te Kōhatu o ngā Wehewehenga. <verse eid="1SA 23:28" /><verse number="29" style="v" sid="1SA 23:29" />Nā, haere atu ana a Rāwiri i reira, ā, noho ana i ngā pourewa i Enekeri.<verse eid="1SA 23:29" /></para>
  <chapter eid="1SA 23" />
  <chapter number="24" style="c" sid="1SA 24" />
  <para style="s">Ka Tohungia anō e Rāwiri a Haora hei Ora anō</para>
  <para style="p">
    <verse number="1" style="v" sid="1SA 24:1" />Ā, nō te hokinga o Haora i te whai i ngā Pirihitini, nā, ka kōrerotia te kōrero ki a ia, “Nanā, kei te koraha o Enekeri a Rāwiri.” <verse eid="1SA 24:1" /><verse number="2" style="v" sid="1SA 24:2" />Kātahi ka tākiritia e Haora ētahi tāngata, e toru mano, he hunga whiriwhiri i roto i a Īharaira katoa, ā, haere ana ki te rapu i a Rāwiri rātou ko āna tāngata ki ngā kāmaka o ngā koati mohoao.<verse eid="1SA 24:2" /></para>
  <para style="p">
    <verse number="3" style="v" sid="1SA 24:3" />Ā, ka tae ki ngā taiepa hipi i te ara, he ana hoki kei reira, ā, ka haere atu a Haora ki te uhi i ōna waewae, heoi i ngā wāhi i roto rawa o te ana a Rāwiri rātou ko āna tāngata e noho ana. <verse eid="1SA 24:3" /><verse number="4" style="v" sid="1SA 24:4" />Nā, ka mea ngā tāngata a Rāwiri ki a ia, “Nā, ko te rā tēnei i mea ai a Ihowā ki a koe, ‘Nanā, ka hoatu e ahau tōu hoariri ki tōu ringa, ā, ka meatia e koe ki a ia tā tōu hinengaro e pai ai.’ ” Kātahi ka whakatika a Rāwiri, ā, tapahia pukutia ana e ia te pito o te koroka o Haora.<verse eid="1SA 24:4" /></para>
  <para style="p">
    <verse number="5" style="v" sid="1SA 24:5" />Ā muri iho, ka whakawiri te ngākau o Rāwiri i roto i a ia, mōna i tapahi i te pito o te koroka o Haora. <verse eid="1SA 24:5" /><verse number="6" style="v" sid="1SA 24:6" />Nā, ka mea ia ki āna tāngata, “Mā Ihowā ahau e ārai kei meatia tēnei mea ki tōku ariki, ki tā Ihowā i whakawahi ai, kia totoro atu tōku ringa ki a ia, ko tā Ihowā hoki ia i whakawahi ai.” <verse eid="1SA 24:6" /><verse number="7" style="v" sid="1SA 24:7" />Ko ngā kupu ēnei a Rāwiri i haukotia ai e ia āna tāngata, ā, kīhai i tukua kia whakatika ki a Haora. Nā, whakatika ana a Haora i roto i te ana, ā, haere ana i tōna ara.<verse eid="1SA 24:7" /></para>
  <para style="p">
    <verse number="8" style="v" sid="1SA 24:8" />Ka whakatika a Rāwiri i muri, ā, puta ana anō i te ana, ka karanga i muri i a Haora, ka mea, “E tōku ariki, e te kīngi.” Ā, i te tirohanga o Haora ki muri i a ia, ka tuohu te mata o Rāwiri, ā, piko ana ki te whenua. <verse eid="1SA 24:8" /><verse number="9" style="v" sid="1SA 24:9" />Nā, ka mea a Rāwiri ki a Haora, “He aha koe i whakarongo ai ki ngā kupu a te tangata ina mea, ‘Kei te rapu a Rāwiri i te hē mōu’? <verse eid="1SA 24:9" /><verse number="10" style="v" sid="1SA 24:10" />Nā, kua kite nei ōu kanohi i tēnei rā i tā Ihowā hōmaitanga i a koe ināianei ki tōku ringa i roto i te ana; ā, i kī mai ētahi kia patua koe; otiia i tohu tōku kanohi i a koe; i mea hoki ahau, ‘E kore tōku ringa e totoro ki tōku ariki; ko tā Ihowā ia i whakawahi ai.’ <verse eid="1SA 24:10" /><verse number="11" style="v" sid="1SA 24:11" />Titiro mai anō hoki, e tōku pāpā, āe rā, tirohia mai te pito o tōu koroka i tōku ringa nei; tā te mea i ahau nei i tapahi ai i te pito o tōu koroka, ā, kīhai i patu i a koe. Nā, ka mōhio koe, ka kite, kāhore he kino, he tutū rānei i tōku ringa; kāhore anō ōku hara ki a koe; heoi e whāia nei ahau e koe kia whakamatea.<verse eid="1SA 24:11" /></para>
  <para style="p">
    <verse number="12" style="v" sid="1SA 24:12" />“Mā Ihowā e whakarite tā tāua whakawā, mā Ihowā anō e rapu he utu mōku i a koe; ko tōku ringa ia e kore e pā ki a koe. <verse eid="1SA 24:12" /><verse number="13" style="v" sid="1SA 24:13" />E kī nei hoki te whakatauki onamata, ‘Nō te hunga kino mai te kino’; nā, e kore tōku ringa e pā ki a koe.<verse eid="1SA 24:13" /></para>
  <para style="p">
    <verse number="14" style="v" sid="1SA 24:14" />“He whai i a wai i puta mai ai te kīngi o Īharaira? Ko wai tēnei te arumia nei e koe? He kurī mate, he puruhi. <verse eid="1SA 24:14" /><verse number="15" style="v" sid="1SA 24:15" />Mā Ihowā e whakarongo, e whakarite tā tāua whakawā, māna e titiro mai, e tohe tāku tohe, e whakaora hoki ahau i roto i tōu ringa.”<verse eid="1SA 24:15" /></para>
  <para style="p">
    <verse number="16" style="v" sid="1SA 24:16" />Ā, i te mutunga o tā Rāwiri kōrero i ēnei kupu ki a Haora, ka mea a Haora, “Ko tōu reo tēnā, e tāku tama, e Rāwiri?” Nā, ka puaki nui te reo o Haora ka tangi. <verse eid="1SA 24:16" /><verse number="17" style="v" sid="1SA 24:17" />Nā, ka mea ia ki a Rāwiri, “Tika rawa koe i ahau; he pai hoki tāu utu ki ahau, ko tāku utu ia ki a koe he kino. <verse eid="1SA 24:17" /><verse number="18" style="v" sid="1SA 24:18" />Kua whakakitea mai nei hoki e koe ināianei te pai o tāu mahi ki ahau; i tā Ihowā tukunga putanga hoki i ahau ki tōu ringa, nā, kīhai koe i patu i ahau. <verse eid="1SA 24:18" /><verse number="19" style="v" sid="1SA 24:19" />Ki te tūpono hoki te tangata ki tōna hoariri, tērā rānei ia e tukua paitia atu e ia kia haere? Nā, mā Ihowā e hōmai te pai ki a koe hei utu mō tāu mahi ki ahau i tēnei rā.<verse eid="1SA 24:19" /></para>
  <para style="p">
    <verse number="20" style="v" sid="1SA 24:20" />“Nā, e mōhio ana tēnei ahau ko koe pū anō hei kīngi, ā, ka pūmau ki tōu ringa te kīngitanga o Īharaira. <verse eid="1SA 24:20" /><verse number="21" style="v" sid="1SA 24:21" />Nā, oatitia mai a Ihowā ki ahau e kore e hautopea atu e koe ōku uri i muri i ahau, e kore anō hoki e hunā e koe tōku ingoa i roto i te whare o tōku pāpā.”<verse eid="1SA 24:21" /></para>
  <para style="p">
    <verse number="22" style="v" sid="1SA 24:22" />Nā, oati ana a Rāwiri ki a Haora, ā, haere ana a Haora ki tōna whare; ko Rāwiri ia rātou ko āna tāngata i haere ki te pourewa.<verse eid="1SA 24:22" /></para>
  <chapter eid="1SA 24" />
  <chapter number="25" style="c" sid="1SA 25" />
  <para style="s">Te Matenga o Hamuera</para>
  <para style="p">
    <verse number="1" style="v" sid="1SA 25:1" />Nā, ka mate a Hamuera, ā, ka huihui a Īharaira katoa ki te tangi ki a ia, ā, tanumia iho ia ki tōna whare ki Rama. Nā, ka whakatika a Rāwiri, ā, haere ana ki te koraha o Parana.<verse eid="1SA 25:1" /></para>
  <para style="s">Ko Rāwiri rāua ko Apikaira</para>
  <para style="p">
    <verse number="2" style="v" sid="1SA 25:2" />Ā, i Maono tētahi tangata, kei Karamere ōna taonga; he nui rawa taua tangata, e toru mano āna hipi, kotahi mano ngā koati. Heoi, kei te kutikuti tērā i āna hipi ki Karamere. <verse eid="1SA 25:2" /><verse number="3" style="v" sid="1SA 25:3" />Nā, ko te ingoa o taua tangata ko Nāpara, ko Apikaira hoki te ingoa o tāna wahine; ā, he pai ngā whakaaro o te wahine, he mata ātaahua anō hoki; he pakeke ia te tāne, i kino hoki āna mahi; nō te whare anō ia o Karepe.<verse eid="1SA 25:3" /></para>
  <para style="p">
    <verse number="4" style="v" sid="1SA 25:4" />Ā, ka rongo a Rāwiri i te koraha kei te kutikuti a Nāpara i āna hipi. <verse eid="1SA 25:4" /><verse number="5" style="v" sid="1SA 25:5" />Ka ungā ētahi taitama e Rāwiri, kotahi tekau; i mea hoki a Rāwiri ki ngā taitama, “Haere ki runga ki Karamere, ā, ka tae ki a Nāpara ka oha ki a ia, me te whakahua anō i tōku ingoa. <verse eid="1SA 25:5" /><verse number="6" style="v" sid="1SA 25:6" />Ā, kia pēnei tā koutou kī atu ki taua tangata e noho ora mai nei, ‘Kia mau te rongo ki a koe, kia mau te rongo ki tōu whare, kia mau te rongo ki āu mea katoa.<verse eid="1SA 25:6" /></para>
  <para style="p">
    <verse number="7" style="v" sid="1SA 25:7" />“ ‘Nā, kua rongo nei ahau he kaikutikuti āu; nā, āu hēpara i a mātou rā, kīhai rātou i ahatia e mātou, kīhai rawa hoki tētahi o ā rātou mea i ngaro i ngā rā katoa o rātou ki Karamere. <verse eid="1SA 25:7" /><verse number="8" style="v" sid="1SA 25:8" />Māu e ui ki āu taitama, ā, ka kōrerotia e rātou ki a koe. Nā, kia manakohia ngā taitama nā e koe; kua tae mai hoki mātou i te rā pai. Tēnā, hōmai tā tōu ringa i tūpono ai ki āu pononga, ki tāu tama hoki, ki a Rāwiri.’ ”<verse eid="1SA 25:8" /></para>
  <para style="p">
    <verse number="9" style="v" sid="1SA 25:9" />Nā, i te taenga o ngā tāngata a Rāwiri, kōrerotia ana e rātou ēnei kupu katoa ki a Nāpara, me te whakahua anō i te ingoa o Rāwiri, ā, heoi anō tā rātou?<verse eid="1SA 25:9" /></para>
  <para style="p">
    <verse number="10" style="v" sid="1SA 25:10" />Nā, ka utu a Nāpara ki tā ngā tāngata a Rāwiri, ka mea, “Ko wai a Rāwiri? Ko wai hoki te tama a Hehe? He tini ngā pononga i ēnei rā e tahuti ana i ō rātou rangatira. <verse eid="1SA 25:10" /><verse number="11" style="v" sid="1SA 25:11" />Me tango koia e ahau tāku taro, tōku wai, me āku mea hoki i patua nei e ahau mā āku kaikutikuti, me hoatu mā ngā tāngata kāhore nei e mōhiotia e ahau nō hea rānei rātou?”<verse eid="1SA 25:11" /></para>
  <para style="p">
    <verse number="12" style="v" sid="1SA 25:12" />Nā, ka tahuri ngā tāngata a Rāwiri ki tō rātou ara, ā, hoki ana, haere ana, kōrerotia ana e rātou ki a ia ēnei mea katoa. <verse eid="1SA 25:12" /><verse number="13" style="v" sid="1SA 25:13" />Nā, ka mea a Rāwiri ki āna tāngata, “Whītikiria ā koutou hoari, e tēnei, e tēnei.” Nā, whītikiria ana e rātou tāna hoari, tāna hoari; i whītiki anō a Rāwiri i tāna hoari. Nā, ka haere ki runga, ka whai i a Rāwiri; tata tonu aua tāngata ki te whā ngā rau; e rua hoki ngā rau i noho ki ngā taonga.<verse eid="1SA 25:13" /></para>
  <para style="p">
    <verse number="14" style="v" sid="1SA 25:14" />Otiia ka kōrero tētahi o ngā taitama ki a Apikaira wahine a Nāpara ka mea, “Nanā, i tonoa mai ētahi tāngata e Rāwiri i te koraha, ki te oha ki tō mātou rangatira; heoi whakatūpehupehu ana ia ki a rātou. <verse eid="1SA 25:14" /><verse number="15" style="v" sid="1SA 25:15" />Otiia, pai rawa aua tāngata ki a mātou, kīhai hoki i aha ki a mātou, kīhai anō i ngaro tētahi mea a mātou i ngā rā katoa i hāereere tahi ai mātou me rātou, i ā mātou rā i te pārae. <verse eid="1SA 25:15" /><verse number="16" style="v" sid="1SA 25:16" />He taiepa rātou ki a mātou i te pō, i te ao, i ngā rā katoa i tata ai mātou ki a rātou, i a mātou e tiaki ana i ngā hipi. <verse eid="1SA 25:16" /><verse number="17" style="v" sid="1SA 25:17" />Tēnā rā, māu e whakaaro, e titiro ki tāu e mea ai; kua takoto hoki he kino mō tō mātou rangatira, rātou ko tōna whare katoa; koia rawa hoki kia tama ia nā Periara, kāhore tētahi e āhei te kōrero ki a ia.”<verse eid="1SA 25:17" /></para>
  <para style="p">
    <verse number="18" style="v" sid="1SA 25:18" />Nā, hohoro tonu a Apikaira, maua atu ana e ia he taro e rua rau, he wāina e rua ngā ipu, he hipi e rima, he mea kua oti te taka, he kānga pāhūhū e rima ngā mēhua, he tautau karepe maroke kotahi rau, he papa piki e rua rau, he mea whakawaha ki te kāihe. <verse eid="1SA 25:18" /><verse number="19" style="v" sid="1SA 25:19" />Nā, ka mea ia ki āna taitama, “Hoake ki mua i ahau; tēnā ahau te haere atu nā i muri i a koutou.” Kīhai hoki i kōrerotia e ia ki tāna tahu, ki a Nāpara.<verse eid="1SA 25:19" /></para>
  <para style="p">
    <verse number="20" style="v" sid="1SA 25:20" />Nā, i a ia e haere atu ana i runga i tōna kāihe, ā, e heke atu ana i te wāhi ruru o te maunga, nā, ko Rāwiri rātou ko āna tāngata e heke mai ana, e tika mai ana ki a ia; nā, pono tonu atu ia ki a rātou. <verse eid="1SA 25:20" /><verse number="21" style="v" sid="1SA 25:21" />Heoi, kua kī a Rāwiri, “Maumau tiaki noa ahau i ngā mea katoa a tēnei korokē i te koraha, kāhore rawa hoki tētahi o āna mea katoa i ngaro; nā, utua mai ana e ia te pai ki te kino. <verse eid="1SA 25:21" /><verse number="22" style="v" sid="1SA 25:22" />Kia meatia tēnei e te Atua ki ngā hoariri o Rāwiri me ētahi mea anō hoki, ki te waiho e ahau o āna mea katoa i te aonga ake kia kotahi nei tamaiti tāne.”<verse eid="1SA 25:22" /></para>
  <para style="p">
    <verse number="23" style="v" sid="1SA 25:23" />Nā, i te kitenga o Apikaira i a Rāwiri, hohoro tonu ia, marere ana ki raro i te kāihe, tāpapa ana i te aroaro o Rāwiri, me te piko anō ki te whenua. <verse eid="1SA 25:23" /><verse number="24" style="v" sid="1SA 25:24" />Nā, ka takoto ia ki ōna waewae, ā, ka mea, “Hei runga i ahau, e tōku ariki, hei runga i ahau te kino; nā, kia kōrero tāu pononga wahine ki ōu taringa, whakarongo mai hoki ki ngā kupu a tāu pononga. <verse eid="1SA 25:24" /><verse number="25" style="v" sid="1SA 25:25" />Kaua te ngākau o tōku ariki e mea ki tēnei tangata a Periara, ki a Nāpara; ko tōna ingoa hoki, ko ia, rite tahi; ko Nāpara tōna ingoa; kei a ia anō te wairangi. Ko ahau ia, ko tāu pononga wahine, kīhai i kite i ngā taitama a tōku ariki i tonoa ake rā e koe.<verse eid="1SA 25:25" /></para>
  <para style="p">
    <verse number="26" style="v" sid="1SA 25:26" />“Nā, e tōku ariki, e ora ana a Ihowā, e ora ana hoki tōu wairua, i a Ihowā kua pupuri nei i a koe i te hara o te whakaheke toto, kei pā tōu ringa ake ki te rapu utu, kia rite āianei ki a Nāpara ōu hoariri, me te hunga e rapu ana i te hē mō tōku ariki. <verse eid="1SA 25:26" /><verse number="27" style="v" sid="1SA 25:27" />Nā, ko tēnei manaakitanga i kawea mai nei e tāu pononga ki tōku ariki, tukua kia hoatu ki ngā taitama i raro i ngā waewae o tōku ariki.<verse eid="1SA 25:27" /></para>
  <para style="p">
    <verse number="28" style="v" sid="1SA 25:28" />“Tēnā rā, whakarērea noatia iho te kino a tāu pononga wahine; he mea kua takoto rawa tā Ihowā whakapūmau i te whare o tōku ariki; e whawhai ana hoki tōku ariki i ngā whawhai a Ihowā; ā, e kore e mau tētahi hē ōu i ōu rā katoa. <verse eid="1SA 25:28" /><verse number="29" style="v" sid="1SA 25:29" />Ahakoa whakatika mai tētahi tangata ki te whai i a koe, ki te rapu i tōu wairua, heoi ka paiherea te wairua o tōku ariki ki roto ki te paihere ora ki a Ihowā, ki tōu Atua; ko ngā wairua ia o ōu hoariri ka piua atu me te mea nō waenga pū i te kōtaha.<verse eid="1SA 25:29" /></para>
  <para style="p">
    <verse number="30" style="v" sid="1SA 25:30" />“Ā tēnei ake, kei tā Ihowā meatanga ki tōku ariki i ngā mea katoa i kōrerotia e ia hei pai mōu, ā, ka whakatūria koe e ia hei rangatira mō Īharaira. <verse eid="1SA 25:30" /><verse number="31" style="v" sid="1SA 25:31" />Nā, e kore tēnei e waiho hei whakapōuri mōu, hei whakararu rānei mō te ngākau o tōku ariki, arā tāu whakaheke noa i te toto, te rapu rānei a tōku ariki i te utu mōna ake. E puta rāia tā Ihowā pai ki tōku ariki, nā, kia mahara ki tāu pononga wahine.”<verse eid="1SA 25:31" /></para>
  <para style="p">
    <verse number="32" style="v" sid="1SA 25:32" />Nā, ka mea a Rāwiri ki a Apikaira, “Kia whakapaingia a Ihowā, te Atua o Īharaira, nāna nei koe i tono mai i tēnei rā ki te whakatau i ahau. <verse eid="1SA 25:32" /><verse number="33" style="v" sid="1SA 25:33" />Kia whakapaingia anō tōu whakaaro tika, kia whakapaingia anō koe, mōu i pupuri i ahau i tēnei rā i te hara o te whakaheke toto, i te rapu utu hoki a tōku ringa ake. <verse eid="1SA 25:33" /><verse number="34" style="v" sid="1SA 25:34" />Nā, e ora ana a Ihowā, te Atua o Īharaira, nāna nei ahau i pupuri kei kino ki a koe, me i kāhore koe i hohoro te haere mai ki te whakatau i ahau, inā, kīhai i toe ki te awatea āpōpō tētahi mea a Nāpara kia kotahi nei tamaiti tāne.”<verse eid="1SA 25:34" /></para>
  <para style="p">
    <verse number="35" style="v" sid="1SA 25:35" />Heoi, ka tangohia e Rāwiri i tōna ringa ngā mea i kawea mai e ia ki a ia, ā, ka mea ki a ia, “Haere i runga i te rangimārie ki tōu whare; titiro, kua whakarongo nei ahau ki tōu reo, kua whakapai hoki ki a koe.”<verse eid="1SA 25:35" /></para>
  <para style="p">
    <verse number="36" style="v" sid="1SA 25:36" />Nā, haere ana a Apikaira ki a Nāpara, ā, i te mea hākari tērā i roto i tōna whare, koia anō kei te hākari a te kīngi, ā, koa ana te ngākau o Nāpara i roto i a ia, he nui hoki tōna haurangi. Nā, kīhai i kōrerotia e ia tētahi mea ki a ia, ahakoa iti, ahakoa rahi, ā, mārama noa te ata. <verse eid="1SA 25:36" /><verse number="37" style="v" sid="1SA 25:37" />Ā, i te ata i te mea ka kore atu te wāina i a Nāpara, nā, kōrerotia ana e tāna wahine ki a ia ēnei mea katoa; nā, mate iho tōna ngākau i roto i a ia, heoi kua rite ia ki te kōhatu. <verse eid="1SA 25:37" /><verse number="38" style="v" sid="1SA 25:38" />Ā, ka tekau ngā rā, ka patua a Nāpara e Ihowā, ā, ka mate.<verse eid="1SA 25:38" /></para>
  <para style="p">
    <verse number="39" style="v" sid="1SA 25:39" />Ā, nō te rongonga o Rāwiri kua mate a Nāpara, ka mea ia, “Kia whakapaingia a Ihowā i tohe nei i te tohe ki a Nāpara mō tōku tāwainga; i pupuri nei i tāna pononga kei kino, ā, whakahokia atu ana e Ihowā te kino a Nāpara ki runga ki tōna mātenga ake.”</para>
  <para style="p" vid="1SA 25:39">Nā, ka tono tāngata a Rāwiri ki te kōrero ki a Apikaira, ki te tiki i a ia hei wahine māna. <verse eid="1SA 25:39" /><verse number="40" style="v" sid="1SA 25:40" />Ā, i te taenga o ngā tāngata a Rāwiri ki a Apikaira ki Karamere, ka kōrero ki a ia, ka mea, “I tonoa mai mātou e Rāwiri ki te tiki mai i a koe hei wahine māna.”<verse eid="1SA 25:40" /></para>
  <para style="p">
    <verse number="41" style="v" sid="1SA 25:41" />Nā, ka whakatika tērā, ā, piko ana tōna mata ki te whenua, ka mea, “Tēnei tāu pononga hei pononga wahine, hei horoi i ngā waewae o ngā tāngata a tōku ariki.” <verse eid="1SA 25:41" /><verse number="42" style="v" sid="1SA 25:42" />Nā, hohoro ana a Apikaira, ā, whakatika ana, eke ana ki te kāihe; tokorima hoki āna kōtiro i haere tahi me ia; nā, aru ana ia i ngā karere a Rāwiri, ā, ka waiho hei wahine māna.<verse eid="1SA 25:42" /></para>
  <para style="p">
    <verse number="43" style="v" sid="1SA 25:43" />I tangohia anō e Rāwiri a Ahinoama o Ietereere; ā, ka waiho rāua tokorua hei wāhine māna. <verse eid="1SA 25:43" /><verse number="44" style="v" sid="1SA 25:44" />Heoi, kua hoatu e Haora a Mikara tāna tamāhine, te wahine a Rāwiri, ki a Parati tama a Raihi, o Karimi.<verse eid="1SA 25:44" /></para>
  <chapter eid="1SA 25" />
  <chapter number="26" style="c" sid="1SA 26" />
  <para style="s">Ka Tohungia anō e Rāwiri a Haora, he mea Tuarua</para>
  <para style="p">
    <verse number="1" style="v" sid="1SA 26:1" />Nā, ka haere ngā Tiwhi ki a Haora ki Kipea, ka mea, “He teka ianei kei te piri a Rāwiri ki Maunga Hakira, ki te wāhi e anga ana ki Hehimono?”<verse eid="1SA 26:1" /></para>
  <para style="p">
    <verse number="2" style="v" sid="1SA 26:2" />Kātahi a Haora ka whakatika, ā, haere ana ki raro, ki te koraha o Tiwhi, e toru hoki mano āna tāngata, he hunga whiriwhiri i roto i a Īharaira, ki te rapu i a Rāwiri i te koraha o Tiwhi. <verse eid="1SA 26:2" /><verse number="3" style="v" sid="1SA 26:3" />Ā, i noho a Haora ki Maunga Hakira, ki tērā e anga ana ki Hehimono, ki te huarahi; ko Rāwiri ia i noho ki te koraha; ā, ka kite ia kua tae atu a Haora ki te koraha ki te whai i a ia, <verse eid="1SA 26:3" /><verse number="4" style="v" sid="1SA 26:4" />nā, tonoa ana ētahi tūtei e Rāwiri, ā, ka mōhio ia he tino tika te haerenga mai o Haora.<verse eid="1SA 26:4" /></para>
  <para style="p">
    <verse number="5" style="v" sid="1SA 26:5" />Nā, ka whakatika a Rāwiri, ā, ka haere ki te wāhi i puni ai a Haora. Nā, ka titiro a Rāwiri ki te takotoranga o Haora rāua ko Āpanēre tama a Nere, ko te rangatira o tāna ope. Nā, kei te takoto a Haora i te parepare, i tētahi taha anō hoki ōna, i tētahi taha, te puninga o te iwi.<verse eid="1SA 26:5" /></para>
  <para style="p">
    <verse number="6" style="v" sid="1SA 26:6" />Nā, ka oho a Rāwiri ki a Ahimereke Hiti rāua ko Āpihai tama a Teruia, ko te teina o Ioapa, ka mea, “Ko wai e haere hei hoa mōku ki raro, ki a Haora ki te puni rā?”</para>
  <para style="p" vid="1SA 26:6">Ka mea a Āpihai, “Ko tāua e haere.”<verse eid="1SA 26:6" /></para>
  <para style="p">
    <verse number="7" style="v" sid="1SA 26:7" />Nā, ko te haerenga o Rāwiri rāua ko Āpihai ki te iwi i te pō; nā, kei te takoto tērā a Haora i te parepare me tāna tao pou rawa ki te whenua i te taha o tōna urunga; i tētahi taha ōna, i tētahi taha ko Āpanēre hoki rātou ko te iwi e takoto ana. <verse eid="1SA 26:7" /><verse number="8" style="v" sid="1SA 26:8" />Kātahi a Āpihai ka mea ki a Rāwiri, “Kua tukua pūtia e te Atua tōu hoariri ināianei ki tōu ringa; nā, kia kotahi tāku werohanga i a ia āianei ki te tao, titi pū ki te whenua; e kore anō e tuaruatia.”<verse eid="1SA 26:8" /></para>
  <para style="p">
    <verse number="9" style="v" sid="1SA 26:9" />Anō rā ko Rāwiri ki a Āpihai, “Kaua ia e whakangaromia; ko wai hoki e harakore ki te totoro tōna ringa ki tā Ihowā i whakawahi ai?” <verse eid="1SA 26:9" /><verse number="10" style="v" sid="1SA 26:10" />I mea anō a Rāwiri, “E ora ana a Ihowā, mā Ihowā ia e patu; tērā e tae mai tōna rā e mate ai; ka uru rānei ia ki te whawhai, ā, ka ngaro. <verse eid="1SA 26:10" /><verse number="11" style="v" sid="1SA 26:11" />Mā Ihowā e ārai kei totoro tōku ringa ki tā Ihowā i whakawahi ai. Engari, tangohia te tao i tōna urunga, me te ipu wai, ā, kia haere tāua.” <verse eid="1SA 26:11" /><verse number="12" style="v" sid="1SA 26:12" />Heoi, tangohia ana e Rāwiri te tao me te ipu wai i te urunga o Haora; ā, haere ana rāua; kīhai hoki tētahi i kite, kīhai i mōhio, kīhai hoki i oho, i te moe katoa hoki rātou; nā Ihowā hoki i mea kia au tā rātou moe.<verse eid="1SA 26:12" /></para>
  <para style="p">
    <verse number="13" style="v" sid="1SA 26:13" />Kātahi a Rāwiri ka haere ki tērā taha, ā, tū ana i runga i te tihi o tētahi puke i tawhiti; he nui te takiwā atu ki a rātou. <verse eid="1SA 26:13" /><verse number="14" style="v" sid="1SA 26:14" />Nā, ka karanga a Rāwiri ki te iwi, ki a Āpanēre hoki tama a Nere, ka mea, “E kore rānei koe e ō mai e Āpanēre?”</para>
  <para style="p" vid="1SA 26:14">Kātahi ka whakahokia e Āpanēre, “Ko wai koe e karanga mai nā ki te kīngi?”<verse eid="1SA 26:14" /></para>
  <para style="p">
    <verse number="15" style="v" sid="1SA 26:15" />Nā, ka mea a Rāwiri ki a Āpanēre, “He teka ianei he toa koe, ko wai hoki hei rite mōu i roto i a Īharaira? He aha koe tē tiaki ai i tōu ariki, i te kīngi? I haere atu hoki tētahi o te iwi ki te whakangaro i te kīngi, i tōu ariki. <verse eid="1SA 26:15" /><verse number="16" style="v" sid="1SA 26:16" />Ehara tēnei i te mea pai i meatia nei e koe. E ora ana a Ihowā, ka tika te mate mō koutou, kīhai hoki i tiaki i tō koutou ariki, i tā Ihowā i whakawahi ai. Nā, tirohia kei hea te tao a te kīngi me te ipu wai i tōna urunga?”<verse eid="1SA 26:16" /></para>
  <para style="p">
    <verse number="17" style="v" sid="1SA 26:17" />Nā, kua mōhio a Haora ki te reo o Rāwiri, ā, ka mea, “Nōu tēnā reo, e tāku tama, e Rāwiri?”</para>
  <para style="p" vid="1SA 26:17">Anō rā ko Rāwiri, “Nōku te reo, e tōku ariki, e te kīngi.” <verse eid="1SA 26:17" /><verse number="18" style="v" sid="1SA 26:18" />I mea anō ia, “Nā te aha tēnei whai a tōku ariki i tāna pononga, i aha hoki ahau? He aha hoki te hē o tōku ringa? <verse eid="1SA 26:18" /><verse number="19" style="v" sid="1SA 26:19" />Tēnā rā, kia rongo mai tōku ariki te kīngi ki ngā kupu a tāna pononga. Ki te mea nā Ihowā koe i whakaoho kia tahuri mai ki ahau, kia manako mai ia ki te whakahere; tēnā ko tēnei, nā ngā tama a te tangata, kia kangā rātou i te aroaro o Ihowā; mō rātou i pei nei i ahau kei tata ki tō Ihowā wāhi tupu, mō te kī mai, ‘Haere, e mahi ki ngā atua kē.’ <verse eid="1SA 26:19" /><verse number="20" style="v" sid="1SA 26:20" />Tēnā rā, kaua ōku toto e maringi ki te whenua i tawhiti atu i te aroaro o Ihowā; i haere mai hoki te kīngi o Īharaira ki te rapu i tētahi puruhi, me te mea ko tētahi e whai ana i te pātiri i runga i ngā maunga.”<verse eid="1SA 26:20" /></para>
  <para style="p">
    <verse number="21" style="v" sid="1SA 26:21" />Nā, ka mea a Haora, “Kua hara ahau; hoki atu, e tāku tama, e Rāwiri; e kore hoki ahau e mahi i te kino ki a koe ā muri ake nei, nō te mea he taonga nui ki tōu whakaaro tōku wairua ināianei. Nanā, he mahi kūware tāku, nui atu tōku hē.”<verse eid="1SA 26:21" /></para>
  <para style="p">
    <verse number="22" style="v" sid="1SA 26:22" />Nā, whakahoki a Rāwiri, ka mea, “Nanā, te tao nei, e te kīngi! Tukua mai nei tētahi o ngā taitamariki kia haere mai ki te tiki. <verse eid="1SA 26:22" /><verse number="23" style="v" sid="1SA 26:23" />Ā, mā Ihowā e hoatu ki ia tangata, ki ia tangata tōna tika me tōna pono; kua hōmai nei hoki koe e Ihowā i tēnei rā ki tōku ringa, ā, kīhai ahau i pai kia totoro tōku ringa ki tā Ihowā i whakawahi ai. <verse eid="1SA 26:23" /><verse number="24" style="v" sid="1SA 26:24" />Nanā, kua nui nei tōu ora ki tāku tirohanga atu i tēnei rā, kia pērā anō hoki te nui o tōku ora ki tā Ihowā titiro, ā, kia whakaorangia ahau e ia i ngā mate katoa.”<verse eid="1SA 26:24" /></para>
  <para style="p">
    <verse number="25" style="v" sid="1SA 26:25" />Kātahi a Haora ka mea ki a Rāwiri, “Kia manaakitia koe, e tāku tama, e Rāwiri; ka oti rā i a koe ngā mahi nunui, ā, he pono ka puta tōu mana.”</para>
  <para style="p" vid="1SA 26:25">Heoi, haere ana a Rāwiri i tōna huarahi; ā, hoki ana a Haora ki tōna wāhi.<verse eid="1SA 26:25" /></para>
  <chapter eid="1SA 26" />
  <chapter number="27" style="c" sid="1SA 27" />
  <para style="s">Ko Rāwiri kei Waenganui i ngā Pirihitini</para>
  <para style="p">
    <verse number="1" style="v" sid="1SA 27:1" />Nā, ka mea a Rāwiri i roto i tōna ngākau, “Kātahi ahau ka ngaro i te ringa o Haora a tētahi rā. Kāhore atu he mea pai mōku i te hohoro o tōku mawhiti atu ki te whenua o ngā Pirihitini, kia ngākaukore ai a Haora ki te rapu anō i ahau i ngā rohe katoa o Īharaira; pēnei ka mawhiti atu ahau i roto i tōna ringa.”<verse eid="1SA 27:1" /></para>
  <para style="p">
    <verse number="2" style="v" sid="1SA 27:2" />Nā, whakatika ana a Rāwiri, ā, haere ana rātou ko ōna hoa e ono rau ki a Ākihi tama a Maoko, ki te kīngi o Kāta. <verse eid="1SA 27:2" /><verse number="3" style="v" sid="1SA 27:3" />Nā, ka noho a Rāwiri ki a Ākihi ki Kāta, a ia me āna tāngata, me te whare anō o tēnei, o tēnei, a Rāwiri hoki rātou ko āna wāhine tokorua, ko Ahinoama o Ietereere, ko Apikaira o Karamere, wahine a Nāpara. <verse eid="1SA 27:3" /><verse number="4" style="v" sid="1SA 27:4" />Ā, ka kōrerotia ki a Haora, kua rere a Rāwiri ki Kāta, nā, mutu ake tāna rapu i a ia.<verse eid="1SA 27:4" /></para>
  <para style="p">
    <verse number="5" style="v" sid="1SA 27:5" />Nā, ka mea a Rāwiri ki a Ākihi, “Ki te mea kua manakohia nei ahau e koe, kia hōmai e rātou tētahi wāhi ki ahau i roto i tētahi o ngā pā i te koraha, hei nohoanga mōku; he aha hoki tāu pononga i noho ai ki a koe i roto i te pā kīngi?”<verse eid="1SA 27:5" /></para>
  <para style="p">
    <verse number="6" style="v" sid="1SA 27:6" />Nā, ka hōmai e Ākihi ki a ia i taua rā a Tikiraka; nā reira ngā kīngi o Hūrā i whiwhi ai ki Tikiraka ā mohoa noa nei. <verse eid="1SA 27:6" /><verse number="7" style="v" sid="1SA 27:7" />Nā, ko te maha o ngā rā i noho ai a Rāwiri ki te whenua o ngā Pirihitini, kotahi tau, e whā marama.<verse eid="1SA 27:7" /></para>
  <para style="p">
    <verse number="8" style="v" sid="1SA 27:8" />Kātahi a Rāwiri ka haere, rātou ko āna tāngata, ka whakaeke i ngā Kehuri, i ngā Kireti, i ngā Amareki; ko ērā hoki ngā iwi kua noho noa ake ki tērā whenua i tōu haerenga ki Huru ā te whenua o Īhipa atu ana. <verse eid="1SA 27:8" /><verse number="9" style="v" sid="1SA 27:9" />Nā, patua iho e Rāwiri tērā whenua; kīhai hoki i whakaorangia tētahi tāne, wahine rānei; ā, tangohia ana e ia ngā hipi, ngā kau, ngā kāihe, ngā kāmera, me ngā kākahu, ā, hoki ana, haere ana ki a Ākihi.<verse eid="1SA 27:9" /></para>
  <para style="p">
    <verse number="10" style="v" sid="1SA 27:10" />Nā, ka mea a Ākihi, “Ko hea i whakaekea e koutou i tēnei rā?” Anō rā ko Rāwiri, “Ko te tonga o Hūrā, ko te tonga o ngā Ierameeri, ko te taha anō ki te tonga o ngā Keni. <verse eid="1SA 27:10" /><verse number="11" style="v" sid="1SA 27:11" />Kīhai hoki i whakaorangia e Rāwiri tētahi tāne, wahine rānei, hei kawe i a rātou ki Kāta;” i mea hoki, “Kei kōrero rātou i tā tātou, kei mea, ‘I pēnei a Rāwiri.’ ” Ā, ko tāna hanga anō tēnei i ngā rā katoa i noho ai ia ki te whenua o ngā Pirihitini. <verse eid="1SA 27:11" /><verse number="12" style="v" sid="1SA 27:12" />Nā, whakapono tonu a Ākihi ki tā Rāwiri, ā, ka mea, “Kua tino mea rawa ia i a ia kia whakariharihangia e tōna iwi, e Īharaira; nā reira hei tangata tūturu ia māku, ake ake.”<verse eid="1SA 27:12" /></para>
  <chapter eid="1SA 27" />
  <chapter number="28" style="c" sid="1SA 28" />
  <para style="s">Ka Kōrero a Haora ki te Wairua o Hamuera</para>
  <para style="p">
    <verse number="1" style="v" sid="1SA 28:1" />Nā, i aua rā kua huihuia e ngā Pirihitini ā rātou taua mō te pakanga, hei whawhai ki a Īharaira. Nā, ka mea a Ākihi ki a Rāwiri, “Kia tino mōhio koe me haere tahi tāua ki te whawhai, koutou ko āu tāngata.”<verse eid="1SA 28:1" /></para>
  <para style="p">
    <verse number="2" style="v" sid="1SA 28:2" />Anō rā ko Rāwiri ki a Ākihi, “Mā reira koe ka mōhio ai ki ngā mahi a tāu pononga.”</para>
  <para style="p" vid="1SA 28:2">Ā, ka mea a Ākihi ki a Rāwiri, “Koia ahau ka mea nei i a koe hei tiaki mō tōku upoko i ngā rā katoa.”<verse eid="1SA 28:2" /></para>
  <para style="p">
    <verse number="3" style="v" sid="1SA 28:3" />Nā, kua mate a Hamuera, kua uhungatia hoki e Īharaira katoa, kua tanumia ki Rama, ki tōna pā ake. Kua whakakorea atu hoki e Haora i te whenua te hunga i ngā waka atua, i ngā rapa māori hoki.<verse eid="1SA 28:3" /></para>
  <para style="p">
    <verse number="4" style="v" sid="1SA 28:4" />Nā, ka huihui ngā Pirihitini, ā, haere mai ana, puni ana ki Huneme; i huihuia anō e Haora a Īharaira katoa, ā, puni ana ki Kiripoa. <verse eid="1SA 28:4" /><verse number="5" style="v" sid="1SA 28:5" />Ā, nō te kitenga o Haora i te taua a ngā Pirihitini, ka wehi, tūiri rawa tōna ngākau. <verse eid="1SA 28:5" /><verse number="6" style="v" sid="1SA 28:6" />Nā, i te uinga a Haora ki a Ihowā, hore rawa he kupu a Ihowā i whakahokia mai ki a ia, e ngā moe, e ngā Urimi, e ngā poropiti rānei. <verse eid="1SA 28:6" /><verse number="7" style="v" sid="1SA 28:7" />Kātahi a Haora ka mea ki āna tāngata, “Rapua māku tētahi wahine he atua māori tōna kia haere ahau ki a ia ki te rapu tikanga i a ia.”</para>
  <para style="p" vid="1SA 28:7">Anō rā ko āna tāngata ki a ia, “Tērā tētahi wahine he atua māori tōna, kei Eneroro.”<verse eid="1SA 28:7" /></para>
  <para style="p">
    <verse number="8" style="v" sid="1SA 28:8" />Nā, ka whakaahua kē a Haora i a ia, ā, kākahu ana i ētahi kākahu kē, haere ana ia me āna tāngata tokorua; ka tae ki taua wahine i te pō, ka mea atu ia, “Tēnā koa, hirihiria te atua māori, ā, whakaputaina ake ki ahau tāku e kī atu ai.”<verse eid="1SA 28:8" /></para>
  <para style="p">
    <verse number="9" style="v" sid="1SA 28:9" />Nā, ka mea taua wahine ki a ia, “Ha, kua mōhio anō koe ki tā Haora i mea ai, ki tāna hautopenga atu i te hunga atua māori, i ngā rapa māori, o te whenua nei. He aha rā koe i mea māhanga mai ai mō tōku wairua, kia mate ai ahau?”<verse eid="1SA 28:9" /></para>
  <para style="p">
    <verse number="10" style="v" sid="1SA 28:10" />Nā, ka oatitia a Ihowā e Haora ki a ia, i mea ia, “E ora ana a Ihowā, e kore tētahi hē e pā ki a koe mō tēnei mea.”<verse eid="1SA 28:10" /></para>
  <para style="p">
    <verse number="11" style="v" sid="1SA 28:11" />Kātahi te wahine ka mea, “Ko wai kia whakaputaina ake e ahau ki a koe?”</para>
  <para style="p" vid="1SA 28:11">Anō rā ko ia, “Ko Hamuera tāu e whakaputa ake ai ki ahau.”<verse eid="1SA 28:11" /></para>
  <para style="p">
    <verse number="12" style="v" sid="1SA 28:12" />Ā, nō te kitenga o te wahine i a Hamuera, nui atu tōna reo ki te hāmama; ā, ka kōrero te wahine ki a Haora, ka mea, “He aha koe i tinihanga ai ki ahau? Ko Haora hoki koe.”<verse eid="1SA 28:12" /></para>
  <para style="p">
    <verse number="13" style="v" sid="1SA 28:13" />Nā, ka mea te kīngi ki a ia, “Kaua e wehi; i kite hoki koe i te aha?”</para>
  <para style="p" vid="1SA 28:13">Nā, ka mea te wahine ki a Haora, “Kei te kite ahau i tētahi atua e haere ake ana i te whenua.”<verse eid="1SA 28:13" /></para>
  <para style="p">
    <verse number="14" style="v" sid="1SA 28:14" />Anō rā ko tērā ki a ia, “He āhua aha tōna?”</para>
  <para style="p" vid="1SA 28:14">Ka mea ia, “He koroheke te haere ake nei; he koroka hoki te kākahu.”</para>
  <para style="p" vid="1SA 28:14">Nā, ka mōhio a Haora ko Hamuera. Tuohu ana tōna mata ki te whenua, piko ana ia.<verse eid="1SA 28:14" /></para>
  <para style="p">
    <verse number="15" style="v" sid="1SA 28:15" />Nā, ka mea a Hamuera ki a Haora, “He aha koe i whakaohooho ai i ahau, i mea ai kia haere ake ahau?”</para>
  <para style="p" vid="1SA 28:15">Anō rā ko Haora, “Nui atu tōku mate; e whawhai ana hoki ngā Pirihitini ki ahau, ā, kua mahue ahau i te Atua, kāhore ake hoki he kupu āna e whakahokia mai ki ahau e ngā poropiti, e ngā moe rānei; koia ahau i karanga ai ki a koe, hei ako i ahau ki tāku e mea ai.”<verse eid="1SA 28:15" /></para>
  <para style="p">
    <verse number="16" style="v" sid="1SA 28:16" />Kātahi a Hamuera ka mea, “He aha rā koe i ui ai ki ahau, kua mahue nei hoki koe i a Ihowā, hei hoariri anō ia ki a koe? <verse eid="1SA 28:16" /><verse number="17" style="v" sid="1SA 28:17" />Nā, kua meatia e Ihowā mōna ake tāna i whakapuakina e ahau; kua haea atu hoki te kīngitanga i tōu ringa, kua hoatu ki tōu hoa, arā ki a Rāwiri. <verse eid="1SA 28:17" /><verse number="18" style="v" sid="1SA 28:18" />Mōu kīhai i rongo ki te reo o Ihowā, kīhai i whakaputa i tōna riri āritarita ki a Amareke; nā reira a Ihowā i mea ai i tēnei mea ki a koe i tēnei rā. <verse eid="1SA 28:18" /><verse number="19" style="v" sid="1SA 28:19" />Ko tēnei, ka hoatu anō a Īharaira Ihowā me koe hoki ki te ringa o ngā Pirihitini, ā, āpōpō koutou ko āu tama tae ake ai ki ahau. Ā, ka hoatu e Ihowā te taua a Īharaira ki te ringa o ngā Pirihitini.”<verse eid="1SA 28:19" /></para>
  <para style="p">
    <verse number="20" style="v" sid="1SA 28:20" />Kātahi ka hinga tonu iho a Haora, tōna roa katoa ki te whenua, nui rawa hoki tōna wehi mō ngā kupu a Hamuera; kāhore anō he kaha i roto i a ia; kīhai hoki ia i kai taro noa pau noa taua rā, pau noa taua pō.<verse eid="1SA 28:20" /></para>
  <para style="p">
    <verse number="21" style="v" sid="1SA 28:21" />Nā, ka haere taua wahine ki a Haora; ā, ka kite e pororaru rawa ana ōna whakaaro, ka mea ki a ia, “Nanā, kua whakarongo nei tāu pononga ki tōu reo, ā, whakamomori ana ahau ki te mate, whakarongo ana ahau ki āu kupu i kōrerotia e koe ki ahau. <verse eid="1SA 28:21" /><verse number="22" style="v" sid="1SA 28:22" />Nā, tēnā, whakarongo mai hoki āianei ki te reo o tāu pononga, kia whakatakotoria e ahau tētahi wāhi taro ki tōu aroaro; me kai anō koe, kia whai kaha ai koe ina haere i tōu huarahi.”<verse eid="1SA 28:22" /></para>
  <para style="p">
    <verse number="23" style="v" sid="1SA 28:23" />Otiia i whakakāhore ia, i mea, “E kore ahau e kai.”</para>
  <para style="p" vid="1SA 28:23">Heoi, tohea ana ia e āna tāngata rātou ko te wahine; nā, ka rongo ia ki tō rātou reo, ā, whakatika ake ana i te whenua, noho ana ki runga ki te moenga.<verse eid="1SA 28:23" /></para>
  <para style="p">
    <verse number="24" style="v" sid="1SA 28:24" />Nā, he kūao kau tā taua wahine i te whare, he mea whāngai. Nā, hohoro tonu tāna patu, tīkina ana e ia he parāoa, pokepokea ana, tunua iho e ia ētahi keke rēwenakore. <verse eid="1SA 28:24" /><verse number="25" style="v" sid="1SA 28:25" />Kawea mai ana e ia ki te aroaro o Haora, ki te aroaro anō o āna tāngata. Nā, kai ana rātou, ā, whakatika ana, haere atu ana i taua pō.<verse eid="1SA 28:25" /></para>
  <chapter eid="1SA 28" />
  <chapter number="29" style="c" sid="1SA 29" />
  <para style="s">Ka Whakahoea a Rāwiri e ngā Pirihitini</para>
  <para style="p">
    <verse number="1" style="v" sid="1SA 29:1" />Nā, ka huihuia e ngā Pirihitini ā rātou taua katoa ki Apeke, i te noho hoki a Īharaira ki te puna i Ietereere. <verse eid="1SA 29:1" /><verse number="2" style="v" sid="1SA 29:2" />Ā, ka haere ngā rangatira o ngā Pirihitini me ō rātou rau, me ō rātou mano, ka haere atu anō a Rāwiri rātou ko āna tāngata, me Ākihi, i te hiku. <verse eid="1SA 29:2" /><verse number="3" style="v" sid="1SA 29:3" />Kātahi ngā rangatira o ngā Pirihitini ka mea, “He aha tā ēnei Hiperu i konei?”</para>
  <para style="p" vid="1SA 29:3">Anō rā ko Ākihi ki ngā rangatira o ngā Pirihitini, “Ehara ianei tēnei i a Rāwiri, i te tangata a Haora kīngi o Īharaira i noho nei ki ahau i ēnei rā, i ēnei tau rānei, ā, kāhore ahau i kite i tētahi hē ōna, o te rā anō i riro mai ai ia ki ahau ā mohoa noa nei?”<verse eid="1SA 29:3" /></para>
  <para style="p">
    <verse number="4" style="v" sid="1SA 29:4" />Otiia, ka riri ngā rangatira o ngā Pirihitini ki a ia, ā, ka mea ngā rangatira o ngā Pirihitini ki a ia, “Whakahokia tēnei tangata kia hoki ki te wāhi i whakaritea e koe mōna; ā, kaua ia e haere tahi tātou ki te whawhai; kei whawhai ia ki a tātou i te tatauranga; he aha hoki tāna mea hei whakamārie mō tōna rangatira? He teka ianei ko ngā upoko o ēnei tāngata? <verse eid="1SA 29:4" /><verse number="5" style="v" sid="1SA 29:5" />Ehara ianei tēnei i a Rāwiri i waiata rā rātou tētahi ki tētahi, i ngā kanikani, i mea rā,</para>
  <para style="q1" vid="1SA 29:5">‘Nā Haora āna mano i patu,</para>
  <para style="q2" vid="1SA 29:5">nā Rāwiri ko āna tekau mano’?”<verse eid="1SA 29:5" /></para>
  <para style="p">
    <verse number="6" style="v" sid="1SA 29:6" />Kātahi a Ākihi ka karanga ki a Rāwiri, ka mea ki a ia, “E ora ana a Ihowā, tika tonu tāu, pai tonu hoki ki tāku titiro tōu haerenga atu me tōu haerenga mai i a tāua nei i te ope. Kāhore nei hoki i mau i ahau tētahi hē ōu, o te rā anō i haere mai ai koe ki ahau ā taea noatia tēnei rā. Otiia ki te titiro a ngā rangatira kāhore ōu pai. <verse eid="1SA 29:6" /><verse number="7" style="v" sid="1SA 29:7" />Nā, hoki atu āianei, haere hoki i runga i te rangimārie; kei kino tāu mahi ki te titiro a ngā rangatira o ngā Pirihitini.”<verse eid="1SA 29:7" /></para>
  <para style="p">
    <verse number="8" style="v" sid="1SA 29:8" />Nā, ka mea a Rāwiri ki a Ākihi, “I aha hoki ahau? Ko te aha hoki a tāu pononga i kitea e koe, o te rā i noho ai ahau ki tōu aroaro ā taea noatia tēnei rā, ka kore ai ahau e haere ki te whawhai ki ngā hoariri o tōku ariki, o te kīngi?”<verse eid="1SA 29:8" /></para>
  <para style="p">
    <verse number="9" style="v" sid="1SA 29:9" />Nā, ka whakahoki a Ākihi, ka mea ki a Rāwiri, “E mōhio ana anō ahau he pai koe ki tāku titiro, rite tonu anō ki te anahera a te Atua. Otiia, ko ngā rangatira o ngā Pirihitini hei kī mai, ‘Kaua tēnei e haere tahi tātou ki te whawhai.’ <verse eid="1SA 29:9" /><verse number="10" style="v" sid="1SA 29:10" />Heoi, maranga wawe i te ata, me ngā tāngata anō a tōu ariki i haere tahi mai nei koutou, ā, ka maranga wawe koutou i te ata, ka mārama, haere.”<verse eid="1SA 29:10" /></para>
  <para style="p">
    <verse number="11" style="v" sid="1SA 29:11" />Heoi, ka maranga wawe a Rāwiri, rātou ko āna tāngata, ā, haere ana i te ata, hoki ana ki te whenua o ngā Pirihitini. Ko ngā Pirihitini ia i haere ki runga, ki Ietereere.<verse eid="1SA 29:11" /></para>
  <chapter eid="1SA 29" />
  <chapter number="30" style="c" sid="1SA 30" />
  <para style="s">Te Pakanga ki ngā Amareki</para>
  <para style="p">
    <verse number="1" style="v" sid="1SA 30:1" />Ā, nō ka tae a Rāwiri rātou ko āna tāngata ki Tikiraka i te toru o ngā rā, nā, kua huaki ngā Amareki ki te tonga, ki Tikiraka anō. Patua ana a Tikiraka e rātou, tahuna ake ki te ahi; <verse eid="1SA 30:1" /><verse number="2" style="v" sid="1SA 30:2" />whakaraua ana hoki e rātou ngā wāhine me ngā mea o reira, te iti, te rahi; kīhai i whakamatea tētahi, engari i kāhakina atu, ā, haere ana i tō rātou ara. <verse eid="1SA 30:2" /><verse number="3" style="v" sid="1SA 30:3" />Heoi, i te taenga o Rāwiri rātou ko āna tāngata ki te pā, kua oti te tahu ki te ahi, ā, kua whakaraua atu ā rātou wāhine, ā rātou tama, ā rātou tamāhine. <verse eid="1SA 30:3" /><verse number="4" style="v" sid="1SA 30:4" />Kātahi ka puaki te reo o Rāwiri rātou ko āna tāngata, tangi ana rātou, ā, kāhore noa ō rātou kaha ki te tangi. <verse eid="1SA 30:4" /><verse number="5" style="v" sid="1SA 30:5" />I riro whakarau anō ngā wāhine tokorua a Rāwiri, a Ahinoama o Ietereere, rāua ko Apikaira wahine a Nāpara o Karamere. <verse eid="1SA 30:5" /><verse number="6" style="v" sid="1SA 30:6" />Nā, mamae rawa a Rāwiri, nō te mea i kupukupu te nuinga kia ākina ia ki te kōhatu; i mamae hoki te ngākau o te iwi katoa, o tērā, o tērā, ki ā rātou tama, ki ā rātou tamāhine. Ko Rāwiri ia i whakapakari i a ia i roto i a Ihowā, i tōna Atua.<verse eid="1SA 30:6" /></para>
  <para style="p">
    <verse number="7" style="v" sid="1SA 30:7" />Nā, ka mea a Rāwiri ki a Apiātara tohunga, tama a Ahimereke, “Tēnā, maua mai te epora ki ahau.” Nā, maua ana te epora e Apiātara ki a Rāwiri. <verse eid="1SA 30:7" /><verse number="8" style="v" sid="1SA 30:8" />Nā, ka ui a Rāwiri ki a Ihowā, ka mea, “Ki te whai ahau i tēnei taua e mau rānei rātou i ahau?”</para>
  <para style="p" vid="1SA 30:8">Nā, ka mea ia, “Whāia; ka mau pū hoki rātou i a koe, ā, ka riro katoa mai āu i a koe.”<verse eid="1SA 30:8" /></para>
  <para style="p">
    <verse number="9" style="v" sid="1SA 30:9" />Heoi, haere ana a Rāwiri rātou ko āna tāngata e ono rau, kua tae ki te awa, ki Pehoro, ki te wāhi i noho ai te hunga i mahue iho. <verse eid="1SA 30:9" /><verse number="10" style="v" sid="1SA 30:10" />Otiia whai tonu ana a Rāwiri rātou ko ngā tāngata e whā rau; e rua hoki ngā rau i noho; i ruha rawa hoki, tē whiti ai i te awa, i Pehoro.<verse eid="1SA 30:10" /></para>
  <para style="p">
    <verse number="11" style="v" sid="1SA 30:11" />Nā, ka tūpono atu rātou ki tētahi tangata o Īhipa i te pārae, ā, kawea ana ia ki a Rāwiri. Nā, ka hoatu he taro māna, ā, kai ana ia; i whakainu anō rātou i a ia ki te wai. <verse eid="1SA 30:11" /><verse number="12" style="v" sid="1SA 30:12" />I hoatu anō e rātou tētahi wāhi o te keke piki me ētahi tautau karepe e rua. Nā, ka kai ia, ā, ka hoki tōna wairua ki a ia; e toru hoki ngā rā, e toru ngā pō ōna kīhai nei ia i kai i te kai, kīhai i inu i te wai.<verse eid="1SA 30:12" /></para>
  <para style="p">
    <verse number="13" style="v" sid="1SA 30:13" />Nā, ka mea a Rāwiri ki a ia, “Nā wai koe? Nō hea hoki koe?”</para>
  <para style="p" vid="1SA 30:13">Anō rā ko ia, “He tamaiti ahau nō Īhipa, he pononga nā tētahi Amareki; i whakarērea hoki ahau e tōku ariki, he pānga nōku e te mate ka toru ēnei rā. <verse eid="1SA 30:13" /><verse number="14" style="v" sid="1SA 30:14" />I huakina e mātou te tonga o ngā Kereti, me te wāhi i a Hūrā, me te tonga o Karepe; i tahuna anō e mātou a Tikiraka ki te ahi.”<verse eid="1SA 30:14" /></para>
  <para style="p">
    <verse number="15" style="v" sid="1SA 30:15" />Nā, ka mea a Rāwiri ki a ia, “E taea rānei ahau te kawe e koe ki raro ki te ope rā?”</para>
  <para style="p" vid="1SA 30:15">Anō rā ko ia, “Oati mai ki ahau ki te Atua hoki, e kore ahau e whakamatea e koe, e kore e tukua ki ngā ringa o tōku rangatira, ā, ka kawea koe e ahau ki raro ki taua ope.”<verse eid="1SA 30:15" /></para>
  <para style="p">
    <verse number="16" style="v" sid="1SA 30:16" />Ā, nō tāna kawenga i a ia ki raro, kua wawā noa atu rātou ki te mata o te whenua katoa, e kai ana, e inu ana, e kanikani ana, mō ngā taonga nui katoa, taonga parakete, i riro i a rātou i te whenua o ngā Pirihitini, i te whenua hoki o Hūrā. <verse eid="1SA 30:16" /><verse number="17" style="v" sid="1SA 30:17" />Nā, patua iho rātou e Rāwiri i te pūaotanga ā taea noatia te ahiahi o te aonga ake. Kīhai hoki tētahi o rātou i mawhiti, heoi anō ko ētahi taitamariki e whā rau i eke ki ngā kāmera, ā, rere ana. <verse eid="1SA 30:17" /><verse number="18" style="v" sid="1SA 30:18" />I riro anō hoki i a Rāwiri ngā mea katoa i tangohia e ngā Amareki; i riro anō i a Rāwiri āna wāhine tokorua. <verse eid="1SA 30:18" /><verse number="19" style="v" sid="1SA 30:19" />Kīhai hoki i ngaro tētahi o ā rātou mea; te iti, te rahi, ngā tama, ngā tamāhine, ngā taonga parakete, ngā mea katoa i tangohia e rātou; i hoki katoa mai i a Rāwiri. <verse eid="1SA 30:19" /><verse number="20" style="v" sid="1SA 30:20" />I mau anō i a Rāwiri ngā hipi katoa me ngā kāhui; ā, ka ārahina e rātou i mua i ērā atu kararehe, i mea, “Ko te taonga parakete tēnei a Rāwiri.”<verse eid="1SA 30:20" /></para>
  <para style="p">
    <verse number="21" style="v" sid="1SA 30:21" />Ā, ka tae a Rāwiri ki ngā tāngata e rua rau i ruha nei, kīhai nei i aru i a Rāwiri, i meinga rā kia noho ki te awa, ki Pehoro. Ka puta rātou ki te whakatau i a Rāwiri, ki te whakatau hoki i te iwi i a ia; ā, ka tata a Rāwiri ki aua tāngata, ka oha ia ki a rātou. <verse eid="1SA 30:21" /><verse number="22" style="v" sid="1SA 30:22" />Kātahi ka oho ake te hunga kino katoa, ngā tāngata o Periara i roto i te hunga i haere tahi rātou ko Rāwiri, ka mea, “Kīhai rātou i haere tahi tātou, nā, e kore e hoatu ki a rātou ētahi o ngā taonga i riro mai i a tātou. Heoi anō, ko te wahine me ngā tamariki a tēnei, a tēnei, nā, mā rātou e ārahi atu, e haere.”<verse eid="1SA 30:22" /></para>
  <para style="p">
    <verse number="23" style="v" sid="1SA 30:23" />Kātahi a Rāwiri ka mea, “Kaua e pēnā, e ōku tēina, ki tā Ihowā i hōmai ai ki a tātou; nāna nei hoki tātou i tiaki, ā, hōmai ana e ia ki ō tātou ringa taua ope i haere ake rā ki a tātou. <verse eid="1SA 30:23" /><verse number="24" style="v" sid="1SA 30:24" />Ko wai hoki hei whakarongo ki tēnei mea a koutou? Ko te wāhi hoki a te tangata i haere ki te whawhai kia rite ki te wāhi a te tangata i noho ki ngā mea; kia rite tonu te wāhi mā rātou.” <verse eid="1SA 30:24" /><verse number="25" style="v" sid="1SA 30:25" />Nā, waiho tonu iho e ia tēnā hei tikanga, hei ritenga mō Īharaira nō taua rangi ā tuku iho ki tēnei rā.<verse eid="1SA 30:25" /></para>
  <para style="p">
    <verse number="26" style="v" sid="1SA 30:26" />Ā, i te taenga o Rāwiri ki Tikiraka, ka tonoa e ia ētahi o ngā taonga ki ngā kaumātua o Hūrā, ki ōna hoa, ā, ka mea, “Tēnā tētahi manaaki mō koutou nō ngā taonga a ngā hoariri o Ihowā”; <verse eid="1SA 30:26" /><verse number="27" style="v" sid="1SA 30:27" />ki ngā tāngata hoki o Pētēre, ki o Rāmoto ki te tonga, ki ērā hoki i Iatiri; <verse eid="1SA 30:27" /><verse number="28" style="v" sid="1SA 30:28" />ki o Aroere, ki o Hipimoto, ki o Ehetemoa, <verse eid="1SA 30:28" /><verse number="29" style="v" sid="1SA 30:29" />ki o Rakara, ki o ngā pā o ngā Ierameeri, ki o ngā pā o ngā Keni; <verse eid="1SA 30:29" /><verse number="30" style="v" sid="1SA 30:30" />ki o Horema, ki o Korahana, ki o Ataka, <verse eid="1SA 30:30" /><verse number="31" style="v" sid="1SA 30:31" />ki o Heperona, ki o ngā wāhi katoa i hāereere ai a Rāwiri rātou ko āna tāngata.<verse eid="1SA 30:31" /></para>
  <chapter eid="1SA 30" />
  <chapter number="31" style="c" sid="1SA 31" />
  <para style="s">Te Matenga o Haora rātou ko āna Tama</para>
  <para style="r">(<ref loc="1CH 10:1-12">1 Whakapapa 10.1-12</ref>)</para>
  <para style="p">
    <verse number="1" style="v" sid="1SA 31:1" />Nā, kua whawhai ngā Pirihitini ki a Īharaira, ā, ka whati ngā tāngata o Īharaira i te aroaro o ngā Pirihitini, ā, hinga ana, mate rawa, i Maunga Kiripoa. <verse eid="1SA 31:1" /><verse number="2" style="v" sid="1SA 31:2" />Nā, ka whāia e ngā Pirihitini a Haora rātou ko āna tama, ā, patua iho e ngā Pirihitini a Honatana rātou ko Apinarapa, ko Marikihua, ngā tama a Haora. <verse eid="1SA 31:2" /><verse number="3" style="v" sid="1SA 31:3" />Nā, ka nui haere te whawhai ki a Haora, ā, ka mau ia i ngā kaikōpere; nui rawa tōna tūnga i ngā kaikōpere.<verse eid="1SA 31:3" /></para>
  <para style="p">
    <verse number="4" style="v" sid="1SA 31:4" />Kātahi a Haora ka mea ki tāna kaimau patu, “Unuhia tāu hoari, werohia hoki ahau; kei haere mai tēnei hunga kokotikore, ā, ka wero i ahau, ka whakatupu kino i ahau.”</para>
  <para style="p" vid="1SA 31:4">Otiia kīhai i pai tāna kaimau patu; he nui hoki nō tōna hopohopo. Nā reira ka mau a Haora ki tāna hoari, hinga iho ki runga. <verse eid="1SA 31:4" /><verse number="5" style="v" sid="1SA 31:5" />Ā, nō te kitenga o tāna kaimau patu, kua mate a Haora, ka hinga hoki ia ki tāna hoari, ā, mate tahi ana rāua. <verse eid="1SA 31:5" /><verse number="6" style="v" sid="1SA 31:6" />Heoi, kotahi tonu te matenga o Haora rātou ko āna tama tokotoru, ko tāna kaimau patu, me āna tāngata katoa i taua rā anō.<verse eid="1SA 31:6" /></para>
  <para style="p">
    <verse number="7" style="v" sid="1SA 31:7" />Ā, nō te kitenga o ngā tāngata o Īharaira i tērā taha o te raorao, i tāwāhi anō o Horano, kua whati ngā tāngata o Īharaira, ā, kua mate a Haora rātou ko āna tama, whakarērea ake e rātou ngā pā, ā, rere ana; nā, ka haere ngā Pirihitini nohoia iho.<verse eid="1SA 31:7" /></para>
  <para style="p">
    <verse number="8" style="v" sid="1SA 31:8" />Ā, i te aonga ake, i te haerenga o ngā Pirihitini ki te muru i te hunga i patua, nā, ka kitea e rātou a Haora rātou ko āna tama tokotoru e takoto ana i Maunga Kiripoa. <verse eid="1SA 31:8" /><verse number="9" style="v" sid="1SA 31:9" />Nā, tapahia ana e rātou tōna upoko, murua ana āna patu, ungā ana e rātou kia kawea puta noa i te whenua o ngā Pirihitini ā tawhio noa, kia kauwhautia i roto i te whare o ā rātou whakapakoko, i roto hoki i te iwi. <verse eid="1SA 31:9" /><verse number="10" style="v" sid="1SA 31:10" />Ā, i whakatakotoria e rātou āna patu ki te whare o Ahataroto, ko tōna tinana ia i titia e rātou ki te taiepa o Petehana.<verse eid="1SA 31:10" /></para>
  <para style="p">
    <verse number="11" style="v" sid="1SA 31:11" />Ā, nō ka rongo ngā tāngata o Iapehe Kireara ki tā ngā Pirihitini i mea ai ki a Haora, <verse eid="1SA 31:11" /><verse number="12" style="v" sid="1SA 31:12" />ka whakatika ngā mārohirohi katoa, ā, haere ana pau noa taua pō katoa. Nā, tangohia iho e rātou te tinana o Haora, me ngā tinana o āna tama i te taiepa o Petehana, ā, haere ana ki Iapehe, tahuna ana ki reira. <verse eid="1SA 31:12" /><verse number="13" style="v" sid="1SA 31:13" />I maua hoki ō rātou wheua e rātou, ā, tanumia ana ki raro i tētahi rākau i Iapehe, ā, e whitu ngā rā i nohopuku ai.<verse eid="1SA 31:13" /></para>
  <chapter eid="1SA 31" />
</usx>